
VRHBOSNA 

KATOLIČKOJ PROSVJETI. 

BR. 1. U SARAJEVU, DNE 5. SIEČNJA 1908. GOD. XXII. 


Bogu. 


Spjevao Nikola 

U duhu pjesme zanos kad oćutirn 
i letom mašte visoko se vinem 
u carstvo sreće, gdjeno Krepost čista 
uz raskoš Mira i Ljubavi vlada; 
kad s čuvstvovanja oko mi zablista, 
kad makar časkom svjetske brige skinem,- 
te drumom tajnim, cv’jećem obasutim, 
u čarne kraje predvodi me Nada: 

tad — ko siroče na majčinoj ploči 
što suze roni, da utjehe .nagje, 
dok glava na grob tužnomu ne klone 
snom obrvana, pa već majku može 
da živu gleda i s prikaze one 
da okr’jepljeno opet u sv’jet zagje, — 
mog duha sjajem očarane oči 
u Tebe zriju, Stvoritelju Bože! 

Pred Tobom klečeć u lice Te gledam, 
svog Oca silnog, što mi život poda, 
sva čuvstva duše kazujem Ti vjerno, 
sve tajne srca k pr’jestolju Ti nosim; 
i molim Ti se tihano i smjerno 
za otkup moga patničkoga roda, 
za kućni raj, za djecu svoju predam, 
za nevoljnike Tvoju pomoć prosim. 

I moleći Te i gledajuć u Te 
ja vidim svemoć Tvoje volje svete 
i praznu sjenu čovječje taštine 
i pečat Tvoj u svima djelim’ našim; 
znam crvak da sam, Tvoje veličine 
da još ne pojmim ko ni malo d’jete, 
pa cjelujuć Ti i ruke i skute, 

Tvog pogleda se hoću već da plašim... 


Os toj i ć. 

Lijepo je hvaliti Gospoda, i pjevati imenu 
Tvojemu, Višnji! (Ps. 91, 1.) 

A1 na Tvom licu nježan posm’jeh sjaje, 
što čovjek nikad iskazati ne će; 
u njemu slast je, koja svemir kr’jepi: 

Dobrote Uzor! — Kad se sve već smrači 
u noći bola, očaj kad zasl’jepi, 
kad nehajstva je i gr’jeha najveće, 
svegj onaj posm’jeh na licu Ti traje: 
od svesilja je još on Tvoga jači!... 

I srce gori od ljubavi same, 
i samu sreću s te ljubavi ćutim, 
pa jači tako i bolji u duši 
u obični se opet svijet vraćam. 

U sv’jet se vraćam, gdje u zlobe tmuši, 
u teškim borbam’, u bolovim’ ljutim 
Tvoj posm’jeh luč je, mač i melem za me, 
gdje slavi Tvojoj hoću dug da plaćam. 

Oh, vječna slava Tvarnu Veličanstvu 
u žaru sunca i zvijezda kr’jesu, 
u svjetlu dana i u noćnoj tmini, 
tišine milju i u mora šumu; 
oh, vječna slava Tebi na visini 
u tutnju groma i oluje b’jesu, 
u ljutoj zv’jeri i u čovječanstvu, 
u tvrdu kamu, u srcu i umu! 

Oh, Bože sveti, vječna slava budi 
u šaru cv’jeća, u ptičjemu poju, 
u redu sv’jeta, u svemira skladu 
Tvom Milosrgju i Dobroti Tvojoj! 

Oh, budi slava u boli, u jadu, 
u suzi tužnih, u patnika znoju, 
u ljupcu majke, u otetoj grudi, 
u mojoj duši i u pjesmi mojoj! 

Br. 1. — Vrhbosna. — 1908. 


Na osvitku lurdskog jubileja. 


Lurdski je jubilej zajedničko slavlje neba i zemlje, 
slavlje trojednoga Boga i bezgrješne Djevice, slavlje 
milosti i vrhunaravnog reda nad prirodom, bjelodano 
slavlje istine i žive vjere nad lažju i bezvjerstvom, sjajno 
slavlje katoličke Crkve nad svakom drugom vjeroizpo- 
viesti, sveobće slavlje svih oduševljenih štovatelja bez- 
grješnog Začetka Gospina, prekrasno slavlje pouzdane 
molitve i kršćanske pokore — vječno slavlje svih ma¬ 
lenih i poniznih u jedino velikom Bogu. 

I. U Lurdu triumfira prije svega premudrost 
Božja, koja djeluje od kraja do kraja snažno i ure- 
djuje sve sladko. J ) Već same prilike, u kojih je lurdsko 
proštenište nastalo i sve se više širilo diljem jednog 
poluvieka, divan su izum i triumf premudrosti Božje. 
Gospodine, Bože naš, kako je predivno ime Tvoje po 
svoj zemlji zaradi ovog prošteništa! Doista, i ovdje iz 
usta malenih pripravio si sebi slavu, a vodom spaso¬ 
nosne mudrosti napojio si svoje! Neuka, siromašna dje¬ 
vojčica postala je sgodno orudje providnosti Božje, a 
čudesno vrelo, što ga poslušna Bernardica na zapovied 
bezgrješne Djevice izmamila iz spilje lurdske, postalo je 
za čitave naraštaje i viekove izvorom vode žive, što teče 
u život vječni. 

Ako ikoje vrieme, a to je naš viek, Bogu tako 
otudjeni i zato tako nesretni viek trebao novih, očitih, 
empiričkih dokaza o eksistenciji vrhunaravnog reda i 
ličnoga Boga, kojemu leži na srcu vječna i vremenita 
dobrobit putnika zemaljskih. I ako ikoja zemlja, to je 
jadna Francezka kao stoljetno ognjište krive bezvjerske 
prosvjete i zatornih revolucija trebala vanredne, čudesne 
pomoći Božje, da neizrodjeni sinovi ove najstarije kćeri 
Crkve ne podlegnu neprestanim napadajem pakla i or¬ 
taka njegovih. 

I doista, u Lurdu opravdala su premudrost Božju 
sva djeca njezina. Opravdali su je nebrojeni bezvjerci 
gdje sada vjeruju, i sliepi gdje pregledavaju, i hromi 
gdje hodaju, i gubavi gdje se čiste, i gluhi gdje čuju. 

Lurd je kanoti portal i ulazak do mnogobrojnih 
ljekovitih vrela pirenejskih. Kako je divna osnova pre¬ 
mudrosti Božje, da uz ova prirodna lječilišta proizvire i 
čudesno vrelo vrhunaravne snage za zdravlje duši i 
tielu 1 Svakog ljeta hiljade i hiljade ljetnih putnika grnu 
ovamo iz svih krajeva svieta, te je Lurd u to vrieme 
nalik na koje predgradje parizko ili bečko i petrograd- 
sko, što dakako privlači i mnogo frivolnih bezvjeraca. 
Nu eto, usred ove smjese raznih narodnosti i nošnja i 
jezika i vjera i nevjera Lurd je imao postati ognjištem 
prave vjere i molitve i milosti! Zar se je moglo naći pri¬ 
kladnije mjesto za lako i brzo širenje spasenja medju 

») Knj. mudr. 8, 1. 


samim frivolnim i bezvjerskim svietom ? Na hiljade ovih 
putnika i turista vozi željeznički vlak svakoga ljeta pokraj 
velebne crkve lurdske i uza spilju glasovite Lurdske Go¬ 
spe ; pa htjeli ne htjeli moraju biti svjedoci živoj vjeri i 
zanosnoj bogoljubnosti tolikih hodočastnika lurdskih; 
moraju na svoje oči gledati toliko vrhunaravnih prizora, 
što izviru rekao bi iz pieska i izpećine lurdske, te divni svoj 
blagoslov izlievaju na sve vjernike. Pa kako da se ta¬ 
kovi prizori ne bi dojmili samih bezvjeraca! Kako da 
ovi putnici ne bi ponieli blagoslov spasonosnih misli i 
odluka kućam svojim i širom svieta razglasili slavu 
Lurdske Gospe i one Crkve, koja se jedina može dičiti 
takovimi čudesi i tako zanosnom bogoljubnošću svojih 
vjernika 1 ] ) — Već sam prizor večernje bakljade u čast 
Gospi Lurdskoj kako ga opisuje očevidac, pokojni naš 
dr. Jagatić („Vrhbosna" 1896. str. 173.), divno 
djeluje na svako srce. „Pročelnici obhoda eno su već 
pred crkvom sv. krunice, a zadnji se još redaju kod 
spilje. Hoće se još mnogo vremena, dok i oni prevale 
isti put, te se pred crkvom nadju. 1 čekat ćeš mirno, 
čekat ćeš rado, niti će ti čekanje dotužiti. Pa kako da 
ti dotuži, kad ti je pred okom uviek bajni prizor 1 Svr- 
neš li pogled na ostrmine, eno kako se plamen svieća 
kao u polukrug savio, da se kasnije pruži perivojem rav¬ 
nom crtom. I svud pjesma, i vazda pjesma. S prostora 
pred crkvom ozvanja sve to jača, dok se ne slije u 
jednu jedinu: u veličanstveni koralni C r e d o! Kad se 
svi ondje saberu — a na ogromnom prostoru smjestiti 
se može više desetaka hiljada — svi će oni pjesmom 
kazati, da ih je vjera dovela amo, da im je vjera razgri- 
jala srce u živ plamen, vjera ona, koju je božanski Sin 
Marijin na sviet donio i danas u zaručnici svojoj, Crkvi 
katoličkoj, čuva. Sve one hiljade zasvjedočit će javno, 
da se je bezvjerje prevarilo držeći, te će mu uspjeti, da 
na koncu „vieka prosvjete" u kut potisne vjeru, po kojoj 
pravednik živi. . .. Non praevalebunt." 

Ali ne vjeruju svi lurdskim čudesom. — Istina, 
čovjek je slobodan u činu vjere naravne i vrhunaravne. 
Pa makar i vidio najsjajnija i nepobitna čudesa, može 
zatvoriti oči duše svoje i sam sebe zasliepiti; može sebi 
zabiti u glavu onu Rousseau-ovu: „Makar i na svoje 
oči gledao čudo, prije ću poludjeti, nego da vjerujem. 
No uprav ovim okorjelim bezvjerjem svojim, ovim oči¬ 
tim odporom protiv jasne i bjelodane istine i ovi će 
ljudi napokon opravdati premudrost i providnost Božju. 
Premda lurdska čudesa ne spadaju na blago sveobće 
objave Božje, što ju je svaki čovjek dužan upoznati i 
primiti, to ipak za takove bezvjerce a fortiori vriedi ona 

i) V. Meschler, Novene zu Unserer Lieben Frau von Lour- 
des, Freiburg, Herder, str. 17. 

Kristova: „Da niesam bio tvorio medju njimi djela, 
kojih nitko drugi nije tvorio, ne bi imali grieha.“ J ) 

II. Ovako i svemogućnost Božja u Lurdu 
slavi najsjajnije slavlje služeći premudrosti njegovoj. 
Jer „gle, ruka Gospodnja nije okraćala, da ne može 
spasti." 2 ) 

Ni u jedno drugo vrieme bezvjerski sviet nije tako 
drzovito i obćenito klicao: „Čudo je bezumlje i sgoljna 
nemogućnost!" A sad eto već punih 50 godina dogadja 
se u Lurdu čudo za čudom, dapače i drugdje po zazi¬ 
vanju Lurdske Gospe i po upotrebljavanju lurdske vode. 
Isti bezvjerski liečnici i universitetski profesori iz svih 
krajeva svieta hrle u Lurd, da iztraže tajnu, ljekovitu 
moć lurdske vode, da pretraže pravo stanje lurdskih 
bolestnika prije i poslie ozdravljenja njihova, pa da tako 
odkriju svietu tobožnje varke i utvare lurdske. — A kad 
tamo, voda je posve naravna, pitka voda; nema ni one 
naravne ljekovite moći, što je imaju obližnja vrela pirenej- 
ska. A bolesti tamošnjih hodočastnika obično su i pismenimi 
svjedočanstvi dosadanjih liečnika njihovih i posebnim 
zapisnikom zajedničkoga lurdskog ureda za liečnička pre¬ 
traživanja konstatovane kao neizlječiva zla. Pa opet 
isti liečnici u premnogih slučajevih već su čas kasnije 
morali konstatovati podpuno ozdravljenje od takove 
dugotrajne i neizlječive bolesti. 

Kad bi se radilo samo o jednom ili drugom laga¬ 
nom i neizvjestnom ozdravljenju, mogli bi se pozivati na 
nepoznate čimbenike naravne. Neka! Nu kad se radi 
kroz 50 neprekinutih godina o hiljadah pod punih i traj¬ 
nih ozdravljenja, za tili čas postignutih ne samo preko, 
nego i direktno protiv jasno spoznatih uzroka naravnih, 
onda tu pametan čovjek i učenjak na može na ino, 
već mora priznati: „Ovdje je prst Božji!" 3 ) 

III. Nu sjajnije od premudrosti i svemogućnosti 
Božje triumfira u Lurdu bezkrajna milosrdnost 
Božja. Ako već uobće na zemlji „djela milosrdja Bož¬ 
jega nadilaze sva ostala djela njegova" (Ps. 144, 9), 
u koliko je Bog odlučio za zemnog života našeg naj- 
većma iztaknuti milosrdje svoje, te u tu svrhu pozvati 
u pomoć samu premudrost i svemogućnost i sva ostala 

9 Iv. 15, 24. 

s ) lz. 59, 1. 

3 ) Samo za 14 zadnjih godina bilo je u lurdskom uredu 
z,a pretraživanja (Bureau des constatations medicales) 2712 
itčnika iz raznih zemalja, medju njimi 26 profesora medicine 
na francezkih i 14 na stranih universitetih. Velikim su dielom 
došli u Lurd kao bezvjerci, a nijedan od njih nije otišao pore- 
kavši istinitost tih ozdravljenja. Svega je konstatovano samo 
za deset godina (1894.—1903.) 1506 odličnih ozdravljenja, koja 
se nikako ne dadu protumačiti naravnimi silami, nego im se 
uprav protive. Dakle na godinu 150 čudesnih ozdravljenja i V. 
Bertrin, Lurd str. 394.—395. Ovu temeljitu i razmjerno jevtinu 
knjigu, liepo prevedenu i ilustrovanu po vč. Otcih kapucinih na 
Rieci, i ovdje toplo preporučujemo svim štovateljem Gospe 
Lurdske. 


savršenstva svoja: tko ne bi onda u triumfu lurdskom 
dao palmu bezkrajnomu milosrdju Božjem ? Nije li mi¬ 
losrdnost ili bezkrajna spremnost Božja, da doskoči 
biedam našim, konačni razlog, zašto Gospodin na ovom 
odabranom mjestu neprestano množi čudesa svemoguć¬ 
nosti i premudrosti svoje? 

Pa da se uprav sve u ovom triumfu lurdskom obrati 
na proslavu milosrdja Božjega, gledajte drugi divni izum 
premudrosti njegove: Bog u Lurdu ne tvori čudesa 
svojih sam bez orudja, ne tvori ih po svojem jedino- 
rodjenom Sinu, vječnom Sudcu živih i mrtvih, niti po 
angjelih svojih, konačnih osvetnicih pravde svoje, već 
ih tvori po Majci nebeskog milosrdja, po onoj, 
u kojoj je sve sama milosrdnost, blagost i dobrostivost, 
i u kojoj nema baš ništa, što bi moglo zastrašiti i naj¬ 
većega grješnika i biednika. 

Pa gle nedostižnih putova milosrdja Božjeg! U ko¬ 
jem otajstvu i u kojih prilikah šalje nam Gospodin u 
pomoć presvetu Bogorodicu, Gospu Lurdsku? 

»Ja sam bezgrješni Začetak.« 

Ovako sama Gospa očitova značajno ime svoje 
maloj Bernardici na ponovne i svesrdne molbe njezine. 
Kakvo je to otajstvo ? Ima li u cielom životu preblažene 
Bogorodice drugo koje otajstvo, koje bi u tolikoj mjeri 
bilo otajstvo najvećeg milosrdja Božjega kao baš 
njezin bezgrješni Začetak? Sve druge svoje divne pred¬ 
nosti i povlastice, pa i samo dostojanstvo djevičanske 
Bogorodice blažena je Gospa donekle zaslužila svojom 
vjerom, svojom ljubavi i molitvom, svojom poniznosti 
i čistoćom i svojim najrevnijim sudjelovanjem sa već 
primljenimi milostmi. Nu ovu povlasticu bezgrješnog 
Začetka nije Marija mogla nikako zaslužiti, jer je prije 
nije ni bilo; dapače po sveobćem zakonu pravde Božje 
podpala bi bila i Marija kao prava kći Adamova proklet¬ 
stvu iztočnoga grieha. 

Sto je dakle Svevišnji nju jedinu ipak izmedju sve 
djece Adamove izuzeo od obćenitog prokletstva i već u 
prvom času njezina Začetka nadario ju puninom milosti 
svoje, to je najveći dokaz milosrdja Božjega i najljepši 
plod odkupljenja Kristova. Sjajnije i uspješnije Bog nije 
izkazao svojega bezkrajnog milosrdja nijednom stvorenju 
nego li blaženoj Gospi bez grieha začetoj. I eto baš u 
ovom najvećem otajstvu milosrdja Božjega Gospa Lurd- 
ska sada već kroz punih 50 godina vrši službu i djela 
Majke neizkazanog milosrdja! 

Baš kao da se Lurdska Gospa hoće držati one 
Kristove: Budite milosrdni poput Otca vašega nebeskoga! 
Pa tako već sam izbor ove nezaslužene, najveće povla¬ 
stice bezgrješnog Začetka kao naslova imena Gospe 
Lurdske najjače nas nuka, da stupimo i mi pouzdano 
k ovomu priestolju njezina milosrdja. 


/ 

A sada se još jednom osvrnimo na pojedine pri¬ 
like lurdskog prošteništa, da vidimo, ima li tu išta, što 
bi odisalo ovim rajskim melemom milosrdja Gospina 
za sve rane ljudskoga družtva i pojedinih vjernika. 

1. Kada se je prvi put ukazala bi. Djevica u 
Lurdu? Bilo to dne 11. veljače god. 1858., t. j. jedva 
tri godine i 2 mjeseca, iza kako je sv. Otac Pijo IX. 
na molbe vasionoga kršćanstva dne 8. prosinca 1854. 
svečano proglasio nauku crkvenu o bezgrješnom Za¬ 
četku Marijinu kao nauku vjersku. BI. Gospa toliko se 
spušta k nam u neizkazanoj milosrdnosti svojoj, te smatra 
svojom zahvalnom dužnošću vratiti nam milo za drago. Go¬ 
spa hoće, da se sva zemlja diči od sada nebrojenimi čudesi 
njezina milosrdja, kad je ta zemlja tako svečano priznala 
i proslavila njezinu najčistiju milost. 

I ova okolnost prekrasan je dokaz milosrdja, što 
Marija nije htjela svojim ukazanjem i svojom svečanom 
izjavom u Lurdu da preteče sud Papin. Nego poput 
premilosr/lne Gospodarice čekala je najprije, dok sv. 
Otac Papa vrhovnim ugledom svojim proglasi divnu 
povlasticu njezinu; i onda tek, kad je već katolički sviet 
zanosno primio i proslavio novo proglašenu nauku vjer¬ 
sku, kao hoteći nagraditi vrhovnog učitelja crkvenog i 
vjerne učenike njegove, Gospa Lurdska s neba potvr- 
djuje nauku nepogrješivog namjestnika Kristova prediv- 
nimi čudesi i jasnom objavom svojom: Ja sam bez- 
grješni Začetak." 

Ako je drugi vjerski dogmat o nepogrješivosti 
Papinoj kraj tolikih bura uzvitlanih prigodom vatikan¬ 
skoga sabora ipak tako sjajno prodro i zanosno pri¬ 
mljen bio u svoj kolikoj Crkvi, komu drugom imamo 
zahvaliti ovu dandanas tako nuždnu blagodat Božju, 
nego li baš bezgrješnoj Djevici? Papa je Pijo IX. dne 
8. prosinca 1854. u svečanoj definiciji nauke vjerske o 
bezgrješnom Začetku Marijinu faktično unapried pokazao 
svoju dogmatsku nepogrješivost, a bezgrješna je Djevica 
u Lurdu faktično potvrdila ovu nepogrješivost Papinu i 
uravnala putove svečanoj definiciji njezinoj. 

Ako se dakle danas Crkva katolička poput svie- 
tloga grada na visokoj gori osobito sjajno iztiče izpred 
svih ostalih vjeroizpoviesti; ako značajne biljege prave 
Crkve Kristove, jedinstvo, svetost, katolicitet i aposto- 
licitet Crkve naše i napose harismatski dar čudesa 
krasnije odsievaju nego li prije: zar nije i to velikim 
dielom premilosrdan dar bezgrješne Gospe Lurdske? 

Pogledajmo samo letimice, što je sama Gospa 
htjela u Lurdu i što je postigla od vjernih svojih što¬ 
vatelja kroz to 50 godina, da se i ovdje uvjerimo, kako 
su svi putovi Gospodnji milosrdje i istina (Ps. 24, 10). 

2. Gospa je Lurdska najprije htjela da sebi na 
onom mjestu podigne novo svetište i prošteni¬ 
šte. Zato reče Bernardici: „Hoćeš li mi učiniti ljubav, 
pa dolaziti amo kroz petnaest dana? Želim, da amo do- 

laži sviet. Hajde, kaži svećenikom, neka dadu ovdje 
sagraditi kapelu. Hoću, da se amo dolazi u obhodu." 
Pa kako se divno sve ovo izpunilo i danas se još iz- 
punjuje nakon 50 godina, kraj bezbrojnih zapreka i 
napadaja! Marija na onom mjesti hoće da vidi svieta. 
A svake se godine stotine i stotine hiljada oduševljenih 
vjernika iz svih zemalja odazivaju njezinu pozivu. — 
Marija hoće da gleda procesije u Lurdu. Pa tko da 
izbroji sva hodočašća i krasne procesije sakramentalne 
i pobožne večernje bakljade pred spiljom Iurdskom! — 
Marija hoće kapelicu u Lurdu. Pa eno, danas sam Lurd 
broji tri prekrasna svetišta Gospina, samu spilju i pre¬ 
krasnu baziliku na humku Masabjelskom i nižu crkvu 
sv. krunice, od kojih je svaka puna zavjetnih darova 
i dragocjenih spomen-ploča, što pričaju o milosrdnosti 
Gospinoj. Prije 50 godina ni sam onaj ružin grm, na 
koji je Gospa Lurdska stala nogom svojom, nije bio 
svojina njezina. A danas, iza višegodišnjih bura, kojim 
se ovo proštenište izkušalo kao djelo Božje, biskup ono¬ 
ga kraja nabavi spilju i sav humak i svu okolicu kao 
izključivo vlastničtvo Gospino. Pa što je značajno, isti 
onaj prefekt lurdski i isti onaj ministar francezki Rouland, 
koji su se prije svimi silami i svakim nasiljem opirali raz¬ 
vitku prošteništa, moradoše podpisati ustupnu listinu 
obzirom na lurdsko svetište, a za gradnju lurdskih cr¬ 
kava hodočastnici su drage volje prinosili milijune i 
milijune. J ) — Debele knjige morao bi izpisati, tko bi htio 
da prikaže sva druga svetišta Gospe Lurdske širom 
katoličkog svieta. 2 ) 

I u naše dane bezvjerska vlada francezka i slo¬ 
bodna zidari ja ponovno su kušale, ne bi li pod koje- 
kakvimi zdravstvenimi izlikami zatvorile i uništile lurd¬ 
sko svetište. Nu „nema mudrosti ni razuma ni savjeta 
nasuprot Bogu." 3 ) Sami su se liečnici francezki baš sa 
higijenskog stanovišta ogradili protiv te bezbožne i 
okrutne namisli, a vjerni puk francezki, ma kako potla¬ 
čen bio, ne da se odielitiod svoje drage Gospe Lurdske. 

3. Ako bezgrješna Djevica želi gledati sviet i pro¬ 
cesije u Lurdu, to ona želi iz nesebične ljubavi i mi¬ 
losrdnosti prema Mednim Ijudem. Prava se milo- 
srdnost obazire na sve biede naše; pa tako i Lurdska 
Gospa poput Sina svojega divnimi djeli milosrdja tje¬ 
lesnoga krči sebi put do biednih duša ljudskih, da i 
njim to uspješnije pomogne. 

Kod svojega sedmog ukazanja dne 25. veljače 
Gospa najprije priobći Bernardici privatnu tajnu; onda 
joj reče: „Hajde, napij se iz toga vrela i operi se na 
njem; jedi travu, što je tu!“ Bernardica posluhnu. Nu 
na označenom mjestu vidjela je tek nešto vlažno. Na 

') Meschler 1. c. str. 20. * 

2 ) Izp. n. p. članak: „Gospa Lurdska i Hrvati" u Kalen¬ 
daru Srca Isusova i Marijina 1908. 

:1 ) Posl. 21, 30, 

znak Gospin načini malu rupicu u piesku, gdje se na 
dnu sakupilo nešto kaljave vode. Šakom prinese triput 
k svojim usnam ne usudiv se da okusi. Napokon po- 
gledav opet na uložinu, popi tu netečnu mješavinu; zatim 
se umije u njoj i pojede nekoliko listića biline, što je 
sa strane rasla. 1 ) 

Ono malo vrelce, što ga je Bernardica ovako iz¬ 
mamila iz zemlje, sve je više bujalo, dok pe postade 
čudesnim vrelom, koje je na hiljade bolestnika izliečilo. 
Voda toga vrela i danas se razašilje na sve strane 
svieta, te i u daljini na gubi svoje čudesne ljekovite 
moći, kako nas uvjeravaju nebrojeni izbečeni vjernici. 

4. A zašto napokon ta čudesna voda lurdska? 0 
tom nas Gospa ne ostavlja ni najmanje u sumnji. Na¬ 
kanu njezinu jasno razabiramo iz same pojave i vladanja 
njezina kao takodjer iz daljnih i ponovnih rieči njezinih. 

Kako se ukazala Gospa? Svaki put sklopljenih 
ruku i k nebu podignutih očiju i sa prekrasnom kru¬ 
nicom od alabastrova biserja i zlatnih verižica u ruci. 
Tek što se Gospa ovako ukazala, svaki put bi uzela 
zlatni križ svoje krunice i učinila njim sama velik znak 
križa. Po tom bi prebirala u ruci biela zrnca svoje kru¬ 
nice ; no usta joj se pri tom niesu micala, jer sama 
naravno nije molila krunice, nego tek pokazala ovim 
znakom, kako joj je osobito mila ova molitva. Diete je 
sve ovo držanje i gibanje Gospino oponašalo, prekrstilo 
se i samo križem svoje krunice i molilo klečeći Zdravo- 
mariju za Zdravomarijom, dok prikaza iza svršene 
krunice ne izčeznu. A isti se prizori obnovili kod sva¬ 
kog ukazanja. 

U 4. vidjenju 21. veljače lice Gospino, inače svietlo 
i preobraženo rajskim veseljem, najedanput se osulo 
dubokom osbiljnošću i žalošću. Oko njezino kao da je 
pregledalo svu zemlju. A Bernardica dirnuta u dušu 
s toga pogleda upitat će: „Što treba činiti ?“ — Gospa 
odgovori: „Molitisezagrješnike!" Malo dana po 
tom, 24. veljače, Bernardica primi od Gospe nalog, da 
poljubi zemlju za obraćenje grješnika. A pridošli hodo- 
častnici vidješe za toga ukazanja diete, gdje ponovno 
ljubi zemlju, te na koljenima puže uz brieg do spilje i 
unutra u spilju vapijući: „Po ko r a, pokor a, pokora!" 
U spilji se najedanput okrene nazočnim, dade im znak, 
da se poklone i kažiprstom na ustijuh potakne ih 
odlučno i auktoritativno, da i oni poljube zemlju. 
Kad se na koljenima povratila iz spilje, zapitaše ju, što 
znači to čudnovato vladanje njezino i osobito onaj znak 
kažiprsta na ustijuh. Bernardica odvrati: „Gospa mi 
je rekla, da i vi morate činiti pokoru za 
obraćenje grješnika." Uz to pridodade, kako je 
Gospi omiljela njezina pokora. 

Eto dakle sama Gospa Lurdska udostojila se ne- 

b V. „Vrhbosna" g. 1896. br. 8. i t. d-, gdje pokojni dr. 
Jagatić krasno crta povjest lurdskog svetišta i plemenite svoje 
dojmove na svom vlastitom hodočašću. 


dvojbenim načinom razložiti, kamo konačno smjeraju 
sva ukazanja, sva čudesa i svi nalozi njezini u Lurdu. 
Milost obraćenja grješnika pomoću molitve, 
osobito svete krunice, i pomoću pokore: to je ljeko¬ 
viti i miomirisni. melem, kojim odišu sve čudesne i 
vanredne pojave lurdske. Molitva, ponovna i uztrajna 
molitva, a naročito ponovna molitva sv. krunice ima 
prizvati milosrdje Božje i Gospino na sve nevoljnike — 
faktično i čudesna ozdravljenja obično se ne sbivaju bez 
vruće i postojane molitve — jer je molitva ključ za 
riznicu nebesku. Ovu opomenu Lurdske Gospe razumio 
je blage uspomene Leon XIII., kad je kroz 20 godina 
onako neumorno širio pobožnost sv. krunice u kršćan¬ 
skom puku i svu zaštitu Božju prema Crkvi pripisivao 
zagovoru Majke Božje. 

A s molitvom treba spojiti po uputi Lurdske Go¬ 
spe i djela pokore za vlastite griehe i naknadnu po¬ 
koru za obraćenje grješnika. Šta koristi bezkrajno more 
milosrdja Božjega, šta može i sam nebeski ključ molitve, 
ako nema „daske spasonosne" 1 ) svete pokore, 
koja da nevoljnoga grješnika usred svjetskog brodoloma 
sretno preveze do vrata rajskih ? Ovu dasku spasonosnu 
Gospa Lurdska svakomu pruža, kad tako dirljivo govori: 
Pokora! Pokora! Pokora! Puna je mjera grieha u svietu. 
Već odavno munje srdžbe Božje čekaju, da planu nad 
grješnim svietom. Gospa ih do sada najvećim dielom 
obustavila premilosrdnim zagovorom svojim, a bezbroj¬ 
nim je grješnikom u svojem lurdskom svetištu izprosila 
milost skrušenog obraćenja. 

I svu koliku djecu svoju hoće da uvrsti pod slavodo¬ 
bitni barjak svojega bezgrješnog Začetka, da s njom u 
postojanoj molitvi i pokori vojujemo, te da obnovimo 
sve u Kristu i bezsmrtne duše tolikih grješnika opet 
osvojimo za kraljevstvo Božje. U ovih bojnih redovih 
pod zastavom bezgrješne Djevice stoji i „Vrhbosna" 
naša. Služeći „katoličkoj prosvjeti" služila je do sada 
i slavi bezgrješne Djevice i vojnomu programu njezina 
milosrdja. 

I ovogodišnji rad svoj ,,V r h b o s n a" djetinjskom 
odanošću skromno posvećuje bezgrješnoj Djevici Lurdskoj: 

Ti, premila Gospo Lurdska, blagoslovi unapried 
ovaj rad, neka bude dostojan darak u čast Tvoga 
jubileja! Pa kao što Ti sama svaku slavu svoju polažeš 
pred noge presvetomu Sinu svojemu, te u svom lurd¬ 
skom svetištu već kroz 20 zadnjih godina voliš čudesa 
svoja tvoriti neposredno u čast Sinu svojemu kod sve¬ 
čanih obhoda euharističnih : tako izprosi i nam milost, 
da i ovogodišnji rad naš preko milostivih ruku Tvojih 
služi na vječnu slavu Božanskoga Sina Tvoga! 

* 

Napomena. Spomenusmo čas prije euharistične obhođe u 
Lurdu. Da čujemo i ovdje svjedoka iz najnovijeg vremena, 
kako opisuje prizore euharističnog obhoda, što ih sam gledao 
dne 20. kolovoza 1906.: 

Tertulijan, De poenitentia. 

»... Postavio sam se na veliki trg blizu crkve sv. kru¬ 
nice. S obje strane položili bolničari na odar nevoljnike, što ih 
pobjednica smrt već bila ogrnula mrtvačkim platnom smrtne 
bljedoće i stiske. Tik do mene stenjale su i hropitale dvie dje¬ 
vojke, jednoj 18, drugoj 21 godina. Dalje vidim klerika posve 
osušena od sušice. Za njim leži mladić ili bolje da reknem 
jedno strašilo od ljudskog bića. Udovi su mu posve okrnjeni. 
Vidiš dvie male ruke i dvie male noge, gdje se grozničavo tresu. 
Ovdje leži 12godišnje diete, što je posve ohromilo od gnjilih 
kostiju. Malo dalje kleči jedan otac kraj Šgodišnjeg sinčića 
svoga. Blizu mene prikovala kljenut hrbtenjače jednu redov¬ 
nicu na odar. Tamo ima drugih nevoljnika: nos i lice izio im 
strašan lupus ili rak. Prava je to izložba svakojake ljudske 
biede. Dok bolestnici očekuju dolazak euharistične procesije, 
dobrovoljne duše dvore ih velikodušno i bez straha od grdnih 
rana; druge opet prolaze kroz redove i kriepe jadnike vodom 
iz čudesnog vrela. 

U taj čas presveti oltarski Sakramenat ostavlja spilju. 
Ore se liturgične pjesme pred svetištem. Primiče se svečani 
čas milosti. Svećenik na gornjoj stubi izpred bazilike predmoli 
litanije. Vjernici zanosno iz dna srca ponavljaju refrain: „Draga 
naša Gospo Lurdska, izlieči bolestnike naše!" 

Pod zlatnim baldahinom približuje se sjajna pokaznica. 
Za njom idu biskupi iz gradova Tarbes, Verdun, Frejus. Molitva 
ozvanja sve glasnije, sve toplije. Žarko sunce povisuje radost 
i sjaj svečanosti. Nada nadimlje sva srca. 

Sada svećenik sa pokaznicom izlazi izpod baldahina i 
prolazi kroz redove bolestnika. Tu se odigrava prizor, što ga 


pero ne može da opiše. Kao da novi dah života oživljava te 
ljudske podrtine. Sve se miče, sve moli i plače, sve kao da je 
preobraženo. Sve kao da silu nanosi euharističnom Spasitelju: 
„Gospodine, koji sve možeš, izlieči naše bolestnike! Reci, neka 
hromi hode, neka sliepi progledaju, neka gluhi čuju! Djevice 
Lurdska, priteci nam u pomoć!" Silu nanesoše nebu i eto 
uspješe. Hosana u znak pobjede odjekuje. 

Tu se djevojka od 17 godina digla sa svojega odra. Ima 
tomu dvie godine, da nije više mogla hodati, goljenica joj bila 
sagnjila. Sad hoda i ide za povorkom. Ime joj je Albertina 
Duvelleroye iz mjesta Aulnay-sur-Orne (Calrados)... 

Presv. Sakramenat nosi se dalje. Druga 24godišnja bo- 
lestnica, Marija Loiseau, ostavlja svoj odar. Hroma kroz 4 mje¬ 
seca sad je posve izbečena, i u zahvalu zapjevaju Magnificat. 
Za iste procesije najedanput ozdrave i gospojica Fanny Combe 
i redovnica bolestna na hrbtenjači, sestra Benedikta Labre, i 
drugi bolestnici. Izbečeni sretnici redaju se pred crkvom sv. 
krunice. Svi se guraju do njih, pa bi ih sgnjavib, da nema re¬ 
datelja. Ori se zahvala, a presveti Sakramenat blagosiva vjernike, 
što kleče. Dok se jedna procesija svršila, druga se sprema, da 
uz pjesme zahvalnice doprati čudesnim načinom izbečene u bol¬ 
nice njihove. 

G. Kruppi, zastupnik radikalnih socijalista iz dep. Haute- 
Garonne, kao svjedok ovoga prizora mora priznati, kako ga je 
sve ovo silno potreslo. General Jaquey, zastupnik iz Landes-a, 
kliče: „Ala je to krasno!" 

Večernja bakljada (3500 vjernika) završuje ovaj dan mi¬ 
losti...« (V. „Emmanuel", 1907. br. 11. str. 200.) 


Nove odredbe rimske za čestu i svakidašnju sv. pričest.*) 

Piše Ivan Petar Bok D. 1. 


Nježno štovanje i često primanje sv. euharistije 
neprevarljivo je mjerilo i kanoti termometar praktičnoga 
kršćanstva i duhovnog života pojedinih vjernika i čitavih 
naroda. Istinu toga načela razabrali smo u prošlom tečaju 
„Vrhbosne" iz povjesti česte sv. pričesti u novom vijeku. 
Ovu je istinu bi. John Fisher već g. 1526. izveo 
iz promatranja pojedinih radosnih i žalosnih perijoda 
crkvene povjesti; a što je tada rekao ’■) o pararelnom 
širenju prave reforme i kulta euharističnoga, to se i 
obzirom na potonja vremena sjajno obistinilo. 

*) V. „Vrhbosna" g. 1907. str. 413. 


Neumrli pjesnik Calđeron (fl687.) u divnim 
svojim religijoznim dramama (Autos) opjevao je 
ovu ideju onako, kako ju može začeti samo živa vjera 
i spjevati samo najčistiji zanos tolikoga majstora. ,,U 
njegovoj pjesmi, koja polazi od oltara te se vraća k ol¬ 
taru, odjekuje dika i slava, ljubav i radost najljepše 
svetkovine Tijelovske." J ) Euharistija mu je središte div¬ 
nog, vrhunaravnog svijeta, utjelovljenog u vidljivoj pri¬ 
rodi pod prilikama kruha i vina. U 73 tajinstvene drame 

*) Al. Baumgartner, V. Stimmen aus Maria Laach, sv. 34. 
str 195.-211. 


*) Ovih dana primili smo o čestoj i svakidašnjoj sv. pričesti čitav niz krasnih brošurica od belgijskog oca Julija 
Lintelo-a D. I., koji je osobito mnogo doprinio dekretu „Sacra tridentina synodus“ svojim temeljitim spisom „Lettres k un 
pretre k propos d’une polemique sur ia Communion frequente“ (Listovi jednome svećeniku prigodom jedne prepirke o čestoj 
pričesti). Onaj, koga o. Lintelo u ovom spisu mirno i dostojanstveno pobija, jest uprav o. Godts C. SS. R., čiji smo spis ,,Exa- 
gerations historiques et theologiques concernant la communion quotidienne‘‘ u zadnjem broju „Vrhbosne" od g. 1907. donekle 
pretresli. Što smo tada samo naznačili kao vjerojatno, da je sam vlč. o. Godts pao u protivne skrajnosti i strogosti obzirom na 
svakidašnju svetu pričest, to o. Lintelo na temelju samih izjava njegovih, isporegjenih sa nazorima svetih Otaca i crkvenih 
sabora kao i rimskih papa, bjelodano dokazuje. Prvo je izdanje knjige „Lettres a un pretre" bilo priregjeno početkom g. 1905., 
te je već nekoliko mjeseci iza toga slijedilo drugo izdanje umnoženo i ukrašeno veoma krasnim preporukama biskupa iz 
Tournai-a, ; Luksemburga, Triera i Angouleme. Prepirka, što ju je na novo izazvao o. Godts svojim prestrogim nazorima, svršila 
se time, da je Rim na molbu raznih biskupa koncem iste godine definitivno riješio višestoljetno prijeporno pitanje poznatim 
dekretom od 20. prosinca 1905. 

Od onda je isti o. Lintelo uz vanredni blagoslov Božji nastojao, kako bi pojedine staleže puka, osobito pak svećenstvo 
i mladež oduševio za čestu i svakidašnju svetu pričest. A megjunarodni euharistični kongresi u Tournai-u (g. 1906.) i u Metzu 
(g. 1907.) silno su podupirali njegova nastojanja. Da vide naši čitatelji, kako se u Belgiji i u nekim drugim zemljama sudi o pro- 
vagjanju dekreta „Sacra tridentina synodus“, evo samo nekoliko podataka, što ih zahvaljujemo knjižicama i jednome listu 
o. Lintelo-a. 

Za mladež izdao je ovaj otac g. 1906.—7. krasnu brošuricu ,,La Communion frequente et quotidienne“ i raspačao ju do 

svoje, što ih je o. Baumgartner razdijelio u 6 razreda 
ili kola, prikazuje nam Calderon svu povjest svjetsku 
i crkvenu i svu prirodu u tajinstvenom odnosu k presv. 
oltarskom sakramentu. Prvo kolo njegovih pjesama 
prikazuje najznamenitije momente Staroga Zavjeta pod 
utiskom željnog vapaja (Rorate) za euharističnim Spa¬ 
siteljem. U drugom i trećem kolu slika pjesnik prizore 
Novoga Zavjeta, crkvene povjesti i legende u takovu 
svijetlu, te se obraćenje, svetosti divna du¬ 
hovna obnova pojedinaca i čitavih naroda 
ističe kao slavlje euharistije i euharistič- 
nć vjere. Četvrto kolo bavi se raznim pojavama 
crkvenoga života, sv. misom, sv. sakramentima, hijerar¬ 
hijom, duhovnim redovima i karitativnim djelima, a 
svemu tomu životno je bilo i vrelo presv. oltarski sa- 
kramenat. Nu pjesnik nije zadovoljan, što je svu povjest, 
svu dogmatiku i liturgiju pozvao u službu presvete 
euharistije. U dva zadnja razreda svojih autos-a dalje 
pušta uzde svojoj mašti, te povlači i prirodu i svaki¬ 
dašnji život ljudski, dapače i antiku poganskih umjet¬ 
nika u službu i proslavu euharističnog Spasitelja. Per¬ 
sonificirane razne biljke slave kod Calderona Slavlje 
pšeničnoga klasa i vinove loze, što najuzvišenijim 
načinom služe u ovom otajstvu. Razne prilike ljudskog 
života tumače se alegorično o istoj tajni euharističnoj. 


Cijeli je svijet po shvaćanju pjesnikovu veliko kazalište, 
gdje Gospodin Bog pojedinim staležima namjenjuje 
posebne uloge, da vjerne i vješte predstavljaše pozove 
na veliku gozbu nebesku, koju znamenuje i pripravlja 
gozba euharistična. Sama staropoganska naobrazba i 
moderna dramatika moraju pod uputom ovoga „naj¬ 
umnijeg pjesničkog ženija" J ) splesti vijenac neuvehle 
slave oko čuda svih čudesa, oko presvete euharistije. 

U svim ovim pjesničkim slikama i alegorijama 
jasno se pojavljuje istinita ideja, da je presveta euha¬ 
ristija doista život života našega i život 
svijeta. Tako su je po samom Spasitelju nazivali 
kršćani prvih vijekova sa sv. Augustinom ; tako ju je 
prikazao i angjeoski naučitelj Crkve u svojim himnima 
Tijelovskim; tako su je katolici slavili i na lanjskom 
euharističnom kongresu u Metzu. 2 ) 

„Kruh, što ću ga ja dati, tijelo je moje 
za život svijeta (lv. 6, 52). Ne samo za pojedince, 
nego i za sve društvo ljudsko euharistija je božanski 
lijek i božanska okrepa, jer je kruh za život svijeta. 

Po sebi se dakle razumije, da će onaj vrhovni 

‘) Goethe se divi Calderonu kao ženiju, koji je ujedno 
najveći veleum. V. Baumgartner 1. c. str. 195. 

2 ) V. govor zastupnika Priim-a na istom sastanku po 
časopisu „SS. Eucharistia“ (Bozen) 1907. str. 208. ss. 


sada u 70.000 primjeraka.-Napose je osim toga preradio istu brošuricu za „djecu Marijinu“ u uzgojilištima (25.000 primjeraka), 
i opet napose za mlade radnice (pour jeunes filles ouvriferes) priredio je 30.000 primjeraka. Posebnu je knjižicu nadalje u 16.000 
primjeraka izdao za roditelje s natpisom: Aux parents chretiens: La Communion frequente des enfants. 

Još nam je isti otac ovih dana poslao u obliku brošure opširan izvještaj, što ga je držao na euharističnom kongresu u 
Metzu o „dužnostima propovjednika i ispovjednika obzirom na dekret o svakidašnjoj pričesti". Povrh toga raspačao je megju 
puk i mladež svu silu manjih listova o „apostolstvu svete pričesti", o svakidašnjoj pričesti u zavodima i t. d. 1 papa Pijo X. 

kao i novi kardinal mehlinski Mercier u velike su pohvalili revnost o. Lintelo-a i blagoslovili spise njegove. 

Radi bismo već ovdje pobliže upoznati čitatelje „Vrhbosne" sa sadržajem ovih spisa. Nu prije treba priopćiti razne mje¬ 
rodavne odredbe rimske o provedenju onoga glasovitog dekreta. Kasnije kanimo se osvrnuti i na spise o. Lintelo-a za svećen¬ 
stvo, dok se od o. Babunovića nadamo posebnim hrvatskim brošuricama za puk i za mladež našu. 

Ovo jedino htjeli bismo da osim toga istaknemo: O. Lintelo nije nipošto osamljen u svojoj revnosti oko praktičnog prove- 

denja rimskog dekreta. Iz privatnog pisma istog oca od 15. prosinca 1907. saznajemo, da je pokret za čestu i svakidašnju sv. 

pričest već silno raširen u mnogim krajevima. Marist o. Dublanchy napisao je g. 1906. izvrstan članak o povjesti česte i 
svakidašhje sv. pričesti za bogoslovski rječnik Vacant-ov. Svjetovni svećenik Mariani sastavio je već prije dekreta u istom 
duhu raspravu Sulla Communione. O. Couet preveo je na francuski lijepo djelo Falconi-ovo „Kruh svakidašnji". I drugo izvr¬ 
sno djelce talijansko od Frassinetti-a već je prevedeno na francuski pod natpisom: ,,Le banquet de l’amour divin" (Gozba 
ljubavi Božje). Na jeziku francuskom izišli su uz propovijedi o. Cube-a takogjer: Tesnieres, „La pratique de la Communion" o 
sv. pričesti kao kruhu svakidašnjem, i u zadnje vrijeme neki mali spisi o. Cros-a D. 1. Ovaj otac, kako čujemo, pripravlja uprav 
sada veliko djelo „Histoire de la Communion", na kojem je radio oko 30 godina proučavajući napose svakog svetog Oca i Na- 
učitelja. 

Megju španjolskim bogoslovima osobito se ističe u ovom pogledu moralist Ferreres D. 1., poznat sa svoje glasovite Studije 
fizijološko-medicinsko-teološke: Prava smrt i prividna smrt obzirom na sv. sakramente (V. n. p. Civilti cattol. 1907. br. 1387. 
str. 455.). U preradbi moralke O. Gury-a i u posebnom djelcu „La Communion frecuente y diaria segun las ensenanzas y pre- 
scripciones de Pio X." ovaj otac (po izvještaju časopisa Civilta catt. 1. c. 457.) crta u kratko povjest česte i svakidašnje svete 
pričesti do naših dana. Od vremena sv. Alfonza Liguori-a, veli Ferreres, gotovo su svi moralisti branili strože nazore obzirom na 
nužno raspoloženje za svakidašnju sv. pričest, dok je jedina četa bez straha, blaža škola Frassinetti-ova junački odolijevala 
napadajima ostalih moralista. Napokon g. 1900. ova škola nagje moćnog prijatelja u osobi učenoga kardinala Gennari-a, i domala 
povodom kontroverse O. Godts-a i o. Lintelo-a dogje do definitivnog dekreta „Sacra tridentina synodus“. 

Megju austro-ugarskim i njemačkim katolicima do sada se manje radilo oko provedenja ovog dekreta, ako izuzmemo 
sjajni euharistični kongres u Metzu i rad nekih dijecezanskih euharističnih sastanaka. Ipak se i ovdje led Sve više topi, kako 
razabiremo iz časopisa „SS Eucharistia", „Emanuel" i iz raznih Glasnika Presv. Srca Isusova. 

Daj Bože, da katolički Hrvati ne budu zadnji u širenju ovoga „jedinog lijeka spasenja", kad su kroz stoljeća bilj 
„antemurale christianitatis"! 

natpastir stada Kristova najviše širiti štovanje i često 
primanje euharistije, kojemu je lozinka: „Sve obnoviti 
u Kristu“. Po sebi se takogjer razumije, da će se sami 
vjernici u današnjoj socijalnoj bijedi to više zanimati 
za širenje kulta euharističnog i česte sv. pričesti, što su 
više u sebi i u drugima iskusili spasonosne plodove 
ovoga najuzvišenijeg otajstva. 

Ovom iskustvu imamo velikim dijelom zahvaliti 
krasni pokret euharistični u naše dane. I taj pokret našao 
je vrhovnu sankciju i preporuku svoju u rimskom dekretu 
od g. 1905. o čestoj i svakidašnjoj sv. pričesti. 

Ako je valjda tko mislio, da će ova odluka kon¬ 
gregacije tridentskog sabora ostati samo na papiru, to 
se on mora iz ponovnih i najnovijih odredaba rimskih 
uvjeriti, kako je širenje česte i svakidašnje sv. pričesti za 
praktičnu obnovu svega u Kristu uprav jedna od naj- 
glavnijih briga sv. Oca pape Pija X. Sam papa u ovim 
najnovijim izjavama svojim već ističe radosne plodove 
svojih nastojanja. 

Prije pak nego u ovom drugom dijelu naše ras¬ 
prave nanižemo sam tekst ovih najnovijih odredaba 
rimskih, istaknut ćemo u kratko pravnu moć njihovu. 

Dekreti rimskih kongregacija vežu 
sve, kojima se namjenjuju. Dekret pak o 
svakidašnjoj sv. pričesti izrijekom je u- 
pravljen na sve katolike svijeta. Osim toga 
odobrio je papaPijo X. napose sadržinu 
ovoga dekreta i propisao ga kao normu, koje 
se treba u napredak držati, „ukidajući sve protiv¬ 
ne odredbe." Po promulgaciji papinoj stekao je 
isti dekret moć općenitoga zakona. Ako i ne sadrži 
novoga vjerskog članka, što bi ga trebalo primiti pod 
kaznom hereze, to ipak nije više slobodno govoriti, nau¬ 
čavati ili postupati protiv ovoga dekreta, jer bismo se 
tako veoma ogriješili protiv dužnoga poštovanja prema 
Apostolskoj Stolici. Isto razmjerno vrijedi i o drugim 
odredbama papinim i rimskih kongregacija, u koliko su 
upravljene svemu katoličkom svijetu. Obzirom na način, 
kako će se u potankostima provesti širenje česte i sva¬ 
kidašnje sv. pričesti, Rim je koješta prepustio mudrosti 
i revnosti pojedinih duhovnih pastira; ali od samog 
promicanja ove bogoljubne navade odustati ne može 
nitko, koji sluša glas vrhovnog namjesnika Kristova. 

1. Dekret sv. kongregacije oprosta za svu Crkvu. ’) 

(Urbis et Orbis.) 

Koji primaju svakidašnju sv. pričest, mogu dobiti oproste 
i bez dužnosti sedmične ispovijedi. 

Presvetom Gospodinu Našemu papi Piju X. uprav 
najviše leži na srcu, da se iz dan u dan uspješnije 
raširi i obilnijim plodovima svakojakih krjeposti urodi 
hvale vrijedna i Bogu veoma prijatna navada, po kojoj 

l ) V. Analecta eccl. 1906. Str. 107.—8. 


vjernici u stanju milosti i sa dobrom nakanom pristu¬ 
paju danomice k svetoj pričesti. Stoga je po uzoritom 
Gospodinu kardinalu Kažimiru Gennari milostivo i drage 
volje primio ponizne molbe premnogih i odlučio, da će 
pravom posebnu milost udijeliti svima, koji se god drže 
spomenutog običaja ili mu se žele priučiti. 

Papa naime Klement XIII. blažene uspomene do¬ 
pustio je po dekretu ovoga istog zbora od 9. prosinca 
1763. „svim vjernicima Kristovim, koji u svom nasto¬ 
janju oko čistoće duševne po čestoj ispovijedi grijeha 
običavaju barem jedanput u tjednu pristupiti sakramentu 
pokore, ako nijesu valjano zapriječeni, i koji nijesu svi- 
jesni nikakvu smrtnom grijehu, što bi ga poslije one 
ispovijedi učinili: da mogu postići sve kolike oproste i 
bez aktualne (ponovne u svakom slučaju) ispovijedi, 
koja bi inače bila potrebna za postizavanje ovih opro¬ 
sta. Tim ipak nije ništa promijenjeno obzirom na jubi- 
lejske redovite i izvanredne i njima slične oproste; da 
tko postigne ovu vrstu oprosta, treba mu u odregjeno 
vrijeme obaviti sakramentalnu ispovijed kao i ostala 
propisana djela." (Tako dakle papa Klement XIII.) 

Sada pak sv. Otac Pijo X. dopušta svim vjerni¬ 
cima, koji se u stanju milosti i sa dobrom i pobožnom 
nakanom običavaju danomice pričešćivati, makar se i 
jednoć ili dvać u tjednu uzdržavali od pričesti, da mogu 
ipak uživati spomenutu povlasticu na takav način, te 
nijesu dužni držati se one sedmične ispovijedi, koja bi 
inače nužna bila, da tko pravo postigne oproste, što 
teku u dotično vrijeme. Svetost je Njegova takogjer u bla¬ 
gonaklonosti svojoj izjavila, da ova milost ostaje u krje¬ 
posti i za buduća vremena, i štogod se protivi ovoj 
naredbi, da ne smeta. 

Dano u Rimu iz sekretarijata svete kongregacije 
oprosta i svetih relikvija, dne 14. veljače 1906. 

A. kardinal Tripepi, prefekt. 
"** f D. Panici, nadb. laod., tajnik. 

* 

Premda ova povlastica direktno spada na vjernike, 
to se ipak tiče i ispovjednika njihovih. I ovdje se dosta 
jasno očituje nakana svetog Oca pape, da se česta i 
po mogućnosti svakidašnja sveta pričest uvede u tako¬ 
vim krajevima, gdje ima razmjerno malo ispovjednika, 
ako se samo vjernici čuvaju u stanju milosti Božje, te 
se drže i ostalih uvjeta dekreta od 20. prosinca 1905. 
Revan će dušobrižnik dakako što češće i po moguć¬ 
nosti svaki dan podati stadu svojemu prigodu za ispo¬ 
vijed x ); jer baš tako olakšava silno vjernicima često 
primanje svetih sakramenata. No uprav na temelju ove 
povlastice Pija X. pobožni se vjernici mogu doista lako 
uputiti na što češću sv. pričest i bez prekomjernog 

U naputku za članove svećeničke lige euharistične, o 
kojem ćemo kasnije govoriti, stoji (br. 12.): »(Župnici) bit će 
spremni u ispovijedaonici na raspolaganje vjernika.« 

opterećivanja ispovjednikova. U drugu ruku dekret od 
20. prosinca 1905. obraća vjernike na savjet ispovjedni- 
kov obzirom na svakidašnju sv. pričest. Stoga je najviše 
do dušobrižnika i ispovjednika, hoće li plodovi česte 
sv. pričesti doista sazreti u dušama vjernika bez korova 
kojekakvih zloporaba, kojima će budna revnost i raz¬ 
boritost duhovnoga vogje za vremena doskočiti. I ovdje 
vrijedi staro načelo: „Tollendus abusus, non usus bonae 
rei.“ Zloporabe moguće kod svakidašnje sv. pričesti 


treba preteći ili barem ukinuti; ali radi mogućih zlopo¬ 
raba ne valja napadati niti ukidati samu dobru po- 
rabu, posvećenu dugotrajnom praksom pracrkve i pre¬ 
porukama tridentskoga sabora kao i pape Pija X. U 
opće ne bi ni sam Spasitelj naredio presvetog oltarskog 
sakramenta ni sveudiljne žrtve euharistične, da je samo 
gledao na zloporabe ovoga preuzvišenog otajstva sa 
strane nezahvalnih ljudi. 

(Nastavit će se.) 


Zviezda. 


Spjevala 

Davno to bijaše, — večer tiha pala 
Pustinjom na piesak nedogledni, žuti, 

U odori čarnoj kraljevat je stala, 

Ko da nešto divno i velebno sluti. 

Sjena već za sjenom na obzorje pada, 
Usijanoj zemlji blaže dišu grudi 
Srčuć žedno struju večernjega hlada, 

I silnim se rikom kralj pustinje budi. 

Po pješčanom moru tihe deve kroče, 

Na ledjima nose tri mudraca kralja, 

Kojim krilo duha već malaksat poče, 

Krilo, što ih nosi pustinjom iz dalja. 

Sa obala Grčke, Indije, Misira, 

Tri mudraca sliede zviezdu čarobajnu, 

Što čudesan plamen nebom razastira, 

Te im nagoviešta sgodu veličajnu. 

Ah, tu zlatnu zviezdu sva im duša žudi, 

Ta ona im zraku blagoviesti nosi: 

Da kroz smrtne sjene zlatan trak već rudi, 
Obumrlu zemlju žića vir da rosi. 

Za tom zviezdom srce njihovo svedj gori, 

I kad nestane je u dnevnome plamu, 

U duši im tajno Duh o zviezdi sbori: 

Da će opet sinut kroz večernju tamu. 


EugenijaŠah. 

Pa već malaksali u pustinje piesku, 

Gdje ni travka blieda oko im ne blaži, 
Samo bajnu zviezdu u čudesnom bliesku 
Umorna im zjena pomrčinom traži. 

Ona sinut mora, — vodit ih do mete, 
Božji glas to duši njihovoj svedj sbori, 

K meti, gdje im traci vječnog žića sviete, 
Pa za zviezdom srce sve im hlepti, gori. 

I ona im sinu — sred čudesna plama, 
Tri mudraca kralja k njoj upiru oči, 
Nestala im s duše tjeskoba i tama, 

I njihovim srcem sveti žar se toči. 

1 zviezda ih vodi tamo do vrhunca, 

Gdje se s vječne mete stieg istine krili, 
Gdje im traci onog proplanuše sunca, 

O kom su sred mraka i pustoši snili. 

To bijaše davno — pustinjom sad kroči 
Svedjer narod jedan, tražeć metu svoju, 
Kroz oblačje gusto poziru mu oči 
Za sretnicom zviezdom u krvavom boju. 

Sini, Božja luči, sa zvjezdana kraja, 

Gdje narodne sreće zlatni traci sviete, 
Sini čamom zrakom blagovjestna sjaja 
I vodi Hrvate do žudjene mete! 


Jedno rodoljubivo razmišljanje. 

Napisao d r. 


Nekada smo bili veliki i izvorni. Hrvat je znao 
pokazati snagu svoje mišice, oštrinu i jakost duha. I 
sviet nas je štovao. Sviet je slavio naše velikane, a 
s njimi i sav narod hrvatski, iz kojega su nikli. Hrvatska 
je radjala junake i na maču i na peru i na kistu; ra- 
djala je podupornje i Beču i Stambulu, dike Iztoka i 
Zapada. Minuše viekovi, izčeznuše velikani, a pokoljenje 
njihovo slabo i krhko okrenu stramputice, skrenu sa 


FranBinički. 

staze, na kojoj djedovi stekoše slavu neumrlu. Još žive 
svietla uspomena, još se žari sjaj hrvatskog imena, još 
se njega plaši gorda nekad slavenska Pešta i na p6 
slavenski Beč i oholi Petrograd, a potomci Romulovi 
bježe od njega kao nečastivi od tamjana. Još se žari sjaj 
hrvatskog imena, svietli se spomen hrvatske stare slave 
i — to je sve. Sadašnje slabo pokoljenje čudno gleda 
u sviet, koji preza pred moralnom snagom imena hr- 

vatskoga, i sve mu se čini kano san. Ne vjeruje po¬ 
tomstvo očima ni ušima, ne vjeruje sadašnjosti, ne vje¬ 
ruje povjesti, a bez nade gleda u tmurnu budućnost. 
Dok se širom svieta bore dvie snažne ideje, narodna i 
kozmopolitska, nenarodna, bezbojna, dok im valovi za¬ 
pljuskuju i Hrvatsku, Hrvati se gube u osobnih razrni- 
ricah, otimlju jedan drugomu glas i poštenje i — natječu 
se u ljubavi. Iz ljubavi se odriču imena hrvatskoga; iz 
ljubavi tudje ime, tudju narodnu misao unose u hrvatske 
strane; iz ljubavi su spremni žrtvovati biserje krune 
hrvatske: našu Bosnu ponosnu i dičnu Hrvojinu postoj¬ 
binu; iz ljubavi izkrivljuju povjest, iz ljubavi nastoje 
potamniti sjaj hrvatskog imena i slavlja! Sve iz ljubavi 
i radi bratske sloge. I misle, da će iz te ljubavi niknuti 
cviet slobode i sreće narodu, kojega ime i ostalu ba¬ 
štinu žrtvuju radi sloge. 

Ljubav je kćerka neba. Bog je bitna ljubav, i tko 
ljubi, prebiva u Bogu. Nu ljubav se ne smije kositi sa 
drugimi krjepostmi, jer prestaje biti krjepost i postaje 
grieh s krinkom ljubavi, a iz grieha niče smrt i pro¬ 
kletstvo. A ljubav, o kojoj se u hrvatskih stranah toliko 
viče i poradi koje žrtvuje se narodno dobro i svetinje, sve 
da i jest subjektivna krjepost, objektivno je zlo, grieh, 
jer se kosi sa prirodnim i pozitivnim zakonom Božjim. 

Bog je izvor i svrha svega. Stvorio je čitavu pri¬ 
rodu, stvorio je i krunu stvorenja, čovjeka. Stvorio ga 
je upravna i slobodna, dao mu je sve, što mu je po¬ 
trebno za obstanak, za usavršivanje i za postignuće ko¬ 
načne svrhe u sretnoj vječnosti. Sve je stvorio radi 
čovjeka, kojemu je dao pravo, da se svime služi, ali 
nametnuo i dužnost, da se služi prema svojemu do¬ 
stojanstvu i svrsi. Bog je stvorio čovjeka, biće družtveno, 
usadio mu je već u narav želju za družtvenošću, za 
zajedničkim životom. Dosljedno je Bog početnik ne samo 
pojedinca, već i družtva ljudskoga. Stoga i družtvo kao 
moralna osoba potječe od Boga, od kojega ima svoju 
sferu prava i dužnosti. Prvo je družtvo porodica, obitelj. 
Porodice su se već od starine razvijale u rodove, ro¬ 
dovi u plemena, plemena u narode. Narod je nuždni 
posljedak života porodičnog. Članovi njegovi potječu 
od istoga koljena, sbore istim jezikom, imaju zajedničku 
prošlost, skupnu radost i jade, skupno ime, skupnu 
sreću i nedaću. Može se dogoditi, da se u narod po- 
mieša i član tudje krvi, tudjega porekla. Jedinica iz- 
čezava u množini. Istina, i pojedinac ima pravo na svoj 
jezik, na svoje ime, na svoju prošlost, na svu svoju 
djedovinu. Ali ako se pojedinac pomieša s drugim na¬ 
rodom, ako zaboravi po gotovu jezik otaca svojih, pa 
ako u njem teče i krv novog naroda, pojedinac će taj 
dobiti pravo, da nosi ime onoga naroda, u kojem žive, 
kojega jezikom sbori, gdje čeka budućnost njega i nje¬ 
govo potomstvo. 

Tko ima pravo na svrhu ima i na sredstva. Po¬ 


jedinac i družtvo imaju pravo na razvitak i na usavr¬ 
šivanje, pa im nitko ne smije uzkratiti sredstava. Po¬ 
jedinac ima sva prava i dužnosti kao osoba. Stvorovi, 
koji nisu osobe, pa i bili živa bića, nemaju prava. 
Stoga ne može biti govora o pravu životinja. I narod 
kao prirodno družtvo ima prava i dužnosti kao mo¬ 
ralna osoba. Ako i jest družtvo, moralna osoba, sa¬ 
stavljeno od osoba, ako i ima sferu prava i dužnosti kao 
moralna osoba, različna su bitno ta prava od prava 
pojedinih osoba, jer je i moralna osoba bitno različna 
od pojedinih osoba. Kako je spomenuto, pojedinci imaju 
sferu svojih prava kao osobe, dok družtvo ima sferu 
prava kao družtvo, moralna cjelina, i kao skup po¬ 
jedinaca. 

Članovi su družtva svi dionici prava, što ih ima 
družtvo; a kao pojedinci imaju opet svaki svoju sferu 
prava. Družtvo kao družtvo ima prava i dužnosti prema 
pojedinim članovom i prema drugim družtvom i prema 
pojedincem vanjskim, članovom drugih družtava. Kako 
je Bog početnik prirode, naravi i prirodnog zakona, 
kako je čovjek po prirodi biće družtveno, imat će po 
prirodi sferu svojih prava i kao pojedinac i kao član 
družtva i kao pojedinac u družtvu, a sfera će ta biti 
osnovana na prirodnom zakonu, koji je svet i nepro¬ 
mjenljiv, kao što je nepromjenljiva i bit pojedinih bića. 
Sva se ostala prava temelje na prirodnih pravih i na 
prirodnom zakonu. Na prirodnom se zakonu osniva i 
pravo medjunarodno ili svenarodno, koje ima uredjivati 
prava i dužnosti pojedinih naroda ili država medju se. 
Dužnosti su pojedinaca, a tako i družtava dvovrstne: 
neke su čisto pravne, druge su dužnosti ljubavi. Prve 
se osnivaju na zahtjevu pravednosti, koja zahtieva, da 
se dade svakomu svoje ; druge potječu iz ljubavi. Tko 
propušta ili krši prve, grieši protiv pravednosti, dužan 
je naknaditi štetu; tko zanemari druge, grieši protiv 
ljubavi, ali nije dužan naknaditi ništa. Svaka oso¬ 
ba ima pravo na obstanak dostojan osobe i na sred¬ 
stva potrebna za postignuće svrhe. To pravo ima i 
moralna osoba, ima i narod. Buduć je narod naravno 
družtvo, po naravnom zakonu ima pravo na obstanak 
i na razvitak kao narodna osebina. Kad mu daje pri¬ 
rodni zakon to pravo, nitko mu ne smije toga prava 
osporavati; ali nitko ne smije dirati ni u ono, što na¬ 
rod čini osebinom. Narod je sastavljen od pojedinaca. 
Svaki pojedinac ima pravo na osobnu slobodu, nitko 
dakle nema prava da skuči pojedinca i otme mu osob¬ 
nu slobodu. Očevidno je, da družtvo ne može biti bez 
duše, bez auktoriteta; nu auktoritet ne može uništiti 
osobne slobode. Narod kao skup slobodnih pojedinaca 
vezanih auktoritetom ima pravo na život kao slobodna 
moralna osoba. Tko prisvaja nad njim vlast bez prav¬ 
noga naslova, grieši protiv zakona prirodnoga. Narod 
je posjednik slobode, a melior conditio possidentis. Narod 



ne sačinjava samo skup osoba, koje su slu&jno potekle 
od iste krvi. Prošlost i slavlje i djedovina' i sve teko¬ 
vine na bilo kojem polju, ime i jezik i u neku vjera 
(jer je vjera svetinja svih naroda) — sve to pripada 
narodu, sve obilježuje narodnost, i zato narod na sve 
to ima pravo. Nitko ne smije u to dirati, jer inače 
vnedja nepovredljivo pravo naravno ili prirodno. 

Jedan narod mora drugi ljubiti, mora mu izkazi- 
vat, ne samo srcem nego i djelom prijateljske osjećaje 
mora savjestno paziti, da ne posegne za dobrom drugog 
naroda, da ne dirne ni u koju narodnu svetinju i gdie 
piavica traži, da mu priskoči u pomoć. A jer pojedinci 
pripadaju narodu, ne smije drugi narod dirati ni u poje¬ 
dince, ne smije ih ni otimati ni ponizivati tako te bi 
narodu padao mraz na obraz. Ljubav i pravica zahtieva 
da čovjek pomogne čovjeku; narod narodu. Nu ljubav 
započinje od samog sebe, a jer je narod skup pojedi¬ 
naca, mora i narod gledati, da se najprije izkaže lju¬ 
bav svim pojedincem članovom, a onda istom drugomu 
naiodu; jer inače ne bi bila ljubav uredna i uredjena. 

Narod se mora skrbiti za pojedine svoje članove, 
a pojedinci sa svoje strane moraju vršiti dužnosti pre¬ 
ma narodu svojemu. 

Milost ne uništuje naravi, već ju samo kriepi 
uzvisuje, oplemenjuje. Ni zakon milosti nije uništio za¬ 
kona naravi. Božja je objava utvrdila i posvetila zakon 
prnodm i nadopunila njegove manjkavosti. Božja je 
objava opredielila i medjusobne napremice pojedinih 
naroda, pa naroda prema pojedincem i pojedinaca prema 
narodu Svjetlo Crkve katoličke, angjeoski učitelj sv. 

oma Akvinac, osobito liepo razlaže dužnosti pojedinca 
prema narodu. Te dužnosti obuhvata pravica i pijetet, 
a to je „virtus, per quam sanguine iunctis patriaeoue 
benevohs officium et diligens tribuitur cultus.“ (Cic. 
Rhet.) Sv. Toma razlaže o toj kreposti: „Homo efficitur 
iversimode aliis debitor, secundum eorum diversam 
excellentiam et diversa beneficia ab eis suscepta. In utro- : 
que autem Deus suinmum obtinet locum; qui et excel- i 
lentissimus est et est nobis essendi et gubernationis : 
primum principium; secundario vero nostri esse et guber- i 
natioms pnncipia sunt parentes et patria, a quibus et < 
m qua nati et nutriti sumus. Et ideo post Deum est £ 
homo maxime debitor parentibus et patriae. In cultu r 
autem parentuin includitur cultus omnium consanguine- s 
orum, quia etiam consanguinei ex hoc dicuntur, quod ex 
I!!, d , en J P f entibus processerunt, ut patet per Philosoplnim. n 
( th - L 8 - ca P- 12 -) hi cultu autem patriae intelligitur j< 
cultus omnium concivium et omnium patriae amicorum. 

Et ideo ad hoc pietas principaliter se extendit.“ (2. 2. s' 
q. 101. corp. art. 1.) Buduć je pijetet krjepost, a sve su ž; 
krjeposti prema nauci kršćanskoj uzko medju se skop- i 
cane, ne može biti dobar vjernik, tko nema pijeteta p, 
piema narodu svojemu. Nego što sve obuhvata ta krje- d, 


le post? Sv. Toma veli: „Pietas importat quandam affec- 
)- tionem ad suum principium. Principium autem genera- 
-3 tionis est pater et patria. Et ideo oportet, quod homo 
la circa eos sit benevolus." (In. ep. 1. ad Tim. 1. II.). „Pietas 
e est quaedam protestatio caritatis. ..“ (Comm. in 1. 3. sen- 
e tent. d. 33.^ q. 3. a. 4. q. 6.) Prema tomu je svaki 
pojedinacdužan osobito štovati narod svoj, zahvalan mu biti, 

- ljubiti ga i dobro mu željeti, a dašto i činiti. Bog mu 
i, je sve dao, zato Njega ide prva čast i zahvalnost. Nu 
= narod je iza Boga prvi. Narod uzdržava njegove rodi- 
e telje, uzdržava i njega. Narod s Božjom voljom čini 
i svakoga dionikom svega, što sam ima: dionikom slave 

- i veličine, napredka i prosvjete, svega tvarnog i dušev- 
i nog vlastničtva. A ,,qui beneficium accepit, ad hoc 
, obhgatur ex debito honestatis, ut similiter gratis aliquid 
' impendat« (S. Thom. 2. 2. q. 106. a. 6.) Buduć je čo¬ 
vjek slika i prilika Božja, već radi toga zaslužuje oso¬ 
bito štovanje; pa svak mora štovati i drugoga i sebe. 
A pojedinac kao član naroda mora štovati narod svoj 
i radi toga, što je narod njegov iza Boga najveći do¬ 
brotvor i što je njegov narod radnik na polju, što mu 
je dodielila Providnost. Što bolje i savjestnije vrši narod 
svoj zadatak, to veće štovanje zaslužuje. Diete mora 
štovati svoje roditelje, pa makar bili najgori i od svih 
prezreni. I član naroda mora štovati narod svoj, pa ga 
sve preziralo. Jadno bi bilo diete, koje bi pokrivalo liepe 
strane i zasluge roditelja svojih. Žalostan je i onaj, koji 
od kriva samo mane naroda svojega, sakrivaj uć sve 
liepe strane. Narodu pripada prošlost i budućnost. Već 
se iz zahvalnosti prema narodu mora svaki pojedinac 
ugodno sjećati prošlosti, cieniti ju i ponosit se njome. 
Mora se ponositi svim narodnim vlasništvom i tekovi- 
nami. Ako je uz štovanje i zahvalnost i ljubav, ponos će 
taj biti veći, žarči. Uz ponos će se složiti i radost radi 
napredka narodnoga na svakom polju, u svakom smjeru 

i živa želja, da narod zapremi mjesto odlično i dolično 

medju ostalimi narodi. U drugu će se opet svaki pravi član 

naroda žalostiti radi nedaće naroda svoga, radi biede, 
što ga snadje, radi pogrda i poniženja, a k tomu će 
nastojati iz petnih žila da odvrati od naroda svoga 
svaku buru, da ga zaštiti od nepravde, da sačuva nje¬ 
gova nepovredljiva i sveta prava. I žrtvovat će u obrani 
prava narodnih i svoju snagu i sve svoje, pa i život 
svoj! 

To su eto dužnosti, što ih nameće pijetet prema 
narodu. 0 pravnih dužnostih ne treba ni razpravljati 
jer su poznate. 

Ne da se zatajiti ni zabašuriti činjenica, što ju 
svjedoči neumitna povjest, da je hrvatski narod oru¬ 
žanom rukom zauzeo domovinu svoju na jugu od Mure 
i Drave pa do Bojane i od sinjega hrvatskog mora 
pa na iztok do bugarske medje. Dogodilo se kasnije 
da se je srbski narod iz stare Srbije razširio prema 

sjeveru. Dogadjalo se, da su srbski vladari posizali i u 
Bosnu i u Travunju i u Zahumlje. Nu narod srbski 
nikada nije stekao ovih hrvatskih krajeva. Naša preko- 
drinska braća gaze prirodni zakon, kad sebi prisvajaju 
ove zemlje, koje su stari Hrvati oteli na mezevu bojnom, 
a njihovi potomci uživali preko tisuću godina. Protiv 
prirodnoga prava grieše i oni, koji srbsku misao unose 
u ove strane. Neumitna povjest svjedoči, da su se od 
iztoka u hrvatske krajeve doselili Vlasi, Martolozi i t. d. 
to pred Osmanlijom, to služeć Osmanliji. Da su ti do¬ 
šljaci zadržali i svoj narodni jezik, kao što su zadržali 
ćud, da nisu naučili hrvatski ni pomiešali se sa hrvat¬ 
skim življem, nitko im ne bi smio prišivati drugog imena 
do onoga, koje su donieli u Hrvatsku; jer svak ima 
pravo na svoje ime. Po tome bi griešio protiv njihova 
prava, koji bi njima otimao njihovo staro ime, a griešio 
bi protiv prava hrvatskog naroda, tko bi im davao 
ime hrvatsko. Ali ovako, kad smo ih primili pod svoj 
krov, na svoju grudu, kad smo im otvorili svoje srce 
i učinili ih dionici svega, što imamo, kad su naučili 
hrvatski i pomiešali se s nami, pa ne možeš razlikovati, 
tko je čistog porekla vlaškoga, a tko staroga hrvatskog, 
mi im ne možemo poricati pravo ni na hrvatsko ime. 
U političkom su pogledu Hrvati, u narodnom su pogledu 
pohrvaćenici, dakle opet Hrvati ili, ako ćete, Vlahohrvati 
ili Hrvatovlasi. Tko pohrvaćenim Vlahom daje ime 
srbsko, grieši protiv srbskoga naroda, jer njegovo vlast- 
ničtvo, ime narodno, daje onomu, koji na nj nema nikakva 
prava; grieši protiv hrvatskoga naroda, jer tudje ime, 
a s imenom i tudju misao, uvlači u državu Hrvatsku; 
grieši protiv pohrvaćenih Vlaha, jer im narivava ime, 
koje im nema pravo narivavati, a lišava ih onog imena, 
na koje imaju pravo. Ako radi o posrbljivanju hrvatskih 
državljana srbska vlast, grieši protiv svenarodnoga prava 
i odgovorna je pred Čovječanstvom i pred Bogom za 
sve posljedice, koje mogu nastati iz sadašnjega rovarenja. 

Knjiga je i prosvjeta narodno vlastničtvo. Tko u 
njih dira, grieši protiv prava i pravice. Hrvatski narod 
ima bogatu knjigu i narodnu i umjetnu. Hrvatskomu 
se narodnom blagu divio i divi i tudji prosvietljeni sviet. 
A eto desilo se, da je čovjek hrvatske krvi ali otudjena 
srca pobrao hrvatsko narodno blago i izdao ga pod 
imenom srbskim. „Srpske" pjesme, „srpske" pripoviesti 
i t. d. pobrao je Vuk Karadžić najviše po hrvatskih 
stranah. A dokazano je, da je mnogo toga izopačio. 
Pravnički bi se reklo, da je to kradja tudjeg vlastničtva. 
Nu za hrvatski je narod Vukov postupak bio i krvava 
uvreda. Da opravda u neku svoj postupak, Vuk je izu¬ 
mio Srbe sve i svuda. Evropa je čitala hrvatsko na¬ 
rodno pjesničtvo i divila mu se, nu Evropa je odavno 
zaboravila na goleme zasluge naroda hrvatskoga, zazi- 
rala je od hrvatskog imena, pa je i sada hrvatsko srce 
i um poznavala pod srbskim imenom. Na osnovu ne¬ 


poštenog postupka prekodrinskih hodkara Evropa je 
sebi utuvila u glavu, da i nema pravog hrvatskog na¬ 
roda ni jezika, već ili nekakav jugoslavenski narod i 
jezik ili većinom srbohrvatski. I naša slavenska braća 
krste ponajviše hrvatski jezik srbohrvatskim ili pače i 
srbskim. Zaboravljaju braća naša, da su hrvatsko i 
srbsko ime bilježi dvaju naroda, nosilaca dviju posve 
oprečnih prosvjeta. 

Nego našim komšijam ne bijaše još dosta, što su 
posegli za hrvatskim narodnim blagom, što su hrvatsko 
ime zatajili pred prosvietljenim svietom i tako nas te- 
gnuii žive zakopati. Zinuli su i za umjetnom hrvatskom 
knjigom. Uzalud se naprežu ljudi, da zabašure povjest. 
Na nagodbu su mogla prekodravska nam braća prišiti 
krpicu, ali se na povjest ne da. Makar bilo i sto kr¬ 
pica, istina prodire u sviet i bez Rontgenovih zraka. A 
istina je neoboriva, da je Dubrovnik stari bio hrvatska 
Atena. Težko je to šovinistom prekodrinskim, pak hajde 
posrbi i Dubrovnik — koga je „puna slava, svud on slove 
— Hrvatskih ter kruna gradov svih se zove"; a za 
Dubrovnikom mora da se posrbi i čitava Dalmacija i 
ostale hrvatske strane. Veliki su se hrvatski umnici mo¬ 
rali nasmijati u grobu, kad ih uzeše prisvajati oni, kojim 
je počeo narodnim jezikom pisati istom Dositije. Pa još 
ne bijahu zadovoljni otimači starih hrvatskih pjesnika i 
umnika, već uzeše prisvajati i novije; a da bude više 
lakrdije, uzeše i prevoditi iz hrvatskoga, pa prevedoše 
Šenoino „Zlatarovo zlato" i još štošta! 

Ako ima pametnih ljudi, koji tvrde, da su pre- 
adamiti bili Srbi; ako su Srbi bili zaokupili čitavu 
Evropu, koja se —nezahvalnica! — razsrbila; ako je i nebo 
srbske boje, pa, čast mu i dika, ako je i Bog Srbin, i 
ako oko Njega Srbi angjeli stoje: tko će se onda čuditi, 
što nekim ter nekim rastu zazubice za hrvatskom baštinom! 

Nu šta rade rodjeni Hrvati na uztuk našoj dragoj 
bratiji ? 

Bilo ih je, i sad ih ima, koji hoće da utjeraju u 
laž Konstantina Porfirogenita i da bolje prošlost danas 
znadu, nego li oni, što življahu prije tisuću godina. Bilo 
ih je, i sad ih ima, koji tvrde, da je hrvatski sedmo- 
plemeni narod kukavički izprosio ove zemlje kao još 
nitko svoje; koji tvrde, da je medja staroj Hrvatskoj 
bila Bosna rieka, a na iztoku da je bila Srbija. Bilo ih 
je, i sad ih ima kukavica i narodnih odmetnika, koji 
tegnuše Tvrdkovoj kraljevini i Hrvojinoj postojbini 
izbrisati hrvatsko obilježje. Bilo ih je, a većina ih je i sad, 
koji zaboraviše, da je Crnogorac u svome korenu pravi 
pravcati Hrvat, kako ono reče starac Kurelac, starinom 
Ogulinac, a rodom iz Bruvna u Krbavi. Bilo ih je, i 
sad ih je dosta, koji podupiru onu protuprirodnu pro¬ 
pagandu, što ju šire dinaraši, i pohrvaćene Vlahe hoće da 
posrbe, pa bezobraznom i bezdušnom bukom i gala¬ 
mom hoće da zagluše glas istine. Svakoga, tko se drži 

prirodnog i pozitivnog zakona, tko ne će da razbojnič¬ 
ki razdire vlastničtvo naroda hrvatskog i u Hrvatskoj 
podupire tudju misao, takovići proglasuju izdajicom, 
ništarijom i t. d. i groze mu se vješali. 

Kad je pokojni dr. A. Starčević po zasluzi šibao 
tudju proppagandu i služnike, kad je branio čisto hrvat¬ 
sku misao, proglašivali su ga zlotvorom i ludjakom; 
a ima ih, koji ga proglašuju i danas. Znano je, kako 
su neki ter neki nastojali zabašuriti istinu, koju je od- 
kiivao Kvaternik; znano je, kako su se priekim okom 
gledali krasni članci pokojnoga Gjure Deželića o vlaških 
došljacih. A i nedavno čitasmo u mjesečniku hrvatskih (!) 
književnika sarkastičan sud o liepoj razpravici „Hrvatska 
Bosna". Zna se, da mnogi iz Hrvatske upiru odavno 
oči u Beograd i tamo gledaju sve u ružičastom svjetlu. I 
dok nastoje iz povjesti hrvatske slavne ali krvave iz¬ 
brisati najdivnije stranice, u zviezde kuju prošlost onoga 
naroda, kojega su vladari većinom sjedali na krvavo 
piiestolje i vadili oči djeci i roditeljem radi kraljske krune! 

Ima ih dosta vajnih Hrvata, kojim je Vuk sv. 
pismo, koji odobravaju kradju hrvatskoga narodnog blaga, 
koji hoće da narodu otmu ime njegovo. Renegati sami 
hoće da čitav narod učine odmetnikom, renegatom! 

Ima ih dosta... ali čemu nabrajati sve?! Naša 
prekodrinska bratija gaze zakon prirodni, otimljuć nam, 


što je naše hrvatsko po Božjem i ljudskom pravu. A 
naši domaći odmetnici gaze i prirodni i pozitivni Božji 
zakon. Mjesto da budu zahvalni narodu, iz kojega su 
nikli, koji im je iza Boga najveći dobrotvor, vraćaju mu 
crnom nezahvalnošću. Mjesto da se ponose njegovom 
prošlošću i slavom, nastoje ju oblatiti i potamniti. Mje¬ 
sto da čuvaju njegovo vlastničtvo, pomažu ga drugim 
krasti i otimati. Mjesto da osvjetlaju ime hrvatsko, od¬ 
riču ga se sami, a hoće da ga otmu i narodu svojemu. 
I još se grade narodnimi prijatelji, i još govore o lju¬ 
bavi, pa i narod zavode stramputice! 

Čuvaj se samo, hrvatski narode, tih vukova raz- 
dirača u ovčijem odielu! I ledja hrvatskih katoličkih 
svećenika neka se čuvaju i neka na sebe nipošto ne 
uzdignu one, koji su nam olegli u Hrvatskoj radikalne 
bezvjerce, a koji sad opet — kako iz Zagreba hrle crni 
glasi — dižu glavu i vrebaju na ledja katoličkih sve¬ 
ćenika. Ne daj Bože, da se obistine ti glasi, jer onda 
nam je katolički Zagreb ondje, gdje je bio prije četiri 
godine! Čisto katoličko hrvatstvo valja, a obzoraško 
lice vara . .. *) 

*) Zadnji božični prilog ,,Obzorov“ najbolje dokazuje to 
lice varavo. Čestiti hrvatski svećenik uprav je u savjesti dužan 
izbaciti iz svoje kuće jedan list, koji onako kao ,,Obzor“ po- 
grdjuje našega Krista Boga. —U r. 


Bieg pred smrću. 

Legenda. 


Bilo oko polovice trećega vieka, iza kako je vječni 
obnovitelj ljudskog srca, Isus Krist, Sin Boga živoga, 
prolazio zemljom, da traži i spase, što je bilo izgubljeno. 

Kroz čitavo to vrieme progonili su silnici i veli¬ 
kaši Njegovu nauku, tu stranu im, neprijateljsku i neiz- 
kazanu moć, koja je ljude oslobodila, udružila i usrećila. 
Sretni su bili ljudi kršćani uz tu moć i onda, kad su 
skapavali u tamnicah i umirali u mukah. Ta ih je moć 
na tajinstven način izbavljala iz jarma robstva i ne¬ 
pogode. 

U divnih, učenih i napučenih Thebah bila je pro¬ 
cvala ta neumrla nauka. Progonstvo na sto načina 
kušalo da je uguši. I tada poginuše mnogi kršćani, kao 
u prvo doba žarkog oduševljenja, željni krune mučenič- 
tva. Drugi pak, koji su prekomjerno ljubili taj sjajni, 
razkošni i mekoputni život Theba, zatajaše svoju vjeru, 
pa se posakriše ili odbjegoše u pustinju, da dočekaju 
bolju sreću. 

Na hridi, što strši iz gorske kose a prosieca pu¬ 
stinju i proteže se k Crvenomu moru, stajao je čovjek 
samac. Bilo podne. Tiho i usijano, kao uronjeno u raz- 
taljeni kov ležalo je pred njim to bezkrajno more. Zrak 
oko čovjeka blistao, plamsao i vrio, gulio mu s tiela 


kožu, što je u krpah visjela. Njegove krvlju zalivene oči 
uzalud su molile za utjehu i hladovit dašak. . 

Golo kamenje, što je tu i tamo virilo iz ravnice, 
naskoro izčezne u finom, bielom, sipljivom piesku, i 
gdjegod ga dirnuše sunčane strjelice, bilo je ono kao 
usijano gvoždje. Ni glas životinje, ni piev ptice, ni šum 
krila nije opominjao na život — nigdje stabla, koje bi 
pružilo hladovine, nigdje izvora, što bi spašavao od 
skapavanja, ništa nego to neuniolno, razplamsano, ubo¬ 
jito sunce. Od simbola života postalo je ono simbol 
smrti i žigalo duboke razpukline u lice zemlji, koja je 
kao ukočena od groze zurila u nj. Ovako kao ta neo¬ 
graničena pustinja, što se gubila u bezkrajnost, prika¬ 
zivala se možda vječnost u očijuh prokletnika i odsudje- 
nika, kojim utrnula nada u spasenje. 

Ovdje je putniku izčezavala svaka mjera za prostor 
i za vrieme. Samotnika čovjeka, koji je još sveudilj kao 
tamna tačka u neizmjernom moru svjetla tamo gore 
stajao i nepomično rukama štitio napola sliepe oči, zahvati 
strava skrajne zapuštenosti i smrti ... 0 kako su se 
oduljili ovi dani, odkako bez cilja gonjen strahovitom 
žedjom luta pustinjom i traži vrelo! Ah, to niesu bili 
dani niti noći, ne, to je bila vječnost, u kojoj su trenutci 

donosili stoljetne bolove. Bilo mu, kao da već hiljade 
godina stoji ta sunčana kruglja u zenitu i nije htjela da 
se nagne k utješljivom zapadu. Još koji ovakav dan — 
pa će njegovo tielo pasti u pješčani grob, a od njega 
ne će preostati ništa nego šačica izbliedjelih kostiju. 

Savladan od ove spoznaje baci se on na koljena. 
Krv mu kipjela u žilah, mozak mu bio kao izpržen, 
srce mu kucalo u nepravilnom taktu groznice. 

Uza nj stala smrt, ružna, izsušena, ognjena smrt 
pustinje, izkesila se pobjedonosno na čovjeka, koji bio 
klonuo. Smrt mu govorila: 

„Meni ne ćeš uteći, Pavle! Kad si izišao na vrata 
thebska, pošla sam s tobom . .. Kad si se izpred svojih 
progonitelja sakrio u podrum tvojega zaselka, bila sam 
uza te ... Ja sam se s tobom rodila, ja sam tvoja kob. 
Ja sam ti bliža nego život... Istina, ja sam strahovita, 
ali ti si od mene mogao učiniti angjela Božjeg, da si 
svoj život dao kao dobrovoljnu žrtvu za svoju vjeru. 
Ja bih ti se onda bila približila u bieloj haljini sa spokojnim 
licem i bila bih ti pružila palmu mučeničtva. Bila bih 
te pozdravila kao mojega pobjeditelja, kao mojega spa¬ 
sitelja ... Ti si me sa svojim strahom lišio moje slave, 
moje svetosti. Tebe ne ide zato nikakva krivica, ti si 
mogao bježati preda mnom, ali po tebi mogla sam 
postati plemenita i sveta, i ti si me prevario za ono, 
što mi je najmilije ... 

„Čovjek kao ti neka se ne plaši mene, već neka 
me ljubi, jer sam ja neprijateljica samo onomu, koji me 
mrzi. Ti bi morao na me misliti kao na glasnika Bož¬ 
jega, koji iz tame vodi u svjetlo. Tako, kako je tvoje 
srce bilo spremno za život, imalo je biti spremno i za 
mene, jer ja sam dio Božje volje, a samo buntovnici ne 
priznavaju to . . . Niesi li znao, da sam vrata vječnosti 
držala otvorena za tebe? 

„Ali ti si pošao svojim putem, ti si odvratio svoje 
srce od mene i učinio si me svojom gnjevnom progo- 
niteljicom! I sad ću te ubiti, kako ubijam životinje 
šumske, koje nemaju svojega samoopredjeljenja, i koje 
ne mogu dobrovoljno umrieti. Niesi li znao, kako je 
divno, veliko, da čudesno umrieti za nešto, što je da¬ 
leko vrednije od života?... Ah, kako je sićušan i ku¬ 
kavan čovjek, koji krunu bezsmrtnosti prodaje za volju 
nekolicine oskvrnjenih, pečalnih dana!“ 

Da, tako porugljivo govorila smrt, ružna, koštana 
smrt pustinje Pavlu Egipatskom, kad je osamljen stajao 
onako u sunčanom žaru na hridi, a trenutci mu bili 
kao viekovi .. . 

I smrt se sa svojim vampirovim ustima približi 
srcu čovjeka i uze mu piti krv iz žila, jer i ona je bila 
ožednjela od te suše i vrućine. 

Ali je Pavao bio srčan i krepak. On se borio sa 
smrću. 

„Pusti me,“ moljakao Pavao svojom posljednjom 


snagom. „Pusti me! Uvidjam svoju krivicu i hoću evo 
da činim pokoru kroz čitav svoj život zato, što sam 
umakao, te me minula kruna mučeničtva. Možda ću ti 
moći tim vratiti tvoje angjeosko lice, tvoju bielu haljinu, 
tvoje dostojanstvo glasnika Božjega." 

Jedva smrt čula ove rieči, pusti čovjeka, jer su 
ove rieči bile njoj, vazda žednoj, kao rieči života i o- 
bećanja. 

„Ako te sada ne ubijem," reče ona, „onda ću te 
morat poštedjeti kroz godine mnogih pokoljenja; jer 
samo svakih sto godina dopušteno mi je nositi bielu 
haljinu i biti vratarica Božja i jednim pogledom zagle¬ 
dati u vječnost. Ja doduše razstavljam sve duše od tiela, 
ali drugim je angjelom dosudjeno, da oslobodjenikom 
kazuju put. Tebe bih bila smjela povesti, jer je tvoje 
srce bilo čisto. Ti si me lišio mojega najboljeg dana." 

Dok je smrt tako jadikovala, odjednoć nije više 
izgledala onako strahovita. Lice joj pokazivalo samo 
duboku žalost. 

„Ja ću uznastojati da te uzljubim," uvjeravao ju 
Pavao. „Ja ću te u napredak sveudilj ljubiti i čeznut ću 
za tobom. Ja ću te izčekivati kao što izčekuje vjerenik 
vjerenicu. Samo mi daj vremena, da opet stečeni izgu¬ 
bljenu milost!“ 

Kad je Pavao dorekao, bila je smrt izčeznula. 

On, koji je već gotovo skapavao, osjeti sad ču¬ 
desnu hladovinu, i bilo mu da ulazi u nj snaga, što 
nije bila od njega samoga. Osjeti, da ga nešto diže i 
potiče, da dalje ide i da traži vrelo, što ga je već uza¬ 
lud tražio tolike dane. Sad se pred njim nanovo 
raztvoriše zatvorena već vrata života. U piesku kao da 
bio puteljak, koji ga vodio, dapače i hrpe krša i pieska, 
što se pred njim gomilale, kao da se razstavljale. Sunce 
ga nije više peklo, njegove su ga zrake Ijubko pratile. 
Čitava priroda bila je izmienjena; ništa više nije bilo 
bezutješno i mrko. Bila je tišina, ali ne tišina sdvojnosti, 
nego ona Božja tišina, koja veli: Mir s tobom! Čovjek, 
koji je išao tom pustinjom i tražio vrutak, nije onda 
još znao, da je to bila slika njegove budućnosti. 

Sada se vrieme vratilo na svoju staru mjeru. Sa¬ 
tovi niesu se više duljili bezkrajno, jer je nada oživlja¬ 
vala dušu. Nadodje večernje zahladje. Sunce, što zapa¬ 
dalo, oblievalo je pješčane gomile, grobove egipatskih 
kraljeva, što se tu i tamo uzdizali, i gorski lanac, što 
se daleko na horizontu protezao, oblievalo čarovnimi 
bojami, platnenim svjetlom, što se prelievalo grimizno, 
modro i ljubičasto. 

Samotnik, koji već toliko dana nije gotovo ništa 
osjećao, opazi po prvi put opet tu sjajnu ljepotu boje 
i svjetla. Ali čudnovato je bilo pri njegovu putovanju 
to, da su divlje zvieri, vukovi, šakali i lavovi, što ih 
susretao, krotko k njemu prilazili i lizali mu noge, kao 
da im je on gospodar. 


Decretum Urbis et Orbis. 

Tada pomisli Pavao: „Oni vide, da je moje čelo 
obilježeno znakom života. Oni znadu, da me je smrt 
poštedjela, i da stojim pod njezinom zaštitom, dok joj 
se svidi da dovrši moje dane. I on položi ruke svoje 
na grivu lavova i blagoslovi ih, jer ga je bila zahvatila 
neka duboka, pobožna radost. 

Prije nego pala noć, pokaza Bog čovjeku zapu¬ 
štenom od svieta njegovu buduću domaju. Divlje, ožed- 
njele zvieri kazivale mu put. Pred njim se raztvori 
prostrana spilja, a kad ju prošao, otvori se pri njezinu 
kraju oaza, gdje je stajala gorostasna palma, kojoj ko- 
rienje natapalo bistro vrelo, dočim se naokolo širila 
sjajna trava, i plameni kaktusovi cvjetovi raztvarali 
svoje čaške. 

I Pavao Pustinjak poklekne uz izvor, napije se i 
zahvali Bogu. 

„Ovdje ću u posmatranju božanske ljepote čekati 
na smrt,“ govorio on sebi; skrsti ruke na prsa i pro¬ 
vede cielu božju noć u molitvi. 

❖ 

Sto godina bilo je prohujilo svietom. Kršćanstvo 
se moćno podiglo. Neka su pokoljenja živjela u miru, 


a neka su opet umirala u progonstvu. Poganski se 
sviet razpršio, kao da ga nikada nije ni bilo, a Crkva 
se uzdigla moćno i pobjedonosno. 

Nitko na zemlji nije znao, da u pustinji pod pal¬ 
mom živi čovjek, koji je posmatrajuć Boga zaboravio 
i na vrieme i na sviet, koji je bio tako blažen u misli 
na vječne stvari, te mu se danas činilo kao sutra, a 
sutra kao danas. 

Samo se smrt spominjala njega, smrt, na koju je 
čekao kao vjerenik na vjerenicu, jer će mu ona otvoriti 
vrata blaženstva. 

Oh, bio je to velik dan za smrt, kad joj napokon 
bi dopušteno, da Pavla Pustinjaka povede u vječnu 
slavu. Onda ona podje i okupa se u valovih Jordana, 
i tad spade s nje njezina tisućljetna rugoba, te ona 
postade opet mlada i liepa kao angjeo, koji pije s iz¬ 
vora svjetla, i kraljevska odora svetosti ovinu je. Njezino 
lice zasja kao lice triumfatora, i njezina kosa bila je bujna 
i zlatna, kao da ju satkalo sunce. Na njezinih ramenih 
bila čvrsta krila, i čudesna utjeha iztjecala iz nje. 

Liepa, plemenita, uzvišena kao angjeo Božji bila 
je smrt, kad je došla k Pavlu Egipatskom, koji ju sto 
godina čekao u molitvi i pregaranju, u boli i odricanju. 


Decretum Urbis et Orbis. 


Immaculatae Mariae Virginis vulgatum nomen de 
Lourdes, e celeberrimis ipsius Deiparae apparitionibus, 
quae prope Lapurdum, Tarbiensis Dioecesis oppidum, 
anno quarto a dogmatica definitione de Immaculato 
Conceptu eiusdem Virginis evenerunt, quum in dies 
rnagis magisque inclaruerit, simulque Fidelium pietas 
et cultus ob innumera exinde accepta beneficia saepis- 
sime additis prodigiis, ubique terrarum mirifice adauc- 
•tus sit; multi Romanae Ecclesiae Patres Purpurati, ac 
plurimi sacrorum Antistites et Praesules e cunctis orbis 
regionibus, praeeunte Episcopo Tarbiensium, Sanctissi- 
mo Domino Nostro Pio Papae X supplicia vota enixe 
porrexerunt rogantes, ut festuhi Apparitionis B. M. V. 
Immaculatae, vulgo de Lourdes, a fe. re. Leone XIII 
petentibus tantummodo Ecclesiis et Religiosis Familiis 
concessum, ad universam Catholici Orbis Ecclesiam 
suprema Auctoritate Sua benigne extendere dignaretur. 

Quare Sanctitas Sua, exceptis libentissime eius- 
modi precibus, Praedecessorum suorum vestigiis inhae- 
rens, qui Lapurdense Sanctuarium permultis attributis 
privilegiis cohonestarunt: innumeris quoque peregrina- 
tionibus permotus, quae, mira sane Fidei professione, 
frequentissimo Fidelium turmarum concursu numquam 
intermisso ad memoratum Sanctuarium peraguntur: 
maxime vero pro Suamet erga Dei Genitricem primaeva 
labe expertem constanti pietate, ac spe fretus ob 


ampliorem Immaculatae Virginis cultum rebus in 
arctis Christi Ecclesiae adauctum iri potens Ipsius opi- 
ferae auxilium; festum Apparitionis B. M. V. Immacu¬ 
latae, quod a plurimis Dioecesibus et Regularibus Fa¬ 
miliis iamdiu celebratur, inde ab anno insequenti, qui a 
Deiparae Virginis ad Gavi Fluminis oram apparitionibus 
quinquagesimus erit, vel a nongentesimonono supra 
millesimum, in universali Ecclesia sub ritu duplici ma- 
iori, cum Officio et Missa iamdiu approbatis, undecima 
die Februarii quotannis recolendum iussit: servatis 
Rubricis et Decretis. Praesens vero Decretum per me 
infrascriptum Cardinalem Sacrorum Rituurn Congrega- 
tioni Praefectum expediri mandavit. Contrariis" non ob- 
stantibus quibuscunque. Die 13 Novembris 1907. 

SERAPH1NUS Card. CRETONI, 

S. R. C. Praefectus. 

L. f S. 

DIOMEDES PANICI, Archiep. Laodicen., 

S. R. C. Secretanus. 


Die 11 Febmarii. 

IN FEŠTO 

fiPPflR!T10HI5 B. M. M. IMMftCULflTflE 

DUPLEX MAIUS. 

Ofjicium et Missa propria, a S. R. C. approbata, 
die 11 Iulii 1890, cum sequenti additione ad calcem VI. 
Lectionis: „Tandem Pius X Pontifex Maximus, pro sua 

erga Deiparam pietate, ac plurimorum votis annuens 
sacrorum Antistitum, idem festum ad Ecclesiam uni- 
versam extendit." 


rendam Officio proprio de Apparitione B. Mariae 
Virginis Immaculatae, benigne approbare dignatus est. 
Die 27 Novembris 1907. 


Sanctissimus Dominus Noster Pius Papa X, refe¬ 
rente me infrascripto Cardinali sacrorum Rituum Con- 
gregationi Praefecto, suprascriptam additionem inse- 


L. f S. 


SERAPHiNUS Card. CRETONI, 

5. p. C. Praefectus. 

DIOMEDES PANICI, Archiep. Laodicen., 
S. /?. C. Secretarius. 


VJESTNIK. 


NASA DOMOVINA. 

Sarajevo: Božični blagdani proslavljeni su u 
Sarajevu svečanim i radostnim načinom. Središte crkve¬ 
nim svečanostim bila je naša prvostolnica, koju, kao i 
sve ostale naše sarajevske crkve, punio je dobri naš 
katolički puk. Na sam Božić pjevao je u prvostolnici 
presvietli gospodin Nadbiskup u 9 s. svečanu misu, pod 
kojom je i propoviedao. U crkvi sv. Vinka Paulskoga 
osobito nam žarila srce za Djetešce Isusa naša uviek 
toli krasna božična hrvatska pjesma. — Božić je i dan, 
kad sarajevsko obćinstvo na osobit način izkazuje svoju 
ljubav i štovanje prema našemu Nadbiskupu. Pa su i na 
prošli Božić kroz više sati bili jednako punjeni dvori 
Nadbiskupovi od božičnih čestitara. Nadbiskup je pun 
dragosti i ljubavi primao nas sve kao braću i prijatelje. 
U 1 s. po podne okupio je oko svojega gostoljubivog 
stola sve svoje sarajevsko svećenstvo. Pod veće u druž- 
tvu više svećenika obilazio je po običaju kuće sara¬ 
jevskih gradjana, da im uzvrati Čestit Božić! 

— Božična svečanost u „Betlehemu". Nadbi¬ 
skupsko u Sarajevu sirotište „Betlehem" priredilo je 
dne 27. prošlog prosinca uprav krasnu božičnu sve¬ 
čanost u slavu Malomu Isusu, kojemu je taj zavod po¬ 
svećen. Razpored svečanosti bio je ovaj : 

I. 1) Stjepan pl. Hadrović: Excelsior, pjeva sbor. 2) Prolog, 
govori gdjica Ana Mrkša. 3) Josip Milaković: Čestit Božić! 
krasnoslovi Slavica August. 4) Stjepan pl. Hadrović: Zvjezdovit, 
pjeva sbor. 5) Živa slika. 

II. Božični san. Igra za djecu u 3 slike. Lica: Mar¬ 
gareta, majka: gdjica Ana Mrkša. Slavica i Ljubica, njezine 
kćerke: Slavica August i Ljubica Ntkolajević. Angjeo čuvar: 
Marija Frnka. 

III. 1) Dr. Ivan Šarić: Ubi majestas? krasnoslovi Gena 
Tvrdković. 2) Ignac Hladnik: Božične pjesme, pjeVa sbor. 

IV. Milosti puna. Legenda u 4 čina. Lica: Marija iz 
Nazareta: gdjica Emilka Houska. Josip: gdjica Leopoldina Cez- 
ner. Jaira, kneginja izraelska: gdjica Ruža Pletikosić. Lea, Sara, 
Noema, Jairine robinjice: Gena Tvrdković, Jakobina Antunović, 
Marija Frnka. Rata, nadglednica robkinja: gdjica Ana Mrkša. 
Hela, tudja robinjica: Josipa Hodak. Angjeo prvi, drugi, treći: 
Anka Baraga, Lizika Knežević, Elizabeta Petrić. Dvie djevojke: 
Danica Tomšić i Josipa Hodak. Robinjice. 

Svečanosti prisustvovalo je mnogobrojno obćinstvo, 
a na čelu mu Nadbiskup i Kaptol vrhbosanski. Sretna 
dječica u našem „Betlehemu" razdragala nas sve ovim 
svojim milim darom Malomu Isusu, koji neka ih za¬ 
jedno sa njihovimi dobrimi odgojiteljicami milo blago¬ 
slovi svakim svojim blagoslovom! 


— Pokojni predplatnici »Vrhbosne«. Za izpokoj 
onih duša, koje je Gospodin iz reda naših predplatnika 
tečajem prošle v godine pozvao u drugi sviet, uprava 
našega lista dala je očitati 3 sv. mise, a mi ih i opet 
preporučujemo u molitve svojih štovanih čitatelja. 

R I M. 

Zlatni misnički jubilej sv. Otca. U Bulletinu, što 
ga izdaje odbor za proslavu svećeničkog jubileja Pija X., 
čitamo o toj svečanosti neke zanimljive obaviesti. 

Natječaj za papinsku himnu bio je otvoren do 30. 
studenoga prošle godine. 

Internacionalni kongres sastat će se polovicom 
rujna g. 1908. 

Za zlatni kalež, kojim će Pijo X. služiti jubilarnu 
misu dne 16. studenoga 1908., a koji će mu prikazati 
katolička mladež, dosiže subskribcija svotu od 9000 
franaka. 

Bulietin donosi u originalu glavnije pastirske od¬ 
redbe katoličkog episkopata. Po svem katoličkom svietu 
sprema se velebno slavlje u čast svetomu Otcu Piju X. 

Iz zavičaja papina (Riese) hodočastilo je 15. pro¬ 
šloga rujna više od 6000 franjevačkih trećoredaca u 
svetište „delle Cedrole". Pričestilo ih se više od 5000. 

Subskribcija za svečanosti jubilarne mise nastavlja 
se po cielom svietu. Najdirljiviji dokaz djetinje ljubavi 
dolazi ovaj put iz iztočne Mongolske. Ovaj medju Ki¬ 
nom, Mandžurijom i Sibirijom kao izgubljeni vikarijat, 
ima osam ogromnih župa a samo 485 katoličkih obi¬ 
telji. Msgr. Abels, apostolski vikar, šalje za papinu misu 
403 franka. Svaka obitelj dopriniela je za to svoj obol. 

„Ovo je obol udovice," piše msgr. Abels; ,,a neka 
bude svetomu Otcu onako ugodan, kako je bio nekoć 
našemu Gospodinu ugodan obol udovičin." 

Exempla trahant! Neka se u taj siromašni mongol¬ 
ski vikarijat ugledaju i sve kolike hrvatske biskupije, 
da bude ovogodišnji hrvatski Petrov novčić ponajobilniji. 

Nathan — načelnik Rima. Niesmo još javili u 
„Vrhbosni", da se je pod konac prošle godine obavio 
na Kapitolu izbor novoga gradskog vieća blokardskog. 
Treba to zahvaliti alijansi socijalista, anarhista, radika- 
laca i republikanaca za posljednjih izbora. 

Rektor rimskog universiteta, Tonelli, koji je pred¬ 
sjedao, iznio je pri otvorenju sjednice program antikle- 
rikalne koalicije. Iza kako je pročitao izvještaj kraljeva 
komisara Salvarezza, kojemu su viećnici povladjivali, 
pristupilo se k izboru novoga načelnika rimskog. Izabran 
je Ernest Nathan, bivši veliki meštar slobodnih zidara. 


Vjestnik. 

Dvanaest viećnika nije glasovalo, osam ih bilo odsutno, 
sedamdeset glasovalo za protupapu, jer se doista radilo 
o protupapi. Nathan nema druge zasluge, osim da seje 
izticao svojom djelatnošću na čelu sekte slobodnozidar- 
ske, i jedino tomu ima zahvaliti svoj izbor. 

Novi načelnik Rima jest Židov. Začudna njegova' 
sličnost sa Mazzinijem, filosofom agitatorom Mlade 
Italije, koji je dulje vremena boravio kod Nathanovih 
roditelja, dala je Nathanu u njegovoj mladosti autoritet 
leadera medju talijanskimi mazzinijevci. 

„Osservatore Romano" ovako komentira 
izbor Nathanov: 

„Nametnuti gradu Rimu načelnika Židova i biv¬ 
šega velikog meštra slobodnozidarskog jest sintetički 
izričaj brutalnog i pogrdnog programa blokardskog. 

Borba nije samo politička, nego i vjerska. To je 
borba protiv vjere Vječnoga grada, protiv njegovih tra¬ 
dicija, protiv osjećaja njegovih pravih sinova, potlačenih 
od tudjinskih elemenata u gradu. 

Načelnik Židov i slobodni zidar, postavljen na čelo 
uprave u metropoli katolicizma, jest smion izaziv osje¬ 
ćaja katolika cieloga svieta, jest krvava uvreda našemu 
gradu, jest neizbrisiva sramota za sve nas. 

Istina, utješna je pomisao, da nijedan od pravih 
sinova Rima nije htio da personificira sintezu toga 
mrzkoga programa. Da se nadje netko, tko će taj zada¬ 
tak izvesti, trebalo je ne samo posegnuti van zidina 
Rima, nego i preko granica države; trebalo je iznajprije 
stvoriti jednoga talijanskog državljanina pomoću zaseb¬ 
nog zakona, pa onda stvoriti i prvoga gradjanina 
rimskog. 

Mračni dani, kojimi prolazimo, proći će bez sumnje, 
kad izčezne dvoličnost i laž, koja ih je stvorila. Ali će 
ipak vazda ostati nezatajiva činjenica, da je pomoću 
sadašnjih institucija najveću gradjansku službu Rima, 
metropole katoličkog svieta, mogao obnašati zastupnik 
sekte, koja u sebi goji mržnju protiv Crkve Kristove. 

Naravski da ova činjenica iztječe iz niza doga- 
djaja, koji nas žaloste, ali koji nas ne iznenadjuju; ona 
je medju tim baza, izričaj, sinteza čitavoga jednog stanja 
stvari, koje će se možda jednoć smatrati neistinitim, 
toliko je nevjerojatno i monstruozno." 

FRAMCEZKA. 

Spera! Pod ovim nadpisom napisao je jedan 
svećenik članak u „Universu". Zanimat će taj članak 
u dane modernizma i naše čitatelje. 

U enciklici „Pascendi dominici gregis" 
definuje Pijo X. cieli sustav modernizma: „skup svih 
hereza", „stjecište svih zabluda protiv vjere". Taj su¬ 
stav ne samo da uništuje katoličku vjeru, nego uprav 
svaku. Papa je progovorio, on je odsudio, i katolici po- 
slušat će ga. U dokaz tomu navest ću samo sliedeće 
redke, što ih napisao današnji modernist Loisy g. 1896., 
dakle prije jedanaest godina. l ) 

„Blago tebi, Simone, sine Jonin!... I ja ti kažem, 
da si ti Petar, i na ovoj pećini sazidat ću Crkvu svoju, 
i t. d. 

Služba Simonova, izražena najprije u prilici temelj¬ 
noga kamena jedne sgrade, zatim u prilici ključeva, 
označuje majordoma ili upravitelja kuće (cf. Is. 22, 22). 

9 „Revue des Religions". 


U Apokalipsi (3, 7) Isus sam nosi ključ Davidov, jer 
on jedini ima vlast zatvarati i otvarati. Ali ovdje za klju¬ 
čeve treba uzeti istu razliku, koju za temelj Crkve. 
Petar će izvršivati vidljivo na zemlji, 
u ime i s voljom nevidljivog Učitelja 
vlast ključeva. On će ju posjedovati je¬ 
dini, kad bude Isus ostavio zemlju. 3 ) 

Spasitelj mu to ovdje samo obećaje: „! tebi ću 
dati ključeve kraljevstva nebeskog." Vlast otvarati i za¬ 
tvarati, u koliko pripada majordomu, predstavlja simbo¬ 
lično vlast, kojom je on snabdjeven, a u kojoj se naj¬ 
više iztiče čin nadziranja, dopuštenje ili uzkraćenje unići 
u stan kraljevski. 

A ne bi shvatio podpuno značenje ključeva, tko 
bi u tom vidio samo vlast pripuštati u Crkvu sve one, 
koji hoće da u nju unidju, ili izključiti iz nje nevriednike, 
ili samo čuvanje crkvenog blaga, nauke i 
sakramenata, ili samo propoviedanje evan- 
gjelja, kojim će Petar morati voditi duše 
k Bogu. Vlast ključeva nije izključivo jedna ili druga 
od ovih službi, ona ih obuhvata sve kolike. 

Ovoj vrhovnoj vlasti jest priključena vlast sve¬ 
zati i razriešiti vlašću Božjom, tako da sve, što¬ 
god Petar sveže ili razrieši na zemlji, svezano je ili raz- 
riešeno na nebu. Vlast svezati i odvezati jest u temelju 
ista kao vlast otvarati i zatvarati; to je vrhovna 
vlast vlade, koja u najvećem stepenu i z- 
vršuje pravo odredjivati i zabranjivati, 
naučati i vladati, suditi i rješavati ili 
o d s u d j i v a t i. 

Petar, tumač vjere, čuvaLbožanske vlasti,, ima pu¬ 
nomoć, da sve ravna u kući Božjoj, da nepo¬ 
grješivo nauča vasionu Crkvu, da vrši nad 
njom podpunu jurisdikciju, da suvereno odredjuje uvjete, 
pod kojimi će se griesi odpuštati ili pridržavati. Sve se 
ovo Sadrži virtualno u rieči, što ju Isus rekao Simonu, 
sinu Joninu." -) 

Jest, Petar, tumač vjere, čuvar božanske 
vlasti, ima punomoć da s v e upravlja u kući Božjoj, 
da nepogrješivo nauča svu Crkvu. 

I zato o onom, koji je sa svim žarom svećeničke 
vjere napisao ove divne stranice, velimo: Ne sdvajajmo... 
i molimo! 

Godine 1893.' 3 ) napisao je Loisy: „Krist je, koji 
govori u evangjelju; jedina vjera daje ključ za 
sve. Najmanja rieč Isusova daje duši dobro razpolo- 
ženoj više svjetla, nego što joj ga mogu dati sva iztra- 
živanja znanstvena." 

Pošto glavar vjernika izvršuje vidljivo na zemlji u 
ime i s voljom nevidljivog Učitelja vlast ključeva; pošto 
on tom vrhovnom vladavinskom vlašću ima u 
najvišem stepenu pravo odredjivati i zabra¬ 
njivati, naučati i vladati: to ćeš ti, svećeniče, 
prignuti svoj duh pred onim, koji vidljivo na zemlji u 
ime i s voljom nevidljivog Učitelja sad odredjuje, sad za¬ 
branjuje, sad nauča ... i prostrt pred Kristom, koji go¬ 
vori u evangjelju, ti ćeš reći glavaru vjernika, tumaču 
vjere, čuvaru božanske vlasti, onomu, u kojega je pod- 
puna moć, da sve upravlja u kući Božjoj: Ti imaš 
rieči života vječnoga. 

9 Mi podcrtavamo rieči Loisy-ove. — U r. 

2 ) Evangiles synoptiques u »Revue des Reli¬ 
gions«, str. 124. i 125. 

3 ) »Enšeignement biblique« (br. 11.)> str. 14. 

ENGLEZKA. 

Na putu u Rim. Anglikanska Crkva držala je neki 
dan svoj godišnji koncil u Yarmouthu (grofovina Nor¬ 
folk). Premda taj koncil nema nikakva vanredna obiljež¬ 
ja, ipak su na toj skupštini izbili znaci, što osvjetljuju 
pokret Crkve anglikanske prema cilju, koji nije više 
sasvim isti, što ga je imala pri svojemu postanku. 

Dva pitanja potisnuše sva druga pitanja: pitanje 
o razstavi Crkve i države i pitanje o pokretu ne prema 
Rimu, nego prema idejam rimskim. G. Planque, prika- 
zujuć taj pokret u „Revue du clerge franka i s“, 
veli o razpravah skupštine ovo, što sliedi: 

„Pokret prema rimskim idejam izbija iz godine u 
godinu sve jače. Crkva anglikanska možda i nehote i 
neznalice jest na putu u Rim i vuče za sobom sav 
englezki protestantizam. U razmjerju, u kojem anglika- 
nac u svom spoljašnjem kultu poprima običaje rimske, 
liturgijske obrede, litanije, krunicu, poprima nekonformist 
izvršivanje anglikansko, uvodeći pomalo nešto više sje- 
tilnosti u svoje hramove s onimi hladnimi i golimi 
zidovi, dopušta dapače uporabu rokete' za čitanje i tu¬ 
mačenje biblije. Ovo je posve prirodna evolucija. 

Ovako idu i političke ideje u Francezkoj; iz radi¬ 
kalizma razvio se progresizam, kao što će socijalizam 
prieći u radikalizam. Kad je anglikanac imao samo 
roketu, disidenat je čitao bibliju u kaputu ; sada angli¬ 
kanac stavlja na se misno ruho, a nekonformist uzima 
roketu. 

Svi biskupi Velike Britanije od neko doba pobi¬ 
jaju u štampi i na propovjedaonici novi nedavno voti- 
rani zakon. Ovaj zakon dopušta, da se čovjek oženi 
sestrom svoje pokojne žene. Teoložko pitanje manje je 
važno za naše gledište, nego li pouka, koja odatle po¬ 
tječe, i duh, što prouzrokuje taj odpor. Svatko zna, da 
je parlamenat za vladanja Henrika VIII. prekinuo s Ri¬ 
mom, i od onda je izvršivao parlamenat utjecaj, neobi¬ 
čan za jedno laičko tielo, na čitav anglikanski religijozni 
život. 

Lord Halifax, čiji su pristaše poprimili već ime 
katolika, ovako je tnedju inim govorio u Yarmouthu: 

„Vele nam, da Crkva ne smije imati svoja načela, 
da svećenstvo duguje poslušnost samo državi, koja ima 
vlast kazniti ga svimi crkvenimi kaznami. Bi li ikakvo 
religijozno tielo moglo poprimiti takovu odredbu? 

„Mi s podpunom sviesti odklanjamo takovu situa¬ 
ciju za anglikansku Crkvu. Mi ju odbijamo sa prezira¬ 
njem i zabacujemo za uviek. Kakvegod bile posljedice, 
makar i gubitak imovine, mi je ne ćemo nikada primiti. 

„Pitanje sastoji u neosporivu pravu Crkve angli¬ 
kanske, da sama stvara i primjenjuje svoje vlastite 
zakone. Ovo pitanje ne dopušta nikakav komprimis. 
Ako se treba boriti, borit ćemo se i svećenici i laici na 
smrt ! Crkva može upravljati svoje stvari bez tutorstva 
parlamenta. “ 

I lord Halifax govorio je dalje u tom posve rim¬ 
skom duhu. On je prizivao dan, kad budu biskupi, a 
da ne pitaju parlamentarno dopuštenje za kreaciju nove 
stolice, mogli posvetiti ovoga ili onoga sufragana prema 
potrebi Crkve. Za njim su sliedili drugi govornici, koji 
su pridržali isti odporni stav. „Crkva je ustrojena," reče 
arhidjakon od Sudburyja, „da bude savjest naroda, a 
ne da svoje zakone složi sa zakoni države." 


Oni, koji već poznaju lorda Halifaxa, bit će sretni, 
da vide, kako on prosljedjuje svoj put prema Rimu. 
Činjenica, da se je njegovim riečim povladjivalo, poka¬ 
zala je jasno i glasno, da anglikanci teže za neza¬ 
visnošću od svjetovne vlasti. 

1 ne samo to. Philimore čita konferencu o S e 1 f 
government in the churches, Crkva ima 
pravo na autonomiju. „Crkva anglikanska, postavši 
državnom, nije ipak državi ustupila sve svoje sloboštine. 
Kad bi bila to učinila, ona ne bi bila više Crkva kršćan¬ 
ska, ona bi bila moralna nakaza." Nije li zanimljivo 
čitati, kako jedan protestanat iz XX. vieka slavi ono, 
što je katolička Crkva bila za vrieme Henrika VIII.? 
Crkva mora da je posve slobodna, zaključuje on, u po¬ 
gledu duhovnom. Pa pošto je izbrojio sve potežkoće, 
što ih prouzročilo tutorstvo države nad Crkvom, izjav¬ 
ljuje, da je jedino sredstvo protiv toga: pripoznati veliko 
konstitucijonalno načelo kršćanstva, da Crkva mora biti 
slobodna. 

Ne samo da Crkva anglikanska traži sada ono, 
što je Crkva katolička tražila za Henrika VIII. i poradi 
čega je kroz tri vieka trpjela strahovito progonstvo, 
nego ona to traži iz istih gotovo razloga. Ako smijemo 
vjerovati vicomtu Halifaxu, ona će dapače trpjeti pro¬ 
gonstvo, da to zadobije. A pobiedi li, naći će se pred 
vrati Rima. To više, što sprema mnogobrojne promjene 
u svom nutarnjem životu, od kojih će biti prva, da se 
što većina približi životu Crkve katoličke. Svatko zna, 
da su obredi anglikanske Crkve veoma već slični našim. 
U njoj Se obavljaju iste službe, dapače i misa, a sve¬ 
ćeničko ruho nalik je ruhu naših svećenika. Žrtvenik i 
pjevanje isto im je kao u nas; imaju izpovied i vje¬ 
ruju u pretvorbu; ustrojili su manastire i propoviedaju 
celibat. 

Kongres u Yarmouthu pokazuje još jaču želju za 
što većom sličnošću s Rimom. Na kongresu odobravalo 
se i priedlogu, koji ne ide ni za čim manjim nego za 
tim, da se sviet anglikanski organizuje posve na način 
katolički. Ovo izlazi iz jedne diskusije o The Angli- 
'can communion wit special reference to 
the Pan-Anglican congress. Predložena je cen¬ 
tralna oblast, koja bi puštala svim anglikanskim Crkvam 
nutrašnju slobodu djelatnosti, ali koja će paziti, da se 
dokinu sve lokalne neurednosti, i da se posvuda šire 
temeljne nauke i načela anglikanske Crkve. Ustanovilo 
bi se šest novih dijeceza u Aziji, Africi, Kanadi i Austra¬ 
liji na trošak anglikanske Crkve čitavog svieta. Henni- 
ker Gotley izjavio je uz živahno odobravanje, da je 
jedinstvo anglikanske Crkve tako važno, te bi se mo¬ 
ralo glavaru Crkve dati malko veći naslov, nego što je 
nadbiskup Canterberyski. Morao bi kao za vrieme pape 
Grgura imati naslov patrijar Canterberyski. 

Evo dakle Crkva anglikanska, iza kako se toliko 
viekova otimala gospodstvu papinu, daje sad sama sebi 
glavara u pogledu doktrinalnom i disciplinarnom, u rieč: 
papu. 

Sve ove činjenice navješćuju duboki preokret u 
mišljenju anglikanaca pogledom na katolicizam. Od kada 
je blažim zakonodavstvom katolikom dana sloboda, oni 
su zadobili simpatije i okrenuli javno mnienje sebi u 
prilog. U puku englezkom, barem u puku, koji misli, 
izbilo je neko čeznuće za Rimom. 


Odgovorni urednik dr. Ivan Šarić. 


Izdaje Kaptol Vrhbosanski. 


Tiskara Vogler i drugovi u Sarajevu. 

Hrvatski katolički ponose! 

Napisao d r. 


1. Poniznost je uzvišena krjepost, podklad i mo- 
ždac svih drugih krjeposti. Poniznost podsjeća čovjeka, 
da je sam od sebe i po sebi ništa, sve, što ima, da je 
primio od svojega Stvoritelja, o kojem je posve ovisan, 
kojemu na svemu ima zahvaliti. Poniznost podsjeća, da 
su svi ljudi djeca istoga nebeskog Otca i kao djeca da 
su svi jednaki, stoga da se nema jedan nad drugoga 
uznositi, jedan drugoga tištiti i graditi sreću na njego¬ 
voj nedaći. Poniznost obuzdava mamenog hata oholosti, 
koja ne zna nad sobom gospodara, koja ne će sebi 
jednaka, već sve prezire, nada sve se uzvisuje i s prvim 
odmetnikom sbori: „Ne ću služiti!..." Poniznost obu¬ 
zdava prokšenu, nerazumnu i ludu oholiju, ali ne po- 
ništuje čovjeka, ne uzima mu dostojanstva, pače ga 
podsjeća, koliko je dostojanstvo i čast njegova. Oholica 
ne priznaje nad sobom gospodara, umišlja sebi, da je 
Bog zna što, da je sam sebi dostatan. Poniznik zna, 
da je potekao iz ruke Božje, da je djelo najuzvišenijega 
Umjetnika, da je kruna svega stvorenja, slika i prilika 
vrhovnog, neomedjašenog Bića. Ta misao budi u čo¬ 
vjeku sviest, da nije poput dnevne mušice ni poput 
crvka kukavnoga, već da je roda u neku ruku Božjega. 
A sviest ta razpiruje u duši ljudskoj iskru ponosa, koji 
diže'čovjeka nad kal, nad kukavnu prolaznost, odvraća 
ga od svega onoga, što bi moglo povriediti njegovu 
čast i dostojanstvo, što bi moglo uništiti vriednost nje¬ 
govu. Oholost je opačina, ponos je prirodjeno svojstvo 
ljudsko, koje pomiešano i prožeto poniznošću čini čo¬ 
vjeka podpunim i potiče ga, da stvara neprolazna djela. 
Neobuzdani ponos prelazi u taštinu i u oholiju, pre¬ 
maleni ponos prelazi u kukavštinu i u puzavost, a ta se 
bitno razlikuje od prave poniznosti, koja je za pravo 
majka pravog i uzvišenog ponosa. 

Pravi ponos potiče čovjeka, da drži do svoje časti 
i dostojanstva, što ga je dobio iz ruke Božje; ali da 
drži i do onoga, što ga je sam stekao i zaslužio. Ako 
i nije čovjek ništa sam od sebe i po sebi, ipak kao 
čimbenik može djelovati, a buduć je biće razumno i 
slobodno, mogu mu se čini i zasluge pripisivati, jer 


Fran Binički. 

vrši ono, što bi mogao i ne vršiti. Može stoga ponos 
ljudski rasti i poradi vlastitih zasluga, a isto tako po¬ 
radi zasluga onih ljudi, koji su s njime budi u kakvom 
savezu. Zato se čovjek može ponositi slavom svojega 
roda i koljena, slavom povjestnice narodne, slavom 
vjere svoje i t. d. Može se i mora ponositi čovjek po¬ 
jedinac, moraju se ponositi i narodi. Povjest potvrdjuje 
žalostnu istinu, da narodi, u kojih se ponos pretvara 
u bahatost, navlače na se mržnju svih trieznih, pamet¬ 
nih ljudi i naroda i sramotnu osudu neumitne vile po¬ 
vjestnice ; a oni, u kojih nestaje pravoga ponosa ter 
postaju kukavice i puzavci, da navlače prezir i sramotu. 
Štreberi, puzavci su odvratni ljudskome srcu i umu, 
izmet ljudskoga družtva; a istom narod puzavac! 

Najgadniji su oni, u kojih se bahatost spoji sa 
puzavošću. Imamo ih takovih toliko u Hrvatskoj. Ne 
treba ih ovdje izriekom spominjati, poznamo ih već svi 
na žalost dobro i predobro. 

2. Tko i malo pozna povjest hrvatske slave i 
veličine, zna, kakav je bio narodni ponos u starih Hr¬ 
vata ; zna, da je taj ponos prožimao pojedince i čitavo 
družtvo, da je narodni hrvatski ponos gotovo nagonio 
djedove naše, da nastavljaju knjigu slave neumrle, što 
ju započeše pisati djedovi. Ponosili su se djedovi naši 
svim onim, što je pripadalo predjem njihovim i njim, i 
sve su to čuvali kao zjenicu oka svojega. Nitko nije 
smio dirnuti u svetinje njihove narodne. Krv je junačka 
morala oprati svaku ljagu, svaku mrlju š narodnog 
amaneta. 

Najdragocjenija svetinja bijaše sv.' vjera Isusova, 
za koju je Hrvat, može se reći, tisuću ljeta kvasio 
svoju hrvatsku grudu i evropske poljane; a bijahu i 
dragocjena ćudoredna načela i čistoća života pojedi¬ 
naca i porodice. 

Tko čita odredbe velike narodne mučenice Kata¬ 
rine Zrinjske, tko proučava stare zakone i žestoke 
kazne protiv moralnih propalica, tomu će biti jasno, 
zašto povjest hrvatska ne pripovieda o ženah, koje bi 
žrtvovale poštenje svoje, pa onda osramoćene tražile smrt. 

Povjest naša zna za junakinje, koje su handžarom znale 
razkoliti grudi napastniku svojemu ili ga osramotiti javno 
pred svietom, kao što je ljepotica Vrana, kćerka bana 
dubrovničkog Dobrašina, osramotila napastnika svojega, 
koji je morao stajati na sramotnom stupu na sramotu 
svietu. 

Hrvatski je narodni ponos štitio nekad svetinje 
Hrvatove. A gdje je nam narodni ponos? Nastavljamo 
li mi sjajnu knjigu povjestnice hrvatske slavne prem 
krvave ? Ako zaviriš u dnevnike razne, naći ćeš u njih 
zanosne članke i ditirambe o narodnoj slavi i sreći. 
Podješ li na skupštinu kakvu, čut ćeš bezbroj tih bli¬ 
stavih, bučnih i zvučnih rieči o narodnoj veličini, o 
divskoj borbi, o pobjedi krvnih nam dušmana. A gdje 
se iskri u čašah vino, vezu se zdravice, rogobori se 
protiv silnika, raste ponos, pije se i pije — sve za 
sreću naroda i otačbine. 

Nu zaviri, brate, u narod, u život njegov, pa da 
vidiš, kud je dospio narodni i ljudski ponos naš. Ve¬ 
liki su gradovi puni sramotnih kuća; mladež, uzdanica 
naša, javno priznaje, da je 98% boluje od sramotnih 
bolesti; broj nezakonite djece sve više raste, a gotovo 
je kao nekada u velikom carstvu rimskom postalo pra¬ 
vilo: kršiti bračnu vjeru i skvrniti žensko poštenje! 
Gadna sebičnost sve zasljepljuje, plazavci se i gma¬ 
zovi uzpinju sve više, a ponosni su značajnici biele 
vrane. 

Zaviri u knjigu našu, u to ogledalo hrvatske duše! 
Napredovali smo daleko, daleko. Odmakli smo se po¬ 
sve s onoga „tiesnog" narodnog stajališta, sa hrvat¬ 
skog rvališta. Tiesne su nam spone rodoljublja i vjere, 
tiesni su principi moralni, stalni i nepromjenljivi. I naša 
se knjiga diže protiv svega, ruga se svemu. Suvišno bi 
bilo nabrajati, što se je sve zadnjih godina napisalo, 
koji se osjećaj, koja svetinja nije pogrdila. A što se 
dogadjalo? Redovito je progovorio i prigovorio koji 
list, i sve se smirilo. Književnici su pisali i pišu u ime 
naroda, za narod i za sviet, prikazuju narodnu dušu, 
gaze i izrugavaju se narodnim svetinjam, ruše sve pre¬ 
daje, krše sva načela, a narod? Sto će jadan narod, 
kad većinom ne zna i ne pojmi! 

Vodje narodni i učitelji šute i šuteć odobravaju 
najgroznije i najbezobraznije napadaje na sve ono, što 
je narodu milo i sveto; ne će narod da upozore na 
grobara njegovih svetinja i tako postaju i ostaju su¬ 
krivci svih užasnih posljedica. 

„Obzor" je pogrdio BI. Dj. Mariju, Majku i Kra¬ 
ljicu našu; narod nije to doznao, vodje su narodni 
šutjeli. 

„Pokret" se poganim blatom nabacio na Božan¬ 
skog Spasitelja, a vodje su i pastiri narodni ostali canes 
muti, non latrantes. 

Hrvatska je katolička mladež listom pozvala na¬ 


rod, da bezvjerskim nemoralnim novinam pokaže vrata. 
Narod nije pravo ni doznao za onaj poziv, a vodje su 
i pastiri sa smieškom preletjeli onaj poklič sviestne i 
ponosne mladosti hrvatske. I pustili su, da „Obzor", 
„Pokret", „Hrvatski djak", „Savremenik" i dr. truju na¬ 
rod hrvatski i sramote ga pred svietom. 

3. Pa ni to nije sve. Nedavno ugledaše svjetlo u 
Zagrebu u litografiji Mile Maravića stvari, koje se u 
neku mogu staviti uz bok pornografskim simfonijam 
Vladimira Jelovšeka, a u drugu ih nadvisuju brutalnim 
cinizmom. Napisao ih je i izdao svojom nakladom neki 
individuum, došle nepoznat, po imenu Janko Polić- 
Karnov, pokretaš dašto i suradnik framasonskog „Po¬ 
kreta", u kojem piše (u dopisih iz Rima) najbješnje 
napadaje na sve, što je katoličko. 

Četiri knjižice, što ih je napisao taj individuum, 
nisu drugo van apoteoza blatnog nemorala i psovke, i 
to ciničke, brutalne, podle i najprostije vrsti. Pero če¬ 
stita čovjeka ne može prepisati onih gadnih, brutalnih 
izraza, onih paklenih, demonskih hula i psovaka, kojimi 
se samozvani pjesnik nabacuje na sve, što je sveto i 
uzvišeno. 

Poštenu se čovjeku lice crveni, kad čita primje¬ 
rice „Pjesmu nad pjesmama", u kojoj tobože oponaša 
divnu onu „Pjesmu nad pjesmami" našega sv. Pisma, 
u kojoj je toliko uzvišenih, svetih misli, dok ovaj be¬ 
zočni individuum veliča — blud. Gadna je i nemo¬ 
ralna, slična ovoj, pjesma, kojoj je dostojan i naslov: 
„Ledeni blud". Prostačka je svinjarija „Blud duše" i 
tolike druge. Sve je to skupa grdni i bezočni atentat 
na kršćansko ćudoredje, atentat, s kakvim se jedva koji 
može izporediti. Istina, nije to posve novo ni izvorno. 
Ta u starih je rimskih i grčkih pjesnika naći sličnih 
bezočnih naturalizama, koji vriedjaju čuvstvo i rutave 
duše. Pokretaški je „pjesnik" samo puki imitator, koji 
odkriva golotinju svoje prostačke duše. 

Životinja, kojoj je strast svrha i naslada, ne može 
se vinuti nad kaljužu, ne može držati ni do kakve sve¬ 
tinje. Ni „pjesnik" pokretaš ne priznaje ničesa. On se 
ruga s „nokti velikog boga", sa „zubom Jehovinim", 
Boga zove nebeskim krvnikom, tiranskim bogom. „Pje- 
vajuć" Jobu huli ovako: „tvoj je bog sramotan ko 
knuta, postidan ko šibe ...“ „Psovka" je naslov jednoj 
knjižici Polićevoj i sbilja je od početka do kraja sve 
psovka za psovkom, jedna od druge grublja i prostija. 
Nego još prostijih ima u drugih sbirkah. Morao bih 
sve prepisati, kad bih htio iztaći sve one bljutavštine i 
prostote, što ih je, moram reći, izrigao na svetinje naše. 
Iztaći ću samo još nešto. O BI. Dj. Mariji, neporočnoj 
Bogorodici, kaže na jednom mjestu : „Marija preko za¬ 
kona radja novoga Mesiju i raspetoga boga." A istom 
o Mesiji! „Naskito se Judejom b u n t o vn i prorok..." 
„Iz grobova si došo ko sablast prvih dneva, što naziva 

se bog. 0 vjerujem , da sin si Jehovina božanstva 
na Jeremijin slog. — Ko Moloh proždrije mladost i 
zeleni i smijeha — u rascvjetanu dol... Pogazio si, 
Hriste, ko zatupljeno pašče — i lepire i krin — 0 
Eunusi! 0 smrti! Iz uškopljenog oca — već nikad, ni¬ 
kad sin 1 — Pa kad si slago crno i obećo im sreću 
- gdje proždrijet će ih crv, — tek s molitvom i po¬ 
stom da unakaze tijelo — i puste — više krv, — s tih 
tvojih usna u šir prohujale su riječi: »0 blažen ko je 
glup!« 0 prevratniče drski rad naziva ti slava — i 
blagosloven krsti... I tako dalje: prostota do pro¬ 
stote, psovka do psovke, glupost do gluposti. 

4. Nu čemu izticati prostačko ludovanje nepozna¬ 
tog individuuma? Ta jedva tko i zna za nj, a riedko 
su komu dopale u ruke njegove „pjesme". Istina, čini 
se smiešno davati odviše velik zamah i vriednost pro¬ 
staku, koji psuje gore od Ciganina hamala. Ne pišem 
radi Polića, već radi stvari. U „Hrvatskom pravu" netko 
je dobro, ako i u kratko, ožegao toga nadripjesnika. 
(Mogao je izostaviti „duhovitu" primjetbu, da nije Do- 
magojevac ni klerikalac!) Posve drugčije sudi poznati 
evolucijonist Marjanović u glasilu hrvatskih književnika 
„Savremeniku". Dopušta, da su stvari Polićeve abnor¬ 
malne, da je u njih bjesnilo, psovka, krik, delirij, lu¬ 
dilo, cinizam, pa nastavlja: „Ipak čovjeku, koji ima ne¬ 
što više srca, nego li farizejskog zgražanja, koji ima 
više interesa za jezgru, za istinu nego li slab želudac, 
ipak će takovu čovjeku morati da se nametne ona 
spontanost, ona iskrenost, ona snaga i onaj krik mla¬ 
doga pisca. I pitat će se: ... Kako to, da ta... glu¬ 
post mnogo puta govori vrlo pametno i ono, što mi tek 
šapćemo, da je taj bezobrazluk tako jak, ta odurnost 
tako tragična, to pijanstvo govori tako — istinito!?... 
I njegova pogrješka nije ta, zašto je ovako osjećao, 
zašto je ovako napisao, nego što je to izdao 
prije vremena..." („Savremenik" 1907. str. 703.) 

Dakle mjesečnik hrvatskih književnika vidi jedinu 
pogrješku u tome, što je Polić izdao svoje stvari prije 
vremena (jer je P. još djak), a divi se, da govori — 
tako istinito. Dakle su one užasne psovke i hule na sve, 
što je čovjeku sveto — nešto istinito! Dakle prostačtvo 
surova derana, koji pljuje na sve, što je drugomu drago, 
odgovara ukusu savremenih književnika, koji ne trpe 
spona patriotskih ni religijoznih 1 

Prilično je poodavno Polić izdao svoje „pjesme", 
a eto narod još šuti, jer šute vodje njegovi. Mladež će 
po svoj prilici gutati, trovat će dušu onimi bljuvotinami 
pokvarene duše. Narod šuti, a smije li šutjeti ? 

Nadripjesnik se izrugava uprav bezočno moralu i 
prostački uzvisuje strast, a time vriedja moralno čuvstvo 
svih Hrvata, kojim je do ćudoredja i do moralnih na¬ 
čela, koji se ne iznevjeriše prirodnomu zakonu. Izrugava 
se molitvi, koja da ne pozna morala, izrugava se 


askezi, dogmi, Crkvi, Bogu, Blaženoj Djevici, a Božjega 
Sina zove buntovnim prorokom, drzkim prevratnikom, 
izporedjuje Ga sa zatupljenim paščetom, lažcem i t. d.l 

To je sve napisano jasno i očito, a to je po sudu 
M. Marjanovića istinito. Tomu sudu ne prigovara ni 
glasilo hrvatskih književnika. 

Ima li u nas još ponosa, starog hrvatskog ponosa, 
moramo kao nekada Hrvati stari ustati na obranu sve¬ 
tinja svojih. Istina, dušmanin je naših svetinja djače ne- 
douče, ali on nije sam. On je pristaša stranke, koja je 
upisala na svoj barjak borbu protiv Crkve, protiv sve¬ 
tinja naših. Nam Hrvatom zajamčeno je državnim za¬ 
konom, da se u vjeru katoličku ne će dirati, da će se 
poštovati sve naše svetinje. Zakona toga nitko nije do¬ 
kinuo. Stoga imamo mi Hrvati pravo pozvati i državnu 
vlast, da već jednom suzbije bezočne navale na sveti¬ 
nje naše. Na svetom se krstu zavjerismo Isusu, da ćemo 
služiti Njemu i za Nj živjeti. Vojnici smo Isusovi, a 
ponosni vojnik ne će dopustiti, da se po blatu vuče 
čast njegova vodje. Što smo mi učinili za Vodju svoga, 
koji je za nas prolio dragocjenu krv? Hoće li, može li 
trpjeti naš ponos hrvatski, da se zatupljenu paščetu pri- 
spodablja Onaj, za kojega su naši djedovi lievali rieke 
krvi? Hoće li naš kršćanski i katolički ponos dopu¬ 
stiti, da se naš Bog zove drzkim prevratnikom, lažcerp 
i t. d. ? Hoće li naš ljudski ponos dopustiti, da se Bog 
naš zove krvnikom, da se u blato bacaju sve svetinje 
naše ? A hoće li naš hrvatski ponos dopustiti, da se 
skvrni divni jezik hrvatski psovkami i prostotami naj- 
zadnje vrsti? 

Ako sada naš ponos bude driemao, ako i sad 
ostanemo canes muti non latrantes, pokazat ćemo, da 
smo izrodi svojih otaca, da smo kukavice, u kojih nema 
ni ljudske ni kršćanske ni hrvatske sviesti; pokazat 
ćemo, da smo zaslužili bič, koji nas bije, pa još i gori 
i krući.. .*) 

*) Doista, morali bi nešto učiniti u Zagrebu katolici Hr¬ 
vati sa svojim svećenstvom na čelu. Tamo je već kao u modu 
ušla ružna bogopsovka. Šta sve ne piše bogopsovna „Slo¬ 
bodna riječ" ! 1 katolici u Zagrebu šute i ne miču se! Mi im 
katolici iz Sarajeva otvoreno i ponosno poručujemo, da bismo 
već znali postupati protiv jednoga hulnika, kakav je taj ,,Sa- 
vremenikov" Polić-Kamov, kad bi se pojavio u našoj sredini. 
Na Isusa našega ne bismo pustili bacati takovo blato. U_ toj 
najpravednijoj obrani imali bismo uza se sve čestite i rišćane 
i muslimane . . . 

1 još nešto za hrvatski katolički ponos! Čitamo baš ovih 
dana po novinah, kako su neki hrvatski svećenici postali kor- 
teši jednog Šupila, urednika famoznoga „Riečkog novog lista", 
u kojem se je najružnije grdilo Crkvu katoličku. Hrvatski 
katolički, svećenički ponose, gdje si? Javnog neprijatelja ka¬ 
toličke vjere, njezinih ustanova i njezina morala preporučuju 
svećenici svojemu stadu za kandidata! Ponosni francezki lajik. 
katolik, Louis Veuillot, u svom članku ,,A 1’ urne" doziva bez 
milosti prokletstvo na takova korteša: „Malždiction sur toi!“ 
A svećeniku, koji naprotiv radi samo za čestite katoličke kan¬ 
didate, u zanosu kliče: „0 vrai pretre du vrai Dieu!" Hrvatski 
svećeniče, pokaži se baš kod saborskih izbora pravim svećeni¬ 
kom pravoga Boga svoga! — U r. 

Nove odredbe rimske za čestu i svakidašnju sv. pričest. 

Piše Ivan Petar Bok D. I. 

(Nastavak.) 


2. Pretres nekoliko upita i odgovori kongregacije 
sabora tridentskoga na dvojbe, što se tiču česte 
sv. pričesti. 

Iza proglašenja dekreta od 20. prosinca 1905. razni, 
upiti stigoše u Rim iz rimske i drugih biskupija. Od 
ovih su neki objelodanjeni i riješeni u časopisu „Ana- 
lecta eccl." 1906. str. 383.—386. Tu čitamo izvještaj 
kongregacije sabora i učenu raspravu jednoga njezina 
konzultora. Dokumenat ovaj glasi ovako: 

Čestu sv. pričest treba preporučivati i djeci (pueris), 
koja su jednom pripuštena k stolu Gospodnjemu po pra¬ 
vilima rimskoga katekizma pogl. 4. n. 63. (Alias II. pars, 
cp. 4. quaest. 48.-49).') 

Što se pak tiče povremenih bolesnika i drugih, 
koji boluju od dugotrajne bolesti bez smrtne pogibli, 
tako te se ipak ne mogu držati naravnoga posta (po 
kojem imaju od polnoći biti na tašte do sv. pričesti): 
neka se molbenica upravi na sv. Oca papu, da kao 
općeniti zakon za svu Crkvu protegne onu povlasticu, 
koju danas podjeljuje uz dosta lake uvjete. Po ovoj po¬ 
vlastici spomenuti bolesnici mogu dvaput u tjednu, 
ako su redovnice ili redovnici, ili barem dvaput u mjese¬ 
cu, ako su svjetovnjaci, pristupati k stolu Gospodnjemu, 
makar prije nešto primili u obliku pića. 

(Dalje se konzultor kongregacije osvrće na glavni 
dekret od g. 1905. i na neke upite.) 

Dne 20. prosinca 1905., kaže, sv. Otac Pijo X. po 
savjetu ovoga sv. zbora izdade dekret o svakidašnjem 
primanju presvete euharistije. U njemu „svim vjernicima 
Kristovim svakoga staleža i stanja" najtoplije preporu¬ 
čuje „čestu i svakidašnju sv. pričest, jer nju osobito želi 
Krist Gospodin i Crkva katolička, tako te se ne smije za¬ 
braniti nikomu, koji u stanju milosti i s dobrom i po¬ 
božnom nakanom pristupa k stolu Gospodnjemu." 

’) „Premda ovaj zakon (o uskrsnoj sv. pričesti), potvrgjen 
Božjim i crkvenim ugledom, spada na sve vjernike, to su ipak 
po nauci crkvenoj izuzeta ona djeca, koja radi slabosti dobi 
svoje nijesu još došla do porabe razuma svoga. Ovi bo niti 
znaju razlikovati sv. euharistiju od svjetovnog i prostog jela, 
niti se mogu proniknuti pobožnošću i bogobojaznošću nužnom 
za primanje sv. pričesti. Čini se takogjer, da se to posve pro¬ 
tivi naredbi Krista Gospodina, jer je on rekao: »Uzmite i je¬ 
dite!« A dječica nejaka očito nijesu sposobna da uzmu i jedu. 
Istina, u nekim krajevima vladao je starinski običaj, te su i 
nejakoj dječici pružali sv. euharistiju. Nu radi spomenutih i 
drugih za kršćansku pobožnost veoma znamenitih razloga već 
je to odavna prestalo naredbom Crkve. 

U kojoj pak dobi valja djeci dijeliti otajstva, to ne može 
nitko bolje odrediti, nego otac i svećenik, kojemu djeca ispovi¬ 
jedaju svoje grijehe. Njihova je dužnost ispitivati i istraživati 
od djece, da li donekle poznaju i žele ovaj divni sakramenat." 


U istom dekretu (br. 7.) naregjuje se: „Česta i 
svakidašnja sv. pričest neka se osobito promiče u du¬ 
hovnim zavodima svake vrste ... najviše takogjer neka 
se promiče u sjemeništima klerika, gdje pitomci teže za 
službom oltara; isto tako u drugim kršćanskim uzgoji- 
lištima svakovrsnim." 

Da bi se dapače hvale vrijedni i Bogu veoma 
prijatni običaj svakidašnje sv. pričesti svakim danom 
uspješnije svuda raširivao, Svetost Njegova nije samo 
30. svibnja 1905. podijelila oproste svim vjernicima, 
koji pobožno izmole molitvu za širenje bogoljubne na¬ 
vade svakidašnje sv. pričesti J ), nego je takogjer po 
dekretu Urbis et Orbis od 14. veljače 1906. preko sv. 
kongregacije oprosta i svetih relikvija dobrostivo dopu¬ 
stila, da se svakidašnjom pričesti mogu postići svi 
(tekući) oprosti bez tereta sedmične ispovijedi. 

Kolikom su poslušnošću onda i kolikom radošću 
većinom primili dotične naredbe i izjave svete Stolice, 
to dokazuju veoma mnoga pisma biskupa i poglavara 
duhovnih redova upravljena na sv. kongregaciju, kao i 
mnogobrojni časopisi, koji su pisali o dekretu od 20. 
prosinca 1905. 

Ali ujedno takogjer stadoše iznositi dvojbe i želje. 
Megju ovima osobito dvije zaslužuju našu pažnju, t. j. 
one, koje se tiču mladeži poslije prve pričesti njezine 
i bolesnika, što boluju od dugotrajne bolesti. 

Evo kako je u ovom pogledu pisao jedan duhov¬ 
nik iz Belgije: 

Prvo zar će bijedni bolesnici jedini biti 
izuzeti od milosti svete Stolice ? Koji se poradi hronične 

4 Vlč. g. Nikolanzi, bivši duhovnik zadarskoga bogoslov- 
skog sjemeništa, u revnosti svojoj raširio je megju bogoslovi¬ 
ma naših sjemeništa hrvatski prijevod ove molitve kao i 
drugu sličnu molitvu bi. Gospi. Prva molitva za promicanje 
svakidašnje svete pričesti glasi: 

Preslatki Isuse, koji si na svijet došao, da svim dušama 
udijeliš život svoje milosti, te da ga u njima uščuvaš i gojiš, 
hotio si biti svakidašnjim lijekom svakidašnjoj njihovoj sla- 
boći i svakidašnjom hranom njihovom; smjerno Te zaklinjemo 
Srcem Tvojim toli gorućim ljubavlju prema nama, da na sve 
izliješ svoj Božanski duh, e da se one duše, koje su po nesreći 
u smrtnome grijehu, obrate k Tebi i postignu opet život izgu¬ 
bljene milosti;’one pak, koje po Tvom daru već živu ovim bo¬ 
žanskim životom, da svaki dan po mogućnosti pristupaju k 
Tvojemu svetome stolu i tako svakidašnjom pričešću primaju 
uztuk protiv svojih lakih svakidašnjih grijeha, ter na taj način 
svaki dan u sebi gojeći život Tvoje milosti sve to više pročiste 
svoju dušu, a napokon prispiju do postignuća blaženog života 
zajedno ~s Tobom. Amen. 

(300 dana oprosta jednoć na dan svakomu, koji pobožno 
izmoli ovu molitvu. Potpuni oprost onima, koji čitav mjesec 
mole ovu molivu.uz obične uvjete.) 





Nove odredbe rimske za čestu i svakidašnju sv. pr ičest. 


23 


ili dugotrajne bolesti ne mogu u svoj strogosti držati 
euharističnog posta, zar ne će dobiti kakvu polakšicu, 
da kroz cijele sedmice ne budu lišeni kruha života?Za 
sada svećenici većinom misle, da ne smiju (bez toga 
posta) podijeliti sv. pričest nikomu osim onima, koji su 
već primili sakramente umirućih, i dok smrtna pogibao 
kod njih potraje. 

Druga se želja tiče djece. Dekret sv. Oca, ako 
je i primljen potpunom odanošću, ipak ne ruši na je¬ 
danput posljedice dugotrajnih predrasuda, što ih je tko 
primio u vrijeme nauka svojih i utvrdio u praksi svojoj. 
Stoga se razboriti i pobožni svećenici boje, da ne bi 
tko i dalje oklijevao i strogo postupao, kada se radi o 
tom, da dppusti mlagjoj djeci svakidašnju sv. pričest. 
Bojazan njihova raste time, što bi duhovi puni pred¬ 
rasuda mogli stegnuti onu riječ dekreta ,,ephebeum“ 
(uzgojilište) na jedine mladiće. No razum isto tako kao 
i iskustvo dokazuje, da je prije svega od velikog 
zamašaja, te se najmlagja djeca ’) (les plus jeunes en- 
fants) priuče na sv. pričest, ne bi li se proniknula mi-' 
lošću Gospodina našega — imbuantur Christo — prije 
nego strasti poharaju srca njihova. Na žalost prečesto 
sad biva baš protivno, a dvaput je onda teže skloniti 
djecu, da primaju lijek tako potreban; teže je onda i 
uništiti posljedice već tako žestoke, što su ih u duhu, 
u tijelu i u volji ostavile zle strasti, kojima su djeca 
više nego ikada izvrgnuta. Svećenici, što su ovoga mni¬ 
jenja, podastiru vam ponizne i svesrdne molbe svoje, 
da bi se Svetost Njegova udostojila još jednom aukto- 
ritativno svim svećenicima doviknuti riječ Isusa Krista: 
Si ni te parvulos venire ad me! Pustite malene, 
da dogju k meni! Želje bi naše preobilno bile ispunjene, 
ako bi se u isto vrijeme primjer jednoga Cottolenga, 
jednoga don Bosca i drugih tako svetih i prosvijetljenih 
apostola djece javno pohvalio i predložio kao izgled 
našemu nasljedovanju." 

Valja bo znati, ovako dodaje kongregacija rimska, 
da je u više biskupija do sada vladao običaj, po kojem 
su prvopričesnicima dječacima i djevojčicama zabranili 
brzo opet pristupiti k stolu Gospodnjemu. Dapače ne¬ 
gdje su im tek iza godinu dana dopustili opet pristupiti 
zajednici euharističnog stola, t. j. kod novoga svečanog 
obavljanja prve pričesti. 2 ) 

Stoga je prevrijedni ovaj gospodin molio svetog 
Oca papu, da bi se udostojio riješiti ove dvije dvojbe: 

I. Da li se svakidašnje primanje euharistije u ka¬ 
toličkim uzgojilištima mora preporučiti takogjer svoj 
djeci, iza kako su primili prvu sv. pričest? 

J ) Pretpostavlja se dakako, da su ova djeca došla k ra¬ 
zumu u toliko, ter mogu razlikovati ovaj nebeski kruh od 
običnog tjelesnoga kruha. 

2 ) Odatle se i dandanas u nekim biskupijama čuvaju izri¬ 
čaji i svečani običaji „druge i treće sv. pričesti", koja se 
godinu, odnosno dvije godine dana poslije prve pričesti gotovo 
isto tako svečano obavila kao i prva sv. pričest. (Op. prevod.) 


//. Da li se bolesnicima, koji boluju od dugotrajne 
bolesti, te nijesu kadri posve strogo držati se naravnog 
posta, ne može preporučiti nikakvo sredstvo, da ne budu 
lišeni euharističnoga kruha kroz tako dugotrajno vrijeme ? 

Pošto je pak Svetost Njegova dala ispitati ovaj 
posao po svetom zboru vašemu, nešto ću po običaju u 
prilog pa i protiv jedne i druge dvojbe zabilježiti. * 

Što se tiče prve dvojbe, većinom ovako iznose 
razloge, koji vojuju za to, da se djeca uzdrže od česte 
svete pričesti: 

Djeca, kaže se, nemaju još nužne zrelosti duha 
za to. da bi dostojno i uspješno mogla često primati 
presveto tijelo Kristovo. K tomu ih lako rastresaju sje¬ 
dine i izvanje stvari, te se ta djeca odviše lako odvra¬ 
ćaju od promatranja tajna Božjih; i zato često i pre¬ 
često običavaju pristupati k svetoj euharistiji bez dužne 
priprave i zahvale, pa tako izvrgavaju sakramenat po¬ 
gibli obeščašćivanja (irreverentiae). 

Kao što pak uči kardinal Bellarmin (De sacram. 
Euchar. lib. 4. cap. 23.), „izmegju dvaju zala treba vazda 
odabrati manje zlo. Nu manje je zlo, da neki ljudi ne¬ 
maju jednoga dobra nepotrebnog, nego li da se sakra¬ 
menat Božji očito izvrgne pogibli obeščašćivanja." U 
slučaju dakle našem, budući da djeca ne trebaju nužno 
svakidašnju sv. pričest, te im se ova ne može dati uz 
nužno poštovanje, čini se, da je pametnije uskratit im ju. 

K tomu se pretjeranim preporučivanjem svakidašnje 
sv. pričesti može gojiti veća himba u djeci, koja će po 
tom takogjer pod utjecajem straha od starješina pasti 
i u veća svetogrgja. Stoga Tarino (II libro del buon 
pastore) opominje doduše ravnatelja sjemenišnih klerika, 
da bi u opće upozorio na često primanje sakramenata, 
osobito pak sv. pričesti; ali dodaje: „No čuvaj se veo¬ 
ma, da ne bi nikomu kazivao, neka češće pristupa k 
sv. pričesti, jer bi tvoje riječi mogle postati uzrokom 
svetogrgju i himbi." 

Dapače Inocencije XI. davajuć u svom pismu 
Cum ad aures od 12. veljače 1679. pravilo o pripu- 
■štenju k svakidašnjoj sv. pričesti uči, da to treba pro¬ 
suditi „po čistoći savjesti, po plodu čestog pričešćivanja 
i po napretku u pobožnosti." Nu sve ovo teško se 
obistinjuje kod djece, jer se radi žestokih strasti svojih 
uzbunjuju nemirom savjesti, padaju barem u lake gri¬ 
jehe i, koliko se pokazuje, premalo ili nikako ne na¬ 
preduju u pobožnosti. 

Napokon u samom dekretu ovoga svetog zbora 
br. 7. veli se, da se ovo pričešćivanje „ima što više 
promicati u sjemeništima klerika . .. isto tako u drugim 
kršćanskim »efebejima« (uzgojilištima) svake vrste." 
Prema tomu nije dosta jasno, da li se pričest u našem 
slučaju preporučuje drugim dječacima, koji borave izvan 
spomenutih zavoda ili usred svijeta. Osim toga »efeb« 
(mladić) znači isto što »dorastao«, koji je po rimskom 

i kanonskom pravu već dospio do 14. godine, ako se 
radi o muškarcima, i do 12. godine, ako se radi o 
ženskima J ); kod Grka pak po svjedočanstvu Forcelli- 
nijevu efeb je onaj, koji je nastupio 16. godinu svoje dobi. 
Stoga se čini, da tu nema govora o dječacima. 

Dovle je dakle učeni konzultor i izvjestitelj kon¬ 
gregacije naveo četiri što nutarnja što vanjska razloga, 
koji vojuju prividno protiv čestoga pričešćivanja djece: 
1) nezrelost, radi koje djeca ne iskazuju dužno štovanje 
sv. euharistiji; 2) pogibao himbe i licemjerstva; 3) do¬ 
sta strogu normu pape Inocencija XI. za dopuštenje 
svakidašnje sv. pričesti; 4) neke riječi iz samoga naj¬ 
novijeg dekreta o svakidašnjoj sv. pričesti. Po tom pretresa 
i razloge za protivno mnijenje i uspješno pobija sve, što bi se 
moglo navesti protiv širenja česte sv. pričesti kod djece. 
Osobito ističe u prilog svakidašnjoj sv. pričesti same 
djece. 1) starocrkvenu praksu, 2) plodove česte sv. 
pričesti u srcima nepokvarene i teškim kušnjama izvr¬ 
gnute djece, napokon 3) nastojanja Crkve u zadnja 
vremena oko češće si 1 , pričesti mladog naraštaja. Čujmo 
dalje i ove razloge : 

Nu s protivne strane, veli dalje izvjestitelj kongre¬ 
gacije, ima barem isto tako jakih razloga u prilog če¬ 
stome pričešćivanju djece. A prije svega zagovara tu 
navadu stara disciplina većine crkava; po ovoj disci¬ 
plini sakramenat euharistije bijaše dopušten i maloj 
dječici, kako to kardinal Bona opširno dokazuje (Rerum 
liturg. lib. 2. cap. 12. n. 2.). Po tadanjem običaju koji 
su se god krstili, i odrasli i dječica, ujedno bi se okri¬ 
jepili kruhom euharističnim. Istina, ova je praksa teča¬ 
jem vremena bila ukinuta, ali se ipak ne smije ni malo 
osuditi, jer i sam sabor tridentski veli (Sess. 21. cap. 
4. de comm.): „Ne valja pak kuditi stari vijek stoga, 
što se je nekoć u nekim krajevima držao toga običaja." 

I pravo, jer kao što uči Bellarmin (1. c. lib. 1. cap. 7.), 
„djeca na krštenju stiču pravo na primanje euharistije." 

Prema tomu su dječaci za prvih stoljeća Crkve 
stajali pred žrtveničkim stolom i prvi se iza klerika 
pričešćivali; opet ako bi mnogo čestica tijela Kristova 
preostalo, svećenici bi pozivali nevine dječake, da po¬ 
jedu te čestice, kako to isti kardinal Bona (loc. cit.) 
pripovijeda po raznim svjedočanstvima. Nema dakle 
nikakva razloga, zašto se ova česta, dapače i svaki¬ 
dašnja sv. pričest u naše vrijeme ne bi imala djeci 
najtoplije preporučivati. 

Ovo je to nužnije, što svakako treba, da djeca 
budu proniknuta Kristom, prije nego ih strasti preteku, 
da tako uzmognu većom snagom odbiti napasti sotone, 
puti i drugih nutarnjih i izvanjih neprijatelja. Zgodno 
čitamo_u zlatnoj knjizi „Nasljeduj Krista" (lib. 4. cap. 

’) Analecta eccl. (str. 384. b.) naznačuju obratno 12 go¬ 
dina za muškarce i 14 godina za ženske, ali je to očita štam¬ 
parska pogrješka. 


3 ) : »Jer je srce čovječje sklono na zlo od mladosti 
svoje, i ako ne pomogne Božji lijek, čovjek brzo srne 
u gore. Dakle sveta pričest odvraća od zla i krijepi u 
dobru." Euharistija bo spada na sakramente Novoga 
Zavjeta, koji podjeljuju i posvetnu i sakramentalnu 
milost ex opere operato (t. j. božanskom snagom 
djela sakramentđlnog), kadgod ne nailaze na zapreku 
u primaocu. A ne valja kakve zapreke većma očekivati 
u djeci nego li u odraslima ex opere operantis 
(t. j. iz djela djelujućeg primaoca), jer i bez obzira na 
nevinost, koja kod djece nadoknagjuje neznanje, ne valja 
odviše isticati nesmotrenost i Iakoumnost njihovu. 

Prema tomu De Segur (La s. Communion) veli 
megju inim: „Djeca jednako kao i odrasli mogu se i 
moraju često pričešćivati. Gospodin naš ne traži od 
njih drugo, nego što su kadri dati mu. A on bolje od 
nas poznaje onu Iakoumnost, koja nas straši. Ali zna 
isto tako i kud i kamo bolje od nas, da je nevinost 
najdragocjenije blago od svih dragocjenosti; zna, da im je 
sotona hoće za rana ugrabiti, i da ih jedina pričest 
može obraniti od varka neprijateljskih ... Da se tko 
dobro pričesti, dosta je primiti Spasitelja sa dobrom 
voljom. Ovo se obistinjuje isto tako u djeci kao i u 
odraslima. A iskustvo će nas učiti, da se u dobroj volji 
jednoga djeteta, što se je prvi put pričestilo, nalazi 
iskrenost uz veću bezazlenost. Dijete ljubi Isusa Krista, 
dijete čezne za njim; pa zašto mu ga ne bismo 
dali? Veoma je često dijete dostojnije da ga primi, 
nego li mi drugi, koji ne cijenimo pobožnost njegovu ... 
Lakoumnost ne smeta svetoj pričesti, osim ako je svo¬ 
jevoljna ... Dječaci su lakoumni. Da, ali su i dobri i 
čuvstveni. 1 zato, jer im srce ište. da ljube nekoga, mora 
im se dati prava njihova hrana. Treba ih uputiti na 
ljubav Isusa Krista, i u tu svrhu treba ih često usko 
sjediniti s njime. Pogrješke njihove, u koliko su istinite, 
nemaju dugog opstanka, i uprav pobožnost smeta, da 
ove pogrješke ne postanu mane." 

Samo se ovim načinom može obistiniti ona riječ 
Gospodinova: „Pustite malene, da dogju k meni, jer je 
takovih kraljevstvo nebesko." Kraljevstvo pak nebesko 
na zemlji nije drugo nego euharistije, koja je naregjena, 
da život duhovni čuvamo i gojimo. 

Sto nadalje Crkva, osobito u naša vremena, misli 
o ovom pitanju, to sjajno pokazuje list, kojim kardinal 
Antonelli, državni tajnik Njegove Svetosti, po naročitom 
nalogu Pija IX. dne 12. ožujka 1866. podbada pažnju 
i skrb više francuskih biskupa, da se drže prave norme 
pripuštajuć dječake k čestome primanju sv. pričesti. ] ) 

Isto razabiramo iz dekreta, što ga je ovaj sveti 
zbor izdao 20. prosinca 1905. U njemu bo svim 

*) Gore već prema koncu I. dijela ove rasprave (vidi 
„Vrhbosna" 1907. str. 410.) priopćili smo doslovni izvadak iz 
ovoga pisma. 

vjernicima Kristovim preporučuje čestu i svaki¬ 
dašnju sv. pričest. To slijedi takogjer iz dva druga gore 
spomenuta dekreta sv. zbora oprosta i svetih relikvija. 
Baš zato se ovim dekretima podjeljuju posebni oprosti 
i povlastice svim vjernicima bez razlike. Megju 
ove dakle treba takogjer bez ikakve sumnje ubrojiti 
djecu, koja su došla do porabe razuma i primila prvu sv. pri¬ 
čest. Ovaj je sv. zbor doduše naložio, da se u sjeme¬ 
ništima klerika i u drugim kršćanskim efebejima (uzgo- 
jilištima) svake vrste goji što više svakidašnja sv. 


pričest; ali se ovdje govori o posebnoj preporuci upra¬ 
vljenoj na sjemeništa i na uzgojilišta, tako te drugi 
vjernici nijesu isključeni; a povrh toga čini se, da treba 
riječ »ephebeum« razumjeti u širokom smislu, te onda 
znači sve pobožne zavode, u kojima se djeca pouča¬ 
vaju i uzgajaju. 

Iz svih ovih razloga pravom zaključujemo, da valja 
veoma preporučivati svakidašnje primanje sv. euharistije 
ne samo odraslima nego i djeci. 

(Nastavit će se.) 


Quem Deus perdere vult... 

(Nekim „naprednim 44 književnicima.) 

Spjevao Poenitens. 


Oni. 

Ko pošasti u zlo doba 
niklo ih množina, 
odtrčaše do ogromnog 
židskog magazina; 

Pokradoše ondje ,,luči“, 
na masonskom plamu 
užgaše ih, ne bi li nam 
razsvietlili „tamu". 

Poletješe po Hrvatskoj 
s tim bakljam’ u ruci, — 
sudili ih raznoliko 
svakakovi sudci. 

A ja velim: slava, slava, 

Prometeji naši, 
baš pristalo na šijama 
poganstvo vam jaši 1 
U ruci mu nešto, od šta 
i samo se gnjuša, — 
ta stvarčica kano da je 
vaša liepa — duša! 

Njihovi bozi. 

Doista su „napredni" : 
šišmiška ih krila 
poniela u viekove 
Sotadovih *) vila. 

Ostaviše sveti križ, 
pa na Olimp skači, 
napiše se bunike, 
pa hajd ,,naprednjači“ 1 
Stari bozi**) ne ištu: 
kaj se, moli, posti, — 

*) Sotades — starogrčki pjesnik 
bezstidnosti. 

**) Zeus „Obzor" i starija mu 
rodbina. 


al i njima dosta bje 
takve ,,naprednosti“. 

Ali i te „mračnjake" 
odpraviše Hadu, 
da ne budu zaprekom 
svoje djece radu. 

Samo jedna jedina 
„Venus victrix“ osta, 
s njome Bakho pijani, — 
to je njima dosta. 

Njihov duševni otac. 

(Ps. 48, 13.) 

„Klerikalac" zašao 
medju „književnike", 
književničić natražnjak 
med hrvatske dike. 

„Šta će ovo med nama!" 
nastala je vika, 
a Todor će: »Pana mi, 
bizantinska slika! 
Zagonetkom lovimo 
„furtimaškog" soma, 
ako dobro ne rieši, 
s njim na „brudit" oma’!« 

I mislili, motali 
i napokon spleli: 

„Kazuj, koja razlika 
najviš ljude dieli?" 
Jezuitski, potiho 
„natražnjak" se smieši 
i kad graja prestala, 
besjedit se rieši: 

„No, pa čujte: razlika 
u otcima sva je!" 

„Kako, kako?" usta sto 
na bogalja zjaje. 


,,E, mnogima otac je 
stari Bog s visine, 
a mnogima, — prostite, — 
majmun doistine!“ 

Njihov ideal. 

„Vrag je moderni čovjek. 

Drechs/er. 

Prošetao mrki vrag 
vrh hrvatskog krova 
i bio je veseo 
sbog obilna lova. 

1 onda se našao 
posred svoje klike, 
došo je med „velike" 
naše književnike. 

Odmah na to digla se 
jedna veličina 
i djavola slavila 
čašom rujna vina, 
a na kraju dometnu: 

»Vrag je fantom ludi, 
mi smo pravi vragovi, 
mi „moderni" ljudi!« 

Vrag ga čudno gledao, 
onda u smieh prasn’o: 

»Nu, ne nagli, baćuško, 
to je reći lasno! 

Ima li me, nema li, — 
to ćeš znati veće, 
al druga ti uteče 
ko iz prazne vreće. 

Već nekol’ko godina 
tu mi rakolite* 
al ko stare kokoši 
ništa ne nosite! 

*) rakoliti = kokodakati. 

Vi „Ijudišta" ? sram me je 
medju vas i doći, 

Vi tek znate mnogo htjet, 
ali ništa moći! 

Kao moji majmuni 
vi ste iznad ciene, 
al spram mene kržlje ste 
i sićušne bene. 

1 prije će „ridjan" naš 
s Milom se zaručit 
i umni nam Volemoj 
,,r“ izreć naučit, 
neg ćete bit jednaki 
vi moji junaci 
samo jednoj jedinoj 
iz mog repa dlaci!« 

Prva obtužba. 

Čovjek mora živjet u 
istini, misliti kako živi, 
govoriti kako misli. 

(Ernest Hello.) 

Istina je za ljepotu, 
što duša za tielo, 
bez istine sva ljepota 
tek je lišće svelo. 

Stid je ruho ljepotino, 
cvieće njena lica, 
bez njega je sva ljepota 
puka bezsramnica. 

A vi dušu iztrgoste 
iz tiela ljepote 
i leš još joj ogoliste 
na odru sramote ...! 


Druga obtužba. 

Naša je inteligencija 
okrenula poganskim pu¬ 
tem. (S. Radić.) 

Danas je veći upliv 
književnosti na publiku, 
no obratno. (A. G.Maioši) 

Književnici „velikani" 
lučonoše naši, 
od vaše se slavne luči 
sramežljivost plaši! 

Gledo sam je, gdje bespućem 
žalostno se tuče, 
ispred vašeg pera bježi 
u seoske kuće. 

A palačam u zamjenu 
vi pružate krinku, — 
mjesto stida nudite im 
liep surogat: — šminku ! 

Treća obtužba. 

Vi trgate, Prometeji, 
svakovrstne .„spone", 
vi gazite sve svetinje 
domovine bone, 
a slikate s r d c a svoja, 
da njoj ures budu, 
i tražite, da još hvali 
na tome vam trudu! 

Te su slike negdje drugdje 
visjele do juče, — 
dom nam, znajte, nije spao 
do zloglasne kuće. 

Rdje. 

Na Tvoja bolna prsa 
roj jadnih rdja pao 
ko skakavac vrh trsa, 
o domovino moja! 


U svojem srdeu jao 
umorili su Boga, 
što k razumu ih zvao, 
o domovino moja! 

Sotonu buntovnoga 
već krune nad raspeli’ 
ko uzor srdea svoga, 
a zakon im je cieli 
užitak. Gore plamom 
tek za njim mladci sveli, 
o domovino moja! 

Sramote dom im — hramom, 
božanstvom — Venus blatna, 
vrlinom — borba s „tamom"... 
Aj, s usta sliepcu ratna 
bjesnoća diže buku 
na „tamu" sunca zlatna, 
o domovino moja! 

Za naslov još se tuku 
junaka, — ali tko će 
reć’: orle! jadnom ćuku, 
o domovino moja ? 

Vaj s Tobom biti što će, 
kad dušmanina Tvoga 
s ovakvim dani sroče? 

Oj diva golemoga 
tad rodi, što će slavu 
ovječit zla nam toga: 

Samsonu slično lavu 
te rdje redom rabeć 
ko magarčevu glavu, *) 
o domovino moja! 

*) Samson je rabio magareću 
čeljust protiv Filisteja. 


Bosanska kraljica Katarina u Rimu od 1466.—1478 


Studija iz bosanske povjesti. 


0 bosanskoj kraljici Katarini pisalo je mnogo po- 
vjesničko pero, pa će s toga možda začudno biti ko¬ 
jemu od čitalaca, što se i ja tim često rješavanim pi¬ 
tanjem hoću da pozabavim. Pisalo se je o njezinoj 
smrti, o njezinu nadgrobnom spomeniku i oporuci i 


- Piše Ivan Jablanović.*) 

kod nas ovdje u Bosni i prijeko u Hrvatskoj, pa i u 
Srbiji. Nu ne znam, je li ikoji od pisaca istaknuo po¬ 
imence neke momente njezina života, a osobito njezine 
oporuke, koji makar da dandanas nemaju nikakve stvarne 
vrijednosti, ipak dobro osvjetljuju shvaćanje i držanje 


*) Rabio sam ova glavnija djela: 

Theiner: Monument. Slav. merid. 1. — Assemani: Kalend. Universae Eccl. V. — Glasnik ženi. muzeja u Bosni i Herce¬ 
govini XV. (g. 1903.) — Fermedžin: Acta Bosnae. — Rački: Starine VI. — Rački: Bogomili i Patareni. — Klaić: Povjest 
Bosne. — Glasnik zem. muzeja u Bosni i Hercegovini VI. (g. 1894.) — Miklošich: Monument, serbic. — Marković: Slaveni 
i Pape II. dio. — Asboth: Bosnien und Hercegovina. — Arkiv za povjesnicu jugoslavensku knj. IV. — Rad jugosl. akad. 
knj. 79. i 101. — Dr. Baron: Institucije rimskog prava. — Ruvarac: O knezu Lazaru. — Bulić: Bullettino di areheolog. e 
storia dalmata. 

sredovječnih dinastija i vladalaca prema apostolskoj 
Stolici rimskoj, pa su dobar tumač pravilnom prosu- 
gjivanju megjunarodnih pravnih odnosa svojega vijeka. 

Politiku zadnjega i predzadnjega kralja bosanskog 
rukovodila su dva odlučna razloga: strah pred sve to 
većom silom osmanlijskom obraćao ih k zapadu, evrop¬ 
skom kršćanstvu, kojega je predstavnik papa rimski; 
nevjera, izdajstvo bogomila bilo je razlogom, da su 
zadnji vladaoci bosanski pregnuli uništiti patarenstvo i 
svoju državu ujediniti u onoj vjeri, koju je sva Evropa 
ispovijedala, pa tako okupiti sve složene sile naroda, 
potpomagane Zapadom u očajnom boju protiv in- 
vazora. 

Uzalud bio sada rad. Kritične prilike bosanske i 
okolnih zemalja i država bile su jače. Nesloga kršćana, 
nehajstvo Ugara, nemoć zadnjega kralja, izdajstvo bogo¬ 
mila iskopaše grob državi i dinastiji Kotromanića. 

I. Odlazak iz Bosne. 

Uoči katastrofe 1463. skloni se Katarina, udovica 
pretposljednjega kralja bosanskog, a maćeha zadnjega 
u Dubrovnik. Vrijedno je spomenuti, da je ovaj važni 
grad bio često puta azil prognanih vladalaca ne samo 
bosanskih već čitavog Balkana, a gotovo uvijek bio im 
je što bi rekli banka, izvor, iz kojega su vadili novac, 
da podmire potrebe vlastite, obitelji i države. Dinasti i 
oligarsi jugoslavenski posjedovali su kuće i zemljišta 
što u gradu, što na terrainu republike, pa se nijesu 
stidjeli dati imenovati počasnim gragjanima njezinim. 
Tako je bilo i kod Stjepana Tome kralja. I on je imao 
posjede u Dubrovniku., Na te posjede sklonila mu se 
žena Katarina. Pratila ju do Dubrovnika i kraljica Ma¬ 
rija, žena zadnjega kralja TOmaševića. 

No izgledalo je, kao da kraljice prognanice ne¬ 
maju volje vjekovati u Dubrovniku. Katarina ostade 
tamo tako dugo, dok se je sa republikom nagodila za 
posjede svojega pokojnog muža. Prodade ih vijeću, a 
ovo se obveza, da će joj godišnje plaćati 500 perpera 
(6000 franaka) sve do njezine smrti. 

U Bosnu nijesu kraljice imale kamo da se vrate, 
jer ju je Osmanlija zaposio. Kuda dakle? Kakogod 
što je to za Katarinu jasno, tako je za Mariju nejasno 
i zamršeno pitanje, koje će nam pobliže rasvijetliti ova 
napomena.. 

Sa dvije riječi najbolje se i najodregjenije podijeli 
čitavo pozorište povjesnice srednjega vijeka: Istok i Zapad. 
Zapad se ne .može zamisliti bez njegova centruma, oko 
kojega se sve kreće i živo kreće. Centrum je taj rim¬ 
ska Stolica. Istoku je bilo središte u gradu Konstanti- 
novu. No u doba, o kojem govorimo, nema u njem 
zlatnoga trona vizantijskih autokratora, već se pobjedo¬ 
nosno diže novo osnovano prijestolje najženijalnijega 
turskog vladaoca Mehmeda II. Fatiha (Osvojitelja). Bi¬ 


jaše to muž vanrednih državničkih vrlina, marljivosti i 
uvigjavnosti; silan u boju, mudar u miru, dobar prija¬ 
telj, strahovit dušmanin. Koje čudo, da su beskućnici 
vladaoci balkanski, Kantakuzeni, Paleolozi, despoti i 
despotice Brankovića i mnogi ini tražili okrilja pod nje¬ 
govim skutom! Već iz ponosa godilo je velikomu sul¬ 
tanu pobjedonosnim očima pogledati na svoju okolicu, 
pa vidjeti, kako se ti dinasti, lišeni svoje nezavisnosti, 
sklanjaju pod njegovu milost. To je donosilo ne malo 
sjaju imena njegova. Karakterna je vlastitost Mehme- 
dova vladanja bila i ta, da se je pokazao bar donekle 
tolerantnim prema kršćanima sebi podložnim, pa začu¬ 
dnom gipkošću lavirao izmegju devize „rat protiv krsta“ 
i principa oportunizma, koji mu je diktovao, da kršćane 
balkanske, silne brojem, treba štedjeti, respektovati. Pri 
tom opet nije ništa trpjelo, dapače je dobivalo osnovno 
načelo turske politike, osvajački rat, ekspanzivnost. 

Strah je bio vodičem svim onim kršćanima, koji 
su u Mehmeda tražili obrane. No drugo ono okrilje u 
vječnom gradu, pod okom Stolice rimske, bilo je okri¬ 
lje ljubavi. Pod prvo pobježe Marija, mlada kraljica; 
pod ovo drugo Katarina, starija kraljica bosanska. 

Na prvi pogled začudit će se čitalac, da su kra¬ 
ljice bosanske udarile tako oprečnim putem. Jedna bježi 
na istok, gdje kao oličen predstavnik rata protiv krsta 
stoji silni Mehmed II.; druga na zapad, koji u zaje¬ 
dnici drži vlast prvosvećenika rimskog. 

Moramo na umu imati, da je Marija, mlada kra¬ 
ljica, bila kći despota srpskog Lazara II. Bila je vjero¬ 
ispovijesti grčko-istočne kao i otac i majka joj Jelena 
iz doma Paleologa. Despotska kuća Brankovića, koja je 
iza boja kosovskog (g. 1389.) čuvala zadnje ostatke 
srpskoga narodnog življa u Podunavlju i Pomoravlju, 
nije se ni mogla držati, niti se je držala strogo odre- 
gjenoga političkog pravca. Mjerilo joj i sredstva bijahu 
put kompromisa, put potajnog ugovora, put porodič¬ 
nih sveza. Dvije despotice odoše u harem turski kao 
cijena mira i otkupnina za zemlju: Mileva, kći junaka 
kosovskog Lazara I., Bajazitu, Mara, kći despota Gjurgja 
Brankovića, Muratu II. Kao despotica srpska nije se ni 
Marija, kraljica bosanska, žacala tražiti zaklona u sul¬ 
tana Mehmeda II., jer su joj takve i slične kućne tra¬ 
dicije lebdile pred očima. Valjada se je voljela skloniti 
na istok, u tursku državu, gdje je vjeroispovijest nje¬ 
zinih otaca bila jako zastupana, nego li na zapad, u 
svijet katolički. Poslije g. 1466. otišla je ona 1 ) pod ' 
okrilje turskoga cara Mehmeda II. i živjela je u Ježevu 
kod Sereza (u Macedoniji). Sa svojim tetkama, Kata¬ 
rinom, bivšom groficom celjskom, i caricom Marom, 

‘) Jagić, Beitrag zur serb. Annalistik, str. 98. Arkiv 111,23. 
— Engel, Gesch. von Bosnien str. 424. Rukopis u carskoj bibl. 
Beč. pod naslovom: „Elizabethae reginae institutio pueri sui“ 
od Kalimaha. — Hopf, Chroniques Greco-Romanes, Berlin 1873. 
str. 333. — Martin Kruzije, Turcograecia, Bonn 1849. str. 33. 

ženom sultana Murata II. Obje ove tetke bile su sestre 
njezina oca Lazara despota, pa su osim gore rečenog 
bile bez sumnje jedan od najjačih motiva, koji je zadnju 
kraljicu bosansku Mariju odveo u daleki Istok. Umrla 
je Marija negdje iza g. 1476., ali joj se za mjesto grob¬ 
noga počinka ne zna. 1 ) 

Katarina, starija kraljica, skloni se g. 1466. u Rim. 
Tu je prebivala u nekoj kući blizu crkve ,,sv. Marka 
de- Urbe“ punih 12 godina. Uz nju su bile mnoge ple- 
rtienite gospoje i gospoda bosanska. 2 ) 

Što je vuklo staru kraljicu u Rim? Mi tvrdimo: 
sila okolnosti i njezino katoličko osjećanje. Katarina bi¬ 
jaše kći hercega Stjepana Vukčića Kosače i Jelene, 
kćeri Stjepana Balše III., gospodara zetskoga. Mati nje¬ 
zina Jelena odgojena je bila u vjeri katoličkoj. To do¬ 
kazujemo time, što su knezovi Balšići, prvi samovlasni 
gospodari Zete, stupili u svezu s Rimom i zasvjedočili 
nesumnjivo svoje katoličko vjerovanje. 3 ) Obitelj Balšića 
starinom je katoličkoga porekla francuskog, zvanog De 
Baux. Već prirodni položaj Zete govori, da je bila upu¬ 
ćena na Zapad i na katolicizam više, nego li na Istok 
i raskol. Vabila je Zetu (Duklju) k sebi čarobna Italija, 
s kojom ju je vezalo Jadransko more. 1 nasljednici Bal¬ 
šića u vlasti Crnojevići prianjali su uz katoličku Crkvu, 
tako te se pravom može tvrditi, da je raskol u Crnoj 
Gori tek u novije vrijeme utvrgjen utjecajem ruskim. 1 ) 
Ne znam, kako onda može arhimandrit Ruvarac pisati, 
da je „Balšić bio hrišćanin, pa i kći njegova Jelena da 
je uzgojena bila u hrišćanskom zakonu.“ r >) Tvrditi je 
lako, tvrdnju dokazima ojačiti teško. Stjepan Balša III., 
otac Jelenin, djed Katarine bosanske, prestavio se je 
riegdje izmegju aprila i jula 1421. godine. Nije imao 
muškog poroda, ali je ostavio iza sebe više kćeri, koje 
su bile u kući i pod tutorstvom velikoga bosanskog 
vojvode Sandalja Hranića, odnosno Sandaljeve žene Je¬ 
lene, kćeri kneza junaka kosovskog Lazara I. a matere 
istoga Balše III. Jasnosti radi donosimo ovdje potrebna 
rodoslovlja: 

Balšići zetski. 

_ Balša I. _'_ 

Stracimir Gjuro I. Balša II. 

Gjuro II. (U narodnim pjesmama Banović Strahinja.) 

j Žena mu Jelena, kći kneza Lazara I. Kosovskog. 

Stjepan Balša III. 

Jelena* mati kraljice Katarine, udana za Stjepana Kosaču Hercega. 

Katarina, muž joj Stjepan Toma Bosanski. 

Sigismund Katarina 


4 ) Glasnik zem. muzeja u B. i H. (g. 1893.) str. 467. si. 

2 ) lsp. Testament, Miklošich, Mon. serb. str. 519. 

3 ) Marković, Slaveni i Pape 11. dio. 

*) Marković, Slaveni i Pape 11. dio. 

3 ) Glasnik zem. muzeja u B. i H. (g. 1893.) str. 473. 


Hrebeljanovići. 

Pribac 


Hrebeljan 

Lazar, supruga mu Milica. 


Stjepan Vuk Mara Jelena Olivera Neznana 

za Vukom za ujuroni II. za v za 
Brankovićem Stracimirovićem Bajazitomll. Sišmanom III. 

carem 
bugarskim. 

Balša III. 

Jelena za Vukčićem Stjepanom 


Despica 

za 

Nikolom 

Goi- 

janskim 

inlagjim 


Katarina 


Hranići. 


Vuk 


Hranja Vuković 


Vlatko Vuković 


Sandalj Hranić 
Žene mu: 

1. Katarina Anka 

2. Jelena Lazara I. 


Vuk 


Vukac 


Stjepan Vukčić Kosača 
Žene mu: 

1. Jelena 


Vladislav Katarina, 

| bos. kraljica 
Balša 


Vlatko 


Marija, 
žena 
Ivana 
Crnoj evića 


2. Fiorentinka (nezakonita) 

Stjepan (Ahmed Hercegović) 

3. Cecilija (Njemica). 

Ženu Gjure II. Stracimirovića, zvanog u narodnim 
pjesmama Banović Strahinja, Jelenu naime, kćer La¬ 
zara I. Kosovskog, priženio je g. 1412. Sandalj Hranić 
iza odagnanja prve svoje žene Katarine Anke Hrva- 
tinićke. Isti taj Sandalj i druga mu žena Jelena udadoše 
stariju kćer Balše III., Jeleninu unuku, po imenu Jelenu, 
za sinovca Sandaljeva, Stjepana, potonjeg Hercega Stje¬ 
pana Kosaču oko g. 1423. Ta Jelena rodi Kosači g. 
1424. Katarinu, potonju kraljicu bosansku. 

Sandalj, veliki vojvoda rusaga bosanskog, pro¬ 
mijeni svijetom 15. marta 1435., a udovica mu Jelena, 
baba naše Katarine, prestavi se pri kraju g. 1442., dok 
je Katarina bila još djevojkom. Udala se je naime Ka¬ 
tarina za Stjepana Tomu tek 1445. 1446. godine. 

Osobe dakle, koje su usko bile vezane sa Katari¬ 
nom Bosanskom, te po tom mogle djelovati na njezinu 
odgoju i vjeroispovijest, jesu slijedeće: mati joj Jelena 
Balšićka, otac Herceg Kosača, djed Stjepan Balša III.; 
prababa joj Jelena Lazara Kosovskog nije imala sama po 
sebi nikakva utjecaja, ali jer se je ona udala g. 1412. za 
Sandalja, koji je bio tutorom materi Katarininoj Jeleni 
i njezinim sestrama, došla je u neki slabi kontakt s na¬ 
šom kraljicom. Djevojci Katarini bilo je 18 godina, kad 
joj umrla prababa Jelena (fl442.), a tek 11, kad joj 
umrije tutor Sandalj Hranić (fl435.). 

Sandalja je naslijedio u vlasti sinovac mu Stjepan 
Vukčić Kosača Herceg. Sandaljeva a po tom i Vukčićeva 
rodbina i pleme bilo je odano patarenstvu. Iz tog ipak 
ne slijedi, da su svi članovi te možne kuće bili zara¬ 
ženi krivovjerjem. Mi znamo posve izvjesno, da je u 

rodu Hrvatinića, koji su bili zadrti patareni, nekoliko ih 
sjalo svojim katoličkim značajem, kao n. p. knez juraj 
Vojsalić. Opazit je, da je bogomilska nauka stekla 
puno više pristaša kod gospode, nego li kod gospoja 
bosanskih. Razlog je u tom, što se vojvotkinjama i kne- 
ginjama nije ta vjera svigjala ni mogla svigjati u tački 
njezina nauka o braku. I ako se je dakle Jelena Bal- 
šićeva udala za patarena Hercega Kosaču, ne slijedi, da 
je srcem i nutarnjim uvjerenjem pristala uz krivovjerje, 
a to više, što su joj djedovi Balšići bili izraziti katolici. 
U javnosti se je doduše pribrajala patarenima, o nu- 
tarnjosti sudio ja Bog i savjest. 

Preishitreno dakle opet piše Ruvarac, „da je Jelena 
Balšićeva vaspitana u hrišćanskom zakonu" (misli raskol), 
pa i kad se je udala za sinovca Sandaljeva, kneza 
Stjepana, „za cijelo nije mijenjala zakona." Tako i mi 
mislimo, samo s drugoga stanovišta: Jelena je odgojena 
u katoličkoj vjeri, pa sigurno nije mijenjala te vjere, kad 
se je udala za hercega, jer joj nije bilo potrebe, da je 
mijenja. U toj vjeri nastojala je potajno odgojiti i kćerku 
svoju Katarinu, koja je kasnije udavši se za Tomaša 
kralja tako rado i pripravno ispovijedala svoje vjersko 
katoličko uvjerenje. 

Otac Katarinin Herceg Kosača bio je, istina, pata¬ 
ren, bolje reći čovjek nikakve vjere i zakona. Poznato 
je, da se je on jednom i katoličio, nu na žalost i brzo 
otpao. Za nevolju znao je šurovati i sa Osmanlijaina. 
Od tri žene, što ih imao, prva Jelena Balšićeva, druga 
Fiorentinka, treća Cecilija, Njemica, sve tri bijahu kato- 
likinje. Sin mu Vlatko bješe oženjen kćerju Alfonza 
Napuljskoga, katolikinjom; Marija mu pak kći ode za 
Ivana Crnojevića, katolika. Vidi se dakle iz svega ovoga, 
da ime katoličko na dvoru Hercega Kosače nije bilo 
prezreno, već brojno zastupano. 

Vrijedno je opaziti, kako su se u srednjem vijeku 
čisto katoličke obitelji plele ženidbama sa patarenskim 
i grčko-istočnim. Anžuvinci, Kotromanići, Subići, Neli- 
pići, Frangipani, Berislavići, Kastrijote, Topije, Celjski 
grofovi, Montferatski, Crnojevići, Balšići, Oorjanski, sve 
katolici sa patarenima Hranićima, Hrvatinićima, Ostoji- 
ćima i sa grčko-istočnim Brankovićima, Nemanjićima, 
Paleolozima i Kantakuzenima. 

Hrvojina žena Nelipićka bila je revnosna katoli- 
kinja; čak se misli, da je i Hrvoja makar iz političnih 
razloga ostavio patarenstvo i prešao u krilo katoličke 
Crkve. Veliki vojvoda Ivaniš Pavlović, unuk patarena 
Pavla Radinovića, primi katolicizam, a zanimljivo je 
znati, da mu je mati bila Teodora, sestra Hercega Vuk- 
čića, patarena. Nije dakle ime katoličko bilo mrsko ni 
najodličnijim patarenskim porodicama. 

Zašto onda ne bi Katarinu majka njezina Jelena 
Balšićka mogla katolički odgojiti, pa makar i na dvoru 
samog Hercega Stjepana? Patareni uzimajuć sebi za 


supruge katolikinje pokazivali su se tolerantnim prema 
njihovoj vjeri ostavljajuć ih Bogu i savjesti. Muška 
djeca slijedila su vjeru otaca, jer je patarenska vjera 
bila ujedno i političkim faktorom, individualnim karak¬ 
terom bosanskih velmoža, koji je bio protivan jedinstve¬ 
nom pravcu katolicizma. 

Kako se je naprema ovakim mješovitim ženidbama 
patarenskim i grčko-istočnim s jedne i katoličkim s druge 
strane držala vlast crkvena, pitanje je to, u koje sad 
ne ćemo da zagazimo, jako zanimljivo i vrijedno, da 
mu se nagje vrsna pera i okretna na polju crkveno- 
pravne povjesti. 

U doba, o kojem govorimo, i malo prije'vodili su 
se ozbiljni vjersko-politični pregovori izmegju Stolice 
rimske i balkanskih dinasta, a cilj im bio, da se svi 
narodi jugoslavenski okupe u jednoj vjeri, pa pod nje¬ 
zinom egidom uz pomoć kraljeva ugarsko-hrvatskih 
ozbiljno porade oko obrane otadžbine protiv Osmanlija. 
Nijesu se u to još izoštrile one opreke izmegju 
zapadne i istočno-slavenske Crkve, što ih poslije vidimo. 
Bilo je to doba prijelaza, kolebanja Balkana izmegju 
Istoka i Zapada. 

Ni iz toga, što je Jelena Sandaljevića, kći sveto- 
počivšega kneza Lazara ostavila u svom testamentu dar 
Katarini, svojoj praunuci, ne slijedi nipošto, da je ova 
bila rišćanka. Jelena spominje u testamentu i Teodoru, 
za koju znamo, da je bila sestra rogjena Hercega Stje¬ 
pana, patarena, udata opet za patarena Radosava Pa- 
vlovića. Pa i bez obzira na vjeru morala se je Jelena 
na samrti sjetiti svojih baštinika, a megju njima bila je 
i naša Katarina, tad mlada djevojka. A komu drugom 
da ostavi „oboce male i ljutca zlata" nego praunuci 
svojoj u cvijetu mladosti? Kako ćemo kasnije vidjeti, 
i Katarina u Rimu, oduševljena katolikinja, u oporuci 
sjeća se svojih rogjaka, pa im ostavlja spomenak-dar, 
makar da bijahu vjerom od nje rastavljeni. Zar nije 
mogla i Jelena Sandaljevića, koja je baš time, što se 
udala za patarena, pokazala, da nije zagrižena rišćanka, 
ostaviti malen spomen svojoj praunuci, roda i plemena 
katoličkoga? 

Od pet kćeri „svetog mučenika Lazara" udaše se 
dvije za katolike, dvije za grčko-istočne, jedna za mu¬ 
slimana. Jelena ode za Gjuru II. Stracimirovića, Despica 
za Nikolu Gorjanskog, Mara za Vuka Brankovića, jedna 
neznana za bugarskog cara Šišmana III., Olivera za 
sultana Bajazita II. 

Nijesu srpske kneginje XIV. i XV. stoljeća bile 
gledom na vjeru tako fanatične, kako ih to sebi pred¬ 
stavlja arhimandrit Ruvarac; znale su se one prilagoditi 
vjeri, običajima kako katoličkih dvorova tako turskih 
saraja. 

Gledao dakle ili na Stjepana Kosaču ili na Jelenu 
Balšićevu ili na Stjepana Balšića III., nemaš razloga 

tvrditi, da Katarina ne bi mogla biti odgojena ako ne 
katolikinja a to bar u ljubavi prema vjeri katoličkoj. 

Ima još nešto: Jelena Sandaljevica naredila je na 
samrti, da njezina unuka, vojvodinica Jelena, bude okr- 
rnitelj nove crkve njezine u Gorici. Mora, misli Ruvarac, 
da je Jelena bila rišćanka, a po tom i kći joj Katarina. 

Kad bi se po tom sudilo, ne znam, kojoj bi vjero¬ 
ispovijesti pridijelio Ruvarac tolike ugarsko-hrvatske 
kraljeve, koji, prem vrijedni katolici, bijahu zajedno 
utemeljitelji, ktitori, okrmitelji tolikih raskolničkih crkava, 
manastira i vjerskih institucija. Neka se sjeti samo 
Leopolda I., Marije Terezije i mnogih inih. Zadnju volju 
svoje babe mogla je Jelena izvršiti, a da pri tom nimalo 
ne trpi njezino, još manje kćeri joj Katarine katoličko 
uvjerenje. Pijetet prema zadnjoj želji roditeljskoj bio je 
motivom, da se Jelena pobrine za tu novu crkvu, nipo¬ 
što pak njezin osjećaj i ljubav prema rišćanstvu. 

Malo prije teta kretalo se kolo bosanske politike 
drugim pravcem nego li prije. Kraljevi Stjepan Toma 
i sin mu Stjepan Tomašević dolaze u življi dodir s 
apostolskom Stolicom, a država se zače uvoditi u opseg 
zapadnoga kulturnog života. Dva zadnja desetljeća bo¬ 
sanske države donijela su vjeri i Crkvi katoličkoj novih 
nenadanih plodova; kralj Tomaš svečano se odriče pa- 
tarenstva, ženi se djevojkom, koja prije vjenčanja 
morade zaprisegnuti vjernost katoličkoj nauci. Bosna 
stupi u tješnji odnos prema kruni ugarsko-hrvatskoj, 
koja se je u to doba upustila u živi boj sa Osmanlijama 
na obranu imena kršćanskoga; sa Vladislavom Varnen- 
čikom i Ivanom Hunjadijem sklapaju se savezi za za¬ 
jedničku, pararelnu akciju, koju je s juga opet energično 
potpomagao Juraj Skenderbeg. Herceg Kosaca pomiri 
se sa Tomom kraljem, dapače prionu uz katolike; ne 
on sam, već i mnoštvo velmoža bosanskih i humskih. 
Patarenstvo oslabi, kršćanstvo ojača. Mnoge i lijepe 
crkve obdarene što dobrotom kralja i brata mu 
Radivoja, što mlade kraljice nikoše. Stjepan Toma 
dobi za sina Srbiju i tako proširi granice bosanskoj 
državi. Zadnji kralj Tomašević šalje poslanike Piju II., 
da mole krunu. U prisuću od pape poslanog biskupa 
bi Stjepan sjajno okrunjen. Isti Herceg dao se preko 
svojih sinova na tome važnom činu zastupati. 

Došla g. 1463. Hrvatski ljetopis piše: „Tada Ma¬ 

homed car turski vze Bosnu... vze Štipana i Žigmunda 
sini Tornaša krala bosanskoga miseca juna.“ J ) Srpski: 
,,Vo ova hodi car Mehmed prez Drinu na Bosnu i 
uhvati kralja Stjepana, zeta despota Lazara, i glavu mu 
odseče, a brata mu i sestru porobi." 3 ) 

Iz testamenta kraljičina doznajemo, da se je sin 
zvao Sigismund, a kći Katarina; i dalje iz jednoga pisma 
pisanog u Rimu 23. jula 1470. vidimo, da je tomu 
Sigismundu tada (t. j. 1470.) bilo 20, a kćeri Katarini 
16 godina. Iz toga i iz drugih preporučnih pisama 
rimskih kardinala i iz pisma same kraljice Katarine, 
upravljenog i odaslanog s poslanicima njezinim duki mi¬ 
lanskom Galeazu Mariji Sforzi-ju doznajemo, da se je 
kraljica razabrav, da joj se djeca tada još nijesu bila 
poturčila, odvažila poći turskome caru, da iskupi 
djecu svoju iz ropstva, te je i pomenutoga talijanskog 
duku, podsjećajući ga na prijateljske odnose oca svojega 
Hercega Stjepana s njegovim ocem Franjom Sforzijem, 
molila, da joj novcem pripomogne iskupiti djecu. 3 ) Ista 
kraljica pisala je i 11. februara 1474. otpravila posla¬ 
nike svoje iz Rima: opata Petra Diforte i srodnika 
svoga Radića milanskome duki, ali rašta ne pominje se 
u pismu. *) 

Nesretna kraljica! Daleko od domovine, od djece, 
od svojega naroda sklonila se u vječni grad Rim. Uz 
nju su najvjerniji njezini: Radić Klešić, Juraj Čubranić, 
Abraham Radić, velmože; Pavla Mirković, Jelena Sem- 
ković, Marija Mišljenović. G. 1466. umre joj otac Herceg 
Kosača, a u svom testamentu ni ne spomenu kćeri ras- 
kraljice. Nu zato su je toplom ljubavi grijala srca rimskih 
papa: Pavla II. a osobito Siksta IV., koji joj iz svojih 
sredstava dopita svakog mjeseca 50 forinti 6 ) za uzdrža¬ 
vanje. Ivan Marnavić g. 1627. piše, da je kraljica Kata¬ 
rina i krunu bosansku odnijela u Rim i u papine ju 
ruke položila. 0 ) To megju tim nije do danas ničim za¬ 
jamčeno. 

(Nastavit će se.) 

*) Arkiv, IV, p. 34. i 38. 

-i Stojanović, Srpski ljetopis, str. 96. 

s ) Mon. Hung. (Matyas kiraly korabol 11. str. 177.—184.) 

J ) Mon. Hung. (Matyas kiraly korabol II. str. 264.) 

5 ) Fr. Henricus o. Praed., Epistola contra fr. Andream 
episcopum a. 1482. scripta. Cod. mss. Ottobon. 736. 

°) De coronis hungaricis, Cod. mss. vatic. 9026 fol. 2. 

Napisao dr. Ivan Ev. Krek. 

I. Potporna blagajna. 

Gdjekoji, gledajuć samo površno na sadašnji druš¬ 
tveni život — prosvjetna društva, zadruge, mislit će: 
Što nam sve to treba ? Tako će i govoriti. Mnogo ih 
je, kojima je riječ orgamizacija veoma odvratna; smrknu 
*) V. „Društveni govornik", prilog „Duhovnog pastira" g. 


- Preveo Dominko Šarčević. 

se naime, ako šta čuju o njoj. Takovih je naći i megju 
zaista kršćanskim muževima. Čuli smo već riječi: „Što 
društva? Nama je dosta jedno društvo — naime kato¬ 
lička Crkva." 

Lako je s takvim ljudima. Potreba socijalne dje- 

1907. 

latnosti dandanas sama je već tako očevidna, da treba samo 
nešto upozoriti na život, pak mora uzmaći takav sitni 
zanovjetaš. Najsnažniji je dokaz u tom obziru uzor pro¬ 
šlih vremena. Povjest nam naše Crkve jasno dokazuje, 
da je s njom bilo uvijek u svezi i socijalno djelovanje, 
i da je smisao za gospodarske stvari, za tjelesne potrebe 
uvijek imao u Crkvi najbolju potporu. Danas ćemo to 
dokazati iz apostolskoga doba. Tada, kada su apostoli 
sami vodili Crkvu, vodstvo je sigurno bilo najbolje. 1 u 
to doba imamo već od prvih vremena socijalne orga¬ 
nizacije megju kršćanima vrlo razvijene. 

Zajednička je vjera već megju prvim kršćanima, 
kad se pod vodstvom sv. Petra na prvi duhovski pra¬ 
znik i kasnije sabraše u Jerusalemu, uskrisila i u soci¬ 
jalnom životu i u gospodarstvu lijepu uzajamnost i 
jedinstvo. Zajedno su se držali; jedan se za drugoga 
brinuo; skupa su išli u hram ; ako su se samo dva 
kršćanina srela, već pokazaše, da ljubi jedan drugoga. 
To znače riječi u sv. Pismu: A koji su vjerovali, bili su 
zajedno — uzajamni megju sobom (Dj. ap. 2, 44). I svaki 
su dan bili jedne misli u hramu (2, 46). Množina vjer¬ 
nika bila je jednoga srca i jedne duše (4, 32). Ta se 
zajednica očitovala u socijalnim organizacijama, koje 
ćemo u više predavanja razmotriti. 

* 

1. Pri po moćna blagajna. Već su Židovi 
imali po svojim zbornicama potporne blagajne, gdje bi 
bogatiji ulagali novac, da se siromasima mogne dijeliti 
potpora. U prekrasnom dogagjaju, što nam pripovijeda, 
kako je Gospodin ozdravio čovjeka slijepa od rogjenja 
(Iv. 9), čujemo, kako su se njegovi roditelji bojali, da 
ih ne bi židovske vogje bacile iz zbornice — bilo im je 
radi potpore, što su je dobivali (lv. 9, 22. 23). I kršćani 
su tako za sebe uredili potpornu blagajnu. Goruća lju¬ 
bav bila je u prva vremena tako velika, te su neki po 
Gospodinovu savjetu dali sve, što su imali. U sv. Pismu 
imamo ove podatke: Vjernici su imali sve zajedničko; 
posjede i imutak su prodavali i porazdavali, kako je 
komu trebalo (Dj. ap. 2, 44. 45). Iz toga vidimo, da su 
neki svoj imutak sami razdijelili megju siromahe. A 
osim te privatne darežljivosti bila je takogjer darežlji¬ 
vost javno organizovana. O njoj čitamo: Megju njima 
nije bilo nijednog ubogara (megju prvim kršćanima). 
Koliko ih je naime bilo, koji su imali njive i kuće, 
prodavali su i donosili cijenu toga, što bi prodali, te 
postavljali apostolima pred noge, i dijelilo se svakomu, 
kuko je komu trebalo (Dj. ap. 4, 34. 35). Tu imamo 
već zajedničku blagajnu, kojom su upravljali apostoli 
pod vodstvom sv. Petra. (Primjeri: Dj. ap. 5, 2. 3). Sami 
doduše nijesu mogli svega voditi; sitni rad, zapisivanje, 
čuvanje i podjeljivanje, obavljali su drugi, isprva samo 
jerusalemski zavičajnici, a kasnije i oni, koji su se 
s druge strane naselili u Jerusalemu (Dj. ap. 6,1.2.5 i si.). 


Neki tvrde, da je megju prvim kršćanima vladao 
potpuni komunizam (od lat. riječi communis—zajednički), 
da su naime imali potpuno uregjeno gospodarsko-ko- 
munistično društvo, tako da nijedan kršćanin nije imao 
ništa svojega imutka, već je bilo sve sviju ; s imutkom 
su vodili brigu za sve apostoli. Ta misao, na koju se 
osobito socijaldemokrati i u opće komunisti svih vre¬ 
mena pozivlju, sasvim je kriva. Sa komunizmom, kako 
ga shvaćaju ti ljudi, prvo kršćansko društvo nije imalo 
nikakva saveza. Svaki je kršćanin bio potpuni vlasnik 
svojega imutka, te je njim raspolagao po svojoj volji. 
Nu ljubav je bila tolika megju njima, da su se brinuli 
jedan za drugoga kao za sebe. Komunizam ljubavi vladao 
je megju njima, a ne komunizam posjeda. Nitko nije 
govorio za imanje svoje da je njegovo, nego im je sve 
bilo zajedničko (Dj. ap. 4, 32). U iskrenoj su bili ljubavi, 
oživljenoj u čvrstoj vjeri; s toga su prvi kršćani za svoj 
posjed tvrdili, da tako reći nije njihov, da im je samo 
od Boga povjeren na upravu i da moraju po Božjoj 
svrsi i po Božjoj volji, koji se brine za sve, njim go¬ 
spodariti. A da nije bilo nikakva zapovjegjenoga komu¬ 
nizma, najlakše se možemo uvjeriti iz riječi, što ih je 
Petar rekao Ananiji: Kad je bila u tebe (njiva), ne 
bješe li tvoja ? I kad je prodade, ne bješe li u tvojoj 
vlasti? (Dj. ap. 5, 4). 

0 Markovoj materi čitamo, da je imala kuću na 
Sionu, te je u njoj Gospodin obavio zadnju večeru 
(Dj. ap. 12,12); iz primjera Ananije i Safire, dalje Barnabe, 
koji je prodao njivu, i iz izvještaja, da su vjernici pro¬ 
davali posjede i donosili cijenu apostolima, sasvim je 
očevidno, da su imali posjede u svom vlasništvu. Da 
je vladao komunizam, kuće i posjedi sami bi po sebi 
pripadali zajednici. S toga je ludo govoriti o komuni¬ 
zmu prvih kršćana. Socijaldemokrati, koji se na njih 
pozivlju, ne poznaju sv. Pisma ili ga hotimce izvraćaju. 

No ipak su imali kršćani u prva vremena i još 
dugo kasnije u svakoj svojoj vjerskoj općini (crkvi) 
pod vodstvom svojih duhovnih poglavara potporne 
blagajne, u koje bi drage volje ulagali darove. Gorlji¬ 
vost je bila u početku zaista tolika, te su neki dali sav 
svoj imutak u te potporne blagajne. Neki poganin (Macar. 
Magn. III, 5) prigovara kršćanima, što su svojom naukom 
sklonili bogate ženskinje na to, te su sav imutak osta¬ 
vile i same svojevoljno postale sirote. Dakako da su 
duhovni poglavari preporučivali potpornu blagajnu. 
Apostoli su živo preporučivali brigu za siromahe. Sv. 
Pavao sakupljao je sam za jerusalemsku blagajnu po 
Antiohiji i Maloj Aziji; bez sumnje je sakupio velike 
poklone za siromahe, osobito u vrijeme, kad je ono 
u Jerusalemu bio glad zavladao. Jerusalemski biskup, 
apostol Jakov, izrijekom veli: Čista i neoskvrnjena 
vjera pred Bogom i Ocem jest ova: obilaziti sirote 
i udovice u njihovoj nevolji (Jak. 1, 27). Isti apostol 

uči takogjer duh prave kršćanske demokracije. Poznat 
nam je primjer farizeja u hramu. I farizej daje u Božje 
ime; osobito kod sabiranja pri sastancima daje znatnu 
svotu svake subote sabiraču od svojega suviška, ali sa 
željom, da ga siromasi priznaju i da mu se klanjaju. 
Krasno pobija sv. Jakov taj duh: Ako u vaše društvo 
dogje čovjek sa zlatnim prstenom i u svijetloj haljini, 
a dogje i siromah u rgjavoj haljini, i vi pogledate na 
onoga u svijetloj haljini i rečete mu: ti sjedi ovdje lijepo, 
a siromahu rečete: ti stani tamo, ili sjedi ovdje niže 
podnožja mojega: zar ne sudite u sebi i zar nijeste 
postali suci zlih pomisli? Čujte, ljubazna braćo moja, 
ne izabra li Bog siromahe na ovome svijetu, bogate u 
vjeri i baštinike kraljevstva, koje obreče onima, koji 
njega ljube? A vi osramotiste siromaha? Zar vas ne 
zatiru bogataši (poganski i židovski) i zar vas ne vuku 
na sudove? Zar oni ne hule na dobro ime, koje vam 
je nadjenuto? Ako pak izvršujete zakon kraljevski po 
sv. Pismu: Ljubi bližnjega svoga kao samoga sebe, 
dobro činite. Što hasni, braćo moja, ako tko kaže, da 
ima vjeru, a djela nema ? Zar će ga moći vjera spa¬ 
sti? Ako su pak brat ili sestra goli i nemaju svaki¬ 
dašnje hrane, pa bi im tko od vas rekao: Idite s mirom, 
grijte se i nasitite se; a ne biste im dali što tijelu 
treba, što hasni? (Jak. 2, 2—8; 14—15). Dajte sad, 
bogataši, plačite i ridajte za svoje nevolje, koje idu na 
vas. Bogatstvo vaše istruhnu, i haljine vaše pojedoše 
moljci. Zlato i srebro vaše zargja, i rgja njihova bit će 
svjedočanstvo na vas, i izjest će tijelo vaše kao oganj. 
Gle, plata poslenika, koji su želi njive vaše, što im je 
otkidoste, vapi, i vapaj njihov dopro je do ušiju Go¬ 
spoda Sabaota (Jak. 5, 1 — 4). 

Te snažne riječi najljepši su izričaj kršćanske de¬ 
mokratske misli, koja je vladala u prva vremena. Puno 
se puta preporučivalo, da se kršćani postom trape, da 
mognu što dati siromasima. Ako je kod vas tko, koji 
je siromah ili ubog i nema ništa odviše, neka posti 
dva tri dana, da pribavi siromasima potrebnu hranu — 
čitamo kod Aristida (Apol. 15.). Bilo ih je mnogo, koji 
su tako radili. Sv. Pavao preporučuje u tu svrhu mar¬ 
ljiv rad. Tko krade, ne kradi više, nego se trudi i 
marljivo radi rukama, da budeš imao šta udijeliti si¬ 
romahu (Ef. 4, 28). 

Potporna je blagajna bila u savezu sa Božjom 
službom. Svake bi nedjelje, kako doznajemo iz sv. 
Pavla (I. Kor. 16, 2), ili bar jedanput na mjesec (Ter- 
tulijan, Apol.) vjernici prinosili za službu Božju darove 
u novcu ili u naravi, te ih stavljali na oltar. Tako su 
bili darovi posvećeni, i siromah ih je dobio tako reći iz 
ruke Božje. Apostoli, a kasnije biskupi i svećenici 
upravljali su njima i dijelili ih pomoću gjakona. U tom 
smislu kaže biskup Kornelije (Euzeb. H. E. 6, 43): 
„Milost i čovjekoljublje Gospodinovo uregjuje siro¬ 


mahe." Osim tih darova bilo je i izvanrednih darova. 
O Marcijonu čitamo, da je oko g. 139. došavši iz Azije 
u Rim darovao najedanput 200.000 sestercija. Nu vra- 
tiše mu ih, kad doznaše za njegovo krivovjerje. Radi 
posebnih potreba kršćani su još posebice sakupljali za 
potporu siromašnoj subraći. Sv. Ciprijan kaže (Ep. 62.), 
da su u kartaškoj Crkvi nekoć odjedanput skupili 100.000 
sestercija (do 24.000 K). Rimska je Crkva imala g. 250. 
oko 100 klerika i 1500 siromaha. Uzmimo, da je sva¬ 
komu trebalo 180 K — toliko je stojalo uzdržavanje 
jednoga roba — pa ćemo dobiti svotu od 288.000 K. 
To su ogromne svote. Organizovana ljubav smogla ih je. 

11. Rad i njegova organizacija. 

Već se od davnine čuje prigovor, da kršćanstvo 
čini ljude nesposobne za obični život, da ih otugjuje od 
gospodarskog rada i da sa svojim ustanovama goji i 
podupire lijenost. Da oprovrgnemo te tvrdnje, posegnut 
ćemo opet natrag u prva vremena naše Crkve, puna 
podnašanja i nevolja, puna svakojake požrtvovnosti. 
Upoznat ćemo, daje kršćansko društvo sa svom 
silom zatiralo'lijenost i da je samo organi- 
zovalo rad megju svojim članovima. 

1. Najsjajniji primjer daje nam apostol Pavao. Kako 
nam pripovijedaju Djela ap. (18, 3), on je umio praviti 
šatore. Tada su šatori bili vrlo potrebni; upotrebljavali 
su ih vojnici, putnici na kopnu i na vodi. Zato je ta¬ 
kav obrtnik dobio Iako zaslužbe. Lijepa je bilješka 
Origenova, koji kaže, da je sv. Pavao bio u tome 
sličan drugim apostolima; apostoli su bili po zanatu 
ribari; a po svom svetom zvanju duše su lovili; Pavao 
je pravio šatore, a kao apostol pripravljao je ljudima 
vječne šatore (Hom. 17. in Num.). Svojega obrta nije samo 
znao, već ga je i izvršivao. Na misijonarskom se putu 
posvuda, gdje bi dulje ostao, bavio svojim poslom i 
time zasluživao svoj kruh. Tako je n. p. u Korintu od 
g. 52. ostao 18 mjeseci. Stanovao je kod Akvile i Priscile; 
s njima je marljivo pravio šatore (Dj. ap. 18, 2 i si.). 
Na to se sam pozivlje u svojoj prvoj poslanici Korin- 
ćanima (9, 9 — 15. 18): Pisano je naime u zakonu Moj- 
sijevu: Da ne zavežeš usta volu koji vrše. E da li se 
Bog brine za volove ? Ne govori li to jamačno za nas ? 
Jer za nas je pisano: mora bo u nadanju, koji ore, 
orati, koji vrše u nadanju, da će plod dobiti. Kad mi 
vama duhovno posijasmo, je li što veliko, ako mi vama 
tjelesno požnjemo ? Kad se drugi vašim imanjem koriste, 
zašto ne možemo to više mi? Ali mi se nijesmo poslu¬ 
žili tom vlašću, već sve podnosimo, da ne bismo nani¬ 
jeli kakovu zapreku evangjelju Kristovu. Ne znate li, 
da oni, koji vrše svetu službu, od svetinje se hrane, i 
koji oltaru služe, s oltarom dijele. Tako je i Gospod 
odredio, da oni, koji evangjelje navješćuju, od evangjelja 
žive. A ja se ničim od toga ne poslužili. / nijesam pi- 

sao ovo, da tako bude za mene; zato radije bih umro, 
nego da mi tko uništi moju slavu. Koja je dakle moja 
plata ? Da navješćujući evangjelje učinim bez plate evan- 
gjelje Kristovo. 

Kad se oprašta za uvijek od svećenika Male Azije 
u Miletu u slutnji, da ga čeka u Jerusalemu progonstvo, 
ovako govori (Dj. ap. 20, 32): / sad vas, braćo, pre¬ 
poručujem Bogu i riječi milosti njegove... Srebra ili 
zlata ili ruha nijesam ničijega zaželio. Sami znate, da 
potrebi mojoj i onih, koji su sa mnom, poslužiše ove 
ruke. Sve vam pokazah, da tako radeći treba pomagati 
nemoćnima i opominjati se riječi Gospoda Isusa, jer on 
reče: Blaženije jest davati nego li uzimati. Uzvišen 
trenutak, kad od Boga tako odlikovani apostol sa svo¬ 
jim žuljevima na rukama pripovijeda svoj rad. Radeći 
treba pomagati nemoćnima, tako on veli. Time 
želi reći, da čovjek mora raditi i zato, da svojom zaslu- 
žbom pomaže onima, koji su nemoćni, koji sami ne mogu 
ništa zaslužiti. Iz toga takogjer vidimo, da je sv. Pavao 
od svoje zaslužbe podupirao i siromahe. I kod Solu- 
njana pozivlje se on na svoj tjelesni rad i upozoruje 
ih na svoj ugled govoreći (2. Sol. 3, 7 i si.): Sami bo 
znate, kako treba nasljedovati nas, jer ne živjesmo lijeno 
megju vama, hiti za badava hljeb jedosmo u koga, nego 
u radu i trudu, noć i dan radeći, da ne budemo na 
teret kojemu oa vas; ne kao da ne bismo imali vlasti 
(zahtijevati, da se pobrinete za naše tjelesne potrebe), 
nego da sebe damo vama za ugled, da nas nasljedujete. 

Megju Solunjanima bilo ih naime, koji se kao 
kršćani nijesu htjeli više brinuti za domaće poslove, jer 
da je blizu konac svijeta. Pavao sam kaže (2. Sol, 3, 
11. 12): Čujemo, da neki megju vama lijeno žive, ništa 
ne radeći, nego brinući se nepotrebnim stvarima. Ta¬ 
kovima javljamo i zaklinjemo ih u Gospodu Isusu 
Kristu, da u miru radeći svoj kruh jedu. 

Još oštrije ustaje Pavao protiv njih govoreći (2. 
Sol. 3, 6): Javljamo vam, braćo, u ime Gospoda našega 
Isusa Krista, da se uklanjate svakome bratu, koji lijeno 
živi, a ne po naredbi, koju je primio od nas. 

Kako je Bog sam nagradio Pavlov tjelesni rad i 
njegovu gospodarsku brigu, prekrasno kazuju riječi iz 
Dj. ap. (19, 11. 12): Ne mala je čudesa činio Bog ru¬ 
kama Pavlovim, tako da su na bolesnike nosili od nje¬ 
gova tijela ubruse i šalove, i ostavljale ih nemoći, i zli 
duhovi izlazili iz njih. — Dakle je odjeća, koju je upo¬ 
trebljavao apostol kod posla, bila čudotvorna. Kako 
krasan primjer za moralnu vrijednost rada 1 

Tako su činili i učili i drugi apostoli. U spisu 
,,De virgine" (1, 11), koji su neki krivo pripisivali Kle- 
mentu (1. vijeka), veoma se oštro napada na one, koji 
klepeću o religiji, namjesto da rade. A pri tom se tako¬ 
gjer uvijek naglašivalo, da se moraju podupirati siro¬ 
masi. No u tom je pogledu nastalo mnogo zabluda. 


Našlo se nevrijednih ljudi, koji su hinili siromaštvo 
i tražili potpore u kršćana, te izrabljivali tako njihove pot¬ 
porne blagajne. Poganin Lucijan (2. vijek) ruga se kr¬ 
šćanima, što se dadu od zavitih slijepaca lako oguliti. 
(Spis o smrti Peregrina Proteja.) 

Gospodarsku brižljivost prvih kršćana prekrasno 
slika Tertulijan (početkom 3. vijeka Apol. 42.): „Kako? 
Zar nijesmo ljudi, koji smo megju vama, ljudi, koji 
baš tako živimo kao i vi, tako se oblačimo, opravljamo 
i imamo baš iste potrebe za život. Ta nijesmo nikakvi 
bramani ili indijski gimnosofisti i života se nijesmo od¬ 
rekli. Na ovom svijetu s vama smo i kao vi upotre- 
bljujemo i mi forum, gradski trg, kupalište, vaše trgo¬ 
vine, radionice, sajmove i sav drugi trgovački promet. 
S vama se marljivo brinemo za mornarstvo, vojnici 
smo, seljaci smo, trgovci smo, radnici srno." Time sjajno 
pobija prigovor, da su kršćani nesposobni za svjetovna 
zanimanja, da su nekorisni u gospodarstvu, ili ako ćemo 
upotrebiti moderne riječi, da su natražnjaci, neprijatelji 
kulturi, reakcijonarni pogledom na gospodarski razvitak 
(infructuosi in negotiis). I crkvene su zapovijedi nalagale 
djelatnost (Didasc. ap. 13): „Svi vi vjernici morate 
svaki dan i u svako vrijeme, kad nijeste u crkvi, mar¬ 
ljivi biti kod svojega posla, i da cijelo vrijeme svojega 
života ne budete nikad bez posla. Gospod je naime 
tako rekao: Budite uvijek radini, jer lijenost je sramota, 
koja se ne da više popraviti. A ako tko kod vas ne 
radi, neka i ne jede; jer lijenčine ne trpi ni Gospod 
Bog; lijenčina naime ne može biti kršćanin." 

Obično se dokazuje, kako je kršćanstvo podiglo 
cijenu rada i pribavilo štovanje radničkomu staležu. Ti 
su dokazi poznati i uvijek dobri. A isto je tako po¬ 
trebno, da se upoznamo, kako je vjera Sina Božjega, 
koji veli, da u prvom redu tražimo kraljevstvo Božje, 
zahtijevala od svojih pristaša, da rade, i strogo nalagala 
dužnost rada. Razumljivo bi bilo, kad bismo našli u 
prvo doba ljudi, koji bi se pozivali na Gospodinove 
riječi: „Sve će vam se drugo nadodati," ili na njegovu 
izjavu, da „nebeski Otac hrani ptice nebeske i krasno 
odijeva ljiljane poljske," ili kad bi krivo tumačili nje¬ 
govu rečenicu: „Ne brinite se, što ćete jesti i piti!" A 
mi opažamo baš sasvim obratno. Riječju i primjerom uče 
kršćanski prvaci prvih vremena, da se mora raditi, da 
je gospodarska briga dužnost kršćanima. Dobro su shva¬ 
tili, da spomenute Gospodinove riječi nemaju svrhe 
odvraćati od posla, već da znače samo ovo: Tko se 
sav pokloni Bogu i njegovoj službi, tko se potpuno 
odreče svijeta, da radi isključivo Bogu na slavu i du¬ 
šama na spasenje, za toga će se takogjer Bog brinutij 
da mu ne bude potrebno brigama za život i tjelesnim 
radom, koji zahtijeva mnogo vremena, okrnjivati viši 
vjerski posao. U tom su smislu već nešto iz početka, 
gdjegod je bilo moguće, iz potpornih blagajna uzdrža- 

vali svećenike, da bi mogli laglje obavljati svoj dušo- 
brižnički posao. To je načelo razglasio već sv. Pavao, 
t. j. da je svaki radnik dostojan svoje plate, i da to vrijedi 
i za vjerovjesnike i svećenike, koji neka žive od evan- 
gjelja i oltara. Izjavljivao je, da on i svaki drugi vjero- 
vjesnik ima pravo zahtijevati, da se oni, megju kojima 
radi, brinu za nj u tjelesnom pogledu. U tom smislu 
imamo u „Nauci 12 apostola 1 .': „Svaki pravi prorok, 
koji se hoće kod vas nastaniti, dostojan je, da' ga se 
uzdržava. Isto je tako svaki pravi učitelj kao radnik 
dostojan svoje plate. Sve prvine rodova od tijeska i 
gumna, od goveda i ovaca (kruha, ulja, odjeće, novca) 
po svojoj uvigjavnosti uzmi i daj prorocima! Ako li 
nemate proroka, dajte siromasima!" Proroci i učitelji 
povode se za vjerovjesnicima, koji su od mjesta do 
mjesta hodali, učili i propovijedali. Za njih se zato 
iznajprije brinulo iz potporne blagajne, u koju su se, 
kao što vidimo, stavljale označene stvari (prvine). Osim 
vjerovjesnika, što su putovali, imamo već pomalo u 
prvim vremenima stalne duhovne pastire, stalne crkvene 
poglavare, biskupe, svećenike i gjakone. Ovi nijesu od¬ 
mah pustili svojih svjetovnih zanimanja, već su još i 
dalje vršili svoj posao kao trgovci, obrtnici i t. d. Za 
njih se brinula potporna blagajna isprva samo toliko, 
koliko je trebalo. Jasno je, da je u većim crkvenim 
općinama domaja trebalo, da se stalni svećenici i bi¬ 
skupi posvete samo svojemu poslu; za njih se dakako 
brinula onda samo potporna blagajna, kojom je uprav¬ 
ljao sam biskup. Osobito je vrijedno spomenuti, da su 
biskupi, premda su sami bili upravitelji blagajne, za 
sebe i za svoje svećenstvo uzimali samo toliko, koliko 
je bilo potrebno. Da su zaista još dugo vremena obav¬ 
ljali svoje poslove, govore nam odluke elvirskoga cr¬ 
kvenog sabora (c. 19.), gdje čitamo: „Biskupi, misnici 
i gjakoni neka ne idu za volju kupovanja iz svojih 
mjesta (dakle je bilo samo to zabranjeno), da dobave 
živeža, već neka pošlju najamnika ili prijatelja ili koga 
drugoga; ako pak hoće trgovati, neka trguju u svojoj 
općini." Upozorujemo, da je taj sabor bio g. 306. Osim 
vjerovjesnika i svećenika otrgoše se već u prva vre¬ 
mena tjelesnoj brizi pobožni asketi obojega spola, 
osnovatelji redovničkog života, koji su u junačkoj po- 
žrtvovnosti odlučili ispunjavati Gospodnje evangjeoske 
savjete i brinuti se jedino za nutarnji vjerski život. 

2. Rekli smo, da ćemo promotriti i organizaciju 
rada. Potrebna je bila. Već se odmah u Jerusalemu bez 
sumnje pokazalo neprijateljstvo vladajuće saducejske i 
farizejske stranke protiv kršćana. O tom imamo jasne 
dokaze. Isprva su poglavice započeli borbu protiv apo¬ 
stola, osobito protiv Petra, onda — poslije Stjepanove 
smrti — i protiv vjernika. Ta je borba bila surova i 
bezobzirna. Većinom je siromašniji, radnički puk primao 
vjeru u Mesiju na križu. Ti su vjernici — radnici i 


obrtnici — bili zavisni od imućne gospode, i razumljivo 
je, da je svaki kršćanin kod židovskih velikaša i nji¬ 
hovih pristaša izgubio posao i zaslužbu. Za takove se 
ljude trebalo pobrinuti. Da je bilo baš u J-erusalemu 
megju kršćanima toliko siromaha, da su morali za njih 
sabirati i milodare po svim 1 krajevima, razumljivo je 
osobito radi toga. Siromašni ljudi, koji se dadoše krstiti, 
poizgubiše sve; židovsko ih je društvo, da upotrebimo 
izričaj našega doba — bojkotiralo. Zato smijemo 
s pravom zaključiti, da su se kršćani već tada i go¬ 
spodarski organizovali, da je mlada Crkva, koliko je samo 
mogla, preko svojih poglavara pribavljala posao, bri¬ 
nula se za službe vjernicima, ako je bilo moguće i iz¬ 
van Jerusalema. S vjerskom organizacijom bila je s toga 
osim potporne blagajne u savezu i organizacija rada, 
briga i posredovanje za službu. 

Raširenje kršćanstva megju poganima i zahtijevalo 
je takvu organizaciju. Mnogo je pogana obavljalo po¬ 
slove, kojih nijesu mogli više obavljati, kad su se dali 
krstiti, jer su bili nespojivi sa Kristovom vjerom. Tako 
su n. p. svi poganski svećenici i mudroznanci, koji su 
se bavili idolskim stvarima, barem u prvo doba, dok 
još nije bilo javnih kršćanskih crkava, onda umjetnici, 
trgovci, pa i svi igrači po pozorištima i različiti glumci, 
koji su predstavljali većinom ružne, kršćaninu nedolične 
stvari, morali izgubiti posao i zaslužbu. Što s njima? 
Crkva se pobrinula za njih, te im je ili davala potpore 
iz svojih blagajna ili im pribavila posla. Pseudo-Kle- 
ment (c. 8.) kaže, da se mora dati onomu, koji je za 
rad sposoban, posao, a onomu, koji je za rad nespo¬ 
soban, milostinja. Posve jasan dokaz za naše tvrdnje 
imamo kod Ciprijana (polovicom 3. vijeka, ep. 2.). On 
piše o obraćenim učiteljima pozorišnih igrača, ako im 
Crkva zabranjuje njihov posao: „Ako je tako u nesta¬ 
šici i ako pokaže, da je u istinu siromašan i bez imutka, 
neka se pomaže i njegovo siromaštvo s drugima za¬ 
jedno, koje Crkva prehranjuje, nu neka bude zado¬ 
voljan sa pristojnom i jevtinijom hranom." 

Isto nam to još općenitije dokazuje „Nauka 
12 apostola", koja je za poznavanje prilika u prvo doba 
(već u 1. vijeku) od neprocjenjive vrijednosti. Tako 
imamo (12): „Tkogod dolazi u ime Gospodnje, neka 
bude primljen; a poslije ćete ga iskušati i spoznati, 
jer ćete znati desno i lijevo. Je li došljak prolazeći put¬ 
nik, pomozite mu, koliko možete; ali ne će ostati kod 
vas osim dva ili tri dana, ako treba. Hoće li da se 
naseli kod vas, i je li zanatlija, neka radi te jede. Nema 
li zanata, prema razboritosti svojoj providite, kako da 
ne žive u besposlici s vama kršćanin. Ne će li pak da 
tako radi, onda trguje Kristom: čuvajte se takovih!" 

Te nam riječi divno razjašnjuju gospodarsku orga¬ 
nizaciju prvih kršćana. Svaki s druge strane nadošli 
kršćanin najavio bi se prema tomu Crkvi, kamo je došao, 

to jest: predstavio bi se biskupu i njegovim duhovnim 
namjesnicima, misnicima' ili gjakonima. Bez sumnje bile 
su u pojedinim crkvenim općinama duhovne osobe, koje 
su se bavile strancima. Stranaca je bilo dvije vrste: 
jedni, koji su bili samo na putu, putnici; drugi, koji 
su se htjeli u dotičnom, kraju nastaniti. Siromašan je 
putnik imao pravo, da ga kršćani, kamogod bi došao, 
prema razboritosti uzdržavaju dva ili tri dana, ako je 
ustrebalo. To je moralo biti organizovano. Ako se je pak 
htio trajno nastaniti, a znao je kakav zanat, onda bi mu 
našli rada. Ako nije znao nikakva zanata, ako je dakle 
bio neizučen radnik, onda su mu bili dužni naći službu. 

Sve su to imali u svom djelokrugu crkveni po¬ 
glavari. Biskup ili misnik, koji je vodio crkvenu općinu, 
imao je takogjer posredovaonicu za službe. Zapovijed 
je „Nauke 12 apostola" jasna. Izvršiti ne bi se mogla, 


kad bi trebalo za svaki slučaj napose raspitivati, ima li 
gdje kakova služba na raspolaganje. Poglavarstvo je 
moralo imati zapisnik praznih službi. Kršćani, kojima 
je trebao kakav radnik, to bi dojavili, a poglavar bi 
upisao; isto je tako imao popisane ponude. Samo tako 
bilo je moguće izvršiti rečenu zapovijed. Kako krasno 
socijalno djelovanje! 

Crkvena organizacija s toga već u prvom vijeku 
nije bila ograničena na duhovni rad, već je sa čisto 
vjerskim djelovanjem bilo u savezu i gospodarsko i so¬ 
cijalno djelovanje. Da opet kažemo savremeno, već je 
u prvom vijeku morao biskup i svećenik van iz sakri¬ 
stije! Potrebe su ga zvale, i radit je morao po crkvenom 
zakonu i socijalno. I to vrijedi za sva vremena. Kad¬ 
god pozove svećenika potreba vjernika iz njegova prvog 
i glavnog djelokruga — mora van! 

(Nastavit će se.) 

XVIII. 1) 

Markiz od Sv. Julijana grofu od Beauregarda. 

S vi J u 1 i j a n, 14. siječnja. 

Ti ćeš već znati, dragi prijatelju, koliko sam pre¬ 
trpio ovih zadnjih dana. Blanka mi je rekla, da je o 
tom natuknula Jolandi. Naši su mi dobri demokrati 
htjeli ništa manje, nego uništiti cijeli perivoj. Već su o 
tom vijećali u općini i dobili su većinu glasova. Da ih 
je predstojnik poslušao, bilo bi već sve gotovo; preostao 
bi nam samo jedan kraj perivoja, koji je uz dvorac; 
livade bi bile opustošene, puteljci razrovani, a najbolja 
hladovišta naša uništena. Srećom na vrijeme sam se 
maknuo, i tako se te osnove osujetile. 

Evo kako se riješilo pitanje. Mislio sam, dapače 
bio sam uvjeren, da bi jedino potpredstojnik mogao 
tim bezumnicima stvar razložiti. Nije mi se ipak nikako 
dalo, da pogjem k njemu. On nekoć bio upravitelj gimna¬ 
zije, te se, kazuju ljudi, dočepao mjesta potpredstojnika 
jedino svojim nadriradikalstvom. Mučno mi dakle bilo 
obraćati se takovu oholici. Ali morao sam se odlučiti. 
To više, što mišje žena neprestano opetovala, da ne 
idem moliti nikakve milosti, već samo tražiti pravicu, 
pa da s njim imam posla kao sa uredovnim čovjekom, 
a ne kao sa političarom. I Blanka bi joj se pridružila, 
da me o tom uvjeri. Kad bih se ja, gledajuć ona moja 

‘) U smotku pisama, što ga razrješujem, nalaze se neka, 
koja, i ako nijesu potekla od' župnika X..., odnose se ipak na 
njegov život kao seoskog župnika. Objelodanit ću ih nekoliko. 

Izdavatelj. 

*) V. „Vrhb.“ 1906. str. 20, 30, 115, 159, 250, 299. 


jadna stabla, žalostio i zamislio, ona bi mi svojim mi¬ 
lim glasom progovorila: „Oče, pogji k potpredstojniku!" 
Mislio sam, da im je tu misao zabio u glavu moj mladi 
župnik, koji je vrlo dobar, ali je najveći čudak na svi¬ 
jetu, kako ti je to sigurno i Jolanda kazivala. Jednoga 
dana htjedoh ipak da od njega samog doznam, što da 
učinim. Zato ga posjetih u župskom stanu i čisto mu 
rekoh : „Gospodine župniče, jeste li Vi, koji me mučite?" 
On se jadnik zapanji. Moja ga prisutnost uvijek nekuda 
smete. ,,Da,“ uzeh ja odmah, da ga ohrabrim. „Blanka 
i mati joj neprestano me nagovaraju, da posjetim Va¬ 
šega potpredstojnika. Uprav me progone, a meni se 
sve čini, da Vi tu imate svoje prste." 

Župnik, namjestiv se bolje na stolici, reče mi: 
„Priznajem, gospodine markiže - on rado upotrebljava 
naslove — da sam s njima govorio o perivoju, što 
ste ga imali izgubiti, te sam im i rekao, što mislim, da Vi 
naime ne ćete ništa postići, osim jedino, ako se obra¬ 
tite na višu vlast." 

— Dakle Vi biste me savjetovali, da se poklonim 
potpredstojniku? To mi ne pristaje. 

— Ali, gospodine markiže, tražiti, da Vaša prava 
budu priznata, to ne će reći pokloniti se. Vi ne ištete 
nikakve milosti, Vi samo zagovarate svoje pravo. U 
ostalom braneći svoje pravo branite istodobno i nov¬ 
čanu korist općine. 

— Dobro, gospodine župniče, i ja sam to pro¬ 
mislio; ali Vi znate, kakav je taj potpredstojnik. Nije 
ni dobro odgojen a ni pravedan. Počet će mi s visoka 




36 


Br. 2. — Vrhbosna. — 1908. 


govoriti, bit će bezobrazan, a ja se ne ću moći uzdr¬ 
žati, da ga ne postavim na njegovo mjesto. Bit će 
buke. A zar će mi to šta koristiti? 

— Gospodine markiže, ja mislim, da se varate. 
Ja držim, da će Vas on veoma lijepo primiti. Zašto 
Vam nije taj potpredstojnik dobro odgojen ? Zar zato, 
što je radikalac? Ima i radikalaca izvrsnih ljudi. Ili 
možda zato, što je bio profesor? Ima i profesora, koji 
poznaju društvo i znadu, kako se živi. 

— Moguće, ali je svaki radikalac strašno veseo, 
kad može da ponizi čovjeka mojega staleža. 

— Ali je i moguće, gospodine markiže, da će mu 
Vaš posjet osobito polaskati. To njegovo čuvstvo oči- 
tovat će se ne u bezobraznosti, nego u ljubavi i pri- 
jaznosti. Naslov markiza ne će Vam škoditi, nego samo 
koristiti. Budite uvjereni, da republikanci puno drže do 
naslova. Posve je očito, da Vi imate pravo, i da Vam 
ga nitko ne može poreći. Potpredstojnik je, govore 
ljudi, čovjek pametan. On će biti veseo, da mogne do¬ 
suditi pravo Vama u prilog; a za to mu ne će moći 
prigovoriti nijedan demokrat. 

I župnik je, prijatelju, imao pravo. Potpredstojnik 
me, istina, primio malo hladno, ali ne od kakove baha¬ 
tosti, već više od neke zastigjenosti i zbunjenosti. Pot¬ 
predstojnik meni na svaku: „Gospodine markiže", a i 
ja njemu: „Gospodine potpredstojniče". Stvar se dobro 
svršila. Već mi iz početka potpredstojnik, koji je po¬ 
znavao cijelu stvar, dade potpuno pravo. Reče mi, da 
je odluka vijeća bila jedna ludorija, jer tko će dopustiti, 
da se općina bez ikakve koristi zaduži za 50.000 fra¬ 
naka — odšteta ne bi sigurno manje stajala. 

Kad mu rekoh, da mi to čine samo iz osvete, 
reče mi: „Tako šta, gospodine markiže, ne ćemo do¬ 
pustiti. Vi ne volite Republiku; u tom, mislim, imate 
krivo — i on se nasmiješi, a ja mu se naklonili —ali 
to ne smije biti uzrok, da Republika bude s Vama ne¬ 
pravedna. Stare porodice, kao što je Vaša, protivne su, 
istina, našim ustanovama. Ali nepravda ne smije biti 
sredstvo, da ih za njih predobijemo. U istinu ima megju 
nama ljudi surovih, naprasitih, silovitih, ali takovim se 
mora stati na put. Oh, da nas svi pošteni ljudi u tom 
potpomognu !..." Ja sam ga uprav začugjen slušao. On 
videći, da ja šutim, prestade najedanput i završi ovim 
riječima: „Gospodine markiže, ja sam republikanac i 
ljubim pravicu. To ćete Vi već vidjeti. Želio bih, da 
svi budu republikanci, da svi oni, koji su iskusni, do¬ 
biju mjesta na vladi; onda bi sve išlo bolje, odnosi bi 
se poboljšali, a Francuska bi postala jačom. Ja pak, u 
koliko mi bude dopuštao moj niski položaj, s velikom 
opreznošću, da se komu ne omrazim, radit ću što bolje 
samo znadnem. Odmah ću pisati Vašim vijećnicima. U 
slijedeći četvrtak poći ću u Sv.Julijan, te Vam jamčim, 
da ću sve urediti na samome mjestu. Samo mi izvo¬ 


lite poslati pismeno svoje razloge, označivši i svotu, 
koju biste tražili za odštetu." Digoh se, da otidem, a 
on me doprati sve do vrata predsoblja. Zaboravih ti 
reći, da sam odmah bio uveden, netom predadoh svoju 
kartu posjetnicu. 

Sutradan poslah pismeno svoje razloge, a prek¬ 
jučer me, u četvrtak, potpredstojnik sa načelnikom i 
nekoliko vijećnika zamoliše, da im dopustim ući u pe¬ 
rivoj, da vide na svoje oči, kuda bi imao proći zasno¬ 
vani put. Pozva me, da im se pridružim, i naredi mjer¬ 
niku, da izmjeri dva prosjeka; zatim pozva na stranu 
načelnika i vijećnike, te stade s njima da raspravlja. 
Nijesam mogao da čujem sve, što im je govorio, ali 
zadnje riječi mogao je svak da čuje: „Vi biste općini 
nametnuli dug, barem od pedeset hiljada franaka, a to 
sve bez igdje ikakve koristi; to bi bila doista jedna 
ludorija. Uprava ne će to nikada dopustiti. Odmah ću 
pisati predstojniku, da uništi vašu odluku, ako je sami 
ne ukinete." Načelnik i vijećnici primijetiše nešto, zatim 
potpredstojnik dogje k meni i reče mi: „Gospodine 
markiže, sreća mi je poslužila, te sam uvjerio gospodu, 
da bi prosjek, što su ga bili zasnovali preko Vašega 
perivoja, odviše stajao. Oni nijesu bili pomišljali na 
vrijednost Vaših stabala i Vašega perivoja. Oni traže 
samo opću korist. Drage volje pristaju na to, da se 
raširi stari put, a ja sam uvjeren, da se Vi ne ćete 
tomu protiviti." Odgovorih, da sam i sada kao i prije 
pripravan ustupiti bez odštete potrebno zemljište. Pot¬ 
predstojnik smiješeći se reče, da će to uvažiti. Zatim 
upravi načelniku više upita, kako se obragjuje zemlja 
u tome kraju. 

Načelnik nije znao što da odgovori. Pustih ga 
malo da petlja, a onda ja u kratko razložih potpredstojniku 
sve naše pogrješke u obragjivanju. Upita me, da li 
gnojimo zemlju umjetnim gnojem. I na to on uzeo taj 
umjetni gnoj hvaliti bez kraja i konca. Gospodin Ville 
da je postigao, *e u stučenom staklu i pijesku raste pše¬ 
nica. Naši ga seljaci slušali otvorenih ustiju. Ja pak 
ostadoh u sumnji, makar da su to tvrdili i časopisi i 
potpredstojnik. No videći, s kojim uvjerenjem on to go¬ 
vori, rekoh mu: „Ne tražim ništa više, nego da se 
uvjerim o tom, i da zemlja više rodi nego li do sada. 
Ali u učene glave malo se uzdam. Ono, što im pogje 
za rukom u laboratorijima, ne može na velikim ima¬ 
njima, gdje radi mnogo ruku, i to više manje nevještih. 
Pa i ako im to pogje za rukom, više stoji umjetni 
gnoj, nego li sva pšenica, što se dobije. 

— ■ 'Trebalo bi pokušati, reče potpredstojnik. Kad 
biste vidjeli, da Vaše zemlje daju više ploda i da Vam 
stostruko naplaćuju vrijednost umjetnoga gnoja, lako 
biste se svi uvjerili. 

— Gospodine potpredstojniče, ne želim ništa više, 

nego da se pokuša. Sav ovdje svijet bio bi sretan da 
to vidi; ali mi ne znamo, kako da počnemo. 

— Hoćete li, da se sporazumijem sa učiteljem 
poljodjelstva u ovom okružju? 

Svi odobriše podižući kape, a ja rekoh: „Mičemo 
Vam biti svi veoma zahvalni, ja dajem rado svoje 
polje za pokušaje, a ako gospodin učitelj izvoli, mi 
ćemo ga rado primiti." 

Poipredstojnik mi zahvali. Načelnik i vijećnici, koji 
s početka stajali podalje, sad se približiše, te mi i oni 
zahvališe. Načelnik je osobito bio udvoran. Činilo mi 
se, da vidim posmijeli na licu potpredstojnikovu, a i 
meni se bilo teško uzdržati. Ali moradoh da idem kući, 
pa se oprostih s njima. 

U dvorcu nagjoh župnika, koji me dočeka veselo. 
Progovorih s njim o poljodjelstvu, o pokušajima i 
gnoju. On me živo obodri. Bi rekao da mu je baš 
ugodno, što se zauzimam za općinske probitke, a ipak 
mi je više puta u oči rekao, kako ništa ne drži do 
moje politike; ali za to je mene deveta briga. Nije ga 
moguće razumjeti; on je za me čeljade zagonetno. Čas 
pun prijaznosti, čas sasvim odlučan i nepopustljiv, uvijek 
iskren i vrlo susretljiv; regbi da ide Stalnome cilju, 
što ga samo on pozna, ■ a ipak u svemu zna potpuno 
sačuvati ravnopravnost i spretnost. I same mu po¬ 
grješke dobro pristaju. Nije uvijek bez mane, ali je 
tako savršeno dobar, da se očevidno vidi ta dobrota, 
koja ga i opravdava. Svi su naši seljaci zaneseni za 
njim. Djeca uživaju, kad mogu s njim samo progo¬ 
voriti i pratit ga malo na šetnji. On se od dragosti 
upušta s njima u nevine razgovore. Na njemu se vidi, 
da uvijek misli samo na drugoga, a nikad na se. Na 
propovjedaonici govori o stvarima drugoga svijeta. Od¬ 
više je mističan, odviše pobožan, nije dosta praktičan. 
Utuvio sebi u glavu, da smo mi svi pogani. Uza nj je 
i moja žena i Blanka. Ja ih sve pobijam. Ta valja da 
tkogod sačuva svoj zdravi razum. No doista ga ni ja 
puno ne pokazujem, kad ti eto toliko zanovijetam u pismu. 
S Bogom ostaj, prijatelju! Sv.-Julijan. 

XIX. 

Grof od Beauregarda makizu od Sv. Julijana. 

Beauregard, 21. siječnja. 

Čestitam ti, dragi prijatelju, na sretnom uspjehu. 
Tvoj je potpredstojnik pravi angjeo. On je pojava svoje 
vrsti. Ipak se puno ne pouzdavaj u nj! Malo ti ja vje¬ 
rujem pravednosti i nesebičnosti tih ljudi. Oni će nam 
biti neprijatelji, doklegod nas ne unište. Što se tiče tvo¬ 
jega župnika, čini mi se, da se malko odviše miješa u 
tvoje poslove. Dok se upliće u poslove radnika ili kme¬ 
tova, može se još podnositi. Ali ne ide nikako, da se miješa 
i u naše? Reći ću ti, što mi je na srcu. Ne bih htio, 
da se on razmeće i da bude tvoj pokrovitelj. Uloge 


se ne smiju izmijeniti. Ne smijemo pustiti svećenicima, 
da nas oni vode. Valja da smo im na svaki način pri 
ruci, da podupiremo njihov utjecaj kod naroda; ali pa¬ 
zimo dobro, da se nama ne nametnu! Inače bi nam 
preoteli svu vlast u društvu. Mi bismo najviše postali 
prvim župnikovim poslužnicima. Dapače mu ne bi ništa 
smetalo, da postavi na naše mjesto jednog i drugog 
došljaka. Tako bi prava naših porodica bila prezrena, 
te bi nestalo i one uzde, koja još drži Francusku, da 
se ne strmoglavi u propast. Naše porodice imaju pravo 
da vode društvenu upravu; za svećenike su samo vjer¬ 
ske stvari. Dapače oni bi učinili najbolje, kad bi se vla¬ 
dali po našim savjetima. Mi živimo u narodu, pa ga 
stoga i poznamo bolje, nego li oni. A gotovo svi pro¬ 
stog su roda i okuženi prevratnim kvasom. Nove im 
papinske odredbe još više pojačaše snagu. Novi biskupi 
upiru u ista kola. Sadašnje mlagje svećenstvo, što izlazi 
iz sjemeništa, tvrgje je, nego priješnje. Stari vez izmegju 
župskog stana i plemićkog dvorca kao da se prekida. 
Pa i bolje je da se prekine posve, nego li da dvorac 
postane vazalom župskome stanu. Ja ti otvoreno govo¬ 
rim. Ponašanje tvojega župnika, koje mi je Jolanda s 
puno udivljenja potanko ispripovjedila, zadaje mi mnogo 
brige. Te djevojčice ne vide dalje od nosa. One qe 
razumiju, da, i ako vjera ima da zauzima svoje mjesto, 
dapače u nekom pogledu i da vlada životom, na sve¬ 
ćenika ipak ne spada, da joj širi vlast izvan crkve. N 
to imaju pravo porodice, koje od starine vrše ta 
zadatak. 

Vjeruj mi, prijatelju, pripazi na svojega župnika 
ustreba li zamoli ga, da se bavi poslovima svoje sa¬ 
kristije. 

Tvoj najodaniji 

Beauregard. 

P. S. — Moram ti još reći, da sam mjesto modre 
banknote, što sam obično davao za Petrov novčić, ove 
godine dao pedeset para. Župnik se nije usudio ni 
pisnuti, ali se je sav zapanjio. To ti je učinak zadnje 
Enciklike. 

XX. 

Markiz od Sv. Julijana grofu od Beauregarda. 

Sv. Julijan, 28. siječnja. 

Naopako! Ti me, prijatelju, držiš već vazalom i 
štićenikom mojega župnika. Prenaglio si se. Tako lako 
ne predajem se ja nikomu, Ali ti moram ispovjediti, da 
mu ni ja nijesam više zaštitnikom. On je sam sebi zaštit¬ 
nik, pa mislim, da nema ni namjere da bude ikomu 
vazalom. Pa zašto bi i bio? Znam, koje su tradicijonalne 
povlastice naših porodica, i koja su prava, što od njih 
potječu. Ali zar ta prava prekoračuju spoljašnji iskaz 
naklonosti i susretljivosti, što nam pripada ; zar se ne 
ograničuju jedino na to, da zauzimamo prva mjesta u 

pobiranju za crkvu i za nevoljnike ? Za stalno ja ne ću 
obvezati župnika, da ne počinje službu Božju prije, nego 
li ja dogjem, i da ustanovi red obreda prema udobno¬ 
sti moje porodice. A opet sigurno niti želim, da se on 
upliće u moje osobite clomaće poslove i da me napada 
svojim savjetima. Ne boj se dakle! Mi se ipak više puta 
porazgovorimo o svojim poslovima. On mi ispriča svoje 
poteškoće, a ja njemu katkada otkrijem svoje. Premda 
je mnogo mlagji od mene, ipak je mudra glavica i 
pouzdan prijatelj. U razgovoru izmijenimo svoje misli, 
katkad se slažemo, a katkad se i prepiremo. Ako u 
onom, što ja govorim nagje štagod sebi po ćudi, dra¬ 
govoljno se tim okoristi. I ja činim isto. A da po duši 
kažem, on mi se ne nameće za savjetnika ni za upravitelja. 
Kad bi se radilo o vjeri i ćudorednosti, mislim, da on 
ne bi oklijevao svoju reći; inače se baš ni u šta ne 
upliće, tako da mu neki to i prigovaraju. Sad će domalo 
radi pitanja o putovima biti novi izbori općinskog vi¬ 
jeća, a još nijedna od dviju protivnih stranaka nije mo¬ 
gla da sazna, što i kako on misli. Ponavlja svima, koji 
dolaze k njemu, da on nije ni načelnik ni vijećnik, da 
na nj ne spadaju općinski poslovi, da se on bavi samo 
onim, što se odnosi na vjeru. Ovo mu postupanje pre- 
dobilo mnogo srdaca. A ipak se je mogao lako izjaviti, 


Katolički sviet 

Zanimljivo je promotriti na početku godine 1908. 
situaciju katoličke Crkve u velikih civilizovanih zemljah. 
U obće možemo reći, da je ta situacija dobra u zemljah 
germanskog i anglosaskog plemena, a lošija u svietu 
latinskom. 

U Francezkoj framasonstvo je na vladi i već tri¬ 
deset godina ratuje s najvećom žestinom protiv kato¬ 
licizma. Bilanca posljednjih dviju godina osobito je 
kobna: zatvoreno je 1200 slobodnih škola; vjerske su 
kongregacije razpršene; njihovi članovi silovito protje¬ 
rani iz zakloništa dobrotvornosti i molitve; njihove kuće 
izručene pohlepi i grabežljivosti bezsavjestnih likvida- 
tora; tobožnju milijardu kongregacija iztančali su ljudi, 
spretni u tom zanatu, da ju strpaju u svoje vlastite džepove; 
sjemeništa ugrabljena su Crkvi i pretvorena u muzeje, liceje, 
kancelarije i t. d.; svi župski stanovi konfiskovani su, a 
svećenikom oduzeti svi prihodi; potratili su novac crkve¬ 
nih blagajna; porazjagmili i umjetnine, kojimi su to¬ 
like generacije uresile crkve; napokon su crkve težkom 
mukom prepustili svećenikom, koji su sad u njih kao 
stranci. I sve ovo nije još bilo dosta da umiri bies 
sektaraca, koji su odlučili položiti oružje istom onda, 
kada katolicizam izčezne iz Francezke. Njihova posljed¬ 
nja infamija jest konfiskacija misnih fundacija. Uložci 

jer mnogi birači, možda samo da ga kušaju, dogjoše 
k njemu po savjet. On je velikom vještinom i tačnosti 
označio svoje stanovište. 

Ti ga dakle, vidi se, ne poznaš dobro. Gledaš u njemu 
drugog Grgura VII., a u meni malog Henrika IV. Ne, 
prijatelju, ja ti ne čekam u snijegu pred njegovim vra¬ 
tima. Dapače je vrlo usrdan i učtiv prema meni, a pri¬ 
znajem, da sam i ja prema njemu. Njegovo je ponašanje 
posve jednostavno i dostojanstveno. Premda je mlad 
i malo prefin, ipak ima u sebi nešto, što izazivlje pošto¬ 
vanje. I tebe bi, prijatelju, predobio, i mislim, da bi 
tvoja plemenita duša oćutjela, da je u njemu stečeno 
ili odozgor primljeno dostojanstvo, prema kojemu naše 
plemićko dostojanstvo nije baš mnogo veće. Ja nijesam 
njegov vazal, a niti on moj. To ne bismo trpjeli ni 
jedan ni drugi. Ja njega štujem toliko, koliko tebe lju¬ 
bim, a ti znaš dobro, što to znači. Sv-Julijan. 

P. S- Ni ja ne odobravam papine Enciklike kao 
ni ti. Ipak ne mislim, da moram ove godine umanjiti 
svoj prinosak. Ne vjerujem, da bi baš Leonu XIII. bilo 
stoga manje. Samo bi vjerska poduzeća tim pretrpjela. 
Dijelit ću istu milostinju poslije Enciklike kao i prije, a 
i moja će čuvstva i želje biti iste. 

(Nastavit će 'se.) 


u godini 1908. 

utemeljitelja izručeni su obćinam, koje po novom slo- 
bodnozidarskom pravu ne moraju nositi za njih namete. 

Zakon, što ga framasonstvo sad iznosi na dnevni 
red, ima svrhom reviziju zakona Faloux i da udavi još 
ono malo slobode, što je ostalo srednjoj nastavi. 

U Italiji razmahao se vihar antiklerikalizma. U 
mnogih velikih gradovih napala svjetina na svećenike 
i redovnike, na manastire i crkve. U Rimu su posljednji 
obćinski izbori bili kobni za katolike. Radikalno-socija- 
listički blok, koji se ustrojio po uzoru bloka francezkog, 
izabrao je za načelnika na Kapitolu žido /a Ernesta Na- 
thana. Novo poglavarstvo ne će ostati nedjelatno. Već je 
sa više nasilnih mjera pokazalo svoju volju da vodi 
borbu protiv manastira i protiv ljudi Crkve. 

Po školah u Italiji vjerska je nastava fakultativna. 
Ona se gotovo posvuda daje prema jasno izraženoj 
želji obiteljskih otaca. Ministar javne nastave pokušao 
je da ju ukine. Njegov je pokušaj osujetilo ministar¬ 
stvo; ali još je moguće, da ministar iznese pitanje pred 
parlamenat, u kojem će naći većinu za laiciziranje škole. 

U Španjolskoj ravna katolički ministar Maura 
bez protivština poslove, ali katolički život kao i u obće 
sav javni život Španjolske nalazi se u zastoju. Frama¬ 
sonstvo je i ovdje organizovana i dosljedno strahovita 






Dopis. 


39 


sila. Ona silno ugrožava budućnost, ako katolikom ne 
uspije izgladiti svoje tvrdokorne zadjevice i ustrojiti 
solidnu stranku. 

Austrija je, kako znamo, dobila prošle godine sve- 
obće izborno pravo. Prvi izbori pod novim režimom 
osigurali su većinu kršćanskim socijalom. Katolici kon- 
servativci, premda su pridržali svoju nezavisnost u nekih 
pitanjih, ipak su sa kršćanskimi socijali dragovoljno 
sklopili savez, i tako katolici sačinjavaju vladinu ve¬ 
ćinu. Pokret „Los von Rom“ jenjava. S druge pak 
strane liepo napreduje djelatnost katolika, koji se sa¬ 
staju u narodne kongrese i daju nov impulz djelom 
nastave, štampe i propagande. 

Najbolju situaciju u Evropi ima možebit katolička 
Crkva u Njemačkoj. Dvadeset milijuna katolika bori 
se ovdje medju 40 milijuna protestanata, kojih sektar- 
ski fanatizam jednako podpiruju pastori „evangeličke 
sveze" (Evangelischer Bund). Ali gorljivost i jedinstvo 
njemačkih katolika toliko je i takovo, i organizacija nji¬ 
hove štampe tako je divna, i njihov Volksverein tako 
je moćan, da je sav napor njihovih neprijatelja uprav 
bezuspješan. Kod posljednjih izbora ostala je centru- 
maška tvrdjava nepredobiva. Centrum je doduše opet, 
u manjini, ali vlada, premda ne taji svoju mržnju prema 
njemu, mora da uvažuje — htjela ne htjela — njegovu 
neslomivu silu. 

Tko iz bliza prati vjersku evoluciju u Englezkoj, 
ne može a da se ne zabrine za budućnost kršćanstva 
u toj ogromnoj zemlji. Dvie se činjenice iztiču jasno 
kroz nekoliko godina: nastup jedne radničke stranke, 
koja ima budućnost, ali je na žalost zadahnuta anti- 


klerikalnom mržnjom; zatim evolucija stranke liberalne, 
koja sve više i više prelazi u politički i vjerski radi¬ 
kalizam. 

Odgojni zakon, što ga je iznio ministar Birrell, 
poprimila je komora i tim je posvetila laicizaciju dr¬ 
žavnih škola a konfiskaciju konfesionalnih škola, kato¬ 
ličkih i anglikanskih. Kuća lordova zabacila je taj zakon. 
Ali lordovi učinili su samo primirje a ne mir. Borba 
će započeti na istom području, i već se spremaju da 
ukinu vjersku nastavu u školah sekundarnog stepena. 

U koliko je situacija, čini se, pomućena u nekih 
zemljah stare Evrope, u toliko je ona, Bogu hvala, sjajna 
za Crkvu u obadvie Amerike. U Sjedinjenih državah 
ne uživa Crkva nikakvih povlastica. Zakonodavstvo i 
običaji zemlje puštaju joj neograničenu slobodu. Kato¬ 
licizam se umije tim okoristiti. On pokazuje, da može 
živjeti i rasti možda još bolje u demokraciji, nego li u 
zemljah starog režima. 

Katolička Crkva broji u Sjedinjenih državah 17 
milijuna gorljivih vjernika uz mnogobrojno svećenstvo 
i vjerske institucije svake ruke. Katolicizam naglo raste 
i napreduje; ništa ga ne može da zaustavi. Ima tomu 
više uzroka, izmedju ostalih mnoge plodne ženitbe medju 
katolici u zemlji, gdje se protestanti izvinjavaju bre¬ 
menu otca. 

Vjerska situacija katolicizma u Americi Latinskoj 
(južnoj), u Braziliji, u Argentini, u Čili, u Peru jest 
veoma utješna. Crkva je ovdje posvuda slobodna, da¬ 
pače ju štiti i vlada i pomaže joj ostvariti njezinu bo¬ 
žansku misiju: voditi ljude k spasenju. 


DOPIS. 


Zadar, u siječnju 1908. 

Društvo svagdanjega klanjanja.*) 

Veleučeni gospodine urednice! Zahvaljujuć Vam 
na velikoj dobroti, što ste uvrstili u cijenjenu „Vrh- 

*) Zamolio nas je naš presvietli gospodin Nadbiskup, da 
u „Vrhbosni" najtoplije preporučimo svemu hrvatskom sve¬ 
ćenstvu, a poimence svećenstvu vrhbosanskom „družtvo sva¬ 
kidašnjega klanjanja", o kojem je rieč u ovom dopisu iz Zadra. 
Mi to najradije činimo besjedom velikoga blagopokojnog pape 
Leona XIII.: „Nema ljepšega djela od svakidašnjega klanjanja 
Isusu u Presv. Olt. Sakramentu." I sv. Otac papa Pijo X. pre¬ 
poručio je najtoplije i mnogimi oprosti obogatio djelo svaki¬ 
dašnjega klanjanja. A djelo je ovo sasvim lako. Jedina dužnost, 
što ju ima onaj, koji se upiše u ovo družtvo, jest pohoditi 
jedanput na dan Isusa u Presv. Olt. Sakramentu. Za ovaj po¬ 
hod nije odredjena ni crkva ni sat ni trajanje, tako te je svak 
slobodan obavit ga u kojojgod crkvi, gdje je Svetotajstvo, kad 
i kako može. Za ovaj pohod dosta je i jedan samo časak i 
jedan samo uzdah. I ni pod kakav grieh ne obvezuje ova 
dužnost svakidašnjega klanjanja. Djelo je pak od veoma velike 
koristi; jer kad bi se postiglo, da naši vjernici, pa makar samo 


bosnu" moj članak o društvu svagdanjega klanjanja, 
molim Vas sada najtoplije, da uvrstite i ovaj izvještaj 
o širenju i procvatu toga društva. Izvještaj će ovaj za¬ 
nimati općinstvo, te će doprinijeti u velike, da se još 
više društvo proširi po svim našim hrvatskim krajevima. 


za čas, idu svaki dan poklonit se svojemu Isusu u Presv. Ol¬ 
tarskom Sakramentu, o, koliko bi to pomoglo razbudjenju vjer¬ 
skoga života u nas! Neka se dakle podiže, širi i promiče po 
svoj našoj hrvatskoj domovini to sveto družtvo svakidašnjega 
klanjanja! Revni veleč. 0. Hugolin Didon neka samo izvoli 
širiti to sveto djelo i po našoj nadbiskupiji vrhbosanskoj! Sve- 
totajstveni Isus trud će mu naplatiti. I hrvatski svećenici — 
gdjegoder bili — neka se izvole u tom plemenitom djelu obra¬ 
titi na spomenutog 0. Hugolina u Zadru. On će im uz potrebne 
upute poslati i bezplatne ceduljice za upisivanje u družtvo. Još 
jedanput naša najtoplija preporuka „dr.užtvu svakidašnjega 
klanjanja". Neka odjekne gorom i dolinom hrvatskom sveti 
poklik puku kršćanskomu: Venite, adoremus! —„Dodjite, 
poklonimo se, i padnimo pred Boga; plačimo pred Gospo¬ 
dinom, koji nas stvori, jer je On Gospodin Bog naš, a mi puk 

Društvo svagdanjega klanjanja počelo je dakle 
donositi svoj željeni plod. U samom gradu Zadru ima 
do sada preko 2500 klanjalaca. Velik je zanos pobudilo 
društvo osobito kod nevine dječice. U satovima, kad 
djeca polaze i vraćaju se iz škole, crkve primaju ove 
malene klanjaoce, koji prinesu darak svoje pobožnosti 
Otajstvenomu Isusu. U Zadru ističe se crkva sv. Marije, 
u kojoj svaki dan prije podne mogu se vidjeti mno¬ 
gobrojne djevojčice, koje osobitom pobožnošću obavljaju 
svagdanji svoj poklon Svetotajstvu. O, kako se raduje 
Božanski Spasitelj gledajuć pred svojim nogama onu 
dječicu, koju je On vazda vanredno ljubio! 

Ali i kod odraslih velik je zanos za ovo sveto 
društvo. U crkvi sv. Frane ustanovio se je, kako to 
pravilnik društva preporučuje, poseban odbor gospogja 
revniteljica, koje se pokazuju uprav dostojnima toga 
imena. U sjednici, koju su držale pod predsjedanjem 
svojega upravitelja dne 9. prošloga prosinca, prihvatile 
su slijedeće zaključke: 1) na trajnu uspomenu osnutka 
društva izradit će za crkvu sv. Frane sve resno ruho 
oltara Svetotajstva; 2) proslijedit će svoj rad oko ši¬ 
renja društva sakupljajuć imena i dijeleć cedulje novo- 
upisanim; 3) prisustvovat će svim euharistijskim funk¬ 
cijama sa vrpcom i medaljom; 4) nastojat će, da na 
oltaru Svetotajstva u istoj crkvi bude vazda nekoliko 
kita svježega cvijeća. 

A da ovaj zanos u gradu ne ohladni, starješin- 
stvo franjevačko u Zadru odredilo je, da će se odsele 
držati u crkvi sv. Frane svakog mjeseca posebna po- 
božnost na čast Svetotajstva za sve članove svagda¬ 
njega klanjanja. U tu svrhu izabrana je treća nedjelja 
u mjesecu. 

I doista treće nedjelje mjeseca prosinca držala se 
je spomenuta pobožnost, i kako se je bilo nadati, crkva 
je bila puna klanjalaca. Pobožnost je počela izloženjem 
Svetotajstva; zatim je slijedila prekrasna krunica Presv. 
Olt. Sakramenta uz pjevanje divne himne „Adoro Te 
devote‘ ; od O. Cohena, ispjevane od dječačkog zbora. 
Prigodom ove pobožnosti štampala se je krunica Presv. 
Olt. Sakramenta u više tisuća komada u hrvatskom je¬ 
ziku. Mogu se dobiti kod potpisanoga. 

Ali društvo svagdanjega klanjanja nije se ogra¬ 
ničilo na sam Zadar, već se počelo širiti i po drugim 
mjestima. U selu Preku kraj Zadra društvo je pri- 

mijeno uprav pravim zanosom. Revni župnik veleč. g. Ivo 
Ivanović uvidio je uzvišenost i važnost društva, te ga 
je uveo u svoju župu, a djelo svagdanjega klanjanja 
započeo veličanstvenom procesijom Svetotajstva, kojoj 
je prisustvovalo mal da ne cijelo selo. Pozdravila su sa 
najvećim veseljem društvo svagdanjega klanjanja, te ga 
i uvela u svoje župe ova velečasna gospoda: Fausto 
Motušić, župnik u Arbanasima, Šime Šegarić, župnik u 
Sutomišćici, Šime Stipčević, župnik u Luci, 0. Pavao 
Miličić, upravitelj župe na Ugljanu, Mate Zorić, župnik 
u Sestrunju, Ive Penta, župnik u Vinjercu, 0. Andrija 
Dizdor, župnik u Kninu, Luka Pappafava, župnik u Su¬ 
petru, preč. kanonik Vinko Karagjole, župnik u Šibe¬ 
niku. Nadamo se, da će Božanski Spasitelj blagosloviti 
ovo sveto društvo, te će se ono brzo proširiti po svim 
našim hrvatskim krajevima na veliku duševnu korist 
cijeloga hrvatskog naroda. 

Zaključit ću ovaj kratki izvještaj o društvu svag¬ 
danjega klanjanja riječima jednoga veleč. župnika, koji 
se je ovako izjavio o društvu u listu, što ga je poslao 
dne 29. studenoga 1907. upravitelju društva u Zadru: 
„Rado začuli, da se je ustanovilo u tome glavnom 
gradu svagdanje klanjanje našemu Spasitelju Isusu, 
onome predragom Isusu, koji uprav zaljubljen u rod 
ljudski hotio je uvijek ostati blizu nas u svetohraništu, 
a u svrhu, da ga ljubimo, častimo i da se sjećamo na¬ 
šega premilog Prijatelja svaki dan Ga pohagjajuć. — 
Uprav u dobri čas ustanovilo se takovo sveto društvo sad, 
kad na žalost gledamo, kako baš strašno uzima mah i 
u katoličkoj Dalmaciji vjerski indiferentizam. Zato s ve¬ 
seljem pozdravljam takovu ustanovu, koja će nas du¬ 
hovno preporoditi. Nadam se, da će Vaš prepohvalni 
pothvat odjeknuti po svoj Dalmaciji i do najzabitnijih 
župa, te ne će proći mnogo, da ćemo slaviti duševni 
preporod dalmatinskoga puka po svagdanjem klanjanju 
Isusu u Presv. Oltarskom Sakramentu. Dao dragi Bog, te 
bi odsele po svih dalmatinskih crkvah, kao vojnici pred 
carskim dvorom, naši dobri dalmatinski katolici stražili 
svaki dan Isusa pred svetohraništein! Nastojim i na¬ 
stojat ću, da se i u mojoj župi upoznadu sa naj¬ 
vjernijim i najpouzdanijim Prijateljem, svetotajstvenim 
Isu som. “ 

0. H u g o 1 i n D i d o n R. M. Br., 
upravitelj društva svagdanjega klanjanja u Zadru. 


VJESTNIK. 


NASA DOMOVINA. 

Zagreb: „Hrvatski katolički seljački savez“. 
Ovih dana stigla su privremenom odboru toga saveza 
potvrdjena pravila, i savez tim započinje svoje javno 
djelovanje. Savez je nepolitično seljačko strukovno 


udruženje, kojemu je svrha: širiti i braniti medju kato¬ 
ličkim narodom katolički i hrvatski duh, te po moguć¬ 
nosti zaštićivati životne interese svojih članova. Sredstva 
pak za polučenje ove svrhe jesu: 1. priredjivati preda¬ 
vanja i poučne dogovore, primjerene dobi, spolu i za¬ 
nimanju svojih članova; 2. širiti i pomagati svaki 



Vjestnik. 

prosvjetni rad, koji je u skladu sa vjerskimi svetinjami i 
narodnim bićem hrvatskog naroda; 3. sudjelovati u rje- 
šitbi socijalnog pitanja na temelju kršćanskih socijal¬ 
nih načela, izloženih u poslanicah sv. Otca Leona XIII., 
te u tu svrhu izradjivati predstavke na zakonodavna 
tiela i oblasti, osnivati i pomagati rad udruživanja, teme¬ 
ljenih na uzajamnosti i samopomoći; 4. sabirati dobro¬ 
voljne prinose uz predhodnu dozvolu nadležne oblasti 
za svoje članove, koji padnu u oskudicu. —Kako se evo 
vidi iz svrhe i sredstava saveza, savez će raditi, bez 
obzira na stranačke državnopravne diferencije, da hr¬ 
vatski i katolički duh prodre u naš javni i privatni ži¬ 
vot, u život pojedinca kao i u život svih naših institu¬ 
cija, pa zato ne odbija nikoga, tko hoće s njime spo¬ 
razumno djelovati, bio to pojedinac, bilo to družtvo. 
Privremeni odbor stoga poziva i pojedinca i družtva, 
kojim je stalo do katoličke misli, da porade na na- 
predku ovoga saveza. Članovi su: utemeljitelji, članovi 
I. reda i II. reda. Utemeljitelji uplaćuju godišnji prinos 
od 10 K, članovi I. reda godišnji prinos od 2 K, a 
članovi II. reda mjesečno 10 h. Podružnica se • može 
osnovati u svakom mjestu, gdje ima najmanje 10 čla¬ 
nova. Sva pisma i upiti šalju se na tajnika privreme¬ 
nog odbora Vilima Anderlića, vjeroučitelja, Zagreb, Ilički 
trg 17a. — Molimo sve novine, kojim su sveti interesi 
katoličkoga hrvatskog seljačtva, da ovu viest preštam- 
paju. Privremeni odbor. 

Mi se od svega srca veselimo ovomu hrvatsko¬ 
ka toli čk om podhvatu u Zagrebu. Organizuju se na 
svakoj liniji neprijatelji naši, poimence socijaldemokrati, 
organizuju se ovi i oni, pa treba da se organizujemo i mi 
katolici Hrvati. Uz malo samo dobre volje mi se mo¬ 
žemo i najlakše i najbolje organizovati. Imamo za pod¬ 
logu jedinstvena katolička načela, što su i najtvrdja i 
vječna, dok je svaka druga podloga i klimava i prolazna. 
Neka dakle braća u Zagrebu svojski porade oko „ Hrvatsko- 
katoličkoga seljačkog saveza 1 . Mi ćemo ih pomagati i 
sliediti. — A ne bi li se onda napokon mogao zasno¬ 
vati i jedno'„Pučko družtvo za katoličku Hrvat¬ 
sku" poput onoga Windthorstova u Njemačkoj „Volks- 
verein fur das katholische Deutschland", po kojem je nje¬ 
mačkim katolikom osigurana ne samo sadašnjost već i 
budućnost? Mi to odavna iztičeino i jednako želimo, 
da se sva kolika katolička Hrvatska ujedini u jaku voj¬ 
sku, oduševljenu istim duhom, poslušnu istoj upravi, 
sposobnu, da pobjedonosno odolieva svim navalam 
neprijatelja vjere i domovine. Mi ćemo u tu svrhu u 
narednom broju upoznati naše čitatelje sa njemačkim 
katoličkim Volksvereinom, ne bi li nas primjer povukao. 

R I M. 

Plan framasonstva protiv svete Stolice. Iz Rima 
pišu francezkom listu ,,Gaulois“: 

Lakše je, a naročito ugodnije je pisati o stvarih 
veselih, gledati život u ružičastom svjetlu i vjerovati, 
da je sve u najboljem redu. Ako ima gdjekoji oblačić, 
eh! pa ne sakriva on čitavo nebo, a već i osjećamo 
vjetar, Što . ga goni. Htio bih, da je ovako pogledom na 
papu i na Crkvu, ali u istinu moram reći, da je posve 
drugačije, i da se spremaju crni dani. 

Evo u kratko, kako se stvorila' sadašnja situacija, 
Italija je bila u podpunom vjerskom miru, i površan 
duh ne bi bio mogao predvidjeti buru, što će se raz¬ 
mahati. Ona je odpočela jednim incidentom, t. j. za¬ 


htjevom, da se izkažu vojničke počasti kardinalu Loren- 
zelli-u, koji se vraćao u svoju metropolu Luccu, iza 
kako je primio kardinalski klobuk. Ovaj incidenat imao 
je posljedicom interpelacije, koje izazvaše buku, a što 
je bilo još osbiljnije, izazvale su pozornost framasonstva. 

Tajni sporazum izmedju vlade kraljeve i pape! 
Ovako su shvatali modus vivendi, u kojem je 
svatko nastojao da ne pravi neprilika drugomu. 

Pitanje, izneseno u komori, nije se riešilo u njoj. 
Lože pregnuše da nadju drugi put. Iznesoše klerikalne 
skandale, da imadnu sredstvo podignuti buku u novinah 
i utjecati na izbore gradskog zastupstva u Rimu. Igra 
je uspjela, i imali smo žestoku antiklerikalnu eksploziju 
na ulici. Nu ova eksplozija bila je sva na površini, jer 
kako je započela na mig vlade, tako je i odmah pre¬ 
stala, čim je Giolitti dignuo prst. Vidio je naime,Lda se 
je pošlo predaleko. 

Kod prvih izbora gradskog zastupstva bile su 
obje stranke jednako jake. Trebalo je odlučiti. Kod 
drugih izbora stranka je katolička vidjela, da ne može 
imati većinu, te je pustila bloku podpunu slobodu. Ču¬ 
dnovato, taj su blok sačinjavali radikalci, socijalisti, re¬ 
publikanci, svi manje ili više izraziti neprijatelji sadaš¬ 
njih ustanova, to jest monarhije, koji slušaju samo na 
jednu zapovied; a ipak su ne samo činovnici vladini, 
nego dapače i činovnici kraljevske kuće glasovali 
za blok. 

Iz toga je uzsliedilo, da je načelnikom grada Rima 
izabran Nathan, bivši veliki meštar framasonstva; vieć- 
nici — la giunta — uzeti su iz bloka socijalističko- 
republikanskog, a vriedno je spomenuti, da je od svih 
novoizabranih članova gradskog zastupstva samo jedan 
Rimljanin; svi ostali stranci su, a Nathan je porekla 
englezkog. 

* 

Ovaj uspjeh odobrio je lože. Imati upravu Rima 
za njih je bila samo jedna etapa; njihovi planovi mnogo 
su obsežniji. Što oni žele, to je rat protiv Vatikana, iz¬ 
ravno i neizravno, i oni misle, da je sada hora. Pomoću 
radničkih komora i agrarnih liga drže oni puk na uzdi, 
uvlače se medju seljačtvo, skučuju seljake pod željezni 
režim, o kakovu se patronatski režim ne bi bio nikada 
usudio ni sanjati. U Modeni, na primjer, seljaci, koji su 
članovi jedne lige, mogu još doduše ići k misi, ali im 
je zabranjeno krstiti svoju djecu. 

Prije svega hoće oni da se rieše pape, i prva za- 
dirkivanja započela su. Zakon garancija (odsj. I. čl. 4.) iz¬ 
javljuje, da se renta, što je odredjena za papu, ne će moći 
umanjiti ni onda, kad bi se vlada odlučila da sama pre¬ 
uzme troškove oko biblioteke; a članak, što sliedi, ozna¬ 
čuje neprodajnimi muzeje, biblioteku, umjetničke i arheo- 
ložke sbirke, što se u njoj nalaze. Smisao toga zakona 
jest, da je papa jednostavni uživatelj; njemu su ove 
sbirke provizorno prepuštene, ali ih vlada može svaki 
čas oduzeti. 

Kad ono stvoriše zakon o garancijah, papa ga ne 
htjede da prizna, a vlada se nije napinjala, da ga na 
to prisili. Princip je bio tu, vrata se otvorila, a malo 
joj bilo do toga, da baš odmah povuče posljedice 
svojih zakona. 

Ali ona je na to vazda mislila, i evo, gdje se baš 
u horu izvlači na svjetlo jedno pismo Crispijevo, u 
kojem su njegova načela jasnije nego igdje izrečena. To 
je nota adresovana na poslanika talijanskog u Berlinu 

pogledom na ulaznu taksu, što ju papa bio udario na 
muzeje. Crispi je uztvrdio svojemu poslaniku, da od 
g. 1870. papa nije više kralj, i da su vatikanske palače 
sa svimi umjetninami, što Su u njih, neprodajno vlast- 
ničtvo države talijanske a ne papinske Stolice. 

Zašto se to pitanje opet izvuklo na svjetlo ? Dva 
su razloga. Prvi je, da se iznova potvrdi načelo, što 
ga je Crispi izjavio u svojoj noti: rimsko pitanje jest 
sasvim interno i ne dopušta, da se u nj miešaju strane 
vlasti. Ako on o tom govori sa grofom Solmsom, to 
on ne čini zato, što je ovaj njemački poslanik, nego 
jedino kao sa svojim prijateljem. Na drugom mjestu 
daje se razumjeti papi, da je on na stanu kod drugoga, 
da taj sjaj, što je oko njega, ne pripada njemu, i okru¬ 
žnica Crispijeva ide dalje, nego li zakon garancija. Ovaj 
govori samo o arheoložkih sbirkah, a Crispi uključuje 
sva remek-djela, što su u Vatikanu. 

Krjepošću njegova pisma vlada bi imala pravo da 
prisvojj sebi tijaru od briljanata, koju je kraljica Iza¬ 
bela Španjolska darovala Piju IX., a koja vriedi 
700.000 franaka. Tako bi vlada mogla takodjer prisvo¬ 
jiti sebi i dragocjene predmete, što ih je dobio Leon XIII. 
prigodom svojega jubileja. Italija osobitom dobrohot- 
nošću prepušta papi uporabu ovih dragocjenosti; ali on 
neka se ne vara, ta dobrohotnost može prestati, i te 
palače, njihove sbirke, njihove umjetnine povratit će se 
neposredno državi. 

Osbiljne su to prietnje, navlastito u času, kad su 
iznesene. I doista, to je plan, što ga lože idu da ostvare. 
Nastava laička u podpunom smislu rieči; zakon o brač¬ 
noj razstavi i napokon prisvojenje čitave imovine re¬ 
dovnika i redovnica u Italiji. Izvjestno je, da će se 
započeti ovom potonjom operacijom, jer će ona biti 
plodonosna i jer je najlakša, a konačno jer su za nju 
već polagano pripravili javno mnienje. 

Zakoni od g. 1866. i 1867., koji su ukinuli re¬ 
dovničko vlastničtvo u Italiji, bili su prošireni g. 1873. 
na provinciju rimsku. Krjepošću tih zakona bila je sva 
ona imovina izručena državi, departmanom i obćinam. 
Država je odredila rentu redovnicam i redovnikom, 
kojim je pootimala imovinu, i treba reći u njezinu po¬ 
hvalu, ona ju je vazda tačno izplaćivala. Istina, svota 
od 300 do 450 franaka nije bogatstvo; ali uz pod- 
pomoć Božju ona je sprečavala, da redovnik ne umre 
od gladi. 

Iza ove brutalne i obćenite eksekucije vjerske se 
kongregacije opet ustrojiše, a sama vlada i obćine po- 
vratiše im nekretnine, kojimi se niesu mogli okoristiti. 
Redovnici ih opet preuzeše, osnovaše druge udruge i 
započeše na novo svoj zadatak. Malobrojniji su nego 
prije g. 1866., ali pošto su u svom zvanju osbiljniji, 
solidniji, to i više zarade. Ovaj put organizovali su 
svoje vlastničtvo pod domenom zakona, što postoje, 
ustrojili su tontine, civilna družtva i t. d. 

Talijanska vlada pratila je zavidnim okom ovaj 
razvitak religijoznog vlastničtva, i već pod ministarstvom 
Crispijevim priredila se osnova zakona o konfiskaciji. 
Nadodje nesreća kod Adue; Crispi pade i s njim nje¬ 
gova grabežna osnova. Sada ju opet poprimaju. Giolitti, 
čija politička vještina sastoji u tom, da se drži u ravno¬ 


vjesju oslanjajuć se sad desno, sad lievo, dobacujuć 
koju dobru rieč Crkvi, a podpomažuć otajno njezine 
neprijatelje, branio je nedavno u komori redovnike, 
kojim htjedoše oteti imovinu. 

Ali je istodobno dao načiniti vrlo podpunu sta¬ 
tistiku te imovine, da ju uzmogne oteti u dan, kad 
bude mislio, da to iziskuju zahtjevi ove lične politike. 

Lože ne samo da su sebi fiksirale cilj, nego su 
unapried odredili ono, što ću nazvati s c e n a r i o. Po¬ 
učeni primjerom Francezke oni hoće da se uklone ne 
prilikam, a da to postignu, evo kako će udesiti stvar. 

* 

Jedne liepe večeri, kad bude komora sakupljena, 
predložit će jedan ministar zastupnikom, da se na novo 
primiene zakoni od g. 1866. i 1867. Samo, jer se je 
situacija nekretnina promienila, te su redovnici posje¬ 
dnici u svojstvu gradjana, treba ne samo zakon 
promieniti, nego i pridodat mu jedan članak, koji iz¬ 
javljuje, da se sva dobra, što ih redovnici posjeduju, 
smatraju njihovom svojinom. Komora će ovu osnovu 
radostno votirati, poniet će ju još iste večeri u senat, 
odavle u Kvirinal, gdje će ju kralj odmah podpisati. 
Sutradan u jutro javit će „Gazetta officiale" za- 
čudjenim Rimljanom, da još prije izhoda sunca nema 
više u Italiji redovničkog posjeda ni za četvorni centi¬ 
metar. 

Ali, pitat ćete, hoće li doći u talijanskoj komori 
i u ministarstvu Giolittijevu do tako težkih čina protiv 
Crkve ? Ne; to ne će biti ni u ovoj komori ni u ovom 
ministarstvu. Ako ima sada u njegovu krilu elemenata 
framasonskih, kao ministar javne nastave Rava, ima i 
drugih, koji će se oprieti toj otimačini. Titoni, ministar 
izvanjskih poslova, Casana, novi ministar rata, uložit će 
svoj veto. Pa ako i Giolitti privoljuje, da se sprema 
udar, to on ipak ne će valjda preuzeti ulogu krvnika, 
nego će prepustiti drugim, da taj posao izvedu. Sadaš¬ 
nja komora u ostalom, s ovim ministarstvom, ne bi 
se mogla odlučiti da podje ovim putem, dosljedno je 
plan neizvediv. 

Ali evo što bi moglo nadoći i što u Rimu nije 
tajna ni za koga. Kad bude afera Naši riešena — a on 
će biti riešen radi pomanjkanja dokaza, tako se barem 
obćenito misli — naći će se prigoda, da se obori mi¬ 
nistarstvo; ako uztreba, ta će se prigoda stvoriti. Na 
njegovo mjesto doći će ministarstvo blokardno, radi¬ 
kalno i socijalističko, koje će provesti izbore. Treba 
opaziti, da od konstitucije g. 1848. nijedna komora ta¬ 
lijanska nije pravilno proživjela svojih pet godina. Ni 
ova, kojoj mandat iztječe g. 1909., ne će biti iznimka. 
Izbori, što će ih provesti blokardno ministarstvo na blo- 
kardnom programu, dat će željeni rezultat, i tako bi 
framasonstvo moglo ostvariti svoju prvu reformu. Zatirrt 
će doći druge dvie, a novoj komori ne će biti težko 
da s njimi uspije. 

Ali kakav će biti učinak ovoga držanja komore 
za Kvirinal i Vatikan? To kanim iztaknuti u drugom 
članku i pokazat ću osbiljne , posljedice ove buduće 
orientacije Italije ne samo za Italiju, nego i za čitavu 
Evropu. 


Odgovorni urednik dr. Ivan Šarić. 


Izdaje Kaptol Vrhbosanski. 


Tiskara Vogler,i drugovi u Sarajevu. 

Br. 189. JoSlp, 

po milosti Božjoj i svete apostolske Stolice nadbiskup vrhbosanski i metropolit, svim vjernikom, 
koji su u ovoj nadbiskupiji vrhbosanskoj, blagodat i mir od Boga Otca našega i Gospodina 

Isusa Krista. 


1. Naš Gospodin Isus opetovno je izjavio bi. Mar- 
geriti Alakok, kako njegovo presv. Srce hoće da u 
svietu kraljuje po ljubavi, pa da će to i izvesti uzprkos 
svim svojim neprijateljem. To je temeljno načelo, što 
treba da ravna sve podanike toga božanskoga kralja. 
A on to hoće s dvostrukoga razloga: prvo zato, jer 
nas on ljubi, a drugo zato, jer ga mi ne ljubimo. Odatle 
proizvire dvoje: ljubav i naknada. Budući da nas presv. 
Srce Isusovo ljubi, hoće ono, da mu ljubav vraćamo za 
ljubav; a budući da nije ljubljeno, iziskuje ono od nas, 
da mu šta prinosimo za naknadu, ali i ta naknada 
treba da proizilazi iz ljubavi. Kralj dakle naš Gospodin 
Isus dovikuje nam: Ljubite me, jer vas ja ljubim; lju¬ 
bite me, jer nisam ljubljen! 

Iz te želje, biti ljubljen, proiztekla je odluka, da 
ljudem odkrije Srce svoje sa svim blagom njegove lju¬ 
bavi, sa milosrdjem, sa milošću, sa posvećenjem i spa¬ 
senjem. Prema tomu je i odredio, da se pobožnost 
k njegovu presv. Srcu razpostre po svem širokom svie¬ 
tu, ne bi li se ognjem njegove ljubavi užgala hladna 
srca ljudska ter počela ljubiti onoga, koji je jedini za- 
vriedio da bude ljubljen. 

Iz svega blaga presv. Srca Isusova uzet ćemo 
samo jedno u pretres: milost; milost, bez koje ništa 
za spasenje ne možemo učiniti, a s kojom možemo sve 
izvesti; milost, po kojoj jesmo sve što jesmo; milost, 
koja nas obraća razsvjetljujuć nam razum, a srce nam 
užižuć, odvraćajuć nas oda zla, a navraćajuć nas na 
dobro; milost, koja u nas i s nami sve djeluje štogod 
za Boga činimo; milost, koja nam daje jakost, da mo¬ 
žemo, da hoćemo, da u istinu radimo oko spasenja 
svoje duše; milost, koja nas stavlja u stanje, da sebi nebo 
stečemo i u nebo udjemo. Ta milost je velik dar presv. 
Srca Isusova, dar, što nadilazi sve naravne darove, što 
je tako uzvišen nada sve, što je naravno, da je sv. 
Pavao za sve ostale darove kazao, da su ništa, ako se 
uzporede sa milošću. 


No mnogi ne poznaju te milosti koje iz neznanja 
koje iz nezahvalnosti, niti daju sebi truda, da ju spo¬ 
znaju. I zato ju često primamo uzalud, jer umjesto da 
ju upotrebimo na proslavu Božju i na vlastito spasenje, 
mi ju zlorabimo na svoju vlastitu propast. De da uzna¬ 
stojimo stvoriti sebi pravi pojam o milosti, da vidimo, 
koli-veliko i dragocjeno blago milosrdja dalo nam je 
presv. Srce milošću svojom! 

2. Milost presv. Srca Isusova ima dvie značajke: 
blagost i jakost; blagost ili Ijubezan i blag način, ko¬ 
jim ona priteže grješnike, da se obrate; jakost, kojom 
ona prevladava grješnike, da se u istinu obrate. 

Prva je značajka milosti Isusove blagost. Ne treba 
se tomu čuditi, da je blagost prva značajka milosti, 
koja je uzrok našemu obraćenju, kada milost neposredno 
dolazi iz presv. Srca Isusova i kada je ona svrha nje¬ 
gove prevelike ljubavi. A gledajte samo, kako blago 
ta milost sa grješnici postupa! Ona se, umjesto da 
zapovieda, samim grješnikom podvrgava; jer ona ih 
čeka uztrpljivo godine i godine; ona se služi sgodnlm 
vremenom i pribavlja im sama sgodne prilike, samo da 
ih predobije; ona ih pretječe; ona ono, što od njih hoće 
da postigne, ne otima na silu, nego ih uprav za to moli, 
ne zapovieda im, nego ih ljubezno poziva; ona se ravna 
po naših sklonostih, po naših naravnih darovih, po vla- 
stitostih našega razuma i srca, po istih naših nesavrše- 
nostih i slaboćah; ona nas uči samo na toliko prezirati 
zemaljska dobra, u koliko je od potrebe, da im uvi- 
dimo njihovu ništetnost; ona nas ne goni tako, da velike 
stvari za Boga poduzimamo, nego tako, da nam stvori 
velik pojam o njegovih savršenostih i o nagradah, što 
nam ih obećaje. 

Da se tko o tom osvjedoči, da sbilja milost Božja 
sa grješnici tako postupa, dosta je ogledati se oko nas. 
0 kako mnogo ima grješnika, koji hule na dobrotu 
Božju, izazivaju srdžbu njegovu; oni gomilaju griehe na 
griehe, vraćaju se neprestano u iste griehe, opakost 

svoju dan u dan povećavaju, pa ipak ih neizmjerno 
milosrdje Božje čeka, da se obrate ! Kada bismo mi 
Boga prosudjivali po sebi, onda bi nam se činilo, da 
on ne revnuje dosta za svoju čast i da ne pokazuje 
dostatno svoje moći i jakosti. Ali uprav time, što nje¬ 
gova dobrota takdi dugo čeka grješnike, da se obrate, 
pokazuje on svoju neograničenu moć i jakost, odkriva 
svoju čast i slavu; jer tako daleko siže jedino uztrplji- 
vost Božja. Uztrpljivosti čovječje brzo nestaje, no Božja 
uztrpljivost je neizmjerna. Prema tomu prekrasno uprav 
vapije sv. Augustin : Bog je uztrpljiv, jer je vječan; Bog 
je uztrpljiv, jer je jak; Bog je uztrpljiv, jer je Bog. 

Pravom možemo zato tvrditi, da nam božanstvo 
svoje Bog nikada tako jasno ne pokazuje, kao onda, 
kada uprav čudesnom mirnoćom podnosi strašne uvrede 
od ljudi, kano da ih ne vidi. A što ćemo, braćo, odatle 
zaključiti? Zar odatle sliedi, da grješnici pravo rade, 
kad odgadjaju svoje obraćenje, kad Boga puste, neka 
ih čeka? Tako su uviek radili odmetnici i svietu odani 
ljudi; tako oni rade i sada. I taj krivi zaključak utvrdio 
ih je u njihovih griesih i u njihovoj opakosti, a i sada 
ih utvrdjuje. Ali Gospodin Bog sačuvao svakoga grješ- 
nika od takove zlorabe njegove dobrote. Da se niste, 
braćo grješnici, na to oslonili, da će Bog na vas če¬ 
kati ; jer ako Bog na grješnike čeka, to se ima jedino 
njegovoj prevelikoj milosti pripisati. A ništa nije neraz- 
boritije i bezbožnije, nego računati na takovu milost u 
svrhu, da ju grješnici protiv samoga Boga zlorabe. A 
zar Gospodin Bog svakoga grješnika čeka ? O, i koliko 
ih je, na koje Bog ne čeka, nego drugim za primjer 
izlieva svoju srdžbu na njih! Prema tomu i reče naš 
Gospodin: Ja idem, a vi ćete me tražiti, i umriet ćete 
u svojih griesih (Iv. 8, 21). Ali i za one, koje Gospo¬ 
din čeka, dodje neko stalno vrieme, kada on više ne 
čeka. A onda ne može nitko ni znati, kako će dugo nas 
Bog čekati, i jeda li će on uobće na nas čekati. A i to 
valja imati na pameti, da uprav to grješno mišljenje, 
da će Bog na grješnike čekati, može ga na to skloniti, 
da tih grješnika ne čeka, da ne bi njegova neizmjerna 
uztrpljivost, koja je jedno od najsvetijih svojstva Božjih, 
komu poslužila u svrhu, da opravda svoja nedjela. To 
su istine, koje treba da nas napune strahom i pouz¬ 
danjem : pouzdanjem, jer nas Gospodin još milostivo 
čeka; strahom, jer se velikoj pogibli izvrgavamo, da 
ćemo u svojih griesih umrieti, ako se odmah Božjoj mi¬ 
losti ne odazovemo, koja nas k pokori poziva. Svakako 
nas Bog ne čeka u svrhu, da griešimo, nego da se 
pokajemo i grieha okanimo i njemu svim srcem služimo. 

3. Bog je tako dobar, da on svoju milost grješni- 
kom nudi u sgodno vrieme i sgodnom prilikom, ne 
kano da milost Isusova ovisi o vremenu i o kakvoj 
sgodi, da u nas kakav učinak proizvede, jer milost sama 
sebi stvara i vrieme, što vodi k spasenju, i sgodu, na 


koju se naše obraćenje veže; ali ipak valja se uprav 
diviti neizkazanoj dobroti našega Gospodina, koji nam 
takove sgode sprema, da nas k sebi pritegne i spase; 
koji se uprav onimi sgodami na našu korist služi, koje 
mu mi sami dajemo; koji nam i sam takovih sgoda 
pribavlja, na koje ne bismo nikada mogli ni pomisliti; 
koji nas kad i kad vodi tako čudovitimi putovi, samo 
da nam pokaže, kako se on za nas brine, da sa stram- 
putice opet krenemo na pravi put; koji, prem dostojan, 
da mu se klanjamo u svako vrieme i na svakom mjestu, 
tako se snizuje, da svoju milost veže na stanovito vrieme 
i stanovito mjesto, samo da nas predobije, te se obra¬ 
timo. Sv. Augustin i drugi sv. Otci drže, da se otaj¬ 
stvo milosti, naime milosti uspješne dielom u tom na¬ 
lazi, što se milost kod onakove sgode daje, kod koje 
ona po providnosti Božjoj svoj uspjeh ili učinak postiže, 
dočirn se druge obične milosti bez razlike daju ne gle- 
deć na sgode ili osobite obstojnosti, u kojih se, primajuć ih, 
nalazimo. To odgovara sv. pismu, gdje Bog pravedniku 
ili obraćenu grješniku govori (2. Kor. 6, 2): U sgodno 
vrieme usliših te, i u dan spasenja pomogoh ti. Ima 
dakle u redu milosti vrieme, kada Bog daje obilatijih 
milosti, i kada se ljudi mogu laglje i sigurnije spasti. 
To potvrdjuje svakidašnje izkustvo. Ima li koga na 
svietu. komu je Bog jednoć taknuo srce, pa ga odvra¬ 
tio od njegovih stramputica, koji svoje obraćenje nema 
zahvaliti djelomice stanovitim prilikam i obstojnostim, 
i koji se ne spominje, da mu je Bog uprav kod tih 
prilika i obstojnosti otvorio oči ter mu srcem potresao ? 
Prekrasno uprav to potvrdjuje sv. Augustin opisujuć 
svoje obraćenje i navodeć i najmanje sitnice, da pokaže, 
kako se borio-protiv milosti, poimence navodeć: nemir, 
koji je osjećao; vrt, kamo se utekao; prijatelja, koji ga 
je onamo pratio; primjer pustinjaka, koji ga posramio; 
mjesto sv. pisma iz sv. Pavla, koje ga ganulo, kad ga 
je milost Gospodnja prevladala, sebi pokorila i od njega 
načinila novog čovjeka. A da tko od nas svoj život 
prodje, zar ne bi takodjer našao puno prilika, pri kojih 
je milost na nas uspješnije djelovala, da smo se konačno 
Bogu u ruke predali? 

Što valja odatle zaključiti? Valja na takove pri¬ 
like paziti i nikad ih neupotrebljene propustiti. Zar nema 
puno stvari, kojim posljedica ne vidite, i koje se kano 
slučajno dogadjaju, a koje vam sam Bog šalje kano 
tolika sredstva, da vas odvrate od svieta, i u svrhu, da 
vas konačno spase? Ovamo spadaju : dobri izpovjednici, 
dobra duhovna knjiga, koja propovied, što ju slušate; 
nenadana smrt poznatih prijatelja; gubitak imutka, što 
vas žalosti; nemilost, u koju upadoste kod koje osobe; 
razna boležljivost, koja vas sili, da urednije živite. Da 
vam je namjera Božja poznata, da je on na te prilike 
vaše spasenje svezao, ne biste li ih i te kako upotre- 
bili ? No od toga vam je bar toliko poznato, da vas 

tu sve nagoni, neka biste pri tome barem počitanje iz- 
kazali sakrivenom savjetu, što vam ga otčinska provi¬ 
dnost daje, koja vas ravna. I ako ni toliko od toga ne 
znate, to vas i to duži, da se posve predate milosti, u 
koju se uzdate. Ali vi prigovarate veleći: Ako je ovo 
ili ono kakova prilika za moje spasenje, i ako je s tim 
Bog milost obraćenja mojega spojio, onda ću se ja 
svakako spasti. No slušajte, što ću kazati: Vi se ne 
ćete nikada obratiti, ako sada dobro ne upotrebite ove 
milosti i ove prigode, koja je uprav vam pripravljena. 
Bila ta milost kakova mu drago, to je izvan svake 
sumnje, da njezin uspjeh ovisi o vašoj vjernosti. I dje¬ 
lovala ta milost kako mu drago, vriedi uviek pravilo 
Spasiteljevo: Stražite i molite (Mat. 26, 41). Molite se, 
jer bez milosti ništa ne možete; i stražite, jer milost, 
uza sve to što je svemožna, bez vas ništa ne čini. 
Molite se, da ima i za vas vrierne i dan spasenja; i 
stražite, da vam taj dan spasenja ne umakne. 

4. Valja i to iztaknuti, da milost, koja nas obraća, 
nas uviek pretječe, i u tom je njezino bistvo; jer kad 
bismo ju mi pretekli, ne bi ona bila više milost, jer bi 
se u nas predpostavila zasluga, kojom bismo ju mogli 
preteći. Mi, prem grješnici, možemo Boga njegovom 
milošću tražiti i naći; no mi ga ne bismo nikada nje- 
govoiin milošću tražili, da nas sam Bog nije drugom 
milošću prije potražio. U tom je dakle otajstvo, a i ču¬ 
desna ljubav Božja, što on sam hoće da grješnike pre¬ 
teče ; 'on naime hoće: nezahvalne i oporne duše k sebi 
pritegnuti, duše zločeste, koje zaslužuju njegovu osvetu ; 
duše slabe i nepostojane, kojih nevjerstvo i kojih pad 
u naprvo vidi. On ih traži, on ih pretječe, kada one 
na njega ni ne misle; u vrierne, kad se one od njega 
udaljuju. kada protiv njega ustaju, onda, kada im je on 
ogavan. 

Braćo grješnici, čujte 1 Premda je Bog u sebi ne¬ 
izmjerno ljubezan, mi ga grješnici ipak ne možemo sami 
od sebe početi ljubiti, nego sam Bog mora prvi korak 
učiniti, da nas sa sobom opet izmiri i sjedini; pa kad 
se tako dobroti Božjoj svidja, da on prvi početak čini, 
zar onda ne ćemo da mu za tu preveliku ljubav vra¬ 
timo ljubav ? Budući da dakle čast milosti Božje u tom 
stoji, da nas ona traži, to ćemo se mi njoj podvrći i 
rado se pred Bogom poniziti priznavajuć, da bez mi¬ 
losti ne možemo ni koraka učiniti u svrhu, da k Bogu 
dodjemo, ne možemo Boga uza sve njegove neizmjerne 
savršenosti ljubiti, ako on nas ne ljubi prije nego li 
mi njega ljubimo. To će nas i te kako poticati na za¬ 
hvalnost i vjernost prema Bogu. I pomisao na Božje 
milosrdje, koje nam grješnikom time pokaza, da nas je, 
ne gledeć na ngšu nevriednost, potražio, nas pretekao, 
nas na pravi put priveo, tako će nas u buduće s Bogom 
sjediniti, da toga veza ne će moći više nitko razkinuti: 
ni narav, ni strast, ni sviet sa svimi svojimi podražicami. 


A kako nas pretječe milost Božja ? Blagim, pozi- 
vajućim, a ne zapoviedajućim načinom. Gospodin Bog 
može se svom svojom moću poslužiti, kad obraća 
grješnika, ter ga prisiliti, da mu se bez prigovora po¬ 
kori. No budući da njegova milost djeluje u grješniku, 
to on hoće, da se njemu grješnik pokori ne na silu, 
nego radostno i od ljubavi. Premda je Bog silom svoje 
milosti gospodar nad našom voljom; i premda može 
s nami po svojoj miloj volji postupati: to on s nami 
postupa smjernim i po nas častnim načinom, jer on 
nam udahnjuje, on nas osvjedočava, on nas moli, da 
mi ono učinimo, što on hoće, da mi izvedemo. Premda 
je Gospodin Bog neograničeni naš gospodar, to on od 
nas vrlo malo traži, gotovo ništa. On od nas traži, da 
malo na se pazimo, da malo uredimo svoje neuredne 
poslove, da budemo oprezni u svojih riečih, da se pod- 
vrgnemo svojim dužnostim. Ali ako je to i malo, što 
Bog od nas s početka traži, uviek o tih malih stvarih 
ovise preobilne milosti Božje. Pa sbilja timi malimi 
stvarmi, naime tom malom pobjedom održanom nad 
našom strašću, tom malom silom nanesenom našim 
nagnućem, tom malom žrtvom naše koristi, tom malom 
požrtvornom ljubavlju, tom malom ođurnošću protiv 
taštine stavljamo se u stanje, da od Gospodina primimo 
puninu nebeskih milosti. Tako počinju velike promjene 
i velika obraćenja grješnika. Ne zaslužujemo li mi i 
veliku kaznu, kada Bogu ne damo što od nas iziskuje, 
kada korist, koju nam obećaje, i te kako nadkriljuje ono, 
što on od nas očekuje? 

5. Sv. Hrizostom ide još dalje, pa tvrdi, da se 
milost Božja, samo da blagim načinom svoj uspjeh po¬ 
stigne, kod obraćenja grješnika ravna po njihovih na- 
gnućih, po njihovih naravnih darovih, po istih njihovih 
slaboćah, nesavršenostih i pogrješkah; jer nas milost 
Božja nikada ne posvećuje načinom protivnim našim 
naravnim nagnućem, nego ona, da nas posveti, i ista 
naravna nagnuća usavršava. Jesmo li revni i marljivi, 
milost nas potiče na svetu revnost i goni nas na izvrši- 
vanje dobrih djela. Jesmo li nježni i damo li se lako 
na što skloniti, milost nas zadahnjuje ljubavlju prema 
Bogu, koja nam izmamljuje potoke suza pred njegovim 
nogama. Jesmo li ljubezni u obćenju s drugimi, milost 
tu ljubeznost oplemenjuje i pretvara u pravu kršćansku 
ljubav prema bližnjemu. Jesmo li strogi, milost tu stro¬ 
gost pretvara u djelovanje svete pokore. I tako ham 
milost, kako se izražava sv. Hrizostom, oduzima svaku 
izpriku, kad joj se opiremo; jer se ona, da postigne 
svoje namjere, našom nutrinom služi; jer u nas ničega 
nema, čim se ona nije poslužila u svrhu, da djelo na¬ 
šega spasenja izvede; jer ona ne traži druge naravi 
osim naše, ni drugog tiela ni druge duše osim naše, ni 
drugih naravnih darova osim naših, da od nas orio 
učini, što po volji Božjoj treba da budemo. 

6. Bog nas, istina, svojom milošću obvezuje, da 
sve ono preziremo, što sviet visoko cieni, i da se svim 
srcem odrečemo i časti i razkoši i dobara ovoga svieta. 
Ali kako ? On nas ne obvezuje prezirati ovaj sviet, prije 
nego li nas je svojom milošću upoznao sa pokvarenošću 
i varavošću njegovom, prije nego li nas je o tom osvje¬ 
dočio, da ovaj sviet ne može nikoga u istinu usrećiti. 
On nas ne obvezuje prije se odreći svieta, nego li nam 
je svojom milošću oduzeo svako štovanje i svaku lju¬ 
bav k svietu. A onda je lako odreći se onoga, što se ne 
štuje i ne ljubi, to više, ako Boga ljubimo, koji nam tu 
milost i svaku drugu daje, pomoću koje njemu za lju¬ 
bav i na same sebe zamrzimo upoznavši svoju pokva- 
renost, sniženost, nevriednost. 

I tako Bog biva gospodarom naših srca ne svojom 
neizmjernom moću ili silom, nego blagim utjecajem 
svoje sv. milosti. Da Bog naša srca osvoji, trebalo je, 
da se njegovo veličanstvo spusti do naše slaboće, da 
se njegova mudrost snizi do naše nevolje. Ali ako je 
milost Božja pogledom na način, kako grješnike k sebi 
priteže, i blaga, jaka je ona ipak i moćna pogledom 
na svoj učinak, svoj uspjeh. 

7. Naša je vjera u sebi i u svojih otajstvih, istina, 
tamna, no u svojih vjerodostojnih poticalih ona je i te 
kako jasna. Ono naime, što nam vjera očituje, jest oče¬ 
vidno vjerodostojno poradi vlastitosti poticala, što nas 
obvezuju da to vjerujemo. Ali jedno od najjačih i naj¬ 
važnijih poticala, što imaju u sebi i te kako veliku moć 
i silu dokaznu, jest milost, u koliko djeluje u dušah, 
koje je Bog odabrao kao posude milosrdja. Tko pro¬ 
motri obraćenje Samaritanke, kako ga sv. Ivan u svo¬ 
jem evangjelju (4, 4—43) opisuje, mora priznati, da u 
čovjeku biva nešto vrhunaravno; da Bog ima tajin- 
stvenih putova i načina, kako da nam srca gane ter ih 
po svojoj miloj volji ravna; da primamo takove utiske, 
kakovi samo od milosti dolaze; da se utjecajem te mi¬ 
losti naša sloboda, a da od svojih prava ništa ne iz¬ 
gubi, Božjemu gospodstvu posve pokorava. 

A u čem stoji čudo obraćenja kod Samaritanke? 
Čudo milosti Božje kod Samaritanke stoji u pobjedi, 
što ju milost održa nad njezinim umom, i u promjeni, 
što ju je milost proizvela u srcu te žene. To se čudo 
dogodi na tako čudovit način i u takovih obstojnostih, 
te nema sumnje, da je to djelo djelo svemožne ruke 
Božje. 

Čudo milosti Božje kod Samaritanke stojalo je 
ponajprije u pobjedi, što ju milost održa nad njezinim 
umom. Bit će vrlo poučno navesti na kratko njezino 
obraćenje, kako ga opisuje sv. Ivan (4, 4—43): Valjalo 
je Isusu proći kroz Samariju. Tako dodje u grad sa- 
marijski, koji se zove Sihar, blizu sela, koje dade Jakov 
Josipu, sinu svojemu. A ondje bijaše izvor Jakovljev; 
i Isus umoran od puta sjedjaše na izvoru; a bješe oko 


šestoga sata. Dodje žena Samaritanka da zahvati vode; 
reče joj Isus: daj mi da pijem. Reče mu žena Samari¬ 
tanka : kako ti Židov budući možeš iskati od mene žene 
Samaritanke, da piješ ? Jer se Židovi ne miešaju sa Sa- 
maritanci. Odgovori Isus i reče joj: da ti znaš dar 
Božji, i tko je taj, koji ti govori: daj mi da pijem, ti bi 
iskala od njega, i dao bi ti vodu živu. Reče mu žena: 
Gospodine, ni zahvatiti nemaš čim, a studenac je dubok: 
odakle ćeš dakle uzeti vodu živu? Jesi li ti veći od 
našega otca Jakova, koji nam dade ovaj studenac, i on 
iz njega pijaše i sinovi njegovi i stoka njegova? Od¬ 
govori Isus i reče joj: Svaki, koji pije od ove vode, 
opet će ožednjeti; a koji pije od vode, koju ću mu ja 
dati, ne će ožednjeti do vieka; nego voda, što ću mu 
ja dati, bit će u njem izvor vode, koja teče u život 
vječni. Reče mu žena: Gospodine, daj mi te vode, da 
ne žednim, niti da dolazim ovamo na vodu. Reče joj 
Isus: idi, zovni muža svojega, i dodji ovamo. Odgovori 
žena i reče mu: nemam muža. Reče joj Isus: dobro si 
kazala: nemam muža; jer si pet muževa imala, i sad 
koga imaš, nije ti muž; to si pravo kazala. Reče mu 
žena: Gospodine, vidim, da si ti prorok. Otci naši mo- 
ljahu se Bogu na ovoj gori, a vi kažete, da je u Jeru- 
salemu mjesto, gdje se treba moliti. Reče joj Isus: ženo, 
vjeruj mi, da ide vrieme, kad se ne ćete moliti Gtcu ni 
na ovoj gori, ni u Jerusalemu. Vi ne znate, čemu se 
molite, a mi znamo, čemu se molimo; jer je spasenje 
od Židova. Ali ide vrieme, i već je nastalo, kad će se 
pravi bogomoljci moliti Otcu duhom i istinom; jer Otac 
hoće takovih bogomoljaca. Bog je duh, i koji mu se 
mole, duhom i istinom treba da se mole. Reče mu žena: 
znam, da će doći Mesija, koji se zove Krist; kad on 
dodje, kazat će nam sve. Reče joj Isus: Ja sam, koji 
s tobom govorim. I iz grada onoga mnogi od Sama- 
ritanaca vjerovaše u njega za besjedu žene, koja svje- 
dočaše: kaza mi sve što sam učinila. Kad dodjoše dakle 
Samaritanci k njemu, moljahu ga, da bi ostao kod njih; 
i ondje osta dva dana. I mnogo ih više vjerova za 
njegovu besjedu. A ženi govorahu: sad ne vjerujemo 
više za tvoju besjedu, jer sami čusmo i poznasmo, da 
je ovaj zaista spas svietu, Krist. 

Čudo dakle milosti i njezine moći i sile stoji po¬ 
najprije u pobjedi, koju ona održa nad umom te Sa¬ 
maritanke. Ona bješe krivo'oožka i krivovjerka; žena 
tašta i zauzeta za svoje vjerske zablude, koje je nasto¬ 
jala i obraniti. No svatko zna, kako je težko uobće 
obratiti takove ljude, a još puno teže takove žene, kad 
one sebi šta zabiju u glavu; kako je težko, da istinu 
uvide, da ju iskreno potraže ter joj se podvrgnu; kako 
je težko koga od krivovjerja privesti k pravoj vjeri, od 
oholosti privesti ga k poniznosti. Ali jakost milosti pre¬ 
vladava sve potežkoće, i Gospodin Isus snagom svoje 
milosti obrati tu Samaritanku, i to obrati joj ponajprije 

njezin um odvrativši ju od njezinih zabluda, a onda 
osvjedočivši ju o tom, tko je on, u koju je svrhu došao, 
kako je on obećani Mesija, spasitelj svieta, Bog. I ona 
vjerova, da je Isus Krist Sin Božji. I tako svatko treba 
i da kaže, kojigod taj dogadjaj promatra, da je obraćenje 
te Samaritanke djelo Božje. 

Ali Gospodin Isus ne ostade na pol puta, nego 
kako joj promieni um, tako joj obrati i srce, koje je i 
te kako bludnomu griehu bilo odano. Svaki grješnik 
težko ustaje od grieha, ali bludnici jesu oni grješnici, 
koji kako lako u grieh padaju, tako se i te kako težko 
dižu iz svojega kala. I premda se djavao Bogu najviše 
opire uprav po bludnih griesih onih, koje sapete drži, 
ipak Gospodin Isus snagom svoje milosti obrati srce 
toj Samaritanki tako, te se čini, kano da joj je novo 
srce stvorio: ona se odreče svake bludnosti, svojih 
strasti i zlih nagnuća; ona od sada ništa ne voli osim 
Boga ; ona posta uzor krjeposti i svetosti. Jednom samo 
riečju: Ja sam onaj spasitelj svieta, koga očekujete, ganu 
joj Isus srce, i ona posta u Kristu novo stvorenje. Ona ne 
vidje, gdje Isus moru zapovieda, gdje hromim hod, a 
mrtvim život daje. Pisci i farizeji gledahu dan na dan 
čudesa Isusova; govorahu sa uzkrišenim Lazarom i sa 
drugimi izliečenimi od raznih bolesti, i ne vjerovaše u 
njega. A ova žena ne vidje nikakva čuda i vjerova u 
njega i njemu za ljubav svega se odreče. Ona ne vje¬ 
rova u Isusa poput Kananejke, što joj je kćer oslobodio 
od vraga; ni poput žene bolestne od krvotoka, što ju 
je od te bolesti oslobodio; nego jedino vjerova u njega 
poradi njega samoga. Što još više. Ona se tako obratila, 
da se i sama posvetila i svu Samariju k Isusu privela. 
Ona postade prva i prava apostolka Isusove vjere. Nje¬ 
zina revnost goni ju, da i druge upozna s Isusom. Ona 
ostavi posudu i više ne misli na vodu, nego jedino na 
Gospodina Isusa. Ona, istina, ostavi i Isusa, ali Isusu 
za ljubav, da i druge privede k vjeri u njega. I po 
svem gradu stade propoviedati Isusa kano pravoga 
spasitelja svieta. I sviet joj povjerava i podje s njom 
k Isusu, koga zamoliše, neka bi kod njih ostao. I on 
osta dva dana kod njih, i onaj sav narod spozna, da 
je Isus pravi spasitelj svieta. 

8. Tko je dakle u griesih ma kako velikih, bili oni 
krivovjerje ili bludnost ili psovka ili kradja ili pijanstvo, 
neka se ne usudi kazati: Slab sam, ne mogu se grieha 
ostaviti i ustati; jer ako si ti slab, jaka je milost, koja 
će ti dati snagu, i da zamrziš na grieh i da se pri- 
digneš te postaneš pravednik Božji; jer mi sve možemo 
učiniti u onom, koji nas jači (Filip. 4, 13). Valja, istina, 
ostaviti ono družtvo, onu drugaricu grieha; treba borit 
se proti strastim i zlim nagnućem; ali ništa za to, jer 
će nam Bog dati svoju svetu milost, ako ga za nju 
zamolimo, a njegova nam je milost dosta, da slomimo 
sve veze grieha, i da krjepostan život započnemo. No 


treba ne samo da se sami spasemo, nego valja da i 
druge upoznamo sa prevelikom ljubavi našega Gospo¬ 
dina, kojom on svakoga grješnika prima i rado mu sve 
griehe oprašta. Što zar ne možeš i ti dobrimi djeli, 
uzornim primjerom na druge djelovati, da ih za Go¬ 
spodina Isusa predobiješ? Zar niste vi, roditelji, uprav 
dužni poučavati svoju djecu u vjeri, sav trud ulagati 
na to, da vam djeca budu pravi kršćani, da djecu svoju 
i riečju i primjerom vodite putem, koji vodi u nebo? 
A vi, braćo grješnici, koji se milošću našega Gospodina 
Isusu obratiste, zar niste vi dužni nastojati oko toga, 
da se oni obrate, koje ste na grieh naveli, da nastojite 
da što više duša za njega predobijete, od koga toliko 
duša svojim griehom odvratiste. 

9. Sve to i još više učinit ćemo, ako sebi od Go¬ 
spodina Isusa izprosimo ovu veliku milost, da ga lju¬ 
bimo. Što se više pokvareni ljudi odvraćaju od Go¬ 
spodina Isusa, što više oni na njega i na njegovu sv. 
Crkvu i na njegove ustanove mrze, to više smo dužni 
mi ljubiti ono presv. Srce, koje od ljubavi kuca i za 
one, koji se od njega nezahvalno odvraćaju. Budući da 
je ljubiti Isusa velika njegova milost, valja ju od nje¬ 
gova presv. Srca moliti, i presv. Srce za svako naše 
naprezanje, za svaku našu želju, kojom mu izražavamo 
svoju ljubav k njemu, dat će nam novih obilatijih mi¬ 
losti, pomoću kojih ćemo i te kako rasti u ljubavi 
k njemu. A ta ljubav treba da bude ponajprije spojena 
sa sinovljim strahom, da se naime svega onoga čuvamo, 
što bi moglo raztužiti presv. Srce Isusovo. Ali treba 
pri tom imati i dobru namjeru; jer Gospodin Isus hoće, 
da u svih stvarih ne gledamo ni na što drugo, nego 
jedino na njega i na njegovu slavu, i da, zaboravljajuć 
posve na sebe same, sva svoja djelovanja obavljamo 
jedino za njega. 

Ljubav k presv. Srcu Isusu treba da bude iskrena 
u srcu i riečih, čista bez ikakve primjese; ona izklju- 
čuje svako neuredno čuvstvo prema stvorovom. Presv. 
Srce Isusovo hoće da nam bude sve: on jedini naš 
prijatelj, naš oslon i naša radost; on ne će da išta 
tražimo medju stvorovi. Naše je naime srce stvoreno 
jedino za Boga, i zato ne treba da se drugim čim pro- 
vidi, nego ljubavlju k Bogu. Zlo je po naše srce, ako 
se čim manjim zadovolji, nego li Bogom, ili ako do¬ 
pusti, da gori od kakova drugog ognja osim ognja 
čiste božanske ljubavi, koja ne može podnieti nikakve 
primjese. Što se mi bojimo dati mu podpunu žrtvu 
srca našega? To srce već njemu i onako pripada, no 
on ga hoće da sam posjeduje, to jest da je prazno od 
svega. Naše je srce tako maleno, da ne može podnieti 
dvie ljubavi; a buduć da nije za drugo šta stvoreno, 
nego za ljubav Božju, nema ono mira, dok u njem ima 
kakove primjese. Molimo zato od Gospodina, neka bi 
nam tu milost dao, da jedino na njega mislimo, jedino 

njega ljubimo i njemu od srca govorimo: Sve za Boga, 
ništa za me; jedno srce, jedna ljubav jednomu Bogu. Moj 
Bože i sve moje! Ti si sav moj, a ja sam sav tvoj! 
Mnogi će od vas možda kazati: Takova savršena lju¬ 
bav k Bogu nije za me, nego za stanovite odabrane 
duše: rieč, koja puno duša odvraća od prave ljubavi 
k Bogu, a na krivom temelju. Zar to ne spada na bistvo 
kršćanskoga života? Nije li Gospodin svim svojim uče¬ 
nikom kazao: Nitko ne može služiti dva gospodara: 
nuždno će jednoga ljubiti, a na drugoga zamrziti. Bez 
sumnje, Gospodin nam ne zabranjuje zakonite ljubavi. 
Zar nije on sam ljubio svoju majku, učenike svoje? 
Ali on hoće, da ljubav k njemu nadmaši svaku zakonitu 
ljubav, i da smo spremni za njega i život svoj dati, 
ako bi trebalo posvjedočiti svoju vjernost prema njemu. 
Čuvajmo dakle svaku milost, što nam ju Gospodin daje, 


— 1908. 


jer je možda uprav na tu milost, koju kaniš od sebe 
odbiti, privezao spasenje tvoje; ali najviše nastojmo da 
se onoj milosti odazovemo, koju nam daje u svrhu, da 
jedino njega od svega srca ljubimo, jer tko njega 
istinski ljubi nije moguće, da ga uvriedi; nije moguće, 
da ne čini njegove volje i ne izpunja njegovih zapo¬ 
vjedi i želja; nije moguće, da se ne spase; nije moguće 
da ne đodje u nebo, kamo nas sve po zagovoru bi. dj. 
Marije uveo trojedni Bog Otac i Sin i Duh sveti. Amen. 

(Ovaj pastirski list neka se narodu pročita prve 
korizmene nedjelje.) 

U Sarajevu na blagdan presv. Imena Isusova 
19. siečnja 1908. 

f Josip v. r. 
nadbiskup vrhbosanski. 


— Vrhbosna. 


Katolički njemački Volksverein 


Od svih liga i udruga, što su nastale inicijativoip 
njemačkih katolika, najbolje je uredjen i najdjelatniji je 
sigurno Volksverein. Volksverein je posljednja velika 
zamisao velikoga Windthorsta: to je bila zaista ideja 
onoga duha, koji je u najteža vremena umio priba¬ 
viti njemačkomu Centrumu pobjedu. 

Odavno se vodja njemačkih katolika bavio ne- 
* prestanim napredkom socijalizma; on se uvjerio, da 
revolucijonarnoj taktici i propagandi moraju kršćanski 
socijali bezodvlačno suprotstaviti uspješnu taktiku i pro¬ 
pagandu, ako se ne će, da ciela zemlja pomalo priedje 
na kolektivizam. 

Iz ove je potrebe nastao Volksverein fiir 
das katholische Deutschland ili Pučko 
družtvo za katoličku Njemačku. 

Windthorst, koji se nije volio nikada prenagliti, 
razmišljao je i kroz veći dio godine 1890. savjetovao 
se sa svojimi prijatelji o naravi zasnovanoga djela. 
Unatoč slabomu svom zdravlju, unatoč molbam svoje 
obitelji nije on uzmaknuo ni pred kojim naporom: on 
htjede da sretno dovrši to djelo, što ga je smatrao glav¬ 
nim za spasenje domovine. Kad je jednoga dana, težko 
već bolestan, odlazio u Koln, da predsjeda jednoj skup¬ 
štini, oprosti se s njim njegova žena ovom odlučnom 
besjedom: „Ti više ne živiš za drugo nego za veliku 
stvar, i mi treba da prihvatimo žrtvu, sve da se ti i 
ne vratiš s toga putovanja. Mi stavljamo naše pouzdanje 
u Boga.“ Nije čudo, da su takove duše mogle za¬ 
misliti i ostvariti kakvu veliku ideju. 


„Naša je dužnost: naše sile i naše vrieme 
upotrebiti za dobro puka. Mi smo kao i Krist došli 
medju puk, ne da budemo služeni, već da služimo 
puku.“ (Knez biskup dr. A. Jeglić.) 

U mjesecu studenom g. 1890. obaviesti Windthorst 
katoličku Njemačku, da je djelo pripravljeno, a 15. ve¬ 
ljače sliedeće godine uvelo se ono u život u Kolnu, 
metropoli porajnskoga katolicizma, skupštinom, kojoj je 
predsjedao nadbiskup kolnski Msgr. Kremenz. 

Bila je ta skupština sjajna i prva od mnogo¬ 
brojnih uspjeha, što ih doživjela povjest Volksvereina. 
Većje bio papa Leon XIII. breveom od 23. prosinca 
1890. potvrdio i blagoslovio poduzeće. Mnogi su bi¬ 
skupi sokolili inicijativu Windthorstovu, koji je umro 
nekoliko mjeseci iza kako je pokrenuo to veliko pučko 
družtvo. Windthorst je izkazao za svojega života ne¬ 
prispodobivih usluga katoličkoj stvari u Njemačkoj. On 
je pobiedio Kulturkampf, i to je bilo djelo njegove gotovo 
ciele parlamentarne karijere. No prije nego izdahnu, 
htjede da osigura budućnost svojini suvjernikom, kao 
što im je bio osigurao sadašnjost. Ostavi im svoj naj¬ 
ljepši testamenat — Volksverein, koji ujedini katoličku 
Njemačku u jaku vojsku, oduševljenu istim duhom, po¬ 
slušnu istoj upravi, sposobnu da odolieva pobjedonosno 
svim navalam kolektivističkim. 

Da omogućimo našim čitateljem ocieniti ustroj¬ 
stvo Volksvereina, onakvo kakvo je bilo od svojega po¬ 
stanka, donosimo u kratko njegove statute: 

1) Svrha je Volksvereinu boriti se protiv zabluda 
i razornih težnja u pogledu socijalnom, te braniti kr¬ 
šćanski poredak u družtvu. 

2) Ova se svrha postiže individualnom djelatnošću 
društvenih članova, konferenc jami i širenjem štampe. 




Katolički njemački Volksverein. 


49 


3) Tko hoće da bude članom Pučkoga družtva sa 
pravom glasa, treba da je katolik, Niemac i punoljetan. 
Svaki član plaća godimice u družtvenu blagajnu prinos 
od 1 marke. 

4) Družtvom upravlja vieće, sastavljeno barem od 
7 članova, odabranih na jednu godinu od glavne skup¬ 
štine. Glavna skupština imenuje i predsjednika i pod- 
predsjednika. Vieće odabira izmedju sebe tajnika i bla¬ 
gajnika. Vieće ima pravo kooptacije, t. j. primati bez 
izbora. 

5) Vieće bdi nad glavnimi interesi družtva; na¬ 
vlastito se bavi držanjem glavne skupštine i posebnih 
skupština. 

6) Ono se takodjer bavi uredovanjem i razširiva- 
njem brošura i trakta (Flugschriften). Napokon ono nad¬ 
zire uplatu prinosa i jamči za fondove družtva: svake 
godine mora ono da glavnoj skupštini podnese novčani 
izvještaj. 

7. Zakonito boravište glavne skupštine jest Mainz. 
Ako uztreba da se razprši družtvo, tad odlučuje o tom 
glavna skupština. U slučaju razpršenja mora se vieće 
izjaviti o upravi dobara družtva. 

Ovo su obćenita pravila Volksvereina. No da či¬ 
tatelj dobije tačniju sliku o djelovanju Volksvereina, navest 
ćemo još neke upute, što ih vadimo iz liepe stu¬ 
dije Msgra Kannengiesera: ,,Was ist der Volksverein 
fiir das katholische Deutschland, was hat er bisher 
getan ?“ 

Vidjeli smo, da Volksvereinom upravlja vieće, ko¬ 
jemu je sada predsjednik veleindustrijalac Brandts, a 
podpredsjednik Trimborn, odvjetnik u Kolnu. Blagajnik 
je Elkan, novčar u Kolnu. Tajničtvo je povjereno dvo¬ 
jici odličnih svećenika: dr. Hitzeu, zastupniku i profe¬ 
soru na universitetu u Miinsteru, i dr. Pieperu. Ovaj 
ima naslov glavnoga tajnika, te boravi u Miinchen-Glad- 
bachu, i može se reći, da je on sa prof. dr. Hitzeom duša 
Volksvereinu. Dr. Pieper nije samo zaslužan organizator, 
nego je i darovit govornik. 

Ostali članovi upravnog vieća pripadaju najraz- 
ličitijim kategorijam družtva: vidimo u njem svećenika, 
trgovaca, odvjetnika, novinara, plemića, zastupnika. No 
čini nam se, da je administrativno obilježje Volksvereina 
vrlo oportuna decentralizacija i začudna jednostavnost 
uredjenja. 

Za svaku diecezu ili za svaku pokrajinu izabira 
predstojnik (der Vorstand) jednoga zastupnika (Dičcezan- 
vertreter ili Landesvertreter). Ovaj „zastupnik" ima pod 
svojom upravom „poslovodje" (Geschaftsfiihrer) po¬ 
sebno za pojedino okružje ili za pojedini grad. Napo¬ 
kon su „pouzdanici" (Vertrauensinanner). Ovi, dva ili 
tri u župi, nastoje da zadobiju novih pristaša, primaju 
prinose članova, kojim u zamjenu daju ceduljicu druž¬ 


tvenu, razpačavaju napokon tiskanice propagande, na¬ 
ročito t. zv. Flugblattere. 

Kako se dakle vidi, dosta je naći u kojem mjestu 
jednoga ili dva „pouzdanika" — a mjestni ih župnik 
može gotovo uviek označiti — a da Volksverein pro- 
klije novom klicom u dotičnom kraju. 

Ova je organizacija vrlo promišljena. Msgr. Kan- 
nengieser označuje začudnimi njezine probitke. Pouzda¬ 
nik, veli on, nije kakav poglavica, kakav predsjednik, 
koji bi mogao stavljati ostale u sjenu. U očijuh vjer¬ 
nika on je jednostavni kršćanin, pobožniji, gorljiviji, koji 
se brine za stvari vjerske i socijalne. Neki bi oklievali 
pristupiti u družtvo, ali ovakim predstavnikom družtva 
ne će odbiti svoj pristup. Sa gledišta propagande ovo 
je prvi probitak. 

Drugi je probitak, što ovaj postupak dopušta za¬ 
početi u svakom selu vrlo čednim krugom. 

Čim se kani ustrojiti kakvo družtvo sa predsje¬ 
dnikom ili ravnateljem, treba osigurati efektivno sudje¬ 
lovanje izvjestnoga broja osoba. Lako je sakupiti koju 
stotinu članova, kad se jednom ima 20 ili 25. Najteže 
je sakupiti prvu grupu, pa često i najenergičniji orga¬ 
nizatori ne uspiju sbog ove početne zapreke. Iz toga 
sligdi, da je djelo, što iziskuje podpunu lokalnu orga¬ 
nizaciju Sa autonomnom direkcijom, u pogibli, da se ne 
će brzo razširiti. 

No Volksverein izmiče toj pogibli. Čim je on uzeo 
na nišan koju pokrajinu ili koje okružje, odmah se 
može razširiti na sve strane dotične zemlje. Dosta je 
da ima u svakom mjestu po jednoga ili dva „pouz¬ 
danika". 

Ovi se ljudi sastaju posvuda, jer će medju njimi 
obično biti svećenstvo župsko. Župnik, kapelani prvi su 
„pouzdani" pomoćnici družtva. Jednostavni ih vjernici 
pomalo sliede, i tako ravnajući odbor može u isti mah 
na sve katolike jednoga kraja uspješno djelovati. 

Naznačili smo eto obćenito ustrojstvo Volksvereina 
barem velikimi crtami. Da vidimo sada, na koji je stu¬ 
panj razvitka dospio Volksverein do danas. 

Naći ćemo statistiku u rukovodniku, što ga je 
prije nekoliko godina izdalo predsjedništvo. Ovdje ćemo 
iznieti detail brojeve za različite krajeve njemačkoga 
carstva. Navest ćemo i broj glasova, što su ih kod 
izbora g. 1898. zadobili kandidati Centruma. Tiesna je, 
kako ćemo vidjeti, sveza izmedju ove dvie kategorije. Ali 
Volksverein nije bio onda još uspio da grupira sve 
katoličke izbornike. Svake godine uspieva u tom uprav 
začudno. 

1) Kraljevina Pruska: Pokrajina rajnska 61.724 
članova Volksvereina, a 414.118 katoličkih izbornika; 
Hessen-Nasovska 6.671 i 47.655; Vestfalska 32.296 i 
199.223; Hanoveranska (Winđthorstova domovina) 14.650 
i 17.770; Šlezvig-Holsteinska 504 i 857; Saksonska 

I. 414 i 10.263; Brandenburžka 151 i 2.466; Pomeran- 
ska 61 i 315; Iztočna Pruska 701 i 18.086; Zapadna 
Pruska 584 i 21.313; Poznanjska 5 i 12.084; Šlezka 

II. 448 i 195.179; Hohenzolernska 1.326 i 7.120. 

2) Kraljevina Bavarska 13.636 i 297.337. 

3) Kraljevina Vtirtemberžka 20.257 i 73.816. 

4) Kraljevina Saska 1.057 i 1.903. 

5) Velika vojvodina Badenska 8.526 i 97.779. 

6) Velika vojvodina Hessen-Darmstadska 3.699 
i 18.599. 

7) Vojvodina Meklenburg-Šverinžka članova 0 
i 96 izbornika. 

8) Vojvodina Sasko-Veimarska ništa. 

9) Vojvodina Oldenburžka 1.176 i 11.910. 

10) Braunšveig 53 i 528. 

11) Kneževina Lippe-Detmold 90 i 326. 

12) Hamburg, Bremen i Liibeck 1.467 i 714. 

13) Elzas-Lotarinžka 3.066 i 107.415. 

Ove brojke, koje su danas već zastarjele, pružaju 
nam pojam o geografskom razđjeljenju Volksvereinovih 
sila. Naravno je, da Volksverein stiče najviše djelatnih 
simpatija u krajevih katoličkih, navlastito u dolini Rajne. 

Možemo još opaziti gdjegdje vrlo veliku razliku iz- 
medju broja Volksvereinovih pristaša i broja zadobive¬ 
nih g. 1898. glasova za kandidate Centruma. To po¬ 
kazuje, da Volksverein prije 10 godina nije bio još 
postigao svoju kulminaciju i da mu je bilo još ostva¬ 
riti zamašne napredke. Posljednjih godina silno je po- 
kročio napried. Lanjske godine javilo se na katoličkom 
kongresu u Wurzburgu, da Volksverein broji već preko 
665.000 članova. 

Napokon pruža nam prispodoba brojaka iznesenih 
u rukovodniku sa podatci skrutinija g. 1898. zanimljivu 
pojavu: da su revolucionarni socijalisti prevladali u 
krajevih, u kojih Volksverein još nije uhvatio dubljega 
koriena. 

Volksverein je u istinu najstrahovitije i najosbilj- 
nije oružje protivnika kolektivizma. On je ustanovljen, 
da pobija tu nauku, 1 i prvi članak njegovih ustanova 
iztiče jasno ovu svrhu. Od svojega utemeljenja nije 
Volksverein izgubio s vida cilj, za kojim je bio pregnuo 
Windthorst. 

Nasuprot protestantizam čudesan je uvoditelj so¬ 
cijalističkih teorija. Francez Juraj Goyau iznio je u prvom 
svezku svojega najnovijeg djela „Religijozna Njemačka" 
ovu činjenicu na vidjelo: Jedini kotari u porajnskoj 
Pruskoj, u koje je prodro socijalizam, jesu Sollingen i 
Elberfeld-Barmen, gdje su protestanti u većini; i 
dolina Vuppere, koju neki liberalci zovu „dolina pobo- 
žnjaka", jest područje socijališta, kao i grad Ntirnberg. 

Da pokažemo sad, kako Volksverein vodi borbu 
protiv revolucijonaraca. 

Ponajprije on to čini javnom riečju. 


Volksverein ustrojava konferencije, u kojih pučki 
govornici kazuju radničkom slušateljstvu ili seljakom, 
što su već ostvarili njemački katolici u prilog proletar- 
cem, a o čem nasuprot sanjare vodje socijalizma. Svake 
godine drži Volksverein barem pet ili šest propagand- 
skih sastanaka, na kojih govore ljudi najrazličitijih slo¬ 
jeva. Ne treba dokazivati korist ovih skupština navla¬ 
stito u krajevih, gdje je borba osobito živahna. 

No javni sastanci imaju veliku manu: oni obično 
obuhvate samo stanovit broj čeljadi, te privlače gotovo 
uviek isto slušateljstvo. Radnik u dobrih prilikah, miran, 
otac obitelji obično se suzteže polaziti dvorane, „gdje 
se tjera politika". 

A ipak treba i ovog radnika očuvati od kolek- 
tivističkih varka. No kako doprieti do njega? 

Pučanin, ako i ne polazi kakovu Volksversammlung, 
ipak rado čita ono, što mu se daje ili što kupi; stoga 
se i Volksverein puno brine za propagandu pisanom rieči. 
U taj način osvajanja ulaže on mnogo truda, te je kroz 
ovo nekoliko godina razpačao po čitavoj Njemačkoj 
preko dvadeset i pet milijuna štampanih stvari. 

Ponajprije osnovao je Flugblattere od četiri do 
osam stranica, u kojih su čudesnom jasnoćom razprav- 
ljaju glavna pitanja, što su na dnevnom redu: ove bro- 
šurice imaju svrhu da učvrste puk u onih istinah kr¬ 
šćanskih, što ih socijalizam najvećma napada. Ima ih, 
koje su uprav malena remek-djela, kao n. p. ona, što 
ima nadpis: „Die neuen Bauernfreunde mit 
der roten Kravatte". Bi rekao da je to sedam 
ili osam sto redaka očuvalo mnogo duhova od kolek- 
tivističkih šimera. 

U katoličkih krajevih, da ne zastraše javnoga kršća¬ 
nina, prikazali se revolucijonarci dobrimi apostoli. Oni 
su prosvjedovali, kad im se reklo, da su bezvjerci; oni 
se dragovoljno priznali za Krista — „prvoga socijalista" ; 
izjavljivali su, da se pitanja religijozna jedino tiču sva¬ 
čije savjesti. Bila je to vješta taktika, koja je mogla da 
zavede neuke duše. 

Volksverein vidio je pogibao i da joj doskoči, izda 
Flugblatt pod nadpisom: „Sind die Kirchenvater die 
Vorlaufer des Socialismus", ili „Kann man ein gut katho- 
lischer Christ und dabei doch Social-demokrat sein?" 
No ovaj se spis nije dosta cienio, i koje vrieme zatim 
izdaše četiri stranice sa nadpisom: „Sind die Social- 
demokraten religionsfeindlich?" 

Volksverein je tačnim poznavanjem sbiljnosti shva¬ 
tio, da za uspješno pobijanje socijalizma nije dosta samo 
čisto negativna kritika. Razoriti doktrinalnu sgradu re¬ 
volucionarnoga kolektivizma vriedi zaista nešto; no 
hoćemo li stvoriti djelo trajno i doista socijalno, treba 
ne samo zadovoljiti se razaranjem, neko treba i ustro¬ 
javati. Stoga je velik broj članova njemačkog Centruma 
predložio i podržavao u Reichstagu politiku reforme. 


Katolički njemački Volksverein. 

Htijući da izigra osnove kolektivizma, spoznao je Volks¬ 
verein, da bi bilo jedno od najboljih sredstava pokazati 
bezkoristnost djelovanja „ljudi sa crvenim ovratnikom" 
po uspjeh družtvenih poboijšica. I stalo se u Flugblat- 
terih tačno čitati, što je učinio Centrum za „zanatlije", 
za „trgovce", za „radnike", za stalež „poljodjelski" bilo 
u Reichstagu, bilo u Landtagu pruskom, bavarskom, 
viirtemberžkom, heskom ili badenskom. U tih strani- 
cah nema deklamatornih fraza, nego su tu sakupljene 
činjenice, od kojih svaka postaje jedan argumenat. 

Uz Flugblattere, što se bezplatno diele u vrlo ve¬ 
likom broju, i koji dopiru sve do u najzadnje rudnike Vest- 
falske i u kolibu najsiromašnijega bavarskog seljaka, 
izdaje Volksverein još spise za one, koji bi kakvimgod 
načinom mogli igrati koristnu ulogu u pokretu kato¬ 
ličkom: to je sbirka Soziale Tagesfragen, u 
kojoj ima različitih studija, n. p. o socijalnih konferencijah 
svećenstva i t. d. Napokon izlazi osam puta na godinu 
za sve članove vjestnik družtva pod nadpisom Der 
Volksverein, Stimmen aus dem Volks- 
vereine ftir das katholische Deutschland. 
Ovoj publikaciji nije samo svrha, da članove obavješćuje 
o družtvu, da ih upoznaje s njegovimi nastojanji i s nje¬ 
govim napredkom, nego ona je nada sve pravi arsenal, 
gdje bojovnici nalaze oružje upravljeno protiv socijalizma. 
Volksverein shvata dakle divno organizaciju propagande 
pisanom rieči. Pa ipak se ova organizacija upravnom 
odboru nije činila dostatnom; pokazalo se, da ima 
mnogo katolika, koji nikada ne primaju Flugblattera, 
ili slučajno samo po koji pročitaju. 

Htjelo se dakle pokrenuti prošireniju a u isti mah 
i pravilniju akciju: tu su službu jedino mogle izvršavati 
novine. U Njemačkoj je konfesijonalna štampa vrlo raz- 
širena, vrlo podržavana i zahvata stoga mnogobrojno 
obćinstvo. Volksvereinu nije dakle trebalo stvarati novih 
organa, već samo umjeti se okoristiti organf, što su 
već postojali: on predloži, da će bezplatno šiljati svake 
subote časopisom Centruma jednu Socijalnu ko- 
respondencu. Ova korespondenca, kako je izjavio 
proglas, uredjivana od prvih ekonoma i socijologa, ima 
da vrši najveće usluge navlastito novinam pokrajinskim. 
Ove će u njih nalaziti bogate gradje za svoje socijalne 
i politično-ekonomske članke. Oko trista katoličkih no¬ 
vina dobiva ovu Socijalnu korespondencu, najorigi- 
nalniju možda od svih kreacija Volksvereina. Socijalni 
impulz Volksvereina prelazi tako na stotine hiljada 
čitatelja. 

Početkom g. 1902. organizovao je Volksverein i 
jednu Apologetičnu korespondencu. Ova u 
velike pomaže katoličkoj štampi u njezinoj borbi protiv 
današnje kulturkampfističke tendencije. 

Izašla su pod nadpisom Material ftir Reden 


tri svezka konferenca, što izkazuju golemu uslugu mla¬ 
dim govornikom. 

Ali ni sve ove publikacije niesu još dostatne 
onim, koji se bilo u kakvu učevnom krugu, bilo za 
kakav popularni govor hoće da udubu u ovo ili ono 
budi političko budi ekonomsko pitanje. Stoga je Volks¬ 
verein ustrojio u Munchen-Gladbachu centralnu so¬ 
cijalnu i apologetičku biblioteku, koja bezplatno šalje 
svim članovom Volksvereina brošure i socijalna djela, 
što im uztrebaju. Ne treba da iztičemo usluge, što ih 
ova ustanova čini onim, koji žele da sliede tiek pokreta 
ekonomskih i političkih znanosti. G. 1901. pozajmljeno 
je preko 4000 knjiga i brošura. 

Volksverein ima još i drugu instituciju, što je od 
velike važnosti intelektualne: to su praktični socijalni 
tečajevi. Svake se godine najvidjeniji od kršćanskih so- 
cijala muževi sakupljaju u ovom ili onom gradu Nje¬ 
mačke, te drže predavanja bilo o pitanjih teoretičkih, 
bilo o pitanjih primjenjivanja. To su neka vrsta pučkih 
ambulantnih universiteta, što se otvaraju gotovo svake 
godine u jednom ili drugom gradu carevine. Socijalno 
središte pomaže sastavljati listine govornika za svaki 
dio zemlje. 

Tako Volksverein širi čitavom Njemačkom na mi¬ 
lijune spisa i brošura; tako proniče svojimi poukami 
svu katoličku štampu, ustrojavajuć visoku socijalnu na¬ 
stavu i držeći javne sastanke posvuda, sve do u naj¬ 
manje seoske župe. 

Nu osnova Windthorstova nije imala da bude 
samo ognjište prosvjete: ona je imala takodjer da bude 
i središte djelatnosti. Ona je to i postala pomoću svo¬ 
jega informacionog ureda. Ova ustanova ima 
dvostruku svrhu: 1) davati članovom Volksvereina pi¬ 
sane upute o svih pitanjih pogledom na razna radnička 
osiguravanja; 2) podpomagati osobe, koje upravljaju 
ili hoće da osnuju djela i institucije ekonomsko-kršćan- 
ske, podavajuć im potrebne upute i spise i podpoma- 
žuć ih dapače materijalno. 

Da pokrene što više ovakih institucija, izdao je 
ravnajući odbor Volksvereina više Flugblattera o tih 
pitanjih: u svih ovih publikacijah iztiče se važnost ustro¬ 
javanja radničkih skupina po uspjeh socijalno-ekonomske 
reforme. 

Takovo je u ovih velikih crtah djelo, što ga je 
ostvario Volksverein. Ovoj uzornoj instituciji pripada 
dobrim dielom zasluga, da se je sačuvalo katoličko pu¬ 
čanstvo njemačkoga carstva od socijalizma. I Volksverein 
stupa k pobjedi. U njegovih toli različnih naporih jest 
borba protiv revolucionarnog socijalizma samo spo¬ 
redna. S pogibli kolektivističke niklo je doduše kato¬ 
ličko pučko družtvo; no najviša svrha, što ju Volks¬ 
verein predlaže onim hiljadam svojih pristaša, jest pro¬ 
cvat podpunoga kršćanstva. 

Br. 3. i 4. — Vrhbosna. — 1908. 


I tako katolički njemački Volksverein u istinu za¬ 
služuje, da ga proučavaju i da se za njim povode ka¬ 
tolici drugih zemalja, jer takova ustanova, tako veli¬ 
čanstvena škola socijalna može posvuda da učini golemih 
usluga. Hvala Volksvereinu, što je već mnoga pokrajina 
izmakla framasonskom utjecaju! U M.-Gladbach šalju 
se iz mnogih pokrajina izaslanici, da prouče tu ponaj¬ 
bolju katoličku instituciju, pa da ju onda presade medju 
svoj katolički narod. Ne bi li ta sreća usrećila i ka¬ 
tolički narod hrvatski! Od složnoga hrvatskog episko¬ 
pata molimo tu spasonosnu akciju. Vriedi i još kako 
i za nas katolike Hrvate ova rieč; „Doklegod ne ima- 
dnemo jednu socijalnu svezu poput njemačkoga Volks- 


vereina i jedno socijalno središte poput Zentral- 
s t e 11 e u M.-G 1 a d b a c h u, dotle ne ćemo biti niti 
složni niti jaki niti politično zreli." („Civilta Cat- 
tolica" talijanskim katolikom g. 1905.) 

Reklo se je, da je njemački Volksverein testame- 
nat Windthorstov. Ali će se taj testamenat ne samo u 
Njemačkoj, nego naskoro i u oba svieta izvršivati na 
najveće dobro katolicizma. I tako velike misli preživlja¬ 
vaju velike ljude i cvjetaju za uviek na njihovih gra¬ 
bovih. 

Kamo liepe sreće, da ovi naši redci budu sjeme 
takove misli na katoličkom hrvatskom tlu! Bože daj, da 
doživimo što prije taj žudjeni dan! 


Nove odredbe rimske za čestu i svakidašnju sv. pričest. 

Piše Ivan Petar Bok D. I. 

(Nastavak.) 


Što se tiče druge tačke pitanja, veli taj bogoslov ’) 
dalje, poznato je uzoritim Očima, da sveti zbor svetog 
Oficija u naše vrijeme običaje u većoj mjeri i uz lakše 
uvjete nego li nekoć podijeliti povlasticu, po kojoj vjer 7 
nici bolujući od starosti ili od dugotrajne bolesti i pre¬ 
slabi, da bi se mogli držati naravnoga posta, mogu 
jedanput u tjednu ili takogjer češće, ako se radi o duv- 
nama ili o pobožnim redovnicima, pristupati k stolu 
Gospodnjem, makar prije nešto uzeli u obliku pića. 

No povodom dekreta od 20. prosinca 1905. čini 
se, da se nešto više želi, i o tom pita se mnijenje 
uzorite gospode, da li naime i kakva nova disciplina 
može se zgodno uvesti u ovoj tački. 

Ovdje se očito ne radi o teškim bolesnicima uz 
najbližu smrtnu pogibao, jer se ovi, makar i ne bili na 
tašte, mogu i moraju pripustiti k sv. Euharistiji, koja 
se ima primiti kao popudbina. Rimski bo ritual (tit. 4. 
cap. 4. nn. 3. et 4.) zgodno odregjuje: „Kao popudbinu 
podijelit će (župnik) sv. pričest, kada je vjerojatno, da 
se (bolesnik) ne će više moći pričestiti... A moći će 
se popudbina onima, koji će brzo umrijeti, dati, makar 
i ne bili na tašte." Crkveni pak običaj, kako veli Reuter 
(Neo-confessarius, part. 3. cap. 6, n. 3.), apsolutno izu- 
zimlje od zapovijedi posta pogibeljno oboljele, ako ne 
mogu lako ostati na tašte." 

Donekle bi se dakako mogla razići mnijenja bo¬ 
goslova u odregjivanju roka, koji bi morao služiti kao 
razmak, iza kojega se opasnom bolesniku u istoj bolesti 


') Kako naknadno čujemo, ovaj bogoslov nije nitko drugi, 
nego učeni kardinal Kažimir Gennari. Belgijski pak redovnik, 
koji je svetoj Stolici podastro prije spomenutu molbu, jest P. 
Julije Lintelo D. 1. 


može iznova podijeliti popudbina. Izvjestitelj kongre¬ 
gacije navodi ovdje različita mnijenja bogoslova i na¬ 
stavlja: „Praktično pak Benedikt XIV. (De Syn. Dioec. 
lib. 7. cap. 12. n. 4.) uči u ovom pogledu prema istini, 
pobožnosfi i pravednosti: „Neka se župnici ne ustru¬ 
čavaju svetu Euharistiju ponovno nositi bolesnicima, 
koji ju i u istoj smrtnoj pogibli žele češće primati kao 
popudbinu, dok se ne mogu držati naravnog posta." 

No pustivši sad pitanje o teškim bolesnicima, ako 
se uzmu u pretres prilike hroničnih i drugih bolesnika, 
što bez smrtne pogibli boluju od dugotrajne bolesti: da 
se ne bi promijenio stari zapt, zato prije svega vo¬ 
juje odredba obrednika rimskoga, koja ovako glasi: 
„Drugim bolesnicima, koji se radi pobožnosti pričešćuju 
u bolesti, treba podijeliti Euharistiju prije svakoga jela 
i pila." 

K tomu bi se mogle mnoge zloporabe uvući, kad 
bi se bolesnici izvan smrtne pogibli dispenzirali od op¬ 
ćenitog zakona posta. 

Jer i bez obzira na teret župnika, koji bi mogao 
oteščati, osobito ako bi bilo više hroničnih bolesnika u 
župi, treba osim toga uvažiti, da se po rimskom ob¬ 
redniku (loc. cit. n. 6. 7. et 8.) presveti Sakramenat 
mora javnim i časnim načinom nositi k bolesnicima. 
A sveti zbor obreda u naredbi za biskupiju Manto- 
vansku od 6. veljače 1875. br. 3337 odlučio je, da 
treba kao zloporabu ukinuti običaj, po kojem se po¬ 
pudbina tajno donosi bolesnicima bez ikakva izvanjeg 
znaka poštovanja, ako važni razlozi ne opravdavaju 
ovaj postupak. 

Ako bi se pak hronični bolesnici i bez naravnog 
posta (redovito) pripuštali k sv, pričesti i opominjali 
na često primanje tijela Gospodnjega, morala bi se 

presveta Euharistija ’) barem nešto češće nositi kroz 
ulice i u kuće bolesnika; a jedva ili ni jedva ne bi se 
to moglo učiniti uz dužno poštovanje. 

Ako bi pak dosadanji zakon ostao u krjeposti, 
te bi se zgodnim povlasticama priteklo u pomoć rev¬ 
nosti i pobožnosti bolesnika, ostalim bi poteškoćama 
do sada razloženim bila u naprijed vrata otvorena. 
Prema tomu činilo bi se, da ne valja ništa novo od¬ 
rediti. 

S druge pak strane možemo primijetiti, da je za¬ 
kon crkveni o nužnom naravnom postu i za same 
bolesnike prije primanja sv. pričesti zato izdan, da se 
u jednu ruku preteku neredi nekih, koji se iza obilnog 
jela i pila nijesu žacali pristupiti k svetome stolu, i da 
se u drugu ruku usavrši štovanje prema preuzvišenom 
Sakramentu. No ovi se neredi ne mogu dogoditi kod 
hroničnih bolesnika, niti se umanjuje štovanje Sakra¬ 
menta poradi pomanjkanja posta u slučaju bolesti, jer 
je ovdje po srijedi ispričavajući uzrok. Čini se dakle, 
da ima dovoljan razlog za ublaživanje zakona. 

Dalje, kada se svim vjernicima Kristovim bez 
razlike preporučuje svakidašnja ili barem česta pričest, 
nema nikakva razloga, zašto bi ovo bilo zabranjeno 
bolesnicima, koji se ne mogu držati posta. Ovaj razlog 
vrijedi to više, jer bolesnike veže veća potreba, da se 
okrijepe tijelom Kristovim. 

Osim toga moglo bi se primijetiti, da je zakon o 
naravnom postu zakon crkveni. A sabor kosnički (sess. 
13.) makar i odredio, „da se takov Sakramenat ne smije 
posvetiti (u sv. misi) poslije večere, i da ga ne smiju 
primati vjernici, koji nijesu na tašte," ipak dodaje: 
„osim u slučaju bolesti ili druge potrebe." 

Ne valja dakle, čini se, odviše pretjerivati zakon 
o postu, pošto je zakon crkveni; po gotovu nikada tako, 
da bi se donekle protivio pravu vjernika na primanje 
sakramenata. Jer ako bi se strogo tumačio, kao što je 
do sada bio običaj, nerijetko bi vjernika odvratio od 
ove božanske okrepe. 

Obzirom na neprilike gore spomenute može se 
valjda razlikovati izmegju onih, što borave u sjeme¬ 
ništima, u samostanima jednog i drugog spola, u bol¬ 
nicama i u drugim pobožnim zavodima, i izmegju drugih, 
koji stanuju u privatnim kućama te nemaju povlastice 
kućnog oratorija. 

Jasno je pak, da ne može biti gore navedenih 
neprilika obzirom na bolesnike prvoga razreda, to više, 
jer je sv. zbor obreda dne 7. veljače 1874. br. 3322. 
dopustio, da se u duhovnim zavodima (in piis domibus) 


9 Ovdje je, čini se, štamparskom pogrješkom nešto iz¬ 
ostavljeno u latinskom tekstu „Analecta" (str. 386.): „delatio 
SS a ? Eucharistiae (?), vel paullo frequentius per vias et in in- 
jirmorum aedes đeferri oporteret." 


i u bolnicama Euharistija nosi manje javnim i sveča¬ 
nim načinom. 

Obzirom na druge moglo bi se pomoći, ako bi 
se biskupi (Ordinarij) ovlastili, da im barem na veće 
svetkovine u godini priteku zgodnim dispenzacijama. 

U ostalom razboritost i mudrost uzoritih Otaca 
kao što vazda, tako će i u ovom poslu odrediti, što je 
pravedno i prikladno. 

Stoga i t. d. 

Kongregacija sabora odgovorila je 

Na 1. pitanje: Cesta sv. pričest po prvom članku 
dekreta preporučuje se takogjer djeci, koja prema nor¬ 
mama rimskoga katekizma (cp. 4. n. 63.) jednom 
pripuštena k svetome stolu, ne smiju se odvraćati od 
čestog pričeščivanja, nego se dapače moraju na to 
opominjati, a treba zabaciti protivnu praksu negdje za- 
vladalu. 

Na 2. pitanje: Prema želji (molitelja) iza dogovora 
sa sv. Ocem. 

* 

Prvo je dakle pitanje o čestoj pričesti djece de- . 
finitivno riješeno u navedenom prvom odgovoru kon¬ 
gregacije sabora, a drugo pitanje konačno rješava slijedeći 

3. Dekret svete kongregacije sabora o sv. pričesti 
za bolesnike, koji nijesu na tašte. 1 ) 

Poslije izdanja dekreta o čestom i svakidašnjem 
primanju presvete Euharistije od 20. prosinca 1905. i 
dne 30. svibnja iste godine od presvetoga gospodina 
našega pape Pija X. podijeljenih oprosta za sve vjer¬ 
nike Kristove, koji pobožno izmole odregjenu molitvu 
za širenje svakidašnje pričesti; poslije daljnog izdanja 
dekreta „Urbis et Orbis" od 14. veljače 1906. po svetoj 
kongregaciji oprosta i relikvija, prema kojemu dekretu 
vjernici Kristovi mogu po svakidašnjoj pričesti dobivati 
sve oprosle bez tereta sedmične ispovijedi: jedva se 
može izreći, kako su radosno primljene blage ove na¬ 
redbe svete Stolice, osobito sa strane biskupa i gla¬ 
vara duhovnih redova. Kad se je odatle raspirila rev¬ 
nost oko promicanja pobožnosti, pitali su, kako bi se 
valjda moglo pomoći onim dugo vremena bolujućim 
bolesnicima, koji se žele često krijepiti kruhom euha- 
rističnim, te se ne mogu u svoj strogosti držati narav¬ 
nog posta. Stoga su podastrli poniznu molbu presve¬ 
tome gospodinu papi Piju X. Iza kako je on zrelo 
promislio tu stvar i saslušao savjet svete kongregacije 
sabora, milostivo je dopustio, da bolesnici, koji boluju 
(decumberent) već mjesec dana bez stalne nade, da će 
brzo ozdraviti, mogu po savjetu ispovjednikovu jednoć 
ili dvać u tjednu primati presvetu Euharistiju, ako se 
radi o bolesnicima, koji borave u pobožnim kućama, 
gdje se čuva presveti Sakramenat, ili gdje uživaju po- 

*) Analecta eccl. 1906. str. 486. 

vlasticu, dafse može u] kućnom oratoriju govoriti misa; 
jednoć pak ili dvać u mjesecu za ostale, makar uzeli 
prije nešto u obliku pića; u ostalom neka drže dotična 
pravila propisana od obrednika rimskoga i od svetog 
zbora obreda. Ove odredbe imat će svoju vrijednost, te 
ne smeta, štogod se tomu protivi. 

Dano u Rimu, 7. prosinca 1905. 
f Vincencije, kardinal biskup Prenest.. prefekt. 

C. d e L a i, tajnik. 

* 

U ovom dekretu, kojega smo genezu u gornjoj 
opširnoj raspravi uzoritoga kardinala Gennari-a mogli 
tačno promatrati kao novo svjedočanstvo velike razbo¬ 
ritosti rimske kongregacije sabora, dvije riječi: „boluju" 
(tačnije: leže, decumberent) i ,,u obliku pića" (per mo- 
dum potus) treba još malko razjasniti. 

Što se ima razumjeti po zadnjem izrazu, to nam 
je već jedna odluka svetog Oficija od 7. rujna 1897. 
protumačila. U obliku pića ili tekućine uzima se i juha, 
kava, mlijeko, čokolada, i t. d., makar tekućini bilo pri¬ 
miješano nešto solidno, n. p. od žemljičke, prepečenoga 
kruha i sličnih jestiva, ako samo cjelina ne izgubi zna¬ 
čaj tekućine. 1 ) 

Riječ „decumberent" (leže, boluju) dala je kasnije 
povod novom autentičnom tumačenju, što ćemo ga od¬ 
mah ovdje iznijeti: 

Protezan je dekreta od 7. prosinca 1906. ob¬ 
zirom na bolesnike, koji mogu primiti svetu 

pričest, makar i ne bili na tašte. 2 ) 

Predložili su u sv. kongregaciji (sabora) dvojbu: 
Da li se pod imenom „bolesnika, što boluju kroz mjesec 
dana", te zato prema dekretu od 7. prosinca 1906. mogu 
primiti presvetu Euharistiju, makar i ne bili na tašte, 
razumijevaju samo bolesnici, što leže u krevetu, ili su 
uključeni takogjer oni, koji makar bili teško bolesni te 
po sudu liječnikovu ne mogli se držati naravnog posta, 
ipak ne mogu ležati u krevetu, ili mogu ustati s njega 
nekoliko sati u danu. 

Ista sv. kongregacija odgovorila je 6. ožujka 1907.: 
Uključeni su, nu radi sigurnosti (ad cautelam) treba se 
obratiti na sv. Oca papu. 

Dne pak 25. ožujka iste godine presveti gospodin 
naš Pijo papa X., čuvši izvještaj dolje potpisanog taj¬ 
nika sv. zbora sabora, udostojio se milostivo odobriti i 
potvrditi rješenje iste sv. kongregacije i dao ga objelo¬ 
daniti. A tomu neka nikako ne smeta, štogod je pro¬ 
tivno. 

Vincencije, kardinal-biskup Pren., prefekt. 

LfS C. deLai, tajnik. 

*) Isp. Anal. eccl. g. 1898. svez. VI. str. 142.— Archiv fiir 
Kirchenrecht 1907. str. 321. 

) Analecta eccl. 1907. str. 199. 


4. Pismo sv. kongregacije oprosta o trodnevnoj po- 
božnosti, koja se ima svake godine slaviti u čast 
presvetog sakramenta Euharistije. x ) 

Presvijetli Gospodine! 

Kolikim su zadovoljstvom i kako vanrednim ve¬ 
seljem pobožni vjernici primili dekret o svakidašnjem 
primanju presvete Euharistije, izdan od sv. kongrega¬ 
cije sabora dne 20. prosinca 1905., krasno posvjedo- 
čavaju premnoga pisma, koja odasvud stigoše ovoj 
apostolskoj Stolici. Iz ovih pisama razabiramo, da je 
ova pobožna i veoma spasonosna navada svakidašnjeg 
pričešćivanja na mnogim mjestima počela ragjati obil¬ 
nim plodovima i da će u napredak i obilnijim uroditi 
u kršćanskom puku. I pravo; jer dok bogoljubnost ljud¬ 
ska hladni, bez ikakve sumnje ne može se pomisliti 
nikakav uspješniji lijek, kojim bi se malaksala srca 
kršćana življe poticala, da opet užljube Boga, nego li je 
česti i svakidašnji pristup k svetoj pričesti, gdje pri¬ 
mamo Onoga, koji je izvor prežarke ljubavi. 

Stoga sv. Otac, koji se je silno radovao ovomu 
dosadanjem spasonosnom plodu, u vrućoj želji, da taj 
plod vazda ostane, pače i svakim danom raste, naložio 
mi je, da Presvjetlost Vašu i duhovne Natpastire svega 
katoličkog svijeta obodrim, neka na položenom temelju 
svim silama uznastoje, kako bi vjernici Kristovi češće, 
dapače i svaki dan primali sv. Euharistiju; jer se ovom 
božanskom gozbom svrhunaravni život njihov nepre¬ 
stano hrani i razvija. 

Sam presveti Otac pak cijeneći, kako se može ova 
žugjena svrha veoma unaprijediti, ako kršćanski puci 
zajedničkim molitvama svojim nanesu Bogu preslatku 
silu, želi, da se svake godine po mogućnosti u pojedi¬ 
nim stolnim crkvama za osmine Tijelovske, ili ako pri¬ 
like mjesta i osoba drugo šta zatraže, u drugo doba 
godine, što ga imadu presvijetli biskupi odrediti, pro¬ 
slavi trodnevna pobožnost 2 ) na ovaj način: 

I. Pobožnost neka se vazda obavlja u petak, su¬ 
botu i nedjelju ili neposredno iza svečanosti Tijelovske 
ili u drugo vrijeme, kako je gore rečeno. U ove poje¬ 
dine dane držat će se propovijed, u kojoj neka se puk 
pouči o neiskazanoj uzvišenosti sakramenta Euharistije 
i osobito o duševnoj pripravi za dobro pričešćivanje. 

Iza toga neka se izloži presveta Euharistija na 
javno štovanje, i pred njom će se izmoliti slijedeća 
molitva 3 ): 

p V. Analecta eccl. 1907. str. 161.—162. 

2 j Tako sv. Otac papa hoće da izvede po svemu svietu, 
što je već prije za članove svećeničke euharistične lige po¬ 
krenuo u dotičnoj instrukciji, koju ćemo dolje priopćiti. 

a ) Gotovo istu molitvu sastavljenu na talijanskom je¬ 
ziku obdario je papa već 30. svibnja 1905. posebnim oprostima, 
kao što smo gore spomenuli (str. 4.). Ipak ima u novom la¬ 
tinskom obliku nekoliko nebitnih promjena, i zato donosimo 
i ovaj prijevod. 




Nove odredbe rimske za čestu i svakidašnju sv. pričest. 

„0 preslatki Isuse, koji si došao na ovaj svijet, da 
sve duše obdariš životom milosti svoje, te za uzdrža¬ 
vanje i ujedno za unapregjivanje ovoga života u pre¬ 
svetom sakramentu Euharistije sebe samoga svaki dan 
podaješ kao spasonosan lijek, da izliječiš bolesti njihove, 
i kao božansko jelo, da okrijepiš slabost: ponizno Te 
molimo, da bi na njih milostivo izlio sveti duh svoj. 
Ovoga neka se napune, ako bi neke bile okaljane smrt¬ 
nim grijehom, i povraćajući se k Tebi neka iznova za¬ 
dobiju život milosti, što su ga grijesima izgubile. Koje 
pak (duše) darom milosrgja Tvoga već uz Tebe pria¬ 
njaju, one neka se svaki dan, kao što će se svakoj 
dati, pristupaju Tvojoj nebeskoj gozbi, kako bi okrije¬ 
pljene njom mogle sebi pribaviti ustuk protiv svakida¬ 
šnjih svojih lakih krivica i hraniti život milosti Tvoje, 
te tako sve više očišćene postigle vječno blaženstvo na 
nebu. Amen.“ 

Onda iza pjevanja pjesme „Tantum ergo“ neka 
se podijeli blagoslov presvetog Sakramenta. 

II. U nedjelju pak kao na zadnji dan ove po- 
božnosti proslavit će se u jutro po običaju župska 
misa; pod misom iza župnikove homilije o evangjeljune- 
djelje za osmine Tijelovske, štono izvrsno služi, da se 
protumači otajstvo Euharistije, pristupit će vjernici za¬ 
jedničkoj sv. pričesti. Ako se pak odabere druga ne¬ 
djelja izvan spomenute osmine, neka se puku mjesto homi¬ 
lije o evangjelju onoga dana drži propovijed, kojom će se 
revnije pripraviti na primanje Euharistije pod samom 
misom. 

Poslije podne neka se opet vrše iste svete vježbe, 
koje su u priješnje dane bile obavljene. U propovijedi') 
ipak govornici neka vjernike opominju na revnije što¬ 
vanje presvetog Sakramenta, naročito pak na češće pri¬ 
stupanje k nebeskoj gozbi, prema vrsnoj nauci rimskoga 
katehizma, kako je to natuknuo spomenuti dekret svete 
kongregacije sabora pod brojem 6. Napokon prije nego 
li se zapjeva „Tantum ergo“, valja otpjevati hvalospjev 
ambrozijanski (Te Deum). 

Nu da svi što više upoznadu, kako je vruća želja 
sv. Oca pape oko širenja češće pričesti, sam najtoplije 
preporučuje, da se takogjer u župskim crkvama, kao 
što'će svaki biskup prema svojoj mudrosti i razbori¬ 
tosti prosuditi, obavi barem ona pobožna vježba, koja 
se, kao što je gore predloženo, ima u stolnim crkvama 
proslaviti u nedjelju za iste osmine Tijelovske ili u 
drugu koju nedjelju. 

Pa da bi vjernici revnije dolazili k ovim pobo¬ 
žnim vježbama, sv. Otac papa milostivo je udijelio ove 
oproste, koji se mogu i pokojnicima namijeniti: 

1) oprost od sedam godina i isto toliko četrdeset- 
nica za svaki dan ove trodnevnice. 

*) 0 čem se može propovijedati kroz ovu trodnevnicu i 
kojim redom, to dalje razlaže „Naputak" za svećeničku ligu 
euharističnu, što ćemo ga poslije priopćiti. 


2) potpun oprost jedanput u trodnevnoj pobo- 
žnosti, na dan, što ga svaki može po volji odabrati za 
same trodnevnice, ako joj svaki dan pobožno prisustvuje, 
te se iza sakramentalne ispovijedi pričesti i pomoli na 
nakanu Njegove Svetosti; 

3) potpun oprost, što ga u nedjelju mogu svi za¬ 
dobiti, koji iza ispovijedi pristupe k zajedničkoj sv. pri¬ 
česti u stolnim crkvama ili takogjer u župskim crkvama, 
te se pomole, kao- što gore rekosmo. 

Megju tim Presvjetlosti Vašoj želim svako dobro 
od Gospodina. 

U Rimu, iz sekretarijata sv. kongregacije oprosta 
i svetih relikvija, dne 10. travnja 1907. 

Presvjetlosti Vaše kao brat 

S. kardinal Cretoni, prefekt. 

L f S f D. Panici, nadb. laod., tajnik. 

* 

Zgodno možemo ovdje uvrstiti jednu molitvicu u 
čast Gospi Našoj od presvetog Sakramenta, koja isto 
tako pokazuje vruću želju Pija X. za što većim šire¬ 
njem svakidašnje svete pričesti. Molitvica ova glasi 
ovako: 

„0 Djevice Marijo, Gospo Naša od presvetog 
Sakramenta, slavo puka kršćanskoga, radosti sveopće 
Crkve i spasenje svijeta, moli za nas i uzbudi opet u 
svim vjernicima pobožnost k presvetoj Euharistiji, da 
postanu vrijedni svaki se dan pričešćivati." 

Ovu molitvicu objelodanjuju „Analecta eccl.“ (1907. 
str. 81.) i dodaju: 

Iz audijencije sv. Oca pape dne 9. prosinca 1906. 
sveti Otac papa Pijo X. milostivo je podijelio oprost 
od trista dana, koji se može i mrtvima namijeniti, svim 
vjernicima obojega spola, kadgod barem skrušenim 
srcem i pobožno izmole gore navedenu molitvu. Ovo 
ima vrijediti za uvijek bez ikakva izdanja kojega bre- 
ve-a; a ne smeta, štogod bi tomu protivno bilo. 

Dano u Rimu, iz sekretarijata sv. kongregacije 
oprosta i svetih relikvija, dne 23. siječnja 1907. 

D. kardinal Cretoni, prefekt. 

L f S f D. Panici, nadb. laod., tajnik. 

5. Vanredno veliki oprosti za širitelje pobožnosti 
„mjeseca presvetog Srca Isusova“. 

Priješnjim odredbama o čestoj i svakidašnjoj sv. 
pričesti dodajemo izvještaj o mnogostrukom i gotovo 
nečuvenom oprostu, što ga je Pijo X. nedavno za sva 
buduća vremena spojio sa lipanjskom pobožnosti u čast 
presvetog Srca Isusova. Direktno doduše ne radi se 
ovdje o svakidašnjoj pričesti; no ipak i ova velika 
milost papina, kao što u opće sve, što se tiče štovanja 
Srca Isusova, smjera na širenje česte sv. pričesti. Stoga 
megju ostalim milostima isprošenim za širitelje i dionike 



56 


Br. 3. i 4. — Vrhbosna. — 1908. 


lipanjske pobožnosti vidimo takogjer poseban potpun 
oprost za svaku njihovu svetu pričest u lipnju. 

Iz duge molbenice, što ju je uredništvo talijanskog 
časopisa „II Grande Apostolato del Messe del Sacro 
Cuore“ u Napulju 11. srpnja 1906. poslalo k sv. Ocu 
papi, vadimo samo ove glavne riječi 1 ): „Molimo Sve¬ 
tost Vašu, da bi u čast preljubeznog Srca Isusova iz¬ 
nova otvorila riznice Crkve, i to ne samo u prilog 
pobožnoj vježbi mjeseca Srca Isusova, nego takogjer u 
korist onih osoba, koje po svem svijetu nastoje i na¬ 
stojat će, da se ova pobožnost općenito raširi i posve 
dostojno proslavi. Molimo dakle, da bi se Svetost Vaša 
udostojila razna dobra djela njihova u tu svrhu pre¬ 
uzeta obogatiti takovim oprostima, te se tim očituje 
želja Svetosti Vaše, da bi se ova pobožnost općenito 
uvela. Svi, koji u migu Namjesnika Kristova znadu 
gledati želju Gospodinovu, oduševit će se onda za ovo 
sveto apostolstvo, te će tako sudjelovati kod obnove 
svega u Kristu, za kojom čezne Svetost Vaša. 

Ako bi nam bilo slobodno izreći svu želju našu, 
molili bismo Svetost Vašu djetinjskorh prostodušnošću 
i bezazlenom smjelošću, da bi se udostojila oprostima 
podijeljenim već od blažene uspomene Leona XIII. do¬ 
dati još slijedeće za sva vremena: 

1) Potpun oprost toties quoties (koji se može i 
više puta u danu zadobiti, t. j. toliko puta, koliko se 
puta vrše uvjeti). Ovaj oprost, koji bi se mogao tako- 

') Sva je molbenica sa povoljnim odgovorom papinim 
otisnuta u časopisu „Analecta eccl.“ 1906. str. 407.—8. 


gjer namijeniti dušama mrtvih, molimo za 30. lipnja u 
svim crkvama, gdje se mjesec Srca Isusova svečano 
proslavi. 

2) Povlasticu gregorijanskog oltara ad instar u 
misi 30. lipnja za propovjednike mjeseca Srca Isusova 
i za ravnatelje onih crkava, gdje se je obavila lipanjska 
pobožnost. (Po ovoj povlastici može dotični misnik, 
kako se drži, jednu dušu, za koju prikazuje sv. misu, 
izbaviti iz čistilišta.) 

3) Za one osobe, koje promiču tu pobožnu vježbu, 
oprost od 500 dana svakim djelom, kojim namjeravaju 
raširiti ili bolje ovršiti ovu pobožnost; a potpun oprost 
tijekom mjeseca lipnja kod svih svetih pričesti njihovih, 
tako te se uzmogne i sve ovo namijeniti svetim dušama 
u čistilištu...“ 

Na ovu doista veoma smjelu molbu stiže 8. ko¬ 
lovoza 1906. slijedeći odgovor prefekta kongregacije 
oprosta : 

„Sv. Otac papa Pijo X. veoma vruće želi, da se 
pobožna vježba »mjeseca posvećenog Srcu Isusovu« 
sve više širi i da se na najveći spas i blagoslov vjer¬ 
nika što stalnije usadi u srca njihova. Stoga je rado i 
milostivo (pro gratia) pristao na ove molbe i udostojio 
se dobrostivo podijeliti zaželjene oproste za uvijek va¬ 
ljane, i žugjeni je blagoslov apostolski preljubežljivo dao. 

A. kardinal T r i p e p i, proprefekt. 

Za D. Panici-a, nadb. laod., tajn. 

Josip M. Can. Co se Ili, zamjenik. 

(Nastavit će se.) 


Junaci. 

(Mladosti hrvatskoj.) 

Spjevao Milan Pavelić. 


Ja ljubim podnevni ljetni žar, 
kad krvca prirodi snažno vri, 
nad gorom vatren plaminja čar, 
u dolu zlaćano klasje zri; 
svesilan zuj, 

beskrajnu molitvu sklada, 
veseo kosa bruj 
slatko poljanama pada: 
do momka momak ko gordi kam, 
sa lica vedrog im curi znoj, 
iz oganj-očiju bukti plam, 
iz grudi junački ori poj! 

Ja ljubim očiju žarkih bijes, 
za kojim živi se krije grom, 
kad rikne, plesat će djavli ples 
u paklu, — u srcu silničkom: 
orao-duh 

kroz to se bljeskanje zrca, 


tirjanin — sliepac gluh, — 
dršće od gorućeg srca . . . 

Ja ljubim prsa ko čvrsti nad, 
u kojim smionost jasna vri, 
nit laska podla ih srnekša kad, 
nit koja nevolja polomi. 

Junake ljubim, al one, što 
duboko znadu oćutjet bol, 
u kojih htienje je gvozdeno, 
a srce, — srce im nježno tol! 
Hladno će priek 
vlastiti udes podnosit, 
nesmiljen tudji tek 
milom će suzom orosit. 

Junake ljubim, u kojih stan 
unišo Hristos ko dragi gost 
i ondje čarovni snijuć san 
božansku izdiše samilost. 



Hrist plače nad Jerusalemom. — Planini. 

Ja ljubim one, što biesan boj 
kroz moguć često im šibo duh, 
u kojim divljih je sila roj, 
u kojim lahorčev blag je ćuh, 
kojima grud 
prezire kukavne slasti; 
zauzdo skup im trud 
pomamne žerave-strasti: 
na njima jurnu ko vihor-div 
sa slašću strasnom na divski rad 
da nakot čupaju samoživ, 
da vječnoj pravdi podižu grad. 


Ja ljubim veseli, vedri žar, 
kad snažnoj mladosti krvca vri, 
nad dušom zanosa plamti čar, 
u umu misleno klasje zri! 
Gospodi moj, 

plamenim srcem Te molju, 
Višnji: o, takav soj 
posij po narodnom polju, — 
o sij nam momke ko gordi kam 
sa dušom žarkom, velikom, 
iz koje živi će sukljat plam, 
iz koje silni će treskat grom! 


Hrist plače nad Jerusalemom 

Spjevao Isidor 


Zapadni oblaci gore, plameno zapada sunce. 
Tamo negdje daleko tone u bezdane vale 
Velikog plavetnog morS. Vršcima svetoga grada 
Zadnje su zrake mu pale. 

Ljubi palače b’jele, zlati kupolu templa, 

Vrhove tvrgjave rimske svojim zrakama blagim, 
Kan’da oprostit se hoće kroz noć svetim sa gradom 
Sunce poljupcem dragim. 

A na sionskom brdu Hrist je šuteći stao. 

S očiju modrih ko nebo, s b’jelog njegova čela, 

S lica mu ods’jeva boštvo. Čisto t’jelo mu skriva 
Haljina žuto-bijela. 

Do njega učenici zapad promatraju sunca, 
Sjajnome gradu se čude, ljubljeni učenik Ivan 
Motri Jerusalem sveti šapćuć gorućih lica: 

Kako je velik i divan! 

A Hrist šuti i šuti. Što mu tek potamnje čelo, 

Što se njegova usna bolno najednom stegla, 

Čemu mu nemirno lice, kan’da bezmjerna tuga 
Na grud se njegovu slegla? 


Poljak. 

Ah, on jedini vidi, gdjeno sa italskih gora 
Rimski orao leti, ko crn oblak se vije, 

Oštre i velike pandže, slične oštrome maču 
U grud Judeji da rije. 

Kako joj razdire prsa jakim pandžama svojim, 
Gvožgjem kako joj steže ruke dv’je snježano-b’jele, 
Kako joj izdire srce, da se napije onda 
Krvi njezine vrele. 

Pa joj sjeda na lice, drago njezino lice, 

S pahulja stvoreno snježnih, s morske sazdano pjene, 
Drage kopa joj oči, l’jepe golubinje oči, 

Mile joj ispija zjene. 

« 

Ah, on jedini čuje, šum gdje se legija bliži, 
Kanda šume rijeke ili se propinje more, 

I gdje valovi rimski potapljaju dragu mu zemlju, 
Dole i zelene gore. 

Vidi, gdje gradove ruše, ruše tempao sveti, 

I gdje c’jela Judeja turobno postaje groblje, 

I gdje narod će njegov kroz sve v’jekove biti 
Tugjim plemenima roblje. — 


Davno već zašlo je sunce. Hrist na Sionu stoji, 
Kristalnih prepune suza svete njemu su oči, 

Pa mu trune niz lice padajuć sjajne ko zv’jezde 
S neba za srpanjske noći. 


Planini. 


Spjevao M i I a n 

0 planino moja draga, 
što se kitiš kućicama 
ko djevica sirotica 
milim bielim ružicama! 


P a v e I i ć. 

Kako često srce vuklo 
na golemu grud me tvoju, 
da zagrlim divske hridi 
i ljudinu mrku svoju 




58 


Br. 3. i 4. — Vrhbosna. — 1908. 


i kućice, kojim s vrata 
topla milost tiho diše 
kao miris iz ljiljana 
iza ljetne tople kiše. 

Aj, kućice, gdje se skriva 
sramežljivost ljupka, skromna, 
kad je gone iz gradova 
uza tvoja brda lomna! 

U kojima niče sila, 
pod kojom se hrid raspuca, 
a pod grubom korom onom 
muško srce nježno kuca. 

Iz njega se ljubav penje, 
kroz prozor se Bogu divi, 
kroz iskreno oko ono 
ko kroz vatru dragulj živi. 


0 planino moja draga, 
nad stienam’ ti moćnim, ljutim 
Višnji Bog je tako blizu, — 
silni Njegov pogled ćutim! 

I taj pogled rajskim miljem 
do dna srca spustio se, 
kao tračak sunca zlatna 
kad se spusti u kap rose ... 

Aj, palače mnoge, mnoge, 
— grješne gospe — morale bi 
u prah pasti i ponizno 
s daleka se klanjat tebi, 

o uboga majko moja 
kućicama okićena, 
pjesmo moja, pričo moja 
tiha, slatka, zamišljena . . .! 


Gospod 

Iz ciklusa ,,Misa“. — 

Mome stidne poniknutih lica, 

Plavim slične poljskim ljubicama, 

S biser-čislom prstima megj b’jelim, 
Gospod s vama! 

Gospod s vama, nedužni mališi 
L’jepih lica, bujnih plavih kosa, 

Čistog oka kao jutrom ljetnim 
Alem-rosa! 

Angjel Božji nek vas žićem vodi, 

Kud vam god’jer bude jednom poći, 
Svetošću da uv’jek sjaju vaše 
Modre oči. 


s vama! 

Spjevao Isidor Poljak. 

A i za vas, što u zreloj dobi 
Sv’jetom ovim stupate u bolim’ 
Mračna čela, izmučena lica, 

Višnjeg molim: 

Da vas jači posred borbe teške, 
U života k’rjepi nevoljama, 

Sveta Njegva da vas milost snaži — 
Gospod s vama! 

I vi starci, kojim vječnost svita, 
Te vas možda posred ovog hrama 
Megju vjernim gledam zadnji puta, 
Gospod s vama! 


Bosanska kraljica Katarina u Rimu od 1466.—1478. 

Studija iz bosanske povjesti. — Piše Ivan Jablanović. 


II. Smrt i nagrobni spomenik. 

v Katarina preminu 25. oktobra 1478. godine. Sa¬ 
hranjena bude po vlastitoj želji u crkvi BI. Dj. Marije, 
zvanoj „Ara Coeli“. Vladao je tada Crkvom Siksto 
IV. (1471.—1484.). 

Na grob stavljen joj je spomenik sa natpisom. O 
tom piše Rački ovako: „Na podu, ispod kojeg je tijelo 
Katarine počivalo, bješe postavljena ploča. Na toj ploči 
isklesana je kraljica u dugoj haljini ogrnuta dugačkim 
plaštem, ispod kojeg izlaze obje ruke sklopljene na 
prsima s knjigom. Glava pokrita pečom noseća krunu 
ljiljanovu počiva na jastuku. Ova ploča bješe g. 1590., 


kad se je prezbiterij popravljao, ujedno s nagrobnom 
pločom kardinala Ljudevita Alberta odanle dignuta i 
uzidana u bližnji desni stup (pilaster) broda pod pro- 
povijedaonicom. Tom prilikom nesta i ploče s natpi¬ 
som ćirilskim i latinicom, koja je ležala tik 
nagrobne ploče s natpisom latinskim, koji se uslijed 
toga jedini sačuvao."*) 

Rački je bio u Rimu, vidio je na svoje oči ploču, 
pročitao ju i opisao. Čuo je bez sumnje i iz vrela sa¬ 
znao i ono, što piše o natpisu s ćirilicom. Govori o njem 
i drugi slavenski učenjak Miklošić. On ga našao u djelu : 

‘) Rad Akad., knjiga 101. str. 155. 



Bosanska kraljica Katarina 


Inscriptio in „Ara Coeli" Romae. Gio. Battista Palatino, 
Libro, nel qual’s, insegna a scriver ogni sorte lettera. 
Roma 1550. Compendio del gran volume dell’ arte del 
bene et leggiadranente scrivere tutte le sorti di lettere 
e caratheri, Venetia 1588. 

Iz ovoga vrela imaju taj natpis svi, koji god su o 
njem pisali, kao Bohorić, Orbini, Čevapović, Pejačević, 
Lambecius, Bombardi, Katančić i dr. 

Hrvatski glasi ovako: „Katarini, kraljici bosanskoj, 
Štipana hercega od svetoga Save, od poroda Jeline i 
kuće cara Štipana rojeni, Tomaša kralja bosanskoga 
ženi, koja živi godini 54 i priminu v Rimi na lita go- 
spodnja 1478. na 25. oktobra. Spominak nje pismom 
postavljen." 1 ) 

Latinski čita se i dan danas ovako napisano: 

D. 0. M. 

CATHARINAE. REG1NAE. BOSNENS! 

STEPHANI DUC1S SANTI SABBAE S0R0R1 

E(T) GENERE HELENE ET DOMO PR1NC1P1S 

STEPHANI NATAE TOMAE REG1S BOSNAE 

UXORI QUANTUM V1X1T ANNORUM Lili. 

ET 0BD0RM1VIT ROMAE. ANNO D0M1N1 

MCCCCLXXV1II. D1E XXV. 0TC0BR1S 

MONUMENTUM 1PS1US SCR1PT1S P0S1TU. 

Ovako nam ga saopćuje madžarski učenjak As¬ 
both 2 ), koji ga je u Rimu vlastitim očima vidio i pre¬ 
pisao. Prilično vjerno snimio je i pročitao taj grobni 
kamen i Alfonzo Giacconi još g. 1677., pa ga objelo¬ 
danio u djelu „Vitae et res gestae Pontificum Roma- 
norum et S. R. S. Cardinalium ab Augustino Oldonio 
recognitae." (Treći sv. col. 41.) Samo je ovaj zadnji is¬ 
pravio tri gramatičke pogrješke natpisa: Santi okrenuo 
u Sancti; mjesto prvog et stavio je ex; mjesto 
otcobrisoctobris. 

Kao Asboth čitao je kamen i hrvatski učenjak 
Crnčić 3 ), koji je i sam bio u Rimu, spomenik vidio i 
prepisao. 

Malo drukčije izda u svijet ovaj natpis dr. Franjo 
Rački 4 ). U glavnom se slaže sa Asbothom i Crnčićem; 
razlika je samo u riječi Sancti i u brojki LIIII., dok 
Crnčić i Asboth imaju: Santi i brojku LIH. Crnčić i 
Asboth kod prvog et slovo t kao suvišno stavljaju u 
zavorku; ne tako Rački. Brojku LIIII. voli on, jei je 
tako i u po Miklošiću saopćenom ćirilskom natpisu. 
Gramatičke pogrješke, veli učeni taj hrvatski istraži- 
valac, uzeli su i Asboth i ini od Lambecija. 

Rački je pisao iza Crnčića i Asbotha; bio je sam 
u Rimu; tamo je dugo boravio, pa mislim, da ne ću 
pogriješiti, usvojim li njegovo čitanje spomenika pred 
Asbothovim i Crnčićevim. U svom djelu „Bosnien und 


i) Mikl. Mon. serb. p. 519. 

'-) Bosnien und Hercegovina, Beč 1888. p. 457. 

») Imena Slovjeni i Ilir, Rad g. 1886., knjiga 79. p. 18. 
*) Rad 1890., knjiga 101. p. 156. 


u Rimu od 1466.—1478. 


Hercegovina" govori Asboth dva puta o tom spomeniku 
na strani 89.-91. i 456.-458. Na 91. strani ima i 
sliku spomen-ploče po reprodukciji Giacconija i Engleza 
Evansa, pa veli, da ta posve odgovara stvari, samo što 
je grb i lice kraljičino malo oštečeno ; lapidarna slova 
ista su; on da je reprodukciji Giacconijevoj dodao samo 
obrub i ures s krajeva. Priznaje i sam, da Giacco- 
nijeva slika ima manjih gramatičkih pogrješaka, samo 
je začudno to, što na slici (str. 91.) vidimo slova 
D. 0. M. (Deo Optimo Maximo), a ne vidimo ih na 
str. 457., gdje posve tačno cituje riječi spomenika, niti 
u opće išta spominje o tim gore navedenim slovima, 
niti kori Giacconija, da ih je sam od sebe nadodao. 
Ta tri slova ima i Crnčić i Rački. 

Pisac ovih redaka nije imao sreće vidjeti Rim i 
tu za nas Bosance važnu starinu, niti ima, niti bi smio 
na kog se obratiti, da mu u službi znanosti bude po¬ 
srednikom. Ako ga kad sreća u vječni grad nanese, pa 
se uvjeri, da je ne pravom uz Račkog pristajao, rado 
će jednom bilješkom k ovoj radnji u „Vrhbosni" sebe 
ispraviti. 

U ostalom su razlike, što postoje izmed Asbćthova 
i Račkijeva čitanja, tako male i neznatne, da nikako ne 
utječu na glavni sadržaj i bitnost natpisa, a vrlo malo 
samo na njegovu gramatikalnu, stilističnu i pravopisnu 
stranu. Nešto veće su stvarne i pravopisne diferen¬ 
cije izmegju Thalloczya s jedne i Asbotha i Račkog 
s druge strane. Mjesto Principis Stephani čita 
Thalloczy: Caesaris Stephani; riječ Sabbae 
piše Thalloczy: Sabae; mjesto prvog et stavlja on 
apodiktički: ex; Bosniae mjesto Bosnae, LIV. 
mjesto LIH.; Octobris mjesto Otcobris; P o- 
s u i t mjesto P o s it u. J ) 

Thalloc2y je dakle u tom bio lošije sreće. Sam 
se Asboth čudi, odakle je on dobio taj natpis i tako 
ga čitao. Mi ćemo se kasnije opet na njegovo pisanje 
osvrnuti. 

Sada nam se nameće veliko pitanje: je li zbilja 
na ploči uz latinski stajao kad i hrvatski („bosansko- 
slovinski") natpis? 

Za njega su Thalloczy, Rački i svi gore imeno¬ 
vani, koji su ga iz istog vrela, otkle i Miklošić, crpali. 
Naš Klaić 2 ) najodlučnije a i najneispravnije piše, da se 
još i dan danas čita u Rimu u crkvi „Ara Coeli". 

Asboth i Ruvarac niječu, osobito ovaj drugi, koji 
u svojoj preuhitrenosti i onom latinskom oduzima svaku 
vjerodostojnost. 

Rački doduše ne navodi nikakvih vrela, otkle ga 
je vadio, osim onog istoga, kojim se je služio i Mi¬ 
klošić. Tako i Thalloczy. Nu na samoj ploči nema ni- 

1) Cf. Arhaeologiai Ertesito. Organ ug. akademije uče¬ 
njaka za proučavanje starina. 1885. 15. Oct. 328. 

2 ) Klaić, Povjest Bosne p. 340. 

kakva znaka, da bi uz latinski stajao ili bar mogao 
stajati još ikakav drugi. Tekst sa figurom kraljice na 
jednom je istom kamenu, tako te se po svjedočanstvu 
Asbothovu noga kraljičina upire u tekst. Nikako nije 
vjerojatno, da je koja vandalska ruka odbila pa uništila 
taj hrvatski natpis; bar bi Giacconi spomenuo štogod 
o tom bogumrskom i nečuvenom svetogrgju, kojemu 
ne bi bilo lako motiva naći. 

Naše je mnijenje, da je već porano bio latinski 
natpis preveden na naš jezik i negdje u neko slaven¬ 
sko djelo ćirilicom pisano unesen. Palatino ga je u Ve¬ 
neciji 1550. uvrstio u svoju knjigu, što je tim razu¬ 
mljivije, jer je Venecija stajala u uskom vezu i živom 
dodiru sa zemljama jugoslavenskim i s onim, u kojim 
se je ćirilski pisalo, kao u Rašiji i Zeti. Zećani su pi¬ 
sali ćirilicom, a i kraljica Katarina bila je rodom iz 
Zete. Možda je koja zetska ruka prevela latinski natpis 
na jezik slovinski, da potomstvu ostane u vječnoj uspo¬ 
meni krv od njihove krvi, kraljica Katarina; da se zna, 
gdje joj počiva blagopokojno tijelo, šta piše na leden- 
kamu vrh njezine glave. 

Tkalloczy misli, da se pod riječima „cara Štipana" 
(„principis Stephani") ima misliti na cara Stjepana Du¬ 
šana Silnog. Ni najmanje. „Principis" nije isto što i 
„caesaris" ili „imperatoris". „Princeps" se hrvatski 
prevodi sa „knez", a i sredovječnom nazivu „knez" naj¬ 
bolje odgovara latinski „princeps". U ostalom Kata¬ 
rina i njezina mati Jelena Bosanska nemaju ništa sa 
carem Dušanom. Prababa Katarinina Jelena, kći Lazara 
Kosovskog, bila je daljna rodica caru Dušanu, jer joj mati 
Milica, kako Vala piše, bila nešto svoje istome caru. 
No tu se je krv davno već, što vele Bosanci, provo¬ 
đeni la. l ) 

Meni se čini, da se pod riječima „principis 
St ep han i" ima razumijevati ako ne herceg Kosača, a 
ono sigurno djed Katarine Stjepan Balša III., knez zet- 
ski, a prevodilac je mjesto „knez" stavio „car", jer je 
časnije i blagozvučnije, a njemu ko balkanskom Sla¬ 
venu duboko je ostala u pameti spomen na careve i 
carstvo, što propade na Kosovu, a Balšići su onda bili 
uz Brankoviće jedini čuvari ostataka rastepenoga srp¬ 
skog državnog života. 

Glavna pak razlika, što postoji izmed „slovinskog" 
i latinskog natpisa, jest ta, što se u latinskom Kata¬ 
rina zove „soror", „sestra" hercega Stjepana, a u 
„slovinskom" ta riječ posve ispada. Mi ćemo se po- 
znije pobliže zabaviti tom tačkom, za sada samo ovo. 
Prevodilac natpisa, koji ga megju Slavene unese u na¬ 
rodnom jeziku i pismu, dobro je morao znati, da Kata¬ 
rina ne bje sestra, već kći Kosače hercega. Radi toga 
valjda i ne htjede prevesti riječi „sororis", „sestre", a 
ni metnuti „kćeri", da mu se ne bi reklo, da je krivo- 

*) Miličin 9 tac bio je Vratko, koji je vukao lozu od Vu- 
kana, Nemanjina sina. 


tvorio i umećao. Herceg je umro 1466.; Katarina 1478., 
a 70 godina kasnije već je slavenski prijevod poznat 
talijanskom svijetu. Balšići su prestali vladati u Zeti 
polovinom XV. stoljeća; Jelena, žena Kosačina, umrla 
je godine 1453. ko jedna izmed zadnjih članova svoje 
obitelji. Čitava povjest Kosačina i njegovih sinova iza njeg 
jasno govori, da kakovoj sestri hercegovoj Katarini nema 
mjesta; imao je herceg doduše jednu sestru udovu za 
Radosava Pavlovića, nu ta se zvala Teodora a ne Ka¬ 
tarina; odveć je znamenit bio dogagjaj udaje herce¬ 
gove kćeri Katarine za Stjepana Tomaša kralja, a da 
bi se tako brzo mogao zaboraviti, ili mu se uspomena 
megju južnim Slavenima iskvariti. 

Druge razlike izmegju latinskog i hrvatskog nat¬ 
pisa: kao n. p. mjesto: ,,Quantum vixit" (koliko živi) 
„koja živi" i broj 54 mjesto 53 čisto su stilistične na¬ 
ravi, a ne diraju u smisao ploče. 

Najdalje ide arhimandrit Ruvarac, koji našem i 
latinskom spomeniku niječe svaku vjerodostojnost. Je¬ 
dini gotovo i glavni razlog mu je taj, što se u njem 
po njegovu mnijenju naziva Katarina sestrom her¬ 
cega Stjepana Kosače, „Stephani Ducis santi Sabbae 
sororis", a nije mu bila sestra, van kći. Drugi razlog 
jesu ona dva et i et; treći nezgrapnost riječi: Quan- 
tum v i x i t; četvrti: Monumentuin ipsius scriptis 
positu. x ) 

Da odgovorimo u kratko. 

Katarina je imala polubrata Stjepana rogjena od 
treće žene hercegove Florentinke. Isti Ruvarac priznaje, 
da je taj bio ocu joj Kosači mezimac. Iza smrti Hercega 
Kosače (g. 1466.) i osvojenja Hercegovine (g. 1483.) 
pobjegoše mu sinovi Vladislav i Vlatko u Dubrovnik, 
a Stjepan se poturči i nazva Ahmed paša Hercegović. 
On je stvarno i naslijedio svog oca u vlasti. Umre u Alepu 
kao musliman i jedan od najslavnijih vezira otomanskog 
carstva. Ako ono „sororis" nije lapsus calami mjesto 
,,f i I i a e“, vrlo lako je moguće, da se odnosi na brata joj 
Stjepana, hercegovića, koji u vrijeme smrti kraljičine još 
ne bješe odmetnik. Zašto se pak ne veli s obzirom na 
ovo naše tumačenje i u hrvatskom prijevodu natpisa 
„sestri"? Mislimo s toga, što je u doba prijevoda ove 
spomen-ploče mladi Stjepan prekinuo svaku svezu sa 
kršćanstvom i svojim narodom odmetnuv se u Islam i 
posvetivši se ideji otomanskoj. 

Onomu et ne smije se nipošto tolika važnost 
pripisivati, kako to čini Ruvarac. On lako može biti 
lapsus calami osobito radi slijedećeg et, koji je bio 
razlogom, da je mjesto e (iz) ispalo et (i). 

Stilizacija ,,Quantum vixit“ nije doduše zgodna 
ali opet nije takova, da bi monumentu oduzimala au¬ 
tentičnost neprijeporno priznavanu kroz stoljeća i stoljeća. 

„Ipsius scriptis", t. j. kraljica je ne sama, 
isklesala, već je po njezinoj volji, naredbi i osnovi izve- 

*) Glasnik zem. muzeja, g. 1893. str. 476. 

den spomenik. Neki bi htjeli mjesto s c r i p t i s staviti 
sumptibus (troškom); nu mislim, da nije potrebito 
tako daleke izlaze tražiti. 

Uzmemo li u obzir, da se je ploča, kako se je 
preko nje prolazilo, vremenom do g. 1590. izlizala, 
može biti lako, da su pri njezinu dizanju klesači na 
njoj htjeli štogod izlizano popraviti, pa da se je tim 
načinom koja pogrješka uvukla. 

U opće ne poimam, kako Ruvarac može govoriti 
o neautentičnosti, kad je ploča bila Palatinu poznata 
g. 1550., prevedena na „slovinski" još prije, a nije 
valjda iz neba pala na grob kraljičin u „Ara Coeli“, već 
je negdje koncem XV. stoljeća isklesana i tamo polo¬ 
žena, što nitko pametan ne može nijekati. Sve da ni¬ 
kako ne istumačimo one gore navedene poteškoće, ne 
stoji tvrdnja Ruvarčeva, jer contra factum non valet 
argumentum. Ploča je tu, od stoljeća je, poznata uče- 
njačkom svijetu, pa bila s pogrješkama i nedostacima ili 
bez njih. Pogrješke njezine ne nište joj nipošto auten¬ 
tičnosti, jer su i one stoljeća stare, kao i ploča, na ko¬ 
joj su. Spomenik je autentičan, iz onoga doba, kojemu 
se pripisuje, i one možebitne pogrješke i mane, što su 
na njem, i one su autentične, jer su iz onoga doba, 
kojemu se pripisuju. 

Pravo kaže Rački, da se je ploča izlizala, kako 
se je preko .nje prolazilo. Kip kraljice i latinski natpis 
ipak su dosta razgovijetni. Nu osim kipa i natpisa na¬ 
laze se i dva grba na toj spomen-ploči, i to jedan s lijeve, 
drugi s desne strane glave. Oni su slabo sačuvani. Grb 
na desnoj strani glave kombinovan, na lijevoj jedno¬ 
stavan. 

Predaleko bismo otišli, ako bismo se upuštali u trno¬ 
vito raspravljanje o tim grbovima. Donijet ćemo pred 
čitateljstvo gotove rezultate. Po starim snimcima grb 
na lijevoj strani prikazuje štit izrezan po strani, a nad 
njim vijenac. Štit je na 4 kosa pojasa koso presječen; 
a u sredini je štitić s križem u njegovu polju. On je 
tako izlizan, da se samo štit razabira; ne vide se više 
ni pojasi ni štitić. Ovo je grb dinastije Kosačića samo, 


još nerazvijen i nepotpun. Štitić s križićem nema oso¬ 
bitog temelja u heraldici bosanskoj, već je po svoj pri¬ 
lici samo ures i izričaj pijeteta kršćanskog naprema 
znaku spasa, unesen od klesača ploče u grb one di¬ 
nastije, kojoj je kraljica Katarina pripadala. Valjda su 
ga stavili i s toga, da štit grba ne bude onako pust, 
prazan, bez znamenovanja, a na grobnoj ploči u kr¬ 
šćanskoj crkvi križu je posvuda zasluženo mjesto. 

Nije dakle, kako Thalloczy u svom filosrpskom 
mišljenju tvrdi, križ taj grb vojvodine sv. Save s ob¬ 
zirom na kuću Nemanjića, jer je i odviše istorijski 
utvrgjeno, da sredovječna Srbija nije imala nikakva 
grba. Thalloczy tvrdi dapače, da se u nagrobnoj ploči 
spominje Nemanja, ali gdje i kako, ne znam. 

Puno teže je pitanje s grbom na desnoj strani 
kraljičine glave. 

On je skombinovan i umjetno sastavljen. Prema 
starijim snimcima štit je podijeljen dvjema crtama u 
četiri polja, od kojih 1. i 4. pokazuje po jednu krunu, 
a 2. i 3. po viteza na konju, kako maše koplje desnom 
rukom. Osim toga u sredini velikog štita prikazuje se 
mali štit, a u njem ruka mačem oboružana. Nu danas 
se ne razabira sve ovako. Od vitezova razabira se jedan 
samo, a drugi je posve izlizan; štitiću u sredini s rukom, 
što drži mač, nema traga. To svjedoči Rački. 

Ovaj grb sličan je onom izragjenoin po kosničkom 
grtinberškom zborniku, koji je sastavljen 7 godina iza 
smrti Katarine. Shodnost izmegju ploče i spomenutog 
zbornika govori jasno, da u početku nije bilo one 
mačem oboružane ruke na ploči, već da je poslije 
umetnuta, kada je isplivao na javu onaj tako zvani 
r a m s k i grb, a to je bilo u XVI. stoljeću najviše uslijed 
utjecaja umjetno stvorene njemačke heraldike. 

Grbovi 1. i 4. jesu grbovi bosanske države. 2. i 
3. možebit je grb protudinastije Krištića ili možda grb 
banovine Usore, a grb s oružanom mačem rukom, što 
je u srijedi, bio bi grb Rame i Primorja. 1 zbilja ovaki 
grb nalazi se često na kamenju iz Primorja. 

(Svršit će se.) 


Pisma jednog seoskog župnika.*) 

Napisao Yves le Querdec. — Preveo s francuskoga „Zbor bogoslovske mladeži u Zadru". 

(Djelo nagragjeno od francuske akademije.) 

(Dalje.) 

XXI- mena da ti opišem po redu razvitak svojih doživljaja, 

Sv. Julijan, 30. siječnja. koji nijesu baš izvanredni. Napokon sam mogao oživo- 
Ove posljednje tri sedmice, dragi prijatelju, bile tvoriti jednu svoju sanju. Ja sam ovdje ustanovio nešto 
su mi ruke pune svakakva posla, te nijesam imao vre- slično vašemu pučkom tajništvu. 

*) Jedan iz Osieka učen svećenik piše nam onomadne o ovih u istinu prekrasnih pismih: „Za svećenstvo je to 
štivo prava mana nebeska, i sim, prem posve nesposoban za pastvu, oćutio sam žalost, što nijesam 
u pastvi, kadgod sam pročitao koji od tih listova." Posve se slažemo sa učenim prijateljem, te u interesu naše 
katoličke stvari, za koju treba u današnje dane da svi, svaki na svom mjestu, što više poradimo, molimo ovdje osobito 
braću dušobrižnike, da čitaju ovo krasno štivo, što smo ga g. 1906. počeli donositi, a sad ga opet nastavismo, i da se ugle¬ 
daju u tako liepe i za jednog dušobrižnika kao s neba poslane izglede. Videte vocationem vestram, fratres! (I. Kor. 1, 26.) 

Opazih nekoć, dok sam još bio u sjemeništu, 
kakav je utjecaj stekao u mjestu jedan moj stric, seoski 
učitelj, čitajuć narodu pisma i odgovarajuć na njih. 
Došlo je bilo do toga, da je postao dobrohotnim tajnikom 
većini roditelja, kojih su djeca bila kod njega u školi. 
Stoga je on bio najpouzdaniji njihov savjetnik. Ni u 
jednoj gotovo obitelji nije se ništa bez njega odlu¬ 
čivalo. 

Zadnjih dvadeset godina za cijelo ima ih više, 
koji znadu pisati; ali našim težacima, nekoliko godina 
iza kako izagju iz škole, otvrdnu prsti, pa se rado 
uteku svojoj kćeri ili sinu, katkada i strancu. Osobito 
su često u neprilici, kad imaju da odgonenu pisma, što 
im drugi šalju. 

Na mojjm šetnjama po selima desilo mi se već 
više puta, da sam ih baš zatekao u sto muka čitajuć 
pismo, što ga primiše od sina iz. vojnice, od seoskog 
trgovca, od rasprodavaoca pokretnina, prodavaoca drva 
ili volova, dapače od samih gragjanskih vlasnika, kojima 
je više do toga, da napišu na brzu ruku, nego da paze 
na krasopis. Ponudim se odmah, da im odgonenem te 
hieroglife. Sad nema sedmice, a da mi ne donesu po koje 
pismo. Ja im ujedno i odgovorim na nj ili ih posvje- 
tujem, kako će odgovoriti. Tako ugjem u tijesne od¬ 
nose s pukom. Obiknu se dolaziti k mojemu župskom 
stanu i smatrati ga kao svoju kuću. 

Znam, da ću imati neprilika. Ali kad slučajno na- 
dogje koja zapreka, bit će vremena, da joj se i lijeka 
nagje. Osobito me u nedjelju iza večernje stavljaju naši te¬ 
žaci na muke. Tada dogju k meni, da se ne muče drugi 
dan. Ta uz put im je. Ne misle, da sam ja možebit 
umoran. Ja im ne opraštam tu nerazboritost; zadam im 
za to pokoru, prigovarajuć im, ako ih nijesam vidio na 
večernji; a to s takvim uspjehom, da su i četiri zakup¬ 
nika, koji su me sinoć pohodili, prisustvovali službi 
Božjoj i blagoslovu. Ja velim svojim župljanima: „Za 
sve moje usluge nemojte me barem puštati, da sam 
pjevam." 

Prije petnaest dana imao sam da pročitam jednu 
sudbenu pozivnicu, gotovo nečitljivu zbog čudnih riječi 
i onih ludih črčkarija, kojima je pisar hotimce nakitio 
svoj prepis. Radilo se o poslu dosta zapletenom. Moj 
ti čovjek prije tri nedjelje prodao komšiji komad livade. 
Ovo je prvi put, što taj komad zemlje sačinjava posebni 
posjed i dosljedno nije označen u zemljišnim knjigama. 
A pri prodaji netačno se mjerilo. Sad se regbi opazila 
ta netačnost. Kupac traži još onoliko zemlje, za koliko 
je bio komad procijenjen. Prodavalac tvrdi, da je dao 
onoliko, koliko je bilo procijenjeno, te da razlika ze¬ 
mljišta, koliko ga je u spisu i koliko ga je u stvaii, ne 
povregjuje zakona. Kad pročitah to čudno pismo, mo- 
radoh da saslušam tumačenje. Pri tom nastojali da bu¬ 
dem ustrpljiv. Moj težak vidi se da je poštenjak. Ja 
ne poznavajuć zakona nijesam znao, kako da ga svje- 


tujem. To je bilo u nedjelju, a poziv je bio za četvrtak. 

U utorak sam imao poći u B . .. Obećah svojemu 
župljaninu, da ću se posavjetovati s odvjetnikom, i rekoh 
mu, da mi dogje u utorak na večer. 

Pade mi na pamet lijepa misao. Sličnih će mi se 
slučajeva sigurno i u buduće desiti. Zašto se ne bih 
dogovorio s katoličkim odvjetnikom, koji bi na moju 
preporuku dragovoljno svjetovao moje župljane, od¬ 
vraćao ih od parnica ili se zauzeo za njih, kad ne bi 
baš bilo moguće, da im izbjegnu? On bi svakoga 
besplatno svjetovao, a plaćalo bi se samo za obrane. 
Uvjeravao sam još sama sebe, da ću im isposlovati sve 
badava u važnijim slučajevima. 

U utorak pogjoh dakle u B ... i uz put vidjeh 
gospodina D ..., dobro poznatoga katoličkog odvjet¬ 
nika. Upitah ga za savjet, a on mi prijazno odgovori. 
Zatim mu predočili svoje osnove za buduće. „Ne mogu 
drugo," reče mi, „nego da Vam odobrim, gospodine 
župniče! Što se tiče mene, evo me posve na Vašu 
službu! Megjutim, pošto je moj odvjetnički ured dosta 
opterećen, ne mogu Vam se unaprijed obvezati, da ću 
preuzeti sve poslove Vaše župe; ali pogjite k mojemu 
mladom drugu, gospodinu F .. .; on je jedan od naj¬ 
gorljivijih pristaša naših konferencija sv. Vincencija Paul- 
skoga; pametan je, zauzetan i neprestano traži, da može 
koga štititi; bit će,veoma sretan, ako bude mogao da 
Vas posluži. Ja pak ostajem odan Vašoj zamisli i spre¬ 
man da Vam pripomognem, kadgod mi se samo pruži 
prigoda." 

Tad pogjoh gospodinu F.... Našao sam mlada 
čovjeka, koji još nije imao ni trideset godina. Odmah 
on shvatio moje misli. Na dugo se razgovarasmo; činilo 
mi se, kao da tebe slušam. Jedina mu želja zalaziti u 
narod. Zimus je držao u B ... više pučkih predavanja, 
što su mu dobro uspjela. Tuži se, da se gradski ra¬ 
dnici lako zanesu, ali da odmah, iza kako su se na- 
pljeskali katoliku, glasuju za slobodnog zidara. Ja ću mu 
na to: „Ali zašto se obraćate samo na gradske ra¬ 
dnike ? Naši bi se težaci odazvali sastancima, što se za 
njih uriču, i utjecaj, što biste ga kod njih stekli, bio bi 
trajniji." 

Moja se opaska primila odmah gospodina F. .., 
te me zapita: „Kakvi bi predmeti zanimali naše težake? 

„Ta za cijelo," odvratim ja, „ratarski, na primjer: 
obragjivanje posjeda ili povjest kojega ratarskog orugja, 
rala, drljače, kolica ili štogod o prisušenju, gnjojenju, 
polijevanju, umjetnoj krmi i t. d.“ Gospodin F ... za¬ 
moli me, da mu dadem još vremena za promišljanje i 
završi ovako: „Kad se povratite u B ..., gospodine 
župniče, prijavite mi se, i onda ćemo ureći dan za 
jedno predavanje u Sv. Julijanu." Rekoh mu svoju za¬ 
hvalnost i ostavih ga. 

Kad se vratih kući, nagjoh svojega težaka, gdje 
me čeka. Rekoh mu, što mije svjetovao gospodin D...; 



Pisma jednog se osko g žu pnika. 

on će gledati, da se stvar odgodi; megju tim da treba 
izmjeriti livadu, o kojoj je razmirica, da se tako bude 
na čistu s tačnim njezinim opsegom. Onda bi se tek znalo, 
što se ima učiniti. Dapače mi je gospodin D .. . izjavio 
svoje začugjenje, što se nije odmah tim počelo. Moj mi 
seljak onda rastumači, da je on izmjerio livadu velikim ko¬ 
rakom i da je na temelju tih mjera prikazao bilježniku 
prostranost livade. Kad su se pak imale staviti granice, 
onda je tek i kupac mjerio, naravno s najvećim svojim 
korakom, i tako se nijesu mogli sporazumjeti. To ti je 
bio uzrok parnici. 

Livada nije četverokutna; s jedne je Strane potočić, 
koji teče nepravo. Zato ju je teško izmjeriti starin¬ 
skom mjerom, kojom se oni služe. Kad sam dobro shvatio 
oblik zemljišta, rekoh: 

„Vi se ne ćete izvući iz tog zapletaja, dok ne do¬ 
zovete mjernika." 

— Eh! gospodine župniče, ali to bi me skupo 
stajalo. Najprije počnimo s parnicom! Sudac će već 
ustanoviti prostranost zemljišta. Tko izgubi, neka plača! 
Ja sam siguran, da se ne varam. Što bih ja plaćao 

unaprijed troškove, da ih drugome uštedim! 

„Ali jeste li Vi tako sigurni, kako tvrdite, da ste 
baš dobro izmjerili?" 

— Gospodine župniče, ima više od dvadeset go¬ 
dina, kako ja kosim na onom komadu livade. Kad 
bi me moj korak varao, kad bi me i oko varalo, 

ali me sigurno ne vara moj lakat. Ja mu dajem 

komad, kako je uvršten u spisu, a možda i veći; svakako 
bit će posve mala razlika. 

Nijesam bio siguran kao on, a dobra procjena 

mjernikova bila bi me više zadovoljila, nego li njegova 
nesigurna mjera. Nije popuštao, zato sam se bojao po¬ 
sljedica njegove tvrdoglavosti, te odlučih da uklonim od 
njega, koliko je moguće, opasnu parnicu. Pustih ga da 
otide, a ja izvadim iz jednoga kuta svoje knjižnice 
staro mjerilo i geometriju, što sam je učio u sjemeništu. 
Pomnjivo razgledam pravila mjerenja. Sreća, da ih ni¬ 
jesam bio još posve zaboravio. Odmjerih deset metara 
konopca i sutradan na šetnji zabavih se mjerenjem li¬ 
vade. Više sam puta morao da iznova započnem. Bio 
sam sam, zato mi je bilo malo nezgodno; ali u jednu 
ruku volim, jer da mi mjerenje nije pošlo za lukom, 
ne bi mi bilo drago, da imam svjedoka svojemu neu¬ 
spjehu. Bit će da sam pravio odveć male trokute i po¬ 
množio ih više nego treba; ali napokon dogjoh do toga, 
te načinih nacrt, razdijeliti ga na trokute, izmjerih kutove, 
podnice i visine. Ponovih više puta mjere i ne udaljih 
se s mjesta, dok se nijesu prilično sudarale. Kod kuće 
iza objeda izračunah i dogjoh do zaključka, koji se 
puno približavao zaključku mojega težaka. 

Prije nego to priopćih njemu, pogjoh u pohode 
njegovu kupcu i uputili ga o stvari. On se stade siditi 
i reče mi, da traži svoje, da ni njemu nitko ništa ne da¬ 


ruje, i da govorkanje cijeloga svijeta ne će u tom ništa 
pomoći. 

„Ali, prijatelju," rekoh mu ja, „daje Vam se, što 
Vas ide. Vaš Vam protivnik ne uskraćuje, što je Vaše." 

_ Kako da mi ne uskraćuje, kad hoće da postavi 

megjaš kod drugog jablana, a imao bi biti postavljen 
najmanje kod trećeg? 

— A kako Vi to znate? 

— To Vam je kao na dlanu, gospodine župniče; ja 
sam mjerio više od deset puta. On mi ne daje što me ide, 
a ja hoću svoje, i mora mi to dati onaj lopov! 

— Dakle Vi mislite, da ste dobro izmjerili? 

— Jest, gospodine župniče! 

— Ali, ako Vam se dokaže, da ste krivo mjerili? 

— Tko će mi to dokazati? Nitko ovdje ne zna 
tačno mjeriti onakovo zemljište. Pitao sam učitelja. Reče 
mi, da to spada na mjernika. A Vi znate dobro, da ja 
ne’ću još plaćati mjernika za svojega protivnika. Neka 
ga on plaća! 

— E pa dobro, prijatelju! Evo Vaše livade — ja 
mu pokazali nacrt, na kojem su bile zabilježene moje 
m j ere _ vi je poznajete, nije li takova? Ovdje je po¬ 
točić, ovdje drugi komad livade, ovdje Vaše polje, 
ovdje put i jablani. 

Začugjen, ko težak, kad vidi papir, koji mu pri¬ 
kazuje njegovu zemlju, i na kojem su znakovi, sto ih 
on ne razumije, moj ti gazda prihvati: 

— Gospodine župniče, a jeste li Vi to učinili? 

— Jesam, prijatelju! 

— I Vi ste izmjerili livadu počev od drugog ja¬ 
blana? 

— J es t. 

— I Vi ste našli ono, što on kaže da je uvršteno 
u pogodbi? 

— Jest, po prilici blizu. 

— Onda, gospodine župniče, Vi znate mjeriti 
zemlje ? 

— Kako vidite, nešto malo. 

— 1 Vi ste sigurni, da bih ja izgubio parnicu ? 

_ To mi se čini dosta vjerojatno, dapače sigurno. 

— Onda do bijesa — i počeše se iza uha — što 

će svijet o meni govoriti ? 

— Prijatelju, govorit će, da ste se mjereć prevarili. 
Nije li bolje, da se to sad reče, prije nego stvar uzvitla 
prašinu i stane Vas novaca, nego li nakon osude su¬ 
daca? Uvijek ćete prištedjeti troškove. Povucite samo 
natrag tužbu i platite sudbenu pozovnicu, a za ostalo 
ću se već ja brinuti. 

Malo se skanjivao, napokon pristade. Onaj moj težak 
bio je posve zadovoljan. Prekjučer smo postavili gra¬ 
nice. I tako ti ja postadoh po malo i pisar i javni či¬ 
talac i zemljomjerac i mjernik i sudija a ponešto i od¬ 
vjetnik. Šta veliš, radim li dosta? 

(Nastavit će se.) 

Socijalne organizacije prvih kršćana. 

Napisać dr. Ivan Ev. Krek. — Preveo Dominko Šarce vic. 

(Dalje.) 


III. Organizacija kršćanske ljubavi. 

Kristov je nauk sam po sebi uzbudio u svima, 
koji su ga istinito primili, duh milosrgja i ljubavi. 0 
tome ne treba gubiti riječi: stvar je jasna i dokazana 
kao bijeli dan. Nama se hoće jedino to, da promotrimo 
organizovanu kršćansku ljubav u prvo 
doba. 

1. Kršćanska se općina brinula za dostojan po¬ 
kop svojih siromašnih članova. Štovanje 
mrtvaca megju kršćanima bilo je duboko uvriježeno. 
Zato su se imali gjakoni napose brinuti, da svaki kr¬ 
šćanin bude dostojno pokopan (Const. Ap. III, 7). Od 
prvoga početka bunili su se najodlučnije protiv toga 
poganski običaji paljenja mrtvaca. Tijelo, koje je po¬ 
stalo od zemlje, neka se opet povrati zemlji. Neka se 
sije na Božju njivu, da iznikne kod uskrsnuća za 
vječni život. 

Rimski su zakoni bili protivni slobodnom udruži¬ 
vanju. Bilo je dopušteno samo malo društvenoga života. 
A Rimljani su pogrebna društva ipak dopuštali (collegia 
tenuiorurn, funeraticia). Kako nije bilo moguće kršćanima 
istupiti javno kao posebna vjerska organizacija, kao 
Crkva, to su svoj megjusobni savez prema državi saču¬ 
vali baš u obliku pogrebnih društava. 

Sa pokopom bio je uvijek spojen i neki spo- 
ljašnji sjaj. Sv. Augustin vrlo lijepo označuje njegovu 
važnost, kad veli: „Sjaj kod pokopa, sprovodi, troškovi, 
posao kod pokopa, jaki spomenici na utjehu su ži¬ 
vima." On sam odobrava te običaje govoreći: „Ljudi neka 
obavljaju te dužnosti prema svojima i time neka tješe 
svoju čovječju žalost." Značajno je, što piše Tertulijan 
(Apol. 42.): „Ako bi se Arabija možda potužila na nas, 
jer da joj ne damo ništa zaslužiti, neka Sabejci znadu, 
da kršćani zaisto skuplju i bolju vrstu njihova blaga 
kod pogreba upotrebljuju, nego li je ona, kojom se 
kadi kumirima." Iz toga vidimo, da su tamjan u obil¬ 
noj mjeri upotrebljavali kod mrtvaca već u prvo doba. 

Brigu prvih kršćana za siromašnu umrlu braću do¬ 
kazuju nam mnogi svjedoci. Tertulijan izvješćuje, da su 
se pokapali na troškove potporne blagajne, dakako ako 
pokojnika nije nijedan privatnik od svojega opskrbio. 
Aristide piše u tom pogledu (Apol. 15.): „Kadgod ide 
koji siromah sa svijeta i vidi ga tko od njih, pobrine 
se, koliko može, za njegov pogreb." Odmetnik car Ju- 
lijan sam priznaje tu brigu govoreći (ep. ad Arsac., 
Sozorn. 5, 15): „Kršćansko je bezboštvo najviše podu¬ 
pirala draga i mila briga za tugjinca i briga za po¬ 
grebe mrtvaca." 

Kršćanska ljubav nije ovdje poznavala granica. 
Dapače tugjinac, poganin, čije tijelo nije našlo poko- 


pača, našao je kod kršćana dobrohotno i milosrdno srce. 
Laktancije piše u tom pogledu (Inst. 6, 12): „Ne trpimo, 
da sliku i stvar Božju bacaju divljoj zvjeradi i pticama 
na deranje, nego je vraćamo zemlji, od koje je i po¬ 
stala; i takogjer za nepoznatog čovjeka činimo djelo 
njegovih rogjaka, na kojih mjesto, ako ih nema, do¬ 
lazi ljubav." 

Kršćani su r imali već od prije svoja groblja, po¬ 
svećena baš u tu svrhu. S pravom možemo reći: prvo 
nepokretno vlasništvo Crkve bila su groblja. Kad su se 
vjernici još sakupljali po privatnim kućama, te još ni- 
jesu imali svojih posebnih crkava, i tad su već imali od- 
regjeni prostor za svoje pokojne. Na svaki način mo¬ 
ramo to takogjer ubrojiti megju socijalne organizacije, 
jer se sa zajedničkim grobljima nije zadovoljilo samo 
vjerskim načelima, nego i socijalnim potrebama. 

Uz put spomenimo, da su se kršćani već od prvih 
vremena brinuli i za duševnu dobrobit svojih pokojnih 
molitvama, milostinjom a osobito svetom žrtvom. Pot¬ 
porna blagajna prigodom smrti imućnijih članova pri¬ 
mala je obilje darova, te su se njima pokrivali tro¬ 
škovi za siromahe ne samo kod pogreba, nego i kod 
priregjivanja vjerskih pobožnosti na njihovo duševno 
dobro. 

2. Gostoljubivost prvih kršćana bila je veoma 
lijepo uregjena. Već u apostolskim pismima čitamo više 
puta opomene, neka budu kršćani gostoljubivi, neka 
strance prijazno primaju. Sv. Petar nalaže: Budite go¬ 
stoljubivi megju sobom bez mrmljanja (I. Pet. 4, 9)- 
Sv. Pavao piše Rimljanima: Pomažite svete u njihovim 
potrebama; činite djela gostoljubivosti. (Rim. 12, 13). 
Nemojte zaboraviti biti gostoljubivi; tim su naime 
neki i ne znajući primili angjele kao goste (Hebr. 6, 
10; 13, 2). Sv. Pavao više puta preporučuje pojedine 
osobe gostoljubivosti kršćana, kojima piše. Sv. Ivan 
hvali Gaja, kojemu piše svoj treći list, baš radi toga 
(III. Iv. 5—8): Predragi! vjerno radiš štogod činiš braći, 
i to strancima, koji posvjedočiše tvoju ljubav pred opći¬ 
nom; i dobro ćeš učiniti, ako ih spremiš kao što treba 
pred Bogom. Jer pošli su svijetom- radi imena njegova 
ne primivši ništa od pogana. Mi smo dakle dužni pri¬ 
mati takove, da budemo pomagači istini. 

Putovanje je bilo tada spojeno sa mnogim opa¬ 
snostima. Prometnih sredstava u današnjem smislu nije 
bilo tako reći ništa; za vojništvo i veliku trgovinu bilo 
je malo odregjenih putova. Putnik nije imao na raspo¬ 
laganje kakovih konaka, gostionica ili hotela po našem 
shvatanju. Zato je naravno bilo za nj od silne vrije¬ 
dnosti, ako je našao u stranome kraju prijatelja, koji mu 
je pomagao savjetom i činom. Pa i ako je imao dosta 

materijalnih sredstava, jer je bio bogat, bio mu je ipak 
takav prijatelj izvanredno vrijedan, jer ga je upozorio 
na prilike, pripovijedao mu o opasnostima, opisao mu 
daljni put, pobrinuo se za potrebnu pratnju. Siromašan 
pak inostranac bio je naravno najveći siromah. 

Držati moramo, da megju prvim kršćanima ne¬ 
mamo samo takovih putnika, koji su radi svojih svje¬ 
tovnih poslova morali u tugjinu, nego da je bilo puto¬ 
vanje usko spojeno sa kršćanskom vjerom i njezinom 
sudbinom u prvo doba. Kršćanstvo je bilo tako reći 
vjera onih, što su putovali; putnici — apostoli, evan- 
gjeoski učitelji, proroci išli su okolo od mjesta do 
mjesta navješćivati evangjelje ponovno, utvrgjivati vjer¬ 
nike, koji su ga već bili primili. Pojedine su crkve tražile 
doticaja megju sobom; svezu megju njima podržavali 
su uzajamni pohodi. Bojkot, progonstvo, proganjanje 
utisnuše mnogim kršćanima putničku palicu u ruke i 
otpraviše od mjesta do mjesta, da traže okrilja, mira i 
rada. Zarobljene su kršćane povlačili često po dugim 
putovima, kako nam svjedoči primjer sv. Pavla, koji je 
kao zarobljenik prošao dugi put od Jerusalema do Rima, 
ili antiohijski biskup Ignacije (početkom 2. stoljeća), 
kojega su iz Male Azije vodili zarobljena u Rim na 
mučeništvo. U takvim prigodama ipak je trebalo kršća¬ 
nima pokazati gostoljubivost. 

0 tom ne može biti nikakve sumnje, da su go¬ 
stoljubivost iskazivali pojedini kršćani privatno. Herma 
veli, da se u gostoljubivosti, koja se broji megju krje- 
posti, nalazi dobro djelo (Mand. 8, 10). Na drugome 
mjestu (Sim. 8, 10) hvali kršćane, koji primaju u svoje 
kuće Božje službenike, Tertulijan nalaže svojoj ženi, 
neka se poslije njegove smrti nikako ne uda za kakva 
poganina, jer onda u tugjoj kući ne bi nijedan put¬ 
nik brat našao gostoljubiva krova (Ad ux. 2, 4). No 
nas zapravo zanima organizovana gostoljubivost. I u 
tom pogledu imamo dokaza, da je kršćanski putnik 
imao pravo na gostoljubiv doček kod svoje subraće. 
Ako nije slučajno našao nijednog privatnika, koji bi 
ga pogostio, pobrinula se za nj crkvena općina iz svojih 
sredstava. Potporna blagajna pokrila bi potrebne tro¬ 
škove. To sasvim jasno vidimo iz izvještaja sv. Justina 
(f 167.). Sv. Justin opisuje (Apol. I, 67), kako se je u 
prvo vrijeme obavljala nedjeljna služba Božja. Tamo 
veli i ovo: ,,A bogataš, koji hoće, svaki po svojoj 
volji pokloni, što mu je volja. To se onda sakupi i 
povjeri poglavaru (biskupu ili svećeniku), a ovaj dijeli 
potpore sirotama i udovama i takvima, koji trpe ne¬ 
stašicu poradi bolesti ili iz drugoga kakova uzroka, 
te zarobljenicima i putnicima, koji iz tugjine dolaze, a 
konačno se brine za sve, koji su u potrebi." Organi¬ 
zovana potpora putnika time je dokazana. Kršćanski su 
putnici to znali, pa su se radi toga, kad bi došli u ne¬ 
poznat tugji kraj, najavili najprije kod crkvenih pogla¬ 
vara. Ovi su morali već od davnine obavljati tu tešku 


socijalnu dužnost. Već sv. Pavao piše Timoteju (I. Tim. 
3, 2): Biskup mora biti neukoriv, gostoljubiv; isto tako 
Titu (Tit. 1, 7. 8): Biskup treba da je kao upravitelj 
Božje kuće gostoljubiv. Te zapovijedi nije mogao izvr- 
šivati, ako nije imao za to potrebnih sredstava. Zato 
s pravom zaključujemo, da se je već u apostolsko doba 
zajednička potporna blagajna upotrebljavala i za op¬ 
skrbljivanje stranaca. U „Nauci 12 apostola" čitamo, da 
je putnik smio uživati javnu potporu iz blagajne samo 
najviše dva ili tri dana (što smo već spomenuli). Rim¬ 
ski biskup Klement piše (1, 96.) Korinćanima (1, 2): 
„Svaki, tko je bio u vašoj sredini, mogao se osvjedo¬ 
čiti o vašoj živoj i tvrdoj vjeri, te isticati vašu od 
srca dugotrajnu gostoljubivost." Iz toga smijemo zaklju¬ 
čiti, da je crkvena organizacija na korist strancima po 
nekim mjestima više žrtvovala, nego li po drugim. Tre¬ 
balo se ipak prije svega obazirati na materijalne pri¬ 
like. Razumljivo je poradi toga,, da su stranci one cr¬ 
kvene općine, gdje su bili bolje primljeni, i više hvalili, 
odnosno slavili njihove duhovne poglavare, kojih je 
veće ili manje nastojanje za tu stvar sigurno utjecalo 
na to, kako se brinulo za putnike. 

Herma nabraja u svome vigjenju posebni red sve¬ 
taca u nebu: „gostoljubive biskupe, koji su uvijek rado 
bez pretvaranja primali Božje službenike u svoje kuće" 
(Past. Sim. IX., 27, 2). Iz toga vidimo, da su bile bla¬ 
govaonice više puta spojene sa kućama, u kojima su 
stanovali crkveni poglavari. Kako su se ti brinuli za 
svoju gostinsku dužnost, pripovijeda vrlo lijepo sv. Ci- 
prijan. Za progonstva cara Đecija pobjegao on iz Kar- 
tage i iz svojega zakloništa tajno po svojim sveće¬ 
nicima upravljao biskupijom. U svom 7. pismu piše i 
ovo: „Molim vas, da se marljivo brinete za udovice, 
bolesnike i svakovrsne siromahe; a i za strance, ako su 
u nuždi, upotrebite iz moga vlastitog imutka, što ga 
ostavih kod svećenika Rogacijana. Da se ta svota još 
ne iscrpe, poslao sam mu po akolitu Nariku opet 
nešto, da uzmogne više i tačnije učiniti za siromahe." 
Što može biti ljepše? Kršćanska krv teče potocima; sva 
bjesnoća poganske države otvorila je svoje zatvore i 
provaljuje širom u najnovijem progonstvu. A socijalna 
organizacija megju kršćanima djeluje, kao da se nije 
ništa dogodilo, to življe, što su veće opasnosti. Nat- 
pastir iz tajnog zakloništa nalaže prije svega, neka se 
brine za siromahe, neka ne zaboravi na udovice i 
bolesnike. I jer zna, da potporna blagajna u ta zla vre¬ 
mena ne će smoći sve iz svojih dohodaka, poklanja 
joj obilne darove od svojega vlastitog imutka, osobito 
obzirom na zapuštene strance. 

Nije čudo, ako se Julijan Odmetnik čudi toj go¬ 
stoljubivosti i ljubavi prema strancima, te izriče želju, 
neka bi se pogani u tome poveli za kršćanima (Ep. 
ad Arsac.). Povjest nam pripovijeda više slučajeva, da 
su Ijenivci izrabljivali tu crkvenu organizaciju i sigurni 

za sigurne potpore podavali se pustolovnom životu. 
Poganin se Lucijan u tom pogledu ruga gostoljubivim 
kršćanima (Per. Prot. 16), kad pripovijeda u svome 
ujedljivom spisu ,,0 smrti Peregrina Proteja", kako je 
taj Peregrin pod konac svojega života postao kršćanin, 
i kako su ga subraća na njegovim putovima bogato 
pomagala. Veli, da je živio od tih darova u pravom 
raskošju. 

Na cestama, što su vodile kroz puste, neuljugjene 
i poradi toga za putnike opasne krajeve, podizali su 
kršćani već u prva stoljeća zakloništa. Acta Archelai (4) 
izvješćuju nam o nekom Marcelu, koji ih je sam više 
podignuo. 

• jednu stvar moramo napose spomenuti. Organi¬ 
zacija na korist putnika bila je kod kuće po svoj Crkvi, 
a prije svega u središtu svega vjerskog života, kod 
stolice Petrova nasljednika u Rimu. Iza vremena cara 
Marka Aurelija (u 2. stoljeću) imamo sačuvano pismo 
korintskoga biskupa Dionizija (Eus. H. E. 4, 23. 10) 
na rimsku Crkvu, u kojemu se hvali ta Crkva, što je 
prastari običaj: činiti dobro stranoj braći, sačuvala. Tomu 
dodaje: „Toga poziva vaš uzorni biskup Soter nije samo 
sačuvao, nego ga je još podigao; on ne samo da dijeli 
darove, što su namijenjeni kršćanima, u obilnoj mjeri, 
nego i braću, što putuju, kao otac pun ljubavi tješi 
blagim riječima." 

U Rimu su bili svi kršćani kod kuće; ta svijesni 
su bili, da je tamo njihov otac. A ovo je to ljepše, što 
su rimski biskupi i u vrijeme, kad su se morali boriti 
u krvavom progonstvu za opstanak svoje vjere, izvrši- 
vali kršćansku gostoljubivost u najobilnijoj mjeri. 

3. Briga za siromahe. Potporna blagajna slu¬ 
žila je osobito za siromahe. Nekoliko dokaza za to već 
smo naveli, a još se napose moramo osvrnuti na tu 
važnu tačku socijalne organizacije prvih kršćana. 

Stara sveta povjest iza vremena Decijeva pro¬ 
gonstva (sredinom 3. stoljeća) pripovijeda, da je sudac 
zahtijevao od sv. gjakona Lovrinca, neka mu izruči crkveno 
blago. Lovrinac je odgovorio, da su jedino crkveno blago 
siromasi. Udovicama, za koje su se napose brinuli, le- 
koše, da su „Božji oltar". Udovice i sirote bijahu megju 
siromasima na prvome mjestu. U crkvenim molitvama 
spominjahu se odmah iza biskupa, svećenika i gjakona. 
To je razumljivo. Svaka je udovica trebala zaštite, a 
ako joj muž nije ostavio nikakva imutka, nije bilo veće 
sirotice od nje. Unosnih poslova nije se mogla latiti, 
jer ih nije bilo; od javnih zavoda, gdje bi opskrbila 
svoju djecu, ni spomena; zato je vrlo lijepo, da je or- 
ganizovana kršćanska ljubav baš ovamo najprije po- 
segla. Već sv. Jakov veli u tom smislu: Vjera čista i 
bez mane pred Bogom i Ocem jest ova: obilaziti sirote 
i udovice u njihovim nevoljama (1, 27). Vjera znači 
toliko koliko vjernost, pobožnost. Apostol veli prema 
tomu, da se ne može zvati pobožan ili vjeran čovjek, 


tko se ne brine za udovice i sirote. Organizacija u tom 
pogledu dopire doista već u apostolsko doba. Sv. Pavao 
nalaže Timoteju, kako da upravlja udovicama i govori 
o tome, kako da općina, bez sumnje iz potporne bla¬ 
gajne, pomaže udovicama (I. Tim. 5, 16). U drugom 
vijeku piše već spomenuti biskup Dionizije, da sama 
rimska Crkva uzdržava 1500 udovica i siromaha. Lak- 
tancije navodi lijep uzrok, zašto se treba baš za udo¬ 
vice i sirote napose brinuti. Veli naime: „Bog je zato 
zapovjedio, da se mora brinuti za njih, da se ne bi tko 
iz obzira prema svojim dragima dao odvratiti od smrti 
za pravicu; ovako ju može bez oklijevanja i junački pri¬ 
hvatiti, jer zna, da Bogu ostavlja svoje drage i da im 
ne će nikada uzmanjkati zaštite i pomoći." Te nam 
riječi dokazuju takogjer, zašto je bilo u prva vremena 
toliko udovica. Organizovana ljubav pobrinula se, da 
su se, koliko se moglo, popravile velike gospodarske 
posljedice, što ih za pojedine družine donijelo doba 
progonstva. Kao što su protiv poganskoga bojkota po¬ 
stavili svoje posredovaonice za posao, tako su i obite¬ 
ljima mučenika osigurali opstanak. 

Osim udovica i sirota brinuli su se naravno i za 
sve druge siromahe. U pismu sv. Klementa na Korint 
čitamo ovu molitvu (I, 59): Molimo Te, o Gospodine, 
za Tvoju pomoć i potporu. Spasi potlačenoga, pomiluj 
poniženoga, digni paloga, ozdravi bolesnika, povrati na¬ 
trag onoga, tko se rastavio od tvojega puka; gladnomu 
daj hrane, uzniku slobodu; okrijepi patnika i ohrabri 
malodušnika!" Čista ljubav diše iz tih krasnih prošnja. 

Najljepše svjedočanstvo božanske brige za siro¬ 
mahe daje odmetnik car julijan (od Arsac.), kad govoii: 
„Bezbožni Galilejci potpomažu osim svojih siromaha i 
naše; a naši ne dobivaju kod nas skrbi." Stoga se lju¬ 
bav već u prvo doba protezala na sve. U vrijeme, kad 
su pogani progonili na život i na smrt kršćane, kršćanska 
se ljubav siromahu poganskomu smilovala kao i svomu. 
Sv. Pavao veli: Činimo dobro svima! (Gal. 6, 10.) Da 
navedemo samo jedan primjer iza vremena cara Maksi- 
mina Daza. Euzebije (H. E. 9. 8) izvješćuje: „Kršćani 
su se tada (za vrijeme kuge) pokazali poganima u 
najsjajnijem svjetlu; oni su bili jedini, koji su sami usied 
tolikih i tako velikih nevolja činom dokazivali svoje 
saučešće i svoju ljubav. Jedni su se dan i noć brinuli 
za trupla, te ih pokapali (bilo ih je bez broja, jer 
za njih nije nitko mario); drugi su skupljali iz cije¬ 
loga grada one, koje je glad mučio, na jedno mjesto, 
pa su svima dijelili kruh. Kad se to doznalo, slavili su 
kršćanskog Boga i priznali, da su kršćani jedini po¬ 
božni i bogobojazni, jer su to zbiljski sami dokazivali." 
To .je mogla naravno samo krjepka i prikladna orga¬ 
nizacija. Radi jasnoće dodat ćemo, da su imali u sva¬ 
koj crkvi podupirane i potpore u tačnim zapisnicima 
pobilježene. 

(Svršit će se.) 

Napisao đ r. J 

Pogubne su one knjige i novine, u kojima se ne¬ 
dolično govori o vjerskim svetinjama. Kriva znanost u 
svako je doba nastojala potkopati kršćanstvo. Otkada 
ono postoji, napadaju ga protivnici u djelima pisanim 
znanstveno i popularno, pobijaju istinitost kršćanske 
nauke, ruglu i preziranju izvrgavaju Crkvu i njezine 
starješine. Na Crkvu udaraju tobože u ime napretka, 
prosvjete i slobode. Htjeli bi vjeru i Crkvu Kristovu 
izbrisati s lica zemlje, a svećenstvu katoličkome vratom 
zakrenuti. Ali im to nije do sada uspjelo, niti će im u- 
spjeti u buduće, jer Crkva Kristova nije ljudsko djelo, 
već je ona božanska uredba, koje ne će nadvladiti ni 
vrata paklena. Kolike su se države za kršćanske ere 
osnovale i propale, a eto Crkva Isusova postoji 19 sto¬ 
ljeća. Silni njezini neprijatelji udaraju na nju materijal¬ 
nim i duševnim oružjem, ali je ne mogu oboriti. Ona 
stoji nepomična poput klisure, od koje se odbijaju bi¬ 
jesni valovi neprijateljskih nasrtaja. 

Čitanje bezvjerskih knjiga ragja groznim posljedi¬ 
cama. Tko bi prebrojio kršćane, koji su čitajući zle 
knjige skrenuli s puta istine, vjeru izgubili ili za nju 
nehajni postali? Enciklopedisti širili su po Francuskoj 
za neznatnu cijenu megju narod mnoštvo većih i manjih 
knjiga bezbožne i nećudoredne sadržine. A kakim je to 
plodom urodilo ? Svijet se bio tako izopačio, da je jedno 
vrijeme ispovijedanje kršćanske vjere bilo u Francuskoj 
zabranjeno pod kazan smrti, ukinuta vjera u jednoga 
Boga, crkve oplijenjene, hostije nogama pogažene, a u 
Parizu u ophodu dovedoše u crkvu pokvarenu glumicu, 
staviše je na oltar i okadiše tamjanom. Radi toga bez- 
vjerstva tako se raširi zločin i opačina, da je sam 
Robespierre, taj krvolok i izrod ljudski, bio primoran 
predložiti narodnom konventu, neka proglasi, da ima 
Bog i da je duša neumrla. 

Budući da bezbožni spisi, kako vidjesmo, proiz¬ 
vode strašne zablude, neka svatko pazi, da ovakih spisa 
sam ne čita i da ih ne da u ruke drugima. Crkva je 
uvijek takove knjige zabranjivala čitati, jer je njihovo 
čitanje po vjeru i moral čitalaca vrlo opasno. Već je u 
djelima apostolskim zabilježeno, da su poslije propovi¬ 
jedi sv. Pavla u Efezu mnogi od onih, koji su prianjali 
za čarobije, sabrali knjige i javno ih spalili, premda su 
bile vrijedne pedeset tisuća dinara (Djel. ap. 19, 19). 
Stoga nije ništa napadno, što i sada postoji u Crkvi 
zabrana čitati pogubne knjige. Crkva je od samoga 
Boga dobila vlast, da bude naša učiteljica. A kakova 
bi bila njezina vlast, kad ona ne bi smjela kazati: 
nauka je u ovoj knjizi valjana, a u ovoj pogrješna? 
Kakova bi bila vlast crkve, kad ona ne bi smjela upo¬ 
zoriti na pogibao, koja vjernima prijeti od čitanja zlih 

knjiga? Zabrana je Crkve u ovom pitanju opravdana, 
jer nas i povjesnica uči, da su mnogi učeni i krjeposni 
muževi čitanjem nevaljanih knjiga pali u najteže zablude. 
A gdje su se uzdrmale hridine, još će se lakše trska 
prelomiti. Crkva te knjige zabranjuje čitati kao brižna 
majka, da ukloni vječnu propast od svoje djece, zabra¬ 
njuje ih, da nam zapriječi pristup u kolo neprijatelja 
Kristovih. 

Knjige i listovi, u kojima se opisuju zločini, uprav 
uzgajaju zločince. Već je g. 1892. francuski sociolog 
Eugene Rostand upozorio na pogubni utjecaj senzacio¬ 
nalnih časopisa, koji opisuju potanko, kako se zločin 
počinio, kako je zločinac kazni utekao i t. d. U takim 
je opisima nešto epidemično, i svaki takav senzacionalno 
opisani zločin ragja nove zločine; to je za čitaoca škola, 
u kojoj se osposobljuje za zločinca. Za dokaz tomu 
neka služi grozan dogagjaj, što se zbio u Parizu u 
veljači 1881. 

Mali Ivo Saoner vraćao se jednog popodneva iz 
škole svojoj kući. Približi mu se mladić od 20 godina 
imenom Lemaitre, pozva ga sobom i obeća mu lijep 
lanac i nekoliko drugih igrački. Dogjoše u Lemaitrov 
stan, i tu se dijete veselo zabavljalo igračkama, što mu 
ih mladić kupio. Nu to veselje nije dugo potrajalo. 
Lemaitre postavi dijete na krevet, ručice mu povi straga, 
turi mu u grlo rubac, raspori mu nožem trbuh i pre¬ 
reza. vrat. Nevoljno djetešće odmah izdahnu. Ubojica 
otare ruke omaščene krvlju, zatvori vrata i ode na 
šetnju. No sjena umorenog djeteta pratila ga kroz pa¬ 
riške ulice, a kada se hotio vratiti u svoj stan, osjeti, 
kako ga tajna ruka odbija od kućnog praga. Mučen 
grižnjom savjesti pogje k redarstvu i ispovjedi svoj 
zločin. Očitova, da je to nedjelo izveo, jer je u novi¬ 
nama čitao o groznom činu, koji je posve sličan ovome, 
što ga je on učinio. Taj je čin bio u novinama opisan 
živim bojama i tako mu je bio uzbudio fantaziju, da 
nije imao mira, dok nije taj zločin svojim rukama po¬ 
činio. — Evo do čega vodi opisivanje ovakih strahota 
u novinstvu! (Isp. „Vrhbosna" 1896. str. 9.) 

Ima knjiga pisanih biranim slogom u lijepoj formi 
i krasnoj odori, no te knjige u zlatnoj čaši podaju či¬ 
taocu smrtni otrov. Te su knjige zmija ljutica, što ujeda 
današnji mladi naraštaj. U nekim se pripovijestima na 
vidjelo iznose sve ljudske slaboće, sva golotinja i bijeda, 
vjerno se i tačno opisuju sablažnjivi prizori i nemoralni 
čini, crta se slobodna ljubav u svim potankostima, i 
time se u čitalaca pobugjuju najniže strasti. Nije stoga 
čudo, što su djevojke iz najboljih kuća, koje čitahu ova- 
kove romane, ostavile roditeljski dom, podale se raz¬ 
bludnom životu i za uvijek propale. Bilo je pisaca, koji 

napisaše mnogo nemoralnih romana, ali ih nijesu dali 
čitati svojim kćerima, jer su znali, da bi one tim čita¬ 
njem postale nemoralne. Čitanje takih djela troši živčane 
sile, a često i do ludila vodi. I mnogobrojna samo- 
ubistva posljedica su bezvjerske i neestetske književnosti. 
Kao što junaci u tim djelima tragično završuju svoj 
vijek, tako se i mnogi njihov čitalac od njih zaveden 
ne boji nasilnom smrću učiniti kraj svojemu životu. 
Država odregjuje, da se prigodom zaraznih bolesti imaju 
stroge mjere poprimiti, kako bi se zarazi na put stalo; 
a da se zapriječi epidemija, što se širi putem opake 
štampe, na to se gotovo ni ne misli. 

Kada vidimo, kako su grozne posljedice čitanja 
opakih knjiga i novina, nemojmo ih pomagati svojim 
novcem, svojim ugledom! Neka im ne bude mjesta u 
našoj poštenoj kući! Nastojmo podupirati dobru štampu, 
posvuda joj utrimo put, neka se udomi u svim sloje¬ 
vima pučanstva, neka je prigrli muško i žensko, staro 
i mlado! 

Veliki narodi, kao što su Nijemci, Francuzi i Ta¬ 
lijani, uvigjaju, kako se osobito mladi naraštaj truje i 
izragja pogubnom literaturom, pa se zato kod njih ustro¬ 
javaju društva za izdavanje valjanih knjiga i novina. 
Spomenut ćemo Samo Pijevo društvo (Piusverein) u 
Beču, koje je osnovano prije par godina, a ima mnogo 
podružnica, što djeluju pod geslom: Van s opakom 
štampom! Pijevo društvo ne nazivlje se po sadašnjem 
sv. Ocu Piju X., već po papi Piju V. (1566. —1572.). 
Na skupštini toga društva, držanoj 17. studenoga 1907., 
kazao je P. Auracher, da je šteta, što ju kršćanski narodi 
podnose od bezvjerske štampe, daleko veća, nego li je 
ona, što ju je Osmanlija kroz više stoljeća nanosio 
kršćanskim narodima. Štampa je bila u nekim krajevima 
narod tako moralno iskvarila, da se katolička djeca 
nijesu više smjela u školi ni Bogu moliti. A drugi je 
govornik (P. Kolb) na toj skupštini isticao, da je sveta 
dužnost katolicima starati se za dobru štampu. Za pro¬ 
tuvjersku štampu istaknuo je, da ona više manje u ci¬ 
jelom svijetu stoji pod utjecajem židovske zajednice 
(Alliance Israelite). Razlagao je, kako židovska štampa 
ide za tim, da u kršćanskim narodima uništi vjerski i 

moralni život, da kršćane i materijalno uništi, a glavna 
joj je težnja kršćansku mladež moralno pokvariti. Znadu 
Židovi i njihovi pomagači, da je lako titrati se s naro¬ 
dom, koji je ćudoredno propao. Židovsko novinstvo 
radi u prilog židovskom kapitalizmu, koji isisava i osi- 
romašava kršćanske narode. Protiv ovake štampe diglo 
se Pijevo društvo. Ono ima 75.000 članova, koji se 
žrtvuju, da podupru dobru štampu. Utješljiv je uspjeh 
toga društva, koji se već danas vidi, jer katoličko no¬ 
vinstvo cvate i napreduje, a kršćani se oslobagjaju svo¬ 
jih tlačitelja i dižu se u moralnom pogledu i na gospo¬ 
darskom polju. 

Dok se veliki narodi tolikom brigom staraju za 
dobru štampu i nastoje da od zle štampe odvrate svoje 
općinstvo a naročito svoju mladež, kako da mi Hrvati 
ne pripazimo na našu mladež, tu zjenicu oko našega, 
tu našu uzdanicu, na kojoj svijet ostaje? Lijepo veli 
pjesnik, da su mlada ljeta nada svijeta. Kako dakle da 
ne zapriječimo, da nam se ne bi naša mladež iskvarila 
i izrodila bezvjerskom, nemoralnom i pornografskom 
literaturom ? 

Sva je sreća, što se i kod nas u novije vrijeme 
pokrenula katolička akcija, kojoj je zadatak izdavati 
valjane knjige i novine. A evo u veljači ove godine poput 
austrijskog Piusvereina ustrojilo se i kod nas Pijevo 
društvo za promicanje katoličke štampe megju Hrvatima. 
Takovo je društvo kod nas potrebno, jer se protuvjerska 
štampa razmahala danas kao nikada prije, pa je stoga 
katolicima sveta dužnost podupirati katoličku štampu. 
Pijevo društvo, kojemu je uprava i sjedište u Zagrebu, 
držat će sastanke u Zagrebu i u pokrajini, priregjivat 
će javna predavanja popularno-znanstvena, izdavat će i 
širiti časopise i brošure, osnivati katoličke pučke knji¬ 
žnice, promicati katoličko knjižarstvo i urediti katolički 
dopisni i oglasni ured. 

Poduprimo požrtvorno, velikodušno ovu akciju, 
širimo katoličku štampu, pa ćemo odgojiti rodoljubivi 
i karakterni podmladak, koji će se oduševljavati za 
ideale vjerske i domovinske, koji će popraviti naš poli¬ 
tični i društveni život, a Hrvatsku podići kulturno i 
materijalno 1 


Kod izborne žare. 

Napisao Louis Veuillotu travnju g. 1849. 

(Posvećeno hrvatskim izbornikom 27. i 28. veljače 1908.) 


Mladi čovječe, kamo tako veselo? 

Idem da glasujem. 

To je važan čin, a ti si jedva izstupio iz mlade- 
načtva. 

Posavjetovao sam se sa starci, jer znam, da udes 
domovine i moja vlastita budućnost zavisi o tom, što 


činim. Izabrao sam ljude osbiljne, ljude plemenita srca. 
Oni se ne će igrati sa životom svoje braće i ulagat će 
sav svoj ponos samo u sveobće dobro. 

ja glasujem za vjeru, jer me vjera uči spoznavati 
moju dušu i činiti dobro. 

Ja glasujem za obitelj, jer imam otca, majku i 

braću, i jer se nadam, da ću jednom imati vjerenicu i 
djecu. 

Ja glasujem za vlastničtvo, jer hoću, da moji stari 
roditelji umru pod svojim krovom, okruženi od svoje 
djece, a ne u bolnici, u rukuh plaćenika. 

Idi, mladce! Ti ćeš biti vjeran poštenju, drag svojoj 
obitelji, koristan svojoj domovini. 

* 

Starce, kamo? 

Idem da glasujem. Glasovat ću protiv crvendaša. A 
prije nego dadnem svoj glas, progovorit ću drugovom 
svojim ovako: 

Poslušajte me, braćo! Ne dajte, da zli nadvladaju. 
Kad se utnieša strah, onda čovjek postaje sliep. 

Vi znadete u obćini samo jednoga zlikovca; kad 
se on popne na visoko, desetorica čestitih postaju zla, 
da mu udvaraju, i za tili čas sve se uzkoleba. 

Onda će nadoći strašne stvari, i nitko ne će više 
biti siguran na svome. Čestitost malakše u srcih. I po- 
činjaju se takove stvari, kojih breme nosi čovjek kroz 
čitav život, pa još i dalje. 

Vjerujte mi, nema lopova, koji se ne kaje, da je 
prestao biti čestit čovjek. Vi poznate one, koji se obo- 
gatiše imovinom prognanika, i znate, da su zlo svršili. 

Pravda hramlje, ali vazda prispije. Ima ih, koje 
sudci niesu odsudili, a oni su ipak odsudjeni. Zado¬ 
voljština se ne daje samo u tamnici. Mnogi vrate na 
samrti krivo stečeno dobro, priznavši muke svoje savjesti. 

Oni, koji ga ne vrate, ne ponesu ga sa sobom 
na drugi sviet. Ako ne platiš za života, platit ćeš poslie 
smrti. Crv napokon prestane izgrizati lešinu u grobu, 
jer i sam postane prah; ali duša ne umire, a ni Bog, 
koji ju kazni, nije smrtan. Nikakav dekret republike 
ne će moći iz pakla izbaviti republikanca, koji se slabo 
brinuo da žive kao čestit čovjek; a ne znači biti dosta 
nedužan, ako čovjek krade u sporazumu sa zakoni. Da 
olakšaju sebi posao, demokrati pišu djela, u kojih vele, 
da Bog ne obstoji. Ali mi vidimo, da sjetva niče, da 
godišnja doba prolaze i vraćaju se, da sunce izlazi i 
zalazi, da se ljudi rode, ostare i umru, da dobri dobi¬ 
vaju pomoć, a zli kaznu: mi zaključujemo iz toga, da 
je Promisao vazda tu, da Bog obstoji uviek. Mnogi su 
još prije Prudhona zatajili Boga. Umrli su. Nijedan se 
nije vratio sa drugog svieta, da nam kaže, kako tamo 
nije našao Boga. Prudhon je takodjer pošao k Bogu. 
I mi ćemo tamo; neka to ne bude u svrhu, da ondje 
polažemo račun o imovini sirotčadi i udovica; treba 
za to platiti kamate u vječnosti! Ovako mislim ja, koji 
sam već blizu toj velikoj šetnji, a imao sam kada da 
razmišljam. Razmislivši o svemu, iza kako sam čestito 
zasluživao svoj kruh kroz sedamdeset godina, volim da 
umrem okraden, nego li kao kradljivac. 


Starče, tvoja djeca ponosit će se tvojim imenom, 
a Bog će ih blagosloviti kako je obećao; On bo je 
rekao, da će potomstvo pravednika biti blagosloveno. 

* S 

Ubogaru, kamo ideš? 

Idem da pomognem sad onim, koji su često puta 
pomogli meni. Odredbom Božjom, kojoj se klanjam, 
lišen sam dobara zemaljskih, a moja slaba uda ne daju 
mi više da radim! 

Glasovat ću za družtvo, koje nije krivo mojoj 
nevolji, već ju nasuprot ublažuje. Jao meni, kad bih se 
sveobćim izbornim pravom poslužio protiv družtva, koje 
mi je to pravo dalo. 

Glasujuć za vjeru, za obitelj, za vlastničtvo, za 
družtvo ja glasujem i za sebe. 

Vjera me uči, da Bog s neba milosrdno gleda na 
mene, i da ću se iz praha, u kojem patim, jednom di¬ 
gnuti, da uživam vječni mir u družtvu svetaca. 

Obitelj je zaklonište liepih krjeposti, koje me hrane. 
Uz domaće ognjište, u sjeni križa uče sitna djeca od 
svoje majke podpomagati uboge Bogu za ljubav. 

Ali zašto hoćeš da braniš vlastničtvo ti, koji ne 
posjeduješ ništa? 

Što mogu da posjedujem ? Nikakav zakon ne će 
mi dati zdrave ruke, kojima bih mogao raditi i zaradji- 
vati svoj hljeb. Kad je zemlja mirna, kad vlada blago- 
stojanje, imam i ja od toga svoj dio. Jedan mi dadne 
odielo, drugi komad kruha. U vremena smutnje i ne¬ 
sreće gubim i ja podporu svih onih, koji postanu tada 
isto tako siromašni kao i ja. 

Kad bi ti narod osigurao pravo na pomoć, koju 
sada moliš, ne bi se trebao nikada bojati, da ćeš biti 
odbijen. 

To pravo dao mi je Bog. Bog se prieti svojom 
srdžbom svim, koji mi mogu pomoći a ne će. On obe- 
ćaje nebo svakomu, koji mi, njemu za ljubav, pruži 
čašu vode. A ipak me mnogi odbijaju. Oni, koji se 
opiru zakonu Božjemu, opirat će se i zakonu ljudskomu. 
Kako bi mogao učiniti, da se poštuje moje pravo, kad 
se nigdje ne spoznaje Boga ? 

Bojali bi se kazne. 

Volim, da mi pomognu od ljubavi, nego li od 
straha; volim, da me primaju kao prijatelja, nego li 
kao vjerovnika. 

Ti dakle ne mrmljaš protiv svojega težkog života? 

Što bi mi to koristilo? Ako Bog hoće, da budem 
ubog, njegovu moć i njegovu volju moje mrmljanje 
ne bi oslabilo. Cieli sviet ne može jednog čovjeka sa¬ 
čuvati od žalosti i težkoća života. Vidio sam bogataše 
plakati, kad sam ja u svom siromaštvu bio radostan. 
Ne možemo svi biti jednako jaki i bogati. Mora biti 
hrastova, a mora biti i grmića i šikara i travka. Neka 
nam politika dadne mir; ljubav dat će nam život i sreću. 

0 predani ubogaru! Ti ćeš biti bogat i velik u 

nebu. 

* 

Učenjače, zašto ostavljaš svoju sobu i svoje 
knjige? 

Dugo sam izpitivao povjest i znanost. Obadvie 
su mi odgovorile, da će domovina propasti, ako padne 
u ruke častohlepnika i bezumnika, koji hoće da zavedu 
puk tolikimi ekstravagantnimi sistemi. Ovi su sistemi 
već više puta prokušani u svietu. Donieli su uviek samo 
sramotu, nesreću i propast. Družtvo živi samo od vjere, 
od rada i od mira. Dat ću svoj glas prijatelju vjere, 
rada i mira. 

Idi brzo, učenjače! Izbavi nas iz ruku onih, 
koji ne znaju kamo, koji ne će da znadu, da su dva i 
dva četiri. 

Svećeniče, to nije put u crkvu. Kamo to ideš za- 
duben u svoju molitvu? 

Idem da glasujem za ljude, za koje mislim da su 
najsposobniji zastupati puk u saboru zastupnika, i 
molim se Bogu, da izabrane prosvietli, ojači, da im 
dadne sve sile, što ih trebaju. Neka njihova mudrost 
odkloni od nas gradjanski rat i vanjski rat; neka stva¬ 
raju dobre zakone; neka traže istinu, neka ljube.slobodu, 
neka osnuju carstvo pravice, i neka njihovim marom 
sretna i zadovoljna domovina postane sve moćnijom 
poradi sloge njezine djece ! 

O da ugledamo uslišene tvoje molitve, o pravi 
svećeniče pravoga Boga! 

* 

Tko si ti, iznosana haljino? Ne izgledaš prijazno, 
i ne mogu da pogodim tvoj stalež. 


ja sam prijatelj radnika. 

U kojoj radionici radiš ? 

Ni u kojoj, ja sam prijatelj vojnika. 

U kojoj si pukovniji služio? 

Ni u kojoj. Ja sam prijatelj seljaka. 

U kojem si se selu rodio ? 

Ni u kojem. Ja sam prijatelj siromaha. 

U koju bolnicu ideš, da ih njeguješ? 

Ni u koju. Ja sam prijatelj puka. 

Sta si učinio za puk? 

Pisao sam u novine, organizovao sam bankete, 
osnovao sam klubove, izrekao sam govore, ravnao sain 
konstrukciju barikada i postavio sam tamo ljude, da ih 
brane. 

Zašto ih niesi sam branio ? 

Moj je život odviše koristan puku; ja se ne izla¬ 
žem, ja poučavam puk u njegovih pravih i u njegovih 
dužnostih. 

Koja su to njegova prava? 

Biti gospodar. 

Koje su njegove dužnosti ? 

Biti gospodar. Puk mora da obori vlast, ukine 
vjeru, uništi vlastničtvo, preokrene od vrha do dna sa¬ 
dašnje družtvo u svrhu, da osnuje drugo, u kojem će 
biti podpuno sretan, jer ću ja, njegov prijatelj, zapre- 
miti ondje prvo mjesto. Ja nemam ni djece ni obitelji; 
ja nemam ništa, ne vjerujem ni u što, ne bojim se ni¬ 
čega, ne ću da se brinem ni za što, ne ću da se pod¬ 
ložim ikakvoj dužnosti, ali hoću da budem moćan i 
bogat. S Bogom, stavit ću u izbornu žaru crvenu ce¬ 
dulju, na kojoj sam upisao svoje ime. 

Proklet bio! 


11 . veljače 1858.— 11 . veljače 1908. 


Francezki list ,,Croix“ posvećuje petdeset- 
godišnjici prvog ukazanja Naše Drage 
Gospe Lurdske ovaj liepi članak: 

Prošle godine prolazeć kroz Ajaccio (na Korzici) 
pošao sam da vidim kuću Napoleonovu. 

Doista potresno! Gniezdo orla, kolievka čovjeka, 
čije je „... ime upisano krvavimi pismeni od obala 
Dona do vrhunca Cedra u mjed i u mramor, u grudi 
junaka i na čelo one čete robova, koje su gazila nje¬ 
gova kola.“ 

Čitava ta nevjerojatna epopeja, čitava ta bajo¬ 
slovna parabola o tom munjevitom meteoru, što se 
odavle digao do zenita i onda grubo pao u bezdan 
Oceana, projurila je mojim duhom, dok sam razgleda¬ 
vao taj gradjanski dom, odviše nespretno uredjen, a 
da bi bio u skladu sa njegovom slavom. 


I vidio sam u duhu rieke krvi i suza, milijune 
lešina, ruševina, strahovita uništenja, kojirni se konačno 
nije polučilo ništa, iza kojih je došao opet politični 
status quo, kakav je bio prije te orijaške lovačke trke, 
kojoj je jedini bio cilj: slava jednog imena. 

Vanitas vanitatum! Taština nad taštinami! Ova je 
rieč siguran svršetak ljudske slave. Ovu sam rieč ša- 
ptao sa čuvstvom bolne praznine u duši, vraćajuć se 
sam iz ove kuće. 

Kako drugačije, sladje i dublje čuvstvo osjetio 
sam jučer, kad sam posjetio čednu kućicu jedne uboge 
djevojčice, koje Ijubko i smjerno ime takodjer je osvo¬ 
jilo sviet: Bernardica! 

Dolazio sam često u Lurd. Niesam nikada po¬ 
mislio da posjetim tu kuću. Jučer na šetnji privuče me 
nadpis. Unidjoh. Nema tu čuvara— a šta bi i čuvao? 

— nema dosadna Cicerona, nema bakšiša! Tu možeš 
sanjariti i ostati po miloj volji. 

Ovdje je nazaretsko siromaštvo, gotovo bieda be¬ 
tlehemska. Tek nekoliko slika i jednostavnih uresa, 
nešto papirnata cvieća, izbliedjelih vrpca iztiče samo još 
više siromaštvo, umjesto da ga prikrije. 

Prizemlje bilo je nekoć staja, koje zadah još se 
osjeća u vlažnom zraku. Jedan boj sa jednom odajom, 
i to ti je sve. U toj odaji nekoliko kreveta, od kojih je 
jedan okružen ogradom, da ga štiti od pobožnog van¬ 
dalizma. Tu je počivalo nevino diete, koje je gledalo 
blaženu Djevicu. 

„Ona je bila mila, čista, ponizna i dobra, ali 
inače nije se ničim razlikovala od obične djece," ka¬ 
zuju savremenici. „Ona je ugadjala, ali nije začudji- 
vala. Njezinu je duhu falila gibkost, njezinoj mašti buj¬ 
nost. Nije bila ni vatrena ni sanjarka. Bila je iskreno 
pobožna, ali bez eksaltacije, bez zanosa. Nije imala u 
sebi ništa mistično, bila je u istinu neznatna." 

Infirma mundi! Da, blažena Djevica nije do¬ 
ista mogla u tom svietu izabrati što slabije, da postidi 
jako. Ut confundat f ort i a! 

A kakve je sve sile to četrnaestgodišnje djevojče 
imalo nadvladati, da uvjeri! 

Iznajprije morala je da nadvlada samu sebe, svoje 
sumnje, svoje oklievanje, svoj strah. 

Morala je da odolieva svojoj obitelji, koja joj bra¬ 
nila da ide k spilji, kamo ju prikaza neodoljivo zvala. 

Morala je da nadvlada gradjanske oblasti, koje su 
u ime cara branile Bogu, da čini čudesa na ovom 
mjestu. 1 ) 

Morala je da nadvlada odpor crkvene vlasti: od- 
por grubog i podrugljivog župnika Peyramala, koji je 
vidjenja djevojčice nazivao „pokladnimi prikazanji"; od¬ 
por otca Sernpea, „svećenika malo mistična", koji je ne 
htjede ni da sasluša; odpor biskupa tarbskog, Mgra 
Laurence-a, „čovjeka mudra i hladna, pobožnosti razbo¬ 
rite i umjerene", koji se smiešio tobožnjim ukazanjem. 

Četiri godine! Ništa manje nego četiri pune godine 
trebalo je čudesnih dogadjaja, čudesa, izviđa, liečničkog 
nadziranja, protuslovna iztraživanja, da Mgr. Laurence, 
uvjeren i nadvladan, izda naredbu, koju sam netom pre¬ 
pisao sa velike mramorne ploče u bazilici: 

„Nakon povoljnih izvještaja, što nam ih dala komisija 
za iztraživanje o ukazanju u lurdskoj spilji i s tim spojenih 
činjenica; 

nakon svjedočanstva liečnika, koje smo konsultirali po¬ 
gledom na bezbrojna izliečenja, što su se sbila, odkađ je spilja 
napunjena vodom; 

uzevši u obzir, da se činjenica ukazanja i pogledom na 
mladu djevojku, koja ju je izniela, i pogledom osobito na iz¬ 
vanredne učinke, što ih je ta činjenica proizvela, dade iztu- 
mačiti jedino pomoću kakova svrhunaravnog uzroka; 

*) Renouvelaient la defense a Dieu 
De faire miracle en ce Iieu. 


razmislivši u drugu ruku, da bi ovaj razlog mogao biti 
samo božanski, pošto se proizvedeni učinci, od kojih su jedni 
vidljivi znaci božanske milosti, kao obraćenje grješnika, a drugi 
izuzetci od prirodnih zakona, kao što su čudesna ozdravljenja, 
mogu pripisati samo Početniku milosti i Gospodaru prirode; 

uzevši u obzir i t. d. i t. d. — 

to sudimo, da se je Bezgrješna Marija Majka Božja 
doista ukazala Bernardici Soubirous 11. veljače 1858. i sliedećih 
dana, osamnaest puta, u spilji Masabjelskoj kod grada Lurda, 
i da ovo ukazanje ima sve znakove istinitosti, te vjernici 
imaju temeij za sigurno vjerovanje. 

Mi dopuštamo u našoj diecezi štovanje Naše Lurdske 
Gospe. 

Dano u Tarbesu, 15. siečnja 1862. 

I od onda niesu prestala ovdje teći čudesa, kao 
ni voda iz izvora: bio je tek slab trak, kad je diete na 
znak Djevičin izkopalo tlo, iz kojega je provrio, a danas 
taj izvor daje 122.000 litara na dan. 

Od onda se želja Djevice: „Želim, da dolazi sviet 
ovamo," neprestano izpunja, te milijuni i milijuni ljudi 
donose amo svjedočanstvo svoje vjere, poklik svojih 
nada, uzvišene primjere svoje požrtvovnosti, pečal svojih 
duša, očaj svojega srca i tolike i svakojake svoje rane 
i patnje. 

A svemoguća Djevica tajinstvenom nedohitnošću 
svoje mudrosti i svojega milosrdja dieli ovdje punima 
ribama izcjeljenje, utjehu i milosti. 

Svojom djevičanskom nogom uništila je Ona sve iz¬ 
mišljene prigovore bezbožnika, koji su tajili njezino ču¬ 
desno posredovanje. 

— Terapeutička moć izvora, rekoše najprije slo- 
bodnomislioci, u nepriliku stavljeni činjenicami. 

Analizovali su vodu i pronašli, da ne sadrži ni¬ 
kakve ljekovite snage. 

— Sugestija, eksaltacija vjerska, autosugestija, pri¬ 
tisak moralni, reče tada škola Charcotova. 

A Djevica Lurdska odgovara na to izcjeljujuć rak, 
strahoviti lupus, sušicu u posljednjem stupnju. Ona iz- 
cjeljuje nejako diete od 30 mjeseci, diete od 23 mjeseca, 
od jedne godine i t. d. i t. d. 

jesu li ta nejaka djeca bila sugestijonirana? Gdje 
je tu vjerska eksaltacija, gdje moralni pritisak u takove 
nejačađi ? 

A je li u Gargama, kojega sgnječi željeznica, te 
ga donesoše napola mrtva u Lurd, i tu bi u jedan čas 
izcieljen, je li u njega bilo vjerske eksaltacije, u njega, 
koji nije vjerovao ni u što, te nije htio ni da pogleda 
u križ, što mu ga pokazivala njegova mati? 

— Naprava, sjaj, dah svjetine, što izcjeljuje, pri¬ 
mjećuje Zola. 

A Gospa Lurdska izcjeljuje bolestne u njihovoj 
kući, u njihovoj sobi, u kutiću, gdje spokojno mole, a 
da ni ne piju te vode, a da ni ne vide te spilje, a da ni 
ne idu u Lurd. 

Bezbožna znanost, iztjerana činjenicami iz svih svo- 

jih utvrda, zaklanja se još za svoj posljednji prigovor: 

— Nepoznate još prirodne sile, čudesa još neiz- 
tumačena. 

Ovo je već poraz. Ovo je kapitulacija, priznaja 
nemoći. Ovo je „što hoćete da kažem?" 

No pustimo te loše prigovore nevjere! 

A tko da izbroji izcjeljenja duševna, što su se u 
Lurdu dogodila ili proklijala: nadvladana nevjera, raz- 
pršena sumnja, razoružana mržnja, uništena strast, iz- 
čeznuli očaj, izcieljena duševna rana, sve to kao da iz- 
čezava u toj Gavi, što teče o podnožju spilje pjevajuć 
svoju vječnu pjesmu; kao da nosi Gava sav taj čovje- 
čanski mulj u široki i bezkrajni Ocean. 

I to već traje petdeset godina. I u svih crkvah 


svieta slave se ovi dogadjaji. A u utorak, kad papin 
legat i biskupi i one hiljada svećenika i vjernika, koji 
već dolaze, budu slavili ovdje slavnu petdesetgodišnjieu, 
zazvonit će sva zvona pirenejska svoj zračni A v e tačno 
u čas, kad se je 11. veljače 1858. o podne Kraljica 
neba i zemlje prvi put ukazala maloj seljančici. 

U isti čas slavit će nebo ono ponizno diete, 
koje je izčeznulo, kad je izpunilo svoju misiju, te pošlo 
u samostan, da potraži „bolji dio“: ne sreću na ovom 
svietu — njezin je život bio samo patnja — nego pri¬ 
pravu za svetu smrt: 

„Obećajem ti, da ću te usrećiti," bila joj rekla 
blažena Djevica, „ali ne na ovom svietu, nego na dru¬ 
gom." 


Korizmeni post. 


Ovlašten od svetoga Otca pape Leona XIII. odlukom od 
21. studenoga 1902., koja vlast dana mi je na 7 godina, ođre- 
djujem za post ovo : 

1. Svim vjernikom dopušta se, da smiju kroz cielu ko¬ 
rizmu meso jesti nedjeljom, ponedjeljkom, utorkom i četvrtkom, 
i to nedjeljom više puta na dan, a ponedeljkom, utorkom i 
četvrtkom samo o .podne. Razumije se po sebi, da se kod 
istoga obroka ne smije jesti ribe i meso, pošto se uprav zato 
i dopušta, da se smije jesti meso, jer su ribe preskupe, 

2. Dopušta se, da svi vjernici smiju jesti jaja, sir i druga 
mliečna jela kroz svu korizmu osim u veliki petak. 

3. Svi vjernici smiju začinjati jela svinjskom mašću kroz 
cielu godinu u petak, u sve zapovjedne postne dane i kroz 
cielu korizmu osim u veliki petak. 

4. U ponedjeljak, utorak i sriedu velikog tjedna dopušta 
se jesti meso, i to samo o podne, a ne dopušta se na veliki 
četvrtak, veliki petak i veliku subotu. 

5. Svim, koji se željeznicom voze, bilo u korizmi, bilo u 
druge postne dane, ili izvan korizme, kada se valja uzdržavati 
od mesa, dopušta se, da smiju jesti meso o podne i na večer, 
no u zapovjedne postne dane samo jedanput do sitosti. Ta po¬ 
vlastica valja samo za one, koji su prisiljeni na putu objedo¬ 


vati ili večerati, a vriedi za cielu godinu osim velikog četvrtka, 
velikog petka i velike subote. 

Buduć da je sv. Stolica tako velike povlastice dala, izi¬ 
skuje ona izriekom, da se nadomjesti drugimi dobrimi djeli, 
navlastito milostinjom, koju valja dati uprav siromahom, kako 
se iztiče u povlasticah danih od sv. Otca. Osim toga od po¬ 
trebe je svaki dan, kada se tko ma kojom povlasticom posluži, 
izmoliti tri Otčenaša i tri Zdrave Marije, jedno Vjerovanje i 
jedno Slava Otcu. 

(Ovo neka se sa propovjedaonice ili s oltara u nedjelju 
*^rije čiste sriede puku pročita i s nekoliko rieči upozori ga se, 
kako ne bi valjalo, da sad tko osudjuje one, koji se služe da¬ 
nom povlasticom od svoje sv. matere Crkve. Veoma ugodnu 
žrtvu prikazat ce Gospodinu onaj, koji iz žarke ljubavi prema 
njemu i nadalje onako strogo posti kao prije; no i onaj radi 
po volji Božjoj, koji se služi povlasticom sv. matere Crkve. 
Treba dakle sjetiti puk na onu zlatnu rečenicu: Tko ne jede 
neka ne sudi onoga, koji jede. Ne sudite, reče Gospodin, da 
ne budete sudjeni!) 

U Sarajevu, 11. veljače 1908. 

f Josip, nadbiskup. 


Br °j 194 - Uzkrsno vrieme 

poanje za našu nadbiskupiju čistom sriedom (4. ožujka o. g.), a svršava se nedjelom Presvetoga Trojstva 
(14. lipnja o. g.), što se saobćuje veleč. dušobrižnom svećenstvu za ravnanje. 

U Sarajevu, 11. veljače 1908. 

f Josip, nadbiskup. 


DOPIS. 


Ljubljana, 1. .veljače 1908. 

Proslava 1500godišnjice sv. Zlatousta u ljubljan¬ 
skom bogoslovskom sjemeništu. 

Dne 27. siečnja 1908. proslavili su naši ljubljan¬ 
ski bogoslovci pod vodstvom svojih bogoslovskih pro¬ 
fesora na najsvečaniji način 1500godišnjicu sv. Ivana 
Zlatousta. Bogoslovac F. Omerza spjevao je u čast 


sv. Zlatoustu liepu latinsku himnu u klasičnih distihih. 1 ) 

] ) S. Chrysostomus — lux ex oriente. 

Ad fešta quindecies saecularia 
s. I. Chrysostomi celebranda 

cecinit 

Franciscus Omerza. 

,,Ex oriente iux!" 

Purpureas aurora fores oriens patefecit, 
atria plena rosis. Diffugiunt tenebrae. 



73 


Dopisi. 


— F. Trdan u svojem govoru ,,Sv. Ivan Zlato¬ 
ust u crkvenoj i kulturnoj i storiji slavio je 
velikoga junaka i mučenika za slobodu i jedinstvo 
sv. Crkve — i kulturnoga velikana, koji je na nedo¬ 
stižan način spojio kršćanski duh sa grčkim klasici¬ 
zmom. (Zlatoust je u istinu pravi kršćanski Prometej, 
koji je uzeo poganskomu svietu oganj besjede i prenio 
ga u kuću Božje djece; vrtlar, koji je cvietak klasične 
retorike, što već venuo, presadio na bolje kršćansko 
tlo.) — A. Snoj temeljito je i vješto dokazao, da je 
Zlatoust najveći ekseget medju svimi crkvenimi Otci. 

— A. Buković je u krasnom govoru (Zlatoust 
kao govornik) pokazao, kako je Zlatoust zaslužio 
sebi svoje zlatno ime i prvenstvo medju svimi go¬ 
vornici, što ih je ikada čuo sviet. — T. Kl i nar u du- 

Solis equi auras flammiferis hinnitibus implent 
noctisque umbra volat per loca vi volucri. 

5 Ex oriente tamen sublimi in vertice 01ynipi 
effulsit sidus, rex đominans aliis. 

Sol est Iustitiae, qui illuminat omnia corda, 
convertens homines, laetificans animas. 

Proveniunt ab Eo, solis radii rutilantes, 

10 lumina mundi huius, fulgida Sole suo. 

Aevis in primiš nitidissima at ex oriente 
fulgent prae cunctis lumina sideribus. 

Sed tanto in numero est insigni luče coruscans 
arce in siderea stella nitens nebulis: 

15 Hic Chrysostomus est, quem gaudens, filia Sion, 
nunc semper celebra laudibus eximiis! 

Permanet incolumis nitor auri aerugine edaci: 
pura in perpetuum laus tua sic niteat! 

Nubibus ut si purpureus sol quando op#!tur, 

20 orto aquilone tamen clarior inde fiet: 

annorum series non deminuet tibi nomen, 
crescens laude recens, adspicitur quotiesl 

Collustrat tumulum iam saecula quindecies sol, 
luče pari exardens occidit atque oritur: 

25 quamvis praetereant annorum milia mille, 
permaneat semper sic eadem tua laus! 

Fešto in sollemni recolens tua facta, loannes, 
aureolis video tempora cincta tibi. 

Divitiis spretis proficiscitur ille in eremum, 

30 coelorunr ut pugnet proelia militiae. 

Succinctus lumbos galeaque salutis opertus, 
pače euangelii corda ovium satiat. 

Magnus regis honor, maior tamen est honor iili, 
reliquias culpae pellere qui potis est. 

35 2d)j.iaxa psv paatkebg >)■’ ć £ p £ u c; dvajdća/.st • 

Xprij.t«T(i)V fJacrtkeb; \oiizđoa.Q illc/Ah i.išv. 

kotTiaoag apapTttov tepebg o’ acptr;ai Heo;; te • 
pehovi Stj paatkeb; r/jv xecpaXr;V 6n;dys:. 1 ) — 

Curabas ovibus pater exsilio quoque degens, 

40 corpore solum absens non tamen una animo. 

,,Quae Deus iungit enim, divellere quit ea nemo ,“'-) 
principis ira haec sit, laesaque si mulier. 

Coeli iussa sequi se invictum in munere dicens, 
nec noxam metuit nec timet exsilium. 

1) Chrys. Hom. in illud: Vidi Dominttm (ed. Montf. VI, 95). 

2 ) Hom. antc exilium (III, 415). 


boko zamišljenom govoru dokazivao je, da se Zlato¬ 
ust po pravici imenuje „Doctor Eucharistiae“. 
Svi govori bili su savršeni sadržinom i oblikom; bit će 
izdani u posebnoj knjizi. — Izniedju pjevačkih tačaka 
bila je osobito zanimljiva grčka himna u čast sv. Zla¬ 
toustu Tov xpucjy}Aoctov ad/7uyya, koju je za ovu pro¬ 
slavu priredio P. Gaisser, rektor grčkoga kolegija u 
Rimu. Sve je pak očarao veličanstveni crkvenoslavenski 
koral „Veličaj duše moja" 1 ), što ga je u čast 
Majki Božjoj i sv. Zlatoustu priredio Fr. Ferjančić. 
Akademiji su pribivali g. knez-biskup Dr. A. 

45 Liber grex fieret pugnans, unum esse volebat; 
verum unum cum sit, unum et ovile Dei. — 

Quonam te extoilam, melliflue, carmine, p7;xwp, 
auri oris solus nomine dignus eras! . . . 

O pelagus vastum sermonisque ingeniique, 

50 Seri p turaš implens difficilesque sinus! 

Psalmorumque profundas unda replevit abyssos; 

alti arcana mariš voće tua resonant. 

En! miratur Paulus et ipse videns tua verba, 
quae nec et ipse alio dixerat hic animo. — 

55 Imprimis tamen una effulget in hacce corona: 

Eucharistici enim stella Hominis —. Domini. 
Quisnam nrortalis cognovit clarius ante 

Angelicum panem nunc satiantem animas? 

Kat ydp 5xt Xptaxo0 |.t£XEX£tS otcoooz tov ys pak’ talk 
60 Ttptov a£pa Aajtwv atoi.ia xs 7xavcćytov. 3 ) 

Air; voji,ta|;p oivog pr ( o’ apmc, idrje Sxt som. 

oupavoh-sv os |1poxots ppfi)|.ta aptarov efl-ev. 4 ) 

Ne panem esse putes neu vinuni habeas ea cernens! 
Ecce! caro et sanguis Christi ocuiis animi! 

65 Pane hoc vitae accensa fuit tua lux, generose, 
qui tibi robur erat fluetibus in rabidis. 

Doctrinae sol igneus ille antiqui Orientis 
incecidit tenebras. Nox dominatur ibi. 

Aspice eos, rectam qui semitam olim tenuere! 

Fac, rursum inveniant gentes ovile suum! 

■ Solis ab occasu veniat iux, ex oriente ut 
illuxit. Tenebrae noxque animi fugiant! 

Pastor coelestis! Te quaesumus, excipe oves mox: 
verum unum cum sit, unum et ovile f i at! 

3) Hom. in diem nat. D. N. I. Chr. (XII, 091). 

*) Hom. 9. de poenitentia (II, 348). 

J ) Veličaj duše moja. 

P r i p e v: Veličaj duše moja čestnejšuju nebesnyh voinstv devu 
prečistuju Bogorodicu. 

1 r m o s (etppoj): Nedoumejet vsjak jazyk blagohvaliti po do- 
stojaniju, izumevajet že um i premirnyj peti tja Bogorodice: 
obače blagaja sušči, veru priimi, ibo Ijubov vesi božestven- 
nuju našu, ty bo hristian jesi predstateljnica, tja veličajem. 
Veličaj etc. 

Irmos: O pače uma roždestva. tvojego čudes, nevesto vse- 
čistaja, mati blagoslovennaja, jejuže polučivše vsesoverše- 
noje spasenije, dostojno hvalim jako blagodetelja, dar nos- 
jašče pesn blagodarenija. 

Veličaj duše moja vo ierarseh Ioana Zlatousta. 
Veličaj duše moja vselennyja presvetlago svetiljnika. 
Veličaj duše moja ukrasivšago Hristovu cerkov. 

j e g 1 i ć, Dr. N j a r a d i, rektor grčkokatoličkog sjeme¬ 
ništa u Zagrebu, prof. Dr. Kovačić iz Maribora, lju¬ 
bljanski bogoslovski profesori i drugo svećenstvo. — 
Bilo bi željeti, da se za izgledom ljubljanskoga sjeme¬ 


ništa povedu i druga slavenska bogoslovska sjemeništa 
u proslavi sv. Ivana Zlatousta, koji je izgled svećenika 
i propovjednika i veliki branitelj crkvene slobode i 
crkvenoga jedinstva. Dr. F. Grivec. 


VJESTNIK. 


NAŠA DOMOVINA. 


Senj: f Biskup dr. Antun Maurović. 


• Dne 7. veljače u 11 sati noći usnuo je blago u Go¬ 
spodu plemeniti biskup senjski i modruški, dr. Antun 
Maurović. Smrću njegovom izgubio je sav narod hrvat¬ 
ski svojega odličnog biskupa, biskupa po Srcu Božjem. 
Najviše žale za njim udružene biskupije senjska i mo- 
đruška, za koje je dobri pokojnik radio brižno i ne¬ 
umorno kao dobar otac, blago i milo kao draga majka, 
sveto i požrtvovno kao čovjek Božji. A bio je pokojni 
biskup dr. Maurović kao ona sad pod Nehajem sitna 
ljubičica, što se onako čedno i ponizno skriva pod 
svojim grmićem, ali zato je to ljepša i milija, zato to 
sladji i ugodniji miris razprostire po svojoj okolini. Nije 
se nikada nigdje ničim izticao, kao da ga medju nami 
nije ni bilo, ali je radio i mislio, nastojao i gledao, i nje¬ 
govi su dobro znali za nj, i mi smo ga amo znali i 
voljeli kao svojega. Pohodio nas jedanput u Sarajevu, 
i odmah je bio kod nas kao kod svoje kuće, pohadjao 
nas sve bez ikakve pratnje, kao brat, kao davni prija¬ 
telj naš; čitavim svojim bićem propoviedao je onu Apo- 
stolovu: „Čednost vaša budi poznata svim ljuđem!“ 
Rodio se dr. Antun Maurović u Zagrebu 8. rujna 
1851. Tu je svršio i gimnazijske i bogoslovske nauke, 
te bi u srpnju 1876. zaredjen za svećenika i poslan u 
bečki Augustineum, gdje je g. 1880. ovjenčan lovorikom 
doktora sv. bogoslovlja. Iza toga službovao je dvie 
godine kao katehet na preparandiji kod naših zagre¬ 
bačkih milosrdnica, a onda na kr. velikoj gimnaziji sve 
do g. 1891., kad bi pozvan na zagrebački universitet, 
da na bogoslovskom fakultetu predaje crkvenu povjest. 
G. 1893. bi imenovan upraviteljem nadbiskupskog orfa- 
notrofija. Radom oko ovoga zavoda stekao je sebi traj¬ 
nih uspomena, jer za njegova kratkog upravljanja ovaj 
je zavod posve obnovljen. G. 1894./95. obnašao je 
čast rektora magnifika, i kao takav bude 13. srpnja 1895. 
imenovan biskupom udruženih biskupija senjske i mo- 
druške. Čedan i s velikim pouzdanjem u Boga javlja se 
svojemu stadu: „Sviestan sam si svoje slabosti i ne- 
vriednosti, nu nepokolebljivo je moje ufanje, da će me 
Gospodin, koji me je pozvao, koji odabira, što je slabo, 
obdariti obiljem svojih milosti.“ 

I obdario ga je. Neustrašivo stoji on uviek na bra¬ 
niku sv. Crkve i domovine. Presv. Srce Isusovo pod 
njegovim biskupovanjem slavi slavlje u senjsko-mo- 
druškoj biskupiji. Svećenstvo primorsko, uviek tvrdo 
kao stanac kamen za ideale svoje najdraže, za Crkvu i 
Hrvatsku, a s njim i stado njegovo uprav se natječe, 
da svojemu biskupu Mauroviću izkaže svoju ljubav i 
štovanje. Biskup obilazi stado svoje uz najveće tjelesne 


napore. Već druge godine svojega biskupovanja radi i 
gradi u svom bogoslovskom sjemeništu, i danas je jedna 
milina stupiti u senjsku bogosloviju. Na bogoslovskom 
učilištu osniva stolice za filosofiju, za staroslavenski 
jezik, za crkvenu umjetnost i socijologiju. Zna on, da 
usta svećenikova moraju čuvati znanost, i odmah prve 
godine šalje svoje darovitije bogoslove u Rim, Beč, Ins- 
bruk, Budim-Peštu, Zagreb, pa sad su na senjskoj 
bogosloviji svi profesori doktori sv. bogoslovija. Odmah 
obnavlja biskupski konvikat ,,Ožegovićianum'‘, tako da 
se danas punim pravom može zvati „Ožegovićianum- 
Maurovićianum“. Tim je dakako navalio na se i na 
svoj kler podosta težak teret, ali on prednjači, te svake 
godine uplaćuje preko 600 K. Misli i na posvemašnju 
restauraciju stolne crkve. Revnuje za dom Gospodnji 
i na svoj trošak dobavlja sve novo crkveno odielo za 
stolnu crkvu. Godine 1900. uvodi pastoralne konferencije 
(korone), kojih ondje još nije bilo. Godine 1904. saziva 
dekanatski sastanak u Senj. Kruna njegova apostolskog 
djelovanja bio je sinod diecezanski. Čitavo gradivo, 
rad za sinodu, sve to on sam razporedi. Golemi nje¬ 
govi napori za sinodu pospješili su tok njegovoj bo¬ 
lesti, koje klicu dugo je godina nosio. A što bi još sve 
izveo, da smrt ne prekinu tolikih njegovih osnova! 
Mislio je već i na „Svećenički dom“ u Crikvenici i na 
kuću za stanovanje radnica u tvornici duhana u Senju. 

Za toliki požrtvovni rad odlikova biskupa Mauro- 
vića Nj. Svetost Pijo X. prigodom njegove biskupske 
desetgodišnjice čašću grofa rimskoga i asistenta papin¬ 
skog priestolja. 

Bio je biskup dr. Maurović i sirotinjska majka. 
Svakog mjeseca davao bi redovito stalnim sirotani 
preko 100 K, da ne brojimo druge siromahe, kojih je 
bilo svaki dan dosta u biskupskom dvoru. 

A bio je i sveta života, izgled svećeničkog života. 
Slobodni čas posvećivao bi molitvi, razmišljanju i kla¬ 
njanju pred Presvetim. 

Sunce, kad zalazi, pokazuje se najljepše u svojem 
čarovnom sjaju. Tako i plemenit čovjek, kada umre. 
Umro je plemeniti biskup dr. Maurović, ali njegova djela 
još će dugo sjati i za rad nas prigrijavati kao jedno 
ogrijano sunce. Ne umire, ne zalazi uspomena njegova. 

Pokoj vječni daruj, Gospode, tomu plemenitom, 
poniznom i apostolskom hrvatskom biskupu! 

Zagreb: „Pljevo družtvo za promicanje kato¬ 
ličke štampe medju Hrvati“. Mi smo lanjske godine 
u 24. broju „Vrhbosne" podosta izviestili naše čitatelje o 
austrijskom „Pijevu družtvu za katoličku štampu a pro¬ 
tiv liberalne štampe". Tom prilikom i vruće smo zaže¬ 
ljeli „Pijevo družtvo za promicanje katoličke štampe 
medju Hrvati". Ovako smo tada medju ostalim pisali: 

»Trebalo bi i nam Hrvatom, da se puno energič- 

nije nego li do sada zauzmemo za dobru štampu. Ne ljubav bratsku imat ćemo dosta rada, sada a i vmo- 
činimo mi katolici u hrvatskih zemljah ni iz daleka to- grada i ja i oni. . , 

liko za našu štampu, koliko to čine „naprednjaci" i Pada nam ovdje na pamet onaj pokretač francezke 

socijalni demokrati za svoju. Zar nije sramota, i tove- „Alliance Israelite u ni ver s e 11 e . Ne ce škoditi, 
lika, kad naše čitaonice i naša hrvatska družtva, koja ako iznesemo ovdje jednu njegovu promišljenu nec. Lre- 
imaju svoj obstanak i procvat velikim dielom zahvaliti mieux ovako je govorio g. 1842. svojoj^ biaci u ju- 
svećenikom, drže svakojake protuvjerske listove, a glavna đaizmu: „Smatrajte ljude kao ništa, novac 
naša katolička glasila ne drže? A mi što radimo protiv kao ništa,a štampu nada sve. Iraajmo 
toga? Mi spavamo. I socijalno-demokratska štampa štampu, a sa štampom i m a t c e m o s v e o st a o. 
koliko se napreže, da pootima vjernike katoličkoj Crkvi! Židovi, slobodni, zidari, slobodoumnim prihvatili su taj 
Širi se kao kuga po našem radničkom svietu, svaki savjet kao ponajbolji i sliedili su ga i sliede ga. 1 danas 
mjesec otme Crkvi na stotine. Ona n. p. „Slobodna je štampa u njihovih rukuh, a sa štampom po pio- 
rječ", koja u svakom broju navaljuje gadnimi kleve- ročanstvu Cremieux-ovu imaju i sve ostalo, 
tami na Crkvu i na svećenstvo, dobila je tečajem samo Držeći dakle pred očima samo dobio katoličke 

jedne godine 6000 n o v i h predplatni ka. Oni rade, hrvatske štampe mi iz Sarajeva upiav najsrdačnije po- 
i to sa svom gorljivošću i u velikoj slozi i zdravljamo mlado naše hrvatsko „Pljevo druztvo . dio 
jedinosti za svoju štampu. Mi pak prepuštamo Bog s njim! , 

sve dragomu Bogu, koji sigurno ne će čudesa činiti, ako se Ustrojilo se hrvatsko „Pljevo druztvo u Zagiebu 

mi u svojoj lienosti ne mičemo. Dapače, kada drugi na konstitujućoj glavnoj skupštini, što se dizala u ka- 
štogod rade, onda smo mi to dosta puta pelici Marijine kongregacije dne 31. siecnja o g. Skup- 
zapriečili ili u kut potisnuli. Jedni su od štinu je otvorio u 5 s. i 44 časa piedsjednik pnvie- 
nas katoličkim poduzećem škodili iz pro- menog odbora odvjetnik g. Mijo Tkalčić, te po- 
vi ncijalno g partikularizma, drugi iz sebič- zdravio u prvom redu presvj. g. dr. Antuna Mahnica 
nosti i sbog ličnih interesa, treći izzavisti kao otca katoličkog pokreta u Hrvatskoj, napose kao 
(Podcrtasmo sada, je vriedi baš za sada. — Ur.), i što neustrašiva pobornika hrvatske svetinje glagoljice, 
je najžalostnije: mnogi katolici . . . smetaju svakomu „Nema sumnje," reče govornik i ovo, „da smo svo- 
katoličkom pokretu, a prije svega čisto katoličkoj štampi jemu prvom pokrovitelju dužni odanu zahvalnost, jer je 
zato jer im je vjera deveta briga, a političko stran- on sudjelovao i kod zamisli našega diužtva i kod pied- 
čarstvo sve. Pa ipak bi nas i na političkom radnja i kod ostvarenja, a sada poduzeo po drugi put 
polju samo jedno učinilo jaki mi: složna i putovanje u Zagreb, ostavivši svoju biskupiju samo zato, 
energična borba za katoličku stvar protiv jer je duboko uvjeren, da radi za dobru stvai. Iza 
nebrojenih protivnika Crkve. To je jedina govora Tkalčićeva bi predložen i pozdravljen za pied- 
tačka u kojoj bi se sav katolički hr- sjednika skupštini g. Oton Szlavik, koji lakodjei 
vatski narod u svih hrvatskih zemljah najprije pozdravlja biskupa dr. Mahnića, i to ne.samo 
mogao sjediniti. Samo tako postali bismo kao duhovnog otca i pokretača „Pijeva družtva , vec i kao 
velesila, koja bi našim dušmanom impono- duhovnog otca i nadahnitelja svega kolikog katoličkog 
vala. I samo tako mogli bismo sigurno računati na pokreta u Hrvatskoj. ,,0d toliko godina ovamo, veli 
blagoslov Božji. Što niesmo do sada gotovo ništa po- govornik, „ništa se nije veliko i liepo medju Hrvati 
lučili u hrvatskoj politici, tomu je krivo, što nam pokrenulo, čemu zapravo Vaša Presvjetlost ne bi bila 
je političko strančarstvo bilo puno preče duhovnim otcem. Nema gotovo katolika u Hrvatskoj, 
od vjere. Tako niesmo imali jedinstvene sveze, pa koji se je iztaknuo u javnom životu, ada nije od Vaše 
zato su se naši protivnici samo titrali s nami, te jedne mudrosti crpao pouke, da se nije ogiijao na svetom 
protiv drugih izigravali... Ali za ovo jedinstvo mora žaru Vašega apostolskog srca." Obraćajući se zatim 
u prvom redu raditi katolička štampa, i svi faktori mo- na sakupljene skupštinare pozdravlja predsjedatelj i njih. 
raju podupirati i širiti tu štampu. Samo onda možemo „Kad Vas, milostive gosjoodje i gospodjice, cienjena go- 

se nadati boljoj budućnosti. Dakako da bi i za nas spodo, vidim ovdje sabrane, nehotice pada mi na um 

od goleme koristi i potrebe bila neka vrsta prispodoba, koju je sama vječna Mudiost iziekla, pn- 
Pijeva družtva. Ako bi svaki katolik samo na mje- spodoba o zrnu gorušice, koje je najmanje zrno, ali se 
sec po jedan filir dao za napredak katoličke štampe, razgrana do velika stabla, te ptice nebeske dolaze i 
kako brzo mogli bismo biti „gospodari situacije"...« sjedaju na njegovo granje. Malo nas je, ali smo svi 

Tako smo prije dva mjeseca pisali. Što smo že- uvjereni o svetosti i važnosti posla, kojega srno se 

Ijeli i na što smo putili, to se je evo ovih dana po- pođhvatili; znamo,^ da je stvar dobra,. plemenita i po¬ 

krenulo u Zagrebu bez ikakve vike i galame? I nas je trebita, pak se baš zato i ufamo, da će. se pijspodoba 
sve u Sarajevu viest o hrvatskom „Pijevu družtvu" Spasiteljeva i na nas izpuniti, te će naše diuztvo po- 

iznenadila, ali i obradovala. Stvar je sveta, koristna, rasti, proširiti se i svojom krošnjom zasjeniti sve zem je, 

potrebna, u dobrih je rukuh, pod brižnim je i izkusnim u kojih stanuju Hrvati katolici. Govornik lazlaze dalje, 
okom, kakva nema na daleko, pa hvala Bogu, da je ta kako su pravila družtva istom danas od vlade po- 

katolička stvar već tu, da je pokrenuta, da se je našlo tvrdjena i povraćena, te kako je boravak presvietlog 

ljudi, koji će raditi i žrtvovati se za nju, koji će možda pokrovitelja u Zagrebu zahtievao, da se konstitujuca 
i boije znati kolo to mlado povesti, nego li recimo eto skupština smjesta sazove, da ju može svojom nazoc- 
ja, kojemu niesu pokretači „Pijeva družtva" prije ni ja- nošću uzveličati. Poradi toga nije pripravni odbor dospio 
vili, da se misli osnovati to družtvo. Kanimo se toga ne- da sazove sve one .,, koje bi inače mogao sazvati, 
sretnoga ja! Neka i drugi Božji ljudi rade, pa neka i ali i ovaj ođziv, kojim su se skupstinari tako spie 
bez mene slobodno rade: uz dobru volju, uz pomoć i mno pozivu pripravnog odbora odazvali, opravdava 

najljepše naše nade i podaje pouzdanja u liepu bu¬ 
dućnost i blagoslovim djelatnost društva. — Iza toga 
imenuje predsjedatelj perovodjom g. Mat iju Belića, 
te ga moli, neka bi skupštini pročitao pravila društva. 
Predsjedatelj nadovezuje na pročitana pravila neko¬ 
liko svojih opazaka: Je li nušdno o potrebi društva 
razpravljati te ju dokazivati? Govornik misli, da nije. 
Ima već doduše medju Hrvati sličnih društava, koja se 
takodjer zauzimlju, i to s velikim uspjehom zauzimlju 
za katoličku štampu. Ali je razlika izmedju „Pijeva 
društva" i svih ostalih slične vrsti društava. Od tih raz¬ 
lika iztiče govornik poglavito jednu. „Pijevo društvo" 
nije nikakav tekovni podhvat; ne veli to zato, što bi 
to bilo kakovo zlo, kad se ide za sticanjem ; sticanje 
imovine jest dobro i hvale vriedno; već to veli samo 
zato, da iztakne razliku. „Pijevo društvo" odriče se sva¬ 
koga osobnog i društvenog dobitka. Ono ima zadatak 
podpomagati katoličku štampu, pa za tu svrhu upotrebiti 
novac namaknut prinosom svojih članova i sabiranjem 
izvan krugova društva. Sto društvo jednom rukom do¬ 
bije, to opet drugom dieli, pa tako mora činiti ne samo 
s onim novcem, što sabere medju članovi i dobrotvori, 
već i s onim eventualnim viškom, što bi preostao kod 
bilo kojega društvenog podhvata. Društvena se dakle 
imovina ne moše povećati. „Pijevo društvo" ima raditi 
kao siromah za siromahe. — Na to se prešlo na izbor 
središnje uprave. Izabran je ovaj odbor: Predsjednik: 
Mijo Tkalčić. Podpredsjednik: Stjepan Hartman. 
Tajnik: Bogoljub Strišić. Blagajnik: Stjepan Mar- 
kulin. Odbornici: Dr. Hugo pl. Mihalovch (Zagreb), 
Ivan Pezić (Zagreb), Oton Szlavik (Zagreb), Dr. Ante 
Alfirević (Spljet), Dr. Fran Binički (Senj), Ivan Cvrko- 
vic (Brod), Josip Drninić (Krk), Grgur Galović (Karlovci), 
Marijan Galović (Djakovo), Juraj Kocijanić (Karlovac), 
Dr. Petar Kragić (Skradin), Franjo Posavac (Osiek), 
Mato Proštenik (Varašdin), Dominko Šarčević (Djakovo), 
Dr. Ivan Sarić (Sarajevo), Grga Tambača (Šibenik), 
Dr. Ilija Violini (Brčko). Revizori: Dr. Krešimir Rva¬ 
te™ 1 ^ Dr. Josip Lang, Franjo Starešinić, Ljudevit Tom- 
sic, Antun Donković. — Novoizabrani predsjednik Tkal- 
čić zahvaljuje na povjerenju, koje da ne zaslužuje sbog 
svoje starosti i slabih sposobnosti, ali on ipak prima 
predsjedničtvo, jer vidi oko sebe mladih i oduševljenih 
svjetovnjaka i svećenika, koji će njegov rad lako nado¬ 
puniti. Želi, da svakomu članu bude na srcu procvat 
društva. Moli presvj. g. biskupa dr. Mahnića, da primi 
pokroviteljstvo društva. Na to biskup dr. Mahnić, koji 
[e. sa svojega kamenitog otoka Krka došao na skup- 
štinu^ premda bolestan, sa suzami u očima pozdravlja 
skupštinare ovom krasnom, jednoga biskupa Mahnića 
dostojnom besjedom : 

»Velecienjena gospodo! Milostive gospodje! 

Od srca zahvaljujem na izboru. Već sam priprav¬ 
nom odboru rekao, a i sada svečano izjavljujem, da ću 
svima silama i cielim ugledom raditi, da društvo pro¬ 
cvjeta i urodi plodom Sretnim za Hrvatsku. 

Odmah naglašujem, da me osbiljno zabrinjuje pi¬ 
tanje, da li ćemo sa društvom uspjeti, jer društvo ima 
previše protivnika. No napunja me veseljem i daje jam¬ 
stva za uspjeh, što ne trašimo svoju korist i priznanje 
od svieta, nego što je to rad za Boga, koji je rekao: 
„Gdje se dvojica ili trojica sakupe u moje ime, ja sam 
u njihovoj sredini" (Mat. 18, 20). To je stvar Bošja, 
pa imamo pravo da od Boga trašimo pomoć. Živa 


vjera daje nam jakost, da ne sustanemo u radu. — 
Jamstva mi daje i pogled na ovu skupštinu, gdje vidim 
prizor, koji me veseljem napunja. Vidim kao u jednoj 
obitelji svećeničku i laičku ruku. Taj prizor znači: 
„Nada i pobjeda". Dosadanji pokusi za katoličku stvar 
nisu uspjeli, jer nismo bili sdrušeni. 

Naše je doba nasliedilo od Jozefinizma, da u jav¬ 
nost spadaju sva druga načela osim katoličkoga. U 
zadnje doba počelo je u javnost prodirati katoličko na¬ 
čelo, nu pogrješka je bila, što' su svećenici mislili, da 
oni jedini imaju pravo Krista propoviedati javno; i to 
je, što me baš danas napunja zabrinutošću. Sveti Apo¬ 
stol Pavao veli : „Nerno militans Deo implicat se nego- 
tiis saecularibus." „Tkogod za Boga vojuje, ne upliće 
se u svjetovne stvari" (II. Tim. 2, 4). — Svećenici su 
dakle u prvom redu pozvani da vode rieč Bošju u 
crkvi, a u javnom šivotu laici, a svećenici samo u to¬ 
liko, u koliko nema laika. Uvjeren sam, doklegod ne 
bude laika, da katolički pokret ne će napredovati. Zato 
me osobito veseli, što na skupštini vidim liep broj sve¬ 
učilištaraca. U njima je nada, koju kršćanska misao goji, 
da će podrieti u cieli šivot Hrvata. Suze su mi radost- 
nice tekle, kad sam dobio viesti iz Beča i Zagreba, da 
je osnovana „Hrvatska" i „Domagoj". 

Glede našeg katoličkog dnevnika „Hrvatstva" i 
njegovih urednika izjavljujem i kao biskup javno svje¬ 
dočim, da su njihova kršćanska načela bila kao sunce 
čista, a način njihova pisanja bio je moderan i elegan¬ 
tan, te nije ni najmanje odisao klerikalizmom u zlom 
smislu. 

Čvrsto stojte,^ gospodo svjetovnjaci, na podlozi 
kršćanskih načela, širite ih, odatle se nadam sigurnom 
uspjehu. 

Nalazim ovdje i milostive gospodje. Žena ima u 
društvu veliku ulogu, da dieli s mušem šalost i veselje, 
da ga podupre u privatnom i javnom radu. Uzor šeni 
je blašena Djevica Marija; kad je Sina s krišern vidjela, 
ona ga ie pratila na Kalvariju, kad su svi drugi po¬ 
bjegli. Tako treba da šena čini, kad muš ide u boj za 
sveta kršćanska načela. Ženi ima da Crkva zahvali je¬ 
dnog sv. Augustina, jednog sv. Hrizostoma i druge. Žena 
osvaja pamet i volju muša preko srca. Čestitam Vam, 
milostive gospodje, da shvaćate ovu vašu zadaću. Lju- 
beznim načinom, koja šena osvaja, unosite duh Kristov 
u sve strane i kutove doma! 

Pijevo je društvo — hvala Bogu — činjenica. Dok 
se tim bavimo, nemojmo smetnuti s uma, da će biti 
puno smetnje i poteškoća, bit će i kleve¬ 
tanja. Ne dajte se smetati. Udes katoličke Crkve 
jest udes Kristov; preko Kalvarije ide se Uzkrsnuću. Zato 
budimo i mi, koji smo se zauzeli za ovu ideju, pripravni 
na kriš, nu ideja kršćanska tako je vječna i svemoguća, 
kao što i Bog; zato će ova misao, kao što veli sv. Ivan, 
pobiediti sviet, pa se nadajmo, da će to biti i u Hrvat¬ 
skoj. .-Radite sve sa kršćanskom bratskom ljubavi! 
Osobne obzire treba metnuti na stranu, a prvo mjesto 
dati katoličkoj misli. Ni šrtava se ne plašite i sve mo¬ 
guće uvrede podnosite! 

Pun sam nade, da ćemo uspjeti. Društvo nosi ime 
Pija V., koji je iz Rima blagosivao kršćansku vojsku, 
kad se je kod Lepanta borila proti zakletom nepri¬ 
jatelju kršćanstva. I Majka Bošja molit će se za 
blagoslov, kao što onda tako i danas; zato pjesničkim 
nadahnućem vidim: „Zora puca, bit će dana!" 


Vjestnik. 

Jest, i Hrvatskoj svanut će dan. Preni se, Hrvatska, 
ustani i razkini nedostojne lance bezznačajnog cincarenja, 
da sebi opet izvojštiš slobodu istine božanske! 

Ja vas pozdravljam i kao zalog podjeljujem vam 
svoj pastirski blagoslov. Pratit ću družtvo srcem i na¬ 
stojanjem, doklegod me preda se ne pozove višnji Su¬ 
dac, pa i na nebu molit ću se za naše „Pijevo družtvo“.« 

Presvietli g. biskup blagoslovi na to učestnike 
skupštine. 

Iza takova govora jednoga biskupa dr. Mahnića, 
toga iskrenog i žarkog apostola katoličkog pokreta, 
kako ga ljubljanski ,,Slovenec“ naziva, suvišna je svaka 
naša daljna preporuka, kojom bismo htjeli da stavimo 
na srce svemu hrvatskom katoličkom svietu mlado naše 
„Pijevo družtvo". 

Hrvatsko „Pijevo družtvo" pokrenulo je odmah i 
svoje glasilo, tjednik „Jutro".*) Bilo je zamolilo „Pi¬ 
jevo- družtvo", da u njegovo vlastničtvo priedje „Hrvat¬ 
stvo" kao njegovo glasilo, ali „Hrvatstva" nije htio da 
pusti sadanji mu vlastnik: „Katoličko tiskovno družtvo 
u Zagrebu". I na to je „Pijevo družtvo" pokrenulo 
tjednik „Jutro" kao glasilo svoje, u kojem će davati 
života i sebi i drugim oko sebe. 

Tko ikoliko pozna družtveni život uobće, a napose 
družtveni život u nas Hrvata, uvidjat će uprav živu 
potrebu ovoga glasila. Veli se, da ni austrijsko „Pijevo 
družtvo" nema svojega glasila. Ali ima tolika druga 
pomoćna sredstva, kojih naše družtvo nikako nema; 
ima iznajprije u obćinstvu probudjenu već katoličku 
sviest i smisao za katoličku štampu, što je odmah osi¬ 
guralo obstanak družtvu; ima „Reichspost" i „Vater- 
land", koja oba lista stavila su se odmah na prvu rieč 
u vjernu službu svojemu „Pijevu družtvu", znajući, da 
je poradi njih u prvom redu družtvo i pokrenuto. A po 
vremenu osjetit će već i austrijsko „Pijevo družtvo" 
potrebu svojega vlastitoga glasila, kao što ga imaju i 
njemački „Volksverein" i „Bonifatius-Verein" i dr. Mi 
ćemo i ovo još uztvrditi: I dobro je, da „Hrvatstvo" 
u Zagrebu ima takova brata uza se, kao što je dobro, 
da i „Vaterland" i „Reichspost" imaju tolike katoličke 
tjednike u Beču i izvan Beča uza se. Uvidjet će to 
naše „Hrvatstvo", kad se ako Bog da jedanput nadje 
posve rame uz rame s „Jutrom". „Brat, kad ga podpo- 
maže brat, jest kao tvrd grad" (Prov. 18, 19). Mi 
bismo eto u Sarajevu, iskreno velimo, bili sretni, kad bi 
nam se amo preselilo „Jutro". Ono ako nam ne bi po¬ 
moglo, ne bi nam sigurno ni odmoglo. Druga bi bila, 
kad bi „Jutro" bilo dnevnik. 

A ipak, moramo po dužnosti zabilježiti, digla se 
u Zagrebu tolika bezrazložna vika na „Pijevo družtvo", 
a osobito na glasilo mu „Jutro". „Pokret", „Obzor", 
„Slobodna rieč" i ortaci im sve taru ruke od zlora- 
dosti nad tom vikom, koju onda umeću u svoje ružne kajde. 
Preuzvišeni gospodin nadbiskup zagrebački dr. Posi- 
lović, da već dokrajči taj medju braćom inad, izdao je 
u „Hrvatstvu" od 27. veljače ovu izjavu: 

U mojoj nadbiskupiji ustrojeno je prošlog mje¬ 
seca „Pijevo družtvo za promicanje katoličke štampe 
medju Hrvatima". Pravila toga družtva, potvrdjena po 

*) Urednik je „Jutru" g. Oton Szlavik, a vlastnik „Pijevo 
družtvo". „Jutro" izlazi svakog ponedjeljka na 6 strana velikog 
formata i stoji na godinu izvan Zagreba 12 K. Prvi i drugi 
broj_ „Jutra" uredjeni su uprav izvrstno. Katolička štampa do¬ 
bit će s njim puno, samo neka ostane ovakav. 


visokoj kr. zemaljskoj vladi, predložena su meni, i ja 
ih odobravam, te ovo družtvo vjernicima toplo prepo¬ 
ručujem. 

Ujedno izričem vruću želju i vjernike u interesu 
katoličke stvari pozivljem, da se skupe oko postojećih 
katoličkih listova, da nastoje, kako bi se ovi usavršili i 
razširivali, pak da pokretanjem i izdavanjem novih 
nepotrebnih glasila ne cjepkaju i ne slabe katoličke sile. 

U Zagrebu dne 15. veljače 1908. 

Juraj Posilović v. r. 
nadbiskup. 

U vrieme ove nadbiskupske izjave bilo je već 
„Jutro" medju „postojećimi katol. listovi", te je tako 
preuzv. g. nadbiskup vjernikom preporučio i „Jutro". 
Sad ne bi nipošto dolikovalo jednomu katoličkom listu, 
da piše drugu preko nadbiskupske rieči. Daljne sve za¬ 
djevice značile bi sine disciplina quaestiones, 
od kojih nas Apostol toliko odvraća (II. Tim. 2, 23). 

Mi pak s naše strane od svega srca zovemo sve 
prijatelje katoličke štampe, neka postanu članovi ,. Pi¬ 
je va družtva" i neka se predplate na njegovo liepo 
glasilo „Jutro", čim će se takodjer puno pomoći samomu 
družtvu. Za katoličku štampu, za to djelo nad svimi djeli, 
ne žalimo i od usta svojih odkinuti! Zovemo i blago¬ 
slov Božji s neba na mlado „Pijevo družtvo" i na sav 
njegov trud oko naše katoličke štampe i u mučnoj borbi 
protiv zle i pogubne štampe. Blagoslovio ga je i odo¬ 
brio prvi nadbiskup hrvatski, blagoslovio ga je i ustrojio 
jedan tako apostolski biskup hrvatski, blagoslovio ga 
je i sveti Otac Pijo X., pa će ga blagosloviti s neba i 
dobri Bog. Respice de coelo, etvide, et vi- 
sita vineam istam! Pogledaj s neba, i vidi, 
i obidji vinograd ovaj! (Ps. 79, 15.) 

Omišalj: f Msgr. dr. Antun Franki. Dne 30. 

siečnja o. g. prreminuo je u Omišlju providjen svetimi 
otajstvi umirućih bivši sveuč. profesor dr. Antun Franki. 

Rodio se dr. Antun Franki 2. studenog 1844. u 
Omišlju. Gimnaziju svršio na Rieci, bogoslovlje u Go¬ 
rici. Iza izvrstnim uspjehom dovršenih bogoslovskih 
nauka poslao ga dobri biskup krčki dr. Vitezić na više 
nauke u bečki Augustineum. G. 1873. postade profesor 
crkvene povjesti i kanonskog prava u Zadru. Njegova 
vanredna učenost svraćala na sebe pozornost, a bio je 
i izgled značajna rodoljuba. Ako je nezaboravljena „Ka¬ 
tolička Dalmacija" sbacila sa sebe talijansko ruho i do¬ 
bila posve drugi pravac, pravac čisto katolički i čisto 
hrvatski pod uredničtvom mladoga don Ive Prodana, 
zahvalit je u dobrom dielu dr. Frankiu. Iz Zadra bi 
pozvan na sveučilište u Zagreb. Ovdje mu povjeriše i 
ravnateljstvo grčko-katoličkog sjemeništa. Jedne godine 
zapade ga i čast rektora magnifika. Ali pod režimom 
Khuenovim morade pustiti stolicu sveučilistnu kao žrtva 
svoje savjesti i odanosti Crkvi i domovini. Krčki ordi¬ 
narijat dade mu upravu rodne župe omišaljske. Tu uz 
angjela čuvara svoga, majku svoju, ostao je sve do 
smrti. 

Jedan njegov učenik iz sjemeništa zadarskog ovako 
medju ostalim piše u „Hrvatstvu" o vrlom pokojniku : 
„I tako umne učenjak, umrie kremen-značaj, umrie dika 
naše biskupije, umrie cviet našega svećenstva, umrie 
mučenik svoje dužnosti, žrtva svoje savjesti, umrie nam 
prijatelj, s kojim kad smo se razgovarali, samo smo 

učili, umrie umnik, koji da je ostao profesorom u za¬ 
darskom sjemeništu, sigurno bi bio postao biskupom, 
kao što su postali i njegovi kolege: Marčelić, Uccellini 
i Dvornik; koji da je ostao na sveučilištu, sigurno bi 
bio još više obogatio našu bogoslovsku književnost." 

Svjetlost vječna svietlila mu! 

Sarajevo: Proslava SOgodišnjice ukazanja Lurd- 
ske Gospe. Po svih naših crkvah i kapelicah u 
Sarajevu proslavila se je dne 11. o. inj. 50godišnjica 
ukazanja Lurdske Gospe svečanom misom, propovjedi 
i večernjicom. — Jednog Marijina blagdana' neka bi to 
isto učinile od svoje volje i druge naše vrhbosanske 
župe. Ciela godina 1908. posvećena je zlatnomu jubileju 
Naše Drage Lurdske Gospe. 

FRANCEZKA. 

f Kardinal Richard. „Francezki je episkopat u 
isti mah izgubio svojega doyena i jednog od svojih 
svetaca. Katolički Pariz tuguje za ljubljenim otcem. 

Unatoč njegovoj visokoj starosti izazvala je ipak 
kardinalova smrt bolno iznenadjenje. Tako dugo gle¬ 
dali smo, kako je taj plemeniti i sveti prelat ođolievao 
starosti i smrti. Tako dugo gledali smo, kako je na 
njegovu mršavom licu i na njegovu pognutom čelu 
ostala misao sabrana i volja čvrsta, da nam je ta du¬ 
govječnost postala milom navikom. 

Jer nam ga je Bog bio očuvao preko običnih 
granica života, to nam se čini, da nam ga je smrt otela 
prije reda. 

Kardinal Richard proživio je skoro trećinu jednoga 
vieka medju narni, iznajprije jedanaest godina kao po¬ 
moćnik kardinala Guiberta, a onda blizu dvadeset i 
dvie godine kao nadbiskup parizki. Kako da nas nje¬ 
gova dobrota ne bi bila već odavno osvojila? 

Ta dobrota odražavala se u kardinalovu osmiehu; 
ona je toga crkvenog kneza sagibala k najmanjemu od 
njegovih diecezana; ona je provejavala njegove go¬ 
vore i njegove upute. Bila je to doista nadnaravna do¬ 
brota, jer je ona prije svega tražila dobrobit duša. 
Kakve li je sve napore podnio ovaj dobri pastir, kakva 
li djela uzdržavao, da utješi nevoljne, da popravi za¬ 
lutale, da očuva vjernike, da uznese pobožnike! On nije 
radio naglo, ali postojano; njegov apostolat bio je ob- 
sežan i plodan. U ostalom, kardinal Richard neprestano 
je pozivao vjernike, da mu pomognu u tom apostolalu. 
A da ih u velikom djelovanju složi, nastojao je da od¬ 
strani i ukloni njihove prepirke i zadjevice. On je bio 
jedan od najneumornijih i najgorljivih radnika za slogu 
katolika, za jedinstvo s papom i za katolička djela. 

Ali ta kardinalova dobrota, koja je imala svoj iz¬ 
vor u Bogu, a svoj cilj u dušah, znala je poprimiti 
glas odpora i energije, kad je bio Bog povriedjen, a 
duše u pogibli. Ah, tiekom njegova dugog biskupovanja 
nije mu falilo prigoda, da brani duše i da osvećuje Boga. 
Promisao Božji bio je odredio ovoga pastira, posve 
prožeta pobožnošću i samilošću, da upravlja prvom die- 
cezom Francezke posred najžešće bure. 

Ali u toj misiji dao mu je Bog uz pogibli i mi¬ 
losti. Od pobožnika postao je borac. Nije bilo u njego¬ 
voj moći da buru utiša, nu on je barem znao svojimi 
prosvjedi, svojimi savjeti i svojom djelatnošću da obrani 


protiv nepravde vlasti integritet prava, protiv razornih 
zakona život djela i protiv malodušnosti i klonulosti 
srčanost vjernika. 

Njegov posljednji javni čin rezimirao je njegov ži¬ 
vot, a možda i pospješio njegovu smrt. 

Vlada je naime izagnala redovnice iz stare bolnice 
parizke Hotel-Dieu i tim povriedila Crkvu u njezinih 
najplemenitijih službenicah, koje su biedni bolestnici na¬ 
zivali svojimi sestrami. Devetdesetgodišnji skoro starac 
kardinal dao se iznieti pred prognanice, i dignuvši svoju 
prignutu glavu, i napregnuvši svoj starački glas, blago¬ 
slovio je žrtve i odsudio krvnike. On je tom uzvišenom 
demonstracijom uztvrdio, da je biskup čuvar tradicija, 
branitelj Crkve i otac puka. 

Ovaj primjer ne će propasti u rukuh onoga, 
koji može da se povede za njim. Sred ove žalosti imamo 
jednu veliku utjehu, a to je pomisao, da ova velika 
nadbiskupska stolica nije ostala prazna ni za časak. 
Prelat, kojega je Mgr. Richard izabrao a Pijo X. pri¬ 
hvatio, jest nasljednik častnoga kardinala. U dvie godine 
mogli smo dobro upoznati sadašnjega parizkog nadbi¬ 
skupa Mgra. Amette-a. Puk ga je obljubio. 
Vlast, što mu ju podielio papa, temelji se na sklonosti, 
koju imaju za nj vjernici. Našu bol tješi pouzdanje." 

Ovako urednik odličnog „Universa", F ran- 
9 o i s V e u i 11 o t. Mi ćemo još dodati samo kratak 
obris života pokojnoga kardinala. Bio je potomak stare 
i plemenite porodice iz Auvergne. Rodio se u Nantesu 
g. 1819. Učio je u sjemeništu Saint-Sulpice u Parizu i 
bio generalnim vikarom u Nantesu više od 29 godina. 
Dvie godine poslie njegove demisije postao je g. 1871. 
biskup u Belleyu, a g. 1875. nadbiskup Lariski in 
p a rt i b u s i koadjutor nadbiskupa parizkog sa pravom 
nasljedstva. Godine 1886. nasliedio je kardinala Guiberta, 
a tri godine kasnije imenovao ga Leon XIII. kardinalom. 

Više od dvadeset godina upravljao je kardinal 
Richard sudbinom nadbiskupije parizke i davao svim 
izgled kršćanske krjeposti i predanja u volju Božju, kad 
ga je ono sektarska mržnja izagnala iz palače, u kojoj 
je živio tolike godine. Svi se još sjećamo velike mani¬ 
festacije, koju mu prirediše tom prigodom, ali koja na 
žalost nije na stvari ništa promienila. 

Novi nadbiskup parizki. Odmah iza smrti kardi¬ 
nala Richarda postao je njegov koadjutor sa pravom 
nasljedstva, Mgr. Amette, nadbiskupom parizkim. 

Mgr. Amette rodjen je u Douville-u (Eure) 6. rujna 
1850. On je sad u svojoj petdeset i osmoj godini. Svoje 
bogoslovske nauke svršio je u sjemeništu Saint-Sulpice. 
Zaredjen bi za svećenika 20. prosinca 1873. Postao je 
redomice tajnik Mgra. Grolleau-a, naslovni kanonik, ge¬ 
neralni vikar u Evreux-u, arhidjakon u Pont-Auđemeru. 

Dne 28. studenog 1898. bi posvećen za biskupa 
u Bayeuxu. Na preporuku Saint-Sulpice-a uze ga kar¬ 
dinal Richard za svojega koadjutora, koju je službu 
obavljao uprav dvie godine, to jest od 21. veljače 1906., 
kad je iza ove designacije prekonizovan nadbiskupom 
od Side. 

Mgr. Amette bio je već kao koadjutor umiešan u 
važne dogadjaje posljednjih godina. On je vodio prego¬ 
vore u pitanju ugovora o uporabi crkava. On je ugodan 
i učen govornik, stotriđeseti nadbiskup parizki. 


Odgovorni urednik dr. Ivan Šarić. 

VRHBOSNA 

KATOLIČKOJ PROSVJETI. 

BR. 5. i 6. U SARAJEVU, DNE 20. OŽUJKA 1908. GOD. XXII. 


Br. 189. JOSip, 

po milosti Božjoj i svete apostolske Stolice nadbiskup vrhbosanski i metropolit, svim svećenikom, 
što su u ovoj nadbiskupiji vrhbosanskoj, blagodat i mir od Boga Otca našega i Gospodina 

Isusa Krista. 


1. Naš Gospodin Isus htjede nam usaditi u srce, 
da Bog ravna svietom i ljudmi na svietu, te nas pouči, 
kako nam valja brinuti se za dušu, ako hoćemo, da se 
on pobrine za naše tielo. Nemojte biti zabrinuti, reče, 
govoreći: šta ćemo jesti ili šta ćemo piti, ili čim ćemo 
se odjenuti. Jer sve ovo pogani ištu. Jer zna Otac vaš, 
da vam treba sve ovo. Ištite dakle najprije kraljevstvo 
Božje i pravdu niegovu, i ovo će vam se sve dodati 
(Mat. 6, 31—34). To je propis našega Gospodina za 
riešenje socijalnoga pitanja, za koje glasoviti 0. Albert 
Marija Weiss tvrdi: „Socijalno pitanje jest jedno od naj¬ 
više gorućih pitanja današnjega vremena, što najdalje 
siže; ono je sadržina svih pojedinih pitanja sadašnjega 
vremena." Svih tih pitanja nestalo bi, kada bi ljudi 
posluhnuli glas svojega Gospodina: Ištite najprije kra¬ 
ljevstvo Božje i pravdu njegovu, to jest sve, što vodi 
k tomu kraljevstvu, i ovo će vam se sve pridodati. Ali 
velik diel ljudi, tako zvani socijalni demokrati, ne će 
da znadu za kraljevstvo Božje, ni za Boga samoga, 
nego odrekavši se Boga traže kraljevstvo na zemlji. 
Njihov vodja po imenu Bebel drznuo se u sjednici 
državnoga vieća u Berlinu 31. prosinca 1881. kazati: 
„Mi na političkom polju idemo za republikom, na eko¬ 
nomskom polju za socijalizmom, a na vjerskom polju 
za ateizmom." Ali ne samo socijalni demokrati, koji ne 
će da znadu ni za narodnost ni za vjeru ni za državu, 
nego i mnogi drugi govore: „Dok se vjeruje u osobnoga 
Boga i u bezsmrtnost duše, ne može se ni misliti na te¬ 
meljito riešenje radničkoga pitanja. Ne treba nam kr¬ 
šćanska vjera niti ikoja druga vjera, jer nas samo prieči 
u poboljšavanju našega socijalnoga stanja." A ima na 
žalost i takovih katolika i kod nas, koji misle, da se 
socijalno pitanje može posve dobro riešiti ne obaziruć 
se na kršćansku vjeru; jer da naobrazba, prosvjeta, hu- 
manitet služe u mjesto vjere. 

Tko vjeruje u Gospodina Boga i u njegovu pro¬ 
vidnost, dobro uvidja, da takovo rješavanje socijalnoga pi¬ 


tanja izaziva srdžbu Božju i te kako velike kazne na 
ljude, medju kojimi je uviek bila i bit će nerodica i 
glad, pa da se tako ne će nikada socijalno pitanje rie¬ 
šiti, nego će ga sam Bog i te kako zaplesti, da ga ne 
će nijedan čovjek razplesti, dok se opet k Bogu narod 
svim srcem ne obrati. 

A može li se socijalno pitanje riešiti ne obaziruć 
se na vjeru? To nije moguće. Dvie značajke sačinja¬ 
vaju socijalno pitanje: pravednost i ljubav; pravednost, 
u koju utječu carevi i kraljevi, parlamenti i sabori, ve¬ 
leposjednici, poslodavci i posloprimci, radnici. A mogu 
li ti svi pravdu krojiti ne obaziruć se na etički mome- 
nat, na pravi moral? A ima li morala bez Boga i bez 
vjere u Boga? Nema. Kamo ne dosiže pravda, dosiže 
ljubav. A ima li prave požrtovne ljubavi k bližnjemu bez 
ljubavi k Bogu, na kojoj se ljubav k bližnjemu temelji ? 
Bez kršćanske vjere ne da se kako treba riešiti soci¬ 
jalno pitanje. Svi se obćenito tuže, da glavnica (novac) 
kupuje snagu siromaha ter ju uprav bezobzirno izsisava; 
jer se radnik, osobito u tvornicah, izrabljuje bezobzirno, 
bezobzirnije od životinje, bezobzirnije od istih strojeva. 
Uz takove činjenice dužnost je uprav sv. matere Crkve, 
da pobudi sviest kršćansku. Svaki kršćanin treba da 
ćuti, kako je velik grieh, radnika ne smatrati svojim 
bližnjim i bratom, nego smatrati ga kao kakovu fizičku 
silu i s njim postupati kao sa kakovom fizičkom silom, 
prema kojemu nema poslodavac druge dužnosti, nego 
li mu izplatiti pogodjenu nadnicu, koja mu je previše 
za umrieti, a premalo za živjeti. Nazor dakle, da je 
radnik samo roba na prodaju, čija ciena ovisi jedino o 
ponudi i potrazi, treba kano nekršćanski i nečovječni 
na sve moguće načine pobijati, osobito riečju Božjom. 

2. Biskup Ketteler iz Mainca svojom knjigom 
„Radničko pitanje i kršćanska vjera" (1864.) na toliko 
je oduševio sve radnike ne samo katoličke nego i pro¬ 
testantske, da su mu protestantski obrtnici i radnici 25. 
svibnja 1864. posebnom javnom zahvalnicom zahvalili 

za načela i nazore, što ih je u navedenoj knjizi razvio, znavanje dužnosti prema Bogu i bližnjemu, što sve 
Iz te knjige vadimo i mi dvie tri rečenice, iz kojih se većma raste, valja poukom pobijati. Valja temeljito pro- 
očito vidi, da se socijalno pitanje ne može kako treba tumačiti zablude današnjeg vremena i odkriti zavođ- 

riešiti bez kršćanske vjere, ako se ne će, da radnički ljive krive zaključke neprijatelja naše vjere, ter poučiti 

stalež dospije u onakovo stanje, u kakovu je bio za i oprezne učiniti na sve, čim zavode radnike. Treba u 

vrieme poganstva. Ketteler tvrdi: 1) da uzroci sada- članovih pobuditi veliko počitanje prema pobožnosti i 
šnjega stanja socijalnoga radničkog pitanja, kano i zli službi Božjoj, osobito ih valja nagovarati, da svetkuju 
učinci i posljedice, što iz tih uzroka potekoše, imaju nedjelje i blagdane. Valja ih poučiti, kako treba Crkvu 

svoj bitni i duboki razlog u gubitku duha kršćanske Božju kano obćenitu majku štovati i ljubiti, njezine 

vjere; 2) da su duhovi, jer nisu više razsvietljeni vječ- zapoviedi držati te se dostojno okoristiti sredstvi mi- 
nimi i najvišimi istinami, na nižem ljudskom polju po- losti njezinih sakramenata, što dušu nebeskim dahom 
litičkih i socijalnih pitanja podpali krivim načelom, očišćavaju i krjepošću napunjaju. A kad zajednica na 
abstraktnoj jednostranosti ter onomu liberalnom fana- taj način vjeru postavi za temelj, onda je time već 
tizrnu, koji, ne razumievajuć živoga organizma družtva, udaren pravac ustanovi međjusobnoga odnosa članova 
veliku silu ima, da ruši i razara, a ne da gradi; 3) zajednice. Prema svrsi treba službe onako razdieliti, da 
da jedina vjera kršćanska pruža sredstva za upješno se ne bi prevelikim razmakom osoba u pogibao sta- 
poboljšanje prilika radničkog staleža, i da bez te po- vila sloga. Da se članovom ne učini krivo, valja sve 
moći stanje radničkog staleža uza sve mnogostruke tužbe unaprvo jasnimi i razboritimi propisi odrezati. 0 
napore mora poći nizbrdice ter se približiti stanju, 3. Po pravu za riešenje radničkoga pitanja treba 

u kojem se radnički stalež kod pogana nalazio. da se zanimaju vladari, vlade, posjednici, poslodavci, 

Još izrazitije govori o tom papa Leon XIII. u svo- radnici. No papa Leon XIII. tvrdi u istoj gore navede- 
joj okružnici o radničkom pitanju, u kojoj razpravlja o noj okružnici: „Mi velimo odrješito: Ne pusti li se 
svrsi i organizaciji radničkih zajednica. On veli doslovce: Crkva k tomu djelu, bit će uzaludni svi ljudski napori; 
„Prije svega radi se o tom, da se kod osnutka i uprave jer je Crkva uprav ona, koja iz evangjelja navješćuje 
tih zajednica zadrži u pameti svrha i prema njoj daše blago nauka; pod njezinim jakim utjecajem borbe ne- 
udese sva pravila i sva djelatnost. . . Vjerski elemenat staje ili joj se oštrina mora izgubiti i blaži oblik pre- 
treba zajednici da je podloga njezine uredbe. Religijo- uzeti; ona je, koja ne samo duše poučava, nego ujedno 
znost članova valja da je najvažniji cilj, i zato kršćanska moću svojom djeluje, da se kod svakoga pojedinoga 
vjera treba da u svu organizaciju prodre. Inače bi za- prema kršćanskim propisom uredi čudorednost; Crkva 
jednica u brzo izgubila svoje izvorno lice (obilježje); se neprekidno time bavi, da socijalno stanje nižih slo- 
ona bi došla na iste grane, na kojih su one zajednice, jeva pridigne koristnimi ustanovami; ona se napokon 
koje vjeru iz svojega kruga izključuju. A što koristi oduševljava čeznućem, da se slože sve sile i nastojanja 
radniku, da on za svoje zemaljsko blagostanje ne znam svih staleža u svrhu, neka bi se promakli svi interesi 
koliko koristi crpa iz zajednice, ako u pomanjkanju radnika. 1 ' 

duševne hrane njegova duša u pogibao dolazi?" No jedan od najboljih načina, kako Crkva obi- 

Tako je. Radnički je stalež u velikoj tjelovnoj čaje osobito djelovati na korist seljačkomu, radničkomu 
biedi, no puno je veća duhovna nužda, u kojoj se na- i obrtničkom staležu, jest osnivanje raznih katoličkih 
laži, jer je u pogibli, da svoju kršćansku vjeru izgubi, zajednica ili družtava. Te katoličke zajednice zapriečiše 
Tu se kršćanskoj ljubavi otvara još puno važnije polje puno zla i izvedoše puno dobra; one bijahu ujedno 
djelatnosti, koje treba da svi za to pozvani s najvećom uztuk protiv raznih pogibli, što prietiše katoličkom na- 
revnošću obradjuju, ne će li se, da šteta s vremenom rodu, a i sredstvo u ruci providnosti Božje, da se 
bude nenaknadiva. Od prieke je potrebe, da se u kr- uzpostavi crkveni utjecaj u kršćanskom životu. Njihov 
šćanskih obiteljih pobudi i uzdrži kršćanski duh i ve- zadatak bješe, da pruže neku naknadu za staru crkvenu 

liko pouzdanje u Boga, da im se omogući ići po ne- zajednicu, kada svećenici i vjernici imahu sve zajednički, 

djeljah i svetkovinah u crkvu na službu Božju i propovied. što im za uzdržavanje života bješe od potrebe, da se 
Uprav na te nesretnike, koji pod tako težkim jarmom tako njihovom pomoću dušobrižnici i vjernici i u so- 

stenju, treba da kršćanska vjera spasonosno i blago- cijalnom pogledu međju sobom sjedine. Odatle se već 

tvorno djeluje. vidi, da katoličke zajednice svoju visoku svrhu polu- 

Prema tomu je sv. Otac Leon XIII. u svojoj okru- čiti mogu jedino oslonom na Crkvu i podredjenošću 
žnici o radničkom pitanju sve zajednice poučio govoreći: pod crkveni autoritet, pa da svećenik, obično mjestni 
„Uzevši zajednice za zadnju tačku svoje svrhe kra- župnik bude predstojnik katoličke zajednice. Prema 
ljevstvo Božje, treba da se pobrinu, kako da se vjerska tomu je od potrebe, da se te katoličke zajednice oslone 
pouka promakne. Neznanje u vjerskih stvarih, nepo- na župu, i tako da budu župske zajednice. Odatle se 

takodjer izvodi, da su katoličke zajednice potrebite za 
sve župe. 

Izmedju svih katoličkih družtava ili zajednica ni¬ 
jedno nije tako prikladno za svaku župu i na selu 
kano družtvo sv. Vinka Paulskoga. Družtvo sv. Vinka 
razlikuje se od svih drugih katoličkih zajednica osobito 
time, što ono svojim članovom nalaže, da su dužni 
sami osobno pohadjati siromahe u njihovih stanovih; 
da ne čekaju, dok siromasi k njim dodju, nego da oni 
sami idu, te ih potraže u njihovoj sirotinji i u njihov 
im stan donesu pomoć i utjehu, ter im pobude kršćan¬ 
sku sviest i bolno im srce ublaže bratskom riečju. 

Družtvo sv. Vinka jest osobito sredstvo, da se 
siromasi ne otudje vjeri i ćudorednosti; da se kraj 
učini njihovu sdvajanju i njihovoj ogorčenosti, koja im 
srca para, kad vide, kako s njirni bogataši postupaju; 
da se obuzda divlja narav, koja siromahe više puta 
goni na protunaravne i očajne čine. 

Način, kako da se u koju župu uvede družtvo 
sv. Vinka, posve je jednostavan: Prvo je od potrebe, 
da se sam župnik i njegovi župljani upoznaju sa pra¬ 
vili toga družtva. Ta pravila eto su niže tiskana, da se 
zna svatko ravnati. Drugo valja imati na pameti, da su 
sve velike stvari s početka malene. Ne treba dakle gu¬ 
biti srčanosti, ako se vidi, da ih se u početku malo 
javilo. Mali uzroci veliki uspjesi. Zrno do zrna pogača, 
kamen do kamena palača. Ne treba se dakle plašiti i 
sa nekoliko samo dobrih ljudi započeti družtvo sv. 
Vinka; kada s vremenom drugi vide spasonosne uspjehe 
i kako Gospodin Bog uprav očito blagosiva taj pod- 
hvat, onda će se i oni priključiti tomu družtvu. 

Ja uprav molim sve veleč. oo. dekane, neka bi sve 
učinili, da se u svaku župu njihove dekanije uvede 
družtvo sv. Vinka. 0 tome neka viećaju na svojem sa¬ 
stanku (koroni). Ove godine ne će se zadati drugih 
pitanja na rješavanje kleru, nego ovo samo: Kako bi 
se uvelo družtvo sv. Vinka u svaku župu, i kako bi se 
dala uvesti u svaku župu hrvatska katolička pučka za¬ 
jednica za seljake, a gdje treba i za radnike i obrtnike? 
To je drugo pitanje. A treće : Kako bi se dala u svaku 
župu ili bar u svaku dekaniju uvesti hrvatska seljačka 
banka? 

Kod ovoga trećeg pitanja upućujem braću dušo¬ 
brižnike na ovogodišnju krasnu knjigu družtva sv. Jero¬ 
nima „0 narodnom gospodars t vu“, što ju napisao 
dr. Franjo Milobar. U toj je knjizi na str. 90.—107. na 
posve jednostavan način izkazano, kako se po Rajfaj- 
zenovu sustavu osniva hrvatska seljačka udruga, koja 
se može zvati i hrvatska seljačka banka ili hrvatska se¬ 
ljačka blagajna za štednju i predujam. 

Prigodom petdesetgodišnjice družtva sv. Vinka 
Paulskoga u Zagrebu izišla je knjiga, u kojoj se po¬ 
tanko opisuje, kako je uobće družtvo sv. Vinka nastalo, 


i koja su mu pravila. Neka svaki dekan toliko knjižica 
naruči, koliko ima župa u dekaniji, i neka se u tu 
svrhu obrati na veleč. g. Mons. Stjepana Gjanića, du¬ 
hovnika milosrdnih sestara i tajnika družtva sv. Vinka 
u Zagrebi^. Toj knjizi je naslov: Spomen na petdeset- 
godišnjicu družtva sv. Vinka Paulskoga u Zagrebu. 

4. Osim družtva sv. Vinka, rekoh, valja i o tom 
razmišljavati, kako bi se pridigao naš seljak, koji sa¬ 
činjava naš hrvatski narod. Ako se seljak upropasti, 
mora se upropastiti i sva zemlja. Seljaka pak tko hoće 
spasti, treba da mu osigura njegov posjed tako, da mu 
bude prost od duga; a treba ga osigurati nepre¬ 
kidno kroz sve generacije, dok ima zakonitih baštinika. 

Da se seljak podigne, od potrebe je ponajprije, 
da oni, na koje spada, što manji porez udare kako dr¬ 
žavni tako i obćinski. Što koristi terete mu nametnuti, 
kojih on nije kadar nositi? 

Drugo, što tereti osobito našega seljaka, jest dug, 
što ga većim dielom mora načiniti, ako hoće da 
iole razborito uredi svoje gospodarstvo. Pogledom na 
to ljudi najizkusniji u tih pitanjih daju ove savjete za 
sve seljake i za one, što su dužni brinuti se za njih. 

I. Pravo mjenica ne bi se smjelo protezati na kuću 
i kućište, na zemlju, koja je nuždna i dostatna uzdrža¬ 
vati dotičnu obitelj, na marvu i orudje, na sve, što je 
od potrebe za obradjivanje zemlje potrebne za uzdrža¬ 
vanje dotične obitelji. 

II. Da se dug, što je na seljačkom posjedu, ne 
može kroz puno godina odkazati, da tako mogućnošću 
odkaze ne bude bunjen u svojem poslu. 

III. Da seljak ne smije više duga načiniti na svo¬ 
jem vlastitom zemljištu, nego samo toliko, koliko se 
može kroz više godina platiti četvrtim ili najviše trećim 
dielom od godišnjega čista dohodka. I ako je do sada 
više duga načinio, da se taj dug, ako je ikako moguće, 
plaća samo trećinom svih dohodaka godišnjih. 

IV. Da se nastoji, te se uvedu zakoni protiv li¬ 
hvara, tako te lihvari, koji strašne postotke od seljaka 
ištu, budu strogo kažnjeni gubitkom djelomičnoga imutka 
i zatvorom, a i drugimi posljedicami u gradjanskom 
životu. 

V. Da iste obćine imaju pravo zabraniti strancem 
kupovati od seljaka njegovo imanje, tako da samo se¬ 
ljaci, i to domaći, imaju pravo kupiti zemlje kojega 
seljaka. 

VI. Da se seljačke zadruge što strože uzdrže te 
se ne razpadnu. U tu svrhu valja urediti i promieniti 
ustanove testamentarne, po kojih bi valjalo u obzir 
uzeti, da se obitelj neprekidno što dulje može uzdrži 
na obiteljskoj grudi. 

VII. Da se pravedne ustanove urede gledom na 
one osobe, koje su kod seljaka namještene kano ra- 

dnici i radnice, da naime u kucah, gdje rade, dobiju 
kakav moralni oslon i kakovu materijalnu sigurnost. 

VIII. Da se zaštite plodovi naših seljaka, osobito 
žito i marva, naprema našim susjedom u Srbiji. Mogu 
pak plodovi stranjski biti sa trostrukoga razloga jevti- 
niji, a po tom pogubni po našega seljaka: ponajprije 
ako je nadnica tamo jevtinija, a onda ako je tlo pu¬ 
no plodnije, napokon ako je razlika tarifa na željeznici 
velika. 

Hoće li se, da zajednice svoj život kako treba raz¬ 
viju, to je od potrebe, da stoje na vjerskoj podlozi, da 
se propisana pravila strogo drže, da se razborito i 
oprezno postupa kod primanja članova i kod izbora od¬ 
bornika, da se neprekidno ide za postignućem svrhe, 
koja se kani zajednicom postići. Iziskuje se takodjer 
sloga i suglasno djelovanje svih članova, a to valja oslo¬ 
niti na red, koji se postiže prokušanom organizacijom. 
Ne pita se, niti je to važno, koliko članova broji koja 
zajednica, nego se pita, kakav duh vlada medju članovi; 
a taj duh treba da bude duh nesebičnosti, samopriegora, 
požrtvovnosti, duh kršćanske stege i prave kršćanske 
ljubavi, proste od svake ćutljivosti. Uprava takove za¬ 
jednice iziskuje puno vještine, i obzirnosti i marljivosti. 

Evo, kako bi mogla pravila hrvatskoga katoličkog 
pučkog saveza za seljake glasiti. U dekanskih sastancih 
može se priedlog načiniti posve drugačiji sa drugačijimi 
pravili; ili se mogu koja pravila izpustiti, a koja pri¬ 
dodati. Ovdje se samo stavljaju pravila kao uzorak. 

§ 1. Hrvatskomu katoličkom savezu za seljake 
(pametno bi bilo, da se sa'vez svake župe prozove po 
onom svetcu, koji je patron župe), koji ima svoje sielo 
u (mjesto, gdje župnik stanuje), jest svrha, u duhu 
kršćanske vjere prosvjetljivati i naobražavati narod hrvat¬ 
ski u Bosni ter mu materijalno stanje podizati i po¬ 
boljšavati. 

§ 2. Prema potrebi protumačit će se narodu oni 
zakoni, one pravice i sloboštine, što se njega u koje 
vrieme najviše tiču. 

§ 3. Buditi sviest katoličku i hrvatsku i pravu 
ljubav k Crkvi i domovini. 

§ 4. Buditi ljubav i odanost i vjernost prema caru 
i carskoj kući, ter izticati, da su Bosna i Hercegovina 
nerazrješivo sjedinjene sa austro-ugarskom monarhijom. 

§ 5. Nastojati, da se u svakoj dekaniji ustanovi 
banka, a u svakoj župi fond za podupiranje oskudnih 
i bolestnih seljaka i fond za pokapanje mrtvih. U tu 
zadnju svrhu ustanovljuje se posebno družtvo sv. Jo¬ 
sipa Arimatejskoga. 

§ 6. Osnivati i pomagati rad udruživanja, što se 
temelji na uzajamnosti i samopomoći. 

§ 7. Upotrebiti sva dopuštena sredstva, da se se¬ 
ljačko stanje pridigne i popravi, pa u tu svrhu slati 
predstavke ili deputacije na dotične oblasti. 


§ 8. Nastojati, da se stare zadruge zadrže, ter se 
zemljište ne komada; da se vlastničtvo ne zadužuje 
preko trećine godišnjega dohodka; da se zemljišta, što 
su udaljena, izmiene, te se vlastničtvo posve arondira; 
da se sve moguće učini i pomoć izdašna pruži, da se 
nijednom seljaku ništa ne proda od zemljišta, no ako 
se nikako ne može zapriečiti, da svakako koji seljak iz 
iste župe prekupi. 

§ 9. Da se za vremena narodu protumači važnost 
izbora, kada valja birati zastupnike za obćinu ili ma¬ 
gistrat ter u dogovoru odlučiti, komu će dati svoj glas. 

§ 10. Pribavljati prikladne strojeve i drugo orudje 
potrebno za obradjivanje zemlje; kupovati za onaj kraj 
prikladnu marvu i stoku; pronalaziti dobre kupce u 
vrieme, kada nije najniža ciena žitu i kukuruzu. 

§ 11. Član zajednice može biti svaki mužkarac, 
koji je navršio 18 godina. 0 tom, je li će tko biti pri¬ 
mljen u zajednicu, odlučuje odbor, kao što i o tom, 
kada koga izbrišu iz zajednice. U tom odbor nije ni¬ 
komu odgovoran. 

§ 12. Članovi: dobročinitelji jedanput za uviek 
dadu 100 K u dvie ili tri godine, utemeljitelji jedanput za 
uviek u dvie ili tri godine 50 K, a redoviti članovi prvoga 
razreda doprinose na godinu 3 K, drugoga razreda na 
godinu 2 K, trećega razreda na godinu 1 K. Ovaj se 
prinos može plaćati mjesečno. 

Trećina svega dohodka upotrebit će se za svrhe 
zajednice, druga trećina za fond oskudnih i bolestnih 
seljaka, treća trećina za pokop ubogih mrtvih (družtvo 
sv. Josipa Arimatejskoga). 

§ 13. Predstojnik zajednice jest mjestni župnik. 
Njemu uz bok stoji odbor, koji se od članova svake 
godine na generalnoj skupštini, koja se mjeseca siečnja 
drži, prostom većinom glasova nazočnih članova bira 
ustmeno ili pismeno; a sastoji se taj odbor osim od 
predstojnika (župnika), od zamjenika predstojnikova, 
od blagajnika, od bilježnika i od još dvojice. Zamjenik 
predstojnikov i blagajnik moraju biti otci obitelji i po¬ 
sjednici u mjestu. 

§ 14. Zajednica drži .svaki mjesec jedan ili dva¬ 
put skupštinu poslie popoldašnje službe Božje, na koju 
treba da svi članovi dodju. 

§ 15. Za svakoga preminuloga člana dat će za¬ 
jednica čitati jednu svetu misu. 

§ 16. Umoljavaju se članovi, da se u svojih te- 
stamentih sjete zajednice. 

§ 17. O razpustu zajednice može samo generalna 
skupština odlučiti. U slučaju razpusta zajednice sav 
imutak ima se predati kojoj štedionici u Sarajevu, te 
će se od kamata svake godine pomagati bolestni i 
oskudni seljaci dotične župe. 

§ 18. Zajednica se ne razrješuje izstupom ili smrću 
kojega člana kano ni time, ako koji od članova padne 

pod konkurs. Članovi, što izstupe, nemaju nikakova 
prava na imutak zajednice. 

5. Kako je važno pridići našega seljaka, tako je 
nuždno pobrinuti se za našega radnika, koji je u po¬ 
gibli, da izgubi i vjeru i svoj posao, ako nije zaštićen 
kakovom organizacijom, to više, što se socijalni demo¬ 
krati sve više šire i organizuju ter puno štete našim 
radnikom čine, koji ne će da im se priključe, jer ljube 
svoju hrvatsku domovinu i svoju katoličku vjeru: dvoje, 
za što socijalni demokrati ne će da znadu. Da braća 
dušobrižnici imaju uzorak pravila i za radnike, kojih po 
Bosni ima na hiljade, dolje niže će se otisnuti pravila 
katoličkoga radničkog socijalnog družtva u Sarajevu, koje 
je naša visoka vlada 22. svibnja 1907. odobrila. 

6. Što se pak obrta tiče, to je sigurno, da nje¬ 
govoj propasti jesu ova tri uzroka: obrtni zakon sa 
svojimi ustanovami, što ne odgovaraju svojoj svrsi; 
obrtna sloboda, pod kojom pravi obrtnici propadaju, 
jer ovise o ljudih, koji imaju novac, a obrta ni ne po- 
znavaju; zli i skupi stanovi, u kojih moraju svoj zanat 
tjerati. Zato vještaci traže ponajprije temeljitu reviziju 
obrtnoga zakona; zatim hoće, da se članovi istoga obrta 
spoje u jednu zajednicu; osim toga iziskuju, da se je¬ 
dnake zajednice istoga tržišta medjusobno sjedine u 
jedan savez; napokon bi te zajednice morale imati ovo 
troje: prvo, ne bi se smjelo izvan obrtne zajednice taj 
obrt tjerati; drugo, 4 zajednice imaju pravo odlučivati o 
primanju novih članova; a treće, zajednice imaju pravo 
izpitati, da li ti novi članovi imaju dostatnu kvalifikaciju. 
Prema tim načelom morala bi se pravila izraditi. Kako 
uobće svim zajednicam, tako i tim valja kršćansku 
vjeru postaviti za temelj. Glasoviti govornik princ Alojz 
Lichtenstein govoreć jednom sgodom o socijalnom pi¬ 
tanju 3. svibnja 1877. pravom tvrdi: „Kako u svih 
ostalih stvarih, tako i u reformi ljudskoga družtva uz¬ 
mimo si Crkvu za uzor; proučavajmo njezine socijalne 
zakone, kako se u odlukah sv. sabora i papa nalaze; 
mudrost, što se u njih opaža, nije ostarjela. Povedimo 
se za glavnom crtom tih zakona: držati se nepomično 
svrhe jednom spoznate i dostojanstveno hoditi pravim 
putem. 11 Pa zato sv. Otac papa Leon XIII. (u okružnici 
Rerum novarum) toliko i iztiče vjeru, kada govori o ra¬ 
dničkom pitanju. On tvrdi, da Crkva katolička prido¬ 
nosi riešenju radničkoga pitanja. 

a) svojom naukom, kojom s jedne strane iztiče 
medjusobne dužnosti poslodavaca i radnika, a s druge 
strane pokazujuć prstom na nebo, na drugi život: „Samo 
ako budući; bezsmrtni život uzmemo za mjerilo, mo¬ 
žemo mi pravedno suditi o sadašnjem životu. Da nema 
drugoga života, izgubio bi se time pojam ćudoredne 
dužnosti, i zemaljski život postao bi tamna zagonetka, 
koje ne bi mogao odgonenuti nijedan razum." Istom u 
svjetlu vječnosti pojmi se siromaštvo i bogatstvo na zemlji- 


b) Crkva vrlo utječe na ćudoredno-vjerski odgoj, 
čim i te kako pridonosi riešenju radničkoga pitanja: 
„Sav rad Crkve ide za tim, da ljude preobrazi i od¬ 
goji svojom naukom. Po biskupih i po kleru vodi ona 
svetu rieku svoje pouke u najdaljne slojeve pučke, dokle 
može njezin utjecaj šeći. Ona onda nastoji prodrieti 
u nutrinu čovječju i njegovu volju ravnati, da se svi 
u djelovanju ravnaju po Božjih propisih. Uprav pogle¬ 
dom na tu nutarnju djelatnost, dakle pogledom na tačku, 
o kojoj sve ovisi, razvija Crkva svoju pobjedonosnu 
moć, koja jedino nju izključivo ide. Jer sredstva, što joj 
otvaraju ulaz u srce, primila je ona u tu svetu svrhu, 
od samoga Isusa Krista, u njih je božanska jakost. Je¬ 
dino ta sredstva ulaze u nutrinu čovječjega srca, i je¬ 
dino ta moć vodi čovjeka k poslušnosti prema njegovoj 
dužnosti, k mrtvenju vlastitih strasti, k savršenoj ljubavi 
naprema Bogu i bližnjemu, k prevladanju zapreka, što 
se krjeposti na put stavljaju." Drugimi riečrni: Utjecaj 
Crkve proteže se na savjest ljudsku, i zato je ona u 
stanju nutrinu čovjeka prenačiniti ter mu time urediti 
i njegovo vanjsko ponašanje. 

c) Crkva utječe na riešenje radničkoga pitanja 
osobito iztičuć i vršeć zakon ljubavi svojim karitativnim 
djelovanjem. Dadne li se Crkvi i njezinim ustanovam, 
osobito njezinim redovom sloboda, što ju ide, brzo će 
se obnoviti lice zemlje: „Da se to utvrdi, vriedno je 
poseći za primjerom iz prošlosti. Mi samo jednu činje¬ 
nicu, koja je izvan svake sumnje, iztičemo time, ako 
kažemo: To bješe utjecaj i djelovanje Crkve, čim se 
gradjansko družtvo iz temelja obnovilo; više socijalne 
sile, koje njoj jedinoj pripadaju, povedoše čovječanstvo 
na put pravoga napredka, pače ga od propasti uzkri- 
siše na život; one kršćanskom odgojom naroda takav 
razvitak proizvedoše, koji nadkriljuje sve dojakošnje 
oblike prosvjete, a i u buduće ne će ga nijedan drugi 
nadkriliti. Ta dobročinstva imaju za svoj pravrutak i 
za svoju zadnju svrhu presvetu osobu Isusa Krista; 
kano što sviet Bogu-čovjeku sve zahvaljuje, tako se i 
sve dobro odnosi na njega kano na zadnju tačku svih 
stvari. Život Isusa Krista prodrie u sav svemir, kada 
je svjetlo evangjelja zasvietlilo i veliko se otajstvo utje¬ 
lovljenja Božjega i odkupljenja našega roda naviestilo; 
i prodrie do svih naroda, svih redova, i utemelji u njih 
kršćansku vjeru i njezine ćudoredne propise. Odatle 
sliedi nuždno, ako se traži kakovo spasonosno sredstvo 
za ljudsko družtvo, da se ono sastoji jedino u kršćan¬ 
skoj obnovi javnoga i privatnoga života. Poznat bo je 
aksiom, da svako družtvo, ako hoće da se iznutra ob¬ 
novi, treba da se vrati natrag k svojemu početku. Jer 
savršenost svake zajednice sastoji uprav u tom, da ide 
za onim i ono postigne, što se u početku kano svrha 
postavilo; iduć za tim ciljem mora odgovarajući život 
u družtveno tielo doći. Udaljivati se od cilja jest isto 

što propast, vratiti se pak k njemu natrag isto je što 
spasenje. To valja o cielom tielu države, a isto tako 
valja o daleko najmnogobrojnijoj klasi državnih gra- 
djana, naime o radničkom staležu." (Iz okružnice Re- 
rum novarum.) 

7. Potreba: pobrinuti se za seljaka, za radnike, za 
male obrtnike, uvidjela se odavno i u Bosni i Herce¬ 
govini. Toj potrebi doskočiti i sve činiti, da se pri¬ 
digne naš seljak, da se pomogne radniku, da male 
obrtnike veliki ne progutaju, nego da si poboljšaju svoj 
obstanak: to bješe na umu, kad se u Travniku kita 
katolika i Hrvata sastala, da o tom viećaju. I ono sjeme 
ne bje bačeno na neplodno tlo, nego se izradbom pra¬ 
vila i osnutkom Hrvatske Narodne Zajednice došlo do 
ostvarivanja zaključaka stvorenih u Travniku. 

Htjelo se s početka, da članovi Zajednice budu 
jedino katolici; no mislilo se, da će bolje biti, da se svi, 
koji se priznaju Hrvati u ovih zemljah, okupe u jednu 
Zajednicu, ter se organizacija provede na široj podlozi. 
Kad se jednom naša po krvi braća muslimani učvrste 
u svem, čim se svrha Zajednice Hrvatske postiže, ter 
se i katolici utvrde u svojoj organizaciji, pa se uvidi, 
da će se laglje napredovati, ako svaka za se samo¬ 
stalno radi, ter si pruže bratsku ruku u mnogih podu- 
zećih, da ondje zajedno rade, gdje se zajedničkom 
slogom mogu polučiti veći uspjesi: onda će se naša 
po krvi braća muslimani od nas odvojiti, pošto i oni 
kao muslimani imaju svojih posebnih potreba, a i mi 
kao katolici imamo svojih, kojim će se laglje i bolje 
udovoljiti, ako budemo svaki u svojoj Zajednici radili 
i nastojali. Ali kako nas je ljubav nagnala na to, da 
sada s početka zajednički radimo, tako će i opet 
biti ljubav, koja će nas na to skloniti, da obzir uzmemo 
na svoju vjeru, koja nas i te kako oduševljava za sve 
ciljeve, za kojimi ide naša Hrvatska Zajednica. I onda 
ćemo moći i stanovnikom drugih vjera pomoći, samo 
ako nam ne zaprieče otvorenom težnjom za onim, što 
Bog i duša zabranjuju, težnjom naime ili tvrdnjom, da 
su ovo zemlje srbske, jer valja imati na pameti, da nije 
zaman ovdje tekla krv hrvatska a i sve habsburžke 
monarhije, kad se okupirala Bosna i Hercegovina, nego 
da Se te zemlje imaju smatrati hrvatskimi, koje su ne- 
razrješivo spojene za habsburžkom monarhijom. Nije 
dakle mržnja na Srbe, koja nas vodi, nego mržnja na 
onaj veliki grieh, što se od onih rišćana očito počinja, 
koji bi protiv svakoga prava na silu radi, da se Bosna 
priključi Srbiji, a Hercegovina Crnoj Gori. Neka se otresu 
tih kobnih misli i neka se pridruže nam u onih stva- 
rih dodirnih, kojih ima puno, a jesu prekoristne a i 
nuždne po sve stanovike Bosne i Hercegovine, pa ćemo 
zajedno raditi svi što nas ima, katolici, rišćani i mu¬ 
slimani. 


I sama autonomija, za kojom idu i muslimani i ka¬ 
tolici, kao što su je već postigli rišćani, iziskuje, da se 
naše organizacije razvijaju naposeb, jer bi uprav ne¬ 
skladno bilo, da ne reknemo smiešno, kad bi recimo 
ustanovami autonomije muslimanske razpolagali kato¬ 
lici; uprav tako bi bilo nezgrapno, kad bi se naša 
Hrvatska Narodna Zajednica smatrala organom kod pro- 
vađjanja naše katoličke autonomije, kad bi u njoj bilo 
sljedbenika koje druge vjere. Svak uvidjavan to će 
uvidjati. 

Budući dakle da tako stvari stoje, što se tiču 
naše Hrvatske Zajednice, to ja svim dušobrižnikom na 
srce stavljam, da što više članova nastoje pribaviti za 
našu Hrvatsku Zajednicu, neka bi se udomila u svakom 
selu naše mile hrvatske Bosne i Hercegovine, ne bi li 
se Gospodin smilovao ter otčinskim okom pogledao na 
naše švakovrstne nevolje i protivštine, pa da se ove 
zemlje na gospodarskom i obrtnom polju što bolje pri- 
dignu, a naš potišteni narod sav da se uobće prosvietli 
svakom naukom i mnjenjem, a napose da se naši ka¬ 
tolici sv. našom vjerom progriju pa se oduševe uprav 
za sve, što im može naobraziti um, srce odgojiti, oslo¬ 
bodit im dušu od strasti i raznih grieha i napunit ju 
raznovrstnom krjepošću, ter ih poučiti, da ne pletu 
više kotac ko i otac, nego da se obazru, kako valja 
racijonalno obradjivati zemlju, da od nje što veće ko¬ 
risti uberu. 

8. Grkom i Rimljanom bio je rad sramota i pro¬ 
kletstvo, što su imali obavljati samo robovi i siromasi. 
Naukom, da svaki pošten rad služi čovjeku na čast, 
kršćanska je vjera socijalni preokret prouzročila. Na so¬ 
cijalnom polju puno je toga već učinjeno; za to svje¬ 
doče mnogobrojne katoličke zajednice po svem svietu 
ustanovljene. Ali treba rad nastaviti; treba svagdje 
razviti što plodonosnije socijalno djelovanje. Svaki sve¬ 
ćenik može i mora barem nešto doprinieti k riešenju 
socijalnoga pitanja. Govorimo sa Gospodinom (Mark. 
8, 2): Žao mi je naroda, i sa sv. Pavlom (2. Kor. 5, 
14): Ljubav Kristova goni nas. Socijalne su potrebe 
velike, bezbrojne su pogibli za mladež i za odrasle, 
pa zato je od potrebe, da se posla latimo te na korist 
naroda radimo, da tako prema svojim slabim silam što 
više doprinesemo k prosvjeti i naobrazbi, k duhovnomu 
i materijalnomu boljku našega naroda: dobrim primje¬ 
rom, dušobrižničkim djelovanjem, osnivanjem i promi¬ 
canjem karitativnih i socijalnih zajednica, širenjem Hr¬ 
vatske Narodne Zajednice u Bosni i Hercegovini. 

U Sarajevu na Svjetlo Marinje 2. veljače 1908. 

f Josip v. r. 
nadbiskup vrhbosanski. 




P ravila društva s v. Vinka Paulskoga. 

Dodatak gornjoj okružnici. 

i. 

Pravila društva sy. Vinka Paulskoga.*) 


Opće ustanove. 

1. U družbu sv. Vinka Paulskoga primaju se svi mladići 
kršćanski ma iz kojega kraja, sjedinjeni molitvom i dobrim 
djelima, kod kojih sudjeluju. *) 

2. Svakim djelom kršćanske ljubavi bavi se ovo društvo, 
prem mu je glavna svrha da posjećuje siromašne obitelji. 

Članovi društva imaju upotrijebiti svaku priliku, gdje bi 
mogli bolesniku ili uzniku pružiti utjehu, — siromašnoj, ostav¬ 
ljenoj, kao i nagjenoj djeci potporu, a umirućima podijeliti 
duševnu okrepu na času smrti, ako je traže. 2 ) 

3. Pripada li u jednom gradu više mladih ljudi družbi, 
saberu se svi, da tako može jedan drugoga bodriti na vršenje 
dobrih djela. Takav se savez zove sastanak (konferencija). 

4. Imade li u jednom gradu više takovih sastanaka, 
razlikuju se oni megjusobno imenom župe, u kojoj se članovi 
sakupljaju. 

Sastanke ove rukovodi mjesno upravno vijeće, koje nosi 
ime dotičnoga grada, gdje je ono ustanovljeno. 

5. Svi sastanci toga društva ujedinjeni su pod vrhovnim 
vijećem. 8 ) 

I. Sastanci i konferencije. 

6. Sastanci se skupljaju u odregjene dane i sate. 

7. Trse se, da si dopisuju, te se tako megjusobno sokole, 
a do potrebe si preporučuju pojedine članove društva ili druge 
mlade ljude, pa i siromašne obitelji, koje su svoje obitavaiište 
promijenile. 

1. Uregjenje sjednica. 

8. Na čelu svakog sastanka (konferencije) mora biti 
predsjednik, jedan ili više potpredsjednika, tajnik i blagajnik, 
koji sačinjavaju odbor sastanka. 

Prema potrebi ima osim toga svaki sastanalc još knjižni¬ 
čara, pazitelja rušnice (garderobe) i drugih činovnika. 

9. Predsjednika bira sastanak sam, a druge činovnike 
imenuje predsjednik, a odbor ih potvrgjuje. Ali u onim grado¬ 
vima, gdje postoji mjesno upravno vijeće, imenuje, kako će i 
kašnje biti rečeno, predsjednik ovoga vijeća predsjednike i pot¬ 
predsjednike pojedinih sastanaka, kao i ostale članove, koji sa¬ 
činjavaju mjesno upravno vijeće. - 1 ) 

Ako je zapriječen, zamijenit će ga potpredsjednik. 

1) Kad je društvo osnovano, imalo je za članove samo mlade ljude; 
poslije su bili primani muževi svake dobi. Ovo je bilo dosta zgodno, a nije 
ni u čem promijenilo duha društvenog, jer je ostao običaj, da se podmladak' 
društva uzima izmegju mladića. 

-’) U Francuskoj nalazimo žene kod svih dobrih djela; stoga je na¬ 
stalo pitanje, da ii bi bilo zgodno, da društvo sv. Vinka dogje u kakav mu 
drago savez sa društvima ženskim. Vrhovno je vijeće uvijek odgovorilo sa: 
ne. Žene dakle mogu u djelu sv. Vinka Paulskoga sudjelovati samo sup- 
skripcijom (darovima) ili drugim dobročinstvima. Temeljno načelo, da se 
naše konferencije imaju daleko držati od ženskih društava, koja se 
bave djelima ljubavi, nepromjenljivo je, tene dopušta nikakove iz¬ 
nimke, makar se za to iznosili kakovi razlozi. 

2 ) Svaka konferencija, koja želi da bude primljena u društvo, treba 
da svoj pristup prijavi vrhovnom vijeću. K tomu treba da priloži popis svojih 
članova, prikaže svoje prvo djelovanje kao što i datum, kad je osnovana. 
Rado će primiti pobude, koje joj se saopće, a tako se i pripravnom poka¬ 
zati, da će se ravnati prema pravilima i običajima u društvu. 

i) Vrhovno vijeće, ako vidi da je zgodno, priključit će konferenciju. 
Ovim činom odmah postaje nova konferencija dijeinica oprosta, što ih druš¬ 
tvu podijelila sveta Stolica. Bez toga na dobivaju se nikakovi oprosti. 


11. Tajnik vodi o sjednicama kratak zapisnik. 

On piše imenik, u kojem su imena, zvanje, obitavaiište 
članova i vrijeme, kada su stupili, te imena onih, koji su ove 
članove preporučili. 

On vodi tačan spisak onih obitelji, koje su posjećivane. 
Obavješćuje se o onima, koji su predloženi, da tako sastanak, 
koliko je samo moguće, samo takove obitelji posjećuje, koje 
su vrijedne smilovanja i pomoći. On bilježi promjene, koje se 
dogode kod primljenih obitelji i članova. 

12. Blagajnik upravlja blagajnom, od sjednice do sjednice 
izračunava primitak i izdatak. 

13. Knjižničar sabire poučne knjige, koje su primjerene 
stupnju naobrazbe onih, za koje se je odbor zauzeo, i rukovodi 
upisnik o knjigama, koje su poklonjene ili uzajmljene. 

14. Pazitelj rušnice (garderobe) sabire za siromahe od- 
regjeno odijelo i ujedno vodi o tom popis. 

2. Red sjednica. 

15. Predsjednik započne sjednicu sa „Dogji, Duše sveti", 
molitvom, što k tomu pripada, i zazivom sv. Vinka Paulskoga. 1 ) 

Zatim se čita iz koje pobožne knjige, zato odregjene, 
kratko razmatranje, a čitaju svi redomice. 

Molitva i čitanje treba da se najsabranije obavi, jer svrha 
ovog društva nije samo podupiranje siromaha, nego i to, da 
se promakne pobožnost članova. 

16. Tajnik čita zapisnik prošle sjednice. Svakom je članu 
dopušteno da stavi svoje primjedbe. 

17. U slučaju, kad bude primljen u odbor novi član, u 
priješnjoj sjednici za to predložen, proglasi to predsjednik, a 
članove, koji ga predložiše, umoli, neka to dotičniku jave. 

18. Budu li novi članovi predloženi, oglasi im predsjednik 
imena. - Oni članovi, koji imaju što protiv predloženih čla¬ 
nova, moraju to u razmaku izmegju jedne i druge sjednice 
predsjedniku pismeno ili usmeno najaviti. Ne ima li do dojduće 
sjednice nikakovih primjedaba, to se članovi primaju. Svaki 
član neka pazi, da samo takove u društvo uvede, koji su kadri 
druge na dobro poticati ili se sami po drugima na dobro sklo¬ 
niti, i koji nastoje da svoje sučlanove i siromahe kao braću 
ljube. 

19. Blagajnik mora od svake prošle sjednice izvijestiti, 
kako stoji blagajna, koliko su članovi megjusobno sabrali, i da 
svaka molba, koju podastre za potporu, bude prema sredstvima 
sastanka. 

20. iza toga se porazdijele naputnice na potpore u na¬ 
ravi, koje se prema potrebi siromaha mijenjaju. 

Poslije toga bude svaki član upitan, što treba i za koliko 
obitelji. Iziskuje li predsjednik tačniju oznaku tih obitelji, to je 
dotični član dužan udovoljiti želji njegovoj. 

Potpore se moraju tacno u roku od jedne do druge sje¬ 
dnice siromasima podijeliti. Shodno vrijeme, broj i način posjeta 
stoji do slobodne volje članova - isto tako i izbor sredstava, 
kojima bi se uvriježila ljubav prema sv. vjeri i vršenju njiho¬ 
vih dužnosti u obitelji. 

Zatraži li koji od članova u težim slučajevima savjet, 
dat će mu ga drage volje predsjednik ili koji iskusniji član. 

1 ) Godine 1872., kad je cijelo društvo posvećeno presv. Srcu Isusovu, 
dodan je još zaziv: Presveto Srce Isusovo, smiluj nam se! 


) Uzeta iz djela „Spomen na pedesetgodišnjicu društva sv. Vinka Paulskoga u Zagrebu". 

21. Zahtijeva li tko potpore u novcu, odijelu ili knjigama, 
valja tad izjasniti uzroke takovih zahtjeva, a sastanak prema 
tomu odluči. 

Nije li moguće pružiti novčanu potporu, već se mjesto 
ove dade potpora u stvarima, to je član, koji je novac primio, 
dužan tačan račun dati, kako ga je upotrebio. 

22. Pošto su ustanovljene potpore, koje će se podijeliti, 
raspravlja se o praznim mjestima, koja se imadu popuniti, o 
koracima, koje bi dobro bilo učiniti na korist siromaha, o obi¬ 
teljima, koje će posjećivati novi članovi ili ih posjetiti želi još 
i tko drugi. 

Nijedna nova obitelj ne će biti primljena, dok se o po¬ 
trepštinama iste ne uvjeri predsjednik po tajniku ili inače po 
komu. Svaki član ima pravo, prije no sastanak bude glasovao, 
da svoje mnijenje o tom izreče. 

23. Članovi, koji na neko vrijeme ili zauvijek ostavljaju 
mjesto, gdje sastanak ima svoje sjednice, moraju to javiti 
predsjedniku, da se njihova služba komu drugomu dodijeli. 

24. Sastanak onda rješava sve predloge, koji idu za tim, 
da se uzdrži i ojača, a potpora da se pravo podijeli. 

25. Na koncu sjednice, a prije molitve, sabire predsjednik 
dobrovoljne prinose, što ih svaki član po mogućnosti daje, ali 
vazda skrovito. Oni, kojima nije moguće da jedan dio od svoga 
vremena žrtvuju za službu siromaha, neka nastoje da to veći 
novčani dar doprinesu. 

Iznos dobrovoljnih prinosa odregjen je za potrepštine 
siromašnih obitelji. Ali članovi ovoga društva neka nastoje, da 
i. na drugi način svotu novca u blagajni povećaju. 

26. Sjednica se zaključi molitvom sv. Vinku Paulskomu 
i molitvom „Za dobročinitelje" i „Pod obranu tvoju". 

II. Mjesna upravna vijeća. 

27. Mjesno upravno vijeće kojega grada ima svojega 
predsjednika, potpredsjednika, tajnika i blagajnika, a članovi 
su mu svi predsjednici i potpredsjednici konferencija u gradu, 
kao što i predsjednici i potpredsjednici osobitih djela, kojima 
se bavi konferencija. ') 

28. Mjesno upravno vijeće bavi se djelima i važnim mje¬ 
rama, koje se tiču svih konferencija dotičnoga mjesta. 

29. Odlučuje, kako će se upotrebiti novac zajedničke 
blagajne. -) 

Ta se blagajna uzdržava izvanrednim darovima, koji 
izvana dolaze, kolektama, koje se drže prigodom generalnih 
sastanaka u gradu, i prinosima, što ih predsjednici kod svakog 
upravnog vijećanja daju u ime svoje konferencije. 

Odregjena je, da se namiri uzdržavanje zajedničkog djela 
u gradu i za potporu najsiromašnijim konferencijama. 

30. Predsjednik, potpredsjednik, tajnik i blagajnik čine 
stalni odbor, koji se ima brinuti za tekuće poslove. 

31. Predsjednik se imenuje po upravnom vijeću, pošto 
su se saslušale konferencije. — Prvi put izabiru ga konferencije 
u zajedničkom sastanku. 

Predsjednik imenuje predsjednike, potpredsjednike kon¬ 
ferencija i posebnih djela, kao i potpredsjednika, tajnika i bla¬ 
gajnika mjesnoga upravnog vijeća saslušavši kod svih tih 
imenovanja mnijenje upravnog vijeća. 

1) Ako bi bilo zgodno radi osnivanja dviju ili više konferencija u 
jednom mjestu, da se osnuje mjesno upravno viječe, treba radi toga obratiti 
se na vrhovno vijeće, koje će kao i kod priključenja konferencije društvu 
imati dati svoje odobrenje. 

2 ) Duh društva traži, da se njegova sredstva nikada ne daju za 
djelo, koje nije prema svrsi društva, pa ni onda, ako se izdatak čini veoma 
malen, a razlog po sebi veoma hvale vrijedan 


32. Predsjednik upravnog vijeća ravna njegovim vije¬ 
ćanjem, prima predloge i predlaže ih, sazivlje upravno vijeće, 
kadgod je to nužno. Predsjeda generalnim skupštinama mjesta. 

33. Tajnik vodi zapisnik o sjednicama upravnog vijeća. 
Čuva popis imena, prezimena, staleža i stanovanja članova svih 
konferencija u gradu, bilježi vrijeme, kad su primljeni, i imena 
onih, koji su ih predložili. Bilježi i prebivanje onih članova, koji 
nemaju stalna prebivališta u gradu. 

34. Blagajnik ravna zajedničkom blagajnom grada. 

35. Predsjednici i potpredsjednici zastupaju svoje kon¬ 
ferencije u mjesnom upravnom vijeću. Predsjednici posebnih 
djela imaju tu paziti na interese tih djela. Jedni i drugi iz¬ 
vješćuju, ako ih na to pozove predsjednik upravnog vijeća. 

III. Vrhovno vijeće. 

36. Vrhovno je vijeće sastavljeno od predsjednika, pot¬ 
predsjednika, tajnika, blagajnika i više vijećnika. 

37. Vrhovno je vijeće vez izmegju svih konferencija; ono 
podržava jedinstvo društva. Bdi nad svim, što može unaprije¬ 
diti njegov uspjeh. 

Odlučuje o onom, što mu se čini, da služi toj svrsi. 

38. Odlučuje, kako će se upotrebiti novac centralne bla¬ 
gajne. Blagajna prima svoje prihode iz izvanrednih darova, koji 
se daju društvu, iz kolekta, koje se obavljaju za generalnih 
skupština, i iz prinosa, što ih svaka konferencija ili svako mje¬ 
sno upravno vijeće šalje kao namirenje zajedničkih društvenih 
troškova. 

39. Članove vrhovnog vijeća imenuje predsjednik, pošto 
je zaslušao to vijeće. ’) 

40. Treba li društvu imenovati vrhovnog predsjednika, 
tada potpredsjednik sazove vrhovno vijeće. Ova sjednica, koja je 
samo pripravna, imade se dogovoriti o osobi, kojoj bi se mogla 
povjeriti ta služba. Zamoli se odstupajući predsjednik, ako je 
još živ, da označi osobu, koju drži zgodnom da se izabere. 

Kad se sporazumjele o jednom imenu ili više njih, od¬ 
godi se izbor na dva mjeseca. U to vrijeme objavi to ta prva 
skupština predsjednicima mjesnih upravnih vijeća, koji se s osta¬ 
lim članovima tih vijeća posavjetuju, i predsjednicima konfe¬ 
rencija, koji se posavjetuju s odborom ili sa samim konferen¬ 
cijama, kojima su na čelu. Jedni i drugi pošalju svoja mnijenja 
vrhovnom vijeću; prema tim mnijenjima provagja ono izbor, o 
kojem se vodi tačan zapisnik. 

Za trajanja izbora svi članovi društva bilo pojedince, bilo 
zajednički u sjednicama upravljaju Bogu posebnu molitvu: Veni 
Creator, da ih Duh sveti rasvijetli kod izbora, što ga obavljaju. 

41. Vrhovni predsjednik sazivlje izvanredne skupštine i 
predsjeda generalnim skupštinama kao i u vrhovnom vijeću. 

42. Vrhovni tajnik vodi popis imena, prezimena, staleža, 
prebivališta članova i kada su primljeni u društvo; isto tako 
vodi popis o sastavljanju odbora mjesnih upravnih vijeća ili 
konferencija te o mjestu, danu i satu njihovih sjednica. 

Vodi zapisnik o sjednicama vrhovnoga vijeća i general¬ 
nih skupština. 

Sastavlja godišnji izvještaj o stanju društvenoga rada. 

Dužnost mu je dopisivati sa predsjednicima ili tajnicima 
raznih mjesnih upravnih vijeća ili konferencija. 

Čuva društveni arhiv. 

43. Vrhovni blagajnik vodi blagajnu. Uregjuje dohotke i 
izdatke i polaže račun vrhovnom vijeću. 

i) Prema starom običaju, koji je odlukom vrhovnog vijeća od 24. 
studenoga 1851. potvrgjen, imade vrhovno vijeće odlučivati, da li je vrijeme 
imenovati nove članove. U slučaju, da je odluka jasna, imenuje vrhovni pred¬ 
sjednik nove članove vijeća, pošto je saslušao vijeće. 



Pravila društva sv. V inka Paulskoga. 


44. Vrhovni predsjednik ođregjuje jednoga člana vrhov¬ 
nog vijeća, da predsjeda upravnom odboru pariškom, ako mu 
on sam ne može predsjedati; na predlog vrhovnog tajnika 
označuje više članova, da vrše funkcije podtajnika. 

IV. Generalne skupštine. 

45. Generalne skupštine drže se svake godine: 8. prosinca 
na bezgrješno Začeće bi. dj. Marije, prve nedjelje u korizmi, na 
nedjelju dobroga Pastira (druga po Uskrsu), kao na godišnjicu 
prenosa ostanaka sv. Vinka Paulskoga, 19. srpnja, kao na svet¬ 
kovinu toga svetog zaštitnika. 

Predsjednik može osim toga još sazivati izvanredne ge¬ 
neralne skupštine. 

46. Generalne skupštine počinju isto tako kao i konfe¬ 
rencije molitvom i čitanjem. 

47. Poslije čitanja zapisnika priješnje sjednice poziva taj¬ 
nik glasno one članove, koji su od zadnje generalne skupštine 
primljeni u razne konferencije, kojih su mu imena poslali 
razni predsjednici. Ti članovi ustaju, tajnik ih prikazuje društvu 
! predsjedniku, koji im upravi kratak govor. 

48. Predsjednici konferencija izvješćuju o stanju tih kon¬ 
ferencija. 

Kratak izvadak iz svakog izvještaja, sadržavajući pregled 
promjena u osoblju članova i siromašnih obitelji, te iz iznosa 
dohodaka i izdataka i njihove vrsti predaje se u ruke tajniku. 

49. Tada tajnik pročita prispjela pisma raznih konferen¬ 
cija, koje nijesu mogle biti zastupane, saopćuje u izvatku i druge 
listove, koji bi mogli zanimati društvo. 

50. Predsjednik tada saopćuje odluke, što ih stvorilo vr¬ 
hovno vijeće u interesu društva, te pita, ako je nužno, za sa¬ 
vjet, samu skupštinu. 

51. Predsjednik, ili onaj član društva, koji je zato zamo¬ 
ljen, progovori Skupštini nekoliko riječi kršćanskih opomena, 
koje se odnose na ljubav k bližnjemu. 

Društvo će se smatrati sretnim, ako osobe odlične po 
staležu, kreposti i učenosti na poziv predsjednika prisustvuju 
generalnim skupštinama, te ih, kako je prije rečeno, hoće za¬ 
ključiti s nekoliko riječi pobude. 

52. Skupština se razilazi poslije obavljene kolekte i obične 
molitve. 

V. Razni članovi društva. 

53. Osim pravih članova ima u društvu još dopisujućih, 
te počasnih članova, zatim zadružnika. 

54. Promijeni li koji član društva svoje obitavalište, a u 
njegovu novom obitavalištu nema sastanka sv. Vinka Paulskoga, 
to on ne prestaje biti Članom toga društva, a zove se „dopisu¬ 
jući član". Takav se član pridruži onom sastanku, koji mu je 
u njegovu okružju najbliži, te dopisuje sa tajnikom upravnog 
vijeća ili konferencije onoga grada. Nema li u onom okružju 
sastanka, onda dopisuje sa tajnikom vrhovnoga vijeća. Svake 
godine primi izvještaj o djelovanju i ostaje u neprekidnoj svezi 
sa društvom ne samo po molitvi, već i po dobrim djelima, ali 
i on sam mora u svom krugu vršiti djela kršćanske ljubavi, te 
raditi u prilog toga društva koliko može. 

55. Počasni članovi ne prisustvuju sjednicama, sastanaka, 
a dužni su svake godine blagajniku upravnog vijeća ili samom 
sastanku odregjeni dar doprinijeti. Ovi članovi primaju se pod 
istim uvjetima kao i pravi. U onom mjestu, gdje ima više sa¬ 
stanaka, prima ih mjesno upravno vijeće. 

i) Konferencije su ovlaštene, da uz prave postojeće članove primaju 
u svoje krilo mlade ljude ispod 18 godina kao aspirante. Oni prate 
ostale članove, kad posjećuju siromahe, i tako se pripravljaju za vršenje 
djela kršćanske ljubavi. Aspiranti mogu takogjer sudjelovati u zaštiti i nad¬ 
ziranju djece. 

56. Svaki sastanak može osim toga još jednostavne za- 
družnike imati. Zadružnici nijesu pravi članovi društva, ali su 
kao dobročinitelji dionici svih molitava istoga. 

VI. Svečanosti društva. 

57. Društvo slavi blagdan neoskvrnjenoga začeća bi. Dje¬ 
vice Marije i blagdan svoga zaštitnika sv. Vinka Paulskoga. 

Sastanci prisustvuju sv. misi: 8. prosinca i 19. srpnja, 
zatim na dan prenošenja relikvija sv. Vinka Paulskoga (druga 
nedjelja po Uskrsu). 

Na dan tih svečanosti mole članovi za raširenje katoličke 
vjere, zatim da dragi Bog spoji ljude vezom goruće ljubavi i 
blagoslovi društvo, kojega su članovi. Je li koji član odsutan ili 
zapriječen, te ne može biti kod sv. mise, dužni su moliti za 
njega svi članovi, a on za njih. 

58. Na dan poslije glavne skupštine, koju u korizmi drži 
vrhovno vijeće, prisustvuju svi članovi društva kod svečane 
sv. mise, kod koje se sjećaju molitvom preminulih sučlanova. 

Bilješka. 

59. Nijedna dužnost, koja je propisana u ovim pravilima, 
ne veže pod grijeh. Nu društvo se glede vršenja pravila pouz- 
daje u revnost svojih članova kao i u njihovu ljubav k Bogu i 
bližnjemu. 

Pravila za pokrajinsko iii diecezansko vijeće. 

Zaključak vrhovnoga vijeća od 1. IV. 1850. 

1. Ako konferencije žele da budu sjedinjene u vlastitom 
upravnom vijeću, ali većega obsega nego je mjesno upravno 
vijeće, to se može u tu svrhu osnovati nadupravno vijeće (po¬ 
krajinsko ili diecezansko) prema odredbama, što ih je izdao 
papa Grgur XVI. u svojem breveu od 10. 1. 1845. To upravno 
vijeće dobiva tada svoje ime po okružju, za koje je odregjeno, 
a opseg mu opredjeljuje vrhovno vijeće; isto tako i sjedište. 

i o vijeće zastupa u svojem okružju vrhovno vijeće, sre¬ 
dište sveukupnog društva, te upravlja upravnim vijećima i kon- 
ferencijama, koje u njemu postoje ili se još imadu osnovati; 
podržava u njem duh i jedinstvo druitva; ono je naravski i 
redoviti posrednik dopisivanja upravnih vijeća i konferencija sa 
vrhovnim vijećem. 

2. Nadupravno vijeće sastavljaju: predsjednik, jedan iii 
više potpredsjednika, tajnik, blagajnik, jedan ili više podtajnika, 
jedan ili više podblagajnika i više vijećnika. 

3. Imade li se prvi put imenovati predsjednik, pozovu se 
sve konferencije okružja, da sudjeluju. Izborom ravna konferen¬ 
cija ili upravno vijeće onoga grada, gdje se ima osnovati to 
nadupravno vijeće. 

4. Ima li se novi predsjednik imenovati, tada potpred¬ 
sjednik’ sazove upravno vijeće. Ova sjednica, koja je samo pri¬ 
pravna, zato je, da se dogovore o osobi, kojoj bi se mogla po¬ 
vjeriti ta služba. Odstupajućega predsjednika, ako je živ, umole, 
da im označi osobu, koja mu se čini zgodna za tu svrhu. 

Ako su se sporazumjeli za jednu osobu ili više njih, tada 
se odgodi izoor na jedan mjesec. U to vrijeme saopći se rezul¬ 
tat toga prvoga sastanka predsjednicima mjesnih upravnih vi¬ 
jeća, koji se posavjetuju s ostalim članovima tih upravnih vijeća, 
ili predsjednicima konferencija, koji saslušaju mnijenje odbora 
konferencije ili samih konferencija. Jedni i drugi predađu tada 
svoje mnijenje nadupravnom vijeću i na temelju toga provede 
ono izbor, o kojem se vodi tačan zapisnik. 

Dok traje izborni postupak, svi društveni članovi bilo 
pojedince, bilo zajednički u sjednicama upravljaju Bogu posebnu 
molitvu: Veni Creator, da ih Duh sveti rasvijetli kod izbora, 
što će se obaviti. 

5. Članove nadupravnog vijeća kao što i članove njegova 
odbora imenuje predsjednik, pošto si je pribavio mnijenje uprav¬ 
nog vijeća. 

6. Predsjednik predsjeda u nadupravnom vijeću kao što 
i u generalnim skupštinama konferencija grada, gdje spomenuto 
upravno vijeće ima svoje sjedište. Sazivlje izvanredne skup¬ 
štine. U odsutnosti daje, da ga zastupa koji od potpredsjednika, 
a u nuždi može dati i kojem članu upravnog vijeća, da ga 
zastupa. 

7. Tajnik vodi popis imen&, prezimena, staleških prilika 
i prebivališta članova konferencija grada, u kojem ima upravno 
vijeće svoje sjedište, kao što i to, kad su primljeni kao članovi; 
isto tako vodi popis o svakom sastavu odbora upravnih vijeća 
ili konferencija okružja, te popis mjesta, dana i sata njihovih 
sjednica. 

Vodi zapisnik o sjednicama nadupravnog vijeća i gene¬ 
ralnih skupština. 

Sastavlja godišnji izvještaj o stanju djela, što su ih kon¬ 
ferencije okružja preuzele, te ga šalje vrhovnom vijeću. 

Pod nadzorom predsjednika dopisuje sa predsjednicima 
ili tajnicima upravnih vijeća ili konferencija i sa vrhovnim vijećem. 

Čuva arhiv društva u opsegu okružja. 

Blagajnik upravlja blagajnicom, uregjuje primitke i izdatke 
i polaže račun nadupravnom vijeću. 

8. Ako nadupravno vijeće nije ujedno i mjesno upravno 
vijeće za konferencije onoga grada, gdje ima svoje sjedište, to 
je njegov predsjednik zajedno predsjednik mjesnoga upravnog 
vijeća, koji imenuje predsjednike i potpredsjednike konferencija 
i posebnih djela kao što i odbor mjesnoga upravnog vijeća. 


Kad je zapriječen predsjedati mjesnom upravnom vijeću, 
zastupa ga jedan član nadupravnog vijeća, kojega za to odredi. 

9. Blagajnicu nadupravnog vijeća sastavljaju: izvanredni 
darovi društvu, iznosi kolekta, koje se obavljaju prigodom ge¬ 
neralne skupštine društva onoga grada, gdje ima svoje sje¬ 
dište, i godišnji prinosi, što ih šalju pojedine konferencije ili 
mjesna upravna vijeća za namirenje općenitih izdataka. 

10. Ako se utemeljuje u opsegu okružja konferencija ili 
mjesno upravno vijeće, vodi nadupravno vijeće izvide, da li je 
shodno, da se vrhovnom vijeću predloži priključenje društvu. 
To se priključenje može proglasiti samo, pošto je stiglo mni¬ 
jenje nadupravnog vijeća. 

Isto tako javlja nadupravno vijeće upravnom vijeću, ako 
smatra nužnim, da se raspusti koja konferencija ili mjesno 
upravno vijeće. U prešnim slučajevima samo može privremeno 
suspendirati njihove sjednice i tada odmah to javiti vrhovnom 
vijeću. 

11. Nadupravno vijeće ravna svim praktičnim pojedino¬ 
stima uprave konferencija svojega okružja, bilo dopisivanjem, 
bilo okružnicom predsjednikovom; pazi, da li se vrše pravila, 
osim ako nastanu važnija pitanja i takove prilike, koje se tiču 
cjelokupnoga društva, o čemu treba da pita za savjet vrhovno 
vijeće. 

12. Predsjednici nadupravnih vijeća, kad su u Parizu, 
sudjeluju kod sjednica vrhovnog vijeća, kojega su članovi, dokle 
su u toj službi. 

Vrhovno vijeće može od njih tražiti mijenje o pitanjima, 
koja se odnose na cijelo društvo. 


II. 

Pravila katoličkoga radničkog socijalnog društva u Sarajevu. 


§ 1. Ime društva jest: katoličko radničko socijalno društvo 
sa sjedištem u Sarajevu. 

§ 2. Svrha ovome društvu jest: svestrano uzgajati i po¬ 
dizati radnički stalež tim, da mu se članovi u ćudoredno-reli- 
gioznom duhu usavršuju, da se u svem korisnom poučavaju, 
da se u materijalnom pogledu podižu, imajući osobiti obzir na 
oženjene radnike i njihove obitelji. 

Politika je posve isključena. 

§ 3. Da se gornji cilj društva poluči, služit će slijedeća 
sredstva: 

■ a) Društveni sastanci, na kojima će se držati ćudoredno- 
religiozna, patriotična, gospodarstvena i znanstvena predavanja, 
a uz to i društvene zabave. 

b) Društvena knjižnica, pomoću koje će se posugjivati i 
djeliti društvu shodne knjižice i brošurice, obazirući se pri tom 
na postojeće zakonske propise. 

c) U dlelokrug društva spada, da si u okviru društvenih 
ciljeva osnuje zadruge za štednju i predujam, blagajnu za pot¬ 
poru bolesnih, konsumni i gragjevni odio, i to u smislu trgo¬ 
vačkog zakona za Bosnu i Hercegovinu. 

d) Materijalne pripomoći oskudnim članovima društva. 

e) Razne peticije na visoku zemaljsku Vladu. 

f) Posredovanje društva kod rada. 

g) Pristup u megjusobni odnošaj sa društvima iste svrhe 
i tendencije u Bosni i Hercegovini i Austro-Ugarskoj Monarhiji, 
sačuvavši ipak pri tom svoju samostalnost. 

h) Sudjelovanje društva kod javnih crkvenih i svjetskih 
svečanosti. 

i) Crkveno posvećena zastava sa posebnim društvenim 
znakom. Dozvola za oblik zastave i znaka ishodit će se svoje¬ 
dobno posebnom molbom na visoku zem. Vladu. 


j) Sticanje raznih realiteta. 

k) Osnivanje podružnica u opsegu Bosne i Hercegovine, 
za koje će se posebna pravila vis. zem. Vladi podastrijeti. 

§ 4. Novčana sredstva potrebna za svrhu društva nabav- 
ljat će se: 

a) upisninom i mjesečnim prinosima društvenih članova; 

b) darovima i legatima veledušnih dobročinitelja; 

c) prihodom društvenih zabava i dobrovoljnim prilozima; 

§. 5. Društvo sastoji od pravih i začasnih članova. 

Pravim članom može biti svaki radnik i radnica, te pri¬ 
jatelj radnika, koji katoličku vjeru riječju i činom ispovijeda, 
koji je neporočna života, a navršio je 18. godinu dobi svoje i 
koji je pripadnik Bosne i Hercegovine ili Austro-Ugarske Monar¬ 
hije. Inozemci mogu biti članovima samo onda, ako u Bosni i 
Hercegovini stalno stanuju. 

Začasni članovi bit će naimenovan od društvenog'odbora. 
Začasnim članom mogu sve one osobe postati (takogjer ženske), 
koje su po društvo stekle osobite zasluge, a pripadnici su Bosne 
i Hercegovine ili Austro-Ugarske Monarhije. 

Pravi društveni članovi dužni su: 

a) Pravila, zaključke glavne skupštine i zaključke odbor- 
ske zdušno i savjesno izvrši vati. 

b) Promicati po mogućnosti ugled i interes društva. 

c) Upisne i mjesečne prinose tačno uplaćivati. 

Prava društvenih članova jesu ta, da uživaju sve pogo¬ 
dnosti društva, a kod društvenih izbora imadu uz to aktivno i 
pasivno pravo glasa. 

Začasni članovi imadu ista prava, nu ne iste materijalne 
dužnosti, kao i pravi članovi. 

§ 6. U društvo prima se prijavljenik zaključkom odbora. 
Odbor je vlastan nekog ne primiti, ne dajući posebnog razloga 

za to. Istupiti može svaki u svako doba prijaviv svoj istup pred¬ 
sjedniku ili potpredsjedniku društva. Isključen bit će član za¬ 
ključkom društvenog odbora: kad je postao'štetan po društvo i 
to u moralnom ili materijalnom pogledu; kad radi ili djeluje 
protiv svrhe društva, protiv đruštvenitrpravila i naredaba od- 
borovih; kad stupi u socijal-đemokratsko društvo, nadalje, u 
kakvo društvo, kojemu je cilj destruktivan; kad gleda širiti so¬ 
cijaldemokratske ili slične nazore; kad po kaznenom sudu ka¬ 
žnjen bude radi zločina, prijevare ili pronevjerenja; u opće, kad 
kroz tri mjeseca ne udovolji važnijoj dužnosti, koju je u društvu 
uslijed pravili preuzeo na se. Protiv zaključka, da se tko u 
društvo ne primi, ili da iz istoga isključen bude, nema drugog 
priziva osim na glavnu skupštinu. 

§ 7. Odbor društveni sastoji iz jednog predsjednika, jednog 
potpredsjednika, od jednog seniora i iz deset odbornika, koje 
biraju članovi u generalnoj skupštini većinom glasova, i to na 
godinu dana. 

Predsjednik i potpredsjednik imaju uvijek biti svećenici, 
a potvrdit ih mora diecezanski biskup. Nema li svećenika, koji 
bi na se preuzeo službu predsjednika, ima se ista privremeno 
povjeriti svećeniku potpredsjedniku društva; nema li ni toga, 
tad će se društvo privremeno obustaviti, a bivši predsjednik 
zatražit će od vis. zem. Vlade raspust društva. 

Odbor bira iz svoje sredine tajnika, blagajnika, knjižni¬ 
čara, proregjivača svečanosti i njihove zamjenike. 

Odbor drži svakog mjeseca redovitu svoju sjednicu. Isti 

može, kad je najmanje 7 članova prisutnih, i kad su svi barem 

3 dana prije sjednice pozvani, pravomoćne zaključke stvarati. 
Zaključci se stvaraju apsolutnom većinom glasova. Pri jedna¬ 
kom broju glasova odlučuje glas predsjednikov. Odbor se ima 
brinuti za sve društvene prilike i upravljati društenim imut¬ 
kom. On odlučuje, tko će biti primljen, a tko isključen iž 

društva. 

§ 8. Predsjednik zastupa društvo prema oblasti ili kojoj 
trećoj, osobi, predsjeda sjednicama i skupštinama, nadzire 
društvene knjige i društvene blagajne, te može odbornike ma¬ 
knuti sa službe, ako se ogriješe o svoju dužnost. U tom slučaju 
ima odbornik pravo apelacije na glavnu skupštinu. Predsjednik 
je vlastan u ime društva izdavati punomoći, isprave i slične 
dokumente. Da pako gore navedene punomoći, isprave i ma 
bilo kakvi pismeni akti uzimadnu pravnu moć, treba da su pot¬ 
pisani od predsjednika društva i jednog odbornika i da su pro- 
vigjeni društvenim pečatom. Želi li predsjednik svoju čast po¬ 
ložiti, ima to barem 3 mjeseca unaprijed odboru saopćiti. 

§ 9. Potpredsjednik zastupa predsjednika u njegovu od- 
suću u svim pravima i dužnostima. 

§ 10. Senior može u odsuću predsjednika i potpredsje¬ 
dnika predsjedati odborskim sjednicama i ((društvenim skupšti¬ 
nama. On u ime odbora daje izvješća o društvenom stanju. 
Ova prava seniora prestaju, ako predsjednik i potpredsjednik 
nijesu aktivni. (§ 7.) 

§ 11. Blagajnik čuva uz osobno jamstvo društvenu bla¬ 
gajnu, a u društvenoj skupštini polaže račune društva. U pri¬ 
manju prinosa podupirat će ga društveni članovi načinom, kako 
to odbor zaključi. Novac izdavati smije blagajnik samo uz do¬ 
znake vidirane po predsjedniku ili njegovu zamjeniku. 

§ 12. Tajnici imadu u odborskim sjednicama i društve¬ 
nim skupštinama zapisnik voditi i ostale pismene poslove pro- 
vigjati. 

§ 13. Knjižničari imadu u redu držati društvenu knjižnicu 
i njome upravljati. 

§ 14. Priregjivači društvenih zabava i svečanosti imadu 
iste priregjivati i paziti na red istih. 


§ 15. Generalna redovita skupština imade se držati u 
svakoj prvoj četvrti godine. Izvanredna skupština, može se iz 
važnih razloga od odbora ili od samoga predsjednika u svako 
doba sazvati. Osim toga imade se izvanredna skupština sa¬ 
zvati na pismeni zahtjev najmanje 30 društvenih članova. Kod 
saziva izvanredne glavne skupštine imade se pismeno navesti 
razlog saziva kao i dnevni red istog. Dan redovite glavne skup¬ 
štine imade se bar 14 dana prije javnim oglasom u društve¬ 
nom lokalu priopćiti; a na izvanrednu skupštinu ima svaki 
član (bar 8 dana prije) pismeno pozvan biti. 

Generalna skupština može se uvijek držati i pravomoćne 
zaključke stvarati, ako je barem četvrtina društvenih članova 
prisutna. Ne bude li toliko članova prisutnih, odgodit će se 
skupština na slijedećih 8 dana; a tad će se držati bez obzira na 
broj prisutnih članova. 

Zaključci se stvaraju jednostavnom većinom glasova. 
Bude li broj glasova jednak, predlog se ima zabaciti. Radi li 
se pak u kakovu izboru, odlučit će u tom slučaju kocka. 

Pravila društva mogu se promijeniti na zahtjev gla¬ 
sova prisutnih članova. Raspust društva uslijedit će na zahtjev 
glasova prisutnih društvenih članova, i to u redovitoj glav¬ 
noj skupštini. Za jedno i drugo potrebno je odobrenje vis. 
zem. Vlade. 

Generalna skupština ima da riješi: . 

a) Primanje odborskog izvještaja i njegovo odobrenje. 

b) Izbor odbora i revidenata za račune, i to na godinu 

dana. 

c) Visinu upisnine i mjesečnih prinosa članova sa slije¬ 
deću godinu. 

d) Ovaj zaključak, hoće li se prodati, kupiti kakov po¬ 
sjed; hoće li se zajam učiniti, i to veći od 300 K. 

e) Predioge pojedinih društvenih članova. 

f) Prizive društvenih članova proti zaključku odbora. 

g) Promjene pravila i to, da li će se društvo raspustiti 

ili ne. 

§ 16. U slučaju, da koji član umre, dužni su sve druš¬ 
tveni članovi, koji su za smrt u pravo vrijeme saznali, pogrebu 
prisustvovati, kad im se uslijed toga ne poragja velika šteta. 
Osim toga imadu jednoj sv. misi prisustvovati. 

§ 17. Svake godine na blagdan sv. Josipa, kanoti dru¬ 
štvenog patrona, bit će prije podne svečana služba Božja, za¬ 
jednička sv. pričest, a poslije podne svečani sastanak. 

§ 18. Dogodi li se kakov nesporazumak megju društve¬ 
nim članovima, odlučivat će obrambeni sud. Svaka stranka oda¬ 
bere si tri svoja obrambena suca, a ovi onda sedmoga za 
predsjednika. Ovaj obrambeni sud izriče nakon 14 dana pravo¬ 
rijek ; a od ovoga nema priziva. 

Postupak pred obrambenim sudom vršit će se po §§ 
420.-430. gr. p. p. 

§ 19. U slučaju, da se društvo ili samo razigje, ili daga 
nadležna oblast raspusti, pripast će možebitni preostali imutak 
preko nadbiskupskog ordinarijata društvu „Napredak" u Sarajevu. 

§ 20. Katoličko radničko socijalno društvo u Sarajevu 
podleži u smislu postojećih propisa o udruživanju u cijelom 
svom opsegu i djelovanju nadzoru i kontroli oblasti. 

Prema tomu imadu se sve glavne skupštine vladinu po¬ 
vjereniku najmanje 48 sati prije s označenim dnevnim redom 
prijaviti. Vladin povjerenik za grad Sarajevo ima pravo na 
glavne skupštine i sjednice odborove svoga izaslanika poslati. 
Izaslanik vladina povjerenika ima pravo potpisati zapisnike, 
obustaviti vijećanje, odnosno izvršenje onih zaključaka, koji se 
protive Statutima i općim propisima. Protiv odredaba izaslanika 
vladina povjerenika, koje odredbe u ostalom odmah u krjepost 
stupaju, prosto je odboru u roku od 8 dana podnijeti pritužbu 

na vis. zem. Vladu u Sarajevu, i to putem vladina povjerenika 
za gl ad Sarajevo. 

Vladin povjerenik imade pravo da uzme uvid u dopisi¬ 
vanje, zapisnike i račune društva u svako doba, i odbor je du¬ 
žan svako zatraženo razjašnjenje o djelovanju društva u pot¬ 
punom opsegu podati. 

Obdržavanje izletžt i zabava zavisi u opće o odobrenju 
vladina povjerenika za grad Sarajevo. 

Program takvih zabava ima se u cijelosti vladinu povje¬ 
reniku za grad Sarajevo na odobrenje podnijeti, i to 8 dana 
prije dotične zabave. 

Obdržavanje označenih zabava ili sudjelovanje kod za¬ 
bava drugih društava izvan grada Sarajeva mora se 8 dana 
prije ne samo mjesnoj oblasti t. j. vladinu povjereniku za grad 


Sarajevo, nego, .i to uz predlog programa, i onoj oblasti prija¬ 
viti, u kojem se području zabava obdržavati namjerava. Sudje¬ 
lovanje društva na javnim zabavama i skupštinama izvan Bosne 
i Hercegovine dopušteno je samo sa dozvolom zemaljske Vlade 
u Sarajevu. U tom slučaju ima odbor putem vladina povjere¬ 
nika vis. zem. Vladi molbu podnijeti. 

Zemaljskoj Viadi pripada pravo, da društvo raspusti, ako 
ovo svoj djelokrug, koji se sa pravilima ne sudara, prekorači; 
a i onda, ako bi djelovanje društva protuslovilo posto¬ 
jećim zakonima i naredbama, i ako društvo ne bi odgova¬ 
ralo usiovima svoga opstanka; nadalje, ako društvo stvori za¬ 
ključke, odnosno izda naredbe, koje su protive kaznenom za¬ 
konu ili kroz što si društvo prema obliku i sađržini u jednoj 
grani zakonodavstva ili eksekutive pridrži autoritet. 


Novi ženltbeni dekret „Ne temere“. 

Br. 351. Naredba vrhbosanskom svećenstvu. 

Naređjuje se ovim svemu svećenstvu nadbiskupije vrhbosanske, da ovo tumačenje novoga ženitbenog dekreta ,,N e 
temere“ što savjestnije prouči, te da prema njemu onda u službi i postupa. Radi se naime o veoma važnih stvarih. 

Sarajevo, 12. ožujka 1908. . Nadbiskupski ordinaiijat vrhbosanski. 


U 24. sjednici, držanoj dne 11. studenoga 1563, 
zabranio je tridentski sabor potajne ženitbe (matrimonia 
clandestina), te ih proglasio nevaljanimi (Conc. Trid. 
sess. XXIV. c. 1 . Tametsi, decr. de reform. matrim,). 
Dekret. ,,Tainetsi“ u svojem izvršivanju bio je sbog ra¬ 
znih razloga i vanjskih prilika skopčan sa premnogimi 
poteškoćami. S jedne strane potajne ženitbe sa svojirni 
kobnimi posljeđicami dogadjale su se i nadalje; s druge 
pak strane u mnogih i mnogih slučajevih bilo je veoma 
težko razaznati, je li bila koja ženitba po tridentskom 
propisu sklopljena ili ne, to jest, je li bila valjana ili 
nevaljana. Trebalo je reforme. Pa su i na vatikanskom 
saboru i više puta iza toga mnogi biskupi tražili od 
sv. Stolice promjenu spomenutog dekreta; bilo je i ta¬ 
kovih, koji su molili ukinuće tridentskog dekreta. No 
tako važna stvar nije se mogla urediti na brzu ruku. 
Nakon dugog i temeljitog razmišljanja i savjetovanja 
izadje lanjske godine na svetkovinu velikoga crkvenog 
naučitelja sv. Alfonza Liguorija „iussu et auctoritate 
SS. D. N. Pii Papae X.“ željno očekivana reforma. 

Sv. Otac povjerio je stvar kongregaciji koncila 
tridentskoga, kojoj je zadatak rješavati pitanja, što se 
tiču sabora tridentskog. A da se stvar svestrano i te¬ 
meljito prouči, odredio je, da zajedno sa kongregacijom 
razvidi to pitanje i komisija za uredjivanje i izdavanje 
kanonskoga pravnog kodeksa, koju je sv. Otac usta¬ 
novio dne 14. travnja 1904. Sdruženim nastojanjem 
ovih dvaju organa izašao je novi zakon, pošto je bio 
„matura deliberatione“ od samoga sv. Otca odobren. 
To je novi ženitbeni zakon „Ne temere", što ga je iz¬ 


dala Sacra Congregatio Concilii dne 2. kolovoza 1907. 
A obvezuje u savjesti sve na svietu katolike. 

je li novim zakonom ukinut tridentski dekret 
„Tametsi" ? jesu li novim zakonom priznate valjanimi 
potajne ženitbe ? Nipošto. Svrha novomu zakonu jest 
sasvim odstraniti sa strane katolika sve potajne ženitbe. 
I s te strane novim je zakonom tridentski dekret da¬ 
pače još pooštren. Dekret „Tametsi" imao je i za ka¬ 
tolike obvezatnost samo u onih župah, u kojih je bio 
proglašen. Dekret „Ne temere" ne pozna to. Od Uzkrsa 
ove godine, t. j. od 19. travnja 1908., kojim danom 
novi zakon stupa u krjepost, sve ženitbe sa strane ka¬ 
tolika bit će nevaljane, ako se ne budu sklopile po 
novom propisu. Ta pooštrica velika je blagodat, pošto 
se tim ukidaju kobne posljedice sviju potajnih ženitbi. 
S druge pak strane novi dekret donosi velika polakšicu. 
Po tridentskom zakonu i njegovu tumačenju bilo je za 
valjanost ženitbe potrebito, da se sklopi pred vlastitim 
župnikom (coram parocho proprio). Dekret „Ne temere “ 
ne pozna to. Valjana ženitba sklopi se u teritorija 
svakoga župnika po cielom katoličkom svietu (ako 
župnik nije javnom odredbom imenito izobćen ili od 
službe suspendiran). Ta velika polakšica karakterističan 
je znak čitavoga novog dekreta. Dakle u napredak sa 
strane katolika samo javne ženitbe valjane su, i u tom 
smislu tridentski dekret nije ukinut. Ali je bistveno 
modificiran u načinu, po kojem ženitba postaje javna; 
bistveno je modificiran u razlogu, po kojem treba u 
napredak suditi o valjanosti ili nevaljanosti ženitbe. U 
napredak ne valja više o budućih ženitbah suditi po 

propisih dekreta ,,Tametsi“, nego po zakonik novoga 
dekreta „Ne temere“. Velimo: o budućih-, jer o ženitbah, 
što su bile sklopljene prije 19. travnja 1908., valja suditi 
po tridentskom dekretu. 

„Vrhbosna" je lanjske godine doniela u dvobroju 
15. i 16. novi ženitbeni dekret u originalu. Ovaj put 
donosi tumačenje toga dekreta. Pri tumačenju 
držimo se reda, kako je postavljen u tom novom za¬ 
konu. Mislimo, da je tako bolje, jer temelj našemu 
znanju i ravnanju mora da bude svakako dekret sam. 
Pa je stoga od potrebe, da se savjestno upoznamo sa 
samim dekretom i njegovimi riečmi. Samo tako takodjer 
ćemo dobro i lako zadržati u pameti njegovo tumačenje. 
Iz ovoga samog razloga donosimo kod pojedinih tačka 
čitav dekret, osim uvoda, u hrvatskom prievodu. Uvod 
ne donosimo, da stvar odviše ne ponaraste. Ali čitanje 
samog uvoda toplo preporučujemo gospodi svećenikom. 

Radi praktične vrieđnosti izniet ćemo kod svake 
tačke važnije „ razlike“ u ženitbenom pravu izmedju 
,,prije“ i ,,sada“. Ovo „prije" i ,,sada“ razumievamo 
odnosno na termin, kojim „Ne temere“ stupa u krjepost, 
t. j. odnosno na dan 19. travnja 1908. U nabrajanju 
tih razlika služit ćemo se osobito komentarom, što ga 
je izdao kard. Gennari. Kard. Gennari, da mimogređ 
spomenemo, član je kongregacije Koncila, koja kongre¬ 
gacija dekret je izdala nakon dugog savjetovanja. On 
je dakle, što se tiče smisla i shvaćanja dekreta, svakako 
auktoritet. 

Drago nam je, što možemo u našem tumačenju 
upotrebiti autentične odgovore, što ih je dne 1. veljače 
1908. na razne upite izniela kongregacija Koncila. Tim 
se gdjekoje do onda prieporno pitanje autentički rješava. 

Još nam je prije tumačenja i ovo napomenuti: 
Dekret „Ne temere “ proteže se jedino (osim valjanosti 
zaruka) na t. zv. substancijalnu formu ženitbe, t. j. na 
javnost ženitbe. Drugimi riečmi: dekret ima na oku 
jedino impedimentum clandestinitatis. S v e o s t a 1 o u 
ženitbenom pravu ostaje, kako je bilo 
prije. Što se dakle tiče izpita ženjenika, što se tiče 
navješćivanja ženitbe, što se tiče impedimenta impedien- 
tia i drugih impedimenta dirimentia, što se tiče dispenze 
ženitbenih zapreka i zabrana i t. d. — sve to ostaje i 
u napredak nepromienjeno. 

U tumačenju našem poradi jasnoće i lakšega pam¬ 
ćenja bit ćemo što mognemo više kratki u izražaju i 
stilizaciji. ,. t 

Dekret „Ne temere 1 ‘ dieli se na dva glavna diela: 
A. govori o zarukah, B. o ženitbi. 

A. 0 zarukah. 

1. O načinu, kako treba sklapati valjane zaruke. 

„Samo one zaruke smatraju se valjanimi i dobi¬ 
vaju kanonske učinke, koje se budu sklopile pismom 


podpisanim od stranaka i ili od župnika, ili od mjest- 
nog Ordinarija, ili barem od dvojice svjedoka. 

Ako i jedna i druga stranka ili jedna od njih ne 
zna pisati, neka se to zabilježi u samom pismu; i drugi 
svjedok neka se pridoda, koji da sa župnikom, ili mjest- 
nitn Ordinarijem, ili sa dva svjedoka, o kojih gore, 
pismo podpiše.“ 

1) Propis taj tiče se samo načina (forme), kako 
valja sklapati zaruke. Sve ostalo pogledom na zaruke, 
njihovu dopuštenost i valjanost, njihove učinke, razloge, 
s kojih se mogu razvrći zaruke, ostaje neproni je¬ 
li j e n o. 

Razumije se, da ostaje i nadalje svakomu slobodno, 
da li prije ženitbe hoće sklopiti zaruke iii ne. Ali ako 
ih sklopi, onda ih mora sklopiti, kako je ovdje pro¬ 
pisano, t. j. pismeno, prema onoj: ,,Quod non est 
in actis, non est in rnunđo." 

2) Dekret dopušta strankam 2 načina. Oba su 
valjana: a) pred župnikom (ili Ordinarijem)-, b) pred 
dvojicom svjedoka. U tom pogledu stranke su slobodne. 

Pogledom na stranke mogu biti 3 slučaja: 

1) Obojica znadu i mogu pisati : onda pismo zaručničke 
pođpišu 

ili oba zaručnika i župnik (Ordinarij), t. j. 3 osobe; 

ili oba zaručnika i dva svjedoka, t. j. 4 osobe. 

2) Nijedan od njih ne zna ili (radi bolesti i t. d.) ne 
može pisati : onda pismo zaručničko podpišu 

ih župnik (Ordinarij) i jedan svjedok, t. j. 2 osobe. A 
mora se pridodati: Nijedan od zaručnika ne zna iii ne može 
pisati; 

ili dva svjedoka i još jedan svjedok, t. j. 3 osobe. A 
mora se pridodati: Nijedan od zaručnika ne zna ili ne može 
pisati. 

o) Samo jedan od zaručnika zna i može pisati : onda 
pismo zaručničke podpišu 

ih taj zaručnik i župnik (Ordinarij) i jedan svjedok, t. j. 

3 osobe. A mora se zabilježiti, da jedna stranka ne zna iii 
(radi bolesti i t. d.) ne može pisati; 

iii taj zaručnik i dva svjedoka i još jedan svjedok, t. j. 

4 osobe. A mora se zabilježiti, da jedna stranica ne zna ili ne 
može pisati. 

Ovdje valja tačno postupati. Jer ako se 
u spomenutim različitim slučajevima makar i jedna od 
navedenih osoba izostavi, zaruke su nevaljane te ne¬ 
maju kanonskih učinaka, koji jesu: dužnost sklopiti že- 
nitbu, nevaljanost zaiuka sa drugom osobom, impedi¬ 
mentum impediens matrimonium cum alia persona, im¬ 
pedimentum dirimens publicae honestatis. 

Razlika. — Prije je vriedilo svako na kojigod 
način izraženo niedjusobno obećanje buduće ženitbe kao 
valjane zaiuke. Sada valjaju samo pismene zaruke, 
ne izostavivši nijednog u različitih slučajevih spome¬ 
nutog uvjeta. 

Opazke. 

1) Jesu li zaruke bez pisma sklopljene nevaljane samo 
pro foro externo; drugimi riečmi, da li nepismene zaruke ipak 

obvezuju u savjesti, in foro conscientiae pred Bogom, onoga, 
koji ih je bez pisma sklopio ? — Tumačitelji dekreta niesu svi 
istoga mnienja. No mi držimo, da ne vriede ni pro foro externo 
ni pro foro interno. Evo ukratko razloga za tu tvrdnju: 

a) Dekret doduše ništa ne govori o ovoj distinkciji, nego 
jednostavno veli, da se „samo one zaruke smatraju valjanimi i 
dobivaju kanonske učinke", koje su pismeno sklopljene. A baš 
u tom mogao bi se naći razlog za našu tvrdnju, po onom: 
„Ubi iudex non distinguit, neque nos distinguere debemus." A 
ovo to više, jer je novi ženitbeni dekret strictae interpretationis. 

b) Nije bez važnosti ni onaj ,,i“ (,,et“) u riečih „vaija- 
nimi i dobivaju kanonske učinke". Smisao je naime ovaj: ne¬ 
pismene zaruke ne samo da nemaju kanonskih učinaka, nego 
su takodjer nevaljane, niesu nikakve. Tko je ovake zaruke 
sklopio, isto mu vriedi, kao da nije učinio ništa, ne vežu ga 
ni u savjesti. Tko uzima oba izraza „ valjan“ („valida") i „dobiva 
kanonske učinke" („canonicos sortiuntur effectus") jedino pro 
foro externo, mora priznati, da je ovdje u dekretu pleonasmus 
otiosus; to pak tumačenje slabo bi dolikovalo dekretu, koji u 
sbijenoj kratkoći, svaku rieč meće na vagu, prije nego ju izreče. 

c) Slično je kod zaruka kao kod ženitbe. I ženitba i za¬ 
ruke jesu contractus naturalis. 1 ženitbu i zaruke stavlja Crkva 
pod svoju jurisdikciju; ženitbu, jer je sakramenat, zaruke, jer 
su priprava na sakramenat. Pa kad Crkva stavi za ženitbu ka¬ 
kav svoj impedimentum dirimens, onda takova ženitba, ovom 
zaprekom sklopljena, nema nikakve vriednosti ni pro foro. ex- 
terno, ni pro foro interno: isto je kao da dotičnik nije učinio 
ništa. Pa će i zaruke, proti kojih valjanosti postavi Crkva 
svoj impedimentum dirimens, biti nevaljane in utroque foro : 
takovo obećanje nije nikakvo, ono ne veže ni u savjesti. 

’d) Protivno tumačenje jest proti svrsi dekreta. Svrha 
naime novoga dekreta pogledom na zaruke jest odstraniti ,,dis- 
sidia et lites inextricabiles“, što proizlaze iz privatnih (nepisme¬ 
nih) zaruka. Nu ako i nadalje nepismene zaruke obvezuju u 
savjesti onoga, koji ih je na takav način sklopio, onda će ove 
potežkoće u velikoj još mjeri ostati. A koliko će u tom slučaju 
biti nesigurnosti, dvojba, prestupaka sa strane (tobožnjih) za¬ 
ručnika ? 

e) Napokon imamo u toj stvari i autentičan odgovor. 
Još prije dekreta „Ne temere" valjale su samo pismene zaruke 
u Španjolskoj (od g. 1880.), a od g. 1900. i u Južnoj Americi. 
Biskupi u Južnoj Americi poslali su na Kongregaciju super nego- 
tiis ecclesiasticis extraordinariis ovaj upit: ,,I. Per decretum Sa- 
crae Congregationis Negotiis Ecclesiasticis Extraordinariis prae- 
positae, datum die 1. ianuarii anno 1900. extensa fuit ad Ame- 
ricam Latinam declaratio S. C. Concilii, edita pro Hispania die 
31. ianuarii 1880. sub hac formula: — Sponsalia quae contra- 
huntur in regionibus nostris absque pub/ica scriptura, invalida 
esse, et publicam scripturam supplere non posse informationem 
matrimonialem... — Circa primam partem huius declarationis 
non est una doctorum sententia: plerique enim asserunt, inva- 
liditatem eiusmodi sponsalium respicere utrumque forum, 
tam externum quam internum; nonnuili vero tenent inva/idi- 
tatem non posse sustineri pro foro interno, dummodo certo 
constet de deliberato consensu utriusque contrahentis. Sunt 
ne invalida praedicta sponsalia absque pub/ica scriptura etiam 
in foro interno?“ — A kongregacija je 5. studenoga 1901. odgo¬ 
vorila : „Affirmative, seu esse invalida etiam in foro interno .“ 
[Analecta eccles. X. (1902), pg. 71.]. 

U tom pitanju dekreta „Ne temere" isto misli i gore 
spomenuti kard. Gennari. Nam je dakle sigurno sbog navedenih 
razloga, da nepismene zaruke ne obvezuju u savjesti pred Bogom. 


Pa ako je tko drugoga mišljenja, mora barem to priznati, da 
su navedeni razlozi „argumenta solida"; iz toga sliedi, da po 
principih moralke izpovjednik (župnik) ne će i ne može djelo¬ 
vati na savjest onoga, koji je nepismene zaruke sklopio, kao da 
je on pod griehom vezan izpuniti zaručničko obećanje. 

Dakako — poradi jasnoće neka bude pripomenuto — mi 
nipošto ne tvrdimo, da takav čovjek, koji je sbog nepismenih 
zaruka svojom krivicom drugoj stranki štetu nanio, ne bi bio u 
duši vezan tu štetu nadoknaditi na drugi način. — To je naime 
opet drugo pitanje. Takav je sigurno dužan tu štetu nadokna¬ 
diti, ali nipošto ne tim, da bi drugoj stranki dano nepismeno 
zaručničko obećanje u savjesti bio dužan izpuniti. 

2. Posebni formuiar za zaručničko pismo nije potreban, 
ali nije ni zabranjen (n. p. tiskan, hektografiran, i t. d.). Samo 
je potrebito, da je izraženo, da su N. N. i N. N. medjusobno 
obećali sebi buduću ženitbu. 

3. Dekret ne naredjuje, da se označi datum, na koji su 
bile zaruke sklopljene. Ali sbog možebitnih poteškoća i prigovora 
u budućnosti, svakako neka se i datum zabilježi. 

4. Podpis zahtievanih u zaručničkom pismu osoba mora 
biti vlastoručan. Ne valja dakle podpis sa štampiljom ili 
kojim pisaćim strojem. Zato se baš moraju za nepismene uzeti 
svjedoci, koji znadu pisati. 

5. O razvrgnutu zaruka ne govori dekret. Razlozi za 
razvrgnuće ostaju isti kao do sada. Što se pak tiče načina 
razvrgnuća, to nije od potrebe, da i ono bude pismeno. Nego 
tko (iz dobrih razloga) od zaruka odstupa, javit će to ili žup¬ 
niku ili svjedokom (prema tome, gdje je zaruke pismeno sklopio), 
te zaručničko pismo zatražiti od njih, ako ga imaju. 

6. Sgodno će biti ovom prilikom i ovo spomenuti: Dekret 
ništa ne govori o tom, tko da ima zaručničko pismo čuvati. 
Najsigurnije će biti sbog možebitnih budućih poteškoća i ne¬ 
prilika, da se to pismo pohrani kod župnika, koji će za ova 
pisma imati posebno mjesto, gdje će ih čuvati. Kod biskupske 
vizitacije moglo bi se i na to pripaziti. 

7. Ne će biti suvišno, ako župnik (izpovjednik) pouči 
zaručnike, da nemaju u medjusobnom obćenju većega prava, 
makar da su pismeno sklopili zaruke. 

Drugo tumačenje pogledom na zaruke vidi u sljedećem 
broju 11. 

II. Tko je onaj župnik, pred kojim valja sklopiti zaruke? 

„Pod imenom župnika ovdje i u sliedećih člancih 
dolazi ne samo onaj, koji zakonito stoji na čelu ka¬ 
nonski podignutoj župi ; već u krajevih, gdje župe niesu 
kanonski podignute, takodjer svećenik, kojemu je u ne¬ 
kom odredjenom teritoriju zakonito povjereno dušobri- 
žničtvo, te se izjednačuje župniku; a u misijah, gdje 
teritoriji niesu još posve razdieljeni, svaki svećenik od 
upravitelja Misije obćenito odredjen za dušobrižničtvo 
na kojoj postaji. 11 

1) Dekret razumieva pod imenom župnika 3 osobe. 
Svim je zajednička ova karakteristika, da im je povje¬ 
reno čitavo dušobrižničtvo (deputatio universalis). Ove 
osobe jesu: 

a) župnik u strogom i običnom značenju ove rieči, t. j. 
svećenik, koji u kanonski podignutoj župi ima pravo vršiti čitavo 
dušobrižničtvo; 

b) svećenik, koji se „izjednačuje" pravomu župniku tim, 
da ima i on pravo vršiti čitavo dušobrižničtvo u odredjenom ili 
opredieljenom teritoriju, a razlikuje se samo tim, što nije na 
župi kanonski podignutoj-, takovih „župnika" ima u nekih po- 
krajinah Amerike, većim pak dielom u Misijah ; 

c) svećenik, koji se izjednačuje obojici spomenutih osoba 
tim, da i on ima pravo vršiti čitavo dušobrižničtvo („ universa- 
Iiter deputatus'j na kojoj postaji, ali se razlikuje tim, da mu 
njegov teritorij nije odieljen od teritorija jednakopravnih drugih 
svećenika; takovih „župnika" imade u Misijah. 

U naših dakle prilikah valja razumievati pod oso¬ 
bom, pred kojom valja sklopiti zaruke (odnosno ženitbu: 
,,/z/c et in sequentibus articulis “) župnika u strogom 
značenju ove rieči. Takav pak župnik jest svatko, koji 
stoji na čelu opredieljenom teritoriju („qui legitime 
praeest“ ) te mu je zakonito povjereno čitavo dušobri¬ 
žničtvo, neodvisno od svakoga osim Ordinarija. Svatko — 
pa makar bio i zvao se župnik kanonski investiran 
(parochus inamovibilis), župnik bez kanonske investiture 
(parochus ad nutum amovibilis), vicarius perpetuus ili 
temporaneus (na župah manastiru kojem inkorporiranih), 
administrator, provizor; pa i kurat, ekspozit, samo ako 
imaju pravo vršiti čitavo dušobrižničtvo, odvisno jedino 
od Ordinarija, a ne takodjer od župnika matice. Niesu 
pak župnici kapelani, kakogod se zvali, jer ne stoje 
neodvisno na čelu župi. 

Spomenimo ovdje, tko je Ordinarij („Ordinarius"). 
U hrvatskom prievodu zadržasmo navlaš rieč „Ordinarij”, 
jer je šireg značenja, nego li „biskup". Ordinarij dakle 
jest: biskup, generalni vikar, kapitularni vikar (sede 
vacante), apostolski administrator ili vikar ili prefekt (u 
Misijah), praelatus nullius. 

2) Članak I. našeg dekreta valja dakle razumjeti u 
svjetlu članka II. Prema tome: 

a) sa strane svećenika zahtieva dekret za 
valjanost zaruka, da bude župnik (Ordinarij). Dakle pred 
kapelanom (kao svećenikom) ne mogu se sklopiti valjane 
zaruke. Ipak držimo, da u jednom slučaju može i to 
biti, t. j. onda, ako je kapelan sa strane Ordinarija 
delegiran ad universitatem causarum, ako ima pravo 
vršiti sve, što i župnik. U toj stvari treba vidjeti dekret, 
kojim je imenovan za kapelana, ili ustmenu dozvolu 
Ordinarija. 

°0 Ali koji župnik (Ordinarij) može valjano prisustvovati 
zarukam? Mora li biti parochus ( Ord/narius) pioprius obojice 
zaručnika ili barem jednoga od njih? Ne mora. Dekret samo veli 
„parochus qui legitime praeest paroeciae". A onda: za valjanu 
ženitbu dekret ne traži vlastitog župnika obojice ženjenika ili 
barem jednoga od njih; pa ga dakle a fortiori ni za zaruke ne 
zahtieva. Valjane dakle zaruke sklopi svaki katolik pred kojim- 
god župnikom (Ordinarijem) po cielom katoličkom svietu, pri¬ 
padao on ili ne pripadao njegovoj župi (diecezi); samo to je 
potrebito, da ih sklopi unutar granica teritorija dotičnog župnika 
(Ordinarija). — Nu što se tiče prakse (osim ako dobri razlozi 
ne traže izuzetka), držimo, da je svakako dobro, da se zaruke 


sklope u župi, kojoj ili obojica zaručnika ili barem jedan od njih 
pripada. Jer svakako je u redu, da o zarukah sazna vlastiti 
župnik već poradi buduće ženitbe. 1 stoga nevlastiti koji župnik 
ne će bez dobrih razloga primiti zaruke, ili ako ih primi, oba- 
viestit će o tom vlastitog župnika. 

[3) Može ii župnik delegirati drugog svećenika (n. p. svojega 
kapelana), da valjano prisustvuje zarukam ? Kard. Gennari kratko 
odgovara: „Za ženitbu može, jer naš dekret to izriekom kaže 
(čl. Ili.); za zaruke ne može, jer dekret o tom ne govori." Pa 
makar tko i bio protivnog mnienja, bez svake sile ovaj razlog 
nije. A jer se ovdje radi o valjanosti zaruka, valja sliediti ono, 
što je sigurnije. Ipak se razumije, da može i kapelan valjano 
prisustvovati zarukam, ali ne kao svećenik, nego kao svjedok. 
Distinkcija ova nije samo na izliku; jer ako prisustvuje kao 
svećenik, onda je (osim zaručnika) sam dostatan ; ako pak 
prisustvuje kao običan svjedok, onda uz njega mora biti barem 
još jedan svjedok. Razlika je dakle u broju osoba, što svjedoče, 
koji (broj) jest potreban za valjanost zaruka. [Izp. gore čl. I. 2], 

b) sa strane svjedoka dekret ne traži, kakvi 
moraju biti. U tom pogledu zahtieva samo jedno, t. j. 
da znadu i mogu pisati. Druge kakvoće svjedoka ostaju 
dekretom nepromienjene, te valja o njih po prirodnom 
pravu suditi. Prirodno pak pravo zahtieva od svjedoka 
samo to, da je sposoban svjedočiti za kakav čin. Iz- 
ključeni su dakle ludjaci i svi, koji niesu iz kojegagod 
razloga pri pameti i t. d. Dakle i prema našem že- 
nitbenom dekretu valjano prisustvuju .■ mužki, ženske, 
punoljetni, nepunoljetni, kršćani, nekršćani. Valjano mogu 
biti i gluhi, jer ako ne čuju, a oni vide, što je na za¬ 
ručničkom pismu pisano; ne mogu siiepi, jer se ne bi 
mogli sami osvjedočiti, što podpisom svojim jamče. 
Dakako, ako se može birati, uzet će stranke, koje skla¬ 
paju zaruke, za svjedoke katolike i one, koji imaju sva 
sjetila u redu. Pa i župnik ima kod pripuštanja svje¬ 
doka svoju rieč. 

Opazka -, Moraju h svi svjedoci istodobno zarukam 
prisustvovati? 

Dekret doduše ne zahtieva izriekom za valjanost zaruka, 
da budu svi svjedoci u isti čas ili ukupno kod podpisivanja 
zaručničkog pisma prisutni. No ipak za slučaj, kada zaručnik 
ili oba ne znaju (ili ne mogu) pisati, dekret veli, da taj prido¬ 
dani svjedok podpiše zaručničko pismo ,,c u m parocho, aut 
/oci Ordinario, vei duobus testibus", a rieč ,,cum“ mogao bi 
tko tumačiti za istodobnu prisutnost svjedoka. A onda: dekret 
hoće pogledom na zaruke po mogućnosti ukinuti sve buduće 
kavge, neprilike i t. d., a to se ne bi postiglo tako temeljito i 
bez prigovora, kad svi svjedoci ne bi istodobno bili prisutni. 
Pošto se ovdje radi o valjanosti zaruka, bit će od potrebe uči¬ 
niti stoje sigurnije, t. j. svakako će zahtievati stranke (župnik), 
da budu svi svjedoci kod sklapanja pismenih zaruka istodobno 
prisutni. 

B. O ženitbi. 

III. O načinu, kako treba sklopiti valjanu ženitbu. 

„Samo one ženitbe valjane su, što se sklope pred 
župnikom ili mjestnim Ordinarijem ili svećenikom od 
jednog ili drugog ovlaštenim, i dvojicom barem svjedoka, 

ali prema pravilom izraženim u sliedećih člancih, i ne 
dirajuć u izuzetke, što su niže stavljeni pod br. VII 
i VIII.“ 

1) Ovimi riečmi dekret iztiče 4 stvari-. 

a) Iznosi glavni princip o substancijalnoj formi 
ženitbe, koji glasi: Svaka potajna ženitba (matrimo- 
nium clandestinum), sklopila se ona na kojemgod mjestu 
u katoličkom svietu, nevaljana je. — Riečmi ,,u kato¬ 
ličkom svietu“ hoćemo da već sada označimo one, koji 
su dekretu „Ne temere" podvrgnuti, a to su katolici-, 
o mješovitih žer.itbah i o ženitbah nekatolika medju 
sobom govorit ćemo sa dekretom u čl. XI. 

Razlika. — Prije su se razlikovala u pogledu jav¬ 
nosti ženitbe i njezine valjanosti mjesta, na kojih je bio 
dekret ,,Tametsi“ promulgiran, i mjesta, na kojih nije 
bio promulgiran. — Sada te razlike nema više, jer novi 
zakon protiv potajnosti ženitbe proteže se na čitavu 
Crkvu bez izuzetka. Time je novim ženitbenim dekretom 
uvedena pooštrica. 

b ) Nabraja osobe, koje su potrebite za javnost 
ženitbe. A to su: 

a) s jedne strane ili župnik ili Ordinarij ili sve¬ 
ćenik od jednog ili drugog delegiran; 

P) s druge strane još dvojica barem svedoka, koji 
se moraju pridodati ili župniku ili Ordinariju ili dele¬ 
giranom svećeniku. 

Što se tiče kakvoće ovih osoba, dekret u III. čl. 
šuti o tom. Ali i ovom šutnjom mnogo kaže. Ne veli 
dekret „parochus (Ordinarius) proprius“, nego jedino 
„župnik, Ordinarij“, pa tim već ovdje šutke insinuira, 
što izriekom kaže u IV. čl. § 2., a to je, da je ženitba 
valjana, pa makar se sklopila pred kojimgod župnikom 
ili Ordinarijem unutar granica teritorija njihova. Rieč 
»kojigod“ razumievamo jedino gledom na teritorijalnu 
pripadnost ženjeni ka; jer za valjanost ženitbe traži de¬ 
kret kod župnika (Ordinarija) još drugih uvjeta, o kojih 
se govori u sliedećem IV. čl. — Kod svjedoka dekret 
izriekom ne zahtieva drugo, nego da ih bude „barem 
dvojica Sve ostalo o kakvoći svjedoka valja prosuditi 
po prirodnom pravu; (izp. što je prije rečeno o svje¬ 
dočili kod zaruka, čl. II., 2b). 

c) Riečmi „ali prema pravilom izraženim u slie¬ 
dećih člancih“ izriče dekret, da su za valjanost i do- 
puštenost ženitbe osim spomenutih osoba potrebiti još 
drugi uvjeti. Ovi „sliedeći članci" jesu čl. IV, V. O njih 
na dotičnom mjestu. 

d) Spominje dva izuzetka od gore (III, la) na¬ 
vedenoga glavnog principa. Ti izuzetci jesu: „pogibao 
smrti “ i „pomanjkanje župnika {Ordinarija, delegiranog 
svećenika)". O njih u čl. VII i VIII. — Dekret dakle 
razlikuje kod valjane ženitbe 2 slučaja: 
redoviti (čl. IV, V, VI) i vanredni (čl. VII i VIII). 

2) Resumirajmo čl. III: U redovitom slučaju svaka 


ženitba (sa strane katolika) jest nevaljana, ako fali kod 
nje: ili župnik (Ordinarij, delegiran svećenik), ili dvo¬ 
jica svjedoka, ili jedan samo svjedok; pa i onda je 
nevaljana, ako delegiran ne bi bio svećenik, nego re¬ 
cimo djakon. 

IV. Uvjeti za valjanost ženitbe u redovitom slučaju. 

„Župnik i mjestni Ordinarij valjano prisustvuju 
ženitbi, 

§ 1. samo od dana dobivenog posjeda nadarbine 
ili nastupljene službe, osim ako su bih javnom odredbom 
imenito izobćeni ili od službe suspendirani; 

§ 2. samo unutar granica svojega teritorija: u 
kojem valjano prisustvuju ženitbam ne samo svojih po¬ 
danika, nego takodjer nepodanika; 

§ 3. samo ako pozvani i zamoljeni, i niti silom 
niti težkim strahom sapeti traže i primaju privolu onih, 
koji sklapaju ženitbu.“ 

U redovitom slučaju ženitbe dekret za valjanost njezinu 
naznačuje (u čl. 111), osim svjedoka, 3 osobe: ili župnika ili 
Ordinarija ili delegiranog svećenika. O delegiranom svećeniku 
govori istom u čl. VI. 

U našem (IV.) članku označuje tačno uvjete, koji su sa 
strane župnika i Ordinarija potrebiti za valjanost ženitbe. Ti 
uvjeti jesu: 

U § 1. gledom na vrieme: 

1) Ženitba je valjana samo od onoga dana, kad 
župnik (Ordinarij) nadarbinu. posjeduje. Nadarbina se 
posjeduje investiturom; kod župnika instalacijom, kod 
Ordinarija intronizacijom. Prije investiture župnik dakle 
ne može valjano prisustvovati ženitbi, osim ako je za to 
napose ovlašten od svojega Ordinarija. Isto vriedi za 
Ordinarija. — Razumije se, da to valja pogledom na 
one župnike, kod kojih ima investitura ( parochi inamo- 
vibiles). Razumije se takodjer, da vriedi investitura u 
više ili manje svečanoj formi, samo ako je obavljena 
po Ordinariju ili njegovu zastupniku (obično dekanu). — 
Za župnike, kod kojih pravo ne zahtieva investiture 
{parochi amovibiles, administratori, provizori i t. d.) vriedi 
za valjanost ženitbe dan, kada su nastupili služba, de¬ 
kretom Ordinarija za to ovlašteni. 

2) Ženitba je valjana samo onda, ako župnik (Or¬ 
dinarij) nije javnim dekretom i imenito izobćen ili su¬ 
spendiran. — Ako dakle prisustvuje župnik (Ordinarij), 
koji nije javno i imenito izobćen ili suspendiran, nego 
potajno, ženitba je valjana, pa makar se o njegovoj 
potajnoj ekskomunikaciji ili suspenziji u javnosti doznalo.. 

Razlika. — Prije su prisustvovali valjano ženitbi 
takodjer župnici, imenito izobćeni ili suspendirani. — 
Sada takovi župnici ne mogu valjano prisustvovati. — 
U tom je pooštrica. 

U §2. gledom na mjesto: 

b) Ženitba je valjana samo onda, ako joj prisu¬ 
stvuje župnik unutar svoje župe, Ordinarij unutar svoje 

dieceze. Župnik izvan svoje župe, Ordinarij izvan svoje 
dieceze prisustvuju ženitbi nevaljano, a to i onda, 
ako prisustvuju ženitbi svojih vlastitih 
podanika (dakako izvan slučaja delegacije, o kojoj 
ne govorimo). 

Razlika. — Prije je prisustvovao valjano župnik 
(Ordinarij) ženitbi svojih podanika izvan svojega teri¬ 
torija. — Sada ne može. — Tim je novim ženitbenim 
dekretom vlast župnika (Ordinarija) umanjena, i tako 
je uvedena pooštrica. 

4) Svaka je ženitba valjana (obzirom da¬ 
kako na impedimentum clandestinitatis), ako joj pri¬ 
sustvuje župnik u svojoj župi, Ordinarij u 
svojoj diecezi. 

Razlika. — Prije je prisustvovao valjano ženitbi 
(izuzevši delegaciju) jedino parochus (Ordinarius) pro- 
prius; dakle ženitba nepodanika bila je (izuzevši dele¬ 
gaciju) uviek nevaljana. — Sada prisustvuje župnik (Or¬ 
dinarij) unutar granica svojega teritorija valjano svim 
ženitbam cieloga katoličkog svieta, i to eo ipso, t. j. bez 
svake delegacije. — To je ona velika, karakteristična 
polakšica novim dekretom uvedena; tim je vlast župnika 
povećana. 

Dakle: vlastj je župnika (Ordinarija) teritorijalno 
umanjena, personalno povećana. 

U § 3. gledom na način prisustvovanja: 

5) Ženitba je valjana samo onda, ako joj prisu¬ 
stvuje župnik (Ordinarij) „pozvan i zamoljen 1 ', t. j. u- 
napried znajuć, o čem se radi. Dogodilo se naime često 
puta, da su ženjenici, izbjegavajuć ženitbu u Crkvi, 
pozvali župnika n. p. na ručak, pa su onda pred njim 
iznenada izjavili, da sklapaju ženitbu; župnik je bio na 
taj način svjedok, i ženitba je bila valjana. Ovo naš 
dekret u napredak izključuje. 

Je li dakle potrebno, da bude župnik izriekom i formalno 
pozvan i zamoljen ? Čini se. Jer radi se ovdje o valjanosti že- 
nitbe, pa je stoga potrebito tačno ovo izvršiti, što dekret pro¬ 
pisuje; dekret pak, čini se, zahtieva formalno i izriekom pozvan je 
(„dummodo invitati ac rogati"). — Ipak vriedi uviek ona ,,ces- 
sante fine cessat !ex“; nu svrha ovoga propisa jest, da župnik 
prisustvuje sa znanjem i slobodnom voljom, a ne iznenadjen; 
ako dakle nema dvojbe, da župnik sa slobodnom voljom ženitbi 
prisustvuje, onda odpada izriekom pozvanje, jer je nepotrebno. 
Zato i kard. Gennari o toj stvari veli: „Kada dakle župnik pri¬ 
sustvuje sa slobodnom voljom, držimo, da je tu pozvanje i 
molba „implicita aut praesumpta aut interpretativa", samo ako 
župnik sbilja sa slobodnom voljom prisustvuje. — U praksi u 
tom pogledu ne će biti lako osbiljne dvojbe o valjanosti ženitbe; 
jer ipak bi to bio slučaj izvanredan, da ženjenici iznenada za¬ 
skoče i navale na župnika, koji ne zna, da se radi o ženitbi. 
Ako bi se taj slučaj desio, valja pripaziti na to, da li je župnik 
protiv svoje volje i prisiljen prisustvovao, a onda je jasno, da je 
u tom slučaju ženitba bila nevaljana. 

Razlika. — Prije je bila valjana ženitba, kojoj je 
župnik (Ordinarij) prisustvovao protiv svoje namjere, 
prevaren od stranaka. — Sada je samo ona ženitba 


valjana, kojoj župnik prisustvuje znajuć unapried, o 
čem se radi. 

6) Ženitba je valjana samo onda, ako joj prisu¬ 
stvuje župnik (Ordinarij) „niti silom niti težkim strahom 
sapet" t e tako, t. j. sasvim slobodne volje „traži i prima" 
privolu ženjenika. — Uvjet u tački 5. odnosi se više na 
razum; uvjet ovdje zahtievan odnosi se više na volju 
župnika (Ordinarija). Ako dakle župnik (Ordinarij) pri¬ 
sustvuje samo prinužden ili ne sasvim slobodno, jer 
stranke silom ili težkim strahom na njega utječu, že¬ 
nitba je nevaljana. Dekret veli „težkim" strahom, t. j. 
takvim, koji sbilja čovjeku umanjuje slobodnu volju. Na 
malen strah (metus levis) u pravu i moralci ne uzima 
se obzir. 

Dalje dekret za valjanost ženitbe zahtieva, da 
župnik (Ordinarij), „traži i prima “ privolu ženjenika: 
,,neque vi neque metu gravi constricti requirant exci- 
piantque contrahentium consensum." 

Je li dakle od potrebe, da župnik izriekom i formalno 
traži i prima privolu ženjenika? Čini se, da i ovdje dekret ovo 
„traženje i primanje" zahtieva sbog toga, da se jasno upozna, 
da ne prisustvuje „silom ili težkim strahom sapet"; drugim) 
riečmi, čini se, da to „traženje i primanje" nije poseban i raz¬ 
ličit uvjet, nego dokaz za odsutnost sile i težkoga straha; jer 
tko bez sile i straha, t. j. sasvim slobodno i znajuć, o čem se 
radi, prisustvuje, taj barem implicite „traži i prima privolu že¬ 
njenika. Zato i ovdje veli kard. Gennari: „Dužnost tražiti i pri¬ 
mati privolu stranaka jest prije svega zato, da se izključi sila 
i težak strah. Zato, što se tiče valjanosti, dosta je, ako se pri¬ 
vola traži i prima vanjskimi znakovi, što naznačuju spomenute 
uvjete." No ipak mi držimo protivno mnienje. Dekret naime za 
valjanost ženitbe dosta jasno 2 stvari zahtieva: 1) non con¬ 
stricti, 2) requirant excipiantque. 

Prema tomu dakle dekret zahtieva sa strane župnika 
(Ordinarija) aktivno prisustvovanje, te kao nedostatnu ukida 
tako zvanu pasivnu asistenciju, kojom župnik samo čuje, da 
ženjenici sklapaju bračni kontrakt, ali kojom sam aktivno ne 
traži toga kontrakta. Moguće, da će u toj stvari kongregacija 
izdati autentičnu presudu. 

U praksi nikada ne će propustiti župnik a da izriekom 
ne traži privole ženjenika. 

Razlika. — Prije je bila ženitba valjana i onda, 
kada joj je župnik prisustvovao silom ili težkim strahom 
sapet. — Sada je valjana samo onda, ako prisustvuje 
sasvim slobodno, t. j. bez sile, koja slobodu oduzima, 
i bez težkog straha, koji slobodu barem umanjuje. — 
Tim dekret štiti ugled župnika ( Ordinarija ). 

Prije je bila valjana i ona ženitba, kod koje je 
župnik samo čuo bračnu privolu ženjenika, a da sam 
nije aktivno tražio i primao privolu njihovu. — Sada 
je potrebito za valjanost ženitbe, da župnik ne prisu¬ 
stvuje samo pasivno, slušajuć privolu bračnu, nego je 
od potrebe, da aktivno traži i prima privolu ženjenika. 

Opazke. 

Dekret „Ne temere" govori samo o župnicih (Ordinarijih) 
i drugih svećenicih, koji se njim izjednačuju (vidi čl. II), te 
zahtieva za valjanost ženitbe, da bude sklopljena unutar gra- 

nica župe (dieceze) [čl. III]. — Ali ima i. župnika, koji nemaju 
podvrženog teritorija, nego samo podvržene osobe. Kako mogu 
onda takovi župnici valjano jftisustvovati ženitbam svojih poda¬ 
nika? — U tom pogledu predložena su bila Kongregaciji Koncila 
4 pitanja. A kongregacija je odgovorila autentično na njih 1. ve¬ 
ljače 1908. in Romana et A/iarum (vidi Analecta eccle'siastica 
1908., br. I, str. 6—14): 

1) Prvi slučaj, što i šire krugove mora zanimati, tiče se 
vojničkih župnika. — Upit glasi: „VII. Ubinam et quomodo 
capellani castrenses vel parochi nullum absolute territorium nec 
cumulative cum alio parocho habentes, at iurisdictionem directe 
exercentes in personas aut familias, adeo ut has personas se- 
quantur quocumque se conferant, valide matrimoniis suorum 
subditorum adsistere valeant. — Resp. ad VI!: Quoad capellanos 
castrenses aliosque parochos, de quibus in dubio, nihil esse 
immutatum.“ — Dakle pogledom na vojničke župnike (pa i druge 
župnike, koji su bez svakog teritorija, kao n. p. župnici kra¬ 
ljevskih porodica) stvar ostaje nepromienjena, t. j. premda oni 
nemaju svojega stanovitog teritorija, nego su sa vojnici svojega 
vojničkog odjela, koji su njihovoj brizi povjereni, sad na ovom 
sad na onom mjestu, ipak oni prisustvuju kako prije tako i 
sada valjano ženitbam svojih podanika, pa dogodilo se to u 
ovoj ili onoj župi ili diecezi. Ako pak prisustvuju ženitbam ne¬ 
podanika, onda je takova ženitba valjana samo onda, ako su 
za to delegirani od kompetentne strane. To je smisao toga od¬ 
govora, a ne više. 

Bio je. na Kongregaciju Koncila stavljen i jedan drugi 
upit od puno većeg zamašaja i interesa. Pruski naime vojnički 
biskup veli, da su odredbom Pija IX. od 22. svibnja 1868. voj¬ 
nici sasvim izuzeti od jurisdikcije civilnog župnika (ili mjestnog 
Ordinarija), pa makar stanovali u njihovu teritoriju; niesu dakle 
podanici civilnog župnika (Ordinarija), nego jedino vojničkih 
župnika; nu dekret „Ne temere" veli u čl. IV, § 2., da župnik 
(civilni) i mjestni Ordinarij valjano prisustvuju unutar granica 
svojega teritorija ženitbam „takodjer nepodanika" ; zato se pita : 
,,Quaeritur igitur, num hoc vocabuio »non subditorum « etiam 
comprehendantur dicti fide/es exercitus Borussici. - Jasno 
je, da bi bilo protiv značaja, smisla i rieči našega dekreta, 
ako kojigod župnik (Ordinarij) ne bi mogao valjano prisustvo¬ 
vati ženitbi vojnika; oni su dakako njegovi nepodanici; ali po 
novom dekretu valjano prisustvuje i ženitbi nepodanika unutar 
svoje župe. Dakako stvar se ne bi neposredno ticala naših kra¬ 
jeva, jer je pitanje izriekom stavljeno za „pruske vojnike"; ima 
tamo posebnih prilika i potežkoća. No ipak su i u austro-ugar- 
skoj monarhiji vojnici u istom odnosu naprema civilnom žup¬ 
niku ; jer i u monarhiji vojnici, što aktivno kod vojske služe 
(ad militiam vagam pertinentes), niesu podanici civilnog župnika; 
pa zato, ako je bio zaručnik vojnik, a zaručnica iz vojničke fa¬ 
milije, za valjano prisustvovanje takovoj ženitbi potrebita je bila 
civilnom župniku delegacija od kompetentne vojničke strane; 
ali ako je bila zaručnica iz civilne familije, mogao je do sada 
pafochus proprius dotične osobe valjano prisustvovati ženitbi 
■ bez delegacije, premda je bio zaručnik vojnik; zahtievala se do- 


Najnoviji đogagjaj! ti 

„Prijatelji i neprijatelji došli su danas opet do 
uvjerenja, da se u svim kulturnim pitanjima na naj¬ 
dubljem tlu nalazi vjersko pitanje. I ma kako tko 
odgovorio na vjersko pitanje, ni prijatelji ni nepiija- 
telji ne mogu više dvojiti o tom, da svaka odluka u 


duše i u. takovu slučaju delegacija od vojničke strane, ali za 
valjanost nije bila potrebita. — Pitanje je interesantno. Nu kon¬ 
gregacija do sada na ovo pitanje nije odgovorila. 

2) Gledom na župnike, koji nemaju teritorija sami za se, 
nego ukupno sa drugim župnikom: Za ovaj dosta riedki slučaj 
stavljen je upit: „VIII. Ubinam et quomodo parochi, qui territo¬ 
rium exclusive proprium non habentes, cumulative territorium 
cum alio vel aiiis parochis retinent, matrimoniis adsistere valeant. 

- Resp. Ad Vili: Affirmative in territurio cumulative habito“ ; 
t. j. takovi župnici mogu, kao obični župnik unutar svoje župe, 
valjano prisustvovati ženitbi bilo podanikd ili nepodanika unutar 
granica zajedničkog teritorija; i to eo ipso, t. j. bez svake dele¬ 
gacije. Odgovor je sasvim po principu u dekretu (izp. čl. IV, § 2. sa 
čl. II) izraženom: Župnik, koji ima teritorij, prisustvuje valjano 
unutar granica toga teritorija ženitbam podanikd i nepodanikž. 

3) Interesantan je sliedeći slučaj, premda je i on vrlo riedak: 
Govori o župniku, koji u teritoriju drugoga župnika, nemajuć 
dakle svojega teritorija, vrši dušobrižničtvo u nekojih porodicah. 
Upit glasi: „IX. Ubinam et quomodo parochus, qui in territorio 
aiiis parochis assignato nonnullas personas vel familias šibi sub- 
ditas habet, matrimoniis adsistere valeat. Resp. Ad. IX: Affir¬ 
mative quoad suos subditos tantum, ubique in dicto territorio, 
facto verbo cum Sanctissimo“; t. j. takovi župnici prisustvuju 
valjano ženitbam samo svojih podanika, i to svuda u spome¬ 
nutom teritoriju, bili ovi njihovi podanici ovdje ili ondje. Slučaj 
je u svojem principu sličan onomu u 1) o vojničkih župnicih, 
■ali s tom razlikom, da u tački 1) spomenute osobe (vojnici,, 
kraljevska rodbina), pošto su eksemptne, niesu ni u kakvu te¬ 
ritoriju ; ove pak osobe jesu u teritoriju, ali koji pripada dru¬ 
gomu župniku, ne onomu, koji se za njih brine. Razumije se 
po sebi, da župnik bez svojega teritorija takodjer valjano pri¬ 
sustvuje ženitbi nepodanika, ali ne eo ipso kao župnik, nego 
samo ako je delegiran od kompetentne strane. 

4) Posljednji slučaj tiče se svećenika, koji imaju u stano¬ 
vitoj kući, n. p. u bolnici ili na drugih mjestih jurisdikciju, neod¬ 
visnu od župnika: ,,X. Num capellani, seu rectores piorum cuius- 
vis generis locorum a parochiali iurisdictione exemptorum, 
adsistere valide possint matrimoniis absque parochi velOrdinarii 
delegatione. — Resp. ad X.: Affirmative pro personis šibi cre- 
ditls, in loco tamen ubi iurisdictionem exercent, dummodo 
constet ipsis commisam fuisse plenam potestatein parochialem." 
— Valja dakle razlikovati: Ako ovi svećenici nemaju pravo 
podpune župničke jurisdikcije, onda u pogledu ženitbi ne mogu 
ništa bez delegacije. Imaju li pak spomenuti svećenici podpuno 
župničko dušobrižničtvo, t. j. pravo, ne samo kojekakve crkvene 
funkcije u svojih kućah obavljati, nego i pravo krštenja, pogreba, 
ženitbe i t. d., onda valjano prisustvuju ženitbi, ali a) jedino 
kod osoba, koje su njihovoj brizi povjerene, b) jedino u dotičnoj 
kući, ne izvan kuće. Dakle ovaka kuća ne smatra se kao pravi 
župnički teritorij, jer inače bi po čl. IV, § 2. mogli valjano pri¬ 
sustvovati takodjer ženitbi nepodanika. Za ovaj slučaj trebaju 
dakle delegaciju. 

(Svršit će se.) 


modernističkom taboru. 

tom pitanju ovisi iznajprije o autoritativnom držanju 
katoličke Crkve. Zato je prošle godine sav svijet 
onako napeto slušao na papinske odluke, neki sa više 
ili manje simpatije, drugi s oduševljenjem, opet drugi 
s negodovanjem, prigovaranjem i mržnjom." Tako piše 

97 


Kralik u izvrsnom časopisu ,,Gral“ (g. 19C8. 4. br.). 

Još uvijek živimo u silnom komešanju, što su ga 
prouzročile velike papinske izjave prošle godine. A du¬ 
hovi se sve više razilaze: s jedne strane još jača, ra¬ 
dosnija i srdačnija odanost Bogom ustanovljenom pa¬ 
pinstvu, s druge strane sve veća centrifugalna sila, sve 
očitiji raskol i otpad. 

Kod nas u hrvatskim zemljama ostalo je raz¬ 
mjerno mirno — barem u javnosti. Je li radi toga, što 
smo mi svi bezuvjetno odani središtu kršćanstva, sv. 
Stolici? Ili zbog indiferentizma? Ovo potonje bilo bi 
dakako vrlo žalosno. A bio bi dobar znak, kad bi u 
nas otrovne modernističke struje morale ostati u g 1 a- 
v a m a, jer bi u javnosti naišle na najsložniju i najod¬ 
lučniju osudu. Bio bi to znak, da smo već na putu k 
potpunoj pobjedi pravoga i čistoga katolicizma. Ali ne 
prepustimo se lijepim iluzijama, — još nas čeka 
velik posao, ma kako rijetke bile pojave modernizma 
u našem katoličkom taboru. 

* 

Ne ćemo se sada pobliže baviti dogagjajima, što 
pripadaju starijoj fazi razvitka, n. p. onom odurnom 
ulogom, što ju igrao engleski modernist T y r r e 11, 
kako se je to sada ispostavilo. Tako je „Corrispon- 
denza Romana" objelodanila megju drugim ispravama, 
što nam značaj Tyrrellov pokazuju u vrlo nepovoljnom 
svijetlu, i jedno pismo Tyrrellovo od 31. kolovoza 1907., 
u kojem izjavljuje, da se podvrgava zahtjevima rimske 
kongregacije biskupa", iza kako je s ovom kongrega¬ 
cijom dulje vremena bio raspravljao o uvjetima svojega 
izmirenja sa Crkvom. A još isti dan, kad je rimskoj 
kongregaciji izjavio to svoje konačno podvrgnuće, pisao 
je liberalnome listu „Giornale d’ Italia", da ne će 
nikada pod „rimski jaram". ] ) 

Slično je ovaj od modernista toliko slavljeni ju¬ 
nak i inače postupao. Glavni urednik modernističkog 
lista „Rinnovamento" branio je Tyrrella na temelju 
himbenih i neistinitih izjava njegov h kako je 
to „Corrispondenza" na veliku sramotu engleskog „re¬ 
formatora" potanko dokazala.-) 

Tu odurnu crtu beznačajnosti i himbenosti nala¬ 
zimo više manje gotovo kod svih vogja modernizma. 

Fogazzaro, prvak talijanskih modernista, rekao 
je, kad mu je bila predana osuda njegove knjige ,,I1 
Santo" : „Kao vjeran katolik napisao sam tu knjigu, 
kao vjeran katolik podvrgavam se crkvenoj osudi." 
Megju tim je potajno sakupljao pristaše, te im izdao 
lozinku: „Refortnacija po programu mojega II Santo!" 
Prije malo godina svečano se je on u Genui priznao 
spiritistom iza majstorija tobožnjega spiritističkog me- 

') Isp. Michelitsch „Der neue Syilabus“ 2. izd. (Beč 1908.) 
str. 65. si. 

■) lb. str. 66, 


dija Eusapije Palladino, koja je megju tim više puta 
raskrinkana kao prosta varalica. I takovi ljudi da „re¬ 
formiraju Crkvu"! 

I L o i s y igra vrlo dvoličnu ulogu. Kad su njegove 
krive nauke o sv. Pismu bile u Rimu osugjene, rekao 
je: „Ja nijesam stvoren iz tvari jednog Lamennais-a, 
ja se kao vjeran katolik podvrgavam Rimu." Megju 
tim je prinukan od protivnika Crkve i opojen njihovim 
hvalospjevima sve više stupao u otvorenu opoziciju 
protiv Rima. Početkom veljače ove godine izdaoje od¬ 
govor na papinsku encikliku, u kojem bez ikakva ob¬ 
zira na najelementarnija pravila uljudnosti govori protiv 
sv. Oca pape, te ga i izravno apostrofira uvredljivim 
riječima. Ne može taj častohlepni čovjek da oprosti 
papi, što mu je njegova enciklika uništila pred katolič¬ 
kim svijetom slavu modernog Origena. U zadnje vrijeme 
javili su francuski listovi, da je njegov potpuni otpad 
od katoličke Crkve već gotova činjenica. A pišu to oso¬ 
bito na račun Židova Salomona Rainacha, koji je kroz 
više godina bio njegov glavni savjetnik, te ga mnogim 
listovima nukao na borbu protiv Rima. Doista žalostan 
prizor: jedan profesor katoličke teologije navješćuje 
svojoj Crkvi rat pod utjecajem židovskim! Oni koji su 
spomenuti njegov verbozni od 300 strana „odgovor" 
na papinsku encikliku tačnije čitali, vele, da je tim za¬ 
pečatio svoj potpuni otpad od katoličke vjere. 1 onako 
već kao svećenik odavno ne prakticira, ne govori sv. 
mise i t. đ. „Osservatore Romano" donosi dekret kon¬ 
gregacije ,,S. Romanae et Universalis Inquisitionis“ od 
7. o. m., kojim se Loisy izobćuje iz katoličke Crkve, 
,,excommunicatus nominatim vitandus". 

Kako je S c h e 11 varao javnost dvojezičnom igrom, 
zna to danas sav svijet. Opetovno je pred crkvenim 
oblastima svečano izjavio, da se „ne samo izvana, nego 
i u srcu potpunim uvjerenjem podvrgava Crkvi gledom 
na vjerske nauke", pa je pred svojim biskupom osu¬ 
dio svoje vjerske zablude u istom smislu, kako ih ka¬ 
tolička Crkva osugjuje. To je njegov biskup dne 24. 
siječnja g. 1904. u njegovoj nazočnosti zabilježio u 
službenom zapisniku, što ga je poslao u Rim. A malo 
zatim pisao je Schell raznim prijateljima listove, u ko¬ 
jima se ruga svojemu biskupu te jasno izjavljuje, da 
nije istina bila, što je izjavio, da se naime u srcu pod¬ 
vrgava Crkvi.') U istom je smislu već prije pisao lju¬ 
tomu protivniku katoličke Crkve, protestantskom teologu 
Nippoldu. Taj kobni list Schellov objelodanjen je od 
monakovskog liberalnog lista „Allgemeine Zeitung" dne 
16. kolovoza 1907., a glasoviti lavovski nadbiskup 
Teodorowicz, koji je prije štovao Schella, pravom 
ve i: „Tim listom Schell je sam sebi sudio i vlastitom 
rukom potpisao svoju osudu." 2 ) 

’) Sr. Michelitsch n. m. str. 35. i 49. 

3 ) „ Bonifatius-Correspondenz" g. 1907. str, 258. si. ' ’ 

U tom pogledu nalazimo gotovo kod svih tih 
vogja modernih i reformnih katolika duh Dollinge- 
r o v. I taj je apostat kroz desetak godina varao crkvene 
oblasti prividnom korektnošću u vjerskim stvarima, a 
potajno rovao protiv Rima, te privatnim listovima i 
anonimnim spisima širio protucrkvene ideje. 

Takovo nepošteno manevrovanje — sve i ako 
Rim ne bi govorio — moralo bi i slijepcima otvoriti 
oči, da vide, kako ta moderna reformacija ne može 
biti djelo Božje. 

* 

Schellov nastup protiv Rima osudilo je mnogo 
hiljada katolika, koji su se iz Njemačke i susjednih 
zemalja skupili na katoličkom kongresu u Wurzburgu 
prošle godine u jesen. Iza te silne, oduševljene i veli¬ 
čajne demonstracije za papu i protiv modernističkoga 
katolicizma, kojoj se je i bečki katolički kongres jedno¬ 
stavno priključio, vladao je dulje vremena mir i pot¬ 
puno jedinstvo megju katolicima njemačkih i austrijskih 
zemalja. Tada se dogodila senzacija zadnjih tjedana: 
izjave protiv enciklike sa strane Ehrhardai Schni- 
t z e r a ; obojica su profesori teologije, Ehrhard (auktor 
knjige „Der Katholicismus und das 20. Jahrhundert") 
na strasburškom, a Schnitzer na monakovskom univer- 
sitetu. Njima su pridružiše u istom protestantskom — 
liberalnom listu i neki protestanti, osobito prof. W. 
Herrmann, svojom polemikom protiv Rima i papinske 
enciklike. 

Prije svega vrlo čudnovato se je dojmilo katoličkog 
svijeta, : što su ova dva katolička teologa iza dugo¬ 
trajne šutnje istodobno i u istom glasilu podigla svoj 
glas protiv Rima, i to u društvu sa najekstremnijim 
protestantima od smjera jednog Herrmanna, koji niječe 
Božanstvo Isusovo, dakle nije više ni kršćanin. Dapače 
ugledni časopis „Historisch-politische Blatter" veli za 
njega, da stoji u stvarima vjere „na istom stanovištu, 
kao i socijalni demokrati." *) Zajedno s takovim ljudima 
navaliti na Rim, to znači u pravom smislu: „jugum 
ducere cum infidelibus." 

I kakvo je to glasilo, u kojem su ti teolozi 
objelodanili svoje filipike protiv sv. Stolice? Zove se 
„Internationale Wochenschrift fiir Wissenschaft, Kunst 
und Technik", a to je protestantski list, koji izlazi kao 
nedjeljnji prilog monakovske „Allgemeine Zeitung", a 
ova je poznata kao liberalni, protucrkveni list, što služi 
ciljevima Židova i slobodnog zidarstva. 

Pred takav dakle forum zovu profesori teologije, 
Ehrhard i Schnitzer, vrhovnog pastira svoje Crkve, sv. 
Oca Papu! To je već samo po sebi grdno nedjelo, ma 
bio U ostalom sadržaj njihovih izjava kakav mu drago. 

* 


') God. 1908. 3. br. str. 458. 


Ali kakav je taj sadržaj? 

Što se iznajprije tiče prof. Schnitzer a, on 
jednostavno opetuje mnogim riječima stare napadaje 
na Rim, što su ih protucrkvene novine već hiljadu' 
puta iznijele. Nema tu ništa novo, osim za čudo surov 
ton, kojim natkriljuje i sve pristojnije protivnike Crkve. 
Velik dio njegova'Članka nije ništa drugo nego ružna 
pogrda na Rim i na Crkvu. To ističu svi katolički li¬ 
stovi jenodušno s najvećim negodovanjem. 

Tako piše megju drugima glasoviti književnik 
universitetski profesor Heiner (o kojem se u najnovije 
vrijeme piše, da će postati kardinal) u jednom osvrtu 
na Schnitzerovu izjavu, da su znamenitiji protestanti svi 
redom s većim poštovanjem i plemenitijim stilom pi¬ 
sali o papinskoj enciklici, nego li taj profesor katoličke 
teologije. Dapače neki su engleski protestanti izjavili 
svoje udivljenje toj papinskoj ispravi, te u velike po¬ 
hvalili taj odlučni korak za očuvanje bitnih podloga 
vjere Kristove. 

Dalje piše Heiner: 1 ) „Prof. Schnitzer sam je sebe 
pred cijelom katoličkim svijetom za uvijek ožigosao iz¬ 
davši taj naizmjerno plitki i niski novinarski članak, 
kojim je vrhovni crkveni auktoritet teško uvrijedio i te¬ 
ološke fakultete strašno kompromitovao. Zatim potanko 
pokazuje taj katolički učenjak, kako su Schnitzerovi 
nasrtaji na sv. Stolicu od kraja do kraja neistiniti i 
nepravdeni, i kako se skroz kreću u okrugu onih obič¬ 
nih pogrda i kleveta, kojima liberalna štampa dan na 
dan buči protiv Rima. 

Zatim konstatuje profesor Heiner, da uz Schni- 
tzera stoji uprav smiješno malen broj ka¬ 
toličkih profesora bogoslovije — osim 
Erharda još dvojica — dok svi ostali stoje 
najodlučnije i najsložnije na temelju pa¬ 
pinske enciklike i silaba, te najoštrije 
osugjuju postupanje toga monakovskog 
profesora. 

One, koji su prof. Schnitzera od prije poznavali, 
nije taj slučaj nikako iznenadio. Davno se je znalo, da 
on ne stoji više na katoličkom tlu; zato su se i nje¬ 
govi slušatelji na universitetu često na njega tužili. Na 
početku ove školske godine javno im je rekao: „Ako 
tko ćuti, da moja predavanja vrijegjaju njegovo vjersko 
osjećanje, neka me dalje ne sluša." Ali doktorandi mo¬ 
rali su ga slušati, ostali suga većinom ostavili. I u časo¬ 
pisima pisao je protiv katoličkih dogmata u smislu 
nekakva plitkog racijonalizma. Zato su se već prije 
dulje vremena poduzeli koraci, ta se odstrani sa teolo¬ 
škog fakulteta, no uzalud, jer su neki vladini činovnici 
znali zapriječiti disciplinarni postupak protiv njega. 

Napokon je sada posve odbacio krinku i javno 
istupio protiv Rima. Sveukupna liberalna i židovska 


*) „Germania" od 11. velj. ov. god. 

štampa zakliktala je od neizmjernog veselja, i „napred- 
njački" dio gjaštva upriličio mu svakojake ovacije. No 
za Schnitzera radost nije dugo potrajala. On je poput 
Dollingera računao na to, da „hiljade u kleru misle 
kao on“, te se je po svoj prilici uzdao i u zajedničku 
akciju prof. Ehrharda. Ali je Ehrhard, kako ćemo još 
vidjeti, brže bolje uzmakao, a katolički se je kler, izu¬ 
zevši malen broj modernista, s najvećim negodovanjem 
odvratio od Schnitzera. Isto tako su i svjetovnjaci 
samo preziranje pokazali protiv toga nekatoličkog po¬ 
stupanja, kako to svjedoče svi katolički listovi, koji 
osobito ističu njegovo uprav neoznačivo ponašanje i bez¬ 
glavim zbrku pojmova. T ) 

Schnitzer videći, da je njegov položaj kao profe¬ 
sora bogoslovije uskoleban, odrekao se katedre za po- 
vjest dogmata, a pošto mu je i ministarstvo za bogo¬ 
štovlje navijestilo svoje nezadovoljstvo, uzeo je dopust, 
pa ne će za sada predavati ni svojega drugog pred¬ 
meta : pedagogije. 2 ) A vele, da je naumio sasvim se 
povući sa universitetske djelatnosti; bogoslovcima je i 
onako ordinarijat zabranio, da ga dalje slušaju. 

Iz Rima je megju tim stigla „suspensio a divinis", 
ne radi zadnje njegove publikacije protiv enciklike, nego 
zbog priješnjih izgreda, protiv kojih se monakovski ordi¬ 
narijat nije usudio energično postupati. 

Schnitzer je jedan od onih modernih teologa, koji 
su svašta učili i čitali, te imaju priličnu erudiciju, zbog 
koje su ne malo naduti, ali se nijesu nikada temeljito 
zadubli u školastičku filo sof i j u i teo 1 ogi j u. 
Takovi su ljudi, kako je žalosno iskustvo toliko puta 
potvrdilo, izvrgnuti svakomu vjetru novih — „moder¬ 
nih" — zabluda. Ova površnost i nadutost govori iz 
svih izjava Schnitzerovih, kojima se je štampa u zadnje 
vrijeme bavila, takogjer iz njegove posve neuspjele 
obrane u ,,B. Courier-u“. Tamo megju inim veli: „Kroz 
gotovo dvije hiljade godina imali su riječ samo kon- 
servativni, ortodoksni teolozi; nek se sada već jedanput 
čuju i drugi!" Imali su doista i drugi riječ, ali ne u 
Crkvi, nego izvan Crkve, a tamo mogu i Schnitzer 
i njegovi sumišljenici govoriti koliko ih volja. Da pak 

*) Tako osobito „Germania" od 11. veljače, „Vaterland" 
i ,,Bayrischer Courier"; o potonjem isp. „Salzburger Kirchen- 
zeitung" br. 13. ov. god. 

2 ) Dobru su lekciju primili gospoda Schnitzer i Ehrhard 
od bavarskog ministra za bogoštovlje dr. Wehnera. U parla¬ 
mentu su ga naime liberalci 10. veljače interpelirali, što će ra¬ 
diti, da Crkva ne mogne dalje priječiti slobodu universitetskih 
profesora. Na to je Wehner odgovorio: „Profesor teolo¬ 
gije nije samo službenik države, nego takogjer 
(i prije svega!) Crkve. Teološki su fakulteti nauni- 
versitetima vjerske institucije. Profesor teolo¬ 
gije mora stojati na temelju vjerskih dogmata. 
Da li je u tom pogledu korektan, o tom ne može 
suditi država, nego jedino Crkva.“ — Na zdravlje, 
modernisti I 


modernističkom taboru. 


u Crkvi nikada ne će dobiti riječi, morao bi to Schni¬ 
tzer logično zaključiti baš iz toga, što je to kroz dvije 
hiljade godina bilo nečuveno. 

Istupom Erharđovim puno je više iznena- 
gjen svijet katolički nego li istupom Schnitzerovim, jer 
Ehrhard je uvijek gledao na to, da slovi kao kato¬ 
lički učenjak. Kad je opazio, da je onaj sakriveni li¬ 
beralizam, što ga je zastupao u svojoj poznatoj knjizi : 
„Katolicizam i 20. vijek", u svim mjerodavnim katoličkim 
krugovima naišao na otpor, vrlo je revno nastojao, da 
popravi svoj glas. Ta se tendencija jasno vidi u knji¬ 
gama : „Liberaler Katholicismus?", „Das religiose Leben" 
i „Katholisches Christenthum und moderne Kultur", što 
je izdao u zadnjim godinama. 

Sada iznenada izlazi Ehrhard pred javnost i o~ 
štrom navalom na papinsku encikliku, i to u protuka- 
ličkom listu i u društvu sa otvorenim protivnicima 
Crkve. 

Istina, što se tiče dogmatičnog dijela enciklike, 
Ehrhard izjavljuje, da se posve slaže s njom, te pri¬ 
znaje, da se modernizam protivi katoličkom dogmatu. 
No sav svoj gnjev izlijeva na strogi ton toga papin¬ 
skog dekreta i na mjere, što ih papa propisuje 
protiv pogibli zaraze po modernizmu, i na¬ 
pokon na školastičku teologiju, što je enci¬ 
klika toli silno preporučuje. Najžešćim izri¬ 
čajima prigovara strogim izjavama enciklike. Megju 
inim predbacuje Piju X., što se nije služio blagim 
jezikom enciklika Leona XIII. 

Mogli bismo najprije upitati: Odakle ima Ehrhard 
pravo da tako kritizira izjave vrhovne glave Crkve, 
namjesnika Kristova, i da mu propisuje način, kako da 
piše svoje enciklike ? Zar nije to velika arogancija sa 
strane toga profesora teologije, koji hoće da bude su¬ 
dac nad vrhovnim sudištem Crkve? 

Pa onda kakova logika! Leon XIII. pisao je o 
socijalnom pitanju, o njegovanju filosofije i sličnim pred¬ 
metima blagim jezikom, zato mora Pijo X. protiv naj¬ 
gorih hereza, kojima se niječe čitava nadnaravna objava 
Božja, isto tako pisati! Kolika površnost očituje se u 
tom zahtjevu toga učitelja bogoslovije, koji hoće da uči 
i samoga sv. Oca Papu! 

I kako malo istorijskog znanja, kojim se inače 
Ehrhard tako razmeće u svim svojim knjigama! Kada 
je ikoji Papa protiv očevidnoga krivovjerstva pisao 
blagim jezikom? Svi Pape slijedili su u tom 
primjer apostola, n. p. sv. Pavla, koji piše Gala- 
tima (1, 8): „Ako i mi ili angjeo s neba javi 
vam evangjelje drukčije, nego što primiste, 
proklet da bude!" I blagi, ljugezni sv. Ivan apo¬ 
stol piše (2. Iv. 10): „Ako tko dolazi k vama i 
ove nauke ne donosi, ne primajtegau kuću, 

pa ga niti ne pozdravite, jer tko ga po¬ 
zdravi, prima dio u n je g o v i m z 1 i m djelima." 

Hoće li dakle profesor Ehrhard učiti i sv. apostole, 
kako moraju pisati ? Ako su pak oni pravo radili, za¬ 
što onda Ehrhard kori Pija X., što on isto tako radi 
kao apostoli i svi nasljednici apostola na rimskoj 
Stolici ? 

Ovaj ukor — i to još u vrlo uepristojnom jezič¬ 
nom obliku — baca jako rgjavo svijetlo na povjesničko 
znanje toga oholog teologa, koji na žalost ima 
i u Hrvatskoj svojih vrućih štovatelja. 

Mimogred budi rečeno, da je to jedna od zaje¬ 
dničkih crtica svih modernista u svim zemljama: k a d a 
Crkva i njezini branitelji ozbiljnim pa i 
oštri m riječima osugjuju krive vjerske 
nauke s nakanom, da ih se katolici čuvaju, 
onda modernisti zaviču: To je protiv lju¬ 
bavi! Moramo ljubiti i protivnike Crkve! 
A ovi moderni sami drže dopuštenom 
svaku pogrdu protiv branitelja Crkve, pa 
i protiv Pape. To znači štedjeti vuka i poubijati 
ovce zajedno sa pastirima. 

Kada se radi o tom, da predobijemo za Krista 
one, koji su zabludili, onda valja raditi sve, što diktuje 
ljubav i prudentia pastoralis, to znamo i mi. Moramo 
slijediti Isusa, koji je svu svoju dragocjenu krv dao i 
za farizeje. Ali kako govori Isus narodu o farizejima 
(Mat. 16, 6. Mark. 8, 15. Luk. 11, 39—52. ; a kod Ivana 
gotovo neprestano od pogl. 5. do 10.)? To neka či¬ 
taju oni Ehrhardi, Miilleri, Fogazzari, Zdziechovvski, 
Dostali i t. d., pa će morati priznat, da je njihova me¬ 
toda i u tom pogledu tako „moderna", da je baš pro¬ 
tivna metodi Isusovoj i svetih apostola. 

Ehrhard je u velike zabrinut za teološke fa¬ 
kultete na universitetima, jer papinska enci¬ 
klika propisuje biskupima, da budnim okom paze, e se 
ne mogne sa universitetskih katedra širiti modernistička 
zaraza. Takova je pažnja po sudu Ehrhardovu protiv 
časti i ugleda teoloških fakulteta. Dobro mu je na to 
odgovorio universitetski profesor Heiner, ’) da je ova 
njegova polemika protiv pape „udarac na teološke fa¬ 
kultete, koji će se još dugo osjećati." Ehrhard odaje 
tu, da ima sasvim kriv pojam o odnosu teoloških fa¬ 
kulteta prema Crkvi i državi. Treba na žalost konsta- 
tovati, da je u toj stvari bavarski ministar bogoštovlja, 
premda svjetovnjak, mnogo korektnije sudio, nego teolog 
Ehrhard. „Profesor bogoslovije," rekao je ministar u par¬ 
lamentu, „jest službenik Crkve, pa mora kao takav sto- 
jati na temelju crkvenih dogmata, i u tom pogledu može 
samo Crkva o njemu suditi." To nije Ehrhard do sada 
znao. On misli, da je profesor teologije zato, što ga 
država plaća, jedino državi odgovaran. Da li će on 


svoje bogoslovce, buduće svećenike, službenike Crkve, 
pastire stada Kristova, poučavati u duhu Crkve, na to 
po Ehrhardu ne. smije Crkva pripaziti. Doista vrlo li¬ 
jepa „katolička" načela! Ova najvažnija missio aposto- 
lica, odgoj budućeg svećenstva, o kojem zavisi buduć¬ 
nost, po Ehrhardu stoji izvan kontrole Crkve. Ali još 
vrijedi nalog Kristov, koji je svojim apostolima, a 
ne državnim profesorima, naložio: „Poučavajte sve na¬ 
rode," pa im je zato i obećao svoju pomoć „sve do 
konca svijeta" (Mat. 28, 20). Dakle i teološko preda¬ 
vanje profesora bogoslovije podvrgnuto je apostolskom 
učiteljstvu, što ga je Krist ustanovio u svojoj Crkvi. 
To je katolički svijet od vajkada znao, i prije enciklike 
Pija X,, samo Ehrhard nije to znao; on zahtijeva za 
profesore teologije apsolutnu slobodu bez kontrole 
Crkve. 

Na što sve ne dogje oholost tih modernih „za¬ 
stupnika znanosti"! Ta vrsta znanosti bila je u Crkvi 
od vajkada izvor svakomu krivovjerstvu i raskolu. 

Jamačno je za Ehrharda bilo u cijeloj toj aferi 
najneugodnije iznenagjenje, što su mu mnogi vrlo 
ugledni katolički listovi porekli „dubljinu teološke zna¬ 
nosti". Ali ovaj je sud u istinu veoma opravdan. Ehr¬ 
hard je i ovdje opet pokazao svoju enciklopedičku 
plitkost, a ne duboku crkvenu znanost. On je čovjek 
široke erudicije, duhovitih ideja i sjajnoga stila, ali nije 
muž filosofske i teološke dubljine, temeljitosti, solidnosti. 
A gdje se radi o važnim crkvenim pita¬ 
njima, n. p. o metodi teološke nastave i 
odgoja budućeg svećenstva, slabo nam ko¬ 
risti duhovitost i rječitost bez dubljine i 
temeljitosti. 

Čemu se imamo nadati od profesora, koji poput 
Ehrharda hoće da reformira teološku nastavu, a nema 
pojma o skolastici? Pape uvijek jednako najto¬ 
plije preporučuju školastiku; veliki Leon XIII. uložio je 
znatan dio svoje gorostasne djelatnosti u to, da se re¬ 
habilitira školastika u svim bogoslovskim školama ; Pijo 
X. u svojoj enciklici isto tako sa svom energijom 
stavlja školastiku na srce svim biskupima — a Ehr¬ 
hard svemu tomu prigovara, te viče: „Dolje 
sa „Skolastikom" — kako su prije enciklike i neki u 
Hrvatskoj vikali. A sad bi čovjek mislio : taj mora ba¬ 
rem temeljito poznavati školastiku, inače se ne bi usudio 
tako govoriti — premda i onda još ne bi imao nikakva 
prava da proglasi lozinku protivnu naredbama sv. Sto¬ 
lice. Ali gotovo svakom riječju odaje Ehrhard, da ne 
zna puno više o Skolastici, nego li što stoji u Brock- 
hausovu Konversationslexiconu. Inače ne bi n. p. mogao 
govoriti o kakvoj opreci izmegju Skolastike i isto- 
ričko-kritične metode; ne bi mogao školastiku označiti 
kao specifično „sredovječnu metodu"; ne bi mogao 
školastiku shvatiti kao jedanput za uvijek svršeni i za- 


») „Oermania" od 2. veljače 1908. 

ključeni sistem, u kojem nema više mjesta za nove re¬ 
zultate filosofskih i teoloških znanosti. Da je Ehrhard 
barem pozorno čitao zadnju encikliku, protiv koje tako 
strastveno polemizira, našao bi tamo, da Pijo X. 
isto tako, kako što je i Leon XIII. svakom 
zgodom činio, najozbiljnijim riječima na¬ 
laže, da se rezultati povjesti, prirodoslo¬ 
vlja^ drugih znanosti ne zanemare, već da 
se utjelove veličanstvenoj zgradi škola- 
stičke filosofije i teologije, i da se za¬ 
jedno sa školastičkom revno njeguje i po¬ 
zitivna teologija. 

Sve to Ehrhard ili nije čitao ili nije zapamtio, a 
kamo li da bi vlastitim iskustvom i temeljitim prouča¬ 
vanjem spoznao onu beskrajnu širinu, dubljinu i elastič¬ 
nost školastike, kojom ona može sva carstva znanosti i 
istine obuhvatiti i sebi utjeloviti. 

Ehrhard pada neopazice u onaj sofizam, što su 
ga stari nazvali argumentum ex abusu. Naime: jer su 
mnogi zlorabili Skolastiku, zato on polemizira pro¬ 
tiv same školastike. To je i uzrok, zašto je Ehr¬ 
hard mogao doći do ovoga apsurda: „Francuska i 
Italija bile su u 19. vijeku klasične zemlje školasticizma, 
zato su se tamo porodile zablude modernista." Po¬ 
znato je, kako se je u francuskim i talijanskim sjeme¬ 
ništima školastička teologija tjerala posve manjka¬ 
vim i nedovoljnim načinom, a školastičke filosofije 
nije ni bilo. Ove velike pogrješke protiv skolastike 
bile su uzrokom modernizmu, a ne Skolastika sama, 
kako to veli Ehrhard. 

Da Ehrhard pozna Skolastiku iz vlastitog isku¬ 
stva i temeljitog proučavanja, ne bi mogao tako go¬ 
voriti. I to je značajno za sve protivnike školastike: 
„blasphemant quod ignorant 

Svoje djelo okrunio je Ehrhard epohalnom tvrd¬ 


njom, da je apostat i herezijarh D o 11 i n g e r bio jedan 
od onih velezaslužnih muževa, koji su Njemačku 
— čuvali od modernizma. Držimo, da je svaki 
komentar suvišan. 

Razumije se, da je Ehrhard svojom navalom na 
papinsku encikliku za neko vrijeme postao najslavniji 
junak liberalne, protuvjerske štampe. Rekao je Kvintili- 
jan: „Kaži mi, tko te hvali, a ja ću ti kazati, tko si!" 

Zbog svojega nedostojnog ponašanja protiv sv. 
Stolice izgubio je Ehrhard svoj naslov „papinski kućni 
prelat". 

Kad je vidio, da ga sav katolički svijet osugjuje, 
objelodanio je u raznim novinama izjavu, kojom veli, 
da mu je žao, što su mnogi iz njegovih riječi izveli 
zaključke, kojima je on sasvim protivan. Uvjerava ka¬ 
tolike, da hoće biti i ostati vjeran i odan sin katoličke 
Crkve. 

Ova ga je izjava spasla od daljnih zlih poslje¬ 
dica. Sv. Otac Papa izrazio je svoju radost, što Ehrhard 
pokazuje dobru volju, da bude pravi katolik, te mu 
oprostio nanesenu tešku uvredu. Ali imajuć pred očima 
važnost samoga dogagjaja i zablude, što su počinjene, 
nije držao sa shodno — kako to javlja „Osservatore 
Romano" od 20. veljače o. g. — da odustane od svoje 
odluke, kojom je odredio, da se Ehrhardovo ime briše 
iz kataloga papinskih kućnih prelata. Sv. Otac ipak se 
nada, da će profesor Ehrhard znati steći suvereno nje¬ 
govo pouzdanje i sklonost, a time opet postići počasno 
odlikovanje. 

Tim je za sada stvar svršena. Vojna Ehrhardova 
i Schnitzerova protiv papinske enciklike „Pascendi" nije 
imala drugog uspjeha, osim da su se ti protivnici enci¬ 
klike strašno osramotili, a dobri se katolici to 
čvršće i složnije okupljaju oko sv. Oca 
Pape. 


Nove odredbe rimske za čestu i svakidašnju sv. pričest. 

Piše Ivan Petar Bok D. I. 

(Svršetak.) 


6. Svećenička zadruga euharistična za svakidašnje 
primanje svete pričesti i nove joj od pape Pija X. 
podijeljene milosti. J ) 

Ne možemo završiti pregled raznih odredaba rim¬ 
skih u korist česte i svakidašnje svete pričesti, da ne 
prikažemo osnutak, ustav i pravila kao i vanredne od 
sv. Stolice podijeljene povlastice najnovijega svećeničkog 
saveza, kojemu je direktna svrha promicati svakidašnje 
primanje sv. Euharistije. Ne radi se doduše ovdje o 
kakvu općenitom zakonu; no ustav a osobito instrukcije 
ove zadruge euharistične pokazuju nam, kako u samom 

1 ) V. Analecta eccles. 1907. 372. i 419.—420. 


Rimu kompetentni crkveni poglavari shvaćaju i prak¬ 
tično provode dekret od g. 1905. 

a) Dekret osnutka. 

Pobožnu zadrugu svećeničku, nazvanu „Lega Sa- 
cerdotale Eucaristica", kojoj je svrha skloniti vjernike 
na svakidašnje ili često primanje presvete Euharistije 
po duhu dekreta od 20. prosinca 1905., što počinje 
„Sveti sabor tridentski", Mi ugledom svojim redovitim 
pravo i zakonito ustanovljujemo i izjavljujemo, daje kanon¬ 
ski ustanovljena u časnoj crkvi sv. Klaudija u Rimu kod 
kongregacije svećenika presvetog sakramenta. Zakoni pak 
ili ustanove istoga društva sadržane u pet članaka mo- 



raju se po ovoj izjavi Našoj iskušati trogodišnjim ku¬ 
sanjem. 4 

Dano u Rimu, u uredu vikarijata dne 27. srpnja 1906. 
L f S PetarRespighi, kardinal vikar. 

Franjo kan. Faberi, tajnik. 

b) Ustav (Statutum). 

Poglavlje I. Društvo svećenika pod imenom ,,Eu- 
harističnoga svećeničkog saveza" utemeljeno je u Rimu 
kod sv. Klaudija. 

Poglavlje II. Postojano i neumorno širenje pobožne 
vježbe česte i svakidašnje pričesti prema dekretu sv. 
kongregacije za tumačenje sabora tridentskoga o svaki¬ 
dašnjem primanju presv. Euharistije od dana 20. pro¬ 
sinca 1905. neka bude svrha društvu. 

Poglavlje III. Svi svećenici, koji namjeravaju da 
praksu česte i svakidašnje pričesti protnaknu u kršćan¬ 
skom puku, neka sklope savez. 

Poglavlje IV. Da poluče predloženu svrhu društva, 
članovi neka nastoje prema svojim silama molitvom, 
riječju i izdavanjem spisa oko apostolstva ovoga plo¬ 
donosnog djela. I neka ne propuste ponovnim nagova¬ 
ranjem poticati ljude na često i svakidašnje pričešći- 
vanje, dijeleći za to knjige i knjižice megju narod. 

Poglavlje V. Upisanim svećenicima neka se preda 
kratak „naputak", da lakše postignu svrhu. Ljetopis 
društva, i ako je časopis, što ga izdavaju u raznim je¬ 
zicima Oci kongregacije presv. Sakramenta, izlazi sva¬ 
kog mjeseca pod naslovom „Ljetopis svećenika kla- 
njalaca". 

c ) Naputak (Instructio) 

za članove svećeničkog euharističnoga saveza za sirenje 
pobožne prakse svakidašnje pričesti. 

Župnici, ispovjednici i propovjednici neka prema 
prokušanoj nauci rimskoga katehizma (II. dio, br. 60.) 
čestim opomenama i velikom revnošću nagovaraju 
kršćanski puk na ovu pobožnu i spasonosnu vježbu. 
(Dekret od 20. prosinca 1905.) 

1 . Župnici i dušobrižnici postavši članovima lige 
neka puku češće tumače, što je Euharistija, kada 
je, kako, kolikom ljubavlju i u koju svrhu 
naregjena od G. N. Isusa Krista, i koji su plo¬ 
dovi njezini, u koliko se smatra kao žrtva, kao real- 
nasveudiljna nazočnost (Kristova) megju nama i nada 
sve kao hrana duše. 

2. Budući da mnogi ostaju daleko od čestog pri¬ 
stupanja k sv. Euharistiji iz nekih predrasuda i 
iz neosnovanog straha, svećenici ove lige ne će 
se zadovoljiti, da istaknu velike probitke svakidašnje 
pričesti, nego će takogjer revno nastojati, kako bi iz¬ 
bili puku iz glave ove predrasude i ovaj krivi 
strah, uvjeravajući ga posve, da se za svakidašnje 
dopušteno pričešćivanje ne traži više, nego li se 


traži za nedjeljno, mjesečno i godišnje pričešćivanje, 
a to je jedino stanje milosti i prava na¬ 
kana, premda je najljepše, da oni, koji se često i svaki 
dan pričešćuju, budu slobodni takogjer od la¬ 
kih grijeh a, barem od posve svojevoljnih 
i od sklonosti na njih (Dekret). 

3. U tu svrhu neka revno nastoje, da se što više 
rašire megju pukom brošurice, koje prema spomenutom 
dekretu olakšavaju svakidašnju pričest. 

4. Nadalje budući da ima u nekim i od svetih 
pisaca napisanim pobožnim knjigama osim onih dvaju 
u spomenutom dekretu navedenih uvjeta još i drugih 
zahtjeva za dopušteno svakidašnje pričešćivanje, sveće¬ 
nici ove lige ponovno će upozoriti puk, da se tim ne 
bi dao smesti, upoznavajuć vjernike, kako su takovi 
pisci napisali takove knjige u ono .vrijeme, kada pitanje 
o nužnoj pripravi za svakidašnju pričest nije još bilo 
odlučeno od sv. Stolice po spomenutom dekretu. 

5. Pošto dalje nije moguće uspješno raširiti po¬ 
božnu vježbu svakidašnje pričesti, ako se prije ne 
raširi i navada svakidašnjeg slušanja 
svete mise, opominjat će puk toplo i revno, 
da bi svaki dan dolazio nekrvnoj žrtvi, na¬ 
stojeći, kako bi puk sve obilnije poznavao dragocjenost, 
uzvišenost i potrebu sv. mise i poučavajući ga svestrano 
o praktičnom načinu, kako će joj pristojno prisustvovati. 

6 . U tu svrhu trsit će se, kako bi što više raši¬ 
rili izvrsnu knjižicu sv. Leonarda a Porto Mauritio, ko¬ 
joj je naslov: „Sakriveno blago svete mise". 

7. Da bi se puk mnogobrojnije sastajao na slu¬ 
šanje sv. mise, župnici i dušobrižnici gledat će, da bi 
zvono zvonilo prema daljini, te da i uz neke žrtve svoje 
govore misu u ono vrijeme, koje je zgo¬ 
dnije za puk, obzir ući se na doba godine i 
na obične poslove puka. 

8 . Da lakše postignu sve veće širenje svakidašnje 
pričesti u svojim župama, poslužit će se župnici prvom 
prigodom, kako bi ili sami ili po kojem revnom pro¬ 
povjedniku držali puku barem trodnevne duhovne 
vježbe. 

9. Ova trodnevnica mogla bi se ovako ure¬ 
diti: U razmatranju i pouci prvoga dana propovjednik 
će govoriti o zloći, posljedicama i kaznama smrtnoga 
grijeha i o zaista bijednom stanju .nevoljnih grješnika, 
opominjuć ih svesrdno, da se povrate k Bogu. 

U razmatranju i pouci drugoga dana govorit će 
o velikom milosrgju G. N. I. K. napose u naredbi sa- 
krarnentalne ispovijedi, pokazujući potrebu njezinu za 
svakoga, koji je svijestan smrtnomu grijehu, i pouča¬ 
vajući puk o potrebnim uvjetima, da se dobro ispovjede, 
a sve neka nagovara, da se operu u krvi Isusovoj po¬ 
moću sakramentalnog odrješenja. 

Napokon razmatranje i pouka trećega dana radit 

će o presvetoj Euharistiji onako, kako je predloženo u 
1 . članku. 

10 . Sutradan iza trodnevnice, po mogućnosti na 
koji blagdan, propovjednik prigodom generalne pričesti, 
koja će sigurno lijepo uspjeti uz veoma velik broj pri- 
česnika, žarkom će revnošću opominjati puk, da ova 
generalna pričest ne bude samo za jedan 
dan; nego više ili manje česta, prema poslovima sa¬ 
moga puka, neka se ponavlja sve dane u godini, a 
osobito u nedjelju i na druge svetkovine, kada smo 
dužni ići k svetoj misi. 

11. Na sam dan generalne pričesti poslije podne 
iza zadnje propovijedi pred izloženim presvetim sakra¬ 
mentom župnik će izmoliti molitvu za širenje pobožne 
vježbe svakidašnje pričesti; onda će po jedan primjerak 
ove molitvice razdijeliti svima sabranim vjernicima i 
preporučit im, da ju svaki dan izmole iza svete pri¬ 
česti i opet u familiji iza svete krunice. 

12. Kad je jednom ovako u njihovim župama uve¬ 
dena vježba svakidašnje pričesti, župnici će nastojati 
oko sve većeg raspirivanja ove revnosti obraćajući se 
često i prečesto na puk sabrani kod svete mise i po¬ 
zivajući kratkim, ali plamenim riječima nazočne na za¬ 
jednicu kod žrtve božanske. — Bit će spremni u 
ispovijedaonici na raspolaganje pokornicima. Koji su 
raspoloženi, njih će nagovarati na primanje sv. pričesti; 
i sve će učiniti, što je u njihovoj moći, da pobude 
dobro raspoloženje u onima, koji ga još nemaju. 

13. Osobito će pak raspirivati živu želju za sva¬ 
kidašnjom pričesti u čistim i od ispraznog straha slo¬ 
bodnim srcima dječaka i djevojčica, kad ih pripravljaju 
na prvu pričest, nastojeći svom revnošću, da bi ih k 
njoj pripustili, čim budu sposobni, i da bi se onda po 
mogućnosti svaki dan pričešćivali. 

14. Članovi ove lige gledat će da upoznadu 
braću svoju s ovim društvom i nagovarat će ih, da 
mu pristupe. 

18. Napokon, da bude društvo i u napredak trajno 
i sve mnogobrojnije, promicat će ga jedan časopis na¬ 
mijenjen članovima lige i uregjivan po očima kongre¬ 
gacije presv. sakramenta. J ) 


*) Po njemačkom glasilu ovoga društva „SS. Eucha- 
ristia" 1907. str. 49. već je u ovo kratko vrijeme iza osnutka 
njegova više tisuća svećenika pristupilo ligi. (Sada početkom g. 
1908. ima ih 12.000.) Svećenik doktor filosofije iz Hannovera 
piše megju inim uredništvu : „Svećeničkoj ligi za širenje česte 
i svakidašnje svete pričesti to radije pristupam, jer sam uvje¬ 
ren od mnogo godina, da jedino često pričešćivanje može mla¬ 
dež obojega spola, a osobito gjake u istinu obraniti od ga¬ 
dnih grijeha contra sextum. Već kroz više godina radim oko 
veoma čestog primanja sv. pričesti kod svih svojih znanaca. 
Kamo sreće, da sva braća svećenici sve više revnuju za ovo 
djelo !“ 


đ) Velike povlastice i milosti udijeljene po Piju X. 
svećeničkoj ligi euharističnoj. 

Sveti Otac papa bijaše od početka blagoslovio 
osnutak ovoga društva. Ali dok Sveta Stolica kod osta¬ 
lih pobožnih zadruga čeka dulje vremena ad experi- 
mentum, da ih mogne javno odobriti, ovdje je papa već 
14 dana iza dekreta kanonskog osnutka lige podijelio joj 
naslov prabratovštine i mnogo posebnih oprosta i po¬ 
vlastica. Dotično pismo (breve) papino, objelodanjeno 
u „Analecta eccl.“ 1906. str. 372., glasi ovako: 

Pijo papa X. 
na vječnu uspomenu. 

Idući stopama rimskih papa, predšasnika Naših, 
nastojimo posebnim častima i povlasticama odlikovati 
pobožna društva utemeljena za vršenje djela bogoljub- 
nosti i ljubavi, kako bi time u njivi Gospodnjoj uro¬ 
dila obilnijim plodovima. Megju ova društva treba sva¬ 
kako ubrojiti pobožnu zadrugu svećenika, koja je pod 
naslovom „Svećenička, euharistična liga“ u ovome ča¬ 
snom gradu Našem u crkvi sv. Klaudija kanonski ute¬ 
meljena. Stoga se svojevoljno i rado odazivljemo željama 
ljubljenog sina Našega Edmunda Tenaillon-a, generalnog 
prokuratora kongregacije svećenika presv. sakramenta, 
te posebnim milostima i oprostima častimo ovu istu 
zadrugu tako spasonosnu, koja osobito u ova tako teška 
vremena prema smislu dekreta sv. kongregacije sabora 
tridentskog od 20. prosinca 1905. uz povoljnu nadu 
nastoji oko širenja česte i svakidašnje pričesti megju 
vjernicima. Uzdajući se dakle u milosrgje svemogućega 
Boga i u auktoritet blaženih apostola njegovih Petra 
i Pavla svim i pojedinim svećenicima, koji su sada ili 
će u napredak biti primljeni u ovu euharističnu zadrugu, 
u koliko ne uživaju slične povlastice, dajemo milost 
privilegovanog osobnog oltara tri puta na tjedan, dok 
se drže dotičnih propisa; nadalje dopuštamo, da smiju 
govoriti misu jedan sat prije zore i jedan sat poslije 
podne, slično da smiju od jedne ure prije zore do za¬ 
pada sunca dijeliti sv. pričest te iza obavljenih običnih 
uvjeta dobiti potpun oprost, što ga mogu i mrtvima 
namijeniti, i to u crkvenoj godini na pojedine svetko¬ 
vine glavnih tajna vjerskih i Djevice Marije i svetih 
apostola. K tomu za svetkovanja trodnevne pobožnosti 
prema pravilima ove pobožne lige neka budu ovlašteni 
uz podjeljivanje potpunog oprosta iza generalne pričesti 
blagosloviti nazočni puk sa raspelom i samo jednim 
znakom križa držeći se propisanog obreda i obrasca 1 ). 
Osim toga kadgod prema svrsi lige svećeničke vrše 
koje djelo bogoljubnosti ili ljubavi, dajemo istim sve¬ 
ćenicima, za sada, u napredak primljenim u ovo druš¬ 
tvo oprost od trista dana prema običaju Crkve. Napo- 

‘) Obrazac, što ga je propisao Leon XIII., nalazi se na 
koncu rimskog obrednika. 

kon zakomto odobrenim svećenicima, koji su sada ili 
će kasnije biti upisani u ovu ligu, dajemo vlast, da 
mogu jedanput u tjednu priopćiti (communicandi) pot¬ 
pun oprost onim pokornicima, koji običavaju ( svaki 
dan ili gotovo svaki dan pristupati k svetoj pričesti. 1 ) 

Uz to apostolskim ugledom Našim po krjeposti 
ovoga pisma i za uvijek podižemo spomenutu zadrugu 
pod naslovom „svećeničke euharistične lige" kanonski 
utemeljenu u Rimu u crkvi sv. Klaudija do pradruštva 
ili primarnog društva sa običnim povlasticama. Isto 
tako apostolskim ugledom Našim po krjeposti ovoga 
pisma za uvijek dajemo vlast i milost upravitelju ovoga 
pradruštva i sadašnjim i budućim oficijalima, da mogu 
sebi pripojiti druge zadruge istog naslova i ustava po 
svemu svijetu za sada ili u napredak kanonski ute¬ 
meljene, držeći se dotičnih odredaba predšasnika Na¬ 
šega Klementa VIII. i drugih odredaba apostolskih. Isti 
mogu takogjer zakonitim načinom onim pripojenim za¬ 
drugama dati zajednicu svih i pojedinih oprosta, što ih 
je Apostolska Stolica udijelila samomu pradruštvu, u 
koliko mogu drugima pasti u dio. 

Odlučujemo, da ovo pismo jest i ima vazda biti 
stalno, valjano i krjepko, da zadrži potpune i cjelovite 
učinke svoje, i da je potpuno u svemu i svačemu za 
uhar onima, kojih se tiče ili će se vremenom ma kako- 


9 Prema shvaćanju njemačkog časopisa „SS. Eucha- 
ristia" dovoljno je za to, da ispovjednik priopći pokorniku ovaj 
oprost u ispovijedaonici, i da pokornik uz svakidašnje ili gotovo 
svakidašnje pričešćivanje izmoli jedanput na tjedan nekoliko 
Očenaša na nakanu sv. Oca pape. Dakle 52 potpuna oprosta u 
godini na ovaj način ! Doista vanredna i gotovo nečuvena po¬ 
vlastica za ispovjednike, koji pripadaju ovoj euharističnoj ligi! 


god ticati, te da u spomenutim tačkama moraju ovako 
suditi i odlučiti kojigod redoviti ili delegirani suci; a 
ništetno da je, štogod bi tko drukčije o tom kojimgod 
ugledom u znanju ili neznanju pokušao. Tomu ne sme¬ 
taju konstitucije i odredbe apostolske i drugo, štogod 
je protivno. 

Dano u Rimu kod Sv. Petra pod ribarskim prste¬ 
nom dne 10. kolovoza 1906., četvrte godine Našega 
pontifikata. 

L f S Za gospodina kardinala Macchi-a 

Nikola Marini, zamjenik. 

* 

Valovi ljekovitog euharističnog ribnjaka, uzljuljani 
dekretom od g. 1905., šire se iz središta kršćanstva 
preko romanskih naroda sve dalje do hladnoga sjevera 
i do krajeva svijeta. Pijo X. pokazao je djelom, što je 
već 30. svibnja 1905., dakle prije generalnog dekreta 
„Sacra Tridentina" izrekao, „kako mu je najviše do 
toga, da se praksa svakidašnje pričesti, tako spasonosna 
i Bogu tako ugodna, posvuda raširi megju pukom 
kršćanskim." Vanredna revnost sv. Oca pape u ovom 
pogledu potpuno opravdava riječ o. Lintelo-a o „kri¬ 
žarskoj vojni" Pija X. u prilog čestoj i svakida¬ 
šnjoj sv. pričesti. 

Prije nego dogjemo do zadnjega djela ove ras¬ 
prave o povjesti svakidašnje sv. pričesti u pracrkvi i u 
srednjem vijeku, progovorit ćemo nešto o smislu četvrte 
prošnje Očenaša; po tom ćemo prikazati u novome 
nizu praktičnih članaka, oslonjenih na spomenute od¬ 
redbe rimske, bojnu osnovu, ciljeve i sredstva kao i 
dosadanje rezultate u provedenju euharistične vojne 
Pija X. 


Bosanska kraljica Katarina u Rimu od 1466.—1478. 

Studija iz bosanske povjesti. — Piše Ivan Jablanović. 

(Svršetak.) 


III. Oporuka. 

Oporuku kraljice Katarine objelodaniše do danas: 
Raynald, Assemani i Theiner. 

Prvi je iznese na vidjelo Raynald Oderik, orato- 
rijanac 17. stoljeća u svojim „Annales Eccles.", tom. X., 
p. 594. 

Assemani Simon, slavni orijentalista, rogjen g. 
1687. na Libanonu, odgojen i izučen u Rimu, kanonik 
crkve vatikanske i predstojnik vatikanske biblioteke, 
izdao ju u svom djelu „Kalendaria Ecclesiae universae" 
u svesku V. str. 95. 

Najpotpunije i najsavršenije objelodani je ipak 
oratorijanac Augustin Theiner (f 1874.), predstojnik taj¬ 
nog arkiva vatikanskog u „Mon. Slav. merid.", tom V., 


p. 509. sq. Tim ćemo se izdanjem mi diljem rasprave 
služiti. 

Tko pogleda ovu oporuku onako, kako ju učeni 
Theiner izdao, zamijetit će na prvi pogled, da se dijeli 
na dva dijela, od kojih prvi, puno znamenitiji, govori 
o baštini rimske Stolice na krunu i kraljevstvo bo¬ 
sansko; drugi sadrži poklone kraljičine u novcu, odijelu 
i dragocjenostima. Pri koncu postavlja kraljica za iz¬ 
vršitelje svoje posljednje volje kanonika dubrovačkog 
Mateja de Raguis, kapelana kardinala sv. „Petra s oko¬ 
vima" (St. Petri ad Vincula), gospogju Paulu Mirko- 
vićevu i plemića Radića Klešića tvrdeći, „da ona od 
sada kao i od tada sve rado odobrava, štogod oni 
učine, urade i izvrše." Slijede imena 7 svjedoka, koji su 

prisutni sve čuli i razumjeli, štogod se u oporuci sa¬ 
drži. Listinu zadnje volje i kraljevski mač ima po na¬ 
redbi kraljičinoj papi i zboru kardinala u javnom obliku 
predati i onda za vijekove sačuvati Roderik, biskup 
portijski, kardinal i vicekancelar Crkve rimske, osobiti 
njezin zaštitnik i dobročinitelj. Izvršitelji gore imenovani 
i biskup o. Bartol Maraska dostavit će kardinalu spise. 

Nas zanima ovdje samo prvi i glavni dio opo¬ 
ruke; drugi je manje važan i privatne naravi. 

Počinje oporuka zazivom Presv. Trojstva i ozna¬ 
kom datuma g. 1478., jedanaeste indikcije, 20. oktobra, 
8 . godine papovanja Siksta IV. Sastavila se je u obič¬ 
nom domu, gdje je kraljica stanovala, u kotaru Pinee, 
blizu crkve sv. Marka de Urbe. Još u početku govori 
kraljica, da ona namjerava najboljim i najuspješnijim 
načinom, putem, pravom, uzrokom i oblikom svoju po¬ 
sljednju volju očitovati tako, te ista po svim pravnim 
propisima uzmogne imati neoborivu moć pravog testa¬ 
menta. Ako to ne bi bilo, neka vrijedi kao kodicil, još 
sigurnije kao dar zbog smrti (donatio mortis causa), 
i čak kao poklon megju živima (donatio inter vivos) 

Ne treba ni spominjati, da je u srednjem vijeku, 
kad je i Katarina kraljica živjela, u zemljama zapada, 
rimsko pravo bilo posvuda mjerodavno, pa je stoga i 
nama temelj, s kojega je prosugjivati pravnu vrijednost 
ovoga dokumenta. Sjetiti valja čitatelja na jednu uredbu 
rimskoga prava, koja je u crkveno-kanonskom našla 
moć još svečanije, jače i uzvišenije sankcije. Carevi 
naime rimski Konstantin i Teodozije Veliki, pa i ini 
odlikovali su Crkvu velikim povlasticama, koje se une¬ 
sene i u tijelo rimskoga javnog prava. Megju tim po¬ 
vlasticama spomenuti nam je osobito sposobnost pa¬ 
sivne testifikacije i posjeda, moć stupiti kao javno lice 
i slobodu od plaćanja državnih poreza. Kraljevi sredo¬ 
vječnih kršćanskih država velikom pripravnošću priznaše, 
pa i još umnožiše ova i ina prava i povlastice. Rimska 
Crkva posta i suverena svjetovna vlast, gospodarica 
velikih teritorija u Italiji i po čitavoj Evropi. Mnoge 
zemlje priznaše se njezinim feudima i stupiše prema njoj 
u snošaj vazalnosti. Papa bi vrhovni bdilac i izvršitelj 
kršćanskoga megjunarodnog prava; njegova duhcvna 
vlast spodobuje se suncu, od koj ga svjetovna (mjesec) 
prima svjetlo i toplinu. Kraljevi se sklanjali pod skup 
pape, oboružanog dvostrukim mačem, dvostrukom vlašću. 
Kraljevstva su se dizala samo priznanjem Crkve. Kao 
kraljevi vrijedili su samo oni, koje je Rim priznao. 

Je li onda čudo, što su kao sama od sebe padala 
sva ona u pogledu postavljanja stranih baštinika pro¬ 
pisana ograničenja testamentarnog i kodicilarnog rim¬ 
skoga prava, kao i onog o darovanju, kad i ako se je 
htjelo štogod ostaviti, zapisati ili darovati Crkvi kato¬ 
ličkoj ? Take ostavštine, zapisi i darovanja vrijedila su 
kao causae piae (pobožne i svete zadužbine), pa su 


imale prednost pred svakim, pa i nužnim nasljednicima. 
Tako je sankcioniralo kanonsko pravo, a to su pri¬ 
znavala i sva prava srednjega vijeka. Mogla je dakle 
Crkva po pravu postati nasljednikom i baštinikom i 
većega kvantuma dobara, nego što je to odregjivalo 
rimsko pravo; dapače mogla je Crkva zakonito biti na¬ 
mještena i kao univerzalni baštinik, pa i kao baštinik 
čitave države i kraljevstva, onako dašto i u onom 
smislu, objamu i načinu, kako je to sredovječni feudalni 
sustav, na kojem su države bile utemeljene, iziskivao. 

Vratimo se sad opet rimskome pravu, koje nam 
je potrebito, hoćemo li da shvatimo oporuku kraljičinu 
u onom duhu, u kojem je zamišljena i izvedena. 

Po duhu rimskoga prava kodicil je iz početka bio 
bezoblično pismo na pouzdanika (ovdje papa naprema 
djeci kraljičinoj), koje sadrži volju ostavitelja. Svaki 
ostavitelj mogao je testamentu, za slučaj da isti ne 
vrijedi, posebnom klauzulom (clausula codicillaris) pri¬ 
baviti kodicilarnu valjanost. Na temelju te klauzule vri¬ 
jedi akat ne kao testamenat već kao kodicil, ako je 
samo udovoljeno pravnim propisima gledom na isti. 
Jer nema testamenta, nasljedstvo je intestatno; nu ba- 
štinici imaju sadržaj priješnjeg testamenta izvršiti kao 
zapis (fideikomis). Kodicil je kasnije bio u opće svaka 
posljednja volja, koja ne postavlja pravnog baštinika, već 
samo odregjuje, što se ima s dobrima uraditi. U pojmu 
je naime testamenta postavljanje baštinika, čega u ko- 
dicilu nema. Kodicil može biti pismen ili naustičan; 
traži se prisutnih skupa 5 sposobnih svjedoka, koji se 
kod pismenoga kodicila moraju i potpisati. 

Kraljičin je testamenat i kao testamenat valjan, 
kako ćemo to kasnije vidjeti; pa sve kad to i ne bi 
bilo, vrijedio bio kao kodicil, još sigurnije kao poklon 
radi smrti ili megju živima. 

Poklon radi smrti jest u rimskom pravu dar uči¬ 
njen iz ljubavi darovanom u misli na smrt od darova¬ 
telja, ako ne preživi darovanog. Forma darovanja od 
Justinijana popisana jest izjava volje darovatelja u ko- 
dicilarnoj formi pred 5 svjedoka. 

Poklon megju živima jest kontrakt, kojim se vla¬ 
sništvo stvari darovateljeve prenosi bezplatno na nada- 
renika, dok su obojica još živa. I ovaj p iklon i onaj 
radi smrti može uslijediti ili dan do ili promit- 
tendo. Dando je poklon megju živima uslijedio 
predadbom stvari; radi smrti poklon je dando izvršen 
tako, da je obdarenik odmah postao gospodarem da¬ 
rovane stvari, samo darovatelj ima pravo u slučaju, da 
preživi nadarenika, natrag svoju stvar tražiti. P r o m i t- 
tendo zbio se je poklon tako, da stvar nije 
prešla odmah u vlasništvo nadarenika, već je od 
darovatelja volja darovanja (animus donandi) samo iz¬ 
ražena, a od nadarenog primljena. Predaja stvari (tra- 
ditio ili mancipatio) slijedila je kasnije. Za poklone 

veće vrijednosti megju živima traži Justinijanovo pravo 
sudbenu insinuaciju, t. j. izjavu darovanja u protokolu 
(professio apud acta). 

1 iz ovog uvida izjava zadnje volje kraljice bez 
sumnje je posve pavovaljana. Kao poklon .radi smrti 
izragjena je u kodicilarnoj formi pred više od propisa¬ 
nog broja sposobnih svjedoka; kao poklon megju ži¬ 
vima sudbeno je pred javnim bilježnikom provedena 
i u protokole unesena. 

Za veću sigurnost velji kraljica i to, da ona ništi 
svaku drugu svoju izjavu posljednje volje, gdjegod ju 
i kakvimgod riječima i klauzulama učinila. 

Kroz cijelu se oporuku provlače izrazi čisto pravničke 
naravi, uzakonjeni i usyojeni u rimskom pravu. Riječi 
,,instituere“, „ordinare", „restituere", ,,velle“, ,,committere“, 
„legare" i slične su upravne riječi (directa verba) onake, 
koje se osobitom svojom oštrinom ističu i za pravo¬ 
valjanost ove vrste dokumenata iziskuju. Ni s te strane 
ne može se dakle testamentu, njegovu obliku i pravo¬ 
moćnoj spremi ništa zabaviti. Pretpostaviv ovo idimo 
dalje u našem raspravljanju! 

U oporuci govori kraljica, da ona svojevoljno, ma 
i bolesna, pri potpunoj svijesti raspolaže svojim dobrima, 
pravima i posjedima. Tijelo neka joj se sahrani u 
crkvi „Ara Coeli“. Makar je beskućnica, izagnana iz 
svojega kraljevstva, uza sve to nije izgubila prava na 
nj. Nada se, da će se jednom kraljevstvo bosansko oslo¬ 
boditi iz ruku neprijateljskih. Da onda ne bi došlo u 
posjed onih, koji nemaju nikakva prava, odregjuje, da 
u slučaju, kad se ne bi nijedno od njezine djece, ni 
Sigmund ni Katarina, iz islama vratili kršćanstvu, kra¬ 
ljevstvo bosansko sa svim gradovima, tvrgjama, selima, 
pravima prijegje u vlast Stolice rimske, pape Siksta IV. 
i njegovih zakonitih nasljednika. Izmegju drugih motiva 
navodi kraljica da je jedan bio i taj, što su pape rimski 
Pavao II. i Siksto IV. onako gostoljubivo nju primili, 
držali u dobročinstvima obasipali. Nu ako bi koje od 
djece ostavilo islam i obrnulo se opet kršćanstvu, briga 
će biti apostolske Stolice rimske, da ga imenuje, uvede 
i ustoliči u posjed njegova baštinstva, kraljevstva bo¬ 
sanskog, a da ipak prt tom ne trpi moć zakona Tre- 
belijanova. Rimsko je pravo naime odregjivalo, da pod 
uvjetom stavljeni baštinik, koji ima baštinu trećem kao 
fideikomisaru (pozvaniku) u ruke predati, može četvrtinu 
iste za se zadržati. To se je zvalo četvrt Trebelijanova 
ili quarta Trebelliana. 

Promotrimo gore navedene riječi kraljičine! 

Buduć da su djeca Sigismund i Katarina, što ih 
je ona rodila s kraljem Stjepanom Tomom, poradi apo- 
stazije na islam bila razbaštinjena, to se je pravo na 
krunu i žezlo bosansko prenijelo na nju kao na naj¬ 
starijega živućeg članad inastije i skrbnicu njihovu. Slič¬ 
no se i u oporuci napominje, kad se veli, da „pravo 


na kraljevstvo bosansko pripada kraljici u Rimu radi 
nesposobnosti djece, nastale poradi toga, jer su primili 
vjeroispovijest islamsku." Opaziti moramo, da je bo¬ 
sanska država i dinastija za zadnjih kraljeva primila 
značaj kršćansko-katolički. Već po načelima našeg vre¬ 
mena, kud i kamo više srednjeg vijeka, kad je Crkva 
bila uže vezana sa državom, te vjera kršćanska pro¬ 
dirala u sve grane državnog života, nesposobno je za 
krunu i žezlo u državama zapadno-evropskim lice nekr- 
šteno. Po nasljednom redu besanskom iza smrti Stje¬ 
pana Tomaševića zapao bi tron Sigismunda, sina Ka¬ 
tarine i Stjepana Tome. Takp je zahtijevalo pravo 
senijorata, koje je u Bosni uneseno bilo u državni 
zakon. Sve da je Tomašević kralj imao djece — o ko¬ 
joj sad ne govorimo — krunu bi naslijedio Sigismund 
i nitko drugi. No tome Sigismundu moglo je biti za 
pada Bosne tek 14 godina, Katarini sestri mu 10. Ne- 
dorastao dakle bijaše tada za vlade i bio bi morao u 
vladanju upućen biti na savjet i pomoć junačke svoje 
i energične majke, ponosne kćeri Kosačine, siično kao 
što je Tvrtku I. mladoljetnu stajala uz bok majka Jelena 
bribirska, slično kako je i Jelena Gruba neko vrijeme 
bilo gubernatorica države. 

U vrijeme pak, kad je kraljica Katarina u Rimu 
izdahnula, bio je Sigismund 29 godina star, zreo do¬ 
duše po dobi za vladu, nesposoban ipak, jer je bio 
odmetnik od vjere kršćanske, kojoj je dinastija pripa¬ 
dala, koju je zemlja kao zapadno-evropska država 
častila i uvažavala. Kraljica je dakle jedina bila, koja 
je držala niti starih tradicija, čuvala ostatke negdašnjeg 
suverenstva i uspomene na državnu samostalnost bo¬ 
sansku. Kao kraljica, kao najstariji živući član dinastije, 
kao skrbnica svoje u tugjinu odvedene djece položila 
je Katarina u ruke biskupa rimskog sva svoja prava, 
ali i svu svoju skrb oko ostvarenja tih Bogom si da¬ 
nih prava i dužnosti. 

Nije ništa neobično bilo čuti u srednjem vijeku, 
da je koji dinasta svoju državu kao baštinu poklonio 
apostolskoj Stolici rimskoj. Izmegju mnogih inih sluča¬ 
jeva navest ćemo dva iz naših zemalja. 

Gjorgje II. Balšić (1385.—1405.) bijaše tako pri¬ 
vržen Rimu, da je htio ne samo podvrći svoju državu 
gospodstvu rimske Crkve, priznavajuć se njoj vazalom, 
nego je još odlučio, kad bi ugasnuo vladalački dom 
Balšića, da njihova knežija prijegje u nasljedstvo sv. 
Stolice x ). Radi te volje njegove i odluke hvali ga papa 
u jednom pismu -). 

Jelena iz doma Paleologa, 3 ) udovica despota srp¬ 
skog Lazara (f 1458.), uzdajuć se, da će se za nju 

9 Raynaldi, an. 1391. n. 27. 

2 ) Raynaldi, Lib. II. Ep. cur. pap. 103. 

3 ) Po jednoj bilješki bila je ona iz doma hrvatskog kći 
Bartolomeja Frankopana. 

zauzeti katoličke vlasti zapada, darova svoje zemlje 
Crkvi rimskoj. Papa Kaliksto II. preporučuje ju stoga 
kralju ugarsko-hrvatskom, Matiji Korvini'). 

Tako i Katarina baštinstvom kraljevstva bosanskog 
obdari apostolsku Stolicu. Je li čudo, da ona katoli- 
kinja, iz pokatoličene dinastije Kotromanića, svjedokinja 
tolikih briga papinih oko učvršćivanja bosanske države 
za zadnjih kraljeva, ogrijana na suncu ljubavi i dobrote 
prvaka crkvenog, i svoje kraljevstvo i djecu unesrećenu 
povjerava očinskoj paski njegovoj ? Njegovu savjest 
opterećuje kraljica i fideikomisom (zapisom), kojim u 
oporuci naregjuje, da papa čitavu baštinu (osim Tre- 
belijanove četvrti) preda Sigmundu ili Katarini, vrati li 
se koje natrag u krilo kršćanstva. U svakom fideiko- 
rnisu razlikuje pravo tri lica: ostavitelja honorata (po- 
zvanika) ili fideikomisara i opterećenika (onerata) ili 
fiducijara. Ostavitelj je kraljica, honorat jedno od dvoje 
djece, fiducijar papa. Od ostavitelja preko fiducijara ide 
baština u korist pozvanika. 

Oporuka, kao pravni dokumenat, provigjena je 
potpisom javnog bilježnika i 7 svjedoka. Kao javni bi¬ 
lježnik radio ju je, potpisao i opečatio Antun Jurjev iz 
Slavonije (u širem smislu), svećenik biskupije spljetske, 
tad službenik bazilike prvaka apostolskog. Imena svje¬ 
doka, koji prisutni bijahu zajedno svi svemu, što se je 
govorilo i napisalo, jesu slijedeća: Juraj de Mari- 
nelli, arhigjakon s Raba; fr. Karlo, malobraćanin, 
vikar konventa „Ara Coeli“; fr. Antun Franciskov, 
malobraćanin iz istoga konventa; fr. Franjo iz Val- 
lemonta, malobraćanin; fr. Filip iz Vercela, malobra¬ 
ćanin ; fr. C i p r i j a n iz Viterba, malobraćanin; fr. M a- 
rijan iz Rima, malobraćanin. 

U komori papinskoj sravnili su registar oporuke 
sa originalom i potpisali slijedeći: kardinal sv. Jurja, 
Antun iz Viterba i Ljudevit Agnellus, protonotari i kle¬ 
rici komore. 

Gore navedeni svjedoci bili su ad hoc pozvani u 
dvor kraljičin i toliko ih uprav na broju, naime 7, ko¬ 
liko rimsko pravo iziskuje. 

Da je i kakovim je svečanim pravom predana 
bila baština kraljičina i primljena od Siksta IV., pripo¬ 
vijeda nam kardinal Papiensis u svom listu na kardi¬ 
nala mantovanskog, što ga piša u prosincu g. 1478. 
To je iz vatikanskih inonumenata iznio na vidjelo As- 
semani. U odregjeni dan privedeni su dvoranici kra¬ 
ljičini, da pokažu oporuku papi i zboru kardinala, te 
da im predadu mač i stremenje kao znakove nastu- 
pljenog posjeda. Papa pohvali kraljicu, uze oporuku i 
mač, što učiniše i kardinali, da se vidi, da sačinjavaju 
skupa s papom jedno tijelo. Ujedno naloži papa vice- 

’) Pejačević, Historia, p. 365. 


kancelaru rimske Crkve, da list testamenta pohrani u 
apostolske arhive. 

Glede otvaranja testamenta vrijedili su u rimskom 
pravu slijedeći propisi. 

Onaj, tko je imao testamenat u rukama, morao 
ga je izručiti magistratu mjesta; ovaj daje, da svjedoci 
rekognosciraju pečate i potpise, pa zatim otvara testa¬ 
menat pred nazočnim svjedocima, ili ako nije većina 
njih nazočna, pred poštovanim ljudima. Tad se testa¬ 
menat pročita, prepiše, magistrat, koji ga je otvorio, 
zapečati ga javnim pečatima i sahrani u arkivu oblasti. 
Zajedno sa testamentom otvaraju se i kodicili. 0 otva¬ 
ranju bi se sastavio protokol, i onda je testamenat 
vrijedio kao javna isprava. Nasljedstvo stupa u krjepost 
istom onda, kad se stvori testamenat. 

Svemu ovome udovoljeno je i gledom na opo¬ 
ruku bosanske kraljice Katarine. Izručen je testamenat 
najvišoj oblasti u Rimu, papi kao kralju i njegovu zboru 
kardinala kao vrhovnomu državnom vijeću. Svjedoci, 
izvršitelji volje bijahu prisutni. Testamenat je otvoren, 
pročitan, protokoliran, zapečaćen i pohranjen u državne 
papinske arhive. 

* 

Evo nas na kraju. Ovdje je konac ovoj raspravi. 
Zelja kraljice Katarine, da joj se djeca vrate u krilo 
kršćanstva, ne ispuni se, kao ni ona druga, da kra¬ 
ljevstvo bosansko padne kao baština u ruke apostolske 
Stolice. Kroz 400 godina osta narod pod vladom, koja 
nije bila kršćanska. Teške i neumolne prilike, u kojim 
se je papinstvo nalazilo koncem XV., kroz čitav XVI. 
vijek i dalje, potisnule se ostvarenje oporuke u nedo- 
gledna vremena. Nove opstojnosti učinile su je dapače 
nemogućom, nepraktičnom, bespredmetnom. Zamuknula 
su usta zadnje kraljice, strunulo joj je tijelo u hladnome 
grobu, ugasnuo se vladalački dom Kotromanića, ali 
nije izginuo onaj katolički hrvatski narod, u kojega je 
ime Katarina govorila. Bez prestanka vapio je on po¬ 
tlačen ; danas pak osviješćen diže svoj glas, pa naslonjen o 
svoje državno pravo hrvatsko, o svoju povjest, o svoje svete 
predaje, o hrvatski karakter ovih zemalja u ime pravde, 
istine i čovjekoljublja traži zakonitog pravnog vladaoca, 
a taj ne može biti nitko drugi, već katolik, Habzbur- 
gović, kralj hrvatski, kralj jedne nam majke, drevne 
ujedinjene slobodne Firvatske, kojoj je Bosna od vaj- 
kada pripadala kao dio cijelosti, kao grana svojemu 
stablu. Apostolska Stolica, kojoj bi, kako dokazasmo, 
po pravu baštinstva Bosna morala pripasti, samo tada 
može biti sigurna, da je zadnja želja kraljičina ostva¬ 
rena, kosti umirene, duh upokojen, a vapaj naroda usli- 
šen. To dao Bog! 

Veleč. svećenstvu vrhbosanskom. 


Br. 3%. ' 


Natječajni razpis. 


Smrću veleč. g. Stjepana Oršića, župnika travničkog, 
izpražnjeno je župničko mjesto u Travniku. Ovim se razpisuje 
konkurz na. to mjesto. Natjecatelji neka izvole, upraviti svoje 
natječajne molbe na ovaj ordinarijat vrhbosanski u Sarajevu. 


Kao zadnji rok za ulaganje ovih natječajnih molbi odfedjuje se 
10. svibnja. 

U Sarajevu, 12. ožujka 1908. 

Nadbiskupski ordinarijat vrhbosanski. 


Br. 397 Za pokojnoga Stjepana Oršića. 

Svim dušobrižnikom (župnikom i kapelanom) nadbiskupije vrhbosanske javlja se ovim, da za pokojnoga travničkog 
župnika Stjepana Oršića izgovore po jednu sv. misu. 

U Sarajevu, 12. ožujka 1908. Nadbiskupski ordinarijat vrhbosanski. 


DOPIS. 


U Rakove u dne 1. veljače 1908. 

Srdačna molba. 

Niže potpisani, puni najvećeg pouzdanja u dobrotu 
vrijednih čitatelja naše uvažene i cijenjene ,,V rhbosne", 
usugjujemo se ovom našom smjernom molbom poku¬ 
cati na svačije dobro srce, te ponizno zamoliti i naj¬ 
manji milodar za gradnju naše župske crkve, što smo 
je evo nakanili praviti s pomoću Božjom i vrlih dobro¬ 
činitelja na čast „Majci Božjoj Skapularskoj 11 . 

Kako se ove godine slavi jubilej. „Majke Božje 
Lurdske“, to smo mi uprav tu zgodu odabrali, da po- 
kucamo na srce svakoga vrlog čitatelja cijenjene „Vrh¬ 
bosne", da se svojim dragovoljnim milodarom sjeti naše 
župske crkve, koju kanimo graditi na čast istoj nebe¬ 
skoj Kraljici i Majci pod imenom: „Majke Božje Ska- 
pularske", što je valjda jedina i prva crkva posvećena 
„Kraljici sv. skapulara" u našoj Bosni, a i po drugim 
našim hrvatskim krajevima vrlo je rijetka, premda vjerni 
sinovi hrvatskoga našeg naroda rado nose sv. skapular, taj 
znak iskrenoga štovanja nebeske Kraljice. 

Vrijednim čitateljima „Vrhbosne", da štogod iz bližega 
saznaju za nas i za naše stanje, te nam to otvoreni¬ 
jim srcem i punijom bratskom desnicom u pomoć priteku, 
ocrtat ćemo evo vrlo rado u kratko našu župu i 
svoje ovdje stanje. 

Daleko amo u Prnjavorskom kotaru, tamo u strani 
do Save vode izvila se brdu pod nebesa visoka planina 
Motajica. Na sve strane od sebe pustila je vrletne i 
šumovite gorske ogranke, od kojih je jedan i ovaj, što 
se zove Rakovac. On se otisnuo od šumovite Motajice 
na zapadnu i južnu stranu prema Savskoj ravnici, do 
koje se je probio izmegju okolnih ravnina, po kojima 
su se prosula brojna rišćanska sela, te se na jednoj 
strani strmo i sječimice obara, a na drugim se stranama 
razilazi u brežuljke i u okolne ravni, gdje ga i nestaje. 

Kako je ova gorska kosa bila gustom i stećom 


šumom zarasla, te isprekidana dubokim prođolima i 
strmim bregovima, to je još do pred malo godina da¬ 
vala sigurno zaklonište mrkomu vuku, kojega je po 
Rakovcu toliko bilo, da čovjek jedan sam nije nipošto 
smio ovuda proći, čim bi sunce nagelo na zapad i mra- 
čak se stao hvatati, jer bi vuci udarili u takovo zavi¬ 
janje, da bi sva ova kosa ječala, i svakoga bi strah spo- 
pado, pa od tuda i danas još ima u narodu riječ: 
„Gdje je bolje vuku nego u Rakovcu?" U priješnje pak 
doba za turskoga vakta ista je šuma davala zakloništa 
osim mrkomu vuku još i gorskomu hajduku, koji se je 
u četama ovuda vero i probijo i udaro i na Turke i 
na okolni narod, kojega je palio, robio i ucjenjivo. 
Jadna raja zapomaga i protuži kod turske vlade na ovo 
hajdučko nasilje. Kad je turskoj vladi već bila tužba 
dodijala, dadne navrh Rakovca sagraditi oveću kršlu 
(vojarnu), gdje smjesti omalu četu Turaka, koji su 
imali trijebiti hajduke i raju braniti. 

Od tada počinje Rakovac biti i krvavim pozori- 
štem nesmiljene turske sugjave, za koje se za optužene 
nije pisala ni slala kakva pozivnica, niti se je zvalo na 
raspravu, niti su se tražili kakvi svjedoci, nego se je, 
štono riječ: „od klipa" sudilo. Svaka prijava, pa da¬ 
pače i sumnja bila je već dokaz i razlog, da je optu¬ 
ženik zapo u bukagije (negve), ili jakim konopcem bio 
privezan za kakvo drvo, gdje je čeko svoju osudu, koja 
se je brzo i ovršila tim, da su jadni optuženici jedni 
bili odvedeni u kakovu dumaču (duboka dolina), i tuđe 
im se glava osjekla, a drugi bi bili obješeni na kakovo 
drvo, i kad bi na njem izdahnuli, onda bi im se tijelo ski- 
nulo i bacilo u kakav potok, te se je sve do nedavno 
moglo po stranama i potocima u Rakovcu naći ljudskih 
kostiju. Tako je to neko vrijeme potrajalo, te je mnogo 
krivih, a puno i pravih bilo sasječeno i obješeno, dok 
napokon turska vlada diže od tuda tu posadu, a kršlu 
razvališe, i raja jadna morade japiju čak u Banjaluku 
odvući. U to doba i Bosna bi zauzeta od Austrije, i 

tim nestade po ovim stranama hajduka, a nije bilo više ni 
one turske sile, nego samo opkopi oko bivše kršle, te 
jedan stari hrast, pod kojim je bila kršla, i na kojem 
su se od zabave Turci lilali, ostadoše još jedini kano 
nijemi svjedoci nekadašnje sile i strahote. 

Tako ostade Rakovac i opet divljačnom planinom, 
kamo su sva okolna sela gonila svoj mal (stoku) na 
plandovanje, s čega se poslije izrodiše megju selima 
razne svagje i prepirke, pa i česte tučnjave i mnoge 
kragje i kriomčarenja, dok napokon i to sve ne pre- 
stade tim, što je bosanska vlada tuđe naselila Poljake, 
doseljenike iz Poljske i Galicije. 

Od ovoga doba počinje prava i prva povjest ove 

župe. 

U Rusiji silna nepravda prema Poljacima i ona 
okrutna knuta, a u Galiciji opet ona zloglasna poljska 
šljahta i čifutska nezasitna lihva i lakomost otjeraše bi¬ 
jedne ljude sa očinskih pragova i prisiliše ih da po¬ 
traže sebi drugu domovinu, koju eto i nagjoše u ovoj 
planinskoj kosi, u ovome šumovitom Rakovcu. Kad 
dogjoše u ovaj strani i tugji udaljeni kraj, te vidješe 
ovu planinu, ovu steću šumu, te ove duboke dolove i 
strme bregove, po kojima se njih preko stotinu kuća 
morade porazmjestiti, umorni dalekim i mučnim putem, 
a slomljeni bolom i bijedom zaplakaše i procvilješe, da 
bi u čovjeku srce pucalo. Tugji kraj, nepoznati jezik, 
u gustoj šumi, koju je valjalo velikim naporom raskr¬ 
čiti, da se dogje do zalogaja krušca, a osim toga ni 
groblja, ni crkve, ni svoga svećenika, sve je to čemerom 
i gorčinom napunjalo dušu bijednoga naroda. Ali uzda- 
juć se u pomoć Svemogućega, koji je otac bijednih 
i ubogih, latiše se posla, te odmah ogradiše, iskrčiše 
komad šume za groblje, i to uprav ondje, gdje je bila 
ona zloglasna turska kršla i jedan stari granati hrast, 
na kojem su Turci optuženike vješali. 

Sve to otrijebiše i raščistiše i poravnaše i popa- 


liše, da bude što dostojnije mjesto milim pokojnicima, 
koji ovdje ostaviše svoje trudne i umorne kosti, da 
pravo otpočinu tamo u vječnosti. Tim nestade i zadnjih 
tih ostanaka nekadašnjega burnog doba. Iza toga prionuše 
oko gradnje župskoga stanja, je su živo čeznuli, da 
imadnu svećenika u svojoj sredini, pa se prihvatiše i 
gradnje crkvice župske, a pred malo vremena podigoše 
i ukusnu i lijepu prostranu školsku zgradu. 

Sad bi radi podići i novu župsku crkvu, jer pri- 
ješnja crkvica, što se je pravila samo u hitnji i bila od 
dasaka, kano šumska provizorna kapelica, zbijena, već 
je gotova se srušiti ‘i za narod je premala. 

Rad bih dakle podići dostojniju župsku crkvu, 
posvećenu nebeskoj Kraljici sv. skapulara, ali narod je 
već gotovo sve svoje sile iscrpao, te dalje ne može, a 
goni ga ipak prijeka potreba, da pravi drugu župsku crkvu. 

Zato se ovom smjernom našom molbom obraćamo 
na sve plemenite duše vrijednih čitatelja cijenjene naše 
„Vrhbosne" i kucamo ponizno na njihova gostoljubiva 
vrata, da nam milostivo punom desnicom i milodarom 
priteku u pomoć. 

Za svaki i najmanji milodar od nas budi stokratna 
hvala, a od Boga vječna plata! 

Imena plemenitih dobročinitelja naše župske crkve 
„Kraljice sv. skapulara" bit će nezaboravnim slovima 
zapisana u dnu srca ovoga harnoga poljskog naroda, 
a zlatnim slovima u vječnoj knjizi života. 

Plemeniti dobročinitelji neka izvole milostivo svoje 
milodare slati na ovu adresu: 

Rimokatolički župski ured 
Rakovac, z. p. Prnjavor (Bosna). 

Ivan Marić v. r., Josip Klonicki v. r., 
župnik. knez. 

Adam Rzerzvvicki v. r., 
vijećnik. 


VJESTNIK. 


NAŠA DOMOVINA. 


f Travnički župnik Stjepan Oršić. 


U subotu dne 29. prošloga mjeseca preminuo je 
u Travniku blago u Gospodinu obljubljeni naš mladi 
travnički župnik Stjepan Oršić. Njegovom tako ra¬ 
nom smrću izgubila je nadbiskupija vrhbosanska je¬ 
dnoga od svojih najrevnijih, najradinijih i najzaslužnijih 
svećenika; izgubio je naš vezirski grad Travnik svojega 
najobljubljenijeg, najblažeg i najčednijeg župnika; izgu¬ 
bila je domovina Hrvatska sina za nju uviek tako ra¬ 
dina i oduševljena; izgubila je starica dobra mu majka 
svoj jedini i najdraži oslon; izgubili smo mi drugovi 


njegovi druga i brata ponajvjernijeg. Ne pretjerujemo 
nimalo, kad tako pišemo, jer je u istinu bio takav naš 
neprežaljeni pokojni Stjepan Oršić: bio je sama revnost, 
sama dobrota, sama rodoljubivost, sama vjernost. I nije 
čudo, što je za njim obćenita žalost. 

Rodio se dne 19. kolovoza 1871. u Brodu na Savi. 
Gimnaziju izučio u Travniku, bogosloviju u Sarajevu. 
Dne 22. srpnja 1894. bi zaredjen u sarajevskoj prvo¬ 
stolnici za svećenika. Iznajprije kapelanovao je u Sara¬ 
jevu, onda postao župnikom u Bjelini, odakle je morao 
po dušobrižničkom poslu i u noći i po studeni daleko 
na sve one zapuštene strane: u Vlasenicu, Srebrnicu, 
Zvornik i t. d. I na tom se misijonarskom putovanju jedne 
zime jako nahladio, uhvatio klicu bolesti i ponio ju sobom 

u Travnik, kamo je bio prije tri godine premješten za 
župnika. U Travniku je radio i revnovao kao dobar i 
vjeran sluga Božji. Svojom prijaznošću i čednošću sve 
je za se predobio. „Svi smo bili kao jedan za njega 
— rekoše nam ljudi u Travniku — kao da nas je bio 
sve zajedno podmitio." A to mito pokojnikovo bilo je 
njegovo srce plemenito, koje je sve obuhvaćalo: i staro i 
mlado, i sirotana i bogata. Ali mu eto ne bilo sudjeno dugo 
uživati štovanje i ljubav naših plemenitih Travničana. 
Obori ga napokon bolest, kojoj se je uprav junački 
otimao. Trpio je u zadnje vrieme velike muke, a pod¬ 
nosio ih s angjeoskom uprav uztrpljivošću. I izdahnuo 
je zadnji svoj laki dah kao svetac čovjek, koji čuo 
glas višnjega Platca: „Euge, serve bone et fide- 
1 i s, . .. i n t r a i n g a u cl i u m D o m i n i t u i“ (Matth. 
25, 21). 

Pogreb miloga pokojnika, što se obavio u pone¬ 
djeljak 2. o. m., bio je sjajan dokaz najvećeg pošto¬ 
vanja, što ga uživao pokojnik u Travniku i u svoj oko¬ 
lini travničkoj. Nevrieme bilo, snjegovi bili zapali, a 
ipak na stotine i stotine obćinstva pohitjelo, da izkaže 
zadnju počast svojemu župniku i prijatelju. Može se 
reći, sav je katolički Travnik izpratio do groba svojega 
obljubljenog i neprežaljenog župnika. Građjanstvo, či- 
novničtvo, vojničtvo, sve travničke škole sa svojimi 
profesori, učiteljicami i učitelji na čelu, izokolni župnici 
i župljani našli su se na sprovodu. Iz Sarajeva došli 
na sprovod pokojnikovi konškolarci: kanonik dr. Šarić, 
župnik Pređmerski i katehet Gjebić, te nadbiskupski 
tajnik Franjo Kopić. Vodio je sprovod kan. dr. Šarić uz 
asistenciju svojih i pokojnjkovih drugova. 

Nad grobom je dr. Šarić izrekao i ganutljivu be¬ 
sjedu u počast svojemu drugu. Pokazao je nazočnom 
slušateljstvu pokojnikovu dobrotu i vjernost kao 
sluge Božjeg i narodnog. Svojom besjedom do 
suza je ganuo sve nazočne. 0 neka ga samo poslušaju 
naši plemeniti katolici Travničani, te premaljetnu miri¬ 
snu ljubicu usade u tako rani i dragi grob svojega 
nezaboravljenog župnika; i taj mili cvietak neka zaliju 
svetom vodicom i neka ga zadahnu dahom tihe i svete 
molitve: „Pokoj vječni daruj mu, Gospodine!“ 

A „Vrhbosna" dragomu pokojniku kao svojemu 
uviek vjernom bratu i prijatelju šalje srdačan pozdrav 
s onu stranu groba: Have pia anima! 

Krk: Biskupska rieč za „Pljevo družtvo“ i „Jutro“. 
U „Jutru" od 16. ožujka progovorio je odlični naš 
biskup dr. Antun Mahnić o mladom „Pijevu 
družtvu" i o njegovu organu „Jutru". Ista namjera, 
koja je presvietloga gospodina ponukala, da progovori, 
nuka i nas, da ovdje iznesemo njegovu njega dostojnu 
rieč. Ne možemo mirno gledati, da se bilo od koga u 
blato baca jedna plemenita katolička stvar, kojoj bismo 
se morali svi katolici Hrvati samo od svega srca ob¬ 
radovati. Ujedno poručujemo presvj. g. biskupu dr. 
Mahniću, da bude veseo i utješen i nakon svih tih 
navala i prigovora sa stanovite strane, jer ta strana nije 
do danas mogla, a ne će ako Bog da nikada ni moći 
uvjeriti hrvatsku katoličku štampu i publiku o onom, 
što je protivno njegovoj razložitoj i biskupskoj besjedi. 
Ta je strana i posve već osamljena, te mi otvoreno 
velimo, da se ta osamljenost ne bi smjela u Zagrebu 
nipošto podnositi najednom „Katoličkom Listu", koji 
je u prvom redu pozvan da ide cum om ni patien- 


tia et doctrina braći svojoj u susret, a ne da joj 
baca kojekakve klipove pred noge na veselje frama- 
sonskom ortakluku. Koliko je već u zadnje vrieme ,,K. L.“ 
dao gradje tomu ružnomu „Pokretu"! Uzmimo (dato 
sed non concesso), da su prigovori „Katol. Lista" sbilja 
na mjestu i izpravni; zar ne bi i tada jedan ,,K. L.“ bolje 
i ljepše podigao svoj glas, da je sa velikim sv. Pavlom 
uzkliknuo: „... Quid enim ? Dum omni modo, sive per 
occasionem, sive per veritatem, Christus annuntietur; et 
in hoc gaudeo, sed et gaudebo" (Philip. 1, 18). — Ali 
neka dalje govori apostolski muž, biskup naš dr. Mahnić: 

Ma kako nerado, smatram ipak svojom dužnošću, 
da na ovom mjestu progovorim o mladom „Pijevu 
Društvu" i njegovu organu „Jutru". Da mnogi, takogjer 
dobro misleći katolici nijesu odmah shvatili važnosti i 
aktuelnosti „Pijeva Društva", te potrebe lista s programom 
„Jutra", tomu se ne će nitko čuditi. Tako se može ra¬ 
zumjeti, što su se neke katoličke novine prema novom 
pothvatu držale rezervirano, pače gdjekad koju neugo¬ 
dnu primijetile. Stvar se megjutim razjasnila, pa su 
uslijed toga prestale navale i sumnjičenja. 

Samo „Katolički List" ustrajao u polemici protiv 
„Pijeva Društva" i njegova organa. Odbor je „Pijeva 
Društva" doduše zaključio, da ne će više odgovarati na 
napadaje „Katoličkog Lista", no taj zaključak ne veže 
mene. Za mene opstoji još poseban razlog, da ovdje 
i javno istupim. Radi se ne samo o dobroj stvari, nego 
i o mojem biskupskom ugledu. Svakomu kršćaninu, 
nekmo li biskupu jest dužnost, da se za svoj dobri 
glas zauzimlje i pred ljudima (II. Kor, 8, 21). Ja sam 
kod osnutka „Pijeva Društva" vodio prvu riječ, pa pada 
i na me dobar dio odgovornosti za ono, što se je pri¬ 
godom osnutka njegova uradilo ili propustilo. A ima 
toga mnogo, čemu se prigovara. 

Zaista, govoriti o „zakulisnom osnivanju" društva, 
o „zakulisnim osnovama osnivača"; u savezu s time 
sumnjičiti osnivače društva, kao da oni tobože rade 
sporazumno s vladom, koja je sve drugo, samo ne po¬ 
pularna, dovikujući hrvatskoj publici: ,,U kolikoj je eto 
milosti to novo društvo u visoke vlade" ; isticati, kako 
se je htjelo „podmuklo iza ledja" „Hrvatstvo" oteti 
sadašnjim njegovim vlasnicima, kako se je na „lukav i 
prepreden način izmamila" poznata izjava Preuzvišenoga; 
predbacivati nam, kako smo mistificirali apostolsku 
nuncijaturu i sv. Stolicu; kako „vučemo javnost za nos"; 
napokon iza odobrenja i blagoslova sv. Oca Pape, kao 
i krčkoga biskupa i preuzv. Nadbiskupa, javno pozivati 
hrvatsku publiku, neka nas se mahne, jer da cjepkamo 
hrvatske katolike, i da bi mogao naš pothvat uroditi 
žalosnim plodom po katolički pokret u Hrvatskoj, te nas 
na taj način prikazivati tajnim saveznicima liberalne 
vlade, izdajicama i katoličke i hrvatske stvari: to su 
ipak osvade, kojima se nanosi i društvu i njegovim 
pokretačima teška nepravda. 

Zato ne mogu, a da se tuj ne osvrnem kao pngla- 
viti pokretač i pokrovitelj „Pijeva Društva" na glavne 
tačke navedenih objeda. 

1. Da je došlo do poznate izjave preuzvišenoga 
Nadbiskupa, sva krivnja i odgovornost pada 
jedino na mene. No postupao sam pri tome posve 
lojalno i kako valja da postupa biskup sa svojim sta¬ 
rijim bratom u Kristu. Dne 8. siječnja t. g., prije nego 
li su se pravila definitivno revidirala i predložila vladi 

na potvrdu, pogjoh Preuzvišenomu, te mu na dugo i 
široko razložih, zašto sam došao u Zagreb, kakva je 
svrha namišljenom „Pijevu Društvu", i kakav bi bio 
program, na kome bi se imalo preosnovati „Hrvatstvo". 
Uslijed toga razjašnjenja Preuzvišeni je na moju molbu 
svojom vlastitom rukom napisao i potpisao izjavu, 
kojom je očitovao svoju volju, da se vlasništvo „hrvat¬ 
stva" od „Tiskovnog Društva" prenese na novo „Pijevo 
Društvo". Ja sam bio toga mnijenja, da Preuzvišeni 
može toliko zahtijevati od „Tiskovnog Društva", budući, 
da „Hrvatstvo" izlazi njegovim novcem, a toga je mni¬ 
jenja bio i Preuzvišeni sam, jer ne bi bio inače stavio 
na „Tiskovno Društvo" takav zahtjev. 

2. Što se tiče „mistifikacije" sv. Stolice, to pada 
odgovornost u prvom redu i opet na mene. Već sutra¬ 
dan iza kako se je održala prva glavna Skupština, te 
se društvo definitivno konstituiralo, otputovali iz Za¬ 
greba u Beč, gdje sam preuzv. apost. Nunciju saopćio 
osnutak i svrhu „Pijeva Društva", te važnost akcije, 
koja se ima da zapodjene društvom i organom njego¬ 
vim. Iza povratka u Krk opet pisah nuncijaturi u istom 
smislu moleći ujedno oddbrenje i blagoslov od sv. Oca 
za društvo i za „Jutro". Uvjeren sam, da će i društvo 
i organ njegov djelovati u onom smislu, kako sam to 
od prvog početka zamislio i zaželio, i kako sam stvar 
prikazao sv. Stolici. Pa kad bi društvo i krenulo dru¬ 
gim pravcem, te ne bi više odgovaralo mojoj namisli, 
meni pravila podjeljuju tako opširna prava i toliku in¬ 
gerenciju na društvo, da mogu društvo opet svrnuti na 
pravi put. Zato sam se za društvo i njegov organ i 
tako odvažno zauzeo, te htio da mu stečem takogjer 
odobrenje šv. Stolice: 

3. Ništa nije podobnije naš pothvat kod hrv. ka¬ 
toličke publike više deskreditirati, nego sumnjičenje, da 
tobože tražimo milosti u visoke vlade, kao da bismo 
bogzna u kakovu savezu s madžaronskom vladom iza 
kulisa snovali protiv katoličkih i narodnih probitaka 
hrvatskih! Zaista, ako smo takovi, onda i nm hrvatski 
narod posvema pravo, da se mahne nas i našega pot¬ 
hvata! Notujmogu hrv. katoličkoj publici 
jamčiti, da tome nije tako. Mi se nijesmo u 
vlade nikada popitali za savjet, niti smo tražili njezin 
savjet i potporu. Mi smo stvar sami zamislili i pokrenuli. 
Moguće je dakako, da si je tkogod na vladi od akcije, 
što se zapodjela „Pijevim Društvom", i od dnevnika, 
koji bi stajao nad strankama političkim, obećavao po¬ 
sebnih koristi: no što mi možemo protiv toga? Mi 
smo naprotiv uvjereni, da će akcija, što se^ zapodijeva 
našim društvom i „Jutrom", postati najizdašnijim ustu- 
kom protiv težnja liberalne vlade, koja ide za tim, ne 
bi li uz pomoć naših domaćih radikala u Hrvatskoj 
nametnula jaram liberalnih i interkonfesijonalnih zakona. 
Prvi je pokušaj — pred dvije godine — uspio. Zašto? Od¬ 
govor prepuštamo razboritim katolicima. Njima će i onako 
jasno biti, što konačno namjeravamo našom akcijom. 

Ne, „Pijevo Društvo" i organ „Jutro" 
neće nikada, a po gotovu ne pod mojim 
pokroviteljstvom, biti štafažom bilo koje 
vlade. Za to jamčim časnom biskupskom 
riječju. Moji su nazori o svjetovnoj vlasti i o zada¬ 
ćama, što ih ova ima da vrši, poznati. Tim je nazorima 
uvijek odgovaralo moje držanje prema visokoj vjadi. 
Ja nijesam jedan od onih, koji bi bilo kako dopuštali, 


da se za ljubav visoke vlade žrtvuju interesi bilo kato¬ 
lički, bilo narodni. U tom pogledu katolička publika 
nema da bude zabrinuta. 

Neka se hrvatski katolici oko „Pijeva 
D r u š t v a" i ,,J u t r a" n e b o j e n i k a k v a zla. Mi 
namjeravamo nasuprot političkim stran- 
čarstvom rascjepk.ane katoličke si 1 u 
katoličkoj misli sjediniti, ese katolički 
osvijestimo i ojačamo, da se or gan i zu¬ 
je mo kao jaka katolička vojska, koja će 
izaći na obranu katoličke stvari. 

Tko nas pak ne može razumjeti i naše nastojanje 
vrijednim držati, da se podupre, nek se barem ustrpi, 
dok vidi i dok se uvjeri, da li smo u istinu takovi, 
kakovima nas neki te neki prikazuju. ,,Quoniam si est 
ex hominibus consilium hoc aut opus, dissolvetur; si 
vero ex Deo est, non poteritis dissolvere illud, ne forte 
et Deo repugnare inveniamini" (Act. 5, 38. 39). 

Ne će biti u ostalom s gorega, ako ovdje.podsje¬ 
timo na poglavlje o katoličkoj crkvenoj disciplini. Na¬ 
valjivati na družtvo i list, koji su se pokrenuli potica- 
jem i pod pokroviteljstvom jednog biskupa; koji su 
stekli odobrenje i blagoslov ne samo biskupa i metro¬ 
polita Hrvatske, nego i samoga sv. Oca Pape; prikazi¬ 
vati to društvo i list štetne za katolički pokret, kako 
neke vrsti izdajstvo narodne stvari, te općinstvo od 
njega odvraćati: u tome ja nazrijevam povredu crkvene 
katoličke stege. Pa i ako bi bilo što da se prigovori, 
to već isti pijetet i poštovanje, što su ga katolici, a 
nekmo li svećenici, dužni biskupima (ma bila megju 
njima i moja malenkost) i sv. Stolici, iziskuje, da se ta¬ 
kova prijeporna pitanja ne iznose na javu — na veselje 
neprijatelja, a na žalost i sablazan svih dobrih katolika. 
Ako „Pijevo Društvo" i „Jutro" u istinu imadu izdaj¬ 
ničke, po katoličku stvar pogubne nakane, ako zatornom 
nastojanju kumuje jedan biskup : dobro, prijavite stvar 
nadležnoj višoj crkvenoj instanciji, sv. Stolici, neka 
ona rasudi, a prestanite smućivati bezazleni kato¬ 
lički puk! 

Ne mogu, a da ovdje ne istaknem činjenicu, kako 
je hrv. kat. mladež, na čelu joj vrli naši akademičari 
u Zagrebu i u Beču, s vatrenim oduševljenjem pozdravila 
naš pothvat. Mislite li zaista, da će taj zanos naše 
mladeži biti na štetu po katolički pokret? Nije li za¬ 
stava „Pijeva Društva" i „Jutra", oko koje se okuplja 
mladež naša, katolička ? Nemojte smućivati mladih, koji 
vjeruju u Krista! (Mat, 18, 6.) Ako se sa strane sijon- 
skih čuvara na ovakav način navaljuje na pobornike 
svete stvari katoličke, ne će li mnogi od onih mladih, 
koje svijet tako zamamljivo nastoji da povuče na svoju 
stranu, mnogi od onih lajika, koji danas stoje uz nas, 
videći sablažnjive prizore u našem taboru, ostaviti nas 
i našu zastavu ? Svrha je „Pijevu Društvu" tako ple¬ 
menita, tako eminentno katolička, da bi bilo odviše i 
jednu samu riječ o tom jošte potrošiti. ,,Jutro( pak, ako 
se bude uregjivalo kao do sada, bit će katoličkoj Hr¬ 
vatskoj pred svim svijetom na čast i ponos. Takav bi 
list i Nijemci s veseljem pozdravili, koji imadu u istinu 
obilnu i lijepu katoličku štampu. 

Zato se upišimo svi u „Pijevo Društvo"; okupimo 
se svi oko naših katoličkih glasila „Jutra" i „Hrvatstva"! 
Ja želim „Pijevu Društvu" i „Jutru" obilati blagoslov 
Božji, te da se što prije opravdaju smjele nade, koje u 

njih stavljaju prijatelji i sumišljenici diljem cijele hrvatske 
domovine! U to ime pomoz Bog! 

Tako plemeniti biskup dr. Mahnić, koji nas svo¬ 
jom apostolskom rieči uprav osvjedočava o dobroti 
zadatka i rada mladoga našeg „Pijeva družtva". 1 mi 
ponovno pozivamo sve naše prijatelje i čitatelje, da se 
upišu u „Pijevo družtvo". Odboru pak „Pijeva družtva“, 
koji je odmah u početku stavljen na vatru kušnje, naš 
od srca pozdrav: Samo junački i uztrajno napried! 
Confortamini etviriliter agite! (I.Mach.2,64.) 

R I ffl. 

Pijo X. o štampi. Nedavno je papa Pijo X. pri¬ 
mio jednog novinara, i medju ostalim ovo mu rekao: 

„Još se ne uvažuje kako treba važnost štampe. 
Niti kler, niti vjernici dosta je ne paze. Starci kažu, da 

je to nekakva novotarija; prije da se je više duša spa¬ 
sio, a manje se brinulo za novine. Brzo i lako je 

kazano: Prije, prije! Ali se ne misli, da prije otrov zle 

štampe nije bio tako razširen kao sada, te da po tom i 
uztuk dobre štampe nije bio tako potreban. kao sada. 
Mi nemamo više prije, već danas. Činjenica je, 
da se danas kršćanski puk zavodi, truje i upropašćuje 
bezbožnom štampom. Uzalud ćete crkve graditi i misije 
ustrojavati, škole podizati i sva druga dobra djela vršiti: 
sva vaša nastojanja uzalud, ako se ne znate služiti 
oružjem lojalne i iskrene štampe katoličke!“ 

Ovih opet dana pisao je Pijo X. biskupu Prohaski i 
knezu Nikoli Esterhazy-u, predsjednicima ugarskoga kato¬ 
ličkog tiskovnog družtva, ovo pismo: 

„Vanredno Nas veseli, da su ugarski katolici uvi¬ 
djeli, kako je pogubni izvor današnjemu tolikom zlu 
rdjavo časopisje, te da su na zadnjem obćem sastanku 
osnovali družtvo, kojemu će biti zadatak: ujedinjenimi 
silami raditi protiv širenja vjeri neprijateljskoga časopisja. 
Naš viek posve pravo nazivamo stoljećem štampe. Ali 
se mora požaliti, da časopisje nije postalo tako silno 
kao neustrašljiv glasnik istine i krjeposti, već baš po¬ 
radi zloporabe, kojom se vodi i zaoštrava boj protiv vjere. 
Uvidjeli smo tu pogibao, te smo odmah u početku upo¬ 
zorili sve zemlje, narode, družtva i pojedince na to, da 
se bez otezanja prihvate djela, ako hoće očuvati Kristo¬ 
vom krvlju posijanu vjeru i krjeposti, što iz nje pro- 
iztječu. Radujemo se, da smo imali uspjeha. A osobito 
Nas oduševljava Austrija, gdje su se naše težnje sa naj¬ 
većom gorljivošću podupirale, i gdje će, nadamo se, 
poći za rukom pogubni taj utjecaj neprijateljskog časo¬ 
pisja ne samo omedjiti i oslabiti, već takocljer uspješno 
i plodonosno odbiti." 

Papine rieči i ponovno jasno izkazane njegove 
misli o načelnoj važnosti katoličkog časopisja moraju 
nas potaknuti na najživlju agitaciju za razširenje i utvr- 
djenje naše katoličke štampe. 


PROSVJETA. 

Babunović Stjepan D. I.: Veliko obećanje Presv. 
Srca Isusova ili Velika Devetnica Spasa. — 8°, str. 224. Zagreb 
1907. Hrv.-katol. tisk. družtvo. Ciena K 1.50. 

Ova dosta obsežna i doista Iiepo opremljena knjiga obilno 
zadovoljava opravdanim zahtjevom, što se u naše kritično i 
ujedno euharistijsko doba stavljaju obzirom na spise ove struke. 
Jednako smjera na temeljitu pouku kao i na praktično štovanje 
Presv. Srca Isusova po češćem primanju svete pričesti, što je 
napokon glavna svrha Spasiteljeva pri »velikom obećanju« (Izp. 
str. 148.). Prema tomu knjiga osim sgodnog uvoda o vrelih 


spisa, o važnijih obećanjih Presv. Srca Isusova i o pojmu čuda, 
vidjenja i objave uobće obuhvaća dva glavna diela uz dodadak 
o svakidašnjem primanju sv. pričesti i raznih molitava u čast 
Presv. Srca Isusova. 

Prvi i kritični dio (str. 33.—116.) bavi se istinitošću i 
vjerodostojnošću »velikog obećanja«, i u tu svrhu razpravlja 
najprije u 3 poglavlja o glavnom orudju Presv. Srca pri ovom 
obećanju, o bi. Margareti Alacoque (Odabranica Božja; Ugled 
bi. Margarete; BI. Margaretu vodi duh Božji). Sliedeća četiri 
poglavlja imaju ove naslove: Veliko obećanje nije izmišljeno ni 
podmetnuto - Riječi velikog obećanja niesu izkrivljene — BI. 
Margareta zna dobro što i kako piše — Povjest velikog obe¬ 
ćanja. Nuždan je bio ovaj kritični dio, da se doskoči predrasu- 
dam o tobožnjoj novosti ovog obećanja, o šutnji nekolikih pisaca, 
o gubitku originalnog pisma Margaretina i o neznatnoj razlici 
teksta u tri sačuvana i istodobna priepisa izvornog pisma. Tko 
pročita ovaj dio, pametno ne može više sumnjati o činjenici ovog 
obećanja i lako će takodjer uvidjeti, zašto se istom u naše vrieme 
obćenito širi pobožnost devet prvih petaka. 

Drugi glavni dio (str. 117.—200.) nije samo poučne naravi, 
kako bismo mogli naslućivati iz obćenitog naslova (Tumačenje...), 
nego je ujedno eminentno parenetičan i praktičan, te može veo¬ 
ma dobro poslužiti za čitav niz propovjedi o velikom obećanju. 
Spomenimo i ovdje naslove pojedinih poglavlja: Neprocjeniv dar 
— Milost konačne pokore — Uvjeti velikog obećanja — Veliko 
obećanje u svjetlu sv. vjereKako kršćanski puk cieni veliko 
obećanje —- Plodovi velikog obećanja — Razni primjeri (svega 
ih ima 13). 

Pisac nije novajlija na književnom polju o pobožnosti k 
Presv. Srcu Isusovu niti u praksi duhovne pastve. Jedno i drugo 
izkustvo izvrstno mu je ovdje poslužilo. Uz to se oslanja na 
priznane auktoritete, kakvi su Nilles, iVermeersch, Charrićre, 
Hattenschwiller i savremenici bi. Margarete Langnet, Croiset i o- 
sobito spisateljice životopisa Margaretina »Vie et oeuvres...« 2. ed. 

Knjiga nije suhoparna razprava, nego je pisana iz života 
za život i veoma popularnim načinom. Uz spomenute vrline 
osobito nam se svidjelo, što pisac ne smatra svoj predmet" ođie- 
Ijenim od same pobožnosti k Presv. Srcu Isusovu (str. 142.), i 
što shvaća prema istini veliko obećanje kao poglavito sredstvo 
za širenje česte i svakidašnje sv. pričesti. Po predgovoru piščevu 
praktična vriednost velikog obećanja za lako širenje pobožnosti 
k Presv. Srcu i čestog primanja svetih sakramenata bila je i 
glavni povod ovomu spisu. Češće su se prije medju hrvatskim 
svećenstvom čule tužbe, da nema sgodnih propoviedi o Presv. 
Srcu Isusovu. Djelo Otca Babunovića u velike će pomoći, da se 
izpuni ta praznina u našoj homiletičkoj literaturi. No i svakog 
štovatelja Presv. Srca Isusova veoma će zanimati i oduševiti 
ova knjiga. Stoga se niti ne čudimo, što je »Veliko obećanje« 
za nekoliko mjeseci našlo već toliko kupaca. 

Ako se gleda na vrline samoga djela, tiska i opreme, ciena 
od K 1.50 doista nije prevelika. 

Nešto ćemo ipak na koncu prigovoriti, da ostanemo objek¬ 
tivni, i da se što bolje dotjera drugo izdanje, što će valjda 
sliediti. Kod definicije čuda (str. 19.) željeli bismo, da se većma 
iztakne vidljivost ili osjetljivost takova vanrednog dogadjaja, 
jer se čisto nevidljivi vrhunaravni dogadjaji, makar bili i riedki, 
ne ubrajaju medju čudesa. Dalje na str. 149. govori se o »po¬ 
vlastici« u odluci od 20. prosinca 1905. Ipak se ovdje ne 
radi o povlastici (privilegiju), već o obćenitoj vlasti i slobodi, da 
svaki vjernik u stanju milosti Božje smije s dobrom naka¬ 
nom pristupati svakidašnjoj sv. pričesti. Izmedju veoma 
riedkih tiskarskih pogrješaka iztičemo Hattenschwuller (passim) 
Vermersch (str. 7. Vermeersch), Guillome (str. 156. Guillaume). 
Nu to su sitnice. Sve u svemu: zadužio je učeni pisac hrvatsku 
katoličku publiku ovim svojim krasnim djelom, i željeti je samo, 
da on i dalje razvije svoju apostolsku djelatnost na ovom knji¬ 
ževnom polju. 

U. Holzmeister D. 1.: Dominus autem Spiritus est. 

2 Cor. 3, 17. Innsbruck, Rauch, 1908. 

Izišla je ovih dana pod gornjim naslovom njemačka knji¬ 
žica sa 104 strane. U toj se knjižici temeljito i svestrano tu¬ 
mači smisao rieči sv. Pavla: »Dominus autem Spiritus est«, t. 
j. da ovdje rieč Dominus znači Bog, a rieč Spiritus Duh 
sveti, te se tim dokazuje Božanstvo Duha svetoga, kako 
su to i sv. Otci već prije 1500 godina dokazivali protiv heretika 
onog vremena. Neki ipak dogmatičari, n. p. Pesch (Praelectiones 
dogm. sv. II. str. 74.) rabe ovu rečenicu kao dokaz za duhovnost 
Božju. — Tko se bavi eksegezom, rado će se pozabaviti ovom 
učenom knjižicom. 


Odgovorni urednik dr. Ivan Šarić. 


Izdaje Kaptol Vrhbosanski. 


Tiskara Vogler i drugovi u Sarajevu. 

Novi ženitbeni dekret „Ne temere“ 

(Nastavak i svršetak). 


V. Uvjeti za dopuštenost ženitbe u redovitom slučaju. 

„Dopušteno puk prisustvuju, 

§ 1. kad zakonito budu na čistu o slobodnom 
stanju ženjenika, držeći što se po pravu ima držati; 

§ 2. kad povrh toga budu na čistu o prebivalištu, 
ili barem o mjesečnom boravku jednog ili drugog od 
ženjenika u mjesta ženitbe; 

§ 3. ako li se dogodi, da župnik i mjestni Ordi¬ 
narij dopušteno ne prisustvuju ženitbi, treba im dopu¬ 
štenje vlastitog župnika ili Ordinarija od jednog ili 
drugog ženjenika, osim ako je po sriedi težka nužda, 
koja neka od njega izpriča. 

§ 4. Gledam na bezkućnike, izvan slučaja nužde, 
župniku neka nije dopušteno prisustvovati njihovim ze¬ 
nit bam, osim ako je stvar prijavio Ordinariju ili sveće¬ 
niku od njega ovlaštenu, te izmolio dopuštenje prisu¬ 
stvovanja. 

§ 5. U bilo kojem pak slučaju neka se ima za 
pravilo, da se ženitba sklapa pred župnikom zaručnice, 
osim ako izpričava koji pravedan razlog. 11 

U redovitom slučaju ženitbe zahtieva dekret za 
njezinu dopuštenost sliedeće uvjete: 

U § 1. gledom na izpit ženjenika: 

1) Da može župnik (Ordinarij) dopušteno (bez 
grieha) prisustvovati ženitbi, mora se prije izpitom 
osvjedočiti, da su ženjenici u „slobodnom stanju “. Tom 
riečju ne razumieva se samo to, da ženjenici (ili jedan 
od njih) niesu već s drugom osobom u braku, nego se 
razumieva uobče, da su slobodni od svake ženitbene 
zaprieke i zabrane (impedimentum dirimens et impe- 
diens). — Amo pripada takodjer dužnost župnikova 
pobrinuti se za potrebno navješćivanje ženitbe, za po¬ 
trebite dokumente, za eventualnu dispenzaciju i t. d. 

2) Riečmi „držeći što se po pravu ima držati“ 
propisuje dekret, da mora župnik u ovoj stvari obdr- 
žavati eventualne diecezanske i druge crkvene zakone, 
koji gledom na zaručnički izpit, navješćivanje ženitbe, 
dispenzu i t. d. ostaju nepromienjeni. 

U§ 2. gledom na pripadnost ženjenika: 


1 ) Dakako župnik (Ordinarij) u svojem teritoriju 
valjano prisustvuje svakoj ženitbi (ako joj se ne pro¬ 
tivi koja druga ženitbena zapreka), podanika i nepo- 
danika. Ali ne takodjer dopušteno. Da mu je prisu¬ 
stvovanje takodjer dopušteno, mora se prije osvje¬ 
dočiti, da imadu obojica ženjenika ili barem jedan od 
njih u njegovoj župi (diecezi) prebivalište ili da barem 
mjesec dana u njoj već borave. 

2 ) Dekret govori samo o prebivalištu ( domicilium ). 
Priješnji „quasi-domiciliam“ nepoznat mu je. Dakle ga 
ukida te mjesto njega uvodi „barem mjesečni boravak u 
t. j. boravak od 30 dana. 

Razlika. — Ptije imao je župnik (Ordinarij) pravo 
(valjano ) prisustvovati ženitbi, ako su ženjenici (ili barem 
jedan od njih) u njegovoj župi (diecezi) imali prebi¬ 
valište ili quasi-domicilium. — Sada ima pravo (do¬ 
pušteno) prisustvovati sbog prebivališta ili mjesečnog 
boravka. 

Ova je razlika jasna i važna. 

Jasna: jer ,,quasi-domicilium“ postoji u tom, da netko 
a) na nekom mjestu boravi, b) sa nakanom tamo ostati kroz 
znatan dio godine (4—6 mjeseci kažu moralisti). Od dana dakle,, 
kad ova dva uvjeta postoje, zadobije netko ,,quasi-domiđlium“, 
pa makar istom jedan dan boravio na dotičnom mjestu. De¬ 
kret „Ne temere“ zahtieva pak boravak „barem od mjesec 
dana“; za nakanu dotične osobe, hoće li dulje vremena tamo 
ostati ili ne, dekret ne pita. - Važna je razlika: jer ako bi 
zaručnici (ili jedan od njih) imali doduše nakanu ostati dulje 
vremena na nekom mjestu, ali ne bi tamo faktično još mje¬ 
sec dana boravili, župnik bi njihovoj ženitbi nedopušteno pri¬ 
sustvovao. Nasuprot prisustvuje dopušteno, ako barem mjesec 
dana borave u njegovoj župi, imali pri tom ovaku ili onaku 
nakanu; tako bi n. pr. dopušteno prisustvovao ženitbi kupa¬ 
lišnoga kojeg gosta, koji je u kupalištu boravio mjesec dana 
samo s tom nakanom, da se izlieči. 

U § 3. gledom na nepripadnost ženje¬ 
nika: 

1) U protivnom pak slučaju, kad nitko od že¬ 
njenika ne bi imao u župi (diecezi), gdje se ženitba 
sklapa, ili prebivališta ili ne bi barem mjesec dana tamo 
boravio, mora imati dotični župnik (Ordinarij) za do¬ 
pušteno prisustvovanje dozvolu od „vlastitog župnika 

ili Ordinarija “ t. j. od onoga, u čijoj župi (diecezi) 
ženjenici ili barem jedan od njih imadu prebivalište ili 
gdje barem mjesec dana borave. 

Na ovom mjestu dolazi rieč „vlastiti župnik “ (pa- 
rochus proprius) prvi i zadnji put u dekretu. Ali u 
drugom značenju, nego se je prije uzimala: 

Razlika. — Prije bio je parochus proprius župnik 
prebivališta ili quasi-domicilija -- Sada je to župnik 
prebivališta ili mjesta, na kojem ženjenik barem mjesec 
dana boravi. 

A što je još važnije, donosi sobom drugu poslje¬ 
dicu. — Prije je bila ženitba, koja nije bila sklopljena 
pred vlastitim župnikom, nevaljana (izuzevši delegaciju). 
— Sada je ženitba pred nevlastitim župnikom bez do¬ 
zvole vlastitog župnika nedopuštena, ali je valjana ; treba 
samo, da joj župnik unutar svoje župe prisustvuje. 

Pa zato: Prije je morao imati nevlastiti župnik 
gledom na nepodanike delegaciju, da je takova ženitba 
valjana, bila. — Sada mora unutar svoje župe imati 
samo dopuštenje („indigent licentia"), jer ženitba je i 
bez ove dozvole valjana, samo je nedopuštena (illicita). 

2 ) Ali i gledom na nedopuštenost ženitbe sa strane 
nevlastitog župnika (Ordinarija), pripušta dekret iznimku, 
a to je „težka nužda“ („nisi gravis intercedat necessi- 
tas“). Takova težka nužda bila bi, ako se n. p. ženitba 
bez težke štete ne bi mogla odgoditi pa sbog toga ne 
bi bilo dosta vremena, da se zamoli dozvola od vla¬ 
stitog župnika. U tom slučaju dakle i nevlastiti župnik 
dopušteno prisustvuje, a da ne treba dozvole od strane 
vlastitog župnika. Za svoju sigurnost župnik (nevlastiti) 
tražit će od stranaka kakav dokaz (najbolje pisan), da 
je u slučaju sbilja postojala težka nužda. Dobro će ta- 
kodjer biti, ako u knjizi ženitbt to zabilježi. 

Opazka. 

Ako ima vlastiti župnik dovoljan razlog, može dakako 
odbiti molbu, kojom nevlastiti župnik ženjenika traži od njega 
dozvolu za dopušteno prisustvovanje. Nu takav razlog ne bi 
bila ,,excidens stola“, koja u dobivenog dopuštenja pripada 
nevlastitom župniku (izp. čl. V § 3. sa čl. X). No bilo da vla¬ 
stiti župnik odbije dozvolu s razlogom ili bez razloga, župnik 
nevlastiti, kojemu je bila molba za dopuštenje odbijena, obratit 
će se na Ordinarija, ili takodjer na vlastitog župnika drugog 
ženjenika u slučaju, da je jedan iz ove, drugi iz one župe. 

U § 4. gledom na bezkućnike: 

Gledom na ženitbu bezkučnika, t. j. gledom na 
ženjenike, koji nemaju nigdje niti prebivališta niti bo¬ 
rave na jednom mjestu barem mjesec dana, valja dr¬ 
žati ovo : Ako jedan ženjenik ima prebivalište ili boravi 
barem mjesec dana u kakvoj župi, ali drugi je bezkućnik, 
onda župnik, čijoj župi barem jedan ženjenik pripada, 
može eo ipso dopušteno prisustvovati toj ženitbi (vidi 
čl. V § 2.'. Ali ako su obojica bezkućnici, onda župnik 
ne može dopušteno prisustvovati, nego treba da stvar 
prijavi svojemu Ordinariju, ili svećeniku od Ordinarija 


za to ovlaštenu, te od jednog ili drugog zamoli dozvolu. 
Tim se dakle nalaže Ordinariju, da po potrebi, osobito 
u većih gradovih ili u krajevih, gdje se ženitba bez¬ 
kućnika češće dogadja, ustanovi svećenike ( n. p. dekane 
ili druge svećenike), koje će ovlastiti da daju spome¬ 
nutu dozvolu. 

Ali i ovdje je (kao u § 3.) izuzet slučaj nužde, 
gdje dakle župnik dopušteno prisustvuje ženitbi bez¬ 
kućnika bez svake dozvole. 

U § 5. gledom na župnika zaručnice: 

1) Ako je zaručnik iz jedne župe, a zaručnica iz 
druge, onda postavlja dekret „za pravilo “, da neka 
ženitbi prisustvuje župnik, u čijoj župi ima zaručnica 
prebivalište, ili gdje ona barem mjesec dana boravi. 

2) Premda se tiče i ovaj propis dopuštenosti že¬ 
nitbe, pa bi dakle župnik zaručnika nedopušteno pri¬ 
sustvovao ženitbi, ipak se u praksi župnik o taj propis 
ne će tako lako ogriešiti. Jer dekret veli „osim ako 
izpriča koji pravedan razlog “ („aliqua iusta causa“). 
Ne zahtieva dakle „težku nuždu" (kao u § 3.) ili 
„nuždu" (kao u § 4.), nego pravedan razlog. Takav 
pak pravedan razlog jest korist ženjenika, njihova udo¬ 
bnost i t. d. 

Vi. Ženitba pred delegiranim svećenikom. 

„Župnik i mjestni Ordinarij mogu dati dozvolu 
drugom odredjenom i izvjestnom svećeniku, da prisustvuje 
ženitbam unutar granica njihova teritorija. 

Ovlaštenik pak, da valjano i dopušteno prisustvuje, 
dužan je držati granice naloga, i pravila za župnika i 
mjestnog Ordinarija gore ustanovljena pod br. IV i V“. 

U redovitom slučaju [vidi čl. III, 1d)] ženitba može se 
sklopiti pred župnikom (Ordinarijem) [čl. IV i V], a može se 
takodjer sklopiti pred svećenikom, kojega je župnik (Ordinarij) 
za prisustvovanje ovlastio (delegirao) [vidi tekst 111. članka). 
O ovom slučaju govori dekret u našem VI. članku. U prvom 
odsjeku našega članka upotrebljava doduše tekst dekreta rieč 
„dozvolu", („licentiam"), jer je to rieč šireg značenja, te sadrži 
u sebi / „dopuštenje" (potrebito za dopuštenost ženitbe) / „ovla- 
štenost" (delegaciju, potrebitu za valjanost ženitbe). Delegirani 
naime svećenik mora kod svojega prisustvovanja ovršiti sve, 
što je potrebno za dopuštenost i valjanost ženitbe; to se već 
samo po sebi razumije, a to i dekret izriekom iztiče u drugom 
odsjeku VI. članka. —■ Iz rieči „ ovlaštenik“ (,,de/egatus“) u dru¬ 
gom odsjeku našega članka jasno je, da govori dekret u VI. 
članku o ženitbi pred delegiranim svećenikom. 

1) Tko može delegirati? — Onaj, koji može 
sam valjano prisustvovati ženitbi, a to je župnik (ili onaj, 
koji ima isto pravo, kao on, vidi čl. II) i Ordinarij. Jer 
delegirati nekoga ne znači ništa drugo, nego mjesto 
sebe postaviti drugoga, da obavi koji čin. Iz toga se 
takodjer vidi, da i dozvolu za dopuštenje ženitbe ne 
može nitko dati, nego onaj koji sam dopušteno pri¬ 
sustvuje ženitbi, a to je „vlastiti župnik“ („parochus 
proprius“). Vidi čl. V, § 2. i 3., i dotično tumačenje. 

A po § 5. u čl. V stoji na prvom mjestu župnik zaru¬ 
čnice, od kojega dakle ( osim pravednog razloga) valja 
moliti dozvolu za dopušteno prisustvovanje. 

2) Kada može delegirati? — Ali iz toga jasno 
je i to, da župnik (Ordinarij) može valjano delegirati samo 
onda, ako sam valjano prisustvuje, t. j. samo pod uvjeti 
izraženimi u čl. IV, t. j. od dana posjeda nadarbine ili 
nastupljene službe; samo onda, ako nije sam javno i 
imenito izobćen; samo onda, ako nije silom ili težkim 
strahom prinužden na podjeljenje delegacije; samo unu¬ 
tar granica svojega teritorija. 

Nu ovaj posljednji uvjet vriedi, ako je ovlaštenik 
običan svećenik. Jer ako je župnik ili Ordinarij, može 
takodjer u svojem teritoriju prisustvovati ženitbi, a ne 
mora prisustvovati unutar teritorija onog župnika (Or¬ 
dinarija), koji ga je delegirao. Može u svojem teritoriju 
valjano prisustvovati, jer po čl. IV § 2. svaki župnik 
(Ordinarij ) u svojem teritoriju valjano prisustvuje ženitbi 
podanika i nepodanika. Može u svojem teritoriju dopu¬ 
šteno prisustvovati, jer po čl. V § 3. nije za to ništa 
potrebito, nego dozvola vlastitog župnika (Ordinarija), 
koja se dakako i izvan granica župe može podieliti. 

3) Tko može biti delegiran? — a) Samo 
svećenik, a ne n. p. djakon. — b) Samo „odredjeni i iz- 
vjestni“ („determinatus et certus“ ) svećenik. To se pak 
sbiva tako, da onaj, koji delegira, označi ili ime i stalež (n. 
p. N. N. kateheta u N.); ili jedino ime (n. p. N. N.), 
samo je potrebito, da se ta osoba ne može zamieniti 
sa drugom kojom osobom istoga imena, koja se možebit 
u istom kraju nalazi; ili samo stalež (n. p. prvi kapelan 
u N.). Na isti način može biti delegirano više svećenika 
na jedanput (n. p. župnik sarajevski i njegov kapelan; 
svi čč. oci franjevci u Visokom i t. d.). — Samo ona 
dakle delegacija jest od sada zabranjena i ništetna, 
koja ne naznačuje na odredjen način osobe n. p. ako bi 
se kazalo: ovoj ženitbi može kojigod svećenik pri¬ 
sustvovati. 

4) Kada može biti delegiran? — a) Onda, 
ako obdržava granice naloga, jer ovlaštenik ima moć 
samo u toliko, u koliko mu ju daje onaj, koji ga ovlašćuje. 
— b) Onda, ako izvršuje ono, što je župniku (Ordinariju) 
samome u čl. IV i V gledom na valjanost i dopuštenost 
ženitbe propisano. Za valjano prisustvovanje zahtieva 
se, da nije javno i imenito izobćen ili suspendiran; da 
prisustvuje [ako sam nije župnik, nego obični svećenik, 
kapelan, (vidi čl. VI, 2)] unutar granica teritorija one 
osobe, koja ga ovlašćuje; da niti silom niti težkim stra¬ 
hom sapet traži privolu ženjenika. Za dopušteno prisu¬ 
stvovanje zahtieva se, da bude i on na čistu u pogledu 
slobodnog stanja ženjenika i njihova prebivališta ili ba¬ 
rem mjesečnog boravka. Nu dakako obično će ovu stvar 
izpitati župnik, te o tom izviestiti ovlaštenog svećenika. 
Ali pošto dekret veli, da ovlaštenik mora takodjer držati 


ovo, što je u čl. V gledom na dopuštenost prisustvo¬ 
vanja propisano, to iz toga sliedi, da može župnik (Or¬ 
dinarij) takodjer ovlašteniku to izpitivanje prepustiti. 

Razlika. — Prije se je mogla dati delegacija ta¬ 
kodjer na neodredjeni način, tako, da je bilo ženjenikom 
slobodno izabrati svećenika po volji. — Sada valja 
delegacija samo onda, ako se odredjen i izvjestan sve¬ 
ćenik označi. 

Prije se je mogla dati delegacija takodjer imenito 
i javno izobćenom ili suspendiranom svećeniku. — Sada 
to više ne može biti. 

Opazke 

Pošto smo protumačili uvjete za valjanost i dopuštenost 
ženitbe pred župnikom (Ordinarijem) i delegiranom svečenikom, 
bit će možda' zgodno, ako dano tumačenje na nekih primjerih 
razjasnimo. Slučaj ženitbe pred Ordinarijem izostavit ćemo po¬ 
radi jasnoće, pošto o njem isto vriedi, što i o župniku. Kad u slie- 
dećih primjerih velimo, da je netko iz ove ili one župe, razu- 
mievamo, da u dotičnoj župi Hi ima prebivalište /// boravi u 
njoj mjesec dana. 

1) Obojica ženjenika iz župe su grada Sarajeva; ženitba 
se sklapa pred župnikom na Stupu u njegovoj župi: za valja¬ 
nost ženitbe ne treba nikakve delegacije; za dopuštenost ženitbe 
potrebna je dozvola župnika sarajevskog. 

2) Obojica ženjenika iz župe su grada Sarajeva; ženitba 
se sklapa u župi na Stupu, ali pred župnikom sarajevskim : za' 
valjanost ženitbe potrebna je delegacija župnika stupskog; za 
dopuštenost ženitbe ne treba nikakve dozvole, jer se sklapa pred 
vlastitim župnikom. Razumije se, da će sarajevski župnik ob¬ 
znaniti stupskog o ženitbi, što bude dakako već time, da ga za 
delegaciju moli. 

3) Obojica ženjenika iz župe su sarajevske; ženitba se 
sklapa u župi stupskoj, ali pred župnikom travničkim: za valja¬ 
nost ženitbe potrebna je delegacija župnika stupskog; za dopu¬ 
štenost ženitbe potrebna je dozvola župnika sarajevskog. 

4) Zaručnik je iz župe sarajevske, zaručnica je iz župe 
stupske; ženitba se sklapa pred župnikom travničkim u njegovoj 
župi- za valjanost ženitbe ne treba nikakve delegacije; za do¬ 
puštenost ženitbe potrebna je dozvola ili župnika stupskog na 
prvom mjestu, pošto je župnik zaručnice,///župnika sarajevskog. 

5) Zaručnik je iz župe sarajevske, zaručnica je iz župe 
stupske; ženitba se sklapa pred župnikom sarajevskim u nje¬ 
govoj.župi : za valjanost ženitbe nije potrebita nikakva delegacija; 
za dopuštenost ženitbe treba dozvola župnika stupskog, osim 
ako postoji pravedan razlog, da se sklopi ženitba pred župnikom 
zaručnika. 

6) Zaručnik je iz župe sarajevske, zaručnica je iz župe stup¬ 
ske; ženitba se sklapa pred župnikom travničkim, ali u župi 
sarajevskoj; za valjanost ženitbe potrebita je delegacija župnika 
sarajevskog; za dopuštenost ženitbe potrebita je na prvom 
mjestu dozvola župnika stupskog, jer je župnik zaručnice, ili 
župnika sarajevskog na drugom mjestu; osim ako ima prave¬ 
dan razlog, da se ženitba sklopi pred župnikom zaručnika, t. j. 
u župi sarajevskoj. 

7) Zaručnik je iz župe sarajevske, zaručnica je iz župe 
stupske; ženitba se sklapa pred jednim katehetom-svećenikom 
iz Sarajeva i to u kapelici prošteništa na Kondjilu, što leži u župi 
komušinskoj: za valjanost ženitbe potrebita je delegacija žup¬ 
nika komušinskog; za dopuštenost ženitbe potrebita je dozvola 
župnika stupskog (kao župnika zaručnice) na prvom mjestu, 
ili župnika sarajevskog na drugom mjestu. 

8) Obojica ženjenika imaju prebivalište u župi sarajevskoj, 
ali zaručnica boravi 3 tjedna u župi stupskoj; ženitba se sklopi na 
Stupu pred jednim katehetom-svećenikom sarajevskim : za valja¬ 
nost ženitbe potrebita je delegacija župnika stupskog; za dopu- 
štenost ženitbe potrebita je dozvola župnika sarajevskog. Ako 
pak u našem slučaju zaručnica boravi mjesec dana u župi stupskoj, 
onda župnik stupski daje i delegaciju za valjanost i dozvolu za 
dopuštenost ženitbe; ali se može ta dozvola tražiti takodjer od 
župnika sarajevskog. 

Razumije se, da u svih ovdje nabrojenih slučajih osim 
župnika, može dati delegaciju za valjanost ženitbe Ordinarij, 
u kojega se diecezi nalazi župa, u kojoj se ženitba sklapa, a 
dozvolu za dopuštenost ženitbe Ordinarij, u kojega diecezi imaju 
obojica ženjenika ili jedan od njih prebivalište Hi boravak od 
mjesec dana. 

VII. Vanredan način ženitbe u pogibli smrti. 

„Kad prieti pogibao smrti, gdje se ne može imati 
župnik, ili mjestni Ordinarij, ili svećenik od jednog ili 
drugog ovlašten, da se pomogne savjesti i (donese li 
slučaj) pozakonjenju djece, može se ženitba sklopiti 
valjano i dopušteno pred kojimgod svećenikom i dvoji¬ 
com svjedoka “ 

Osim ženitbe u redovitih životnih prilikah, kod kojih de¬ 
kret za javnost i valjanost ženitbe zahtieva prisustvovanje 
župnika ili Ordinarija ili delegiranog svećenika, a osim ovih 
osoba za svaki slučaj dvojicu svjedoka, spominje dekret već u 
čl. III dvie iznimke. U čl. VII i VIII govori izriekom o tih iznimkah. 

Prva iznimka jest u vanrednom slučaju, gdje se 
ženitba sklapa u pogibli smrti (čl. VII). Za taj slučaj 
valja držati: 

1) Takodjer u pogibli smrti potajna ženitba jest 
nevaljana-, zato i za ovaj slučaj zahtieva dekret 
svećenika i dva svjedoka. Ali za javnost ženitbe u spo¬ 
menutom slučaju dekret ne zahtieva, da bude uviek 
osim dvojice svjedoka prisutan župnik ( Ordinarij ) ili 
svećenik od jednog ili drugog delegiran, nego zahtieva 
to samo za slučaj, kada je župnik (Ordinarij) ili dele¬ 
giran svećenik prisutan, ili može biti pozvan, ili se barem 
može od župnika (Ordinarija) delegacija zamoliti. 

2) Ako pak to ne može biti, ako ne preostaje toliko 
vremena, da bi se ta delegacija mogla zamoliti, onda je 
bez svake delegacije ženitba valjana i dopuštena pod 
tim uvjetom, da se sklopi pred kojimgod svećenikom i 
dvojicom svjedoka. Dekret veli „coram quolibet sacer- 
dote“, dakle i pred svećenikom, koji je javno i imenito 
izobćen ili suspendiran. Po čl. IV, § 1. skupa sa čl. VI 
ne bi se ni za ovaj slučaj mogao delegirati imenito i 
javno izobćen ili suspendiran svećenik; ali za slučaj, 
gdje takova delegacija nije potrebita, jer ne preostaje 
vremena, da se zamoli, može i takav svećenik valjano 
i dopušteno prisustvovati ženitbi. — Razumije se, da taj 
nedostatak vremena ne valja prosugjivati tačnošću ma¬ 
tematičkom, nego moralnom. 

3) Velika ta povlastica može se upotrebiti u po¬ 
gibli smrti („imminente periculo mortis“). Dekret ne veli 
,,in articulo mortis“. Dakle se može upotrebiti ne samo 


onda, gdje zaručnik (zaručnica, ili takodjer njih oba¬ 
dvoje) umire, nego i onda, ako sbilja postoji pogibao 
smrti, pa makar i dotična osoba još i nadalje živjela, 
kao što to biva kod srčanih bolesti; ili n. p. kod že¬ 
stoke upale pluća, gdje bi nazočan svećenik razložito 
sudio, da bolestnik ne će tako dugo živjeti, da bi se 
mogli učiniti potrebni koraki kod župnika (Ordinarija), 
i u sličnih primjerih. 

4) Razloge, iz kojih se može takova vanredna ženitba 
pred kojimgod svećenikom valjano i dopušteno sklo¬ 
piti navodi dekret sam. Dva su to razloga: Prvi „da 
se pomogne savjesti" (,,ad consulendum conscientiae“); 
amo pripada slučaj, ako su ženjenici dosada živjeli u 
konkubinatu ili civilnom braku: pa i onda, ako je jedan 
drugomu occasio proxima ad peccandum te nije mo¬ 
guće ovu priliku odstraniti. — Drugi je razlog, „da se 
pozakone djeca, ako ih ima“ (,,ad consulendum [si casus 
ferat] legitimationi prolis“). — Osim ovih dvaju raz¬ 
loga, dekret ne pozna drugih. Ako dakle ne postoji niti 
jedan niti drugi, onda se ženitba na spomenuti način 
ne može sklopiti. 

5) Dekret u ovom članku samo gledom na jav¬ 
nost ženitbe dopušta naznačenu modifikaciju gledom 
na svećenika. Što se dakle tiče dispenze ženitbenih 
zapreka, ostaje i nadalje stvar nepromienjena, t. j. svećenik 
mora od Ordinarija ili od sv. Stolice zamoliti dispenzu 
od ženitbene zapreke, i istom nakon dobivene dispenze 
može se ženitba valjano sklopiti. *) 

*) Quoad dispensationem hane in periculo mortis revo- 
cetur in memoriam amplissima potestas, concessa episeopis a 
Leone XIII. decreto S. Officii 20. Februarii 1888, quod sic habet: 
„Sanctitas Sua benigne annuit pro gratia, qua locorum Ordinarij 
dispensare valeant sive per se, sive per ecc/esiasticam perso- 
nam šibi benevisam aegrotos in gravissimo mortis periculo 
constitutos, quando non suppetit tempus recurrendi ad S. Sedem 
super impedimentis quantumvis publicis matrimonium 
iure ecclesiastico dirimentibus, excepto sacro presbyteratus 
Ordine et affinitate iineae rectae ex copula licita proveniente. 
[Archiv fiir Kirchenrecht LIX. (1888) pg. 473], - Nota autem, 
hane facultatem concedi nonnisi relate ad illos aegrotos in 
periculo mortis existentes, qui in concubinatu actu vivunt 
vei matrimonium mere civile contraxerunt. Quod patet ex re- 
petitis S. Officii deelarationibus; et etianr loco citato videri po- 
test. Latius igitur patet facultas contrahendi matrimonium in 
periculo mortis a decreto „Ne temere" statuta, quam facultas 
dispensandi Episeopis 20. Febr. 1888 concessa. Haec enim ad 
legitimandam tantummodo prolem non se extendit, sed requirit, 
ut ii tantum dispensentur, qui actu in concubinatu vivunt. 
Porro per deelarationem datam a Congr. S. Officii 1. Martii 1899, 
quo die responsum missum est ad locorum Ordinarios, patet, 
„ecclesiasticam personam šibi benevisam" esse paroehum, 
cui Ordinarius hane potestatem subde/egare potest, idque ha- 
bituaiiter seu pro omnibus casibus; attanien solumođo tune, 
quando desit tempus ad ipsos Ordinarios recurrendi et periculum 
sit in mora [Archiv f. Kirchenr. LXI1 (1889) pg. 3671. Tempus 
'recurrendi ad S. Sedem ordinarie reputatur 3 circiter hebdo- 
madas; ut autem ad Ordinarium recurratur 7 circiter dies re- 

6) Ako pogledamo čl. IX § 3., vidjet ćemo, da ima 
za slučaj ženitbe u pogibli smrti svećenik, koji prisu¬ 
stvuje, ujedno sa samima ženjenicima nakon sklopljene 
ženitbe tu dužnost, da se pobrine, te se sklopljena že- 
nitba što prije zabilježi u knjizi ženitbi i u knjizi kršte- 
nih. Velimo „ujedno", (,,in solidum") t. j. ako se ne bi za 
to pobrinuo svećenik, moraju se pobrinuti sami ženjenici. 

VIII. Vanredan način ženitbe u pomanjkanju propisanog 
svećenika. 

„Ako se dogodi, da se u kojem kraju ne može 
imati župnik ili mjestm Ordinarij, ili svećenik od njih 
ovlašten, pred kojim se može sklopiti ženitba, pa to 
stanje traje već ima mjesec, može se ženitba valjano i 
dopušteno sklopiti izdanom od ženjenika formalnom 
privolom pred dvojicom svjedoka .“ 

Drugi slučaj vanredne ženitbe postoji onda, ako u 
kojem kraju nema već mjesec dana župnika (Ordinarija) 
ili od njih delegiranog svećenika, koji su dekretom pro¬ 
pisani svećenici. 

1) Ako su dakle ženjenici u takovih prilikah, da 
ženitbe svoje ne mogu sklopiti pred župnikom (Ordina¬ 
rijem) ili pred delegiranim svećenikom, onda mogu že- 
nitbu valjano i dopušteno sklopiti bez svakog svećenika, 
ali samo uz dva bitna uvjeta: 

a) Prvi uvjet jest, da sklope ženitbu „pred dvo¬ 
jicom svjedoka “. Ako dakle ne bilo nikakva svjedoka, 
ili ako bi bio samo jedan svjedok, ženitba bi i u tom 
slučaju bila nevaljana. I u tom dakle slučaju potajna 
ženitba, t. j. ženitba bez svakog svjedoka, ili samo pred 
jednim svjedokom jest nevaljana. 

Gledom na kakvoću svjedoka, dekret ne zahtieva 
ništa posebno ; valja dakle o njih držati to, što prirodni 
zakon zahtieva o njih; to smo gore (vidi tumačenje 
čl. II, 2 b) prilikom zaruka spomenuli o njih. 

b) Drugi uvjet jest, da ova nemogućnost “ sklo- 

quiruntur. Quando igitur hoc tempus desit, Ordinarius respective 
parochus, qui reapse facultatem acceperunt, potestate hac 
uti possunt, — Tandem a/ios sacerdotes, confessarios, capel- 
lanos, Ordinarius potest subde/egare, attamen non generaliter, 
sed pro particulari aliquo času. Hoc patet ex principiis iuris, 
quibus delegatus a S. Pontifice (in nostro času Ordinarius) sub- 
delegare potest, nisi hoc expresse prohibitum esset; quod in re 
nostra valet nonnisi quoad habitualem subdelegationem. 

Posse Episcopum dispensare in periculo mortis in impe- 
dimentis dirimentibus occu/tis, consentientibus in hac re the- 
ologis, certum est. 

Notum est, recentiori tempore Episcopos per speciale 
indultum accipere potestatem dispensandi in impedimento im- 
pediente mixtae religionis, praestitis utique, etiam in periculo 
mortis, necessariis cautelis. Quae dispensatio olim S. Pontifici 
reservata erat. 

Hine, quod praxin attinet, sacerdos fere semper ■ ex- 
cepto duplici času supra memorato dispensationem ab im- 
pedimentis matrimonialibus ab Ordinario suo accipere potest, 
quin sit necessarius recursus ad S. Sedem. 


piti ženitbu pred župnikom (Ordinarijem) ili delegiranim 
svećenikom postoji već mjesec dana {„u mense iam 
perseveret“ ); inače je ženitba nevaljana. — 
Dakle je nevaljana, ako se sklopi u slučaju, da ta „ne¬ 
mogućnost" postoji n. p. istom 3 tjedna, pa makar se 
i predvidjalo, da sigurno još dulje vremena ne će 
biti ni župnika (Ordinarija) ni delegiranog svećenika. 
Nu ako je prošao potpun mjesec, a jednog od spome¬ 
nutih triju svećenika nema, nije potrebito dulje vremena 
čekati na tog svećenika, pa makar se znalo, da će se 
sutradan moći pred njim sklopiti ženitba;nego se može 
ženitba i prije toga valjano i dopušteno sklopiti pred 
dvojicom svjedoka. 

2) Vanjskih kakvih obreda za takovu ženitbu ne 
zahtieva dekret. Veli jednostavno, da je ženitba va¬ 
ljano i dopušteno sklopljena time, da se izda od že¬ 
njenika formalna bračna privola pred dvojicom svje¬ 
doka. Nije dakle ni potrebito, da se takova ženitba 
pismeno sklopi. 

3) „ Nemogućnosti ‘ ove dekret tačnije ne tumači. 

Ništa se drugo ne veli, nego „ako se župnik (Ordinarij) 

ili delegirani svećenik ne može imati 11 („si haberi non possit"). 
Jasno je, da je prije svega tim izražena tako zvana „impossi- 
bi/itas physica“, koja će često postojati u misijah, gdje je spo¬ 
menuti koji svećenik samo nekoliko puta na godinu nazočan. 
A/i mislimo, da ne ćemo pogriešiti, ako kažemo, da dekret tako 
zvanu „impossibilitas mora/is“ (t. j. veliku potežkoću) ne će 
izk/jučiti. To držimo sbog toga, jer su rieči dekreta sasvim 
obćenite; valjaju dakle i za „moralnu nemogućnost;" pa bi po¬ 
radi toga, ako bi ova nemogućnost bila izuzeta, dekret to i 
označio. Onda sbog toga, jer su i prije novoga ženitbenog de¬ 
kreta temeljiti autori držali, da i u takovoj moralnoj nemo¬ 
gućnosti ženitba može biti sklopljena bez vlastitog župnika, 
koji je bio po dekretu „Tametsi" za valjanost ženitbe potrebit. 
Tako ji. p. kaže kanonist Wernz: „Immunes sunt a servanda 
forma Tridentina in ćontractu matrimoniali etiam catholici, si 
parochus aut alius legitimus Superior generaliter a communitate 
aut nul/atenus aut nonnisi difficillime et pericuiosissimt... 
adiri potest;... nihiiominus ad valorem matrimonii salteni prae- 
sentia duorum testium requiritur.“ (Wernz, Jus decretalium, 
tom. IV pg. 265 sq.). Nu dekret „Ne temere" u tom pogledu 
sigurno ne će da pooštri prijašnje ženitbeno pravo,, kako se to 
može jasno vidjeti iz „razlika", što ćemo ih odmah donieti. 

Takova „moralna nemogućnost" bila bi n. p., ako 
bi se tko u pogibao života stavio time, da ide poradi 
ženitbe k župniku ili delegiranom svećeniku, (slučaj je 
taj praktičan, ako koja akatolička vlast prieči obćenje 
vjernika sa svećenici, kao n. p. u Rusiji); ili ako bi 
bilo drukčije veoma težko („difficillime" veli Wernz) 
tamo ići sbog vrlo dalekog i težkog puta. Držimo dakle, 
da je ženitba i onda, ako takova moralna nemogućnost 
već mjesec dana traje, valjana i dopuštena, samo ako 
se sklopi pred dvojicom svjedoka. 

4) Već prije dekreta „Ne temere 1 '. kanonisti su 
pomanjkanje svećenika držali kao dostatan razlog, da 
za valjanost ženitbe nije potrebito prisustvovanje vla- 



118 


Br. 7. — Vrhbosna. — 1908. 


stitog župnika ili delegiranog svećenika. Ali gledom na 
„nemogućnost" ovu zahtievali su, da je spoljašna t. j. 
postojeća za sve ljude u kojem kraju („generaliter a 
communitate adiri non potest", Wernz), a ne da je samo 
privatna ili postojeća za jednu samo ženitbu. Samo 
jedan ili drugi (n. p. Ballerini) držali su, da valja ova 
iznimka takodjer za privatnu nemogućnost. Nu dekret 
„Ne ternere" ne čini ove razlike; dapače je svojim ob- 
ćenitim tekstom izključuje. 

5) Ako pogledamo čl. IX. § 3. vidjet ćemo, da 
imaju za slučaj ženitbe u pomanjkanju propisanog sve¬ 
ćenika, dvojica svjedoka, što prisustvuju ujedno sa ženje- 
nicima samima nakon sklopljene ženitbe tu dužnost, da se 
pobrinu, te se sklopljena ženitba što prije zabilježi u 
knjizi ženitbi i u knjizi krštenih. Velimo „ujedno", t. j. 
ako se ne bi za to pobrinuli svjedoci, moraju se po¬ 
brinuti sami ženjenici. 

6) Dobro će biti, ako u tom slučaju 'ženitbe ože¬ 
njeni zatraže kasnije, kad se desi prilika, svećenički 
blagoslov. No svećeniku ovomu valja imati pred očima, 
da se onda ne sklapa ženitba, pošto je već sklopljena. 
Pa sbog toga već oženjeni ne će opetovati bračne 
privole. 

Razlika. — Prije nije bilo izričnog zakona za 
ženitbu u pomanjkanju propisanog svećenika, premda 
su kanonisti, više manje megju sobom se razilazeć, 
ovaj slučaj priznavali. — Sada postoji izričit zakon, 
koji na odredjen način, označujuć takodjer tačno vrieme 
od mjesec dana za to potrebito, priznaje ovaj slučaj. 

Prije se zahtievalo za taj slučaj spoljašnje po¬ 
manjkanje propisanog svećenika, a ne samo privatno 
od strane jedne ili druge osobe. — Sada nema više 
ove razlike, nego dekret priznaje ženitbu valjanom.i u 
jednom i u drugom slučaju pomanjkanja. 

IX. Što treba činiti nakon sklopljene ženitbe? 

,.§ 1. Nakon sklopljene ženitbe, župnik ili njegov 
zamjenik neka odmah upiše u knjizi ženitbi imena že- 
nitbenih svjedoka, mjesto i dan sklopljene ženitbe, i drugo, 
prema načinu propisanom u knjigah obrednih ili od 
vlastitog Ordinarija ; i to makar da je drugi svećenik 
ili od njega ili od Ordinarija ovlašten prisustvovao 
ženitbi. 

§ 2. Osini toga neka župnik zabilježi takodjer u 
knjizi krštenih, da je ženitbeni drug toga i toga dana 
sklopio ženitbu u njegovoj župi. Ako je ženitbeni drug 
gdje drugdje bio kršten, župnik ženitbe neka o skloplje¬ 
nom braku ili sam ili preko biskupske kurije izviesti 
župnika krštenja, da se unese ženitba u knjigu krštenja. 

§ 3. Kadgod se sklapa ženitba po propisu pod 
br. VII ili VIII, svećenik u prvom slučaju, svjedoci u 
drugom, dužni su in solidum sa ženjenicima, pobrinuti 


se, da se sklopljeni brak što prije zabilježi u propisanih 
knjigah.“ 

Da se javnost ženitbe što lakše dokaže i svaka 
potajna ženitba što bolje izključi, propisuje dekret u 
ovom članku, što mora župnik ili njegov zamjenik činiti 
nakon sklopljene ženitbe. „Zamjenik župnikov“ razu- 
mieva se jedna od onih osoba, koje dekret „ izjednačuje“ 
pravomu župniku, (vidi čl. II i dotično tumačenje). Kako 
se vidi, svrha ovoga propisa jest važna (finiš gravis), 
pa sbog toga strogo obvezuje u savjesti one osobe,, 
kojim se propis nalaže. 

Članak se dieli na 3 paragrafa: 

1) U§1 propisuje se, da valja sklopljenu 
ženitbu upisati u knjizi ženitbi Upisuje onaj župnik 
(ili zamjenik njegov: administrator, provizor i t. d.), u 
čijoj se je župi ženitba sklopila. A to i onda, ako nije 
prisustvovao on, nego koji delegiran svećenik. Za slučaj,. 
da je Ordinarij prisustvovao ženitbi, dekret ne veli 
izriekom, tko da upisuje. Ali bit će prema svrsi ovoga 
članka, ako kažemo, da upisuje župnik ženitbenog mje¬ 
sta ; prema tomu odmah će mu se saobćiti od strane Or¬ 
dinarijata podatci, koje treba zabilježiti. 

Dalje dekret označuje ono, što valja zabilježiti, a 
to su : imena oženjenih i svjedoka, mjesto i datum že¬ 
nitbe, i drugo n. p. ime svećenika, koji prisustvuje. 

Za način, kako valja upisivanje izvršiti, vriede pro¬ 
pisi u ritualu ili posebnim kojim zakonom od vlastitog 
Ordinarija izdani. 

Dekret propisuje, da sve ovo župnik odmah („sto¬ 
tim") zabilježi, da ne bi pridošlimi poslovi zabrinut 
zaboravio na upisivanje. Propis ovaj nije izdan bez po¬ 
trebe ! 

2) U § 2 propisuje se, da mora župnik 
takodjer u knjizi krštenih zabilježiti sklopljenu u njego¬ 
voj župi ženitbu. Potražit će dakle u toj knjizi mjesto, 
gdje je zabilježeno krštenje zaručnika i zaručnice, pa 
kod jednog i drugog u opazci na kraju zabilježiti sklo¬ 
pljenu ženitbu, n. p. sklopio (sklopila) je toga i toga 
dana, mjeseca i godine, na tom i tom mjestu ženitbu 
s tom i tom osobom. — Propis ovaj gledom na krstnu 
knjigu nije prije za svu Crkvu postajao. 

Ako se je krštenje obojice dogodilo u župi samoj,. 
gdje se ženitba sklapa, onda stvar nema nikakve pote¬ 
škoće. Teže je, ako su oženjeni ili jedan od njih na 
drugom mjestu kršteni. Za taj slučaj propisuje dekret, 
da župnik ženitbe stvar na mjesto krštenja prijavi. To 
može učiniti ili neposredno sam ili posredovanjem Or¬ 
dinarijata. 

Pošto dekret izriekom ne označuje, koji je io Or¬ 
dinarijat, slobodan je župnik to učiniti ili po vlastitom 
svojem Ordinarijatu, ili Ordinarijatu, u kojega se diecezi. 
nalazi mjesto, gdje je dotična osoba bila krštena. — 

Pošto je ova stvar važna, bit će svakako dobro, ako 
župnik, koji je poslao viest župniku krštenja, zatraži od 
njega pismenu potvrdu, da je viest primio. Pismenu tu 
potvrdu mogao bi sačuvati. 

Razlika. — Prije je bilo potrebito sklopljenu že- 
nitbu zabilježiti u knjizi ženitbT. — Sada se mora za¬ 
bilježiti ne samo u knjizi ženitbT, nego i u knjizi krštenih. 

3) U § 3 propisuje se, da se mora zabilježiti 
takodjer ženitba sklopljena u pogibli smrti i a pomanj¬ 
kanju propisanog svećenika. To upisivanje čini se u 
knjigah (ženitbT i krštenih) one župe, unutar koje granica 
ženilba se sklopila-, odnosno za slučaj, da su ženjenici 
kršteni izvan župe ženitbe, u knjizi krštenih one župe 
gdje su kršteni. Dužnost što prije stvar dotičnomu žu¬ 
pniku prijaviti imaju ove osobe: u pogibli smrti 
svećenik, koji prisustvuje, i ženjenici sami (vidi čl. 
VII); u pomanjkanju propisanog svećenika 
svjedoci i ženjenici sami (vidi čl. Vili). Dekret veli, da 
postoji u obojem slučaju za dotične osobe dužnost in so- 
lidum, t. j. u obadva slučaja obadvie strane tamo spo¬ 
menutih osoba moraju se za to brinuti, i ako to ne 
čine osobe s jedne strane ( svećenik, svjedoci), moraju 
ovo činiti osobe s druge strane ( ženjenici sami). Pošto 
je stvar prijavljena, župnik će odmah ženitbu upisati u 
knjizi ženitbT i u knjizi krštenih ;a ako je potrebno, 
ženitbu će prijaviti dalje na mjesto krštenja. 

X. Kazne protiv župnika, koji povriede taj zakon. 

„Župnici, koji budu povriedili ovdje dosad propi¬ 
sano, neka se kazne od Ordinarija prema načinu i 
težkoći krivice. A osim toga ako su čijoj ženitbi prisu¬ 
stvovali protiv propisa u § 2 i 3 br. V, štolarinu neka 
ne prisvoje sebi, već neka ju ptipošlju vlastitom župniku 
onih, koji su sklopili ženitbu.“ 

Tko prestupi zakon, taj se ima kazniti. Zato i 
dekret, pošto je postavio zakon, stavlja i kazne protiv 
onih, koji bi taj zakon povriedili. LJ toj stvari dekret 
„Ne teinere" troje iztiče: 1) kako se ima kazniti; 2) 
tko se ima kazniti; 3) za što se ima kazniti. 

1) Kako se ima kazniti: 

Kazne, što ih dekret navješćuje, dvojake su: Prvo 
neodredjene, t. j. takove, kojih dekret sam ne ozna¬ 
čuje, nego ih prepušta slobodnoj volji Ordinarija, da 
izabere one, koje bude on sudio kao sgodne prema 
većem ili manjem prestupku. Drugo jedna odredjena 
kazna, koja postoji u tom, da župnik, koji povriedi § 
2 i 3 u V. članku toga dekreta, nema pravo na štola¬ 
rinu, nego ju mora povratiti vlastitom župniku, t. j. 
onome, u čijoj župi imadu ženjenici prebivalište ili gdje 
barem mjesec dana borave. U spomenutih paragrafih 
propisuje se, da mora biti župnik, prije nego prisustvuje 
ženitbi, na čistu, da imadu obojica ženjenika ili barem 
jedan od njih u njegovoj župi prebivalište ili da barem 


mjesec dana tamo borave (čl, V § 2); ako pak nijedan 
od ženjenika nema u njegovoj župi niti prebivališta niti 
barem mjesečnog boravka, onda mora za dopušteno 
prisustvovanje imati dozvolu ili od Ordinarija ili od 
župnika one dieceze, odnosno župe, gdje imadu obojica 
ženjenika ili barem jedan od njih svoje prebivalište ili 
gdje barem mjesec dana borave (čl. V § 3). 

Dužnost štolarinu povratiti vlastitom župniku že¬ 
njenika jest ex i us ti ti a; dakle prema veličini štolarine 
ili sub gravi ili sub levi. Dekret bo veli: „emolumenta 
stolae sua ne faciant", t. j. oduzima se župnicima 
svako pravo na štolarinu za ovaj slučaj, kada bez potre¬ 
bne za to dozvole, prisustvuju ženitbi osoba, kojih 
nijedna u njihovoj župi nema niti prebivališta niti barem 
mjesečnog boravka. — Povratiti moraju štolarinu; 
zato ako preko štolarine, taksom propisane, štogod do¬ 
biju ,,ad personam“ radi osobnog odnosa prema ženje- 
nicima, toga ne moraju povratiti. 

Gledom na povraćanje štolarine ništa se ne pro¬ 
pisuje za slučaj, ako je nevlastiti župnik prisustvovao 
ženitbi osoba, od kojih je jedna iz tudje župe A sbog 
prebivališta tamošnjeg, a druga je iz tudje župe B sbog 
mjesečnog tamo boravka. Kome dakle mora župnik, koji 
nedopušteno prisustvuje, povratiti štolarinu? Zar mora 
dieliti? Držimo, da ima „ćete ris paribus“ preče 
pravo župnik prebivališta-, dakle će štolarinu njemu 
povratiti. Tako bismo sudili „secundum sensum com- 
munem“. Dekret ne pravi razlike medju njima; zato je 
napokon nevlastiti župnik slobodan u tome, kojemu 
izmedju njih da povrati štolarinu. — Samo valja pri¬ 
pomenuti, da ima preče pravo župnik zaručnice-, jer čl. 
V § 5 zahtieva, „da se ženitba sklapa pred župnikom 
zaručnice, osim ako izpričava koji pravedan razlog “; 
ako dakle postoji takav razlog ( što će obično i posto¬ 
jati), onda župnik zaručnice nema prečeg prava. 

Dekret ,,/Ve temere“ ovimi svojimi kaznami ukiaa pri- 
ješnje kazne, što ih je postavio tridentski ženitbeni dekret. Dekret 
,,Tametsi“ postavio je protiv župnikd i drugih svećenika, 
koji bi bez delegacije prisustvovali ženitbi nepodanika, kaznu 
suspenzije. Rieči njegove jesu: ,,Quod si quis parochus vel 
a/ius sacerdos, sive regularis sive saecularis sit . . . a/teritis 
parochiae sponsos sine iUorum parochi iicenfia matrimonio 
coniungere aut benedicere ausus fuerit, ipso iure tamdiu sus- 
pensus maneat, quamdiu ab Ordinario eius parochi, qui matri¬ 
monio interesse debebat, seu a quo benedictio suscipienda erat, 
absolvatur." Kazna suspenzije ukinuta je, premda „Ne temere“ 
izriekom to ne kaže; a to zato, jer kad se promieni zakon, 
promieni se i kazna. Po priješnjem zakonu samo vlastiti župnik 
(parochus proprius) mogao je valjano prisustvovati ženitbi, te 
je dakle župnik trebao delegacije sa kompetentne strane, ako 
je prisustvovao nepodanikom; po novom pak ženitbenom zakonu 
za valjanost ženitbe nije potreban parochus proprius, nego se 
ovaj zahtieva samo za dopuštenost ženitbe. Prije dakle ne¬ 
kompetentan župnik prisustvovao je nevaljanoj ženitbi, te se 
zato kaznio suspenzijom. Sada takav župnik prisustvuje nedo¬ 
puštenoj ženitbi, te se više na kazni suspenzijom. 

2) Tko se ima kazniti? 

Dekret izriekom govori samo o župnicih, koji bi 
zakon povriedili („parochi ... puniantur“). Zar dakle 
druge svećenike n. p. delegirane kapelane, katehete i t. d., 
koji bi bez potrebite dozvole nedopušteno prisustvo¬ 
vali ženitbi, ne će kazniti. Držimo, da ih ne će. Tuma- 
čitelji dekreta doduše u tom pitanju niesu istoga 
mnienja. Jedni o toj stvari ni ne govore; drugi protežu 
kazne takodjer na druge svećenike osim župnika. Kard. 
Gennari veli, da se kazne ove protežu samo na župnike 
(ali svakako i na one, koji se u čl. II. njim izjednačuju). 
Razloga za tu tvrdnju ne navodi. Mislimo, da bi vrie- 
dio taj razlog: Ženitbeni dekret jest „strictae interpre- 
tationis“, a to osobito u našem pitanju, gdje se radi o 
kaznah, koje su „materia odiosa". No po znanom ju- 
ridičkom principu: Odiosa sunt restringenda, ima se u 
tumačenju rieči ostati kod njihova strogog značenja 
ako nema razloga, koji bi to branio; rieč pak „paro- 
chus“ naznačuje župnika u strogom značenju rieči 
svoje, a ne takodjer druge svećenike. — Nadalje: Kao 
podkrepu ovomu dokazu iztičemo, da dekret svuda 
vrlo tačno razlikuje svećeničke osobe (vidi n. p. čl. II, 
III, IV, V, VI, VII, VIII); dakle ne bi najedanput ovaj 
svoj način tačnoga govorenja ostavio, nego bi bio 
izriekom kazao, ako je htio protegnuti kazne i na druge 
svećenike, a ne samo na župnike. 

Ovu svoju tvrdnju razumijemo iznajprije gledom 
na kaznu vratiti štolarinu. I sbilja: po crkvenom pravu 
ima samo župnik pravo na štolarinu (ako nije u ko¬ 
joj diecezi šta posebno naredjeno), a to i onda, ako 
koji drugi svećenik mjesto njega obavi čin, za koji je 
propisana štolarina; dakle i kazna stigne samo žup¬ 
nika. — Jasno je dakle, što mislimo : Ako delegirani 
svećenik ne dobije štolarinu, onda ju ne mora ni Vra¬ 
titi. Ako pak (prama posebnom pravu koje dieceze) 
dobije štolarinu, može ja zadržati i onda, ako je pri¬ 
sustvovao ženitbi protiv propisa našeg dekreta. 

Što se tiče neodredjenih kazna ovoga dekreta, 
koje on propušta slobodnoj volji Ordinarija, jasno je, 
da može Ordinarij prema svojoj uvidjavnosti kazniti i 
drugoga delegiranog svećenika, osim župnika, prema 
veličini njegova prestupka. No to pravo ima Ordinarij 
po svojoj redovitoj već jurisdikciji; ali mu dekret „Ne 
temere“ ne nalaže nove dužnosti, da to čini. 

Opazka. Tridentski dekret ,,Tametsi“ naredio je kazne 
takodjer protiv svjedoka, i samih ženjenika, koji bi prisus¬ 
tvovali potajnoj ženitbi. Propis glasi: „Insuper . . . et testes, 
qui sine parocho vel sacerdote huiusmodi contractui (matrimo- 
niali) interfuerint, nec non ipsos contrahentes graviter arbitrio 
Ordinarii puniri praecipit.“ O svjedocih i ženjenicih g/edom na 
kazne dekret „Ne temere“ ne govori. Dakle im ne nalaže 
kazne; ni za vanredan slučaj ženitbe u pogibli smrti ili u po¬ 
manjkanju propisanog svećenika ne nalaže im posebne kazne, 
ako bi propustili pobrinuti se, da se ona ženitba u župskih 


knjigah zabilježi. Ali može i njih Ordinarij kazniti „vi iurisdic- 
tionis ordinariae“; no dekret „Ne temere“ u tom pogledu ne 
nalaže mu nove dužnosti. 

3) Za što se ima kazniti? 

Krivnja, radi koje župnici upadaju pod ove kazne, 
jest po riječih dekreta u tom, ako „budu povriedili 
ovdje dosad propisano 11 (,,qui heic hactenus praescripta 
violaverinP). Ove riječi odnose se na neodredjene ili 
Ordinarijevoj uvidjavnosti prepuštene kazne. Protežu 
se dakle na čitav zakon „Ne temere 11 , bilo gledom na 
zaruke, bilo gledom na ženitbu. — Odredjena kazna, 
vratiti štolarinu, proteže se samo na slučaj nedopušte¬ 
nog prisustvovanja ženitbi, i to jedino na onaj, 
koji je u čl. V § 2 i 3 izražen, t. j. ako župnik pri¬ 
sustvuje ženitbi nepodanikd bez kompetentne dozvole. 
Dakle se ne proteže takodjer na druge slučaje ne¬ 
dopuštenog prisustvovanja, koji su u čl. V izraženi, t. j. 
ako župnik prisustvuje ženitbi bez ženitbenog izpita, 
tako da nije bio prije na čistu, da nema ženitbenih 
zapreka i zabrana (§ 1), ako izvan slučaja nužde pri¬ 
sustvuje ženitbi bezkučnika, a da nije imao potrebne za to 
dozvole (§ 4), ako bez pravednog razloga prisustvuje 
ženitbi župnik zaručnika , a ne župnik zaručnice (§ 5). 
Isto tako se ova novčana kazna ne proteže na i koji 
drugi propis našega dekreta. 

Razlika. — Prije je postojala odredjena kazna 
suspenzije „ipso facto“ za župnika i drugog svećenika, 
koji bi bio prisustvovao ženitbi nepodanika bez dele¬ 
gacije vlastitog župnika njihova. — Sada je ukinuta 
suspenzija, te postoji odredjena kazna vratiti štolarinu 
vlastitom župniku ženjenika, ali postoji samo za župnika, 
koji bi prisustvovao ženitbi nepodanika bez dopuštenja 
vlastitog župnika njihova. 

Prije je bilo Ordinarijem strogo naloženo, da kazne 
po svojoj uvidjavnosti župnike i druge svećenike i svje¬ 
doke i ženjenike same, koji bi bili prisustvovali potaj¬ 
noj ženitbi ili ju sklopili, — Sada se ova dužnost Or¬ 
dinarijem nalaže samo naprema župnikom, koji bi po¬ 
vriedili novi zakon ženitbeni ma u kojoj stvari. 

XI. Tko je novomu ženitbenom dekretu podvrgnut? 

„§ 1. Ustanovljenimi gore zakoni vezani su svi 
u katoličkoj crkvi kršteni i oni, koji su se na nju obra¬ 
tili iz hereze ili shizme (makar ili ovi, ili oni od iste 
poslije odpali), kadgod medju se sklapaju zaruke ili 
ženitbu. ■ 

§ 2. Takodjer valjaju za iste gore spomenute ka¬ 
tolike, ako sklapaju zaruke ili ženitbu sa katolici bilo 
krštenimi bilo nekrštenimi, i to takodjer nakon dobive¬ 
nog već oprosta od zapreke mješovite ženitbe ili razlike 
vjere ; osim ako je za koje posebno mjesto ili kraj 
drugčije ustanovljeno od sv. Stolice. 

§ 3. Akatolici bilo kršteni bilo nekršteni, ako se 

medju sobom obvezuju, niesu nigdje vezani da drže 
katolički način zaruka ili žemtbe. 

Od velike je važnosti ovaj posljednji članak, u 
kojem se odredjuje, tko da je podvrgnut novomu že- 
nitbenom dekretu. Dvie vrsti osoba razlikuje dekret: 
s jedne strane katolike, s druge strane nekatolike, bilo 
krštene (heretike, shismatike), bilo nekrštene. 

Nekatolike same ne podvrgava sebi nikako, t. j. 
ako oni sami medju sobom sklapaju ili zaruke ili že- 
nitbu, slobodni su i valjane su im nepismene takodjer 
zaruke, i valjana im je takodjer potajna ženitba. — 

Podvrgava dakle sebi katolike (i to, kako ćemo 
vidjeti u Opazci k § 1., za sad samo katolike latinskog 
obreda). No dva slučaja ovdje su moguća: 

a) Obojica ženjenika katolici su ; onda su podvrgnuti 
dekretu u cielom njegovu objamu bilo gledom na zaruke, 
bilo gledom na ženitbu; a nema toga kraja na čitavom 
svietu, gdje katolici latinskog obreda sklapajući medju 
se ili zaruke ili ženitbu ne bi bili podvrgnuti novomu 
dekretu. 

b) Jedan je katolik, a drugi je nekatolik; onda su 
na isti način podvrgnuti cielomu dekretu, osim ako 
nije gdje od sv. Stolice ustanovljen izu¬ 
zetak. U tumačenju §. 2. vidjet ćemo, da taj izuzetak 
za sad postoji samo u Njemačkoj, a nigdje 
drugdje. 

§ 1. Katolici megju sobom. 

Ovdje dekret tumači, koga da razumieva pod 
imenom katolik. Jesu to četiri vrsti osoba: 

1) Svi oni, koji su bili krsteni u Crkvi katoličkoj 
t. j. svi oni, koji su hotjeli da budu krstom pripojeni 
Crkvi katoličkoj; bilo da su to samo hotjeli, jer su 
primili krst, nakon što su već došli k razumu, bilo da 
su to hotjeli oni, koji su ih na krst donieli, pošto oni 
sami još niesu imali uporabu razuma. Sve ove možemo 
nazivati katolike prvobitne, u razlici od katolika kon¬ 
vertita. Dakle ne broju se medju katolike oni, koji 
su bili krsteni u crkvi heretičkoj ili shizmatičkoj, te 
su u istoj ostali do onog momenta, kad sklapaju že¬ 
nitbu. Riečmi „krsteni u crkvi heretičkoj ili shizma¬ 
tičkoj" razumijemo na isti naćin, kao malo prije, one, 
koji su ili vlastitom voljom ili voljom drugih hotjeli 
biti pripojeni toj crkvi. 

2) Svi oni, koji su se obratili iz hereze ili shizme 
na vjeru katolićku. Razumije se, da su ovi obraćenici 
morali biti valjano krsteni u herezi ili shizmi. Jer ako 
još niesu bili valjano kršteni, onda pripadaju pod 
tačku 1), t. j. niesu obraćenici, nego katolici prvobitni. 

Ovdje su dva slučaja moguća: Ili su se obratili, 
nakon šio su došli k razumu (obraćenici u strogom 
smislu ove rieči); ili su se obratili još onda, kad niesu 
imali razuma, t. j. od prve mladosti bili su uzgojeni u 


katoličkoj vjeri (obraćenici u širem smislu ove rieči). 
I jedni i drugi broje se medju katolike. 

3) Svi prvobitni katolici, pa makar da su oni 
prije ženitbe odpali od vjere katoličke. Medju katolike 
dakle (gledom na podvrgnuće pod novi ženitbeni zakon) 
broje se svi apostati, bilo da su odpali na herezu, 
shizmu, židovstvo, islam, poganstvo, bdo da odpadom 
niesu pristupili nikojemu vjerskom družtvu, nego su se 
proglasili ateisti, slobodoumnicf, ljudmi bez svake kon¬ 
fesije : dakle kod svih ovih zaruke i ženitba valjane su 
samo onda, ako su sklopljene prema propisom dekreta 
,,/Ve temere“. Princip ovaj: Jedanput katolik ostaje 
uviek katolik i pred Bogom i pred ljudmi, proveden je 
ovom tačkom dekreta u čitavoj svojoj logičnoj kon- 
sekvenciji. Odpadnuće od vjere katoličke nepravedno je: 
nepravedni taj čin neka ne donosi odpadnikom polak- 
šicu t. j. oslobodjenje od crkvenog zakona gledom na 
javnost zaruka i ženitbe. 

1 ovdje su dva slučaja moguća: Ili su odpali slo¬ 
bodno od vjere katoličke, nakon što su došli k razumu 
te podpuno znajući, što rade (odpadnici u strogom 
smislu rieči). Jasno je, da o njih prije svega vriedi, 
što smo malo prije kazali. Ili su odpali od vjere kato¬ 
ličke, prije nego su došli k razumu, t. j. od prve mla¬ 
dosti svoje bili su uzgojeni u akatolicizmu; ili takodjer 
u godinab, kad su već došli k razumu, ali još niesu 
bili sviestni čitavoj važnosti svojeg „odpadnuća", tako 
da su bez podpunog poznanja i bez podpune slobode, 
riečju bez težke subjektivne krivnje odpali (odpadnici 
u širem smislu rieči). 

Zar se dakle i ovi odpadnici u širem smislu rieči 

broje medju katolike gledom na dekret „Ne temere“? _ 

Ako na stvar gledamo samo teoretički, jasno je, da 
su i ovi odpadnici katolici: jer bili su jedanput pri¬ 
pojeni Crkvi katoličkoj — pa ih od nje otrgnuti ne 
može nitko. Ali ako na stvar gledamo sa praktičkog 
stanovišta, t. j. ako pitamo, zar Crkva sbilja hoće pod¬ 
vrgnuti takodjer ove odpadnike, onda odgovor nije tako 
jasan. Jer u tom slučaju oni su bez svake krivnje, ili 
barem bez težke krivnje, pa se sbog toga čini, da bi 
mogli uživati polakšicu, t. j. da bi mogli sklopiti zaruke 
i ženitbu, a da niesu vezani novim ženitbenim de¬ 
kretom. 

Pošto rješenje toga pitanja ovisi od volje sv. Crkve, koja 
ih može podvrgnuti, ali ih može takodjer osloboditi, ne’može 
se stvar ,,a priori riešiti, nego samo autentickim odgovorom 
kongregacije Koncila, koja je ovaj dekret izdala. I sbilja gene¬ 
ralni vikar kurski (Chur u Švicarskoj) predložio je Kongregaciji 
sljedeće pitanje: ,,An teneatur statutis legibus (Art. XI) acatho- 
licus nupturiens, qui infans olim in Ecc/esia catholica bapti- 
zatus, post mortem matris catholicae a patre acatholico in hae- 
resi a prima pueritia educabatur.“ [Analecta eccl. XVI. (1908) 
pg. 13.] Tačnog odgovora na ovo baš pitanje Kongregacija 
m/e dala. No u istoj sjednici Kongregacije, kada je bilo 
stavljeno ovo pitanje, bilo je stavljeno takodjer sasvim isto pi- 

tanje, samo od druge strane (iz Njemačke). Pitanje glasi: ,,V. 
Num in imperio Germaniae catholici, qui ad sectam haereticam 
vel schismaticam transierunt, vel conversi ad fidem catholicam 
ab ea postea defecerunt, etiam in iuvenili vel infantili aetate, 
ad valide cum persona catholica contrahendum adhibere de- 
beant formam decreto Ne temere statutam, ita scilicet ut con- 
trahere debeant coram parocho et duobus saltem testibus. Et 
quatenus affirmative; — VI. An, attentis peculiaribus circum- 
stantiis in imperio Germaniae existentibus, opportuna dispen- 
satione provideri oporteat." A Kongregacija je odgovorila na 
ova dva pitanja u sjednici od 1. veljače 1908. in Romana et 
Aliarum : „Resp. Ad V. Affirmative. — Ad VI. Negative, ideogue 
servetur decretum Ne temere“. — 

Kongregacija dakle i ove odpadnike u šireni smislu 
smatra kao katolike te ih podvrgava ženitbenom de¬ 
kretu, odnosno ne će, da bi se za takove odpadnike 
molila dispenza od našeg dekreta, nego hoće, da ga i 
oni obdržavaju. Mogao bi dakako tko reći, da ova pre¬ 
suda vriedi za spomenute u mladosti svojoj odpadnike 
samo u Njemačkoj, gdje ima posebnih prilika. No ipak 
mislimo, da ne ćemo baš pogriešiti, ako kažemo, da 
se po smislu i shvaćanju Kongregacije ne samo a Nje¬ 
mačkoj nego svuda smatraju kao katolici, te se de¬ 
kretu „Ne temere “ podvrgavaju takodjer oni, koji su 
bili u Crkvi katoličkoj kršteni, ali su odmah a prvoj 
svojoj mladosti bili uzgojeni u akatolicizmu. Bili su 
katolici — ostaju katolici gledom na dekret „Ne te¬ 
mere“, prem da su mimo svoje volje od Crkve kato¬ 
ličke odpali. 

4) Svi, koji su se, u herezi ili shizmi kršteni, na 
katoličku vjeru obratili, pa makar da su onda opet od 
Crkve katoličke odpali. 1 ti opetovni odpadnici ostaju 
podvrgnuti novom ženitbenom zakonu: Jedanput su se 
na katoličku vjeru obratili — ostaju iza svojeg obra¬ 
ćenja uviek katolici gledom na dekret „Ne temere", pa 
makar oni opet Crkvi katoličkoj ledja okrenuli. 

Opazka. 

Katolika imamo dvie vrsti: katolici latinskog obreda i 
katolici iztočnog obreda. Već gore (na početku tumačenja članka 
XI) spomenusmo, da dekret obvezuje za sad samo katolike 
latinskog obreda (kojemu takodjer pripadaju glagoljaši), a da 
katolici iztočnog obreda novim dekretom za sad niesu još 
vezani. Evo autentične presude u toj stvari od strane kon¬ 
gregacije Koncila od 1. veljače 1908. in Romana et Aliarum. 
Tri pitanja bila su u toj stvari stavljena: 

a) „1. An decreto „Ne temere" adstringantur etiam ca¬ 
tholici ritus orientališ. Resp. Ad 1. Quoad catholicos ritus 
orieniaiis nihil esse immutatum." Dakle o zasukali i ženitbi 
katolika iztočnog obreda megju sobom valja i nadalje suditi 
kao prije; valjaju im dakle nepismene zaruke-, valjaju ini 
potajne ženitbe u onih dakako krajevih, gdje tridentski dekret 
„ Tametsi“ nije proglašen-, a ne valjaju, gdje je proglašen. — 

b ) Crkva dakako mogla bi proširiti dekret .„Ne temere “ 
takodjer na katolike iztočnog obreda; pa zato je stavljeno u 
savezu sa prvim ovo drugo pitanje -. „Et quatenus, negative; II. 
Utrum ad eosdem decretum extendere expeđiat. — Resp. Ad li. 
Ad S. Congregationem de Propaganda Fide.“ — Kongregacija 
Koncila na ovo pitanje nije odgovorila, nego je odlučila,, da se 


pitanje predloži na razsudu kongregaciji de Propaganda Fide, 
koja je odredbom Pija IX. od 6. siečnja 1862. kompetentna vlast 
u poslovih iztočnog obreda. No „Propaganda 11 do sada nije 
ovog pitanja riešila-, pa zato velimo: za sad dekret „Ne te¬ 
mere" ne obvezuje katolike iztočnog obreda. 

c) Katolici latinskog obreda vezani su; katolici iztočnog 
obreda niesu vezani: tu odmah nastaje vrlo interesantno pi¬ 
tanje: A jesu li katolici latinskog obreda vezani i onda, ako 
sklapaju ženitbu (ili zaruke) sa katolici iztočnog obreda ? To 
je treće od gore spomenutih pitanja: „III. Utrum validum sit 
matrimonium contractum a catholico ritus latini cum catholico 
ritus orientalis, non servata forma ab eodem decreto (to jest 
„Ne temere “) statuta. — Resp. Ad III. Ddata et exquiratur 
votum duorum Consu/torum, qui prae ocu/is habeant leges 
hac de re vigentes quoad Orienta/es.“ Odgovor znači: Medju- 
tim Kongregacija presudu na ovo pitanje odgadja, te odlučuje, 
neka se pitanje na novo predloži dvojici konzultoia kongrega¬ 
cije Koncilia; a ovi neka stvar dobro prouče, imajući pred očima 
zakone, koji gledom na ženitbu i njezinu javnost postoje u ka¬ 
tolika iztočnog obreda. 

Po znanom principu ,,de individuitate contractus matri- 
monialis", koji se je u pitanjih gledom na tridentski dekret 
„Tametsi“ (odnosno na „impedimentum clandestinitatis") uviek 
upotrebljavao, čovjek bi očekivao afirmativan odgovor na stav¬ 
ljeno pitanje. Ova nerazdjeljivost bračnoga kontrakta imala je 
tu posljedicu, da za slučaj, kad jedan ženjenik nije bio vezan 
dekretom ,,Tametsi“, ni drugi nije bio vezan, t. j. bila je va¬ 
ljana ženitba medju njima sklopljena, pa makar da je bila po¬ 
tajna ili protiv dekreta „Tametsi 

Taj slučaj imademo u našem pitanju. Ipak Kongregacija 
nije odmah na pitanje afirmativno odgovorila, nego je odgovor 
odgodila: bilo da je to činila radi posebnih prilika, koje kod ka¬ 
tolika iztočnog obreda vladaju, bilo da ne će u našem pitanju 
spomenuti princip o nerazdjeljivosti bračnoga kontrakta apli¬ 
cirati. Jer jedanput smo taj princip u našem dekretu već imali, 
t. j. ■ u čl. V, § 2, 3, 4, gdje može župnik dopušteno prisustvo¬ 
vati ženitbi bez svake dozvole, ne samo onda, ako su obojica 
njegovi vlastiti župljani, nego i onda, ako je samo jedan nje¬ 
gov podanik (radi prebivališta ili barem mjesečnog boravka u 
njegovoj župi). To vriedi i za slučaj, da je drugi ženjenik ,,bez- 
kućnik" (§ 4). Radi se tamo dakako o dopuštenosti, ne o va¬ 
ljanosti ženitbe: i dekret tamo taj princip priznaje. Malo niže 
(odmah u sljedećem § 2) vidjet ćemo, da se taj princip o ne¬ 
razdjeljivosti bračnoga kontrakta ne priznaje; radi se tamo o 
valjanosti ženitbe. 

§ 2. Katolici sa akatolici. 

1) Akatolici razumiju se ili kršteni (heretici, shiz- 
matici) ili nekršteni (zidovi, muslimani, pogani). Ženitbi 
katolika sa heretikom ili sliizmatikom protivi se zabrana 
mješovite ženitbe (impedimentum impeđiens mixtae re- 
ligionis); da bude dakle ovakova ženitba dopuštena, po¬ 
trebita je dispenza od ove zabrane. — Ženitbu katolika 
sa nekrštenim akatolikom prieči zapreka razlike vjere 
(impedimentum dirimens disparitatis cultus); da bude 
dakle ovakova ženitba valjana, potrebita je dispenza 
od ove zapreke. To ostaje i nadalje nepromienieno. 

Što se pak tiče javnosti takove ženitbe, t. j. što 
se tiče propisa dekreta ženitbenog „Ne temere 11 , vezan 
je svaki katolik ovim dekretom, a to i onda, ako je 
sa potrebitom dispenzom sklopio ženitbu sa akatolikom 

bilo krštenim bilo nekrštenim: Ako ne sklopi ženitbe 
pred katoličkim župnikom (Ordinarijem, delegiranim 
svećenikom) i dvojicom barem svjedoka, ženitba je ne¬ 
valjana. Na isti način podvrgnut je našemu dekretu u 
sklapanju zaruka, t. j. valjaju mu samo pismene za¬ 
ruke. U rieč: isto tako je vezan, kao da sklopi zaruke 
ili ženitbu sa katoličkom strankom. Ovdje dakle vidimo 
da Crkva u tom slučaju ne priznaje principa o neraz- 
djelivosti ženitbe, jer inače ne bi bio vezan katolik de¬ 
kretom „Ne temere“ za slučaj, da sklopi ženitbu sa 
akatolikom, koji po sliedećem § 3 tim dekretom nije 
vezan. 

Razlika. — Prije je učestvovao katolik sbog ne- 
razdjelivosti bračnoga kontrakta na slobodi akatolika, 
ako taj nije bio podvrgnut dekretu ,,Tametsi“, tako da 
je bila takodjer potajno medju njima skopljena ženitba 
valjana. — Sada to više ne vriedi, te je katolik kod 
ženitbe sa akatolikom podvrgnut novomu ženitbenom 
dekretu „Ne temere“ protiv potajnih ženitbi. U toj stvari 
je dekret pooštren. 

2) Katolici, koji sklapaju zaruke ili ženitbu sa 
akatolici, bilo krštenimi bilo nekrštenimi, podvrgnuti su 
novomu ženitbenom dekretu. No dekret sam označuje 
u toj stvari izuzetak, kad veli: „osim ako je za koje 
posebno mjesto ili kraj drugčije ustanovljeno od sv. 
Stolice; («nisi pro a!iquo particulari loco aut regione 
aliter a S. Sede sit statutum"). 

Pitanje je dakle, za koji je kraj takav izuzetak 
ustanovljen ? 

a) Što se tiče ženitbe katolika sa nekrštenimi 
akatolici, katolik je svuda na čitavoj zemlji vezan no¬ 
vim ženitbenim dekretom bilo gledom na zaruke, bilo 
gledom na ženitbu, koju sklapa nakon dobivene dis- 
penze od zapreke razlike vjere. 

b) Sto se tiče ženitbe katolika sa krštenim akato¬ 
likom, t. j. mješovite ženitbe katolika sa heretikom ili 
shizmatikom, sv. Stolica takav je izuzetak u mnogih 
krajevih ustanovila, te je dakle smatrala valjanom ta¬ 
kovu ženitbu, pa makar se ona sklopila u krajevih, 
gdje je bio dekret tridentski ,,Tametsi“ promulgiran. 
Najvažnija je u tom pogledu deklaracija ,,Matrimonia“. 
Benedikta XIV., koju on izda 4. studenoga 1741. za 
Holandiju. Ova odredba bila je onda na mnoge krajeve 
proširena-, a za neke krajeve bila je dana napose ista 
povlastica gledom na mješovite ženitbe. Svih ovih kra¬ 
jeva ne ćemo nabrajati. Iznosimo osobito hrvatske 
zemlje, za koje su bile priznane valjanimi mješovite 
ženitbe katolika sa heretikom ili shizmatikom, sliedećimi 
odredbami : 

a) Za Bosnu (i Hercegovinu) odredila je kongre¬ 
gacija Sv. Oficija reskriptom na „apostolskog vikara Bosne 
Turske" od 3. rujna 1828., da se valja držati dekreta, koji je 
bio dan već 1. kolovoza 1771. apostolskomu vikaru i biskupu 
(posvećenom) davlijskom (Davlis u Ahaji u Grčkoj) te glasi: 


„Matrimonia inter unam partem haereticam et alteram catho- 
licam, vel utramque haereticam, non servata forma decreti 
Conc. Trid. sunt valida sed illicita'" (Vidi Feije, De impedimen- 
tis et dispensationibus matrimonialibus, Lovanii 1893, str. 226). 

P) Za Ugarsku (i po krajne zemlje hrvatske) 
dana je ista povlastica instrukcijom, koju je A. kard. Lam- 
bruschini u ime Grgura XVI. izdao na primasa, nadbiskupe i 
biskupe kraljevstva Ugarske 30. travnja 1841. Rieči, koje se na 
našu stvar protežu, glase: ,,Siquidem mixta matrimonia ea ra- 
tione fuerint inita (sci. coram Acatholico Ministro, seu non ser¬ 
vata Concilii Tridentini forma): inspectis tam praeteritis, quam 
praesentibus locorum, de quibus sermo est, peculiaribus circum- 
stantiis, erunt ab Episcopis et Parochis prudenter dissimulanda 
et, quamvis illicita, pro validis habenda." (Vidi n. p. Leinz, 
Ehevorschrift des Concils von Trient, Freiburg 1888, str. 174). 

- Ova odredba bila je potvrgjena dekretom kongregacije 
Sv. Oficija 18. kolovoza 1897., kojim se spomenuta instrukcija 
Lambruschinijeva autentički tumači i odobrava, takodjer 
za slučaj, ako se je mješovita ženitba sklopila pred civilnim 
magistratom, a nikako ne pred heretičkim službenikom. Dotično 
mjesto glasi: ,,S. Congregatio iubet . . . populum doceri, ex 
Apostolica dispensatione, matrimonia coram publico magistratu 
in Hungaria valide contrahi, quum clandestinitatis impedimen- 
tum tam pro haeretitis, quam inter catholicum et acatholicum 
ab Ecclesia demptum fuerit." [Archiv fiir Kirchenrecht LXXX1V 
(1904) str. 161], 

y) Za Dalmaciju priznate su valjanimi mješovite že¬ 
nitbe medju katolikom i shizmatikom i onda, ako se 
sklapaju potajno ili „pred shizmatičkim župnikom". Povlastica 
je od kongregacije sv. Oficija od 16. veljače 1892. [Vidi Archiv 
fiir Kirchenrecht LXXX111 (1903) str. 357], Tekst sam ovoga de¬ 
kreta niesmo mogli naći. 

6) Još moramo spomenuti jedan zakon, koji se. proteže 
na sadašnju Njemačku (,,in quibusvis Imperii Germanici 
provinciis et locis"), a koiim se ista povlastica, daje, gledom 
na mješovite ženitbe. To je konstitucija ,,Provida“, koju je 
izdao sam sv. Otac Pijo X. 18. veljače 1906. te je Njegovom 
odredbom stupila u krjepost na Uzkrs iste godine t. j. 15. travnja 
1906. „Matrimonia mixta in quibusvis Imperii Germanici pro¬ 
vinciis et locis, etiam in iis, quae... vi irritanti capitis Tje¬ 
me tsi certo hucusque subiecta fuerunt, non servata forma Tri- 
dentina iam contraeta vel (quod Deus avertat) in posterum 
contrahenda ... pro validis omnino haberi volumus, idque ex- 
presse declaramus, definimus atque decernimus." [Analecta eccl. 
XIV (1906) str. 149], 

Nastaje dakle pitanje od velikog za- 
mašaja: Da li dekret „Ne ternere" riečmi gore spo- 
menutinii: „osim ako je za koje mjesto ili kraj drugčije 
ustanovljeno od sv, Stolice" Benediktovu deklaraciju 
„Matrimonia “ i druge ovdje iznesene povlastice pri¬ 
znaje ili ukida? Drugimi riečmi: jesu li u spome¬ 
nutih zemljah mješovite ženitbe katolika sa heretici ili 
shizmatici, ako su potajno s koplje ne, u buduće 
valjane ili jesu li nevaljane? 

Kanonisti i tumačitelji dekreta „Ne temere“ medju 
sobom su disputirali: mnogi su kazali, da novim de¬ 
kretom spomenute povlastice niesu ukinute; drugi su 
o tom dvojili. 

Danas je to pitanje autentički riešeno odgovorom 
same kongregacije Koncila dne 1. veljače 1908 in Ro- 

mana et Aliarum. Postavljeno je bilo slijedeće pitanje: 
„IV. An sub art. XI, § 2, in exceptione enunciata iilis 
verbis »nisi pro aliquo particulari loco aut regione ali- 
ter a S. Sede sit statatam « comprehendantur quoque 
cetera indulta clandestinitatis impedimentum respicientia? 
— Resp. Ad IV. Comprehendi tantummodo Constituti- 
onem Provida, non anteni comprehendi alia quaecamqne 
decreta, jacto verho cum Sanctissimo ; et ad mentem.“ 
Odgovor je jasan: ukinuta je dakle Benedikta XIV. de¬ 
klaracija „Matrimonia", ukinuto proširenje ove povla¬ 
stice, ukinute sve druge odredbe kao n. p. u Bosni i 
Hercegovini, u Ugarskoj i pokrajnih zemljah, u Dalma¬ 
ciji. U svih ovih zemljah potajne mješovite 
ženitbe u buduće su nevaljane. Samo još val¬ 
jaju u Njemačkoj. Osim Njemačke (i za sad medju 
katolici iztočnog obreda) nema te zemlje, gdje katolik 
ne bi bio vezan propisi dekreta „Ne temere“, bilo da 
sklapa zaruke, bilo da sklapa ženitbu, i to: bilo da ih 
sklapa sa akatolikom, krštenim ili nekrštenim. Vrlo jasan 
i jednostavan princip. Ovu riečcu: ,,et ad mentem", 
tumači kard. Gennari tako, da će se valjda kakva mo¬ 
difikacija takodjer gledom na konstituciju ,,Provida“ 
sv. Ocu predložiti. — Donesenim, vrlo važnim odgo¬ 
vorom kongregacije Koncila od 1. veljače o. g., ne 
tvrdi se dakako, da ne bi mogli biskupi, ako bi to tra¬ 
žile prilike njihovih dieceza, zamoliti sv. Stolicu, da im 
se podieli slična povlastica, kakva vriedi za Njemačku : 
ali dok takva povlastica ne bude dana, svuda su po¬ 
tajne mješovite ženitbe nevaljane, osim u Njemačkoj. 

§ 3. Akatolici medju sobom. 

Akatolici, bilo kršteni, bilo nekršteni, ako medju 
sobom sklapaju zaruke ili ženitbu, nigdje niesu vezani 
n^vim ženitbenim propisom. To veli dekret „Ne temere“ 
izriekom. 

Sto se tiče nekrštenih akatolika, i prije niesu bili 
vezani dekretom ,.Tametsi“. Jer Crkva ne sudi o onih, 
koji su izvan nje. 

No drugo je prije vriedilo gledom na krštene aka- 
tolike: heretike ili shizmatike. Jer time, da su valjano 
primili sv. krst, postali su podvrgnuti zakonom sv. ka¬ 
toličke Crkve. I sbilja Crkva ih podvrgava sebi faktično, 
te ih je podvrgavala sebi uviek u svih ženitbenih za- 
prekah, što ih ona svojim auktoriteiom postavila (im- 
pedimenta dirimentia iuris ecclesiastici). Jedina iz¬ 
nimka vriedila je gledom na „impedimentum clande¬ 
stinitatis “. 

Jer tu je prije valjalo razlikovati gledom na he¬ 
retike i shizmatike, jesu li u kojem teritoriju katoličke 
župe imali već oiganizirano svoje crkveno družtvo (sa 
svojim pastirom), prije nego se u dotičnom teritoriju 
promulgirao dekret ,,Tametsi“: onda niesu bili vezani 
tim dekretom, onda su im potajne ženitbe bile valjane. 


Ako pak prije promulgacije tridentskog dekreta niesu 
imali organizirane svoje župe, nego su pojedince na 
mjestu stanovali, gdje Se je kasnije dekret promulgirao, 
bili su takodjer oni vezani. Je li pak već bio na kojem 
mjestu dekret „ Tametsi “ promulgiran, a oni su istom 
kasnije na to mjesto pridošli, bili su u svakom slučaju 
i oni vezani, bilo da su ustanovili separatna crkvena 
družtva sa svojim pastirom, bilo da ih niesu ustanovili. 

Nu svatko vidi, koliko je potežkoća i nesigurnosti 
često i često puta nastalo, kad se je o heretičkoj i 
shizmatičkoj potajnoj ženitbi moralo suditi (n. p. nakon 
obraćenja na vjeru katoličku), da li je valjana ili ne¬ 
valjana. Osim toga heretici i shizmatici, pa makar da 
su i bili podvrgnuti, niesu hoijeli obdržavati zakona tri¬ 
dentskog, pa su dakle njihove ženitbe bile nevaljane na 
štetu morala, sreće i mira rodbina. 

Sve ove neprilike na jedan mah ukinute su: Novi 
ženitbe ni dekret nigdje ne veže heretike 
i shizmatike, ako medju sobom ili sa nekrštenimi 
akatolici sklapaju zaruke ili ženitbu: valjane su im ne¬ 
pismene zaruke, valjane takodjer potajne ženitbe. To 
je velika pola kš i ca. — No razumije se, da to 
vriedi samo gledom na „impedimentum clandestinitatis 1 ', 
o kojem dekret „Ne temere “ jedino radi. U ostalih že¬ 
nitbenih zaprekah „iuris ecclesiastici" ostaju dakle i 
nadalje podvrgnuti. Stvar može biti praktična kod obra¬ 
ćenja na vjeru katoličku: onda je njihova ženitba u 
akatolicizmu sklopljena gledom na impedimentum clan¬ 
destinitatis sigurno valjana, pošto ih ta ženitbena za¬ 
preka nikako ne veže; no nevaljana je, ako je koja 
druga ženitbena zapreka prije njihove ženitbe postojala. 

Opazka. 

Na koncu dekret iznosi još tri stvari. 

1) Gledom na način promulgiran ja. Dekret 
tridentski „ Tametsi“ bio je istom onda valjano promulgiran, 
kad je bio u pojedinih župah promulgiran. — Dekret „Ne 
temere“ ima se smatrati valjano promulgiranim, „time, da se 
pošalje mjestnim Ordinarijem“ („praesens decretum iegitime 
pubiicatum et promuigatum habeatur per eius transmissionem 
ad locorum Ordinarios"). Dakle sama „transmissio" dostatna je 
za proglašenje. Ne veli se „receptio", t. j. promulgiran jest de¬ 
kret, ako je Ordinariju poslan, pa makar ga on pogrješkom 
pošte faktično i ne bi primio. Može se prijaviti u tom slučaju, 
da mu ga opet pošlju, ali ne može kazati, da dekret u njego¬ 
voj diecezi nije promulgiran, jer ga nije dobio. Nema dakle 
mjesta, za koje novi ženitbeni zakon ne bi bio promulgiran. 

2) Gledom na termin, kada dekret stupa u 
krjepost. — Tridentski dekret „ Tametsi“ stupio je u krje- 
post u pojedinih župah mjesec dana nakon proglašenja. Dakle 
velika različnost medju pojedinimi župami. — Dekret „Ne te 
mere“ stupa u krjepost u čitavoj Crkvi (izuzevši katolike iz¬ 
točnog obreda) u iedan isti dan, t. j. na Uzkrs ove godine< 
ili 19. travnja 1 908. (tačno: u 12 sati noći od 18. na 19. dan 
travnja). 

Velimo : u čitavoj Crkvi („ ubique“ kaže dekret). Austrij¬ 
ski biskupi molili su doduše, da se u Austriji obvezatnost no- 

voga dekreta odgodi do Uzkrsa g. 1909. No dekretom kongre¬ 
gacije Koncila od 18. veljače 1908. odredjeno je, da takodjer u 
Austriji, kao drugdje, dekret stupa u krjepost 19. travnja 1908. 
— Slična molba stavljena jest iz Kine, da se odgodi obvezatnost 
dekreta do Božića 1908., a za vikarijat Peking da se odgodi do 
Uzkrsa 1909. Odgovor još nije dan, pa za nas ni nema praktične 
vriednosti. 

NB. — Dekret „Ne temere“ nema retroak¬ 
tivne krjeposti. Pa zato zaruke makar nepismeno 
sklopljene prije 19. travnja 1908. valjane su. I zato o 
svih ženitbah, što su bile skopljene prije 19. travnja 
1908. pogledom na njihovu javnost , valjanost i dopu- 
štenost valja suditi prema propisom tridentskog dekreta 
,,Tametsi “; radi toga mora svećenik i nadalje poznavati 
propise toga dekreta, jer gledom na prošlost ne stupa 
iz krjeposti. O svih pak zarukah i ženitbah, što će 
biti skopljene od 19. travnja incl. 1908., valja pogledom 
na njihovu javnost, valjanost i dopuštenost suditi jedino 
prema propisom dekreta „Ne temere“. 


3) Oledom na tumačenje dekreta. — Opominju se 
mjestni Ordinariji dekretom našim, „neka se pobrinu, da se 
ova odluka što prije objelodani“ (vidi „Vrhbosna" 1907., br. 
15 i 16, str. 253 si.); i neka se pobrinu, „da se (ova odluka) 
u pojedinih župskih crkvah njihovih dieceza protumači, da 
ju svi kako valja upoznaju Za tumačenje samo dužni su 
se pobrinuti župnici, koji će savjest no taj nalog Kongrega¬ 
cije izvršiti, te svojim vjernikom tumačiti novi ženit- 
be ni đe kret. 

I evo nas na koncu našega tumačenja. 

Novi ženitbeni dekret „Ne temere“ po svojoj 
vanjskoj formi i po svojoj sadržini pravo je remek-djelo. 
Djelo je apostolske ljubavi i brige velikoga Pija X. 
Izliv je apostolskoga Njegova srca. I opet je On ovim 
djelom vasionomu svietu pokazao, da mu neprestano i 
jednako lebdi pred očima uzvišeni cilj, što ga je na 
početku svojega pontifikata postavio sebi: „Instau- 
rare omnia in Christo" (Eph. 1, 10). 


■v- 

Čovjek. 

Spjevao M i 1 a n P a v e 1 i ć. 


S visina motrim silni sviet: 
Velebit driema poda mnom, 
raz morski puca preda mnom, 
nebesa gorda nada mnom, — 
izmed njih ja ko iskrica... 

— O Višnji, sveti, beskrajni, 
neiskazani Gospode! 
sav sviet je zrnce pred Tobom, 
u zrncu zemlja atom tek, 
a što je onda čovjek Ti, 
ta kruna Tvojeg stvaranja? 

1 zar je zbilja istina, 
da tako Ti se zaljubi 
u ovog jadnog nevida, 
te Sebe htjede sniziti 
do obličja mu blatnoga 
i na krst biti prikovan, 
da propasti ga istrgneš? — 

Pred zagonetkom čudesnom 
zadrhta moja misao 
ko srebrn tračak zvjezdice, 
a onda sinu smiono 
i u more se obori. 

Proronila je ocean, 
zemaljsku grud prošipila, 
k nebesima se otišla 
ko striela s luka tajstvena, 


„Minuisti eum paulo minus ab angelis..." Ps. 8. 

po podnebesju šibala 
i cio svemir mjerila 
od jednog kraja do drugog. 

Vasiona joj premalo, 
te stupa drsko pred Boga, 
ispitat rad je i Njega, 
bit vječitu Mu progledat, 
i zašav u taj labirint 
tek u Njem od stra klonula. 

Tu istom ona uvidje, 
da duhu najzad dosade 
stvorenja sviju odličja 
i dodju čaši, kada se 
baš svemu divit prestaje, 
pred samim tek Beskonačnim 
upropašćeno trepeće 
ko na vihoru šibljika. 

Tu istom ona dovi se, 
da želja ljudska bezdan je, — 
sav sviet pobačaj u njega, 
zatrpat ni dna ne ćeš mu, 
tek sam ga Gospod ispunja, 
kad bezmjeran se spusti u nj. 

— Da Višnji, sveti, beskrajni, 
neiskazani Gospode ! 
ispoviedam Ti skrušeno: 
u ovom trunku maljušnom, 

u ovotn liku prašnjavom 
otajstva mnoga skrio si. 
Toliko ima Tvojega 
u ovom čudu, da Te je 
dobrota dirnut morala, 
da digneš pali umotvor, 
da k Srcu svom ga priviješ, 


da ljubavlju ga miluješ, 
od koje angjel panji se. 

Po Tebi, s Tobom čovjek je 
u prašku sitnom golem div, 
pred kojim puca besmrtnost, 
a tek bez Tebe jadan je 
kratkovjek nevid nesmislen. 


Oj slobodo! 

Spjevao I s i d o r Poljak. 


Ja znadem, da se tama gubi 
I mrka gine noć, 

U duši čujem šapat neki, 

Da sjajni dan će doć. 

I ustati će majka naša 
Sad tužna robinja 
Sva ovjenčana sjajem zlatim, 
Ko zv’jezda, što se sja. 

I minuti će patnja naša 
I ropstvo i naš jad, 

Tek tko bi meni reći znao, 
Kad bit će ovo, kad? 


Ko d’jete k višnjem Ocu vapim 
1 molim rasplakan, 

Da milim okom na nas gledne 
1 uskori taj dan. 

Da i ja vidim, gdje se od sna 
Kralj budi Tomislav 
I sunce sreće opet grije 
Moj dragi narod sav. 

Ja gledam, gdje se želje moje 
I moji ruše sni, 

Oh da se meni ova želja, 

Bar ova ispuni! 


A onda neka konac dogje 
1 smrtni kucne zvon, 

Sa himnom ću na usni mr’jeti 
Ko starac Simeon. 


Grudi naše 


Spjevao Juraj 

Slušao sam: Tri su srca, na trećem guja spava... 

„Pa mi Marku zmija besjedila: 

,,A neka te, Kraljeviću Marko! 

„Moli ti mi Boga velikoga, 

„Da se nisam prvo probudila, 

„Jadna bi te majka porodila". 


Lahner. 

Slušao sam..., gledao sam... 

U Hrvata, gledao sam, u grudima tutnji, bije: 
Tri su srca, — na trećemu topli ležaj ljute zmije.. 

Da! A sada? —: 

Guja spava, a kraj guje po grudima rgja ruje.. 


Pa zar rgje da će rovat, morit srca mome rodu ?! 

Pa zar da će smrt mu nosit, a kazivat mu slobodu ?! 
Ne! — Ja, gujo, zdrmat ću te, dirnut glavu rukom prvi, 
Budit ću te i pokazat iz satrta srca krvi, 

Dirnut ću te: „Ljuta skoči i satari rgje ove!“ 

Oj nek živu grudi naše, nek za nove tutnje snove! 

Socijalne organizacije prvih kršćana. 

Napisao dr. Ivan Ev. Krek. — Preveo Dominko Šarčević. 

(Svršetak.) 


IV. Bolesnici. 

Kršćanske su općine već u prva vremena imale 
organizovanu brigu za bolesnike. Gospodinove riječi: 
Bolestan sam bio, i pohodili ste me pobudile su ži¬ 
vahnu utakmicu megju kršćanima, kako bi zaslužili, da 
budu dostojni jedanput ih na zadnjem sudu čuti. Mnogo 
dokaza imamo, koji nam svjedoče, kako su se kršćani 
megju se u bolesti podupirali. Značajno je u tom opisu, 
što piše Tertulijan, (ad uxor. 2, 4), kad dokazuje, kako 
je teško, ako ima kršćanka poganskog muža. Megju 
ostalim veli: „Zar će joj dopustiti zalazit na ulici megju 
tugje ljude, a osobito u najsiromašnije kuće braću po- 
hagjat?“ Bez sumnje ta su braća bolesnici. 

Ta već je sv. Pavao pisao Solunjanima (I. 5, 14): 
Utješite malodušne , brinite se za bolesnike. A Korinća- 
nima je rekao (I. 12, 26): Ako jedan ud trpi, trpe s 
njim svi udovi. To znači: Cijela se općina mora bri¬ 
nuti za kršćanina ili kršćanku, što su bolesni ili u po¬ 
trebi. Briga je za bolesnike po tom načelu stvar zajed¬ 
nička. Crkveni oci i pisci više put ističu tu misao. 
Tako n. p. Laktancije (Div. inst. 6, 12): „Najveću lju¬ 
bav i veliko dobro djelo čini, tko pomaže bolesnicima, 
koji su u nestašici, te ih dvori i gleda ih izliječiti." 

Nu nas ovdje zanima u prvom redu organi zo- 
vana i sa Crkvom združena briga za bole¬ 
snike. I u tom pogledu imamo mnogo svjedoka. Po¬ 
gledajmo to socijalno djelovanje prvih kršćana po redu : 

a) Materijalna potpora za bolesnike uzimala se iz 
zajedničke potporne blagajne. Odanle, odakle se dobi¬ 
vala sredstva za uzdržavanje Božje službe i svećenika, 
odakle se podupirali siromasi, putnici, udovice, sirote i 
kršćani bez zaslužbe, dijelila se i bolesnicima potpora. 
Sveti mučenik Justin (f 167.) piše (Apol. 67.), da 
kršćani svake nedjelje donose dobrovoljnih darova te 
ih povjeravaju biskupu, ,,a on ih upotrebljava za sirote 
i udovice i za one, koji radi bolesti ili s kakva drugog 
uzroka pate oskudicu." Iz toga jasno vidimo, da 
je potporna blagajna imala takogjer značaj bolesničke 
blagajne. 

b) Glavnu je brigu za bolesnike imao crkveni 
poglavar, biskup ili misnik. Tako čitamo n. p. u sv. 
pismu o sv. Polikarpu, učeniku sv. Ivana (6, 1), kako 
nalaže misnicima, „neka se brinu za sve bolesnike, te 
neka ne zanemaraju odovica, sirota i siromaha." Na Si¬ 
ciliji i u Palestini, a i po drugima pokrajina razvio se 
lijep običaj, da su za biskupe vrlo rado posvetili prave 
liječnike. Lijepo se slagalo: duševni i tjelesni liječnik u 
jednoj osobi. Primjera megju grijehom i bolešću, megju 
tjelesnim i duševnim liječenjem imamo već odavna u 


obilju. Upotrebljavaju se rado i u današnje vrijeme. U 
starom spisu (Const. ap. 2, 14) čitamo, kako se lijepo 
usporegjuje biskup sa liječnikom: „Budi biskup milo¬ 
srdan liječnik i izliječi sve grješnike tim, da upotreblja¬ 
vaš lijekove, za spasenje zgodna sredstva. Nikada je¬ 
dino ne reži i ne pali i ne prosiplji prašaka, nego 
upotrebljavaj i povoje, daj milih i razblaživih lijekova i 
dodaj utješne riječi, kao hlagjane obloge. Ako je pak 
rana duboka i šuplja, liječi je oblozima, da se opet 
napuni i sasvim izliječi. Ako se gnoji, očisti je praškom, 
to jest savjesnom opomenom ; ali ako izraste divlje meso, 
odstrani ga mazanjem, to jest zaprijeti sudom ; a ako 
sve više razjeda oko sebe, ispali ga sa željezom i 
izreži nagnjojenu nateklinu, tim naime, da zapovjediš 
post. Kad to učiniš i pronagješ, da se od pete do glave 
ne da više postaviti nijedan hladan oblog, ni ulje, ni 
povoj, nego da gnjojenje raste i prkosi svima liječnič¬ 
kim pokusima i kao rak sve udove pretvara u gnjiloću. 
onda s velikom opreznošću, posavjetovavši se s dru¬ 
gima iskusnim liječnicima, odreži nagnjojeni ud, da se 
ne pokvari cijelo crkveno tijelo. Nikada stoga brzo ne 
reži i ne uzimaj prebrzo u ruke mnogozubnu testeru, 
već nož upotrebi isprva za to, da odstraniš gnjoj i tako 
izlučiš nutarnje uzroke bolestima, te sačuvaš tijelo od 
boli. A ako nagješ nepokornoga, unutra mrtvoga, onda 
ga u žalosti i bolesti kao neozdravljiva odreži!" Sličnih 
primjera imamo više. Za izgled navodimo samo još sv. 
Klementa Aleksandrijskog (Paed. I. 8), koji uči, kako 
da se duševni liječnik, koji hoće liječiti raznovrsne 
strasti, povodi za liječnikom rana. Sve nam svjedoči, 
kako je duboko bila u mislima prvih kršćana spojena 
tjelesna bolest sa duševnom. A pokazuje nam takogjer, 
kako su mnogi kršćani tačno poznavali liječništvo i 
viđanje rana Zato nam ne može biti čudno, ako ču¬ 
jemo o biskupima ili misnicima, koji su bili i liječnici. 
U katakombama čitam ime Dionizija misnika i liječ¬ 
nika. U Wisemanovoj Fabioli dolazi taj sveti čovjek. 
Iz starih spisa poznamo Teodota, liječnika i biskupa 
u sirskoj Laodiceji, Bazilija, biskupa vješta liječništvu u 
Anciri i druge. To nas sjeća, kako i u našim danima 
misijonari megju divljacima još uvijek obavljaju osim 
duhovnoga i tjelesni liječnički posao. Dodati smijemo, 
da su se svećenici, dok se nije liječnička nauka više 
općeno razvila, osobito u pokrajini, gdje nije bilo da¬ 
leko naokolo nijednog liječnika, sasvim u duhu prvih 
kršćana po svojim silama uvijek rado brinuli i za tje¬ 
lesno zdravlje. I u našoj domovini znamo za mnoge 
misnike liječnike. 

c) Biskupima i misnicima u pomoći kod dvorbe 

bolesnika bili su gjakoni. A već u prvo doba vidimo, 
da su osim njih bile za tu službu odregjene i ženske. Iz 
drugog stoljeća imamo n. p. sačuvanu ovu odredbu : 
,.U svakoj općini neka bude nastanjena bar po jedna 
udovica, da dvori bolesne ženske." Sigurno je, da su 
već u prva vremena uzele bolesnike dvoriti uz udovice 
i Bogu posvećene djevice. Organizacija milosrdnih se¬ 
stara, koje toliko dobra čine bolesnomu čovječanstvu, 
doduše je po obliku nova, ali dopire u prvo kršćansko 
doba. A posvuda vidimo, da su bile ženske u službi 
kršćanske ljubavi sasvim ovisne od crkvenih poglavara. 
Bolesnike dvoriti bilo je osobito u vrijeme progonstva 
opasno. Drugi bi se kršćani lakše sakrili, nego li gja¬ 
koni, pobožne udovice i djevice, koje su činile djelo 
ljubavi u svojoj općini. Zato vidimo, da je osobito iz- 
megju njih veliki broj zadobio mučeničku krunu. Na¬ 
pose bio je težak taj posao kod kužnih bolesti, koje 
su bile sa neprestanim borbama u neprekidnoj svezi. 
Evo par primjera! G. 259. bjesnila je strašna kuga u 
Aleksandriji. Biskup Dionizije piše o tom (H. E. 7, 22): 
„Većina se naše braće iz velike ljubavi prema bližnjemu 
nije ništa obazirala na svoje osobe; čvrsto su zajed¬ 
nički držali. Bez straha su pohagjali bolesnike, brižljivo 
ih dvorili, radi Krista brinuli se za njih i svi veseli s 
njima zajedno umirali. — Mnogo ih je dapače umrlo 
onda, kada su drugima svojom dvorbom pribavili 
zdravlje i tako reći njihovu smrt na se prenijeli. Na 
taj način umrla su najplemenitija naša braća, nešto 
misnika, gjakona i vrlo glasoviti svjetovni kršćani. Kod 
pogana pak bilo je sve protivno. One, koji bi oboljeli, 
oni su od sebe odrinuli, bježali su od najdražih dalje, 
polumrtve stavljali na put, a mrtvace ostavljali da leže 
nepokopani". 

Nekako u isto vrijeme harala kuga po Kartagi. 
0 svetom Ciprijanu, koji je bio tamošnji biskup, čitamo 
(Vita 9) : ,, Sakupljao je puk i primjerima iz svetog pisma 
poučavao ga, kako je dobro milosrgje. Dodavao je, da 
nije nikakvo čudo, ako samo svojim iskazujemo službu 
ljubavi; onaj može postati savršen, koji još nešto više 
učini grješniku ili poganinu, koji zlo dobrim pobijedi i 
nasljedujuć Božje milosrgje i neprijateljima čini ljubav. 
Kako se je vladao kršćanski puk, koji od vjere iina 
ime? Neprestano su podjeljivali sebi poslove po vlasti¬ 
tostima ljudi i staleža (iz toga vidimo, da je bila briga 
za bolesnike organizovana; crkveni su poglavari od- 
regjivali svakomu, što će raditi). Mnogi, koji radi siro¬ 
maštva nijesu imali materijalnih darova, dali su više 
nego samo materijalne stvari, jer su svojim radom iz- 
vršivali stvar skuplju od svega bogatstva. Jer se je 
tako požrtvovno radilo, nijesu dobili pomoći samo 
kršćani, nego svi." Zato pravom prigovora sv. Cipri- 
jan poganima u pismu na Demetrija (10): „Za kuge 
su se otkrile i još povećale opačine pojedinaca; još se 


bolesnicima ne iskazuje milosrgje, pohlepa i grabežlji- 
vost dapače napada mrtvace. U ljubavi dvoriti boje se, 
za podli dobitak predrski su; od umirućih bježe, a 
mrtve plijene." Kakva razlika megju mladom kršćan¬ 
skom četom, koja je osim toga bila još u strašnom 
progonstvu i megju poganima! 

Iz vremena strašne kuge za vladanja cara Maksi- 
mina Daja čitamo (H. E. 9, 8): „Kršćani su se tada 
pokazali svim poganima u najsjajnijem svjetlu; bili su 
naime jedini, koji su usred tolike stiske sami dokazi¬ 
vali svoje saučešće i svoju ljubav prema bližnjemu 
činom. Neki su se dan na dan brinuli za mrtvace te 
ih pokapali (bezbroja ih bilo, za koje se nije nitko brinuo); 
drugi su sakupljali iz cijeloga grada gladom izmučene 
na jedno mjesto i svima su kruh dijelili. Kad se to 
saznalo, hvalili su kršćanskoga Boga i priznavali, da 
su samo kršćani istinito pobožni i bogobojazni, jer to 
svojim činom dokazuju." 

d) Crkva je u svojoj brizi za bolesnike izvršila 
još jedan napose važan socijalni zadatak. Poganski 
liječnici podupirali su različite podle zločine; umjetni 
abortus bio je n. p. kod pogana vrlo čest, i liječnička 
je nauka to gojila na najrafiniraniji način. Sa svom se 
silom Crkva tome usprotivila i tako polako očistila 
samu liječničku znanost. U četvrtom stoljeću'po cr¬ 
kvenom utjecaju uvedeni su državni zakoni protiv ta¬ 
kovih izroda. Protunaravni spolni grijesi (osobito pede- 
rastija i lesbička ljubav) takogjer su bili megju poga¬ 
nima vrlo obični Smijemo ih nazvati radi zlih fizičkih 
posljedica i bolestima. Crkva je započela borbu i protiv 
tih opačina ne samo svojim ćudorednim zapovijedima, 
nego i svojom organizacijom sa stanovišta socijalne 
brige za bolesnike. I u tom je pogledu izvojštila od dr¬ 
žave zakone protiv spomenutih besramnosti na neizre¬ 
civu duševnu a i tjelesnu korist puka. Po svom izvoru 
i po svojim' ciljevima nadilazeći prirodu ipak je i na 
prirodnom tlu očistila i izliječila prirodu samu i stvo¬ 
rila podneblje, na kojem odrastaše duševno i tjelesno 
zdravi, krepki, za napredak i kulturni rad sposobni 
narodi. 

V. Robovi. 

Napokon ćemo se latiti pitanja, kakve su prilike 
bile u prvo doba obzirom na robove. Zapravo pripada 
to pitanje samo malo našoj stvari, jer se tu imamo 
baviti većinom samo načelima kršćanske vjere, a ne 
kakvom posebnom socijalnom organizacijom, koja bi 
se napose brinula za robove. Poznato je, da u vrijeme, 
kad se kršćanstvo pojavilo, slobodnih radnika i obrt¬ 
nika nije bilo tako reći ništa, nego samo robova. Da 
uzmognemo te prilike pravo shvatiti, moramo kod 
ropstva razlikovati gospodarsku stranu od ćud o- 
redne. 

Po gospodarskoj strani bilo je ropstvo stalno, 
sa robove strane nepromjenljiv služnički odnos. Rob ili 
ropkinja morali su ostati u svojoj službi, a gospodar 
ih mogao prodati ili pokloniti komu drugom, a mogao 
im takogjer dati slobodu. Taj gospodarski odnos sam 
po sebi nije bio u opreci sa kršćanstvom, koje je uvijek 
isticalo, da su svi staleži potrebni, da su pred Bogom 
svi jednaki, da ne ispituje Sudac, šta si bio, već je¬ 
dino, kakav si bio i kako si živio. U svakom staležu 
čovjek se može spasti; tako i u ropskome. Ta misao 
provejava već pisma sv. Pavla, a osobito prvo sv. Petra. 
Obojica preporučuju robovima, neka slušaju svoje go¬ 
spodare, te neka živu savjesno svaki u svom staležu i 
zvanju. Gospodarska se ovisnost uslijed toga bez štete 
za kršćanska načela pojavila ponovno u sasvim kr¬ 
šćansko doba, u tako zvanom feudalnom odnosu. Tko 
dakle tvrdi, da je kršćanstvo ukinulo ropstvo u tom 
pogledu, pretjeruje. 

Nu Kristova je vjera sasvim promijenila ćudo¬ 
rednu stranu ropskoga odnosa. Po našim pojmovima 
zovemo ropstvo onaj služinački odnos, po kojem se sa 
čovjekom ne radi kao sa samostalnom, slobodnom, 
svakom drugom čovjeku jednopravnom ličnošću, nego 
kao sa živinom bez samostalnosti, bez pravica. Po¬ 
ganin nije vidio u robu nego marvu ili orugje, koje 
govori, kako kaže Aristotel. S njim je smio raditi, što 
je htio; smio ga i ubiti, ako mu se prohtjelo, A u tom 
pogledu vidimo odmah već u prvo doba kršćanstva 
^potpuni preokret. Kristova je vjera izvojevala borbu za 
poštovanje i dostojanstvo čovječje naravi i za pravice 
čovječje ličnosti i u pitanju robova. A u tom je po¬ 
gledu neoboriva istina, da je ukinula to ćudoredno 
ropstvo. Put je bio onakav kao što je kod drugih so¬ 
cijalnih neurednosti. Najprije je ćudoredno prožela svoje 
članove; po njihovu je primjeru ponukala na bolje i 
pogane, a konačno je sa svojim utjecajem postigla, da 
su se u državne zakone primile stroge odredbe za za¬ 
štitu čovječje ličnosti i pogledom na robove. 

K našem predmetu pripada činjenica, da su se 
robovi otkupljivali i iz zajedničke potporne 
blagajne. To jasno vidimo iz pisma sv. Ignacija na 
Polikarpa (4) početkom drugoga vijeka. Nu tamo ta¬ 
kogjer čitamo, da s robovima nije bilo kao sa siroma¬ 
sima, putnicima ili bolesnicima. Ovi su imali pravo na 
potporu iz blagajne, no sužnji ne na otkup. Zaključiti 
smijemo ovako: ako je bilo moguće robu vršiti svoje 
vjerske dužnosti i u svom staležu, Crkva mu sa svo¬ 
jom organizacijom nije mijenjala njegovih odnosa; a 
ako je bila u opasnosti njegova vjera, ili takogjer, ako 
je imao od gospodara mnogo nepravda pretrpjeti, onda 
bi ga otkupili na zajedničke troškove. Nu oslo- 
bogjenje robova Crkva je izravno pomagala time, da je 
proglasila oslobogjenje za osobito dobro djelo; tim je 


potakla mnogo kršćanskih gospodara, da su dali slo¬ 
bodu svojim robovima, a oduševila je i. mnogo imuć¬ 
nijih kršćana, da su svojim privatnim imutkom otkup¬ 
ljivali svoju braću i sestre. 

Ćudorednu stranu ropstva Crkva je pročistila 

osobito ovako: 

a) Svaki kršteni rob imao je u Crkvi ista prava, 
ali i iste dužnosti, kao svaki drugi kršćanin. Megju 
mučenicima i mučenicama imamo mnogo robova, koji 
su radije dali svoj život, nego zatajili svoju vjeru. 
Mnogi poganski gospodari silili su svoje kršćanske ro¬ 
bove na idolopoklonstvo; činili su to često na vrlo 
zloban način, tako, da su zahtjevali od robova, te im 
djelotvorno pomažu kod žrtava (dodaju vino), ili da 
s njima mole žrtvene molitve. Robovi mučenici u sta¬ 
rim se spisima isto tako slave kao slobodni. 

b) lz toga slijedi, da je vrijedio isti moral za ro¬ 
bove kao i za slobodne. U spolnom obziru poganin kod 
roba ili ropkinje nije poznavao ništa nedopušteno. Kri¬ 
stova je vjera to odmah promijenila. Stidljivost je kod 
ropkinje toliko vrijedila kao i kod najbogatije gospoje; 
ženska je čast kod obiju jednaka. Zato je morao po 
kršćanskim načelima gospodar u tom pogledu pošto¬ 
vati i ropkinju, a ona je imala pravo i dužnost braniti 
svoje poštenje. Naravno, da se je u kršćanskim očima 
njezina krjepost mjerila kao i kod drugih. Rob je bio 
ravnopravno ćudoredno biće. 

c) Uslijed toga ne treba da se čudimo, što je 
mogao rob postići i svećenički stalež. Ta imamo megju 
rimskim papama dvojicu — sv. Pija (oko god. 150.) 
i sv. Kaliksta, koji su potekli iz ropskog staleža. Već 
nam ta činjenica dokazuje, kako su se iz temelja u 
ćudorednom pogledu promijenili ropski odnosi. Siromah, 
koji je po poganskim nazorima bio bez pravice, mogao 
je postati misnik, biskup, dapače i papa, i oni, koji su 
ga prije imali u svojoj vlasti kao gospodari, štovali su 
ga zatim kao oca i slušali ga. 

d) Sva se promjena oslanjala na načelo, da su 
kršćani braća i sestre megju sobom. Kršćani su imali 
ipak robova, nu vjera im je nalagala, da s njima po¬ 
stupaju kao s braćom. Crkveni pisac Laktancije (Instit. 
5, 15) piše: „Protivnici kažu: Ta imate i kod sebe 
gospodare i robove; kakva je zato vaša jednakost. 
Na to odgovora: „Drugog uzroka nema uprav nikakva, 
zašto jedni drugima kažemo braća, nego jer vjerujemo, 
da smo jednaki. A nikakve ljudske stvari ne mjerimo 
po tijelu, nego po duhu; i zato, ako su tjelesa u različ- 
nim prilikama, za nas nijesu robovi, nego ih po duši 
držimo i zovemo braćom." Aristid piše (Apol. 15) o 
kršćanskim gospodarima: „Muške i ženske robove po¬ 
učavaju, da se pokršćane, radi ljubavi, što je imaju 
prema njima; i kad se pokršćane, zovu ih braćom bez 
razlike." Iz poslanice sv. Pavla Filemonu znamo za ovaj 

lijepi dogogjaj: Kršćanim.Filefnon iz Male Azije imao 
je opakoga roba Onezima; taj mu načini mnogo štete, 
i pobjegne mu; U Rimu se Onezim sastao, valjda kao 
zarobljenik, sa sv. Pavlom, koji je baš bio tamo zatvo¬ 
ren. U tamnici ga Pavao obratio i ' poslao s pismom 
Filemonu natrag. Ne nalaže pak, da mu Filemon oprosti, 
nego samo, neka ga primi kao brata. U svom pre¬ 
krasnom djelu „Ispovijesti" pripovijeda nam sv. Augu- 
stin o staroj ropkinji iz svdje domaće kuće. Ta je kao 
dijete već na legjima nosila Augustinova djeda. Imala 
je u družini’toliku Vrijednost, da se za domaće kćeri 
više brinula nego li njihova majka; uzgajala ih je, ako 
je bilo potrebno, i kaznama, svetom strogosću i riiu- 
dro poučavala (Conf. 9, 8. 17). Priprosta iropkinja 
bez dvojbe je usadila prve klice: p'obožnOsti i u Augu* 
stinovo srce. Megju, kršćanima se u takvim prilikama 
dapače naziv „rob" malb upotrebljavao. Najkrasniji je 
dokaz to, da glasoviti de Rossi, koji je pretražio sve 
rimske katakombe, kako šam veli, na nijednom natpisu 
nije našao naslova ,,rob“. -7 . : . 

; \ - 'j '■ ■' ' r : i ; > ,/ 

Socijalne organizacije prvih' kršćana bile su do¬ 
duše po pojedinim krajevima samostalne, nu sveza Iju- 1 
bavi dopiraše u vrijeme- potrebe preko, svih po¬ 
krajinskih granica; osobito se : to pokazalo u 
Vrijeme progonstva. Već iz apostolskog doba 
znamo, kako su kršćani iz Male Azije i iz drugih strana 
pomagali siromašnu braću - u Jeruzalimu) takvih primjera 
imamb mnogo.« Duh uzajamnosti gojila je rimska Crkva; 
koja je bila Svima na čelu. Tamo. je bio već od početka 
svaki kršćanin kod kuće. Rimski su biskupi takogjer 
obzirom ha socijalnu stranu osjećali sa kršćanima cije¬ 


loga svijeta, pomagali "savjetom li; djelom ; me samo po¬ 
učavali i prijetili, nego T dijelili materijalne potpore. 
Najučeniji protestanskf poznavalac prvoga kršćanskog 
doba, profesor Harnack; napisao je svoje na podlozi 
neoborivih činjenica stečeno ‘ znanstveno uvjerenje u tom 
pogledu ovako: „Rimska je općina imala od svršetka 
1. stoljeća zbiljsko prvenstvo (primat)- u kršćanstvu. 
Stekla ga je kao općina svjetskoga glavnoga grada, 
kao crkva Petra i Pavla, kao ekklesia, koja je najviše 
učinila za pokatoličenje i sjedinjenje crkava, konačno 
kao općina, koja \e.imala posvuda otvorene oči, a koja 
je bila takogjer uvijek>pripravna siromašnim i nevoljnim 
općinama u cijeloj državi darovima priskočiti u pomoć, 
(Mission und Ausbreitung des Christehthums in den 
eršten drei Jahrhunderten L Leipzig 1906. Str. 398.) 

V . . ' * ". .' , ', • 

P. S. Svrhu sam ovim recima označio na početku. 
Sabrano je u njima mnogo, do sada općeno malo po¬ 
znate sadržine. Uprav zato, da mi se ne uzmogne pri— 
govoriti tendencija;, uklanjao sam. še svakoj primjeni na 
naše vrijeme., Sudbonosna zabluda, da praktični soci¬ 
jalni rad ne pripada u Crkvu, može se kod dobro mi- 
slećih zastupnika samo crkvenoga duhovnog djelovanja 
pobiti jedino na taj način. Tko se zadube u duh prvoga 
i najljepšega doba naše svete Crkve, spoznat će, da je 
obzirom na sadašnje prilike socijalnog djelovanja malo 
i premalo, da je njegova sveza sa Crkvom preširoka, 
te. če takogjer moći vrlo lako naći, kako treba izgled 
prvih kršćana primijeniti na naše dane. Držim takogjer, 
da osvjetljivanje toga izgleda ne spada samo u društva, 
već i na propovjedaonicu i u školu. 


-! : ;• Pisma jednog seoskog župnika. 

Napisao Tveš le OueF-deč. J —‘ Preve'o š- francuskoga ,jZb;or biogoslo’vske mladeži u,Zadru". 

i: "2 1 (Djelo nagragjeno-od francuske akademije.) a:. , - . - ---• 

;;; . ' l '\ -).f -v. - '; ') (Dalje.) - ■ .... \ - 


_ ) ; ; ; Ai XXII. ■ T ' 3 ■: ■ 'i r.[ 

‘ . - Dragi prijatelju!'- ' a f: i tt - i 

I' 1 Već sam ti bio’jednoć’ kazao, da.; imaffi školu 
dobrih sestrica. Odavno ti o njoj ništa ne-javih, premda 
mi je zadala dosta briga. Hvala Bogu, mislim, da- sam 
sada pa-dobrome putu. Sestrica, dosadašnja upravite¬ 
ljica škole, bila je preveć slaba’ zdravija; davno je štu- 
pila u red. Napredak škole bio je u pogibli, i ja . satni 
puho trf)i6: Katkad zapitah šanT sebe, me bi li bilo bolje 
uložiti ti kojii drugu svrhu-tu dosta golemu svotu, što 
je bila odregjena za uzdržavanje ’ove škole. Bio sam ti 
se baš zapleo. -V ,9' >r:.k -Vg y ; . £ - r,» 

Svršetkom prošinča razvedri Ini • Se Obzorje, Stari-; 
joj sestrici/onoj istoj, što je upravljala školom, javiše- 


starješine, da će je do malo premjestiti, a rekao bih, 
da je ta vijest nije puno ražalostila. Kad vidjeh, da je 
to već bilo utanačeno, stavih ruke na posao, da dobi¬ 
jem za školu‘upraviteljicu mlagju, dakako ispitanu, koja 
se je već drugdje prokušala. Grofica- P .koja oso¬ 
bito, kako šarm tf kazao, uzdržava škole, pomogla mi, 
sto je mogla; više.; Druga je sestrica htjela slijediti 
svoju staru drugaricu,, ali nam pogje ža: rukom,- da je 
odvratimo od te namisli. Ona Veoma dobro poznaje 
selo, a bilo bi grjehota, da otide, pošto je stekla mnogo 
iskustva, boraveći .U mjestu više godina. ;; i ■ ■ 

2: - Ova nova sestra prispjela je prije petnaest dana. 

Ima blagosti, ugleda i znanja. Grofica P ... na njezinu 
mplbh dala. je napraviti nove zemljovide i okvire. Mjesto 
učiteljice, osposobljene za pučke škole, dobili smo us- 

posobljenu za gragjanske; općinska škola nema to. Qvo 
je lijep dobitak i nema razloga, da ga krijemo. Knjige 
su se i metode promijenile; o drugom se u općini i 
ne govori. Puk zaustavlja djecu po putu, da vidi knjige 
i pisanke, brbljavci su u selu zabavljeni, a moj mi 
brijač u tri četiri navratka govorio o velikom do- 
gogjaju. . ' ■ ' 

K tomu još nadodajte, da sestra Mar a — tako 
se zove čedna sestra, koja je uzrok cijeloj ovoj graji 
— zna lijepo pratiti na harmoniju i već je prv^.nedjelje 
ravnala pjevanjem. Seljaci kažu, da pjeva kao angjep 
Božji. Sv. Julijan je mjesto, gdje su glasovi prilično; li¬ 
jepi i pjevanje veoma- cijenjeno. Ne treba da ti- kaženj, 
kako sestra Marta .nastoji, da, što ljepše uvježba u pje^ 
vanju ono svojih petnaestak djevojčica. 

Ja sam se zadovoljio time, da.joj javno nazovem 
dobrodošlicu sa propovjedaonice. I pohvalio sam pra¬ 
vom staru sestru, koju je zamijenila. Nijesam najavio 
svijetu velikih promjena, koje će se uvesti u školi; 
samo malo o tom natuknuh, da svratim njihovu pozor¬ 
nost. U selu smo, gdje je odmah sve,, već važan do- 
gogjaj. Mogao sam po tom računati na -znatiželjnost 
stanovnika. A sada vidim, da se nijesam prevario. 

Poteškoća je dakle sretno oklonjena. Da se nije 
tako sama po sebi riješila, bio bih po svoj prilici 
ostavio školu, od koje se nije imalo nego malo ili nij- 
kakva ploda, pak • radinost dobrih sestara upotrebiti 
za korisnije, svrhe., Što dublje prodtrem ,u život seljaka, 
to sve više uvigjam, kako slabo mare da stanu na put 
bolestima i da se late sredstava, te ih izliječe. Rane i 
bolesti, tako česte u selu, liječe se uprav nerazumno, 
oblozima trava ili nekakvim ljekovima starih baka, u 
kojih je najmanja mana, da ni jesu čiste. Dok sam 
zdvajao o uspjehu škole, promišljah, da učinim od 
sestrica neku vrstu pučkih bolničarka, koje, bi se ne 
samo brinule, kao i do sad, u svojoj kući. i samo za 
one, koji bi im se utekli, već bi i u; stanove zalazile, 
da čuvaju bolesnike i pružaju im lijekova. I'o je veoma 
važan društveni zadatak, obzirom. čovjekoljubivost, i 
uspješan obzirom na vje^i* p; ; , r v* 3 ni'c:i Tu-ri-'* . : -r 

Seosko pučanstvo treba ^bolničarka možda više 
nego gradsko. Bolesnik u gradu nije gotovo nikada 
zapušten. Naprotiv na seju radi posala i. radi udalje¬ 
nosti . ^eiftljišt jo o^>stanova .prečesto jadan bolesnik 
pstaje po cjjeli. dan bez potrebite njege, i to ne zbog 
toga, ;što njegovi , nemaju srca, već zbog potrebe; I te,k 
kad je bolesnik u takvu stanju, da; nema nade; te će 
ozdraviti, onda puste radnju i ostaju'kod njega. Tako 
seljak oklijeva da legne, a zbog nehajnftsti i škrtosti ne 
zove liječnika, osim kad je već skrajna nužda, a često 
kad više nije na vrijeme. Bio sam nabavio dvije krasne 
knjige za puk: P rakt ično .; zdrayos to v 1-j e Qd 
doktora Subled i Prakti č;n i I i je č-n ik od :.doJct.ora 


Gaudichier-a i već sam više puta nastojao kod mnogih 
seljaka-, koji su slabo jzgledali, da ppšlju pp liječnika. 
Jednog dana, kad sam bio uspio da nagovorim jednog 
nesretnika, koji je tako kašljao, da ti je pobugjivaq 
uprav smtlovanje; i tužio - se,; da ;ga bode,. nagjoh se 
kod bolesnika, kad j; stiže liječnik. Bolest je bila. teška, 
upala pluća, koja malo da ne odnese onog jadnika. 
Liječnik mu.-ponoyi nekoliko puta. „Ako ozdravite, za¬ 
hvalite gospodinu župniku !• Da nije bjjo njega, ne biste 
ine bili, zvali do -sutra, a-to bi;- već bilo prekasno.“ 
Onaj je liječnik glavar bližnje općine,,-.ljubpzna osoba, 
slobodoumnik, ali svom dušom odan svojemu 'zvanju i 
svojim bolesnicima: Na dugo je govorio sa mnom, te 
mi je ponovno zahvalio, - šjp sam nastojao,- da ga, zovu. 
„Spasli ste život ovome čovjeku, gospodine,;'iupniče,“ ; 
reče mi i stao mi. tehnički: .-tumačiti, ali. se'više me sje-: 
ćani toga razlaganja. . . r u: . 

„Vidite — nastavi — ovi. seljaci su.Vam nesnosni. 
Ne će da me zovu, nego kad je sve .izgubljeno. Dok 
ih bolest ne obori, ne će da se sklonu. A kako izvršuju 
moje propise, ili bolje, kako ih ne jzvršuju ! -Ne -znam* 
kako liječe svoju dušu, ali što. se tiče , tijela, ne razuT 
miju se mnogo. Ni malo se ne brinu za udarce, za kraste 
na glavi, a kušnje se. čudom čude, ako se izrode u 
gnjojave rane, katkad i pogibeljne." ; i 

Tad rnu razložili svoje namisli o službi dobrih 
sestara. Isprva ne prihvati-baš oduševljeno mojega 
nauma. ;..v. • . ■> 

Bez sumnje to bi bilo dobro — reče — ali uz 
uvjet, da sestre ne misle, da mogu liječiti bolesnike i 
dijeliti: lijekove po svojoj volji. Kako znate, svakomu 
svoj zanati Uz najbolje namjere-mogu se,počiniti;velike 
pogrješke i otrovati koga. mjesto ozdraviti," - 

.„Ali — ja nadodadoh — po mojoj namisli sestre 
i ja ne bismo se uplitati u Vaše-.posle osim u nenad- 
nim slučajevima ili u velikoj potrebi. Vi biste nas da¬ 
pače imali štogod posavjetovati ili barem naznačiti nam 
kakvu knjigu, gdje ćemo štogod naći." , 

Megju tim prjbližismp se mojemu stanu ; pozvah 
ga unutra i pokazah mu svoje auktore. ,,Ne poznam 
ih — reče —,ali ih -i nema baš, dobrih. Hi su pre- 
k.ratki, ne dosta jasni, a pogibeljno je, da se ppmiješa 
jedna stvar s drugom pili su, odviše opširni, tako teše 
izgubiš u njima. Svake godine liječnički vjesnici najave 
kojega novog auktora. 1 u Vašoj katoličkoj smotri 
Ppl-yb.ibli.on svake ih -godine po nekoliko ocijeni 
u mjesecu rujnu moj. vrijedne drug doktor Ferrand. 
.Možda bi Vam dobro dpšao jedan rječnik, n. p. Lere- 
boulletov ili takogjer ,Nysteno.v, ,koji je pregledan i po¬ 
novno izdan. Po mojem sudu knjižica Liječnik u 
,ku ei ,od doktora Saffray-a, sadrži ,sve, što je potrebito, 
i nije se bojati-, da čitatelj postane preuzetan radi 
znanja,; što ga, .je stekao, tako jevtino." 

— Biste li Vi bili tako dobri, gospodine doktore, 
te dali savjeta dobrim sestricama, kako da liječe n. p. 
one strašne kraste, što izjedaju glave toj siromašnoj 
djeci? 

— To nije teško. To je uvijek posljedica ne¬ 
čistoće. U više slučajeva, mislim, da će biti dosta, da 
operu ranu spužvom okvašenom u borovu kiselinu po¬ 
miješanu s vodom. Ako gnjojenje još potraje, bit ćo*od 
potrebe tu dječicu k meni dovesti. Pogledom na boles¬ 
nike, ako sestrice imaju dobre volje, reći ću im u kratko, 
što treba da čine. 

Od toga dana počeše naše dobre sestrice liječiti 
glave. Ove svete duše vrše taj dosta neugodni posao 
najpripravnije. Nadam se, da će do koji mjesec njihove 
ruke izviđati gotovo sve male nemoći, teške ozlede i 
opekline. Tako će se žito malo po malo nositi u mlin, 
gdje će ga dobri Gospodin samljeti, da dobije čistu 
muku kršćanstva. Sa same dvije sestrice, koje po pra¬ 
vilima ne smiju se odijeliti jedna od druge, osim u 
izvanrednim slučajevima, bit će mi teško ustanoviti 
redovitu službu bolničarsku. Ipak to je djelo, što se mora 
učiniti, to će biti milosrdni apostolat. Naši seljani, 
premda okuženi protuvjerskim zrakom, ipak vrše svoje 
glavne vjerske dužnosti. Puno je lakše njih predobiti, 
nego izkorjeniti uvriježene predrasude gradskih zanat¬ 
lija ili poluvarošana. Ovi seljani, ova seoska masa sa¬ 
činjava napokon uvijek većinu. Sela, seoske župe, mo¬ 
raju biti matica, koja će podići kršćanstvo u našem 
narodnom životu. Kad bi se uložilo na korist ovih duša 
polovicu napora, što se ulaže na kamenitom i neplod¬ 
nom zemljištu po gradovima, koliko bi se postiglo us¬ 
pjeha! I to to više, što bi se seoski sin, kad bi se kao 
zanatlija preselio u grad, bolje od drugih opro zarazi, 
jer bi dobio zdraviji uzgoj i čvršća kršćanska načela. 
Tako bi se pomoću dobro uregjena društvenog djelo¬ 
vanja moglo ustanoviti u napučenijim središtima sve 
više kršćanskih ognjišta. Ali najprije treba obraniti od 
navala srce članova još neizopačenih; tako će dobivena 
životna snaga poslužiti, da se izliječe teško bolesni 
članovi. Ne treba se samo brinuti za one, koji pobu- 
gjuju pozornost i samilost na svoje rane; treba misliti 
i na druge; to je djelo i najuspješnije i najvažnije. 
Ovo je zemljište veoma zgodno za djelovanje; po njima 
se mogu i drugi spasti. Ako ih zapustimo, u pogibli 
smo, da sve izgubimo. Socijalna metoda, što smo je 
do sada upotrebljavali, ne naplaćuje trud. Ne valja; 
zavodi maštu pokazivajuć teške nevolje, protiv kojih 
se moramo boriti, a ne zadovoljuje ni razuma. Kato¬ 
lička socijalna društva imala bi najprije djelovati po 
selima. Nastoj da uvjeriš o toj istini katolike pariške, 
koji te okružuju. Reći ćeš mi, neka propovijedam samo 
za svoju župu. Bez sumnje: ali će ti i moji pariški 
drugovi, koji imaju u svojoj župi zidara, radnika, ko- 


čijaša, pekara, kovača, postolara, krojača, što su došli 
iz pokrajine, reći, neka propovijedam i za njih. 

XXIII. 

S v. J ulij a n, 26. veljače. 

Evo nas, prijatelju, u korizmi, a brzo i u proljeću. 
Dani postaju dulji, sunce jače grije, njegove žarke zrake 
razdražuju tijelo, a mlohave duh. Ljudi prihvaćaju 
poljske radnje, polja se preporagjaju. Crveni se skoro 
okopana zemlja, a gole livade počinje pokrivati zelena 
travica. Već probijaju tanke mladice, zelene se poljski 
usjevi, na divljim” ružama pokazuju se sitni, mekani 
pupoljci. Pred ulazom u moju kuću imam ružičnjak, 
koji se već zaodi lišćem. Jedino je hrast još mrtav; 
s njega otpada zadnje suho lišće. Ono, što je živjelo, 
mora da ustupi mjesto onome, što će živjeti. Isto pro¬ 
ljeće, koje hoće da što prije uništi staro lišće, budi 
na život nove pupoljke. To ti je neprestani tijek 
života. 

Sada je ugodno dati se na vrtlarstvo, te u tom 
potrošim koje popodne. Dozvah seljake jedino, da mi 
okopaju i okrče zemljište, a onda sam poravnah i 
pročistih, potegoh brazde, posijah i zasadih. Imat ću 
salate posijane svojom rukom i kupusa, kojega će me¬ 
snato lišće jedriti pod mojim očima. Ovaj tijesni do¬ 
ticaj sa prirodom zdrav je za tijelo, a blaži duh. 
Čovjek vidi uspjeh svojega truda, te opažajući, da mu 
ljetina većinom zavisi o vremenu, o kiši, o gradu, o 
vrućini ili ledu, uvigja, da plodnost zemlje nije posve 
njegova zasluga. Po tome shvatam, zašto je težak 
čedniji i bogoljubniji od radnika. Radnik se bavi po- 
datljivom tvari, po svojoj volji je preinačuje, s toga pri¬ 
pisuje sve sebi u zaslugu, štogod izagje iz njegovih 
ruku, te misli, da nije nikome ništa dužan. Njegova 
kratkovidnost čini, da se ne pouzdava osim u sama 
sebe, da ne priznaje nad sobom nikakva gospodara. Od 
njega je Bog daleko, dok je težaku veoma blizu. Svi 
ovi pojavi u prirodi, koji katkada obogate poljodjelca, 
2 katkada unište plod njegova znoja, dolaze s neba, iz 
onih udaljenih, tajinstvenih krajeva, gdje njegov pogled 
vidi Boga. On je kao mornar u neprestanom doticaju 
,sa nekom tajnom, koja njim vlada; a to je takogjer 
dobra poluga za vjeru. U kraju, gdje zemlja pruža 
rada tolikim rukama, sva je prilika, da bezboštvo ne 
će lako uspjeti. Ali i kršćanstvo može oslabiti i pustiti 
slobodno polje praznovjerju i zlim običajima. S toga 
treba često pobuditi u dušama kršćansko ćustvo, treba 
očistiti savjest, učvrstiti vjeru, uspostaviti poštenje u 
poslovanju i pristojnost u zabavama. Na svoje oči 
vidjeh pogubne posljedice zimskih noćnih zabava i po¬ 
kladnog veselja. Već su dvije sablazni postale javne, 
a skoro će i treća. Bih rekao, da se svake godine ista 
stvar dogagja, a majke ipak dopuštaju, da im kćeri 

idu same na noćne zabave i da u nedjelju polaze ples. 
Nekoć bi se na trgu sela u prisutnosti roditelja mla¬ 
dići usred dana dali na zabave, te izvodili staro seosko 
kolo. Druga vremena, drugi običaji. Sada se mladići i 
djevojčice zabavljaju u kakvoj zatvorenoj dvorani, koju 
jedva da rasvjetljuje kakva mala svjetiljka, oci su po 
krčmama, a majke umorne ne mare za djecu i ne prate 
svojih kćeri. Kad se pak svrši zabava, a to u kasno 
doba noći, preko polja i gajeva vraćaju se na skupove 
svaki svojoj kući. 

Noćne zabave postadoše takogjer pogibelj. U 
sebi je posve nevino, da se deset, dvadeset obitelji 
sastane u žitnici, te tu ljušte kukuruz ili lupe orahe. 
Kad bi pak posao svršio samo kojom pjesmicom ili 
pričicom, meni se čini, da tu ne bi bilo mnogo zla, 
premda se često u pričicama odveć jasno kaže, što se 
ne bi smjelo, i pjesme nijesu uvijek baš pristojne. Puno 
mi brige zadaje noćni povratak, opetovni sastanci, česta 
odsutnost roditelja i drzovitost mladića, koji ove sa¬ 
stanke za izmjenično pomaganje i zajednički rad obra¬ 
ćaju u sijela raskalašenosti. U ostalom posljedice doka¬ 
zuju, koliko je opravdan moj strah. 

Prije se bijedilo kao odveć stroge one svećenike, 
koji su htjeli da zabrane ples seljacima. Možda se je 
za obnove kraljevstva griješilo s prevelike gorljivosti; 
osugjena društva bila su valjda posve nevina; ja tačno 
ne znam, kakva su onda bila. Ali sudeći iz daleka, bih 
rekao, da su se puno lakše mogla trpjeti, nego li da¬ 
našnja. Ja ne bih vršio svoje dužnosti, kad ne bih sve 
sile uložio, da se oprem tim sastancima. Dobro mi je 
za to došla korizma; prihvatih se opet poučavanja, što 
sam činio kroz došašće. Sada držim mala poučavanja 
dva puta na sedmicu, a pri zapadu sunca. Sestra Marta 
ili gospogjica Blanka pjevaju; puk dolazi, da ih sluša, 
a ja se tim okorišćujem. Vjerno nam je petnaest do 
dvadeset osoba, a broj sve to više raste. Sve se moje 
pouke vrte oko kršćanskog obiteljskog života. A u 
svakoj gledan^ da prilagodim općenite savjete potre¬ 
bama svojih slušatelja, te bez straha zalazim i u naj¬ 
sitnije i najkonkretnije osobitosti. 

U ostalom sam u svim svojim govorima opazio, 
da koliko se više moji primjeri tiču seoskog života, 
toliko ih je lakše upotrebiti za naše prilike i toliko je 
pomnjivije slušateljstvo. Ne mogu da me slijede u ap¬ 
strakcijama, a općeniti ih izrazi uspavaju. Seljaci drže 
da ja lijepo ne govorim, i bez sumnje imaju pravo. 
„Naš župnik — govorio jedan od njih — ne zna pro¬ 
povijedati ; ne zna se razgrijati, nego nam cijelo vrijeme 
govori mirno, onako na prijateljsku." — Ipak sam se 
katkada našao u neprilici. Kad sam baš imao da go¬ 
vorim o onom, što mi bilo na srcu, moradoh se ogra¬ 
ničiti na nekoliko netačnih i prostih izraza. Pred dje¬ 
vojčicama i djecom nijesam mogao da govorim tako 


jasno, da me razumiju; s toga druge nedjelje navijestih, 
da će dva poučavanja biti na sedmicu isključivo za 
oce i majke. Sam obagjoh slušateljstvo, koje od znati- 
željnosti bilo mnogobrojno, te opazih, da bijaše, kako 
ja željah. Onda ih sve okupih oko sebe, s jedne strane 
muške, a s druge ženske, te im predočih čisto i bistro 
bez okolišanja, kakvoj se pogibli izlažu, dopuštajući 
svojim kćerima toliko slobode i ne pazeći na njih. Do¬ 
kazali im, kakvo zlo prijeti od plesova i noćnih za¬ 
bava. Natuknuli o sablazni, koja je svim poznata, te 
se pozvah na njihove plemenite osjećaje. Kasnije sam 
vidio nekoliko mojih slušalaca. Oni mi izrijekom obe¬ 
ćaše, da će do godine zabraniti sijela u svojim kućama 
i da ne će dati kćerima plesati osim samo sa dobro 
poznatim momcima. Nijesam mogao ni da očekujem 
više. Sada doista očinska vlast ne nameće pokornosti, ! 
kako je to jednom bilo. Mladić, kad se vrati iz voj- 
ništva, ne podnosi prigovora, a ni djevojke nijesu puno 
bolje. Vjetar buntovništva i neodvisnosti zahvaća mlade 
duhove. Njihovo srce ne poznaje uzda, ne suspreže ih 
nikakav unutranji red. Kada dorastu do ženidbe, onda 
svakojake potrebe tegotnog življenja uguše mladenačku 
obijest; izvanjsko ponašanje postane pravilnije, ali du¬ 
ševni moralni život ne napreduje ni malo. Sasvim tim 
čini mi se, da jedna ozbiljna misao zaokuplja ove mlade 
glave. Našao sam dvanaestak djevojaka, jamačno naj¬ 
boljih u župi, koje mi zadadoše riječ, da ne će više 
polaziti plesova i da će utemeljiti Marijinu kongrega¬ 
ciju. Ja govorim za njih svaki mjesec posebnu misu. 
Sestra ih Marta vježba svake nedjelje iza večernje u 
pobožnom pjevanju, a plemićke gospojice sudjeluju 
svim njihovim vježbama, kao da ih od njih ne dijeli 
nikakva razlika. 

Ja ih naputih, da izaberu dvije izmegju sebe, koje 
će predsjedati, predmoliti i t. d. Imenovaše predsjedni¬ 
com gospojicu Blanku, a potpredsjednicom načelnikovu 
kćer, seljakinju kao što su i one. Plemićke gospojice 
inače su okretne, sasvim Ijubežljive i takme se u susret¬ 
ljivosti prema novim drugaricama, koje im jednakim 
načinom uzvraćaju. Gospojica Blanka donijela je neki 
dan jednoj od njih rubac, što ga bila zaboravila u klupi. 
Jadna djevojka porumenjela, poblijedjela a na oči jpj 
suze navrle. Ovaj čin tako jednostavan, popraćen mi¬ 
lom i lijepom riječi, sklopio je novo prijateljstvo. ' 

Bit će teže predobiti muškarce. Tri četiri zla 
druga podbadaju ih, jer žale, što im se splesom i si¬ 
jelom otimlje i prigoda opakim zabavama. Na me su 
uprav razjareni. Od nekoliko dana jedva odvraćaju na 
moj pozdrav. Čita im se u očima zloba i ljutost; ne 
znam, što spremaju, ali me zato ne boli glava. Učinio 
sam, što mi je dužnost nalagala. Kad sam u tom uvje¬ 
ren, ja sam miran. 

(Nastavit će se.) 

Vrbnik, u biskupiji krčkoj, sredinom ožujka 1908. 

Misijonari franjevci na Košljunu. 

Ta zapadnoj strani otoka Krka megju župama 
Krk-Kornić i Punat diže se posred morske drage ubavi 
otočić Košljun, koji svojom prirodnom ljepotom pri¬ 
vlači k sebi visoke goste, da se naužiju njegovih 
udobnosti i razgledaju istorijske znamenitosti. Knezovi 
Frankopani predadu g. 1447. otičić sa starim benedik¬ 
tinskim samostanom sinovima sv. Franje. Od toga 
vremena do danas neprestano živu ovdje franjevci. 
Samostan Košljun znamenito je proštenište ne samo za 
okolišne župe otoka Krka nego i cijele krčke biskupije, 
pače i jugoistočne Istre, te cijeloga Hrvatskoga Primorja 
za gorskim kotarom. 

Revni redovnici u Kušljunu ili, kako ih narod 
zove, fratri Košljunari, sprovode redovnički život po 
strogim pravilima svojega reda; susjednim župama jesu 
od velike pomoći, osobito u propovijedanju riječi Božje 
i slušanju ispovijedi vjernika. Njihova je zasluga, da se 
je razgranio treći red sv. Franje po otoku Krku, oso¬ 
bito u Puntu i Korniću i gotovo po svim župama 
Vrbničkoga dekanata. Osim duhovne pastve bave se 
oci franjevci u Košljunu i podučavanjem mladeži. Već 
g. 1894. digoše u Košljunu nižu gimnaziju sa hrvat¬ 
skim nastavnim jezikom za redovničku mladež cijele 
redodržave sv. Jeronima, gdje uzdržaju oko 40 pitomaca. 
Za odgoj mladeži uz vrijedne profesore stekoše sebi 
velikih zasluga vlč. otac Bonaventura Škunca, bivši 
provincijal, i vlč. otac Augustin Juničić, sadašnji starje¬ 
šina u Košljunu. Ovu dvojicu punim pravom nazivlje 
mlagji redovnički naraštaj per eminentiam svojim očima. 

Žarko i plemenito srce sinova sv. o. Franje u 
Košljunu ne zaustavlja se kod sadašnjega rada. Čuju 
poziv s nebesa: Ja sam vas obdario mnogobrojnim 
talentima. Vi ove talente upotrebite na moju veću slavu 
i spasenje vjernika. Prvi ovaj glas Božji čuju kroz usta 
velevrijednoga i revnoga župnika u Dobrinju, vlč. g. 
Ivana Trinajstića, koji ih zamoli, da mu obave sv. mi¬ 
sije u župi pred Božić g. 1906. Franjevci se odazvaše. 
Uspjeh je bio neočekivan. Župa Dobrinjska jedna je 
od najvećih i najtežih u krčkoj biskupiji zbog udalje¬ 
nosti sela. Ali uza sve to, uz velike poteškoće udalje¬ 
nosti i nepogodnih vremena pobožni puk marljivo ' je 
polazio misijonske propovijedi i primao sv. sakramente. 

Prizor bijaše sličan onomu, kada je narod hrlio 
za Spasiteljem u pustinju, da čuje njegove slatke riječi. 
Kod svake propovijedi vidjele su se na očima vjernika 
suze kajanja, a čuli teški uzdisaji obraćenja i glasovi: 
„Blažene majke dobrih poslanika Božjih, koje su ih ro- 
dile.“ Misijonsko djelovanje otaca Košljunara počelo 


u Dobrinjskoj župi. G. 1907. prijavi se u biskupiji krčkoj 
10 župa za sv. misije. Naš dični, veleučeni i apostolski 
muž, presvijetli i prečasni gospodin biskup dr. Antun 
Mahnić pozove u jeseni dva velevrijedna oca isusovca, 
da obave po njegovoj biskupiji sv. misije. Odregjeno 
im bijaše 8 župa. Dvije pak župe odregjene su za fra¬ 
njevce one iste, koji su lanjske godine preporodili župu 
Dobrinj. A te jesu, koje sa Dobrinjem megjaše, sa juga 
Vrbnik, a sa sjevera Omišalj. Tako je Dobrinj postao 
središte njihovog djelovanja, a sa Vrbnikom i Omišljem 
sačinjava nerazdijeljenu cjelinu obragjene njive Gospod¬ 
nje, u koju kroz 2 godine posijaše blagoslovno sjeme 
riječi Božje. Vlč. oci franjevci drže se iste osnove u 
obavljanju sv. misija kao i vlč. oci isusovci i domini¬ 
kanci. Za primjer navodim raspored u župi Vrbnika: 
1) o pokori, 2) o svrsi čovjeka, 3) o grijehu, 4) o sinu 
rasipnom, 5) o smrti, 6) o sudu, 7) o dvostrukom 
putu, što vodi u pakao, 8) o umjerenosti, 9) o paklu, 
10) o psovki, 11) o dužnostima roditelja, 12) o dužno¬ 
stima djece, 13) o dvjema gospodarima, 14) o čisti- 
lištu, 15) o ljubavi prema neprijatelju, 16) o sv. Obi¬ 
telji, 17) o Presvetom Otajstvu, 18) o povratku u grijeh, 
19) zaključna besjeda kao recapitulatio svega gore re¬ 
čenoga sa apostolskim blagoslovom. Osim ovoga gra¬ 
diva obragjena je i katekeza za odrasle dva puta na 
dan (svaki put po pol sata) : o deset zapovijedi Božjih 
i o sv. ispovijedi. Ova teška zadaća unctione Spiritus 
Sancti tako je lijepo i praktički izvedena, kao da bi 
bio tu sam glavom apostoi naroda sv. Pavao. 

0 uspjehu i vanjskom sjaju svetih misija ne ću 
govoriti, jer to je u javnosti bilo sve opisano (v. „Hr¬ 
vatstvo" od 28. prosinca 1907. br. 298. dopis iz Vrb¬ 
nika.) Samo ću nadodati nešto i popuniti g. dopisnika 
„Hrvatstva". Iza dva mjeseca, što su sv. misije obav¬ 
ljene, i pošto se je osnovala bratovština Presv. Srca 
Isusova protiv psovke i neumjerenosti, grijesi su se 
znatno umanjili, a nabožnost osvježila. Narod prima 
češće sv. sakramente, polazi marljivo svetu crkvu, kućni 
život preuredio se po izgledu sv. Obitelji i t. d. Bože 
daj, da tako ustraje i nadalje! Geslo časnih misijonara 
jest ,,U vojsku Presv. Srca Isusova pod zaštitom ne- 
okoljane Marije!" A ovim poklikom sve k sebi pri¬ 
vlače i za Boga predobivaju. Pa kako i ne bi! Eno gle- 
dajuć na propovjedaonici vlč. oca Augustina Juničića, 
kada govori o grijehu i zabludama, lice mu je ozbiljno 
a pogled oštar, kojim već grješnika odvraća od zla; 
kada pak govori o Bogu, o raju i svetosti, lice mu se 
zažari i izgleda tako, kao da se utapa u božanskom 
blaženstvu. Mladi opet i nadobudni vlč. o. Toma To- 
mašić svojom retoričkom vještinom, zaslagjenom po- 

božnošću, znanjem i prijaznošću, umekša i najtvrgja pridružuju i franjevci. Za sva tri reda preopširno je 
srca grješnika i na plač ga nutarnji dovodi. Iznosimo polje po hrvatskim krajevima. S radošću iznosimo na 
ove pohvale u javnost ne u drugu svrhu, nego samo javu nakanu presvijetloga i prečasnoga biskupa tršćan- 
da svratimo pozornost vlč. gg. župnika po našoj do- skoga, da se kroz 2 godine obave sv. misije u svim 
movini, osobito po Istri i Hrvatskom Primorju, na župama njegove prostrane biskupije. Trebat će tu 
vrijedne oce franjevce, koji su pripravni revnovati za mnogo poslanika. Ali što isusovci, što dominikanci i 
kraljevstvo Isusovo u sv. poslanjima. Naši dični isusovci franjevci moći će udovoljiti njegovoj želji, jerbo svaki 
i dominikanci velikih su zasluga stekli sebi u propo- red moći će dati na raspolaganje bar po 4 redovnika, 
vijedanju megju našim hrvatskim pukom. Sad im se Bog dragi blagoslovio! I- D. 

Sarajevo: Imendan presvj. gospodina nad¬ 
biskupa. Prošloga mjeseca na Josipovo slavio je naš 
presvj. gospodin nadbiskup dr. Josip Stadler svoj imen¬ 
dan. Tkogod izkreno i čisto osjeća katolički i hrvatski 
po cieloj nadbiskupiji, po čitavoj pokrajini, slobodno 
recimo po svim hrvatskim krajevima, taj je ovaj dan 
iz dna duše zavapio: „Gospodin ga uzdržao ipoživio!" 
Dandanas, kad nekako sve to rjedji bivaju velikani 
duhovi, koji da nas vode i bodre, osvjetljuju i za¬ 
grijavaju, sve to bolje uvidjamo, kolika je blagodat 
Božja, što na obzorju naše Crkve i domovine uzdržaje 
velikog nam nadbiskupa. 

Osobno čestitaše imendan presvj. gospodinu nad¬ 
biskupu vladini odjelni predstojnici, generalitet, viši 
činovnici, naša inteligencija i gradjanstvo. Dakako da je 
i vrhbosanski kaptol za redovnim i svjetovnim kle¬ 
rom sarajevskim taj dan izrazio svome velikom nad- 
pastiru svoje želje, štovanje i odanost. I naša hrvatska 
družtva učinila su svoju. Osim toga stiglo je preko 
stotinu što pismenih što brzojavnih čestitaka našem 
svečaru od hrvatskih biskupa, svjetovnih odličnika i 
hrvatskih družtava. 

Nebratski tabor nastoji umanjiti ugled visoke 
osobe i upljiv rieči presvj. gospodina Stadlera, nu 
svjestni katolici Hrvati baš u tome nazrievaju naj¬ 
bolju svjedočbu našem nadbiskupu o njegovom apo¬ 
stolskom radu za vjeru i domovinu. 

— Sirotište našem nadbiskupu. Djeca u nad¬ 
biskupskom sirotištu pod vodstvom svojih odgojiteljica 
čč. sestara „Maloga Isusa", prirediše za imendan svome 
hranitelju i otcu, nadbiskupu Stadleru, koji i od usta 
odkida, da ih uzdržaje, nježnu i milu čestitku sa za¬ 
bavom i to ovim redom : 

I. dio. A Hribar: »Pjesma se vije«, pjevao sbor. 2. Če¬ 
stitka, govorila Jakobina Antunović. — 3. Pjesma male djece, 
pjevao sbor male djece. — 4. Čestitka male djece — govorile 
Anka Malčević, Josip Fišer i R. Malenka. 5. B. Bach:_„Friih- 
lingserwachen«, svirala č. dj. Suzana Singer. 6. Fr. Grbić: »Pro¬ 
ljetna pjesma«, pjevao sbor. 7. Milan Pavelić: »Gospi Lurdskoj«, 
krasnoslovila Gena Tvrtković. 8. F. Subert: »Ave Marija«, pje¬ 
vala č. dj. Suzana Singer. 9. Živa slika. — 11. dio. »Pravdaš«. 
Vesela igra za djecu u 1. činu. Lica: Janko Milić (Jarolim Pod- 
hursky). Stanka, njegova sestra (Marija Frnka). Branko, njegov 
prijatelj (Josip Fišer). Zlatica, Brankova sestra (Jakobina Antu¬ 
nović). Mali Dragan.(Josip Lukić). Milan Stazić (Rudolf Malinka). 
111, dio. »Lutka«. Igra za djevojčice u 1 činu. Lica: Gospodja 


Julija (gdjica Ana Mrkša). Zlatica, njezina kćerka (Slavica Au¬ 
gust). Anka, služavka (Jakobina Antunović). Zorica, Julijmo 
kumče (Ljubica Nikolajević). Tri djevojčice (Dragica Kalmar, 
Fina Scheer, L. Andrić). IV. dio. »Alem«. Igrokaz u. 3 crna. 
Lica: Gospodja Kristina (gdjica Emilka Houska) Gospodja 
Klara, njezina prijateljica (gdjica Ivka Sandrk). Jelka, Klarina 
kćerka (Jakobina Antunović). Branka, sobarica (Genoveva 1 vrt- 
ković). Ruža, švelja (Josipa Hodak). Ivka, Milka, Katica, njezina 
djeca (D. Kalmar,'F. Scheer, L. Andrić). Uršula, kuharica (gdjica 
Ava Mrkša). Marica, Brankina prijateljica, (Marija Frnka). 

Sve tačke programa izvedene su na veliko zado- 
veljstvo i presvj. gospodina svečara i svih prisutnih. 
Liep je ovo dokaz i zahvalnosti i dobroga vodstva u 
našem sirotištu. 

— f Vid Puljić. Uoči sv. Josipa preminu blago 
u središnjem sjemeništu bogoslovskom u Sarajevu Vid 
Puljić, klerik mostarske biskupije, bogoslov 1. tečaja. 
Prvi je to slučaj smrti u našem sjemeništu. Kako je 
bio i uzorna vladanja i krasnih umnih sposobnosti, iz¬ 
gubilo je sjemenište mladicu, u koju je zajedno sa mo¬ 
starskom biskupijom ulagalo liepe nade. Sprovod je 
bio na 19. ožujka; vodio ga sam vlč. ravnatelj^ o. Slavić 
uz asistenciju pokojnikovih drugova. Kan. dr. Sarić, sve¬ 
ćenstvo redovno i svjetovno u Sarajevu, naši zavodi 
i mnogo pobožnog naroda odpratiše mrtve ostanke 
do groba. 

Svietlila mu svjetlost vječna! „ 

— Duhovne vježbe. Vlč. o. Kurzmann D. I. iz 
Travnika držao je ovdje u zavodu sv. Augustina od 25. 
do 29. ožujka duhovne vježbe za gospodje. Prisustvo¬ 
valo je preko 200 gospodja, od kojih neke iz pokra¬ 
jine pohrliše, da se duhovno obnove. Zadnji dan bila je 
pod sv. misom zajednička sv. pričest. Sam presvj. go¬ 
spodin nadbiskup obavio im ove sv. čine. Izlio milo¬ 
stivi Bog obilje blagoslova i na one, koje prisustvovaše, i 
na njihove obitelji. — Vlč. o. Gavrić D. I. imao je u našoj 
prvostolnici od 1. do 5. travnja u 6 l / 2 sati na večer 
propovjedi kao duhovne vježbe za puk. Crkva je bila 
svaki put puna pobožnih vjernika. 

Zagreb: Rad hrvatskoga katoličkog akadem. 
družtva ,,Domagoj“ u prvom poljeću školske godine 
1907./1908. Čitateljima „Vrhbosne" bit će već poznato, 
kako su se katolički akademičari na našem universi- 
tetu u Zagrebu stopili u falangu, e da se i medjusobno 

jačaju u načelima kršćanskim protiv krivo shvaćenje 
akademijske slobode u misli i životu, i da ista načela, 
što iztječu iz Onoga, koji je „svjetlo svietu", provedu 
u naš javni život. Mlado ovo družtvo, kako veli sam 
izvještaj, jest nježna biljka, koja se imala boriti sa raz¬ 
nim nepogodama. Nu ono je pokazalo takvu uztraj- 
nost i postiglo takvih uzpjeha u našem centrumu Za¬ 
grebu i u hrvatskim pokrajinama, v te moramo reći: Bog 
sam zalieva ovu nježnu biljku. Članovi družtva revni 
su apostoli katoličke misli. Mnoga predavanja u okviru 
družtva, utješna proslava obljetnice družtva uz izraze če¬ 
stitanja slobodno recimo cjelokupne Hrvatske, nasto¬ 
janje oko organizacije srednjoškolske mladeži, pučka 
predavanja, oduševljenje za „Pijevo družtvo": sve nam 
ovo kazuje, kako su naši mladi katolici-laici, razdie- 
ljeni u razne odbore, i zrelo shvatili svoju zadaću i 
sve sile svojoj svrhi posvetili. Želimo od Boga mla¬ 
dome družtvu i svjetla i krjeposti, da nam odgoji če- 
ličan katolički laikat, koga tako nuždno trebamo. 

Banjaluka: Korizmena okružnica biskupa fra 
Marijana Markovića. Prožet ljubavlju Kristovom i in¬ 
tencijama pape Pija X., koji želi sve obnoviti u Kristu 
a po Kristu, te neutrudiv za dobro stada svoga stavlja pre- 
svietli nadpastir biskupije banjalučke i ove godine svome 
stadu na srce' često i dostojno primanje sv. pri¬ 
česti, naročito pako zahvalu iza primljenog svetog 
Otajstva. Uzoran je biskup Marković u tom, kako da 
se našem puku uzvišen nauk pruži u jednostanom ruhu. 

Jedan od zlih običaja kod mnogih jest, da iza 
pričesti odmah odlaze iz crkve, mjesto da se utješno 
i blago razgovore sa Gospodinom, koga su primili u 
slabu posudu tiela svoga. Neuljudno je gosta, koga si 
u kuću primio, ostaviti, okrenuti mu ledja i nastaviti 
svoje kućne poslove: kako je istom neuljudno zaboraviti 
kralja kraljeva, Boga svoga, te iza pričesti trčati za him¬ 
benim stvarima svjetovnim! Koji tako čine, sljedbenici 
su Judini. Sv. Ivan Zlatousti veli: „Judu nasljeduju, 
koji odlaze, a niesu dali hvale Bogu." Sv. Terezija baš 
u tome vidi poglaviti razlog, zašto mnogi od sv. pri¬ 
česti nemaju velike koristi. Sv. Marija Magdalena de 
Pazzis govori, da je vrieme iza sv. pričesti najdrago¬ 
cjenije. Krist tada — piše sv. Terezija — kao da pita 
dušu: Šta želiš, dušo, od mene ? Ja sam napokon ovamo 
za to i došao, da ti udielim milosti, što je tražiš. Sv. 
Filip Nerij vidio čovjeka, kako iza sv. pričesti odmah 
ode iz crkve. Svetac posla za njim dva ministranta sa 
gorućim sviećama. „Kad svećenik nosi Gospodina u 
krušniku, moraju ga pratiti dva ministranta sa sviećama: 
ista čast pripada Gospodinu, dok ga tko u svome srcu 
nosi." 

Nakon sv. pričešćenja valja da se najprije po¬ 
klonimo Spasitelju u našem srcu. Sv. Alfonzo Rodriguez 
običavao bi u tom času izmoliti tri puta „Slava Otcu", 
za tim „Tebe Boga hvalimo." Kod rieči „Nebo i zemlja 
puni su slave tvoje" pozivao bi sve stvorove, neka se 
s njim sdruže i Isusu poklone. 

Zatim valja da se Isusu od sveg srca zahva¬ 
limo na neizmjernoj ljubavi i milosti, što nam ju iz- 
kazao. Govorimo sa Davidom (Ps. 115 ): „Šta ću vratiti 
Gospodinu za sve, što mi je dao?" „0 Isuse, ti si u 
moje srce došao. Ti si se sa mnom, siromašnim grješ- 


nikom najuže sdružio, te sebe meni posve darovao; 
kako ću ti za tvoju ljubav zahvaliti? 0 Isuse, za taj 
dar bit ću ti zahvalan, dok živim." — Nu najdraža za¬ 
hvala bit će Isusu, ako mu čvrsto i -stalno obe¬ 
ćamo, da ćemo mu svom vjernošću služiti. Govo¬ 
rimo sa sv. Ignacijem: „Uzmi, o Isuse, i primi svu moju 
slobodu, moje pamćenje, moj razum i svu moju volju 
i sve, što imam i posjedujem. Ti si mi sve dao, o 
Gospodine, tebi natrag sve^vraćam. Sve je tvoje, radi time, 
kako ti se mili. Daj mi samo ljubav prama tebi i mi¬ 
lost; to mi je dosta." A da svoje odluke uzmognemo 
izvršivati, molimo Isusa za jakost. Poput patrijarka Ja¬ 
kova govorimo: „Ne ću te pustiti, dok me ne blago¬ 
sloviš." 

U drugom dielu svoje apostolske poslanice sjeća 
banjalučki nadpastir stado svoje velike radosti svih 
katoličkih srdaca. Sv. Otac papa Pijo X. slavit će 16. 
studenoga ove godine svoj petdesetgodišnji jubilej mis- 
nički u vatikanskoj crkvi. Pozivlje s toga biskup Mar¬ 
ković svoju biskupiju, neka podvostruči molitve svoje 
za srećno vladanje sv. Otca i svoje milodare otcu 
svih kršćana. 

Krk: Korizmena okružnica biskupa dra Antuna 
Mahnića. Revni i učeni biskup dr. Mahnić govorio je 
ove godine svome stadu o kršćanskoj slobodi. 

Sloboda! Sloboda je svima na jeziku. Za slobo¬ 
dom svi čeznu. Nu nije sve sloboda, što sviet danas 
slobodom zove. Sviet često puta tamu zove svjetlom 
a zlo dobrim: tako i najokrutnije sužanjstvo često okrsti 
imenom slobode. Prava sloboda jest ona, „kojom nas 
je Krist oslobodio" (Gal. 4, 31.), sloboda „sinova Bo¬ 
žjih" (Rim. 8, 21). 

Da znademo, u čemu sastoji prava sloboda, valja 
da pomislimo prije, iz kakvog nas sužanjstva Krist 
izbavlja. 

Ovo sužanstvo je‘ trostruko: sužanjstvo razuma, 
volje i tiela. 

Sužanstvo razuma jest neznanje i zabluda. 
Istina osvjetluje i izbavlja razum. Narodi prije Krista 
zaboravili na Boga svoga. Razum im potamnio, sjedili 
su u tami i sjeni smrti, niesu znali odkuda su, kuda 
će, što je njihova svrha. Krist je svjetlo svietu, Krist 
osvjetjuje svakog čovjeka, koji dolazi na sviet, Krist 
osvjetljuje i danas um ljudski po Crkvi svojoj učećoj, 
po papi, biskupima katoličkim i ovlaštenim svećenicima. 
Sužanjstvo volje jest grieh. „Tko čini grieh, rob 
je grieha" (Iv. 8, 34.) To robstvo silno ponizuje čo¬ 
vjeka. „Čovjek, kad je bio u časti stvoren, nije htio 
da razumije, nego se je izjednačio sa životinjom i njoj 
je postao sličan" (Ps. 48.) Nu Krist je pun i milosti, 
uči sv. Ivan. Kako je sv. Pavlu davala snage u napa¬ 
stima (Rim 7, 24.) dat će svima, koji ju traže, da na¬ 
kon izmirenju s Bogom u sv. sakramentima održe go¬ 
spodstvo nad nižim težnjama. Po griehu dodje i smrt 
na sve ljude (Rim. 5, 12.). Smrt je „robstvo raz- 
padljivosti" (Rim. 8, 21.). Ako nas Krist svojom 
mukom i nije riešio tjelesnih boli i nevolja, ako Krist 
svojom smrću i nije nama povratio bezsmrtnost tiela, 
a ono je dao izgleda i motiva, da boli i nevolje njemu 
za ljubav snosimo, učinio nam smrt sladkom i pribavio 

slavno uzkrsnuće tiela na sudnjem danu. Isus je uzkr¬ 
snuće i život; tko vjeruje u njega, ako i umre, živjet 
će (Iv. 12, 25.). 

Ako želimo da se oslobodimo od ova tri robstva, 
valja da slušamo rieč Božju na usta Crkve, da nestane 
praznovjerja; valja da često i valjano primamo sv. sa¬ 
kramente; tako ćemo zavriediti „slobodu nerazpadlji- 
vosti i bezsmrtnosti tiela." „Nastojmo dakle, braćo 
kršćani, nastojmo da stečemo onu trostruku slobodu 
djece Božje, kojom nas je izbavio Krist Spasitelj naš: 
slobodu razuma, tvrdo vjerujući u rieč Božju, što je 
nauča naša majka sv. Crkva ; slobodu volje, kloneći se 
pomoću milosti Božje grieha i radeći dobra djela; na¬ 
pokon slobodu bezsmrtnosti i vječne slave u nebesima, 
koju ćemo jamačno i postići, ako budemo živjeli kao 
djeca svjetla služeći Bogu u svetosti i pravednosti." 

Ovako ćemo postati jaki, da se opremo djavlu, 
knezu ovoga svieta, koji kao ričući lav obilazi tražeći, 
koga da poždre (1. Petr. 5, 8.) Djavao nastoji sviet 
zarobiti robstvom ljudskog o b z i r a. Taj obzir mnoge 
odvraća od praktičnog kršćanstva. „Šta će drugi reći ? 
Dakle u srcu i kod kuće dobri, vjerni kršćani — vani 
pred svietoni drugovi i saveznici psovača Božjih i bez- 
vjernika." Žalbstno je to i sramotno i pogubno. Zar će 
nas ljudi suditi? „Tko prizna mene pred ljudima, pri¬ 
znat ću i ja njega pred Otcern svojim, koji je na nebe¬ 
sima. A tko se mene postidi pred ljudima, postidjet ću 
se i ja njega pred Otcern svojim" (Mat. 10, 32.) Djavao 
nastoji dalje sviet robiti u jaram javnoga mnje¬ 
nja. Nekad je bio glas puka — glas Božji. Danas je 
javno mnienje otrovano, tako te se njim javlja glas 
neistine i laži. Stvaraju ga liberalci i framasuni pogla¬ 
vito glasom liberalnih, naprednjačkih, radikalnih novina. 
Izdaju se angjelima svjetla, a jesu angjeli tame, jer 
predrazsudama, patvorenim povjestnim činjenicima i 
klevetama uđaruju na Crkvu i tako tlače siromašni 
kršćanski puk. „Razkinite okove toga robstva. Neke 
vrsti novine, kao što je n. pr. ,,R. Novi List", „Pokret" 
„Obzor", „Slobodna Riječ", „Sloboda" i nekoje druge 
ne bi se smjele nikada vidjeti u rukama kršćanskim, 
niti bi se smjele nalaziti na stolu naših družiava, bilo 
to čitaonice ili kojih mu drago drugih družtava." Treće 
robstvo, kojim se danas zarobljuje kršćanski puk, jest 
robstvo liberalne vlade i liberalnih zastup¬ 
stva. D§,, svaka je vlast od Boga. Isukrst sam, Sin 
Božji, pokoravao se i porez je plaćao rimskoj oblasti, 
premda su Rimljani bili pogani. Nu naš car i kralj u ot- 
činskoj dobroti odrekao se jednoga diela svoje vlasti 
davši nam konstituciju ili ustav. Odatle tolika važnost 
političkih izbora. Ako dodju u javna zastupstva muževi, 
koji ne misle ni ne živu kršćanski kao puk, stvaraju 
zakone, koji se kose sa mišljenjem i željama kršćanskoga 
puka, i tako zarobljuju kršćanski puk. Muževi javnih 
zastupstva jesu napram svome puku ono, što je glava 
prema tielu, Tielo kršćansko — glava poganska! Nije 
li to nesmisao ? „Prenite se, otvorite oči 1 Služite se 
ustavnim sloboštinama, što vam ih daje država." 
„Pretežno katolička Austrija mora dobiti isto tako po 
ogromnoj većini svojih zastupnika katolički parlamenat. 
Cisto katolička Istra mora dobiti čisto katoličko pokra¬ 
jinsko vieće. Napokon čisto katoličke obćine ove naše 
biskupije moraju dobiti od prve do zadnje za svoje 


predstojnike i savjetnike isto tako katolički misleće mu¬ 
ževe. To neka ostane naša čvrsta odluka." Onda istom, 
ako to postignemo, slavit ćemo pravi podpuni Uzkrs, 
to jest pobjedu kršćanske misli. — 

U „Jutru" od 30. ožujka o. g. čitamo, kako na 
Krku čitaonice naše već ustaju energično protiv „Ob¬ 
zora" i bacaju ga sa svojih stolova. Glas dakle odvaž- 
nog biskupa Mahnića ne će ostati bez uzpjeha u nje¬ 
govoj biskupiji. Liepa bi se usluga učinila čitavom 
hrvatskom katoličkom narodu, kad bi mu se omogućilo, 
te okružnice ovolikog zamašaja uzmogne uz malu cienu 
nabaviti i načela joj upijati. 

RUSIJA. 

0 ukazu tolerancije od god. 1905. Bečki „Vater- 
land" donese polovicom prošloga mjeseca dopis iz 
Varšave od 4. ožujka o. g. o prilikama katolika u 
Rusiji, koje žalošću napunjaju svako katoličko, napose 
slavensko srce. 

Snuje se, kako bi se ukaz tolerancije, koji davno 
već ne postoji u praksi, i formalno dokinuo. Visoki 
krugovi pravoslavne crkve posve su zaokupljeni tom 
mišlju. Tko smeta, biva odstranjen. Biskup petrogradski 
Antonij, glava liberalnijeg pokreta, bi prisiljen na ostavku. 
Sveti sinod proširen je za pet mjesta, koja su popu¬ 
njena pristašama policajnog sistema u stvarima kon¬ 
fesija. Malo zatim digla se kaznena iztraga protiv bi¬ 
skupa Kiriona od Kanena, na Sergija od Jamburga i 
na svećenika Piefrova. Obtužnice su karakteristične. 
Sergij je krivac, što je u godini 1905. držao žalobnu 
službu Božju za kneza Sergija Trubeckoj, koji je bio 
vodja ustavne stranke u ruskoj aristokraciji i osnova- 
telj tjednika ,,Moskovsky Jereniedichisk", opozicijonalnog 
časopisa, nu duhovna osoba ne smije biti u opoziciji 
spram vlade, jer je crkva za to, da bude državi poli¬ 
cija, što ju manje novaca stoji! 

Da se ukazu tolerancije od god. 1905. posebnim 
odredbama tobož pribavi vriednost, izdaju se na ob¬ 
lasti naputci, koji ukaz čine upravo ništetnim. 

Ministarski savjet upravio je na sveti sinod pred- 
loge specijalnih zakona tolerancije na odobrenje, oso¬ 
bito o tom, kako da vlast postupa pri prelazu iz pra¬ 
voslavne crkve u drugu konfesiju. Pri tom se dakako 
najviše pogadja katolička. Sinod je odgovorio, da mu 
tolerancija uobće izgleda pogibeljnom novotarijom, pa 
traži odlučno, da se ostane pri svim privilegijima pra¬ 
voslavne crkve naprema drugim. Najprije zahtieva uz- 
postavu cenzure za kazalištne predstave i za javna 
predavanja, dakako i nepravoslavnih govornika. Zatim 
misli sveti sinod: Prelaz iz pravoslavlja u katolicizam 
u načelu mora se smatrati dozvoljenim, dok se ukaz 
tolerancije službeno ne opozore; prelaz je dopušten, 
istom nakon što su 40 dana uplivisali duhovnici pra¬ 
voslavni na kandidata bez uspjeha; na to da se izda 
pismena dozvola. Promjena konfesije zavesti će se u 
registar, kad dotična osoba donese pismeni dokaz od 
strane pravoslavne oblasti, da je taj upliv bio uzaludan. 
Koliko se polje otvara tom uplivisanju, kolika čeličnost 
značaja trebat će u kandidata, i odveć je jasno. Slo¬ 
boda vjeroizpoviesti postaje dakle iluzornom. Nu sveti 

sinod ne će da smeta slobodu vjere; bilo bi to protiv 
ukaza • on upozoruje ministarstvo, da se carem izdana 
i uzakonjena sloboda izrodila u konfesijonalnu propa¬ 
gandu, a to ona ne znači. Propaganda je dopuštena 
samo pravoslavnoj crkvi, a ne drugoj, naročito ne ka¬ 
toličkoj. Katoličke procesije, do g. 1905. strogo zabranjene, 
smiju se držati samo uz dopuštenje pravoslavne crkvene 
vlasti, pa s toga neka se katolička crkvena vlast o toj 
stvari na vrieme stavi u sporazum sa pravoslavnom. 
Kod gradnje „kuća za molitvu" drugih konfesija — 
misli dakako opet najprije na katoličku konfesiju -• 
valja prije propitati dotičnog pravoslavnog biskupa, lih 
biskupa u Rusiji ima i tamo, golje ni stada nemaju 
kao na priliku u Poljskoj. Tako reorgamzovani sveti 
sinod smišlja provesti likvidaciju godine 1905., da opet 
postane policajni departement. — , , . 

Zar Rusiju u pogledu ugnjetavanja slobode vjero- 
ispoviesti nije trajno osviestio bič Božji sa strane Ja¬ 
pana? Istom se od njeg malo oporavila, povraća se 
u stare griehe. 


prosvjeta. 

Vesperal rimsko-slovenski. Večernje na Nedčlje i 
Svetce po vse leto, po crkvenim khjigam glagolskim. Krk. 
Rastodi Staroslovenskije akademije 1907. 

Kad ono po milosti Božjoj i sv. apostolske Stolice dr. 
Antun Mahnić sjede na biskupsku stolicu na Krku, stanoviti 
listovi digoše buku, kako da latinaš postaje glavom biskupiji, 
koja služi Bogu glagolicom. Nu na oči svoje vidimo, da je 
uprav vanredna Božja Providnost poslala dra Mahmca na Krk 
za biskupa. Uz ostali svoj apostolski rad na znanstvenom, or 
ganizatornom i publicističnom polju svom dušom je prigrlio 
našu glagolicu..Staroslavenska akademija na Krku, koju on i 
osnova i vodi, već imade 12 svojih publikacija. Najnovija joj je 
djelo: Vesperal rimsko-slovenski, izdan latinicom. Da je zadnja 
ova publikacija izpala dostojna i krasna, pripomogose slikarska 
akademija češka, nadbiskup u Olomucu, biskup-preposit u Pragu 
i drugi dostojanstvenici. Vesperal je bogat ilustracijama umjetnič¬ 
kim, nabožnim i nježnim; štampan je u zlatnom Pragu; obuhvata 
oko 600 stranica u 8°. Izašao je u dva izdanja, manje sjajno 

uvezano izdanje stoji samo 3 K, a sjajno izdanje sa krasnim 

uvezom stoji 10 K. S poštom 10 h više. Naručbe prima Sta¬ 
roslavenska akademija u Krku, a „ne uzima obzira 

na nepredplaćene naručbe." 

Knjigu ovu preporučamo najtoplije osobito svećenstvu. 
Onima, koji niesu toliko vješti pismu glagolskom, otvoren je 
ovom knjigom put, da se u našem starinskom i posvećenom 
jeziku upoznaju sa uzvišenim izlivima srca u pjesmama staro¬ 
zavjetnim. Nu i svjetovnjacima, koji se za stari naš jezik zani¬ 
maju, veoma će dobro doći. 

Raj i pakao. Odgovor na Hinkovićev „Raj i pakao' u 
dialogu. Hrvatskoj inteligenciji. Zagreb, tiskara i naklada An¬ 
tuna Scholza, 1908., u maloj 8" str. 97. Giena 40 h. 

Ovo malo nu dobro smišljeno i velikom pomnjom i 
spremom izradjeno djelce pobija krive stavke spiritiste Hinko- 
vića, a razlaže katoličku nauku: O angjelima i djavohmaj o 
Bogu; o vječnoj kazni; o autentičnosti sv. pisma; o čistilištu; 
o smrti kao koncu vremena za zasluge; o perispritu; o posebnom 
sudu; o vragu: o zakonu Mojsijevom; o nepogrješivosti papinoj. 
Na žalost velik dio inteligencije naše riedko uzima u ruke 


knjige kršćanske bogoslovne znanosti. Tko želi u spomenutim 
pitanjima jasan i stalan odgovor, neka posegne za ovom bro¬ 
šurom. Jedan nam inteligentni svjetovnjak reče, da ju je na 
dušak sa slašću i velikom korišću proštio. Dobro je pogodjen 
oblik dialoga, a da ništa ne smeta znanstvenosti djelca. Mnogo¬ 
brojne citacije iz kršćanskih i protukršćanskih pisaca dokazuju, 
da je pisac sposoban stupiti na šire znanstveno i polemično 
polje. Upozorujemo svećenike, naročito uzgojitelje mladeži,, a 
ovaj „Raj i pakao" što većma proširena korist zdrave i kršćan¬ 
ske prosvjete. 

Wissenschaftliches Arbeiten. Beitrage zur Methodik 
des akademischen Studiums von Dr. phil. et theol. Leopold 
Fonck S. J. - Innsbruck, Verlag von Felizian Rauch, 1908. 

— Str. 339. Ciena K 2.60. 

Od godine 1902. postoji po primjeru drugih universitet- 
skih fakulteta i na teoložkom fakultetu u Insbruku tako zvani 
seminar. Svrha seminaru na svakom fakultetu jest, da se slu¬ 
šatelji pojedinih disciplina u svom znanju usavrše, osobito pak 
da se nauče znanstveno perom baratati, eda uzmognu kasnije 
u svom životu samostalno i uspješno raditi na znanstvenom 
polju. Bibličko-patristička struka seminara u Insbruku pokre¬ 
nuta je u sadašnjem obliku nastojanjem P. Foncka. Sto je P. 
Fonck zadnjih godina o metodi znanstvenog rada u tom semi¬ 
naru predavao, to je sad izdao u gore spomenutoj knjizi s tom 
nakanom, da i šire krugove, koji nemaju prilike pohadjati aka¬ 
demske seminare, izviesti o metodi i zahtjevih znanstvenoga 
rada. No knjiga će puno koristiti i mnogu dobru ideju udah¬ 
nuti i onim, koji se baš ne bave izključivo strogo znanstvenim 
radom, već popularno znanstvenim pisanjem; dobro ce doci 
mnogom svojom uputom i uredniku i novinaru a i propovje¬ 
dniku. Mi ju baš poradi njezine obćenite koristi toplo prepo¬ 
ručujemo spomenutim krugovom, osobito pak našim hrvatskim 
bogoslovom, medju kojimi se u zadnje'vrieme sve više opaža 
interes za znanstveno pisanje. Nitko dakako ne smije očeki¬ 
vati, da će, iza kako je pročitao i proučio ovu knjigu, odmah 
postati i znanstveni pisac; ali će mu svakako knjiga puno po¬ 
moći u znanstvenom radu, jer mu pokazuje put k tomu cilju; 
koristit će mu i tim, što će u njem buditi i promicati zani¬ 
manje za znanstveni rad. . 

Bogatog sadržaja ove knjige ne ćemo ovdje potanko iz¬ 
nositi; dosta je, ako spomenemo, da knjiga sadrži u sebi sve, 
što je u tom području potrebno i koristno: _od samog pred¬ 
meta, što ga tko sebi izabira za svoju radnju, pa sve do o- 
rekture tiskanog manuskripta i do samog nadpisa znanstvenoj 
radnji. Napose spominjemo samo poglavlje o tako zvanih 
kolektanea", t. j. o načinu, kako valja sebi načiniti i urediti 
silva rerum". Baš ovo poglavlje koristno je i za šire krugove, 
pa i za propovjednike; jer ako propovjednik zna samo po 
imenu što je „silva rerum", ali je sam nema nikakve, onda ce 
njegovo propoviedanje biti malo zanimljivo, jer će uviek go¬ 
niti isto. Zanimat će mnoge i ono, što autor razpravlja u 
5. odsjeku svoje knjige, naime o odnosu pisatelja prema izda¬ 
vatelju knjige u svih svojih potankostih. 

Knjiga je vanjštinom svojom uprav elegantno opremljena; 
nema prigovora ni formatu ni papiru ni tisku ni razdje- 
Ijenju. Ciena je po tom nizka. Samo prikazivanje od strane 
autora vrlo je liepo; dispozicija je jasna i jedinstvena; jezik 
liep i jednostavan. Čitanje samo zanima, jer autor na mnogih 
mjestih donosi interesantne primjere. Kadkad samo zaželjesmo 
uz teoretičko tumačenje raznih zahtjeva i propisa malo više 
praktičkih primjera. Još jedanput knjigu toplo preporučujemo. 


Qdg7vmn[ urednik dr. Ivan ŠariT" Izdaje Kaptol Vrhbosanski. 


Tiskara Vogler i drugovi u Sarajevu. 

Lurdskoj Gospi. 

U spomen 50godišnjice Gospina ukazanja u Lurdu. 

Spjevao Milan Pavelić. 

Pred slikom Neporočne. 


O kako krasno stoji 
vrh kosa zlatnih Tvoji’ 
zvjezdovit vienac taj! 

I kakva dragost bije 
s Tvog lica, štono sije 
kroz cio Božji raj, 

Marijo! 

Ti najljepša si miso, 
o ljud’ma što je piso 
u žica knjigu Bog, 
kad vječnim sumi Slovom, 
da slikom čovjekovom 
obuče Sina Svog, 

Marijo! 

Iz sveopćega blata 
ko sunca zraka zlata 
izidje sama Ti; 
pred Tvojom slikom nježnom 
o prvom ruhu snježnom 
rod ljudski bolno sni, 

Marijo! 

A1 žalost brzo mine, 

a duša srećom sine 

ko svetkom crkvica, 

što — nama za spas svima — 

nedužnost onu ima 

bar jedna Sestrica, 

Marijo! 


0 kako krasno stoji 
vrh kosa zlatnih Tvoji’ 
zvjezdovit vienac taj! 

I kakva nježnost ječi 
kroz Tvoje divne rieči 
iz Lurda u naš vaj, 

Marijo! 

Sotona već se nado, 
da Isusa je svlado 
i posto zemlji — bog, 
kad s hridi Massabiela 
milijun u nj se striela 
zastrielja s oka Tvog, 
Marijo! 

Ko krsna voda sveta 
Ti preporod si svieta 
i putokaz mu zlat; 

Ti cviet si milja puni, 
sa kojeg med se truni 
u ljudskog duha sat, 

Marijo! 

O pokaznice čista, 
od koje nebo blista, 
kroz koju sja se Bog! 

0 ponose, o časti, 
o radosti, o slasti, 
o čaru roda Svog, 

Marijo! 


« 



Marijine suze. 


Plakala je Gospodja 
sveta Mati Marija, 
kada su joj Židovi 
milo zlato ubili. 


Suzice su kapale 
suhu zemlju kvasile; 
iz tih suza presvetih 
nicali su cvjetići, 

Liepo su se plavili 

na Golgotu kamenu, 

kao oči preliepe 

gdjeno su joj Židovi 

drage Majke Marije. 

milo zlato ubili. 

Pokorno su spuštali 

Suzice su kapale 

nujne svoje glavice 

i pod grmak kuštravi 

kao krotko srdašce 

i pod trnak zločesti 

drage Majke Marije. 

i med stiene studene. 

Milo su mirisali 

Kroz te suze presvete 

kao dašak s usana, 

tekla ljubav velika. 

kao njedra majčina, 

tekla ljubav žestoka, 

kao duša djetinja 

tekla ljubav Majčina... 

drage Majke Marije. 

I zbog ove ljubavi 

Plakala je Marija 

umiljati cvjetići, 
što iz suza nikoše 

sveta Mati Božija, 
leteć gore na goru 

nazivlju se — ljubice. 

Kraljici. 

JV\oja je duša ko lieščica, 

Moja je duša ko mladi ptić 

kroza nju premio lahorak 

ševin, što prviput polieće 

sladjano lahori; 

s livada rodjenih; 

svaki joj listak se s grančica 

k sunašću žarkom bi rad se 

pomiče nalik na jezičak: 

s kljunića pjesan mu trepeće 

moli se lieščica... 

kan’ da se potočić 

Iz njenih molitvi priprostih 

prekrasni potočić srebrni 

čuje se ti’o, poti’o: 

o kamen putem razbio: 

Marijo, Marijo, Marijo, 

Marijo, Marijo, Marijo, 

Kraljice moja Ti! 

Kraljice moja Ti! 

Moja je duša ko zvonca jek, 

Sabrao rado bih Tebi ja 

štono sa planinske crkvice 

molitve zlaćane s lieščice, 

baca se dršćući; 

zvončića jecaj tih 

rieči mu poznajem, ne znam tek, 

kad se s planinam’ razgovara 

zašto to projeca najljuće 

ševine nedužne pjesmice, — 

glasak mu onaj mek, 

ali sam — bolan ja! 

na Te kad s usta se prokletih 

Uboga duša Te rado zri, 

obori psovka nemila, — 

ne da joj bol sa zemljice, 

presveta, preliepa, premila 

Ljepoto, sestrice, Majčice, 

Kraljice moja Ti! 

Kraljica moja Ti! 


Religija čuvstva. 

Piše O. P. Grabić, franjevac. 


Uvod. 

Današnji je vijek kritičnog umovanja i kritičnog 
proučavanja. Valjda nikada do sada nije se napredno 
čovječanstvo toliko hvastalo, koliko se hvasta dandanas, 
da ono u svojim rukama ima monopol znanja i cije¬ 
loga ljudskog umovanja. Na svakom polju čovječje 
naobrazbe ovo se samoljublje opaža, ali s tom razlikom, 
da je na nekim područjima svjetskoga napretka uhva¬ 
tilo dublji, a na nekim plići korijen. Po našem skro¬ 


mnom shvaćanju moderni se duh najvećma tim hvali, 
što je u području povjesti stekao neosporivih zasluga. 
Duh kritičnog proučavanja obuhvatio je i sve više 
obuhvaća sve sinove kulturnog napretka, ali se on 
osobito očituje — kako to oni misle — kod pristaša 
religioznoga modernog pokreta. Moderni se svijet diči, 
da je on prvi širom otvorio vrata pravomu i zbiljskomu 
proučavanju povjesnih činjenica. On se ponosi, da je 
on onaj, koji je visoko digao barjak povjesne kritike i 



Religija čuvstva. 


141 


s njnrrf riješio najteže probleme, što su tolike muke za¬ 
davali i najpronicavijim umovima čovječanstva. Dapače 
neki su dotle došli, te bez ikakva straha tvrde, da nema 
toga otajstva povjesnog, kojega nije ili ne će razjasniti 
kritični um, koji se sve jednako usavršuje. Je li oprav¬ 
dan ovaj sud, što ga ima samo o sebi naše moderno 
doba? Može li ono brati lovor-vijence radi zasluga, 
koje ubraja samome sebi? Današnji se naraštaj, ako 
nas svi dokazi ne varaju, znatno precjenjuje. Ta cijena 
nije tako opravdana. To više ona nije pravedna, što se 
oslanja na omalovaživanje prošlih vremena. Moderni 
duh bih rekao da polazi s te pretpostavke, da su umovi 
prošlih vijekova uzimali na laku ruku povjesničke či¬ 
njenice, t. j. da su oni bili lakovjerni i da nijesu toliko 
iziskivali za jednu tvrdnju neoborivih dokaza. Kritično 
proučavajuć raspoloženje duhova u povjesnom pretra¬ 
živanju mislimo, da prošli vijekovi nijesu toliko lako¬ 
vjerni, kako se to na prvi mah misli. Sa dužnom 
čašću današnjemu zdravom poimanju povjesti uopće i 
svima njezinim dijelovima moramo izjaviti, da su u- 
movi minulog doba imali puno bistrije kritično oko u 
rasugjivanju, nego li isti moderni duhovi, kao što su 
Le Roy, Loisy, Houtin, Fogazzaro, R. Murri i drugi, 
koji se bespristranim kritičnim darom razmeću. Stari 
su bistrije vidjeli mnoge činjenice i zrelije ih sudili, jer 
im se nije bila navukla na oči mrena krive filosofije, 
kao na žalost današnjim naprednim preporoditeljima 
cijeloga čovječanstva. Stari, pa i današnji katolički uče¬ 
njaci (protiv njih se modernisti najvećma bore) nijesu za¬ 
dojeni tolikim predrasudama, koliko to oni sebi umišljaju; 
a oni opet nijesu od njih prosti, kako se svemu svijetu 
hvale. Crkveni su povjesničari uvijek proučavali po- 
vjesnu činjenicu, osobito onu religiozne naravi onako, 
kako se je stvarno u svojim izvorima pokazivala, što 
ne mogu modernisti ustvrditi o sebi. Oni polaze sa 
svoje filosofske pretpostavke, da nema ništa u povjesti 
i niti može biti štogod, što nadilazi moć naravi. Štogod 
im se čini svrhunaravno, ili to nastoje zanijekati ili 
ugrijanoj mašti pripisati. Nije li ovo imati mrenu na 
očima ? 

Današnji povjesni vijek veliku pažnju posvećuje 
uopće svakome religioznom pojavu, a osobitim svojim 
zadatkom drži, da se što više pozabavi religioznim pi¬ 
tanjima Crkve katoličke. Ovaj pokret mi nipošto ne 
osugjujemo, nego se dapače u brizi za religiozna pi¬ 
tanja s njim potpuno slažemo. S mnogih se strana čuje 
glas, da bi trebalo veću pažnju posvetiti proučavanju 
pojedinoga katoličkog dogmata. Nama je ovaj glas mio, 
drag nam je. Kad vidimo današnje vjersko neznanje, 
nema jednog umnoga čovjeka, koji opravdanost reli¬ 
gioznog nauka ne bi pripoznao. Dok ovo rado prizna¬ 
jemo, ipak ovaj nauk ne smije da se otme utjecaju 
crkvene vlasti. Svakako naše kritično oko mora da 


gleda religioznu istinu u onom svijetlu, u kojem su je 
gledali naši Oci Atanazije, Augustin, Jeronim i ostali, 
koji nam bilo svojim umom, bilo svojom pravom i isti¬ 
nitom crkvenom naobrazbom mogu uvijek prednjačiti. 
Mi moramo istine katoličke u onom svijetlu gledati, u 
kojem su se one svijetu ukazale. To od nas zahtijeva 
ne samo katolička svijest, nego i povjesnička bespri- 
stranost. Religiozne istine katoličke Crkve moramo pro¬ 
matrati u njihovu začetku, ali kao povjesničari treba da 
znamo, da su one bile povjerene jednom društvu, koje 
se zove Crkva. Kao ljudi kritičnog oka možemo doći 
do zaključka, da je Crkva bila opremljena nekim oso¬ 
bitim auktoritetom, koji se kod drugih ljudskih usta¬ 
nova nije nalazio. Njoj kao takovoj bile su povjerene 
religiozne istine na daljno očuvanje. Kao ljudi bespri- 
strani moramo ovu pojavu proučavati stvarno i objek¬ 
tivno, a nipošto a priori: ne može se dati ništa svrhu¬ 
naravno, sve one povjesne zgode bezobzirno nijekati. 
Osvjedočeni smo, da kritika ne bi mogla doći do dru¬ 
gih povjesničkih zaključaka, nego li dolazi ista Crkva 
katolička, samo kad bi se kritika držala u svojim 
opravdanim granicama. 

Ovaj povjesni nazovi-kriticizam ruši sve dogmate 
Crkve katoličke. On ih ruši zato, jer je prožet subjekti- 
vizmom, apriorizmom, naturalizmom i t. d. Ovaj mo¬ 
derni pokret, koji je živo oćutjela Crkva katolička, ne 
samo da ništi svaku pozitivnu religiju, nego već u svom 
prvom pojmu ubija i samu naravnu religiju. U ovoj 
kratkoj ragji nastojat ćemo osvrnuti se na njihovo re¬ 
ligiozno poimanje, koje je u današnje doba od aktuelne 
vrijednosti. 

1. Čovjek teži za savršenijim poznanjem pojavnog 
svijeta. 

Nitko pametan ne može zanijekati sklonost ljud¬ 
skoga duha za sve to boljim, za sve to jasnijim po¬ 
znanjem onih predmeta, koji su čovječjem razumu na 
dohvatu. Čovjek dolazi u doticaj s nekim predmetom, 
i to najprije s njegovom vanjskom pojavnom naravi. 
Ostaje li on pri ovom vanjskom pojavu hladan? Traži 
li on da pronikne samu bit stvari, koja se pod vanj¬ 
skom odorom pojavne naravi krije? Nije li zadatak 
naše razumne naravi, da se samom vanjštinom zabavi? 
Nijesu li fenomeni granice našemu umu, preko kojih 
nije mu dano da svojom duševnom moći prekorači? 
Našemu razumu nije polje njegove djelatnosti i njegova 
umnog rada samo pojavni svijet, on ide i dalje; on ža 
se zna naći užitka i duhovne naslade i izvan kruga 
vidljive naravi. Dapače njegovo pravo zadovoljstvo niti 
ne sastoji u pojavnom okružju, nego baš u motrenju 
duhovne sebi prikladne istine. Snaga naše razumne duše 
nije privezana uz taj vidljivi svijet, nego se ona pro¬ 
teže i na ona pitanja, koja su nam odveć nužna, da 

upoznamo i samu narav fenomena. Kad se snaga na¬ 
šega razuma ne bi dalje protezala, nego li to dopuštaju 
granice vidljivog okružja, tad bi nam isti ovaj svemir, 
što nas okružuje, bio jednom pukom zagonetkom. Kad 
nam se ukaže bio koji naravni pojav, nameće nam se 
odmah pitanje: Što je on, kakva je njegova bit, koja 
je njegova narav? Zašto je taj pojav, ta vidljiva stvar 
uprav takova a ne drukčija? Zašto se n. p. čovjek 
uvijek ukazuje u svojim jednakim osebinama, a nikad 
se ne pojavljuje bez svojih isključivo vlastitih obilježja? 
Na sva ova pitanja nitko osim razuma ne može od¬ 
govoriti. Njih ne može razbistriti nikakva vidljiva stvar, 
jer to nadilazi njezinu naravnu moć. Djelatnost pojavnog 
bića ima svoje polje jedino u vidljivom svemiru, izvan 
kojega njegova se moć ne može da protegne. Odakle 
ova težnja našega bića za istinom, za sve to dubljim i 
bistrijim poznanjem svake, pa i vidljive biti? Dolazi li 
ta čežnja od čovjeka, koji je samo sastavina bezbrojnih 
atoma, kako to tvrde atomisti? Može li se ta čežnja 
protumačiti u toliko, u koliko je čovjek (po materija- 
lističnu govoreć) sastavina od materije i neke tajne sile 
(Kraft), koja ne nadilazi carstvo materije ? Ova se sklo¬ 
nost našega razuma ne da nikako drukčije protumačiti, 
nego da u čovjeku ima nešto, što ga nad vidljivi svijet 
uzvisuje. U njemu mora da jest neki duh, koji teži za 
istinom, jer je ona jedina predmetom njegovih duhovnih 
napora. Težnja za poznanjem, sklonost za naukom je¬ 
dino se tada mogu protumačiti, ako dopustimo, da 
čovjek nije samo tijelo, nego da on ima i razumnu dušu. 
Materijalisti bi imali tek onda razloga za svoju nauku 
o biti čovjeka, kad se u njemu ne bi pokazivala ne¬ 
odoljiva sklonost za nekim višim duševnim znanjem. 
Njima i njihovoj nauci izmiče se tlo, kad vide, da ljud¬ 
ski um svojom duhovnom snagom prodire samu ma¬ 
teriju i traži joj uzrok, što čovjek ne bi mogao nikad 
ni pojmiti, da u njemu ne žive i da njim ne upravlja 
njegova razumna duša. 

Činjenica je jasna i očita, kako je jasan i očit 
bijeli dan, da razumno biće svojom poletnom dušom 
ide za tim, da dogje do poznanja istine. Ova-je težnja 
prirogjena svakome razumnom stvoru. Ona ima svoj 
korijen u naravi tako duboko ucijepljen, da ga ne može 
ama nitko iz nje iščupati. Zato je nemoguće iskorijeniti 
tu težnju, jer kad bi nam uspjelo nju odstraniti, odmah 
bismo uništili i samu razumnu narav, jer se ona bez 
ove težnje ne da ni pomisliti. Ako je ova težnja za 
istinom, za naukom naravna, kao što jest, onda ona 
mora imati i predmet, u kojem može naći svoje za¬ 
dovoljstvo. Bog nije ništa uzaludno stvorio. On nije 
takogjer niti našoj naravi dao ovu težnju, a da joj nije 
označio ono, u čem se ona može ispokojiti. Istina može 
zadovoljiti naš razumni duh. Istina pruža našemu duhu 
puno veću nasladu, nego li je daju sve naslade tjelesne 


svojim ćutljivim požudama. Može li čovjek uvijek doći 
do prave poznaje stvari? Smije li se on podičiti, da je 
uvijek dopro do svojega cilja ? Može li nam taj mikro- 
kozmos jamčiti, da posjeduje pravo objektivno poznanje 
stvari ? Na žalost moramo ispovjediti, da čovjek ne 
dolazi uvijek do pravoga poznanja. Ne samo to, nego 
moramo izjaviti još i to, da naš duh puno puta tumara 
po carstvu tmine. On ne rijetko basa iz zablude u za¬ 
bludu, tako te on toliko potamni, da gotovo postane 
nesposoban za svako zdravo, istinsko umovanje. Ovomu 
žalosnom stanju, u kojem se naš razum često puta 
. nagje, nije ni najmanje kriva naravna težnja za istinom, 
nego krivica najviše stoji sa strane slobodne volje čo¬ 
vječje. Da je čovjek slijedio svoju umnu narav, nju 
postepeno usavršivao, ne bi bio učinio toliko golemih 
pogrješaka u povjesti ljudskog umovanja, koliko ih je 
počinio. On se je puno puta zanio i takim umova¬ 
njem, koje mu je više godilo slabim sklonostima, nego 
li razumu, pa nije nikakvo čudo, da je katkada baš i 
duboko posrnuo. Takovo umovanje ili bolje nijekanje 
zdravog mišljenja ne može imati svoje stalne vrijednosti. 
Ono mora da bude nestalno baš onako, kako je ne¬ 
stalna slaba sklonost, koja se uvijek mijenja. Čovjek, 
koji ne pušta slobodna krila svojemu zdravom razu¬ 
mnom poletu, nego se laća onoga filosofa, one filosofske 
nauke, koja mu više godi ćutilima, potuca se od ne¬ 
mila do nedraga. D.anas se je uhvatio jednog filosofa, 
koji mu udovoljava prolaznom čuvstvu, a sutra se pri¬ 
hvaća drugoga, koji mu zadovoljava tjelesnoj požudi. 
Tko je i malo proučio povjest filosofije, opazit će, da 
je takovih ljudi bilo na pretek i da ih još takovih na 
pretek pokazuje i današnja savremena filosofska povjest. 

Nema jednog filosofa, nema jedne filosofske nauke, 
koja nam ne dokazuje sklonost ljudsku za poznanjem. 
Kolikogod bile oprječne filosofske nauke u pokazivanju 
pravca k istini, one su sve barem neupravno jedno¬ 
dušne u pitanju o razumnoj težnji za spoznajom uopće 
i za upoznanjem pojedinih istina. Moglo bi komu pasti 
na pamet, da se skepticizam bori protiv naše tvrdnje, 
t. j. da je on onaj, koji ništi težnju, ili bi je barem po 
svojem sustavu logično morao nijekati. Tko bi ovako 
držao o skepticizmu, taj bi se varao. On isto tako po- 
tvrgjuje našu stavku, kao što je potvrgjuju ostale fi¬ 
losofske škole. Oni da nijesu imali duhovne čežnje za 
istinom, ne bi nikada na onaj način umovali, na koji 
su umovali. Mučila ih je težnja za riješenjem umnih 
problema, pa od te težnje došli su na posve krivim 
pretpostavkama do svojega skeptičnog sustava. Cijenili 
su, da će na taj način zadovoljiti svojemu razumu. Ako 
su se u tom i prevarili, ipak su svoju razumnu sklo¬ 
nost za istinom na najjasniji način očitovali. 

Descartesa najviše je mučila misao: da li je ono, 
što mi znamo, nešto stalno i istinito, i da li to nije 

tek puka obmama našega duha? On je želio riješiti 
ovo pitanje, koje je zadavalo dosta brige velikomu fi- 
losofu. Zato ga je to najviše peklo, jer je želio udo¬ 
voljiti svojemu razumu, koji ga je uvijek vukao k istini. 
Trudio se da nagje temelj pravomu poznanju, pa ga je 
našao u svojoj glasovitoj rečenici: „Cogito, ergo sum.“ 

Kantov apriorizam dokazuje, da je čovječji um 
stvoren za istinu i da on bez nje nikako ne može biti. 
Pohlepa našega uma vodi ga bilo k stvarnoj bilo tek 
umišljenoj istini. Kanta potpunim pravom možemo uzeti, 
da nam i on sa svojim subjektivizmom potvrdi naše uvje¬ 
renje. Što su drugo njegova judicia sinthetica a priori 
nego li plod njegove duhovne težnje za istinom. Njegov 
duh nije mogao naći istine u samim stvarima, pa se 
je povratio sam u se, ne bi li u sebi našao ono, što 
je u vanjskom svijetu uzalud tražio. 

Promicatelji moderne filosofije dokazuju možda 
više nego tko drugi, da je naš duh stvoren za istinu. 
Svi njihovi napori, da naš um prosvijetle svojom pro¬ 
laznom istinom, nama su samo jasan dokaz njihove du¬ 
hovne žegje. Oni nastoje iz petnih žila da svaku istinu 
na život svedu (pense-action), što ne bi radili, da ih 
neka tajna sila ne goni ha to. 

II. Religiozni pojav temelji se na ovisnosti. 

Tekom ove kratke ragje opazili smo, da je ljudski 
duh nemiran, kad mu se pokaže bilo koja pojava. Vi¬ 
djeli smo, da on ne ostaje hladnokrvan pri ovakom 
prikazanju, nego dapače da ga to jako potrese i živo 
na promatranje gane. Ima mnogovrsnih pojava, koje 
pod raznim vidicima utječu na naš duh. Ukaže li nam 
se jedan fisički fenomen, mi ga sa svih strana gledamo 
promotriti. Naš duh takove pojave naravi oštrim no¬ 
žem svojega uma reže i rastavlja. On mu označuje 
vanjsku i prolaznu stranu, ali mu istodobno odregjuje 
ono, što mu je bitno i nužno, i bez čega ne bi mogao 
bitisati. Još na tom ne završuje svoju operaciju naš 
razum, nego u svom razmišljanju ide sve dalje i dalje. 
Mi opažamo fisičke potrebe naše naravi i gledamo ih, 
u koliko se nas tiče, sa srijede ih dignuti. Mi ćutimo 
potrebu, da se s našim fisičkim nedostacima zabavimo 
i da im lijeka nagjemo. Ako li znamo, da bi nam 
mogla koja fisička stvar u pomoć priteći, trudimo se 
danju i noću, da od nje istešemo barem koje sredstvo, 
koje bi nam u našoj nevolji ili u našem zahtjevu po¬ 
služilo. Sve ovo radi naš tako zvani praktični um. Da 
nije bilo praktičnog uma, nikad se ne bi domoglo ono¬ 
like visine eksperimentalno cjelokupno znanje, na kojem 
se danas nalazi. Ne smijemo misliti, da je praktični um 
na vrhuncu svojih slavodobića, nego moramo držati, 
da će on još mnogi lovor-vijenac ubrati na polju svo¬ 
jega vrlo opsežnog rada. 

Ugjimo sami u se, promotrimo naš duh i u njem 


ćemo naći takih pojmova, koji nadvisuju ovu senzibilnu 
narav; u njegovu ćemo se carstvu namjeriti na dosta 
tako zvanih metafisičkih pojava. Vidjet ćemo, da se 
naša razumna narav s njima najviše zabavlja. Ona u 
njima i nalazi svoje pravo zadovoljstvo, jer su najpri¬ 
kladniji njezinoj duhovnoj naravi. N. p. pojam istine, 
pojam ljepote ugodno djeluju na naš razum. Ta je u- 
godnost duhovna, koju samo mi možemo pojmiti. Na 
pomisao ljepote naš se duh sav od radosti i veselja 
zanese. On u tom uživa taku duhovnu slast, da ju je 
nemoguće u svoj svojoj ugodnosti bilo jezikom izreći 
bilo perom napisati. Metafisički pojav zanima nas, a 
to se vidi odatle, što mu narav gledamo shvatiti, gra¬ 
nice označiti i pojam dotjerati. Obično ovake pojmove 
zabacuju mnoge škole, kao da su oni bez svake vrije¬ 
dnosti. Predbacuju nam, da su to samo puke obmame 
našega duha i da tim našim metafisičkim mislima ništa 
stvarno ne odgovara, niti one svojim temeljem imadu 
realnost predmeta. Osobito se u ovakim predbaciva- 
njirna ističu oni, koji su škole Feuerbachove Materija- 
listi tvrde, da su take misli samo igra riječi, koje stvarno 
ne znače ništa. Ova napadanja na metafisiku posve su 
pretjerana. Mi ne tvrdimo, da metafisički pojam ljepote 
opstoji u jednoj stvari konkretiziran, jer kad bi tako 
bilo, on se ne bi mogao ni zvati metafisičkim, t. j. nad- 
stvarnim. Iz ovoga ipak ne slijedi, da on nema nikakva 
doticaja sa stvarnošću predmeta; iz ovoga bi moralo 
jedino to slijediti, da se u jednoj konkretnoj stvari ne 
nalazi. Metafisički pojam ima oslona na stvarnosti pred¬ 
meta. Da nema ništa u stvari lijepo, da nema ništa u 
stvari dobro, naš duh ne bi mogao imati apstraktnog 
pojma niti o dobroti niti o ljepoti. On bi se nalazio u 
jednakom stanju poznanja tih pojmova, kao što se 
nalazi i jedan slijeporogjeni gledom na poznanje boja. 
Kao što slijeporogjeni ne može razlikovati izmegju crna 
i bijela, tako ne bismo ni mi mogli imati pojma iz¬ 
megju lijepa i ružna. Metafisički pojam opstoji u našoj 
duši, ali tako, da ga je ona stekla na stvarnom pro¬ 
mišljanju ovoga svijeta. Ako tko dublje pronikne stvarni 
tok našega poznanja, uvidjet će, da je ispravan ovaj 
sud o metafisičkom pojmu. 

Kao što mi imamo poznanja o fisičkom i meta¬ 
fisičkom redu, tako mi gledamo u nama i neki moralni 
red. Čovjek mora da vidi u sebi nešto, što odregjuje 
granice njegovoj slobodnoj volji. On u sebi opaža zakon 
i svu njegovu obveznost. Savjest mu kaže, da ima 
nekih čina, n. p. poštovati roditelje, za koje on nije barem 
moralno slobodan ili ih propustiti ili ih izvršiti. On ih 
mora činiti. Ima i takovih djela, koja nam naš unu¬ 
tarnji zakon zabranjuje činiti. Ubiti čovjeka zabranjuje 
nam savjest. Kolikogod čovjek nastojao, kolikogod se 
trudio da se otme ovome moralnom zakonu, on se ni¬ 
kada ispod njegove vlasti ne će iskopati. Čovjek je 

slobodan, pa može raditi i protiv savjesti, ali zato ipak 
nije da on ne ćuti toga zakona. On ga osjeća i te kako, 
ali ga ne će da izvršuje radi svoje zlo uporavljene slo¬ 
bodne volje. Moralna obveznost ne ima svoju samo 
relativnu vrijednost, t. j. da je valjana samo za jedno 
doba, da obvezuje samo neke ljude. Ne. Moralni na¬ 
ravni zakon ima svoju apsolutnu obveznost. On je još 
od onda, od kada se pojavila razumna narav na ovome 
bijelom svijetu, pa je sve unaprijed obvezivao i još veže 
i dužit će nas na izvršenje kroz cijelu budućnost. Čovjek 
čim dogje k razumu, ćuti u sebi moralni red. Prve iskre, 
što se vrcnu s njegove razumne duše, rasvijetle mu 
neke temeljne moralne istine. Čovjek se može u tuma¬ 
čenju ovoga ćudorednog fenomena prevariti, ali jedno 
ostaje stalno i nepobitno, da on znade za ćudorednu 
dužnost, pa ju na koji mu drago način sad nastojao 
razjasniti. 

Izmegju moralnih istina rekli bismo, da je reli¬ 
giozna istina našla najjačeg odjeka u ljudskoj razumnoj 
duši. Pojav se je religiozni kao srastao sa čovječjom 
naravi. Nema na svijetu naroda, u kojem se ovaj po¬ 
jav ne očituje. Ne samo da su religiozni današnji na¬ 
rodi, do kojih je iskra evropske naobrazbe doprla, nego 
isti oni narodi, kojih nije niti mala zraka prosvjete 
rasvijetlila, u ovom se slažu sa svima pa i sa najna¬ 
prednijim narodima. Kod svih plemena sadašnjeg i 
prošlog zemana opažamo religiozni fenomen. Ne ćemo 
se prevariti, ako kažemo, da su svi pojedini ljudi vje¬ 
rovali te da još i dandanas vjeruju bilo u koju religiju. 
Moramo priznati, da ima ljudi, koji su više ili manje 
religiozni; ali da je bio ili da ima čovjek, koji bi bio 
kroz sav svoj život bez ikakva religioznog pojma, to 
moramo po našem uvjerenju sasvim razložito zanijekati. 
Ako čovjek i odbaci pravu religiju, odatle još nipošto 
ne slijedi, da nema pojma o njoj, iza kako ju je pre- 
zreo. Često se dogagja, da netko radi slobode savjesti 
odbaci pravu religiju, pa da odmah iza toga pane u 
drugu skrajnost i da postane lakovjeran. Iz ovoga se 
vidi, da je religija čovjeku prirogjena. Ona u cijelom 
ljudskom razvoju igra glavnu ulogu. Pravedno riješenje 
socijalnoga pitanja ovisi o pravednosti religije. Umni 
napredak društva temelji se na njoj. Dokazuje nam to 
najjasnije crkvena povjest, iz koje se možemo kao ljudi 
bespristrani osvjedočiti o blagoslovnom utjecaju ka¬ 
toličke Crkve na prosvjetu i na njezin razvoj kod sviju 
onih naroda, na koje je katolicizam utjecao. Gdje je 
god bolji i savršeniji oblik religije, tu je stalniji temelj 
svakome društvenom napretku. Kad je ovaki utjecaj 
njezin na društvo, nije se čuditi, da se je čovjek na 
osobit način sa ovom pojavom zabavljao, nju proma¬ 
trao, tumačio i uzrok joj odregjivao. Ovaj pokret za 
tumačenjem religije bio je uvijek sveopći. Možda su 
mnogi imali dobru volju da shvate njezinu narav, ali 


ipak nijesu u tom uspjeli. Mnogi nijesu bili sposobni 
niti da označe temelj, uzrok religiozne obveznosti. Ako 
nijesu razumjeli ni ono, što je bitno u religiji, nije ni¬ 
kakvo čudo, ako su se u svojim daljnim promatranjima 
daleko udaljili od njezina zdravog poimanja. 

Mi nalazimo njezin temelj u našoj razumnoj ovi¬ 
snosti o vrhovnom Biću. Ne možemo naći, slijedeći 
narav našega razuma, ni u čem drugom njezin uzrok 
nego li u tom, što čovjek vidi, da on ovisi o nekom 
višem biću i da mu mora kao starijem svoje poštovanje 
iskazivati. Na kojigod način mi tumačili religiju i njezin 
izvor, uvijek opažamo, da je ona plod ovisnosti, i to 
plod ovisnosti o nečem višem nego li smo mi. Ako 
bismo mogli pretpostaviti, da su religiju donijeli na 
svijet svećenici i kralji, ipak imamo i tu tragove ovi¬ 
snosti. Svijet sigurno ne bi bio primio toliko breme 
na se, da nijesu cijenili kraljevsku i svećeničku vlast 
nešto višim, gotovo nadnaravnim. Ovako tumačenje re¬ 
ligije posve je nedostatno. Svećenici pretpostavljaju 
religiju. Prije je pojam religije, nego li pojam svećenika. 
Nikakva kraljska vlast nije ju mogla ustanoviti, osim 
drugih razloga, samo radi toga, što religija zasijeca u 
dušu ljudsku, do koje nijedan čovjek ne može doći. 
Ne može nijedna stvorena vlast učiniti, da ljudi sviju 
vremena u svojoj savjesti ćute dužnost religije. x ) Ako 
reknemo, da religija nije ništa drugo nego plod straha 
zbog strahovitih pojava, n. p. oluje, grmljavine i t, d., 
i tad bi se ipak obistinilo ono, što smo rekli : kakogod 
se religiozni postanak tumačio, ipak vidimo u svakom 
tumačenju tragove barem neke ovisnosti. Mi prelazimo 
preko ovake ovisnosti i niječemo, da je mogla biti uz¬ 
rokom religije ovisnost ma bilo o kojem naravnom čim¬ 
beniku. Kad bismo mi bili podložni stvoru, kad bismo 
bili žrtvom tiranstva nekih ljudi, a još više kad bismo 
bili plijenom nerazložite naravi, mi bismo naš razum 
ponizivali i svoju slobodu ništili. Dragovoljno prizna¬ 
jemo, da je temelj našoj religiji ovisnost, ali ovisnost 
o Bogu, koja nas nipošto ne ponizuje, nego nas do 
Njega istog uzvisuje. 

Do ovoga uvjerenja možemo doći pomoću samoga 
našeg zdravog razuma. Da dogjemo do ovog osvjedo¬ 
čenja ne treba biti katolikom. Po zakonu uzročnosti, 
koji je svakomu od nas prirogjen, možemo doći do po- 
znanja onoga, koji nam je prvi dao život, koji -je taj 
cijeli vidljivi svijet stvorio. Tvrdimo, da možemo do 
toga poznanja doći, jer svaki učinak treba da ima svoj 
uziok. Kad ne bi bilo nikakva uzroka, ne bi moglo biti 
niti ijednog učinka. Kad ne bi bilo jednoga bića, koje 
u sebi sadrži sve moguće savršenosti, i to u neogra¬ 
ničenoj mjeri, tad ne bi moglo bitisati niti ograničeno 

*) Tko o krivim tumačenjima o postanku religije želi 
štogod znati, neka vidi: A. Schill-Witz, Theologische Prinzipien- 
/ehre. Lehrbuch der Apologetik, izd. 2, str. 60, Paderborn 1903 

biće. Ograničeno biće po svojoj naravi mora da je od 
nekoga, koji ga je ograničio. Prvo ograničeno biće mora 
da je od onoga, koji u sebi ima sav razlog svojega 
bistvovanja, mora da bude od Boga. Ono ne može biti 
od sebe, jer je ograničeno, pa zahtijeva onoga, koji ga 
je ograničio ; ne može biti od drugog ograničenoga, 
jer se ovdje govori o njem kao prvom. Čim naš razum 
upozna svoju fisičku ovisnost o Bogu — koja u tom 
stoji, da smo s našom cijelom naravi od Boga — odmah 
se u nama poragjaju druge misli, koje iz ovoga po- 
znanja nužno slijede. Živa je istina, da i živine imaju 
svoje bistvovanje po prvom uzroku, ali jer nemaju po- 
znanja svoje ovisnosti, pa s toga nijesu niti mogu ikada 
biti religiozne. Čovjek ne ostaje na samoj spoznaji 
svoje ovisnosti, već on ide dalje u svom umovanju. 
Razum hoće da upozna svoje dužnosti prema onomu, 
koji ga je stvorio; volja ćuti dužnost, da religiozne 

čine izvršuje; tijelo hoće da pod utjecajem svoje ra¬ 
zumne duše i vanjskim načinom dostojno poštovanje 
Bogu iskaže. Mogao bi se tkogod čuditi: zašto se za¬ 
htijeva vanjsko štovanje; ali to čugjenje nije razložito. 
Priznajemo, da vanjski kult nema prvenstva u religiji, 
nego da je on sama naravna posljedica unutrašnjeg 
štovanja. Vanjsko se štovanje zato zahtijeva, jer ra¬ 
zumno biće kolikogod o Bogu ovisi sa svojom dušom 
i sa svima njezinim moćima, toliko isto ovisi i sa svo¬ 
jim pojavnim dijelom, t. j. sa svojim tijelom. Budući 
ovo dvoje sačinjava jedno bistvo u naravi, razložito je, 
da budu jedinstveni i u religioznom štovanju vrhovnoga 
bića. Razum mora da vodi čovjeka u religiji, jer je on 
ona svjetlost, koja nam svijetli, da ne zabasamo. On 
mora da ravna našim religijoznim čuvstvom, a ne čuvstvo 
njim. Čuvstvo ulazi u religiju, ali nipošto kao glavni 
nego tek kao podredni čimbenik. 

(Slijedi.) 


„Kruh naš svakidanji daj nam danas!“ 

Egzegetska, liturgična i patristička študija. — Piše Ivan Petar Bok D. I. 


1. U povjesti egzegeze ovoga teksta sv. evangjelja 
možemo, ne doduše kod Crkve, ali ipak kod mnogih 
katoličkih egzegeta opaziti od prilike iste faze i pro¬ 
mjene, što ih opažamo u povjesti česte i svakidašnje 
sv. pričesti. Za prvih vijekova, kada je u Crkvi evala 
svakidašnja sv. pričest, tumačili su po riječima Maldo- 
natovim pobožno i religijozno te prema tadanjoj praksi 
crkvenoj četvrtu prošnju Očenaša poglavito o svaki¬ 
dašnjem kruhu života u oltarskom otajstvu. Bit će da 
je ovom tumačenju nešto doprinijelo posebno shvaćanje 
nekih Otaca (Ćirila Jeruz., Jeronima 1 ) i t. d.). Ovi su 
naime uzeli riječ etoouotos u smislu ,substantialis’ ili 
,supersubstantialis’ o kruhu, koji spada na supstanciju 
duše, ili koji nadilazi sve supstancije. Ali da ova či¬ 
njenica nije odlučila o tadanjoj egzegezi ovoga teksta, 
za to nam jamče već stariji Oci i crkveni pisci, koji su 
sa Tertulijanom, sv. Ciprijanom i sa prvim latinskim 
prijevodom evangjelja pravo tumačili onu istu riječ o 
kruhu ,svakidanjem‘, 3 ) pa ipak uključili euharistični 
smisao. I mnogi potonji Oci kao n. p. Ambrozije, Augu- 
stin, Petar Hrizolog i t. d. prevode dosljedno „kruh 
svakidanji", a ovaj prijevod ni malo ne smeta euha- 
rističnom shvaćanju njihovu kod ovoga teksta. 

Kada je praksa svakidašnje sv. pričesti najprije 
na istoku, onda i na zapadu sve više popuštala, tada 
su neki istočni Oci, sv. Ivan Zlatoust, sv. Bazilije Ve- 

*) Comm. in Matth. cp. 6. 

a ) Dotične citate donijet ću u tijeku ove rasprave. 

3 ) Najbolje se riječ žmoćaio? izvodi od £mt!)v, participa 
praez. od sralva: (isp. £'/.u)V, ey.o6atog), i tako znači doslovno 
„nadolazeći" (potrebni i dostatni kruh do sutrašnjega dana). 


liki, sv. Grgur Nisenski, spominjali samo tvarni kruh 
kod egzegeze ove četvrte prošnje Očenaša. Sv. Augustin 
i kasnije sv. Beda govore još o svakidašnjoj sv. pri¬ 
česti u svojim crkvama, gdje tumače ovu prošnju. Nu 
obzirom na istočne i druge crkve, u kojima je tada 
bilo nestalo svakidašnje sv. pričesti vjernika, izjavljuju, 
kako ne će da sude o toj praksi, već tumače riječi 
„kruh naš svakidanji" poglavito o riječi Božjoj ili skupa 
o materijalnom, sakramentalnom i duhovnom kruhu. 
Od svih latinskih Otaca nije mi iza dugog 
istraživanja poznat nijedan, koji bi ove 
riječi tumačio isključivo o materijalnom 
kruhu. Nasuprot svi su kao i većina grčkih Otaca 
uzeli ovu četvrtu prošnju ili poglavito u smislu sv. 
Euharistije i riječi Božje, ili ju jednako tumačili o kruhu 
nebeskom i zemaljskom. Neki su dapače posve isklju¬ 
čili tvarni kruh iz egzegeze ovoga mjesta. 

Isto su tako u srednjem vijeku egzegeti gotovo 
općenito na zapadu, a dijelom i na istoku po uzoru 
sv. Otaca tumačili 4. prošnju o tvarnom, sakramental¬ 
nom i duhovnom kruhu x ). 

Moderni tumači u opće su kod stroge egzegeze 
pravom zabacili načelo o mnogostrukom smislu sv. 
pisma i priznali uz jedno jedino doslovno (literalno) 
tumačenje 2 ) samo tipički smisao, pa i ovaj tek ondje, 

') V. mnogobrojne sredovječne tumače Očenaša po 
Migne-u, P. L. 220. Index de oratione Dominica col. 959.—960. 

s ) U slikama i pričama po Oietmannu kao da nestaje t. 
zv. doslovnog smisla, što ga zamjenjuje preneseni smisao slike. 
Sensus consequens naravno postaje opravdan, ali se ovdje ne 
uzimlje u obzir. 

gdje ga na pojedinim mjestima opravdavaju temeljiti 
razlozi, kakvi su n. p. autentično tumačenje Crkve ili 
samog sv. pisma. Nu, kako G. Gietmann dalje razlaže 
u svojoj izvrsnoj raspravi o „mnogostrukom smislu 
sv. pisma",*) moderni su egzegeti u borbi za literalni 
smisao gdjegdje odviše suzili pojam njegov i govorili o 
pukim akomodacijama teksta na nekim mjestima, gdje 
doista imamo samo jedan jedinstveni literalni smisao, 
makar se tu često radilo o jednom općenitom pojmu, 
iz kojeg se sad ovaj sad onaj elemenat ističe kao par¬ 
cijalni literalni smisao. 

Primjerima, koje Gietmann navodi za potvrdu 
svoje teze, rad bih dodati smisao četvrte prošnje Oče¬ 
naša o svakidanjem kruhu našem, što ga poput Alli- 
oli-a 2 ) tumačim ojelu djece Božje na zemlji, 
t. j. o kruhu tvarnom, sakramentalnom i 
čisto duhovnom za ovoga života. 

U koliko je pak kruh za dušu, napose kruh euha- 
ristični, kao kruh života vječnoga pretežniji, makar 
manje upućeni vjernici ponajprije i najobičnije u onoj 
prošnji shvatili tek kruh materijalni, u toliko se ovo 
shvaćanje slaže ne samo sa tumačenjem većine svetih 
Otaca i same Crkve, napose katehizma rimskoga (P. IV. 
cap. 13.) i dekreta kongregacije sabora od 20. prosinca 
1905. kao i starocrkvenih liturgija, nego u glavnom 
takogjer s onim Očima, koji ističu samo duhovni i 
sakramentalni smisao ove prošnje. Ujeduo mogu se po 
ovom jedinstvenom skupnom smislu lako riješiti pote¬ 
škoće i prigovori protivnih mnijenja, što je već sv. Au- 
gustin primijetio. s ) Pa i nutarnji razlozi za tezu našu 
nijesu nikako tako slabi, kako bismo naslutili čitajući 
n. p. Knabenbauera (in Matthaeum cap. 6.1, koji dopušta 
sakramentalni smisao samo kao zgodnu akomodaciju. 

2. Ako i dekret „Sacra Tridentina" o svakidašnjoj 
sv. pričesti nije nikako đelinitio ex cathedra, to je ova 
odluka rimske kongregacije sabora ipak odobrena od 
sv. Oca pape. Već ova činjenica opravdava želju našu 
za tačnom revizijom one moderne egzegeze, koja uz 
poziv na sv. Oce tumači ,kruh naš svakidanji’ samo 
o materijalnom kruhu. Nasuprot bo spomenuti dekret 
rimski baš u svojem naučnom dijelu dokazuje želju 
Kristovu za svakidanjom pričesti svih vjernika megju 
inim takogjer iz četvrte Očenaša, gdje veli: „Što 

*) Innsbrucker Zeitschrift fur katholische Theologie, 1903. 
381. ss. 

2 ) 1 presvijetli g. nadbiskup naš dr. Stadler tumači tu 
četvrtu prošnju „ponajprije o svakom jelu i odijelu nama po¬ 
trebnom za uzdržavanje našega života", onda takogjer ,,o du¬ 
hovnom kruhu" ili ,,o svemu, što nam je u ovom životu za 
spas duše potrebno . .. milost Božja, riječ Božja, a osobito 
tijelo Isusovo u presv. oltarskom sakramentu" (V. Sv. ev. po 
Mateju str. 105—7.). Isp. takogjer Sv. ev. po Luki, st. 416.—7. 

3 ) De sermone Domini in monte. Dolje ćemo donijeti 
same riječi Augustinove. 


(Spasitelj) zapovijeda nadalje, da u mo¬ 
litvi Gospodnjoj isprosimo ,kruh naš sva¬ 
kidanji’, time po nauci gotovo jednogla¬ 
snoj svetih Otaca crkvenih mora se razu¬ 
mjeti ne toliko tvarni kruh, hrana tjelesna, 
koliko kruh euharistični, što ga treba 
svaki dan uživati.“ ’) 

Ovo shvaćanje Pija X. i kongregacije sabora nije 
novo kod crkvenog učiteljstva. Već je rimski katehizatn, 
izdan po nalogu tridentskoga sabora, istakao uz mate¬ 
rijalni smisao kruha svakidanjega i duhovni. Protumačiv 
najprije četvrtu molbu Očenaša veoma opširno o ma¬ 
terijalnom kruhu ili o potrebama tjelesnim ovaj kate- 
hizam nastavlja ovako: „Preostaje duhovni kruh, 
što ga ovdje takogjer molimo. Njime se na¬ 
značuje sve, štogod je u ovom životu nužno za spasenje 
i sigurnost duha i duše .. .“ Uz riječ Božju ističe i 
Krista Gospodina, osobito u presvetom oltarskom sa¬ 
kramentu kao kruh naš. „Zove se ovaj kruh zato n a- 
š i m, jer pripada samo vjernicima, t. j. onima, koji 
spajajući ljubav s vjerom brišu ljage grijeha u sakra¬ 
mentu pokore i koji ne smetnuvši s uma, da su djeca 
Božja, primaju i štuju božanski sakramenat što većom 
svetošću i bogoljubnošću. Zašto se pak zove svaki¬ 
danji m, za to imamo dvostruk razlog: prvi, jer se on 
svaki dan u svetim tajnama Crkve kršćanske i prika¬ 
zuje Bogu i podaje onima, koji ga pobožno i sveto 
ištu ; drugi razlog, jer ga treba svaki dan primati, ili 
barem tako živjeti, da se po mogućnosti možemo svaki 
dan dostojno pričešćivati. Koji su protivnog mnijenja, 
da se naime samo iza dugog razmaka treba okrijepiti 
ovom spasonosnom gozbom, oni neka čuju što kaže 
sv. Ambrozije: ,Ako je kruh svakidanji, zašto ga pri¬ 
maš (istom) poslije godinu dana ?’ “ 

Ovdje rimski katehizam ujedno daje već nužne 
upute za rješenje onoga pitanja, što je poslije u 17. 
vijeku toliko prašine uzvitlalo, dok ga nije autentično 
riješio papa Inocencije XI. dekretom kongregacije sa¬ 
bora od god. 1679.: da li je naime svakidanja sveta 
pričest de iure divino ili naložena samim Bogom. Neka 
mi se dopusti kratak odgovor, da pretečem krivo 
shvaćanje moje teze. 

Sam je Bog dvoje strogo naložio: 1. da trajno 
živimo u stanju milosti Božje čuvajući se teškoga gri¬ 
jeha; 2. da se doista hranimo presvetim tijelom Kri¬ 
stovim, jer ovo slijedi neposredno iz riječi njegovih: 
„Zaista, zaista vam kažem: ako ne jedete tijela Sina 
čovječjega i ne pijete krvi njegove, ne ćete imati ži- 

*) „Insuper quod in oratione Dominica exposci iubet p a- 
nem nostrum quotiđianum, per id SS. Ecclesiae Patres 
fere unanimes docent, non tam materialem panem, corporis 
escam, quam panem eucharisticum quotidie sumendum intel- 
ligi debere." 

vota u sebi." Lijepo ističu ove dvije zapovijedi Božje 
uzajamni, nužni odnos izmegju života milosti Božje i 
sakramentalnog primanja tijela Gospodnjega. Kao što 
je milost Božja nužna priprava za sv. pričest, tako je 
obratno sv. pričest nužna hrana života milosti Božje ')• 

Ako je i Crkva pozitivnim zakonom strogo samo 
to naredila, da se svaki odrasli kršćanin mora pričestiti 
najmanje jedanput u godini o Uskrsu: to ipak i ona 
sama uzima u obzir, kako premnogi kršćani faktično 
ne će čuvati u sebe života milosti Božje bez češćeg 
primanja sv. pričesti. Svaki bo se mora — to slijedi 
iz gornjih dviju zapovijedi — i izvan uskrsnog vremena 
hraniti ovim kruhom euharističnim prema potre¬ 
bama svojim, a Crkva mu ovdje ide na ruku što 
bolje može. Osim toga Crkva ima na umu, kako je 
Isus došao, da život imamo i da ga obilnije imamo. 
Tko hoće cilj, mora htjeti i nužna sredstva. Zato Crkva 
iz nakane Kristove, da imademo život što obilnije, i da 
nitko ne bude nikad bez svoje krivice lišen nužnoga 
kruha života, zaključuje vruću želju Spasiteljevu, da se 
po mogućnosti svaki dan krijepimo euharističnim tije¬ 
lom njegovim; i prema tomu svaki dan prikazuje Bogu 
euharističnu žrtvu i svaki dan podaje tijelo Kristovo 
ne samo misnicima, nego i onim vjernicima, „koji ga 
pobožno i sveto ištu". U tom smislu vruće želje i na¬ 
kane Kristove kao i posebnih potreba raznih kršćana, 
da imadu život i da ga obilnije imadu, govori katehi- 
zam rimski takogjer sa sv. Augustinom, „da treba pri¬ 
mati Euharistiju svaki dan . . .“ Pa makar ova potreba 
ne bila uzeta u strogom smislu, ipak je dovoljna, da 
se opravda ime „kruha našega svakidanjega" za sv. 
Euharistiju. I tvarni kruh ostaje kruh svakidanji, u ko¬ 
liko je odregjen da bude naša glavna hrana svakidašnja, 
te i faktično služi većini ljudi u tu svrhu, makar se 
mnogi na neke dane ili dapače i dulje vremena uz¬ 
držali od kruha. 

Ove je nazore Crkva isticala i u priješnja 
vremena. Sam uvod dekreta „Sacra Tridentina" spo¬ 
minje želju ovoga sabora, „da bi se vjernici nazočni kod 
pojedinih misa pričestili ne samo duhovnim nego i 
sakramentalnim načinom;" premda na istome mjestu 
sabor takogjer uči, kako kod pojedinih misa nije nužno, 
da se osim misnika i lajici pričeste. 

3. Da se sada povratimo shvaćanju same Crkve 
obzirom na kruh naš svakidanji u Očenašu, spomenut 
ću najprije nešto iz različitih sabora crkvenih, iz izjava 
nekih papa i iz starocrkvenih liturgija, a onda ću pri¬ 
jeći na nazore pojedinih sv. Otaca i starocrkvenih 
pisaca. 

9 Ovu istinu zabašurenu po jansenistima i drugim rigo- 
ristima moramo prije svega opet raširiti megju vjernicima i 
dozvati im u pamet, što veli Crkva o sv. pričesti, da je naime 
,unicum ac salutare remedium', jedini i spasonosni lijek (Post- 
communio in Fešto s. Mariae Magdalenae). 


Na saboru u Bazelu g. 1433. učeni dominikanac 
Ivan Dubrovački ’) u svojim dugim i temeljitim govo¬ 
rima protiv zahtjeva svete pričesti pod objema prili¬ 
kama opširno se takogjer bavi značenjem četvrte prošnje 
u molitvi Gospodnjoj. Navedavši tu prošnju po Luki i 
po Mateju veli, kako su „premnogi (plurimi) izmegju 
svetih naučitelja razložili, da to treba poglavito i na¬ 
pose razumjeti o kruhu ovog sakramenta." Za potvrdu 
citira Jeronima, Ciprijana, Augustina, Ivana Kasijana i 
napokon sv. Tomu Akvinskoga i Nikolu Liranskoga. 
Ipak da se ovo tumačenje kruha našega svakidanjeg 
ne bi kosilo sa tadanjom praksom, Ivan Dubrovački 
veli, da se svećenik kod sv. mise svaki dan pričešćuje 
za sebe i za vjernike. Nu lako je uvidjeti, da 
svakidanja pričest jedinoga misnika ne udovoljava 
potpuno pojmu „kruha našega svakidanjeg”. 

I u trinaestom vijeku, kada je 4. lateranski sabor 
bio prisiljen nemarnošću kršćana da strogo naloži 
svima najmanje uskrsnu sv. pričest, kada se je dakle 
barem u praksi izgubio smisao za euharistično shva¬ 
ćanje kruha našega svakidanjeg, baš ovo shvaćanje 
nalazi rječitog zagovornika ne samo u sv. Tomi Akvin- 
skom (In orationem Domin. expos. cp. 22.—24.),-mego 
takogjer u istom papi Inocenciju III., koji je predsjedao 
4. lateranskom saboru te već kao kardinal napisao 
traktat ,,De s. altaris m.ysterio“ 2 ). Veli megju inim: 
Luka govori: Kruh naš svakidanji, a to se može ra¬ 
zumjeti i o tjelesnom i o sakramentalnom kruhu, t. j. 
o popudbini. 3 ) 

Tri stoljeća prije Inocencija III. odgovorio je papa 
Leon VII. (936.—9.) u 3. poslanici ad Gallos et Ger- 
manos na neke upite nadbiskupa Gerarda: „. . . Iza toga 
pitao je (nadbiskup): Da li se molitva Gospodnja ima 
upotrijebiti kod blagoslova (običnog) jela? — To ne 
valja učiniti, jer su sveti apostoli kod posvećenja tijela 
i krvi Gospodina našega Isusa Krista otpjevali samo 
ovu molitvu." *) Čudno nas se dojmi ovaj odgovor. Nu 
lako ćemo ga razumjeti, kada poslije navedemo tuma¬ 
čenje četvrte prošnje Očenaša u rimskoj liturgiji. U 
ostalom Leon VII. ovdje dijelom doslovno ponavlja, što 
je već Grgur Veliki (590.—604.) napisao Ivanu, bi¬ 
skupu sirakuskom f >): „Molitvu Gospodnju zato govo¬ 
rimo brzo iza kanona, jer je bio običaj apostola, da su 
žrtvu prikazanu posvetili uz ovu jedinu molitvu." Sv. 
Grgur tim ne isključuje nipošto evangjeoskih riječi, ko¬ 
jima je sam Spasitelj prvi put konsekrirao, nego samo 
druge ljudske molitve, kao što sam dalje tumači: „Jako 

9 V. Hardouin, Acta conciliorum VIII. 1679.—80. 

>) L. 5. cp. 23. M. 217. 902. 

9 Tada kao i za prvih vijekova ova riječ (viaticum, 
šcpoSiov) značila je sv. pričest u opće. 

4 ) Hardouin VI. 578. 

*) Epistol. 1. IX., ep. 12. M. 77. 956.-7. 



148 


Br. 8. i 9. — Vrhbosna. — 1908. 

* 


mi se cim neprikladno, da bismo govorili nad žrtvom 
molitvu, što ju je sastavio neki učenjak (scholasticus), 
i da ne bismo samu predanu molitvu, koju je Spasitelj 
naš sastavio, govorili nad tijelom i krvlju njegovom." 
Zatim Grgur svjedoči, da „kod Grka sav puk kod 
misne liturgije govori molitvu Gospodnju." Sva nakana 
papina ovdje ide za tim, da se molitva Gospodnja, koja 
bijaše i po svjedočanstvu drugih Otaca ') uvrštena u 
sve liturgije, izmoli „na najzgodnijem mjestu", t. j. brzo 
iza konsekracije i ispred sv. pričesti. 

A zašto je to najzgodnije mjesto za molitvu Go¬ 
spodnju u misnoj liturgiji? Jer prema shvaćanju ta¬ 
danjih kršćana „kruh naš svakidanji" u Očenašu na¬ 
značuje poglavito euharistično tijelo Kristovo, i tako 
nas molitva Gospodnja pripravlja na sv. pričest. Sabor 
IV. toledski (g. 633.) kudi običaj nekih španjolskih 
svećenika, koji mole Očenaš ne svaki dan, već samo 
u nedjelju. „Svakidanja bo je ova molitva, jer su je 
sv. Oci ovako nazvali. 11 Po tom citira u potvrdu sv. 
Ciprijana i sv. Hilarija, gdje tumače ,kruh naš svaki¬ 
danji’ o Euharistiji, i sv. Augustina, koji direktno zove 
Očenaš molitvom svakidanjom. 

Kako su u srednjem vijeku shvatili odnos iz- 
megju sv. mise i četvrte molbe Očenaša, razabiramo 
takogjer iz dosta opširnog izvještaja Walafrida Stra- 
bona (f 849.) u spisu „De rebus ecclesiasticis" (M. 
114. 941.—2.). Osudiv najprije mnijenje onih, koji su 
cijenili, da valja samo jedanput u godini iza duge 
priprave pristupiti k stolu Gospodnjemu, nastavlja ovako: 
„Drugi na istoku i u Hispaniji govoreći misu svake 
nedjelje ili takogjer svake subote mislili su, da je do¬ 
voljno, ako bi slavili spomen muke Gospodnje svake 
sedmice. Zato s u takogjer neki mislili, da 
treba samo u ono vrijeme, kada-slave žrtvu, 
govoriti molitvuGospodnju, štosu je, kako 
mislimo, sami apostoli ili barem u apo¬ 
stolsko vrijeme govorili prije pričesti i 
lomljenja kruha. Ovi su bo htjeli, da se 
onaj kruh, što se spominje u istoj molitvi, 

9 Cyr. Hierosol. Catech. myst. 5.; Hieron. 1. Ili. adv.Pe- 
lag.; Aug. hom. 42., inter 50, serm. 227: „Post sanctificatio- 
nem sacrificii dicimus orationem Dominicam"; Gregor. Turon., 
De mirac. s. Martini 1. 2. cp. 30.; De vitis Patrum cap. 16. Da¬ 
pače već Tertulijan (De orat. c. 18.) po shvaćanju Peters-ovu 
u Krausovoj realnoj enciklopediji kršć. starina (1. 562.) pod 
imenom „molitve" ispred cjelova mira i sv. pričesti naznačuje 
molitvu per excellentiam ili Gospodnju. Gihr misli u spisu 
„Rom und Komplet" (str. 39.), da je poraba Očenaša u proslavi 
euharistične, žrtvene i pričesne liturgije dala povod tumačenju 
patrističnom o sv. kruhu vječnoga života." Nu i ovako bi ostalo 
pitanje, zašto se Očenaš već prije uvrstio uprav megju pri¬ 
česne molitve, a zašto ne megju pristupne ili druge misne 
molitve. 


razumije kao vrhunaravni, a ne svaki¬ 
danji (supersubstantialem, non q u o t i d i a- 
n u m). I tako su oni, koji su se jednoć u sed¬ 
mici pričešćivali, jednoć takogjer reciti¬ 
rali molitvu Gospodnju. Ciprijan pak po¬ 
kazuje, da treba molitvu Gospodnju svaki 
dan govoriti..." Ovdje Strabon citira svje¬ 
dočanstva sv. Ciprijana, Hilarija i Augu¬ 
stina o svakidanjem kruhu e u h a r i s t i č n om 
u molitvi Gospodnjoj, kao i odredbe nekih 
papa (Feliksa, Grgura Velikoga), da se ima 
govoriti sv. misa i na spomen sv. mučenika 
i t. d. Zatim dodaje: „Držeći se ovih odredaba počeli 
su kasnije mlagji umnožavati proslavu posnih dana, 
cijeneći po istini, da treba onaj kruh sva¬ 
kidanji i svaki dan iskati, i da ga oni, koje 
to ide, moraju svaki dan prikazivati i pri¬ 
mati" (veraciter intelligentes panemillum quotidianum et 
quotidie petendum et quotidie ab illis, quibus competit, 
offerendutn et accipiendum). Po tom se Strabon po¬ 
zivlje i na praksu „Hebreja, koji su po nalogu Božjem 
svaki dan slavili svoje žrtve," i na naredbu pape Sil- 
vestra o ferijama klera, iz koje izvodi, da „kršćanima, 
osobito klericima, služe svi dani kao praznici (feriae), 
i zato se čini veoma razborito (ratione plenissimum), 
da se svaki dan bavimo svetim službama. I koliko teže 
ljage duševne ili tjelesne ne smetaju, čeznimo vazda za 
kruhom i krvlju Gospodnjom, bez kojih ne možemo 
živjeti, i primajmo ih više iz želje za obranom, nego 
li iz preuzetnosti naše čistoće, slijedeći spasonosno na¬ 
stojanje Pracrkve ... (Djela ap., cp. II. V.).“ 

Obratno bismo mogli na ovom temelju potvrditi 
istovetnost sv. pričesti i „kruha našega svakidanjega" 
po tadanjem shvaćanju iz 9. odgovora sv. pape Nikole 
I. ’) (858.—867.) Bugarima, gdje im silno preporučuje 
svakidanju sv. pričest u korizmi, kada svaki dan pre¬ 
bivaju službi Božjoj, pa isto tako iz 2. kanona anti- 
ohijske 2 ) sinode od g. 341. i iz 10. apostolskoga ka¬ 
nona 3 ), koji prijete izopćenjem privremenim „svim onima, 
što dolaze u crkvu, slušaju riječ Božju, ali s pukom 
ne sudjeluju kod molitve (liturgične), nego se po ne¬ 
redu kakvu udaljuju prije primanja svete pričesti." 
Gracijanov dekret na jednome mjestu dodaje toj odluci, 
da „su opostoli tako naredili, i da je to praksa rimske 
Crkve." 4 ) 

(Nastavit će se.) 

') Hardouin, 1. c. V. 357. 

-) ib. 1. 593. 

:i ) ib. 1. 33. i c. 59. D. 1. De cons. 

4 ) c. 10. D. II. De cons. (list pape Anekleta 1.); isp. Dr. 
Jakob Hoffmann, Geschichte der Laienkommission, str. 20. 

Žegja za ljepotom. 

Iz „Meditacija". — Spjevao 1 s i d o r Poljak. 


Sto će mi, Vječni, zemlja u cvatu 
Sto će mi njeni slavuji, 

Sto će mi miris ruže bijele, 

Štono u proljeće buji ? 

Što će mi sv’jetle proljetne noći, 
Što će mi srebrna luna, 

Što će mi sunce zlatno i sjajno, 
Svemira najljepša kruna? 


Svemirom teku r’jeke ljepote, 
Pjene se kristalna vrela, 

Što će sve ovo čovječjoj duši, 
Koja bi okean htjela? 

Ja sam na čelo zemlji i suncu 
Veliko ništa napiso, 

Od njih se sjetno odvraća srce, 
Odvraća želja i miso. 


Tebe bih htio, Vječni i Sveti, 

Da Ti se na prsa svijem, 

Beskrajnom Tvojom plovim ljepotom, 
Omamljen slašću da mrijem! 


Razoren san. 

Spjevao Milan Pavelić. 

Na stablu ptiče previja, 
na vršku gorskom sanak snim, — 
domaju svoju milu zrim: 
u biser-suzam’ Vjere sja, 
od krvce Božje rudi sva, 
a u pjesmam’ joj presrećnim 
sa onih usna ljubavnih 
ko potok hvala Višnjem vri... 

A1 prejasni se srnrče dan, 
a vihor razbi krasni san: 
na Hrista zmijski začuli sik, — 
a djeca Sunca preranoga 
i ne mare, što odmetnik, 
raspelo sveto radeć strt, 
i prošlosti nam gazi vrt, 
da ne bi dao plodova! 

Već oluj holi grozi se, 

na gori svojoj čekam ga, 

ne, gromova me nije strah, — 

al srce, srce boli me: 

ah, u njem svedj je krvava 

i bolna slika Hristova, 

ah, u njem svedj su, svedj su te 

sunčane suze žestoke! 


Sa istoka se sunce sja, 
na vrhu gore stojim tih, 
na prisoju, gdje livada, 
sva puna cvieća bieloga 
i jagodica crvenih 
na svilen ubrus priliči, 
na ubrus bieli, u koga 
Spas otro obraz krvavi. 

Sa istoka se sunce sja, 
na vrhu stojim začaran, 
a ispred mene dolina 
od rose sva se blisiče, 
u vilin kan’ da drag su stan 
sve suze suncu potekle 
niz one zrake dugačke 
niz trepavice zlaćane. 

Ah. ima zvuk... 


Spjevala 

Ah, ima zvuk, sa kog mi duša plane 
I grud se uztalasa, 

Ko iza noći, kada zora svane, 

Da nebo mi se glasa. 

U tome zvuku sav se čar mi slio, 

Što srce ljudsko raji, 

Od časa, kad je čovjek sunce zrio, 

Nad Edenom gdje sjaji. 

I ćutim: sklad da smrti i života 
U zvuku tom se stiče, 

Ko svieta tog sva muka i milota 
U šaptu stare priče. 

Uz svuk taj gledam — živ se fenić vine 
Sa pepela i žara, 

I slika božtva opet bajno sine 
Vrh srušena oltara. 


I sve, što zlatno, božanstveno sjalo 
U carstvu mojih sanja, 

I sve, što u grob ledeni je palo, 

U zvuku tom ozvanja. 

Ah, kroza nj zvoni rajska melodija 
U muk te grobne doli, 

Kad na svom križu srce mi se svija 
U grču smrtne boli. 

Kad zvuk taj drhtne, sva mi uviek duša 
U svetom plamu gori, 

Ko Psalam žica da nad grobljem sluša, 
Ko sam da Hrist joj sbori! 

Kroz mrtvu grud mi žarko opet teče 
Života struja vruća, 

Kad strastno slušam zvonit himnu sreće 
U zvuku — Uzkrsnuća. 


Sudjeno. 


Spjevao M i 

Čovjek je posuda skupa, 

srce je u toj posudi cviet, 

nad tim je cvietom proplako Bog 

ljubavnim suzam’; zaradi tog 

srcu je sudjeno ljubit, 

ljubit ii gnjileći mriet. 

Jao, o jao srdašcu biednom 
koje čeznuću žestokom svom 
čašu zemaljskih zahvaća slasti! 

Nikada ne će srcu se tom 
sreća privinut tihana, zlata, 
njega ozobat će jata 
vatrenih ptica, — pomamnih strasti. 

Blaženo srce, koje se čaru 
zatvori zemskom, pa na oltaru 
vječne ljepote ljubavlju gori, — 


kako je krasno, kako je krasno! 
Ono je gr’oce jasno, 
svemir kroz kojega cieli 
molitvu prenježnu zbori; 
ono je poput orgulja smjelih, 
kroz cievi kojim propjevat znadu 
oluj i lahor, grom i slavuljak 
more i orkan u svetom skladu... 

Blaženo srce! Utjeha draga 
na tom će svietu vazda ga rosit, 
a do Krasote beskrajne praga 
njega angjelci jednom će nosit, — 
usput u prostorja tamna 
sunčan razlievat ono će blist 
nalik na šatorak tajni 
sav od dragulja krvavo-plamna, 
u kom se skriva ljubljeni Hrist! 


Novi odgovori kongregacije Koncila gledom na ženitbeni dekret 

„Ne temere“. 


U tumačenju novoga ženitbenog dekreta „Ne te- 
mere“ doniela je „Vrhbosna" (u br. 5., 6., 7. o. g.) 
takodjer odgovore, koje je kongregacija Koncila dne 1. 
veljače 1908. izniela in Romana et Aliarum, a kojimi 
se autentički rješava gdjekoje prije prieporno pitanje. 


No svaka dvojba nije još bila ukinuta timi odgovori, 
te smo to na dotičnih mjestih iztakli, a jedanput smo 
i rekli, da će možebit kasnije ,,u toj stvari kongre¬ 
gacija izdati autentičnu presudu." („Vrhbosna", br. 5. i 
6., str. 95.). I sbilja, 7 novih pitanja bi postavljeno na 

kongregaciju Koncila, na koja je ona odgovorila 28. 
ožiljka 1908. in Romana et Aliarum. Ove nove odgo¬ 
vore iznosimo danas sliedeći „Analecta ecclesiastica“ 
XVI. (1908.), pg. 100. i 114.—126. Drago nam je, što 
možemo primietiti, da nam poradi ovih novih odgovora 
nije potrebno izpravljati naše tumačenje, nego da se 
ono timi odgovori samo potvrdjuje. 

„/. Utrum validum sit mairimonium contractum 
a catholico ritus tatini cum catholico ritus orientalis, 
non servata forma a decreto „Ne temere“ statuta. — 
Resp. Ad. I. Negative.“ 

Ovo je pitanje ono isto, što je bilo predloženo 
za sjednicu od 1. veljače 1908. Ali onda kongregacija 
nije htjela da odgovori, već je odgovor odgodila. Vidi 
„Vrhbosna" o. g. str. 122., opazka c). 

Kako onda rekosmo, pitanje ovo zasieca u poznati prin¬ 
cip ,,de individuitate contractus matrimonialis". Ako se taj prin¬ 
cip priznaje, t. j. ako se ženjenik, koji je prije bio vezan de¬ 
kretom „Tametsi", a sada je vezan dekretom „Ne temere", 
može služiti slobodom svojega druga, o kojem se predpo- 
stavlja, da nije vezan, te je konsekventno takodjer potajno 
medju njima sklopljena ženitba valjana: onda valja na gore 
stavljeno pitanje odgovoriti afirmativno. Ako se pak taj prin¬ 
cip ne priznaje, onda dakako ženjeniku dekretom vezanomu 
ništa ne pomaže, što njegov drug nije vezan, te je dakle kon¬ 
sekventno ženitba medju njima' potajno sklopljena nevaljana. 
Odgovor je onda negativan. 

Na istom mjestu našega tumačenja rekli smo, da bi 
„čovjek očekivao afirmativan odgovor na stavljeno pitanje," jer 
se je taj princip o nerazdjeljivosti bračnoga kontrakta priznavao 
u tolikih i tolikih odgovorih rimskih tribunala, a i jer su ga 
priznavali od vremena Benedikta XIV. pa do danas gotovo svi 
kanonisti. Ali smo takodjer na istom mjestu iztakli, da novi 
ženitbeni dekret „Ne temere" toga principa ne priznaje u čl. XI. 
§ 2., gdje jasno protiv toga principa naredjuje, da je mješovita 
ženitba katolika sa akatolikom, bilo krštenim bilo nekrštenim, 
nevaljana, ako je potajno sklopljena, premda po § 3. istoga 
članka akatolici bilo kršteni bilo nekršteni sami po sebi niesu 
nigdje vezani novim ženitbenim dekretom „Ne temere". Vidi 
takodjer „razliku" na str. 123. „Vrhbosne". 

Što dakle u našem slučaju, gdje se radi o ženitbi 
latinskoga katolika, koji je novim ženitbenim dekretom 
svuda vezan, sa iztočnim katolikom, na kojeg se novi 
zakon prema „odgovoru I. i II. od 1. veljače 1908.“ ne 
proteže? Vidi str. 122., opazka a), b). Kongregacija 
je onda odgovor odgodila, a kao razlog tomu odgo- 
djenju mi smo naveli, da ona to čini „bilo radi po¬ 
sebnih prilika, koje kod katolika iztočnog obreda vla¬ 
daju, bilo da ne će u našem pitanju spomenuti princip 
o nerazdjeljivosti bračnoga kontrakta aplicirati“ [str. 122., 
opazka c)]. 

Danas je jasno, da je kongregacija to činila po¬ 
radi potonjeg razloga. Ne priznaje dakle više spome¬ 
nutog principa. Negativan njezin odgovor dokazuje to 
jasno. 


Princip taj ,,de individuitate contractus matrimonialis" 
ima svoju povjest. U kratko samo spomenut ćemo, da 
se je taj princip prije Benedikta XIV. riedko priznavao. No Be- 
nedikt XIV. izdao je g. 1741. poznatu deklaraciju „Matrimonia", 
kojom on za Holandiju naredjuje, da su tamo sklopljene mje¬ 
šovite ženitbe katolika sa heretikom ili shizmatikom valjane, 
pa makar se potajno sklopile. Deklaracija ova bila je kasnije pro¬ 
širena na mnoge krajeve. Vidi „Vrhbosna" o. g. str. 123., 2). 
Deklaracija se ova jasno osniva na tom principu o nerazdje¬ 
ljivosti bračnoga kontrakta; dakle ona taj princip priznaje. Pa i 
Benedikt XIV. sžm izriekom to veli: „... quoniam, cum coniu- 
gum alter, tum ratione loci, in quo habitat, tum ratione so- 
cietatis, in qua vivit (t. j. organizirano crkveno družtvo here- 
tičko ili shizmatičko sa svojim pastirom, vidi „Vrhbosna" 
str. 124., § 3), exemptus sit a Tridentinae Synodi lege; exemptio, 
qua ipse fruitur, a/teri parti communicata remanet, p r o p t e r 
i n d i v i d u i ta te m contractus, vi cuius exemptio, quae 
uni ex partibus competit, ad alteram, secundum etiam civiles 
leges, extenditur, eidemque communicatur" (Benedictus XIV., 
De synodo dioecesana, 1. VI. cap. VI. n. XII.). 

Od vremena Benedikta XIV. dalje taj se je princip obće- 
nito priznavao u školah i u rimskih tribunalih. No ipak ne u 
toj mjeri, da ne bi bilo nikada, prem vrlo riedko, izuzetka od 
toga principa. Tako n. p. još g. 1890. odlukom kongregacije 
super Negotiis Ecclesiasticis extraordinariis od 12. siečnja bile 
su proglašene nevaljanimi ženitbe potajno sklopljene na otoku 
Malti izmedju katolika i akatolika. [Vidi Analecta eccl. 1. (1893.), 
pg. 394. u opazci]. 

Ako pitamo za razlog, radi kojega ženjenik, koji 
nije vezan crkvenim zakonom protiv potajnih ženitbi, 
te je konsekventno sposoban sklopiti valjanu ženitbu, 
makar potajnu, može saobćiti tu svoju sposobnost svo¬ 
jemu ženitbenom drugu, koji je poradi svojega pod- 
vrgnuća pod taj zakon nesposoban sklopiti valjano po¬ 
tajnu ženitbu: onda je jasno, da taj razlog ne može biti 
iz naravi same bračnoga kontrakta (ex natura rei); jer 
bračni kontrakt jest contractus bilateralis, kojim se dvie 
za to sposobne osobe medju se vežu; drugimi riečmi, 
iz naravi toga kontrakta sliedi, da se on nipošto 
ne može valjano sklopiti, ako je samo jedna osoba spo¬ 
sobna za taj kontrakt, a druga je nesposobna. A sve 
jedno je, da li je nesposobna po Božjem ili po crkvenom 
pravu, t. j. sbog ženitbene zapreke iuris divini ili iuris 
ecclesiastici; jer Crkva naravi bračnoga kontrakta ne 
može promieniti. Stoga sliedi ex natura rei, da spo¬ 
sobnost samo s jedne strane ništa ne pomaže drugoj 
nesposobnoj stranci: po naravi samoj takva ženitba ne 
može biti valjana. Vidimo to jasno u drugih ženitbenih 
zaprekah (n. p. impedimentum aetatis, ligaminis, dis- 
paritatis cultus, voti sollemnis, consanguinitatis i t. d.), 
gdje osoba, koje se ne tiču spomenute zapreke, i koja 
je dakle sa svoje strane sposobna sklopiti bračni kon¬ 
trakt, ne može svoje sposobnosti saobćiti drugoj stranci, 
koje se tiču spomenute zapreke, t. j. ne može s njom 
sklopiti valjane ženitbe. 

Ako dakle u našem slučaju, gledom na jedini 
impedimentum clandestinitatis, ipak može postojati na- 

vedeni princip de individuitate contractus, u tom naime 
smislu, da može sposobna osoba (akatolik, iztočni ka¬ 
tolik) saobćiti svoju sposobnost osobi po sebi nespo¬ 
sobnoj (latinski katolik): onda se može to dogoditi 
samo pozitivnom odredbom zakonodavca, koji u tom 
slučaju ne mienja naravi bračnoga kontrakta, ali ne će 
vezati za taj slučaj svojim zakonom svojega podanika 
(latinskoga katolika). Taj dakle podanik u tom slučaju 
sam po sebi (bez ikakva saobćenja od druge ženitbene 
stranke) sposoban je pozitivnoj odredbi sv. Crkve sklo¬ 
piti valjanu ženitbu, pa makar bila potajna. 

Svatko vidi, da je stvar puno jednostavnija, i da 
više odgovara samoj naravi bračnoga kontrakta, ako 
se princip o nerazdijeljvosti bračnoga kontrakta više ne 
priznaje. Svakako je i do sada, u opreci sa drugimi 
ženitbenimi zaprekami, zauzimao gledom na iinpeđimen- 
tum clandestinitatis osamljeno i partikulamo stanovište. 

— Osim toga novi ženitbeni dekret „Ne temere" taj 
princip ne priznaje u čl. XI. § 2. gledom na mješovite 
ženitbe katolika sa akatolikom. Pa zašto bi se opet 
novi izuzetak činio gledom na ženitbu latinskoga kato¬ 
lika, koji je vezan, sa iztočnim katolikom, koji nije ve¬ 
zan ? Svakako je konsekventnije, ako novi ženitbeni 
dekret ni u tom slučaju ne priznaje toga principa. Pa 
to je kongregacija sbilja i učinila: negativnim odgovo¬ 
rom od 28. ožujka 1908. (Resp. I.) spomenuti je prin¬ 
cip sasvim ukinut i pokopan. 

Protiv ovog odgovora ne može se prigovoriti, kao. da bi 
na taj način htjela kongregacija iztočne katolike barem „indi- 
recte" podvrgnuti novomu ženitbenom dekretu, kojemu ih 
„directe" niie htjela podvrći, kako se to vidi iz „Resp. I. i II. 
in Romana et Aliarum od 1. veljače 1908.; jer novi ženitbeni 
dekret i taj naš 1. odgovor od 28. ožujka proglasuje nevaljanom 
samo ženitbu latinskoga katolika, ako nije sklopljena prema 
propisom novog dekreta; ako dakle iztočni katolik ipak hoće 
sklopiti ženitbu sa latinskim katolikom, onda on sam na¬ 
laže sebi dužnost sklopiti ženitbu na taj način, na koji 
jedino može latinski katolik sklopiti valjanu ženitbu (pa i za¬ 
ruke), t. j. prema propisom novoga ženitbenog dekreta „Ne 
temere“; na isti način, kao što se onaj, koji nije vezan kakvom 
drugom ženitbenom zaprekom, n. p. zaprekom svečanog za¬ 
vjeta, mora podvrgnuti zakonu, koji prieči valjanu ženitbu sa 
osobom, koja je dotičnom zaprekom vezana. 

Razlika. — Prije je valjao gledom na impedi- 
mentum clandestinitatis princip o nerazdjeljivosti brač¬ 
noga kontrakta u tom smislu, da je osoba, koja nije 
bila vezana zakonom protiv potajnih ženitbi, ovu svoju 
slobodu drugoj stranci, tim zakonom vezanoj, saobćila. 

— Sada vriedi baš protivni princip: Stranka, koja je 
gledom na valjanost ženitbe vezana novim ženitbenim 
dekretom, vuče za sobom stranku, koja po sebi nije 
vezana tim dekretom. 

„II. An in art. XI. § 2. eiusdem decreti sub no- 
mine acatholicorum comprehendantur etiam schismatici 
et haeretici ritmim Orientalium. — Resp. Ad II. Ajjir- 
mative.“ 


Prema čl. XI. § 1. ženitbenog dekreta „Ne temere" 
i odnosnim na to odgovorom od 1. veljače 1908. (Resp. 
I. i II.) katolici iztočnog obreda niesu vezani novim že¬ 
nitbenim zakonom. Vidi „Vrhbosna" o. g. str. 122., 
opazka a) i b). Dakako ova se dva odgovora izriekom 
protežu samo na katolike iztočnog obreda, a ne uobće 
na sve ljude, koji pripadaju iztočnom obredu. Nadalje 
prema čl. XI. § 2. akatolici, bilo kršteni bilo nekršteni, 
ako sa katolici sklapaju zaruke ili ženitbu, vezani su 
držati se propisa ženitbenog dekreta „Ne temere"; ne 
kao da bi po sebi bili podvrgnuti tomu dekretu (jer 
prema čl. XI. § 3. dekretom niesu vezani), već poradi 
toga, jer je katolik vezan, koji takodjer akatolika za so¬ 
bom vuče te ga podvrgava ženitbenom dekretu „Ne 
temere" (jer kako gore rekosmo, u čl. XI. § 2. nije se 
već od početka princip o nerazdjeljivosti bračnoga kon¬ 
trakta priznavao). 

No mogao bi tko prigovoriti ovako: Jest, ako se 
na heretike ili shizmatike iztočnog obreda gleda u to¬ 
liko, u koliko su oni akatolici, onda su po čl. XI. § 2. 
vezani, ako sa katolikom sklapaju zaruke ili ženitbu. 
Ali oni su iztočnog obreda-, iztočnjaci pak prema od¬ 
govoru I. i II. od 1. veljače 1908. niesu vezani novim že¬ 
nitbenim dekretom. Dakle ipak akatolici iztočnog obreda 
niesu podvrgnuti gledom na zaruke i ženitbu novomu 
dekretu u slučaju, da ih sklapaju sa katolici. 

Potežkoća dakako nije velika, a po znanom prin¬ 
cipu „Ubi lex ,non distinguit nec nos distinguere debe- 
mus" odgovor je jednostavan. U čl. XI. § 2. veli se, 
da su katolici vezani novim ženitbenim dekretom, „ako 
sklapaju zaruke ili ženitbu sa akatolici bilo krštenimi 
bilo nekrštenimi.“ Ovdje se dakle gledom na akatolike 
ne pravi nikakva distinkcija obzirom na njihov obred, 
da li je iztočni ili drugčiji;,pa zato su svi akatolici, 
bili kojegagod obreda, vezani novim dekretom u slu¬ 
čaju, da sa katolici sklapaju zaruke ili 
ženitbu. Obvezatnost ova dakako prema § 3. čl. XI. 
nije direktna, nego indirektna, jer dekret principa o ne¬ 
razdjeljivosti bračnoga kontrakta u priješnjem smislu ne 
priznaje. 

Prema tome jasno je 11. pitanje i dotični odgovor. 

„III. Nutn exceptio, per Const. Provida in Ger¬ 
mama inducta, censenda sit uti mere localis, aut etiam 
personalis. — Resp. Ad III. Exceptionem valere tan- 
tummodo pro natis in Germania ibidem matrimonium 
contrahentibus.“ 

Pitanje i odgovor vrlo je interesantan i od veli¬ 
kog zamašaja. 

U našem tumačenju čl. XI. § 2. iztakli smo, da su po¬ 
tajne mješovite ženitbe svuda nevaljane, a da ostaju valjane 
samo u Njemačkoj. Tako je ovo prieporno pitanje autentičkom 
odlukom riešila kongregacija Koncila 1. veljače 1908. u IV. od¬ 
govoru. Vidi „Vrhbosna" o. g. štr. 122.—124. ■ 

Izuzetak taj gledom na mješovite ženitbe u Njemačkoj 
uprav je vanredan. Zato smo odmah dodali, da kard. Gennari 
misli, „da će se valjda kakva modifikacija gledom na konstitu¬ 
ciju „Provida" sv.. Otcu predložiti." Mi doduše mislimo, da 
ovaj naš III. upit nije modifikacija, o kojoj kard. Gennari u 
spomenutih riečih misli. No ipak je taj upit i odgovor od veli¬ 
kog zamašaja, jer jasno pokazuje mišljenje kongregacije Koncila, 
koja nikako ne će, da bi se taj vanredni izuzetak na štetu no¬ 
voga ženitbenog dekreta i na stvarenje novih zamršenih i 
kompliciranih pitanja širio više, nego li je to baš od potrebe. 

Lako je naime uvidjeti, da je gledom na tu van- 
rednu povlasticu, Njemačkoj danu, brzo moralo postati 
pitanje: je li taj privilegij lokalan ili personalan. Ako 
je lokalan, t. j. ako se drži Njemačke kao zemlje, onda 
vriedi za osobe rodjene u Njemačkoj samo tako dugo, 
dok su u Njemačkoj te tamo sklapaju mješovitu že- 
nitbu; ne vriedi pak ni za njih više, ako izvan svoje 
zemlje sklapaju mješovitu ženitbu; u tom dakle slučaju 
podvrgnuti su i oni novomu ženitbenom dekretu. Ali 
ako je privilegij lokalan, onda takodjer sliedi po 
principih ,,de peregrinis", da svi katolici iz drugih ta¬ 
kodjer zemalja niesu vezani novim ženitbenim dekretom, 
ako dodju u Njemačku te tamo sklope mješovitu že¬ 
nitbu; onda im je takova mješovita ženitba, makar 
potajno sklopljena, valjana, jer: „ Locus regit actum.“ 
A takovim postupanjem koliko bi se puta osujetio novi 
ženitbeni dekret, i koliko puta nastale bi opet zle po¬ 
sljedice, što ih hoće da odstrani ? 

No ako je privilegij personalan, t. j. ako se drži 
osobe u Njemačkoj rodjene kao osobe, onda je to do 
danas uprav nečuven privilegij, jer onda taj privilegij 
sliedi osobu rodjenu u njemačkom carstvu svuda, u 
kojugod zemlju došao: nigdje nije vezan novim ženit¬ 
benim dekretom gledom na mješovitu ženitbu, koju 
sklapa, a svuda mu je valjana i potajna mješovita že¬ 
nitba. No tim kao da gubi dekret „Ne temere" značaj 
obćenitog za čitavu Crkvu zakona. 

Sto dakle? Kongregacija je odgovorila vrlo mudro, 
označujuć konstituciju „Provida" privilegijem donekle 
lokalnim a donekle personalnim. To je izraženo u III. 
odgovoru, prema kojem izuzetak konstitucijom „Provida" 
za Njemačku ustanovljen valja samo za one, koji su u 
Njemačkoj rodjeni, a ni za koga drugog (dakle je per¬ 
sonalan privilegij svakog u Njemačkoj rodjenog); nu 
vriedi za rodjenog u njemačkom carstvu katolika samo 
onda, ako sklapa mješovitu ženitbu u samoj Njemačkoj 
(dakle je lokalan privilegij, koji se drži zemlje, a kon¬ 
sekventno ne može ga osoba rodjena u Njemačkoj 
upotrebiti izvan Njemačke). 

Tim, da je privilegij personalan, zapriečeno je, da 
bi itko, koji nije rodjen u njemačkom carstvu, išao u 
Njemačku kao u tobože eksemptni teritorij, te tamo 
sklopio potajnu mješovitu ženitbu. To mu ne bi ništa 
pomoglo, i ta njegova potajna ženitba bila bi neva¬ 

ljana, pa makar on išao tamo ,,in fraudem legis" ili ne 
išao; makar on tamo sebi zadobio prebivalište, ili quasi- 
domicilium, ili mjesečni boravak, ili ga ne zadobio, 
nego ostao bezkućnik ili tudjinac (peregrinus). — Tim 
pak, da je privilegij lokalan, stegnuta je takodjer sva¬ 
komu, koji je rodjen u Njemačkoj, sloboda od novoga že¬ 
nitbenog dekreta, jer on uživa povlasticu konstitucijom 
„Provida" podieljenu samo onda, ako sklapa potajnu 
mješovitu ženitbu u samoj Njemačkoj, a gubi tu po¬ 
vlasticu, ako sklopi potajnu mješovitu ženitbu izvan 
carstva njemačkoga. 

Na taj način stegnula je kongregacija Koncila ovu 
povlasticu koliko je samo mogla, te je pokazala, da ju- 
priznaje samo u toliko, u koliko je baš potreba, t. j. 
samo za osobe rodjene u Njemačkoj, i to samo u 
njemačkom carstvu. Odgovor se naime jasno i izriekom 
proteže samo na one, koji su u Njemačkoj rodjeni 
(„tantummodo pro natis in Germania"), bili dakako ove 
ili one narodnosti; to je nuzgredno. Nipošto odgovor 
ne veli n. p. za one, koji su podanici njemačkog carstva. 
Pa zato, kako malo prije rekosmo, ništa ne pomaže, 
ako tko, koji nije rodjen u njemačkom carstvu, zado¬ 
bije ondje gradjansko pravo ili prebivalište ili quasi- 
domicilium, ili ako mjesec dana tamo već boravi: u 
svakom bo slučaju ostaje podvrgnut novomu ženitbenom 
dekretu „Ne temere" i nipošto ne uživa povlastice kon¬ 
stitucijom „Provida" podieljene. 

Tim odgovorom kongregacije olakšan je takodjer sud o 
valjanosti ili nevaljanosti potajne mješovite ženitbe : Ako su 
obojica ženjenika rodom iz Njemačke t e ako sklope ženitbu 
u Njemačkoj, onda im je njihova potajno sklopljena mješovita 
ženitba valjana. Ako oba ženjenika ii i samo jedan od njih nije 
rodom iz Njemačke, njihova potajna mješovita ženitba jest ne¬ 
valjana, pa makar je sklopili u samoj Njemačkoj. Ako su obo¬ 
jica ženjenika doduše rodom iz Njemačke, a 1 i potajnu mješo¬ 
vitu ženitbu sklapaju iz va n Njemačke, onda im je njihova 
ženitba nevaljana. 

„IV. An Ordinarii et parochi neduni explicite sed 
etiam implicite »invitati ac rogati«, dummodo tamen 
»neque vi neque metu gravi constricti requirant exci- 
piantque contrahentium consensum« valide matrimoniis 
assistere possint. — Resp. Ad IV. Ajfirmative.“ 

Ženitbeni dekret „Ne temere" zahtieva u svojem čl. IV. 
§ 3., da župnik (Ordinarij) valjano ženitbi prisustvuju „samo 
ako pozvani i zamoljeni, i niti silom niti težkirn strahom 
sapeti traže i primaju privolu onih, koji sklapaju ženitbu 
Na to mjesto proteže se gore stavljeni upit i odgovor. Vidi do¬ 
tično tumačenje, „Vrhbosna" o. g. str. 95., 5) i 6). 

Već ondje rekosmo, da se čini, da dekret zahtieva 
za valjanost ženitbe u svemu 3 uvjeta: 1) da je žup¬ 
nik pozvan i zamoljen („invitati et rogati"); 2) da prisu¬ 
stvuje sasvim slobodno t. j. bez težkog straha (,,neque 
vi neque gravi metu constricti"); 3) da traži i prima 

bračnu privolu ženjenika (,,requirant excipiantque con- 
trahentium consensum“). 

Ali smo takodjer odmah iztakli, da je svrha, 
radi koje dekret traži ove uvjete, ta, da se u napredak 
odstrane kao nevaljane sve ženitbe, koje bi se sklopile 
onako iznenada, kanoti zaskokom i navalom na župnika, 
koji ni ne zna o čemu se radi; pa da je svrha tim 
propisanim načinom štititi ugled svećenika i ženitbe. 

Iz toga smo zaključili, da prvi uvjet nije baš for¬ 
malno potrebit, t. j. da nije za valjanost ženitbe potre¬ 
bito, da bude župnik (Ordinarij) izriekom pozvan i za¬ 
moljen ; nego je dosta, ako je „ta molba implicita aut 
praesumpta aut interpretativa.“ „ Implicita“ : dosta je, ako 
ženjenici očituju župniku želju svoju, da prisustvuje 
njihovoj ženitbi, a da ga za to baš izriekom ne mole. 
„Praesumpta 11 : dosta je, ako župnik izrazi takovu želju, 
a ženjenici na kojigod način pristanu na to, ne moleći 
za prisustvovanje. ,,Interpretativa“ : dosta je, ako ženje¬ 
nici sa župnikom urede sve ono, što prije ženitbe mora 
biti uredjeno (n. p. izpit i t. d.), a onda dodju; župnik 
bi i tada sasvim slobodno prisustvovao njihovoj ženitbi. 
U svih tih slučajevih župnik nije iznenadjen, nego zna, 
da se radi o ženitbi, pa zato za valjanost ženitbe nije 
potrebna izričita i formalna molba, jer je suvišna. To 
isto kaže gore spomenuti afirinativni odgovor na IV. 
pitanje. 

No što se tiče trećeg uvjeta, prema kojemu mora 
župnik „tražiti i primati" bračnu privolu ženjenika, drug- 
čije smo sudili, te smo rekli, da se to traženje i pri¬ 
manje mora izriekom činiti, ili da mora župnik ženitbi 
aktivno prisustvovati, te da je dakle nevaljana ona že- 
nitba, kod koje bi župnik samo pasivno prisustvovao, 
t. j. kod koje bi samo čuo, da ženjenici izriču bračnu 
privolu, a sam je ne bi tražio. I sbilja samo tada sva¬ 
komu je nedvojbeno jasno i očevidno, da se ženitba 
nije sklopila onako iz zaskoka i iznenada, te da je žup¬ 
nik bez sile i težkog straha, t. j. sasvim slobodno pri¬ 
sustvovao, ako je on sam tražio i primio bračnu 
privolu. 

Zato takodjer IV. odgovor izriekom veli, da nije 
doduše potrebito, da se župnik formalno i izriekom za¬ 
moli i pozove, ali je potrebito za valjanost ženitbe, da 
on u podpunoj slobodi traži i prima bračnu privolu 
ženjenika. 

,,V. An ad licitam matrimonii celebrationem ha- 
benda sit ratio dumtaxat menstruae commoraiionis, 
non autem quasi-domicilii. — Resp. Ad V. Afjirmative 
ad primam parfem, negative ad secundam.“ 

Na prvi pogled čini se, da je ovo pitanje dosta 
suvišno; jer u čl. V. § 2. ženitbeni dekret „Ne ternere" 
jasno veli, da župnik (Ordinarij) dopušteno prisustvuju 


ženitbi, „ako budu na čistu o prebivalištu ili barem o 
mjesečnom boravku jednog ili drugog od ženjenika 
u mjestu ženitbe Dakle quasi-domicilium ne spominje 
se ni riečcom. Pa zato smo u tumačenju toga mjesta 
[vidi „Vrhbosna" o. g. str. 113., § 2., 2)] kazali: »Dekret 
govori samo o prebivalištu (domicilium). Priješnji ,,quasi- 
domicilium“ nepoznat mu je. Dakle ga ukida i mjesto 
njega uvodi „barem mjesečni boravak“ t. j. boravak od 
30 dana.« Prema tomu dakle odgovor na stavljeno V. 
pitanje jest taj, da za dopušteno prisustvovanje valja 
župniku imati obzir (osim prebivališta) samo na mje¬ 
sečni boravak, a nipošto na ,,quasi-domicilium“. Izp. 
naše tumačenje čl. V. § 2. To isto odgovorila je kon¬ 
gregacija 28. ožujka o. g. 

Razlog, zašto je ipak to pitanje stavljeno, jest po¬ 
radi „bezkućnika", o kojih govori ženitbeni dekret u 
čl. V. § 4. Tu se naime propisuje, da župnik (izvan 
slučaja nužde) ne može dopušteno prisustvovati ženitbi, 
kod koje su oba ženjenika bezkućnici (t. j. po našem 
tumačenju, ako nemaju nigdje prebivališta ili barem 
m'jesečnog boravka), nego mora za dopušteno prisu¬ 
stvovanje izmoliti dozvolu od Ordinarija ili svećenika od 
njega ovlaštena. — Svrha ovomu propisu jest ta, da 
ne bi bezkućnici, kod kojih je izpit ženitbeni puno teži 
i opasniji, prevarili župnika u dokazivanju, da su slo¬ 
bodni od svake ženitbene zapreke. Takva prievara, čini 
se, puno bi se lakše dogodila, ako bi za bezkućnike 
(bez pravog prebivališta) bio dostatan boravak od mje¬ 
sec dana, da može župnik njihovoj* ženitbi dopušteno 
prisustvovati. A teža bi bila prievara, čini se, ako bi 
se za taj slučaj zahtievalo, da bezkućnici prije zadobiju 
,,quasi-domicilium“ (ili makar takodjer „domicilium"), 
tako da ne bi mogao župnik (prema čl. V. § 4.) bez 
posebne dozvole dopušteno prisustvovati ženitbi bez¬ 
kućnika u slučaju, da oni samo u njegovoj župi borave 
već mjesec dana, a niesu još nigdje zadobili domicilija 
ili quasi-domicilija. 

No ako se pomisli, da se quasi-domicilij zadobije 
„od dana, kad postoje ova dva uvjeta (t. j. boravak 
na jednom mjestu i nakana ostati tamo kroz znatan 
dio godine), pa makar dotičnik istom jedan dan bora¬ 
vio na dotičnom mjestu", onda taj quasi-domicilium za 
osujećenje prievara nije baš od tako praktične vrie- 
dnosti, da bi se sbog nje opet morao uzkrisiti quasi- 
domicilij i sve gledom na ženitbu s njim spojene po- 
težkoće. Bolje je, da ostane gledom na ženitbu ukinut, 
te da na njegovo mjesto stupi mjesečni boravak. U tom 
smislu odgovorila je kongregacija 28. ožujka na V. pi¬ 
tanje. Dakle župnik može (prema čl. V. § 4.) bez po¬ 
sebne dozvole dppušteno prisustvovati ženitbi bezkuć¬ 
nika, samo da obojica ili barem jedan od njih boravi 
u njegovoj župi mjesec već dana. 

Dakako gledom na ženitbu bezkućnika valja biti 

župnikom (Ordinarijem) vrlo 11 a oprezu, jer se je već 
dogodilo, da su n. p. bezkućnici sasvim nizke vrsti 
(trgovci sa djevojkami, pa i drugi) sklopili ženitbu već 
do 20 puta (viventibus uxoribus prioribus). 

„VI. Utram sponsalia, praeterquam coram Ordi- 
nario aut parocho, celebrari valeant etiam coram ab 
alterutro delegato. — Resp. Ad VI. Negative.“ 

Pitanje ovo tiče se osobe, pred kojom se mogu 
valjano sklopiti zaruke. Ta je osoba prema čl. II. že- 
nitbenog dekreta župnik (Ordinarij). U tumačenju toga 
članka („Vrhbosna", str. 93., 2, p) mi smo to pitanje 
već stavili, da li može župnik (Ordinarij) običnog sve¬ 
ćenika delegirati za valjano prisustvovanje zarukam. A 
onda smo sa kard. Gennarijem odgovorili: „Za ženitbu 
ga može delegirati, jer naš dekret to izriekom kaže 
(čl. III.); za zaruke ne može, jer dekret 0 tom ne 
govori." Ovaj Gennarijev odgovor potvrdjuje kongre¬ 
gacija VI. odgovorom od 28. ožujka 0 . g. Odgovor taj 
drži se juridičnog principa: „Legislator quod voluit 
expressit; quod noluit, tacuit.“ 

Ne valja se za protivno mnienje utjecati poznatomu prin¬ 
cipu : „Potest quis per alium, quod potest facere per seipsum", 
pa na taj način dokazivati, da ipak može župnik svojega kape¬ 
lana delegirati za valjano prisustvovanje kod zaruka, jer on 
sam prisustvuje „potestate ordinaria"; jer delegacijom saobćuje 
se po sebi delegiranom svećeniku samo jurisdikcija; pa zato 
gdje se radi 0 jurisdikciji, ondje taj princip vriedi. Nu kod za¬ 
ruka ne radi se 0 jurisdikciji, nego bi ovdje župnik delegacijom 
saobćio običnomu svećeniku svoju kakvoću župničku, kojom 
je on prema čl. 11. „testis authenticus et auctorizabiiis“. Ali 
ta kakvoća drži se njegove osobe, pa je dakle ne može po 
samoj naravi (,,ex natura rei“ ili ,,eo ipso“) drugomu saobćiti; 
konsekventno ne može drugoga delegirati, da mjesto njega va¬ 
ljano prisustvuje zarukam. Isto vriedi 0 osobi Ordinarija. 

Dakako za ženitbu može župnik (Ordinarij) dru¬ 
gog svećenika delegirati (čl. III.). Nu to se ne sbiva, 
kao da bi to sliedilo ,,ex natura rei“ ili ,,eo ipso“ što 
je on župnik (Ordinarij), koji ima „potestatem ordina- 
riam vi muneris sui“; nego se to može dogoditi, jer 
mu pozitivan zakon (čl. III.) tu moć podjeljuje. Ali 
gledom na zaruke pozitivan zakon ne podjeljuje mu te 
moći, i radi toga ne može on drugog delegirati. 

Razlog pak, zašto dekret „Ne temere" gledom na 
zaruke ne podjeljuje ove povlastice, jest u tom, što u 
čl. I. daje svim slobodu sklopiti zaruke ili pred aukto- 
ritativnim svjedokom („coram teste auctorizabili") t. j. 

pred župnikom (Ordinarijem) ili pred dvojicom svje¬ 
doka običnih. Izp. „Vrhbosna" str. 91., 2). Pa zato nije 
od potrebe, da župnik (Ordinarij) mjesto sebe može 
delegirati drugog svećenika, kad mogu oni, koji skla¬ 
paju zaruke, mjesto župnika ili delegiranog svećenika 
uzeti dva obična svjedoka i pred njima sklopiti valjane 
zaruke. Dva sposobna svjedoka uviek je lako naći. 

„ VII. Utrum sponsalia celebrari debeant dumtaxat 
coram Ordinario vel parocho domicilii aut menstruae 
commorationis, an possint etiam celebrari coram quoli- 
bet Ordinario aut parocho. — Resp. Ad VII. Posse 
celebrari coram quolibet Ordinario aut parocho, dum- 
modo intra limites territorii eiusdem Ordinarii vel 
parochi. “ 

I ovo posljednje pitanje tiče se zaruka, te smo u 
našem tumačenju u istom smislu govorili o njem. Vidi 
„Vrhbosna" 0 . g. str. 93., 2) a). Nije dakle od potrebe 
drugo šta dometati. 

Izriekom veli ovdje kongregacija, što je već u 
samom ženitbenom dekretu rekla gledom na valjanost 
ženitbe (čl. IV. § 2), da su takodjer zaruke samo onda 
valjane, ako se sklope unutar granica teritorija župnika 
ili Ordinarija. I kod zaruka dakle i kod ženitbe valja 
gledom na njihovu valjanost teritorijalni princip, t. j. 
župnik (Ordinarij) ima vlast valjano prisustvovati za¬ 
rukam i ženitbi samo unutar granica svojega teritorija, 
gdje valjano prisustvuje takodjer nepodanikom ; a izvan 
svojega teritorija gubi svaku moć, te tamo ne može 
valjano prisustvovati ni vlastitim podanikom, bilo da 
oni sklapaju zaruke, bilo da sklapaju ženitbu. 

Corrigendum. 

U br. 7. „Vrhbosne" uvukle su se dvie oveće 
tiskarske pogrješke, koje neka čitatelj izvoli izpraviti 
ovako: 

1) na str. 118. u samom tekstu čl. IX. § 1. valja 
u početku 3. redka iza rieči „ženitbenih“ umetnuti: 

„drugova i", tako da ovo mjesto glasi: „_upiše u 

knjizi ženitbi imena ženitbenih drugova i svjedoka, i t. d.“ 

2) 11 a str. 120. u samom tekstu čl. XI: § 2. valja 

u 2. redku toga paragrafa mjesto „katolici" čitati: 
,,akatolici“ ; čitavo dakle mjesto glasi: „_ ako skla¬ 

paju zaruke ili ženitbu sa akatolici bilo krštenimi bilo 
nekrštenimi, i t. d.“. 


Vjerski ljetopis Rusije 1907. 

Napisao u „Revue du Clerge" od 1. veljače 1908. A. Giraud. — Prevodi Dr. A. K. 


1 Budući ruski crkveni sabor. 

Poslie mojega zadnjeg ljetopisa („Vrhbosna", 
br. 8.—12., 1907.) pitanje o ruskom crkvenom saboru 
nije se ni za korak pomaklo unapried. jedina je novost, 


da je carskim ukazom bio službeno proglašen onaj dio 
odluka pripremne skupštine odnosno na saziv budućeg 
sabora i njegova sastava. Reklo bi se, da ovo progla¬ 
šenje ima značiti da nije daleko dan saziva. A ipak 

više nego ikada nameće se pitanje, da li će se sabor 
sabrati; ne bude li barem odgodjen na neizvjestno vrieme- 
Tko je pažljivo pratio razvijanje dogadjaja u Rusiji 
mogao je zamietiti, da državna vlast i vrhovna crkvena 
oblast ne bjehu prihvatile misao o saboru za reformu 
nego pod silom dogadjaja i pod pritiskom javnoga 
mnienja. 

Sudbina ideja religijozne reforme uzko je ovdje 
sdružena sa sudbinom ustavnih ideja, a udes zasnova¬ 
nog sabora djelomice zavisi o udesu ruskog parlamenta. 
A u sadašnji čas socijalne i politične prilike u Rusiji 
takve su, da se ustavna načela, koja su časovito sla¬ 
vila slavlje, opet razpravljaju, i da obstanak ruskog 
parlamenta nije osiguran protiv svake opasnosti. S toga 
se razložito možemo bojati za budućnost religijoznih 
reforma i osnove sabora s njima u svezi. 

Oblastnici će bez sumnje to više nastojati da od¬ 
maknu rok saboru, što zasbilj ne znadu, čime će uro¬ 
diti pokušaj ovake reforme. Mjesto bolje sjedinjene i 
obnovljene pravoslavne crkve, mogla bi lako iz zasno¬ 
vanog sabora izići crkva oslabljena novim razkolom. 
Ima dosta razloga nesuglasicama i uzroka ciepanjima. 
Najprije je tradicionalna takmica medju višim i nižim 
klerom, koji su kao dvie odieljene kaste. Zatim dolazi pre¬ 
težni utjecaj svjetovnjačkog elementa na znanstvenom 
i bogoslovskom polju. U nas odgoj svećenstva u sjeme¬ 
ništima i fakulteti i zavodi gotovo su izključivo u ru¬ 
kama klera. U Rusiji nije tako. Svjetovnjaci su dobrim 
dielom profesori u sjemeništima i crkvenim akademi¬ 
jama: tako da profesori svjetovnjaci dosta često po¬ 
učavaju buduće svećenike u dogmatici i moralci, u 
eksegezi i u crkvenoj povjesti. A premda prcdavaju 
ove predmete, ne treba da budu baš uvjereni pravo¬ 
slavni. U svojim predavanjima ne smiju prekoračiti 
nekih medjaša udarenih od crkvene cenzure; no ova 
su predavanja često prožeta sgoljno protestantskim, ako 
ne i bezvjerskim težnjama. Ova predavanja stvaraju 
naraštaj crkvenih djaka, koji su što je moguće manje 
pravoslavni, a kadkad nijesu ni kršćani. Tko da u 
ovakim prilikama predvidi šta će se izleći iz sabora 
sastavljena od tako odgojenih crkvenjaka? I ako su 
biskupi sebi osigurali pretežnost u odlučnim rješenjima 
i glasovanjima, ipak će predhodna proučavanja i raz- 
pravljanja ostaviti široko polje prevratnicima i anar¬ 
histima religijozne misli. Da bi se u sadašnji čas sazvao 
ruski crkveni sabor, po svoj bi se prilici ponovio pri¬ 
zor, što su nam ga izniele dvie prve dume na politič¬ 
nom polju: smjesa teorija, priedloga i resolucija bez- 
skladnih i neizvedivih. 

A što je još više, ne razabira se, koja bi crkvena 
vlast bila dosta moćna, da nadje lieka ovoj bezskladnosti 
i da učini red u ovoj smjesi. Predsjednik budućeg sa¬ 
bora, ma i resio ga naslov patrijarha, ne će na koncu 


konca biti nego biskup kao i drugi, te ne će moći pre¬ 
sjeći razprave i riešiti priepore. S toga je mnogo raz¬ 
boritije, u sadašnjim prilikama, da se stvari ostave 
kakve i jesu i da se ne uvali sve u pogibao hoteći sve 
reformisati. Možebit će se izvesti neke nuzgredne reforme, 
ali sinodalnim ili administrativnim putem. Životna će 
pitanja ostati viseći sve dok ne izbije novi reformi- 
stični pokret. 

No bilo što bilo, svakim se danom sve to življe 
osjeća potreba neke preinake. Sada, kad protivnici 
pravoslavlja, starovjerci, katolici, protestanti, muslimani 
i ostali uživaju neku i ako veoma relativnu slobodu, 
pravoslavna crkva pomišlja na neprilike, što ih prou- 
zročuje vladino štitničtvo onima, koji se njime okori- 
šćuju. Pa s toga dobro je zabilježiti, danas zahtieva 
svoju slobodu i svoju autonomiju, e da uspješnije iz¬ 
drži borbu protiv ovih protivnika. Pače su neki njezini 
branioci prekorili vladu, što je proglasila slobodu sa¬ 
vjesti, prije nego li je pravoslavnoj crkvi dana ova 
autonomija e da izvede reforme, te tako nije bila sta¬ 
vljena u bolji defenzivni i ofenzivni položaj napram 
svojim protivnicima. 

11. Vjersko pitanje u drugoj dumi. 

Govoriti o programima vjerskog predmeta prikaza¬ 
nim u drugoj dumi znači pisati staru povjest. Sa svim 
time ovi programi spadaju u ljetopis zadnjih osam 
mjeseci: red je dakle da se u kratko osvrnemo na njih. 

Zakonska osnova o slobodi savjesti, što ju je mi¬ 
nistarstvo unutarnjih posala prikazalo dumi početkom 
travnja, tobože je htjela da ostvari načela proglašena 
ukazom od 17. listopada 1905. Izmedju drugih tačaka 
u njoj se pravoslavnoj crkvi priznaju značaj gospo- 
dujuće crkve i povlastice, koje izviru iz ovog naslova. 
Pravoslavna vjera ostaje dakle državnom vjerom: mo¬ 
raju joj pridadati vladar i veliki knez nasljednik prie- 
stolja; gubernatori će i unapried podupirati pravoslavne 
misijonare; pravoslavni blagdani ostaju državni blag¬ 
dani ; službeni obredi vrše se uz vjerske pravoslavne 
obrede. Odnosno na druge vjeroizpoviesti priznaje im 
se sloboda bogoštovlja i propoviedanja, ali uz uvjet, 
„da ova propoviedanja ne postanu orudjem borbe pro¬ 
tiv pravoslavne crkve.“ Ova osnova nije bila glasovana, 
jer ne bilo vremena, ni da je se uzme u pretres. Hoće 
li biti na novo iznesena? 

Sa svoje strane prokurator sv. sinoda, glasnik 
pravoslavne crkve kod vlade, bio je podnio ministar¬ 
skom vieću osnovu, koja se izključivo odnosi na slu-' 
žbenu crkvu, a ove su joj tačke: 

1. Uzdržati prava i povlastice pravoslavne crkve 
u koliko je gospodujuća crkva; 2. dati pravoslav¬ 
noj crkvi autonomiju, ali paziti, da crkvene odredbe 
budu u podpunom skladu sa državnim zakonima; 3. 

budućemu saboru pustiti, da sasvim slobodno izradi 
nuždne reforme, a pomoći crkvi, da te reforme oživotvori; 
4. osobito pripomoći župsku reformu potvrdujuć državnim 
zakonima želje sabora, koje bi spadale na gradjansko 
područje; 5. članovima pravoslavnog svećenstva osigu¬ 
rati pristojne plaće; 6. dozvoliti svećeničkoj djeci, da 
privolom crkvene vlasti mogu prieći iz crkvenih škola 
u državne zavode, ako programi crkvenih škola od¬ 
govaraju programima državnih; 7. uzdržati i razvijati 
škole, koje zavise od crkvene vlasti, a to kao poslje¬ 
dicu prava poučavanja, što ga crkva ima. 

Ova osnova, koja ostavlja još dosta pridržanog 
mjesta brigama vlade za pravoslavnu crkvu, zanimljiva 
je poradi svojega drugog članka, gdje se govori o 
autonomiji, koja se pušta ovoj crkvi. Premda nisu bile 
izriekom označene narav i granice ove autonomije, ipak 
se može nagadjati, da je sastavljač rečene osnove pod 
njom razumievao novu organizaciju, predvidjenu u vie- 
ćanjima skupštine za pripremu sabora pod oblikom 
obnovljenja patrijaršije. Već sam u zadnjem svome lje¬ 
topisu govorio o ovoj zadnjoj tački, te se ne vraćam 
na nju nego samo da primietim, da neki članovi sve¬ 
ćenstva, malo zadovoljni autonomijom ove vrsti spoje¬ 
nom sa koristima a nada sve sa štetama skopčanim s 
položajem gospodujuće i službene crkve, voljeli bi za 
pravoslavnu crkvu jednostavnu slobodu, kakva je bila 
dana starovjercima. 

Još ću nadodati, da episkopat u svojoj cjelini i 
ogromna masa svećenstva ne pristaju uz ovo mišljenje, 
jer se smatraju sigurnijim pod vladinim zakriljem nego 
ostavljeni sami sebi i svojoj vlastitoj inicijativi. 

Napram službepim osnovama takodjer je zanimljiv 
vjerski program iznesen od kadetske stranke, koja je 
gospodovala u drugoj dumi. Ovom je programu bio 
osnov: podpuna sloboda i absolutna jednakost za sva¬ 
koga u vjerskom pogledu. Duma je izabrala odbor sa¬ 
stavljen od predstavnika raznih vjeroizpoviesti u svrhu, 
da izradi zakonsku osnovu prema 1 ovom načelu. Ovaj 
je odbor u više navrataka pozvao Vladimirova, upra¬ 
vitelja odsjeka za tudje vjeroizpoviesti, e da od njega 
dobije razjašnjenja o vladinim namjerama i osnovama. 
Medju izjavama, što ih je onda dao ovaj visoki dosto¬ 
janstvenik, nalazi se jedna, što nije bez interesa, jer nam 
dobro pokazuje, koja su prava pokretala, što nadahnjuju 
vladu u njezinoj vjerskoj politici. Kad ga upitali, da 
li bi vlada bila spremna staviti skupine bezbožaca u 
isti položaj, u kojem su vjeroizpoviesti, i priznat im 
jednaka prava, Vladimirov je odgovorio, da vlada u na¬ 
čelu nije tomu protivna, a samo, e da ne povriedi pučko 
vjersko čuvstvo, da nije došle bezbožtvu priznala jedna¬ 
kost vjeroizpoviesti. U ostalom isti se je ovaj dosto¬ 
janstvenik za razgovora o vjerskom pitanju jednoga 
dana ovako izjavio: „Vjera je još u Rusiji svakako 


nuždna pomoćnica vlade; bez nje se ne bi moglo vla¬ 
dati ruskim narodom; no kad ruski narod dopre do 
umne i moralne visine drugih naroda, n. p. francuskog 
naroda, moći će sasvim zabaciti vjeru!" Reynost dakle 
vlade i administrativnih krugova u prilog pravoslavnoj 
crkvi bila bi po ovim izjavama gajena dobrim dielom 
od političkog i vladina interesa. Kad se oblastnici jedan 
dan uvjere, da pravoslavlje kao vladino orudje nema 
one vriednosti, što mu je došle pripisivahu, povlastice 
pridržane pravoslavnoj crkvi naći će se u osbiljnoj 
opasnosti. A posljednji dogadjaji bit će bez sumnje 
doprinieli, da se uvrieži ovo uvjerenje. 

Odbor izabran od druge dume nije naravno imao 
vremena da dovrši svoje djelo, a i sama je duma bila 
razpuštena prije nego li je mogla da učini išta korisno. 
Što će se dogoditi sa svim ovim osnovama u novom 
parlamentu ? Hoće li ovaj uvažiti namjere i okoristit se 
radom druge dume? Još nije moguće izjavit se o ovoj 
tački, jer se još nije iznielo vjersko pitanje, a vjerojatno 
je, da će doći na dnevni red istom iza drugih pitanja, 
koja se za sada smatraju važnijim. Sa svim time ima 
ljudi, koji goje dobrih nada i tvrde, da se ne treba 
dati varati od reakcionarnog značaja, što ga pripisuju 
sadašnjoj dumi, osobito u onom, što se odnosi na vjersko 
pitanje. Osim male skupine skrajne desnice, za koju 
vjerska nesnošljivost ostaje dogmom, više političkom 
nego li vjerskom dogmom, reć bi da će konservativna 
većina u dumi biti od dosta zajamčenog liberalizma na 
ovom području. I kad bi bilo osnovano ovo gledište, 
valjalo bi, istina je, računati sa vladom i s administra¬ 
tivnim krugovima, koji u aferi biskupa Roopa pokazaše 
malo pomirbenih razpoloženja, koja nam još manje 
jamče za budućnost. Bilo kako bilo, red je čekati do- 
gadjaje, prije nego se izjavimo o sudbini namienjenoj 
načelima vjerske slobode, proglašenim ukazom od 17. 
listopada 1905. 

III. Pravoslavno svećenstvo i politika. 

Nove političke prilike, u koje je metnut ruski na¬ 
rod, navele su i pravoslavno svećenstvo, da se aktivno 
upliće u politiku i u izbore. Pošto su priesto i oltar u 
Rusiji tiesno sdruženi, moglo se je držati, da će cielo 
pravoslavno svećenstvo pristati uz vladu protiv prevrat- 
nog elementa. Ali ne bilo tako. Zaista su svi biskupi 
bez izuzetka podupirali politiku i kandidate ruske vlade; 
isto je učinio i jedan dio župskog svećenstva. I kalu- 
djeri se biesno bacili u vrtlog političkih borba. Jedan 
od njih, Otac lliodor, iz počajevske laure u Podoliji, 
postao je glasovit sa svoje protužidovske i proturevo- 
lucijonarne propagande. Dotle je bio zagazio, da je na 
ponovne tužbe sv. sinod morao posredovati i opome¬ 
nuti ga, da bude umjeren. No kod župskog svećenstva, 
bilo gradskog bilo seoskog, reformatorni je pokret, pače 

i prevratni, našao pristaša. I tako. za izbora u drugu 
dumu seljaci su izabrali neki broj svećenika, koji su 
sjedili na lievoj strani zastupničke kuće. A kad se je 
glasovalo o pitanju urote protiv careve osobe na 7. pro¬ 
šlog svibnja, ovi su se svećenici, 5 ih na broju, uztegli 
od glasovanja zajedno sa ljevicom, kojoj su pripadali. 
Odmah je zatim sv. sinod bio pozvan carskim ukazom, 
da postupa protiv ove petorice. Viećanje sv. sinoda na 
12. svibnja dovršilo se je ovom odlukom: „Poiazeć s 
načela, da je sa svećeničkom časti i pastirskim službama 
nerazrješivo vezano poštovanje napram vladinoj vlasti 
i uzakonjenom poredku, a još većim razlogom pošto¬ 
vanje i iskrena privrženost njegovom carskom veli¬ 
čanstvu, kao božjem pomazaniku, kojemu ne samo što 
svećenici prisižu vjernost, nego čine, da je i drugi pri- 
sižu, sv. sinod izjavljuje, da ne može propustiti, te sve¬ 
ćenici pripadaju političkim strankama, koje su zabora¬ 
vile na dužnosti nametnute im od njihove prisege i 
radile, da zajedno s uzakonjenim državnim i javnim 
poredkom sruše i samu carevu vlast. S toga sv. sinod 
daje nalog mitropolitu Antoniju, da prizove preda se sveće¬ 
nike, koji pripadaju takvim strankama, te da im izjavi: 

1. da kažu razlog, za što su se uztegli od glasovanja, 
i da odmah uz javnu izjavu izstupe iz spomenutih stra¬ 
naka; 2. ne htjednu li, morat će se sami odreći sve¬ 
ćeničke časti, jer se ova ne može slagati sa prevratnim 
mnienjima i razornim djelovanjem ovih stranaka; 3. ne 
podvrgnu li se, bit će predani svojim dijecezanskim 
vlastima, da im sude." Ova je resolucija bila zaista 
izvršena, a oni od petorice, koji se ne podvrgli, bili su 
svrgnuti. 

U ostalom nije ovo prvi slučaj ove vrsti. Već pri 
otvoru druge durne sv. sinod, koji se je bojao vidjeti, 
da u njoj sjedi svećenik govornik na glasu. Petrov, 
pozva ga pred svoj sud i osudi ga na zatvor u mana¬ 
stiru, gdje je ostao za dobar dio zasjedanja. Drugi, ar¬ 
himandrit Mihailo, profesor na crkvenoj akademiji u 
Petrogradu, jer je objelodanio u nekim novinam i vjero- 
izpovied više ili manje socijalističnu, bio je lišen svoje 
stolice, a zatim osudjen na zatvor u valaamskom ma¬ 
nastiru, koji je na jednom otoku ladožkog jezera. Otac 
Mihailo ne htjede se podvrći ovoj zadnjoj kazni, te bi 
s toga lišen svećeničke časti. Sada je konačno izstupio 
iz pravoslavne crkve i stupio u starovjersku crkvu, 
koja će ga reć bi imenovati biskupom. I drugih je sve¬ 
ćenika bilo progonjeno iz sličnih razloga. Iz svega se 
ovoga može zaključiti, da niže svećenstvo nije ostalo 
neprijateljem pokretu ovih dviju zadnjih godina, još je 
opaziti, da je uz one, koji su bili u sporu sa vlašću, 
bilo javno mnienje, pače i sami puk. Ovo se razumije, 
jer su, reklo se što se reklo, bili u suglasju sa pučkim 
težnjama. 

Druga primjetba, što ju valja učiniti, a to odnosno 


na kaznu svrgnuća udarenu protiv nekolicine od ovih 
svećenika, ta je, da narav ove crkvene kazne nije tačno 
odredjena u pravoslavnom bogoslovlju. Prije svega biva 
udarena carskim ukazom, a što je gore, reć bi da je 
smatraju, da lišava svećeničkog značaja onoga, koji 
pod nju padne. I tako se logično dolazi do te bogo- 
slovske anomalije, da jednostavnom odlukom državne 
vlasti biva oduzeta milost sakramenta i značaj uđieljen 
svetim redom. Ova je anomalija bila duhovito iztaknuta 
od pravoslavnog pića Rosanova i od jednog zanima- 
nika, Otca Mihaila, koji je izjavio, da ne priznaje sv. 
sinodu, a još manje državnoj oblasti, vlast, da mu odu¬ 
zme njegovo svećeničtvo. A starovjerci, koji ga pri- 
miše u svoju crkvu, isto su tako naglasili, da oni ne¬ 
maju uzeti u obzir mišljenje sv. sinoda u ovom pred¬ 
metu, te da za njih Otac Mihailo ostaje svećenikom, 
kao što je bio i prije. 

IV. Novi vjerski zakoni o razstavi braka. 

Poznato je, da pravoslavna crkva u svom kanon¬ 
skom zakonodavstvu priznaje načelo razstave braka. 
U praksi dosele su bili priznati valjanim razlozima za 
razstavu braka ovi slučajevi: 1. preljub jednog od su¬ 
pruga, u kojem se je slučaju samo nedužna stranka 
mogla na novo vjenčati; 2. impotencija; 3. ako bi ne¬ 
stalo jednog supruga za razdoblje od najmanje pet go¬ 
dina; 4. osuda na lišenje gradjanskih prava i na de¬ 
portaciju. Načelo razstave sada je na tome, da ga se 
toliko na široko uporavi, da u praksi bude lasno svim su¬ 
pruzima, koji to zažele, naći dovoljan razlog za raz¬ 
stavu. 1 zaista po osnovi prikazanoj na proučavanje sv. 
sinodu prošloga kolovoza četiri već postojeća slučaja 
znatno su proširena i uvedeno je novih slučajeva. Evo 
glavnih crta osnove: 

1. Razstava radi preljuba priznaje se i u slučaju 
obostranog preljuba: u ovom će slučaju obojici biti 
dana crkvena pokora. 

2. Brak se može razriešiti u slučaju impotencije 
ili nerodnosti jednog od dvaju supruga, postojale prije 
vjenčanja ili nadošle poslie vjenčanja, izuzevši slučaj, 
da su nastale od starosti. Razstavu može zaiskati ili 
muž ili žena, ali ne prije nego izteku tri godine,, iza 
vjenčanja. Ovaj rok nije obvezatan, ako je slučaj orga¬ 
ničke impotencije jasno dokazane. Suprug, radi čije im¬ 
potencije bio je razriešen brak, ne može se na novo 
vjenčati osim ovlašću crkvenog suda uz predaju liečničke 
svjedočbe, da je prestala impotencija. 

3. Nestane li jednog od supruga za tri godine, 
dovoljan je uzrok za razstavu braka. Žene vojnika, kojih 
je nestalo u ratno doba, mogu tražiti razstavu samo 
dvie godine poslie dana, odkad nisu imale viestT. 

4. U slučaju osude na deportaciju sa lišenjem 
gradjanskih prava, drugi suprug, ne želi li sliediti 

stranku osudjenu u progonstvo, može odmah iskati 
razstavu. 

Ovim već postojećim ali proširenim slučajevima 
odsele će se nadodati i ovi: 1. Razstava se može pro¬ 
glasiti, ako jedan od supruga najmanje od tri do pet 
godina pati od neizlječive umne bolesti, konstatovane 
u nazočnosti pokrajinskog liečničkog povjerenstva od 
trojice liečnika specijalista. Suprug, koji ište razstavu, 
mora dokazati, da je sve uredio, e da poslie razstave 
bolestna stranka uzmogne pristojno živjeti. 

2. Valjanim je razlogom za razstavu sifilida, ako 
je ustanovljeno od liečničkih vještaka u svakom po¬ 
jedinom slučaju, da bračni život stavlja u pogibao ne- 
okuženu stranku i potomstvo. Suprug, radi čijeg je 
stanja bio razriešen brak, ne može se na novo vjenčati 
osim ovlašću crkvenog suda uz predaju svjedočbe nad¬ 
ležne liečničke oblasti, da je prestala bolest. 

3. Isto je tako razlogom za razstavu braka surovo 
i okrutno panašanje jednog supruga naprama drugomu, 
kada su fizične ili moralne patnje, kojima su uzrokom, 
takve, da stavljaju u opasnost zdravlje ili život, te tako 
onemogućuju svako zajedničko stanovanje. Krivac u ovom 
slučaju biva podvrgnut kanonskoj pokori od dvie go¬ 
dine, koja se može sniziti na polovinu, kad bi pokornik 
za istu pogrješku bio kažnjen od gradjanskog zakona. 

4. Razstava se može zaiskati u slučaju, kad bi 
jedan od supruga navlaš ostavio drugoga i ne bi s njime 
zajednički stanovao najmanje za tri godine. Suprug, radi 
čijeg je ponašanja bio razriešen brak, biva podvrgnut 
kanonskoj pokori od sedam godina, koja mu se, ako 
se pokaje, može obaliti na dvie godine. 

5. Ovlašćuje se razstava, kad jedan od supruga 

ostavi pravoslavlje, ako: a) suprug, koji je prevjerio, 
ne će da živi u bračnom životu s onim, koji je ostao 
vjeran pravoslavlju; b) ili ako čini pritisak na savjest 
drugog supruga ili djece, e da ih privede na izstup iz 
njihove vjere. Suprug, koji je ostao vjeran pravoslavlju, 
može se u ovom slučaju na novo vjenčati. 

Pravo, da podigne parnicu za razstavu braka u 
slučaju preljuba, pripada nedužnoj stranci; u slučaju 
ludosti ili bolesti zdravoj stranci; u slučaju svojevolj¬ 
nog ostavljenja ili izčeznuća stranci, koja je ostala; u 
slučaju zlostavljanja stranci, koja trpi nasilje. 

Ovaka je nova osnova. Razabira se, da se oso¬ 
bito otvaraju vrata za izlaz supruzima, kojim je do- 
dijao bračni život. Sv. sinod još je nije podnio na po¬ 
tvrdu caru, koji će je proglasiti i crkvenim i državnim 
zakonom. No prelistavajući ovu osnovu čovjek ne može 
a da se ne zapita, kako to da se pravoslavna crkva, 
koja je toliko formalistična u nekim tačkama i toliko 
se drži starine, ne boji u ovako zamašitom pitanju ići 
putem koncesija dalje od mnogih gradjanskih zakono¬ 
davstva. Priznavši jednom ovo načelo, da crkva može 
u ženitbeno zakonodavstvo uvesti i drugih slučajeva 
razstave, nego li je onaj predvidjen u sv. Pismu, istina 
je, da nema više razloga da se zaustavi i da idejama 
i običajima vremena ne učini koncesija, što ih zahtievaju. 
U našem slučaju pod pritiskom ovoga diela javnog 
mnienja, koje se izrazuje po kazalištima i u književnosti, 
crkva se je odlučila da preinači svoje kanonsko zako¬ 
nodavstvo. Bojat se je, da ove nove polakšice, dane 
nesretnim supruzima, ne će pričvrstiti vezove obitelji, 
koji su već toliko oslabili u ruskome družtvu. 

(Svršit će se.) 

XXIV. 

S v. J u 1 i j a n, 20. ožujka. 

Dragi prijatelju! 

Makar da je korizma, moja je bijedna župa ipak 
u potpunom metežu. Jučer došao učitelj poljodjelskog 
odjela, da drži predavanje seljacima o uporabi novoga 
gnjoja, a do 15 dana, na sam Uskrs, imat ćemo op¬ 
ćinske izbore. Te su dvije stvari sasvim različite, ni¬ 
kakve sveze nema megju njima. Ali pošto su pale u 
isto vrijeme, spojiše se tijesno i u glavi nekolicine. 
Evo kako. 

Naše općinsko vijeće, koje je primilo upravu u 
ruke iza općih izbora prošle godine, imalo je težak za¬ 
datak, da uredi dobar broj seoskih puteva, Ta je pri¬ 


goda dobro došla nekim nemirnjacima, te izigjoše sa 
čudnom namisli, da se raskomada markizov vrt. Kad 
se smirio i ovaj posao, evo ih sa drugim pitanjem: kojim 
se redom ima početi popravljanje puteva. 

Svako je selo htjelo, na usta svojega vijećnika, 
da se najprije poprave oni putevi, koji će njima slu¬ 
žiti, i to što prije, a da je za druge lako, ako ostane 
novaca. Evo ti umanjene slike onoga, što se dogagja 
u zastupničkoj kući, kad se vijeća o željeznicama. Sva¬ 
čije se svojeljublje bilo raspalilo, ali domalo svi umu- 
koše ko pospani, jer se je sve svelo na dva pitanja. 
Jedno načelnikovo, koji predlagao, da se najprije sa¬ 
gradi put do nekog sela, gdje on ima svoj zakup; 
drugo iznese pristav, da se prije svega napravi put, 

koji bi doista prolazio sredinom šume, ali bi zato 
mnogo skratio daljinu do ovećega bližnjeg sela. Ovaj 
zadnji prijedlog dobro bi došao trojici ili četvorici 
mjesnih zanatlija, od kojih ima svaki po kola, pa se 
stoga u isto vrijeme zauzimlju baš žestoko za izbore. 

Da kažem svu istinu, puno bi korisniji bio pri¬ 
jedlog načelnikov, jer bi se njim barem služio veći dio 
naroda. Ove su rasprave bile predmetom nekolikih 
sjednica i dale narodu, o čemu će svu zimu govoriti. 
Kroz sve to vrijeme nastojao sam, kako mi i doliko¬ 
valo, da se ništa ne miješam, i kad bi mi tkogod o 
tom govorio, rekao bih: „Za mene je sve isto, da počnu 
s kojim hoće, jer ja prolazim svuda; samo mi se čini, 
da je najbolje prije načiniti onaj, koji će biti najkorisniji. 
Koji bi pak to bio, dosta ti je izbrojiti, koliko popriječno 
kola, kočija i osoba prolazi ovim ili onim putem. Pa 
kojim prolazi veći broj, onaj popravite najprije, taj će 
biti najkorisniji. 11 Ali sa svoje strane rekoh, da nije na 
meni, da prosudim, koji od njih ima te uvjete. Po mojem 
mnijenju ovako misli i jedna i druga stranka, samo što 
bi svaki htio, da bude korisniji baš onaj put, za koji 
je on. Pošto se ova razmirica nimalo ne tiče vjere, ja 
se nijesam imao miješati ni u što drugo, već samo na¬ 
stojati da ih mirim i da se svakomu izjavim u po¬ 
mirbenom duhu. Nijesam rekao, da se ustežem od svega, 
samo sam svima opetovno izjavio, da se nikada ne bih 
držao nadležnim, da se prtim u te stvari, sve da bih i 
imao svoje mnijenje, jer to nijesu moji već njihovi po¬ 
slovi. 

Ali moje ustezanje nije umanjilo takmenje i borbu. 
Vijećnici ne odlučiše ništa. Uvijek bi pri glasovanju bila 
pola za jedno, a pola za drugo. Napokon se jednom 
složiše u tome, da se odreku. Samo načelnik i pristav 
ne učiniše to, da opreme nužne općinske poslove. Kako 
vidiš, cijelo je mjesto u izbornoj vrućici, svačiji je jezik 
zaposlen. Ja pak kao obično pazim na sve, ali i daleko 
stojim od svega. Jer, opet ti velim, putevi, bunari, javni 
pašnjaci, zalagaonice, zajmovi, porezi nijesu moji posli; 
crkva nije općina. Ja nijesam a i ne želim da budem 
načelnik ili vijećnik; ja sam župnik i samo župnik. 
Dosta mi zadaje brige i ono, što spada na moje zvanje, 
kojega se ovi izbori ne tiču. Pošto je očito pravo, kako 
se meni čini, na strani načelnikovoj, ja ću svoj glas 
dati za njegov prijedlog, ali jedino svoj glas. Nemam 
prava da učinim što više, jer bi to značilo, da ustajem 
protiv jednoga dijela svojih župljana. Stranac sam u 
općini i plaćam porez, imam pravo glasa; to nije ve¬ 
lika stvar, ali je i to dosta. 

Borba se je ograničila izmegju načelnika i pristava. 
Obojica su mi jednako prijazna i udvorna. Nemam 
razloga da budem ni protiv jednoga ni protiv drugoga. 
Kad bi se jedan od njih iskazivao prema meni nepri¬ 
jateljski, drukčije bi stvari tekle, ali ovako ne. Sva je 


dakle moja diplomacija u tome, da se uzdržim nad tim 
metežem, i to mi je do sada Bogu hvala uspjelo. 

Baš za ovih neprilika lijepi dani primamili nam 
amo okružnog učitelja poljodjelstva, kako nam je u 
siječnju bio obećao. Gospodin markiz pozvao ga, da 
odsjedne u njegovu dvorcu, i tamo je stigao već prek¬ 
sinoć, u subotu. Jučer je držao sastanak, a zatim prak¬ 
tično poučavanje u markizovu vrtu. 

Predvigjajući ovaj posjet javio sam prošle nedje¬ 
lje s oltara, da će nastajne nedjelje, t. j. jučer, biti ve¬ 
černja nešto ranije, da tako svak mogne prisustvovati 
korisnome poljodjelskom poučavanju, a da opet ne pro¬ 
pusti vjerskih dužnosti. Još im rastumačih, kako se one 
radnje u vrtu za pokus ne protive zapovijedi nedjeljnog 
počinka, jer se one odnose na teoretično poučavanje. 
Nije zabranjeno učiti u nedjelju, dapače se time časti 
Bog, jer se sve to bolje upoznaješ s Njegovim darovima. 

U kratkom svojem govoru uz put sam spomenuo 
ime markiza od Sv. Julijana, pohvalio njegovu blago- 
hotnost, što je dao na porabu puka najbolji svoj ko¬ 
mad zemlje. Odmah opazih neko gibanje megju slu¬ 
šateljstvom. Pod večer iza večernje nijesam o tom više 
ni mislio, kad eto ti preda me načelnika! Sav uzne¬ 
miren ukori me, što sam svojom propovijedi radio za 
markizov izbor. Kao grom iz vedra neba! Baš mi je 
uoči onoga dana bio izjavio markiz, da se on više ne 
će miješati u te neznatne prepirke, i da će poljski po¬ 
kusi, kojima koristi svakomu, biti dosta široko polje za 
njegovu radinost. Ja sam, barem dok traje ovako stanje, 
odobravao njegovo mišljenje. Ne mogoh drugo da 
učinim, već stadoh uvjeravati načelnika, da na izbore 
nijesam ni pomislio. On se udalji, slabo uvjeren o isti¬ 
nitosti mojih riječi. Još nijesam bio ni praga preko¬ 
račio, kad eto ti i pristava s istim prigovorom! U to 
bacili pogled sa prozora na trg, a pod platanom, nad 
kojim se vijala trobojnica, vidjeh načelnika, gdje se 
razmahao rukama i jezikom u svojem skupu, a malo 
dalje opet drugi skup pristavljevih pristaša; i oni nešto 
govore i svaki čas pogledaju na župničku kuću. Na 
kakav sam eto osinjak nabasao! 

Opetovah pristavu riječ po riječ kao i načelniku, 
a na svrsi gotovo ozlojegjen, što ne mogu da odstranim 
njegovu sumnju, viknuh: ,,A Vi dakle pogjite sami u 
dvorac! Ne znam, je li gospodin markiz promijenio 
svoje jučerašnje mišljenje, ali za stalno znam, da je 
jučer izjavio, da ne pušta više, da ga upišu u ikakvu 
izbornu listinu. 11 

— Oh, gospodine župniče, to je sve lukavo uči¬ 
njeno. Gospodin markiz hoće da se nametne općini kao 
dobročinitelj. Govori se, da je u nedjelju pozvao u 
goste potpredstojnika; učitelj poljodjelstva odsjest će u 
njegovoj kući; svi su ovi pokusi neke priprave, ne bi 
li on po sreći postao načelnikom. 

— Varate se, možete mi vjerovati. Gospodin mar- 
kiz imao bi potpuno pravo da se natječe na načel- 
ništvo, ali držim, da on o tom i ne misli. Što se mene 
tiče, ja sam jutros jedino posvjedočio zahvalnost, koju 
bi mu imali iskazivati ; na drugo nijesam smjerao. 

— Ha, našu zahvalnost . .. zaslužuje, ako to ne 
čini za svoju korist; ali ako to čini, da ga izaberu na¬ 
čelnikom . .. 

— Eh, dragi moj, opet Vam velim, pogjite i pi¬ 
tajte ga! 

Baš u taj čas stupi preda me inarkiz. Stara ga 
Ivka uvela u sobu. Vidio sam, kako su sve oči s trga 
bile uprte prema mojemu prozoru, kroz koji se iz vana 
moglo vidjeti, sve, što unutra činim. Ja ću mu odmah 
čisto i bistro: „Gospodine markiže, prigovaraju nam, 
da smo u dogovoru. Svi drže, da sam jutros htio pre¬ 
poručiti Vašu kandidaturu za načelništvo. Ja im govo¬ 
rim što ste mi rekli preksinoć. 

— Vi imate potpuno pravo, gospodine župniče; 
ja za to ne ću da znam za ništa na svijetu; imam ja i 
drugih posala, nego da trgujem glasovima. 

Zatim se okrene prema pristavu i uze: „Vidite, 
moj dragi Tourneur, nijeste htjeli da znate za me, a ja 
sam time prezadovoljan; barem ću ovako činiti što mi 
je drago. Uvijek sam spreman da budem na uslugu 
Vama i svima ostalim, ali nitko ne će smjeti pretresati, 
što činim a što ne činim. Ja namjeravam nekim novim 
sustavom poboljšati naše obragjivanje polja; počet ću 
izvoditi na svojim zemljama, pa ću tada pokazati i 
drugima, koji bi su htjeli povesti za mnom. Eto vama 
vaše općine, samo ne tražite odviše poreza i ne za- 
dužujte je!“ 

Pristav ode zabunjen. Dok se je markiz još sa 
mnom mirno razgovarao, opazih, da se skupine seljaka 
malo po malo razilaze. Ali j§ graja ipak bila bučnija, 
nego li je markiz mislio. Ova me je zgoda dosta 
naučila. 

Jučer je učitelj držao sastanak u jednoj dvorani 
općinske škole. Nagjoh se i ja tu i zabilježih neke 
stvari. Samo se bojim, da nijesu seljaci razumjeli sve 
one brojke i sva ona tehnička razmatranja. Odatle 
odosmo na polje, koje nam je markiz dobrostivo ustupio, 
da vidimo pokuse. Zemljište bilo lijepo pripravljeno 
polje razdijeljeno na troje. Na jednom dijelu dao je 
učitelj posaditi krompire, na drugom žito, na trećem 
sijeno. Svaki je opet dio bio razdijeljen. Prvi je po- 
gnjojen prostim, drugi kemičkim gnjojem, a treći mje- 
šanijom od jednog i drugog. Zasagjene tablice s nat¬ 
pisima dijele pojedine odjelke. Do koju sedmicu različiti 
uspjeh svakog odjela potvrditi će riječi učiteljeve. Se¬ 
ljaci su sa zanimanjem pratili sve radnje, a markiz je 
nastojao iz svih sila, da im to što bolje razjasni. On 
se vladao prosto i prijateljski prema njima, a oni obzirno 


prema njemu. Svi su povlagjivali ovomu čovjeku, ko¬ 
jega tri četvrtine od njih ne bi bilo imenovalo općin¬ 
skim vijećnikom. Et nunc erudimini... 

XXV. 

Jakov Voisin župniku u Sv. Julijanu. 

Pariz, 29. ožujka. 

Ah, Vi mi napunjate srce radošću, dragi prijatelju! 
Od svih Vaših pisama, tako važnih, tako punih kršćan¬ 
skih namjera i lijepih misli, najmilije mi bilo možda 
ovo zadnje. Bojao sam se ove zapreke. Pitah sama 
sebe, biste li mogli Vi, koji želite da učinite dobra i 
ljubite pravičnost, ustegnuti se i ne pridružiti se nika¬ 
kvoj stranci za vrijeme izbora, kad bi razni probici u 
borbi za prevlast došli u sukob. Oprostite, da sam po¬ 
sumnjao o Vašoj razboritosti. Znali ste na najbolji 
način odrediti sebi granice, i što je još teže, znali ste 
se čudnovato držati prave mjere u riječima. O, kako 
ste se razborito ponijeli! 

Da puku nije drago, da se župnik miješa odviše 
u njegov gragjanski i vremeniti život, vidi se jasno iz 
pobjeda, što ih protivnici katoličanstva izvojštiše na iz¬ 
borima razglasivajući samo neku „popovsku vladu". U 
puku je neki tajni naravni nagon, koji mu otkriva, da 
se svećenik kao svećenik nema puno miješati u općin¬ 
sku upravu. On ne smije da se miješa u materijalne 
posle, ni da srće svakom prigodom u vrtlog strančar- 
stva, da hlepi za čašću i da gleda korist. Bez sumnje 
on ima pravo da se drži svojega mišljenja, ali na ko¬ 
rist vjere mora da se uzdrži i ne upotrebi vlasti, što 
mu je daje njegov stalež, da navede druge, te se slažu 
s njim. Svećenik iz bez crkvene oprave i izvan crkve 
ostaje uvijek svećenik, i njegovo mu dostojanstvo daje 
važnosti riječima. Stoga svećenik izlaže to dostojanstvo, 
kad se upušta u vrevu strančarstva, i ako je pobijegjen, 
ono je uništeno, ako pobijedi, ono uvijek ostaje poni¬ 
ženo. Svećenik ne valja da se pokaže protivnikom jedne 
stranke u svojoj župi. 

Neki su rekli, da je riječ „klerikalizam" isprazna 
riječ, pod kojom se krije mržnja prema Crkvi, i da je 
„klerikalizam" naprosto sinonim „katolicizma". Možda 
je tako u dnu duše protivnika, ali kako je to, da su 
se i bogoljubni narodi pustili uhvatiti u stupicu, i kako 
pometnja mogla sebi tako lako prokrčiti put? Budimo 
iskreni sami pred sobom! Možda zato, što je više put, 
čin potvrdio tu pometnju? Nije li možda bilo općina, 
u kojima su se općinski poslovi rješavali pri ognjištu 
župnika, načelnika i kojega drugog mogućnika, a općinsko 
bi se vijeće upitalo za puku formalnost i samo na 
papiru? 

Nije li se možda vidjelo u drugim općinama, 
gdje župnik glasuje i nuka, da se glasuje radije za ovoga, 



162 


Br. 8. i 9. — Vrhbosna 1908. 


nego li za onoga dajući mu prednost bez ikakve, pa 
i bez prividne vjerske koristi ? 

Nije li se možda čulo, gdje gospodari i gospoda¬ 
rice dvoraca ili bogati varošani prijete ovomu ili onomu 
dobrom kršćaninu opomenama župnikovim, ako ne 
glasuju po njihovoj želji? A riječi župnikove jesu li 
uvijek oporekle takve bezobrazne prijetnje? 

Nije li se možda vidjelo, gdje se koji nerazboriti 
svećenik miješa odviše u vjenčanja, u oporuke, u pro¬ 
daje i diobe, upliće se u svašto i tvrdi, da on ravna 
ponašanjem svojih župljana i da ima pravo nadzi¬ 
rati, kamo odlaze iz župe i odakle dolaze ? Znam vrlo 
dobro, da se takova zloporaba vrlo rijetko dogagja; 
takovi su slučajevi rijetki i sasvim iznimni. Ipak spo¬ 
minjat ćete se, dragi prijatelju, kako se i ja spominjem, 
da Vaš stric, pučki učitelj, iza škole nije mogao otići 
na večeru k obližnjem svećeniku, a da ga njegov župnik 
ne bi prijavio nadzorniku kao čovjeka, koji bježi od 
svojega doma i gubi vrijeme u rastresenosti ? 

Svako nasilje ragja reakcijom. Da nije posredo¬ 
vanje klera u stvarima školskim i općinskim kadikad 
prelazilo svojih granica, borba, u kojoj smo, ne bi bila 
tako oštra i tako općenita. Lijepo je biti na vladi, ali i 
pogibeljno. Činjenice su nam to dokazale. 

Ja dobro znam, koliko je sve to teško i škakljivo. 
Istina, svećenik, koji se ima skrbiti za duše, ne smije i 
ne može a da se skrbi i za najmanju stvar. Nije sve 
jedno, da pučki učitelj daje primjer raskalašenosti ili 
ćudorednosti, niti je sve jedno, da se bogatstvo zgrće 
u ruke poštenjaka i valjana čovjeka, koji će ga znati 
dobro upotrebiti, ili raspuštena čovjeka, koji će se njim 
služiti, da udovolji svojim strastima; nije sve jedno, 
da se pobožna djevojka uda za bogoljubna mladića ili 
za razuzdana ; nije sve jedno, da li upravlja općinskim 
poslovima kršćanin ili bezbožac. Kad kažu, da župnik 
mora ostati u crkvi, načelnik u općini, učitelj u školi, 
time nijesu rekli ništa, jer vjera nije ograničena na 
samu službu Božju u crkvi, općinski poslovi tiču se i 
crkve, a škola može vjeri koristiti ili škoditi. Ima u tim 
izričajima nešto istine, ali je valja istraživati hladno¬ 
krvno. Župnik mora da gleda, kako će u svakoj stvari 
azlučiti ono, što na njega spada i što je korisno vjeri; 
na to pravilo mora da pazi to budnije, jer se njega 
tiče. U javnosti mora na to gledati, dok je slobodan 
privatno misliti što ga volja. 

Znam, kako su pomične i nestalne granice, koje 
dijele duševno od tjelesnoga, kako ih je teško odrediti, 
i kako na istome mjestu, gdje bezbožac vidi zloporabu 
vlasti, vjernik ne pripoznaje drugo, nego zakoniti čin 
svećeničke budnosti. Znam, da su tri četvrtine od onih, 
koji viču na klerikalizam i koji bi htjeli zatvoriti sve¬ 
ćenika u crkvu, pripravne da kritizuju i način propo¬ 


vijedanja i dijeljenje sakramenata. Oni bi drage volje 
sveli vjeru na javne službe, a svećenstvo na obavljanje 
obreda. Njima je propovijedaonica sumnjiva, ispovije- 
daonica mrska, i kojimudrago savjet svećenikov čini 
im se preuzetnim. Uvidio sam i to, da su uvijek naj¬ 
manje bogoljubni oni, koji viču na klerikalizam, i znam, 
da veći dio onih, kojima se je prišio nadimak klerika¬ 
laca, samo da im se naškodi, nijesu ništa drugo nego 
iskreni vjernici, katkad i odveć bojažljivi, te nijesu do¬ 
ista nikad ni pomislili na to, da skuče državu pod 
jaram katoličanstva. 

Isto je tako istinito, da je kler imao utjecaja po¬ 
radi nekih legalnih povlastica i nekih odnosa, poradi 
neke bojazni, koju je neopravdano pobugjivao. Taj 
utjecaj nije bio uvijek moralan, niti je čisto uvjeravao. 
Sad nije više tako. Neki se tuže, ja pak kažem: Ovako 
je puno bolje. Ne zato, jer hoću da ograničim svećenika 
na crkvu i na vršenje obreda; dapače ja hoću, da bude 
svećenikovo djelovanje u društvu opsežno, i odobravam 
svako Vaše nastojanje, ali želim, da taj čin čisto uvje¬ 
rava i da ima samo moralnu svrhu. Protivit ću se 
svaki put, kad se bude zabranjivalo svećeniku, da čini 
dobro, ali mi ne će biti nikada žao, kad mu se ne 
dopusti, da uguši zlo zlim. Činit će Vam se možda, da 
sam odviše oštar; mislit ćete kao i mnogi drugi, ako 
je koji svećenik mogao koji put da zlorabi svoju vlast 
pokazivajuć prekomjernu strogost, da se je ipak većina 
njih poslužila dobro, i tim, što se je stegla njihova vlast, 
da se je nanijelo puno štete društvu i vjeri. 

Vi biste doista imali pravo tako misliti, ali ja 
mislim sasvim drukčije. Vjera spada na duše, na slo¬ 
bodno osvjedočenje, ne podnosi sile, i uvjeren sam, da 
nitko nije postao zbog materijalnog straha pravim vjer¬ 
nikom. Ne trebamo izvanjštine nego duboke vjere, 
koja oživljuje sve nutrašnjost. Znam, da se u tome sa 
mnom slažete. 

Završujem ovo svoje pismo, koje se je već dosta 
oteglo. Opetujem, da svećenik smije tražiti svoj utjecaj 
u društvu, koji mu je od prijeke potrebe, ali jedino na 
temelju uvjerenja i ugleda, što ga je stekao svojim po¬ 
našanjem, znanjem i dobrovoljnim uslugama. Svećeništvo 
je vlast, ali moralna vlast; valja dakle da se vrši samo 
na moralnu korist. Stoga je potrebito, da svi dobro 
znadu, da svećenik ne opominje i ne savjetuje radi 
sebe, nego samo, jer je to dužan i jer mu to služba 
nalaže. Valja da u njemu nestane čovjek, da se ne vidi 
nego svećenik, i da klica samoljublja iščezne, tako te 
se jasno vidi, da ga u svim njegovim djelima vodi 
samo korist vjere. Sve me dakle vodi do zaključka, da 
svećenik mora biti pravi svećenik, mora zaboraviti na sa¬ 
moga sebe i misliti samo svoje vjernike i na Boga. 

Oprostite, dragi prijatelju, što sam se jaj prosti 

svjetovnjak, usudio da kažem svoje mnijenje o stva¬ 
rima tako škakljivim. Ali znam, koliko ste dobri. Ako 
se varam, oprostite mi i pokarajte me slobodno! 

Sa dubokim poštovanjem Vaš Jakov V. 

XXVI. 

S v. J u 1 i j a n, 3. travnja, na Uskrsni ponedjeljak. 

Izmoren sam, dragi prijatelju, da već ne mogu biti 
više, ali sam i pun harnosti prema Bogu. Sve ove dane bio 
sam odveć zaposlen propovijedanjem, službom Božjom i 
ispovijedanjem, tako da sam večeras jedva mogao pjevati 
večernju. Jučer smo u jutro imali veličajan obred, sjajnu opću 
pričest. Bilo je mnogo odraslih i starih ljudi; mlagja- 
rija je jogunastija. Ljudi, koji su se od mnogo vremena 
bili udaljili od svake službe Božje, izmiriše se s Bo¬ 
gom i pristupiše Njegovu stolu. Moje je srce cvalo od 
radosti. Jučer sam propovijedao na dvije mise i opet 
na večernji. Red je da u ove dane pastir bude više u 
doticaju sa svojim ovcama. Ah, drage, drage moje ovce! 
Zaisto je megju vama gdjekoja tako neukrotiva ? ... 
Idem na počinak. Zbogom! 

P. S. Jučer je pri izborima nadvladala listina na- 
čelnikova. Pristav je ostao na suhu. Hvala na pismu 
od 29. ožujka. Moje bi bogoslovsko znanje doista imalo 
da Vam popravi koji izričaj, i ja bih se koječemu us¬ 
protivio ili bih drukčije protumačio nego li Vi. U glav¬ 
nome ipak se slažemo. 

XXVII. 

Blanka od Sv. Julijana Jolandi od Beauregarda. 

S v. Ju 1 i j a n, 4. travnja. 

A leluja, draga prijateljice, Aleluja! Krist je us¬ 
krsnuo. Prikazao se Mandaleni u vrtu i razgovarao se sa 
učenicima svojim na putu. Sve pliva u veselju. Jablanovo 
se granje s obje strane puta pokrilo zelenim, mlagjahnim 
listićima. Vrhovi starih gajeva prolistali i zastrli suhe 
ogranke, zaodjeli se zelenim lišćem, koje ih zaobljuje, te 
ih sve skupa slijeva u zelena ostrva. Krasne naše livade 
pune su trave, što se diže gusta i zelena, bujna i prepuna 
hranivih sokova. Krasuljci se množe i prepliću travu 
svojim bijelim i zlaćanim skupovima. Pokraj puta odi¬ 
jeva se busenje i kiti se potočnicama bijeloružičastih 
latica. Ljubice napunjaju gajeve miomirisom. Zimzelen 
promolio blijedomodru glavicu svoju sa bijelim prugama. 
Svuda se vidi bujan život. Gajevi se bude, ptice pjevaju, 
čuje se smioni ćurlik, cvrkutanje, lagano polijetanje i 
lepršanje. Ja slušam i gledam sve to sa ushitom, što 
me zadivljuje. Malo prije prisluškivah u tišini poljane 
tih šapat lahora i biljisanje samca slavulja. Činilo mi 
se, da se novi, opširniji i savršeniji život giblje u meni. 
Zaista, uvijek sam ljubila život, ali jesam li možda 
prije znala, što znači živjeti pravim životom u sve¬ 

srdnom jedinstvu sa njegovim Začetnikom? Ne, ja nijesam 
to znala i ne razumijem, kako sam mogla živjeti bez 
tako slatkog prijateljstva, koje sada sačinjava čar mo¬ 
jega opstanka, i koje uza sve moje boli, što ih naslu¬ 
ćujem, podiže moju nadu. To će mi prijateljstvo dati 
jakosti, da dogjem do svrhe. 

Čini mi se, da sada shvatam nježni i blagi duh 
sv. Franje, koji se zanimao svakim životom, propo¬ 
vijedao je pticama i sestricama lastavicama, milovao je 
sestre ovce i obraćao čak brata vuka. Da, i ja sam 
sestra svih stvorenja Božjih, jer je njihov otac i moj 
otac: sestra ljubice i zimzelena, sestra ptica, koje pje¬ 
vaju i koje guču, sestra zvijezda nebeskih i krasuljaka 
na livadi, sestra i onih jadnih opakih živina, koje nose 
teret grijeha, sestra napokon svih ljudi, moje braće, za 
koje je Isus dao svoj život. Čini mi se, draga Jolanda, 
da sam se naučila ljubiti Boga, i to mi je sreća neiskazana. 
Ljubim sva bića, ljubim život. Sva su bića slika Božja, 
a ljudi više nego sve ostalo; a megju ljudima oni, koji 
su najponizniji i najzapušteniji, najvjernije prikazuju 
Isusa. Ne ću biti ničija, da budem svačija, a na osobit 
način onih, koji su sami na svijetu: sirota, nesretnika, 
potištenih i bolesnih. 

Moj otac počiva i moja majka i moja draga 
sestra i moja braća, koja su tako daleko od mene. Ja 
osjećam duboku ljubav prema njima; ali oni ne trebaju 
moje pomoći. Bili daleko ili blizu, ljubav će mi prema 
mojim dragima biti uvijek jednaka, njihova će se misao 
susretati uvijek s mojom, oni će moći počivati na mojem 
srcu, kao što i ja na njihovu. Da smo udaljeni za malo 
koraka, odijeljeni samo zidom ili hodnikom ili širokim 
poljem i pučinom morskom, što za to? Moja će ih 
misao uvijek milovati, a mene će cjelivati njihova uspo¬ 
mena. Ali izvan zidina ovoga starog dvorca, preko ove 
uvale tako tihe i prepune ugodnih glasova, miomirisa 
i premaljetnog pjevanja mnogi i mnogi naši iskrnji sami 
na svijetu cvile, mnogi i mnogi ubogi trpe. K njima 
valja poći! Mogu li oni oćutjeti sladost života i zadovolj¬ 
stvo što ih drugi ljubi, ako nitko u ime Krista ne ide 
k njima, da im otare znoj sa čela i da im prišapne 
riječ, koja je melem srcu? 

Isus je toliko ljubio svijet, da ga je ljubio sve do 
svrhe. Da ne budemo odveć nedostojni ove ljubavi, 
moramo i mi ustrajati sve do svrhe. Pomozi me svojim 
molitvama, draga Jolando! Ovi me dani Velikog tjedna 
potakoše, da se zamislim još više u sveta otajstva. 
Riječ je htjela da sagje s, neba, ne da poveća bla¬ 
ženstvo angjela, nego da spase grješnika. Zlo je bilo 
uzrokom otkupljenja, a ne dobro. Po primjeru Spasi- 
teljevu valja se posvetiti ubogim, nevoljnim i grješnim. 
Bog je milosrdan. Kršćanstvo je vjera milosrgja, slat- 
kosti i sažaljenja. 

Kako nam je sve to živo prikazao naš župnik! 

U subotu, četvrtak i petak držao je neku vrst duhovnih 
vježbi i propovijedao je pored službe dva puta na dan. 

Puk po običaju ne radi u ove svete dane, te je dolazio 

u velikom broju. Muka na Veliki petak ganula je svačije 
srce. Svećenik je govorio iz dna duše svoje. Čuli se 
glasni uzdisaji. Mnoga se opora trepavica orosila suzama. 
Pozivao nas dobri župnik, da se svi odazovemo glasu 
Crkve u ove žalosne dane; pozivao nas u ime Boga, 
koji je umro tako ljubezan prema izgubljenoj ovčici, 
tako milostiva Srca sa sinom rasipnikom, tako milosrdan 
sa gubavcima, slijepcima, umirućima, tako spreman, da 
se gane na suze jednoga oca, jedne sestre ili matere. 

Pokazao je svojim župljanima, u čem sastoji jedinstvo 

vjere. Niti jedan od njih ne bi htio da bude pokopan 
bez svetih molitava, niti jedan ne bi želio, da mu djeca 
ne prime sv. krštenja: dakle su vjernici. Ali čemu vjera 
bez vršenja zapovijedi ? Isus je htio da se njima daruje; 
zato ga oni vrijegjaju, kad idu svojim putem i neThare 
za Nj. Napokon spominjući one riječi Spasiteljeve: 
„Ptice nebeske imaju gnijezdo, zvjerad spilju, a Sin 
Čovječji nema kamena, da nasloni glavu," orisa jedno¬ 
stavno i rječito božansku ljubav i ponuka sve, da prime 
Isusa, koji kuca na njihova vrata, i da mu dadu na¬ 
pokon kamen, te na njemu otpočine. 

Uspjeh bio je sjajan. Drugo jutro na tihoj misi 
gotovo svi oženjeni pristupiše k svetoj gozbi složno 
sa ženama i djevojkama. Moj otac opazi, da nije bilo 
mladića od šesnaest godina i više. U ostalom nije ih 
bilo ni na propovijedi. Varošani, tvrde glave, kako ih 
zove otac, dogjoše češće, da čuju župnika, ali nitko se 
ne pokaza na pričesti. Da pravo kažem, bio je dan iz¬ 
bora, i imali su mnogo posla 

Na velikoj je misi naša nova časna sestra pjevala 
svojim glasom, tako slatkim i punim miline : O S a 1 u- 
taris. Sve je zanijela. Na večernji je opet pjevala, i 
ja sam otpjevala jedan jednostavni Ave Mari a. Oso¬ 
bit je dojam glazbe na naše seljane. Slušaju otvorenim 
ustima, ostaju nepomični, dok traje melodija, označuju 
ritam mičući očima i odišući na stanke; a kad prestane 
glas, kao da se bude iza sna. Čovjek bi rekao, da zvu¬ 
kovi bude u njima duboko uspavanu dušu, obdarenu 
izvrsnom ćutljivošću; potezi se lica mijenjaju, obličja 
oživljuju, pjevanje im je izvanredno ugodno. Časna 


sestra Marta svaki put ih ushiti. Stoga je svi štuju, 
sva djeca hoće da budu s njom, da je čuju kad go¬ 
vori; seljaci je promatraju s nekim čudnovatim poči- 
tanjem i gledaju u njoj kao neko više biće, kao neku 
vrst vile. 

Od neko doba dobre časne sestre u slobodne dane 
upotrebljuju popodne za pohagjanje bolesnike!. Sestri 
Marti nema para u ublaživanju boli. Kad|ona svojom 
lakom rukom vida koju ranu, bolesnik i ne osjeti. Neki 
siromašak, koji se je prošloga mjeseca strašno opekao, 
nije htio,*da ga tko drugi liječi; osim ona, i sestra bi kroz 
petnaest dana svaku večer iza škole prevalila više od 
dva kilometra puta preko vrletnih i kamenitih staza, 
da mu privije ranu. Ovaj čovjek, isprva velik protiv¬ 
nik vjeri, ostade ganut i prekjučer primi uskrsnu pričest. 

Otkad se je otac sasvim odrekao općine, puno je 
zadovoljniji. I kao da se sprema neko gibanje njemu u 
prilog. Dolaze u dvorac, da se s njim posavjetuju, osobe, 
koje su ga od mnogo vremena jedva pozdravljale. I 
jučer se je iza mise okupilo oko njega društvo, da vidi 
uspjeh pokušaja nedavno učinjenih. Potankosti su ti 
poznate. Bilo mu je teško raditi samo za se, tako da 
ne bude od koristi drugome; a sada je sav zaposlen. 
Učitelj, koji je došao prekjučer, stavio mu u glavu, da 
nauči težake, kako će dvostruko žeti uz isti rad i uz 
isti trošak. On je sav zaduben u tu misao; nada se 
da će učiniti puno dobra, te je u tom sretan i presretan. 

Tako, rekla bih, naš bijedni Sv. Julijan, pro¬ 
šle godine još tako malo bogoljuban i rascjepkan, 
vraća se po malo vjeri i miru. To ovisi većim dijelom o 
načinu postupanja našega gospodina župnika, koji ne¬ 
prestano govori o miru. On je i sam prijazan, nese¬ 
bičan i pripravan da ostavi drugima slavu svojih žrtava 
i nastojanja; on voli ostati nepoznat; zazire od toga, da 
se ikomu nameće, čuva se svega, što bi moglo pobu¬ 
diti sumnju, da želi gospodovati; pa ga zato svi časte 
i gotovo svi ljube ga. Otac je još jučer govorio, da će on 
preporoditi župu; a i ja tako mislim. Činilo mi se, da 
ovih zadnjih dana svijet, izgleda u crkvi drukčiji, da je 
sabraniji i pomnjiviji, da djevojčice počinju gubiti onu 
hirovitost, kaja te pobugjivala na smijeh. Ide dakle. 
Bogu hvala, sve na bolje. Grlim te od svega srca 

(Nastavit će se.) B lan ka. 


Indeks. 

Napisao žurnalist liberalac Franjo Šarce 


U laičkom svietu jedva tko zna pravo, što je to 
indeks i kako on djeluje. 

Jedan biskup opazi, da u jednoj knjizi ima stvari 
protivnih vjeri ili ćudoredju. On ju brižno pretraži ili ju 
dadne pretražiti od komisije mirnih i sposobnih ljudi. 


Tako upućen zabrani on svojim diecezanom čitati 
tu knjigu. 

On zabrani, vi me razumijete, pod prietnjom iz- 
ključivo duhovnih kazni. Nema tu ni zatvora ni globe 
ni nikakve materijalne kazni. Ova knjiga, veli biskup, 

stavlja vas u pogibao, da izgubite vjeru, a to je naj¬ 
veća nesreća. Ja vam zabranjujem, da joj se izlažete.ili 
da izlažete one,, što zavise od vas. Ako prezrete ovu 
moju zabranu, davat ćete o tom račun Bogu. 

Eto indeks biskupov. 

Indeks, što ga izriče rimska kongregacija, ima 
ista iztraživanja i osniva se na istih motivih. Papa, 
čuvar vjere u svietu, proteže svoju jurisdikciju na sve 
spise, što izlaze u svietu, iz čijih god ruku oni izašli. 
Predlože mu djelo, netom publicirano, što je izazvalo 
senzaciju u svietu. Pitaju ga: „Valja li čitati to djelo? 
Možemo li ga čitati ?“ On odgovara nakon dugog izviđa 
glasom indeksa: „Ne, djeco moja, vi to djelo ne smi¬ 
jete čitati, jer biste tim mogli lako uzdrmati svoju vjeru 
i svoje ćudoredje.“ 

Ne vrši li papa, kad tako govori, jedno svoje ne¬ 
osporivo pravo? 

1 to pravo, što ga vi uzkraćujete papi, imademo 
mi svi u krugu našega djelovanja i mi ga izvršu'jemo, 
kako nam se svidi. 

Niesam li ja na primjer u dramatskom feuilletonu 


u jednu ruku malen papa? Medju mojimi čitatelji ima 
izvjestan broj ljudi, koji imaju povjerenje u moj sud i 
u moju pravednost. Kad im reknem: „Znajte, da je onaj 
komad ružan i dosadan, ne idite ga gledati, što činim 
ja drugo nego da ga stavljam u indeks ? Zašto bi bilo 
dakle nešto, što je prirodno u jednostavnoga kritičara, 
monstruozno u pape? Ja hoću da zaštitim ono, što 
zovem dobrim ukusom. Papa hoće da zaštiti ono, što drži 
pravom vjerom. Ja zahtievam za nj istu slobodu, što ju 
tražim za sebe, i ja ju upotrebljavam, kako najbolje 
znam i umijem, a mislim i on. 

Ipak je papa puno bolje sreće nego li ja. Koliko¬ 
god se ja naime mogu razumievati u kazalište, ipak 
ima velik broj književnika, koji su isto tako izkusni 
kao i ja, i koji mi, imajuć posve drugi ukus nego li 
ja, mogu dati po nosu, dočim papi u pogledu vjere ne 
može nitko protusloviti, jer je on gospodar vjere. *) 


*) Nije tačno kazano, da je papa gospodar vjere, barem 
ne u smislu, da bi joj on mogao štogod oduzeti ili pridodati. 
On je njezin čuvar nepogrješivi. — Ur. 


Veleč. vrhbosanskom svećenstvu. 

Br 503 . Pomoćni biskup vrhbosanski. 


Znanja i ravnanja radi javlja se ovim svemu vrhbo¬ 
sanskom svećenstvu, da je preč. gospodin kanonik vrhbosanski 
dr. Ivan Šarić imenovan od Svete Stolice biskupom cesaro- 
politanskim i pomoćnim biskupom vrhbosanskim. Konsekracija 


imenovanoga biskupa obavit će se na Spasovo dne 28. o. m. 
u sarajevskoj prvostolnici. 

U Sarajevu dne 1. svibnja 1908. 

Nadbiskupski ordinarijat vrhbosanski. 


Br. 504. 

Delegacija gg, kapelanom za dopušteno i valjano prisustvovanje ženitbam. 


Obzirom na čl. VI. dekreta svete kongregacije Koncila 
„Ne temere" de sponsalibus et matrimonio ovlašćuje se ovim 
svu vč. gg. kapelane vrhbosanske nadbiskupije, da mogu ser- 
vatis servandis (t. j. pazeć na propise dekreta „Ne temere“) 
dopušteno i valjano prisustvovati onim ženitbam, kojim u 
smislu gore spomenutog dekreta dopušteno i valjano mogu pri¬ 
sustvovati njihovi župnici i upravitelji župa u svojoj župi. 


Što se zaruka tiče, upozoruje se na str. 155. ovoga 
broja „Vrhbosne". Tu je pitanje, stavljeno na kongregaciju 
Koncila, i odgovor kongregacije: „VI. Utr.um sponsalia, prae- 
terquam coram Ordinario aut parocho, ceiebrari valeant etiam 
coram ab alterutro delegato. — Resp. ad VI. Negative. 

U S a r a j e v u dne 1. svibnja 1908. 

Nadbiskupski ordinarijat vrhbosanski. 


Tiskanice za zapisnik o zarukah. 


Br. 605, 

Tiskara hrv. katol. tiskovnog družtva u Zagrebu priredila 
je tiskanice za zapisnik o zarukah, te se mogu 
dobiti u istoj tiskari za cienu od 3 h. po komadu; 50 kom. stoji 
K 1.40, 100 kom. K 2.80. 

Ista je tiskara priredila i „Obavjestnicu", kojom župnik 
nakon vjenčanja tudjih župljana javlja župskom uredu njihova 
župnika, da je obavio vjenčanje u tu svrhu, da u onom mjestu, 
gdje su vjenčanici bili kršteni, župnik onoga mjesta uzmogne 


zabilježiti u matici krštenih, da su dotičnici vjenčani, kako to 
propisuje dekret „Ne temere" IX. § 2. 

Preporučuju se vrhbosanskom dušobrižnom svećenstvu 
spomenute tiskanice i obavjestnice. Uz njih će im nova stroga 
dužnost biti znatno olakšana. 

U Sarajevu dne 1. svibnja 1908. 

Nadbiskupski ordinarijat vrhbosanski. 


Br. 506. — Ad nr. 1313 / 1907 . Takse vrhbosanske. 

Pozivaju se ovim vč. župski uredi nadbiskupije vrhbosanske, da pospješe svoje odgovore na gornji broj o taksah (u 
„Vrhbosni" br. 24. g. 1907.). 

U Sarajevu dne 1. svibnja 1908. 


Nadbiskupski ordinarijat vrhbosanski. 

1908. 


Br. 8. i 9. — Vrhbosna. — 


VJESTNIK. 

,,Vrhbosninim“ čitateljem i prijateljem. 

Po milosti Božjoj i Svete Stolice i po želji mojega presvietloga gospodina nadbiskupa i metropolita dra. 
Josipa Stadlera imenovan sam biskupom cesaropolitanskim i pomoćnim biskupom vrhbosanskim. Tako sam po¬ 
zvan na drugi rad u vinogradu Gospodnjem, te mi je pustiti uredničko pero „Vrhbosnino", da se što više po¬ 
svetim novomu težkom pozvanju. Na ovom meni doista mučnom razstanku stavljam na srce svim štovanim 
prijateljem i čitateljem „Vrhbosninim" dvie rieči. 

Iznajprije: hvala Vam, braćo! Hvala Vam, moji vjerni saradnici! U to dvanaest godina mojega uredni- 
kovanja pomagali ste mi u tolikom broju kao prava braća i savjetom i peroni i mnogim priegorom! Niesam 
Vas morao moljakati i puno zvati. Dolietali ste uviek najpripravnije našoj „Vrhbosni" sa svih strana hrvatskih: 
od Zagreba i Zadra, od Senja i Djakova, od Spljeta i Krka, od Križevca i Trsta, od Makarske i Ljubljane, da 
ne spominjem zavičajnu moju bosansko-hercegovačku ravan i planinu. Bog zna i braća znadu, kako sam uživao 
i uz muku i uz danji i noćni napor u tom bratskom hrvatskom kolu. — A glas našega kola bio je uviek: Pro 
Deo et Patria, pro Ecclesia et Pontifice — za Boga i dom, za Crkvu i papu! I glas naš, Bogu 
hvala, nije bio aes Sonans et cy m bal u ni tinniens. Katoličkim hrvatskim uspjehom u zadnje vrieme puno 
je doprinio rad oko „Vrhbosne", te ona s ponosom može danas reći o sebi gledajuć novi katolički pokret i njegove 
već liepe uspjehe u hrvatskih krajevih: Quorum magna pars ego fui. Ja i u svojoj novoj službi ostat ću 
uviek vjeran tomu bratskom kolu i radu. Molim Vas, braćo, ostanite i Vi uviek vjerni našoj „Vrhbosni"! State, 
viri! „Vrhbosna" će od narednoga broja promieniti samo ime urednika i ništa više. Pravac njezin ostaje isti: 
čisto katolički i hrvatski. Jamči nam za to ime novoga urednika, dra. Ivana Dujmušića, koji ne 
treba moje preporuke, jer je on dobro poznat hrvatskomu katoličkom svietu i sa svoje svećeničke vrline i sa 
svoje učenosti i sa svoje rodoljubivosti. Estvir bonus docendi peri tu s. Predajuć mu u bratsku desnicu 
pero svoje uredničko, mećem mu na dušu ono, što je pisao sv. Pavao svojemu dobrom učeniku Timoteju: Sec- 
tare, o homo Dei, justitiam, pietatem, fidem, ch ari tat em, patientiam, mansuetudinem... 
Hoc faciens, teipsum salvu m facies et eos qui te audiunt. (I. Tim. 6, 11; 4, 16.) U to ime, mladi 
„Vrhbosnin" uredniče, Vas, Vaše saradnike i Vaše čitatelje Bog i Gospa vodili i blagosivali! 

„Vrhbosno"! Dominus protectio tua... ex hoc nunc et usque in saeculum — Gospod 
zaštita tvoja... od sad i do vieka! (Ps. 120, 5. 8.) 

U Sarajevu, na dan Našašća sv. Križa 3. svibnja 1908. Dr. Ivan Šarić. 


NAŠA D 0 M 0 ¥ 1 N A. 

Sarajevo: Uzkrsni blagdani svečano se prosla¬ 
vili i ove godine u Sarajevu. Narod je hrlio u crkve 
koli u tri dana, kad se pjevale lamentacije, toli na ve¬ 
liki petak i subotu, kad se posjećivalo grobove. I ove 
su godine naši bogoslovi pod ravnanjem preč. g. Ha- 
drovića pjevali svaki dan treću lamentaciju četveroglasno 
po Dieboldu, a na koncu Witte-ov Miserere. Na veliki 
petak obavio je sv. obrede presvj. gospodin Nadbiskup, 
a propoviedao je ovogodišnji korizmeni propovjednik u 
katedrali 0. Ilija Gavrić. Obhod svetog uzkrsnuća na 
veliku sobotu pod večer mogao se je uz liepo vrieme 
najljepše razviti; vodio ga presvj. g. Nadbiskup, a uz 
mnogobrojni sviet nazočni su bili svi vrhovi gradjanske 
i vojničke oblasti. Na sam (Jzkrs pjevao je u katedrali 
presvj. g. Nadbiskup pontifikalnu misu i propoviedao 
o uzkrsnuću tiela. Učenice „Kćeri Božje ljubavi" pjevale 
su liepu četveroglasnu misu. — I po drugih sarajevskih 
crkvah obavili se svečano uzkrsni obredi. — Na bielu 
nedjelju pričestio je presvj. g. Nadbiskup^ do 300 dje¬ 
čaka i djevojčica iz sarajevskih škola. Ženska mladež 
posvetila se poslie podne u crkvicah samostanskih BI. 
Dj. Mariji. 


— Svibanjska pobožnost. U prvostolnoj crkvi 
obavlja se pobožnost na čast Blaženoj Gospi svaki dan 
u 6V 3 s. na večer. Propoviedaju naizmjence svećenici 
sarajevski. U sjemeništnoj crkvi sv. Ćirila i Metodija po¬ 
božnost je u 7% s. Ovdje propoviedaju vč. bogoslovski 
profesori. 1 po ostalih crkvicah sarajevskih obavlja se 
svibanjska pobožnost, na koju uprav hrle toliki štova¬ 
telji Gospini. 

— f Stjepan Karamatić, bogoslov i klerik bi¬ 
skupije mostarske, preminuo je blago u Gospodinu u 
središnjoj sarajevskoj bogosloviji dne 1. svibnja. Po¬ 
kojnik je bio marljiv i uzoran djak. Za vrieme svoje 
teške bolesti davao je ponajljepši izgled kršćanske 
strpljivosti. — Sprovod mladog pokojnika obavio se 
vrlo svečano dne 3. svibnja; vodio ga je ravnatelj bo¬ 
goslovije vč. O. Franjo Slavić sa asistencijom. Svečane 
zadušnice držane su u sjemeništnoj crkvi dne 4. svibnja. 
R. i. p.! 

— Provincijal P. Schvvarzler. U poslu godišnje 
vizitacije boravio je ovih dana u Travniku i Sarajevu 
preč. P. Schvvarzler, provincijal austro-ugarske provin¬ 
cije Družbe Isusove. 

— Veleuč. g. dr. Ilija Violini, upravitelj župe 
u Brčkom, ustoličen je dne 20. travnja od vč. 0. dekana 
tra Angjela Ikića župnikom u istom mjestu. Čestitamo. 

— Vč. g. Mato Momčinović, privr. upravitelj 
župe u Travniku, položio je dne 30. travnja u sarajev¬ 
skoj bogosloviji pred nadbiskupskim izpitnim povje¬ 
renstvom izpit iz kanonskog prava. Vč. gospodin imao 
je od prije »katehetski izpit, te je sad tom dopunom 
osposobljen i za službu župničku. 

Zadar: Družtvo svakidašnjega klanjanja. Nije 
još proteklo mnogo vremena, što se iz Zadra stalo ši¬ 
riti medju hrvatski narod svakidašnje klanjanje, lako 
za svakoga, a najzgodnije za šire slojeve naroda, ko¬ 
jemu uobće ne dotiče vremena i udobnosti, da duže 
svaki dan proboravi u crkvi sa otajstvenim Isusom. 
Ipak u ovo kratko razdoblje blagonaklonošću prečast- 
nih ordinarija, nastojanjem mnoge vč. gg. župnika i 
dušobrižnika djelo je ovo takovim zanosom prihvaćeno 
u mnogih mjestih, osobito u Dalmaciji, da se očito vidi, 
kako je u hrvatskom narodu prirodjena sklonost bogo- 
ljubstvu, vjeri i Crkvi Isusovoj, te kako je dosta dati 
mu samo malo pobude, i eto on se već kreće i hitro 
napreduje k cilju, k idealu, koji ga privlači. 

Ako je ovo djelo u malo godina iz Turina, gdje 
mu je zamisao i početak, odmah prešlo domaće granice 
i kao za čas po čitavoj se Italiji razprostranilo, da joj 
kršćanski život svježi i kriepi: smijemo i mi gojiti po¬ 
uzdano ufanje već sada na početku djela u naših kra- 
jevih, da će se ono i u našem narodu svestrano raz-^ 
širiti i donieti nove snage, novoga života i pomoći u 
borbi protiv svakojakih duševnih neprijatelja, koji se kao 
urotiše, da ga odbiju od Crkve, od privrženosti Isusovu 
namjestniku i od odanosti svojim duhovnim pastirom. 

Preporučujemo s toga ovo djelo osobitoj pažnji i 
brizi svega hrvatskog svećenstva, neka bi ono uznasto¬ 
jalo uvesti ga u sve gradove i u sva mala i najmanja 
sela, da se tako poradi oko one apostolske: Omnia 
restaurare in Christo. 

Na veću pobudu vadimo iz lista „Corriere nazio- 
nale di Torino 11 što sliedi: 

Blagoslov sv. Otca i sirenje svakidašnjega kla¬ 
njanja. 

Ovo se uzvišeno družtvo svaki dan sve to više 
širi po Italiji i izvan nje. Ovih je dana ustanovljeno u 
biskupijah zadarskoj, hvarskoj, splitskoj, šibenskoj, za¬ 
grebačkoj i sarajevskoj, i razdielile su se medju pobožne 
članove ceduljice i molitvice. 

Ovih je pak dana sv. Otac počastio družtvo no¬ 
vim blagoslovom, koji ovako glasi: 

Ljubeznim sinovom predsjedniku, upravitelju, rev- 
niteljem i revniteljicam pobožnog družtva svakidašnjega 
klanjanja otajstvenom Isusu, kojemu je družtvu glavno 
sjedište u župi sv. Tome u Turinu, i koje osnovaše 
sestre Tereza i Josipa Comoglio, franjevačke trećoredice, 
želeći, da ova kraljica pobožnosti bude utjecala 
i uzdržavala na svietu živu vjeru u svetu Euharistiju, 
koja je kruh kršćana, od srca podjeljujemo apostolski 
blagoslov. Pijo PP. X. 

Taj blagoslov podielio je sv. Otac takodjer ured¬ 
niku i suradnikom lista „Bolletino Eucaristico 11 , koji 
izdaje družtvo svakidašnjega klanjanja. 


Presvj. gospodin Nadbiskup vrhbosanski imenovao 
je preč. g. kanonika Tomu Igrca upraviteljem družtva 
svakidašnjega klanjanja u nadbiskupiji vrhbosanskoj. — 
Neka se samo i po hrvatskih krajevih širi i pronosi 
čast i slava Isusu u presv. oltarskom Sakramentu! 


Rieka: Hrvatsko hodočašće u Lurd. Primamo i 
na srce stavljamo ovaj poziv: 

Po Mariji k Isusu! 

Braćo Katolici! 


Lurd! eto poklika, koji od nekoliko vremena odje¬ 
kuje gromko od jednoga do drugoga kraja naše do¬ 
movine! 

Lurd! eto imena, koje srce svakoga katolika na- 
punja utjehom i ugodnošću. 

Lurd! eto najvećega savremenog kršćanskoga sve¬ 
tišta, gdje se pred liepim kipom Prečiste Djevice, koji 
se vidi u izdubini spilje — toga neprestanog pozorišta 
čudesa — ima da oživi smalaksala vjera mlitavih ka¬ 
tolika, i gdje se kršćani imaju otresti pogubnoga vjer¬ 
skog nehaja i mrtvila! 

Zora je 11. veljače svanula, i eto cielo kršćanstvo 
slavi uspomenu petdesetgodišnjice Djevičinih prikazanja. 
Svi narodi nastoje da što veličanstvenije poslave to 
riedko slavlje, tu divnu uspomenu, osobito priredjujuć 
narodna hodočašća u Lurd. 

Svi narodi, ne izuzevši ni onih iz daleke Amerike, 
kao ni onih iz žarke Afrike, hoće da se odazovu mi¬ 
lomu pozivu, što ga je Neporočna Djevica upravila 
vasionomu kršćanstvu po skromnoj pastirici Bernardici: 
„Hoću da mi ovamo mnogo naroda dolazi 
u p ro c esi j i.“ 

Nemojmo samo mi Hrvati ostati gluhi i nehajni 
na ovaj Majčin poziv. Odazovimo se što radostnije i 
veselije toj milostivoj našoj Kraljici; neka nas bude 
jaka četa, neka ustane čitava legija! 

Žalostno bi bilo, kad se samo mi ne bismo uhva¬ 
tili u kolo ostalih naroda, da posvjedočimo našu ljubav, 
vjernost i harnost dragoj našoj Gospi. Ne bismo bili 
dostojni potomci naših junačkih djedova, koji su srtali 
u boj pod zastavom, na kojoj je bila Djevičina slika. 

Pred nekoliko vremena neki su naši listovi pozi¬ 
vali narod, da se ugleda u Francezku i da stupa nje- 
zinimi koraci; ali je kud i kamo dostojniji nas Hrvata 
ovaj poziv, što ga danas našemu narodu upravljamo. 

U Lurd, u Lurd, Hrvati, osobito vi ljubimci Nepo- 
ročne Djevice, da oživimo svoju vjeru, e da uzmognemo 
što svečanije odoljeti valovom bezvjerstva, koji nam, 
dok mi spavasmo, počeše poplavljati domovinu. 

U Lurd! LJ Francezku! gdje progonjena naša 
braća poradi svoje vjere i odanosti sv. Otcu 
Papi rone suze i šalju molitve vapijući milosrdje i 
spasenje za svoju domovinu. 

Poletimo i mi Hrvati tamo do Masabjelske 
hridi, do zemlje, koje su sa dotaknule djevičanske, 
ružama okićene noge Majke Božje, da se pomolimo 
svesrdno i žarko za spasenje Predzigja kršćan¬ 
stva! 

Program 

prvoga hrvatskoga hodoćašća u Lurd. 

Predsjednik: Presvj. g. Dr. Antun Mahnić, 
biskup krčki. 

Organizator: Preč. O. Bernardin Škr i va¬ 
ni ć, provincijal kapucina. 

10. kolovoza. Odlazak iz Rieke u 7 sati u jutro. 

Dolazak u Mletke (Veneciju) u 5 sati poslie 

podne. U Mletcih dočekat će nas posebni vlak. Večera 
na kolodvoru. 

Dolazak u Milan oko po noći. Sa kolodvora kre¬ 
nut ćemo u omnibusih u hotel. 

11. kolovoza. — U Milanu ostajemo čitav dan. 

12. kolovoza. — Odlazak iz Milana u 8 sati i 
30 časaka. Na kolodvor ćemo se odvesti u omnibusih. 
Objed u Genovi, večera u Ventimilja. — Dolazak u 
Marsilju oko po noći. Stan i omnibus. 

13. kolovoza. — Zajutrak, objed i večera u Mar- 
silji, koju ćemo ostaviti u 3 sata u jutro. Za boravka 
u Marsilji popet ćemo se uzpinjačom do glasovitog 
svetišta „Naša Gospa od Straže" (Notre Dame 
de la Garde.) 

14. kolovoza. — Dolazak u Lurd u 2 sata po 
podne. Objed u Tuluzi. Večera i stan u Lurdu. 

15. —16. Boravak u Lurdu. Hrana i stan u hotelih. 

17. kolovoza. — Zajutrak, objed u Lurdu, omni- 
busom na štaciju. Večera u željeznici. 

18. kolovoza. — Zajutrak u Marsilji, objed u 
Ventimilja. Dolazak u Genovu u 10 sati na večer. Om- 
nibusom do hotela. Večera i stan. 

19. kolovoza. — Boravak u Genovi, hrana i stan 
u hotelih. 

20. kolovoza. — Zajutrak u Genovi — Omnibu- 
som na kolodvor. Odlazak u 8 sati — dolazak u Milan 
u 11 sati i 30 časaka. — Objed u Milanu i po tom 
povratak u Mletke, kamo će se stignuti u 7 sati na 
večer. U Mletcih ostat će hodočastnici čitav dan, odakle 
će pokretači nastojati pohoditi sv. Antuna u Padovi, 
što će ovisiti o broju hodočastnika, koji se bude pri¬ 
javio u Lurd. — Objed i povratak velikim paro¬ 
brodom na Rieku, kamo će se prispjeti 22. kolovoza. 

Cijena: 

Za prvi razred . . . K. 450. 

Za drugi razred . . . K. 350. 

Za treći razred . . . K. 250. 

Upisuje se kod uredničtva „Naše Gospe 
Lurdske" (Samostan 00. kapucina, Rieka), 
Upisivanje i prijavljivanje traje do 15. srpnja. 
Svaki, koji želi hodočastiti, dužan je po¬ 
slati, netom se prijavi, 15 K, da se pokriju 
troškovi. 

O p a z k a. Putnici bit će razdieljeni u posebne 
skupine, od kojih će svaka imati svojega izkusnog 
vodju. 

Za svaki slučaj potrebe s nami će putovati dva 
liečnika. Bit će tiskane pjesme, što će se putem pje¬ 
vati. Uredničtvo će ih svakomu hodočastniku na zahtjev 
poslati. 

U slučaju kakve promjene učestnici 
bit će obaviešteni putem novina. 

Svesrdno sve umoljavamo, neka bi nam što prije 
javili, da li se žele pridružiti hodočašću, jer o tom naj¬ 
više ovisi uzpjeh istoga, i ujedno neka odmah naznače 
razred, u kojem kane putovati. 

Tko hoće, može sav novac odmah po¬ 
slati. 


NAŠA MONARHIJA. 

Prilike na univerzitetima. Affaira Wahrmund. 

U austrijskoj pioji monarhije čula se u posljednje d'oba 
na mekim univerzitetima na dva na tri maha takova 
grmljavina, te ju meki listovi ozhačiše kao predtečom 
kulturkampfa. 

Liberalna vlada, koja je u temelju uzdrmana sve- 
obćim izbornim pravom, kao da jloš dominira na viso¬ 
kim školama. Profesori na svjetovnim fakultetima u 
malim su procentima osvjedočeni katolici, a u veo¬ 
ma Znatnim liibieralci i zidovi. Bečki medicinski fakultet 
imade 61.3 o/o Židova; cio univerzitet bečki broji ih 
22.3o/o, a tehnička škola 27 0 / 0 . 

Neke činjenice jasno pokazuju, kako je katolici¬ 
zam potišten na onim zavodima, koji u početku biše 
pretežno katoličke institucije, kako je to naglasio prošle 
g'odine dr. Lueger. Lamjiske godine 24. listopada imao 
biti privatni docemat u Gradcu dr, Ivan Ude, pro¬ 
moviran na čast doktora prirodnih nauka. Svećenik 
je on i član fcatol. akadem. družtva Carolina u Gradcu. 
Nu silom bi Zapriečen pristup Carolini, gostima i otcu 
promovenda, dapače biše tvorno napadnuti. Kad su 
se grof Thun i dr. Orel na rektora obratili za zaštitu, 
odgovori ovaj: »Ja ne mogu ništa učiniti!« — Ne pro- 
dje ni mjesec, slično se sbi na njemačkom univerzitetu 
u Pragu. Radikalni studenti z;a inauguracijie rektora 
bacili niz stupe katoličke djake, a neke zatvorili 
u jednu d'voranu i zaključane ih držali do 3 sata po 
podne. — Za demonstracija đjačkih u Innsbrucku u 
studenom Ipr. g!od, savjetnik magistrata Neuner dade 
nalog policiji, da juriša najprije na katoličke studente. 
Katoličkim akad. družtvima njemačkim uzkraćena je 
obična subvencija za komers, nekatolički ju i dalje uži¬ 
vaju, a to »s obzira na današnje kavgađžijsko i pro¬ 
tivničko stanovište, koje zauzimaju katoličke partaje 
protiv visokih škola i njemačkog 1 liberalnog djačštva«. 

U Innsbrucku na juriđičkom fakultetu docira cr¬ 
kveno pravo dr. Lud'vig Wahr,mund. Novine i 
iz'van monarhije od mjeseca ožujka bave se affairom, 
skopčanom sa ovim imenom. On, nekad član Leonova 
družtva, nekad pisac u katoličkom duhu, jedini pro¬ 
fesor katoličkog crkvenog prava'na juriđičkom fa¬ 
kultetu u innsbrucku, počeo zlorabiti svoju poziciju 
na štetu ugleda Crkve i katoličkih slušatelja prava, 
jier njega — ko jedinog profesora — moraju slušati 
i~lplred njim iz'pite polagati. On je najzagriženiji ne¬ 
prijatelj; Crkve u Tirolu, a valjda i u cielo j Austriji. 

Na zadnjem katoličkom sastanku u Beču naglasio 
jie bečki načelnik dr, Lueger, glava kršćanskih socijala, 
od kolike jle potrebe, da katolicizam dobije ravnoprav¬ 
nost na sveučilištima u svojim slušateljima i docentima. 
Parola, da se univerziteti oslobode iz ruku Židova, 
odjeknula i u bečkom parlamentu. Dr. Mayr, profesor 
historije u Innsbrucku, bi izazvan i imenova prof. 
Wahrmunda, kakav je i u svom predavanju i u svo¬ 
jim govorima kao predsjednik družtva »Freie Schule«. 

Na to izdade Wahrmund otvoreno pismo na May- 
ra, u kom izmedjiu ostaloga veli: »Kakvim se pravom 
traži za klerikalne i liberalnle studente i docente ravno¬ 
pravnost, takvim bi se 1 tražila jednakost zla sijača, koji 
polje obradjuje i Za četu krtica, koje polje piod'gri,- 
zaju... Nikad ne smije hiti priznata ravnopravnost 
moći, koja život podiže 1 , i moći, koja život ništi, makar 

došlo đo ibojia na nož«. To bilo u prosincu. Katolici 
Innsbrucka htjedoše javno protestirati na ovakav in- 
sult, nu gradonačelnik -ne htjede preuzeti garanciju 
za obranu skupštine. Pet tjedana kasnije slobodno se 
držala skupština ,»Silobd|dnie škole«, u kojoj je Wahrmund 
pred rektorom, mnogim profesorima i mnoštvom od 
1200 učestnika kroz tri sata vriedjao osvjed'očenje i 
čuvstvo katolika izvrgavajući ruglu dogmate, otajstva 
vjere, utjelovljenje i rodjemje Krista, Sina Bog'a živoga, 
sv. misu, Trinitet i slično. Zastupnik oblasti je vidio 
u svem tom samo znanost, nipošto povredu katoličke 
sviesti. Da rana, zadana tim govorom, ostane dublje 
i trajnije u srcu naroda, izdana bi u Monakovu za 
34 h brošura, kopija onoga govora. 

Kad bi katolicizam u Austriji na sv ! e ovo ostao 
niem, izldao bi sebi svjćdočbu mrtvila, a još većma bi 
uzobiestio liberalizam. Bečki nunciji knez Granito di 
Belmonte zauzeo je fcod ministarstva izvanjskih pro¬ 
slova, kod baruna Aerenthala, odmah svoje stanovište. 
Baron Aerenthal, pismom ofaaviesti ministra za nastavu 
dra. Marcheta. Katolička štampa, naročito »Vaterland« 
i »Reichspost«, energično je protestovala. Ministar iz 
kršćansko-socijalnih redova dr. Gessmano odmah je 
pojmio, da katolici ne sniiju u tom momentu biti hladno¬ 
krvni. I predsjednik kabineta baron B-eck je izjavio, 
da će zakon svoje učiniti. Na nedjelju 15. ožujka bi 
ipak u Innsibrucku održavana svečana protestna s-kupi- 
ština. Stvorila jie rezoluciju, kojom najodrj-ešitije osudi 
klevete i napadaje na katoličku vjeru i njezine glavare, 
zapostavljanje katoličkih studenata, a izriče nepovjerenje 
vladi, j-er nije očuvala dostojanstvo najvišeg: učevnog 
zavoda za katolički narod Innsbrucka i Tirola. Mini¬ 
star dr. Marchet medjlutim došao je u sukob sa baro- 
nom Bečkom uzimajući Wahrmunda u zaštitu. 

Nego brošura Wahrmundova stavljena je u to 
pred znanstveno i d r ž a v -n o sudište. Profesor L. 
Fonk na bog'osl. fakultetu u Innsbrucku izdade spis: 
»Katolische Weltanschauung und freie Wissenschaft •— 
das ivvissenschaitiiche Arheiten Professor Wahr l munđs«. 
Prof. Fonk, koji već uživa gilas izvan granica mo-nar- 
kije, odkrio jie jasno vrela, iz kojih je Wahrmund u 
ime znanosti napao katolicizam, naime »Das Papsthum« 
od famozinog Hoensbroech-a i »Weltratsel« od 1 još fa- 
možnij-eg' Haeckela, Sto vriedi Haeckel u znanstvenom 
svietu, piozinato je »Vrhbosninim« čitateljima od prošle 
godine. Ako se znade, da jie Fioensbroech apostata, 
dosta će biti zla oznaku njegove objektivnosti. Wahr- 
mundovo piisanjie j-e plagijat. On vadi, a ne spominje, 
odakle uzima. Fonk zaključuje: »Nadjosrno radmjiu, koja 
jie u predočivanju jedina, koja se u svorn dokazivanju 
oslanja na mnogo krivih podataka, te p-red'stavlja objek¬ 
tivno neistinitu nakazu katoličke nauke... Doista radnja, 
koja je na rugilo svim zahtjevima prave znanosti«. Wahr- 
mund i njiegovi branitelji ustaju »u ime znanosti«, od 
znanosti traže sud: znanost ih uništila. — Bečko državno 
odvjletniičtvo konfiskovalo je Walir,mundovu -brošuru. 
Zemaljski sud u Beču »u ime Njegova Veličanstva cara« 
potvrdilo jie tu zapljenu nagiasujući izričito, da je Wahr- 
mund »pokušao ruglu izvrgnuti i obezčastiti nauke i 
ustanove katoličke Crkve«. »Vaterland« dodaje: »Naji- 
zagriženijii li-beralac ne će smjieti spočitnuti njima (drž. 
odvjetničtvu i sudu) vjlersku plredrazsuđu ili vjerski zelo- 
tizam. Ipak jie tužba njihova na Wahrmunda posve ista, 
ikoje je na ustnama milijuna katolika, koj'u je izrekao 


-baron Beok, koju je ministar dr. Ge-ssmann onako rječito 
iztakao, kao i ona, koja se oslanja na intervenciju 
apostolskog nuncija«. 

Oko čega se najviši* radilo, jest, da katolički djaci 
juristi u innsbruaku ne budu prisiljeni slušati crkveno 
katoličko pravo i izp-it polagati pred jied'ni-m Wahrmun- 
đoin. Prisiljeni su, dojki je na onom juri dičnom, fakultetu 
jedna stolica profesorska z!a kanonsko pravo. U travnju 
najaviše novine ipirama službenim »W. Allgl Zeitung«, 
da će se ova affaira svršiti tajko, te će se na spomenutom 
fakultetu podignuti jioš jedna stolica Za kanonsko pravo, 
a ta da će se popuniti vjiernim ikatojiikom. 

Krasno, u-a radost i ziadovoljjstvo katolika u Au¬ 
striji poni-ela se 28. travnja ciela desnica u gospod¬ 
skoj kući. Na usta interplelamta grofa Frane Tiiun- 
Hohensteina osudjuje desnica najodiješitije Wahrmun- 
da i pozivlje vladu, da išlto skorije povuče konsekvem- 
dje iz osude zloglasne brošure. Isti dan- piodnesoše 
u tirolskom zemaljskom saboru svi zastupnici kršć. 
socijalnog, konservativnog i talijanskog kluba -energičnu 
interpelaciju o -sablazni NVahnnundia i o ravnopravnosti 
katoličkih studenata. 

M-edjutim NVahrmund u ovom ljletnom semestru 
ne ipir-edaje, rektor univerziteta Skala dao ostavku kao 
rektor, a nije još imenovan obećani pirofesor katolik. 

Sve ovo kazuje: čemu su izloženi katolički studenti 
na visokim školama u Austriji, nu i to, -kako je kato¬ 
licizam u Austriji pun života i energije u čuvanju svoga 
dostojanstva. 

ITALIJA. 

Santa Časa u Loretu. Mi smo' u „Vrhbosni" 
g. 1906. br. 20. iznieli povoljnu ocjenu smotre glasovi¬ 
tog univerziteta louvainskog „Revne d’ Histoire 
ecclesiastique“ o knjizi kanonika Ulyssa C h e- 
valiera, kojoj je knjizi nadpis ,,L’ Authenticite 
de la Santa Časa de Lorette". Nedavno je o 
istoj knjizi izišao drugčiji sud u „Messager de 
St.-Fran^ois d’ Assiseš". Mi ćemo po dužnosti i 
o tom sudu izviestiti naše čitatelje. 

Pisaću spomenutom „Messageru" medju osta¬ 
lim ovako piše: 

„Veliki dokaz kritičara Chevaliera ovako glasi: 
Kroz dosta dugo vrieme nema iz ličnog 
spomena o prienosu; dakle ovoga nije bilo. 
I to je sva jezgra njegova debelog spisa. — Tko ne 
vidi nedostatnost ove argumentacije ? U dobroj kritici 
kao i u dobroj logici treba biti na oprezu obzirom na 
nepodpuno nabrajanje. Čega nema danas, to 
se može sutra pronaći, ili je moglo eksistirati a onda 
izčeznuti. Nikad se nije moglo iz nestašice dokumenata 
strogo zaključiti, da nije bilo same činjenice. 

Ovdje pak imamo dvostruku činjenicu: eksistenciju 
svete kućice i neprekidnu tradiciju o njezinu postanku. 
Da je g. U. Chevalier zvršio svoju kritičnu studiju 
riečmi: Meni poznati dokumenti ne dokazuju, 
da je Santa Časa prenesena, zaključak bi nje¬ 
gov bio rigorozan. No on je zašao dalje, rekao je: Ne 
zna se iz meni poznatih dokumenata, da je Santa Časa 
prenesena iz Nazareta u Loreto; dakle nije bilo 
ovoga prienosa. Ovdje je očita pogrješka, jer zaklju¬ 
čak nije sadržan u premisama. — Debela dakle knjiga 
ne zaključuje pravo., 


-5 


170 


Br. 8. i 9. — Vrhbosna. — 1908. 


Osim toga možemo ju i pozitivno napasti. Pisac 
nije vazda naveo podpunih citata. Neki franjevački ča¬ 
sopisi to su već dokazali. Popunili su okrnjene tekstove, 
a našlo se, da je čitav dokumenat pozitivno protivno 
govorio od onoga, što mu je bilo podmetnuto Vč. O. 
Eschbach bivši poglavar franceskog sjemeništa u Rimu, 
koji se je puno bavio ovim pitanjem, kaže: Kad bi 
tko htio nabrojiti sve zablude, netačnosti i praznine u 
djelu g. Chevaliera, izašla bi isto tako masivna knjiga 
kao i njegova. Velika pogrješka Chevalierova, čini se, 
bila bi (po Eschbachu), što nije sam pošao na lice 
mjesta, u Loreto i u Nazaret, prije nego je o tom 
predmetu govorio. Promatrajuč ta sveta mjesta razumio 
bi dokumente. Osim toga mogao bi konstatovati de 
visu sa toliko drugih pisaca, kako je sve vanrednog 
zamašaja u ovoj sgradi, sazidanoj od gradje i morta, 
što ih ne poznaju u tom talijanskom kraju. Sgrada je 
podignuta bez temelja na samom tlu, smještena je ne¬ 
obično nasred druma. Dalje bi mogao konstatovati, da 
je ista sgrada, prije nego se ondje stalno smjestila, 
ostavila jasne tragove svoje, označene po jednoj ogradi, 
liko stotina metera niže. 

To nam se čini dosta, da se utvrde uzkolebana 
mišljenja. Tim, što su pod imenom kritike htjeli da 
pobiju »legendu« o svetoj kućici, poslužili su joj dobro 
izazivajuć njoj u prilog mnogobrojne i dobre radnje, 
što će još bolje potvrditi tradiciju, kao što su je dieiom 
već potvrdile. I kada protivnici čudesnog prienosa budu 
gotovi sa svojimi napadaji, stupit će onda sveta Kon¬ 
gregacija oprosta na pozorište i riešit će pitanje. Već 
su našli u vatikanskih arhivih znamenitih dokumenata, 
koji posve opravdavaju crkvenu tradiciju. Sv. Kongre¬ 
gacija dopušta, da se uzrujaju i uzbune učenjaci, no sama 
sebi pridržava zadnju rieč.“ 

PROSVJETA. 

„Marija Posrednica naša“. Pod tim naslovom netom 
je doštampan u tiskari Hrv. katol. tiskovnog družtva liep i 
ukusan molitvenik. Sastavio ga veleč. g. Martin Markov, 
svećenik nadb. zagrebačke, a izdalo ga u nakladi svojoj prije 
spomenuto tiskovno družtvo. Molitvenik sgodan je osobito za 
mjesec svibanj, sadrži kratka razmišljanja za sve Marijine svet¬ 
kovine, po izbor molitve i pjesme i jezgrovitu pouku o raznih 
pobožnostih, koje se u toj knjizi nalaze. Knjižica je ukusno 
uvezana, malena formata da se lako u džepu ponese, ali obilata 
sadržaja, broji araka 40, strana 640. A ciena joj je uvezanoj 
samo 1 kruna. Dobiva se u tiskari Hrv. katol. tiskovnog 
družtva u Zagrebu, Kaptol 27. i u svih knjižarah. 


Poziv na pretplatu. 

Nije proteklo još pet mjeseci, otkad se je uz Providnost 
Božju pojavilo na našim dalmatinskim obalama i to uprav 
u glavnom gradu Dalmacije, u ..Zadru, sveto i milo djelo svaki¬ 
dašnjeg, općeg i vječnog klanjanja svetotajstvenom Isusu. Ko¬ 
likim je zanosom Zadar pozdravio ovo sveto djelo, kakvim 
su se žarom natjecali vjernici svake ruke, i mlado i staro, i 
bogato i siromašno, da ga prigrle, već je poznato. Ali primjer, 
što ga dao Zadar, odjeknuo je širom cijele Dalmacije i svih 
ostalih naših hrvatskih pokrajina, te najspasonosnije djelovao 
na dobri naš hrvatski narod. Narod je naš odveć jasno po¬ 
kazao, da ljubi ovo sveto djelo, pokazao je, da mu je milo, 
pokazao je jednom riječju, da ima vjere u bitnu nazočnost 


Spasiteljevi! u presv. Euharistiji. Ako djelo svakidašnjeg kla¬ 
njanja broji već do sada U našim stranama na tisuće i tisuće 
kianjalaca, koji su sretni, što mogu pred nogama svet-o- 
hraništa izlijevati punoću svojih svetih ganuća i žar svoje lju¬ 
bavi prema osamljenom Božanskom Utamničeniku naših oltara, 
mi moramo najprvo biti zahvalni našim presvijetlim biskupima, 
koji, upoznavši uzviženost i veliku duševnu korist djela, uve- 
doše ga kanonički u svoje biskupije,* i najtoplijim ga riječima 
preporučiše svećenstvu i puku; pak i radinosti samih dušo¬ 
brižnika, koji odazivajući se glasu i želji svojih nadpastira, uve- 
doše djelo u svoje župe i apostolskom ga revnošću promicaše. 

Ovaj zanos, kojim je naš narod primio sveto djelo svaki¬ 
dašnjega klanjanja, pak još više danomice rastući broj kianja¬ 
laca, potaknuli su potpisanoga, te je priredio osim već do sada 
priregjenih tiskanica takogjer i priručnu molitvenu knjižicu, 
koja će biti ljubiteljima otajstvenog Isusa najmilija drugarica 
u pohodima Svetotajstvu, i koja će im pružiti najsiagje hrane 
Euharističnog života. Ova knjižica radi svog sadržaja nosi 
omiljeli naslov: 

EUHARISTIČNO BLAGO. 

Razdijeljena je u pet dijela. 

Prvi dio ima ovaj sadržaj: 1. Presveta Euharistija (1. najveći 
dar; 2. najmoćniji zagovornik; 3. najpouzdaniji prijatelj; 
4. nezahvalnost ljudska ; 5. nužna zadovoljština; 6. sredstva 
zadovoljštine itd.) 11. Opći ustrojbeni pravilnik društva 
svale, klanjanja. III. Oprosti, kojim je društvo obdareno. 
Drugi dio : Malotrajni pohod (za osobe, koje se ne mogu dugo 
zadržati u crkvi). 1. Vijenac svetih uzdaha, obdarenih 
oprostima. II. Drugi uzdasi i molitve, obdarene oprostima 
111. Euharistične iskrice. IV. Euharistični uzdisaji. IV. Kru¬ 
nica i latinije presv. Sakramentu. 

Treći dio: Dugotrajni pohod (za osobe, koje se mogu duže 
zadržati u crkvi.) Razne molitve, zahvale, pohodi, izlivi, 
naknade itd. 

Četvrti dio: I. Euharistična sedmica. II. Euharistični mjesec. 
III. Ura klanjanja. 

Peti dio: Najobičnije kršćanske pobožnosti za sve vjernike: 
n. p. misa, pričest, blagoslov, put križa, krunica i lita¬ 
nije presv. Srca Isusova, zlatna krunica itd. 

„ O ovoj knjižici evo kako se je izrazio veleučeni profesor 
D. S. U. u svojem izvješću, što ga predao m. p. Ocu provin¬ 
cijalu : „Ova će molitvena knjižica zlata vrijediti, kad se 
tiska, jer će uputiti / potaknuti mnoga hladna kršćanska 
srca, da usplamte vrućom ljubavlju prema presv. oltarskom 
Sakramentu, i da ga što češće pohagjaju.“ 

Da se ova knjižica uzmogne tiskati i što jevtinije vjer¬ 
nicima dati, potpisani, ne mogući preuzeti na sebe troškove 
tiskanja, buduć siromašan sljedbenik siromašnog Asizijanca, 
obraća se na sve velečasne dušobrižnike i druge ljubitelje 
otajstvenog Isusa vrućom molbom, da megju klanjaocima i 
drugim vjernicima nagju što veći broj pretplatnika, i da mu 
u što kraćem roku jave, koliko bi istisaka željeli za svoje, 
mjesto, e da se tako uzmogne saznati propriječni broj, koji bi 
se mogao tiskati. 

Knjižica će imati po prilici 300 stranica u 16°, bit će 
tvrdo uvezana, a cijena ne će prekoračiti jednu krunu. Nagje 
Ii se više tisuća pretplatnika, cijena će se sniziti. 

U nadi, da će se velečasni dušobrižnici i drugi ljubitelji 
otajstvenog Isusa svojski zauzeti, da se nagje što veći broj 
pretplatnika na ovu knjižicu, već se unaprijed svima najsrdač¬ 
nije zahvaljujem i svima želim od Božanskog Utamničenika naših 
oltara obilje nebeskih blagoslova. 

U Zadru, dne 15. ožujka 1908. 

O. Hugolin Didon, 

reda sv. Frane, 

predstavnik središnjeg odbora 
društva svale, klanjanja. 


* OPAZKA : Djelo svakidašnjeg klanjanja kanonički je utemeljeno 
do sada u biskupijama: Zadarskoj, Šibenskoj, Spljetskoj, Hvarskoj, Za- 
grebačkoj i Vrhbosanskoj. 


Odgovorni urednik dr. Ivan Šarić. 


Izdaje Kaptol Vrhbosanski. 


Tiskara Vogler i drugovi u Sarajevu, 



VRHBOSNA 

KATOLIČKOJ PROSVJETI. 

BR. 10. U SARAJEVU, DNE 20. SVIBNJA 1908. GOD. XXII. 


Rieč novog 

1. U zadnjem broju „Vrhbosne" oprostio se presvj. 
g. dr. Ivan Šarić, do sada urednik, sada biskup cesaro- 
politanski i pomoćni biskup vrhbosanski, kratkim i apo¬ 
stolskim riečima sa svojim saradnicima i čitateljima, sa 
„Vrhbosnom" svojom, a najavio promjenu imena u 
uredničtvu. Težak nru je bio taj razstanak, nu pregorio 
ga je poradi visokoga poziva, u koji ga je postavila 
milost Božja i Sveta Stolica na želju našega presvj. go¬ 
spodina nadbiskupa dra Josipa Stadlera. 

Od kako je izašao iz gimnazijskih klupa, zagri¬ 
javao se je za „Vrhbosnu" sada Benjamin u kolu kato¬ 
ličkih hrvatskih biskupa, dr. Ivan Šarić. Ko mlada i 
darovita, uz to zanosna pjesnička duša izlievao je po¬ 
letne misli svoje i žarka čuvstva svoja, što su mu se rojila 
oko najviših ideala, Crkve Kristove i Hrvatske domovine, 
u pjesme i pjesmice, u nabožna razmatranja, a slao ih 
u javnost putom „Vrhbosne." U njemu je vidio blage 
uzpomene dr. Andrija Jagatić, tada urednik, vrstnu silu, 
koja bi kadra bila ovaj list ne samo održati na nje¬ 
govu glasu, nego ga dapače podignuti na viši stepen 
i opasati muževnom snagom, da mu bude rieč u novijim 
i sve to čudnijim prilikama, što se Hrvatskom motaju, 
glasna i snažna. Kad dra Andriju Jagatića zapade šire 
područje u srcu Hrvatske, da prati okom, a donekle i 
ravna rukom katolički rad po cieloj velikoj Hrvatskoj — 
bilo to godine 1896. — dr. Ivan Šarić, prvi Bosanac, 
postade, kanonikom vrhbosanskim, te kao takav svom 
dušom zagrli „Vrhbosnu," da je uredjuje i dotjeruje 
do one visine, na kojoj se danas ponosi, da slovi kao 
jedan od ponajboljih listova, što u nas šire i njeguju 
katoličku prosvjetu. Oko mu i dalekogledno i bistro, 
što razpoznaje pojave, odkriva im uzroke i nagoviešta 
im dobre ili zle posljedice; pero mu i zlatno i jedro, 
i oštro i nježno: takvo oko i pero pratilo je razvoj i 
potrebe naše ravnih dvanaest godina u „Vrhbosni." Uz 
to je umio okupiti oko sebe i oko svoje „Vrhbosne" 
vrstnih sila iz svih hrvatskih pokrajina. 

Dok je uz ostale katoličke i hrvatske listove ovako 
nastojao, da Hrvatska plane vatrom, koju je Krist na 
sviet donio, da se Hrvatska uzdrži u svjetlu katoličke 
vjere, koristio je i te kako i narodnostnoj hrvatskoj 


uredničtva. 

stvari. Izkustvo i odveć upadno uči, kako vjerska ka¬ 
tolička prosvjeta i osvjetljuje i zagrijava i plodnom čini 
rodoljubnu dušu. Francuz Montesquieu- napisa: „Čudno¬ 
vato, kršćanska vjera (jedino čista u katolicizmu), koja 
čini se nema druge zadaće osim sreću na drugom svietu, 
osnovala je sreću i na ovome svietu." ] ) Katolička crkva 
ako i veli, da je obćenita, oplemenjujući i podižući po¬ 
jedince i narode na vrhunaravni život, divno štiti i 
oplemenjuje individualnost i samostalnost. 

2. Ovakog polja rada ne bi dr. Šarić bio ostavio, 
da ga na rieč našeg presvj. gospodina Nadpastira nije po¬ 
zvao sv. Otac Pijo X. u kolegij apostolskih namjestnika. 
Vežu ga sa „Vrhbosnom" krasne uzpomene na njegova 
učitelja Jagatića i na prvi zanos; ona mu je bila žarište 
misli i čuvstva ; ona mu je bila i trublja i lira, na kojima 
je načela Kristova i Crkve Kristove glasno i nježno po 
Hrvatskoj raznosio. Razumljiv je dakle njegov težki raz¬ 
stanak sa „Vrhbosnom." 

Presvietli gospodine biskupe! Neka Bog usliši rieči 
Tvoje, koje si u apostolskom duhu izrekao na razstanku 
..Vrhbosni" svojoj. I „Vrhbosna" ne samo sa novim 
urednikom, nego sa svim saradnicima i čitateljima svojim, 
a bez sumnje sa svim Hrvatima katolicima, želi i Tebi 
obilje Božjeg blagoslova u Tvom novom apostolskom 
pozivu! Čuvši apostoli, koji su bili u Jerusalemu, da 
je Samarija primila rieč, poslaše Petra i Ivana, da na 
krštene polože ruke i da prime Duha Svetoga. -) Uz 
Petra naše crkvene pokrajine i nadbiskupije Ti si Ivan, 
koji će našu Samariju obilaziti i ruke polagati, da po 
njima dodje na nju Duh Sveti. Niknuo si i sam u ovoj 
Samariji, poznaš dušu i srce, mane i dobre strane naše. 

Uz presvj. gospodina Nadpastira dao Bog da uz- 
pješno uzpropoviedaš Evangjelje, te slabo .ojačaš, bo- 
lestno ozdraviš, slomljeno povežeš, odbačeno natrag 
dovedeš, izgubljeno potražiš. 3 ) Ako si svome i našem 
Nadpastira do sada uviek bio pri ruci, sad si mu 
desna ruka. 

3. Vlastnik „Vrhbosne", preč. Kaptol vrhbosanski 

*) L’ esprit des lois, XXIV. 3. 

-) Dj. ap. 8, 14. 

3 ) Ezek 34, 4. 


172 


Br. 10. — Vrhbosna. — 1908. 


sa presvj. gosp. Nadbiskupom na čelu, povjerio je mojim 
slabim silama — kako bi u prošlom broju javljeno — 
da vodim ovaj list. Iste godine, kad je biskup dr. Šarić 
postao urednikom, počeo sam po malo aktivno pratiti 
„Vrhbosnu." I ovećim radovima pokazao sam, da volim 
naš list. Nu ipak znade onaj, koji mi je predao ured¬ 
ničko pero, da sam ga primio drhtavom rukom; drhta¬ 
vom rukom, jer je prošlost „Vrhbosne" dična i sjajna: 
valja dakle, da joj obraz svjetlaš i ugled držiš; drh¬ 
tavom rukom, jer su vodili „Vrhbosnu" dr. Jagatić i 
dr. Šarić, muževi liepa imena u hrvatskoj • katoličkoj 
knjigi: valja dakle, da njihovim stopama koracaš; drh¬ 
tavom rukom, jer uza sve utješne pojave katoličkog 
pokreta u Hrvatskoj sve to bučnije i pogubnije struje 
šume hrvatskim dolom: valja dakle načela katoličke 
prosvjete k<5 mjerilo stavljati o nove prilike i tečevine, 
da ih prosudiš, ocieniš ili oplemeniš. Sjedi prvi put u 
barku, da njom zadješ i zaveslaš u more, što sve to 
nemirnije valove radja i valja, pa da ti veslo u ruci ne 
zatitra! 

Nego baš prošlost „Vrhbosne" daje snage i duha. 
Ako je jednom narodu njegova prošlost putni list za 
budućnost, kako veli naš Preradović, onda će i prošla 
godišta „Vrhbosne" davati kasnijim svojim urednicima 
bogatu i poučnu školu. Uz to ostaje ovaj list i nadalje 
u vlasti Kaptola, koji će jamčiti i za njegova načela i 
za njegov put. Iz oprostnih rieči u zadnjem broju jasno 
je, da će dosadanji urednik otčinski pratiti i nadalje 
svoju „Vrhbosnu," da će po mogućnosti u njoj i dje¬ 
lovati, da će novog urednika ko i do sada prijateljski 
upućivati i sokoliti. Napokon kako svim katoličkim li¬ 
stovima tako i „Vrhbosni" zadaća je apostolsko pro- 
poviedanje; naročito danas listovi ove vrsti jesu po¬ 
magači Božji, pa incrementum dat Deus.*) 

4. Ovo neka osokoli i saradnike i čitatelje, pa neka 
ostanu vjerni, kako ih je usrdno molio biskup dr. Šarić, 
kako ih i ja evo usrdno molim. „Vrhbosni" ostaje smjer 
isti: čisto katolički i čisto hrvatski. Promjene druge nema 
do promjene imena u uredničtvu. 

„Vrhbosna" kao list za katoličku prosvjetu crpsti 
će načela svoja za misao, težnju i život na vrelu 
Božjem; Bog je svjetlo, i u njemu nema nikakve tame, 2 ) 
crpsti će na vrelu Kristovu: Krist je svjetlo svietu, 3 ) 
Krist je put istina i životu) crpsti će na vrelu katoličke 
Crkve: ona je grad postavljen na vrhuncu, ona je svjetlo 
svietu. °) 

Tri su stvari, koje čovjeka, u koliko je i du¬ 
hovno biće, privlače neodoljivom snagom: istina, dobro 

‘) 1 Kor 3, 7. a. 

2 ) 1 lv. 1, 5. 

3 ) Iv. 12, 46. 

4 ) lv. 14, 6. 

5 ) Mt. 5, 14. si. 


i liepo. Tko ih donekle okusi i imade neprevarljivu 
nadu, da će ih jednom podpuno i bezprekidno uživati, 
počinje biti blažen. Sve troje realizovano je u najideal- 
nijoj mjeri u Bogu. Bog nam se uz lik čovjeka dao 
u Kristu, Bogu-Čovjeku. Do istine vrhunaravne, do dobra 
narodnog i vrhunaravnog, do ljepote u najvišem ste- 
penu vodi nas Kristova katolička Crkva na usta rimskoga 
biskupa sv. Otca pape i s njime ujedinjenih katoličkih 
biskupa. Pa kako prava prosvjeta imade da unese u 
duh ljudski, u privatni, obiteljski, u socijalni, u javni 
život ova tri ideala, naime istinu, dobro i liepo, ne 
može drugo ni biti, osim da pravu prosvjetu crpemo od 
Boga i od Krista u katoličkoj Crkvi. Kod Boga smo, 
kad smo uz Krista, jer je on Sin Boga živoga. Kod 
Krista smo, kad smo uz katoličku Crkvu, jer je u Vati¬ 
kanu Kristova učiteljska, zakonodavna i svećenička naj¬ 
viša vlast, jer na sužnju vatikanskom, nosiocu tih vlasti, 
počiva katolicizam kao na neoborivoj klisuri. Katolička 
Crkva jest staza života u pustari ovoga života, tako te 
ona o sebi može reći: Tko mene nadje, našao je život 
i crpsti će spasenje od Gospodina.Katolička Crkva 
jest hram znanosti i umjetnosti. Katolička Crkva pro¬ 
miče vremenito blagostanje, koje ne sastoji toliko u na- 
gomilavanju vremenitih dobara, koliko u harmoniji čo¬ 
vječje duše sa najvišim normama istine i zakona. 

Katoličku će prosvjetu i nadalje „Vrhbosna" svim 
silama nastojati da prostire po miloj Hrvatskoj veza¬ 
nim i nevezanim slogom, znanstvenim i ugodnim štivom 
prateći dogodjaje, što zasiecaju u katoličku stvar, po 
domovini i po svietu, te prosudjujući proizvode pera hr¬ 
vatskih pisaca. 

Ovakav rad već sam po sebi nuždno koristi po¬ 
jedincima, obitelji i narodu. Katolička Crkva — kako gore 
bi rečeno — jest za sve narode i ne poznaje pokra¬ 
jinskih ni narodnostnih granica. Nu dok ona unosi u 
narode ono, što je zdravo ljudsko i vrhunaravno, ulieva 
kanoti zdravu krv u žile naroda, i u narav ljudsku ka- 
lemi mladice višega života i ploda. Uz to je vrlo oprezna 
s obzirom na narodnostne običaje, na narodna prava, 
na narodni individualitet. S toga su i „Vrhbosni" slo¬ 
bodne ruke, da nastoji po silama promicati hrvatsku 
stvar, osnovanu na istini i zakonu, na pravom moralnom 
dobru. 

Pro Deo et Patria — ostaje nepokolebiva 
lozinka „Vrhbosni". 

5. Vriedni saradnici! Uz ovo geslo ostanite vjerni 
„Vrhbosni" našpj. Dok se naukom i molitvom nastojite 
sami što većma prosvietliti i zagrijati katoličkom pro¬ 
svjetom, ne smetnite s oka ni potrebe katoličke i hr¬ 
vatske, ne bacite pera iz ruku. Javljajte se i nadalje. 
Velik je forum, pred kojim besjedite. Uredničtvo kao 
predsjedničtvo u velikom sboru rado će vam davati 

') Prič. Sal. 8, 35. 

rieč kao i do sada. Znadete, kako naš Sv. Otac Pijo X. 
ne propušta ni jedne zgode, a da svima, kojima je Bog 
dao sile i sposobnosti, ne stavi na srce katoličku štampu. 
Krasno se je i naš prvi katolički hrvatski kongres g. 1900. 
izrazio o štampi: „Hrvati katolici, koji kao odani sinovi 
Kristove Crkve kroz vjekove braniše neustrašivo svoju 
svetu vjeru, evropejsku uljudbu i svoju slobodu, uvje¬ 
reni su, da pod otrovnim dahom bezvjerske štampe, 
napose pod uplivom bezbožnih novina kršćanski narodi 
propadaju u vjerskom, političkom, književnom, gospo¬ 
darskom i družtvenom pogledu, a svaka dobra djela da 
zamjenjuju samo zločini i opačine, odlučiše u svom 
sboru ... da će, vjerni svojoj slavnoj prošlosti, i u bu¬ 
duće s Božjom pomoću uztrajati na braniku za krst častni 
i slobodu zlatnu proti neprijateljima Crkve i domovine, 
koji svojim poganim perom truju dušu i srce, mute živo 
čuvstvo vjerozakonsko i vjeru u Boga, a sa vjerom 
ugušuju takogjer narodne osjećaje i svaki idealni polet!“ 
„Hrvati katolici privezuju na dušu kršćanskim novi¬ 
nama, da budu medjusobno složne... Napose im na 
srce stavlja, da budu ujedinjene sa Crkvenom hierar- 
hijom, te da njima prosieva štovanje prema ovoj bo¬ 
žanskoj ustanovi." Čini se, da se od toga kongresa u 
protivničkom taboru više uradilo nego li u katoličkom 
s obzirom na štampu. Istina, dobila je medjutim i kato¬ 
lička stvar liepih institucija za katoličku knjigu i 
štampu, kao „Hrv. katol. tisk. društvo" i „Pijevo druž- 
tvo"; umnožili su nam se katolički dnevnici, tjednici, listovi 
i časopisi. Pokret za katoličku štampu zahvatio nam je 
hvala Bogu i zlatnu nadobudnu mladost. Nu svakako 
nam još mnogo manjka za pojedine grane književnosti, 
naročito nam manjka organizacija naše štampe. I 
što imamo, nije sve u nuždnom živom saobraćaju. Slo¬ 
venci su uzorni i u tom pogledu. Njihovi katolički kon¬ 


gresi izmedju ostalih organizacija svom dušom njeguju 
i provode organizaciju štampe. Na to valja da misle 
kod nas svi, kojima je Bog dao znanja i pero, da ne bude 
prekasno. Isusovac Kolb napisa u bečkom „Vater- 
landu" 15. ožujka ove godine krasan članak „Austrijo, 
probudi se!“ Pozivlje sve, koji imadu smisla za kršćan¬ 
stvo i za štampu, da se u falangi bore protiv štampe, 
neprijateljske kršćanstvu, a za štampu i prosvjetu kato¬ 
ličku. „Mora biti kraj — piše Kolb — niemoj resigna- 
ciji naprama sramotnom poslu kršćanstvu protivne 
štampe, u sredini vjernog kršćanskog naroda, dok ta 
štampa ne učini strašni konac katoličkomu narodu." Tako 
se piše za Austriju, o kojoj izvješća njenih katoličkih sa¬ 
stanaka kazuju, kako je revna i organizovana za svoju 
katoličku štampu. Šta da se istom reče za Hrvatsku? 

Vriedni predplatnici i čitatelji, ostanite vjerni i kao 
predplatnici i kao čitatelji! I jedno i drugo je nuždno. 
Plaćati za list nije dosta za širenje katoličke prosvjete. 
Valja čitati, to jest buditi u sebi one misli i osjećaje, 
kojima list diše; valja o njima razmišljati i suditi, 
valja ih provoditi. To je pravi saobraćaj duše čitatelja 
sa dušom pisca. A onda treba širiti te misli i te osje¬ 
ćaje razgovorom i okupljanjem čitalačke publike. Ne 
veli se ovo, kao da vi to i do sada nieste činili, nego 
s toga, što pobuda u ovim stvarima nikome i nikad nije 
suvišna. 

Radimo za Krista, za vječne i nepromjenljive ideje, za 
budućnost hrvatskog naroda. Ljudi, nosioci tih ideja, 
prolaze, ideje ih preživljuju. Bog će biti zaštita naša, 
da vjerno uzslužimo tim idejama. 

Sarajevo, na Zaštitničtvo sv. Josipa 1908. 

D r. Ivan D u j m u š i ć, 
urednik. 


Religija 

Piše O. P. Gra 

III. Moderni promicatelji religije čuvstva. 

Naslov, „moderni promicatelji" stavljamo uprav 
za to, što nauka modernih nije nešto novo, nego je to 
stara nauka racijonalista, teosofa, naturalista i sličnih. 
Modernisti pod novim oblikom životne imanencije pro¬ 
miču staru skroz naturalističnu teoriju. 

Danas se više ne da sakriti, da na modernom re- 
ligijoznom polju igra glavnu ulogu religija čuvstva. Ona 
je uporište novoj modernoj struji. Dok stoji na nogama 
čuvstvo, dotle stoji i njihova religija; padne li pak 
čuvstvo, i sama se je religija srušila. Osuda knjige 
i pisma Francuza: Le Roy-a, Loisy-a; Engleza Tyrrel-a 
Talijanca Murri-a i družine svjedoči, da su oni sa svo¬ 
jom psihološkom metodom u religiji iskopali dubok 


čuvstva. 

3 i ć, franjevac. 

jaz izmegju zdravog razuma i pravog pojma religije. 
Kao da su gospodstvo razuma suzili samo na polje po¬ 
vjesnice, x ) a svaki mu utjecaj zanijekali na polju bilo 
koje religije, poglavito religije katoličke, koja im je naj- 
zazornija. 

Još bismo bolje naznačili modernizam, kad bismo rekli, 
da on razum u kut baca na polju iste povjesne kritike. 
Mjesto jasnog razumnog svjetla navlači veliku tamu i 
u povjesna pitanja svojim čuvenim subjektivizmom. 

Dobro je rekao naš slavno vladajući papa Pijo X., 
da je modernizam skup osugjenih već krivih nauka. 
Modernisti ili niječu razliku naravnog i vrhunaravnog 

9 Loisy, ,,Le quatrieme Evangile" i u ,,Le discours sur 
la montagne." 

reda (racijonalizam) ili, ako ga izričito ne niječu, poriču 
mogućnost, da mi tu razliku upoznamo (agnosticizam). 
Nijeću vrhunaravnu milost (pelagijanizam), u sumnju 
dovode Isukrstovo božanstvo (nestorijanizam); katoličko 
poimanje sv. sakramenata izvrću, te ih iznose kao 
puke oznake bez ikakve djelotvornosti na ljudsku ra¬ 
zumnu dušu (protestantizam). Kad bi htjeli modernizam 
ovako risati, teško bismo kraju došli. Za nas katolike 
dosta je neprevarljiva riječ našeg sv. Oca, koji je svemu 
svijetu kazao, da je moderna nauka skup svih krivo¬ 
vjerja. i) 

Čudni su ti sljedbenici ove nove struje! Kažu, da 
su uza svu svoju nauku ipak vjerni i odani sinovi sv. 
Crkve. Ovo nam ne ide u glavu! Da netko doista bude 
i ostane članom nekog društva, mora vršiti ako ne sva 
pravila društvena, a to barem ona, koja su društvu bitna, 
te bez njih ne može opstajati. Moderni naučitelji niti 
ne priznaju katoličke Crkve, kad kažu, da Isukrst nije 
ustanovio društva, koje bi nad svojim članovim imalo 
vlast božansku a ne ljudsku. Dapače oni niječu isto 
božanstvo Onoga, o kom se govori, da je društvo 
ustanovio. Crkva se katolička temelji na božanstvu na¬ 
šega Spasitelja; ona ima svu svoju vlast od Njega ne 
kao čovjeka, nego kao Boga-Čovjeka. Crkva se oslanja 
u svojoj nauci na neprevarljivost, kojom ju je Otkupitelj 
obdario. Ovo su dvije glavne uporišne tačke, na koje 
se Crkva katolička kao društvo oslanja i bez kojih ona 
ne bi imala nikakve vrijednosti. Modernisti hoće ipak 
da su vjerni sinovi sv. Crkve, premda joj poriču sve 
ono, što joj je bitno. Ovo je misaonu čovjeku skroz 
nepojmljivo, nu pojmljivo je za modernog sina, kako 
ćemo to poslije" neupravno dokazati. 

Mirnom misliocu, dok gleda ovako abnormalno 
razlaganje, nameće se pitanje: Kako je do ovoga 
došlo? Ne bi to bilo čudno, da ovu zbrku pojmova 
nahodimo u onom taboru, koji je uvijek bio protivan 
Crkvi katoličkoj; nu moramo se snebivati, kad gledamo, 
da su plijenom ove pomutnje postali i isti sinovi 
Crkve katoličke. Kad bi nam jedan racijonalista na 
onaj način govorio, bilo bi nam razumljivo. Teško je 
pojmiti, da može jedan katolik na onaj način o svojim 
najsvetijim istinama razlagati. Ipak je to činjenica, koju 
na oči svoje vidimo. Tko je bio uzrokom današnje re- 
ligijozne pomutnje? Tko je bio onaj, koji je znatno 
utjecao na razvoj današnjega religijoznog pragma¬ 
tizma? Ne ćemo valjda pogriješiti ni u sudu pretjerati, 
ako rečemo, da je religi oznom modernom pokretu 
otac njemački filozof Emanuel Kant. Ne smijemo reći, 
da je ovaj filozof naučavao nauku sve o sve jednaku 
onoj, što ju dandanas naučavaju Le Roy i drugovi. 
Bili bismo nepravedni, kad bismo dotle zašli, te ustvr- 

‘) Le armonie della fede, periodico di cultura religiosa 
antiriformista, sv. 7, 10- X. 1907, str. 224. 


dili, da je modernizam jednaka i živa slika Kantove 
teorije. Valja priznati, da modernizam ima i svojih 
osobitih obilježja, da je on sam sebi udario žig svoje 
vlastite naravi: modernizam je povukao iz načela Kan- 
tova subjektiviznia posljedice na religijoznom području. 
Njegova je nauka temelj današnjoj religiji čuvstva; ona 
je jezgra, iz koje je nikla i razgranala se današnja mo¬ 
derna savjest (consientia). 

Da je Kant učinio znatni preokret u filozofijskom 
svijetu, ne da se tajiti. Bilo je i prije njega tragova 
subjektivnog umovanja; nu subjektivizam kod nijednog 
filozofa prije njega nije uzeo toliko maha, kao što baš 
kod Kanta. Njega možemo punim pravom nazvati ute¬ 
meljiteljem apriorne filozofije, jer je on svoje imanentno 
umovanje u kategorije svrstao i to u tako zvana ,,ju- 
dicia šynthetica a priori." Kant kaže u predgovoru 
svojoj knjizi „Kritik der reinen Vernunft," da se je do njega 
pazilo samo na to, kako će se naše poznanje i zna¬ 
nost ravnati prama predmetima, nu na ovaj način da 
se više ne može umovati; sad moramo na drugi način 
misliti; od potrebe je, da se. predmeti ravnaju prema 
našemu poznanju. Time je njemački filozof smrtni uda¬ 
rac zadao stvarnoj objektivnoj znanosti. Ovim načelom 
namjeravao je u živac raniti peripatetičnu školu. Temeljni 
princip, koji je Kanta vodio u njegovom umnom radu, 
jest ovaj: čovjek, ako želi biti pravi filozof i po- 
smatrač realne objektivnosti, mora to poznanje crpati na 
vrelu svoga uma, a nipošto na izvoru vanjskih pred¬ 
meta. Ovo je temeljna tačka, oko koje se okreće filo¬ 
zofijsko poznanje čuvenog njemačkog mudraca. 

Kant je svojom teorijom otvorio širom vrata pa 
i najbesmislenijem idealizmu. On je postavio temelj 
Fichte-ovom (1762—1814) apsolutnom pojmu ,.Ja“. ,,Ab- 
solutes Ich“ nema svoje stvarnosti; to je prazni pojam, koji 
ništa ne znači. A opet ovaj pojam, premda je bez svake 
realne vrijednosti, postaje realan, kad smo mi svi- 
jesni i znamo za njega. Drugim riječima: Kad pozna¬ 
jemo, da jesmo, stvaramo sami sebe. Kakogod s varamo 
sami sebe, tako stvaramo i sve ostalo. Premda je Kant 
zvao Fichte-a najlugjim svojim učenikom, ipak mu je 
bio vjernim sljedbenikom u filozofijskom subjektivizmu. 

Fichte je priznavao barem neku razliku izmedju 
Ich (thesis) nicht-Ich (antithesis), ako ne realnu po 
svom načelu, ali ono barem idealnu. Došao je Schelling, 
koji je i to zabacio. Schelling je učio: Jdentitat zvvischen 
Ich und nicht-Ich/ 

Poslije dogje Hegel sa svojim Jogischer Begriff", 
koji u sebi nema nikakve objektivne vrijednosti. Bog u 
pameti ovog filozofa nije ništa drugo nego prazni po¬ 
jam bez ikakve realnosti. Ovaj prazni pojam ili njegov 
bog neprestano se mota i u ovom svom promećanju 
stvara svijet zajedno sa čovjekom. 

Ako Kant i ne bi odobrio sva naučavanja idealnih 

mudraca, koji su poslije njega živjeli, ipak su oni do¬ 
sljedan izričaj njegova filozofijskog sustava. Ako se 
znanost mora ravnati prema mojem poznanju, onda mogu 
biti stalan najviše o mojoj realnosti, ali ne mogu 
biti stalan o poznanju bitka postojećih stvari (agnosti- 
cizam). Nije čudo, što su Kantovi sljedbenici došli do 
toga zaključka, da naš apsolutni ,,Ja“ stvara ne samo 
sebe, nego i istoga Boga. Ne možemo naime doći 
do poznanja Boga pomoću vanjskoga svijeta, pa 
onda valja da se obratimo na naš ,,Ja ! . Ovo poimanje 
stvara naš računi, i u koliko ga on stvara, u toliko i 
jest Bog. Samo se po sebi razumije, da ovo stvaranje 
nije stvarno, nego tek nešto umišljeno. To mora da je 
tako, jer — effectus non potest superare causam. Kad 
je uzrok logičan i idealan, mora da je i učinak idealan. 

Ostavimo Kantove starije učenike, koji su obrazo¬ 
vanijem elementu valjda poznati,'*pa svrnimo našu paž¬ 
nju na njegove nove učenike. Ne ćemo se prevariti, 
ako današnje moderniste nazovemo učenicima njemačkog 
mudraca. 

Utjecaj Kantove filozofije u modernizmu jasan je. 
On je tako velik i tako znatan, da čovjek ne bi na 
prvi mah ni vjerovao. Kao što Kant niječe stvarnu vri¬ 
jednost istine, tako isto niječu i naši moderni na- 
učitelji. Glavni modernisti niječu važnost istine, u 
koliko joj daju oznaku samo relativnog znamenovanja. 
Oni kažu, da je u toliko nešto istinito, u koliko ima 
mjesta u njihovoj imanenciji. Istinito je samo ono, što 
je sposobno, da u našoj nutrašnjosti djeluje. Nije li ovo 
Kantova nauka, uporavljena na religijozno polje, na 
kojem se modernisti kreću 1 )? Dobro je poznato, da 
moderni ljudi cijelu snagu svog religijoznog izuma stav¬ 
ljaju u nekom čuvstvu, koje daje pravi smisao i isti¬ 
niti izričaj svakom religijoznom životu. Religija čuvstva 
u tom se sastoji, što se niža savjest (subconscientia) 
razvija u pravu savjest (conscientia), koja se takogjer 
svegjer razvija i u tom se razvoju postepeno usavršuje. 
Tijekom ovoga razvoja ne pazi se ništa na razum, njegovi 
se sudovi ne uvažuju. On je osugjen, da bude skuto- 
nošom slijepoj savjesti. Naš bi razum morao biti vogjom 
u svakom pitanju i to takim vogjom, koji se ne bi 
oslanjao na umišljenost, nego bi se uvijek držao stvar¬ 
nog promišljanja i stvarnih istinitih mjera. Razum u 
modernoj teologiji ne samo da nije vogja, nego je tužni 
rob, koga za svojim traljavim kolima poteže religijozni 
subjektivizam. Ne vidimo li i u ovakom religijoznom 
mudrovanju veliki odraz Kantova subjektivnog aprio¬ 
rizma ? 

Današnja moderna struja, koja ima znatan utjecaj 

J ) V. levensku smotru Revue Neoscho!astique, god. 
1907., broj 3, str. 443. Kantov religijozni pojam izbija u rečenoj 
smotri iž ocjene jedne knjižice Dr. E. Troeltsch-a „Das Histo- 
rische in Kants Religionsphilosophie". 


u religijoznom životu čovječanstva, nije niti u svojim 
zaključcima baš toliko izvorna, kako to mnogi drže. 
Glavna načela novog tako zvanog naučavanja, na kojim 
grade zgradu religijoznog života, nijesu im vlastita, nego 
od drugih uzajmljena. Glavna os, oko koje se moder¬ 
nizam okreće, jest subjektivizam i ponaravljenje (natu¬ 
ralizacija) svega onoga, što se čini, da je reda vrhu¬ 
naravnoga. Vrhunaravni je red trn u oku svakog iskrenog 
pristaše novog religijoznog života. U ovome pak nijesu 
modernisti izvorni. Nijesu oni prvi, kojima je mrzak i 
pojam o vrhunaravnom redu. U borbi protiv vrhu- 
naravnosti već su se i prije današnjih modernista i u 
ovo posljednje vrijeme istakli naturalisti bilo praktičnog 
bilo teorijskog oblika. Racijonalizam i semiracijonalizam 
u ovoj borbi pružaju ruku pomoćnicu našemu moder¬ 
nizmu. Naveo sam semiracijonalizam za to, jer i on, 
ako i ne niječe mogućnost vrhunaravnog reda, ipak 
ništi njegovu stvarnu opstojnost. 

Rekosmo, da modernisti niječu vrhunaravni red. 
je li ovo baš ovako? Da se nijesmo u našoj osudi pre¬ 
naglili? Da se nijesmo ogriješili protiv pravednosti? 
Držimo, da se u našem sudu ni najmanje nijesmo pre¬ 
naglili, nego da smo rekli zgoljnu istinu i bez sjenke 
pretjeranosti. Imamo li pak za ovo razloga, pokazat će 
ono, što ćemo malo poslije nadovezati. 

Treba znati, da su modernisti lukavi. Oni svakim 
časom mijenjaju svoj oblik. Sad govore jednu, a sutra 
su već na drugoj. Ima modernista, koji očito niječu op¬ 
stojnost vrhunaravnog reda; a ima ih, koji se ne bi 
rado tako očito izlagali. Posljedni su mnogo oprezniji, 
jer vide, kamo bi zabasali, kad bi očito zanijekali vrhu¬ 
naravni red. Dobro znadu, da bi ih takovo postupanje 
dovelo do očitog preloma s Crkvom katoličkom, s ko¬ 
jom mnogo računaju. Uvjereni su, da rušeći vrhunaravni 
red ne bi mogli doći u nikakav doticaj s Crkvom, jer 
se njezina bit temelji na vrhunaravi. Dapače nastoje, da 
izmire katoličku Crkvu sa modernom strujom. Našli su 
u tu svrhu taj način, da barem riječima priznaju ono, 
čemu su u duši protivni. Govore i pišu, da ima nad¬ 
naravni red, ali ne u onom smislu, u kom ga katolik 
razumije, nego u sasvijem oprječnom smislu. Njihova 
se želja ne će nigda ispuniti. Mogu se truditi, mogu 
nastojati, ali do svoga cilja doći ne će. Lukavost ljudska 
ništa ne može prama mudrosti Božjoj, kojom svoju 
Crkvu prosvjetljuje. Oni bi htjeli stopiti naravni i vrhu¬ 
naravni red u jedno, da tako zadovolje i modernizmu 
i katolicizmu. Nu to nije moguće. Ono je pravo vrhu¬ 
naravno, što nadilazi moć naravnu i do čega se narav 
ne može uzdignuti, jer ona u sebi ne krije niti može 
imati takovu moć. Elemenat vrhunaravni ne ništi na¬ 
ravnog reda, nego ga dapače usavršava. Naravni i vr¬ 
hunaravni red stoje u boljem skladu, kad ih rastavljamo, 
nego li kad ih u jedno stapljamo, kako modernisti 

smišljaju. Modernisti se obično u svom saobraćaju s 
katolicima služe besjedama ..naravan", „vrhunaravan". 
U njihovoj pameti ove riječi ne znače ono, što znače u 
katoličkoj savjesti. Kod njih nema razlike izmegju jedne 
i druge besjede. One jedno te isto znače. Katolik stavlja 
razliku izmegju naravnoga i vrhunaravnoga reda, ali 
ovu razliku modernist zabacuje. Kako smo vidjeli, on bi 
htio iz ovog dvoga skalupiti jednu cjelinu. Taj kalup 
ne bi bio vrhunaravan nego skroz naravan. U ovom 
čudnovatom sastavu bio bi elemenat nadnaravni utopljen 
u naravnom. Glavna tačka njihova nauka jest natura- 
lizam, pa kamogod pošli, moraju da pogju od njega i da se 
k njemu vrate. Ne samo da hoće u jednu smjesu 
stopiti naravni i vrhunaravni red, nego još tvrde i to, 
da je nadnaravni red nužni zahtjev naše ljudske naravi. 
Ovo mi ne priznajemo, nego kao razložiti ljudi s do¬ 
voljnim razlogom odbacujemo. Kad bi stvarni vrhu¬ 
naravni red bio nužni zahtjev naše naravi, ne bi bio 
takov, on bi bio naravan. U tom slučaju najviše bi 
moglo biti to, da bi vrhunaravni red bio nešto, što 
samo usavršava našu narav. Za bit nadnaravnosti ne 
će se samo, da usavršuje narav, nego se puno više 
zahtjeva to, da nadilazi moć i postulat naravi. Mo¬ 
derna je nauka uprav zato rekla, da narav pita samo 
tako zvani nadnaravni red, jer se tako najbolje ništi 
razlika izmegju jednog i drugog. Po njihovom učenju 
svaka je religija barem in re naravna; religije, ma ko¬ 
liko se činilo, da se izmegju sebe protive, da se pot¬ 
puno s našom naravi slažu; s njom da se sve slažu 
s razloga, jer da su sve učinak ljudske religijozne svi¬ 
jesti, koja ih je porodila, u njima živjela, s njima se 
usavršavala. x ) 

Moderna je nauka u pravom smislu riječi skup 


9 Isp. „Civilta Cattolica", god. 58., broj god. 1907. svez. 4. 
str. 133—134. Sve su religije: ,,qual cosa d’ omogeneo, di na¬ 
turale, di voluto dalla nostra nonstituzione interna e dalle 
esigenze della vita circonstante"... qualche cosa di „autonomo 
di autocton o“. 


besmislenosti, koje mi pri zdravom umu nikako ne 
možemo pojmiti. Mučno nam je i teško v razumjeti, 
kako sve pa i najoprečnije religije imadu u sve i posve 
jednaku stvarnu vrijednost. Moguća li je njihova reli- 
gijozna savjest, kad može i ono, što je u sebi lažno, 
učiniti istinitim! Naravna religija racijonalista, koja niječe 
svaku vrhunaravnu religiju, s njom je potpuno jednaka 
(qualche cosa di omogeneo). Ne znamo, bi li se pravi 
racijonalista složio s onim religijoznim modernizmom. 
Ne bi se on s time sporazumio, kad drži vrhunaravnu 
religiju lažnom, a samo svoju istinitom i pravom. Tko 
je taj u modernoj nauci, koji ima taku moć izjednači- 
vanja? Tu moć posjeduje njihovo religijozno čuvstvo, 
njihova savjest. Ona je ono, čemu treba, da se svak 
pokloni. Njoj razum treba da služi. Do sada je razum 
ravnao čuvstvom, ali od sada mora biti drugčije. Sad 
treba da čuvstvo ravna razumom. Ovo je njima, moder¬ 
nistima, sasvim razložito. Razum, kako mora svak pri¬ 
znati, nije u neposrednom saobraćaju sa božanstvom, 
s višim bićem, dočim njihovo čuvstvo, njihova savjest 
jesu u neposrednom saobraćaju sa nekim višim silam 
(l’energie superiori). Ovaj neposredni saobraćaj ustvrdili 
su spisatelji čuvene brošure protiv okružnice našeg sv. 
Oca „Pascendi dominici gregis*. Ta je knjižica poznata 
pod naslovom „II programma dei modernisti 1 . Moder¬ 
nizam šuruje sa sentimentalizmom Schleiermacherovim 
dapače ga je u svojoj smionosti rekao bih i natkrilio. 
Modernizam je po svom upravnom saobraćaju sa višim 
silama bliži rogjak panteizmu. Kažemo bliži rogjak, da 
ne rečemo, da mu je brat, što možda ne bi bilo pre¬ 
tjerano ustvrditi. Nije se čuditi, da je moderna nauka 
izgubila svoju zvijezdu. Ne možemo se boljemu nadati 
od one religijozne nauke, u kojoj glavnu ulogu igra 
slijepo čuvstvo, a ne od Boga nam darovani bistar 
razum. J ) 

(Svršit će se.) 

>) Civilta Cattolica, god. 58., sv. 4., članak: „Teosofia 
misticismo e modernismo", str. 709., 21. prosinca 1907. 

V. Kriza crkvene nastave. 

Za odgoj svećenstva u Rusiju brinu se sjeme- 
meništa i akademije. Svaka biskupija ima svoje sjeme¬ 
nište. Akademije su četiri: u Petrogradu, u Moskvi, u 
Kijevu i u Kazanu. Djaci ovih zavoda gotovo su sama 
popovska djeca, jer je svećenstvo posebna kasta, kojoj 
je pridržan monopol crkvenih služba. Nastava je u 
sjemeništima mješovitog značaja: predaju se jezici, 
nešto književnost, veoma malo znanosti, a u višim ra¬ 


zredima bogoslovni predmeti. Ruska sjemeništa odgo¬ 
varaju dakle francuzkim malim i velikim sjemeništima, 
a ne vriede, razumije se, ni koliko jedna ni koliko 
druga. Mladići, koji iz njih izlaze, osposobljeni su za re¬ 
dove svjetovnog svećenstva. Oni, koji su kod natječaja 
stekli pravo, mogu nakon sjemeništnih nauka poći na 
akademiju. Akademija, je po sriedi izmedju francuzkog 
velikog sjemeništa i bogoslovnog fakulteta. Kandidati, 
koji iz nje izadju sa svjedočbom na koncu četvrte go- 

dine, mogu se nadati častima profesora, nadzornika, 
upravitelja bogoslovije, a ako su se zakaludjerili, i 
mitri. 

Sudeći po organizaciji i djacima ovih crkvenih 
zavoda rekao bi čovjek, da nose osobiti pečat reda, 
stege i vjerskoga duha; da su prevrat i razklimana 
disciplina, što u zadnje dvie godine mah preotimlju 
medju učećom mladeži u Rusiji, u njih pojavi nepoznati 
ili barem svedeni u najuže granice. A ipak tu su činje¬ 
nice, koje dokazuju, da su se baš gojenci ovih crkvenih 
zavoda najviše iztaknuli u prevratnom, pače i u anar- 
hističnom pokretu. Ne ću da potanko pripoviedam sve, 
što je učinila ta mladež. Navesti ću samo neke značajne 
činjenice iz sjemeništarske kronake. 

Godine 1906. na oči profesora ubiše pitomci u 
Odesi upravitelja sjemeništa; upravitelja sjemeništa u 
Karsovu poliše vlastiti gojenci sumpornom kiselinom. 
0 božičnim blagdanima bio je sazvan u Moskvi obći 
sbor predstavnika svih ruskih sjemeništa. Bilo je za¬ 
stupano trinaest sjemeništa; zaključeno bi poraditi oko 
toga, da se unapriedi politički (t. j. prevratni) pokret 
u sjemeništima, da se u tu svrhu u svakom sjemeništu 
osnuje književno-politički sbor i da se organizuje savez 
svih sjemeništa. Ovom bi savezu bila svrha boriti se za 
postignuće slobodne škole u slobodnoj državi! Zakono¬ 
davna vlast tog saveza pripadat će godišnjoj glavnoj 
skupštini; eksekutiva bit će u rukama središnjeg od¬ 
bora sa sjedištem u sjemeništu u Viatki. Osim političke 
propagande program je saveza sadržavao boykotovanje 
1. budućeg narodnog sabora, pokornog orudja u ru¬ 
kama aristokracije i birokracije; 2. kaludjera, profesora 
i oblasti; 3. godišnjih izpita za prielaz u viši razred. 
Sbor se je razišao, nakon što je izdao dva vatrena 
proglasa: jedan na sjemeništarce sa pozivom na borbu, 
a drugi u istom smislu na popovske kćeri, odgajane u 
dijecezanskim školama Posljedice su se na brzo pokazale. 

Početkom godine 1907. razmahaše se neredi po 
sjemeništima te postadoše sveobćim uslied odluke sv. 
Sinoda od 20. ožujka, kojom se za čas obustavljeni izpiti za 
prielaz u viši razred opet nalažu. U Petrogradu djaci sakup¬ 
ljeni na meetingu izradjuju i glasuju prosvjed, koji izlazi u 
novinama glavnog grada; u Sergijevu Posadu dvjesta je 
djaka bilo izagnano iz sjemeništa, jer su se dali na štrajko- 
vanje; u Moskvi čule se u blizini dvie praske, jedna u 
sjemeništnom vrtu, a druga u nutarnjem hodniku pokraj 
crkve; u Novgorodu su našli bombu u upraviteljevoj 
sobi; u Saratovu, Riazanu i Kostromi niesu se prika¬ 
zali na izpite; isto se dogodilo i u drugih 20 sjeme¬ 
ništa, od kojih jedanaest bi sasvim ili djelomice zatvo¬ 
reno; u Viatki nadjoše u crkvenom koru pod oltarom 
spise i izprave eksekutivnog- odbora, koje su do onda 
uzalud tražili. Iz njih se doznalo, da je izmedju petde- 
set sjemeništa više od trideset njih pristalo uz boykoto- 


vanje izpita za prielaz u viši razred. Ne ću da govorim 
o petardama bačenim po hodnicima, o hitcima iz re¬ 
volvera, o popljuvanim profesorima, o marsiljezama, 
što ih u sav glas pjevali djaci po razredima i dvorištima. 
Ovo su malenkosti napram činjenicama, kao što je 
umorstvo bogoslovnog upravitelja u Penzi i nazornika 
u Tiflisu, koji biše usmrćeni hitcima iz revolvera. Da 
dadnemo podpuniju sliku o tom pokretu, valja nam 
nadodati, da se je u nekim sjemeništima počinilo i 
odurnih svetogrdja. U Kurskom se je u više navrata 
dogodilo pod liturgijom, da su kor i prisutnici bili po¬ 
plavljeni kišom prevratnih proglasa, bačenih ozgora 
kroz badžu, što gleda na bližnje podkrovlje; u Viatki 
su na Uzkrs neki sjemeništarci skinuli svete slike iz 
spavaonica, te ih bacili u vatru ili u smeće, a zamienili 
ih metlama; u Tambovu nekoliko djaka pričestilo 
se u velikoj sedmici, nakon što su ostentativno jeli 
i čaj pili. 

Najzačudnije je kod svega ovoga to, da ove zlo¬ 
čine počiniše mladići, koji su većinom sinovi popova, 
mladići, koji se pripravljaju za svećenički stalež. 

Koji su uzroci ovoj podpunoj i žalostnoj deka- 
denci? U lipnju prošle godine sv. Sinod bio je sasvim 
dobro izviešćen o stanju sjemeništa i o nastalim nere¬ 
dima; zatim je izjavio, da po dobivenim izvještajima 
još nije moguće ustanoviti uzroke toga zla! I ako ne 
mislimo da vidimo dalje od sv. Sinoda u pitanju, koje 
spada u njegov djelokrug, ne moramo se kao sv. Sinod 
suztezati od pokušaja, da tim pojavima nadjemo što 
vjerovatnije tumačenje. Prije svega očito je, da je 
stanje, što ga opisasmo, posljedica sveukupnih prilika 
i raznih faktora, i da ovo stanje nije nastalo naglo i 
iznenada, nego da se razvijalo postepeno i po malo. 

Već od više godina djačtvo po sjemeništima bilo 
je okuženo duhom nezadovoljstva i buntovničtva. Djačtvo 
uzeto malo ne izključivo iz svećenstva, sačinjavalo je 
posebnu kastu medju učenicima, kastu, iz koje je bilo 
veoma težko izstupiti. Sve do zadnjih godina sveuči¬ 
lište i drugi viši zavodi bijahu zatvoreni sjemeništar- 
cima. S toga su se vidjali osudjeni na svećenički sta¬ 
lež, godio im ili ne godio; niesu imali nade, da bi 
mogli postići visoki položaj. Koji se ne bi zapopili, bili 
su prinuždeni da životare u nižim položajima kao uči¬ 
telji, obćinski tajnici, crkveni pjevači ili djakoni. Ovaka 
perpesktiva niti ima što privlačivo, niti potiče na rad 
i stegu. 

Nadalje od više godina manjkava je unutarnja 
organizacija sjemeništa u svakom pogledu: u nastavi, 
u odgoju, u ekonomiji, a sve radi nemara učitelja i 
upravitelja. Sjemeništa, akademije i dijecezanske škole 
za popovske kćeri odvisne su od školskog odbora, što 
ga je sv. Sinod ustanovio god. 1867. Ovom odboru 
u rukama je sve, što se odnosi na odgoj budućih sve- 



178 


Br. 10. — Vrhbosna. — 1908. 


ćenika: programi, imenovanje profesora i upravitelja, 
nadzor i ostalo. No već za rana, osobito od godine 
1889., sasvim je pala moć odbora s dva glavna raz¬ 
loga: prvo, odbor nije uživao nikakve neodvisnosti 
u svome području, nego je bio pod utjecajima, često 
razrožnim a kadkad protuslovnim, sv. Sinoda s jedne 
a obćenog prokuratora s druge strane; drugo, u odbor 
niesu birali članove izmedju najnadležnijih, nego ga za 
rana naseliše birokratima i pripuzima, kojima je puno 
više stalo do svoje dobre karijere, nego li do pravih 
interesa zavoda, koga valja da nadziru. S toga se 
imenovanja i premještanja u učiteljskom i upravitelj- 
nom osoblju sbivala bez ikakvog višeg principa, iz 
naklonosti, po hirima i po slučaju. Profesori, koji 
se svojom pripremom bili posvetili posebnim predme¬ 
tima, bijahu premještani iz sjemeništa u sjemenište, 
neka predaju najraznovrsnije i najrazličitije predmete. 
Ne bijahu stalni ni upravitelji ni nadzornici, ta jezgra 
upraviteljnog elementa. Začarani željom za mitrom 
niesu imali drugo na oku nego što brže promaknuće, 
e da im što prije na glavu padne. Većina ovih za¬ 
dnjih pripada kaludjerskom zvanju, koje po naravi 
slabu uživa simpatiju medju sjemeništarcima, jer su 
ovi najviše iz obitelji svjetovnog svećenstva. 

U ovakim prilikama nastava je, po sebi se razu¬ 
mije, bila vrlo manjkava, još više bio je odgoj zane¬ 
maren, jer uz neprestane promjene, upravitelji i učitelji 
niesu mogli vršiti nikakvog osbiljnog upliva na pi- 
tomce. Ni ekonomično stanje nije bilo bolje. Sjemeništa 
živu većinom od prihoda, što ih daje svjetovno sve¬ 
ćenstvo, koje se ne nalazi baš u sjajnim gospodarstve¬ 
nim prilikama. Svi ovi uzroci zajedno urodiše posljedi¬ 
com, da je u sjemeništima nastalo više ili manje latentno 
nezadovoljstvo i pomanjkanje stege. Kad se prevratne 
klice razširile po Rusiji, našle su u sjemeništama zem¬ 
ljište dobro pripravljeno za svoj razvitak, i pritoke, da 
nabujaju; to nam i odveć jasno dokazuju navedene 
činjenice. 

Da je barem školski odbor, kad su neredi popri¬ 
mili jači značaj, u suglasu sa upraviteljem znao provesti 
neke žurne reforme i tako udovoljiti najprečim željama 
učeće mladeži, povjerene njegovoj brigi! Osim pi¬ 
sanije naputaka ili administrativnih izvještaja mjere, što 
ih poduzimao, bile su policajske naravi: iztrage, izgoni, 
uapšenja, zatvaranje zavoda. Time se zlo podraživalo a 
nipošto bečilo. 

A i danas kao da se još nije našlo beka. Bile su 
ostvarene neke reforme od manje važnosti; za druge 
zamašitije izradjene su osnove. No jednostavne reforme 
sada ne mogu izliečiti ovo zlo; odveć je duboko pu¬ 
stilo korien, a navlastito imade odviše sveza s drugim 
zlima, od kojih trpi ruska crkva, da ga se ne može 
napose izliečiti. Uzpješna reforma sjemeništa podredjena 


je obćenitoj reformi ruske crkve, a to ima biti zadat¬ 
kom budućeg sabora. 

VI. Budućnost ruske crkve i pitanje unije. 

Misao i naslov ovog zadnjeg odlomka u mom 
ljetopisa nadahnu mi relativno knjiga: Budućnost 
ruske crkve od Josipa Wilbois. Izvrstna je svrha, 
što ju je imao Wilbois, da nas bolje upozna s religi- 
joznom ruskom dušom, koju da uzcienimo, pa je pod- 
puno odobravam. Medjusobno nepoznavanje crkve iztoka 
i zapada jest djelomičnim uzrokom, što su tako dugo 
odieljene; tkogod s jedne i s druge strane iznese na 
svjetlo, što je bolje u odieljenim kršćanskim crkvama, 
pripomoći će velikom djelu sjedinjenja. Uz krasnu svihu 
i namjeru piščevu nalazi se u knjigi teza, koju pisac 
razvija, a u kojoj, neka mi dozvoli gosp. Wilbois, ne 
mogu biti iste misli s njime. 

Ako sam dobro shvatio, gosp. Wilbois polazi sa 
ove osnovne misli, da tlo stvara pleme i da pleme stvaia 
vjeru ili ju barem preinačuje, da joj se prilagodi. Po 
tome bi rusko pravoslavlje bilo proizvod rada prilago- 
djivanja kršćanstvu, koje su Rusi primili u desetom 
vieku. Da je gosp. Wilbois primienio svoju tezu na 
grčki iztok ili na latinski zapad, rado bih ja uz nju 
pristao makar za dielove ovih dviju etničkih skupina, 
koje su primile kršćanstvo za njegovoga prvog pojava i 
medju kojima je kršćanstvo postepeno stvorilo svoju 
organizaciju i svoje bogoštovlje, dok je u isto doba 
razvijalo dogmatski nauk. Nu to se ne može valjano 
uztvrditi o narodima i plemenima, koja su kasno po¬ 
primila kršćanstvo, kad je bila dovršena najaktivnija 
faza njegovog administrativnog, liturgičnog pače i dogmat¬ 
skog razvoja. U ovom slučaju moglo je nastati doda¬ 
taka ili novih prilagodjivanja pogledom na bturgični 
jezik, na vjerske nabožne običaje pa i na hierarhičnu 
organizaciju, akoprem ove preinake na koncu konca 
imadu veoma relativnu važnost. 

Ova pojava ostvarila se baš na kršćanstvu ruske 
crkve; gosp. Wilbois nije ju trebao previdjeti nego u 
ovom smislu prenačiniti svoju tezu, koja je inače u 
osnovi istinita. Imao se je sjetiti, da je ruska crkva od 
grčke crkve primila svoj dogmat, svoje bogoštovlje, 
svoju liturgiju, svoju hierarhičnu i administiativnu 
organizaciju, dakle sve, što sačinja bitni životni 
elemenat jedne religije i jedne crkve. Utjecaj soci¬ 
jalnog milieu-a i plemena bio je u ovom pogledu 
vrlo neznatan, ako ne jednak ništici. Rusko dakle pra¬ 
voslavlje nije drugo nego bizantinsko pravoslavlje pre¬ 
neseno na rusko tlo bez ikake bitne preinake. Ovo ne 
smeta, da priznam, e je ruska duša, po svojo i naravi 
religijozna i mistična, utisnula neki vlastiti pečat na bi¬ 
zantinsko kršćanstvo. 

Da predjem sada na pitanje o uniji. Gosp. Wil- 

bois imao je iz svoje teze logično zaključiti, da je unija 
nemoguća i da se 0 njoj ne može ni sanjati. Ako je 
rusko pravoslavlje, kakvo nam se danas prikazuje, 
odieljeno od katolicizma i omedjašeno u svojoj osam- 
ljenosti, nastalo iz milieu-a i plemena, kako se mo¬ 
žemo nadati bilo kakvom približenju ili sjedinjenu? 
Uza sve to gosp. Wilbois tvrdi, da se unija mora pro¬ 
vesti i da će se provesti. U ovome se slažem s njime 
i gojim njegove nade, ali s tog glavnog razloga, što 
držim, da ruski razkol nije nastao iz vjerskog i moral¬ 
nog razvitka pod uplivom m i 1 i e u-a, nego iz slučajne 
i prigodne činjenice. Da je ruski narod primio kršćan¬ 
stvo ne od Bizanta nego od Rima, jasna je vjerovatnost, 
da bi sada bio u katoličkom jedinstvu, kao što su drugi 
slavenski narodi, braća njegova i rodjaci njegovi. A da 
je rusko kršćanstvo poprimilo iztočnjačko, ili tačnije 
bizantinsko obličje, koje ga i danas označuje, to je 
s toga, što je bilo uneseno iz Bizanta, a ne sa zapada 
kao na primjer kod Poljaka i Hrvata. 

Bez ikakve je sumnje, da je iza X. vieka dovršen 
rad prilagodjivanja i asimilacije. Približi li se ikada 
ruska crkva katoličkoj Crkvi, ne može se pomisliti 
ovo približenje kao plod evolucije napram zapadnom i 
latinskom kršćanstvu. Do nazad malo vremena Poljaci 
su mislili 0 ovakom načinu unije ; zaboravljaju, da je 
prošlo doba, kad se je moglo nadati, da će Poljska 
naprama Rusiji igrati onu ulogu, koju Rusija svom si¬ 
lom hoće da vrši naprama Poljskoj. 

Provede li se unija, provesti će se drugim sred¬ 
stvima i uz druge uslove. Koja su to sredstva i koji 
su to uslovi? Gosp. Wilbois, koji se u cielom jednom 
paragrafu bavi pitanjem 0 načinu unije, rješava ga po¬ 
glavito negativno; nabraja naime načine, koji su po 
njegovu mišljenju osudjeni kao bezuzpješni. Nije mo¬ 
guće, veli nam, preobraćenje jedne crkve k drugoj, 
kušali to pojedinci ili masa. Gosp. Wilbois u ovome 
pravo sudi. Još je manje moguće, a nipošto ne bi bio 
trajan oportunistički sporazum ili kompromis, u kom 
bi stranke žrtvovale uniji jedan dio svojeg vjerovanja 
i svojih dogmata. Ne odriče se čovjek jednog diela 
istine ili onoga, što on drži istinom, kao što se odriče 
jednog diela zemlje ili interesa u sklapanjima mira ili 
u trgovačkim nagodbama. Ovo je pravo, to priznajem. 

A kako će se provesti unija? Dvie su hipoteze, 
koje je gosp. Wilbois uočio; ali jednu netačno i površno, 
a drugu nesavršeno. 

Jedna od ovih jest, da se u Rusiji osnuje sla¬ 
venska ili ruska katolička crkva; ovo gosp. Wilbois 
nazivlje katolicizmom rimske pokornosti i grčkog ob¬ 
reda; nu on proriče sramotni neuzpjeh onim, po njemu 
prostodušnicima, koji umišljaju, da se ovaka osnova 
može ostvariti. Gosp. Wilbois na nešto zaboravlja kad 
ovako govori, t. j. da je ovaka osnova bila već ostva¬ 


rena u prošlosti, i još više, da je bila blizu uzpjeha. 
Ovdje govorim o uniji u Brestu koncem šestnaestog 
stoljeća, po kojoj je došlo do osnutka ruske katoličke 
crkve u zapadnoj Rusiji, crkve, koje jedan dio obstoji 
još i danas u Austriji pod imenom unijatske ili rusinske 
crkve. Istina, ovaj pokret nije uzpio barem pogledom 
na glavnu svrhu pokretača t. j. na konačno i podpuno 
približenje izmedju ruske pravoslavne crkve katoličkoj 
Crkvi. Ali za onoga, komu je poznata povjest ovog po¬ 
kreta, izvan svake je sumnje, da su uzroci neuzpjehu 
bili izključivo političke naravi. Iz politike i da osiguraju 
svoju vlast nad zapadnim pokrajinama Poljaci su svim 
sredstvima pogodovali polatinjivanju rusinske crkve. 
Isto tako iz politike i jer je mislila da će na ovaj način 
unapriediti djelo porusivanja, ruska se je vlada požurila, 
postavši gospodaricom ovih pokrajina, da uništi uniju. 
U klancu izmedju poljačkog i ruskog elementa nestalo 
je rusinske crkve na ruskom tlu. Ali nije dokazano, da 
ne će moći jednog dana uzkrsnuti, budući da su se po¬ 
litičke prilike promienile i još se više mienjaju. Ova 
unija, ako hoće da bude sposobna za život, mora da se 
okani pogrješaka i zabluda, koje su upropastile staru 
uniju. Ona valja da bude djelo ne tudjinaca, preobu¬ 
čenih u Ruse, koji su sbog toga dvostruko sumnjivi, 
nego djelo samih Rusa; a nada sve treba da se brižno 
kani svega, što bi se i prividno moglo tumačiti u smislu 
težnja za polatinjenjem, i da čuva svoj narodni značaj, 
u koliko se slaže s katoličkom mišlju. Ne može se reći, 
da se ovi uslovi, kojih je i odviše manjkalo staroj 
uniji, ne će jednom oživotvoriti te osigurati uzpjeh 
novoj uniji. Ovu hipotezu gosp Wilbois nije smio uočiti 
na površan način. 

Ostaje riešenje, koje je njemu više po volji, te ga 
razvija na dugo i široko, a da se iz ovog dugog raz¬ 
vijanja ne razabire dosta bistro okvir unijq, koju on 
predvidja. „Treba — veli — da svaka crkva ostane 
nepopustljiva i da bude unija podpuna. Razumi¬ 
jete me: absolutna nepopustljivost, t. j. barem dok- 
trinalna nepopustljivost i absolutna unija, t. j. barem 
doktrinalna unija: to je protuslovlje". I zaista je 
tako; ni isto čudo ljubavi ne bi ga moglo rie- 
šiti, kad bi ovo protuslovlje bilo realno. Ali gosp. 
Wilbois možda pretjerava, jer ne kaže, kako on shvaća 
ovu doktrinalnu nepopustljivost, što je stavlja temeljem 
uniji. Ako se pod naukom imadu razumievati sve bo¬ 
goslovne teorije, iznesene s jedne i druge strane od 
bogoslova ili od polemičara, stalno je, da bi se una- 
pried zatvorila vrata svakom pokušaju unije, kad bi se 
takva doktrinalna nepopustljivost stavila kao uvjet 
uniji. Ako bi se nasuprot ova doktrinalna nepopustljivost 
imala odnositi samo na ono, što spada na službenu 
nauku Crkve, na dogmate ustanovljene i priznate, ja 
držim, da je moguće doći do sporazumljenja. 

Nu pogledom na ovo stavit ću primjetbu, koja 
valjda nije bez vriednosti. Sve ili blizu sve doktrinalne 
razlike, koje danas postoje medju Crkvom katoličkom i 
pravoslavnom, čini se da potječu od toga, što smo 
mi katolici nakon odieljenja nastavili evoluciju ili, ako 
tko voli, jer je doktrinalni razvoj ostvaren u predjašnjinr 
vjekovima, osobito za razdoblja ekumenskih sabora. 
Naprotiv pravoslavni ne htjedoše da idu dalje putom 
dogmatičnih oznaka i odluka, a to s toga, jer stoje na 
načelu, da pitanja, koja se odnose na vjeru i na dog- 
mat, zanimaju cielu Crkvu, te ne mogu biti riešena osim 
u zajedničkom suglasju svih posebnih crkava. Nadodje 
li dakle čas, bio i koliko dalek, kad će se osbiljno po¬ 
staviti pitanje doktrinalnog sporazumljenja, i katolici i 
pravoslavni valjat će da pokažu dobru kršćansku volju. 
Pravoslavnima red će biti odreći se teorije, koju njihovi 
bogoslovi krivo drže kao neprieporno načelo, da je već 
suvišan svaki doktrinalni razvoj pod oblikom definicija 
ili novih dogmatičnih formula, i da se nema nastavljati 
djelo prvih sedam sabora. A katolici sa svoje strane 


valjat će da se ne pokažu više nepopustljivim nego li 
zahtieva dužnost, da se zajamče prava istini A odnosno 
na nove dogmate, radi kojih nas pravoslavni tuže, da 
smo ih uveli, kao papinsku nepogrješivost i neoskvr¬ 
njeno Začeće, bude li potrebito ili barem koristno, da 
ih se zajedno s njima uzme u pretres, e da se dospije 
do formule, koja bi sahranila cjelovitu istinu te u isto 
doba bila poprimljena od svih, morat ćemo umjeti na 
to pristati, jaki u uvjerenju, da će pomoć Duha Svetoga 
istini uviek osigurati pobjedu u Crkvi. Nije li se 
već dogodilo, da nove dogmatične formule, prim¬ 
ljene iz početka od jedne crkve, niesu bile priznate 
od druge nego kasnije i poslie novog zajedničkog raz- 
pravljanja o priepornim tačkama ? . . . 

Gosp. Wilbois misli, da će razdoblje rada oko 
unije biti po svoj prilici veoma dugo i da će unija od 
svakoga zahtievati ogroman napor uztrpljenja, ljubavi 
i samopriegora. Jedan razlog više, e da se sve razpo- 
ložive dobre volje bez oklievanja prihvate ovog veli¬ 
kog djela. 


„Kruh naš svakidanji daj nam danas!“ 

Egzegetska, liturgična i patristička Studija. — Piše Ivan Petar Bok D. I. 


4. Gornji po sebi više manje hipotetični razlozi 
stiču moć nedvojbenih dokaza za našu tezu, jer mo¬ 
žemo dokazati, da i same misne liturgije onih 
vremena i krajeva ističu istovetnost „kruha našega sva- 
kidanjega“ sa svetom pričesti. 

O nepobitnoj moći ovoga dokaza, barem u koliko 
se tiče shvaćanja samih crkava, koje su se služile do¬ 
tičnim liturgijama, neka sude sami čitatelji iz nekoliko 
autentičnih primjera. 

U ’mozarapskoj ili gotskoj misnoj liturgiji, 
koja je mnogo starija od 1000 godina, podvornik kod 
sv. mise prekida misnika iza svake prošnje Očenaša. 
Kod četvrte prošnje iza riječi svećenikovih: „Kruh naš 
svakidanji" podvornik odmah prihvaća: „Koji si Ti, 
Kriste" (Qui tu es, Christe) a zatim rnisnik nastavlja: 
„Daj nam danas . ..“ ’) 

No i rimska liturgija u prvom tisućljeću isto 
je tako razumjela i tumačila četvrtu prošnju Očenaša. 
Učeni Josip Alojzije Assemani izdao je sredi¬ 
nom 18. stoljeća preznamenito djelo: Codex litur- 
gicus Ecclesiae universae u 13 velikih sve¬ 
zaka, što ih je Welter g. 1902. po drugi put izdao 
kao fac-simile po anastatičkom tisku samo u 250 
primjeraka. Iz ovoga preznamenitog i kritičnog djela 
vadim ova dragocjena liturgična razlaganja četvrte 
prošnje molitve Gospodnje. 

1 Ovaj citat zahvaljujem temeljitom rukopisu oca J'. M. 
Cros-a D. J. „Histoire đe la Communion quotidienne“. 


U 1. svesku ,,de Catechumenis" Assemani u pr¬ 
voj sekciji „prikazuje obrede i molitve .. . ad Catechu- 
menum faciendum . . . e libro Sacramentorum Ecclesiae 
Romanae, a Gelasio I. Papa (f 497.), ut videtur, con- 
cinnato; a ovu je knjigu, veli dalje, učeni Antun M u- 
ratori g. 1748. izdao po gotovo tisućljetnom ko¬ 
deksu, što ga je g. 1680. kardinal Josip Marija 
Thomasius u Rimu izvukao na svjetlo" (ib. str. 1.). 
Tuđe na str. 15. čitamo u razlaganju Očenaša doslovno: 
„Kruh naš svakidanji daj nam danas! Ovdje mo¬ 
ramo razumjeti duhovno jelo. Krist bo je 
kruh naš, koji je rekao: Ja sam kruh živi, 
koji sam sišao s neba. Taj kruh zovemo 
svakidanji m, jer mi moramo vazda tako 
prositi slobodu od grijeha, te budemo 
dostojni nebeskih jela." 1 ] Drugog tumačenja 
te prošnje nema u ovom razlaganju; a lako je pogo¬ 
diti i zašto. Odmah u uvodnim riječima kod naslova 
Očenaš ističe se samo vrhunaravno dostojanstvo djece 
Božje i braće Kristove, pa i „predgovor molitve Go¬ 
spodnji." na usta gjakona razjašnjuje katekumenima, 
kako se učenici Kristovi imadu moliti posebnim nači¬ 
nom. Jamačno vjernici već pokršteni nijesu tada drugo 

*) Hic spiritalem cibum intelligere debemus. Christus 
enim panis est noster, qui dixit: Ego sum panis vivus, qui de 
coelo descendi. Quem cotidianum dicimus: quod ita nos semper 
immunitatem petere debemus peccati, ut digni simus coelestibus 
alimentis. 

što naučili o toj prošnji Očenaša nego što i sami ka- 
tekumeni. J ) 

No i u drugim krajevima rimskog patrijarhata izvan 
Italije rašireno je bilo sa rimskom liturgijom zajedno i 
ovo isto shvaćanje „kruha našega svakidanjega." Isto 
bo tumačenje Očenaša i četvrte prošnje vraća se na 
str. 65. za odabranike (ad electos), kako veli Assemani 
(str. 61.) ,,ex manuscripto Pontificali ecclesiae Picta- 
viensis (Poitiers) ab annis circiter 800 exarato.“ I opet 
(str. 81.) ,,ex manuscripto insignis ecclesiae Viennensis 
in Gallia ‘ pretpostavlja se isto tumačenje molitve Go¬ 
spodnje kao općenito poznato, te se za to navode u 
ovom i u priješnjem slučaju samo uvodne riječi sa 
dodatkom ,,i tako dalje". 

No možda su na istoku u liturgiji drukčije shva¬ 
ćali „kruh naš svakidanji"? Koliko sam mogao raza¬ 
brati iz mnogobrojnih liturgičnih spisa Assemanijevih, 
i ondje je duhovno shvaćanje prvobitno, pa tek se kas¬ 
nije javlja u istočnim liturgičnim knjigama uz du¬ 
hovni smisao takogjer tumačenje o tvarnom kruhu. 

Kao jasan primjer služi nam ovdje liturgija crkve 
jeruzalemske.'^ Još u drugoj polovici 4. stoljeća 
tumačio je sv. Ćiril jeruzalemski četvrtu prošnju 
Očenaša isključivo o sv. Euharistiji, što ju po njemu 
treba svaki dan primati, makar on ne čitao „kruh naš 
svakidanji" nego „supstancijalni". Veli bo u 5. mista- 
gogičnoj katehezi svojoj (n. 15): „Panem nostrum 
substantialem da nobis hodie. Panis iste communis 
non est substantialis. Panis vero iste, qui san- 
ct us est, substantialis est; quasi dicas ad substanti- 
am animae directus. Hic panis non in ventrem vadit 
atque in secessum eiicitur, sed in omnem tui compa- 
gem dividitur ad corporis et animae emolumentum. 
Illud autem hodie dicitur pro quotidie; sicut et Paulus 
aiebat: Quoad appellatur dies hodiernus (Hebr. 3, 13.)“ 

Osobito je vrijedno ovdje opaziti, da sveti nauči- 
telj crkveni kod tumačenja liturgične molitve i prošnje 
„Kruh naš supstancijalni 1 ' kao prstom pokazuje na 
„taj sveti kruh", što leži posvećen na oltaru i što 
ga prosimo „danas t. j. svaki dan“, da se naime nikad 
ne odijelimo od njega, nego „da on pregje u svu 
supstanciju i konstituciju našu na korist tijela i duše". 
Vidimo i to, što ćemo konstatovati i kod Origena, 
Ciprijana i drugih Otaca: Ona riječ ,danas’ ne smeta 
ni malo euharističnom tumačenju, ako imamo na umu, 
da nam treba dan as i svaki dan na novo mo¬ 
liti Boga za milost ustrajnosti u dobru, što činimo po 
ovoj 4. molbi, kako ju tumače sa sv. Ciprijanom i 
Augustinom takogjer liturgije rimska i jeruzalemska. 

‘) Oihr (I. c. 20.) priznaje, da su „do 6. stoljeća od pri¬ 
like smatrali Očenaš kao tajnu nauku (disciplina arcani), 
koja se katekumenima priopćila (iza simbola) malo prije krsta. 

A iza krsta smjeli su ga javno moliti kod euharistične žrtvene 
i pričesne liturgije kao djeca Božja i Crkve." 


Da bolje razumijemo, zašto je malo po malo na 
istoku prije nego na zapadu zastarjelo tumačenje četvrte 
molbe Očenaša o sv. pričesti, dodajmo još opomenu 
Cirilovu na koncu ove zadnje mistagogične katekeze i 
osvrt učenog Assemani-a na te riječi Ćirilove. 

Sveti Ćiril, biskup jeruzalemski, ovako svršuje tu 
svoju katehezu: „Držite se nepovredljivo ovih predaja 
i čuvajte se bez prijekora. Od pričesti nemojte se odijeliti 
niti se radi ljage grijeha lišiti (t. j. učiniti nedostojnima) 
ovih svetih i duhovnih tajna..." Ovim povodom Asse¬ 
mani (Cod. lit. V. pg. XIV.) raspravlja o pitanju, „da 
li su nekoć svi kod svečane žrtve nazočni vjernici jeru¬ 
zalemski, kojigod nijesu vršili (javne) pokore, općenito 
primali tijelo Kristovo, ili su se pak jedino oni priče- 
šćivali, koji ili nikada ne bijahu teško sagriješili (poslije 
krsta), ili odavna bijahu tako okajali grijehe svoje, te 
nijesu više bili na najnižem stepenu svetosti i savrše¬ 
nosti". — Lak i jasan čini se Assemani-u odgovor na 
na to pitanje. Po općenitom naime pravilu crkve jeru¬ 
zalemske svi vjernici, koji su mogli i morali pribivati 
kod misnog kanona i kod pričesti, morali su se s osta¬ 
lima pričešćivati tijelom Kristovim. No budući da su se 
diljem vremena, kad je ljubav hladnjela, mnogi uzdrža¬ 
vali od pričesti, počeli su na koncu (mise) blagosliv¬ 
ljati eulogije ili čestice otkinute od onoga kruha, što se 
je imao konsekrirati, ter ih na mjesto sakramenta dije¬ 
liti megju one, što ne bijahu primili sv. Euharistiju; taj 
običaj vlada i danas u Jeruzalemu i kod sirskih Jakobita, 
te se u sirskoj misi sv. Jakova nalazi „blagoslov kruha", 
što ga Assemani na str. 226. ovoga 5. sveska priopćuje. 

Sveti patrijarka carigradski Proklo (f oko 446.) 
navodi u svom kratkom traktatu ,.de traditione divinae 
Missae" 1 ) kao drugi razlog sve većem zanemarivanju 
misne liturgije i sv. pričesti na istoku dosadu mnogih 
mlitavih vjernika kod veoma duge službe Božje. Za to, 
da se i ovima oduzme svaki izgovor, veli Proklo dalje, 
sv. Bazilije Veliki i kasnije još većma sv. Ivan Zlato- 
usnik svedoše svu misnu liturgiju na kraći i zgodniji 
oblik. — Ovu sam primjetbu i ovdje uvrstio, jer kako 
rekoh u uvodu, shvaćanje 4. molbe Očenaša stoji u 
uskom savezu sa praksom dotičnog vremena obzirom 
na svakidanju sv. pričest. 

Tri stoljeća kasnije napisao je sveti patrijarka 
antiohijski Ivan Mar on Teofor (f 707.) svoje 
opširno tumačenje ,,Expositio ministerii oblationis Divi 
Jacobi Apostoli". Ovu je knjigu Assemani preveo iz 
sirskog jezika na latinski. 2 ) Prema koncu (str. 379. do 
384.) već mnogo opširnije tumači Očenaš nego sv. 
Ćiril jeruzalemski, i kao što u uvodu slavi Gospodina 
Boga ne samo kao Oca našega u vrhunaravnom smislu, 
već ujedno kao Stvoritelja i začetnika naravnoga reda, 

*) Migne P. Gr. 65.850.-2. 

-) Codex liturg. V. Missale Iiierosolymitanum. 227—397, 

tako i u četvrtoj prošnji ističe kruh tjelesni i kruh du¬ 
hovni. Prevedavši naime: ,Daj nam kruh potrebe naše 
(indigentiae nostrae) danas’ ovako veli: ,.Kao Otac 
podaj djeci hranu tjelesnu, udijeli i ono, 
što spada na dušu. Kruhom naime zove se po 
jeziku svetih knjiga svaka vrsta tjelesne hrane prema 
onoj: Evo ja ću vam daždjeti kruh s neba’; ,1 Miphi- 
boseth jegjaše kruh na stolu kraljevu kao jedan od si¬ 
nova kraljevih. Imenom kruha zove se takogjer hrana 
duše prema onoj: Ja sam kruh života; koji dogje k 
meni, ne će ogladnjeti’. No u daljnjem tumačenju riječi 
„potrebe naše — danas" Ivan Maron jedino se još 
obzire na tvarni kruh; razlaže naime, da ne tražimo 
suvišnog bogatstva i da ne budemo zabrinuti za su¬ 
trašnji dan. Vidi se dakle, da je u ovo vrijeme, kada je 
uslijed nehajstva kršćana i krivovjerstva i nastalog 
islama pobožnost na istoku ujedno sa čestom sv. pri¬ 
česti i odviše iščeznula, nestajalo takogjer sve više 
vrhunaravnog shvaćanja četvrte molbe Očenaša i tajili— 
stvenog odnosa njezina prema sv. Euharistiji. 

U najstarijoj liturgiji jeruzalemskoj sv.'Jakova 
apostola, što ju i sv. Ćiril jeruzalemski i sv. Ivan Maron 
tumače, ili svakako poznavaju, sam puk moli Očenaš, 
a prije ove zajedničke molitve misnik u posebnoj mo¬ 
litvi obraća se Gospodinu Bogu, „koji si se udostojao 
posvetiti i usavršiti darove Tebi prikazane ..; po mi¬ 
losti Krista Tvoga i po dolasku Duha Tvoga Presve¬ 
toga posveti, Gospodine, takogjer duše 
naše; tjelesa i duhove; takni se i pameti, ispitaj sa¬ 
vjesti, oduzmi od nas svaku zlu misao .. i udostoj se 
milostivo, da srčano i pouzdano . .. posvećenim usnama 
smijemo zazivati Tebe Boga Oca, koji jesi na nebesih, 
i govoriti:..." (Slijedi Očenaš, što ga moli sam puk). 

Dakle već i priješnja molitva svećenikova ili pre- 
facija Očenaša u liturgiji sv. Jakova spada na nepo¬ 
srednu pripravu k svetoj pričesti, da budu svi dionici 
posvećujućih plodova njezinih; a fortiori sama molitva 
Gospodnja, koja slijedi te je samo po nekoliko kratkih 
molitvica i obreda rastavljena od svete pričesti. 1 ) Uzrok 
glavni ovom odnosu Očenaša k sv. pričesti vidimo u 
4. prošnji. 

Još jasnije izriče se odnos Očenaša k sv. pričesti 
u liturgiji sv. Marka, što rabi u crkvi aleksandrijskoj. 2 ) 
Ovdje misnik iza konsekracije najprije sam tiho moli: 
„Bože svjetla,... učitelju čistih molitava... koji si ras¬ 
pršio tminu grijeha po dolasku jedinorogjenoga Sina 
svoga: prosvijetli takogjer sada po dolasku Presvetoga 
Duha svoga oči duše naše, da bez straha osude pri¬ 
mimo ovo besmrtno i nebesko jelo, i po¬ 
sveti nas posve dušom, tijelom i duhom, 
da ti sa svetim učenicima i apostolima 

') V. 1. c. pg. 51. 

2 ) V. 1. c. VII. Missale Alexandrinum 36, -37, 


Tvojim govorimo ovu molitvu: Očenaš, 
koji jesi na nebesih i t. d.“ 

Po tom izgovoriv misnik tiho Očenaš diže glas 
svoj i nastavlja: ,,I udostoj nas, Gospodine,... da slo¬ 
bodno, bez straha osude, čistim srcem... smijemo za¬ 
zivati Tebe... i govoriti:" A na to i puk izmoli Oče¬ 
naš. _ Dapače već kod prikazbe (oratio propositionis) 
u ovoj liturgiji svećenik zove Isusa „kruhom, koji si 
sišao s neba" (ib. pag. 17.). 

Iste misli vraćaju se u liturgiji svetoga B a z i 1 i j a 
kod trostruke molitve ad fractionem, koja je ujedno 
predgovor za molitvu Gospodnju. : ) 

Ako i euharistični smisao „kruha našega svaki- 
danjega" u ovim zadnjim liturgijama nije direktno 
istaknut, jer se ova prošnja ne tumači pobliže, to bi 
se ipak u kontekstu takovih pripravnih molitava još 
teže moglo poreći, da su ovdje iz četvrte prošnje Oče¬ 
naša isključili smisao o euharisticnom kruhu. Dapače 
analogija sa drugim liturgijama (rimskom, jeruzalem¬ 
skom, mozarapskom) samo potvrgjuje shvaćanje naše, 
da su tadanji sv. Oci i vjernici kod ove prošnje ispred 
sv. pričesti, ako ne isključivo, a to barem poglavito ili 
jednako mislili na kruh euharistični. 

Dosta jasno, mislim, možemo dokazati shvaćanje 
euharističnoga kruha kao barem uključeno u Očenašu 
iz samih molitvenih riječi jedne anafore (kanona) sv. 
Bazilija, što ju priopćuje Assemani u drugom dijelu 
istog misala aleksandrijskoga (str. 47.). Pošto se je već 
gjakon neposredno prije sv. pričesti poklonio (meta- 
noeam prostrationem fecit), te svećenik još jedanput 
izmolio generalnu apsoluciju za sve pričesnike, slijedi 
(str. 81.) uputa: „Tadasegovoricijelamolitva 
Gospodnja, te će (misnik) ovu molitvu prije pri¬ 
česti izmoliti": 

„Počelo života, Kralju vjekova, Riječi Boga Oca, 
Gospodine Bože i Spasitelju naš, Isuse Kriste, Kruše 
pravi, koji si sišao s neba, koji daješ ži¬ 
vot svima, što Te primaju, učini nas dostojnima, 
da budemo dionici svetoga tijela Tvoga i dragocjene 
krvi, da ne padnemo u osudu, te da po ovoj zajednici 
svetih tajna Tvojih postanemo jedno s Tobom na 
vi jeke .. .!“ 

I u „liturgiji sv. Oca našega Grgura 2 )" ima odmah 
ispred Očenaša znamenita molitva (nazvana Oratio alia 
fractionis), koja se direktno osvrće na Očenaš te raz- 
jašnjuje pitanje naše kao i neke druge prošnje Očenaša. 
Evo značajnih mjesta iz nje: „Blagoslovljen si Kriste, 
Bože svemogući, osloboditelju Crkve svoje, . . . 
koji si nam po nedokučljivom utjelovljenju svomu pri¬ 
pravio kruh nebeski, ovo tijelo svoje, što 
si ga postavio u sakramentu ... Posjeduj nas, 

‘) lb. pg. 66.—70. 

3 ) Ib. parte I. pg- 121.—2, 

dobri Gospodine, učini nas narodom odabranim, kra¬ 
ljevskim svećenstvom, svetim plemenom. 
... Posveti i nas, kao što si posvetio ove predlo¬ 
žene svete darove i učinio ih iz vidljivih nevidljivim tajnama 
što ih Ti jedini shvaćaš, Gospodine Bože i Spasitelju naš, 
Isuse Kriste. Ti dakle, Gospodine, po mnogom rnilo- 
srgju svomu udostojio si se udijeliti nama, da po krstu 
budemo djeca i baštinio i. Naučio si nas mi¬ 
stičnom obliku molitve, kojom da molimo 


bezgrješnog Oca Tvoga. Ti dakle ... i sada 
nas učini vrijednima, da sa posvećenom savješću 
i dobrom nakanom, k a k o se pristoji djeci... 
smijemo zazivati Boga sv. Oca tvoga, koji je na nebe¬ 
sima i govoriti— Na to puk izmoli Očenaš A sve¬ 
ćenik u slijedećoj molitvi izjavljuje: „Jer si Ti Kralj 
sviju nas, Kriste Bože, i Tebi prikazujemo svaki 
dan slavu, hvalu i poklo n“. 

(Nastavit će se.) 


Dva nekatolička 

Za onoga, koji poima misiju i položaj Krista, Sina 
Boga živoga, u svietu, niesu čudni napadaji svieta 
na papinstvo i pape. Krist je postavljen na uskrsnuće 
mnogih i u znak, kojem će se protusloviti: isti udes 
čekao je i čeka papu, ko Kristova namjestnika na zemlji. 
I što energičnije nastoji papa da bude mnogima na 
uzkrsnuće, da obnavlja sve u Kristu, to će biti većma 
izložen napadajima i protuslovljima. Nu najžalostnije pri 
svem tom jest, što ti napadaji i protuslovlja izlaze na usta i 
pero onih, koji su rodjeni u krilu Crkve, pa joj sa 
svojih razloga okrenuše ledja. Da pri tom sudjeluje 
nemir i lupanje srca, što za sobom vuče maglu na 
pamet, da pri tome dakle sudjeluje i pomutnja pojmova 
i neznanje, dade se zaključiti iz sjajnih svjedočanstva 
papinstvu i papi, što ih izdaju nekatolici, dok mirno i 
dalekogledno promatraju ovaku monarhičnu instituciju 
u Kristovoj Crkvi. 

,,Bessarione“, list, koji se zanima za nesjedinjenu 
crkvu, objelodanio je pred četiri godine takvo jedno 
svjedočanstvo iz usta velikog dostojanstvenika iztočne 
crkve. Nikojem, ekspatrijarh jeruzalemski, izrazio je pri¬ 
godom smrti Leona XIII. veliko udivljenje nad visokim 
pokojnikom. Nikodem se morao zahvaliti na stolici pa- 
trijarškoj, što je bio nepoćudan Grcima, jer da pogoduje 
Rusima u sv. zemlji. O papinstvu ovako je govorio: 
„Razboriti Grci nipošto ne žele pad i propast papinstva. 
Iz dubine srca vapijemo nebu, da odoli navali nepri¬ 
jatelja jedina nepredobiva tvrdjava kršćanstva. Kad bi 
papinstvo podleglo, istodobno bi se sve kršćanske 
konfesije utopile u bezbožtvo. Pad katolicizma značio 
bi pad pravoslavlja. Protestantizam sve se većma ko¬ 
mada, crv liberalizma pije mu snagu, a pravoslavlje se 
ciepa u razne nacijonalne crkve. Suvislu masu nalaziš 
samo u katolicizmu, a to jedinstvo zahvaljuje papinstvu. 
Dakle samo papinstvo daje kršćanstvu snagu života. 
Oni, koji žele propast papinstva, žele, da triumfiraju 
paklena vrata nad Crkvom Kristovom. Kad sam u Jeru¬ 
zalemu učio bogosloviju, čitao sam jednom u novinama, 
da je Pijo IX. pobjegao iz Rima i da je našao utocišće 


glasa o papinstvu. 

u Gaeti. Radostno sam javio tu viest jednome siedom 
monahu, mome prijatelju. Tada sam izrekao nadu, da 
ću naskoro gledati propast papinstva. Kako sam se za¬ 
čudio, kad sam opazio, da moje rieči žaloste monaha. 
»Sinko — reče mi —■ moli Boga, da papu opet od¬ 
vede u njegov grad. Moli se, da njegove muke i kušnje 
dugo ne potraju. Oblaci, što se skupljaju nad stolicom 
rimskom, i nama javljaju neizbježivu buru, muke pape 
i naše su nevolje.« “ 

Jedan anglikanski bogoslovski časopis u južnoj Africi 
pisao je u siečnju o. g. o papinstvu povodom enciklike 
„Pascendi" ovako: „Kršćanin, koji misli, ne može na laku 
ruku mimoići korak Pija X. protiv modernizma. Znamenitost 
ovog koraka uvjetovana je po položaju, što ga u kr¬ 
šćanstvu jedini papa imade." Spomenuvši Syllab i 
Encikliku nadovezuje: „Prije nego ova dva dokumenta 
iz bliza pogledamo, valja upozoriti na javnu činjenicu. 
Nijedan drugi vjerski autoritet osim autoritet pape nije 
mogao ovaj predmet obraditi na taj način. Na stolici 
sv. Petra počiva princip autoriteta, tako te nijedan sinod, 
nijedno vjersko tielo ne bi moglo o jednoj zabludi iz¬ 
reći takov sud, da bi ga u tolikom krugu primili_ 

Anglikanska crkva nije sposobna za ovakav zajednički 
postupak. Njezini nadbiskupi i biskupi ne mogu izreći 
jedinstvena suda o modernizmu_ U današnjem raz¬ 

doblju povjesti zaoštruju se protivna mnienja sve to više 
do konačnog ogorčenog boja Krista i Antikrista. Svi, 
koji Isusa Krista izkreno ljube, moraju se okupiti oko 
jedne zastave.... Tjesnogrudno neprijateljstvo protiv 
papinstva mora ustupiti pred izkrenom težnjom, da se 
nadjemo zajedno sa ogromnom obćinom, koja tako 
vjerno čuva historijski predanu vjeiu.... Mora da je 
sliep, koji ne vidi, kako silan utjecaj imade najnoviji čin 
pape na očuvanje vjere." 

Ovako na sramotu nekih „katolika" glasovi iz neka- 
toličkog tabora odaju počast papi, da papa nadnaravnom 
snagom štiti pravo kršćanstvo, po tome ujedno pravu 
slobodu i pravu prosvjetu ljudske duše. 

VJESTNIK. 


NAŠA DOMOVINA. 

Sarajevo: Presvj. gospodin biskup dr Ivan 
Šarić odputovao je 11. o mj. u službenom poslu u 
Beč, gdje je 14. o. mj. primljen u privatnu audienciju 
kod Njegovog Veličanstva cara i kralja Franje Josipa 
I. Njegovo v Veličanstvo u pitanjima svojim na presvj. 
gosp. dra Šarića vrlo se zanimalo za razvoj katoličke 
i hrvatske stvari u Bosni i Hercegovini. Premilostivom 
vladaru godilo je, kad je čuo, da je presvj. mladi 
biskup odgojen u zavodima, koje je osnovao u do¬ 
govoru sa blage uspomene Leonom XIII. Novo imeno¬ 
vani biskup vraća se 24. o. mj. u Sarajevo. 

— Proslava sv. Ivana Nepomuka. U nedjelju 
17. o. mj. liepo se obavila svečanost mučenika izpo- 
vjedne tajne u našoj prvostolnici, koja od predprošle 
godine posjeduje velike njegove relikvije kao dar sv. 
Otca Pija X. Svečanu pučku misu u 9 s. imao je preč. 
gosp. kanonik Stjepan Hadrović, a propoviedao je vlč. 
gosp. Karlo Cankar. Na rieč okrunjenog proroka i pje¬ 
snika, kako se bune narodi, kako ustaju kraljevi zemlje 
protiv Gospodina i protiv njegovog Pomazanika (Ps. 2.) 
nadovezao je propovjednik rieč o progonstvima, što ih 
Crkva trpjela i još vazda trpi; nu Gospodin vanrednim dje¬ 
lima u svojoj Crkvi ruglu ih izvrgava. Iza sv. mise razvila 
se krasna procesija sa relikvijama sv. Ivana, kojoj uz 
školsku mladež prisustvovalo množtvo pobožnih vjernika. 

— Promjene redovničkog klera u nadbiskupiji 
vrhbosanskoj. Preč. definitorij reda sv. Franje Asizkog 
u provinciji Bosne Srebrne na zadnjoj svojoj sjednici 
od 1. svibnja razporedio je dušobrižnički svoj kler uz 
odobrenje preč. nadb. ordinarijata, kako sliedi: Ban- 
brdo: župnik vlč. o. fra Andrija Buzuk. B r a j k o v i ć i: 
župnik vlč. o. fra • Ivan v Marković. Brestovsko: 
župnik vlč. o. fra Karlo Šumanović, pomoćnik vlč. o. 
fra Mijo Batinić. B režk e: župnik vlč. o. fra Jozo Andrić, 
pomoćnik vlč. o. fra Grgo Odić. B u čiči: župnik 
vlč. o. fra Anto Marković. Bugojno: župnik vlč. o. 
fra Marijan Lovrić, pomoćnici vlč. oo. fra Mijo Gujić i 
fra AntoĆuturić. Busovača: župnik vlč. o. fra Angjeo 
Franjić, pomoćnici vlč. oo. fra Marijan Miličević i fra 
Anzelmo Alaupović. Dobr etici: župnik vlč. o. fra 
Paško Dumančić. Dolac: župnik vč. o. fra Marijan Dujić. 
Doljani: župnik vlč. o. fra Anto Palinić. Do ma¬ 
lj evac: župnik vlč. o. fra Ambroz Živković. Dubica: 
župnik vlč. o. fra Martin Čović. Dubrave: župnik 
vlč. o. fra Bonaventura Oršolić, pomoćnik vlč. o. fra 
Ambroz Rajković. Foča: župnik vlč. o. fra Mirko 
Šestić. Fojnica: župnik vlč. o. fra Ivo Vujica, po¬ 
moćnici: vlč. o. fra Mato Vujica, vlč. o. fra Dominik 
Galić, vlč. o. fra Rafo Ostojić i vlč. o. fra Alojzije Cvi- 
tanović. Gračac: župnik vlč. o. fra Anto Ravlić. 
Gučagora: župnik vlč. o. fra Jako Matković, po¬ 
moćnik vlč. o. fra Anto Kolarević. Kiseljak: župnik 
vlč. o. fra Blaž Pordušić. Koraće: župnik vlč. o. r fra 
Nikola Brekalović. Kreševo: župnik vlč. o. fra Ciro 
Katavić, pomoćnici: vlč. oo. fra Mirko Mačuga i^ Vin- 
cencije Vernazza. 0 s o v a: župnik vlč. o. fra Stiepo 


Momčinović. Ovčarevo: župnik vlč. o. fra Jako Jurić. 
Plehan: župnik vlč. o. fra Anto Stanić, pomoćnici 
vlč. oo.: fra Stiepo Barišić i fra Ivo Gjogašević. P o d- 
h u m: župnik vlč. o. fra Daniel dr. Ban, pomoćnik vlč. 
o. fra Stiepo Barišić ml. Po d mila č je: župnik vlč. 
o. fra Jaroslav Jaranović. Potočani: župnik vlč. o. 
fra Marijan Marjć. Ponievo (Novi Seher): župnik 
vič. o. fra Rafo Čondrić. Ra ma: župnik vlč. o. fra 
Jeronim Pavelić, pomoćnik vlč. o. fra Bonaventura Ivan- 
dić. Gornji Vakuf: župnik vlč. o. fra Kazimir Groz¬ 
dić, pomoćnik fra Vincencij Lalić. S u h o p o 1 j e : žup¬ 
nik vlč. o. fra Franjo Ćurić. Sutjeska: župnik vlč. 
o. fra Rafo Babić, pomoćnici vlč. oo. fra Jozo Vukić, 
fra Dominik Batvić, fra Franjo Žuljić, fra Teofil Zrakić. 
Svilaj: župnik vlč. o. fra Anto Cagelj. Sivša: žup¬ 
nik vlč. o. fra Anto Juriljević. Špionica: župnik vlč. 
o. fra Tomo Maršić. Tremošnica: župnik vlč. o. 
fra Florijan Nadarević. D. Tuzla: župnik vlč. o. fra 
Arkangjeo Brković, pomoćnik vlč. o. fra Milivoj Mija- 
tović. Tišina: vlč. o. fra Martin Vučković. T olisa: 
župnik vlč. o. fra Grgo Došen, pomoćnici: vlč. oo. fra' 
Franjo Nikolić, fra Zvonimir Mikić, fra Jozo Božanović. 
Ulice: župnik vlč. o. fra Augustin Pejčinović. Vareš: 
župnik vlč. o. fra Pero Ikić, pomoćnik vlč. o. fra Anto 
Andrić. Vijaka: župnik vlć. o. fra Firmo Andrić. Vi- 
tez: župnik vlč. o. fra Jako Selak, pomoćnik vic. o. 
fra jozo Vukadin. Zenica: župnik vlč. o. fra Rudolfo 
jablanović, pomoćnik vlč. o. fra Ladislav Fišić. Zovik: 
župnik vlč. o. fra Angjeo Ikić. Žeravac: župnik vlč. 
o. fra Anto Tolić. 

— f Tomo Lempl D. J. Austro-ugarska provin¬ 
cija isusovačka izgubila je smrću vlč. O. Tome Lempla 
jednoga od najstarijih svojih članova. Zamienio je ovaj 
sviet boljim i vječnim u Koruškoj u sv. Andriji na 
drugi dan Uzkrsa 20. ožujka o. g. u sedamdeset i drugoj 
godini života. Kao svjetovni svećenik bio je katehet na 
gimnaziji u Mariboru; za tim stupi u red Družbe Isusove. 
Više je godina djelovao u Travniku kao nadstojnik, du¬ 
hovnik i profesor vjeronauke. Njegovi gojenci i učenici rado 
i ugodno se spominju njegove dobrote, razboritosti i te¬ 
meljitog predavanja. Uz to se je javljao perom po njemač¬ 
kim bogoslovnim časopisima. Dugo je proučavao po- 
božnost o Presv. Srcu Isusovu; plod toga proučavanja 
ostao je neotiskan. Preporučamo mu plemenitu dušu u 
pobožne molitve. R. i. p.l 

Vlč. gosp. Stjepan Ezgeta, upravitelj župe u 
Bos. Brodu, položio je pred nadbisk. izpitnim povje¬ 
renstvom u Sarajevskoj bogosloviji dne 14. i 15. o. mj. 
župnički izpit iz obadvie skupine. 

— Družtvo sv. Vinka „Po tom će svi poznati, 
da ste moji učenici, ako se budete ljubili niedju so- 
bom.“ (Iv. 13, 35.) Kršćanstvo je od svoje kolievke 
nastojalo, da izkazuje spram bližnjega ljubav što iz- 
kreniju i što djelotvorniju. Osobiti predmet ljubavi bili 
su za kršćane siromasi. Duh Sveti, koji svoju Crkvu 
uči i vodi, podiže u razna vremena u krilu Crkve svoje 
velikane, da budu živi dokaz, kako je Crkva doista 




djelo božansko. Siromašni svećenik, sv. Vinko Paulski, 
jedan je od najdivnijih primjera ove vrsti kroz svih 
devetnaest vjekova kršćanskih. Kako je svom dušom 
ljubio siromašnoga Krista, tako je u srcu nosio biedu 
siromašne braće Kristove. Svjedoči to red mužki i 
ženski, koji sv. Vinka nazivlju otcem i utemeljiteljem 
svojim. 

Pod imenom sv. Vinka osnova se godine 1833. 
u Parizu maleno družtvance, koje da radi medju obič¬ 
nim kršćanima u duhu sv. Vinka. Družtvo, zvano i 
konferencija, brzo se razgranilo. Godine 1888. predao 
je predsjednik vrhovnoga vieća papi Leonu XIII. album, 
u kojem su zabilježene bile sve konferencije na svietu, 
njih preko 4200 sa 83.000 članova. 

Presvj. gosp. Nadbiskup upravio je svoj apo¬ 
stolski pogled u zadnje doba osobito na socijalne po¬ 
trebe naše, kako se vidi iz korizmenih okružnica na 
svećenstvo i puk. Iz sve duše želi, da se ljubav kršćan¬ 
ska u nadbiskupiji njeguje osobito po Družtvu sv. 
Vinka, pa s toga je „Vrhbosna" već i doniela družtveni 
pravilnik. 

Sa radošću javljamo, da je nastojanjem vlč. gosp. 
župnika Andrije Predmerskog u Sarajevu družtvo 
sv. Vinka već zasnovano. Prva konferencija bila je u 
nadbiskupskom bogoslovnom sjemeništu na 10. svibnja 
o. g., a držala se po pravilniku. Iza molitve u čast 
Duhu Svetomu čitalo se za početak iz „Spomena na 
petdeset-godišnjicu družtva sv. Vinka Paulskoga u Za¬ 
grebu". Predsjednik, gosp. župnik, tumačio je iza toga 
cilj družtva. Da se družtvo uzmogne uzpješnije baviti 
djelotvornom ljubavlju kršćanskom, podielilo se medju 
prisutne cio grad, da sakupljaju članove i razvide 
našu sirotinju, kojoj će se pomoć davati u naravi, a 
iznimno u novcu. Družtvo broji do 60 članova, od ko¬ 
jih većina plaća redovitu mjesečnu članarinu; uz to se 
iza konferencije sabire milostinja od prisutnih, koju 
svaki sam stavlja u škrinjicu, tako te se zna, koliko je 
dao. Presvj. gosp. Nadbiskup, poznati apostol kršćanske 
ljubavi odmah je pristupio družtvu kao dobrotvor sa 
500 K. — Kao dobrotvor sa 500 K prijavio se i gosp. 
dr Ivan Dujmušić. 

Preporučamo hrvatskim svećenicima plemenito ovo 
družtvo. Ono njeguje nabožnost medju samim čla¬ 
novima, potiče na nabožnost svoju sirotinju, a pritiče 
joj u pomoć i milostivom rukom. Napose upozorujemo 
naš kler na ovaj način tjelesnog i duhovnog milosrdja. 
Za početak dobro će doći gore rečeni ,,Spomen“, koji 
se može dobiti kod samog družtva u Zagrebu. 
(Samostan Milosrdnica). 

Bos. Brod. Župska crkva u čast sv. Ilije proroka 
i zaštitnika Bosne, koju je uz mnogo pregaranja prošle 
godine počeo da zidje vlč. gosp. Stjepan Ezgeta, upra¬ 
vitelj župe, već je pod krovom. Marljivo se radi, da 
uzmogne već ove godine na Ilin-dan biti posvećena. 
Već sada čini ugodan utisak na svakoga, koji preko 
Broda ulazu u naše krajeve. 

Zagreb: „Pijevo družtvo“. Socijalni tečaj. Ne- 
sredjeni odnosi izmedju kraljevina Hrvatske i Slavonije 
s jedne strane i kraljevine Ugarske s druge strane ra- 
djaju zlim posljedicama i za crkvu. Dvie biskupije u 
hrvatskoj crkvenoj pokrajini željno čekaju svoje nad- 
pastire. Sveučiiištna mladež, što se iz Zagreba odselila 


na druge univerzitete, lako da se vrati još jače za- 
dahnuta indiferentizmom i liberalizmom. 

Nu dvie su pojave, koje uza sve to razgaljuju za¬ 
brinutu dušu: raste i cvate „Pijevo družtvo", budi 
se mar za rad na socijalnom polju a po načelima 
kršćanstva. Danomice javljaju se utemeljitelji i članovi 
„Pijevom družtvu", tako te je opravdane nade, da će 
ovo družtvo jednom snažno podupirati katoličku štampu 
u Hrvatskoj. Kad bi se još kristalizovali pokrajinski 
odbori, koji su u intenciji našega družtva, i bolje bi 
raslo i cvalo družtvo. Nakon socijalnog tečaja u Djakovu 
dohrliše naša braća Slovenci u hrvatsku priestolnicu, da 
i tu iznesu prokušana svoja načela u radu na kršćansko- 
socijalnom polju. Tečaj je trajao tri dana: od 24. do 26. 
travnja. Predavanja se držala u dvorani družtva „Vienac" 
u nadb. sjemeništu. Uz dra Rudolfa Horvata, 
koji je sa historijskog gledišta zavijao seljačko pitanje; 
uz dra Frana Milobara, koji je govorio o te¬ 
meljnim načelima nacijonalne ekonomije; uz vlč. gosp. 
Vilka Anderlića, koji je prikazivao socijalizam, i 
uz drajandu, koji je naglasivao potrebu zadrugarstva 
krasno su razpravljali poznati slovenski radenici u 
kršćanskom socijalizmu dr. Janez Krek o seljačkom 
i radničkom pitanju i dr. Eugen Lampe o raznim 
organizacijama. Misli izvadjene iz realnog života i krasni 
praktični predloži o organizovanju radnika, Raiffeisenoviii 
zadruga, obrtnika i njihovih pomoćnika, djačtva, žena 
i katoličkih novina — a na ove organizacije smjerao je 
cio tečaj — ne će po katoličku i hrvatsku stvar ostati 
bez ploda. Padali su na mlado, kršćansko i rodoljubivo 
srce. Francusko svećenstvo jest jedno od najboljeg, nu 
zaboravljalo, ,da svećenik ne smije ostati u sakristiji, 
jer njega zapada odlično mjesto i u javnosti. Ako je ta 
zaborav bila kobna po Francusku, po druge je osbiljna 
škola. Izlio Bog obilnu kišicu na zasedjeno tlo mladih 
srdaca. 

DANSKA. 

Katolički preporod. ,,Le bien public de 
G a n d“ javlja veselih viesti iz Danske pod naslovom 
„Katolički preporod u Danskoj". Dugo tlačeni katoli¬ 
cizam u Danskoj mogao je istom iza mnogo viekova' 
odahnuti i preporoditi se pod tolerantnijim zakono¬ 
davstvom. Dosta je bilo, te sinu prvi traci slobode, da 
se na novo pojave i procvatu u ovoj zemlji zakopane i 
katolicizmom prožete klice. 

Povoljne uzpjehe utvrdjuje i širi apostolski rad, 
tako te će katolički preporod Danske utješiti našu majku 
svetu Crkvu u današnjoj njezinoj ostavljenosti, stisci i 
progonstvima. 0. Piou pruža nam o toj stvari vrlo za¬ 
nimljivih i utješnih potankosti. Svake godine, veli on, 
imademo na stotine obraćenja iz protestantizma; taj 
nam pokret, čini se, pruža dovoljno jamstva, da će ovako 
i nadalje potrajati. 

Kako je nastao ovaj proljetni procvat, koji je na¬ 
pokon zahvatio ovu zemlju, neplodnu i ledenu kroz to¬ 
liko vjekova? .. . 

Ponajprije valja iztaknuti aktivni i pronicavi utje¬ 
caj ljubavi kršćanske. Naše se redovnice u Danskoj 
posvetile službi u bolnicama, posjećivanju bolestnika, 
njegi staraca i siročadi, obuki i odgoju djece. 

Tako su brzo osvojile štovanje i simpatije Da¬ 
naca. Puk se je divio gledajući, gdje se redovnice uz 

onako ubožan i tvrd život okretno i odvažno laćaju 
najtežih poslova. Puk je ćutio, kako u njemu slabe, da¬ 
pače izčezavaju zastarjele predrazsude protiv vjere, koja 
radja takovim krjepostima. Na taj način bila je lju¬ 
bav predtečom Evandjelja. Djelatni katolicizam bio je 
u Danskoj predteča dogmatskog katolicizma. I ovaj put 
su se obistinile duboke rieči 0. Lacordaire-a: „još bolje 
nego Bossuet dokazuje sv. Vinko Paulski .božanstvenost 
vjere, koja je rodila i jednoga i drugoga." 

Često se na vrlo značajan način očituju simpatije 
puka prema našim dobrim redovnicama. Mnogo se 
odličnih obitelji protestantskih utječe njihovoj njezi. U 
Odensee-u ima odbor protestantskih dama, koje su sa 
velikim uzpjehom organizovale dobrotvorni bazar za 
proširenje katoličke bolnice. U Eibyergu (Jutland) gradsko 
vieće izravno se obratilo na apostolskog vikara u Ko¬ 
penhagenu sa zamolbom, neka u bolnici, koju će po¬ 
dignuti i urediti, smiju sestre dvoriti bolestnike; a valja 
znati, da je u ovom gradu većina luteranska i da uz 
to ima dobar broj socijalista. Istu blagonaklonost po¬ 
kazuju i javne oblasti. 

Tako su prošle godine vlada i parlamenat dozvo¬ 
lili redovnicama, što dvore bolestnike, bezplatnu vožnju 
u drugom razredu po svim prugama danskih željeznica, 
i bezplatnu vožnju u prvom razredu na parobrodima. 
Slične povlastice dalo im je i tramwaysko družtvo u 
Kopenhagenu. 

Kako vidite, moderna Danska pokazuje osjećaje 
dobrohotnosti i pravičnosti prema katolicizmu, prema 
kleru i redovničkim zadrugama; jakobinci središnje 
Europe mogli bi se — u dobar čas po se ugledati u 
Dansku. Dok iz Francuzke izgone sestre, Danska ih 
zove i zahvalno im priznaje njihove usluge. 

Drugi vrlo važan elemenat uzpjeha katoličke stvari 
u Danskoj jest čar i privlačivost našeg bogoslužja. 
Sama se od sebe nameće prispodoba izmedju ledene 
praznine protestantskih hramova i naših crkava : tako 
se razlikuje prazna kuća od nastanjene. Oltar, križ, 
svetohranište, vječno svjetlo, koje naznačuje vječnost 
molitve, kipovi Blažene Djevice i svetaca, slikani pro- 
, zori . . ., sve u našim crkvama sbori i duši i očima. 
Što da kažemo još o utisku, koji proizvode obredi 
svečane mise ili kojeg drugog važnijeg crkvenog čina ? 
Mnogi se siromasi zapitaju: „Nije li ovo kuća Božja?“. 

Neke pojedinosti, što ih navodi 0. Piou upućuju 
nas, da prosudimo, kako intenzivno naši vjerski obredi 
privlače Dance. Kod svakoga bogoslužja nalazi se ve¬ 
lik broj protestanata, pobožnih i sabranih. Blagdanima 
crkve su dubkom pune; počele su se već držati konfe¬ 
rencije i govori upravo za našu odieljenu braću; ove 
konferencije vrlo su dobro posjećene. 

Spas duša i vjerska budućnost Danske iziskuju, 
da se ovaj pokret podupire i po mogućnosti, da mu se 
osiguraju potrebita materijalna sredstva. 

To su danski vjerovjestnici, otci Redeniptoristi, 
vrlo dobro shvatili. S toga su sa odobrenjem Svete 
Stolice poduzeli u Odensee-u gradnju narodnoga sve¬ 
tišta, posvećena patronu danskog naroda, svetomu Ka- 
nutu, kralju i mučeniku. Polaganje i blagoslov temelj¬ 
noga kamena obavilo se u listopadu 1905. O tome nas 
izvješćuje O. Piou: „To je bio dan slave za cieli grad, 
za protestante kao i za katolike. Gradsko zastupstvo, 
u cielosti protestansko, službeno nam se zahvalilo na 

Qdgovorni urednik dr. Ivan Dujmušić, 


poljepšanju, koje ćemo pribaviti gradu. Sve vlasti i svi 
notabiliteti u Odensee-u pribivali su obredu, te su die- 
lili radost naših istovjeraca. Od onda pučanstvo sa 
zanimanjem prati napredak gradnje. Ima nade, da će 
se crkva moći posvetiti 15. listopada 1908.“ 

PROSVJETA. 

Trnski, Spomen na književnu 70-godišnjicu. Napisao 
Josip Milaković. Sarajevo 1907. A. Kajon. 

Neka mila sjeta prihvati se duše, kad se sjeti starih vre¬ 
mena, recimo ilirskog doba, kako u političkom tako i u lite¬ 
rarnom njegovom radu. Iz njeg odiše duh nesebičnosti i dubokog 
čeznuća za velikim ciljevima. Ostao je iz onih dana još jedini 
Trnski, da nas spomene onih ideala... 

Ciela poezija Trnskoga ima patriotičan smjer. Ta vjer¬ 
nost u njegovom značaju, to konstantno oduševljenje za do¬ 
maju više udivljuje nego li same pjesme. Trnski slaže prigod- 
nice, pjeva našim velikanima, trga cvietove iz tudjih bašča i 
presadjuje ih u našu — samo da koristi rodu svome. Ljubavne 
pjesme sklada iz patriotičnih svrha (str. 11). Bavi se on i cr¬ 
kvenom pjesmom, prevadja i popravlja, što nije dotjerano. 
„Meni nije do kakve slave," veli on (str. 25), „već do pravog 
razumievanja crkvenih pjesama, dakle do vjerskog napredka, 
a ne marim, ako i zataje ime prevadjača." Ove liepe rieči sje¬ 
ćaju nas velikih pjesnika iz srednjeg vieka, kojima isto tako ne 
bješe do slave i već davno zaboravismo njihova imena, a nji¬ 
hove pjesme — većinom sačuvane po crkvenim knjigama — često 
su remek-djela. 

Zašto se ne bi „Savremenik" sa vlastnikom, Družtvom hrv. 
književnika, u ovom patriotskom i religijoznom pogledu ugledao 
u Trnskoga, kad ga slavno Družtvo izabralo bilo za predsjednika 
i kasnije za prvog počastnog predsjednika ? 

Milaković nam crta ponajviše Trnskog-pjesnika; no 
taknuo se je i njegovog života te iznosi pred nas i zanimljivih 
koneksija Trnskoga s velikanima naše nedavne prošlosti. Mala 
je brošura spomen na književnu 70-godišnjicu. Uza sve to 
mogao je pisac jasnim konturama odrediti svjetlo i sjenu, dobre 
i manje dobre strane u poeziji svečarevoj. Nemamo mi još 
prave povjesti hrv. književnosti; valja ju pripraviti monografi¬ 
jama, ali dubokim i nepristranim. Da je Milaković dublje i iz- 
razitije crtao, ne bi Trnski ništa izgubio, spis bi puno dobio, 
piscu bismo bili zahvalniji. 

Pisac nam prikazuje Trnskog kao oduševljenog zagovor¬ 
nika sloge Srba i Hrvata. Proti samoj ideji nemamo ništa, ako 
ne to, što ju još nitko nije pokušao provesti bez gubitka sa 
hrvatske strane. Drugo je, što ovdje zaustavlja. Trnski nam 
htio reći, kako je luda nesloga medju braćom, pa nam to do¬ 
kazuje iz neznatne vjerske razlike medju Srbima i Hrvatima 
veleć: 

Razlika čudna, sićušne vrsti, 

Ivo se križa, Jovo se krsti. 

Prevario se pjesnik, a Milaković je valjda mogao sgodniji 
citat naći. Da se Ivo križa a Jovo krsti, to je lih obredna raz¬ 
lika. N. pr. Jovan Hranilović se krsti, a Ivan Trnski se križa, 
premda su iste vjere, samo što je jedan unijat, a drugi latin¬ 
skog obreda. Prave se pako vjerske razlike medju katolicima 
i rišćanima ne dadu preći — poskočnim verzom. 

U brošuri čitamo na str. 25. Šiler; na priješnjoj strani 
Šekspir, a ipak ima na istoj strani i Schiller i Goethe i Mic- 
kievvicz; budimo dosljedni, pa makar pisali i — Gete ... 

Koristno bi bilo, kad bi se brošura medju hrv. mladeži 
proširila, ne bi li s njom zašlo u mladež i geslo Trnskoga: 
„Liepo je reći: Sve za domovinu! ali je još ljepše činiti" 
(str. 35.). 


Izdaje Kaptol Vrhbosanski. 


Tiskara Vogler i drugovi u Sarajevu. 

Čuješ, kako grme promukloga grla: 

— „Raspnite ih na krst, kockajte im halje!“ 
Kako sudba crna pomamna i hrla 
Pandžom srce trga sve dublje i dalje. 

Pa joj nikad dosta naše krvi vrele, 

Našeg krupnog znoja, sirotinje naše, 

Nego oči gladne smrti se vesele 
I napršče sitno u bešici plaše. 

Tako idu dani i godine spore. 

Zima ledom steže, suncem ljeto mori, 

Doline nam plaču i goletne gore, 

Plače glavnja crna, što uz kotlić gori, 

Samo duša naša kamena i tvrda, 

Prokušana vatrom nevolja i jada, 

Pase nove nade kroz vrlet i brda 
I gleda, gdje stado izmoreno pada, 

Da mu vrelo nagje, gdje se snaga novi 
I gdje plamen plamti krila herubovih. 

A Tebi je nebo štap u ruke dalo, : 

Da nam vodiš nade kroz buru i more 
Vrelu i životu, ne bi P olakšalo, 

Ne bi li se žedne otkinule more 
Sa srca i duše. 

' Slatka proljet diše 
Mirisom i svjetlom, život, uskrsnuće.... 

0 grančici masnoj krupan cvat se njiŠe, 
Suncu se veseleć da zatitra vruće. 

Ima zdravih klica, osulo se cvatom 
Mnogo snažno drvo, polje i livade: 

Ti ih samo zlati duše svoje zlatom, 


Zagrijaj ih vatrom svoje grudi mlade. 
Ljubavi im treba: iz nje život vrije 

I grobni ugljenčić krv i snagu prima; 

Ona po kamenu sočno bilje sije, 

Spaja u vez tvrdi mrtve sa živima. 

Pa kad dogju noći oblačne i crne, 

Krvca kad propišti, nejačad zacvile; 

II kad nesigurna noga s puta svrne, 

Zoru i toplinu tmine kad zakrile: 

Samo mekom zrakom ljubavi i krvi 
Širi carstvo mira s beskrvna oltara; 
Odabranik neba treba da je prvi 

Gdje se milost dijeli, prašta i pregara! — 

Ne čeka te sanak ugodni ni slatki. 

Mjesto, gdje si sio, sve se krvlju puši 
Preteča Ti časnih, što su život kratki 
Kupali u znoju. 

Ispaćenoj duši 

Ne plaši se trnja. Nevolja nas rodi, 
Othrani i diže na noge i snagu. — 

Razvij bajrak čisti, hitro kolo vodi 
Po otaca naših sigurnome tragu. 

Znadeš, da smo vazda lučonoše bili 
Boreći se s djecom memljivoga mraka; 

Da smo oblakinji ugagjali vili 
U ciliku žica, grlu djevojaka. 

Pa gdje bude umnog napretka i rada, 

Gdje se svjetlo sjaje, gdje se pravda piše, 
Gdje se bistro oko bistrom danu nada; 

S Tobom ćemo skupa, — e pa kud ćeš više! 

PIVS PP. X. 

Dilecte fili salutem et Apostolicam benedictionem. 
Apostolatus officium, meritis licet imparibus, Nobis 
ab alto commissum, quo ecclesiarum omnium regimini 
divina providentia praesidemus, utiliter exequi adiuvante 
Domino cupientes, solliciti corde reddimur et sollertes, 
ut quum de ecclesiarum regiminibus agitur committendis, 
tales eis in pastores praeficere studeamus, qui populum 
suae curae traditum, sciant non tantum doctrina verbi, 
sed etiam exemplo boni operis informare, commissasque 
šibi ecclesias in statu pacifico et tranquillo velint et va- 
leant auctore Domino salubriter regere et feliciter gu- 
bernare. Dudum siquidem provisiones ecclesiarum va- 
cantium et vacaturarum ordinationi et dispositioni Nostrae 
reservavimus, decernentes ex tune irritum et inane si 
secus super his a quoquam quavis auctoritate scienter vel 
ignoranter contigerit attentari. Cum vero titularis Ecclesia 
Episcopalis Caesaropolitana sub Archiepiscopo Philip- 
pensi per obitum Stephani Porro ultimi illius Antistitis 
extra Romanam Curiam defuneti Pastoris solatio desti- 
tuta sit: Nos ad ipsius provisionem, in qua nemo praeter 
Nqs se potest poteritve immiscere reservatione et de- 
creto supradictis obsistentibus, paterno studio intenden- 
tes, ad te, dilecte fili, fidem Catholicam expresse profes- 
sum, in sacra theologia Doctorem, omniaque requisita 
habentem, qui eximiis animi ingeniique dotibus com- 
mendaris, oculos mentis Nostrae convertimus. Quare 
te a quibusvis ecclesiasticis sententiis, censuris et poenis, 
si quas forte incurreris, huius tantum rei gratia absol- 
ventes et absolutum fore censentes, eandem titularem 
Ecclesiam Caesaropolitanam de persona tua Nobis, ob 
tuorum praestantiam meritorum accepta, per praesentes 
Apostolica Nostra auctoritate providemus, teque illi in 
Episcopum praeficimus et Pastorem, curam, regimen et 
administrationem ipsius ecclesiae tam in spiritualibus 
quam in temporalibus tibi plenarie committendo, certa 
spe freti te omnia ad maiorem Dei gloriam animarumque 
salutem esse expleturum. Tibi vero indulgemus, ut do- 
nec dicta ecclesia inter mere titulares adnumeretur, ad 
illam accedere et apud eam personaliter residere minime 
tenearis. Praeterea cum Venerabilis Frater Josephus 
Stadler Archiepiscopus Vrhbosnensis ad pontificalia cae- 
teraque pastoralia munia de suo lubito et consensu illa 
in Civitate ac Dioecesi salubrius et fruetuosius in Do¬ 
mino obeunda alterius ope indigeat, te in ipsius Anti¬ 
stitis Auxiliarem eadem auctoritate praesentium vi de- 
putamus cum omnibus et singulis ad hoc necessariis 
et opportunis facultatibus. Volumus ut Canonicatum re- 
tineas, quo in Metropolitana Vrhbosnensi Ecclesia potiris 
ad dignitatis Episcopalis decorem commodius tuendum. 
Ceterum facultatem tibi eadem Aplica Nostra auctoritate 


PIJO PAPA X. 

Ljubljeni sine, pozdrav i apostolski blagoslov. Že¬ 
leći uz pomoć Gospodnju koristno vršiti uz nedorasle 
naše zasluge odozgor nam povjerenu službu apostolstva, 
kojim po Promislu Božjem stojimo na čelu uprave 
svih crkava, gojimo u srcu brigu i skrb, da bismo, 
gdje se radi o podjeljivanju uprave crkava, nastojali 
postaviti im na čelo za pastire takove muževe, koji 
znadu uputiti, brizi svojoj predani puk ne samo naukom 
rieči nego i primjerom dobroga djela, i koji hoće te 
mogu miiošću Gospodnjom spasonosno vladati i sretno 
upravljati povjerenim sebi crkvama u mirnom i spo¬ 
kojnom stanju. Odavna naime pridržali smo odredbi i 
odluci Našoj popunjenje crkava za sad i u napredak iz- 
pražnjenih, naredjujući od onda, da ne valja i da je 
ništetno, što bi tko god u ovom obziru drugčije kojim 
god ugledom možda pokušao u znanju ili neznanju. 

Budući pako da je titulama crkva biskupska ce- 
zaropolitanska pod nadbiskupom filipskim lišena utjehe 
pastira po smrti Stjepana Porro, zadnjeg biskupa svoga, 
što je umro izvan kurije rimske: Mi za popunjenje 
njezino, u što se nitko osim nas ne može niti će moći 
umiešati, jer se tomu protive pridržaj i dekret gore 
spomenuti, prema otčinskoj brizi i namjeri svojoj obra¬ 
tili smo pogled duše svoje na tebe, ljubljeni sine. Ti 
si izriekom položio vjeroizpoviest katoličku, stekao si 
doktorat u svetom bogoslovlju, te imaš sva nuždna 
svojstva; preporučuju te izvrstni darovi srca i duha. 
Odrješujući te dakle i držeći te u napredak odriešenim 
jedino radi toga od kojih god crkvenih presuda, cenzura 
i kazni, ako bi im valjda podpao bio, obskrbljujemo po 
ovom (pismu) apostolskim ugledom svojim istu titu- 
larnu crkvu cezaropolitansku osobom tvojom, koja nam 
je draga radi vrline zasluga tvojih, i stavljamo joj na 
čelo tebe kao biskupa i pastira, povjeravajući tebi sasvim 
vladu i upravu same crkve kako u duhovnom tako i 
u vremenitom pogledu, uzdajući se sigurnom nadom, 
da ćeš sve izvršiti na veću slavu Božju i na spas duša. 
Dok se pako spomenuta crkva broji samo medju titu- 
larne, dopuštamo ti, da ne budeš nikako dužan onamo 
otići i lično ondje stolovati. 

Osim toga, budući da častni brat Josip Stadler, 
nadbiskup vrhbosanski, po želji i privolji svojoj treba 
i drugoga, da uzmogne spasonosnije i uspješnije u Go¬ 
spodinu vršiti pontifikalne i ostale pastirske službe u 
onom gradu i diecezi, istim ugledom po krjeposti ovoga 
(pisma) odredjujemo tebe kao biskupa pomoćnika sa¬ 
moga nadpastira podjelujući sve i pojedine vlasti za to 
potrebne i zgodne. Hoćemo da zadržiš kanonikat, što 
ga posjeduješ u metropolitskoj crkvi vrhbosanskoj, da 
lakše uzmogneš čuvati diku biskupske časti. 

Dr Ivan Šarić po moćni biskup vrhbosanski. 


facimus, ut a quocumque quem malueris Catholico Anti- 
stite gratiam et communionem Sedis Apostolicae ha- 
bente accitis atque in hoc illi assistentibus duobus pres- 
byteris in ecclesiastica dignitate vel officio constitutis 
simili gratia et communione fruentibus, quatenus duo 
desint Episcopi, qui comode voćari queant illis in par- 
tibus Consecrationis munus recipere possis: eidemque 
Antistiti ut receptis a te fidei professione iuxta articulos 
a S. Sede propositos, et Nostro ac Romanae Ecclesiae 
nomine fidelitatis debitae solito iuramento praefatum 
tibi munus impenđere queat. Praecipimus vero ut nisi 
receptis a te prius fidei professione et iuramento huius- 
modi praedictum Consecrationis munus tibi conferre 
tuque illud suscipere praesumpseritis tam idem antistes 
quam tu et a Pontificalis officii exercitio et a regimine 
et administratione ecclesiarum vestrarum suspensi sitis 
eo ipso. Haec demum concedimus salvis iuribus Ca- 
merae Nostrae Aplicae et non obstantibus Constitutionibus 
et Sanctionibus Apostolicis, ceterisque omnibus etiam 
speciali ac individua mentione ac derogatione dignis in 
contrarium facientibus quibuscumque. 

Datum Romae apud S. Petrum sub annulo Pisca- 
toris die XXVH Aprilis MCMVIII Pontificatus Nostri 

R. CARD. MERRY DEL VAL 

Dilecto filio 
Joanni Šarić 

Presbytero Dioecesis Vrhbosnensis. 


Anno quinto. 



U ostalom dopuštamo ti istom apostolskim ugle¬ 
dom našim, da možeš primiti čin posvete u onim kra¬ 
jevima po kojem god od tebe za to izabranom katolič¬ 
kom biskupu, koji živi u milosti i zajednici apostolske 
Stolice, prizivajući u tu svrhu kao asistente dva sveće¬ 
nika, što uživaju crkvenu čast i službu i sličnu milost 
i zajednicu (našu), u slučaju, da ne bilo dvojice bis¬ 
kupa, koji bi se mogli zgodno pozvati. Istom nadpastiru 
popuštamo, da ti može podieliti gore spomenuti čin, 
primivši od tebe izpoviest vjere prema člancima predlože 
po svetoj Stolici i običnu prisegu dužne vjernosti u 
ime Naše i rimske Crkve. 

Ako biste se pak usudili on podieliti a ti primiti 
gore rečeni čin posvete prije nego li on primi od tebe 
takovu izpoviest vjere i prisegu u tom slučaju zapovie- 
damo, da budete tim samim isti nadpastir kao i ti, 
suspendirani i od izvršivanja pontifikalne službe i od 
uprave i administracije vaših crkava. 

Ovo dopuštamo napokon bez uštrba prava Naše 
apostolske komore, i neka ne smetaju koje god protivne 
konstitucije i sankcije apostolske, i sve drugo, makar 
vriedno bilo, da se posebno i napose spomene i ukine. 

. Dano u Rimu kod sv. Petra, pod prstenom Ribara 
dne 27. travnja godine 1908., pete pontifikata Našega. 


(Pečat pape Pija 

DS IVAN SARIC 

POMOĆNI BISKUP VRHBOSANSKI. 


Nijedan hrvatski biskupski grad ne pamti, da je 
ovih zadnjih dvadeset godina imao sreću pozdraviti 
kao goste toliko puta i toliki broj hrvatskih i sloven¬ 
skih biskupa kao naše Sarajevo. Posveta prvostolnice 
godine 1889., posveta crkve sv. Ćirila i Metodija u 
bogoslovnom sjemeništu godine 1896., jubilej nadbiskupa 
dra Josipa Stadlera godine 1906. jesu momenti u po- 
vjesti naše crkvene pokrajine i nadbiskupije, koji su 
zanieli i primamili visoke crkvene dostojanstvenike 
hrvatske i slovenske gotovo kano i prvi hrvatski kato¬ 
lički kongres u Zagrebu godine 1900. Uz spomenute 
zgode dostojanstveno se reda svečani čas konsekracije 
za biskupa prvoga Bosanca iz svjetovnog klera, kano¬ 
nika dra Ivana Šarića dne 28. svibnja o. g. I to valja 
iztaknuti, da je ovo treći član vrhbosanskog kaptola, 
koga naš nadbiskup redi za biskupa. Ciela velika Hrvat¬ 
ska sa sestrom Slovenijom, tom planinskom Hrvatskom, 


uprla je bila taj dan svoje oči spram centrunta Bosne, dala 
je oduška bilo osobno bilo perom svome uzhitu. Lično 
poznaje dr. Šarića — slobodno recimo — sva Bosna i Her¬ 
cegovina po ljudima nešto višeg socijalnog položaja, 
poznaje ga što lično što po djelima čitalačka katolička 
i hrvatska publika svih pokrajina hrvatskih i slovenskih. 
Ako se jedno udo na tielu raduje i veseli, dostojno je 
i pravedno, da se sva uda raduju i vesele: veselje 
Bosne, što je u kratko vrieme crkvene hierarhije već 
odgojila sebi biskupa, moralo je odjeknuti u čitavom 
tielu naše domovine. 1 ) A ne pokaju se nikada ni dosto¬ 
janstvenici ni ostali posjetnici Sarajeva u ovakim zgo¬ 
dama, dapače sami rekoše, da nema kraja u nas, u 
kojemu bi se nadisali takog čistog katoličkog i hrvat¬ 
skog daha kao u Sarajevu. 

Izniet ćemo ovdje pred katolički i hrvatski naš 

9 1 Kor. 12, 26. 



190 


Br. 11. i 12. — Vrhbosna. — 1908. 


sviet značajnije crte iz života našega mladog biskupa 
kao i svečani način, kojim proslavisino taj historijski 
dan za nas bosanske Hrvate katolike. 

I. ŽIVOT DM IVANA ŠARIĆA. 

Mladi naš biskup ugledao je svjetlo Božje dne 
27. rujna godine 1871. u Travniku, u Karamfil- ili 
Paša-Mahali. Najbliže katoličke župe bile su tada Do¬ 
lac i OvČarevo. Istom iza okupacije postao je Travnik 
samostalnom župom, a dotle je pripadao dielom pod 
Dolac dielom pod Ovčarevo. Kako je Karamfil-Mahala 
spadala pod Ovčarevo, to su dobri roditelji Ivka i Anto 
dali krstiti svoje novorodjenče u Ovčarevu. 

Divan je bio kućni odgoj naših bosanskih kato¬ 
lika u ono doba, sve dok tobožnja sloboda ne poče 
podkapati tradicijonalna i patrijarhalna načela na doma¬ 
ćem ognjištu. Ako mali Ivo i jest bio po naravi živahan, 
duboko je primao u srce upute iz usta svojih roditelja, 
bogatih više vrlinom nego li imetkom ; duboko su mu se 
utisnule naše domaće pobožnosti i molitve. U roditelj¬ 
skoj kući, kako kažu pedagozi, često puta zaključen je 
odgoj djece i mladeži: to nam kaže, da nije težko bilo 
kasnijim odgojiteljima Ivana Šarića, isusovcima, dalje 
njegovati kršćanski mu um i srce i kalemiti u njega 
mladice svećeničkih kreposti. » „ 

Iz roditeljske kuće pohadjao je Ivan Saiić pučku 
konfesionalnu školu kod čč. sestara Milosrdnica u Dolcu. 
Plemenite učiteljice, koje doživješe, te vide maloga Ivu 
kao biskupa, ne znadu o njemu pripoviedati osim liepo 
i uzorno. Kako se je i dobro vladao i marljivo učio, 
dobio jednom za nagradu dukat u zlatu. Ko dobro 
diete donese on dukat na ruke otcu i majci, koji mu 
time nabaviše, što mu je za školu trebalo, a ništa od 
dukata nije potrošio u dječije bezposlice. U desetoj 
svojoj godini stupio u istom otvoreno, dječačko sje¬ 
menište i gimnaziju u Travniku. Otac Anto otimao se, 
da dadne jedinca Ivića ,.u svećenike". Nu dva mjeseca 
prije otvorenja travničkog sjemeništa i gimnazije dobri 
Bog uzme k sebi otca Antu, kao da je htio ukloniti 
zapreku do visokog zvanja, za koje je svoga odabra- 
nika bio odredio. Poput apostola Pavla imao je Sarić da 
jednom kao biskup naraštaj odgoji i preporodi u Kristu.') 
Ima velikih ljudi, koji za djetinjstva i za mladenačtva 
ne pokazaše ništa osobito i vanredno. Tako ni^ naš 
mladi Ivan Šarić za gimnazijskih klupa pod sjemeništnim 
krovom nije odavao što vanredno, osim djetinju po¬ 
slušnost spram starijih, nježnu nabožnost, liepe darove 
uma i uztrajnu marljivost. Nu ako i niesu ova svojstva 
u djačkim godinama što upadno, a ono su čvrst te¬ 
melj za daljnji javni život. Ljubav spram knjige i nauke 
nije u njega hladnjela ni u doba školskih praznika. 
Njegova rodbina i danas pripovieda, kako bi on skup- 

’) 1 Kor. 4, 15. 


ljao djački novčić do novčića, nabavljao pod vodstvom 
svojih učitelja dobre i plemenite knjige, pa ih požudno 
čitao i u ferijalnim danima. Težko bi ga drugovi otrgnuli 
i poveli sa sobom na šetnju i izlet. Uz to je spram dru¬ 
gova vazda pokazivao miroljubivost i zabavnost. 

Dovršiv gimnazijske nauka stupio je sa osta¬ 
lim drugovima u bogosloviju, koju su predavali isti ve- 
lezaslužni oo. isusovci kroz tri godine u Travniku, 
dok se medjutim nije svršila veličanstvena sgrada za 
bogosloviju u Sarajevu. U bogoslovnim godinama na¬ 
staje neki preokret u Šarićevu držanju. Istom mu je 
osamnaest godina, nu klerička nošnja navukla sobom 
na njega i decorum clericale u najvišem stepenu. Do¬ 
stojanstvena osbiljnost, u saobraćaju bratska ljubav, u 
nauci neutrudiva marljivost odavale su, da je mladi 
klerik ad altiora vocatus. Osim krasne pripoviedke u 
Almanaku hrvatskih bogoslova godine 1893. „Vojkin 
sin Milko“ revno šalje svoje pjesme i svoja razmatranja 
blage spomeni dru Andriji Jagatiću za „Vihbosnu , a 
„Vrhbosna" ih donosi uz skromni podpis — r — Oso¬ 
bito ga osokolo dr. Andrija Jagatić, kad mu je pivu 
njegovu pjesmu u čast sv. Alojzija godine 1891. otisnuo 
svečano u crvenoj boji. Bio je onda jubilej zaštitnika 

kršćanske katoličke mladeži. 

Nakon dovršenih bogoslovskih nauka zaredjen bi 
naš Šarić za svećenika godine 1894. dne 22. srpnja. 
Prvu svetu misu, koju je zgodnom besjedom popratio 
tadašnji župnik u Travniku a sada već pokojni Juraj 
Pušek, prikaza Bogu u travničkoj sjemeništnoj crkvi 
na sv. Ignacija iste godine. Vlč. oo. isusovci sa prisut¬ 
nim gimnazijalcima upriličiše ugodnu akademiju u po¬ 
čast mladomisniku. 

Dr Andrija Jagatić, koji je velike nade ulagao u 
mladog svećenika, jer je u njemu bio vidio krasne sposob¬ 
nosti, neobičnu volju za rad kao i prave svećeničke 
kreposti, uzeo ga za kateheta, izpovjednika i propovjed¬ 
nika u školi i zavodu čč. ss. Milosrdnica u Sarajevu. 
Dr Andrija Jagatić bio je ravnatelj toga zavoda, pa je 
htio, da ta mladica bude njemu vazda na oku i pri 
ruci. Toliko je već tada imao pouzdanje u mladog Sa- 
rića, te mu je čitave brojeve „Vrhbosne" povjerovao 
na uredjivanje, dok bi on sam poradi službe izbivao. 
Jagatić ga je ponukao, te je uz katehetsku službu 
prionuo za učenje, da položi rigoroze na zagrebačkom 
bogoslovnom fakultetu, te bude promoviran za doktora 
bogoslovije. 

Po smrti za našu Bosnu veoma zaslužnoga su- 
periora Milosrdnica opata Hoeppergera pozvan bi dr 
Andrija Jagatić, da preuzme nadzor i vodstvo ovoga 
reda, koji je bio pustio grane po čitavom Balkanu. Lju¬ 
bav presvj. našega nadbiskupa, kojom odgaja bosanski 
kler i za najviša mjesta u našoj hierarhiji, zovnula je 
sada mladoga Šarića u njegovoj dvadeset i petoj gc- 

dini, neka bude članom vrhbosanskog kaptola i urednik 
„Vrhbosne* 1 . Bilo je to godine 1896. Na llin-dan instalirao 
je dr Andrija Jagatić svoga nasljednika u službi i 
u duhu. 

Godine 1899. pisao je slovenski bogoslovski ča¬ 
sopis „Katolički obzornik": „Kaptol vrhbosanski ne¬ 
umorno djeluje za vjeru i dom. Čitava Europa zna 
za njegovo apostolsko djelovanje oko kršćanske vjere 
i kršćanske prosvjete u tužnoj Bosni... A jer je danda¬ 
nas osobita kulturna 
snaga baš knjiga, s toga 
kaptol vrhbosanski uz 
mnoga ostala djela po¬ 
svećuje knjigi svoje spo¬ 
sobnosti. “ U ovaj kap¬ 
tol, koji u svemu broji 
četiri člana, a do sad 
je imao kanonikafsvega 
osam, od kojih su dvo¬ 
jica umrla kao proto¬ 
notari, dvojica su izvan 
kaptola kao biskupi — 
dr Antun Jeglić i Vicko 
Palunko — u ovaj kap¬ 
tol, koji je hrvatski ka¬ 
tolički narod obdario 
osim tolikih tečaja„Vrh- 
bosne“ krasnim vjer¬ 
skim, zabavnim, i na¬ 
učnim štivom, ulazi prvi 
Bosanac Šarić, da se uz 
duhove kolega usavrši 
i da s njima uzradi na po¬ 
lju katoličke prosvjete. 

Nadama, koje su u 
njega ulagali nadbiskup 
Stadler i Jagatić, od¬ 
govorio je kan. Šarić 
u najljepšoj mjeri. Za 
urednikovanja Šarićeva 
„Vrhbosna" se je po¬ 
digla do one visine, na 
kojoj se danas ponosi 
kao ponajbolji naš list, 
što širi čisto katoličku 
i čisto hrvatsku prosvjetu. Hoćeš li zvanstvenog i aktu- 
elnog štiva, hoćeš li milih pjesmica, što ti dušu blaže 
i uzdižu, hoćeš li uzvišene beletristike: posegni za Ša- 
rićevom „Vrhbosnom." Milozvučan jezik i krasan oblik 
povećavaju unutarnju joj vriednost. 

Književni rad našega kaptola nije se ograničio na 
„Vrhbosnu". Preko trideset svezaka književnih izdanja 
uz krasnu opremu i umjerenu cienu poklonio je hrvat¬ 
skoj katoličkoj literaturi. U nizu članaka „Jubilej nad¬ 

biskupa dra Josipa Stadlera u „Vrhbosni" godine 1906. 
nabrojena su ta djela. Uz požrtvovnost vrhbosanskog 
kaptola velikim dielom baš rad kanonika Šarića rodio je 
onim knjigama, koje zadiviše hrvatski i slovenski sviet 
i poradi opreme i poradi duboke, uzvišene i nabožne 
sadržine. 

Još veću cienu dobiva književni rad kanonika Ša¬ 
rića, ako se uzme u obzir, da se je on u isto doba 
spremao na rigoroze iz bogoslovije, te je kao kanonik 

promoviran na čast do¬ 
ktora sv. bogoslovlja; 
ako se uzme u obzir, 
da su ga salietali po¬ 
slovi u upravi nad¬ 
biskupije i arhidjako- 
nata; ako se uzme u 
obzir, da mu je zadnjih 
godina povjeren nadzor 
i vodstvo svih kuća čč. 
ss. Milosrdnica u nad¬ 
biskupiji. Duge noći, 
provedene uz pero i 
knjigu, dani bez od¬ 
mora i okrepe, izpu- 
njeni zvaničnim poslo¬ 
vima znali bi hvaliti 
Šarićevu uztrajnu ra¬ 
dinost. 

Velik je dar Božji 
bistar um i zlatno pero. 
Usta svećenika valja 
da čuvaju znanje i pravu 
prosvjetu. Za uzore tre¬ 
ba stavljati muževe, 
koji na sebe podpuno 
zaboravljaju, da Crkvi 
i domovini budu na 
^-uslugi. Nu sa svim 
ovim valja spojiti ple¬ 
menitost srca i osje¬ 
ćaja; naročito svećenik 
treba da je u nepre¬ 
kidnom savezu sa Isu¬ 
som svojim po molitvi 
i krepostnim djelima. 
Nakaza je čovjek, koji imade velik um a srce kržljavo: 
kod svećenika je velika pogibelj obsežno znanje, ako ga 
ne ogradjuje čednost i svetost. Sve je ovo dobro shvatio 
kanonik Šarić. On je u peru heroj, a u srcu sama bla¬ 
gost i ljubav. Tko je dra Šarića najprije iz pera upo¬ 
znao, a onda imao sreću lično s njime misli izmieniti, ' 
ostao je zapanjen gledajući krasnu harmoniju lava za 
načela i janjca spram osoba. Tko je pako mogao dublje 
zaviriti u ovu plemenitu dušu, odkrio je u njoj bujan 

cvjetnjak čednosti, blagosti, miroljubivosti, nježne i zdrave 
askeze, vanredne ljubavi spram Isusa svoga i Majke 
Marije, dubokog osjećaja za Crkvu Kristovu i za narod 
svoj te izkrenog prijateljevanja. Sav kler, kako redovnički 
tako i svjetovni, s pouzdanjem i sa srcem na rukama 
obraća se k Šariću, koji barem melem liepe rieči i sa- 
učešća meće na rane, što ih ne može odmah i efektivno 
izcieliti. Tko ga samo iz daleka upozna, divi mu se; 
tko je s njime, obljubi ga. Kreposti, koje traži apostol 
Pavao od biskupa,') sve se očitije javljale na kanoniku 
Šariću. 

Sve je ovo dovelo i kler i laike do jednodušne 
misli i zaključka: Božja Providnost odredila nam je 
kanonika Šarića za biskupa. 

II. Dl IVAN ŠARIĆ — BISKUP. 

Uoči jubileja našega nadbiskupa dra Josipa Stad- 
lera, dne 23. lipnja godine 1906., bila je svečana bakljada 
uz umni i vatreni govor predsjednika ,,Trebevića“ dra 
Nikole Mandića. U svom odgovoru izrekao je nadbiskup 
Stadler izmedju ostaloga misao dostojnu njega, velikoga 
muža: „Želim, da imadnete biskupa umnijih od mene, 
nu ne bih rado, da me itko od mojih nasljednika pre¬ 
teče u ljubavi spram Bosne i naroda". Ovo idealno na¬ 
tjecanje u ljubavi sa budućim naraštajem nukalo je nad- 
.biskupa Stadlera na herojske čine ljubavi. Spomenici 
te ljubavi jesu sjemeništa malo i veliko, jesu katedrala 
i sirotište, jesu ostale institucije crkveno-prosvjetne. 
Okrunio je nadbiskup Stadler sva djela ljubavi svoje 
spram nas, kad nam je prvoga člana naših sjemeništa, 
rodjenog Bosanca i Travničanina kanonika dra Ivana 
Šarića kod sv. Stolice i zem. vlade izposlovao za 
biskupa, da mu je pri ruci, te se još bolje izuči u 
njegovoj školi. 

Gorski planinski putovi i potoci, trošni župski 
stanovi i hramovi Božji: oni bi najbolje znali pripovie- 
dati o apostolskoj požrtvovnosti, o herojskom napre¬ 
zanju nadbiskupa Stadlera oko toga, da Krist zavlada 
dušom naroda. Ako nadbiskup Stadler i jest neobične 
tjelesne snage i žilavosti, ipak mu je dvadeset i sedam 
godišnji napor kod apostolskih vizitacija izpio dosta 
tjelesnih sila. Da pako njegovo stado ne ostane bez utjehe 
apostolske, smišljao je, kako da sebi nadje pomoćnicu 
ruku, tražio je muža po srcu Božjem i po volji klera i 
naroda. Ne poduzima nadbiskup Stadler nijednog zna¬ 
menitijeg koraka, a da se prije u molitvi dugo ne sa¬ 
vjetuje sa Euharističnim Isusom, Sinom Boga Živoga. 
Bez sumnje i pri ovom koraku pitao je za savjet Sveto- 
hranište. Pisao je jednom zgodom kanoniku Šariću, da 
ga nosi za vazda na srcu i na rukama. A kad jednako 
na srcu i na rukama nosi nadbiskupiju svoju, onda je 

‘) t Tim. 3, 2—7.—Tit. 1, 7-9. 


razumljiv izbor njegov: Kanonik Šarić, makar najmladji 
dobom u mome duhovnom stolu, neka mi bude bisku¬ 
pom pomoćnim! 

Prva pouzdana viest sa kompetentnog mjesta o 
imenovanju dra Šarića za pomoćnog biskupa vrhbo¬ 
sanskog stigla nam je dne 14. ožujka o. g. K6 da je 
tajni glas duhova raznio ovu viest širom Sarajeva. 
„Hrvatski Dnevnik" isti dan je prosuo radostni glas po 
svim hrvatskim krajevima. Po „Hrv. Dn.“ obznaniše o 
tome i ostali hrvatski i ne-hrvatski listovi svoje čitatelje. 
Odmah su zaredala čestitanja što lična, što pismena i 
brzojavna sa svih strana. Ako i jest biskupsko dosto¬ 
janstvo kanonika Šarića izgledalo svima prirodno u 
tieku njegova života i rada, ipak je u svima razigralo 
svakom žilicom srca. Čestitke ustmene, pismene i brzo¬ 
javne dolietale iz srdaca svećeničkih i laičkih. Kad 
je dočula starica majka, da joj je jedinac sin Ivan bi¬ 
skupom imenovan, izrekla je najljepšu čestitku svome 
sinu riečima dostojnim jedne Monike i Antuse: „Svu 
noć ću plakati i moliti se.“ Sam pako dr Šarić u če¬ 
dnosti svojoj odgovarao bi čestitarima: „Ljubav Božja 
upravo' me progoni. Sad sam još bolje utvrdjen o onoj 
apostolskoj: Bog odabire slabe, da potišti jake." 

Pismo od bečke nuncijature na kanonika Šarića, 
što je malo iza toga stiglo, glasilo je, neka bude pri¬ 
pravan na put u Beč k nuncijaturi u svrhu informa¬ 
tivnog procesa. Pri tome procesu valja da su prisutna 
dvojica, koja kandidata kao svećenika iz bliza poznaju. 
Na ponovno pismo od nuncijature zaputio se kanonik 
dr Šarić u pratnji urednika „Hrv. Dn.“ vlč. gosp. Karla 
Cankara u Beč dne 27. ožujka. U Beču je čekao P. 
Maksimilijan dr Limbourg, univ. profesor insbruškog 
teologijskog fakulteta, bivši profesor u Sarajevskoj bo¬ 
gosloviji, da uz g. Cankara prisustvuje procesu. Bečki 
nuncij knez Belmonte i zajednički ministar financija 
kao glavar bosanske uprave Burian vrlo su ljubazno 
primili mladog kandidata za biskupa. Godilo im, da već 
vide pomladak Bosne za najviši stepen svećeničkog 
reda. Posjetivši uz put kneza biskupa u Ljubljani dra 
Antuna Jeglića, k6 svog nekad kolegu u vrhbosanskom 
kaptolu, i biskupa u Krku dra Antuna Mahnića, koji 
onako apostolski radi za hrvatsku katoličku stvar, vra¬ 
tio se je kanonik dr Šarić u Sarajevo 10. travnja. 
Spomenuti crkveni dostojanstvenici obećaše osobno pri¬ 
sustvovati biskupskoj mu konsekraciji. 

Breve sv. Otca Pija X., kojim imenuje kanonika 
dra Šarića biskupom cezaropolitanskim i pomoćnim 
biskupom vrhbosanskim, datiran je 27. travnja, a stigao 
je u Sarajevo 10. svibnja. Odmah bi stalno utvrdjen 
dan posvećenja, naime Spasovo 28. svibnja. Danomice 
stizale viesti od visokih crkvenih dostojanstvenika i u- 
glednih svećenika, kojim javljaju, da će po mogućnosti 
osobno dieliti radost čitave Bosne u srcu njezinom, u 

Sarajevu. Koji dan za tim brzojavno je obaviestio iz Beča 
preč. o. Provincijal D. I., da mladoga imenovanog bi¬ 
skupa prima dne 14. svibnja Njegovo Veličanstvo naš 
car i kralj Franjo Josip I. u posebnu privatnu audienciju. 
U to ime odputio se opet naš mladi biskup u Beč 
11. svibnja. Audiencija kod našeg premilostivog vladara 
bila je otčinski ljubezna. Kad je čuo, da je dr Šarić 
rodjeni Bosanac, da je svršio i gimnazijske i bogoslovske 
nauke u našim zavodima, koje je podignuo dogovorno 
sa velikim prijateljem Hrvata, blage uspomene Leo- 
nom XIII. razdragano je primietio: „Dakle Vi ste naš 
plod!“ 

Na povratku iz Beča svratio se dr Šarić u Cilj 
k dobroj vlč. gospodi Lazaristima. Tu se je duhovnim 
vježbama osviežio i okriepio na visoki biskupski poziv. 
Razgovor sa Gospodinom Bogom u samoći bio je škola 
velikim i pravim reformatorima čovječanstva, kao Be- 
nediktu, Baziliju, Franji asizkom, Dominiku, Ignaciju, 
Vinku Paulskom. U toj učioni upoznaješ Boga, sebe i 
sviet, kakav da budeš sam i kakav ima da bude sviet. 
Tko se ne odstrani za koji čas iz svjetskog meteža u 
višu sferu, u kojoj duša molitvom i razmatranjem udiše 
vrhunaravnu okrepu, brzo će se izsušiti i svietu asimi- 
lovati, makar u početku plamtio najčišćom namjerom. 
U razgovoru sa Isusom svojim i sa Marijom, Majkom 
svojom, odabire dr Šarić geslo svome biskupskom radu: 
,,Veritati-Caritati“ „Istini-Ljubavi". Nu on spoznaje 
krhkost posude bića našega, da po sebi ne može slu¬ 
žiti tako visokim ideama, pa se stavlja pod zaštitu Križa, 
na kom visi Rieč Boga Otca, substancijalna Istina a iz 
ljubavi spram Boga i palog čovječanstva. Od Križa će 
primati svjetlo, da ga vodi do istine i da ga ogrijava lju¬ 
bavlju. Križ u sredini a naokolo spomenuta lozinka 
„Veritati-Caritati“ jest grb prvoga Bosanca biskupa iz 
svjetovnog klera. Taj grb dao si je urezati u svoj bi¬ 
skupski prsten, koji simbolično kazuje vez njegov sa 
Crkvom Kristovom, da mu je vazda na oku te da ga 
ravna u mislima i u djelovanju. 

Približio se je radostni dan sa sve katolike Hrvate 
u Bosni, za sve katolike Hrvate ciele Hrvatske, za našu iz- 
krenu braću Slovence. Nadolaze visoki gosti: knez-bis- 
kup ljubljanski dr Antun Jeglić, biskup krčki dr Antun 
Mahnić, biskup mostarski Paskal Buconjić, biskup ba¬ 
njalučki Marijan Marković, apostolski protonotari Ma- 
tija Seigerschmied i Milko Cepelić, opat skradinski dr 
Petar Kragić, Msgr dr Mirko Dovranić. Visoke goste 
dočika sžm razdragani nadbiskup dr Josip Stadler sa 
pomoćnikom svojim dr Ivanom Šarićem, a uz njih je 
brojno sarajevsko svećenstvo. Biskupi dr Angjelko Vor- 
šak, dr Ivan Krapac i dr Roko Vučić biše zapriečeni 
službenim poslovima. Uz to je došao iz Sušaka pred¬ 
stojnik baron Zmajić, osobni prijatelj mladoga biskupa. 
Svećenika što iz naše nadbiskupije što iz biskupije 
mostarske i banjalučke dohrlilo oko petdeset. 


Cio mjesec svibanj bio suh i topao kao oko Ivanj- 
dana. Nu prosni dani izmoliše nam od Boga dan prije 
konsekracije obilatu kišu. Na oči kiša kao da je smetala 
slavlju, nu bila je pravi blagoslov na zemlju. Da nas 
nije orosila, ljetina bi izgorjela, narod bi gladovao. Nu 
Bog nas obdario u isto doba i biskupom našeg naroda 
i nebeskom rosom na znoj i žuljeve narodne. Pomela 
je kiša samo to, te se mladog biskupa nije moglo pro- 
cessionaliter dopratiti do crkve i iz crkve odpratiti. 

Osvanuo željkovani Spasov-đan. Odbija sa tornja 
naše sretne prvostolnice deveti sat, a sva zvona zovu 
našega nadbiskupa i njegove sufragane, neka u pratnji 
ostalih crkvenih dostojanstvenika dovedu kanonika dra 
Šarića u crkvu i tamo kao Pavao na Timoteja po¬ 
loži svoje velikosvećeničke ruke. U prostranom pres- 
biteriju namješten je posebni oltar za mladog biskupa, 
a priestolja za biskupe. Od vis. vlade prisustvovali su 
službeno svi odjelni predstojnici, od vojničtva generali¬ 
tet uz mnoge druge civilne i vojničke visoke ličnosti. 
Sufragani naši, biskup Paskal Buconjić i biskup Mari¬ 
jan Marković sudjelovali su pri konsekraciji. Za uzvi¬ 
šenih ceremonija uprav je divno pjevao zavod sv. Josipa 
sa svojim učiteljicama i učenicama. Dok si na licu 
nadbiskupa i biskupa čitao i duboku sabranost i 
izkrenu radost nad mladim drugom u sboru apostol¬ 
skom, to si na mladim potezima mladoga biskupa opa¬ 
žao, kako osbiljno poima pomazanje za velikog sveće¬ 
nika, polaganje ruku na svoju glavu te težinu Evan- 
gjeoskog nauka. Na koncu je mladi posvećeni biskup 
uzlazeći uz stepenice velikog oltara tri puta sve to ja¬ 
čim glasom zapjevao ,,Ad rnultos annos“ ! Brojni sviet u 
crkvi, sav narod naš u taj dan je bio pred prie- 
stoljem Božjim, neka nam novoga biskupa doista 
pokloni na mnogo i mnogo godina. Napokon je biskup 
dr Šarić u pratnji ostalih prisutnih biskupa obilazio 
crkvom i prvi put davao biskupski blagoslov u pod- 
punom ornatu. 

Crkvena svečanost dovršena je oko 11 i pol sati. 
Svećenstvo mjestno i ono, koje je dohrlilo iz daljnjih 
krajeva, dočekalo je novoga biskupa pred njegovim 
stanom uz srdačnu ponovnu čestitku i sa poklicima 
„Živio!“ 

Uz veće sudjelovanje crkvenih dostojanstvenika 
težko da se je obavila i jedna konsekracija hrvatskog 
katoličkog biskupa. 

III. PROSLAVA. 

Koliko ljubljena osoba presvj. biskupa dra Ivana 
Šarića, toliko opet radost i ponos, što naš domaći sin 
postizava najviši svećenički stepen, ponukali su Hrvate 
katolike iz Sarajeva i iz pokrajina hrvatskih, da što 
očitije izkažu kucaje i želje srca svoga u ovaj zname¬ 
niti čas. 

Čestitanja. Uoči posvetnog dana od 10 prije podne 
pa do 1 sat iza podne zaredali su pojedinci i razne 
korporacije u stan presvj. svečara na čestitanje. Visoke 
ličnosti od civilne i vojničke uprave osobno su izkazale 
svoju čestitku. Središnji odbor „Hrvatske Narodne Za¬ 
jednice", koji se desio u Sarajevu putujući u Mostar 
na svoju sjednicu, korporativno je došao pod vodstvom 
svoga predsjednika dra Nikole Mandića. Deputacije 
„Trebevića", „Napredka", „Hrvatskog Kluba", Marijinih 
kongregacija, Vinkova družtva, Gospojinskog družtva, 
travničkih i mostarskih gradjana, sarajevsko gradjanstvo 
pod vodstvom svoga župnika vlč. g. Andrije Predmer- 
skog, uredničtvo „Hrvatskog Dnevnika", tehničko osoblje 
tiskare Vogler i Drugovi, koje je izručilo umjetnički 
izradjenu čestitku, mnogi odličnici: svi ovi dodjoše 
k svečaru, da s njime diele radost njegovu i radost 
ciele Bosne ponosne. U 12 sati predveo je presvj. go¬ 
spodin nadbiskup čitavo redovničko i svjetovno sve¬ 
ćenstvo te je ganutljivom besjedom oslovio mladoga 
svog pomoćnika u pastirskoj službi. Milo mi je reče 
presvj. g. nadbiskup — sto u ovako visokom dosto¬ 
janstvu mogu pozdraviti Vas prvog sina Bosne ponosne, 
jer Vas ljubim ja, ljubi Vas svećenstvo, ljubi Vas na¬ 
rod radi Vaših i svećeničkih i umnih vrlina. U znak ove 
ljubave poklanja svećenstvo kalež, u kom da prikazuje 
nekrvnu žrtvu Vječne Ljubavi. Ganut do suza odgovo¬ 
rio je presvj. svečar, da je duboko uvjeren o ljubavi 
kojom njega i svu Bosnu njeguje presvj. g. nadbiskup, 
kojom ga prati svećenstvo i narod. To će mu biti za¬ 
log blagoslovu i uspjehu u apostolskom radu. 

Serenada i bakljada. Novi odbor „Trebevića", 
hrv. pjevačkog družtva, sa predsjednikom gosp. Rudolfom 
Voglerom obratio se bio na „Maticu radnika Hrvata , 
da zajednički prirede serenadu i bakljadu na večer 
uoči posvetnog dana a u čast dru Šariću kao najstari¬ 
jem članu „Trebevića" i velikom prijatelju naših radnika. 
Oko 8 sati na večer sakupilo se preko 1500 ljudi iz 
svih staleža pred zgradom „Trebevića". Kišica, što je 
romonila, nije ih smetala. Oko 8 i pol sati kreni! to 
množtvo osvietljeno od kojih 150 lampiona pred stan 
svečara, pred kaptol vrhbosanski, u kojem se bili oku¬ 
pili svi crkveni dostojanstvenici i sav ostali kler. 

Došavši pred kaptol vrhbosanski zapjeva mužki 
pjevački odbor „Trebevića" svoju himnu ,,S vrletnoga 
Trebevića" a onda jakim i oduševljenim glasom pozdravi 
predsjednik g. Vogler presvj. biskupa Šarića, koji se u 
to na prozoru pojavio, ovom besjedom: 

„Presvjetli gospodine biskupe! Zasvjedočena lju¬ 
bav Vaše Presvjetiosti prema hrvatskom pjevačkom 
družtvu »Trebeviću« već sama od sebe nuždnim je 
učinila, da »Trebević« dodje i pokloni se Vama, novo 
imenovanome biskupu. Pogleda li »Trebević« postanak 
svoj, prolista li knjigu svoga života, naLzi svagdje na 


Vašu Presvjetlost kao svoga moralnog i materijalnog 
podupirača. Kako je dug viek »Trebevićev«, tako dugo 
datira i članstvo Vaše Presvjetiosti u njemu. 

Nije onda ni čudo, što smo mi djelitelji Vašega 
veselja. 

Nepobitna je istina, da su vjernost i odanost jedne 
od temeljnih kreposti. Tu medjusobnu vjernost, taj odraz 
medjusobne odanosti gojila je Vaša Presvjetlost uviek 
prema »Trebeviću*, e bi tako misao hrvatstva, koju je 
»Trebević« toli častno uviek njegovao, podigla štoviše 
stieg samosviesti i dovela do konačne pobjede. 

„Trebević" se veseli, što je na tako uzvišeno i 
odlično mjesto u nizu crkvenih dostojanstvenika sv. 
Stolica podigla tako marna i uztrajna „Trebevićeva" 
člana. Veselje je to veće, što se ovim činom ustoličuje 
domaći sin kao prvi svjetovni biskup ovih otignutih 
hrvatskih pokrajina. 

Kao što samo ime našega družtva, koje je bez 
ikakve sumnje od davnine jedini najjači predstavnik i 
najbolji čuvar naših narodnih tradicija, kao što to ime 
— velim — označuje postojanu vrlet, kojoj ni zlo ni 
dobro ne hudi, tako želimo pozdraviti u Vašoj Pre¬ 
svjetiosti muža, koji je postojan u borbi za vjeru i 
otačbinu. 

Takovom borcu, uzornom sinu ove zemlje i svome 
članu čestita „Trebević"; njemu se pridružuje „Matica 
radnika Hrvata" ovom svečanom zgodom kličući: Neka 
nam Providnost dugo poživi na korist vjere i domovine 
novo imenovanog biskupa, neka poživi presvj. g. dra 
Ivana Šarića." 

Očito ganut i prožet ljubavlju prama svom dra¬ 
gom »Trebeviću«, odgovorio je presvj. g. svečar: 

„Hvala Vam, prijatelji! Hvala družtvu »Trebeviću«! 
Hvala »Matici radnika Hrvata«! Pravo ste naglasili, da 
biskup mora biti čuvar narodnih tradicija. Jedna od 
najsvetijih i najmilijih narodnih tradicija jest naša mila 
hrvatska pjesma; druga tradicija jest naš najstariji u 
Sarajevu nosioc hrvatske misli i hrvatske pjesme, naš 
»Trebević«. Ja i kao biskup nastojat ću da budem ču¬ 
var tih naših najmilijih tradicija, da podupirem hrvatsku 
pjesmu i svima nam dragi »Trebević«. Vele neki, da 
nam ne tn ba pjesme, da nam treba samo rada. Da, 
treba nam rada, ali što će nas zanieti, što će nas odu¬ 
ševiti za rad ako ne pjesma naša, koja diže i sice i 
dušu ? Zašto da tražimo veselja i zabave drugdje osim 
u našoj liepoj hrvatskoj pjesmi ? Kada smo se namučili 
napornim svakidanjim radom, kliknimo onda domovini 
kliknimo nebu! Druga hrvatska i najmilija tradicija 
naša jest naše u Sarajevu najstarije i najuglednije 
hrvatsko družtvo »Trebević«. Kad me danas pohodio 
odbor »Trebevića«. upitao sam, koliko ima članova. 
Kazali mi: Oko 400. To je malo. Svaki sarajevski Hrvat, 
svaki naš čovjek morao bi da bude članom »Tiebe- 

vica«. Ta »Trebević« je bio onaj, koji nas je indo¬ 
lentne, liene i trome dizao iza sna, pa nas poticao na 
rad i budio u nama sviest hrvatsku. Biskup mora da 
bude otac svome narodu, brat svome puku. I ja Vam 
evo obećajem, da ću biti Vama otcem, da ću biti bra¬ 
tom svome puku. Da bi mi trebalo danas uoči moje 
biskupske konsekracije skočiti u vatru za narod moj 
hrvatski i za domovinu moju, hrvatsku Bosnu, ja bih 
to učinio, samo da pomognem mome hrvatskom na¬ 
rodu. Još jednoć, hvala Vam! Neka živi, neka cvate, 
neka napreduje naša najdraža vila, vila našeg »Tre- 
bevića«.“ 

Nakon ovog odgovora, u kojem se zrcalila sva ljubav 
presvj. gosp. dra Šarić a prema »Trebeviću» i hrvat¬ 
skoj Bosni, odpjevao je »Trebevićev« skladni pjevački 
sbor himnu »Bog i Hrvati«, a onda »lz bratskog za¬ 
grljaja«. 

Iza poklika biskupu dru Šariću i nadbiskupu Stad- 
leru vratila se povorka naroda opet u uzornom redu 
u prostorije »Trebevića«. 

Svečani objed u Ilidžama. U počast gostima 
svojim, visokim crkvenim i svjetovnim dostojanstveni¬ 
cima, domaćoj inteligenciji, predstavnicima gradjanstva i 
cjelokupnom svećenstvu priredio je presvj. gosp. 
biskup Šarić svečani banket u Ilidžama. Posebni vlak 
od zemaljske banke poveo je goste u 1 sat i petnaest 
časaka, a stigao je u Ilidže pred 2 sata. 

Prispjeli gosti uputiše se odmah u dvoranu; pred 
njom se vijao hrvatski barjak, a iznutra je bila ukrašena 
slikama Njegove Svetosti Pija X., Njegova Veličanstva 
cara i kralja Franje Josipa I., presvj. gospodina nad¬ 
biskupa Stadlera te carskim i hrvatskim zastavama. 

Prisutni su bili nadbiskup dr Josip Stadler, knez- 
biskup dr Antun Jeglić, biskupi Paskal Buconjić, Marijan 
Marković i dr Antun Mahnić, protonotari Matija Sei- 
gerschmied i Milko Cepelić, te opat'dr Kragić. Preuzv. 
poglavar zemlje pl. Winzor izostao je radi bolesti, a civilni 
doglavnik Benko bio je na dopustu. Počastili su od 
visoke vlade ovaj stol odjelni predstojnici: Košta Hor- 
mann, Aleksij pl. Feichtinger i Adalbert pl. Schek, za tim 
dvorski savjetnici: Emil Gaberle i Gjuro pl. Treščec, predsj. 
vrh. suda Kobinger, predsjednik okr. suda dr. Roko 
Mrzljak i vladin povjerenik Franjo Brodnik; od voj- 
ničtva pako general Kramer, gen. štobski liečnik 
Kopriva, viši štobski liečnik Walter i podpukovnik Ben- 
čević. Uz ove redali se drugi visoki gosti kao engl. 
konzul Freeman, dir. banke Berković, predstojnik barun 
Zmajić, upravitelj zemaljske bolnice dr. Preindelsberger, 
vojn. liečnik dr. Richter, rektor bogosl. sjemeništa O. F. 
Slavić, rektor travničkog manjeg sjemeništa O. A. Hoffer, 
za tim predsjednik , : H. N. Z.“ dr Nikola Mandić i čla¬ 
novi središnjeg odbora fra Marijan Duić, Ivo Budimi- 


rović, Djuro Džamonja, zastupnici „Trebevića", ,,Na- 
predka", „Hrvatskog kluba", „Matice radnika Hrvata", 
deputacije iz Mostara, Travnika i B. Broda. Uračunavši 
amo domaću inteligenciju, gradjane te redovničko i svje¬ 
tovno svećenstvo iz Sarajeva i iz pokrajine bilo je gosti, 
do 130. 

Krasan je bio ovaj stol koliko po visokim brojnim 
gostima i sjajnoj podvorbi, toliko po ugodnoj zabavnosti 
i divnim riečima, što su tekle iz usta govornika. Or¬ 
kestar vojničke glazbe sladio je ove časove rodoljubivim 
pjesmama. 

Odmah pri početku pozdravio je presvj. gosp. 
biskup Šarić kao domaćina svoje mile goste pjesničkom 
dobrodošlicom. „Dok sam bio mladji — reče — spjevao 
sam jednoć pjesmu: »Da sam ptica...« Ova mi misao 
pada danas na pamet... Širi mi se srce, pa bih htio 
da i danas obletim sve, koji su mi dragi, da im šapnem 
u uho svoje osjećaje, da im ulijem u srce misli svoje. 
A najprije bih poletio svome dobrom nadbiskupu, pa 
bih mu poljubio svetu desnicu, iz koje sam primio to¬ 
lika dobročinstva, pa bi mu sa sv. Petrom uzkliknuo: 
Ne treba, da Ti govorim, ta Ti znaš, da Te ljubim! 
Pošao bih visokoj zemaljskoj vladi, pa bih joj se vruće 
zahvalio na svoj susretljivosti, koju mi je izkazivala, pa 
bih joj se preporučio za budućnost, jer više ću je tre¬ 
bati od danas nego li do sada. I odmah bi pošao dalje, 
pa bi se naslonio na srce Leonidi hrvatske Bosne, ju¬ 
naku našemu, Buconjiću, i uzkliknuo bih njemu: Ave 
Leonidas noster! Pa bih pošao do presvj. banja¬ 
lučkog biskupa i toplo bih ga zagrlio. A za tim maču 
našemu, junačkoj vojsci našoj, koja je uviek spremna 
na obranu naših dobara i domovine naše. I došao bih 
dobrome ljubljanskom knezu biskupu, pa bih mu rekao: 
Ti si naš! Ako bi mi braća Slovenci doviknuli: Ne, on 
je naš! odgovorio bih im: On je i naš i vaš! I dalje 
bih poletio biskupu Slovencu-Hrvatu dru Mahniću, pa 
bih zahvaljivao Providnosti, što nam je dala toga i ta¬ 
kova muža u ova burna vremena. I daljp bih pošao 
oko svih naših hrvatskih družtava, pa bih se izljubio 
i izgrlio s njihovim predstavnicima, a ponajprije sa svo¬ 
jim milim prijateljem drom Mandićem. 1 pošao bih svojim 
dragim učiteljima isusovcima, od kojih sam primio odgoj 
i sve, što imadem. Kad me ovih dana primilo Njeg. 
Veličanstvo u audienciju, pa se propitalo, gdje saip 
izučio škole, i kada sam odgovorio: u Bosni, u Trav¬ 
niku i Sarajevu, tada se Nj. Veličanstvo obeselilo, pa 
uzkliknulo: „Vi ste dakle naš prvi plod!" — Braćo, 
evo Vama toga ploda, evo me: Vaš sam, Vaš hoću da 
ostanem. Zdravo mili gosti!" 

Kad se je presvj. svečar po drugi put podignuo, 
nazdravio je Njegovoj Svetosti Piju X., Njegovom Ve¬ 
ličanstvu Franji Josipu I. i presvj. gospodinu nadbi¬ 
skupu i metropolitu našemu ovim uzvišenim mislima: 

Dominantes in potestatibus suis homines magni virtute... 
nomen eorum vivit in generationem et generationem. 
Osobita crta sv. Otca, koji je postavljen, da vlada naj¬ 
višom vlašću, najmilija krepost u njegovoj duši jest 
otčinska ljubav spram svih. Dok je Gospodin Isus 
hodao po zemlji, ljudi, koji bi slušali njegove svete rieči, 
odilazili bi govoreći: Ovako čovjek nije nikad govorio. 
O današnjem nainjestniku Kristovom na zemlji reče ne¬ 
davno jedan Francuz visoki svjetovnjak, nakon što je 
bio primljen u audienciju kod sv. Otca: Ovake ljubavi 
čovjek još nije pokazivao! S toga pozivlje sve prisutne, 
neka s njime zajedno kliknu: Dominus conservet eum 
et beatum faciat in terra! Na to je orkestar zasvirao 
papinsku himnu. — I naš premilostivi car i kralj, koji 
je postavljen, da vlada najvišom svjetovnom vlašću, 
jest homo magnus virtute. On ima pravo kršćansko po¬ 
božno srce. Kroz 60 godina svoga sretnoga vladanja 
nikada nije propustio ne samo svojih kršćanskih duž¬ 
nosti nego ni obreda velikoga tjedna; samo ove go¬ 
dine bolest ga je odvratila, da ne prisustvuje ovim uz¬ 
višenim ceremonijama. To kršćansko vladalačko srce 
vazda misli i brigu vodi o našoj Bosni. I svečar zove 
prisutne, neka uzliknu: Salvum fac, Domine, Impera- 
torem ac Regem nostrum Franciscum Josephum I. Grom¬ 
kom pokliku čitava stola pridružio se orkestar pjesmom 
„Bože živi!“ — Davidu su bila njegova slavna djela time 
ovjenčana, što su mu ime stavili uz ime vjernog ^bra- 
hama, pobožnog Izaka i dobrog Jakova. Nomen grande 
juxta nomen magnorum. Uz slavna imena Njegove Sve¬ 
tosti i Njegova Veličanstva veliko je ime našega ljublje¬ 
noga nadbiskupa dra Josipa Stadlera. Ne će da slavi 
vjeru našega nadbiskupa: Justus meus ex fide vivit. 

Haec est victoria.fides nostra. Ne će da slavi 

ufanje našega nadbiskupa: In te Domine speravi, non 
confundar in aeternum. Slavi njegovu ljubav spram 
Isusa svoga. Da je slikar, naslikao bi našega nadpastira, 
kako u ruci svojoj poput Augustina drži srce svoje i 
Bogu ga prikazuje; slavi njegovu ljubav spram Bosne 
naše, pa u toj ljubavi ne da, da bi ga itko pretekao. 
Ta ljubav obasipala je njega — dra Šarića — kao 
prvog bosanskog gojenca vanrednim dobročinstvima, 
pa što ga je podigao na biskupsko dostojanstvo, samo 
je kruna ljubavi njegove spram Bosne. Bog nam dugo 
uzdržavao i poživio našega ljubljenog nadpastira dra 
Josipa Stadlera! Dok su se gosti iz dna duše priklju¬ 
čili pozivu presvj. biskupa dra Ivana Šarića, popratio 
ih je orkestar pjesmom „Ljubimo Te, naša diko“ i 
„Liepa naša domovina". 

Cielu zdravicu, izvadjenu iz plemenite duše, sa¬ 
slušali su gosti pomno i stojeći. 

Iza toga prvi je presvj. gospodin nadbiskup 
oslovio svečara otčinskim i apostolskim riečima. Govo¬ 
rio je kao otac sinu svome, kao Pavao milome Timo- 

teju. Čestita bratu po visokom redu, dru Šariću, što 
je Gospodin Bog tako uzvišeno odlikovao njegove kre¬ 
posti i njegov rad za Crkvu i domovinu. Čestita užoj 
mu domovini Bosni, koja u njemu dobija vrstnoga 
pastira, koji je nikao i uzrastao na njezinom tlu. Od 
novoga biskupa može se ponosna Bosna puno nadati 
i u vjerskom i u narodnostnom pogledu, jer je novi 
biskup, dosljedan svojoj prošlosti i radinosti, uzeo sebi 
za geslo u svoj grb „Veritati-Caritati" . „Istini-Lju- 
bavi“. Današnje vrieme slično je dobi, u kojoj je živio 
Gospodin Isus kod svojih saplemenika. Gospodin Isus 
je korio tvrdokorne u svome narodu, što mu ne vjeruju, 
a ne vjeruju mu, jer im istinu govori i propovieda. 

I danas mnogi ne će da slušaju glas Crkve i crkvenih 
službenika, jer istinu govore, jer evangjeosku istinu 
propoviedaju. S toga je i te kako potrebno svagdje 
opportune importune propoviedati istinu sv. Evangjelja, 
da nam narod ne zavedu neistina i zabluda. Nu duši 
ljudskoj treba i ljubavi. S toga je brat po visokom do¬ 
stojanstvu dobro učinio, kad je za geslo svoje odobrao 
služiti i — ljubavi. Naš narod jest doduše siromašan, 
ali je dobar i plemenit. Ako vidi u svoga pastira srce, 
sav mu se odaje i odkriva. S toga je vriedan ljubavi. 
Nego s druge strane slabe sile ljudske težko mogu 
služiti Vječnoj Istini i Ljubavi bez pomoći nebeske. 
Dobro je dakle učinio novi naš biskup, kad je u sre¬ 
dinu svoga grba stavio Križ. Križ sa propetim Gospodi¬ 
nom Isusom, sa razapetom Vječnom Istinom i Ljubavlju 
osvjetljivat će i razgrijavat će mladoga pastira u radu 
oko stada naroda našega. Obodrivši mladog biskupa, 
neka ostane vjeran odabranoj lozinki, neka se drži Istine, 
Ljubavi i Križa pozvao je presvj. gospodin Nadbiskup 
sve goste na srdačni „Živio !“ 

Sjajni ovoj govor otca naše nadbiskupije bio je 
često prekinut oduševljenim odobravanjem. 

Na to je u ime vis. vlade govorio odjelni pred¬ 
stojnik presvj. g. Košta Hormann. On, koji u Bosni 
živi i radi već 30 godina, pozdravlja svečara domaćeg 
sina u ime zem. vlade a po želji preuzv. poglavara pl. 
Winzora i preuzv. civilnog doglavnika barona Benka, u 
ime bosansko-hercegovačkog činovničtva, napokon u 
ime svoje kao svečarev prijatelj i kum. Sretan je, što 
može konstatovati, da je i zemaljska uprava dopriniela 
tome, te nakon 30 godina evo vidi domaćeg sina po¬ 
dignuta na biskupsko dostojanstvo. Sretan jest, što ovom 
prilikom može pozdraviti one, koji su neprolaznih za¬ 
sluga stekli za vjeru i kršćansku prosvjetu, naše fra¬ 
njevce sa presvj. gg. Buconjićem i Markovićem na čelu. 
Sretan je, što može istom zgodom pozdraviti i kneza- 
biskupa Jeglića, s kojim Bosnu vežu tolike ugodne us¬ 
pomene, te krčkoga biskupa Mahnića. Na koncu se 
presvj. gosp. govornik opet obratio na presvj. svečara 
obećavajući, da će mu zemaljska uprava i na dalje po 

mogućnosti ići na ruku. Govor odjel, predstojnika bio 
je primljen sa burnim „Živio Hormann!“ 

Nakon rieči presvj. g. Hormanna izrekao je pred¬ 
sjednik „Hrvatske Narodne Zajednice", g. dr 
Nikola Mandić ovu oduševljenu besedu: 

„Odlični sbore! 

Evo opet jednoga sretnog časa u razvoju našeg 
narodnog života, gdje se Bosni i Hercegovini pruža 
prilika, da razdragane duše i uzhićena srca proslavi na¬ 
rodno slavlje nad visokim odlikovanjem svoga domaćeg 
sina. Providnost Božja htjela je, te je našeg najmilijeg 
brata od svjetovnog svećenstva uzvisila na priesto bis¬ 
kupske časti i uvrstila ga u redove crkvenih prvaka i 
njezinih visokih dostojanstvenika. 

Zaista veliki triumf, a istodobno zasluženi dar 
za mladoga biskupa i velikodušan poklon za naš siro¬ 
mašni i mukotrpni narod. Eto primjera, gdje Nj. Veli¬ 
čanstvo naš premilostivi vladar kao i sv. Stolica te 
naš mili nadpastir dr Stadler zasvjedočiše Hrvatima 
ovih pokrajina, kako ih vole, kako ih ljube, jer im na 
čelo postaviše onakvog domaćeg miljenika, kojim bi se 
i veliki kulturni narodi kao svojim biskupom ponosili. 
Postaviše nam za duhovnog pastira čovjeka zamjernih 
kršćanskih vrlina, velikoga uma, plemenita srca, riedkih 
duševnih sposobnosti, koji nas ima skoro 12 godina, 
još kao posve mlad, možda tada u obće najmladji ka¬ 
nonik, poče zadivljavati svojim neumornim, težkim i 
požrtvovnim, skroz nesebičnim i savjestnim radom i 
djelovanjem kao hrv. književnik, pjesnik, publicista 
apologet, čelik rodoljub, uzor svećenik; pače velim, i 
tečajem cielog vremena sve do danas ne prestade nas 
zanositi i oduševljavati za uzvišena i velika djela, za 
sve, što je dobro i plemenito na području crkvenog i 
javnog narodnog života širom prostrane nam mile do¬ 
movine Hrvatske. 

Pa kako naš novo posvećeni biskup, moj dični 
prijatelj presvj. g. dr Ivan Šarić pruža rodu svome 
najčvršće garancije za dobrotvorno i spasonosno djelo¬ 
vanje svoga budućeg visokog zvanja te apostolskog 
rada, dokazuje njegova biskupska deviza, koju je da¬ 
nas prigodom svetog čina konsekracije u našoj prvo¬ 
stolnoj crkvi na svojoj zastavi napisao. Ponosno i ne- 
uztrašivo kao Kristov i narodni vojnik podigao je svoj 
barjak i u dvie krilate rieči razvio program svoga bu¬ 
dućeg biskupskog poziva „Istini i Ljubavi"!“ — Do¬ 
duše kratak program, nema nego dvie rieči, ali uzvišen 
po svojem nutarnjem sadržaju izriče dvie najveličan- 
stvenije ideje, dvie božanske misli, koje kreću vasele- 
nom, ravnaju svjetovima, odlučuju sudbinom roda ljud¬ 
skoga. 

Samo rad osnovan na ove dvie razsade privesti 
će naš narod sreći, ujedinit će razcjepkane dielove naše 


mile ucviljene domovine. Ovaj program jest ujedno na¬ 
čelo pravde. Dok sve narodne težnje Hrvata u Bosni 
idu za zajedničkim ciljem obće pravednosti; dok svjestni 
naše historijske i sadanje narodne individualnosti ne 
tražimo niti milosti niti ikakvih osebnih povlastica osim 
onih prava, koja nam pristoje po Bogu i prirodi te 
po obćim pravilima ljudske pravičnosti, dotle ćemo i 
mi Hrvati svjetovnog staleža oduševljavajući se za za¬ 
nosne ideale narodne duše našeg milog svečara, stu¬ 
pivši s njime u čvrste redove neuztrašive falange hrabro 
se boriti za narodne svetinje i [postojano braniti poti¬ 
štene pravice roda i domovine. S toga ja kao predsjednik 
„Hrvatske Narodne Zajednice" čestitam u ovom svečanom 
času hrv. narodu u Herceg-Bosni, čestitam našoj miloj 
domaji, čestitam Tebi, mili prijatelju Ivane, kao prvom 
domaćem biskupu iz sredine svjetovnog klera na tako 
visokom odlikovanju. Želim, da Tvoj biskupski rad i 
Tvoje sa težkom odgovornošću spojeno javno djelo¬ 
vanje, prožeto ideama „istine i ljubavi", bude na korist, 
procvat i diku svete vjere i mukotrpne domovine. Obe- 
ćajući Ti konačno, da će glas Tvoje lozinke uviek sve 
nas naći pod zajedničkim stiegom na okupu, molim 
prisutne odlične goste, da u zdravlje našeg obljubljenog 
presvj. dra Šarić a kliknemo trokratni: Živio!" 

Oduševljeno odazvaše se svi gosti pozivu pred¬ 
sjednika H. N. Z. a presvj. svečar izljubio se sa svojim 
od djetinstva desnim prijateljem drom Mandićem. 

U to se diže Nestor naših biskupa presvj. biskup 
Paskal Buconjići srdačnim riečima pozdravlja svog 
najmladjeg brata po dostojanstvu. Današnji je dan — 
reče on — pokazao, da je dr Šarić ljubimac svoga 
naroda, i može već danas biti uvjeren, da će biti 
dobro primljen od naroda svoga. Čestita nadbiskupu, 
što je dobio takova pomoćnika, čestita isusovcima, 
koji su cieloj Bosni i Hercegovini odgojili već toliko 
umnih sila, pa eto i danas mogu s ponosom gledati 
na jedan svoj plod, na novoga biskupa Šarić a. Po¬ 
zdravlja slogu medju svećenstvom i redovničtvom. Na 
kraju čestita presvjetlom svečaru u ime ciele svoje 
kršne Hercegovine. — Burni pljesak i klicanje popratilo 
je ove izkrene srdačne rieči dičnoga starca, biskupa- 
junaka. 

Izpred franjevačkoga reda diže se sada preč. o. pro¬ 
vincijal fra F r. Komadanović. Pozdravlja svečara 
u ime svoje provincije, u ime svih bosanskih sinova sv. 
Franje. Franjevci se raduju ovoj slavi, i njima se raztapa 
srce od veselja, što je Providnost odabrala baš dra 
Ivana Šarića na to uzvišeno mjesto, koga ljube i štuju 
istom odanošću svi franjevci kao i svjetovni kler. 
Osoba presvj. g. biskupa daje jamstvo, da će i u 
buduće svjetovno i redovno svećenstvo raditi u medju- 
sobnoj ljubavi i slozi na Crkvu i domovinu. 

U ime svjetovnoga klera oslovio je presvj. sve- 

čara župnik sarajevski, vlč. g. Predmersky, školski 
drug biskupa Šarića: 

„Presvjetli gospodine, novo posvećeni biskupe! 

Dopustite, da Vas kano svećenik ove nadbiskupije 
kod ovog Vašeg velikog slavlja najsrdačnije pozdravim 
u ime svega svjetovnog svećenstva naše dieceze. — Ja 
sam u dnu svoje duše uvjeren, da je danas svaki brat 
svećenik postrane naše biskupije bar duhom prisutan 
kod ovoga Vašega slavlja, a mirne duše mogu reći, da 
je svaki od njih pun radosti, veselja i uzhita, što je 
baš Vašu svemu svećenstvu toli simpatičnu osobu 
Božja providnost uzdigla na to veliko dostojanstvo 
bisk-upa katoličke Crkve. Razlog ovoj sveobćoj radosti 
medju svećenstvom prigodom Vašega promaknuća jest 
taj, što svaki svećenik iz najzabitnijeg mjesta kršne 
Herceg-Bosne dobro znade, kako se je muževno, zna¬ 
čajno i neuztrašivo riečju i perom Vaša Presvjetlost 
do sada borila za sveta i neotudjiva prava jedne i druge 
nam majke: za prava sv. Crkve i mile nam domovine 
Hrvatske, pak nam je s toga i kano svećenicima 
Crkve i kano sinovima domovine milo gledati Vašu 
Presvjetlost, uzvišenu na tom odličnom mjestu, s kojeg 
će nam moći krasno da prednjači u borbi i priegoru 
za dva najviša ideala svakog katoličkog i hrvatskog 
svećenika. Da su pako sve one liepe nade, što ih sve¬ 
ćenstvo naše nadbiskupije stavlja u Vašu Presvjetlost 
temeljite i osnovane, da je naše sveobće veselje posve 
opravdano, za to nam jamči veliki duh i plemenito srce 
Vaše Presvjetlosti. Kad sam Vam onomadne na prvu 
viest o promaknuću Vašem prinio srdačnu bratsku če¬ 
stitku, imao sam prilike, da se divim veličini duha i 
plemenitosti srca Vašega, kad Vaša zlatna usta na 
kratku čestitku moju izrekoše znamenitu rieč: „Ljubav 
Božja progoni me.“ Jest, presvjetli gospodine, kad bi 
obični smrtnik uživao sreću i blaženost u ugodnom 
zagrljaju dostojanstva i časti, u tom času otvara se 
pred velikim duhom Vaše Presvjetlosti novo veliko 
polje rada i priegora za Krista Gospodina, za sv. Crkvu 
za milu našu domovinu. Vaš veliki duh motri novu 
težku odgovornost položaja svoga i pod dojmom toga 
razmatranja nalazi samo jednu krasnu rieč: „Ljubav 
Božja progoni me“. I doista, presvjetli, pravo rekoste. 
Da, ljubimac ste Božji, pak za to Vas Providnost stavlja 
na takvo mjesto, gdje ćete imati prilike puno raditi, 
trpjeti i pregarati za Krista svoga, za Crkvu svoju i za 
domovinu svoju. Ljubimac ste i domovine svoje, pak 
Vas je i ova majka kao vrloga sina svoga podigla na 
mjesto, gdje ćete imati prilike raditi, trpjeti i pregarati 
za prava, za slobodu njezinu. Ljubimac ste i naš, pak 
Vam kao takvom od svega srca želimo, da Vas ljubav 
Božja u ovom smislu što više progoni, pa Vas postavi 
na takvo mjesto, gdje ćete imati prilike još više raditi, 
trpjeti i pregarati za Krista, za Crkvu, za domovinu. 


Kao ljubimca Gospodina Boga, hrvatske nam do¬ 
movine i svega svećenstva naše dieceze ja Vas srdačno 
pozdravljam kličući Vam od svega srca: Živio!" 

Izuzevši presvj. g. nadbiskupa sve je neobičnom 
govorničkom vještinom, dubljinom misli i izkrenim odu¬ 
ševljenjem nadkrilio Mgr. Milko Cepelić. Mladog 
biskupa Bosanca pozdravlja on u ime upravitelja bo- 
sansko-sriemske biskupije presvj. g. dra Voršaka, u ime 
preč. kaptola, u ime svoje kao prijatelj i štovatelj sve- 
čarev. Biskupe u Djakovu vezala je ljubav i skrb za Bo¬ 
snom u davnijoj prošlosti i u vrieme velikog Stross- 
mayera. Biskupija djakovačka, koja nosi ime i b o- 
sanska biskupija, imade osobitih razloga, da se veseli 
promaknuću sina Bosne ponosne u visoki crkveni po¬ 
ložaj. Naročito se raduje ovom prilikom sam govornik, 
jer ne zna izkrenijeg prijateljivanja od prijateljivanja, 
koje ga veže sa dušom i srcem biskupa dra Šarića. 
Govor presvj. protonotara saslušan je najpomnjivije; 
često je bio prekinut živim poklicima i pljeskanjem. 

Nakon kratke rieči g. Otona S z 1 a v i k a, urednika 
„Jutra", koji je govorio u ime „Pijeva družtva" i zagre¬ 
bačkih gosti, digao se ovaj kićeni stol pred 5 sati. 
Posebni vlak doveo je goste u Sarajevo pred zemaljsku 
banku nešto prije 6 sati. 

Jednako neprolaznih rieči teklo je sutradan kod 
stola preč. kaptola na usta crkvenih dostojanstvenika 
i štovatelja svečarevih. K stolu, što ga je dan kasnije sjajno 
priredio presvj. g. nadbiskup u počast svojoj desnoj ruci, 
biskupu Šariću, bili su pozvani uz viši i niži kler jošte 
presvj. gg. Hormann i pl. Treščec, nadsavjetnik pl. Van- 
caš, savjetnik Dlustuš, šef statist, ureda Strauss, sudac 
Fialka, drug svečarev prof. Alaupović te prijatelji prof. 
Tandarić i književnik Ostojić. Presvj. g. nadbiskup u 
otčinskoj zdravici podsjetio je mladog biskupa, neka se 
ne da u svome radu zanieti niti hvalom niti obzirom 
ljudskim, nego neka odvažno provodi ono, što u mo¬ 
litvi upozna kao volju Božju. Pozdravi nadsavjetnika 
pl. Vancaša, prof. Alaupovića te pjesma g. N. Ostojića 
bili su izliv izkrene katoličke, hrvatske i pjesničke duše. 

Akademije u zavodima. Zavodi čč. ss. Milosrdnica, 
„Kćeri Božje ljubavi" i „Služavka maloga Isusa" kao 
da su se natjecali, koji će doličnije čestitati i proslaviti 
ljubljenoga biskupa dra Šarića. 

Na dan konsekracije u 6 sati poslie podne pri¬ 
redio je zavod čč. ss. Milosrdnica svečanu čestitku 
i akademiju sa sliedećim programom: 

* Zajc: „Bože živi, blagoslovi . . .“ Pjeva sbor učenica 
više škole. 

1. Prolog. Govori Ljubica Marjanović (V. r.) * Stjepan pl. 
Hadrović: „Posvećenome biskupu". Pjevaju učenice više škole. 

2. Majčin rodjendan, Izvadjaju djeca zabavišta. 

3. Presvjetlomu gospodinu biskupu. Govori Pavica Sikin- 
ger (i. r.) 

4. Kome pjesme, suze i pokliči?.. Krasnosiovi Slavica 
Rogoz (III. r.) * Svečaru i Pjevaju učenice niže škole. *Isus, pri¬ 
jatelj malenih. Živa slika. * Vilhar: Leti pjesmo ! Pjevaju uče¬ 
nice više škole. 

5. Svome glavaru — djeca Marijina. Govori Milka Janež 
(V. r.) * Pred Gospom. Živa slika. * Novak: Pjesma Jadranske 
vile. Pjevaju učenice više škole. 

6. „Vilinsko kolo' 1 . Izvadjaju učenice više škole. Vila 
Bosne—Mandica Veselić (VII. r.) Vila Hrvatske—Ružica Luffi 
(VI. r.) Vila Slavonije—Terezija Kašparec (VII. r.) Vila Dalma¬ 
cije — Blaženka Neug (VII. r.) Vila pjesnikova — Vjera Ćukac 
(V. r.) * Slavimo biskupa! Živa slika. 

7. Zaključak: Uz kitu cvieća. Govori Anica Hosse (IV. r.) 
* „Ljubimo Te, naša diko . . .“ Pjevaju učenice više škole. — 

Prisustvovati smjeli su samo pozvanici. Najođ- 
ličnije goste doveo je posebni vlak iz Ilidža sa ban¬ 
keta pred sam zavod. Zavod je dobro poznat sa svoje 
revnosti za slavu Božju, za sviest hrvatsku i za pomoć 
sirotinsku. Tome glasu puno je doprinio sam biskup 
dr Sarić, koji je već više godina ravnateljem Milosrdnica 
u nadbiskupiji. Otisak pobožne i hrvatske duše svoga 
ravnatelja vidiš na radu i odgajanju škole i zavoda. 
Sborovi niže i više škole odpjevali su zgodno odobrane 
pjesme riedkom preciznošću i podpunim razumievanjem. 
Deklamacije i čestitke bile su sama otvorena djetinja 
srca. Orginalno „Vilinsko kolo“, puno misli i pjesničkog 
nakita kao i vješte kompozicije, iznenadilo je sve prisutne. 

Dan po posveti prirediše čč. ss. „Kćeri Božje 
Ljubavi" sličnu svečanost u čast mladog biskupa, i 
to zavod sv. Josipa u 10 s. prije podne a zavod sv. 
Augustina u 5 sati poslie podne. 

Program svečanosti u zavodu sv. Josipa bio je 
kratak, nu pribran i liepo izveden. Izvodilo se: 

1. A. Czibulka: „Gavotta", za glasovir, gusle i harmonij. 
Udara na glasovir gdjica Zdenka Čihak. Uz harmonij prati 
gdjica Friđa Jamar. Uz gusle gude učiteljske pripravnice. 

2. „Prolog". Govori gdjica Jelena Glavadanović. 

3. A. Nedved: „Pozdrav", četvoroglasan sbor sa solo. 
Solo pjeva gdjica Elza Konig. U sboru pjevaju učiteljske pri¬ 
pravnice. 

4. „Čestita" Ivana Buljan. 

5. Ch. Czerny: ,,Le Diamant", za 8 ruku. Na glasovir 
udaraju: Dragica pl. Hadrović, Nori Tautscher, Giusta Lenassi, 
Zora Vitić. 

6. K. Bohm: „Simfonietta", za glasovir i gusle. Na gla¬ 
sovir udaraju: Vilma Foglar i Cedi Tautscher. Uz gusle gude 
učiteljske pripravnice. 

7. „Čestitka". Vjera: Marija pl. Grabijanska; Ufanje: 
Izabela pl. Treščec; Ljubav: Ana pl. Yull. 

8. Fr. Abt: „Ave Marija", troglasni sbor sa solo. Pjevaju 
učiteljske pripravnice. 

Program svečanosti u zavodu sv. Augustina 
bio je protkan i hrvatskom pjesmom. Bio je obilan, sim- 
bolično-uzvišen. 

1. G. Mayerbeer: „Kronungsmarsch". Izvadjaju Božena 
Kreutzer, Dora Sternberg, Alica Linkmayer i Ana Kfiž. 

2. „Ljubav i vjernost". Pozdrav malih presvjetlom go¬ 
spodinu biskupu dru Ivanu Šariću. 


3. Rich. Kugele: „Pozdravna pjesma". Pjeva sbor. 

4. „Pozdrav". Krasnosiovi hrvatski Marija Nemeček. 

5. ***: „Ljubimo Te, naša diko". Pjeva sbor. 

6. „Pozdrav". Krasnosiovi Zora Smolčlć. 

7. ***: „Liepa naša domovino". Pjeva sbor. 

8. W. Kramer: „Jubelfeier". Izvadjaju Marija Hein, Jo- 
zefina Buberl, Ema Rosenmaier i Ernestina Birkovits. 

9. M. Hermann: „Kita dragulja", svečanosna pjesma: 
Prolog—Ana Hiltscher. Rubin — Božja ljubav: Rosalija Felver. 
Safir — vjera: Giza Brajenović. Smaragd — ufanje: Alice Gro- 
bois. Topas — revnost: Evgenija Lesviodax. Alem — čistoća 
srca: Elza Taussig. Biser — dobrotvornost: Rosa Zedniček. 
Ametist — poniznost: Jelena Irzykowska. 

10. „Salva Regina". Pjeva sbor. 

11. E. Grieg: „Huldigungsmarsch". 

12. Briem: ,,U križu je spas". Pjeva sbor. 

13. „San sv. Ivana" uz živu sliku. Krasnosiovi Matilda 
Flanek. 

14. Wittmann: ,,Papsthymne“. Pjeva sbor. 

Napokon je nadbiskupsko sirotište pozdravilo no¬ 
voga biskupa dva dana iza konsekracije deklamacijom, 
pjesmom i predstavom. Veoma obilni program izva- 
djala su djeca sa svojim učiteljicama od 5 do 8 sati 
po podne. 

Raspored svečanosti bio je ovaj: 

l. 

1. A. Foerster: „Nek drhtne pjesma". Pjeva sbor. 

2. Pozdrav. Govori Jakobina Antunović. 

3. I. Hladnik: „Na majskom nebu". Pjeva sbor. 

4. Presvjetlom svečaru. Krasnosiovi Gena Tvrtković. 

5. V. Lisinski: „Tam gdje stoji". Pjeva sbor. 

6. Dr I. Šarić: „Pjesnik Mariji". Krasnosiovi gdjica Emilka 

Houska. 

7. Dr J. Florschiitz: „Zdravo Marijo!". Pjeva sbor. 

8. Genij pjesništva pred Kraljicom neba — Živa slika. 


II. 

Sirotica, igra za djecu u 1 činu. 


Lica: 

Gospodjica Dobroslava, učiteljica . . 

Mara, siromašna žena. 

Ljerka, njezina kći 
Danica 
Katica 
Milivoj 
Vladimir 
Perica 


j školska djeca 


gdjica Emilka Houska. 
gdjica Ana Mrkša. 
Slavica August. 
Jakobina Antunović. 
Marija Frnka. 
Jaromir Podhursky. 
Josip Fišer. 

Jozo Lukić. 


111 . 

1. ,,K r a I j e v k a". Pjeva sbor. 

2. August Šenoa: „Zlatno runo". Krasnosiovi gdjica Ana Mrkša. 

3. Iv. Muhvić: „Hrvatska davorija". Pjeva sbor. 

4. Eugenija Šah: „1 mak u lati". Krasnosiovi Gena Tvrtković. 


IV. 

Pod stiegom Imakulate. Igrokaz u 5 čina. 

Lica: 

Grofica Angjeiija, pokroviteljica djev. 

odgojilišta.Gdjica Emilka Houška. 

Dragica, njezina kćerka. Slavica August. 

Gospodja Kordula, ravnateljica od¬ 
gojilišta .. .gdjica Ana Mrkša. 

Gospodjica Vlasta, učiteljica ..... gdjica Petronila Pavičić. 

Sofija, nećakinja grofičina 


lvka 

Darinka 

Ljubica 

Ružica 

Serafina, siromašno djevojče 
Tonka, grofičina sobarica . . 


gojenice 
u zavodu 


gdjica Suzana Singer 
Jakobina Antunović 
Marija Frnka 
Elizabeta Petrić 
Lizika Knežević 
Gena Tvrtković 
Josip Hodak 


V. 


1. „Liepa naša domovin o“. Pjeva sbor. 

2. „Vrhbosna" svome uredniku. Krasnoslovi Gena 

Tvrtković. 

3. Stj. pl. Hadrović: „Sve za vjeru i domovinu!". Pjeva 

sbor. 

Ove svečanosti i akademije duboko su bile pro¬ 
žete načelima vjere, čuvstvima rodoljubnim i izkrenim 
štovanjem svečarevih vrlina. Ujedno su bile sjajna 
svjedočba o uzornom radu i cvatu naših zavoda. 


IV. POZDRAVI IZVANA. 

Gore je spomenuto, da je glas o imenovanju dra 
Šarića za pomoćnog biskupa u Sarajevu izazvao ra- 
dostnu jeku po gorju i dolju svih naših krajeva. Po¬ 
zdravi, koji su se izlili U novinstvu, u pismima i brzo¬ 
javima takvi su i toliki su, da ih kod nas nadkriljuju 
valjda jedino oni pozdravi, što su se dolietali velikom 
biskupu Strossmayeru prigodom njegovih znamenitih 
doživljaja. 

Jedva je nuždno i pripomenuti, kako su oduševljeno 
zabilježili viest o imenovanju dra Šarića za biskupa 
naši listovi i časopisi kao „Jutro", „Hrvatstvo" „Hrvat¬ 
ska straža", „Osvit" i drugi. Iza konsekracije „Jutro" 
je posvetilo našemu svečaru u dva broja zanosan uvod¬ 
nik. „Hrvatstvo" je iznielo liepim riečima život, djelo¬ 
vanje i proslavu mladog nam biskupa. „Hrvatska straža" 
razdragana je, što je na visoko dostojanstvo podignut 
uvaženi naš pisac i pjesnik. „Osvit" ni malo nije za¬ 
ostao ovom zgodom za listovima, koji šire uz hrvatsku 
misao i sviest katoličku. „Hrvatsko Pravo", koje vazda 
simpatičnim okom prati naš katolički i hrvatski razvoj 
u užoj nam domovini, i ovaj put je odkrilo svoju misao 
i srce svoje spram nas. U broju od 26. svibnja o. g. 
ocrtalo je kratkim nu jezgrovitim potezima život našega 
mladog biskupa, pa onda uvezlo nekoliko krasnih re¬ 
fleksija. „Od prvoga početka odsievala je iz njega po¬ 
letna i pjesnička duša, koja je progovorila u toliko 
njegovih nježnih pjesama i ljubkih sastavaka. I kao 
djak i kao klerik i kao obični svećenik i kao kanonik 
bio je uviek otvoren i zanosan Hrvat, prožet onom istom 
političkom mišljom, kojom su prodahnuti svi bosanski 
i hercegovački Hrvati, da se njegova uža domovina 
povrati materi zemlji Hrvatskoj ... Dr Šarić bio je prvi 
urednik teološkog lista „Vrhbosne", prvi urednik, koji 
je tome listu dao eminentno hrvatski karakter, gdje je 
nastojao, da koje čim, u koliko je to bilo moguće u 


crkvenom organu, nadoknadi nedostatak hrvatskih po¬ 
litičkih novina, kojih u ono doba nije bilo u Sarajevu ... 
Mladi diskup stekao je dobar glas i u znanstvenoj i u 
liepoj knjizi . . . Izvrstan je propovjednik, uzoran zva- 
ničnik, te se o njemu može reći, da je svećenik po 
srcu Božjem, ali i Hrvat po srcu hrvatskoga naroda.. 

I mi od strane uredničtva „Hrvatskog Prava" srdačno 
pozdravljamo visokoga svečara sa željom, da i svoj 
novi odlični družtveni položaj upotriebi, kako bi prijes¬ 
nim zanosom i snagom a novim ugledom poslužio što 
izdašnije hrvatskoj stvari u Bosni i Hercegovini." 

Mnogi revnitelji i ljubitelji katoličke i hrvatske. 
stvari niesu mogli da na brzojave ograniče svoja čuvstva 
nego u poduljim pismima na presvj. svečara iznieše 
čestitku Bosni nad novim odabranikom. Brojna su ta 
pisma, a sva su iste misli i osjećaja. Iz nekih vadimo 
samo po dvie-tri. 0. KapistranTerlinu Pazinu, Slo¬ 
venac, u oduljem pismu medju inim veli: „Neopisivog 
veselja i pun radosti bio je dao 28./5. za liepi grad 
Sarajevo, za cielu krasnu zemlju Bosnu. Pa kako se 
ne bi veselio dobri taj narod, kad gleda pred sobom 
slavljena rodnog sina, koji je postigao tako visoku 
čast!. .. Ali, dobri narode moj, ne veseliš se sam, s to¬ 
bom se raduju i u tvom družtvu se klanjaju i čestitaju 
novom posvećenom vladiki svi oni, koji su imali sreću 
govoriti s tvojim predobrim, preprijaznim i preponiznim 
sinkom." — Msgr Milko Cepelić, koji u ljubavi 
spram Bosne vjerno sliedi velikog Josipa Jurja, piše 
„Možda sam od posljednih, koji Vam dolazim čestitati. 
Posijedni čestitam, ali medju prvima srcem ... Daj 
Bože, da se te časti dugo i dugo nanosite i naužijete 
na slavu Božju i na korist rodjene braće, stada Kristova; 
daj Bože, da budete nasljednikom neumornoga Stadlera, 
a znadem, da ćete već po sebi ići njegovim stopama,, 
kako ste i do sada išli." Presvj. Cepelić vidi u ovom 
pomaknuću zoru ljepših dana za Hrvate katolike i u 
Bosni i u Banovini. — Vlč. g. Marijan Galović 
u Djakovu sav je razdragan : „Mislim da nema u cieloj 
Hrvatskoj svećenika, koji se ne raduje Vašem odliko¬ 
vanju čašću i dostojanstvom biskupa. Vaš dosljedni i 
idealni rad za Boga i dom, za Krista i njegovu namjest- 
nicu svakoga je morao oduševljati i zanositi za istim 
svetim idealima . . . Čestitam Vama, presvj. nadbiskupu i 
nadbiskupiji, što u Vama dobiva tako odlična i uzorna 
pomoćnog biskupa. Čestitam dragoj Bosni, što gleda 
svoga ponajboljeg sina ovako odlikovana. U vrieme,. 
kad ju skoro za svih strana biju ljuti neprijatelji, ovo 
joj je sigurno velika utjeha i nagrada". — Jednako za¬ 
nosno piše i vlč. g. M. Manjarić, prefekt u Osieku: 
,,U prvi čas, kad sam tu radostnu viest čitao u 
„Hrv. Dn.“, došla mi je misao, da bih morao prije 
čestitati hrvatskom narodu u Bosni nego li Vama. Ta; 
za Vas sada tek počinje pravi križni put .... Biskup. 

biti u današnjim težkim vremenima za vjeru u narodnu 
čast hrvatsku znači izvrgnut biti mržnji, nerazumievanju, 
zavisti i svakome progonu... No sjetih se one sv. 
Pisma: Omnes, qui pie volunt vivere in Christo Jesu, 
persecutionem patientur. .. Fidelis autem Deus est, qui 
faciet etiam cum tentatione proventum ... Ja ću sve 
svoje sv. mise i molitve namieniti u tu nakanu, da 
hrvatski narod i svi katolici naše miljenice Bosne po¬ 
nosne do viek budu blagoslivljali čas, kad ste bisku¬ 
pom postali." — Naš revni saradnik preč. g. prepozit 
i nadžupnik Ante Kalac od srca čestita presvj. svečaru 
„na toli visokoj časti i odlikovanju, koje ste sigurno u 
podpunoj mjeri zaslužili . . . Bosna ponosna ima puno 
razloga, da se veseli takom odlikovanju, a može se di¬ 
čiti i ponositi takim velevriednim dostojanstvenikom i 
rodoljubom." — Veleuč. g. dr Ivo Kraljević u Ze¬ 
munu zahvaljuje Bogu „što nam je dao, da i mi imamo 
u novije vrieme bar jednoga čovjeka na tako odlično 
dostojanstvo uzvišena, o kojem će moći svaka duša 
kršćanska i hrvatska reći: Naš je čovjek, Bog ga bla¬ 
goslovio !“ 

Kako istom svećenici iz naših krajeva uzdaju 
hvalu Bogu, što nam je dao Šarića za biskupa! Vlč. 
o. Aleksander Hoffer, sada ravnatelj gimnazije i 
sjemeništa u Travniku, koji je Ivana Šarića kao tadanji 
prvi superior zavoda primio u sjemenište i gimnaziju, 
ne će da govori „mnogim i kićenim riečima nego onako 
od srca i duše .. . Sve one milosti i darove, što ih 
Crkva izrazuje, u preobilnosti sasuo Sveti Duh na Vas 
na spas duša, probitak domovine i radost i čast ovoga 
zavoda." — Iz Ovčareva, gdje je mladi biskup prepo- 
rodjen na vrhunaravni život, piše vlč. o. fra Jak.o 
M a t k o v i ć župnik, nekad prvi katehet svečarev u 
Dolcu: „Nikad niesam veselijim srcem uzeo pero u ruku 
kao ovaj čas. Hvalim Bogu na milosti, koji je dozvolio, 
da mogu vidjeti i čestitati tako veliko dostojanstvo mo¬ 
jemu nekad učeniku, sada novome biskupu, kojemu od 
Boga prosim a i prosit ću, da mu udieli sve darove 
Duha Svetoga, te da žive dugo i sretno na slavu Božju, 
ponos katoličke Crkve i na diku naše mile domovine 
Hrvatske. Sretni smo, što vidimo, da nas Bog osobito 
miluje, jer nas u pol vieka obdari sa tri biskupa trav¬ 
njaka. Šunjić u raju moli za nas, a Marković i Šarić 
sliede stope njegove, quos divinum diu incolumes ser- 
vet Numen!" — Iz D; Tuzle javlja se vlč. o. fra Ar- 
kangjeo Brković župnik i naš radini književnik: 
„Ta je viest (da je dr Šarić imenovan biskupom) i 
meni tako razdragala srce, da se u životu svome ne 
sjećam većega veselja, a to s toga, jer je ta čast za¬ 
pala svećenika po srcu Božjem; muža, koji nas zadiv¬ 
ljuje svojim umnim radom; osobu, koja svojom prijaz- 
nošću i sladkom riečju osvaja svakoga; učenjaka, koji 
će svojevremeno, kad se Providnosti svidi, dostojno 


nasliediti velikoga Stadlera na nadbiskupskoj vrhbosan¬ 
skoj stolici." - Vlč. g. Marko Tvrdković gimn. 
katehet D. Tuzli, vapije: „Benedictus Deus, qui facit 
mirabilia solus." Uvjeren je u duši, „kad bi se nas pi¬ 
talo, koga želimo na tako uzvišeno mjesto, da bi svi 
bez razlike za dra Šarića dali glas", jer on ne poznaje 
u Bosni čovjeka plemenitijega srca i obraženijega uma. 
Ni on ne zna za sladje veselje u životu nego li je ovo, 
kad nam dr Šarić biskupom postaje. — Vlč. gosp. 
Petar Ajvazović rodjen u istoj ulici, u kojoj je i 
mladi biskup od Boga poklonjen roditeljima, Crkvi i 
domovini, sav je uzhićen nad ovim dogodjajem: „Izpred 
naše kitnjaste Vilenice i njezinih slavulja, izpred Lašve 
i Jukića-Stiene, izpred zelene Pašića-bašte i hladnoga na 
Daltabanu studenca, izpred naših sirotinskih otčinskih do¬ 
mova i na Bojni drevne trešnje i njezina hlada, izpred 
Jetvaka i njegovih mirnih stanovnika — naših pokoj¬ 
nika, izpred otca davno umrloga i nemoćne ostarjele 
majke: ja Vam čestitam, odlični svečaru! —Svemožni 
Ti je dao umne sposobnosti, nada sve čisto nevino 
Ivanovo srce i mi Mu zahvaljujemo i kličemo: Zlatom 
izvezena mitra ne bila Ti težka, a palicom mudro i 
dugo vladao." 

Podpunu harmoniju veselih glasova razabrat ćemo 
tek onda, kad čujemo i brzojavne pozdrave. 

Beč. Faustissima die episcopalis consecrationis Beatissi- 
mus Pater peculiari cum affectu et benignitate cum votis omni- 
bus felicitatis ac coelestis auspicii dominationi Tuae revendissimae 
exmo archiepiscopo, adstantibus episcopis, clero et populo fideli 
peramenter impertire dignatus est apostolicam benedictionem. 
— Oaudio autem et laetitiae tantae festivitatis me associans, 
omnia quaeque fausta ex corde ominor. 

Granito di Belmonte nuntius apostolicus. 

Banjaluka. Današnjoj Vašoj slavi pridružujem se svom 
dušom i srcem želeći, da Vas Svevišnji u uzvišenoj Vašoj časti 
obdari obiljem svojih svetih milosti, na diku svete katoličke 
Crkve i na utjehu hrvatskoga naroda. 

Dominik Asfalg opat trapista. 

Banjaluka. Od srca se radujem i čestitam. Tvoj 

Pajić. 

Banjaluka. Ex intimo cordis Tibi gratulor. Vivat se- 
quens noster! Sunarić. 

Banjaluka. Radujem se Vašem odabranju i posvećenju. 
Želim, da Vas Bog dugo poživi pro Deo et patria. 

Malešević župnik. 

Banjaluka. Prvi cviete iz novoga vrta: namnogaja! 

'Ivaniš vjeroučitelj. 

Banjaluka. Radujući se slavlju Vaše Presvjetlosti i 
prikazajući Vam skromne želje, da budete pastir kršćanskoga 
stada, hrvatske domaje, po srcu Dobrog Pastira, najsmjernije 
pozdravljaju Vašu Presvjetlost katolički i hrvatski banjalučani: 
Frano Malešević, Jozo Kaurinović, Tomić, Marjan Markezić, 
Petar Balvanović, Jako Filipović, Jozo Barac, Schebal, Mandekić, 
Katunić, Heinz, Grgić, Lovrek, Mihajlović, Vlaha Heinz, Zahurić, 
Marić, Pavo Jurić, Jozo Jurić poduzetnik, Anto Jović ml., Mirko 
Jović, Marjanović, Matić, Marko Pletikosa, Juro Gaspar, Anto 
Ivo Jović, Ivo Mišić (Kotorvaroš), Marko Odić, Pero Balvan, 
Mato Bančić, Stipo Ćošić, Petar Valentić, Jozo Ćošić, Lovreno- 

vić, Ivo Bašić, Franjo Čengić, Anto Bilić, Ivo Blažević, Djordjo 
Slakić, Ladislav Fišer, Avram Poljokan, Jako Rabadjić, Jozo 
Grgić, Stipo Zembić, Jozo Kasljević, Friedrich Mihovil, Hadži 
Rafo Poljokan, Filipović Filip, Nikola Krpan, Adolf Mlinarić. obi¬ 
telj Vlašić, Anto Madjarević, Franjo Harazin, Tereza Ravnik, Hadži 
lsak Poljokan, Niko Jurić, Marija Alois Florijan, Slavoljub, An- 
tonio, Chichio, Szalay, Karai, Ivo Matunović, Josef Ballian, Ivan 
Umić, Vjekoslav Grgić, Niko Stipić, Božo Stipančić, Kanajet 
Adolf, Jozo Vitović, Ivo Rogulić, Marija i Jozo Kanajet, Ivo 
Belančić, Anto Kezić, Frano Androšević, Ilija Datić, Budimir, 
Anto Anetić, Vrignanin, Sekulić, Vonašek, Anton Bezloznik, dr. 
Skok, Pero Bilić, Ivan Konovski, Alojzija Turčić, Ivo Brnarda. 

Banjaluka. Sreću i blagoslov Božji na polju novog dje¬ 
lovanja žele Sestre presv. Krvi u Nazaretu. 

Beč. Ex intimo corde omnia bona faustaque ad hodier- 
num dienr, quem vere Dominus fecit Tibi. Hodie benedicat 
Tibi Jesus, quemadmodum benedixit apostolis suis. Hodie ss. 
cor Jesu suum amorem, suum solatium largissime et perenniter 
diffundat in cor illustritatis vestrae. Hodie arctius Maria te tra- 
hat ad cor maternum sitque tibi domina fortissima, advocata 
fidelissima, mater dulcissima. Hodie imbuat te Deus optimus 
maximus fiducia filiali, stabili, perseverante, qua armatus labo- 
res, sacrifices, pugnes, beatus sis, donec et tu triumphes cum 
Christo in coelis. Schvvaerzler S. J. 

B e 1 o v a r. Dičnom borcu za Boga i dom na visokoj časti 
srdačno čestita Msgr. Goszl župnik. 

Bjelina. Krasno slavlje domovine i veliko odlikovanje 
vriednog svečara s veseljem pozdravlja i kliče: Živio Benjamin 
hrvatskog episkopata! Jović župnik sa svojim stadom. 

Brčko. Radujući se Vašemu promaknuću srdačno česti¬ 
tamo. Živio! Milosrdnice. 

Brčko. Hvala na pozivu na biskupsko posvećenje, kojemu 
će duhom i srcem prisustvovati moja familija. Bog Vas poživio 
svome rodu i plemenu! Obitelj ilišević. 

Brčko. Zdravo, naš mili biskupe! Ponosom gleda na 
dičnoga sina Crkva i dom, te se diči svojim ljubimcem. 

Dr Violini, Ilišević, Komljenović, Dasović, Kulier, Novaky, Ha- 
naman, Grgić, Eberhard, Kamenjašević. 

Brčko. Živio prvi novo pomazanik dične domovine! 

Pejčinović i Vincetić. 

Brčko. Srdačno čestitam. Želja nas Hrvata katolika je 

izpunjena. Bog Vas poživio do Strossmayerovih godina! 

Vincetić. 

Brčko. Sinu ponosne Bosne a našem posvećenom bi¬ 
skupu najsrdačnije čestitaju Cvjetić i I. Ilišević. 

Brod na S. Visokom odlikovanju vesele se i zazivlju 
svaku milost Božju Leskovac, Holik, Ćurković. 

B. Brod. Dušobrižnici dekanije plehanske putom moje 
malenkosti pozdravljaju danas svoga arhidjakona i raduju se, 
jer Te zlatnog muža današnjom posvetom i biskupskim zva¬ 
njem vide još uže vezana na saobraćaj s nama u duhovnoj 
pastvi u dragoj domaji. Kliču Ti: Ad multos annos! 

Ezgeta. 

B. Brod. Tebi, čašćenom drugu iz sjemeništnih godina, 
krasnom i ljubljenom bratu svećeniku iza sretnog dana našeg 
redjenja, glavnom funkcijonaru svetih blagoslova pri gradnji 
moje nove crkve, izričem zgodom Tvoga današnjeg posvećenja 
svesrdnu čestitku. Kličem Ti već sada sa mojim župljanima: 
Dobro nam došao za posvetit našu crkvu! Ezgeta. 

B. Brod. Vrlo me obeselila viest o Vašem unapriedje- 
nju, te od sveg srca kao domaćem sinu kličem: Bilo hairli! 

Hafiz Mehmed Hodžić načelnik. 

B. Brod. Prigodom današnje Vaše posvete najsmjernije 
čestitamo. Obitelj Kunušić. 


B. Brod. Ne što si me zadužio, nego što Te visoko- 
štujem, veselim se Tvom novom imenovanju d želim, da nam 
na braniku Crkve i otčevine stojiš krut i ponosit. Ad multos 
annos! Ezgeta i Mandić, zamjenik. 

B. Brod. Priključujem se želji domaćih sinova i čestitam. 

Jakov Merkadić. 

B. Brod. Dugo će živjeti kod nas uspomena na Vašu. 
Presvietlost. Ponosimo se Vašim unapriedjenjem i od sveg srca 
čestitamo. Odbor za gradnju crkve, predsjednik Potušek. 

Bugojno. Današnji dan jest dan slave i veselja svih nas 
Hrvata-katolika u Bosni i Hercegovini. Razdragani, što nam po- 
stigoste toliku čast, šaljemo u duhu Gospodu Bogu vruću molbu, 
da Vas dugo i dugo poživi na korist hrvatskome rodu. 

Hrvatska narodna čitaonica. 

Bugojno. Današnjem slavlju duhom prisustvuje i čestita 

Subašić. 

Bugojno. Ponosni Vašim imenovanjem i posvećenjem 
za biskupa, dični domorođče, srdačno čestitamo, želeći da bude 
na slavu svete vjere i domovine. Stipo Ribičić, Stipo Domači- 
nović, Niko Pavlović, Stjepan Grgić, Ilija Subašić, Frano Babić,. 
Ivo Pavlović, Stojan Marjanović, Anto Jurišić, Niko Radić, Ivica 
Baškarad, Ivo Jozukić, braća Čolić, Jozo Babić, Niko Kafedžijić, 
Marko Ribičić, Luka Brkić, Jure Kovačević, Jozo Dilber, Ivo 
Lučić. 

Bugojno. Najsrdačnije čestitaju želeći svako dobro 

zahvalne Milosrdnice. 

Bugojno. Slava onomu, koji visoko diže stijeg ! 

Nikola Palandžić. 

B u g o j no. Presvjetlosti domaćega sina ponosi se i 
čestita Podružnica »Napredka« 

Bugojno. Današnjeg svečara, sina ove grude, pozdra¬ 
vlja i čestita Ivić. 

B u g o j n o. K sutrašnjoj slavi najsmjernije čestitke. 

Zimmermann. 

Busovača. Presvjetloin gospodinu, naše gore listu, 
prigodom posvećenja za velikog svećenika najsrdačnije čestitaju 
Malbaša učitelj, Alaupović vjeroučitelj. 

Busovača. Vaše imenovanje i posvećenje za biskupa. 
napunja nas oduševljenjem. Svesrdno čestitamo: Ad multos 
annos ! Franjić, Miličević, Galić, 

D e rve n t a. Uresu Crkve i domovine zasluženo odlikova¬ 
nje čestita Tolić župik. 

Derventa. Veselim srcem kličemo: Živio svečar! 

Milosrdnice. 

Derventa. Sva se Bosna danas veseli, i kliče: Živio, 
dični sine, novi nam biskupe! Stanić gvardijan. 

Djakovo. Danas, kad milost apostolstva prima vriedni 
sin Bosne ponosne, veseli se sa svojim upraviteljem i sva bi¬ 
skupija bosanska, pak čestitajuć Vam svaku, sreću, moli Boga 
da bude na korist i napredak svetih crkvenih i domovinskih 
interesa naših. U duhu sav savcat medju vama svesrdno poz¬ 
dravljam nadbiskupa konsekratora, ostalu, braću biskupe i sve. 
vriedne goste, čestitalce Vaše. Na mnogaja! Biskup Voršak. 

D j a k o v o. (Nadbiskupu, dru Stadleru.) Današnju utje¬ 
hu Vašu i veselje čitave Bosne ponosne svesrdno dieli kaptol 
bosanski, živom željom, da rukopoloženi po Vama biskup Sa- 
rić dugo poživi na uzor Crkvi i rodu svome, na diku i podporu. 
Presvjetlosti Vašoj. Kaptol djakovački. 

Djakovo. Gospod obilje milosti izlio na tjeme Tvoje! 
On te odabra na djela velika i život slavan. Confortare et ro- 
bistus esto! A sviju nas je molitva, i želja, da vriedan budeš, 
svoga otca i učitelja.. Dr Svetozaf Ritig. 

D j a k o v o. Srdačno čestita i sa Crkvom, koja Vas je 
podigla do ove časti, kliče: Ad multos annos! 

Za prof. sbor: prof. Vincetić. 

D jak ovo. Živio biskup pjesnik! Srdačno čestita 

Marinko. 

Dolac. Odličnom svom članu prigodom posvećenja 
Bogu na slavu, hrvatskom narodu na korist, nama na ponos, 
kliče: Dugo sretno živio! Hrvatska čitaonica u Dolcu. 

Dubrovnik. Danas se Crkva i Bosna ponose svojim 
sinom. Marcelić biskup. 

Dubrovnik. Čestita Vama i Crkvi Bosne ponosne. 

Dubrovački kaptol. 

Dubrovnik. Tališ revera decebat pontifex. Congratu- 
lor ergo optans ut favente Domino ministerium suum felicissime 
impleat. _ Pišta prepošt. 

Dubrovnik. Čestitam najsrdačnije zasluženo imeno¬ 
vanje i današnje Vaše posvećenje. Župnik Makosica. 

Fojnica. Puni radosti kličemo: Živio mladi biskup, 
mili domorodac! Marko i Ivo Kulier. 

Oablitz. Dao Vam Bog puno zdravlja i obilje milosti 
za blagoslovan rad u Njegovu vinogradu. Butković. 

Gdinj. Užeženi svjetionik sa sjajno još sjajućim dugo 
svietlili u sretnoj Bosni. Don Jakov Stipetić. 

Goražda. Sjaj Vaše pastirske mitre bio narodu hrvat¬ 
skom stupom izraelskim u borbi za sjajnu budućnost. 

Matišić župnik. 

Gorica. Voščeč Vam obilno darov Božjih, da bi zveli- 
čansko in dobro začeli svojo novo imenitno službo v čast Božjo 
in v zveličanje neumrjočih duš, priporučam se Vašim molitvam. 

Sedej nadškof. 

Gradačac. Čestitajući Vam biskupsko dostojanstvo 
molimo Boga, da Vas dugo uzdrži na uzvišenome mjestu i da 
podpunim uspjehom okruni Vaš budući apostolski rad. 

Jurić župnik i župljani. 

Gradačac. Prigodom današnjeg svečanog ustoličenja 
srdačno čestita obitelj Ebner. 

Gradec. (Štajerska). Bog Te veliki i dobri čuvao i po- 
živio. Prof. Šimončić. 

Bos. Gradiška. Srdačno čestitamo i kličemo: Živjeli! 

Župnik i gradiški Hrvati. 

Grubišno polje. Živi dugo, sretno rodu svom na diku, 
— Benjamine biskupe, sjaj nam na vidiku! Srdačno čestita 

Nar. zastupnik Jemeršić. 

Han K om p an ija-V it e z. Srdačno čestitaju Služavke 
Malog Isusa u Josipovcu. 

Hvar. Prigodom današnje konsekracije najsrdačnije če¬ 
stitam Vašoj Presvjetlosti želeći, da presvjetli Nadbiskup nadje 
u pomoćnom biskupu svoj izraz i nasladu. Živjeli! 

Jordan Zaninović biskup. 

Jajce. Ponizne čestitke današnjoj svečanosti prinosi 

Marko Djebić kontrolor. 

K ak anj-Dob oj. PrVomu miropomazaniku, velikomu 
svećeniku od klera sekularnog naše domovine Bosne, na da¬ 
našnjemu rukopoloženju najizkrenije čestitaju i kliču iz dna 
srca: Na mnogo godina! 

Braća franjevci samostana kraljevske Sutjeske. 

\ Kamnik. Danes molim iskreno: Oče nebeški, ohrani, 
čuvaj in blagoslavljaj svojega zvestega službavnika škofa Ivana! 

Dekan Lavrenčić. 

Kapela Nova. Sa skupštine Starčevićanaca u Novoj Ka¬ 
peli šaljemo Vam hrvatski pozdrav sa željom, da poživite dugo 
i dugo na čast i ponos Hrvatske i na korist svete vjere. — 
U ime skupštinara zastupnici naroda 

Dr Aleksander Horvat, Ivan Zatluka. 


Karlovac. Smjerno čestitam moleći Gospodina, da 
Vaša Presvjetlost liepe svoje darove kao pastir naroda razvije 
na slavu Božju a na ponos hrvatskoga naroda. 

Dr Franjo Zagoda. 

Kiseljak. Uz bok našeg velikog biskupa zagrijavao se 
za Crkvu i dom, te bio mu srcem i dušom odan svom. 

Hrvatska čitaonica. 

Kiseljak. Radostno čestitaju biskupu sada, drug i dru¬ 
garica djetinjstva mlada. 

Niko i Serafina Ćurić s majkom. 

Kiseljak. Čestitam Vašoj Presvjetlosti na odlikovanju 
kličući: Ad multos annos! Pordušić. 

Kiseljak. Rodna Te gruda pozdravlja svuda. Živio 
nam, ponosni sine 1 

Ćurić, Pušić, Momčinović, Spelić, Schvvab. 

Ključ. Riedkom slavlju sina dične domovine uz druge 
štovatelje pridružuju se ključki Hrvati kličući ponosu i diki 
Bosne: Živio 1 

Fra Ilija Dražetić župnik, Barbarić, Krolić, Lukičić, Michel, 
Antić, Knežević, Tojčić, Kosorčić, Šikić, Orešković, Šarić, Mar- 
tinović, Jungić, Ćubelić, Strapajević, Čadek. 

Kotor. Faustum felixque sit! Uccellini biskup. 

Kotorsko. Uz poklik: Živjela hrvatska Bosna! — naj¬ 
srdačnije čestita fra Mirko Šestić. 

Kotorvaroš. Presvjetli gospodine! Srdačno čestitam. 
Bila današnja Vaša slava na korist svete vjere i hrvatske do¬ 
movine. Dr Stjepan Kukrić. 

Kotorvaroš. Najsrdačnije čestita na visokoj časti vrlom 
sinu Bosne ponosne ■ Garić. 

Krašić. Presvjetlosti Vašoj na zasluženome odlikovanju 
čestita Huzek. 

Križevac. Pridružujući se iz sveg srca i duše žarkim 
molitvama braće arhijereja, molećih se danas kod oltara, uz 
Vas blagodarećih Svevišnjemu, što dade u težkim vremenima 
takvog arhijereja svojoj svetoj Crkvi, pozdravlja Vašu Presvje¬ 
tlost najtoplijim bratskim pozdravom u ime moje biskupije, 
i preporučam u Bosni živuće grkokatolike bratskoj pažnji. Na 
mnogaja i blagaja ljeta, vladiko! 

Drohobeczky vladika križevački. 

Križevac. Odajući poštu svjetlom sboru hrvatsko-slo- 
venskih vladika u Šeher Sarajeyu skupljenih pozdravljamo 
Benjamina hrvatskih vladika, diku, ponos i uzdanicu bosanskih 
katolika, desnu ruku velikoga vladike Stadlera, dalekovidnog 
prijatelja jedinstva Crkve, zajedničkoga toga ideala nas sviju 
katolika, oduševljenoga perom apostola, kličući iz pune duše: 
Na mnogaja ljeta, vladiko, takov nam podobren arhijerej! 

Kaptol križevački. 

Krk. Kršna Bodunelija čestita Bosni ponosnoj na da¬ 
našnjem slavlju. 

Volarić, Polonijo, Palčić, Brajković, Premuda, Dominić, Brusić, 

Galzigna. 

Krk. Prvomu sinu Bosne čestitaju i žele svako dobro i 
uztrajnost u radu za vjeru i domovinu Košljunski franjevci. 

Krk. Poklonstvo i čestitku s molbom Previšnjemu za 
blagoslov šalje kanonik Oršić, 

Ku p res. S oduševljenjem pozdravljamo manifestaciju. 
Čestitamo Vama i miloj nam hrvatskoj domovini. 

Anto Šubašić, Ivica Mestrović. 

Kup res. Sva je Bosna uzhićena današnjom Vašom sve¬ 
čanosti. U kolu bratskih družtava stupa i naša čitaonica, ter 
srdačno čestitamo. Hrvatska čitaonica. 

Kup res. Vašoj znamenitoj svečanosti najsrdačnije če¬ 
stitam. Kutleša. 

Kupres. Današnjoj Vašoj svečanosti srdačno čestitam. 

Vuičić. 

Kupres. Neka milost Božja prati Vas do skrajne sta¬ 
rosti na korist vjere i domovine. 

Mikić župnik u Rastičevu. 

Kupres. Uzhićeni šaljemo naše najsrdačnije želje i če¬ 
stitke. ' Vuičić, Subašić. 

Kupres. Najsrdačnije čestitam Vama, svemu hrvatskom 

narodu u Bosni, a nama svećenicima osobito na izpunjenim 
željama. Sretno i na mnogaja! Veseličić. 

L i v n o. K najsvečanijemu času Vašega života primite 
čestitku! Sliedite Miletića i Šunjića na diku bosanskih Hrvata! 

Ćurić. 

Livno. Današnjoj uzvišenoj svečanosti i posvećenju za 
biskupa najsrdačnije čestita Pordušić 

Ljubljana. Presvjetli 1 S radošću Vam najsrdačnije 
čestitamo na milosti Božjoj i nagradi, podieljenoj Vam za rev¬ 
nost u službi vjere, znanosti i naroda. Podielio Bog uspjeha 
Vašem djelovanju i platio Vam prijateljstvo do zahvalnog 
naroda slovenskoga. Uredništvo »Slovenca.« 

Ljubljana. Današnjoj slavi katoličke svjesti i hrvat¬ 
stva duhom prisutan kliče: Živio biskup Šarić! 

Odani štovatelj Vancaš. 

L u b 1 j a n a. Novi biskup živio mnogo ljeta u slavu Cr¬ 
kve i Bosne. 

Za uredništvo »Časa«: dr Grivec, đr Ušeničnik. 

Ljubljana. Bog čuvaj dobrotijivi Vas, Bog živi Vas, 
Bog živi Vas! Steska kancelar. 

Ljubljana. Ob priliki Vašega posvečenja moje najis- 
krenejše čestitke! Daj Vam Bog mnogo blagoslova in po Vas 
hrvatski Bosni in ćeli Cerkvi. Iso Cankar. 

Ljubuški. Živio Presvjetli! Bogu na slavu, dušama 
na spas, hrvatskom domu na ponos 1 Sestre Milosrdnice. 

Louvain. Na mnogaja! kliče Vanino D. I. 

Lurd. Slovenci zbrani v Lurdu iskreno čestitajo k 28. 

maju 1 

f Anton Bonaventura škof; Vidović pređsednik Družbe sv. Mo- 
horja; Lavrenčić dekan; dr Janković zdravnik; Janez Kalan 
župnik. 

Maglaj. Pridružuju se današnjoj instalaciji sa poklikom: 
Živio na mnogo ljeta na slavu i čast naše svete katoličke Cr¬ 
kve i na diku hrvatskoga naroda. 

Obitelj Lončarević i Mihalić. 

Makarska. Želim Vam dugotrajan i plodan život u 
radu za Boga i domovinu. Grabić. 

Makarska. Dok je nama nadbiskupa Stadlera i Šarića 
njegova pomoćnika, ne bojimo se za katoličtvo i hrvatstvo 
Bosne. Živio posvetitelj i posvećenih sa cielom svitom sakup¬ 
ljenom pri ovoj svečanosti Pavlinović dekan kaptola. 

Metković. Najsrdačnije čestita obitelj Šačić. 

Metković. S neizrecivom radošću čestitam Vašoj Pre- 
svjetlosti na novoj časti. Oszko. 

Modrić. Postignutu uzvišenu čast čestitaju Vam i uje¬ 
dno se danas svesrdno Svemogućemu mole, da u visokom do¬ 
stojanstvu učinite velike stvari za vjeru i domovinu. Živio i 
zdravljem obilovao na mnoge godine! 

Štovatelji: Bekavac, Sočo, Pejić, Kovačević, Klaić, Toma i Anto 
Karačić, Baumgartner, Elazar. 

Modrić. Sa svima Župljanima prinosim čestitke: Vivas, 
floreas, crescas! Bekavac. 

Mostar. Izpred hercegovačkih franjevaca pridružujem 
se današnjem Vam slavlju i od srca kličem : Na mnogaja, na 
mnogaja za vjeru i domovinu! Provincijal. 

Mostar. Učenom i vjernom sinu hrvatske Bosne, sjaj¬ 


noj luči na obzorju hrvatske katoličke prosvjete, odano čestita 
konsekraciju za biskupa 

Stjepan Radulović urednik »Osvita«. 

Mostar. Na ime ove franjevačke obitelji čestita 

gvardijan Bebek. 

Mostar. Srdačno čestita pod devizom: Pro Deo et patria! 

Glavaš. 

Mostar. Visokom dostojanstveniku i svomu dobrotvoru 
čestita đjačka Marijina kongregacija. 

Mostar. Sa biskupske stolice svietlio dugo Vaš um 
hrvatskom narodu! Ilija Lipović. 

Muč. S milim Travnikom, s dragom Bosnom i cjelokup¬ 
nom Hrvatskom danas se novom biskupu, rodjenom Travni¬ 
čaninu, veseli i čestita don Ante Budimirović sa majkom. 

Nevesinje. Radujemo se, čestitamo i kličemo: Živio 
mladi biskupe! Nevesinjski Hrvati. 

Novi Bosanski. Za Boga i domovinu radili još mno¬ 
gi niz godina! Purk župnik. 

Novim arof. Živjela Bosna i prvi njezin biskup! 

Blaževac. 

Novimarof. Na dan, što ga učini Gospodin, ljubimo 
Presvjetlosti Vašoj posvećenu desnicu kličući: Ad multos annos 
našoj hrvatskoj Bosni! 

Za kotar Zelinski: Milčić župnik. 

Osiek. Bog blagoslovio današnji dan Vašekonsekracije 
Crkvi na čast, hrvatskoj Bosni na korist i ponos! 

Horvat protonotar. 

Osiek. Dušom uz Vas kličemo prigodom svečanog 
časa: Živio nam mladi i hrabri vodja u borbi za svetu katolič¬ 
ku i hrvatsku stvar ! Biskupsko dječačko sjemenište. 

Osiek. Zapriečen odazvati se preodličnom pozivu 
najsrdačnije želim novom biskupu, a davnom miljeniku hrvat¬ 
skog naroda: Ad multos prosperosque annos! Manjarić. 

Pazin. Širitelju časti Božje, diki Crkve i ponosu Bosne 
ponosne: Ad multos! vapije iz daleke Istre odani 

Antun Kalac. 

Perast. Sa katoličkom Bosnom, kojoj danas prosinuše 
nove nade, veseli se i srdačno čestita kličući: Živio vjeri i na¬ 
rodu! Opat Rosa. 

Perast. Najsrdačnija čestitanja i najžarkije molitve 
šalju Služavke Malog Isusa. 

Petrovaradin. U ime svećenstva petrovaraždinskog 
kotara prigodom Vašega veličanstvenoga slavlja najsmjernije 
čestitke podastire Ambrinac dekan. 

Povije. Uzhitom pozdravljam i najsrdačnije čestitam 
zasluženo visoko odlikovanje. Živjeli! Gamulin. 

Prag. Čestitam srdačno. Bilo sretno na mnogo ljeta. 

Prpić pukovnik. 

Prag. Najsrdačnije čestitam Vašem visokom odlikovanju. 
Bilo to na uhar vjere i doma! Livajić pravnik. 

Prnjavor. Današnjem slavlju pridružuju se 

prnjavorski Hrvati. 

Prnjavor. Milom pastiru srdačno čestitaju uz želju: 
Za vjeru i domovinu! Pajić, Šimunović, Kurjaković. 

Prnjavor. Prvi mitronosac svjetovnog klera pod mi¬ 
trom budi nam dika! Hernla župnik. 

Prozor. Benedicimus Tibi et cuncta prospera abpreca- 
mur, si fueris verus successor excellentium magnorumque 
episcoporum Augustini Miletić et Marijani Šunjić, nostorum con- 
terraneorum. Franjevci. 

P u n a t (na Krku). Bog blagoslovio i kriepio Vašu Pre- 
svjetlost na svakom koraku. Ad multos annos 1 

Franjo Žic župnik. 

Rieka. Duhom prisutni današnjem slavlju najsrdačnije 
čestitaju svome dobročinitelju i prijatelju Riečki kapucini. 

Rim. Vivas pontifex meritis factus non favoribus. 

Mnsgr Horvat, Bervaldi, Carević, Feliciović, Marić, Matijević 

Emiljan, Prešeren, Zimmermann, Živković, Buljan. 

Sanskimost. Današnjem Vašem slavlju duhom pri¬ 
sustvujem i kličem, da Vas Bog živi na korist vjere i naroda. 

Dobrić predsj. mjest. odb. H. N. Z. 

Sanskimost. Srdačno čestitam i kličem: Živjeli! 

Petar Sušić. 

Senj. Duh Sveti izlio ha'Vas sve svoje velike darove, 
da sve dni života svojega ugodite Bogu i postignete plaću bis¬ 
kupa, Božjeg ugodnika i pravednika. Duhom i molitvom uz Vas 

Vučić biskup. 

Senj. HrVatino biskupe-pjesniče, Hrvatskoga roda milje- 
niče, Nek Ti mitra na mnogaja sjaji Na čast Bogu, na slavu 
domaji, Na spas Bosne hrvatske ponosne! 

Dr Binički, dr Lončarić. 

Senj. Vrlom pjesniku, marnom trudbeniku Gospodnjem, 
odličnom hrvatskom rodoljubu, biskupu kremenjaku, diki hr¬ 
vatske Bosne, srdačno čestita duhovna mladež u Senju. 

Senj. U radu za slavu Božju, svete vjere i za dobro 
našeg naroda hrvatskog poživio i blagoslovio dobri Bog Pre- 
svjetlost Vašu na mnogaja! Vaš štovatelj 

kanonik Josip Crnobrad. 

Senj. Veselim se Vašem visokom odlikovanju te srdačno 
čestitam. Molim Boga, da Vas obiljem svoje milosti obdari. 

Kanonik Vidas. 

Senj. Radostno pozdravljamo biskupa kremenjaka česti- 
tajuć od srca Binički, Smokvina, Starčević, Lončarić, Rašić. 

Skadar. Prigodom Vašega posvećenja uz izkrenu če¬ 
stitku kličem: Dugo mitru nosio, vjeru širio, narod štitio- Bog 
Vas poživio! Fra Lovro Mihačević provincijal Albanije. 

Spljet. Uz srdačno čestitanje prosi punoću Božjih milosti 

Biskup Nakić. 

Spljet. Dominikanska redodržava oduševljeno pozdravlja 
današnje Vaše posvećenje moleći Svevišnjega, da i odsele bla¬ 
goslovi Vaš umni rad na uhar Crkvi i domovini. 

Gjivanović provincijal. 

Spljet. Najizkrenije moje čestitanje. Dobri Bog izlio da¬ 
nas nad Vašom glavom obilje svog blagoslova, da budete mogli 
uspješno raditi na ovom polju u korist vjere i domovine. 

Msgr. Bulić- 

Spljet. Današnjem slavlju čestitaju 

Služavke Malog Isusa. 

Spljet. Vaša Presvjetlosti! Uzhićena novošću, da Vam 
je dragi Bog podielio visoku čast biskupsku, usudjujem se 
čestitati Vašoj Presvjetlosti. Znajuć, da ćete biti dobar pastir 
Vašeg stada i pozdravljajući Vašu dobrotu, kličem: Živio otac 
bosanskog naroda! Ljubeći ruku 

Marijino diete Milica Gaspić. 

Spljet. Zapriečen bolešću barem duhom pridružujem se 
današnjem godu, koji je istodobno sve Bosne i šire Hrvatske. 
Dugo služili Bogu u novom zvanju! Dr Alfirević. 

Spljet. Čestita u sto dobrih časa na slavu Božju i spa¬ 
senje duša. Palunko. 

Stolac. Uz prvog metropolitu vrhbosanskog živio prvi 
biskup travanjske gimnazije, prvi petrovac-bosanac, prvi kapto- 
lov domaći sin. Živio biskup Šarić! Vujnović župnik. 

Sušak. Čuvari trsatskoga svetišta kliču: Ad multos! 

0. Romuald gvardijan. 

Samac Bos. Riedkoj slavi novoga biskupa priključuju 
se sa svojim župljanitna Mijić, Cosić- 


Šibenik. Najsrdačnije čestitam Vašoj Presvjetlosti na 
visokoj časti, kojom ste radi Vaših velikih zasluga odlikovani. 

Pulišić biskup. 

Te sli ć. Primite srdačnu čestitku k današnjoj slavi. 

Bardas kot. predstojnik. 

Teslić. Ad multos annos praelatus cum archipraelato 
— optat parochia Komušina. 

Travnik. Sjemenište čestita Vama na časti, Bosni na 
slasti. Ravnatelj. 

Travnik. Izvolite primiti imenovanju biskupom i današ¬ 
njoj svečanoj konsekraciji moje najsrdačnije čestitke uz izraz 
mog osobitog visokopoštovanja. 

Rukavina, okružni predstojnik. 

Travnik. Mittat Tibi auxilium de Sancto et de Sion tu- 
eatur Te. Memor sit omnis sacrificii Tui. Momčinović. 

Travnik. Srdačne želje biskupskom unapriedjenju. 
Svako dobro želi Ivo Budimirović. 

Travnik. Providnost je izabrala muža za pastira. Naša 
izkrena čestitka! 

Momčinović sa gradjanima: Budimirović, Zec Baškarad, Alaupo- 
vić, Snagić, Radeljković, Golub, Sunarić, Božić, Čolić, Ledić, 
Jurić, Petrović. 

Travnik. Presvjetlom gospodinu, vrlom upravitelju, na¬ 
šem ponosu, biseru Bosne čestitaju na novom odlikovanju 

Milosrdnice. 

Travnik. Najsrdačnije čestitam. Pero Bikešić. 

Travnik. S velikim veseljem primismo viest o Vašem 
imenovanju za biskupa. Svome začastnom članu sbor Kraljice 
mučenika najsrdačnije čestita na tolikom odlikovanju. Presveto 
Srce i prečista njegova Majka bili uviek uz Vas, diko, ponosu naš! 
U ime sbora: o. Ivan Kujundžić D. I., Ivo Budimirović, Ivo 
Snagić, Mato Alaupović, Josip Dujmović, Ivo Zec, Marko Zec, 
Stipo Matišić. 

Travnik. Dostojnom [slavljeniku današnje velike slave 
srdačno čestita obitelj Maraković. 

Travnik. Posveti duhom prisustvuje zet Jurić. 

Travnik. Blagoslov od Boga moli i čestita 

Pero Budimirović (Dolac). 

Travnik. Čestitaju na mnogaja ljeta 

Milosrdnice u Dolcu. 

Travnik. Revni pastiru duša, blagosloveno pasao stado! 

Sestra Jukunda. 

Travnik. Presvjetlom biskupu, vrlom i umnom nadstoj¬ 
niku kongregacije, osobitom štovatelju Marijinom žele i mole 
blagoslov Božji i svaku sreću u novom području rada 

kongreganistice više škole. 

Trebinje. Na razvalinama Trebinjske biskupije slavulj 
prebire radostne glase pozdravljajuć mladog biskupa Šarića. 

Družtvo „Slavulj". 

Trebinje. Pridružujuć se sveobćem slavlju čestitamo 
današnjem svečaru, poborniku vjere, ljubimcu Stadlera, uzda¬ 
nici naroda uz poklik: Živio Šarić! Živio Stadler! Živjela Hrvat¬ 
ska! Trebinjski katolici. 

Trebinje. Čestitam Ti, naša diko, jer s’ iz našeg roda 
niko. Smoljan. 

Turin (Italija). Salezijanci, osobito slovenski i hrvatski 
pitomci, čestitamo: Ad multos annos! Don Rua. 

D. Tuzla. Najčastnijemu hrvatskom sinu ponosne Bosne 
čestitaju na visokom imenovanju tuzlanski Hrvati. — Dr Pilar, 
dr Lovrić, dr Makanec, Gjuro Topolnik, Anto Banović, Ante 
Mladinić, Nikola Pervan, Hadži Ivo Divković, Ivan Pušić, Ladi- 
slav Hager, Ante Aščić, Pavo Aščić, Boško Andrija, Niko i Ivo 
Štitić, Ivo Biličić, Ivan Moth, Ante Subašić, Dragutin Pavlović, 

Vito Zaffani, Tomo Čolić, Frano Ivanić, Ilija Ivanić, Tade Iva¬ 
nić, Mijo Čošić, Ivo Piplić, Ivan Ćurić, Jakob Delkić, Ivo, Josip 
i Ivan Ivković, Pero Peršić, Mijo Jelačić, Niko Krajnović, Enrico 
Socavia, Matija Aragutić, Josip Grubišič, Ivan Pervan, Ivan pl. 
Cerić, Ante Lukendić, Abram Curić, Niko Hrvatović, Stiepo 
Jurić. 

D. Tuzla. Zaštitniku potlačenih, diki hrvatske Bosne, 
mužu značaja srdačno čestita na visokom promaknuću — Or¬ 
ganizacija radnika Hrvata u Donjoj Tuzli: predsjednik Ante 
Martinović, tajnik Ivo Jošić. 

D- Tuzla. Vašoj posveti vesele se i srdačno čestitaju 

Anto i Marica. 

D. Tuzla. Hac die consecrationis Tuae exsulto cum pa- 
rochianis meis et laetor in ea. Brković. 

D. Tuzla. Smjernu svoju čestitku šalje Ivan Ćurić. 

Varaždin. Consecratori consecratoque ad multos annos 
bonis uberrimos refertissimosque fructibus maxima laetitia pro- 
fundaque reverentia gratulantur Stepinac, Cajnko, Prostenik. 

Va rcar-Vakuf. Bilo sretno i blagoslovljeno. Sve za 
Boga, za Crkvu i za mili hrvatski narod. Ćurčić. 

V a r e š. Čestitam Vam uzvišeno dostojanstvo i želim, 
da budete episkop po srcu svetog Pavla apostola. lkić. 

Visoko. Osobito sam ugodno dirnut nad Vašim odli¬ 
kovanjem, jer ste naše gore list; i osobito još zato, što ste iza¬ 
bran iz generaliteta katoličke štampe u Hrvatskoj. 

Markušić urednik „Serafinskog Perivoja". 

Voloska. Najsrdačnije čestitke k velikoj časti, na koju 
Vas pozvao Gospod. Vašoj Presvjetlosti izkreni bratski pozdrav! 

Franjo Nagi biskup tršćanski. 

Vrbanja. Čestitamo Bosni-i njezinom dičnom sinu. 

Kellek, Barbić, Senjak, Golubičić. 

Vrgorac. Sinu ponosne Bosne kličemo: Zdravo! Oživo¬ 
tvorile se u Tebi ideje velikog Stadlera, da u hramu radnih 
vila uspomena obojice raste, cvate i miriše. 

Župnik i sestre. 

Zadar. Hvala na pozivu. Danas baš nastavljam pastirsku 
vizitaciju. Čestitam srdačno i zazivljem od Višnjega obilje mi¬ 
losti. Nadbiskup Dvornik. 

Zadar. Riedko slavlje, koje se danas iz hrama Srca 
Isusova razlieva kroz Sarajevo, kroz cielu Bosnu, Hrvatsku, 
Dalmaciju i dalje, ne dopušta starom privrženiku „Vrhbosne", 
da šuti. Za to smjerno čestitajući uzvišenje čovjeka Bogom oda¬ 
brana dielim radost i veselje sretnog metropolite, kaptola i 
naroda, iz koga na veliku mu diku niknuste. Ad multos annos! 

Petar Spanić kanonik. 

Zadar. Općoj radosti pridružuje se 
franjevac Didon, predstavnik družtva svakidanjeg klanjanja. 

Zadar. Dobri Vas Bog obasuo obiljem svojih milosti. 
Čuvao Vas dugo sebi na slavu, Hrvatskoj na korist, Bosni na 
ponos. Profesor Kasandrić. 

Zadar. Prinosimo Vašoj Presvjetlosti najizkrenije če¬ 
stitke. Molimo Svevišnjega, da blagoslovi Vaš rad za našu 
Bosnu i za cielu katoličku Hrvatsku. Zadarski blagoslovi. 

Zagreb. (Izvadak iz pisma.) Vašemu posvećenju za 
biskupa raduje se sva Bosna i čestita nadbiskupu Stadleru i 
samoj sebi i hvali Bogu na tolikom daru. 

Posilović nadbiskup. 

Zagreb. Zahvaljujući na častnom pozivu i žaleći, što 
se istom odazvati ne mogu, prisustvujem u duhu današnjoj 
svečanosti radujući se, da sam doživio ovaj preznameniti dan, 
koji je jednako dičan za Vas i za hrvatski narod. Čestitam od 
svega srca Vama i nadbiskupiji vrhbosanskoj.' 

Dr Amruš načelnik. 


Zagreb. Svršivši tek prije dva dana dugotrajno naporno 
apostolsko putovanje duboko žalim, što ne mogu osobno pri¬ 
sustvovati Vašem posvećenju. Duhom s Vama srdačno čestitam 
Vama, predragom Vašem nadpastiru i plemenitom bratskom 
narodu Bosne ponosne. Krapac biskup. 

Zagreb. Žalim, da ne mogu osobno prisustvovati slavi 
Vašoj i hrvatskoga naroda Bosne. Neka hrvatska Bosna u 
svom najmladjem biskupu nadje odlučnoga pobornika ideje 
sjedinjenja s materom zemljom Hrvatskom. Živio hrvatski bis¬ 
kup, bosanske gore list! Dr Ivo Elegović nar. zastupnik. 

Zagreb. Hrvatskom biskupu poklon. Živio na ponos 
roda svoga, a na diku vjere. Dr Vladimir Frank nar. zast. 

Zagreb. Hrvatsko katoličko akademsko družtvo „Do¬ 
magoj" vidi u današnjoj Vašoj svečanosti napredak prema 
geslu: Za vjeru i dom! Belić predsjednik. 

Zagreb. S odličnim gostima, sakupljenim oko Presvjet¬ 
losti Vaše, raduju se od srca današnjoj slavi isusovci. 

Zagreb. Na visokoj časti od srca čestitaju i vesele se 
sestra Magna i sve sestre Milosrdnice. 

Zagreb. Delectare in Domino et dabit Tibi petitiones 
cordis tui. Ad multos annos! 

Congregatio clericorum Zagrebiensium. 

Zagreb. Veselju Crkve i domovine na visokom odli¬ 
kovanju pridružuje se Sbor duhovne mladeži zagrebačke. 

Zagreb. Zell sili da poslet ti Gospod od Siona i odol- 
jejevši posredje vrag tvojih — od srca kliče: na mnogaja 

dr Njaradi rektor grčko-katoličkog sjemeništa. 

Zagreb. Od srca čestitamo. Bilo na korist vjere i do¬ 
movine ! Kendjelić Martin, Sida, Marta. 

Zagreb. Sreći i veselju Vašemu i domovine ciele pri¬ 
družuju se danas poglavari nadbiskupskoga sjemeništa moleći 
Vama od Boga i zlatni jubilej biskupski u radu za Boga i do¬ 
movinu. 

Baron rektor ; Lang spiritual; Beluhan i Dočkal, prefekti; 
Berković ekonom. 

Zagreb. Izvoli primiti i moju srdačnu čestitku. Duh 
Božji ravnao Te i vodio svojim putovima. Rihtarić. 

Zagreb. Biskupu Hrvatu-Bošnjaku iz svega srca čestita 
i kliče: Ad multos annos ! 

Glazbeno pjevačko družtvo „Vienac". 

Zagreb. Posveti Vašoj raduju se i kliču: Ad multos 
annos Dominus benedicat! Gjanić, Lahner, Štefanac, Strižić. 

Zagreb. Radujući se Vašemu posvećenju kličem od srca 
Ad multos annos! Suk prepošt. 

Zagreb. Čestitam. Ad multos annos! 

Premuž kanonik. 

Zagreb. Srdačno čestitam Vama i katolicima Bosne 
ponosne. Kanonik Pliverić. '• 

Zagreb. Veselo pozdravlja današnju slavu i kliče: Živio 

Slava, Radića, Ljuba. 

Zelina sv. Ivan. Suputniku rimskom, sada biskupu, 
srdačno čestita Debeljak. 

Zenica. Duhom prisustvujući velebnom slavlju zanosno 
kliče: Živio novi narodni apostol! Krilić. 

Žepče. Nad današnjim slavljem Vašeg posvećenja za 
biskupa od srca želim, da blagoslov rajskih dvora bude silazit 
Vama u svako doba. Živio! Momčinović dekan. 

Županje. Manjak redovničkog osoblja ne dozvoli mi 
osobno prisustvovati današnjem slavlju. Za to od strane ove 
redovničke obćine primite najtopliju čestitku uz poklik: Na 
mnoga ljeta živio! Došen gvardijan u Tolisi. 

Za čim smo čeznuli, za što smo prema nebu ruke 
sklapali i slali uzdisaje, dobili smo: našega dra Ivana 
Šarića gledamo u svojoj sredini kao biskupa! Ako je 
nebo oklievalo, dok nam je molitvu uslišalo, to nam je 
sada draži dar s nebesa. Ako smo ovom zgodom pu¬ 
stili maha mislima na krilu čuvstva, tko da nam za¬ 
mjeri? Dapače čitava Bosna i Hercegovina, ciela tro- 
jedna kraljevina sa Istrom, sva braća Slovenci natjecali 
se, tko da skladnije i glasnije uz nas zapjeva pjesmu 
radostnicu! Iz dna duše svi vapiju: Sit nomen Domini 
benedictum ex hoc nunc et usque in saeculum! 

Nego s druge strane svi dobro poimamo, koliki 
je teret, kolika je odgovornost u današnje dane biti 
pastirom duša. Najbolje to shvaća sam presvj. g. biskup 
Šarić. U dane, kad ga se kao mladog biskupa hvalilo 
i dičilo, primao je izlieve srca ne radi sebe nego radi 


Crkve katoličke, u kojoj je zauzeo mjesto kao član sbora 
apostola, nu često puta oteo mu se uzdah: Kako će biti 
u danima, kad se bude čulo Crucifige? |A da će i ta- 
kih časova biti, jamči nam sam položaj katoličkog 
biskupa u današnjim prilikama, u modernom vrtlogu, 
osobito ako katolički biskup nepokolebivo stoji i od- 
važno se bori uz Krista i Crkvu Kristovu. Mladi biskup 
čvrsto se prihvatio Križa, da može služiti „Istini i Lju¬ 
bavi", a dužnost je svih nas, koji se radovasmo i če¬ 
stitasmo, da ne prestajemo s njime uzdisati: Adjutorium 
nostrum in nomine Domini, qui fecit coelum et terram. 

Ako bude Bog zaštita mladom biskupu u sve 
dane pastirske mu službe; ako sve nas bude pra¬ 
tila ruka pomoćnica Boga, Stvoritelja neba i zemlje, 
onda će obilni blagoslov rositi na rad našega biskupa oko 
spasa duša i oko vremenitog našeg blagostanja. 


„VRHBOSNA" SVOME UREDNIKU 

D™ IVANU ŠARIĆU 

PRILIKOM NJEGOVA BISKUPSKOG POSVEĆENJA. 


Bilo to u zlatnom sjaju Ilijina svetog dana, 

Kad si prije dvanaest ljeta kao mlada zelen-grana 
Razkrilio hvojke svježe „Vrhbosnina 1 povrh hrama, 

Na prosvjete da ognjištu njetiš iskru svetog plama, 

Što ožarit duh će bliedi domovine naše biedne, 
Razgrijavat mlaka srca, uzpaliti grudi leđne, 

Što će rodu hrvatskome sjat ko zviezda sa visine, 

I razganjat sjenu vjerske i kulturne pomrčine. 

Tad u carstvu Tvoje duše, zalivene vjere valom, 
Sunčani si priesto digo božanstvenim idealom, 

Štono sjaju vječnim sjajem sa Golgotske svete gore 
I nad kršem tog života o vječnosti slavnoj sbore, 
,,Vrhbosnino“ na ognjište skupljao si zrake svete, 

Da obzorjem katoličkim ko nebeske luči sviete, 

Njetio si žarki plamen, na kom će se u visinu 
Vijat žrtve paljenice za Boga i domovinu. 

U tom hramu, gdje se Vjera sa Prosvjetom pravom roči, 
Priegorno si žrtvovao dane svoje, svoje noći, 

Zlatokrile poput pčele, što na sunca traku lieće, 

Da sačini slastna meda milmirisno tražeć cvieće. 


A za rad svoj neumorni lovorike brao mesi, 

Već si dao, da se na njim plamen drugih luči kriesi, 

U smjernosti svoje duše pozadinom Ti si stao, 

A1 Te za to s Neba žarkog zlatan odsjev obasjao. 

U tom radu i pregnuću za dom mili i za Boga 
Vodio si duga ljeta miljenicu duha svoga, 

Putio ju riečju blagom do zvjezdanih, čistih visa, 
Skretao ju čelik-rukom od grebena i od klisa, 

U djulbašči njezinoj si krasne cvietke usadio, . 

I svojim joj biserima umno čelo okitio, 

Da svjetlokaz bude pravi diljem dragih naših žala, 
Posvećeni hram božanskih, neumrlih ideala. 

A sad joj se dielit s Tobom, — odvodi Te čast visoka, 
Koje znamen grud Ti resi, a njoj suzu vije s oka, 
Prašta se sa svojom dikom „Vrhbosna' 1 sad evo harna, 
' S Tobom kao urednikom — doviek, Tebi blagodarna. 
Tvoje ime zlatnim sjajem u hramu će njenom sjati, 

A Tvojom Te novom stazom njena žarka želja prati: 
Da Ti vienac vječne slave o čelo se jednom vine, 
Naoltaru spleten vjere i hrvatskedomovine. 

Spjevala Eugenija Šah. 


KOME PJESME, SUZE I POKLIČI?... 

SA SVEČANE AKADEMIJE U POČAST BISKUPU 

DM IVANU ŠARIĆU 

U ZAVODU MILOSRDNIH SESTARA U SARAJEVU. 


Rome pjesme, suze i pokliči ? 
Čijoj slavi sve veselje ovo? 
Tobom nuto ponosi se, diči 
Ono, što si ljubavlju okovo. 


Kao rujna kada zora sine 
I obasja i njive i gore, 

Tako lik Tvoj blage pun miline 
Obasjava naše biele dvore. 

Riječ Tvoja melemna i blaga 
Blagoslov nam u taj domak nosi 
Golublje ti oko nas razdraga, — 
Ko u neba kad nam sreću prosi. 

Hvala Bogu, što Te nama dao, 
Tvoja slava i naša je dika — 
Zdravljicem Te Višnji opasao 
Sred hrvatskog nama sokolika. 


Štap pastirski u dragoj Ti ruci 
Ne zadrhto pred olujom nikom — 

U najvećoj ma se našo muci 
Izašo nam sjajnim pobjednikom! 

Zlaćen prsten dugo nek nam blista — 
Tvojem prstu zlato i doliči — 

S njega sjaji Tvoja duša čista: 

Njojzi pjesme suze i pokliči! 

Spjevao Josip Milaković 


PRESVJETLOME GOSPODINU 

IVANU ŠARIĆU 

BISKUPU PJESNIKU. 


U kol’jevci jošte mekoj hrvatsku si uspavanku 
i hrvatske molitvice iz majčinih usta slušo, 
s ml’jekom njenim besvjesno si već svog žića na uranku 
slasti vjere, ponos roda, nade, slavu i bol kušo. 

Sjajnim onim idealim u djetinjstva svoga sanku 
vjeran osta, kada čil si u života borbu ušo; 
za njih radiš neumorno, nadajuć se srećnu danku, 
kad će Genij roda viknut: ,,S Bosne moje sagji tmušo!“ 

Radiš perom, r’ječju, djelom poput mrava, poput diva, 
pa Te zato zaslužena i nagrada časna stiže, 
a hrvatske Bosne naše zahvalnost Te prati živa. 


Ljubav k vjeri i domaji Tebe eto u viš diže : 
ona neka vazda grije i krijepi grud Ti mladu, 
pa ćeš svome cilju biti i narodnoj sreći bliže. 

Samo dalje, samo čvrsto: polažemo u Te nadu, 
vjerujemo volji Tvojoj, poznajemo Tvoje sile, 
klanjamo se Tvome umu, divimo se Tvome radu! 

Samo dalje, samo čvrsto: otačbine naše mile 
blagoslovom slavne sjene na novoj Te stazi prate, 
pozdravlja Te narod c’jeli, raduju se s Tobom vile 
i s mojom Ti pjesmom kliču: „Zdravo Ivo, zdravo brate!“ 

Spjevao Nikola Ostojić. 


ILLUSTRISSIMO AC REVERENDISSIMO 

DOMINO D22 DS JOANNI EV. ŠARIĆ 

EPISCOPO CAESAROPOLITANO ETC! 

SODALI MARIANO 

GREGARIO, HONORARIO, PRAESIDI. 


1. Solamen Neopresbyteri a. 1894. 

„FILIVS ECCE TVVS,“ FATVR IESVS GENETRICI; 
IOANNIQVE DEIN: ,,EN TVA MATER;" AIT. 


2. Oratio pro Neoepiscopo a. 1908. 

IVGITER AVXILIVM FER ViRGO PARENSQVE SODALI, 
PASCENTI TENVES AGNICVLOS ET OVES! 


3. Ad multos annos! 

Te cum Prole pia benedicat Virgo Maria! 
Nos iam Tu benedic, o bone Pastor, ave! 


Sodales Mariani. 



Dru Ivanu Šariću pomoćnom biskupu vrhbosanskom. 

VLADICI IVANU 


PRIGODOM NJEGOVE POSVETE 28. SVIBNJA 1908. 


Vječna Te je ljubav odabrala, čista 
Iz bosanskih župa za svog ugodnika, 

Na našu Te radost — naše gore lista — 
U zbor sveti digla hrvatskih vladika. 


Uzor bje Ti vazda ljubav našeg Krista, 

I ljubimca uz Njeg Tvoga zaštitnika; 

Na hrvatskom nebu sjajna zv’jezda blista: 
Josip Juraj — nuto: divnih Ti pralika! 


Guslaru Ti sjetnu srce stežu jadi: 

Nesloge nam korov zloduh svuda sadi, 

Na svojoj nam grudi rod da bude robom!!! 


Miloduha sloge sijat nam zaredaj, 

0, taj zloduh tr’jebi, u glas propov’jedaj: 

Ljubite se svuda, braćo, megju sobom! 

Spjevao Guslar. 


^ PRESVJETLOM GOSPODINU 

DSu IVANU ŠARIĆU. 

SPOMEN NA SPASOVDAN 1908. 


Pod VJašićem, gdjeno vile bielo lice zorom miju, 

Gdje sjenovit hladni borik skrivb gorskog haramiju, 
Rodila Te dobra mati — usred srca Bosne mile. 

Vidio si Vlašić gordi, gdje plakahu tužne vile, 

Vidio si grane one — sjećaš li se?... vrh Travnika, 
Gdje visješe sveti udi djedova nam mučenika. 

Plakalo Ti mlado oko ; — kako ne će! — sječo si se 
Jada raje prezirane; — pa iz grudi digo Ti se 
Još dječaku hrabri uzklik: ,.Ja te ljubim, Bosno moja, 
Sveta majko mučenika! — Makar sveno s nepokoja, 

Ja ću tješit djecu tvoju, bodrit, karat, milovati; 

Braća su mi, a za braću brat se mora žrtvovati." 

Ti si riječ održao! — Radio si iz svih sila; 

Svjedokom su knjige Tvoje i „Vrhbosna" naša mila, 

I gle sada Bog Te stavi na biskupski sjajni priesto, 


Prvog sina Bosne naše, zapalo Te prvo mjesto. 


0 Ti znadeš, što Te čeka!... Biskupska je staza znana, 
Posuta je oštrim trnjem, a ne cviećem jorgovana; 

Sto grebena treba preći, sto bujica pregaziti, 

I duboko ljutoj rani do korjena zahvatiti. 

Jedina će utjeha Ti razveselit trudne grudi: 

Živa vjera stada Tvoga!... Ta Ti vjera dokaz budi, 
Da si dobar otac bio mukotrpne vjere svoje! 

Iz Te vjere neslomljene niknuti će ruže Tvoje! 

O Ti znadeš, vodjo hrabri, gdje Bošnjaku leže jadi; 
Sirotanu težak život srcem, umom Ti zasladi! — 

O ne prestaj tješiti nas, bodrit, karat, milovati, 

„Braća smo Ti, a za braću brat se mora žrtvovati!“ 
Regensburg, 25. svibnja 1903. 

Dragan Dujmušić. 


TVRDKO. 


PRESVJETLOM GOSPODINU I MILOM PRIJATELJU BISKUPU DRU IVANU ŠARIĆU PRIKAZAO PRIGODOM POSVETE 

ZA BISKUPA 28. SVIBNJA 1908. 


Prikaz. 

Tražio sam vedru pjesmu, štono srce širi, 

Što ljubavi vatru žarku razžiže u grudi; 

Tražio sam pjesmu milu, štono ponos piri, 
Krasnu pjesmu, štono zanos za sve liepo budi. 


Sjećajuć se Tebe lietah po prošasti krasnoj, 
Diveći se divjunakoni, hrvatskoj nam slavi, 

Što nam svietle kano zviezde u toj noći tmastnoj; 
Živo želeć, da Ti mitra zasine na glavi; 


Tražio sam dugo zaman. Kad Tebe upoznah, 
Poznah pjesmu vedru krasnu — Tvoje cielo biće, 
Što sirotu štiti tužnu od silnika grozna, 

Što s poniznim srcem ponos, vedar zanos spliće. 


Živo želeć, da ju pospem sjajnim alem-kami, 
Nakitim ju suhim zlatom, da Ti divna sjaji, 
Kano bajni dragulj sjajni, što sjao u tami, 
Da Ti mitra ko i žice svakom srce vaji. 

Sad, kad davna želja mi se izpunila živa, 

Kad mi sjajna mitra Tvoju dragu glavu kiti, 
Milinje mi puni dušu, srce srećom pliva, 

Ko čedancu, kada majci u zagrljaj hiti. 

Mjesto zlata i dragulja nađjoh alem jedan, 

Što obasja davno cielu Hrvatsku domaju; 

Sjaj mu trže iz sna težka cio narod biedan, 
Kazujuć mu, gdje je sreća, kraj njegovu vaju. 


Umna glavo, srce drago, željo moja živa, 

Alema Ti na spomenak evo dražeg zlata, 

Od Tvrdka ga silnog uzeh, u srcu ga skrivah: 
Priegor to je, divska borba i sviest svih Hrvata, 
Što će s majke Hrvatske nam težku moru svalit, 
Hrvatskoj nam dragoj majci sreće luč upalit. 

Senj, 25. svibnja 1908. 

Pop Fran Binički. 


Što se krili po Bobovcu strava, 

Ter svakomu grozna srca stišće. 

Pa svačije srce podrhtava 
Ko na vjetru jasikovo lišće ? 

Osmanlija silan li se sbija, 

Da na kralja Tvrdka s vojskom krene; 
11 ugarski kralj se opet svija, 

Da obraća mačem patarene; 

II ljetina od žege izgori, 

Ter glad, bolest ljuta narod mori? 
Nema gladi ni'težke bolesti 
Ni o ratu krvavome viesti. 

Silni junak Tvrdko kralj prvienac 
Nosi mirno sugub kraljski vienac, 

Bosnu štiti od svakog udarca, 

Osmanliju bije i Ungarca. 

A1 sad veće granu sunce treće, 

Odkad Tvrtko u svom dvoru čami, 
Nešto misli snuje na osami. 

I „bosanski djeđ“ sinoć u mraku 
Iz kraljskog mu dvora hrlo munu. 

A pred dvorom gnjevan stisne šaku, 
Nešto lanu, na dvor kraljski pijunu, 
Kunuć, psujuć u noć crnu sunu. 

1 već treći put je Božje sunce 
Pozlatilo doli i vrhunce, 

A kralj Tvrdko mramorkome šuti, 

Svom narodu mir duševni muti; 

Jer sve strepi od kraljskoga gnjeva 
Kano seljak od tuče olujne, 

Što se slieva vrh zrelih usjeva. 

Nu gle. svita sjajna hrlo hita 
Iz kraljevskog dvora k svetom hramu, 
Zadušbini kneza Vladislava, 

Dičnog otca kralja Tvrdka dičnog. 

Hrlo hita četa ponosita, 

U sredini krasan junak glavit 
Ko ponosan dub u bičnoj gori, 

Što ga ne će silan vihor savit. 

Hrli četa besjede ne sbori. 

Pred crkvicom starac biskup čeka, 

S milja mu se topi duša meka, 

Kad ugleda glavita junaka, 

Što ga krije pokorničko ruho," 

Mjesto da ga resi zlato suho. 

Kad do crkve svita ponosita, 

Pred biskupa krasan junak stupa, 

Ter će stasit toplo se oglasit: 

— Ne zamjeri, Božji namjestniče, 

Što te ročih u nehoru amo, 


i. Pokajnik. 

Izgubljena ovca tebi kliče, 

Što po tudjoj paši tumarala, 

A1 od gladi jadna izdisala. 

Jadna ovca, moja duša jadna, 

Tumaraše stramputice gladna 
Željna kruha Božanske istine. 

Nevina me majka odnjihala, 

Sklapala mi ručice nevine, 

U hram Božji vodila nejaka, 

Molila se za me dobrom Spasu, 

Da me mine nepogoda svaka. 

Nepokoran majčinome glasu 
Mlad zalutah medju patarene, 

Što mi vedre zasjeniše žene, 

Ocrnjujuć našu vjeru svetu, 

Rugajuć se Isusovu križu, 

Bosanskom se svojom vjerom hvaleć, 
Mene žaleć, žaleć Bosnu našu, 

Što ju jadnu nepogode stižu, 

Što nesloga, ratovi ju deru 
1 ostavih svojih predja vjeru. 

„Djed bosanski", patarenom glava, 
Govorom me sladkim očarava, 

U medu mi sladkom otrov nudi, 

Kap mi po kap ulieva u grudi. 

Protivnike svoje sve savladah, 

Dragoj Bosni razširih medjaše, 

Sugub vienac ovih oko glave, 

U radosti plivah, u nasladah; 

A1 pokoja za me ne bijaše. 

U kraljskom mi ponosnome dvoru 
Ne bijaše mjesta svetom križu, 

Prema komu u nevolji težkoj 
Uzdišući ljudi ruke dižu. 

Ne vjerovah u Isusa Boga, 

Spasitelja, gospodara moga 
Zaman ruke na molitvu stiskah, 

Zaman pokoj svome srcu izkah, 

Zaman „djeda" patarenskog slušah, 

Gdje mi priča priče izhitrene. 

Polako mi sušila se duša, 

Kano cvietak, što bez rose vene. 

Često, često u tihanoj noći 
Zavezah se u dane prošaste, 

Mladosti se svoje sjećah krasne; 

A u sjaju bliede mjesečine 
Gledah kano ruke materine, 

Gdje me slabe u zagrljaj vabe, 

Slušah mile rieči majke mile: 

— Tvrdko sine, ne bježi od sreće! 


Tvoja Bosna sretna biti ne će, 

Već u sjeni križa Isusova. — 

Ja joj ludjak ne razumjeh glasa, 

Već od sreće bježah i od spasa. 

„Djed bosanski" prevejana lija, 

Ko mladicu lako ne savija; 

I već misleć svanulo je vrieme, 

Da prokleto bogomilsko sjeme 
Okuži nam posve staro sljeme, 

Drzak hoće da rušim oltare, 

Spomenike prosvjete nam stare, 

Da uništim službu Božju sjajnu, 

Da oblatim prošast veličajnu, 

Posvećenu krvlju mučenika. 

Patarensko progledah pletivo. 

Opet vidjeh sjenu mile majke, 

Srce mi se uzburkalo živo; 

Zovnuh „djeda" javih mu odlučno, 

Nek se iz mog kraljskog dvora sprema, 
Jer za njega tu već mjesta nema. 
Zaman moli, rogobori bučno, 

Sjećajuć me starih liepih dana, 
Spominjuć mi slavnog Kulin bana, 
Ninoslava i djeda Stjepana. 

Što sbaciše papin jaram težki, 

Sliedeć Stope popa Bogomila.. 

Slušah samo rogobor mu muče, 

Slušah rieči, što ih sladko smuče, 

Pak iz dvora odpravih ga juče. 

A danas me evo pokajnika, 

Gdje te molim, Božjeg namjestnika, 
Otvori mi svetog mira dveri, 

Privedi me katoličkoj vjeri, 

Da već jednom odlane u meni 
U svetoga križa miloj sjeni! 

Sluša biskup, sjajna svita sluša, 

Od milja se raztapa svim duša. 

Tad će biskup: — Kralju gospodine, 
Vjeruješ li čvrsto od istine, 

Što nas Crkva katolička uči, 

Makar razum slab i ne dokuči ? 

— Oj vjerujem, voljko kliknu kralju, 

U vječnoga Boga Stvoritelja, 

U Isusa jedinog Mu Sina, 

Pobjednika paklenijeh tmina 
1 u svetog Duha Tješitelja. 

Sve vjerujem, što god uči majka, 

Svetog Petra nedobitna šajka, 

Sveta majka naša Crkva sveta, 

Što ju zalud pakao salieta, 

Al ju s mjesta nikada ne krenu, 
Sagradjenu na stojnom kamenu. 
Znam, da sveta naša majka ova, 
Zaručnica mila Isusova, 

Svud prosvjete svetu vatru širi, 
Svuda srca blagim mirom miri. 

1 predje nam, hrvatske junake, 
Ogrijaše njene blage zrake. 

U njezinom milom naručaju 
I Bosna će oteti se vaju, 

Sinuti nam u divnome sjaju. 

Sve dušmane bosanske razprših, 
Odpornike ne poslušne skrših, 

Sad ne marim, ko će bit prvakom, 
Branit Bosnu našu čvrstom šakom. 
— Oj ne tako, kralju gospodine, 


Kliknu biskup, a oko mu sine, 

Ti si digo Bosnu do visine, 

Ti ju vodi dalje u slobodi 1 
Kliknu biskup, sjajna svita kliknu: 

— Tvrdku kralju, mili gospodine, 

Ne puštaj nam na pučini ladje, 

Jer krmara boljega ne nad je; 

Već nam vodi Bosnu u slobodi! 

— Dobro, braćo, kralj će im odvratit, 
Ne bih rado pustit dom naš patit, 
Prem odlučih poći u samostan, 

Da iztriebim težkih grieha ostan. 

Al mi j’ preča moga doma sreća 
Od svih hira i od moga mira. 

A sad, dobri Božji namjestniče, 

Od težkih me mojih grieha rieši, 


Tielom Božjeg Jaganjca me tješi, 

Kog mi duša davno ne okuša. 

Podje Tvrdko za biskupom starcem, 
Duševne mu rane razgaljuje, 

A biskup mu sbori mile rieči, 

Izranjenu bolnu dušu lieči, 

Ter ga tielom Isusovim pita, 

Pak mu opet sugub vienac daje, 

Nek vrh čela ponosita sjaje; 

Oj a sjajna razdragana svita 
Pred priestolje Božje uzdah vije, 

Nek milosti višnje zraka sgrije 
Tvrdka kralja, dobrog gospodina, 

Da im vodi Bosnu u slobodi. 

(Nastavit će se.) 


D£ IVAN ŠARIĆ 

HRVATSKI KNJIŽEVNIK. 

NAPISAO M. P. 

Svežrtvena ljubav ište samo žrtvu. 


Obterećen težkim bremenom — službom biskup¬ 
skom u Bosni — upoznao je brzo veliki nadbiskup 
Stadler potrebe katolika i Hrvata bosanskih, kojima je 
iza duge duge noći, osvjetljivane tek lučju, što je gor¬ 
jela u rukama dobrih mukotrpnih ,,ujaka“, osvanuo 
napokon sumoran dan. A našao je on mahom i put, 
kojim mu je poći, da nadje ljekovita bilja, te njime 
vida rane sirotinje svoje; našao je način, kako će po¬ 
lako ali stalno sam narod razagnati jednoć oblake, da 
mu zasja milo sunce. Ponajglavnijom misli njegova ži¬ 
vota postaje već od početka njegova biskupovanja 
ta: zapaliti veliku vatru prosvjete kršćanske, pri ko¬ 
joj će se bosanski Hrvat ogrijavati i pomoću koje će 
doći do zlatne slobode i do prave sreće. Da namjeru 
ostvari, treba mu je pomoćnika. On ih je i sakupio; 
izabrao je svećenike umne, visoko obrazovane, kre- 
postne, radine, na svaku žrtvu spremne, u kratko: oda¬ 
brao je podpune, sebi slične ljude. Najinladji u tom 
kolu jest rodjeni Bošnjak dr Ivan Šarić, kojega je evo 
nedavno uresila uzvišena biskupska čast. 

Pronicavo oko Stadlerovo zapazilo je u mladjahnom 
svećeniku riedke sposobnosti i plemenit duh, te dr 
Šarić mlad ko kaplja postade kanonikom, a i sada evo 
jošte mlad postade biskupom. Ali ako i nije toliko od¬ 
makao godinama, njegov književni rad toliki je i takav 
je, te možemo mirne duše reći, da je zaslužio svaku 
čast i odlikovanje. U decenij i pol nanio jo on toliko 
vrstna i krasna na jedno od velikih ognjišta kršćansko- 
hrvatske prosvjete — u „Vrhbosni“ — te bi i daleko 


Ljubav neba hoće ljubav za sviet mrtvu. 

Ivan Ev. Šarić. 

stariji odlični književnik na takve plodove svog truda 
mogao zadovoljno pogledati. A ključ do tajne, kako je 
mogao taj naš književnik kraj množtva svojih zvaničnih 
dužnosti toliko stvoriti na književnom polju u tako 
malo vremena, daju nam na početku spomenuti stihovi, 
izvadjeni iz preliepe njegove pjesme „Za jednim mla- 

domisnikom“: „Svežrtvena ljubav ište samo žrtvu.- 

Ljubav neba hoće ljubav za sviet mrtvu." Da, taj ključ 
otvara njegovo srce, koje se oboružalo samozatajom, 
jakošću i ljubavlju nebeskom, koja ga je živom silom 
gonila k poslovanju, koja ga je čuvala, da ne razasije 
liepih darova u ludo, već da ih, kada mu u duši sa- 
zore, sasiplje ko zlato i drago kamenje u pregršti rodu 
hrvatskom. 

Nije nam moguće izcrpivo i podrobno prikazati 
njegova književnog nastojanja, jedno, što je po godi¬ 
štima „Vrhbosne" razasuto, pak je težko doći do svega, 
drugo, što se za to ište i mnogo spreme, koje pisac 
ovih ovih redaka sebi ne umišlja. Ograničit, ćemo se 
dakle samo na to, da pjesnički i ostali književni posao 
dra Šarića prikažemo tek u glavnim konturama, da taj 
posao bar nekako predočimo čitaocima ugledne naše 
„Vrhbosne," kojoj je dr Šarić tolika godina žrtvovao 
svoj um i srce i u kojoj je najveći dio književnog nje¬ 
gova truda svjetlost ugledao. 

I. ... 

U nešto preko desetak godišta našeg razpojasog 
doba potekoše s tudjinskih brda blatne bujice u bašču 
naše poezije i počiniše goleme štete nanesavši u nju 




pieska i nekakve neplodne zemlje, te na tome nanosu 
ne će da uspieva drugo do kakva nekoristna travurina 
korov i neke vrsti — otrovna bilja, što zaudara. Tek 
djegdje u tom negda Iiepom i velikom vrtu ostade po 
koja oaza, što je bila ogradjena čvrstim nasipom 
kršanskih načela i tako odoljela bujicama. Jedna od 
takovih oaza, malena obsegom ali umiljata, jest poezija 
dra Šarića. Pjesme njegove, razasute po „Vrhbosni", 
odkrivaju nam njegovu plemenitu dušu, dušu punu osje¬ 
ćanja. On pjeva, kako osjeća. Ne izhitruje, ne ište bi¬ 
zarne originalnosti, već daje od onog blaga, što se krije 
i grije u njegovu vrućem srcu. Naši „moderni", koji 
odbaciše vječne ideje, koji prezreše „patriotske tirade 1 , 
priznaju sami, da ih pokreće tek „ljubav" i glad (evo¬ 
lucija unatražke i to ravno do praćaće majmune), pak 
je s toga razumljivo, da u poeziji i liepoj knjizi u obće 
ne pitaju: što, već samo: kako? Za to u njihovim 
pjesiliama većinom ili nema misli ili je uduše, zatrpaju 
je množtvom sjajnih fraza. Vele oni, da ne pitaju ni 
za što, jer da je umjetnost sebi svrhom, ako i jest 
takvo načelo absurd, kako najbolje svjedoči svaka nji¬ 
hova pjesma ili beletristično djelo u obće, jer odaje, 
da je pisano ili da ruši vjeru kršćansku, ili da širi ne- 
ćudoredje ili duh revolucije i slično. Naš pjesnik pri¬ 
pada po tom k „starima" — pazi on što pjeva, zna 
zašto pjeva, i stalo mu je i do toga, kako pjeva. 
Većinom u priprostu ruhu iznosi liepe i plemenite pjes¬ 
ničke misli, koje smjeraju na to, da nas utješe, okriepe, 
ganu, da nas oduševe za velike ideje, koje vladaju 
pjesnikovim srcem. Jednostavna njegova pjesnička odo¬ 
ra, znak skromna, ponizna srca, — nije na uštrb pjes¬ 
mama, pače kroz nju čarobnije sjaji ljepota misli; u 
priprostoj ovoj dikciji milo se slj ubij uje topli dah 
svetih Evangjelja s dragim mirisom duše našega puka. 

Upravljene su pjesme Šarićeve ili pojedinim lju¬ 
dima ili domovini ili vjeri. U spomenutoj već pjesmi 
„Za jednim mladomisnikom" prikazuje liepim punim 
stihom smrt mladoga idealnog svećenika. Ovo je jedna 
od najljepših njegovih pjesama. Misao je skroz pjes¬ 
ničku i liepa: sveta duša mlada svećenika dieli se od 
tiela. Obradba je umjetnička. U bašči života cvate ruža, 
srce mlada svećenika. Dolazi Krist i hoće ružu da od- 
trgne, a ona mu se moli, neka joj da još živjeti na zemlji 
i Njega slaviti. No Gospod je ne usliša, te ona dahne: 
Daj da bar prije usahnem za Te. I od ljubavi prema 
Bogu uvene ruža — divno srce, a Gospod ju onda tiho 
odtrgne. Mistika pjesme upravo opaja, a daleki nujni 
pazvuk lovi za srce. — Slavi naš pjesnik napose dva 
velikana: Lava XIII. i Strossmayera. Velikom Leonu 
prikazuje čitav sonetni vienac, u kojem vrve i skaču misli 
ko kaplje u brzom gorskom potoku, što se baca preko 
kamenja, a izmjenjuju se osjećaji od uzvišena i veličajna 
do krotka i nježna ko glasovi slapova, što kanda u 


sboru mole: Otče naš... Veliča Strossmayera, otca do¬ 
movine, apostola jedinstva Crkvi, divnog govornika, 
Abrahama, koji u naručje vinu svog Lazara — Hrvata. 
Ima priličan broj uspjelih njegovih prigodnica, uprav¬ 
ljenih u različnim prigodama na odlične i po vjeru i naš 
narod zaslužne osobe. 

Tuži on gorko nad nesrećom svoga roda, vapi 
Bogu za slobodu domovine osjećajući se skupa s narodom 
ko Israelac u Babilonu. („Babilonski rob"). Fino po- 
gadja one, koji hoće da razkinu sve tradicije, što nas 
vežu s prošlošću, koji tu prošlost svog naroda, makar 
i najslavniju, izsmijavaju, koji preziru zanos i oduševljenje 
za slavna pradjedovska djela. Velik je njegov Rimlja¬ 
nin, koji na forumu, na razvalinama ćuti i izreče, da 
ipak i u onim razvalinama ima mnogo, ta tu je „davnina 
i slava Rimljanina!" („Forum Romanum"). — Proriče 
propast dušmanima svoga naroda, jer su okrutni i ne¬ 
pravedni, a naviešta spas svome domu, jer nije odbacio 
imena Gospodnjega. („Kćeri Kaldejskoj"). — Ljubavlju 
grli braću našu Muhamedova zakona toplo se sjećajući, 
kako je srdačno drugovanje postajalo medju obitelji 
njegova otca i odličnog muslimanskog Hrvata. („Dukatu"). 
Zanosi se mišlju vjerskog i Crkvenog jedinstva svih 
Slavena. Sveti Ćiril i Metod kroz glasove zvona crkve 
svoje pozivlju narode slavenske, neka se okupe oko 
Krista u jednoj vjeri, a Josip Juraj tumači glas zvona 
u svetom hramu i zove k jedinstvu. (,,U spomen po¬ 
svete^ crkve svetih slavskih apostola Ćirila i Metoda'). 
— Širokim kršćanskim i hrvatskim srcem zahvaća 
cielo čovječanstvo, napose one uboge članove njegove, 
koji živu bez svjetlosti i topline i koje ište jedina Crkva 
Kristova po divljim krajevima, da ih oplemeni i pro- 
svietli, da ih svetom ljubavlju privije na svoje prsi. 
(„Da sam ptica"). — Obraća se k prečistoj Djevici, 
koju svi časte na svoj način, a on hoće da je časti 
pjesmom svojom, da tako po zemlji pronosi slavu nje¬ 
zinu. („Pjesnik Mariji"). — Divi se Bogu, koji sakri 
veličanstvo svoje i postade čovjekom, da nas spase, da 
nam dokaže, kako je bezkrajna njegova ljubav („Ubi 
Majestas?"). 

Drage ličnosti, veliki ljudi, dom, Slavenstvo, sviet, 
Crkva, vjera: to su eto predmeti, kojima se privija tako 
srdačno pjesma dra Šarića, ko što se bršljan privija i 
i lozici i hridinama i kući staroj i jelama i hrastovima 
i gordim jablanima . .. 

Kao što je u njegovoj duši podpun sklad medju 
čovjekom i svećenikom, tako je i u njegovoj pjesmi; 
ona nosi na sebi pečat čovjeka značajnika. Ona užiže 
radost i sladko ufanje, ona ulieva ljubav k životu i radu, 
izgara mlohavost i tromost, vazda pridiže, nikad ne 
poništuje, ne ustavlja u srcu zlovolje ni težine ko pjesme 
nekih naših novijih pjesnika. Djeluje ona nalik sveto 
molitvi. Ta malo ne iz svih pjesama Šarićevih kao da 


Dr Ivan Šarić književnik hrvatski. 


213 


se čuje tihi i dragi uzdisaj Ševčenkov: „Ne daj spati 
hodjačomu, Sercem zamirati, I gniloju kolodoju (kladom) 
Po sovitu valjatise; A daj žiti, sercem žiti I ljudej 
ljubiti. ..!“ 

II. 

Tamo od 1902. kao da je naš pjesnik posvema 
zašutio. Množina posala, kojima je zaokupljen, ne do¬ 
pušta mu, da prelieva u pjesmu misli i osjećaje svog 
duha. Ali bit će bez sumnje još jedan ' veliki razlog 
šutnji pjesnika Šarića. U novije se doba kod nas, kako 
je svima dobro poznato, odavna već indiferentizam 
vjerski razvio u najmladjem obrazovanom pokoljenju 
do podpuna bezvjerja. Na polju književnom, političkom 
i socijalnom izbiše misli i težnje ne samo protukato- 
ličke, već upravo proturazumne. Urednik „Vrhbosne" 
već je svojim položajem bio zvan, da se uhvati u ko¬ 
štac s onima, što srnuše na svetinje hrvatskoga naroda. 
Ali da dr Šarić i nije bio urednikom „Vrhbosne", osta¬ 
vio bi on, koliko ga po književnom radu poznajemo, u 
takvo vrieme nježnu liru i prihvatio se težka oružja, da 
brani one velebne ideale, što ih je prije zanosno pjes¬ 
mom slavio. Iz njegovih naime djela probija duh strogo 
— kršćanski, koji veli, da mu je preče ono, što je 
nuždno, od onog, što je milo i ugodno. A sada je bilo 
nuždno, da se brani i ljudski razum i vjera od sve 
brojnijih i žešćih napadaja. Pa on je tako i učinio, na¬ 
pustio je — može biti samo za neko vrieme — poe¬ 
ziju i ognjevitim člancima pošao na mejdan modernim 
našim poganima i liberalnim katolicima, što izazi¬ 
vaju boj. 

Napisao je dr Šarić mnogo toga u prozi još i 
prije. Spominjemo izmedju ostaloga članak o Lacor- 
daire-u (1897.), u kojem s nekoliko markantnih crta 
živo prikazuje slavnog francuskog govornika, a preveo 
je u isto vrieme i Lacordaire-ova pisma !Emanuelu. 
Orisao je liepo život velikog pape Lava XIII. u zanim¬ 
ljivoj biografskoj studiji (1898.) Osvietlio je djelo fran¬ 
cuskih katoličkih udruženih učenjaka ,,Un siecle", u ko¬ 
jem je predočen napredak čovječanstva u 19. vieku. 
Napisao je srdačan, ganutljiv i nujan nekrolog pok. 
Jagatiću, nekrolog pun ljepote misli, stila i jezika. Tko 
ga je pročitao, za stalno mu je suza orosila oko, ali i 
ponos napunio grudi, što imadosmo tako divnog sve¬ 
ćenika, takova junaka volje „koji je živio samo u 

svojem kutu; tražio je rada i samo rada, a ni od koga 
i ni odakle nikakvih priznanja ni nagrade. Bio je to 
čovjek, kakvim se vjekovi diče." (1901). 

Nego počevši od 1902. piše još više u prozi. 

Spominjemo naročito veliku razpravu: ,,K početku 25. 
papinske godine Leona XIII." Već do sada vidjesmo, 

kako se rado zabavlja silnom ličnošću Lava XIII. Na¬ 

pisao je s oduševljenjem i dojmove, što ih je osjetio 
prigodom poklona velikome papi, a u ovoj zanimljivoj 


razpravi iznosi orijaško djelovanje onoga, kome tako 
divno pristaje starim proročanstvom izrečeno ime „Lu¬ 
men de coelo". Značajno je napose, kako sbijeno a ipak 
kako lagano i ugodno izcrpljuje misao okružnica, od 
kojih će premnoge bljeskati i putove čovječanstvu po¬ 
kazivati, dok bude svieta i vieka. — U oči 1904. u 
članku „Defunctus adhuc loquitur“ progovara katoli¬ 
cima hrvatskim besjedom Louis Veuiilota, toga žarkog 
i velikog, dru Šariću, kako iz drugih članaka njegovih 
znamo, nada sve simpatičnog katolika i patriote fran¬ 
cuskog. Navedavši nekolike izjave toga slavnog Francuza 
iz kojih probija žestoko plamenje katoličkog osvjedo¬ 
čenja, završuje ovako: „Hoće li kad Hrvatska imati 
takovih katolika svjetovnjaka? Imamo ih danas neko¬ 
liko, za koje kazuju, da su dobri i otvoreni katolici. 
No koliko ih mi,poznamo, otvoreno velimo za njih, da 
im je srce od zlata, da su mirna janjad, kad se radi o 
najsvetijih osjećajih katoličkih, a umiju biti lavovi, kad 
im se dirne u druge osjećaje. Ljudevit Veuillot, srce 
od zlata u obiteljskom i inom privatnom životu, bio 
je gvozden borac, kad se radilo o najsvetijih osjećajih 
katolika, t. j. o osjećajih, što ih ima u srcu za svetu 
vjeru katoličku i njezine ustanove i zakone. Uvjeren je 
bio, da je stvar Božja stvar narodna. Pa s toga i mrtav 
još živi i progovara svemu katoličkom svietu : defunctus 
adhuc loquitur — i mrtav nam govori." 

To je bio ko neki uvod člancima živim i ener¬ 
gičnim, člancima rezkim, smionim i punim duha, kojima 
odpoče 1904. Ti članci probuktješe poput vatre, koja 
je već dugo tinjala u njegovu srcu, bolnom zaradi ne¬ 
pravda, što se nanašahu načelima kršćanskim, i zaradi 
nemara tolikih katolika i istih svećenika Hrvata. Sbog 
odlična načina, kojim su pisani kao i sbog aktuelnosti 
njihove, mnogi ih je zacielo čitao i dva i tri puta. A i 
jesu doista podobni, da budu meditacijama katoliku 
Hrvatu u današnje doba. 

Ne ćemo nabrajati tih članaka, kao što ih nije ni 
njihov pisac podpisivao, već ćemo iztaći poglavite tačke, 
oko kojih se kreću. Naše se novinstvo gotovo sve 
dalo u službu lažnog liberalizma. Bezbrojem povadjenih 
citata dokazuje, kako ,,N. List," „Jadran", „Dom", 
„Obzor", ,,H. Misao", „Jedinstvo" i dr. nastoje, da pod- 
kopaju osnove katolicizmu u Hrvatskoj. Dokazuje posve 
jasno, da su njihove navale na „klerikalizam" navale 
na vjeru i Crkvu Kristovu, jer to dvoje oni razumievaju 
pod imenom klerikalizma. Iz svega ovoga izvodi, kako 
je potrebito, da dobijemo kat. dnevnik, u kojem će 
se moći suzbijati ti protivnički nasrtaji. — Šiba pisac u 
tim člancima umjerenjake, polutane, kojima se ne će 
borbe, već bi htjeli i nadalje spokojno počivati, pak za¬ 
govaraju mir medju vatrom i vodom, kao da je to 
moguće. Podsmieva se urnebesnoj vici, što je podigoše 
laži-liberalci na „Hrv. kat. tiskovno družtvo," 

koje se osnova, i veselo konstatira, da se ipak katolici 
Hrvati bude. Prvi hr. kat. sastanak, poljodjelska banka, 
„Hrv. Straža", „Dan", „Glas Naroda", akademsko 
družtvo „Hrvatska", akademska Marijina kongregacija, 
osnutak „katoličkog hrvatskog tiskovnog družtva", 
dnevnik „Hrvatstvo", — sve su to traci, koji navještaju 
hrvatskom katoličkom narodu rujnu zoru. — Usuprot 
kukavštini i nemaru tolikih naših katolika pokazuje 
srčanost, neustrašivost, odlučnost uztrajnost i golemu 
radinost braće Slovenaca, od kojih nam je mnogo 
učiti. — G1 a go 1 j i c a je onaj „grand cheval de ba- 
taille", na kome naši liberalci i „narodni" popovi hoće 
da jurišaju protiv mrzkog im Rima, a naš im pisac 
dokazuje, da ju ludo brane. — Napokon dolazi do zak¬ 
ljučka, da katolički pokret u nas ne će moći uspjeti, 
ako ne dobijemo jake katoličke stranke. To je 
logički postulat, da se uzmognu ostvariti i političke 
ideje i pridići vjerski život u Hrvatskoj. Napose to je 
od prieke nužde, jer se osniva bezvjerska, samozvana 
„napredna stranka". Dometnemo li tome, da je pobijao 
i kat. modernizam, kome eto u naše dane zadade 
smrtni udarac Pijo X., to smo naveli poglavite predmete, 
o kojima se bavilo vrstno njegovo pero. 

Svaki je od ovih članaka djelovao poput moguće 
trublje i budio po Hrvatskoj. U njima se očituje od¬ 
lučni katolik, koji ne će ni pod koju cienu kompromisa 
s liberalizmom. Očituje se čovjek, kojemu su Kristova 
sveta načela srasla sa srcem kao snažno borje s kamenom- 
gorom. On hoće da ta načela pobiede u svem životu 
našega naroda, a dobro zna, da će i pobiediti, ako ih 
budu ne samo izpoviedali svjetovnjaci, izpoviedali i 
učili svećenici, već ako ih i jedni i drugi sebi sa¬ 
mima budu primjenjivali i po njima svoj život ure¬ 
zivali, ako ih kći cieli ljudi budu svagdje i svagda 
branili i nastojali, da prodru u sve žilice narodnog 
nam organizma. Imaju ti članci i odgojnu tendenciju: 
stvoriti takav naraštaj. Mnogi su prigovarali oštrini tih 
članaka, ali da su bolje pratili gnjusne i prostačke na¬ 
padaje liberalaca, ne bi tako govorili. Ta tko će sa 
Supilom i rodbinom govoriti u rukavicama! Ovi su 
članci prema onim bezvjeraca ko psalmi prema bogo- 
hulama. Žestinu protiv Stjepana Radića zamjerao je 
doduše i pisac ovih redaka, ali — šta ćemo, — pri¬ 
znati se mora, da je Radić najviše pisao protiv kato¬ 
ličkog pokreta i da je bezsavjestno sumnjičio najgorim 
podvalama taj pokret, koji je došao ne odozgo, kako 
je on tvrdio, već odozgo, od mladjeg svećenstva, što 
će se već jednoć valjda i bolje znati. 

III. 

Predstaje da rečemo još koju o njemu kao prevo¬ 
diocu i uredniku. 

S pok. Jagatićem i Šašelom preveo je slavno djelo 


Lewis Wallace-a „Ben-Hura", koje je po tom prievodu 
poznato već gotovo svakom inteligentnom Hrvatu. 
Još je prije toga preveo divnu knjigu isusovca Ivana 
Stogera „Himmelskrone" — „Rajski vienac“, koja nam 
priča o domovini nebeskoj. Doveo je u Hrvatsku i 
„Fabijoline sestre," umjetnički obradjenu povjest sv. 
Perpetue i kartaških mučenika, u kojoj se osobitom 
pomnjom slika originalna i orijaška pojava slavnog 
Tertulijana. Svi ti prievodi izidjoše najprije u „Vrh¬ 
bosni" a onda u posebnim izdanjima. A odaju oni pre¬ 
vodioca, koji važe svako slovo, koji sdušno bira od¬ 
govarajući izraz, koji pazi te ne bi izrekao što god, što 
bi vriedjalo hrvatsko uho. 

Kako je dr Šarić radin i savjestan urednik, o 
tome nam priča već gotovo punih dvanaest godišta 
mila njegova „Vrhbosna". Preuzevši iza pok. dra Jaga- 
tića uredništvo njezino, nastavio je dostojno i rad oko 
nje u pravcu i duhu Jagatićevu. I da je samo kroz to¬ 
liko vrieme onako liepo opravljao „Vrhbosnu", morala 
bi mu već za to mnogo zahvaljivati kršćanska i hrvatska 
prosvjeta i to ne samo u Bosni već i širom ciele 
Hrvatske. Tko samo donekle zaviri u godišta „Vrh¬ 
bosne", mora opaziti, kako je u njoj sve tako sgodno 
sredjeno, svaka je stvar na pravom mjestu. Koliko je 
primjerice ukusa i vještine u pribiranju gradiva za 
„Vjestnik", koji je napose ovo zadnjih 5—6. godina 
većinom tako obilat i liep. Svaki važniji dogodjaj u 
svietu nalazi u „Vrhbosnu" svoj odjek. A sgode i ne- 
sgode Crkve i domovine pripovieda ona ili veselim 
klikom ili suzom. Bez ikakvih obzira širi ona carstvo 
Kristovo u našem narodu, neustrašivo diže junačku 
svoju besjedu protiv odmetnika kršćanskih i tlačitelja 
vjere, kuca ko djetinje srce za majku Crkvu i majku 
domovinu. A prikupljao je njezin umni i nježni urednik 
vazda nove saradnike, pače možemo reći, odkrio je upravo 
nekoliko mladjih kršćanskih hrvatskih književnika. Pa 
se s toga od godine u godinu i uzdizala sve više i 
više „Vrhbosna" pod vještom rukom njegovom. 

Iztaći nam je ovdje još, da je dr. Šarić uredio i 
omašnu: „Spomen — knjigu iz Bosne", to po priznanju 
sviju pravo remek-djelo, kojim se mogu ponositi bo¬ 
sanski Hrvati. 

Mislimo, te ne će biti neumjestno, ako pridometnemo 
jošte samo par riječi o jeziku i stilu dra Šarića. Malo 
se pazi kod nas u najnovije doba na jezik. Nije baš 
svake vagati novinarima, oni pišu žurno i manje mogu 
paziti na oblik. Ali koliki naši književnici pišu tako, 
te je uprav odurno gledati, kako mrcvare liepi naš go¬ 
vor. A neznanje jezika nije baš malenkost za onoga, koji 
hoće da radi u liepoj ili znanstvenoj knjizi. 

Dr Šarić spada medju one naše književnike, koji 
poznavaju u tančine materinsku rieč. S toga je njegov 
jezik i u pjesmi i u člancima i prievodima čist ko 



Dopis. 


215 


sunčan trak, liep i često nježan ko majčina duša, a 
najčešće jedar i moćan ko šaka Hrvata Bošnjaka. — 
Stil mu je prirodan, bez osobitih nakita, ali valjda baš 
za to čaroban, privlačiv. Kratkom poredbom umije živo 
razasjati ono, o čem govori, oštroumnim dosjetkom zna 
mnogo reći. Njegova je izreka tako puna nečega izkrena, 
umiljata, dobra, odlučna, čvrsta ko i srce njegovo, — 
le style c’ est 1’ homme! Uzvišene misli i pleme¬ 
niti osjećaji duše njegove, izraženi u većinom pri- 
postu ruhu, potvrdjuju — nek mi se dopusti taj para¬ 
doks, — da je on pravi demokratski aristokrata, aristo¬ 
krata uma i srca! 

* 

Misli vodilje jesu dru Šariću kao pjesniku, raz- 
pravljaču i člankopiscu, kao uredniku i prevodiocu 
vazda iste, a to su dvie one veličanstvene ideje: vjer¬ 
ska i rodoljubna. Gotovo u svakom redku njegovu 
vidimo ih zagrljene. On ne bi mogao živjeti ni bez jedne 
ni bez druge, ko ni onaj Englez, što ode iz domovine 
svoje, kada je Henrik Vili. odciepio Englezku od Crkve. 
Ode izseljenik u Rim i ondje skoro umre. Na njegovu 
grobu u predvorju crkve sv. Grgura čitaju se ove rieči: 
„Ovdje počiva Robert Pecham, katolik Englez, koji 
ostavi svoju domovinu, kad je ona ostavila Crkvu, jer 
nije u njoj mogao živjeti bez svoje vjere, a kad je 
došao u Rim, umro je, jer nije mogao ovdje živjeti bez 
svoje domovine" Kako umiljato spaja dr Šarić ljubav k 
Bogu i hrvatskom rodu, razabire se to bistro u sva¬ 
kom djelu, a jasno to izriče u pjesmi: „Moj hram“ 
Pjesnik veli, da u svome srcu nosi dva oltara-, na 
jednom gori vatra u slavu Bogu, na drugom plamsa 
ljubav k Hrvatskoj. Navještajući pak uoči 1895. prievod 
„Rajskog vienca ! ‘, veli ovako: „Znam ja štioče, kako ti 
svaki i najmanji dodir majke rodne zemlje — te liepe 
naše domovine — podaje u borbi i radu divske snage 
i okrepe. Zadriemaš, — ali kad se sjetiš, za koga bdi- 


ješ, dižeš se na junačke noge, da oda sna preneš driemnu 
dušu svoju. Obori te muka i rad na zemlju, — 
ali kad se sjetiš, za koga radiš, da za domovinu radiš, 
da te zove mila domovina: ustaješ svaki put snažniji 
i jači k6 junačina Antej. Tako i valja. Ljubi domo¬ 
vinu . .. onaj izvor, na kojem si kršten i preporodjen ; 
ljubi onaj oltar, na kojem si prvi put Gospodina svoga 
primio; ljubi davne uspomene, sladke nade domovine 
svoje! ... „Medju najčišće ljubavi čovječjega srca spada 
ljubav k otačbini,“ nauča veliki sveti Toma. ... I ti, 
znadem, štioče moj, ljubiš i voliš tu milu domovinu 
svoju. I to me eto sklonulo, te ja uzeh još kao bogo¬ 
slov pomišljati na kakovo djelo o našoj vječnoj domo¬ 
vinu ... I badava viču oni, da ljube domovinu svoju, 
da su žarki rodoljubi, a domovina im vječna i vjera 
sveta i istina Božja niesu ni deveta, ja se sve bojim, 
da to niesu oni grdni ljudi sebičnjaci, koji za to 
živu i za rod dišu, da ga sišu i izsišu . . .“ U ovom je 
duhu izpisana do kraja poruka štiocu, te bismo morali 
svu prepisati. — Eto tako je govorio još posve mla- 
djani svećenik, tako je pisao i djelovao poslie učeni 
crkveni dostojanstvenik i odlični književnik, tako osjeća 
i osjećat će i po tome osjećanju i raditi novi naš bis¬ 
kup. Uzvišen nad nas ostat će ipak i nadalje bra¬ 
tom svih nas, darivat će nas plodovima zlatnog pera 
svoga, grijat će nas toplom ljubavi svojom, borit će se 
za vjeru Isusovu i Hrvatsku dragu. A Gospodar neba 
i zemlje neka mu dade vidjeti dane onih dvaju divova 
— Lava XIII. i Josipa Jurja, — koje je toliko slavio, 
neka mu dade vidjeti ostvarene velike težnje, za koje 
se žrtvovao. Pa kada dovrši boj u ovoj domovini 
i odputi se krotko u domovinu vječnu, susrest će 
ga velikani, kole je veličao, zahvalit će mu „Fabijo- 
line sestre", s kojima je Hrvatsku upoznao, a Krist 
će mu staviti na glavu rajski v i e n a c, — plod 
žrtava dobrog srca njegova, koje je već ovdje umrlo 
svietu, da živi Ljubavi Vječnoj 1 


DOPIS. 


Ispod Vilenice, na Vidov dan 1908. 

Biskup u svom rodnom gradu Travniku. 

Uzradovala se je Hrvatska, od veselja zaklicala 
je čitava Bosna, Šeher-Sarajevo slavilo slavlje, kad se 
pročulo, da je domaći sin Bosne ponosne, dr Ivan 
Šarić, uzdignut na biskupsko dostojanstvo. Ali naš 
vezirski grad, rodno mjesto visokog svečara, pjesnika 
hrvatskog i ljubimca narodnog, naš Travnik, nadmašio 
je sve te izlieve otvorenog veselja, što ste ih nedavno 
gledali u svome Sarajevu. Nije samo općenita radost 
nas Bosanaca, što je sin ove zemlje tako vanredno od¬ 


likovan i što je tako visoka čast zapala toga plemeni¬ 
tog i vrijednog muža, nije samo ta sveopća ra¬ 
dost trgnula nas Travničane, da i mi proslavimo taj 
rijetki dogogjaj, nego nas je potaknuo ponos, što 
smo mi Travljani dali Bosni, Hrvatskoj i Crkvi tog 
slavljenog muža, što je on megju nama ugledao Božje 
svjetlo, megju nama živio i megju nama odgojen na 
visoko zvanje. Travnik sa svojim predgragjem Dolcem 
može se ponositi, što je odnjihao toliki broj visoko 
naobraženih umnih ljudi, pa se evo ponosi, što je od¬ 
gojio i poklonio narodu i biskupa dra Šarić a. Tom 
ponosu pridružila se ljubav, što ju dr Šarić uživa u 

svom rodnom mjestu megju gragjanstvom i megju 
svima, koji su ikada imali prilike, da ga upoznaju. 

Samo tako može se tumačiti nevidjeno slavlje, 
kojim je Travnik dne 6. lipnja dočekao presvj. g. bis¬ 
kupa dra Ivana Šarića, kad je prvi put kao biskup 
stupio na tlo svog milog rodnog mjesta. 

Cijeli grad bez razlike vjeroispovijesti bio je jedne 
misli: Treba dočekati slavljenog sina onako, kako može 
samo roditelj dočekati svoje dijete, što se obasuto slavom 
vraća u očinsku kuću. — 

Hefta dana već je projurila, a mi još uvijek raz¬ 
dragane duše i svetim počitanjem gledamo: 

Najčasnijeg hrvatskog sina ponosne Bosne, 

Sjajnu luč na obzorju hrvatske katoličke prosvjete, 
Diku, ponos i slavu hrvatskoga episkopata, 

Desnu ruku velikoga vladike Stadlera, 
Neustrašivog braniča najsvetijih ideala naših; 
Benjamina biskupa, 

Biskupa kremenjaka, 

Muža Providnosti i značaja, 

Čovjeka silna umom i srcem; 

Miljenika hrvatskog roda i oca bosankog naroda, 
Dalekovidnog prijatelja jedinstva Crkve, 

Moćnog zaštitnika potlačenih, 

Oduševljenog perom apostola, 

Štićenika i revnitelja Marijinog, 

Najdragocjeniji biser Travnik-grada, 

Najkrasniji cvijet našeg sjemeništa, 

Krunu, prvog biskupa travničke gimnazije, 
Presvjetlog i prečasnog gospodina 

dra Ivana Šarića. 

još uvijek slušamo Njegove srdačne ozdrave i 
tople zahvalnice, slušamo Njegovu prvu svečanu 
biskupsku misu, Njegovu prvu propovijed 
pod mitrom u sjemenišnoj crkvi sv. Alojzija. Još 
uvijek pratimo svečara kroz kićene slavoluke burno 
kličući; pratimo nasljednika apostola na prvoj krizmi, 
gdje sjemenarac svoje drage sjemenarce, Travničanin 
svoje mile Travničane utvrgjuje i potvrgjuje za sveti 
boj pod barjakom Kristovim; pratimo najodličnijeg 
gragjanina na prijateljskim posjetima, kadno je zaredao 
od kuće do kuće u svom milom zavičaju. Još uvijek 
živo nam lebdi pred očima prvi biskup sjemenarac- 
Travničanin, Kao pčelice oko slatkog miomirisnog cvi¬ 
jeta leprši nam duša sad amo sad tamo, a sve oko 
Njega. Hoće li nam ko god zamjeriti? Ta: 

Mi smo Tvoji, Tvoji dušom, t’jelom, 

Tvoji svi do jednog, Tvoji vijekom ! 

A ti si naš — trostruko naš! 

Vidiš, štioče, da mi se pero u rukama razdragalo 
razdragalo kao nikada, prem jedva čeka da ga pustim, 
neka ti kazuje veličanstveno slavlje, što ga pod vilin¬ 


skim Vlašićem slavila Crkva i domovina, naše sjeme¬ 
nište i naš milovidni Travnik-Dolac. Pa se i ne bojim, 
da će ti odviše reći: Ni gorostasni Vlašić ni zeleno- 
lisnata Vilenica ni zlatonosna Lašva ne vidješe tolikog 
sjaja i slavlja. 

Čim je jutarnje sunce u subotu 6. lipnja ogranulo, 
odlično izaslanstvo hrli uzvišenome gostu u susret. Na 
željezničkoj postaji Lašvi stoji kita najuglednijih gra- 
gjana travničkih: njih dvanaestorica, a na čelu im naš 
prvi katolik-gragjanin g. Ivan Bu di m i r o v ić i dvojica 
isusovaca. 1 evo sarajevskog vlaka, koji nam nosi u 
posebnom vozu željno željkovanog presvj. g. biskupa 
dr Šarića. Radosno klicanje zaori na postaji. Nj. Pre- 
svjetlost izlazi iz kola u pratnji novosarajevskog župnika 
vč. g Alaupović.a i vč. g. Cankara, urednika 
„Hrv. Dnevnika". S hrvatskim barjacima u ruci zao¬ 
kupe ga njegovi dragi Travničani. U ime travničke 
gimnazije i sjemeništa pozdravlja na vratima nekadaš¬ 
nje župe Lašve vč. o. Celinšćak — kroz 8 godina 
gimnazije razredni starješina i profesor biskupov, poz¬ 
dravlja vč 0. Ivan Ev. Kujundžić — drug svečarov 
iz djačkih dana u sjemeništu i upravitelj gragjanske 
kongregacije, u ime cijeloga Travnika: „Odogji, dogji! 
Majka Te čeka, čekaju te gragjanstvo i oblasti i om¬ 
ladina i puk, cijeli Travnik, sve Te čeka". Nakon toplog 
ozdrava i časnoga poziva Nj. Presvjetlosti ugjoše od¬ 
likovani izaslanici u biskupov salon-vagon. Vlak po¬ 
juri prema travničkom polju. 

Na postaji Han-Kompanija Vitez pokloniše se 
presvj. g. biskupu čč. sestre „Služavke Malog Isusa“. 
Naseliše se blizu postaje i već godinu blagoslovno 
rade. Biskup ih oslovi ljubezno i podijeli im svoj pa¬ 
stirski blagoslov. 

Vlak se približuje postaji Dolac. Topovi gru- 
vaju. Sav Dolac natisnuo se na kolodvor. Tuj je Hrv. 
Čitaonica, tu su gragjani, tu školska mladež i čč. sestre, 
tu puk. Koliko ugodnih nezaboravnih uspomena vežu 
iz djetinjstva Presvjetlog upravo s Dolcem! Mnogopo- 
štovani naš Fra Marijan D u i ć, dolački župnik iz¬ 
riče uznositim mislima, krepkim glasom i toplim srcem 
dobrodošlicu ispred dolačkog hrv. i kat. naroda, a mala 
učenica Anica D u i ć uz vanredno ganutljiv proslov 
predaje golemu miomirisnu kitu cvijeća. Presvjetli za¬ 
hvaljuje svome prijatelju Fra Marijanu, zahvaljuje svo¬ 
jim bivšim učiteljicama čč. sestrama, zahvaljuje cijelome 
Dolcu koji će mu biti do groba najmilija uspomena. 

Točno u 11 s. 47 č. ulazi vlak u travnički ko¬ 
lodvor. U isti čas zagrmi veliki gradski top — da je 
dosada ikada počastio kojeg kat. crkvenog dostojan¬ 
stvenika, nije mi poznato — i sedam puta izasepce 
gromko se oglasi. Mužari gruvaju. Zvona zvone. Glazba 
svira. Urnebesni ,.Živio" zaori. Veliki svećenik, najveći 
sin vezirskoga grada Travnika stupi na peron. Pre- 

krasna li pogleda! Sav mu Travnik kliče: i katolici i 
rišćani i muslimani i jevreji svi ga pozdravljaju, svima 
otsjeva s lica i radost i zanos. Katolički podgrado- 
načelnik veleuč. g. Petar dr Musial (načelnik je 
već dulje vremena otsutan) pozdravlja prvi presvj. g. 
biskupa. Oduljim upravo remek-govorom izrazuje van- 
redno veselje i oduševljenje sviju sugragjana svečarevih 
a u ime gradskog zastupstva. Zastupstvo je u 
svojoj izvanrednoj sjednici jednom dušom, jednim sr¬ 
cem, jednim glasom svečano zaključilo, da se spremi 
dostojan doček svome visoko odlikovanome sugragjani- 
nu. Za to su i pohrlili, veli, gradski zastupnici bez 
razlike vjere, da javno iskažu počast sinu ovoga grada, 
kojim se cijeli Travnik diči, ponosi i uznosi. Blagodari 
Nj. Presvjetlost svome Travniku, koji mu eto posve¬ 
ćuje toliku pažnju. Blagodari katolicima, blagodari mu¬ 
slimanima, s kojim se on pazio od prvog djetinjstva 
svog, pa će i kao biskup, kao apostol mira smatrati 
svojom zadaćom, da propovijeda uvijek i svuda bratsku 
slogu izmegju katolika i muslimana. Blagodari i rišća- 
nima, koji su takogjer došli da ga pozdrave. Ističe, 
kako bismo mogli živjeti katolici i pravoslavni u 
skladu i zajedničkom prijateljstvu. Za tim se srdačno 
rukuje s okružnim i kotarskim predstojnikom, sjeme- 
nišnim rektorom, zapovjednikom travničke garnizone, 
Ljubezno pozdravlja ostale časnike, suce, ravnatelje, 
učitelje, cijelo činovništvo. 

Četiri slavoluka — četiri glasnika raznose na 
sve četiri strane svijeta radosnu vijest o sveopćoj 
narodnoj slavi travničkoj. Prvi slavoluk s natpisom: 
Dobro došao! Živio! prema jugu odmah pred 
kolodvorom podiže gradsko poglavarstvo. Drugi slavo¬ 
luk izmegju časničke menaže i hotel-Vlašića ponosno 
gleda na istok; ukrasila ga hrvatskim barjacima rimo¬ 
katolička travnička župa. Tj;eći slavoluk, kako vele naj¬ 
ljepši, prema sjeveru, a na ulazu u sjemenišnu ogradu, 
predstavlja starogradsku kapiju. Sve je ovjenčano ša¬ 
renim cvijećem i svježom zelen-omorikom, iz koje iz¬ 
bijaju žuto-bijeli i crven-bijeli-plavi barjaci. Na pročelju 
blista grb mladoga biskupa: na modrom štitu bjelasa 
se križ, a ispod štita na bijelome traku plavi se pa¬ 
stirova lozinka: Istini — Ljubavi; dno je crveno. Ispod 
grba odrazuje se veliki poklik: ZDRAVO DIKO I PO¬ 
NOSE NAŠ! Četvrti slavoluk na zapadu, što ga okitiše 
čč. sestre Milosrdnice pred svojim zavodom preugodno 
se dojimao radi obilja sitnih hrv. zastavica i krasne 
spomen-kitice: 

Dobro došo, sjajno sunce Bosne, 

Zdravo sine majke Ti ponosne! 

Stazu svetu žica Tvog, 

Neka prati dobri Bog! 

Kroz prvi slavoluk kreće nepregledna povorka s 
kolodvora glavnom ulicom uz pratnju gradske glazbe, 

uz pucnjavu mužara i glas zvonova župne i sjemenišne 
crkve. Na hrvatskim kućama trepere hrv. trobojnice. 
Ali na jedanput povorka stane. Što je ? Odigra se prizor, 
što ga pero nije kadro opisati. Od Karanfil-Mahale, 
kolijevke biskupove, vodi put preko ćuprije s desne 
obale Lašve na lijevu ispred osnovne škole na glavnu 
cestu. Amo gotovo na rukama donijele komšinice dobru 
i milu 80 godišnju staricu majku mladome biskupu, sinu 
njezinu, u susret. Kada dragoj majčici prije 12 hefti — 
bila subota kao i danas — donijeh prvu vijest i klikoh: 
„Prečasni je sada presvjetli. Ivo je biskup “ — potok 
suza radosnica i zahvalnica oblije ljubezno majčino lice 
i tek iza nekog vremena razabra se, podiže ruke i 
podiže oči spram neba i blažena pobožno uzdahne: 

„Hvala Ti Bože! Hvala Ti Gospo.“ A sada ga u 

istinu vidi kao biskupa, licem ga u lice gleda. I eto majke 
kod sina! Presvjetli prvi prihvati svetim strahopoči- 
tanjem desnicu majčice mile i žarko poljubi. A majka 
plačući od prevelike sreće zagrli ga i izljubi — nijedno 
od njih ne prozbori nijedne rječice. Nu to silnije zaku- 
caše im srca od dragosti i milja i radosti, to dublje i 
više osjećale im duše. Nebo i zemlja veselilo se tome 
prizoru, a svakome, koji mu je bio svjedokom, navrješe 
tople suze na oči. 

Kod drugog slavoluka ispod velikog konaka a 
pred hotelom „Vlašić" poredala se školska mladež os¬ 
novne i trgovačke škole s učiteljskim zborovima, dru¬ 
štvo djevojaka za naknadnu sv. pričest sa svojom ljiljan- 
bijelom zastavom, hrvatsko pjevačko i tamb. društvo 
„Vlašić" pod svojim bogato izvezenim barjakom, a dični 
naš „Sokol" svrstao se u počasni red. Tuj čeka rimo¬ 
katolička župa travnička. Revni upravitelj župe 
vč. g. Matej Momčinović u vatrenoj besjedi svojoj 
reče: 

Naša hrvatska Bosna odjeknula je ovih dana sve¬ 
općom radošću i zanosnim oduševljenjem. Visoko do¬ 
stojanstvo, što je odlikovalo Tebe, domaćeg sina, raz¬ 
igralo je srce onih, koje su krivo smatrali kao plebs 
barbara, narod neupućen i neizobražen. Visoko Tvoje 
odlikovanje pozdravila je Tvoja domovina Bosna naj¬ 
milijim, najnježnijim čuvstvom svoje hrvatske golubinje 
duše kao zvijezdu svoju. Odjeknula je hrvatska Bosna 
radošću i zanosom, a eto kao da se je sve ovo \ eselje 
i sav ovaj zanos slio danas u našem Travniku kao 
najljepši akord čitavog tog slavlja! — Mili sine ovoga 
grada! S ponosom gleda na Tebe danas rodni Tvoj 
grad Travnik. Pa nek se hvali Rim sa svojim junacima, 
neka se kiti Atena sa svojim umnicima — grad Tvoj 
rodni ima eto svoju diku, ima Tebe uzor-svećenika, 
uzor-rodoljuba, othranjena na žarkim grudima hrvatskog 
Stadlera. — Vrijedni sine našeg Travnika! Benedictus, 
qui venit in nomine Domini! Blagoslovljen, koji dolazi 
u ime Gospodnje — tako Ti kliču preko mene župljani 

moji, gragjani travnički; tako Ti kliče preko mene naš 
dragi ,,Vlašić“, koji gleda u Tebi pobornika hrvatstva 
u svojoj domovini, — tako Ti kliče naš mladi „Sokol", 
kliče Ti sva naša školska mladež — kliče Ti cijeli mili 
Tvoj Travnik. Iz dna srca Te pozdravljamo: Dobro 
došao, diko i ponosu naš! 

Zanosnim riječima odvraća Presvjetli i zahvaljuje 
svome Travniku i svim hrvatskim društvima. „Nemam 
zlata niti srebra, ali jedno imam i to vam dajem — srce 
svoje". Tvrdu im zadaje riječ, da će sve sile svoje 
posvetiti radu za hrvatsku Bosnu. Divnom besjedom za¬ 
nio je vas sakupljeni narod. Burnome klicanju ne bi¬ 
jaše kraja. 

Kroz ulicu, što je nakitiše pred trećim slavolukom 
učenice više i niže djevojačke škole naših čč. sestara 
Milosrdnica, stupa povorka pred sjemenišnu crkvu sv. 
Alojzija. Cijelo pročelje i crkve i sjemeništa ukrašeno 
je zelenim vijencima, hrvatskim zastavama, šarolikim 
cvijećem i ukusnim prozrakama. Sedam novih, 12 m 
dugih barjaka (tri papinska, dva hrvatska, carski i bo¬ 
sanski) veselo treperilo. Nad crkvenim ulazom udara u 
oči svečani lijek: BIJAŠE ČOVJEK POSLAN OD BOGA, 
KOJI SE ZVAŠE IVAN. — Istim riječima slavi veliki 
Evangjelista, imenjak i zaštitnik biskupov, velikog pred- 
teču Isusovog, sv. Ivana Krstitelja. Istim evangjeoskim 
riječima pozdravlja otac kršćanstva, sv. Pijo V., papa 
g. 1571. lepantskog- junaka Don Juana d’Austria Istim 
riječima oslovi i naš sjemenišni rektor vč. O. Alek¬ 
sandar Hoffer stojeći na stepenicama crkvenim pre- 
svjetlog g. biskupa, a oko n,eg u najbližoj blizini na¬ 
nizali se u polukrugu svi sjemenišni gojenci sa svojim 
nadstojnicima i profesorima. Sveopće ljubljeni starina- 
jubilarac doziva u pamet svečaru, kako obilnih milusti 
razlila je Providnost na njega. A sve su te mnoge i 
obilne milosti u najužem savezu, u najtjesnijem odno¬ 
su s ovom zgradom. U njoj je proboravio 11 godina 
kao gjak i bogoslov i u nju ulazi sada kao biskup. 
Pozdravlja ga u ime cijeloga zavoda, u ime njegovih 
bivših odgojitelja i učitelja, u ime svekolike sjemenišne 
mladeži. I dok se orio trokratni: Živio, biskup bi obasut 
ružicama travničkim. 

Njegova Presvjetlost milom riječi zahvaljuje se 
svojim dobrim učiteljima, od kojih je primio odgoj i 
nauku, a kojima on nikada ne će moći dosta zahvalan 
biti. Zahvaljuje napose vč. O. rektoru Hofferu. Prije 
četvrt stoljeća bijaše njegov prvi superior u zavodu i 
sada ga opet kao rektor uvodi u zavod. Moli sjeme- 
narce i sve Travničane, da ljube isusovce, svoje učitelje 
i velike dobročinitelje. A u znak harnosti i ljubavi i 
odanosti prema njima: on za sebe i za svu mladež 
zagrli vč. O. rektora. 

Na crkvenim vratima stoji u pratnji dvaju klerika 


zaogrnut svečanim pluvijalom naš 0. Spiritual s asper- 
gilorn u ruci. Za biskupom nagne vas puk u crkvu. 
Poslije adoracije izrnoli Presvjetli na glas tri Očenaša 
i tri Zdrave Marije za dobrotvore isusovce i podijeli 
narodu svoj biskupski blagoslov. Na to se uputi u sje¬ 
menište, u sobu zelenilom okićenu. Tuj je odmah primao 
čestitke od strane civilnih i vojničkih oblasti, od grad¬ 
skog poglavarstva i činovništva, od hrv. društava i od 
pojedinih odličnih ličnosti. Poslije podne ponajprije po¬ 
hodi svoj dragi roditeljski dom, a onda uzvrati nekoj 
gospodi posjetu. 

Nagibalo se sunce k zapadu. Spuštala se i tiha 
večer. Tiho i mirno — kao u nas na večer. Našom 
dolinom odjekuje veliko zvono. U crkvu Alojzijevu sve 
korak za korakom pobožna svijeta, kad u 6 sati pu¬ 
nim glasom zaore orgulje. Uz sjajnu podvorbu izlazi 
presvj. g. biskup prvi put iz sjemenišne sakristije okru¬ 
njen visokom crvenom mitrom, upirući se zlaćenim pastir¬ 
skim štapom. „Deusin adiutorium meum intende" iz ustiju 
uzvišenog oficijatora blago se razliježe hramom Božjim. 
Svečana započinje večernjica „Vesperae 1 . Milo se pre¬ 
lijevaju pjesni, što ih kralj-prorok otkidao iz dubina 
svoga srca, a što ih veleuč. g. Nikola O d i ć i vč. 0. 
Miroslav Vajc, ontifonariji, svojim ljupkim i krepkim 
glasom intoniraju. Sakramentalni blagoslov završi us- 
hitnu svečanost u crkvi. 

Lijepo već unišlo u tihu nikad miliju večer. I za¬ 
noćilo bilo, a snažni mužari na sjemenišnom igralištu 
i večernje zvono s obiju rimokatoličkih crkava gromovno 
se oglasuju Gospi na pozdrav. Odjedared oživjelo pred 
sjemeništem na desnoj strani. Vrvjelo tuj mravom i 
mlado i staro i muško i žensko. Bajna li prizora! Uz 
put pokraj Lašve, a ipak unutar sjemenišne ograde na¬ 
stojanjem vč. O. Antuna Puntigama sagragjena je 
nedavno lurdska spilja s Gospinim kipom. Gospi do 
nogu gori dan i noć uljenica. Pred kapelicom namje¬ 
šteno klecalo. Naš puk silno zavolio ovo malo Marijino 
svetište. 1 rano zorcm i kasno u večer i preko dana 
gotovo uvijek naći ćeš koga pred Gospom, gdje po¬ 
božno kleći i vruće se Gospi preporuča. I kapelica i 
kip kao da nikoše od sebe iz krasne šumice i gjul- 
perivoja, što ih okružuje. Nu večeras hoćemo da pro¬ 
slavimo i 50godišnjicu Gospe od Lurda. Za to 
je još puniji i dražesniji Gospin cvjetnjak, a osobito 
pred samom spiljom. Za to još bajnije i čarobnije 
svjetlo obasjava svetište. Vijenac od crvenih i modrih 
i žutih i zelenih električnih žarulja veselo titra oko 
Bezgrješne Djevice. Nebrojeni šaroliki lampijoni na- 
nizaše se okolo naokolo kao počasna straža. Bilo je 
što i vidjeti. A bilo je što i čuti. U večernjem hladu 
a uz romon Lašve tišinom noći živo se ore hvalospjevi 
Gospini. Mnogobrojni narod i pitomci sjemeništa i pre¬ 
svjetli g. biskup: svi u jedan glas. Rajske li slasti! Pa 

onda onaj zlatni fervorino, što ga je Marijin biskup 
držao svojini sjemenarcima! Vanredno se veseli spome¬ 
niku ljubavi i štovanja lurdske Gospe. Javno i otvoreno 
priznaje, da sve milosti, pače i ovu, da je biskup, pri¬ 
pisuje Mariji. Spominje, kako ga je jedan drug htio 
odvratiti, da ne stupi u zbor Marijin. Ali on je sretan, 
što je protivno učinio. „Neka mi kaže, ko god hoće : 
ti ne znaš ovo, ti ne možeš ono. Makar. Ali jedno 
mogu, mogu ljubiti Gospu. I da je Gospa na Vlašiću, 
rad bih vidjeti onoga, koji bi prije mene dotrčao do 
nje.“ Svim žarom srca preporučuje kongregacije Mari¬ 
jine i potiče na štovanje BI. Dj. Marije. 

Megjutim nadošlo vrijeme za koncerat. Prire¬ 
dilo ga u počast novome bi.skupu hrvatsko pjev. i tamb. 
društvo „Vlašić", a uz sudjelovanje opernih pjevača gg. 
Bogdana pl. Vulakovića i Stanislava Orzelskoga. Ulaz 
u hotel vas u zelenilu i u hrvatskim trobojnicama. Dvo¬ 
rana puna puncata. Sve je razdragano dolaskom bi- 
skupa-Travničanina. Sestra upravitelja župe i podpred- 
sjednika ,,Vlašića“, Donka Momčinović, uruči Njeg. Pre- 
svjetlosti u ime gragjana i društva „Vlašić" lijepu kitu 
cvijeća, a društveni tajnik g. Martinčević izreče svečano 
slovo. Skladno otpjeva zbor „Ljubimo Te, naša diko". 
G. pl. V u 1 a k o v i ć sjajnim baritonom izvodio je ro¬ 
mancu iz opere „Zrinjski", — ,.Barcarola“ iz Albinijeve 
opere „Nabob", — oprosnu pjesmu iz opere ..Maričon"; 
a g. Orzelski ariju iz opere ..Onegin", „Bajazzo". 
„Carrnen" i Šrabecov „Dalmatinski šajkaš". Tambu¬ 
raški zbor „Vlašićev" udarao je vrlo lijepe komade. 
Ugodni su to bili časovi, puni slatkog užitka sa dušu 
i srce. 

Osvanu nedjelja: Duhovi. Jutarnje ure brzo mi¬ 
nule. Blizu je, da odbije deveta. Uzvanici hrle k Aloj- 
zijevoj crkvi. Ova je danas u najsvečanijem ruhu. Za- 
odjela se tako svečano, kao što dosele još nikada nije 
bila od osnutka njezina; tako svečano, kako je samo 
najbolje unijela i mogla, a osobito veliki žrtvenik. Eno 
do malo zazvone sva zvona u skup, a tutanj mužara 
junački ih popraćuje. Eno orgulje zagrmješe i „Ecce 
sacerdos magnus" razliježe se kućom Božjom. Eno i 
raspelo, što se naprijed nosi, eno niže podvorbe u crnoj 
halji i bijelim košuljicama, a više u sjajnim zlatnim 
paramentama. Eno već u srijedi i mlada biskupa, gdje 
se bliži velikome oltaru. Tu je kao sjemenarac i bogo¬ 
slov toliko puta dvorio kod sv. mise. Pred ovim je kao 
pjevač sjemenišnog zbora doprinosio k sjaju službe 
Božje, kao kanonik pjevajući na njem svečanu misu 
u izvanrednim zgodama uzvisivao crkvenu slavu. Sve¬ 
čanu mladu misu prikazao je Gospodu na istom žrtve¬ 
niku, a sada će i prvu svečanu pontifikalnu 
misu prvi nekadašnji gojenac travničkog zavoda, prvi 
biskup-Travničanin presvjetli gospodin dr Ivan 
Š a r i ć. U rezerviranim klupama uzeli su mjesto pred¬ 


stavnici svih javnih oblasti i korporacija u Travniku. 
Oko njih su potvrgjenici i kumovi, pa dalje školska 
mladež i ostali, koji su bili pripušteni. Na strani posla¬ 
nice sprijeda u prvoj klupi na prvom časnom mjestu 
kleči prva Bosanka-junakinja, koja je rodila i na noge 
podigla sina, onoga tamo pred oltarom pod mitrom i 
zlatnim štapom u ruci... 

Sveta velika žrtva započinje. Na čelu je novo- 
sarajevski župnik gosp. Alaupović kao ceremonijar. 
Veleuč. g. dr Ivan Dujmušić, nasljednik biskupov u 
uredništvu „Vrhbosne": djakon, vč. g. naš Čanka r: 
podjakon, a vč. 0. C e 1 i n š ć a k : presbyter assistens 
dvore presvjetlome pontifikantu. Sjemenišni pjevački 
zbor precizno je i lijepo izvagjao: Goller, Missa in 
honorem B Mariae V. de Loretto: 

Iza evangjelja prihvati presvjetli biskup-svečar 
apostolsku riječ — prvu pripovijed pod mitrom 
i pastirskom palicom u ruci. Započe milo i svečano, 
progovori divno i zanosito, ko što nam samo on umije 
besjediti. Prizvavši puninu milosti Duha Svetog prikazuje 
ga kao najboljeg Tješitelja. I razvija, kako je upravo i 
za to: Duh istine i ljubavi. Prema koncu ističe sv. Oca 
papu Pija X., kojega se zlatni jubilej misništva danas, 
ujedno u ovoj crkvi slavi. I pastirska riječ zaokupila 
nam srce i dušu; divna i zanosna nije mogla ostati bez 
velikog ploda. Iza svršenog pontifikala izvršit će Pre¬ 
svjetli prvi biskupski čin: sv. krizmu. U crk¬ 
venoj lagji svrstali se u lijepom redu krizmanici. Do 150 
djece primi sakramenat sv. potvrde. Ma da je u crkvi 
i bila, kako neki hoće, „tropska vrućina" : svi uzvišeni 
obredi obavljeni su dostojanstveno i pobudno. Nešto 
poslije 11 i p6 sati svrši se dopodnevna svečanost. 

O podne priredilo je sjemenište svečani sobet u 
počast Nj. Presvjetlosti g. biskupu. Osim svećenstva bi¬ 
jahu pozvani predstavnici okružne i kot. oblasti, gradski 
zastupnici i bliži prijatelji presvj. svečara. Čulo se više 
vrlo lijepih nazdravica, što su ih izrekli vč. 0. rektor 
Hoffer, presvj. biskup dr Šarić, okružni predstojnik 
vitez Rukavina, odvjetnik Akif eff. Biserović. — 
U tri i po sati držao se svečani blagoslov. 

Poslije podne u 5 sati uputi se presvjetli svečar 
u gimnazijsku dvoranu. Prikazivala se svečana pred¬ 
stava u slavu 50-godišnjice misništva Nje¬ 
gove Svetosti pape Pija X. prigodom prvog 
dolaska Njegove Presvjetlosti biskupa 
dralvanaŠarića. 

Kanosa, 

tragedija u 3 čina; francuski napisao G. Longhaye D. 1, 
preveo 1. E. Kujundžić D. 1. 


Osoblje: 

Sv. Grgur V11., papa.A. Gostinčar VII. r. 

Henrik IV, kralj njemački.P. Grgeč VII. r. 

Sv. Hugo, opat Clunyjski, kraljev kum M. Filipović VI. r. 
Grof Mangold Voringen. : J- Janjić VI. r. 

Markgrof Azzo d’ Este.M. Nedić VI. r. 

Roland, jedan od klera iz Pavije . . J. Perković VII. r. 

Censius, rimski patricij.J. Barišić VI. r. 

Thierry, sin Cencijev ) papini ... I. Subašić V. r. 

Gerard.I sekretari . . M. Baković VI. r. 

Gotfrid Bouillonski, vojvoda donje 
Lotaringije, stjegonoša kraljev . . A. Benković VII. r. 

Tankred, štitonoša kraljev.I. Volarić VI. r. 

Paolo, seljak.. P. Zlatar VI. r. 

Kardinali, prelati, redovnici u papinoj pratnji. 

Dogagja se 1076. i 1077. 

Muzikalni dio: Raha, Kitica slovenskih pjesama. 
— Kral, Filipovićeva koračnica. — Zajc, Večer na Savi. 
Izbor komada za ovu zgodu bio je sretan, a prijevod 
je u svakom pogledu savršen. Pitomci sjemeništa shva¬ 
tili su svoje uloge i doista sjajno odigrali. Napose odli¬ 
kovaše se: A. Gostinčar, J. Perković i P. Grgeč. U 
igrokazu iznosi se odlomak iz divske borbe protiv in- 
vestiture, što ju vodio veliki papa Grgur VII. s nje¬ 
mačkim kraljem Henrikom IV. Ljuta ova borba našla 
je svoj djelomični završetak u Kanosi, gdje je Henrik 
IV. prignuo svoju glavu pred neustrašivim pobornikom 
za prava Crkve, Grgurom VII. Megju činovima pod 
vještim ravnanjem vč. O. Dragutina Stejskala za¬ 
bavljao nas sjemenišni orkestar. 

Sutradan na Duhovski ponedjeljak, grne travnički 
puk u župnu crkvu s. Ivana Krstitelja. Kako je jedan 

dio današnje travničke župe, i to baš onaj, gdje je ko¬ 

lijevka presvj. g. biskupa, spadao prije okupacije ovča- 
revskoj župi, pohrlilo je amo i mnogo njih iz Orašja 
(Ovčareva), da prisustvuje u 10 sati svečanoj biskup¬ 
skoj (pučkoj) misi svoga župljana-biskupa. Dekan trav¬ 
ničke dekanije prečasni Fra Jako Selak, župnik iz 
Viteza, fungira kao presbyter assistens. Zanijela nas je 
krepka riječ u pučkome slogu, kojom je Presvjetli iza 
evangjelja besjedio o Duhu Svetome. Tješitelj je Duh 
Sveti, darovatelj milosti, nu on je i karatelj. Glasu Duha 
Sv., glasu milosti valja se brzo i rado odazivati, s mi¬ 
lostima Božjim revno sudjelovati, raditi. 

Ista predstava, koja se jučer u sjemeništu prika¬ 
zivala u prisutnosti svečara za višu gospodu, davala 
se opet danas u 5 sati i to za gragjane. U isto 
doba priredio je zavod naših bijelih sestara — čč. 
ss. Milosrdnica svečanu predstavu. Amo se 
uputi Presvjetli i dobra mila majčica i drage sestre i 
ostala rodbina visokog svečara. Iza dirljivog pozdrava 
Nj. Presvjetlosti predstavljale se učenice više djevojačke 
škole u počast svome biskupu — ravnatelju zanimljiv 
igrokaz u 5 čina „Suema, afrikansko dijete" i skladno 
otpjevale nekoliko lijepih komada. 

Treći dan Duhova čitao je Presvjetli sv. misu u ka- 
pelici čč. sestara Milosrdnica. Dvorio mu je 
vč. O. Celinšćak. Pri oltaru klečali su kao ministranti 
dva najmanja sjemenarca-drugoškolca iz male divizije. 


Odavle krene Nj. Presvjetlost u pratnji svećenstva u 
u svoj mili Dolac. Makar da je padala kiša ko za 
okladu, sakupio se pred crkvom cijeli Dolac. Hoće da 
dočeka biskupa, koji je nekoć kao dijete pohagjao os¬ 
novnu školu, što su je već prije okupacije držale čč. 
sestre sv. Vinka. Svakim bi danom i po kiši ; i po 
suncu iz Travnika hrlio niz Lašvu, pa onda se penjao 
uz Krndiju, a odavle se spustio u Dolac k sestrama u 
školu. Malog Ivu pratile mile mu sestrice: Marica i 
Ana. U jedan čas narod okružio mladoga biskupa, cje¬ 
liva mu ruke i šapće: „Hvala Ti Bože, kad smo i to 
dočekali!". 

Pred istom školskom zgradom, u koju je presvj. 
g. biskup kao dijete toliko .puta ulazio, zaželi mu vrla 
učenica Katica Matišić u ime dolačke školske mladeži 
govorom punim čuvstva i osjećaja dobrodošlicu i preda 
lijepu kitu cvijeća. Pred crkvom u ime katoličkog i 
hrvatskog Dolca pozdravlja Nj. Presvjetlost mnogopo- 
štovani župnik Fra Marijan Duić. Vruće moli, prije 
nego će u Gospino svetište, neka blagoslovi njegov 
narod, koji ga tolikom radošću dočekao. U dirljivom 
govoru zazivlje pastir mir i blagoslov cijeloj župi, 
svim katolicima, svim dragim Dolačanima i njihovoj 
djeci. Za tim ulazi u crkvu, u kojoj je dne 2. kolovoza 
1883. primio sv. krizmu od presvjetlog našeg nad¬ 
biskupa dra Josipa Stadlera. Hramom Božjim odjeknu 
„Tebe Boga hvalimo", što ga narod ispjevao, a biskup 
podijeli svoj apostolski blagoslov. — Župnik Fra Marijan 
pozva presvj. g. biskupa i njegovu pratnju u svoj 
gostoljubivi dom, a onda se Presvjetli vrati u sje¬ 
menište. 

Iza podne htjede Nj. Presvjetlost da obagje svoje 
sjemenarce. Kako su se upravo zabavljali na igralištima 
svojim — a ima ih četiri — zareda od jedne divizije 
(odjela) do druge. I sa svakom razgovara milo, ljubezno, 
bratski, govori ko stariji brat mlagjoj braći svojoj. 
Klerike (VIII. i VII. razred) svakoga napose dariva 
krasnom spomen-slikom na svoju konsekraciju za bi¬ 
skupa. Ugodno se sjeća, kako je na istim igralištima 
iza duge študije u muzeju, iza napornog rada u školi 
sprovodio u veseloj igri i slatkoj šali najmilije časove 
odmora. Danas ga vidimo kao biskupa. Osobito svečan 
i dirljiv bijaše momenat, kad je Presvjetli stojeći go¬ 
tovo usred igrališta podigao i oči i ruke, te iz punine 
srca podijelio svim sjemenarcima pastirski blagoslov. 
Zahvalno trokratno klicanje iz 150 grla otprati presvj. 
g. biskupa. 

Popodnevnim vlakom u 3 i tri četvrta sata ostavio 
je Presvjetli svoj dragi Travnik. Na kolodvoru oprostilo 
se s njime svećenstvo i gimnazijski profesori, mnogi 
gradski zastupnici, okr. predstojnik vitez Rukavina i 
velik broj naroda. Više njih otpratilo je biskupa do 
postaje Lašve. 








Proglas za sv. krizmu. — VjestniL 


Duhovski triduum: od podne 6. lipnja do iza 
podne 9. lipnja ostaće zlaćenim slovima ubilježen u 
analimima Travnik-grada i u sjemenišnim kronikama. 
Nu još sjajnije i trajnije uklesan je ne samo u srcima 
sviju Hrvata-katolika ovkraj i onkraj Lašve, nego u 
srcima sviju Travničana bez razlike dobe, staleža, vjero¬ 
ispovijesti. Cijela je ova slava trodnevni triumf prvome 
biskupu — sinu, koji prvi put dolazi na svoju domaju; 

bila je kao jedan dugi harmonični akord sviju, što ih 
god ima u našem Travniku. I staro i mlado i muško i 
žensko i otmjeno i priprosto — sve se uhvatilo u bratsko 
kolo, da svoj homagium iskaže onome, koji je odista 
,,pontifex meritis factus non favoribus". 

,,S Bogom dušo, srce“ doviknuo nam presvj. g. 
biskup na rastanku. „Presvjetli, s Bogom... pa nam 
opet što skorije dogji!“. J. P- 


Br 628 Proglas za 

Ove godine obavljat će se sv. krizma u nadbiskupiji 
vrhbosanskoj ovim redom : 

1. Dne 19. srpnja rano u jutro otići će presvj. gospodin 
pomoćni Biskup vrhbosanski iz Sarajeva u S t u p, i tu će biti 
isto jutro u 9 sati sv. krizma. 

2. Istoga dana poslie podne odputovati će biskup u 
B a n b r d o, i tu će se obaviti sv. krizma dne 20. srpnja. 

3. Istoga dana poslie podne stići će Biskup u Kreševo, 
gdje će biti sv. krizma dne 21. srpnja. 

4. Drugoga dana dne 22. srpnja odputovat će Biskup 
poslie podne u Deževice, gdje će krizmati dne 23. srpnja. 

5. Dne 24. srpnja prije podne otići će Biskup u Kise¬ 
ljak, i tu će biti sv. krizma dne 25. srpnja. 

6. Istoga dana poslie podne odputovat će Biskup u 
G r o m i 1 j a k i tu će krizmati sutradan 26. srpnja. 

7. Istog dana poslie podne otići će Biskup u F o j n i c u, 
gdje će biti sv. krizma dne 27. srpnja. 

8. Dne 29. srpnja poslie podne odputovat će Biskup u 
Brestovsko i tu će krizmati dne 30. srpnja. 

9. Istoga dana poslie podne otići će Biskup u Buso- 
v a č u, gdje će biti sv. krizma 31. srpnja. 

10. Dne 1. kolovoza u jutro krenut će biskup put Ra- 
stova, gdje će krizmati dne 2. kolovoza. 

11. Dne 3. kolovoza u jutro otići će Biskup u Gornji 
Vakufi tu će biti sv. krizma dne 4. kolovoza. 

12. Dne 5. kolovoza poslie podne odputovat će Biskup u 
Golobrdo, gdje će krizmati dne 6. kolovoza. 

13. Istoga dana poslie podne otići će Biskup u Bugojno, 
gdje će biti sv. krizma dne 7. kolovoza. 

14. Dne 8. kolovoza ujutro odputovat će Biskup uOti- 
novce (Kupres) i tu će krizmati dne 9. kolovoza. 


sv. krizmu. 

15. Istoga dana poslie podne otići će u Suhopolje, 
gdje će krizmati dne 10. kolovoza. 

16. Istoga dana poslie podne odputovat će Biskup uHra- 
stičevo, gdje će biti sv. krizma dne 11. kolovoza. 

17. Iz Hrastićeva krenut će Biskup put B o s. Broda 
i tu će dne 15. kolovoza svečano posvetiti novu župsku crkvu, 
a 16. kolovoza bit će tu sv. krizma. 

18. Iz Bos. Broda odputovat će presvj. g. Biskup put 
Francuzke u L u r d, da u ovoj 50. godini ukazanja Lurdske 
Gospe preporuči sebe i svu našu nadbiskupiju vrhbosansku za¬ 
štiti Bezgrješne Djevice. Tko bi želio i mogao sa presvjetlim 
gospodinom Biskupom u Lurd, neka se što prije stavi s njim 
u sdogovor. 

Nadalje se upozoruje veleč. svećenstvo na ustanove nad¬ 
biskupskog ordinarijata o sakramentu sv. potvrde br. 174. g. 
1882., te se službeno uljudno umoljava, neka se svi veleč. 
župnici što prije prijave koliko im treba cedulja za krizmanike. 
Za 100 komada plaća se 100 h. 

Umoljava se još veleč. svećenstvo, da se pobrine, te se 
svi krizmanici za vremena izpoviede i pričeste i tako čista 
srca i u obilju prime Duha Svetoga. 

Opazke: 1. Vrieme, kad će Biskup služiti sv. misu i 
dieliti sv. krizmu, neka bude 9 sati. 

2. Poslie sv. krizme neka svaki župnik sakupi djecu kod 
velikog oltara, i tu će ju u nazočnosti Biskupovoj izpitivati iz 
kršćanskoga nauka. 

3. Sve župske knjige neka budu u pripremi, da se mogu 
odmah pregledati, čim se u koju župu dodje. 

Sarajevo, 14. lipnja 1908. 

Po nalogu presvj. g. pomoćnog Biskupa vrhbosanskog: 

Franjo Kopić v. r. 

tajnik. 


VJESTNIK. 


NAŠA DOMOVINA. 

Sarajevo: Crkvene svečanosti. Uprosne dane 
25. 26. i 27. svibnja niesu se mogli razviti običajne 
procesije po gradu i na groblje s razloga, što školska 
mladež poradi dječijih zaraznih bolesti nije smjela su¬ 
djelovati. Litanije Svih Svetih prije svečane svete mise 
izmoljene su u prisutstvu klera i puka. — Na Spasov- 
dan 28. svibnja svečano je za biskupa posvećen kano¬ 
nik dr Ivan Šarić i to uz posebnu dozvolu od sv. Sto¬ 
lice, budući da se biskupske konsekracije obavljaju 


redovito nedjeljom ili svetkovinom apostola. — Prvi 
dan Duhova držao je svečanu pontifikalnu sv. misu 
sa propoviedju u našoj prvostolnici presvj. gosp. nad¬ 
biskup dr Josip Stadler, a iza sv. mise dielio je sv. 
potvrde. Krizmanika bilo je u svemu 294. — Blagdan 
Presv. Trojstva proslavili smo u župi Novo 
Sarajevo. Svečanost su uveličali obadvie susjedne župe: 
grad Sarajevo i Stup. Procesija iz grada Sarajeva pod 
vodstvom vlč. g. župnika Predmerskog krenula je u 9 
s. iz prvostolnice, pa je moleći krunicu i pjevajući pjesme 
stigla pred 10 s. u novosarajevsku crkvu Presvj Troj- 

stva. Na mnogobrojni pobožni narod dirljivo je djelo¬ 
valo, kad je vidio u sredini klera i presvj. gg. nadbis¬ 
kupa dra Josipa Stadlera i biskupa dra Ivana Šarića. 
Procesiju sa Stupa doveo je župnik zač. kanonik preč. 
g. Pajić. Uviek nam mila pjesma „Zdravo Tielo Isu¬ 
sovo" iz grla našega pobožnog naroda i ovaj put je na¬ 
punila pobožnošću one, koji su promatrali procesiju. 
U 10 sati započela je svečana pontifikalna sv. misa, 
koju je imao presvj. biskup Šarić. Crkvi Presv. Trojstva 
mladi je biskup blagoslovio i temeljni kamen i križ na 
zvoniku. Prva mu je ova pontifikalna misa u Sarajevu, 
prvi put je tada u Sarajevu pod mitrom propoviedao. 
Oduševljena rieč mladoga biskupa o vjeri u Boga Otca 
Stvoritelja našega, o ufanju u Boga Sina, Spasitelja na¬ 
šega, o ljubavi Duha Svetoga, Posvetitelja našega ne će 
ostati bez ploda. Veledušnim zauzimanjem presvj. g. 
Nadbiskupa i revnošću župnika g. Ante Alaupovića liepo 
napreduje koliko ukras same crkve toliko i duševni 
boljak župljana u Novom Sarajevu. - Iza blage ki- 
. šice krasan nam je osvanuo dan T j e 1 o v a. Svečanu 
pontifikalnu misu čitao je presvj. gosp. Nadbiskup u 
8 sati, a iza sv. mise razvila se veličanstvena običajna 
procesija po izkićenim sarajevskim ulicama. Svetoj misi 
i procesiji uz silno množtvo pobožnih vjernika pri¬ 
sustvovali su visoki vojnički i civilni dostojanstvenici. 

— Visoki gosti, biskupi i apost. protonotari, koji 
su došli da diele radost Nadbiskupa nad konsekracijom 
dra Šarića, odsjeli su što u dvoru presvj. g. Nadbiskupa 
što u našim zavodima. Drugi dan iza konsekracije 
ostavili su visoki gosti osim banjalučkog biskupa naše 
Sarajevo. Na kolodvor ih izpratiše^ presvj. gg. nadbis¬ 
kup dr Josip Stadler i biskup dr Šarić, te kler redov¬ 
nički i svjetovni. Presvj. g. biskupa Marijana Marko- 
vića ljubav i gostoljubivost presvj. Nadbiskupa kao i 
ljubav i prijaznost njegova zadržala je još dva dana u 
našoj sredini. Uz spomenutu pratnju odputovao je dragi 
nam biskup Marijan Marković 1. o. mj. 

— Presvj. g. biskup dr Ivan Šarić bio je na dan 
svoje posvete pozvan preko Duhova u Travnik, da u 
svom rodnom mjestu i u svome sjemeništu prvi put 
pontificira i da prvi put obavi biskupski čin, naime da 
podieli sv. krizmu. U to ime zaputio se je presvj. g. 
u pratnji trojice svećenika iz Sarajeva dne 6. o. mj. u 
Travnik, a sretno se povratio dne 9. o. mj. 

— Hrvatska rieč ,,Beharu“. Puno smo se rado¬ 
vali i puno smo se nadali, kad smo saznali, da „Behar" 
preuzima cio odbor kao novo uredničtvo, daje „Behar" 
postao otvoreno hrvatski beletristički list. Prvi broj re¬ 
formiranog „Behara" nešto je pomutio naše veselje, nešto 
je pomrsio naše nade. U pjesmi „Bekrijska ljubav" 
medju inim veli se tu: ,,S Bogom vjeri i moralu" ! Šta bi 
na ovo rekla „Vrhbosna" kao katolički list, bit će 
i odveć poznato redakcionom odboru. Medjutim „Vrh¬ 
bosna" i kao hrvatski list žali nad tim i poručuje: 
Štivom u „Beharu", kojim se izravno ili neizravno ide 
na zator vjeri i moralu, samo će se škoditi „Beharu" i 
hrvatskoj misli kod muslimana. Pravi musliman vjeruje 
u Boga, osudjuje život bekrija. Težko je misliti, da se 


Odgovorni urednik dr Ivan Dujmušić. 


tom pjesmom htjelo odvratiti čitatelja od grdne mane, 
koja vodi do takva zaključka. Zar će zagrijati musli¬ 
mane hrvatska misao zavijena u nevjerno i nećudoredno 
ruho? Zar to ne će u dobar čas doći trećemu, kojemu 
je trn u oku sbliženje katolika i muslimana u hrvatskoj 
sviesti, kojemu je trn u oku pohrvaćeni „Behar" ? Neka 
se ovo primi medjutim kao čisto hrvatska rieč! 

— f Josip Kaić. U Lištanima, u biskupiji banja¬ 
lučkoj, umro je župnik Josip Kaić dne 22. svibnja o. g. 
Pokojnik bio je član odlične obitelji u Livnu. Iza do¬ 
vršene gimnazije u Travniku učio je bogosloviju u 
Sarajevu, a zaredjen je u svećenika g. 1905. Iste go¬ 
dine dne 20. srpnja prikazao je Bogu prvu sv. misu u 
svome rodnom mjestu. Svom dušom radio je u povje¬ 
renoj župi oko vjerskog i vremenitog boljka svojih 
milih župljana. Možemo reći, da je postao žrtvom svoga 
rada. Neizlječiva sušica izpila mu je zarana snagu mla¬ 
doga života. Kako je za života bio pobožan i mio, 
tako je i zadnji križ svoj snosio odan u volju Božju. 
Preporučamo mu plemenitu dušu u pobožne molitve. 1 
R. i. p.! 

— f Fra Pavao Pranjić. Na 11. svibnja o. g. 
preminu u Tolisi o. fra Pavao Pranjić. Rodio se u Gra- 
bovici kod D. Tuzle godine 1859. Bogoslovske nauke 
učio je u Ostrogonu, a nakon okupacije dovršio ih je 
u Gučojgori. Mladu misu rekao je 12. studenoga go¬ 
dine 1882. Bio je neumoran u vinogradu Gospodnjem, 
radio je kao vjeran vojnik Kristov. Ožalošćena braća 
prate mu pobožnu dušu bratskom i toplom molitvom! 

R. i. p.! 

Travnik: Na dan biskupske konsekracije. Kad 

je osvanuo veliki dan konsekracije, Spasovo, prikazaše 
sjemenarci za presvjetloga dra Ivana Šarića sv. pričest. 

U predvečerje bio im je protumačio generalni prefekt vč. 

0. Josip Predragović D. I. veliko značenje ove slave u 
Sarajevu. Iza 11 sati prije podne poveo ih je isti vč. O. 
prefekt u crkvu, i tu su pred izloženom pokaznicom iz- 
molili slavnu krunicu uz svečanu podvorbu. Klečeći 
pred dragim Isusom vruće su molili Gospu, Kraljicu 
svibnja, da po njezinom zagovoru Duh Sveti izlije pu¬ 
ninu svih darova i milosti na prvog biskupa iz našega 
sjemeništa. U podne za stolom izreče vč. 0. prefekt i 
svečano slovo, u kojem je orisao život svečarev izti- 
čući, kako su upravo sjemenarci u Travniku blizu 
novome biskupu. 


HVALA! 

Prilikom mojega biskupskog posvećenja izkazalo mi se 
toliko bratske ljubavi sa svih strana hrvatskih, te i uz najbolju 
volju uprav ne mogu svakom napose da zahvalim. Neka stoga 
moji mili prijatelji ovim putom izvole primiti moju toplu za¬ 
hvalnost na njihovoj dobroti. Neka me i u napredak susretaju 
svojom bratskom ljubavi, a ja ću im se i kao biskup naći 
uviek i svagdje kao rodjeni brat. Bože nam samo svima 
zdravlje ! 

Sarajevo, 13. lipnja 1908. 

Dr Ivan Šarić, biskup, 


Izdaje Kaptol Vrhbosanski. 


Tiskara Vogler i drugovi u Sarajevu. 

Religija čuvstva. 

Piše 0. P. Grabić, franjevac. 
(Svršetak.) 


IV. Religija čuvstva ne zadovoljava. 

Pristaše religije čuvstva svim silama nastoje pro- 
krčiti put svom vjerskom sentimentalizmu. Htjeli bi, da 
sentimentalizam stoluje na glavnom mjestu u religijskoj 
povjesti našega doba. Želja bi im bila, da modernizam 
postane jedinom religijom današnjeg modernog čovjeka. 
Da konačnim lovor-vijencem ovjenčaju čelo svoga čuv¬ 
stva, hvale se, da je njihovo vjersko poimanje učinilo 
preokret na polju religijske naobrazbe. Ni najmanje se 
ne žacaju reći, da je njihova savjest jedino sposobna 
da svede u pravu kolotečinu čovječanstvo, koje se je 
puštalo strujom pozitivnih religija. Nadaju se, da će 
kroz kratko vrijeme i ista katolička Crkva biti plijenom 
njihova religijskog subjektivizma. Bilo je dapače i 
takvih, koji su već počeli opijelo pjevati službenoj Crkvi 
katoličkoj. J) Premda su im nade neosnovane, premda 
im je sud o vlastitom uplivu pretjeran, ipak moramo 
priznati, da su dosta ploda polučili. Znali su sebi naći 
pristaša ne samo kod ljudi svjetovnjaka nego i kod 
istih crkvenjaka. Ovi su se ljudi dali zavesti, jer su 
zadahnuti duhom nekog progresizma, neke neodoljive 
želje za novotarijama (novitatum amatores). Ne mi¬ 
slimo reći, da je sve, što je staro, što je kojekakvim 
predajama u baštinstvu nam ostavljeno, da je to sve 
baš samo suho zlato. To ne. Na umu nam je pri¬ 
pomenuti, da se neke stare tradicijom potvrgjene teorije 
ne stfiiju na laku ruku odbaciti. Posvemašnji prezir pre¬ 
daje, kojeg se tragovi na žalost jasno razabiru, nipošto 
ne možemo preporučiti, nego ga moramo kao ljudi 
razložiti mahom odbiti. Ljudi, koji se na ovaj način 
vladaju prama predaji, odaju o sebi slabo svjedočanstvo. 
Ovakvo njihovo ponašanje odaje, da su silno naduti i da 
nemaju baš velikih umnih sposobnosti. Ima u predaji 
i takvih istina, koje su veliki umovi čovječanstva uvi¬ 
jek kao takove cijenili. One su proživjele stotine i sto- 

'■) Pod „službenom Crkvom" razumi njezinu upravlja- 
: uću moć. . 


tine godina i uvijek su nalazile dostojno priznanje. 
Ovakve starodavne predaje može li razuman čovjek 
mukom mimoići ili ih s prezirom odbiti? Ovako teški 
grijeh razumno čeljade ne bi smjelo učiniti. Svaki 
uman mora, prije nego li zaniječe ovakve nauke, dobro 
se dokazima oboružati. Njemu mora biti na pameti, da 
on valjda nije mudriji od tolikih umova, koji su uvijek 
dužnu počast iskazivali rečenim naukama. Baš čovjek, 
koji sam sebe cijeni višim i sposobnijim od svih ostalih 
umova, jest manjkav u svojim duševnim sposobno¬ 
stima. Kod jedne tradicijom utvrgjene nauke treba imati 
na pameti, da je ni drugi ljudi nijesu zatvorenim očima 
u svoje krilo uzeli. S toga nam valja biti na osobiti 
način opreznim u pobijanju jedne takve nauke. Ne smi¬ 
jemo dopustiti, da nas mali, neznatni, a možda i umi¬ 
šljeni razlog dotle zanese, te naprečac odbacimo ono, 
što zahtijeva poštovanje radi drevnoga ugleda. Kad bi 
imali važnih nepobitnih protivnih dokaza, onda 
bismo smjeli izaći na javu i naše mišljenje s dužnom 
čednošću izložiti. Ova pravila vrijede za svakoga raz¬ 
borita čovjeka, a osobito za člana Crkve Isusove po¬ 
gledom na nauke, što su kroz vjekove u društvu sa 
vjerskim objavljenim istinama. 

U naše doba čudna je pojava, koja se opaža i na 
udovima katoličke Crkve. Mnogi njezini sinovi bez ikakva 
dokaza odbacuju istine, koje su katolicima uvijek 
svete i mile bile. Katolici bi morali znati, da je Crkva 
Božjim autoritetom snabdjevena. Njima bi moralo biti 
poznato, da j • Crkva u svom naučavanju neprevarljiva. 
Uza sve to oni se povode za ljudima, koji pogoduju 
svojim slabim sklonostima, svome sentimentalizmu. 
Viši im je autoritet jednog Tyrrel-a Loisy-a i družine 
od božanskog autoriteta Crkve. Sinovi Crkve pali su 
tako duboko, jer su prezirali autoritet one, koja je 
stavljena da bude učiteljicom svih naroda. 

Moderna religija čustva nada se, da će jednom 
zamijeniti svaku pozitivnu religiju i da će kraljevati 
nad svim religijskim oblicima. Njezina se želja ne će 

ispuniti; za to ne će biti ostvarena, što modernizam ne 
može pravo da uvjeri o svojoj temeljitosti. Za njim se 
ne mogu zavesti ljudi zdrava razuma, ljudi, koji slijede 
zdravo mišljenje, jer se modernizam protivi zdravom 
shvaćanju; njemu se ne će dati na lijepak pravi kršćani 
katolici, jer ruši svako kršćanstvo. 

Čuvstvena religija ili modernizam ne zadovoljava 
ljudski duh, jer se protivi njegovoj razumnoj naravi. 

Vidili smo, kako modernisti uče, da su sve religije 
jednake (qualche cosa di autoctono). Svaka je religija 
po njihovu zakonita i istinita, jer je svaka plod re¬ 
ligioznog čuvstvovanja. Ovo načelo razumnu čovjeku 
ne ide u glavu. Razum nikako ne može ovo odobriti; 
on mora ovo moderno mudrovanje osuditi; on mora 
ovakvo razlaganje radi netemeljitosti odbiti. Može li pa¬ 
metan čovjek tvrditi, da nema nikakve razlike izmegju 
jesnog i niječnog suda, osobito ako se radi o jednoj 
istoj stvari ? Naš razum ne smije zanijekati ovu raz¬ 
liku, jer bi time srušio sama sebe, rušio bi svoju ra- 
sudnu moć. Jednaku razliku naš razum gleda u oprečnim 
religijama. Ako jedna religija uči, da Bog nije osoban, 
a druga veli, da jest, može li razum odobriti oba ova 
religijska vjerovanja ? Razum nikad i nikako ne može 
izjaviti, da su obadva vjerovanja jednako istinita i 
jednako opravdana. Razum mora dati pravo ili krivo 
jednoj od tih dvijuh religija. Izmegju ,,jest“ i ,,nije“ 
nepomućeni razum opaža veliku i nepremostivu razliku. 
Jedna religija na priliku dopušta ljudske žrtve kao 
opravdane, dok ih druga zabacuje kao protivne ljudskoj 
naravi. Može li biti stvarno istinito mišljenje i jedne i 
druge religije? Sigurno je, da obadvoje ne može biti 
jednako opravdano, jednako stvarno istinito. Razum će 
reći, da je ili jedno ili drugo bogoštovje krivo. 

Modernisti su se sa svim srcem bacili u naručaj 
religijskom čuvstvu, a to zdrav razum osugjuje. Zdrav 
razum dobro shvaća, da nema koristi posvema se pu¬ 
štati bilo kojem čuvstvu. Čuvstvo je po svojoj naravi 
slijepo. Ono ne vidi pravog puta, po kom bi moralo 
stupati. Čuvstvu je potrebit jedan vodič, koji će njime 
ravnati i prigodimice na uzdi ga držati. Da se čovjek 
baci u sve i posve u zagrljaj n. pr. čuvstvu tuge, dokle 
će ga dovesti ? Ako razum i volja ne budu na čuvstvo 
djelovali, može dovesti čovjeka dotle, da kidiše vlastitome 
životu. Pustimo li se, da nas zaveze struja čuvstva 
radosti, opazit ćemo u bistrim časovima toliko poči¬ 
njenih neumjesnosti. Tko je tome kriv? Svu odgo¬ 
vornost za ovo nosi čovjek, koji se nije dao voditi od 
svoga razuma, tim je jedinim pravim vodičem u ljud¬ 
skom životu. Bog nas je upravo za to razumom i ob¬ 
dario, da nam u noći našega života svjetlo daje, da 
nas vodi kroz klance jadikovce. Razumu je povjereno 
kormilo svih moći duše naše. Dok čovjek ostavi svoj 
razum, dok se čovjek prama razumu ne ravna, kadar 


je počiniti sve moguće prestupke. Čini se, da je svako 
čuvstvo, koje ne rasvjetljuje zraka razuma, slično čo¬ 
vjeku, koji je s uma sišao. Kao što čovjek u pore¬ 
mećenom stanju dolazi obično i do najgrdnijih pre- 
stupaka, tako dolazi i čuvstvo, ako mu se u ljudskom 
životu prednost dade. Čovjek duševno poremećen ne 
pazi ni na ono, što mu je pri zdravoj svijesti najsvetije 
i najmilije bilo. On lako da ubije i one, koji su mu 
ležali na roditeljskom srcu. Do jednakih zloća dolazi 
svako pa i isključivo religijozno čuvstvo u moralnom 
redu. Religijozno čuvstvo ne pazi na zdrav razum, kad 
mu je otelo prijestolje, nego se po miloj volji i bezob¬ 
zirno titra nevoljnim ljudima, koji su mu se u krilo 
bacili. Ovo nam dokazuju sami modernisti. Oni se nijesu 
titrali vjerskim istinama, dok nijesu zagrezli u religijozni 
sentimentalizam. Kad su pak tamo zapali, onda im više 
nijesu mile ni najsvetije istine zdravog razuma i kato¬ 
ličke religije. 

Kojem zdravu razumu ne odgovara, kojem čistu 
srcu ne godi nauka o egzistenciji Božjoj? Ova istina 
ne samo da razumu odgovara, nego je nužni postulat 
zdravoga mišljenja. Ona je razumu potrebita; potrebita 
mu je za to, jer bi bez nje ostao u mraku velikog ne¬ 
znanja. Stvari, koje vidimo, bez Boga ne bi imale 
jasnog tumačenja. Vrhovno biće nuždan je zahtjev za naj¬ 
više razjašnjenje svili istina. Kad čovjek ne bi mogao 
biti stalan o opstojnosti Boga, morao bi pasti u skrajni 
skepticizam, koji se toliko protivi ljudskoj razumnoj duši. 
Naše moderniste ne boli glava radi Božje opstojnosti. 
Oni se malo za to brinu. Njima je dosta, da im mi¬ 
sao o Bogu služi. Puno se ne muče oko toga, da do¬ 
nekle prouče bivstvo Boga. Oni su zadovoljni, kad on 
živi u njihovom čuvstvu. x ) Premda je opstojnost Boga 
zdravu razumu razložna i jasna, a čistu srcu mila istina, 
ipak religija čuvstva na nju ni najmanje ne pazi, 
nego ju u svom sljepilu površno mimoilazi. Nije li dakle 
čuvstvo slično čovjeku, koji izgubivši uporabu razuma 
prezire ono, što mu je bilo jasno i milo pri zdravoj 
pameti ? 

Modernistički nazor o jednakosti religija protivi 
se osvjedočenju svih naroda. Bilo je mnogo raznih re- 

*) Veoma bi bilo korisno za poznanje religijoznog modernog 
čuvstva i modernističnog pojma o Bogu, kad bi čitaoci naše ,,H. 
S.“ vidjeli smotru ,,Etudes“, god. 1907. 20. prosinca i pročitali go¬ 
vor „Sur l’encyclique-Pascendi“. Mi ćemo navesti samo ono, 
što se dotiče pojma o Bogu. Čuveni sentimentalist profesor Leuba 
kaže: „Dieu n’est pas connu, Dieu n’est pas pensć, Dieu est 
utilisć, tantot comme un pourvoyeur d’aliments..., tantdt com- 
me un soutien moral, tantot comme un aliment pour le coeur 
et la passion. Et s’il rend les Services qu’on lui demande, la 
conscience religieuse n’en reclame pas davantage. D’ ailleurs 
Dieu existe-t-il? Comment existe-t-il? Du’est-il? Ce sont 
autant de questions visenses..." Profesor William James tvrdi: 
,,A proprement parler, ii n’ y a pas de connaissance religieuse; ii 
y a simplement des attitude'š religieuses." 

ligija, koje su u razno doba povjesti ljudskoga roda 
zauzimale glavno mjesto. Sljedbenici raznih religija ni¬ 
kada nijesu smatrali suvišnim pitanje o opravdanosti 
religije i o njezinoj istinitosti. Svaki je smatrao svoju 
religiju dobrom i opravdanom, a druge je cijenio kri¬ 
vim i lažnim. Nikad nijednome članu koje religije nije 
bilo poćudno, kad bi mu se reklo, da je njegovo vjer¬ 
sko osvjedočenje jednako mnijenju drugih vjeroispo¬ 
vijesti. Pojam ove razlike tako je usagjen u ljudsku 
narav, da ga ne će svi napori modernih gorostasa iz 
nje iščupati. Zdrav ljudski um ne može pojmiti, da 
nema realne razlike n. pr. izmegju politeizma i mono- 
teizma, izmegju monoteizma i fetišizma. Zdrava ljudska 
razumna narav takva je, da, dok pristaje uz jedan re¬ 
ligijski oblik, drugi odmah osugjuje. Ovo osvjedočenje 
bit će čovječanstvu uvijek zajedničko, kao što je bilo i 
u prošlosti. Dokle god bude ljudi, dotle će biti u ljud¬ 
skoj duši pojam realne razlike izmegju različitih religija. 
Ako se pak ljudi budu bavili svojski bez kakvih pred¬ 
rasuda sa religijskim pojavima, morat će doći do poznanja 
samo jedne, prave i istinite religije, koja je u Crkvi 
katoličkoj. Doći će do prave religije za to, jer je ljudski 
um stvoren za istinu. Razum je moć, koja hoće i može 
da spozna istinu; spoznat će ju onda, bude li ju iskreno 

i postojano tražio. A to je sigurno, da čovjek ne dolazi do 
istine, ako sebi već unaprijed utuvi u glavu, da ili 
ne može istine doznati, makar i. opstojala, ili da 
istina ne bitiše. Kad bi svi ljudi mislili' glavom naših 
modernista, bez sumnje ne bi se mogli podičiti nijednom 
istinom. Nadamo se, da toga uspjeha ne će polučiti, jer 
se njihovo mudrovanje kosi sa zahtjevima zdravoga 
umovanja. Ima ih, koji očito tvrde, da čovječji um nije 
stvoren za istinu, jer da istine nema, nego da je pred¬ 
met njegovih napora svegjerna sumnja. Do sada smo 
vazda držali, da je onaj mudar, koji znade, a to 
kod modernista ne stoji. Oni u ovom pitanju posve 
drukčije umuju nego li mi. Po njihovu um se mjeri 
po stupnjevima skepticizma: to je čovjek mudriji, što 
više sumnja o jednoj istini. Reče li da posjeduje neku 
istinu, izdaje o sebi slab dokaz, dokazuje svoje male 
umne sposobnosti.*) Dakle biti umnikom znači o 
svemu sumnjati! Zaista čudno pravilo usposobljenja! 
Da, mi mu se čudimo, ali mu se ne čude modernisti, 
koji drže, da je istina puka obmama našega duha. 

Iz rečenoga jasno razabiremo, da modernizam nije 

') Le Armonie della fede tečaj II., god. 1907., 
br. od 25. X., str. 285. Ovako modernista C. Romano d’ Azzi 
umuje: ,,La veritž.! Che cosa e la verita? domandč in un 
momento tragico Pilato a Cristo e non ne attese la risposta e 
Gesu non la diede. Chi pu6 dire di possedere la verita? La 
verit& di ieri fe falsa oggi, e quella d’oggi potra essere trovata 
erronea domani. L’affermazione e delle menti limitate e non dei 
furbi. U savio esita, perchč comprende quanto sia difficile porre 

ii dito sul vero.“ 


sposoban te udovolji zahtjevima razuma. Ako nema 
ni toliko moći, da čovječji razum zadovolji, još će 
manje zadovoljiti razumu onih, koji vojuju pod barjakom 
Boga-Čovjeka, „neumrlog Nazarenca“. Ne bismo rado, da 
nas tko krivo shvati pa da pomisli, kao da katolik ne 
mari za razumne dokaze, nego da se on brine samo 
za svoje religijske razloge. Ovo nipošto ne mislimo reći, 
ovo nipošto ne možemo ustvrditi. Katolik ne samo da 
se ne odriče svoga razuma, kad se upiše u vojsku 
Kristovu, n?go on svoj razum usavršuje i oplemenjuje. 
Tko hoće biti sljedbenikom Isusovim, mora da do- 
gje samim svojim razumom do uvjerenja, e je Isusova 
nauka prava i istinita. Bez toga nitko nije Isusovim 
učenikom. Isukrst i njegova Crkva ne traže od nas u 
tom velikom koraku slijepi posluh. Crkva katolička 
ne prima nikoga u svoje krilo prije nego je stalna, da 
je dotičnik osvjedočen o njezinom božanskom auto¬ 
ritetu. Kad je čovjek iz svog uvjerenja postao njezinim 
udom, onda za njega vrijede dvije vrsti razloga. Razlozi 
naravni, koji sam naš zdrav razum vidi; razlozi vrhunaravni, 
kojih važnost počiva na božanskom autoritetu Boga pa 
Crkve. Premda razum ne može naći tih razloga u 
sferi naravi, može im opravdanost i vrijednost procijeniti 
pomoću vjere, kojom ga je Bog obdario. Znamenitost 
ovakih dokaza ne priznaje nevjernik, pa po tome za 
njega ne bi puno značili. Što katolik opaža razloge i 
druge vrsti, to nije ništa nerazložito, dapače to je sa¬ 
svim opravdano. I ovi posljednji razlozi pristupačni su 
razumu u toliko, u koliko se svi oslanjaju na njegovo 
razložito uvjerenje o istinitosti katoličke nauke. Da dakle 
moderna nauka bude pristupačna jednom katoliku, mora 
da zadovolji zahtjevima i njegova zdravog razuma i 
njegova razboritog katoličkog uvjerenja. 

Tko god je makar samo letimice pročitao okružnicu 
PijaX. „Pascendi dominici gregis," znade, kako 
modernizam ne samo ne zadovoljava pravog katolika, nego 
ga nasuprot ogorčava. Modernizam ne štedi ništa 
od onoga, što je pravome katoliku sveto i milo bilo. 
Nema gotovo nijednog dogmata, da su ga netaknuta 
ostavili, sve su svojim čuvstvenim otrovom zatrovali. 
Dapače ne bi smjelo biti niti jednog kršćanina, koga 
bi modernisti osvojili. Svakome kršćaninu mora da je 
sveta i draga Božanska osoba Spasiteljeva. U Kristu 
mora svaki kršćanin gledati ne samo nešto nadnaravno, 
nego samoga Boga. Svaki kršćanin mogao se podičiti 
time, da ima prvenstvo nad svim ostalim religijama, u 
koliko je sljedbenik Vječne Mudrosti, pravoga Boga, 
mogao se je ponositi, da nije pristaša koje ljudske fi¬ 
lozofijske škole, nego da je učenik upućene Riječi. Kad 
bi bila istinita nauka modernista, onda se kršćanin ne 
bi mogao time pohvaliti, bio bi na istom stupnju, na 
kojem su učenici kojekakve ljudske škole. Modernisti 
na temelju svoga „povjesničkog kriterija" — a baš njega 

nemaju — zanijekaše Božanstvo našega Spasitelja Isusa. 
Oni su Isukrsta iznijeli kao prostoga čovjeka, da je 
bio podložan uplivu svoga vremena. On je po njihovom 
mudrovanju bio kao trstika na vodi, što se je svijala 
pod udarcima neznanja, tom baštinom svih umrlih ljudi. 
Sljedbenici James-a, Bergton-a, Leuba, Le Roy-a, Loisy-a 
Willbois-a i družine, kad niječu glavnu tačku, Božanstvo 
Isusovo, onda nije čudo, što zapostavljaju sve ostale 
kršćanske istine, jer se sve temelje na Božanstvu 
Isusovom. 

❖ ❖ 

* 

Iz kratkih gornjih redaka razabrali smo barem u 
glavnim potezima sliku današnje moderne struje. Ova 
nas slika ne zanosi, ova nas slika ne osvaja. Nije se 
mogla dopasti našem razumu, jer je na njoj opazio 
obilježja, koja se protive zdravom mišljenju. Ona nije 
mogla udovoljiti našoj razboritoj katoličkoj svijesti, jer 
se sastoji u nijekanju svake razboritosti. Što nam do¬ 
kazuju ove pogreške nove nauke? Možemo li iz nje¬ 
zina proturazumnog djelovanja za nas crpsti bar ka¬ 
kovu god korist? je li vrijedna ova religijska zarazna 
nauka da nam služi kao opomena u našem religijskom 


naukovanju? Iz modernizma možemo crpsti za nas 
velike koristi, on nam može služiti opomenom. Za što 
su modernisti onako duboko pali ? Za što se modernisti 
ogriješiše ne samo o načela katolička nego i o načela 
istoga razumna ? Za to su modernisti onako pali u svom 
religijskom mišljenju, jer u svojoj oholosti prezreše 
svjetlost, koja ih je mogla rasvjetljivati. Mnogi mo¬ 
derni sinovi Crkve katoličke odbacili su svjetlost, kojom 
ih Bog prosvjetljivao. Htjeli su se oteti uticaju njezinu, 
htjeli su samo po svom razumu istine promatrati. 
Pa što se dogodilo? Dogodilo se to, da su zabacili i 
samo svjetlo razuma, da su postali plijenom tame, pli¬ 
jenom slijepoga čuvstva. Svjetlo razuma i svjetlo vjere 
udopunjuju se. Tko zaniječe jedno ili drugo, već ne hoda 
i ne gleda u pravoj svjetlosti. Onaj, koji a priori od¬ 
bacuje svjetlost vrhunaravne vjere, taj neupravno odbija 
i svjetlost razuma. Svjetlost razuma dovodi nas do 
razložitosti vrhunaravne vjere. Kad čovjek ne bi htio 
gledati razložitost vjere, radio bi protiv svoga razuma, 
koji ovu razložitost valja da motri i paze Svjetlo 
razuma i vjere mogu modernizam izvesti iz one tame, 
u kojoj se danas nahodi! Slijedimo stope razuma, pa 
ćemo doći u kolotečinu vjere katoličke! 


„Kruh naš svakidanji daj nam danas!“ 

Egzegetska, liturgična i patristička studija. — Piše Ivan Petar Bok D. I. 


Spomenimo konačno još nekoliko molitava iz t. zv. 
liturgije sv. Ivana Zlatousnika 1 ) i drugu prefa- 
ciju Očenaša iz katoličkog staroslavenskog službenika 
od g. 1756.; novijeg staroslavenskog misala katoličkog 
nemamo pri ruci. Kod prikazbe prve liturgije svećenik 
moli se ovako: „Bože, Bože naš, koji si nebeski 
kruh i jelo svega svijeta, Gospodina našega i 
Boga Isusa Krista, poslao kao Spasitelja... koji nas 
blagosiva i posvećuje. Ti sam blagoslovi ove predlo¬ 
žene darove...!“ Poslije svećenikove konsekracije i mo¬ 
litve Gospodnje, što ju kor moli, gjakon pozivlje sve¬ 
ćenika: „Razdijeli, Gospodine, kruh sveti! Ovim 
istim imenom od sada ista liturgija redovito zove 
euharistično tijelo Kristovo. 

Evo druge molitve pred Očenaš iz starosla¬ 
venske liturgije sv. Ivana Zlatoustoga u 
transkribiranom tekstu: 

„Tebje prelagaem život naš ves i nadeždu viko 
človjekoljušće: i prosim i molimsja i milisja djeem, 
spodobi nas pričastitisja nebesnih tvoih i strašnih tain, 
seja svjaštennija i duhovnija trapezi, s čistoju sovjestiju, 
v ostavljenie grjehov, v proštenie pregrješenii, v obšte- 
nie Duha Svjatago, v nasljedie carstvija nebesna, v 
drznovenie ježe k tebje, ne v sud, ili v osuždenie." 

’) V. Aiirnc Patr. Gr. 63. 906. ss. 


Riječ u jednu: Kada razne crkve na istoku u svo¬ 
joj misnoj liturgiji ne bi četvrtoj prošnji Očenaša nikako 
priznale euharističnog značenja, nestalo bi dovoljnog 
razloga nekim nepobitnim činjenicama, što ih faktično 
tri uvažene i veoma raširene liturgije (rimska, jeruza¬ 
lemska, mozarapska) pa i mnogi sv. Oci i stari crkveni 
pisci dovode u svezu s istovjetnošću „kruha našega 
svakidanjega“ i sv. pričesti. Glavna činjenica jest, što 
sve spomenute liturgije uvršćuju Očenaš izme- 
gju konsekracije i sv. pričesti te u prefaciji 
Očenaša ističu obično ne naravni, već vrhunaravni 
odnos djece Božje spram Oca nebeskoga, pa i mi¬ 
stični značaj ove molitve Gospodnje; ujedno shvaćaju 
prefaciju Očenaša i samu molitvu Gospodnju kao pri¬ 
pravnu molitvu za sv. pričest i za plodove 
njezine, često dapače direktno ovdje zovu euha¬ 
rističnog Spasitelja hruhom živim, što je sišao 
s neba, nalik na rimsku liturgiju, koja meće svećeniku 
u usta riječi: Panem coelestem accipiam et no- 
men Domini invocabo, 

Kao što o rimskoj, jeruzalemskoj i mozarapskoj 
liturgiji na temelju raznih svjedočanstva i uglednih tu¬ 
mačenja sigurno znamo, da su Očenaš upravo radi 4. 
prošnje na ovome mjestu u liturgiji recitovali, tako mo¬ 
ramo iz analogije rasporeda i sadržine u molitvama 

drugih liturgija isto zaključiti obzirom na shvaćanje 
ove iste prošnje, što napokon potvrgjuje zajednička 
jezgra svih zapadnih i istočnih misnih molitava i obreda. 

5. Mnijenje naše, da su vjernici prvih stoljeća po 
ovom „kruhu našem supstancijalnom ili svakidanjem" 
poglavito, ako i ne isključivo, razumijevali kruh euha- 
ristični, krasno se takogjer slaže sa duhovnim značajem 
njihovim, jer su uz dosta rijetke iznimke sve po mo¬ 
gućnosti smatrali s vrhunaravnog gledišta; pa kako 
nijesu za to zanemarivali dužnu brigu i molitvu za ze¬ 
maljske potrebe, tako su opet prije svega tražili kra¬ 
ljevstvo Božje i pravdu njegovu. Gdjegdje se dapače 
ovo idealistično shvaćanje vjernika, što se tiče svetoga 
pisma, poslije izrodilo u prekomjerno alegorizovanje. I 
trjezniji duhovi po primjeru Spasiteljevu u stvarima 
svakidanjeg života gledali su viši, vrhunaravni odnos 
k vječnom cilju čovječjem; to većma nijesu ovdje is¬ 
ključivo mislili na potrebe tjelesne. 

Uzmimo samo primjer kruha. Spasitelj se njime 
već za javnoga života svoga služi da raširi obzorje 
razuma i težnja naših, da nam pokaže, kako čovjek ne 
živi samo o kruhu zemaljskom *) nego i svakoj riječi, 
koja izlazi iz usta Božjih, jer je i njegovo jelo, da vrši 
volju Oca svoga nebeskoga. Ženi Hananejki bez ikakva 
komentara govori: „Nije dobro uzeti hljeb od djece 
i baciti psima." A žena odmah razumje duhovni smisao 
njegove besjede i dosjetljivom poniznošću nastavlja sli¬ 
koviti govor, dok joj Spasitelj ne reče: „Ženo, velika 
je vjera tvoja...!" Dalje Krist se služi prigodom ču¬ 
desnog množenja hljeba i pohlepom Židova u Kafar- 
naumu, da ih pozove, neka si priskrbe ne jelo, kojega 
nestaje, nego jelo, koje ostaje za život vječni, da sam sebe 
prikaže kao pravi kruh, što je sišao s neba za život 
svijetu. Ako slijedimo harmoniju Evangjelja 0. Loh- 
inana, Spasitelj je držao ovaj dugi i krasni govor 
o euharističnom kruhu mnogo prije, nego je apostole 
naučio molitvu Gospodnju (1. c. pg. 82, 110.). Prema 
tomu učenici bi mogli sve bolje shvaćati duboki i pot¬ 
puni smisao četvrte molbe Očenaša, osobito kad je 
Isus naredio presv. oltarski sakramenat pod prilikama 
kruha i vina. Tako im priprosto ime ,,kruh“ osobito u 
liturgiji dozivalo u pamet tajne euharistične, kao što 
i kasnije u katakombama već samo ime ili slika kruha 
naznačuje za kršćane ovo najuzvišenije otajstvo. Naravno, 
bez osobitog razloga ne da se ovo duhovno shvaćanje 
opravdati, nu dovoljno se može i u liturgiji motivirati 
„kruh naš svakidanji" za Euharistiju. 

Ovako takogjer najlakše razumijemo, za što sv. 
Pavao u svojim poslanicama i sv. Luka u Djelima apo¬ 
stolskim pod tajinstvenim imenom „lomljenja kruha" 

*) Ovdje dakako Spasitelj shvaća „hljeb" u onom smislu, 
u kojem je napasnik govorio: „Reci, da kamenje ovo hljebovi 
postanu." Ali odmah ističe i jelo duhovno. 


bez ikakve sjene nesporazumka megju prvim kršćanima 
prikazuju redovito svetkovanje euharistične žrtve i sv. 
pričesti nazočnih vjernika. I „Nauka dvanaest apostola," 
spis iz doba odmah po apostolima, ističe u svojim 
krasnim euharističnim molitvama, kako su se tada kr¬ 
šćani od promatranja zemaljskoga kruha uzdizali k Bogu, 
te mu se srdačno zahvaljivali na kruhu zemaljskom, nu 
poimence na kruhu sakramentalnom i čisto duhovnom. 
Tu čitamo (cap. 9; 10.): „Na lomljenom kruhu pako 
(ovako se zahvalite): Hvalimo Ti, Oče naš, za život 
i znanje, što si nam ga pokazao po Isusu, Sinu 
svomu; slava Ti u vijeke! Kao što je ovaj 1 o m 1 j e n i 
kruh bio razasut na gorama i sabran postao jedno, 
tako neka se sabere Crkva Tvoja od krajeva zemlje u 
kraljevstvo Tvoje!... I opet: „Ti, Gospodine svemo¬ 
gući, dao si ljudima jelo i pilo na uživanje; 
da Tebi hvalu daju, nama si pak udijelio du¬ 
hovno jelo i pilo i život vječni po Sinu svomu... 1 ) 

Slično sv. Ignacij antiohijski govori o Euharistiji 
kao o „kruhu Božjem|“ (Ef. 5, 2.) i potiče Efe- 
žane na euharističnu zajednicu s biskupom i sa svećen¬ 
stvom „lomeći jedan kruh, koji je lijek bes¬ 
mrtnosti i ustuk, da ne umremo, nego da 
vazda živimo u Isusu Kristu" (ib. 20, 2). U 
istom listu opominje Efežane, „da nastoje, kako bi se 
češće sastajali na proslavu Euharistije i službe Božje". 
(131). 

6. Prelazeći sada na razlaganje sv. 01 a c a i s t a- 
rocrkvenih pisaca o kruhu našemu svakidanjem 
u Očenašu spomenut ću najprije ona svjedočanstva, 
koja govore u prilog našoj tezi o materijalnom, sakra¬ 
mentalnom i duhovnom smislu onih riječi Gospodnjih. 
Ovdje ćemo naći jednu poglavitu potvrdu za shvaćanje 
istih riječi u raznim liturgijama. 

Već Tertulijan koncem drugoga stoljeća (De 
oratione cp. 6.) tumači četvrtu prošnju Očenaša najprije 
doduše o tjelesnoj hrani, nu odmah dodaje: ,,Quamquam 
,panem nostrum quotidianum da nobis hodie 1 spi ritua¬ 
li ter po ti us i n t e 11 i gamu s“. Po .tom razlaže to 
mjesto o Kristu, kruhu našem i kruhu života, koji je 
sišao s neba i rekao: Ovo je tijelo moje. 

Još ljepše sv. Ciprijan (De oratione Dominica 
cp. 18.—21.) veli: „Ove riječi Gospodnje mogu se i du¬ 
hovnim i priprostim načinom razumjeti, jer i jedan i 
drugi smisao služi na spas nebeskom korišću svojom. 
Kruh bo života jest Krist, i kruh ovaj nije kruh svih 
nego naš. I kao što govorimo: Oče naš, jer je On 
Otac prosvijetljenih i vjernika, tako i na¬ 
zivamo kruh naš, jer je Krist kruh onih 
koji primaju tijelo njegovo. Molimo pak, e bi 
nam se ovaj kruh dao svaki dan, da se mi, koji smo 

*) Isp. takogjer izvještaj sv. Justina b misnoj liturgiji 
(Apolog. I. cp. 65.-7.) 

u Kristu te svaki dan primamo Euharistiju kao jelo 
spasa, ne bismo odijelili od Krista po kojem težem gri¬ 
jehu, dok ga se uzdržimo, te nam se zabrani zajednica 
kruha nebeskoga. Sam bo Krist prorekao je i opome¬ 
nuo: Ja sam kruh života, što sam sišao s neba: Ako 
tko uzjede od ovoga kruha, živjet će na vijeke. Kruh 
pako, što ga ja dadnem, tijelo je moje za život svijeta.. 
Nasuprot treba se bojati i moliti, da ne bi tko ostao 
daleko od spasa, dok se uzdržavanjem odijeli od tijela 
Kristova, budući da se> Krist sam grozi i govori: Ako 
ne uzjedete tijela Sina čovječjega ... ne ćete imati ži¬ 
vota u sebi ')■ I za to molimo, da nam se svaki dan 
dadne kruh naš t. j. Krist, da ostajući i živući u Kristu 
ne otstupamo od posvećenja i tijela njegova". Po tom 
svetac opširno tumači istu prošnju takogjer o kruhu 
zemaljskom, što ga treba svaki dan na novo moliti od 
Gospodina bez bojažljive brige za budućnost i bez neu¬ 
redne želje za bogatstvom ovoga svijeta. 

Na spomenuto tumačenje Ciprijanovo o kruhu sa- 
kramentalnom često se pozivlje sv. Augustin proti serni- 
pelagijancima, da iz četvrte prošnje Očenaša dokaže 
potrebu svakidanje molitve za milost ustrajnosti, kao 
što mu ista prošnja po sv. Ciprijanu takogjer pokazuje; 
da je i početak vjere posve nezasluženi dar Božji (De 
dono perseverantiae, cp. 19. n. 49.). I opet u knjizi: De 
perseverantia iustorum fcp. 4.) Augustin navodi euha- 
ristično tumačenje sv. Ciprijana, kako molimo „svaki 
dan, da ne budemo odijeljeni od tijela Kristova", na 
što nadovezuje: „Ove riječi sv. muža Božjega pokazuju, 
kako sveci doista mole ustrajnost od Gospodina, kada 
u toj nakani govore: Kruh naš svakidanji daj nam da¬ 
nas, da ne budu odijeljeni od tijela Kristova, nego da 
ustraju u onoj svetosti, po kojoj ne bi učinili nikakva 
zločina, koji bi ih za kaznu od njega odijelio"* Na trećem 
mjestu (Sermo 58. ad Competentes, M. 38. 395.) Augu¬ 
stin Se takogjer osvrće na riječi Ciprijanove, kada 
megju inim veli: „Razumijevamo takogjer veoma dobro 
,kruh naš svakidanji daj nam danas' o Tvojoj Euhari¬ 
stiji, svakidanjem jelu. Znadu bo vjernici, što primaju, 
a dobro im je, da primaju kruh svakidanji potreban *) 
za ovoga vremena. Za sebe mole, da postanu dobri i 
da ustraju u dobroti .., jer ako ne ustraju u dobrom 
životu, bit će odijeljeni od onoga kruha. Što je dakle: 
Kruh naš svakidanji daj nam danas? — Živimo tako, 
da ne budemo odijeljeni od Tvoga oltara!" Prema kraju 
istoga govora Augustin izričito veli: ,,U crkvi se kod 
Božjeg oltara svaki dan govori molitva Gospodnja i 
slušaju je vjernici." 

») Eto već sv. Ciprijan shvaća Euharistiju sa Crkvom kao 
Jedini spasonosni lijek", a to mu je glavni razlog, za što nastoji, 
oko svakidanje sv. pričesti. 

a ) Ova je potreba svakidanjega euharističnog kruha 
dakako potreba u širem smislu, no ipak sjajno opravdava de¬ 
kret od 20- prosinca 1908, 


Isti je sv. Augustin i u drugim djelima i govorima 
svojim vanredno često tumačio četvrtu prošnju Očenaša, 
i to obično više o kruhu duhovnom i sakramentalnom, 
gdjegdje takogjer jednako o kruhu materijalnom, euha- 
rističnom i riječi Božjoj, nikada pako, koliko je meni 
poznato, isključivo o tvarnom kruhu. 

U njegovom spisu Enchiridion (c. 115. M. 40. 286 ) 
čitamo: ,,Ko ne vidi, da (zadnje četiri prošnje Oče¬ 
naša) spadaju na potrebu sadanjega života ? . .. J ) Zove 
se pako kruh svakidanji, jer je ovaj potrebit, u koliko 
se ovaj mora dati duši i tijelu, bilo da to razu¬ 
mijemo duhovnim ili tjelesnim ili jednim i 
drugim načinom." 

Ex professo, znanstveno i opširno bez direktne 
praktične, apologetične ili polemične svrhe govori Augu¬ 
stin o istoj prošnji Očenaša u drugoj knjizi svoga spisa: 
De sermone Domini in monte sec. Matthaeum libri duo, 2 ) 
što ga je napisao već oko g. 393. Spomenuv najprije 
u disjunktivnoj rečenici trostruki smisao kruha ili mate¬ 
rijalnoga ili sakramentalnoga ili čisto duhovnoga (riječi 
Božje . . .), nastavlja: „Izmegju ovih triju shvaćanja koje 
je vjerovatnije, to možemo promatrati". Proti smislu ma¬ 
terijalnoga kruha ističe poteškoću nekih, da nas uči 
Spasitelj prije svega tražiti kraljevstvo nebesko. Obzirom 
na kruh euharistični, „što ga svaki dan primamo", Au¬ 
gustin veli, da se ne će upustiti u prepirku s istočnja- 
cima, koji bi se mogli osloniti na svoj sadašnji običaj, 
što bez prigovora crkvenih starješina svojih ne pristu¬ 
paju svaki dan stolu Gospodjem. Niti u prilog niti proti 
ovoj praksi Augustin ne će da govori, no ipak spominje 
i ovdje drugu (prividnu) poteškoću: Možemo, kaže, 
govoriti molitvu Gospodnju i više puta na dan, tako 
gjer poslije sv. pričesti; nu onda one riječi „daj nam 
danas" ne bi se više obistinile za ovaj dan u smislu 
euharističnom «)• „Preostaje dakle, veli svetac dalje, da 
shvatimo kruh svakidanji duhovni, to će reći zapovijed ’ 

1) Gihr u svom najnovijem lijepom djelu (Prim u. Kom¬ 
plet des rom. Brev. Herder 1907.) iskrivio je na žalost pravi 
smisao ovih riječi Augustinovih, kad je uz poziv na ovaj tekst 
pisao: „Die vier iibrigen Bitten beziehen sich nur a uf die 
Armseligkeit des gegenwartigen Lebens". U istinu izvorni 
tekst ovako glasi: „ .. . quis non videat ad praesentis 
vitae indigentiam pertinere?" Po tom Augustin tumači kruh 
svakidanji na prvom mjestu u duhovnom smislu, kako sam 
dalje preveo. Govori dakle o potrebama duševnim i tjele¬ 
snim u ovom životu. 

2 ) Migne 34. 1279.-1281. 

3 ) Valja znati, da Augustin ne zna za poteškoću tobožnju, 
koju P. Knabenbauer po Maldonatu toliko urgira, da bismo mo¬ 
rali u smislu euharističnom govoriti: .,Daj nam uvijek" (in 
aeternum), a ne: „danas". Nego baš po sv. Augustinu i Cipri¬ 
janu treba svaki dan na novo moliti, da ne budemo odi¬ 
jeljeni od tijela Kristova; u ovim zadnjim riječima svojim 
Augustin takogjer sam rješava prividnu poteškoću svoju. U 
opće ako kažemo: danas ne isključujemo sutra i na vijeke, 
nego koncentriramo svoju brigu na ono, što baš sada trebamo. 



Tvrdko. 


Božje, što ih svaki dan moramo razmatrati i vršiti.. 

Na koncu pako kao da mu ovo jednostrano čisto duhovno 
tumačenje nije dovoljno, završuje Augustin: „Ako pak 
hoće tko da razumije onu rečenicu takogjer o nužnoj 
hrani tjelesnoj ili o sakramentu tijela Gospodnjega, 
treba da uzme skupa sve troje, tako naime, 
da zajedno prosimo kruh svakidanji i nuž¬ 
ni za tijelo, i posvećeni vidljivi, i nevidljivi 
riječi Božje." 

Ovo zadnje najpotpunije tumačenje ..kruha našega 
svakidanjega", što se čini i najviše opravdano prema 
trostrukom smislu, u kojem je sam Spasitelj upotreb¬ 
ljavao riječ ,.kruh“, najčešće se nalazi kod sv. Augu- 
stina, samo što prema praktičnoj svrsi svojoj svetac 
ističe više sad ovaj sad onaj smisao. 

Da se o tom još bolje uvjerimo, završit ću osvrt 
na Augustina nekim citatima iz njegova četiri govora o 
molitvi Gospodnjoj, gdje pred odabranim katehumenima 
malo prije krštenja njihova tumači sve pojedine prošnje 
Očenaša. ] ) Ima u njima krasnih misli za uputu vjerni¬ 
cima, pa mislim, da ne će biti neumjestan koji dulji 
doslovni citat. 

U 56. govoru Augustinovu (n. 9. 10.) čitamo: 
„Kad veliš: Kruh naš svakidanji daj nam danas, pri- 
znaješ se prosjakom Božjim. Nu nemoj porumenjeti: bio 
tko ma kako bogat na zemlji, prosjak je Božji... A što 
treba bogataš? Usugjujem se kazati: lsam kruh svaki¬ 
danji treba . . . Nu onaj kruh, predragi, kojim se na- 
punja utroba, kojim se tijelo krijepi svaki dan, onaj 

9 Sermones 56.-59. de evangelio Matthaei cap. 6. 7. 13., 
de oratione Dominica ad Competentes. M. 38. 377.—402. 

kruh, kako vidite, Bog daje ne samo štovateljima svojim 
nego i bogohulcima; on daje, da sunce njegovo ishodi 
nad dobrima i nad zlima, i da daždi nad pravednima i 
nepravednima. Hvališ li ga, hrani te; huliš li ga, hrani 
te. Da činiš pokoru, čeka te; nu ako se ne pro¬ 
mijeniš, osudit će te. Budući dakle da i dobri i zli 
primaju taj kruh od Boga, zar ne misliš, da 
ima jedan kruh, što ga prose djeca, o 
kojem je Gospodin govorio u Evangjelju: 
,Nije dobro uzeti hljeb od djece i baciti psima?' Doista 
ima. Koji je taj kruh ?Z ašto se zove svakidanji ? I onaj 
(zemaljski) potrebit je; jer bez njega ne možemo živjeti. 
Drskost je, kad od Boga išteš bogatstva; nu nije drskost, 
kad išteš kruh svakidanji. Drugo je, čim da se oholiš, 
drugo je, čim da živiš. Nu jer se ovaj vidljivi i dohvat¬ 
ljivi kruh daje i dobrima i zlima, ima kruh svakidanji, 
što ga ištu djeca. To je riječ Božja, koja nam se 
svaki dan podaje. Ona je kruh naš svakidanji i od nje 
živi ne utroba nego duh. Potrebit nam je i sada, gdje 
smo poslenici u vinogradu; jelo je, a ne plaća. Posle¬ 
niku bo duguje dvoje onaj, koji ga je najmio: jelo, da 
ne malakše, i plaću, kojoj se obraduje. Jelo naše svaki- 
danje na ovoj zemlji jest riječ Božja, što se vazda di¬ 
jeli po crkvama; plaća naša poslije rada zove se život 
vječni. — Opet ako pod onim kruhom našim 
svakidanjitn razumiješ ono, što primaju 
vjernici, što ćete primiti iza krštenja, dobro 
molimo i govorimo: Kruh naš svakidanji 
daj nam danas, da tako živemo, te se ne odi¬ 
jelimo od onog oltar a". 

(Nastavit će se.) 


TVRDKO. 

PRESVJETLOM GOSPODINU 1 MILOM PRIJATELJU BISKUPU DRU IVANU ŠARIĆU PRIKAZAO PRIGODOM POSVETE 

ZA BISKUPA 28. SVIBNJA 1908. 


U planini na ravnoj ledini 
Skitila se množ svieta šarena, 

I junaka i djece i žena; 

Svi žamore, ko molitvu sbore, 

Pa poglede željne u dalj pere, 

Kano lovac vrebajući zviere. 

Odkud hrupi čudna čeljad ova, 

Odkud hrupi, čemu tu se skupi? 
Kakva roda, kakva li je kova? 

Gledni tamo, posred te množine 
Stol je prostrt, na njem knjiga neka, 
Na nju kad god narod oko vine, 

Opet šapće, gleda u daljine, 

Kanda čeka nekog iz daleka. 

Da prosboriš komu tiho, meko: 

„Što tražite? Tko ste, braco, seko?“ 


2. Osyeta. 

Kršćani smo dobri, svale bi reko! 
Skupismo se na molitvu amo, 

Pa sad svoga djeda izčikamo, 

Da nam sveto Evangjelje štije, 

Da nad nama svete ruke svije, 
Blagoslovi cio narod ovi. 

Da, da to su svi „kršćani dobri", 

A1 od križa bježe kano biesi. 

Nikom doma znak Spasa ne resi, 
Svuda crkve i oltare ruže, 

S protivnikom kršćanstva se druže; 
Prem „kršćani dobri" svi se zovu, 
Svi preziru vjeru Isusovu. 

Sad čekaju glavu svoje vjere, 

Što se eno kroz šikaru vere, 

AI ne krotak, da im srce blaži, 


Već da lave razjarene draži. 

Djed u množtvo, množtvo mu se klanja, 
Na sve strane pozdrav mu odzvanja. 

A on mjesto čiste Božje rieči: 

Izdani smo, sgaženi! — zaječi, — 

Osveta nam preostaje jošte, 

Druge za nas već nema milošte. 

Svi vi znate, moja djeco draga, 

Kako držah našeg Tvrtka kralja, 

Otrgoh ga od majčina krila 
Pod okrilje svetog Bogomila, 

Začetnika naše vjere svete. 

Tko bogomil bi od kralja bolji? 

Radovah se njegvoj dobroj volji 
I već mnijah, nikad ljepše sgode, 

Da sorimo crkve i oltare, 

Da skršimo sve kumire stare, 

Širom Bosne da nam milo sine 
Milo svjetlo svete crkve naše, 

Potištena što do sad stenjaše. 

A1 u kralja sam se bies uvuče, 

Pa iz dvora izbaci me juče, 

Oj, a danas prignu tvrdu šiju 
Pod nedičan jaram nedoličan, 

Glavom vjere prizna onu zmiju, 

Što iz Rima sviet sav obuzima .... 

S tog osveta kralju Tvrtku hincu, 
Izdajniku Tvrdku i zločincu! 

Reče djede, zmijsko oko vinu, 

Ko grom rieč mu množtvo sve ošinu. 

— Da, osveta! — mukli glasi škrinu. 

U to čudan neznanović skoči, 

Tudjega je soja i odiela, 

Pred djedom se drzko ustoboči, 

Pak će jedkim prosboriti glasom: 

— Da, osveta, i ja, djede, velju, 

Za osvetu doličnu i velju, 

Evo svima ruke pomoćnice. 

A ta ruka, što tvrd kamen lama, 

Znajte, braćo, da vam nije sama. 

Još se sjaji Dušanova kruna, 

Srbska duša ponosa je puna, 

Srbsko sunce grije još vrhunce, 

A1 ih sada ne grije podpunce. 

Car me Lazo šalje k vama, braćo, 

Car vam Lazo prijateljstvo nudi 
l milo vas od srca pozdravlja, 

Da se sjajne sjetite starine, 

Radno sjala kruna Dušanova 
Sve do onih jadranskih valova. 

Ne će proći ni nedjelja dana, 

I gruhnuti će silan car Lazare, 

I banut će Kraljeviću Marko, 

Kralju Tvrdku sugub vienac strunit, 

Car će Lazo opet se okrunit 
Sjajnom krunom srbskih svih zemalja. 
Kratko vrieme čekati još valja, 

1 vama će osvetnik se naći, 

Tvrdku silnom sunašce će zaći. 

Samo, braćo .... 

Neznan ne doreče, 
Pograbi ga silna ljudeskara, 

Rukom jakom zavitla ga zrakom, 

1 da ujed mu hrlo ne priteče, 

O kamen bi glavu mu razmrsko, 

Mozak bi se ledinom razprsko. 

— Ne, Hrvoje, ta poslanik to je 
Svietle krune čestitog Lazara, 

Koj se za nas i za Bosnu stara . . 

— Ha, ha, djede, Hrvoje će mrko, 

Za Bosnu se, za nas Lazar stara, 

Dok zaledje čvrsto od nas stvara 
Svom priestolju, što na piesku stoji, 
Vjetrića se svakog sitnog boji! 


6r. 13. — Vrhbosna. — 1903. 


Tom skakavcu kukav život štedim, 

Da te, dobri djede, ne uvriedim, 

A1 nek gine odmah preko Drine! 

Nek se čuva šake Hrvojine! 

Nek se hvasta Dušanovom krunom, 

0 njoj ne ću rieči trošit s blunom, 

Koja ne zna da razbojstvo nikad 
Pred Bogom se ne pretvori pravom. 
Znadem, davno hincu Prekodrincu 
Zazubice za Bosnom nam rastu 
1 Hrvatskom crvenom ubavom. 

S tog i Dušan poput svojih predja 
Kadkad segnu preko svojih rnedja, 

Pa sad varkom, sada riečju žarkom 
Zaplitaše dobrijane naše, 

Da priznadu njegvu carsku krunu, 

A na slavu hrvatsku da pijunu. 

Sad i Lazo u mutnome lovi, 

1 kiteć se bučnimi naslovi, 

Hoće Bosnu da dobije za se, 

U slaboću našu pouzda se, 

Što radije svakom vragu služi, 

Neg da bratu bratski ruku pruži. 

U to došljak pod okriljem djeda, 

Ne plašeć se šaka ni uvreda, 
Ratobornim glasom će osornim : 

— Dobri djede, nikad ne pomislih, 

Da bi tako i u ovom kraju, 

U srbskome drevnom zavičaju, 

Srbski ponos mogo hitro jenjat. 

A1 kad bane Kraljeviću Marko, 

Svakoga će na vješala penjat, 

Tko ne prizna Dušanove krune . . . 

— Djede, kriknu Hrvoje ko biesan, 

Taj je došljo manit ii nakresan, 

Kad nas vriedja ponosne Hrvate 
Usred Bosne hrvatske ponosne. 

Ta i djeca znadu nam nevina, 

Da je Bosna hrvatska starina; 

Ban bosanski priznavaše kralja, 
Svietlog kralja hrvatskih zemalja 
1 čuvaše najdraže ostave, 

Hrvatske nam stare sjajne slave. 

A taj došljo Lazom nam se hvali, 
Komu krov već Osmanlija pali, 
Kraljević se Marko s njime druži, 
Osmanliji kukavica služi. 

Jadan Lazo proti Tvrdku ruje, 

Jer se vjenča junak srbskom krunom, 
Što mu baka donese u vieno, 

U potaji propast Tvrdku snuje, 

A na javi diči ga i slavi; 

Jer da nema Tvrdkovih junaka, 

Srbija bi veće bila raka. 

S tog, moj djede, spremi tog došljaka. 
Neka gine odmah preko Drine; 

Jer tako mi Bogomila svetca, 

1 pozna će pripoviedat djeca, 


Kako znade osvetit Hrvoje 
Pogrdjenu čast domaje svoje. 

Bijednu došljak, bosanski djed bijednu, 
Oštrim okom na Hrvoja glednu, 

Pak će oštro: — Bulazniš, Hrvoje! 

Tvrdko ti je pogrdio djeda, 

Svete crkve bogomilske glavu, 

Sad osvetit tu uvredu valja, 

Maknut s mjesta nevjernoga kralja. 

Bolje da nam Bosna Laži služi, 

Neg da Tvrdko nevjernik nas ruži 1 
Reče djede, množtvom buknu žamor, 

A Hrvoje stoji blied ko mramor, 

U oku mu vedar biser sinu, 

Iz srca se težak uzdah vinu, 

Pak će gorko: — S Bogom, djede vriedni, 
S Bogom, rode zavedeni, biedni 1 
Od mladosti viek svoj provih s vami, 
Skrivajuć se pred svietom u tami, 

Vjeran svojoj bogomilskoj vjeri, 

Nadajuć se, da će vjera ova, 

Preporodit narodmoj iznova. 

A sad vidim, prervaih se ljuto. 

Kobno sjeme Bogomila popa 
Mome rodu smrtnu raku kopa. 

Našem djedu, glavi naše vjere, 

Mržnja, zloba staro srce dere, 

Iz osvete lične nedolične 
1 svoj narod izdati je rdseman 
1 u Bosnu pustit tudju neman/ 

Da nam svete ruši amanete. 

.... Ukočen ga djed bosanski sluša, 

Oko bljeska, krvca mu se gruša, 

Sad na, misliš, na Hrvoja skoči, 

A1 ga zirno Hrvoje prezirno, 

A djed mutne oborio oči, 

Ko psetance što na lava reži, 

A1 od sama pogleda mu bježi. 

Do svog vranca Hrvoje pokroči, 

— Za mnom, viknu, tko je domu vjeran, 
Podpomagat Tvrdka kremenjaka, 

Od tudjinca branit, što je naše. 

Kliknu Tvrdko, dvadeset junaka 
Na konjice svoje poskakaše. 

Djed bosanski tužan i čemeran 
Reži, ječi, šapće grozne rieči: 

— Bosno kleta, leglo ljutih zmija, 

Nekada te žarko ljubljah i ja, 

Danas kunem drvo ti i kamen. 

Nikada se ne užila sreće, 

U trnje ti stvorilo še cvieće, 

Prokletstvo te uništilo. Amen 1 
Tako sbori patarenska glava, l 
A množinu strese groza, strava, 

A uzdrhta drvo i tvrd kamen 
S grozne kletve, što djed sbori mamen. 

(Nastavit će se.) 

Pisma jednog seoskog župnika. 

Napisao Yves le Querdec. — Preveo s francuskoga „Zbor bogoslovske mladeži u Zadru". 

(Djelo nagragjeno od francuske akademije.) 

(Dalje.) 


XXVIII. 

Sveti J u 1 i j a n, 8. svibnja. 

Dragi prijatelju! 

Osvanu i mjesec svibanj, osvanuše prosili dani i 
sav sjaj naših poljskih svečanosti. Jutros obagjosmo 
s križem u ophodu dobru trećinu župe uz pjevanje li¬ 
tanija svih Svetih. Svi križevi na raskršćima bili okićeni 
mrčom, zelenim lišćem, poljskim cvijećem i ružama. Pred 
svakim se zaustavismo, a po svetom obredu oškropih 
svetom vodom četiri strane svijeta moleći za plodnu 
ljetinu. Bili smo se uputili iz crkve dosta rano: istom 
sunce svojim prvim blagim tracima pomilovalo rosne 
zelene živice i blistavu travu po livadama. Pri onom 
jutarnjem hladu, pri onoj nebesnoj modrini molitva se 
dizala tiša i sabranija. Ptičice pratile naša zazivanja. 
Kasnije sunce zasjalo na obzorju i bilo već pripeklo, 
kad se vratismo u crkvu. Zadnje mi se strmine činile 
baš tvrde za ulaz. Spoticao sam se o svaki kamen. 
Misao mi zadrijemala i gotovo je nestalo od umora. 
Ipak nijesam osjećao, da sam daleko od Boga. Nutar- 
njost moje duše bila je jednako budna i sjedinjena 
s nakanama Crkve. 

I tjelesna strana ima svoj dio u molitvi i klanja¬ 
nju. Mi nijesmo čisti dusi, pa je s toga bezumno sna- 
trenje ljudske oholosti, kada hoće nekakvu vjeru čisto 
duševnu. Gleda se, da ne budemo rastreseni i da se 
sve ne ograniči na riječi i izvanjska kretanja. Ali i riječi 
i kretanja imaju svoj dio i svoju vrijednost. I kad je 
duša rastresena, tijelo moli po svoju. U ostalom tko zna, 
u koliko je duša onda odsutna ? Ja barem još ne vidjeh 
djetešca, gdje sniva u crkvi na majčinim koljenima, a 
da ne pomislih, da je onaj čisti san kao angjeoska 
molitva, koja obraća na se pogled Božji. 

Katkada u večer na večernji ili jutrom na misi 
preko propovijedi vidim, gdje jadne seljakinje svlada 
san. Netom sjednu, obori ih trud dugih šest dana na¬ 
pornog rada. Glava im klone, pada, dok ne dogju do 
toga, da ne znaju za se. Probudi ih opet štropot sje¬ 
dalica, što se odmiču, kad valja kleknuti. Mislite li Vi, 
da one ne mole? Pače tko zna za one lijepe i dobre 
stvari, što im Bog šapće na uho, kad spavaju u sjeni 
svetih svodova i pred njegovim svetohraništem ? Ne 
valja se sablažnjivati radi toga. One bi dobre ženske 
glave željele moliti, ali ih sile izdavaju. One čine sve 
što mogu. Pa nije samo mučno držati tijelo budnim, 
veg se je mučno i sabrati, kad smo bez svojega znanja 
rastreseni, i obuzdati maštu, koja svakamo luta i snatri. 


Volja djeluje samo na prvu i glavnu nakanu, koja traje 
unatoč svemu. O toj nakani, što postoji i pri prividnoj 
besvijesti, ovisi vrijednost svih naših djela. Ne budimo 
farizeji! 

Zbilja, što god rekli naše cjepidlake, i tijelo moli. 
Nikada to ne shvatih toliko koliko ovih ugodnih ve¬ 
čeri u mjesecu svibnju. Dobre časne sestre okitile 
Gospinu crkvicu lijerima i gjurgjicama, a mlade se¬ 
ljanke donose svaku večer koju kitu mirisnoga cvijeća. 
Užežemo osim propisanih voštanica još deset ili dva¬ 
naest svijeća, što su za nas sjajna rasvjeta. Pjeva časna 
sestra Marta ili gospogjica Blanka. Onaj miris, one 
svijeće, ono pjevanje u crkvi napola praznoj, skromnoj 
i vlažnoj, sve to opaja dušu nekom tajjustvenom i slat¬ 
kom milinom, koju sam kušao još za malenih nogu u 
crkvi svojega sela. Naši seljani vole pobožne sastanke 
Marijina mjeseca. Sluh i vid više im je osjetljiv, nego 
što bi čovjek rekao. Mili im se miris cvijeća, i naj¬ 
manji osjećaji djeluju na njihove bezazlene duše. 

Pogrješno se misli, da je puk samo za stvari ne- 
uglagjene i surove. Bez sumnje on je neuglagjen, kat¬ 
kada i surov, aii se možda oaš s toga zanese, kad se 
desi pred priprostom i nježnom ljepotom, koja se može 
lako shvatiti, a koja njega tako začarava, da ne zna ni 
sam to protumačiti. Seljak veoma osjeća poeziju stvari. 
Ne ćete naći u našim poljima ni jednog vrtlića bez za¬ 
kutka za cvijeće. 

Druga je pogrješka, kad se umišlja, da valja na¬ 
rodu govoriti njegovim narječjem. Samo pazi, da odviše 
ne biraš riječi, pa on dobro razumije pravi jezik i nije 
bešćutan na blagoglasje rečenica i na ljepotu izričaja. 
Dapače on je zahvalan govorniku i piscu, koji ne za¬ 
nemaruje oblik govora. To je neka lijepa pozornost, 
neka počast za pučki ukus, a prosti svijet zahvalan ti 
je za to. Gdjekoji govornici i pisci, koji traže da se iz- 
razuju na pučku, ozlovolje narod, mjesto da mu omile. 
Puk zna vrlo dobro, da oni obično tako ne govore, 
već da im se valja napinjati, da snize svoj način go¬ 
vora. A to mu se ni malo ne mili. Nema seljaka, koji 
je polazio školu, a da ne sluša rado, kad mu koji go¬ 
spodin govori pravim jezikom. 

Tako sam uvjeren o toj istini, da najbrižnije pri¬ 
pravljam svoje pouke za Marijin mjesec. Odredili govo¬ 
riti svaku večer po deset časova, a završim svoj du¬ 
hovni razgovor čitanjem ili pripovijedanjem kakova 
dogogjaja, koji je podesan za propovijed. Uzeh za opći 
predmet svojih poduka tumačenje Gospinih litanija. 
Najveća je zapreka, da duh kršćanski ne oživi, što mno- 

gi ne shvataju smisla molitava i bogoslužnih obreda. 
S toga u nadi, da sam pomoću vjeronauka obnovio 
temelj vjerske obuke, odlučih, da ne ću pustiti nijedne 
svetkovine, a da ne protumačim njezino znamenovanje 
i unaprijed razjasnim njezine obrede. 

Pri tumačenju Evangjelja prihvatili zgodu, da pro¬ 
tumačim „Očenaš" i „Zdravu Mariju". Mjesec pak svi¬ 
banj bio je baš zgodan za tumačenje litanija. Pozor¬ 
nost mi je mojih slušalaca dokazom, da otajstveno 
znamenovanje ovih zazivanja nije za njih samo mrtvo 
slovo. Shvataju baš divno, da Marija ima dva najuz- 
višenija svojstva, što ih može imati žena, jer je ujedno 
majka i djevica; shvataju, da svoju vlast dobiva od 
božanskog ujedinjenja ovih dvaju svojstava i da su svi 
naslovi, kojima je nozivlje katoličanstvo, jaki i slatki 
izričaji ove neprispodobive veličine. Oni u njoj poz¬ 
dravljaju jutarnju zvijezdu, koju još vide gdje blista, 
kad se dižu da prije zore pogju na rad. Shvataju snagu, 
znaraenovanu kulom, i čistoću, znamenovanu bjelokošću. 
Shvataju potpuno lijepa imena majke, djevice, korablje, 
zvijezde, ogledala, ružice i kraljice, pa ih i oni sami 
kite prenesenim i tajinstvenim značenjem. Ljube onu 
silu, koja ih pobjegjuje, onu ljupkost, koja ih privlači, 
ono materinstvo, što ih miluje, ono kraljevsko veli¬ 
čanstvo, koje ih nuka, da kleknu. 

U istinu mi često tražimo odveć daleko predmete 
i stavke za govore, a imamo ih tako lijepih i tako 
blizu u bogoslužnim molitvama i obrednim riječima! 
Crkva ih je sama sakupila i divno udesila za shvatanje 
i učenih i neukih. Dok djetešce razumije „Očenaš", 
mudrac se divi dubini, bogatstvu i savršenosti ove mo¬ 
litve. Ovoj molitvi puno se približuju i druge bogosluž- 
ne molitve, premda nijesu tako savršene, jer ne izlaze 
ravno iz usta Božjih. 

Crkva je sve divno uredila. Sve se više osjećam 
potaknutim, da proniknem u njezine namjere i da u 
njima otkrivam ljepote i suglasja, o kojima i ne sanjah. 
I u najsitnijim potankostima osjeća se božanska pomoć 
i životni duh, koji sve oživljuje. O da mi je tako živo 
osjećati, da mogu oživjeti sve oko sebel 

XXIX. 

Sveti J u 1 i j a n, 30. svibnja 
Dragi prijatelju! 

Prekjučer za prvi put pričestih deset dječaka i 
dvanaest djevojčica prvog tečaja vjeronauka. Obred kao 
vazda bio je veoma ganutljiv, ali manje bogoljuban, 
nego sam želio. Uza sva moja naprezanja ovi su dje¬ 
čaci okruženi nekom atmosferom ništetnih osjećaja, tako 
te se bojim, da ovaj svečani čin kršćanskog života nije 
imao za njih one važnosti, koju bi morao da ima, te 
da ih je sasvim površno ganuo. Neki, osobito megju 
dječacima, kao da su ovršivali kakvo djelo gragjanskog 


života. Ovršivali ga, kako su bolje znali. Bili su iskreno 
ispovjedili sve teže grijehe, što ih nagjoše pri ispitivanju 
savjesti. Molili su se Bogu, ali je li njihova neizvjesna 
bol bila pravo pokajanje? Je li njihova molitva bila 
počast iskazana Bogu ili možda nastojanje, da jedna 
sila moguća, skrovita i tajinstvena posluži njihovoj se¬ 
bičnosti, koja je u zametku ? Bog to zna. 

Djevojčice, koje su nježnije, više mogu osjećati 
nabožno čuvstvo. No u opće, kolikomu tvrde, koliko su 
zagrezle u materiju i sklone na sebičnost duše ovih 
sinova zemaljskih! Oni vrše i najtvrgje poslove; svi su 
svaki čas. primorani pregarati svoje osobne želje potrebi 
obragjivanja polja, promjenama vremena, studeni, vru¬ 
ćini, kiši i vedrini. Čine čudesa, da ozdrave bolesnu 
marvu, da priteku u pomoć susjedu. Iza kako prožive 
dane u trudu na polju, probdiju tolike noći nad bole¬ 
snicima ili mrtvacima. Putuju dragovoljno milje i milje, 
da pohode kakvo glasovito svetište ili da prisustvuju 
kojemu velikom obredu. Ne štede svojih volova, još 
manje svojih mišica, kad se radi o gradnji crkve ili 
zvonika. Pa ipak uza sve tolike napore nema u njima 
prave samozataje; jedva jedvice imaju malo prijegora. 
Mjesto da zaborave sami sebe, gledaju u svakoj stvari 
svoju korist. Što god rade, prije računaju; ako i učine 
što dobro od srca i spremno, to isto srce nalazi sebič¬ 
nih razloga, te ih nasladom kazuju, da svoje djelo pro¬ 
tumače ili čak da sebe opravdaju, jednog dana izjavih 
svoje začugjenje nekoj ženi, koja je tako dvorila svoju 
bolesnu susjedu, da joj se moradoh diviti: „Ah —od¬ 
govori mi ona — to je posve nara no, gospodine žup- 
niče! Kad ja ne bih nju njegovala, tko bi onda mene, 
kad bih se razboljela?" Dječaci odgojeni u ovim osje¬ 
ćajima kako da dopru do nekog pojma o onom životu, 
što ga je učio božanski Naučitelj ? Pa koliko ih je i megju 
drugim kršćanima, koji nastoje, da mu se barem približe?... 
Da se povratim na svoje prvopričesnike. Prije petnaest 
dana uz pripomoć jednog brata svećenika uredih, da 
svi budu ispitani iz vjeronauka. Obavijestih roditelje, 
da ću uskratiti prvu sv. pričest onome, koji ne bude 
dobro znao kršćanskog nauka. Poslije prve sv. pričesti 
većina svih dječaka ne prima gotovo nikakve pouke u 
vjeri; ako dakle ne znadu vjeronauka za prve sv. pri¬ 
česti, kad će ga onda naučiti ? Bio sam dakle odlučio, 
da ću biti veoma strog; nu srećom ispit je uspio dobro 
i nije bilo od potrebe, da upotrebim svoju strogost. 

Tri dana prije obreda sakupih ih sve na vježbe i 
zadržah ih kod sebe čitav dan, da se ne bi rastresli. 
Donesoše ručak u košarici, kako to čine, kad idu u školu, 
a ja glavom nadzirah njihove zabave. Lako mi je bilo 
sa dječacima; vrt župskoga stana bio im baš na ruku. 
Sa djevojčicama bilo mi teško. Ne rnogoh ih pustiti 
zajedno sa dječacima, niti paziti na dva mjesta u isto 
doba. Bilo bi najjednostavnije, da sam ih povjerio do- 

brim sestrama; ali neke od ovih djevojčica idu u školu 
učiteljici, pa bi se po svoj prilici bilo naišlo na kakvu 
zapreku, da su ih povele u privatnu školu. S toga za¬ 
molili časnu sestru Melaniju, koja ne poučava, da drži 
vježbe i da pripazi na zabave djevojčica, što su bile 
sad u markizovu perivoju sad u dvorištu jednoga obli¬ 
žnjeg zaselka. 

Da nije bilo velikodušne grofice P. i obitelji mar- 
kizove, bili bismo naišli na mnoge neprilike, kako da 
pristojno obučemo koje siromašno dijete. Ovake su obi¬ 
telji prava blagodat za župu, i bez njih bi siromašan 
župnik bio često u neprilici. Jamačno s toga one nemaju 
prava misliti, da mogu upravljati svakom stvari, ali je 
utjecaj, što ga mogu steći, napokon sasvim opravdan, 
pa bi bila nezahvalnost, kad im ga se ne bi dalo. Malo 
vještine, pa tu ne će biti nikakve neprilike. Glavno je, 
da se bistro drži na pameti, da je najviša svrha korist 
vjere, a ostalo tek prosto sredstvo. 

Nemam što da rečem o obredu. Bilo je kao i kod 
ostalih prvih sv. pričesti. Gledao sam samo, da umno¬ 
žim slatke ustiske, naredio sam, da se posvuda metne 
dosta cvijeća i vjenaca. Cijela je crkva odisala mirisom 
poljske mrče; svijeće sjale na žrtveniku, a harmonij 
pratio skladno pjevanje. Htio bih, da se onaj dan uti- 
sne djeci u dušu kao kakovo rajsko vigjenje. 

Jučer ih ponovno sakupih na misu zahvalnicu. Iza 
mise časna sestra Melanija opet se zauzela za djevoj¬ 
čice i povela ih, da se za koji sat poigraju u perivoju 
kraj dvorca. Ja pak uzeh sa sobom dječake i odoh s 
njima u obližnji gaj, gdje ima ogromnih pješčanih go¬ 
mila. Putom sam se prijateljski razgovarao sa svojih 
deset junaka. Življi su, nego bi čovjek na prvi mah mi¬ 
slio gledajući ona crna lica, ono neotesano ponašanje i 
onaj tromi i nagnuti hod. Upitah ih, bi li im bilo milo 
doći u nedjelju, da se sa mnom porazgovore i poigraju; 
uz to ću gledati, kako da im udahnem veliku mržnju 
na krčme i pijanstvo. Regbi, da su bili veoma zadovolj¬ 
ni, osobito kad im obećah kuglanu a možda kasnije i 
biljard. Evo dakle što odlučih prema okolnostima. Čitao 
sam knjigu svećenika Le Conte-a i upijao njegove izvr¬ 
sne savjete. Da započnem, ustanovit ću malu djetinjsku 
školu ili, kako mi zovemo, patronat, te ću sakupiti svu 
djecu Sv. Julijana u župski stan. Imam jednu strehu za 
drva. To mojih deset novaka moći će se tu igrati lopte 
ili kuglane. Zimi ću im dati sobu, Pomože li se pak, 
onda ćemo dalje vidjeti. Sufficit diei malitia su a. 

Vratismo se kući sa šetnje oko podne. Sestra Me¬ 
lanija dovela djevojčice u župski stan, a ja bio na čelu 
stola, ža kojim svi zajedno objedovaše. Već se name¬ 
talo tvrdo pitanje, da li je nužno uvijek odijeliti muške 
od ženskih, ili ih naprotiv valja priučiti, da živu zajed¬ 
nički na otvorenom zraku uz budni nadzor, koji se nema 
nikada propustiti, već ga valja vršiti, a da djeca i ne 


opaze. Sustavno rastavljanje dvaju spolova jest zgodno, 
ali je li naravno? Nije li velika pogibao, kad se tlači 
narav ? ... Zabranih sijela i javne plesove. Radi načina, 
kojim se ovake zabave drže, valjalo mi je poduzeti taj 
korak, pa se i ne kajem. 

Ali je li potrebno, da se brani svaki sastanak, 
svaka vrst igre u zajednici? Naši odijeljeni patronati 
rješavaju jedan dio pitanja o čuvanju mladeži, ali samo 
jedan dio. Valja narav upravljati, valja je držati u stegi, 
ali ne rušiti njezine zakone, jer se drukčije ona osve¬ 
ćuje, i to okrutno. Ali uz sadašnje naše običaje sve¬ 
ćenici ne mogu sami po sebi urediti ono, što bi bilo 
nužno; ne gledaju dandanas u Francuskoj dobrim okom 
svećenike i redovnice usred igara, pa i najnevinijih, gdje 
se zabavlja zajedno i muško i žensko. S toga bi va¬ 
ljalo, da svećeničko djelovanje bude na ruku starim 
domaćim sastancima, gdje se je mladež podavala za¬ 
bavama pod budnim okom roditelja. Ne valja zabora¬ 
viti, da patronat i sastanci nijesu možda dobri u sebi, 
nego su samo lijek protiv zla i sredstva, da se uzdrži 
ćudorednost i da se podignu obitelji. Podignimo kr¬ 
šćansku obitelj, pa će sve ostalo po sebi doći. 

Poslije objeda, koji je prošao veselo i pristojno, 
razdijelih djeci uspomene prve sv. pričesti. Obećaše mi, 
da će opet doći na predavanje vjeronauka u nedjelju. 
Za tim otigjoše svojim kućama, prije djevojčice, a za 
njima nakon po sata dječaci. — Ja hoću da nešto po¬ 
kušam. Mjesto da prije večernje predajem vjeronauk 
za malene, [držat ću poučavanje za odrasle te ću na¬ 
stojati, da k sebi privučem koju zreliju osobu, koja će 
lako popuniti svoje vjersko znanje. Nastojat ću da po¬ 
budim zanimanje, pripovijedat ću dogogjaje, basne, priče, 
da tako svoju čeljad k sebi privučem i zadržim. 

Megju dječacima za prvu sv. pričest opazih jednoga, 
kojemu je tek dvanaest godina, a odlikuje se svojom 
razumnošću i shvatanjem duhovnih stvari. Nije još dosta 
bogoljuban, ali će lako postati. Njegov otac, siromašan 
težak, valjda ponukanjem učiteljevim nastojao da ga 
pošlje u pučku školu. Ja se ponudili, da ću mu pouča¬ 
vati sina u latinskom jeziku i nastojati, da svrši svoje 
nauke. Siromah čovjek bio neodlučan ne znajući, što 
bi bilo korisnije; napokon privoli, da mu učim sina 
latinski. Sada ću ja poučavati ovog dječaka, držat ću 
ga do četrnaeste godine i nastojati, da ga kroz ove 
dvije godine proturim do četvrtog razreda. Ako vidim, 
da ima zvanja, lako ću mu naći mjesta u sjemeništu. 
Za sada ne govorim ništa o tom, jer još nije ništa stalno. 
Nadam se, da ću predavajuć mu jedan sat na dan do¬ 
stići svoju svrhu. Mali već ima školsku svjedodžbu, te 
mu ne će trebati povraćat se u pučku školu. Svako će 
mi jutro služiti sv. misu, a onda ćemo skupa raditi. 
Ako Bog pozove tu dušu, ne će je ništa priječiti, da 
uznapreduje svojim putom. 

(Nastavit će se.) 

DOPIS. 


B r u s j e, na otoku Hvaru polovicom svibnja 1908. 

„Društvo svakidanjeg klanjanja". 

Ovo društvo ustanovljeno je ovdje prije koji mjesec 
dana. Milina je promatrati očima vjere onaj žar, kojim 
članovi hrle k Božjemu hramu svaku uru, a kako je 
istom ugodno svetotajstvenom Isusu primati odabrane 
klanjaoce i slušati njihove molitve! 

Da zanos bude još veći, svečano smo proslavili 
ovu milu pobožnost na Cvjetnicu. Taj dan radosno su 
čekala osobito djeca. Kad im se rastumačilo, kakva će 
se svečanost obaviti, stala ih žurba, tko će više cvijeća 
sakupiti, da se okiti oltar svetotajstvenog Isusa. Svanuo 
i dan svečanosti. Odrasji članovi pristupili su sv. pri¬ 
česti, a djeca se prije već ispovjedila bila. Kad se oko 
podne svršila pučka sv. misa, po dozvoli preč. Ordi¬ 
narijata u Hvaru izložismo na klanjanje Svetotajstvo sve 
do 6 sati poslije podne. Kroz to vrijeme sve je hrlilo 
k Isusu na klanjanje, a tolikim zanosom, te je crkva 
uvijek bila puna naroda. Ugodnost je bila vidjeti na 
počasnim mjestima klanjaoce, koji su se na ure izmje¬ 


njivali, a uz njih djecu, kako kleče oko Božjeg oltara, 
svečano nakićena. Sve me ovo sjećalo rieči, koje pje¬ 
vamo u psalmu: Sicut novellae olivarum in circuitu 
mensae tuae. Prema društvu rasla je megjutim ljubav 
sve to više, tako te se za vrijeme klanjanja svaki čas 
javilo koje čeljade, da želi biti članom, kad je tako 
lijepo. Zaključak i vrhunac svečanosti bijaše pred večer: 
Izmolili smo krunicu, bi rečena prigodna besjeda i po¬ 
dijeljen blagoslov sa Svetotajstvom. — Tada sam 
osobito bio dirnut pobožnošću sakupljenog mnoštva. 
Svak došao, tko god je ikako mogao, a čitao si im na 
licu zadovoljstvo i žar, koji ih doveo. Ne znam, jesam 
li ikada vidio u pučanstvu toliko pobožnosti, toliko za¬ 
nosa, koliko taj čas. S toga sam nakanio — samo Bože 
zdravlja — ovu pobožnost svake godine obavljati. To 
je i narod jednim glasom zaželio. A Isus će blagosloviti 
sveto djelo i članove njegove, koji na svaku uru, oso¬ 
bito pod večer, k Njemu hrle, često puta duševno i tje¬ 
lesno trudni i umorni, gladni i žedni, da mu se poklone. 
On i zove sve k sebi: „Dogjite k meni svi, koji ste 
nevoljni, i ja ću vas okrijepiti." Župnik. 


Veleč. vrhbosanskom svećenstvu. 

Poziv na duhovne vježbe. 


Javlja se ovim svemu svećenstvu nadbiskupije vrhbosan¬ 
ske, da će ove godine biti za svećenike dvoje trodnevne du¬ 
hovne vježbe u bogoslovnom sjemeništu u Sarajevu: prve'će 
započeti dne 24. kolovoza (ponedjeljak) u večer, a svršit će se 
dne 28. kolovoza (petak) u jutro; druge započinju dne 31. ko¬ 
lovoza (ponedjeljak) u večer, a svršuju.se dne 4. rujna (petak) 
u jutro. Da se broj ueestnika nekako razdieli na prve i na 
druge vježbe, preporučuju se prve kao sgođnije za vč. gg. ka¬ 
tehete i kapelane, a druge za vč. gg. župnike. Na jedne du¬ 
hovne vježbe dužan je doći svaki svjetovni svećenik vrhbosan¬ 
ske nadbiskupije; bude li tko s kakova važna razloga zapriečen, 
izviestit će o tome što prije ovaj ordinarijat. Svaki neka 
izvoli odmah prijaviti svoj dolazak vč. Ravnateljstvu bogosl. 
sjemeništa u Sarajevu, da se za vremena sve potrebno uredi. 
U prijavi ima se naznačiti, na koje će tko duhovne vježbe 
doći. — 

Na ove duhovne vježbe u Sarajevu mogu doći i izvanj¬ 
ski hrvatski svećenici, samo ih se liepo moli, da o tome što 


prije i kao gore obavieste vč. Ravnateljstvo bogosl. sjemeništa 
u Sarajevu. 

Venite, carissimi fratres! „Venite seorsum in desertum 
locum, et reqhiescite pusillum!" dixit Dominus noster Christus 
(Mre. 6, 31.) ad discipulos a praedicatione Evangelii reversos 
eosque in solitudinem duxit, ut ibi eos informaret ac corro- 
boraret. 

„Sacerdotes quotannis per aliquot dies spiritualibus exer- 
citiis vacent, quo adiumento, si rite adhibeatur, nullum fortasse 
est aliud utilius ad spiritum in elero resuscit^pdum et robo- 
randum. ld autem, quo melius exsequi possint, episeopi quolibet 
anno sacerdotes omnes, et si videatur, etiam singulos exhor- 
tentur, vel vocent in seminarium aliamve piam domum, ubi per 
aliquot dies spiritualibus commentationibus animum excolant 
et propriae salutis et sanctificationis grande negotium agant.“ 
Ita gloriosissimus Papa Leo XIII. 

U Sarajevu dne 2. srpnja 1908. 

Nadbiskupski ordinarijat vrhbosanski. 


VJESTNIK. 


NAŠA DOMOVINA. 

Sarajevo: Svetkovina Presv. Srca Isusova. Ljubav 
spram Božanskoga Srca sve to življe i očitije prodire 
dušom našeg naroda. Naše Sarajevo sa prvostolnicom 
postalo je pravo proštenište „Srca, koje je toliko lju¬ 


bilo sviet“. Trodnevna pobožnost u prvostolnoj crkvi 
na večer u 67 2 s. sa pjevanim litanijama bila je pri¬ 
prava na oprost i milosti. U petak, na sam blagdan 
Presv. Srca, držao je pontifikalnu misu presvj. gosp. 
biskup dr Ivan Šarić. Na rieči proroka Isaije (12, 6.): 
,,Exulta et iauda, habitatio Sion, quia magnus in medio 

tui Sanctus Israel" (Klici i hvali, stanovničtvo Siona, 
jer ti je velik u sredini Sveti Izraela) nadovezao je 
presvj. Biskup iz srca izvadjenu propovied, kako da se 
vladamo prije i poslie sv. pričesti, kad Veliki Sveti 
dodje u sredinu srca našega; tako ćemo najdostojnije 
i najspasonosnije slaviti Bož. Srce u presv. oltarskom 
sakramentu. Do nedjelje, na koju prenosimo pravu pro¬ 
slavu, sakupilo se hiljade naroda iz pokrajinskih župa, 
dok su župe Novo Sarajevo i Stup sa svojim župni¬ 
cima došle u procesiji na samu nedjelju. Tada je imao 
pontifikalnu misu presvj. gosp. nadbiskup dr Josip 
Stadler. Nakon apostolske propoviedi našeg apostola 
ove pobožnosti o ljubavi Bož. Srca spram nas sav se 
je narod opetovno stavio u zaštitu Presv. Srca posvet- 
nom molitvom. Upravo veličanstvena procesija sa broj¬ 
nim svećenstvom i nepreglednom množijom naroda bila 
je kruna ove proslave. — U sjemeništnoj crkvi sv. Ći- 
rila i Metodija obavljena je prije svetkovine Presv. Srca 
devetdnevna pobožnost sa svakidanjom propoviedju. 

Hvala Bogu, narod sve to bolje uvidja, što znači 
ljubiti Isusa našega. Expertus potest credere — Quid 
sit Jesum diligere. 

— Visoka odlikovanja. Sv. Stolica na predlog 
presvj. gosp. Nadbiskupa podielila je riedka odliko¬ 
vanja ovoj gospodi: Ivanu K. Straussu, šefu statističkog 
ureda, red sv. Silvestra i dru Ivanu Richteru, vojn. lieč- 
niku križ Pro Ecclesia et Pontifice u priznanje njihovih 
zasluga na karitativnom polju; za tim Grgi Potušeku, 
restaurateuru u B. Brodu, Grgurov red za požrtvovno 
zauzimanje oko nove župske crkve u istom mjestu. 
Čestitamo! 

— Začastni kanonik. Presvj. g. Nadbiskup vrh¬ 
bosanski u suglasju sa preč. svojim kaptolom imenovao 
je na blagdan Presv. Srca Isusova revnog župnika u 
Sarajevu vč. g. Andriju Predmerskog začastnim članom 
vrhbosanskog kaptola. Bilo sretno i blagoslovljeno! 

— Redjenja. Presvj. gosp. Nadbiskup podielio je 
čč. gg. Nikoli Kaiću, svrš. bogoslovu, i Eduardu Woll- 
mannu, bogoslovu III. tečaja biskupije banjalučke u sje¬ 
meništnoj crkvi poddjakonat 20. lipnja, djakonat 24. lip¬ 
nja, a u prvostolnoj crkvi presbiterat na blagdan sv. 
Petra i Pavla. — Presvj. gosp. pomoćni Biskup zaredio 
je č. fra Josipa Božanovića, svršenog bogoslova, u crkvi 
sv. Vinka u poddjakona 28., u djakona 29. lipnja, a u 
svećenika na sv. Ćirila i Metodija 5. srpnja. — Dobri 
Bog obilno zalievao rad mladomisnika, da jednom „ra- 
dostno donesu snopove svoje." 

— Promjena u vrhb. bogoslovnom sjemeništu. 

Dosadašnji ravnatelj naše bogoslovije vč. o. Franjo 
Slavi ć, koji je devet godina mudro ravnao zavodom, 
dodieljen je kolegiju i zavodu u Travniku, a zamjenikom 
u bogosloviji imenovan mu je vč. o. Franjo Beller, 
profesor moralke. Bog bio obilna plaća dosadanjem 
ravnatelju za njegov trud, a novome ravnatelju svjetlo 
' snaga u odgoju naše uzdanice! 

— Promjene svjetovnog klera u nadbiskupiji 
vrhbosanskoj. Preč. ordinarijat vrhbosanski povjerio je 
upravu župe: vč. g. Danki Duiću u Žepču; vč. g. Ma- 
teju Momčinoviću u Radunicama; vč. g. Franji Kova- 
čeviću u Podkraju; vč. g Antunu Mohpriću u Gradačcu; 


vč. g. Franji Juriću u Modriču; vč. g. Mati Bekavcu u 
Travniku; vč. g. Nikoli Odiću u Pečinama; vč. g. Djuri 
Czezneru u Crkvicama; vč. g. Franji Vrebcu u Gromi- 
ljaku; vč. g. Marijanu Džoiću u Odžaku; vč. g. Djuri 
Herucu, svršenom bogoslovu, u Rastovu; vč. g. Nikoli 
Mandiću u Čemernu; vč. g. Djuri Majetiću, svršenom 
bogoslovu, u Korićanima. Za tim je imenovao vč. g. Isi- 
dora Poljaka kapelanom u Sarajevu i vč. g. Marka 
Alaupovića duhovnikom zem. bolnice u Sarajevu i ka¬ 
tehetom u višim razredima kod čč. ss. Milosrdnica; 
vč. g. Alfonso Barišić, dosadanji kapelan na Stupu, ime¬ 
novan je duhovnikom na Polju sv. Filomene. 

Travnik: Novi ravnatelj kolegija, sjemeništa i 
gimnazije. Na Petrovo najavljena je promjena u rav¬ 
nateljstvu našega tako znamenitog kulturnog zavoda 
u Travniku. Dosadanji rektor vč. o. Aleksandar 
Hoffer, častni i zaslužni jubilarac, riešen je težkog i 
odgovornog mjesta. Kao rektor imenovan je vč. o. Ivan 
Kujundžić. Red družbe Isusove, za nas toliko za¬ 
služan, pokazao je ovim veliko srce i veliku ljubav 
spram naroda, u kojem nesebično djeluje. Novi rektor, 
rodom Bosanac iz B. Gradiške, tek je u 36. godini. 
Gimnazijske nauke učio je u Ljubljani i u Travniku, 
odakle je stupio u red Isusovaca. Nakon bogoslovskih 
studija u Innsbrucku poslaše ga starješine u Englezku 
na daljnju naobrazbu. Mladi rektor govori i čita više 
jezika, a ljubljen je od svih, koji ga poznaju. Od srca 
se radujemo njegovom imenovanju i želimo, da sliedeći 
stope svojih častnih predšastnika uzdrži zavod na svome 
dojakošnjem glasu. 

— Dječačko sjemenište i nadbiskupska velika 
gimnazija u Travniku. 

A) Sjemenište. Svrha sjemeništu jest: uzgajati 
podmladak svjetovnoga klera za bosansko-her- 
cegovačke biskupije u smislu naredaba trident- 
skog sabora sve dotle, dok sjemenarci ne predju u bogo¬ 
sloviju. 

Toga radi spojena je sa sjemeništem podpuna 
velika gimnazija. Ovdje se na osnovu osobite povlastice 
polaže izpit zrelosti, a maturalne svjedočbe vriede 
za c i e 1 u austro-ugarsku monarhiju. 

Uvjeti, uz koje se djak može bezplatno pri¬ 
miti u sjemenište (u koliko imade slobodnih mjesta), 
jesu: 

1. Mladići moraju biti rodom Bosanci ili Herce¬ 
govci, zakonitih roditelja, ćudoredni i posve zdravi. 

2. Treba da su daroviti i da znadu toliko, te mogu 
zadovoljiti prijamnom i z p i t u, t. j. treba da okretno 
čitaju, pišu i računaju, da znadu glavne stvari iz hr¬ 
vatske slovnice, a samo sobom se razumieva, da mo¬ 
raju znati katekizam. 

3. Prema svrsi zavoda primaju se samo takovi 
mladići, koji imaju volju posvetiti se svećeničkom 
staležu, što u molbenici valja izraziti. 

4. Molbenica neka se upravi na ravnateljstvo 
dječačkog sjemeništa u Travniku (Bosna); 
i to što prije, najkasnije do 20. srpnja. 

5. Molbenici treba priložiti: a) krstni list; b) 
svjedočbu najvišeg razreda pučke škole; c) svjedočbu 
siromaštva, izdanu od obćinskog poglavarstva ili žup¬ 
nika ; d) svjedočbu liečnika ili župnika o podpunom 
zdravlju; e) izjavu roditelja ili skrbnika, da diete od- 

redjuju za svećenički stalež; f) potvrdu župnikovu, da 
je mladić vriedan, te bude primljen u sjemenište radi 
sklonosti na svećenički stalež, radi dobroga ponašanja, 
darovitosti i drugih vrlina. 

Ovoj molbenici ne treba biljega. 

B) Konvikt. Svrha. Osim sjemenaraca za bo- 
sansko-hercegovačke biskupije primaju se takodjer u 
zavod za plaću djaci, koji imaju volju posvetiti se 
svećeničkom staležu; v. A, 5 a. b. d. e. f. 

Oni su u zasebnoj diviziji ili odjelu. 

Uvjeti. Plaća za čitavu školsku godinu iznosi 
400 kruna (40 K mjesečno unapried). Za to daje 
zavod poduku i obskrbu, t. j. hranu, liečnika, liekove 
i si. Odielo pako, rublje, obuću, knjige, pisaće stvari 
moraju im roditelji ili sami nabaviti, ili će u tu svrhu 
na početku svakoga poljeća položiti kod ravnateljstva 
50 kruna. Za taj će novac ravnateljstvo u gradu po¬ 
trebito naručiti, a roditeljima o tome obračun dati. Pranje 
plaća zavod, u koliko je obično, t. j. na tjedan po jednu 
košulju, gaće, čarape, rubac, ručnik; ako bi bilo u izvan¬ 
rednoj množini primjerice košulja, ovratnika i si., treba 
doplatiti. 

Na želju roditelja mogu mladići i glasbu učiti, 
ali će za to platiti učitelja glasbe. 

Kući ne idu na božićne i uzkrsne praznike. 

C) Exte/nat. Gimnaziju polaze i vanjski učenici 
bez razlike vjeroizpoviesti. Ovi su učenici o svojem trošku 
po gradu nastanjeni. 

Za polazak gimnazije ne p 1 aća se niti školarina 
niti ikoja druga pristojba. 

Ravnateljstvo sjemeništa uviek je pripravno o d- 
mah odgovoriti na pitanja, što se tiču sjemeništa, kon¬ 
vikta r gimnazije. 

Školska se godina počinje 1. rujna i traje do 
konca lipnja. Rektor. 

Senj: „Leonovo družtvo.“ Iz našeg Primorja stiže 
nam radostan glas, da je tamo osnovano „Leonovo 
družtvo.“ Nije ovo družtvo uztuk ili takmac „Pijevom 
družtvu“. Ako i jedno i drugo ima za svrhu širiti ka¬ 
toličku prosvjetu u hrvatskom narodu, ipak se medju- 
sobno razlikuju, što „Pijevo družtvo“ širi katoličku štampu 
u obće, a „Leonovo družtvo" njeguje više znanost, na¬ 
pose filozofiju, u skladu sa katoličkom vjerom. Njemačko 
carstvo odavno imade „Gorresovo družtvo za njegovanje 
znanosti u katoličkoj Njemačkoj." Godine 1892. kon- 
stituisalo se je za Austriju „Leonovo družtvo" sa sje¬ 
dištem u Beču, da poput „Gdrresova družtva" „spoji 
učenjake Austrije, što stoje na kršćanskom tlu, u svrhu 
medjusobne pobude i zajedničkog njegovanja znanosti", 
da „sakupi prijatelje kršćansko-znanstvenog rada u 
Austriji te ih ujedini." I naša braća Slovenci imadu uz 
ostale brojne vjersko-prosvjetne institucije družtvo sa 
istim imenom i sa istom svrhom. Zauzetni i dragi nam 
Primorci idu za tim, da načela Kristova zadobiju do¬ 
lično mjesto i u znanostima, napose u filozofiji, a nije 
im do prvenstva i slave, pa su spremni sielo družtva 
prenieti u srce Hrvatske, ako se u našem centrumu na 
okupu „nadje dovoljan broj ljudi, koji budu htjeli očito 
i otvoreno njegovati filozofiju Tominu i pravu kršćansku 
znanost." Neka naš dr Fran Binički i drugovi mu samo 
nastave započeto djelo. Što je do nas, i sborom i tvo¬ 
rom bit ćemo uz njih. 


Zagreb: ,,Prosvjeta“ u vlastničtvu „Pijeva druž- 
tva“. „Jutro", organ „Pijeva družtva" javlja u svom 20. 
br. od 22. lipnja o. g., da je družtvo prekupilo „Pro¬ 
svjetu" od nakladne tiskare Antuna Scholza u Zagrebu. 
„Prosvjeti" ostaje isti program i cilj, samo će družtvo 
nastojati oko toga, da list sadržinom i tehnikom podigne 
na viši niveau. „Naprednjački" list „Pokret" javljajući 
promjenu vlastničtva ovog lista dakako s porukom iz¬ 
riče znatiželju, kako li će „Prosvjeta" izgledati u furti- 
maškim rukama. Budući da „Pijevo družtvo" jamči, da 
će „Prosvjeta" crpati svoja načela o istini, o dobru i o 
liepu zdravim razumom i sv. vjerom od Boga, od Krista 
i od Kristove katoličke Crkve, najljepše nade gojimo u 
procvat „Prosvjete". Najdivnija i neprolazna djela umjet¬ 
nosti jesu ona, koja su izvadila svoje motive iz područ¬ 
ja vjere ili ih objavom začinila. Bog je jedini izvor 
svake istine, dobrote i ljepote; što se ne može na Boga 
svesti, ne odgovara idealima ljudske duše. Kako je „Pro¬ 
svjeta" list pretežno za liepu umjetnost perom i kistom, 
napredovat će to više, što se jače bude držala Boga 
svoga. „Ljepota naravi nije drugo nego li sličnost lje¬ 
pote božanske, što u stvarima odsieva", veli sv. Toma 
Akvinski (In 1. b. Dion. de div. nom. 4, 5.) „Najviša 
ljepota jest u Bogu, i pojam ljudske ljepote to je savr¬ 
šeniji, što se pomišlja primjerenijim i suglasnijim ljepoti 
najvišeg bića" piše Winkelmann (Geschichte der Kunst 
des Alterthums, str. 260.) Katoličkim hrvatskim piscima 
preporučamo „Prosvjetu" na saradjivanje, a svim prija¬ 
teljima na predplatu i čitanje. Uredničtvo nalazi se u 
Jurjevskoj ulici br. 5 a uprava u Nikolićevoj ulici br. 16. 

NAŠA MONARHIJA. 

Wahrmundova affaira i slavenski akademičari. 
Napokon su svi na čistu, šta je htio Wahrmund svojim 
predavanjem i svojim brošurama „Katholische Welt- 
anschauung und freie Wissenschaft“ i „Ultramontan," šta 
su htjeli „slobodoumni" studenti i profesori da poluče 
svojim zauzimanjem za Wahrmunda. Ne radi se tu o 
„slobodi znanosti" ni o „slobodi naučavanja". Kako je 
katolički učenjak prof. Fonk dokazao, da je piskaranje 
Wahrmunđovo na sramotu znanosti, da Wahrmud 
izazivlje protiv svega, što je katoličko, tako je ne- 
katolik dr Naumann pod pseudonimom Pilatus jasno 
i oštro iznio, da uobičajenu neznanstvenu metodu pro¬ 
tiv katoličke Crkve rabi Wahrmund u najvišoj mjeri 
na najveće ruglo znanstvenog iztraživanja. Neklerikalni 
muž W i 1 h e 1 m 0 h r upravio je nekoliko rieči na nje¬ 
mačko djačtvo, koje je toliku buku diglo za Wahrmunda, 
upozorio ga je na grdne mane alkohola i prostitucije, 
na mane, koje oduzimlju, „samostalno mišljenje, sud, 
fino čuvstvovanje, oduševljenje i smisao za umjetnost 
i narav". Pa da je takvoj mladeži doista stalo do zna¬ 
nosti ? Pa da takva mladež iskreno vojuje za slobodu 
naučavanja, koje vodi do istine, do dobroga i liepoga ? 

Razvila se je borba izmedju kršćansko-katoličkog 
i nevjernog nazora o svietu. „Boj je to modernog čo¬ 
vjeka (t. j. ateiste) protiv srednjega vieka" t. j. protiv 
Boga, Krista i katolicizma. 

Dvie su stvari, koje su ovom prilikom izbile na 
površje, a zanimaju Slavene u obće i Hrvate napose. 
Prva nas napunja žalošću, druga nas je obradovala. 

Prva je, što su se toliki slavenski napose hrvatski 
akademičari dali zavesti od njemačkih slobodoumnjaka; 

da s Niemcima liberalcima vojuju pod zastavom Wahr- 
mundovom protiv svega, što je katoličko. Dobro ih je 
podsjetio „Slovenac 1 ' u broju od 23. svibnja o. g.: Zar 
su zaboravili, što su sve pretrpjeli od njemačkih djaka 
po njemačkim sveučilištima? Zar su zaboravili, da su 
ih ti isti djaci proglasili samo gostima na svojim uni¬ 
verzitetima ? 

Druga je, što su se slavenski katolički akademi¬ 
čari ujedinili u savez pod imenom „Slavenska liga 
katoličkih akademičara." Pojedini slavenski 
akademičari imali su svoja katolička družtva, izdavali 
su svoja glasila; sad su se u.edinili pod lozinkom 
„Za vjeru i dom" protiv lažnog liberalizma, dolazio on 
sa njemačke ili sa izrodjene slavenske strane. Izviešteni 
smo o postanku ove lige. U dobar čas došao je exodus 
iz Zagreba u slavenski Prag našim katoličkim akade¬ 
mičarima. Na sastanku, koji je ligu stvorio, sudjelovali 
su: za Čehe Sedlak tehn. i Drobny stud. phil.; za Po¬ 
ljake Sabatowski stud. jur.; za Slovence Božić i Puntar 
stud. phil.; za Hrvate Vac stud. phil. i Eckert stud. jur. 

Zamašne su rezolucije, što ih ovaj dogovor iznio: 
1. U svakom mjestu, gdje je visoka škola, treba osno¬ 
vati slav. kat, akademsko družtvo, koje će kao podruž¬ 
nica pristupiti ligi; 2. ligi pristupaju sva slav. kat. 
akadern. družtva, koja^već živu: „Domagoj", „Hrvatska", 
_„Zarja“, „Danica", „češka liga akademicka", „Spolek 
lčeskyh akademiku v Brne".; 3. liga će izdavati svoj 
■list u svim slavenskim jezicima monarhije; 4. češko 
pkatoličko djačtvo izdavat će svoj družtveni organ. Sa- 
f stanak je prosvjedovao protiv terora na visokim školama 
I od strane „slobodoumnjaka" i osudio štrajk sa narod- 
1 nostnog i kulturnog stanovišta. Ujedno je poslao dopis 
na kardinala nadbiskupa u Pragu, za tim brzojave na 
nadbiskupe i biskupe u Olomucu, Ljubljani, Gorici, Sa¬ 
rajevu, Krku, Krakovu i Lavovu. 

Spomenuti W. Ohr označio je kao štetnu poslje¬ 
dicu ove affaire po njemačke liberalne djake: „Kleri¬ 
kalne studente slave njihovi krugovi kao mučenike; 
štampa centruma viče na novi kulturni boj; konfesio¬ 
nalni savezi rastu i učvršćuju se pod pritiskom izvana." 
I jesu katolički akademičari bili u zadnje doba pravi 
mučenici, jer su trpjeli i od brutalne sile. Bog, koji je 
u ovoj kušnji potaknuo misao ovakva saveza svih sla¬ 
venskih katoličkih akademičara, neka pomogne zapo¬ 
četo djelo kraju privesti! Tako će nam se odgojiti ka¬ 
tolički laikat širokog pogleda, a nuždno ga trebamo u 
sve to bučnijoj navali naprednjačtva. 

BUGARSKA. 

Sjedinjenje crkava. O ovome predmetu prima 
,,La Croix“ nekoliko crtica iz pera Bugarina Roberkova. 

Katolićko-latinski nadbiskup Plovdiva i Sofije, Msgr. 
Menini, već odavna jednako uzdiše za ostvarenjem naj¬ 
milijih svojih snova, da se cricva bugarska vrati u kar 
toličku zajednicu. Tu želju srca svoga izrazio je često 
puta javno na propovjedaonici vjernicima, a osobito 
svećenstvu i sjemeništnoj mladeži. 

Poznato je, koliko je Menini radio o sjedinjenju 
crkava u ministarstvu izvanjih poslova i bogoštovja; po¬ 
znato je, kolika se prašina radi toga digla i medju pra¬ 
voslavnima i medju katolicima. Neki katolici uzeli su 
kritikovati presvietloga Nadbiskupa, kao da nije dosta 
oprezno radio, da nije imao takta i razboritosti. Svi ovi 
prosudjivali su stvar iz daleka, pa su se s toga, kako 
to obično biva, zaračunali u svome sudu. 


Ne namjeravamo ovdje braniti nadbiskupa Meni- 
ni-a. Htjeli bi samo svrnuti pažnju čitalaca na jednu 
utješljivu činjenicu, koja je bez sumnje indirektni ali 
dragocjeni plod Nadbiskupova apostolskog nastojanja. 

Jedan dio pravoslavne štampe, koji se je pred 
dvadesetak godina držao neprijateljski ili barem indi¬ 
ferentno prema svemu, što je katoličko, očevidno je pro- 
mienio svoje stanovište. Pitanje unije često se je po¬ 
kretalo i iznosilo na vidjelo, pa s toga su napokon 
ipak neki duhovi uzeli stvar posve osbiljno, te su se 
bacili na proučavanje problema. 

I tako smo ove godine doživjeli tu radost, te smo 
mogli čitati na bugarskom jeziku o sjedinjenju crkava 
četiri do pet novinskih članaka, izašlih pod kurijoznim 
naslovom: „Promislimo to dobro." Ove je članke obje¬ 
lodanila bugarska smotra „Kroz život" u ožujku 
(br. 18. 19. 20. 21. 23. god. 1908.) 

Pisac ovih članaka krije se pod inicijalima ,,H. i B.“ ; 
nu odmah se pozna, da je ubiedjeni pravoslavni istoč- 
njak. To je u ostalom novi razlog, da mu od srca 
čestitamo i poveselimo se njegovom radu. On iskreno 
želi, da napokon prestanu razmirice, koje razdvajaju 
razne crkve. Evo njegovih rieči: „Ako se do sada i 
nije posve iskreno pokušalo, da se crkve izmire, treba 
to učiniti što prije. A to će biti, kada evangjeoska istina 
zauzme mjesto ličnoga egoističnoga mišljenja i shva- 
tanja." — Liep doista početak, kojemu se moramo ve¬ 
seliti. I Evangjelje nam divno opisuje jedinstvo crkava: 
Jedno stado i jedan pastir; razmislimo to dobro, te se 
manimo svih strasti i strančarstva, da ostvarimo onu 
vruću želju, što ju ljubezni naš Spasitelj upravio Otcu 
svome: Otče sveti, očuvaj u imenu svome one, koje 
si mi dao, da budu jedno, kao što smo mi jedno. 
(Iv. 17, 11.) 

Ali ako smo pohvalili plemenitu želju simpatičnog 
anonima, ne mislimo odobriti sve misli, koje pisac 
razlaže u svojoj razpravi. 0 mnogim njegovim tvrdnjama 
i zaključcima dalo bi se još razpravljati. Tako n. pr. 
niesu nikada tvrdili dobro misleći latinski pisci — osim 
možda nekoliko riedkih iznimaka — da bi valjalo po- 
latiniti cieli iztok, te se unija provede. Prije IX. vieka, 
dakle prije nesrećnoga razkola, iztočna crkva imala je 
svoju liturgiju, svoje pjevanje, svoj jezik. I u naše vrieme 
unijati na iztoku imadu svoje posebne obrede i litur- 
gične jezike. To bi ostalo i onda, kad bi se cieli iztok 
vratio u krilo prave katoličke i rimske Crkve. 

Valja nam i to prigovoriti piscu, što je preveć 
upotrebio ruskoga filozofa Solovjeva, kod kojega uz 
mnoge čisto katoličke izvode proviruje često slabo pri¬ 
kriveno protestantsko poimanje Za dokaz evo samo 
jednoga mjesta iz 19. broja spomenute smotre: „Kad 
napokon budemo mi pravoslavni i katolici čvrsto uvje¬ 
reni, da sačinjavamo jedno tielo Kristovo, kada tačno 
znadnemo, kakva je ta mistična zajednica medju nama, 
kada budemo nastojali, da se ova zajednica bratski i 
u ljubavi učvrsti: onda će protestantsko načelo 
o slobodnom iztraživanjubiti i kod nas 
slobodno provedeno, te će bez sumnje za¬ 
uzeti vrlo važno mjesto u razvoju Crkve." 

Za što govori pisac o slobodnom iztraživanju, o 
osobnoj savjesti, o slobodnom radu svakoga pojedinca, 
a to u pitanju tako objektivnom, kao što je sbiljska 
unija crkava ? Tu dolazimo do najslabije tačke u radnji 
našega pisca. U ostalom ne možemo njemu osobno s 

toga prigovoriti, jer tako misle svi drugi, koji živu u 
istim prilikama. Ali ne treba nam se strašiti, te očito 
iztaknemo manjak i prazninu, koju valja požaliti u onim 
člancima. 

Mislimo, da se ne ćemo prevariti, ako uztvrdimo, 
da se još straše autoriteta oni pravoslavni, koji bi 
htjeli približiti se katoličkoj Crkvi. Toliko su zadojeni 
protestantskim načelima, da nikada ni ne spominju ka¬ 
kve mu drago duhovne glave. Govore doduše o Kristu, 
ali o nevidljivom Kristu; neki se ipak usudjuju dati 
u crkvi prednost biskupima. Ali priznati biskupa nad 
biskupima, Papu, to je još pretvrdo za njih. A dok se 
ne uvjere, da je potrebito pokoriti se sv. Otcu Papi, 
njihove ideje o uniji ne će nikada biti podpuno prave, 
na kako inače bile liepe, privlačive, pa kadkada - i is¬ 
krene. Tu onda ne će zapravo biti govora o realnoj, 
sbiljskoj uniji, nego više o nekome sbliženju, o nekome 
moralnom sporazumu, pomirenju, kompromisu. Nije li 
to upravo ona ista ideja, koja izbija iz one izjave slav¬ 
noga ruskog pisca Razanova: „Neka svaka crkva 
ostane na svome mjestu i u svome obliku; ali nas to 
ne će smetati, da se ujedinimo u istoj molitvi i u istim 
sakramentima. Mi ćemo se pravoslavni moliti u kato¬ 
ličkim crkvama, a katolici u našim. Mi ćemo poštivati 
katoličke svećenike kao naše, a katolici će poštivati 
naše kao svoje. Dajte, učinimo to, i prošli razkol bit će 
za nas samo kao nejasna utvara". 

Još je mnogo odrešitiji bugarski rodoljub Seli- 
minski, koji je živio u drugoj polovici XIX. vijeka: 
„Unija naše crkve sa zapadnom ne smije biti fuzija 
jedne s drugom, nego jednostavno neki moralni bratski 
sporazum izmedju dvie crkve “ 

Lako bi bilo navesti još silu drugih citata; nu 
svi su pojednaki u svojim nazorima, s toga ih više ne 
navodimo. Vidi se, neka su naša odieljena braća na 
dobroj stazi; ali još niesu prispjeli na kraj puta. Još 
jedna ili dvie etape, pa će evolucija njihove misli do¬ 
zreti. Neka se samo uvjere, da treba te mistično tielo 
Kristovo ima istu zajedničku nauku, koju tumači, nadzire 
i čuva jedna ista zajednička duhovna oblast. Onda će 
se sigurno opaziti u njihovim novinama i smotrama 
mjesto dosadanjega maglovitog shvatanja jasnije i 
jedrije poimanje problema unije. 

Svakako ne bi valjalo prezirati prvih koračaja; 
mi ih pozdravljamo pouzdano i radostno. Nejasno ta- 
panje mnogo obećaje. Daj, Bože, da se u velikom broju 
pokažu po svim krajevima Bugarske. Priestolnica je 
dala dobar primjer. Pred dvie godine ustrojilo se u So¬ 
fiji „Družtvo za proučavanje vjere.“ Svake nedjelje sa¬ 
staju se u skupštinu muževi, kojima je na srcu moralna 
kultura njihovih sugradjana i viećaju o stvarima crkve¬ 
nog značaja. Bugari ih zovu intelektualcima, a pred¬ 
sjednik im je Rarolev, nekadanji ministar javne nastave. 
Predmet njihovih konferencija u god. 1907. bila je 
upravo „unija crkava. 1 ' 

Vargov je izradio raspravu o tome pitanju, pa ju 
je javno pročitao. Debata je bilo vrlo vatrena, u kojoj 
su učestvovala gospoda Rarolev, Tišev, Stanimirov, 
Zografski, Haralampiev, Cankov, Georgijev i drugi. Go¬ 
tovo svi izjaviše, da je vrlo žalostno vidjeti, gdje se u 
XX. vieku vodi neprestana borba izmedju udova raznih 
crkava. Zaključiše, da će, koliko je do njih, sve učiniti, 
„ne bi li se postigao barem neki moralni 


bratski spo razum, ako ne baš unija". Opet 
ista ideja, koju gore iztakosmo. Iza zrelog promišljanja 
odlučiše ustanoviti neku vrst družtva sa unijonističkim 
težnjama. Izniet ćemo program družtva; mnogo se de- 
batovalo, ali najposlie svi članovi prihvatiše ovaj pro¬ 
gram. Ima deset tačaka: 

1. Ne bojati se pisati članke i prilog uniji. 

2. Nastojati, da se na sve strane osnivaju unijo- 
nistička družtva. 

3. Pogodovati a prema potrebi i pokrenuti sa¬ 
stanke zastupnika raznih crkava. 

4. Boriti se protiv svih, koji bi htjeli izrabiti 
vjeru puka u čisto političke ciljeve. 

5. Pokazivati se tolerantnim prema raznim vjero- 
izpoviestima. 

6. Dati slobodu onima, koji bi htjeli objektivno 
proučavati i iztraživati prošli život, povjest raznih crkava. 

7. Paziti, da se u propoviedima razlaže samo bo¬ 
žanska istina, a ne dopustiti, da se tu napada na pro¬ 
tivnike klevetama i uvredama. 

8. Pokušati udružiti članove raznih konfesija, te 
ih skupa zainteresovati za ista djela kršćanske ljubavi. 

9. Uputiti djecu po školama o ideji unije radije 
nego o drugoj neprijateljskoj ili indiferentnoj ideji. 

10. Napokon kršćanski odgajati bugarski narod. 

Istina, ovaj program nije podpun, manjka mu 

glavno, naime nadnaravna sredstva. Zaboravljena je 
molitva. Sreća, mnogim dušama ova bitna tačka 
jest jedini program. Lako je ovaj manjak protumačiti; 
a početak je takav, te mu se možemo veseliti. Kad bi 
se ova osnova podpuno izvela, liep broj zapreka bio 
bi uklonjen, program bi izpunio ono, što se od njega 
traži. Rečeni program izvršio bi negativnu stranu posla, 
pa bi onda imao ustupiti mjesto drugome programu, 
koji da izvrši pozitivnu stranu posla trajne vriednosti, 
biva uniju svih duša i svih srdaca. 

PROSVJETA. 

Najveći neprijatelj čovječanstva alkohol! Za puk na¬ 
pisao M. Č., predsjednik protualkoholističkog kluba u Zagrebu. 
Zagreb, 1908. str. 52 u maloj 8°. 

Najpogubnija, a silno razširena mana u našem narodu 
jest sklonost na alkoholno piće. Zarazila je ova bolest i težački 
i radnički stalež. Odgajati narod u tom smjeru, da pićem ne 
ruši zdravlja, obitelji, novca i vremena, znači podizati ga moralno 
i materijalno. Bečki list Reichspost razpisao bio nagradu za 
najbolji odgovor na pitanje „Tko je najveći neprijatelj čovje¬ 
čanstva?" Jedan prispjeli odgovor glasio je: „Najveći ne¬ 
prijatelj čovječanstva jest alkohol: on strova¬ 
ljuje ljude najprije u pijanstvo, iz pijanstva u 
nered, iz nereda.u siromaštvo, oskudicu i ne¬ 
zadovoljstvo; on čini ljude nesposobnim za 
gospodarenje, on im oduzima volju i odpornu 
snagu, on je napokon iuzrok njihove duševne 
i tjelesne propasti." Kroz pet odsjeka govori ova doista zlata 
vriedna brošurica o tom, što je alkohol, kako alkoholna pića 
niesu nuždna, kako ne koriste ni kao hrana ni kao okrepa, kako’ 
štetno djeluju na probavu, na srce i živce, na cio naraštaj, pa 
onda kako da stanemo na put ovome neprijatelju. Pisac ne 
govori toliko sam, koliko navadja žive primjere.i izjave pri¬ 
znatih liečnika. 

Svaki prijatelj naroda, napose pako svećenik, dužan je 
pred Bogom i pred narodom da poradi, te nesretno piće ne 
ruši toliko dušu i tielo naroda. Ova brošurica izvrstno će za to 
poslužiti. Po njoj se mogu udesiti i predavanja za narod. A 
kako joj je ciena upravo neznatna (stoji samo 8 h), lako se 
može proširiti u slojeve, koji znadu čitati. Naručbe prima sbor 
duhovne mladeži u Zagrebu. 


Odgovorni urednik dr Ivan Dujmušić. 


Izdaje Kaptol Vrhbosanski. 


Tiskara Vogler i drugovi u Sarajevu. 



V R H B O S N A 

KATOLIČKOJ PROSVJETI. 

U SARAJEVU, DNE 20. SRPNJA 1908. GOD. XXII. 


svijeta. 


Konac 

Pitanje o vremenu sudnjeg dana. 

U svako je vrijeme ovo pitanje zanimalo ljude. 
Poznato je, kako su već sveti crkveni oci u prvim kr¬ 
šćanskim vijekovima živahno raspravljali o znacima 
dojdućega sudnjeg dana. No čini se, da se kršćanski 
svijet u zadnje vrijeme s osobitom revnošću bavi tim 
pitanjem. Ne ćemo se sad osvrćati na hipoteze nekih 
astronoma i meteorologa, koji sa F a 1 b o m drže, da naš 
planet ide u susret velikim promjenama, pa možda i 
katastrofama. Falb je ovu svoju teoriju razvio u knjizi 
,,o velikom preokretu u vulkanskom svijetu, u oblacima 
i u zvijezdama", pa tvrdi, da je povećana energija vul¬ 
kanske djelatnosti i abnormalnost meteoroloških prilika 
u zadnjem desetku godina, kao i neki astronomski po¬ 
javi, simptomi većih smetnja, koje se pripravljaju u zvje¬ 
zdanom svijetu. Drugi su stručnjaci opet prigovorili tim 
senzacijonalnim tvrdnjama, a naše nije, da se miješamo 
u to raspravljanje. 

Ne ćemo se ni pobliže baviti nekim proročan¬ 
stvima i privatnim objavama, koje su — dok ih crkva 
nije odobrila — vrlo problematične naravi. Tako su 
neki pisci čvrsto uvjereni o istinitosti t. zv. „proročan¬ 
stva sv. Malahije" (umro g. 1148.). Po njemu bi iza 
sadašnjeg pape, kojega on zove „-Ignis ardens", slije¬ 
dilo još osam papa do Petra II., koji će vladati u vri¬ 
jeme Antikristovo i umrijeti prije sudnjega dana.I 
doista, ne da se tajiti, da se je karakteristična biljega 
pojedinih papa u mnogo slučajeva za čudo tačno ob¬ 
istinila. Ali tim nije još dokazano, da imamo tu pravo 
proročanstvo, jer se je mogla stvar i slučajno tako desiti. 

T. zv. „tajnu od La Salette" (od g. 1846.) pri¬ 
kazuje i ugledni Kirchenlexikon kao autentično proro¬ 
čanstvo o zadnjim vremenima, koja bi sada imala doći. 2 ) 

') Ove su oznake zadnjih 12 papa: Crux de cruce (Pijo 
IX.). 2. Lumen de coelo (Lav XIII.). 3. Ignis ardens (Pijo X.). 
4. Religio depopulata. 5. Fides intrepida. 6. Pastor angelicus. 
7. Pastor et nauta. 8. Flos florum. 9. De medietate lunae. 10. 
De labore solis. 11. Gloria olivae. 12. Petrus secundus. 

2 ) Svez. 7. str. 1434. ss. — Knjigu Rohlingovu o toj stvari 
preveo je D. Jambrečak na hrvatski (Zagreb 1897.). 


No drugi misle, da se ta autentičnost pred strogom 
kritikom ne može održati. 

Da ima pak mnijenje o skorom dolasku Antikri- 
stovu ozbiljne razloge za se, to nam svjedoči sam sv. 
otac papa Pijo X., koji je u svojoj prvoj okružnici prije 
četiri godine rekao, da sadašnje stanje svijeta izgleda, 
kao da se već pripravljaju zadnje strašne borbe protiv 
Crkve Kristove. 

I doista, ako je i u priješnja vremena mnogo toga 
bilo zlo, ipak do sada nije još bilo takovo načelno 
neprijateljstvo protiv kršćanstva i vjere u opće, dapače 
protiv iste ideje o Bogu, kao što danas. To i sami 
protivnici kršćanstva ističu. Tako piše n. p. zloglasni 
ali na žalost vrlo uplivni Julije Hart u svojoj knjizi 
„Novi Bog“, da treba utamaniti i misao o Bogu, jer 
jedini bog novoga doba, koje sad počinje, jgst mo¬ 
derna kultura. Pa viče uprav sa gjavolskim zano¬ 
som: „Eno apokaliptičnih jahača, gdje šume kroz zrak! 
S brda silazi paraklet, dan Antikristov sviće! 
Sad pijte čašu najčistijeg i najsavršenijeg spasenja! 1 ) 
Ovo „spasenje" nije ništa drugo nego potpuno uništenje 
kršćanstva, što će ga „dan Antikristov" po Hartu do¬ 
skora donijeti. Slično piše Nietzsche, koji se je 
s ponosom nazvao „osobnim neprijateljem Kristovim". 
U zadnjim recima, što ih napisao malo prije, nego je 
za uvijek poludio, kliče gotovo mahnitim veseljem, da 
će doskora doći Antikrist pa razoriti kraljevstvo Kri¬ 
stovo na svijetu. 

Šta je dakle na stvari ? Zar je zbilja stanje svijeta 
takovo, te se može kazati, da je svijet već zreo za do¬ 
lazak Antikristov? Je li vjerojatno, da se već približuje 
„dan Gospodnji"? 

Trijeznoga čovjeka ne smije u tom pitanju voditi 
kakova sklonost na romantiku, niti neustrpljivo oče¬ 
kivanje, nego jedino ona sveta nakana, kojom su i apo¬ 
stoli često govorili o sudnjem danu a i sam Spasitelj, 
naime': da bude svijet pripravan za one velike i strašne 
zadnje borbe, u kojima će samo malen broj izabranika 
ustrajati do konca. 

') Isp. ,,QuartaIschrift“, Linz 1902. str. 11. 

S ovom nakanom „ispitivati, kakovo je vrijeme 
označio Duh Kristov" (1. Pet. 1, 11), svakako je dobro 
i korisno, jer nas je Isus sam opomenuo, da pazimo 
na „znake vremena" (Mat. 16, 3). 

Kad će dakle biti konac svijeta? Tako 
su već apostoli pitali Spasitelja: „Reci nam, kada 
će to biti, i kakav je znak tvoga dolaska i 
svršetka svijeta?" (Mat. 24, 3.) 

Na pitanje: „Kada će to biti?" nije Spasitelj 
odgovorio. Nasuprot, kad su ga opet isto pitali na dan 
njegova uzašašća u nebo, rekao im je: „Nije vaše 
znati vremena i časove, koje Otac zadrža 
u svojoj vlasti" (Djela Ap. 1, 7). Odgovorio je 
pak Isus na drugo pitanje: „Kakav je znak tvo¬ 
jega dolaska i svršetka svijeta?" 

Kad se jedanput pojave -oni znakovi, što ih je 
Spasitelj prorekao, onda će znati kršćani, da je vrijeme 
drugog dolaska Kristova blizu. Ali dana i sata ne će 
ni onda znati. Ako to zadnje doba svijeta traje i čitavo 
stoljeće, ipak će biti istina, da je sudnji dan „blizu" ; 
ili možda će to doba biti i dosta kratko, ta Spasitelj 
sam veli, da će se ,,s k r a t i t i oni dani" (Mat. 24, 22). 

Dakle ne će se nikada moći tačno znati, k a d će 
biti sudnji dan. Ali donekle se može znati, kad će taj 
dan biti blizu. 

Gledajmo dakle, što nam o tom kazuje sv. Pismo. 

Sv. Pismo o znakovima sudnjega dana. 

1. Znaci na nebu i na zemlji. 

Prije nego pojedini čovjek umre, javljahu se kod 
njega obično oni karakteristični znakovi, koje je već 
najslavniji liječnik starine, Hipokrat, tačno opisao. Prije 
nego je bio razoren sv. grad Jerusalem, bilo je kroz 
sedam godina strašnih znakova na nebu i na zemlji, 
kako nam to potanko pripovijedaju povjesničari Tacit 
i Flavije Josip. Tako će i strašni dogagjaji javiti rodu 
ljudskome, da se približuje konac ovoga svijeta, svr¬ 
šetak svih vremena. 

„Čut ćete ratove i glasove o ratovima. 
Gledajte da se ne uplašite, jer treba da sve 
to bude. Ali ne će tada još biti svršetak.“ 

„Jer će ustati narod na narod i carstvo 
na carstvo; i bit će gladi i kuge, i zemlja 
će se stresti po svijetu. A to je sve početak 
stradanja." (Mat. 24, 6 ss. Isp. Mark. 13, 7 ss. 
Luk. 21, 9 ss.) 

Sve će ove patnje, za koje Spasitelj sam veli 
(Mat. 24, 21), da takovih „nije bilo od postanja svijeta", 
biti istom početak muka. Slijedit će poslije toga zna¬ 
kovi, koji će javiti, da se je zadnja katastrofa već 
više približila. 

0 ovima govori nam Isus: „Odmah poslije 


nevolje onih dana sunce će po mrčati, i mje¬ 
sec svoju svjetlost izgubiti, i zvijezde 
s neba spasti, i sile nebeske pokrenuti se" 
(Mat. 24, 29), I kod evangjelista Luke čitamo ove riječi 
Isusove: „I bit će znaci u suncu i u mjesecu 
i u zvijezdama i na zemlji tjeskoba naroda 
od smetnje pred,hukom morskom i valova, 
a ljudi će ginuti od straha i od očekivanja 
onoga, što ide na svu zemlju, jer će se sile 
nebeske pokrenuti" (Luk. 21, 25 si.). 

Ove iste dogagjaje, koji će se zbiti pred sudnji 
dan, prorekao je već Isaija potresnim riječima, veleći: 
„Ridajte, jer je blizu dan Gospodnji", doći 
će kao pustoš od Svemogućega. Zato će 
svaka ruka klonuti i svako srce čovječje 
rastopiti se. I ljudi će se smesti, muke i 
bolovi spopast će ih, mučit će se kao po¬ 
ro d i 1 j a, prepast će se jedan od drugoga, 
lica će im biti kao plamen. Evo ide dan Go¬ 
spodnji ljuti s gnjevom i jarošću da obrati 
zemlju u pustoš, i grješnike da istrijebi iz 
nje. Jer zvijezde nebeske i prilike nebeske 
ne će pustiti svjetlosti svoje, sunce će po- 
mrčati o rogjaju svom, i mjesec ne će pu¬ 
stiti svjetlosti svoje... Zato ću zatresti 
nebo, i zemlja će se pokrenuti sa svoga 
mjesta od jarosti Gospoda nad vojskama i 
u dan, kad se raspali gnjev njegov" (Is. 13, 
6 ss.). 

Slično opisuje prorok J o e 1 dogagjaje, koji će biti 
preteče sudnjega dana: ,,I učinit ću čudesa na 
nebu i na zemlji, krv i oganj i pušenje 
dima. Sunce će se pretvoriti u tamu i mje¬ 
sec u krv prije nego dogje veliki i strašni 
dan Gospodnji" (Joel 2, 30 si.). 

Svi ovi znaci dojdućeg razorenja svijeta bit će 
ujedno za grješnike početak kazni Božje. To ističe naj¬ 
jasnije i najsilnije sv. Ivan u Apokalipsi, gdje govori 
o mukama, što čekaju svijet prije sudnjeg dana. Tako 
piše n. p. u 6. poglavlju: ,,I vidjeh, kada jagnje 
otvori šesti pečat, igle, zatrese se zemlja 
vrlo, i sunce posta crno kao vreća od ko- 
strijeti, i mjesec posta kao krv; i zvijezde 
nebeske padoše na zemlju kao što smokva 
odbacuje pupke svoje, kad je veliki vjetar 
zaljulja. I nebo se izmače kao knjiga kad 
se savije, i svaka gora i ostrvo s mjesta 
svojih pokrenuše se. I kraljevi zemaljski, 
i knezovi, i bogataši, i vojvode, i silni, i 
svaki sluga, i svaki slobodnjak, sakriše se 
po pećinama i po kamenjacima gorskim, i 
govoriše gorama i kamenju: padnite na 
nas, i sakrijte nas od lica onoga, koji sjedi 

na prijestolju i od gnjeva jagnjetova. jer 
dogje veliki dan gnjeva njegova, i tko može 
ostati?" (Apok. 6, 12 ss.). 

Tako će grješnici u neopisivu strahu gledati, kako 
se poremećuje sav red u zvjezdanom svijetu i na ze¬ 
mlji, i kako se sve više i više približuje konačna kata¬ 
strofa. „Tražit će smrt, ali ne će je naći, i že- 
ljet će da umru, i smrt će od njih bježati" 
(Apok. 9, 6). 

Vjerne sluge Božje mogle su se megju tim pri¬ 
praviti na ovo vrijeme zadnjih kušnja. Vidjeli su već 
prije ovih strašnih dogagjaja, kako su se ispunila i 
druga proročanstva, koja smjeraju na svršetak vremena. 

2. Navještenje evangjelja svim narodima. 

Ne će doći sudnji dan prije nego budu svi na¬ 
rodi čuli blagovijest o kraljevstvu Božjem i o otku¬ 
pljenju po Kristu. To nam kaže sam Spasitelj ovim rije¬ 
čima: „Ipropovjeditće se ovo evangjeljeo 
kraljevstvu po svemu svijetu za svjedo¬ 
čanstvo svim narodima. I tada će doći 
pošljedak" (Mat. 24, 14). 

Iz tih riječi Isusovih ne slijedi, da će svi narodi 
primiti evangjelje, nego samo da će se svima na¬ 
vijestiti prije svršetka svijeta. Nego po svoj prilici 
i od svih naroda barem će se jedan dio obratiti Crkvi. 
Čini se, da je to i smisao riječi proroka I sa i je, gdje 
veli u zadnjem (66.) poglavlju, da će Bog poslati pro¬ 
povjednike svim narodima, takogjer najudaljenijim, i 
onima, koji nikada nijesu ništa čuli o pravome Bogu. 
Onda nastavlja: „I svu će braću vašu iz svih 
naroda dovesti Gospodu na dar...k svetoj 
gori mojoj u Jerusalem... i izmegjunjih 
ću uzeti svećenike i Levite, veli Gospod" 
(Is. 66, 20 si.). Tim pogledom u daleku budućnost za- 
vršuje Isaija svoje proročanstvo. Ali je tim samo ope¬ 
tovao, što mu je Bog već prije u viziji pokazao, i što 
je izrazio poznatim veličanstvenim riječima, koje Crkva 
čita na blagdan Bogojavljenja u misnoj poslanici i u 
prvome nokturnu: „Ustani, svijetli se, Jerusa- 
leme, jer dogje svjetlost tvoja, i slava Go¬ 
spodnja obasja te. Jer gle, mrak će pokriti 
zemlju i tama narode, a tebe će obasjati 
Gospod i slava njegova pokazat će se nad 
tobom. I narodi će hodati u svjetlosti tvo¬ 
joj i kraljevi u sjaju, koji je tebi svanuo. 
Podigni oči svoje u naokolo i vidi: svi se 
skupljaju i idu k tebi, sinovi će tvoji iz da¬ 
leka doći i kćeri tvoje približit će se sa 
svih strana. Tada ćeš vidjeti, i obradovat 
ćeš se, i srce će ti se udiviti i raširiti, jer 
će se k tebi okrenuti mnoštvo morsko i sila 
naroda doći će k tebi" (Is. 60, 1 si). Ovo se je 

proročanstvo počelo ispunjavati već za vrijeme svetih 
apostola, kad se je velik broj pogana iz raznih naroda 
obratio kršćanstvu. Ali u potpunom smislu obistinit će 
se onda, kad bude „punina naroda unišla u Crkvu", 
t. j. kad bude evangjelje naviješteno svim narodima, te 
ga budu primili svi, koji su dobre volje. A to će se 
dogoditi na svršetku vremena, to će biti „zadnji čin 
djela mesijanskih", 1 ) kako je to jasno iz samih riječi 
Isusovih, što smo ih prije naveli. 

3. Velika apostazija. 

Kod zadnjega suda Božjega sav će rod ljudski 
biti jasno i potpuno razdijeljen na dva velika tabora: 
s desne vječnoga suca bit će prijatelji Božji, s lijeve 
pak strane neprijatelji Božji. Dok traje ovaj život na 
zemlji, nije taj razdvoj tako jasan i potpun, ne samo 
što se nama ne očituje, nego što su mnogi još neod¬ 
lučni i kolebaju izmegju dobra i zla. Ali prema koncu 
svijeta sve će se više i više lučiti i razilaziti duhovi, te 
se pripravljati onaj jasni konačni razdvoj roda ljudskoga, 
koji će biti na sudnji dan. 

Zato će se s jedne strane mnogi obratiti, koji prije 
nijesu nikada ni čuli za evangjelje, ili koji ga nij-su 
potpuno poznali, te zato bona fide lutali megju krivo¬ 
vjercima. S druge pak strane mnogi će otpasti od Krista 
i od Boga, koji su kao članovi katoličke Crkve dobro 
znali .potpunu vjersku istinu. 

Ovaj veliki otpad bit će jedan od znakova, da se 
je približio sudnji dan. Tako piše sv. Pavao Solu- 
n j a n i m a, koji su mislili, da je već drugi dolazak 
Isusov i sudnji dan pred vratima, pa zato nijesu više 
htjeli raditi: „Molimo vas, braćo, za dolazak 
Gospodina našega Isusa Krista i za našsa- 
stanak u njemu, da se ne date lako pokre¬ 
nuti od uma, niti da se plaši t'e, ni d u ho rir 
ni riječju, ni poslanicom, kao da je od nas 
poslana, da je već nastao dan Gospodnji. 
Da vas nitko ne prevari nikakvim nači¬ 
nom; jer ne će doći, dok ne dogje najprije 
otpad, i ne pokaže se čovjek grijeha, sin 
bezakonja" (2. Sol. 2, 1 si.). 

Neki sa Efremom Sircem drže, da će većina kr¬ 
šćana prije sudnjega dana otpasti od vjere, tako te će 
ostati u Crkvi samo malen ostatak. Drugi opet misle, 
da će tek manji dio sinova Crkve podleći strašnim 
kušnjama zadnjih vremena. Nekoliko novijih egzegeta 
razumijeva riječi Pavlove u tom smislu, da će se države 
kao takove raskrstiti sa Crkvom te biti ateistične, dok 
će podanici biti velikim dijelom još odani vjeri. Sva¬ 
kako će morati biti apostazija velika, inače ne bi je 

‘) Isp- Knabenbauer D. I. „Commentarius in Isaiam 
prophetam" (Parisiis 1887.) str. 421. 

apostol naveo kao jasan znak, da se je približio konac 
svijeta. 

To se da zaključiti i iz riječi Isusovih: „Sin 
čovječji kada dogje, misliš li, da će naći 
vjeru na zemlji?" (Luk. 18, 8.) I na drugome mjestu 
veli Spasitelj: „Izići će mnogi lažni proroci i 
prevarit će' mnoge. I jer će se bezakonje 
umnožiti, ohladnjet će ljubav mnogih" 
(Mat. 24, 11 si.). I malo zatim dodaje: ,,A kao što 
u dane Nojeve, tako će biti i dolazak Sina 
čovječjega. Jer kao što u dane pred poto¬ 
pom j e g j a h u i pijahu, iženjahu se i uda¬ 
vahu se do onoga dana, kad Noje ugjeu 
1 a g ju, i ne spoznaše, dok ne dogje potopi 
odnese sve, tako će biti i dolazak Sina čo¬ 
vječjega" (Mat. 24, 37 si.). 

Bit će dakle prilike pred sudnjim danom slične 
prilikama pred općim potopom: većina će ljudi bez po¬ 
kore ići u susret velikoj katastrofi. Mora dakle ili onaj 
otpad od kršćanstva, o kojem govori sv. Pavao, biti 
vrlo općenit, ili će i oni kršćani, koji ne budu formalno 
otpali od vjere, voditi raspušten život. 

Ovo potonje jest vjerojatnije, kada prispodobimo 
ove riječi Isusove s jednim mjestom iz druge poslanice 
sv. Pavla Timoteju. Tamo piše: „Znaj, da će u 
posljednje dane nastati pogibeljna vre¬ 
mena. Jer će ljudi biti sebični, pohlepni, 


oholi, ponositi, hulnici, nepokorni rodite¬ 
ljima, nezahvalni, nepravedni, z 1 o č i nc i, bez 
ljubavi, nepomirljivi, o p a d a č i, bludnici, 
okrutni, bez dobrohotnosti, izdajnici, drzo¬ 
viti, bahati, koji više mare za slasti nego 
za Boga, koji imaju obličje pobožnosti, a 
krjeposti su se njezine odrekli" (2. Tim. 3, 
1 si.). 

Iz ovih zadnjih riječi slijedi, da će osim javnih 
otpadnika biti još i licemjeraca, koji će se do zadnjega 
časa graditi vjernim kršćanima. I to nije teško pojmiti, 
kad pomislimo, da će uslijed propovijedi Ilije i Henoha 
mnogo ljudi zahvatiti silno oduševljenje za vjeru i za 
kršćansku svetost. Ovo raspoloženje kod nekih usred 
svih bura ustrajat će postojano sve do konca; drugi 
će se pak u srcu dati zavesti od onih „krivih proroka", 
o kojima govori Spasitelj, te samo na oko ostati vjerni 
Crkvi i kršćanstvu. 

Dakle s jedne strane velik otpad od Crkve, pa i 
megju katolicima raskošan život u grijesima i opači¬ 
nama; s druge strane izabrana četa vjernih sluga Božjih, 
koji će u groznim borbama sa neprijateljima Kristovim 
samo još više napredovati u svakoj krjeposti. To je 
slika roda ljudskoga uoči sudnjega dana, kako nam je 
prikazuje sv. Pismo. 

(Nastavit će se.) 


„Kruh naš svakidanji daj nam danas!“ 

Egzegetska, liturgična i patristička studija. — Piše Ivan Petar Bok D. 1. 

(Dalje.) 


U drugom govoru (57. sermo ’) ad Competentes 
de oratione dominica) sv. Augustin jednako od pri¬ 
like ističe trostruko značenje „kruha svakidanjega". 
„Daj vječno, daj vremenito! Obećao si kraljevstvo, ne¬ 
moj kratiti potpore. Dat ćeš kod sebe vječnu diku, daj 
na zemlji vremenitu hranu. 2 ) Zato svaki dan, zato 
danas, t. j. za ovoga vremena. Kada progje taj život, 

») Na ovaj se govor Augustinov izrijekom pozivlje de¬ 
kret rimski od 20. prosinca 1905., gdje dokazuje, kako „svaki¬ 
dašnjoj sv. pričesti glavno nije to, da se iskazuje Gospodinu 
čast i poštovanje, ili da bi ona bila kao plaća ili nagrada za 
krjeposti onih, koji je primaju." 

2 ) Gihr (1. c. pg. 36. i 39.) čudnovatim načinom pozivlje 
se na ovaj okrnjeni tekst i još na gore spomenuto, iskrivljeno 
svjedočanstvo Augustinovo za potvrdu svoje teze, da se* 4. 
prošnja u pravom smislu proteže samo na potrebe tjelesne. A 
da „se od vremena sv. Otaca ova prošnja takogjer češće 
pobožnom akomodacijom odnosi na vrhunaravni kruh 
(panis supersubstantialis) Euharistije i milosti u opće,“ to istom 
spominje pri koncu (str. 39.) pozvav se na treći tekst Augusti¬ 
nov (ep. 130. n. 21. ad Probam Migne 33. 502.) što ga opet 
netačno ovako prevodi: ,,Wenn wir sprechen: Gib uus heute 
unser tagliches Brot, so wird unter,heute’ die Zeit verstanden, in 


zar ćemo iskati kruh svakidanji? Tada bo se ne će 
govoriti svaki dan, nego danas. Sada se govori svaki 
dan, kada prolazi dan te dolazi drugi dan. . . 
Doista dvostrukim načinom treba ra¬ 
zumjeti (intelligenda est ista pet i ti o) onu 
prošnju o kruhu sva kida njem: bilo za 
potrebu tjelesnoga života, bilo takogjer 

welcher wir um das zureichende Auskommen bitten, welches 
wir mit dem Namen Brot bezeichnen, da Brot der vorziiglichste 
Teil desselben ist. Oder wir konnen darunter auch das 
Sakrament der Glaubigen verstehen, welches in dieser Welt 
uns notwendig ist, aber nicht um zeitliche, sondern um einige 
Gliickseligkeit zu erlangen" U istinu tekst glasi: „Cum dici- 
mus: Panem n. q. d. n. h., per id quod dicitur hodie significatur 
hoc tempore, ubi vel illam sufficientiam petimus a parte quae 
excellit, id est nomine panis totam significantes; vel Sacra- 
mentum fidelium, quod in hoc tempore necessarium est, non 
tamen ad huius temporis, sed ad illam aeternam felicitatem 
assequendam.“ 

N. B. Osim toga: Sv. Augustin nigdje ne tumači 4. 
prošnju isključivo o tvarnom kruhu; nigdje se ne oslanja 
na krivi prijevod supersubstantialis, nego vazda govori: quo- 
tidianus. 

za potrebu duhovne hrane. Potreba je tje¬ 
lesnog jela radi uzdržavanja svakidanjega, bez ko¬ 
jega ne možemo živjeti. Na uzdržavanje spada i odi¬ 
jelo, nu po jednom dijelu razumijeva se cjelina. Kada 
molimo kruh, tu primamo sve. — I duhovnu 
hranu poznaju vjernici, koju ćete i vi 
spoznati, kad je primite s oltara Božjega 
Ito će biti kruh svakidanji, potrebit za 
ovaj život. Ta zar ćemo primiti Euharistiju, kada 
dogjemo do samoga Krista, i kada s njime počnemo 
kraljevati na vijeke? Dakle Euharistija je kruh 
naš svakidanji. Nu tako ga primajmo, da se ne 
okrijepimo samo tijelom, nego i dušom. Krjepost bo, 
koja se ondje očituje, jest jedinstvo, da spravljeni u 
tijelo njegovo i postavši udovima njegovim budemo 
što primamo. Tada će zaista biti kruh naš svakidanji. 
— I ono, što vam predlažem, kruh je svakidanji; i što 
slušate svaki dan u crkvi, čitanja, kruh je svakidanji; 
i što slušate i govorite, pjesme, kruh je svakidanji. Ovo 
bo je potrebno putovanju našemu ...“ 

Isto trostruko značenje kruha svakidanjega razlaže 
Augustin i u dva slijedeća govora svoja o Očenašu 
(58., 59.), kako sam dijelom gore već spomenuo; oso¬ 
bito u 59. govoru dokazuje svetac malo opširnije, da 
može i tvarni kruh pravom razumjeti pod kruhom na¬ 
šim svakidanjim. U 60. govoru Augustin jednako od 
prilike opravdava materijalni i sakramentalni smisao, 
te samo isključuje rajsko blaženstvo iz prave egzegeze 
ovoga mjesta. Na druga dva teksta Augustinova osvr¬ 
nut ću se kasnije. 

* 

Izmegju drugih Otaca i starijih egzegeta, koji su 
četvrtu molbu Očenaša shvatili u materijalnom i u du¬ 
hovnom smislu, treba nam spomenuti još sv. C h r o- 
m a c i j a (f 407.), biskupa akvilejskoga, donekle i sv. 
Jeronima i sv. Ćirila Aleksandrijskoga, a 
kasnije uz mnoge druge, što ih spominje Migne u 
svom Indeksu o Očenašu, sv. Bedu i Rabana 
M a u r a. 

Chromacije jednako tumači kruh svakidanji 
o tvarnom i u euharističnom kruhu (M. 20. 360). 

Sv. Jeronim više naginje euharističnom smislu, 
valjda i zato, što je sumnjao, da li eraoucto; znači 
,vrhunaravni’ ili ,svakidanji’. U dijalogu protiv Pelagi- 
janaca (1. III. cp. 15. M. 23. 613.) pozivlje se na četvrtu 
prošnju Očenaša, da dokaže, kako se i sami apostoli 
mole, da budu dostojni primanja tijela Kristova, dok 
Pelagijanci sebi svojataju svetost i pravednost i vječno 
blaženstvo kao nešto, što im se duguje. I u komentaru 
svome k evangjelju sv. Mateja (1. I. c. 6. M. 26. 44.) 
Jeronim shvaća istu molbu o kruhu euharističnom, a 
smisao o tjelesnom kruhu pripisuju „drugima", 
ovdje bez prigovora. No u komentaru in epist. ad Tit. 


3, 12 (M. 26. 588.) posve niječe Jeronim, da se ovdje 
govori o materijalnom kruhu, te tumači tekst isključivo 
o euharističnom kruhu. Tako i u kom. in Ezech. 18,6: 
,,Ut quem postea semper accepturi sumus, in praesenti 
saeculo quotidie mereamur accipere.“ (V. Knabenbauer 
in Matth. 6.) 

Beda Venerabilis pak u kratko ponavlja (in 
Matth. ev. expos. 1. 1. M. 92. 32.) tumačenje sv. Au- 
gustina: „Kruh svakidanji ili se govorio o svim potre¬ 
bama ovoga života, ili o sakramentu tijela Kristova, 
što ga primamo svaki dan, pa da ne nametnu pitanja 
neki, koji se ne pričešćuju svaki dan tijelom Kristovim: 
preostaje, da kruh svakidanji razumijemo o Božjim za¬ 
povijedima, što ih treba svaki dan razmatrati i vršiti." 

Raba n us Maurus (f 858.) : ) navodi jedno 
mjesto iz spisa sv. Isidora Seviljskoga, gdje ovaj na- 
učitelj crkveni tumači četvrtu prošnju Očenaša o svaki- 
danjoj sv. pričesti, drugdje pak 2 ) spominje jelo du¬ 
hovno riječi Božje kao „vjerojatniji" smisao ovoga 
teksta, oslanjajući se poput Bede na riječi sv. Augu- 
stina i na razlog obadvojice: ,,ut illi non moveant quae- 
stionem, qui plurimi in orientalibus partibus non quo- 
tidie coenae Dominicae communicant, cum iste panis 
(corpus Christi) quotidianus dictus est.. ,“ 3 ) N a koncu 
se ipak povraća sakramentalnom shva¬ 
ćanju, gdje veli: ,,Quod autem panern supersubstan- 
tialem in aliis exemplaribus legimus, vel peculiarem, 
vel praecipuum illum panem similiter significat, qui dicit: 
Ego sum panis, qui de coelo descendi, qui videlicet 
est super omnes substantias et universas superat cre- 
aturas." 

Očima i egzegetima, koji na istoku brane ili 
barem odobravaju materijalni i duhovni smisao četvrte 
prošnje Očenaša, možemo punim pravom pribrojiti i 
sv. Ćirila Aleksandrijskoga, sv. Maksima Konfesora, 
sv. Ivana Damašćanina i Teofilakta pa donekle i Euti- 
mija; a nije posve korektno, što P. Knabenbauer ovu 
zadnju dvojicu tako citira, kao da zagovaraju njegovu 
tezu o isključivo materijalnom smislu (Comm. in Matth. 
6, 11 pag. 262.). 

Sv. Ćiril Aleks. (in Luc. 11, 3 M. 72. 693.) 
spominje najprije mnijenje onih, koji isključivo razlažu 
tekst o duhovnom kruhu, „koji je sašao s neba i daje 
život svijetu." „Ja pak, veli nadalje, priznajem do¬ 
duše, da se svetima najviše pristoji nasto¬ 
jati oko duhovnih darova; ipak pravom mi¬ 
slim, makar i obični kruh prosili, i makar 

! ) De clericorum institut. 1. 1. cp. 31. M. 107. 321. 

2 ) In Matth. 1. 11. M. 107. 819) 

3 ) Ovaj razlog trojice Otaca potvrgjuje uvodnu misao 
našu, kako je egzegeza „kruha našega svakidanjega" faktično 
ovisna bila o istodobnoj praksi češćeg pristupanja k stolu 
Gospodnjemu u pojedinim krajevima. U ostalom sami ovi Oci 
pokazuju, kako su malo držali do ovoga razloga istočne prakse- 

im Spasitelj naložio, da.to čine, ne će tim 

izvrgnuti molitve sramoti.“ Ne protivi se dakle 
Ciril shvaćanju euharističnoga kruha, nego na koncu 
samo odbija treće mnijenje onih, što cijene, da se ovdje 
radi o kruhu budućem u vječnom životu, jer da to ne 
dopuštaju slijedeće riječi: „Daj nam danas." U drugom 
spisu Glaphyra in Exod. 1. II. (de manna n. 1. M. 69. 
452.) tumači doduše per transennam istu četvrtu prošnju 
o tvarnom kruhu ili tačnije ob onom, „što je nužno za 
život", nu već nekoliko redaka dalje spominje opet 
glavni predmet svojega tumačenja, manu, i riječi psal- 
mista: ,Panem de coelo dedit eis, panem angelorum 
manducavit homo’, gdje ističe svemogućnost Božju, 
„koja nam može i sada dati i prirediti stol u pustinji ..." 

Po tom započinje drugi odsjek (2.); „Do sada 
smo govorili o sjetilima. Sad već treba istraživati 
smisao duhovnog razmatranja,..te onda krasno 
razlaže manu megju inim kao tip presvete Euharistije, 
i ovako završuje: „Iudaei contemnentes spirituale manna 
atque avertentes se a rebus coelestibus per Christum 
oblatis, addicti vero potius terennis et intemperanter te- 
tris voluptatibus affixi insigni dade perierunt .. .“ 

Sv. Maksim Konfesor u svojoj lijepoj Eks¬ 
poziciji (in Orationem Dom. M. 90, 895—9.) voli is¬ 
ključivo duhovni i euharistični smisao četvrte prošnje; 
a na koncu samo hipotetično dodaje: „Ako se pak 
zapovijeda, da molimo takogjer za svakidanji kruh, 
kojim se uzdržava i čuva sadanji život naš, ne preko¬ 
račimo granice molitve...!" Drugdje (M. 91. 695) u 
mistagogiji svojoj tumači misne molitve i zove Očenaš 
symbolum adoptionis. 

Sv. Ivan Damašćanin (De fide orth. 1. IV. 
c. 13., Migne 94. 1151.) nadovezuje na tumačenje Ćirila 
Jerusalemskoga i razlaže kruh emobaiov, ako ne isklju¬ 
čivo, a to poglavito i posve jasno o presv. Euharistiji. 

Teofilakt (Enarr. in ev. Matth. cp. VI. M. 123. 
206.) jednako brani materijalni i euharistični smisao 
četvrte prošnje Očenaša kao pravi predmet naše molbe. 
Veli bo: „Substantialem : ) (panem, emouatov) dicit, qui 
substantiae et constitutioni nostrae sufficit, tollit autem 
curam de crastino. Quin et corpus Christi panis est 
(substantialis) žictoćatog: cuius esse participes citra con- 
demnationem precamur." 

I kod Eutimija dva kodeksa (A i B) dodaju 
materijalnom tumačenju četvrte prošnje Očenaša duhovni 
smisao o riječi Božjoj. 2 ) 

7. U svemu našao sam kod sv. Otaca i starih 
egzegeta samo tri tumača, koji ističu samo mate- 


’) Latinski prijevod kod Migne-aima doduše »supersub- 
stantialis«; nu sam Teofilakt tumači „eraoćacov tov eto ttj 
ouota y.xi GuaTaaEt rjpfiiv aupxr].“ 

2 ) Migne P. G. 129, 237, 


rijalni smisao ove molbe. Jesu to tri grčka Oca: Bazi- 
lije Veliki, Grgur Nisenski i Ivan Zlatoust. Valja pri¬ 
znati, velikog su ugleda ovi Oci, ali gdje svi drugi, koji 
u opće govore o tom tekstu, zagovaraju ili isključivo 
ili poglavito ili barem jednako duhovni smisao, osobito 
o sv. Euharistiji, rimski dekret „Sacra Tridentina" mo¬ 
gao je zaista govoriti o „gotovo jednoglasnom tuma¬ 
čenju" njihovu u prilog svakidašnjem euharističnom 
kruhu, osobito ako uzmemo k tomu u obzir shvaćanje 
raznih liturgija i raznih papa i sabora kao što i rim¬ 
skoga katehizma. 

Nadalje od ove trojice grčkih Otaca jedini sv. 
Grgur Nisenski (De oratione Dom. cap. 4. M. 44. 
1167 —1178.), čini se, prema koncu pozitivno isključuje 
shvaćanje o duševnim dobrima u ovoj prošnji. Veli bo: 
„Panem autem cum dicit, omnia, quae corpori neces- 
saria sunt, comprehendit. Si haec petimus (sav xa0ra 
dtTW[.iev) perspicuum menti orantis erit, quod circa rem 
quotidianam occupatio est; sin autem. aliquod animae 
bonurn (opet: eav Se ti t&v Tfjs a^aS-Gv 1 ), per¬ 

spicuum erit), quod petitio pertinet ad rem perpe- 
tuam et infinitam, quo potissimum spectare precantes 
iubet, quasi una cum maiore (bono) prima quoque ne- 
cessitas bene ordinetur (4)g t 63 pet^ovt xal r/jg Tcpwt?)g 
CTuy"/taTop{)'oup,£V7jg -/pstag. kao da se ujedno sa većim 
t j. dobrom duševnim i prva potreba, naime tjelesna, 
dobro uregjuje). Petite, inquit, regnutn coelorum et iu- 
stitiam, et haec omnia adiicientur vobis ...“ Kod ovoga 
tačnijeg prijevoda nije nakana naša, da posumnjamo, 
je li sv. Grgur Nisenski doista samo u materijalnom 
smislu shvatio ovu prošnju. Nedvojbeno je to iz dugog 
razlaganja njegova. Nego baš zadnje riječi njegove 
ovlašćuju nas, da salva auctoritate tanti magistri do¬ 
damo materijalnom smislu toga teksta i duhovni, držeći 
se baš razloga njegova, kojim opravdava materijalni 
smisao. I mi bo moleći danas za kruh naš svakidanji, 
ne samo u materijalnom, nego i u duhovnom smislu, 
molimo svaki dan na novo za dobra vječna 
i beskrajna, te tako i bolje slijedimo naputak dragoga 
Spasitelja i samog sv. Grgura Nisenskoga o poglavitoj 
težnji za kraljevstvom nebeskim. 

Sv. Hrizostom jasno i dosta kratko tumači 
istu prošnju o svakidanjem kruhu zemaljskom u 19. 
homiliji svojoj in Matthaeum (M. 57. 280.), ali nigdje 
ne isključuje duhovnoga smisla. Dapače, ako pogledamo, 
kako tumači uvod u molitvu Gospodnju u čisto du¬ 
hovnom i vrhunaravnom smislu, očekivali bismo, da 
ne će Hrizostom ni četvrte prošnje Očenaša stegnuti 
samo na molbu za tvarni kruh. I doista Kornelije a 
Lapide (Comment. in Matth. cp. 6. tom. 15. pg. 192. 

*) Grčka hipotetična rečenica jest u svemu jednako realna 
kao i prije. Latinski je prijevod ovdje netačan. 

pa i Allioli navode sv. Ivana Zlatousta kao zagovornika 
jednog i drugog smisla.*) 

Treći zagovornik materijalnoga smisla, sv. Bazilije 
Veliki, još kraće raspravlja ob ovom tekstu u odgovoru 
na 252. pitanje (inter Regulas brevius tractatas, M. 31. 
1251.). 

Ni on tu nigdje ne veli, da je to jedini smisao 
ovoga teksta, nego direktno raspravlja o tom, kako tko 
(ili bolje: koji monah) može radom svojim zaslužiti 
kruh svakidanji pa ipak moliti Boga za isti kruh sva- 

‘) Duhovnog ili sakramentalnog smisla nijesam ovdje 
našao kod Hrizostoma, valjda radi nestašice zgodnog indeksa. 


kidanji ili „za onaj kruh, što koristi supstanciji našoj 
za život svakidanji": kada naime sebi ne prisvaja 
ploda svojega rada, nego očekuje jelo od onoga, ko¬ 
jemu je povjerena briga, da razdijeli megju pojedince 
prema potrebi njihovoj. Vidi se dakle, nije ovdje na¬ 
kana sv. Bazilija, da pokaže, što sve znači četvrta molba 
Očenaša, nego samo, da dadne praktičnu uputu mo¬ 
nasima, kako će ljubav k siromaštvu i molitvu svaki- 
danju spojiti s radom svakidanjim. 

Drugih starocrkvenih auktoriteta za isključivo ma¬ 
terijalni smisao nijesam do sada mogao otkriti. 

(Svršit će se.) 


TVRDKO. 

PRESVIJETLOM GOSPODINU I MILOM PRIJATELJU BISKUPU DRU IVANU ŠARIĆU PRIKAZAO Dr. FRAN BINIČKI 

PRIGODOM POSVETE ZA BISKUPA 28. SVIBNJA 1908. 


Kralju Tvrdko kitno vieće kupi. 
Poslanik mu hitar danas hrupi 
Iz Budima od Šišmana kralja, 

Noseći mu glase znamenite. 

S og kralj zove svoje vitezove, 

Nek u vieće hrlo mu pohite. 

Nek okupu već su svi junaci 
I kralj Tvrdko na priestolju svome. 
Eto već i kraljskog poslanika, 

Bahato se prema Tvrdku žuri, 

Sa visine gleda svitu kraljsku, 

Ter prkosnim progovara glasom: 

— Prosti, svietli Tvrdko Bošnjanine, 
Svi prostite, što vas časak trudim. 
Preko volje ostavih vam Budim, 
Gdjeno sije sunce Ungarije, 

Sto s vedraca zlatne zrake baca, 
Umiljato svakom sjaje, grije, 

A1 i žeže, što za život nije. 

Svietli Šišman, sunce Ungarije, 
Pozdravlja te, Tvrdko Bošnjanine, 

I stare te podsjeća istine: 
Nezahvalnost rana je velika, 

Štono ruži dušu neviđice 
Ko rak-rana najdivnije lice; 

A što j’ veća čast nezahvalnika, 

To mu žešća rana dušu toči . . . 

Vladko Hranić žacnut hitro skoči: 

— Gospodine kraljski poslaniče, 

U sitniž nam razbij madžarije, 

Jer ih niko nije brojit viko 1 

A1 poslanik glednu ga prezirno, 

Pak će Tvrdku polagano, mirno: 

— Sjećaš li se, Tvrdko Bošnjanine, 
Kad Vuk brat se proti tebi diže, 

S njim ponosni drugi velikaši? 

Tebe mlada snadje sudba vajna, 

Jer ostade bez priestolja sjajna 
I prosjačeć dodje do Budima. 

A Ludovik, kralj sve Ungarije, 


3. Poslanik. 

Ponosite dade ti Madžare, 

Da te natrag u domaju prate, 
Priestolje ti, bansko žezlo vrate. 

Kad Madžari, bojovnici stari, 

Iz praha te digoše na banstvo, 

Ti okalja svoje dostojanstvo. 

Digoše se miši nezahvalni, 

Sročiše se urotnici jalni, 

Da Mariji, krasnoj kraljskoj kćeri, 
Sjajnu krunu s mlade glave strune, 
Dračanina Karla njome krune. 

Ali Karla težak udes skobi, 

Nemila ga smrt nenadno sdrobi, 

Za nevjeru dolično mu plati, 
Zakonitoj glavi krunu vrati. 

Nu smrt Karla, kralja nametnika, 
Ne osviesti biesnih buntovnika, 

Što sve žešće divlji oganj pire, 

Ter sve dalje biesnu mržnju šire. 
Na Šišmana, zakonitog kralja 
Svih ungarskih podložnih zemalja. 
Sjećaš Ii se, Tvrdko Bošnjanine, 

Ko najviše Karlu pomagaše, 

Ko uckaše svoje velikaše 
Proti svetoj Stjepanovoj kruni? 

Ko je sada poduporanj buni? 
Tvrdko buni svoje velikaše, 
Podupire one mutikaše, 

"Što se dižu, da Šišmana smlave. 

1 Tvrdko se nezahvalan buni 
Proti' svetoj Stjepanovoj kruni. 
Tvrdko . . . hoće poslanik, al zape, 
Jer Hrvoje skoči kano mamen, 

Iz oka mu sieva žarki plamen, 

Skoči, kriknu kano ranjen lave: 

— Što tu krieštiš, žabo naduvena? 
Mi imamo kralja samo jednog, 
Našeg Tvrdka Bošnjanina vriednog! 
Grmnu junak, vojvode zagrme, 
Strvni pogled k poslaniku strme; 


A Madžaru sve se kosa diže, 

Dok mu srce pada sve to niže. 

Kralj se diže, a žamor se sleže, 

A kralj mirno, al i oštro reže: 

— S mirom, moja braćo i vitezi! 
Poslaniku stojim na bilježi, 

Ne plašim se ni madžarskog mača, 
A kamo li jezika vikača, 

Koj je siso jošter mlieko bielo, 

Kad je Tvrdko vitlo koplje bojno 
1 junakom spremao opielo. 
Gospodine kraljski poslaniče, 

Ja ti ne ću sborit bablje priče, 

Što istinu težkim plaštem skriva, 
Već što kažem, istina je živa. 

Mladić sjedoh na priestolje bansko, 
Na kome mi sjedjahu i djedi, 

Vodeći rod naš k sreći i pobjedi. 

Po debeloj ni po tankoj krvi 
Na priestolju tome ne bjeh prvi, 

Jer Šubići i Kotromanići 
Bjehu bani, Bosni nam braniči. 

Al kad stric mi Stjepan dade žezlo, 
Da od Bosne drage gonim sve zlo, 
Susjed kivan uze tajno snovat, 

Po Bosni mi na sve strane rovat, 
Da oslabi Bosnu, mene sdrobi — 

1 brata mi Vuka lukav dobi, 
Nestalnika proti meni dražeć. 

Utekoh se kralju Ludoviku, 

Ne prosjačeć, nego pravdu tražeć: 

Ta Ludovik bješe kralj Hrvata, 

A Bosna je samo alem dragi 
U hrvatskoj drevnoj kruni kraljskoj. 
Utekoh se hrvatskome kralju, 

Koj mi dade dobre pomoćnike, 
Pouzdane hrvatske vojnike, 

S njimi svladah svoje odmetnike. 
Uzrujane duhove umirili, 

Bosni svojoj granice razširih, 



246 


Br. 14. — Vrhbosna. — 1908. 


Sve zauzeh liepe pokrajine, 

Sto hrvatske bjehu od starine 
Do Bojane i sve oko Drine. 

Tad se vjenčah viencem sugubijem, 
Što ga i sad oko čela vijem; 

A1 priznavati Ludovika kralja 
Gospodara hrvatskih zemalja. 

A kad zadnja Ludoviku sinu, 
Poklonih se Karlu Dračaninu, 
Pomogoh mu protivnike smlavit, 
Nadajuć se: Hrvatska će naša 
S njime danak uzkrsnuća slavit. 

A1 madžarski krvnik Karla smrvi, 

A sada se bahat Madžar strvi, 
Hrvatsku bi rado nam poplavit 
I veliku miso našu smlavit, 
Pobornike slobode i prava 
Kleta zloba izdajnici zove. 

Odmetnici krune Stjepanove. 

Sbori Tvrdko odrješito, mirno, 
Poslaniku povraća se duša, 

U njoj mu se jed i prezir gruša, 

Pa kad Tvrdko svoju zadnju svrši, 
Opet Madžar bahato zakrši: 

— Gospodine Tvrdko Bošnjanine, 

U ime svietle Stjepanove krune 

I Šišmana, kralja Ungarije, 

Nalažem ti, da se kaniš bune, 

Da ne štitiš ljutih odmetnika, 

Da Hrvoja, vojvodu surova, 

Lišiš časti i djedovskog krova, 

Jer najviše na sve strane muti . . . 

— Dosta, dosta, kraljski poslaniče 1 


Kliknu Tvrdko, a Hrvoje škrinu: 

— Neka mladac Šišman dodje amo, 
Da se malko ljudski ogledamo, 

Da vidimo, hoće ii pred zrakom 
Vaše svete Stjepanove krune 
Hrvatska se kruna zavit mrakom 1... 

U to Madžar kraljsko pismo sune, 
Kralju Tvrđku, Hrvoji ga nudi, 

A1 junaci na nj i ne gledaju. 

A poslanik, ne pazeć na graju, 

Što vitezi Tvrdkovi ju dižu, 

Kraljsko pismo otvori i štije: 

— Šišman prvi, kralj sve Ungarije 
Svietlom banu Tvrdku Bošnjaninu... 

— Kralju Bosne 1 — gromki glas se vinu. 
Madžar samo okom sve ošinu, 

Pak će: — Jer se iznevjeri kruni, 
Svi'etloj kruni moga veličanstva, 
Lišavam te bosanskoga banstva, 

Na glavu ti udaram ucjenu 
Sto dukata od suhoga zlata . . . 

Zavariše biesni velikaši, 

Hrvoje se kraljskog pisma maši, 

Na komade sitne ga razdere; 

Gromko kliknu ko ris ljuto zviere: 

— Svietli kralju, dok te prije vriedja 
Ta brbljava žaba kreketuša, 

Varila mi od jeda sva duša; 

A1 mi sad je strpljivosti medja. 

Nemoj branit, Tvrdko gospodine, 

Da taj jezik pogani izčupam, 

Što u tvoje dirnu veličanstvo . . . 

1 ne čeka ponosni Hrvoje, 


Već Madžara nemilo udara, 

A on kleče niče, ruke sklopi, 

A suza mu vrela lice topi. 

S prezirom ga poglednu Hrvoje, 
Zlosrdice pijunu mu u lice, 

Ter kroz mrke uze mrsit brke: 

— Hajde, hajde, jadna napržice, 
Pripoviedaj kralju Ungarije, 

Da hrvatska kruna jošter sije, 

Na njenom se žaru Bosna grije. 

Kaži samo kruni Ungarije, 

Kako svoje izvrši poslanstvo, 

Ote Tvrdku i krunu i banstvo. 

A kralj Tvrdko ponosnim će glasom: 

— Gospodine kraljski poslaniče, 
Pozdravi mi Šišmana mladića, 

Nek se sjeti starinske istine, 

Ko se laća mača razbijača, 

Da od mača ubojna i gine. 

Pozdravi mi Šišmana rodjaka, 

Nek se prodje buke i hvastanja, 

Nek se kani ludog naprezanja, 

Jer se Tvrdko nikomu ne klanja. 

Od ubistva Karla Dračanina 
Hrvatska je udovica biedna. 

Nadje li nam vojna dobra vriedna, 

1 Bosna će sjetit ga se s darom, 
Vrhovnim će priznat ga vladarom, 
Braneć krunu Zvonimira kralja 
I jedinstvo hrvatskih zemalja 
Od svačijih nezasitnih ralja. 

(Nastavit će se.) 


Prve pojave biskupije kršćanske u Bosni. 

Piše Ivan Jablanović. 


Nije mi namjera ovim recima pisati kakovu kraću 
ili dulju staru crkvenu povijest bosansku. Ne znam, ima 
li u našem narodu i jednog literata, koji bi mirne duše 
mogao ustvrditi, da se ćuti spremnim za takav težak i 
uporan rad. To manje mogu ustvrditi ja, koji tek od 
nedavno življe prionuli uz našu svjetsku i crkvenu 
prošlost. Trebat će i nama, kako je trebalo i inim ev¬ 
ropskim narodima, najprije monografijama, kraćim ili 
duljim raspravama, osvijetliti po koju perijodu naše 
crkvene povijesti, prikazati pojedina markantnija lica u 
njoj, ocrtati značajnije dogagjaje, dobro lučeći istinu od 
neistine, sigurno od nesigurnog, onda svu zdravu, isti¬ 
nitu gragju stopiti u jedinstveno, sustavno djelo. Ne 
služi nam dašto ni malo na čast, što još ni u XX. sto¬ 
ljeću, 1300 godina iza kako primismo svjetlo sv. krsta, 
nemamo svoje temeljito, kritično izragjene svete po¬ 
vijesti, kakvu već imaju narodi od nas manje kulturni, 
koji na stoljeća iza nas bjehu uvedeni u krilo kršćan- 
sko-katoličke Crkve. Eto posla našim istoričarima, za 
koji će im sigurno narod zahvalan ostati. Samo jedan 


kamečak prinijet ću i ja toj zgradi, koja, makar još 
valjda nigdje ni zasnovana ni tlorisana ni nacrtana, u 
budućnosti skorijoj ili daljoj mora svjetlo ugledati. 

Tamni su tragovi prve pojave kršćanstva u Bosni 
i zastrti gustom koprenom. Povjesničaru je gledati u 
ono nekoliko tračaka, što mu dolaze iz davnih vremena, 
pa njihovim ma i blijedim i nesigurnim svjetlom kročiti 
na neobragjeno trnovito polje bosanske istorije, koje 
svejednako, ali i bez uspjeha čeka neumornih vrlo mu 
potrebitih radnika. I politička i kulturna, a osobito cr¬ 
kvena povijest bosanska, sasvim tamna i nejasna, trpi 
mnogo na oskudici vrela i podataka; a što bi vrela i 
dozvoljavala, neka su nam zatvorena i u daljini nepri- 
stupna, neka ogragjena zidom našega megjusbtmog ne- 
pouzdanja; lijenošću, lakoumnošću, našom nekritičnošću 
ta vrela ne prokrčiše sebi još ni do danas puta, kojim 
bi u sve slojeve naroda potekla čista, zdrava, istinita 
voda nauke poznavanja naše drevne a i kasnije pro¬ 
šlosti. 

Unese se u Bosnu kršćanstvo u ono ili u malo 

kasnije doba, kad su se polagali temelji velike kršćan¬ 
ske općine po svijetu, u doba ako ne apostolsko, a ono 
u doba apostolskih učenika. Na pitanje, otkle unigje 
svjetlo vjere u naše zemlje, odgovara nam povijest ne¬ 
sumnjivo i jasno, da je unišlo k nam iz susjedne Dal¬ 
macije i Panonije. Dapače, ako ćemo strogo znanstveno 
misliti i govoriti, reći bismo morali, da u Dalmaciju, 
koja je u svom istorijskom znamenovanju sve'do do¬ 
laska nas Hrvata obuhvaćala sve zemlje do Drine na 
istoku, Posavine na sjeveru i Epira na jugu, pa bila u 
geografskom i političkom pogledu često puta identična 
sa Ilirikom u užem smislu, da, velim, u Dalmaciju, pa 
po njoj i s njom i u zemlje, što se kasnije nazvaše 
Bosnom, unigje kršćanstvo u drevna, čak apostolska 
vremena. Gledom na to, kako je Bosna otvorena sa¬ 
obraćaju, prometu i općenju prema jugu i sjeveru evrop¬ 
skom, možemo sa sigurnošću reći, da je Bosna uslijed 
samoga svoga položaja, tla i svoje vertikalne razgrane 
podijeljena na dvoje: na gornju, planinsku Bosnu i 
donju, nisku, posavsku ili ravnu Bosnu. Dok ovo i 
ovako govorimo, nemamo u misli Hercegovine, koja 
ležeći s druge strane razvodnoga gorskog klanca i pri- 
padajuć području mora jadranskog više naliči ogromnoj 
kotlini, pa se i pogledu prikazuje više jedinstvenom i 
cjelovitom. 

Gornja ili planinska Bosna siže od razvodnih 
gora (a te su: Šator, Vitorog, Raduša, Zec, Bitovnja, 
Bjelašnica, Treskavica) do prijelaza rijeka u nizinu: 
Une kod Bihaća, Vrbasa kod Banjaluke, Bosne kod 
Žepča, Drine kod Zvornika. Posavska Bosna leži od 
navedenih mjesta do utoka bosanskih rijeka u Savu i 
do Save same. To su opazili i opaziti su morali svi 
oni, koji su još u najstarije doba ravnali sudbinom 
naših zemalja. Opazili su to prvi Rimljani, koji čitavu 
današnju Bosnu ne prisajediniše nijednoj od susjednih 
provincija, ni Dalmaciji ni Panoniji, već je podijeliše i 
donji dio priklopiše Panoniji, gornji Dalmaciji. Crta po¬ 
lazeći od Bihaća na Banjaluku, pa Doboj, Srebrnik i 
Bijeljinu označit bi nam mogla granicu izmegju obiju 
provincija, tako da krajevi, što su ležali istoj na jugu, 
pripadahu Dalmaciji, njoj na sjeveru Panoniji. I u sred¬ 
njem vijeku donji su krajevi, krajevi posavski često i 
često puta imali raznu političku sudbinu od gornjih, i 
to baš s toga, što im je to sam njihov geografski po¬ 
ložaj nužno donosio. I naš narod tačno luči Bosnu i 
Posavinu. Čuje se često puta, kako naš svijet polazeći 
u Žepče i "hiže dolje veli, da ide u Posavinu, a vra- 
ćajuć se natrag govori, da ide gore ,u Bosnu. Kad sam 
jedne godine boravio u Brčkoj, reče mi jedan starac, da 
mi se po govoru zna, da nijesam iz Posavine, već iz 
Bosne. 

Ova i ovakova slika i podjeljenja tla bosanskog, 
kako to mi sad kratko predočismo, silno se je doimala 


i crkvene i svjetske povijesti naše. Gornja Bosna u 
mnogokojem pa i u crkvenom pogledu ovisila je o su¬ 
sjednoj Dalmaciji, donja o posavskoj i sirmijskoj Pa¬ 
noniji. Naravni putovi vezali su donju sa Panonijom, 
Hercegovinu sa Dalmacijom. Gornjoj Bosni životne i 
duhovne i tjelesne potrebe otvarale su putove k moru 
i obratno. Ravnice posavske i doline bosanskih rijeka 
kazivale su stazu sa sjevera, Neretva od mora s juga, 
a i preko i usprkos Dinari Glamoč, Livno i Duvno 
grijalo se na suncu kulture rimsko-dalmatinske. Ova 
mjesta, pak još k tomu krajevi oko Mostara, Huma i 
Trebinja bila bi najstarija zasadišta kršćanstva u našim 
užim zemljama. 

Sa dva dakle poglavito kraja dopiralo je svjetlo 
kršćanstva ovamo k nama: jugu i zapadu Bosne iz 
Dalmacije, sjeveru iz Panonije. Sa istoka je Bosni do¬ 
lazio samo raskol, krivovjerje, bogomilstvo i islam. Raz¬ 
log tome jest to, što daleko na istok nije bilo Bosni u 
susjedstvu nijednog ognjišta, nikakva žarišta kršćanskog, 
nikakva grada, iz kojega bi pravim, istinitim žarom od- 
sijevala vjera Sina Božjega, čije bi se svjetlo i toplina 
i u Bosni vidjevala. Drukčije je to bilo na sjeveru i 
zapadu. Iz Solina i Sirmija, gdje je još u doba apo¬ 
stolsko na ruševinama trulog pogonstva bila zasagjena 
zastava Kristova, pa duboki korijen uhvatila, prodrla je 
vjera kršćanska u našu domovinu. U oba ta grada 
osnovane su u drevno doba biskupije, časne po svojim 
utemeljiteljima, časne krvlju mučenika za krst prolive¬ 
nom, časne ko crkvena središta daleko čuvena i uva¬ 
žena. Vojničke i trgovačke dobro izragjene ceste vezale 
su oba ta slavna grada, pa križajuć Bosnom i Herce¬ 
govinom udarale su na Posavinu, Podrinje i dolinom 
Neretve. Uz ceste, ko obično po rimskom carstvu, uz 
te žile kucavice nizali se tvrdi gradovi i lijepe varoši. 
Preko rimskih naseobina, kojih u Bosni bijaše izobila, 
ušla je kršćanska vjera u naše krajeve; progoni prisi- 
liše kršćane, što stanovahu uz obale i po otocima, da 
se skriju i potraže zakloništa u unutrašnjosti zemlje, u 
gorovitim i zabitnim krajevima, dokle ne dopiraše mač 
krvnički, bijes progonitelja, fanatizam pogana. I ovim je 
putem nova nauka u našim zemljama mnoge mladice 
pustila. Poznata je i utvrgjena činjenica iz crkvene po¬ 
vijesti, da su se kršćani progonima znali ugibati, tako 
te bi iz gradova bježali na sela, sa otoka na kopno, 
s obala u unutrašnjost zemlje, iz napučenih mjesta u 
pustinje. Kako je bilo posvuda, tako je i u našim 
zemljama. 

Zanimljivo je u povijesti obraćenja naroda vidjeti, 
kako se je Gospodin raznoličnim sredstvima služio, da 
se svjetlo prave nauke raširi. Po koji pobožni kralj 
uvodi kršćanstvo u svoju kraljevinu; vojvoda se prije 
bitke zavjetuje moleć pomoći od Boga kršćana; kraljica 
kršćanka obraća muža i narod njegov; vjerovjesnici 

čine čudesa, pa narodi vjerovaše; vojnici, mornari, put¬ 
nici, trgovci, isti robovi učinili su svoje pomažući ši¬ 
renju vjere Raspetoga. Za naše zemlje zaslužni su u 
tom pogledu najviše bez sumnje putnici, pa vojnici, 
rimski kolonisti, a da su i biskupi i svećenici radili, do¬ 
kazom je živa vjera, oduševljenje prvih kršćana u opće, 
naročito njihovih pactira za svetu stvar Božju. 

Nego Crkva živi, upravlja se i očituje navlastito 
po svojim predstavnicima, papi i biskupima kao sveće¬ 
nicima višega, a jednostavnim duhovnicima kao onim 
nižega reda. Pita se dakle, kad se je u Bosni uteme¬ 
ljila biskupija, kad se ona prvi put u povijesti javlja, 
gdje bi sjedište biskupa, kojemu je metropolitu bio 
biskup potčinjen. Za uvagjanja kršćanstva u Bosnu pot¬ 
padala je Bosna pod gospodstvo rimsko. Rimsko go¬ 
spodstvo oboriše Goti, Gote naslijedi Vizantija, ovu 
Avari,{[Avare Hrvati. Za rimskoga gospodstva, koje je 
trajalo do konca V. stoljeća, nema vijesti o kakovoj 
biskupiji u unutarnjoj zemlji iliti Bosni, prem je bez 
sumnje opstojala. Za gotskog vladanja od konca V. sto¬ 
ljeća pa do godine 555., kad im gospodstvu u Italiji i 
po Balkanu učini kraj bazilej Justinijan, g. 530. i 532. 
spomenici spominju Andriju, biskupa bistuanskog; An- 
dreas episcopus bistvensis potpisa se g. 530. na sa¬ 
lonskom saboru, a g. 532. moli, da mu se odijeli jedan 
dio biskupije, pošto joj je terrain odveć velik. Mi znamo, 
da za vremena vlade istočnih Gota, — osim za kralja 
Teodorika — varvara i k tomu arijanaca pretrpješe 
katolici njihovi podanici mnogo, progutaše mnogu gorku. 
Takovo doba, u kojem bjehu katolici potisnuti pa su 
vrlo vjerojatno i brojem opali, nije bilo zgodno osni¬ 
vanju novih biskupija. Eto s toga razloga tvrdimo, da 
biskupija bosanska ima zahvaliti svoj postanak dobi 
mirnijoj, pa po tom sklonijoj kršćanstvu, a to je bilo 
svakako doba rimska. Vremena od provale Huna, t. j. 
od konca IV. stoljeća pa sve do pape Grgura 1. Ve¬ 
likog, bila su, kako povijest svjedoči, puno zgodnija ru¬ 
šenju starih nego li osnivanju novih biskupija bar u 
zapadnim zemljama, u kojim su se štetonosne provale 
varvara poglavito odigravale. Iza Huna harali su Goti 
istočni i zapadni, Avari, pak Hrvati. Grozni ratovi, kojima 
je donekle i Bosna bila polje, jer je dijelila sudbinu 
Ilirije i Panonije, borbe Huna i Gota sa Rimljanima, 
ništile su stanovnike, rušile im stare predaje, njihove 
svetinje, kuće i hramove, pa je malo biskupija bilo, koje 
nijesu podlegle varvarskoj sili i bujici. Propadale su 
dakle u to doba stare, a nijesu se osnivale nove biskupije. 
I zbilja, na cijelom onom terrainu, što ga mi sada zo¬ 


vemo hrvatskim zemljama, nije diljem perijode invazije 
varvarske nijedna biskupija nova osnovana; biskupije 
kao Osor, Rab, Krk, Senj, Solin, Trogir, Zadar, Du¬ 
brovnik, Kotor, Sisak i mnoge druge datiraju iz rimske, 
predvarvarske dobe, dok druge, kao n. p. Hvar, Nin, 
Knin, Biograd (na moru), Šibenik, Zagreb i t. d., po¬ 
tječu iz dobe hrvatske. Iznimku nam čine dvije bisku¬ 
pije: Porečka i Tršćanska. Prva niče oko g. 500., druga 
524., dakle u doba gotskog vladanja nad Italijom i 
Dalmacijom, za vlade kralja Teodorika I. Velikoga 
(493.-526.). No do ova dva grada, što leže na zapadnoj 
obali Istre, pa stajahu u živom općenju s Italijom, prema 
kojoj su i obrnuti, otkle su primali snage, obrane i 
hrane, nijesu valovi varvarske najezde onom i onakom 
žestinom dopirali, kako po Iliriji i Panoniji. Uz to se 
vladavina Teodorika Velikog, istočno-gotskoga kralja, bar 
s prva prikazivala tolerantnom naprema katolicima, pa 
je podvržene sebi Romane ostavio pri njihovim zakonima 
i institucijama. O porečkoj dakle i tršćanskoj biskupiji 
znamo izvjesno, kad se utemeljiše. O njima se spomen 
ne izgubi ni kasnije. Sabori salonski g. 530. i 532. go¬ 
vore pak o biskupiji bistuanskoj kao već o postojećoj, 
pa niti riječju ne daju povoda mišljenju, da je nedavno, 
skoro osnovana. Etj na osnovu svega ovoga, što do 
sad rekosmo, ustvrditi bismo smjeli davniji postanak 
biskupije bistuanske, starije od istočno-gotskog vla¬ 
danja. 

Sad nam se stavlja pitanje, gdje je ležala ta Bi- 
stue. Na zemljovidu Pentingerovu nalaze se na cesti iz 
Salone u Sirmium dvije postaje istog imena: Bistue, 
s tom razlikom, što se jedna zvala Bistue vetus (Stara), 
druga Bistue nova (Nova). Prva je bila bliža Saloni, 
druga dalja. Važnije postaje te znamenite ceste bijahu 
Salona, Tilurio, Ad Libros, In Monte Bulsimo (Sul- 
sirno), Bistue vetus, Ad Matrice m, Bistue nova, 
Stanecli, Argentaria, Ad Drinum, Gensis, Sirmium. Ti¬ 
lurio bi bio Trilj na Cetini; Ad Libros Vidoši u kotaru 
livanjskom, In Monte Bulsimo odgovara Bužanin gradu. 
Sad dolazimo do Bistue vetus. Nju bih tražio u Skoplju, 
Ad Matricem u našem Mošunju, a Bistue nova bila 
bi kod Zenice. Cesti bo iz Solina u Sirmium najnarav- 
niji bi bio put na Skoplje, otale na Lašvu, s Lašve na 
Bosnu, kao što i sada vodi tovarni put, pa dalje na 
Drinu. Ovim smjerom i nahodimo polja s obilatijim no 
obično po Bosni rimskim razvalinama. Mnijenje, da bi 
se mogao Ad Matricem tražiti u Sarajevskom polju, 
čini nam se neosnovanim. 

(Svršit će se.) 

Svetci slobodne misli i svetci Crkve 

Napisao Louis Veuillot. 


Odkad je Crkva nikla iz krvi Isusove, obstoji u 
istinu ona sama na zemlji. Sve se čini ili za nju ili 
protiv nje sa snagom tako postojanom, kao što je nje¬ 
zina vječnost. Ona je dobro ; zloća živi samo zato, da 
nju pobija. 

I zloća je pobija neprestanom negacijom i sve- 
udiljnom parodijom. Sve, štogod Crkva čini, prikazuje 
zloća zlim, absurdnim, kobnim, a pogrdjujuć je nastoji 
da je oponaša. 

Zloća ima svoje dogmate, svoju disciplinu, svoj 
kult, koji je tvrdokorna negacija i protuslika dogmata, 
discipline i kulta katoličkog. Ne fali tu ni članaka vjere, 
ni žrtava, velikih i malih pobožnih čina i pokora. Na¬ 
ročito zloća ne će da joj fali svetaca, i u tom možda 
čovječanske i zasebne vjere počinjaju najveći plagijat 
na vjeri božanskoj i univerzalnoj. 

, Razlog je tomu jednostavan, makar i nepoznat 
svim, koji ga izvršuju; otajna svrha svih tih religija 
jest uprav paklena, jer one nastoje da ukinu Boga u 
korist čovjeka, one moraju da od čovjeka učine boga 
bez Boga. 

* 

Sektarci, indiferentnici, slobodnomislioci imaju dakle 
svoje svetce, koje zovu veli kim i ljudi i koje izlažu 
javnoj počasti u ulicah i na trgovih. Za prve republike 
posvetili su tomu panteizmu jedan panteon. Premda 
brzo opaziše, da će se njihov panteon naskoro pretvo¬ 
riti u kloaku, ne klonuše duhom. Izmisliše način za 
kipove, i taj sada cvate. Nema mjesta, što ne bi imalo 
svojega velikog čovjeka barem u bisti. Uzme se onaj, 
koji se nadje: treba velikog čovjeka po što po to. Ako 
nema pisca, umjetnika, fizičara, vojnika, odredi se da¬ 
pače kip kakva pravoga svetca, kojega do tad još ne 
spoznaše velikim čovjekom, i koji to postane tek mu¬ 
nicipalnim dekretom. 

To je zato, vele, da se počasti zasluga, talenat, 
slava. Imaju pravu štono vele krjepost. Kad bi se radilo 
o tom, da se izkaže čast istini, trebalo bi zatražiti u 
Crkve imena, što ih je ona već zaodjela najvećim sja¬ 
jem. Gdje bi se drugdje osim u ovih katalozih našlo 
dosta gradje za počast ljudske savjesti ? 

Ali, u drugu ruku, kako da se upozna i poštuje 
medju narodom ono, što Crkva ne pozna ili ne časti? 
Gloriam meam alteri non dabo. Sav kult slo¬ 
bodne misli nije ništa mogao protiv ove rieči. Ni knjiga, 
ni mermer, ni buka, ništa nije kadro da osigura čo¬ 
vjeku na zemlji onaj tračak sjaja, što zovemo ljudskom 
slavom, ako ta slava nije odraz slave Božje. 

Čekajte petdeset godina, sto godina najdulje; iz- 


stupite iz malene skupine, koja se zove književno družtvo, 
i iz malenog prostora, što se zove lokal: ništa više 
ne odjekuje, ništa više ne sja; veliki čovjek unatoč svo¬ 
jemu kipu jest kao da ga nikada nije bilo. 

Ovi na sve strane postavljeni kipovi stvaraju nam 
Olimp nalik na Olimp poganski. Nije bilo opačine, koja 
nije imala svojega predstavnika, a često su i sve opa¬ 
čine glorificirane u jednom jedinom kipu. Na pročelju 
Panteona vidimo medju ostalimi Voltaire-a, Rousseau-a, 
Mirabeau-a, to jest, bezbožtvo, škrtost, zloglasnost, re¬ 
voltu, podlost, izgred, samoubistvo, zle knjige, zle raz¬ 
govore, zla djela, sve glavne griehe i sve njihove ka¬ 
tegorije. Jadni bogovi! Zlo ustaljeni u svojoj doživotnoj 
neumrlosti, nepoznati velikoj većini, prezreni od onih, 
koji su ih poznavali! 

* 

Crkva traži drugih uslova; ona ne časti samo na¬ 
prosto dar duha, jedan izum znanstveni, jedan uspjeh 
u umjetnostih ili u životu. A svaki put, kad jedino 
hoće da proslavi Boga, proslavljuje ona doista čovje¬ 
čanstvo. 

Ne obziruć se na slučajni talenat i na sreću u- 
spjeha, cieni ona jakost i ljepotu duše. Pa kao što je 
uzrok njezinim nagradam opravdanja, tako je i učinak 
neprispodobivo ljepši. 

Imena njezinih svetaca prekoračuju sve granice 
prostora i vremena. Ona im daje popularnost, kakovoj 
nema premca. Ona im podiže neoborive spomenike ne 
samo u pojedinih mjestih, nego po vasionom svietu. 

Za sve koliko čovječanstvo iztiču se samo dva 
ili tri imena iz čitavoga starog vieka. Spominju se 
Aleksandar i Cezar kao ljudi junaci. A tko i ime¬ 
nom samo znade Platona, Sokrata, Aristotela, Cicerona, 
Vergila, Augusta ? Nema naprotiv katoličkog seljaka, koji 
ne bi znao, tko je sveti Petar, sveti Pavao, sveti Augustin, 
sveti Alojzij, sveti Vincencij Paulski i toliki drugi iz 
raznih vremena i zemalja. Na čitavoj zemlji vidljive 
su ove zviezde za oči vjernika. 

Bretonski seljak slavi svetkovinu svete Rože Li- 
rnanske i svete Terezije: on nazivlje svoje kćeri ime¬ 
nom tih djevica, koje ne pripadaju ni njegovu plemenu 
ni zavičaju. Indijanac u Andah i nedavno kršteni divljak 
u Ledenom moru mole se istodobno svetoj Genovevi i 
svetom Ljudevitu. 

Sveti je Otac netom upisao u katalog evangjeo- 
skih junaka ime jedne druge Genoveve, jedne male 
uboge pastirice, Germane Cousin, koja je živjela prije 
dva vieka u selu kod Tuluze, i koja je umrla sa 
osamnaest godina, a nije učinila ništa drugo, osim što 

je čuvala ovce, trpjela i molila se Bogu. Ime Germane 
Cousin ići će dalje svietom i trajat će dulje, nego li 
ime najvećih slavljenika zemaljskih. Dvojbeno je, hoće 
li se ikada koje javno mjesto okititi njezinim kipom; 
ali prije nego mine viek, gledat će njezinu sliku u ko- 
libah, gdje se ne će govoriti o Aleksandru, Cezaru i 
Napoleonu. 

Ubogu Germanu ne će samo poznati, ne će je 
samo častiti i moliti joj se; nju će i nasljedovati po¬ 
nizne i velike duše; uzimajuć je sebi za izgled, za- 

zivljuć je u zaštitu, želeći kao i ona omiljeti Bogu 
postat će kao i ona posude vjere i čistoće. 

Jer u tom je kult svetaca: on štuje svojstva, koja 
su daleko viša od darova duha i sreće, i tim čini on 
ova svojstva mnogo dragocjenijimi od darova sreće, 
tim ih čini pristupačnimi svakomu, tko iskreno hoće da 
ih steče. Ovako se kult svetaca ovjekovječuje u spas 
duša, a da ga nikakav napor zloće ne može ukinuti, niti 
ga nadoknaditi može nemoćna zavist mudrosti i čisto 
čovječanske krjeposti. 


DOPIS. 


Guča gora, polovinom srpnja 1908. 
Biskup dr. Ivan Šarić u manastiru gučogorskom. 

Radosno nas u manastiru gučogorskom iznenadio 
mladi naš biskup dr. Šarić svojim posjetom u jedan 
sat iza podne 6. o. m. Ni od koga nikakva glasa ne 
primismo, da će nas toga dana posjetiti naš biskup. I 
s toga nije bilo nikakva dočeka, niti mu izagjosmo u 
susret, kako bismo to bili najradosnije učinili. Biskup je 
htio posve tiho posjetiti grob biskupa fra Marijana Šunjića, 
rodom travnjaka (Bučići), i braću travanjske franjevce 
u manastiru gučogorskom. U pratnji veleuč. g. Karla 
Cankara, glavnog urednika „Hrvatskog Dnevnika 11 , 
dovezao se iz Sarajeva jutarnjim viakom u Dolac sta¬ 
nicu. Odavle odmah zaputio uz brdo pješke — kao 
pravi apostol — i za sat i četvrt stigao u Guču goru. 

U manastiru gučogorskom slavila se toga dana 
inštalacija novoga gvardijana, mnogopoštovanoga eks- 
kustosa o. fra Jake Matkovića, nekadašnjega 
(g. 1880.) kateheta i meštra našemu mladome biskupu. 
I tom prigodom, za koju nije bio znao biskup dr. Šarić, 
a tako se lijepo potrefila, sakupila se braća franjevci 
iz okolnih župa travanjske dekanije. B o tu revni dolački 
župnik o. fra Marijan Duić, rodoljubivi brajkovićki 
župnik o. fra Ivan Marković, župnik iz Bučića o. 
fra Anto Marković, zatim braća franjevci gučo- 
gorskog manastira: o. fra Ilija Gjebić, takogjer 
nekad meštar mladome biskupu, o. fra Anto Kola- 
rević, o. fra Stijepo Mašić, o. fra Marko Ru- 
žić i tri bogoslova franjevačka iz Livna. Megju njima 
mnogopoštovani i učeni starina eksprovincijal o. f r a 
Anto Ćurićiprof. dr. Tugomir Alaupović, 
koji je tih dana pretraživao po gučogorskom arhivu 
spise i rukopise bi. usp. biskupa Šunjića, sagraditelja 
gučogorskog manastira. 

Braća bila baš posjedala za objed, kad stupiše 
na vrata dva svećenika, za koja u prvi mah pomisli- 
smo, da su dva isusovca iz travanjskoga kolegija. Ali 
brzo glas fra Jakin povikao: „Biskup Šarić ! 11 i sva braća 
pohrlila prema mladome biskupu, da mu poljube bi¬ 


skupski prsten i panu u zagrljaj. Bilo nam to od sa¬ 
moga Boga poslano milo iznenagjenje i obradovanje. 

Mnogopoštovani o. gvardijan odmah zanosno i 
oduševljeno pozdravlja presvijetloga gosta biskupa kao 
biskupa Bošnjaka, koji je i ovim iznenadnim posjetom 
zasvjedočio svoju ljubav i odanost prema njemu i svoj 
braći njegovoj. 

Mladi Presvijetli milo odvraća, kako se veseli, da 
je iznenada pao megju tako lijepu kitu braće franjevaca, 
koje pozdravlja sve poimence: svakom zna drago u 
srce dirnuti. Veli, da je došao u manastir gučogorski, 
da posjeti grob neumrloga biskupa Šunjića, prije nego 
zaputi na svoje prvo pastirsko putovanje po Bosni. 
Kratka molitva na grobu Šunjićevu dat će mu snage i 
svjetla u njegovu biskupskom djelovanju. On se želi 
ugledati u Miletića i Šunjića; on želi onako ljubiti svoj 
dragi u Bosni narod kao oni, on želi onako voljeti naše 
franjevce kao njih dvojica. Moli braću, neka mu se 
nagju svagdje u pomoći i da ga se spominju u svojim 
svetim molitvama. 

Onda pozdravlja presvijetloga gospodina biskupa 
mnogopoštovani o. eksprovincijal fra Anto Curić. Uprav 
mladenačkim žarom okrenuo se naš dragi starina prema 
mladome biskupu, kojemu megju inim i ovo reče: „Prije, 
nego si sjeo megju nas na to mjesto, sjeo si već bio u naše 
srce, koje Te je odmah kao rogjenog brata, kao dragog 
biskupa svoga zavoljelo. 11 Svrši svoju žarku riječ raz¬ 
dragani starina i zapjeva sa svojom braćom u slavu 
biskupu Ivanu starinsku bosansku pjesmu, u kojoj se 
opetuje i hvali uvijek lijepo ime Ivo. 

Presvj. gospodin pozdravlja na to fra Antu Cu- 
rića, ističe njegove goleme zasluge u radu za Bosnu i 
provinciju franjevačku, zahvaljuje na glasitoj mu pjesmi 
i ljubavi; pozdravlja i gvardijana fra Jaku Matkovića, 
svojega nekad meštra i kateheta, kojemu u čast sam 
započe „Ljubimo te, naša diko! 11 

Bilo je i drugih još izliva iz bratskih srdaca. U toj 
bratskoj ljubavi i zabavi brzo kao niz brzicu našu 
Lašvu protekla nam dva puna sata. Na prijedlog na- 

šega fra Marijana Duića pade još u tili čas za naš hr¬ 
vatski „Napredak" 65 K. 

Biskup dr. Šarić odlučio još isti dan natrag u Sara¬ 
jevo, te se napokon oprosti i izgrli s braćom i u pratnji 
braće pogje u krasno obnovljenu crkvu manastirsku, 
gdje se pomoli pred Presvetim i pred grobom Šunji- 
ćevim, koji je biskupovao u Bosni od g. 1855.—1860. Zvona 
gučogorska u to se oglasila, iz Guče gore puk pred 
crkvu prizvala. Pred crkvenim vratima svak htio da po¬ 


ljubi ruku biskupu, a biskup podigao ruke i blagoslovio 
svoj mili narod, prije nego se uspeo u kola, da u 
pratnji svojega druga i mnogopoštovanoga fra Ante 
Curica i fra Jake Matkovića prispije što prije na Dolac 
stanicu. 

Bilo je to sve iznenada ko iznenada, ali i iz lju¬ 
bavi ko iz ljubavi. 1 taj će se bratski posjet-i sastanak 
i ta radost iznenada spominjati, dok je našega milo- 
vidnog gučogorskog manastira. Očevidac. 


VJESTNIK. 


NASA DOMOVINA. 

Sarajevo: Presvietli gospodin biskup dr. Ivan 
Šarić zaputio je dne 19. o. m. rano u jutro na svoje 
prvo apostolsko putovanje. Od Sarajevskog našeg polja, 
gdje u Stupu započinje on apostolsko djelovanje, 
vodi ga put preko naših vrletnih bosanskih planina 
sve do na Kupreško polje. Prate ga naše tople molitve: 
neka nam ga zdrava i čila opet dovede dobri njegov 
angjeo stražanin. 

— Dr. Julijan Jelenić. Dne 30. pr. m. bio je 
promoviran na čast doktora bogoslovije na budim¬ 
peštanskom sveučilištu mladi i nadobudni lektor franje¬ 
vačke bogoslovije u Livnu o. fra Julijan Jelenić. Mladi 
doktor rodom je iz okolice Modriča, a poznat je i na 
književnom pi Iju, jer je napisao: „Kraljevsko Vi¬ 
soko i samostan sv. Nikole", onda broširu „Dal¬ 
macijom i Primorjem", zatim više članaka i do¬ 
pisa u „Seraf. Perivoju", „Osvitu" i „Hrv. 
Dnevniku", a kao disertaciju izradio je na latinskom 
jeziku razpravu opatarenih u Bosni i Herce¬ 
govini. Ponajljepše nade stavljamo u našega mladog 
prijatelja. 

— Mlade mise naših mladomisnika. Vč. g. N i- 
kola Kaić pjevao je svoju mladu misu 5. o. m. na 
blagdan sv. Ćirila i Metodija u sarajevskoj sjemeništnoj 
crkvi sv. Ćirila i Metodija. Pod misom iza evangjelja 
propoviedao je o. Ilija G a v r i ć D. 1. o našoj svetoj 
braći slavenskoj; na kraju- propovjedi sgodno je naveo 
rieč na mladomisnika i njegovo buduće djelovanje. — 
Mladomisnici vč. o. fra Jozo Božanović i vč. g. 
Eduard Wo 11 mann rekli su svoje mlade mise u 
nedjelju 12. o. m. u svojih rodnih mjesnih: prvi u Tišini 
(Posavina), drugi u Rudolfstalu kraj Banjaluke. — Mladoj 
braći naša srdačna čestitanja! 

Travnik: Travnički maturanti. Ove godine pod- 
vrglo se u našoj travničkoj gimnaziji sedam klerika 
izpitu zrelosti pred vladinim izpitnim povjerenstvom. 
Sva sedmorica položila su izpit, i to trojica s odlikom, 
a četvorica s dobrim uspjehom. Valjanim maturantom 
čestitamo! 

Zagreb: Jedna socijalističkoj „Slobodnoj rieči“ 
u Zagrebu. Od neko doba dovezala se nešto socija¬ 
listička „Slobodna rieč“ u Zagrebu naše „Vrhbosne" i 


„Rajskoga vienca", što ga pred nekoliko godina jzdao 
bivši urednik „Vrhbosne", danas biskup dr. Ivan Šarić. 
Netko nam reče, kad mu neki dan proštismo jedan ta¬ 
kav odlomak iz „Slobodne rieči": „Valja se to svinja 
u djubretu." Doista, sva „Vrhbosna", a osobito jedan 
„Rajski vienac" u šapi socijalističke „Slobodne rieči" 
jest bačeni biser pred svinju. I stoga „Vrhbosna" nipošto 
ne će u djubre za svinjom. Mi svojim štovanim čita¬ 
teljem samo to kažemo, da socijalistička „Slobodna rieč" 
u Zagrebu po svojem djubretu valja i vuče baš ono 
uzvišeno i slikovito opisivanje neba, što je uzeto iz 
svetoga Pisma. Djubrevita „Slobodna rieč" ne može da 
gleda diamanat, safir, ametist i drugo drago kamenje 
u liepom raju; ona, kakva je, htjela bi raj u — djubretu. 
Pa pustimo je, neka se samo valja i u napredak u svom 
djubretu! Pošten svaki čovjek okrenut će odmah čestito 
lice svoje od te nečisti i svinjarije. 

R I M. 

Situacija papina u Rimu. Iz jednoga rimskog 
dopisa upravljena francezkom dnevniku „Libre pa¬ 
role" u Parizu vadimo što sliedi: 

Već deset dana ne govori se u Rimu o drugom 
nego o skorom odlazku Pija X. u Castel-Gandolfo. 
Rimljane uzhićuje ova misao. Ovo je realizacija želje 
puka, konac rimskog pitanja. Ljudi se zagrijavaju za i 
proti, paze dan i noć na stražu kod vatikanskih vrata u 
nadi, da će napokon vidjeti Pija X. gdje izlazi, te da 
će mu moći klicati i popratit ga do jezera albanskog. 
Himerične nade! Pijo X. niti može a niti hoće ostaviti 
Vatikan. 

jednaki prosvjedi triju pape. 

Posmatramo li vremenitu vlast sa gledišta čisto 
papinskog, bit će nam lako razviti teoložke razloge, 
koji zahtievaju restituciju i nalažu Vatikanu njegovo 
političko držanje, pa ćemo odobravati postojanost triju 
papa u njihovu dobrovoljnu hapsu. 

Mnogobrojne alokucije Pija IX. služile su kao iz¬ 
gled Leonu XIII., t. zv. liberalnom papi. Nikad on nije 
prestao prosvjedovati protiv nepravedne situacije, u koju 
ga staviše otevši mu njegovu državu; nikad nije pre¬ 
stao reklamirati svoju nezavisnost, s kojom je spojeno 
izvršivanje njegova pontifikata. Dne 23. svibnja 1887. 
reče Leon XIII.: „Da dodjemo do nekog sporazuma, 
treba opet uzpostaviti ono stanje stvari, u kojem papa 

nije podanik nikojoj vlasti, te uživa onakovu podpunu 
slobodu, koja u istinu zaslužuje ovo ime, kako ga sva 
prava iziskuju." 

U svojem pismu od 15. lipnja 1887., u kojem 
označuje svojemu državnom tajniku Rampolli držanje, 
koje ima da sliedi u rimskom pitanju, primjećuje: „Iz 
svega ovoga Iako je shvatiti, kolika i kako sveta je 
dužnost rimskim papatn da brane i podržavaju gradjan- 
ski suverenitet i njegovu zakonitost... Bilo bi ludo 
htjeti, da pape samo pristanu na to, da žrtvuju sa 
gradjanskim suverenitetom ono, što im je najdragocje¬ 
nije. Hoćemo da govorimo o samoj njihovoj slobodi 
u upravi Crkve, za koju su se njihovi predšastnici 
svakom prigodom tako slavno borili." Leon XIII. za- 
htievao je dakle restituciju svoje teritorijalne vlasti, a 
jer je ta restitucija kršila talijansko jedinstvo, odbila 
ju je kuća savojska. Odatle spor nerazrješiv isto tako 
za Pija X. kao što je bio za Pija IX. i Leona XIII. 

Vremenita vlast papina. 

Vremenita vlast papina stegnuta je od g. 1870. 
na palaču vatikansku, na vrtove vatikanske i na dvorac 
Castel-Gandolfo. 

Ovim posjedom ne uživa papa ekstrateritorijalnost, 
pa on u tom pogledu ima manje povlastica, nego li 
poslanici dodieljeni njegovoj osobi. 

Divne sbirke vatikanske proglasio je zakon garan¬ 
cija vlastničtvom narodnim, a papa je samo njihov 
čuvar. 

A uživa li papa neprovredivost, koja nije mogla da 
očuva tielo Pija IX. od najružnijih povreda? 

Talijanska vlada, koja veli, da ne će silu nanositi 
papi, misli, da može progoniti sve one, koji zavise o 
osobi papinoj, i činit ih odgovornimi za čine, što ih 
izvršuju na njegov nalog. 

Napokon može promjenljiva većina famozni zakon 
garancija mienjati, pooštravati. 

Vlada talijanska ponavlja u svih antiklerikalnih 
novinah, da papa nije uznik, da ne izlazi iz Vatikana 
zato, jer ne će, da je njegov dobrovoljni zatvor dvo¬ 
struko proračunana varka. 

Evo što na to veli rimski odvjetnik Ivan Berthelet 
u svom djelu, kojemu je nadpis: E 1 papa futuro, 
a koje je napisano, u duhu pogodnom Kvirinalu: 

Papa je posvemašnji uznik. 

„Mnogi misle, da papu ništa ne prieči, da izadje 
na ulice rimske i da podje kamo hoće. To su rieči, 
a treba se zamisliti u činjenice, kakve su 
u istinu. Uzmimo, da papa izadje iz Vatikana i da 
podje u svečanoj pratnji na kakvu vjersku svečanost 
ili makar da se prošeće Rimom. On bi bez sumnje na 
svom prolazu primao vojničke počasti, pozdravljali bi 
ga a i pogrdjivali, možda bi mu istodobno i klicali 
i fićukalL 

„Ako takova situacija i nije ugodna, mogla bi se 
podnositi jedan ili dva puta, ali ona se ne bi dala pod¬ 
nositi treći put. Papa se ne bi mogao izložiti inzultom 
ulice, uckane od neprijateljskih stranaka. Država pak 
ne bi mogla trpjeti, da se nju i kraljev prestiž u Rimu 
javno ugušuje zanosnimi demonstracijami u prilog papi, 
koji je tu do god. 1870. bio absolutni suveren." 

Eto kako i zašto papa ne može da izadje iz Va¬ 


tikana. Eto zašto opet talijanska vlada ne bi mogla 
dugo trpjeti, da on izlazi, i da se poradi popularnosti 
Pija X. gubi njezin prestiž, što bi nefaljeno uzsliedilo. 
U rieč: papa u Rimu jest politička i religijozna vlast. 
Vlada kraljeva mora sve učiniti, da papa ne mogne 
opet predobiti svoje vjernike, koji su u isti mah i po¬ 
danici Viktora Emanuela III. Sve, što se u vladinih 
organih veli i piše protiv ove teze, jest puka laž. 

Držanje Pija X. 

Izbor Pija X. pozdravila je Italija kao pobjedu 
liberalnu. Kardinal Rampolla bio je velik protivnik kući 
savojskoj. Ali izričaj privrženosti prema kući kraljevskoj, 
što ga izrekao kardinal Sarto u Veneciji, ugodno se 
dojmio. Izticali su njegovo pismo prigodom smrti 
kralja Humberta, sjetili se njegovih posjeta knezovom i 
korektnog držanja prema javnim oblastim. 

Dakle je započela era koncilijacije 1 

Ali brzo nadošlo razočarenje. Pijo X. svečano 
s e z av j e rio, da ne će pustiti tradicijonalnih prero¬ 
gativa svete Stolice, i on je upriličio svoje držanje 
držanju Leona XIII. prema javnoj vlasti. 

Iztaknimo poimence, da: 

1. Pijo X. nije podielio blagoslova sa spoljašnje 
loggie puku sakupljenom na trgu sv. Petra. 

2. On je blagoslov Urbi et Orbi podielio u po- 
nutrici bazilike. 

3. On je svoj nastup najavio inozemskim dvoro- 
vom, ali ne dvoru kvirinalskom. 

4. Napokon je pridržao za katoličke suverene for¬ 
malnu zabranu, da posjete Kvirinal. 

Zaključak. 

Zaključimo dakle, da je rimsko pitanje vazda na 
istoj tački sa Pijom X. kao i sa Leonom XIII. i sa Pi- 
jom IX., i da papa ne će ni ove godine, kao što nije 
ni prije, poći na odmor kod jezera albanskog. 

Kršćanske vlasti evropske ostavile su grob Kristov 
u rukuh inovjeraca; narodi katolički, neatni i pociepani, 
puštaju namjestnika Kristova kao uznika slobodne misli 
i revolucije. Kakovi simptomi dekadence i slabosti! 

NAŠA MONARHIJA. 

Apostolski nuncij Granito di Belmonte predmet 
je razpravljanja u zadnje vrieme. Kad smo prije dva tri 
mjeseca boravili u Beču, u sav se je glas govorilo 
tamo, da će za koji dan morati apostolski nuncij iz 
Beča. A zašto? Jer je zahtievao od ministra izvanj¬ 
skih poslova, da se sa stolice kanonskoga prava na 
universitetu u Innsbrucku ukloni plagijatorski bogohul- 
nik Wahrmund. I to mu je sva krivica. Nuncij apostolski, 
namjestnik glavara Crkve katoličke u našoj monarhiji, 
ne smije to zahtievati, jer da je takovo zahtievanje već 
nedopušteno uplitanje u tudje državne poslove! Ži¬ 
dovska i framasonska štampa jarila je dakako na svoj 
način vatru protiv nuncija i rimske kurije. Wahrmunda, 
dokazanog plagijatora, proglasili su već svojim polu¬ 
bogom. No i sviestni katolici činili su svoje. Bogohulni 
Wahrmund ne će više nikada na universitet u Innsbruck; 
dalo mu se, istina, mjesto na njemačkom universitetu u 
Pragu, ali, kako se čini, i to samo onako pro forma, 
jer je on još jednako na dopustu, koji bi mogao lako 

potrajati ađ tempus indeterminatum, sve dok se ne odvuče 
u nečastnu penziju. 

A sv. Stolica ne diže još iz Beča svojega nuncija. 
Dignut će ga, kad ona to uzhtjedne, da ga nagradi za 
njegovo junačko i izgledno držanje na svom mjestu, a 
ne kad viče i galami to židovsko, schonerijansko, so¬ 
cijaldemokratsko i framasonsko novinstvo, koje može 
biti ravnilo i strašilo Ijudem kukavicam, a ne jednoj 
vlasti, koja se ne boji ni pakla ni svih njegovih or¬ 
taka : Non praevalebunt. 

Ovih dana brzojavljaju iz Rima bečkomu „Reichs- 
postu“: ,,U vatikanskih krugovih iztiče se u sav glas, 
da se još ne će opozvati iz Beča knez Granito di Bel- 
monte.“ 1 „Augsb. Postztg." prima iz Rima ovu 
viest: ,,U vatikanskih krugovih izjavljuje se sa svom 
izvjestnošću, da se knez Granito di Belmonte ne diže 
sa apostolske nuncijature u Beču sve dotle, dok ne 
pukne kakova odluka u Wahrmundovoj borbi. Sveta 
Stolica stajala je i stoji uviek odlučno na tom stano¬ 
vištu, da jedan očiti protivnik katoličke Crkve ne smije 
zauzimati mjesto jednog učitelja katoličkoga crkvenog 
prava. Po tom ako bi u Austriji pobiedio pravac Wahr- 
mundov, po shvaćanju Vatikana bio bi tada neizbježiv 
kulturni boj u Austtiji. U tom slučaju bio bi opozvan 
nuncij, i bečka nuncijatura ostala bi izpražnjena, Medju 
tim mora nuncij da ostane na svom mjestu, i da 
se što samo moguće dalje pruža moralna podpomoć. 
onim katoličkim krugovom, koji se opiru uvedenju 
Wahrmundove ere.“ 

FRANCEZKA. 

Otvoreno pismo biskupa Turinaza ministru 
javne nastave Doumergue-u. Gospodine ministre! Vi 
smjerate, nesumnjivo u ime slobode i pravice, primet- 
nuti nove lance k onim, što ih tako težko vuku kato¬ 
lici francezki, i ukinuti, u koliko to stoji do Vas, ono 
malo, što je još preostalo od prava roditelja na nastavu, 
odgoj, savjest, dušu i moralni život njihove djece. 

Ne mogu da šutim pogledom na Vašu zakonsku 
osnovu. Pokazat ću, da, uz ona tri najsvetija prava, ona 
krši takodjer najhitnije sloboštine. Iztaknut ću njezine 
učinke i njezine posljedice. 

Vaša zakonska osnova jest absolutno i oficijelno 
ukinuće zakona neutralnosti. 

Ovaj zakon neutralnosti kršili su Vaši nastavnici 
od prvjh njegovih dana, kršili su ga i nadalje ne¬ 
prestano. 

Ja sam prije godinu dana objelodanio broširu sa 
nadpisom: „Spasimo francezku djecu i mla¬ 
dež!" priziv na katolike, na čestite ljude i na Fran- 
ceze. Izpunio sam kojih dvanaest stranica sa tekstovi, 
što sam jh sakupio od službenih školskih upravitelja, iz 
smotra zq odgoj i uputu učitelja i učiteljica, na kon- 
gresih, iz saobraćaja s onimi učitelji ili učiteljicami, pa 
sam sveo svoja priobćenja u ove rieči: 

Dakle nijekanje Boga, ukinuće duše čovjeka, nje¬ 
gove slobode, njegove odgovornosti, poniženje čovjeka 
do živine, klimavi i perverzni moral, ili bolje, ukinuće 
morala i prava, zabavu i uživanje stavljate na mjesto 
dužnosti, krjeposti i žrtve; sanje i divlje težnje socija¬ 
lizma, izmiešanost spolova u školskih klupah i u igri 
poput živina, domovinu pogrdjenu, narodni stieg bačen 
u blato, svu snagu naše zemlje, jakost duša, krepčinu 


tiela zahvaćenu u njihovu korienu: eto što pruža dano¬ 
mice francezkoj djeci ta nastava, koja sve više žara- 
zuje škole! 

Mogao sam izpuniti 50 i 100 stranica sa sadr¬ 
žajem jednake vriednosti. Protiv toga izdan je nalog 
šutnje, jer je bilo nemoguće, da se išta oprovrgne, i 
jer se nije smjelo upozoriti javno mnienje na tolike pre¬ 
kršaje neutralnosti. Jedan jedini dnevnik usudio se že¬ 
stoko napasti moju broširu. ja sam mu odgovorio iz- 
javami, koje niesu pobijene. 

Dakle, što su školske oblasti, koje moraju da 
uvažuju pritužbe roditelja, učinile, da poluče poštovanje 
neutralnosti u tako osbiljnih i zamašnih pitanjih ? Ništa, 
absolutno ništa. Težki se prekršaji nastavljaju, a te 
oblasti, koje su, kako Vi velite, jedino kompetentne, 
niesu ništa rekle i niesu ništa učinile. Šta možemo da 
od toga izčekujemo za budućnost? 

U ostalom, ta afera Morizot jest sama u sebi 
demonstracija, koja nije na odmet. Jesu li odporne rieči 
toga učitelja pribavile njemu ukore i kaznu, koju je 
zaslužio ? Ne. Premjestiše ga, ali s povišenom plaćom, 
a ta borba, što je započinjate, sama ta zakonska osnova 
nema druge svrhe nego zaštićivati sve francezke Mori- 
zote, sadašnje i buduće, i uništiti ono, što je možda još 
preostalo od zakona i izvršivanja neutralnosti. 

A tko će Vam u ostalom povjerovati, da će škol¬ 
ske oblasti odlučno zaštićivati neutralnost, kad ju same 
ove oblasti krše otvoreno u svojih knjigah, u svojih 
smotrah i u svojih dnevnicih ? 

Vi tvrdite, da u tužbah, što ih iznose katolici, ima 
pretjeranosti i zabluda, pa im Vi iz toga razloga ne 
date, da se prizivaju na upravu svoje zemlje. Ali ove 
pretjeranosti i ove zablude mogu se naći u svih pri- 
tužbah i u svih stvarih. Treba ukinuti oblast i pravdu. 

Vaša zakonska osnova jest odsuda laičke nastave. 

Što za pravo traže udruge obiteljskih otaca, što 
je zatražio „biesni biskup nancyski“ (t. j. Turinaz. — 
Ur.), kako vele Vaši najžešći dnevnici? —Oni sami na 
to odgovaraju. Poštovanje vjere, domovine i vojske. A 
morali su primietiti: morala. A iz Vaših dnevnika 
proizlazi, da su ovi zahtjevi negacija i razor laičke na¬ 
stave. 

Dakle, ako logika i očevidnost imaju još ikakvo 
pravo, to treba zaključiti, da se laička nastava bitno 
protivi ovim zahtjevom, i da se ona ne može složiti sa 
poštovanjem vjere, domovine i vojske. Ovo je, gospo¬ 
dine ministre, strahovita priznaja, koja Vas ubija. 

Dakle, da se laička nastava očuva od onakvih 
zahtjeva, treba stvoriti nov zakon, oduzeti francezkoj 
oblasti i sudovom njihovu vlast, ustanoviti kazne za 
otce obitelji ili katolike, koji se usudjuju ovako progo¬ 
niti laičku nastavu, stavljati joj spone, nametati obveze, 
koje ona već samom svojom svrhom zabacuje. Ništa 
se nije iznašlo, niti će se iznaći, što bi bilo pogubnije 
po laičku nastavu. 

Vi još i s drugih gledišta radite toj nastavi o 
glavi. Vi ste Vaše učitelje potisnuli niz kobni ponor; 
oni se ne će zaustaviti. Vi ste ih naučili, Vi ste im za¬ 
povjedili, neka naučaju, da nema ni Boga ni gospodara 
(ni Dieu ni maTtre). Ali njihovi gospodari jeste Vi, 
gospodine ministre, jesu njihovi predpostavljeni, koje^Vi 
zovete školskom oblasti. Oni će se podieliti u nezavisne 
skupine i zabaciti sve gospodare, 

Umjesto da ste ih ostavili u njihovoj čednoj ali 
častnoj misiji, koja im je od prije bila povjerena, Vi 
ste ih učinili početnici svih razdora u naših selih. 

Dakako da ima vriednih iznimaka, ali velik broj 
medju njimi vriedja vjeru, vriedja najdublje osjećaje 
ljudske prirode, osjećaje vlasti i ljubavi roditeljske i krši 
sveta prava. Mislite li, da će se ovo uviek trpjeti? 

Ne bojite li se, da će laičku nastavu duboko uz¬ 
drmati, dapače uništiti anarhija učitelja i srdžba, koju 
puk ne će moći više suzpregnuti? 

Vaša zakonska osnova jest negacija sudbene oblasti 
francezke. 

Odsudjeni ste Vi i Vaše težnje. Sudište sporova 
potvrdilo je pravne razloge suda dijonskog, koji doka¬ 
zuje, da učitelj, čije su rieči inkriminirane, ne bi mogao 
biti kažnjen kao učitelj, nego poradi rieči, koje nipošto 
niesu u skladu sa njegovim učiteljskim djelovanjem i 
ni s kojom granom nastave. 

Sudište sporova i sud dijonski aplicirali su dakle 
vrlo pravedno jurisprudenciju, koja podiaže javne či¬ 
novnike jurisdikciji prostog prava, kad počine pogrješku, 
koja nije u savezu sa njihovom službom. 

Ali Vi ne možete da trpite ovakove odluke, pa 
treba po što po to zaštititi Vaše učitelje, a u istinu 
puštati im svu slobodu. 

Pa da pravo pokažete što držite do oblasti, do 
pravice, do zaštite, što ju ove moraju pružati svim fran- 
cezkim gradjanom, Vi hoćete da otmete sudovom ova 
prava, pa ih dati oblasti podredjenijoj, manje ovlaštenoj 
i manje nezavisnoj. 

Treba li primietiti, da je Vaša zakonska osnova 
najveća negacija prava, što ga otci familije imaju nad 
svojom djecom ? Vi postavljate načelo, da diete pripada 
u prvom redu državi, a istom zatim familiji. To je ti¬ 
ranija, kojoj se opire zdrav razum, priroda, tradicija 
svih civilizovanih naroda; to je monstruoznost (htio bih 
naći još jači izričaj), protiv koje se buni čovječja duša. 
Odsele je više nego ikada diete, njegov duh, njegovo 
srce, njegova duša, njegov budući život izručen vlasti 
Vaših učitelja i Vaših učiteljica. 

Narod, koji bi ovakovu tiraniju trpio, ne bi više 
bio narod francezki. 

A sada se eto plašite naših patronatstva, naših 
udruga mladih ljudi, naših družtava za strieljanje i 
gimnastiku. Nukaju Vas, da i ovdje ustanovite monopol 
državni. Na ovom području kao i na drugom Vi se sa 
svimi svojimi milijardami, sa svojimi gotovo nepresah- 
njivimi izvori, sa svojimi plaćami, koje treba davati i 
neprestano povećavati, sa sredstvi, kojih baš ne birate, 
sa svim toliko hvaljenim uplivom, sa svom svojom zna¬ 
nošću i solidarnošću ne možete takmiti s nami ubogimi, 
orobljenimi, danomice pogrdjivanimi i ugrožavanimi 
svećenici. 

Jer kroz izvještaje Vaših vrhovnih nadzornika, 
unatoč tvrdnjam i brojkam, koje u ostalom protuslove 
činjenicam, proviruje Vaša bojazan i Vaša slabost. 

Ono dobro i koristno, što Vi hoćete da činite, či¬ 
nimo mi, mi ga činimo bolje od Vas, mi ga činimo 
bezplatno, na naš trošak, iz čiste požrtvovnosti. Vi ho¬ 
ćete da tu požrtvovnost onemogućite, da je izagnate, 
kao da je kakav bič i obezčašćenje. 

Nesretna zemljo, nekoć zemljo česti¬ 
tosti, požrtvovnosti i heroizma, gdje je 
svaki veliki i plemeniti čin potresao srca, 
a svaka ih nepravda uzbunila! Nesretna 


zemljo, u kojoj se otcevi familije više ne 
smiju prizivati na najsvetija prava nad 
svojom djecom, gdje više nije dopušteno 
gradjane i vojnike odgajati u nesebičnosti 
i odricanju, niti se posvetiti najčistijoj 
požrtvovnosti! Nesretna zemljo, gdje na¬ 
skoro ne će više biti ni zakloništa za vjeru, 
za patriotizam, za pravdu i slobodu! 

Izvolite primiti, gospodine ministre, izričaj moje 
bolne tjeskobe. y- Charles-Frangois, 

biskup nancysky i tuluzki. 

PROSVJETA. 

Knjige „Matice hrvatske” u godini 1907. 

7. Ojuro Arnold: Čeznuća i maštanja. 

Danas je tegotnije valjda no ikada biti velikim pjesnikom. 
Pjesma je stihom izražena ljubav; što će pjesnik obljubiti, za 
što će se zagrijati, kaže mu u prvom redu filozofija. No kad 
dandanas baš za filozofiju valja rieč Brune ti ćre-a o ban¬ 
krotu znanosti, tko će pjesniku pokazati stazu, kojom bi dosti¬ 
gao velik i pravi pogled na život s ovu i s onu stranu vječitih 
bregova? Otuda i u znamenitih talenata ono kolebanje u ide¬ 
jama i mienjanje nazora o svietu. Čini se, kao da je baš ta 
trzavica više odličnih umjetnika (Huysmann, Torgensen i dr.) 
privela natrag na podnožje Petrove stiene, u školu stroge kr¬ 
šćanske filozofije. K ovima kao da možemo pribrojiti i Arnolda, 
za kojega takodjer nekad bješe 

sve hramovlje porušeno sveto, 
a s njega smrtno tek se čulo zvono, (str 64.) 

Arnold meće jednoj pjesmi naslov: Non omnis moriar... 
Sigurno ! Zaboravit će mnogi ljudi naše današnje pjesnike, što 
ih sad nazivlju najboljima, Arnolda ne će. Druge ne razumieva 
narod ni danas, Arnolda će razumjeti i poznija vremena baš 
zato, što su mu ideje kršćanske. 

U veselu ljubavnu pjesmu ,,lz mladih dana" mieša već 
po koju misao o smrti, molitvi i Bogu (Na seoskom groblju, 
Molitva, Što oklievaš ?). U kasnijim ciklusima sve više se po¬ 
kazuju te misli, sve se osbiljnije i dublje čuju ovi glasovi. Arnold 
se moli Madoni za drugaricu svoga života (str. 35.). Nije mu 
ova manje mila, od kad ju počeše ostavljati mladostni čari. 
Pjesmu „Što si dušu kiniš?“ neka pročitaju protivnici kršćan¬ 
skog braka, kojemu je mala apologija. Arnold poučava i privi¬ 
kava djecu svoju već zarana na životnu borbu (str. 46.). Mo¬ 
derni preziru rodoljubnu pjesmu; ako je plitka, tko će ju voliti? 
Ali Arnoldova je duboka i realna. On ljubi seljaka i selo, gdje 
još svuda plamti stara vjera i poštenje čisto (str. 3.). Ta iskrena 
demokratska strana sigurno će naići u naše vrieme na puno 
povladjivanja. Sbirku završuje Arnold po zamisli najljepšom 
pjesmom baladom „Križ u gori“. Lovac ne znajući u što da ga- 
dja, puca u star na pola sagnjio križ na gori. Križ pade, ali za¬ 
malo prolomi se oblak, vode navale i povuku drvlje i kamenje 
niz brdo, povuku i lovca. Kako da se spase? Izmučen uhvati 
nekaku gredu i — val ga gotovo onesviešćeno izbaci na suho. 
„Jošte živ je,... A1 ko strven, gle, i ne zna za se. — K r i ž tek 
k sebi grči drven, na kome se jadnik spase.” Krasan umotvor! 
U prvi dio upisana je povjest naših dana — drznik obara križ 
— u drugom pogadja pjesnik proročkim okom budućnost: Kri¬ 
žem će se sviet spasti: in cruce salus ! 

Moderna umjetnost izgubivši velike ideje prošlosti a ne 
nalazeći novih bacila se gotovo sva na tehniku. Usavršila ju 
je, iztančala ju je do pretjeranosti u slikarstvu i pjesmi. Dok 
Arnold ostaje uz stare ideje, prihvatio je neke ukrase moderne, 
ali on k6 finoga ukusa svagdje pazi na granice umjerenosti. 
Pjesme mu se iztiču osobitom plastičnosti u slikama i bujnim 
prispodobama. Arnold znade izmamiti sa žica svojih mnogo 
različitih tonova; zna gdjekad biti radostan gotovo do obiesti, 
tužan do očaja, nu jedne note ne može nigdje da zataji — onu 
iskrenosti. Kad moderni ocjenjuju lirika, ponajprije će zapitati, 
je li im jakim bojama oslikao svoju individualnost, svoje mišlje¬ 
nje i ćućenje: budu li nepristrani, Arnold ih u tom pogledu 
mora zadovoljiti. Riedko nailaziš u Arnolda na hrapav stih ; ri¬ 
tam se organički priljubio ideji i čuvstvu pjesme, a srok mu 
je krepak, često originalan. 

Još živu vile! Imamo još pjesnika velikih ideja, jakog 
zanosa i savršene umjetnosti, — imamo još kršćanskog 
pjesnika. To nam je Arnold rekao svojom najnovijom sbirkom. 


Odgovorni urednik dr. Ivan Dujmušić. 


Izdaje Kaptol Vrhbosanski. 


Tiskara Vogler i drugovi u Sarajevu, 

Konac svijeta. 

(Dalje.) 


4. Antikrist. 

Kad se uzme sve na um, što nam kazuje sv. Pismo 
o Antikristu, ne može biti sumnje, da će to biti odre- 
gjena fizična osoba, a ne, kako su neki sa sv. Augusti- 
nom 'držali, tek moralna i nekako kolektivna osoba. 
Sv. Augustina i ostalih egzegeta, koji su ga slijedili, 
odviše se dojmila riječ sv. Ivana: „Već sada mnogi 
antikristi postaše" (1. Iv. 2, 18). >) Stoga oni 
drže, da je Antikrist ešo^v onaj protukršćanski duh, 
koji je od vajkada više manje djelovao na svijetu („već 
djeluje tajna bezakonja' 1 2. Sol. 2, 7), i koji će 
na koncu vremena dostići vrhunac svoje nutarnje zloće 
i vanjske moći. Ali iz drugih mjesta sv. pisma o Anti¬ 
kristu tako jasno proizlazi, da će to biti stalna neka 
osoba, te u svjetlu tih mjesta ne može više biti sumnje, 
da treba spomenute riječi sv. Ivana shvatiti kao meto¬ 
nimiju: „Mnogi antikristi postaše“, t. j. mnogi, koji su 
duhom srodni sa budućim Antikristom. Tako je tu stvar 
shvaćala velika većina sv. crkvenih otaca i katoličkih 
egzegeta. 

Čujmo najprije, što piše o Antikristu sv. Pavao na 
već navedenom mjestu u drugoj poslanici Solunjanima: 

„Ne će doći (sudnji dan), dok ne dogje naj¬ 
prije otpad, i ne pokaže se čovjek grijeha, 
sin bezakonja, koji će se protiviti i podići 
protiv svega, što se zove Bog, i što se po¬ 
štuje na način božanski, tako te će on sje¬ 
sti u Crkvi Božjoj postavivši se kao da je 
Bog. Ne pamtite li, da sam vam ovo kazi¬ 
vao kad sam još kod vas bio? I sada znate, 
što ga zadržava, da se ne javi u svoje vri¬ 
jeme. Jer već djeluje tajna bezakonja, samo 

*) Sv. Ivan dodaje: „Potom poznajemo, daje po¬ 
sljednji čas“. 0 pitanju: Jesu li apostoli u istinu držali, da 
je sudnji dan blizu? ne možemo ovdje raspravljati. Poznate su 
zablude Loisy-a u tom pogledu. Nama može biti dostatna riječ 
sv. Petra: „Jedan je dan pred Gospodom kao tisuću 
godina, i tisuću godina kao jedan dan“ (2. Petr. 3, 8). 
To je sv. Petar odgovorio onima, koji su,iz nekih riječi Isusovih 
zaključili, da je blizu sudnji dan. 


dok se ukloni onaj, koji sad zadržava. Pa 
će se onda pojaviti bezakonik, kojega će 
Gospodin Isus ubiti dahom usta svojih, pa 
će uništiti sjajem dolaska svojega onoga, 
koji će doći po djelovanju sotoninu sa 
svakom silom i sa znacima i lažnim čude¬ 
sima i sa zavagjanjem na nepravdu onih, 
koji će propasti zato, jer ljubavi istine ne 
primiš e, da bi se spasi i. I zato će im Bog 
poslati silu prijevare, da vjeruju laži, da 
budu osugjeni svi, koji ne vjerovaše istini, 
nego volješe nepravdu 11 (2. Sol. 2, 3 ss.). 

0 ovim „znacima i lažnim čudesima" Antikrista 
i njegovih pristaša već je Spasitelj sam govorio veleći: 
„Ustat će lažni Kristiilažni proroci i po¬ 
kazat će znake velike i čudesa, tako da bi 
prevarili, ako bi bilo moguće, i izabrane" 
(Mat. 24, 24). Pravedna je kazna Božja za one, koji 
odbiše Bogom objavljenu istinu, da budu prevareni od 
gjavla i njegovih organa „vjerujući laži." Tako je bilo 
u svako vrijeme, a u najvećoj mjeri tako će biti na 
koncu svijeta, da se i dobro i zlo razvije do skrajnjih 
svojih konsekvencija. (Isp. i Apokal. 22, 11.) 

Tamne su riječi sv. Pavla o onome, „što zadr¬ 
žava, da se Antikrist ne javi u svoje vrijeme". Sv. Au- 
gustin glede ovoga mjesta priznaje: „Ego prorsus quid 
dixerit (s. Paulus) me fateor ignorare" (De civ. Dei, 
XX. 19). jednu vjerojatnu konjekturu navest ćemo 
poslije. 

U Apokalipsi razvija sv. Ivan cijelu povijest 
katoličke Crkve u onim veličanstvenim proročkim sli¬ 
kama, što mu ih Isus pokazao na otoku Patmosu, kamo 
je bio izagnan „radi riječi Božje i radi svjedočanstva 
Isusa Krista" (Apok. 1, 9). Vidio je u duhu potanko 
zadnje borbe Crkve Božje na zemlji i rat, što će ga 
voditi Antikrist protiv vjernih kršćana. 

Sv. Ivan vidi Antikrista pod slikom zvijeri 
(„bestia", „dračo", „tbjplov"), koja po latinskim sv. očima 
označuje ne samo Antikrista, nego i pogansko rimsko 

carstvo, dok grčki oci u toj zvijeri jedino vide Anti¬ 
krista. 

„1 dana joj (zvijeri) biše usta, koja go¬ 
vore velike stvari i hule, i dana bi joj vlast 
da djeluje četrdeset i dva mjeseca. I otvori 
usta svoja, da huli na Boga, da huli na ime 
njegovo, ina kuću njegovu, i na one, koji 
žive na nebu. I bi joj dano da ratuje proti 
svetima i da ih pobijedi; i dana bi joj vlast 
nad svakim koljenom i narodom i jezikom 
i plemenom. I pokloniše joj se svi, koji žive 
na zemlji, kojima imena ni jesu zapisana u 
životnoj knjizi janjeta, koje je zaklano od 
postanka svijeta" (Apok. 13, 5 ss.). 

Gotovo sve, što ovdje proreče sv. Ivan, ispunilo 
se i u ono vrijeme, kad je poganski Rim progonio 
Crkvu. Zato su sv. oci zapadne Crkve u rimskome car¬ 
stvu pravom nazrijevali nekakav tip Antikrista. Ali rok, 
što ga sv. Ivan označuje djelovanju Antikrista, ne slaže 
se nikako sa poviješću progonstva proti prvotnoj Crkvi. 
Četrdeset i dva mjeseca svakako znači samo kratko 
vrijeme, ako se taj broj ne uzme i u doslovnom smislu. 
Progonstva pak kršćana u rimskom carstvu trajahu go¬ 
tovo tri stoljeća. 

Što se tiče vremena od četrdeset i dva mjeseca, 
t. j. od tri i po godine, sudara se sa sv. Ivanom prorok 
Danijel, kad govori u sedmom poglavlju svojega pro¬ 
ročanstva vrlo duboko i tajinstveno o svršetku vremena 
i o zadnjem sudu Božjem. I inače se njegov opis Anti¬ 
krista, koji je kod njega „rog četvrte zvijeri", posve 
slaže sa Apokalipsom sv. Ivana. „Tada gledah radi 
glasa velikih riječi, što ih govoraše onaj 
rog; i gledah, kako bi zvijer ubijena i kako 
joj tijelo poginu i kako bi predano ognju... 

I gle, kao Sin čovječji igjaše na oblacima 
nebeskim i dogje do Starca (Boga) i stade 
pred njim. I bi mu dana vlast i slava i car¬ 
stvo, da mu služe svi narodi i plemena i je¬ 
zici; vlast je njegova vlast vječna, koja 
ne će proći, i carstvo se njegovo ne će 
razoriti" (Dan. 7, 11 ss.). 

U istom poglavlju čitamo ove riječi: 

„Gledah, i taj rog vojevaše sa svecima 
i nadvlagjivaše ih... I govorit će riječi na 
Višnjega, i uništavat će svece Višnjega, i 
pomišljat će da promijeni vremena i za¬ 
kone, i dat će mu se u ruke za neko vrijeme 
i za vremena i za pola vremena. Po tom će 
doći sud, i uzet će mu se vlast, te će bit sa¬ 
trt i uništen sasvim. A carstvo i vlast i 
veličanstvo carsko pod svim nebom dat će 
se narodu svetaca Višnjega; njegovo će 
carstvo biti vječno" (Dan. 7, 21, 25—27). 


Da tu Danijel govori o Antikristu, o tom nema 
kontroverze megju katoličkim egzegetima; pa se opće¬ 
nito drži, da prorok pod slikom „četvrte zvijeri" ujedno 
prikazuje pogansko rimsko carstvo kao tip budućega 
velikog onog progonitelja „svetaca" (t. j. Crkve) na 
koncu vremena. 1 ) Odmah na prvi pogled vidi se pot¬ 
puni sklad proročanstva Danijelova sa Apokalipsom. Ri¬ 
ječi prorokove, da će vlast Antikristova trajati kroz 
„vrijeme i vremena i pola vremena“, tumačili 
su sv. oci bez izuzetka u smislu apokalipse, t. j. da 
će vladati kroz tri godine i po. U prvoj će se godini 
(t. j. u kratko vrijeme) domoći sveopće vlasti na zemlji, 
koja će neko vrijeme trajati (vremena" dvije godine), 
pa onda iznenada pasti (za „pola vremena" — pola 
godine). 2 ) 

Strašnu moć Antikristovu opisuje nam sv. Ivan u 
20. poglavlju Apokalipse kratkim potezima. Rekao je 
prije, da gjavao kroz dulje vremena („tisuću godina") 
ne će više moći zavoditi narode onako, kao što prije 
dolaska Kristova u vrijeme staroga poganstva. ,,I vidjeh 
angjela, gdje silazi s neba, koji imaše ključ 
odbezdnai verige velike u ruci svojoj. I 
uhvati aždahu, staru zmiju, koja je gjavao 
i sotona, i sveza je na hiljadu godina, i u 
bezdno baci je i zatvori je, i zapečati nad 
njom, da više ne zavodi narode, dok se na¬ 
vrši hiljadu godina (Apok. 20, 1 ss.). 

Ove riječi sv. Ivana imaju čitavu povijest u kato¬ 
ličkoj egzegezi. Danas su egzegeti složni u tom shva¬ 
ćanju, da ono „hiljadu godina" znači čitavo vrijeme, dok 
kršćanstvo kao svjetska vjera vlada narodima. Neki 
misle, da treba te riječi doslovce uzeti, i da će proći 
baš tisuću godina od onda, kad su svi evropski naiodi 
bili primili kršćanstvo, do početka onih zadnjih borbi, 
u kojima će narodi otpasti od kršćanstva. No općenitije 
se drži, da su riječi „hiljadu godina" odregjeni broj 
mjesto neodregjenoga: m n o g o godina. 3 ) 

Kada progje ovih „hiljadu godina", opet će se 
sotona „odriješiti za malo vremena" (ApQk. 20, 
3.), da može zavoditi narode. „1 kad se svrši hi¬ 
ljadu godina, pustit će se sotona.iz tam¬ 
nice svoje, i izići će da vara narode po sva 
četiri kraja zemlje, Goga i Magoga, da ih 
skupi na boj, kojih je broj kao pijesak moi- 
ski. I izigjoše na širinu zemlje, i opkoliše 
tabor svetih i grad ljubljeni" (Apok. 20, 7 ss.). 

Neki su stariji egzegeti iz ovoga mjesta zaklju¬ 
čivali, da će Antikrist biti inkarnirani sotona, koji će 

1) lsp. Knabenbauer: „Commentarius in Danielem pro- 
phetam" (Parisiis 1891.) str. 187. ss. 

2 ) Sr. Knabenbauer n. m. str. 260. ss. 

3 ) Sr. Komentar od Locha i Reischla (3. svez. 3. izd. 
Regensburg g. 1 85.) str. 520. ss. 

dakle osobno voditi otpale narode u boj proti Crkvi. 
No iz drugih je mjesta jasno, da će Antikrist biti pravi 
čovjek, „čovjek grijeha" (2. Sol. 7), a gjavao će se 
njime služiti kao svojim glavnim organom na svijetu, 
koji će golemom silom vladati narodima, broj njegovih 
pristaša će biti „kao pijesak morski." 

„Sveti grad", što će ga opkoliti čete Antikristove, 
bit će po općenitom mnijenju ili Rim ili Jerusaletn, u 
kojem će neko vrijeme vladati križ Isusov, kad se Ži¬ 
dovi u velikom broju obrate kršćanstvu. 0 tom ćemo 
imati zgode da govorimo kasnije. 

Što je sadržano u navedenim mjestima sv. pisma, 
to je ono, što sigurno znamo o Antikristu. Sve ostalo, 
što se je o njemu pisalo, ili su nesigurne tradicije ili 
subjektivne slutnje i kombinacije bez velike vrijednosti. 

5. Ilija i Henoh. 

Kad se je god podigla silna bura protiv Crkve, 
Bog je dao svojoj Crkvi i revne branitelje, koji su bili 
dorasli svim neprijateljskim navalama, te vodili Crkvu 
barem do moralne, ako ne i do fizične pobjede. Sveto 
pismo nam proriče, da će tako biti i u vrijeme onih 
zadnjih strašnih bojeva, kad će „sotona doći s ve¬ 
likim gnjevom, jer znade, da je njegovo 
vrijeme kratko" (Apok. 12, 12). Tada će proti 
Antikristu i njegovim sotonskim ortacima ustati Ilija 
i Henoh i još jedamput Crkvu voditi do sjajne mo¬ 
ralne pobjede, koja će biti kratak preludij onoga vječ¬ 
noga triumfa, što će za Crkvu početi na sudnji dan. 

Ilija i Henoh nijesu umrli, nego ih je Bog žive 
digao sa ove zemlje. Za Iliju čitamo u četvrtoj knjizi 
kraljeva: „Kad igjahu dalje (Ilija i Elisej) raz¬ 
govarajući se, gle, ognjena kola i ognjeni 
konji rastaviše ih, i Ilija otide u vihoru na 
nebo" (4. Kralj. 2, 11). 

Za Henoha pako čitamo u prvoj knjizi Mojsijevoj: 
,,I živeći Henoh jednako po volji Božjoj, 
nestade ga, jer ga uze Bog" (1. Mois. 2, 24). 

I u poslanici Židovima piše hagiograf: „Vjerom 
bi Henoh prenesen, da ne vidi smrti; i ne 
nagje se, jer ga Bog premjesti, jer prije 
nego ga premjesti, dobi svjed očanstvo, da 
ugodi Bogu" (Jevr. 11,5). Za koju ga je svrhu Bog 
„prenio, da ne vidi smrti", to nam kaže sv. Pismo u 
knjizi Isusa Siraka (Ecclesiasticus): „Henoh se milio 
Bogu, te je prenesen u raj, da propovijeda 
narodima pokoru" (Sir. 44, 16). Neki stari ruko¬ 
pisi imaju doduše: „jer je propovijedao narodima 
pokoru". Ali jednoglasna je predaja sv. crkvenih otaca, 
da će Henoh biti onaj drugi „svjedok", za kojega veli 
Apokalipsa (11, 3), da će zajedno sa Ilijom na koncu 
svijeta narodima propovijedati pokoru, te za vrijeme 
Antikrista velik dio roda ljudskoga spasti. 


svijeta. 


Za Iliju imamo svjedočanstvo 'samoga Spasitelja 
našega. Kad je iza svoga preobraženja s učenicima 
svojim sišao s gore Tabora, zapitaše ga oni: „Zašto 
kažu književnici, da Ilija najprije treba 
doći?" (Mat. 17, 10.) Naime učenici Isusovi nijesu 
znali razlikovati izmegju prvoga i drugoga dolaska Isu¬ 
sova. A Isus im odgovori: „Ilija će doći najprije 
i uspostaviti sve. Ali vam kažem, da je Ilija 
već došao, i ne poznaše ga, nego učiniše 
s njim, što su god htjeli. Tako i Sin čo¬ 
vječji treba da postrada od ajih. Tada ra¬ 
žu mješe učenici, da im govori o Ivanu Kr¬ 
stitelju" (Mat. 17, 11 ss.). Prije prvoga dolaska 
Isusova dakle došao je Ivan Krstitelj kao tip onoga 
pravoga Ilije, koji će po ovoj riječi Gospodnjoj doći 
prije drugog dolaska Isusova na koncu svijeta, te „uspo¬ 
staviti sve". 

Kako se iz ovoga mjesta vidi, stari su Židovi 
znali i čvrsto vjerovali, da će se Ilija povratiti na zemlju, 
te pripraviti narode na dolazak Kristov. I to nije čudo, 
jer je to već prorok Malahija posve jasno prorekao. 
On piše na koncu svoga proročanstva: „Evo ja ću 
vam poslati Iliju proroka, prije nego dogje 
veliki i strašni dan Gospodnji. I on će obra¬ 
titi srce otaca k sinovima i srce sinova 
očima njihovim, da ne dogjem i zatrem 
zemlje." (Malah. 4, 5 si.). Dakle da se u zadnjim 
borbama sav rod ljudski ne upropasti, poslat će Bog 
proroka Iliju, da „obrati srce otaca k sinovima i srce 
sinova očima", t. j. da uspostavi u „sinova" — u zad¬ 
njem naraštaju — stari duh kršćanske vjere i ljubavi. 

0 djelovanju Ilije i Henoha za vrijeme Antikrista 
nalazi se u Apokalipsi klasično mjesto, što su ga svi 
sv. oci u istome smislu tumačili: „Dat ću dvojici 
svojih svjedoka, i proricat će hiljadu i 
dvjesta i šezdeset dana, obučeni u vreće. 
Ovi su dvije masline i dva žiška, što stoje 
pred gospodarom zemaljskim. I ako im tko 
nepravdu učini, oganj izlazi iz usta nji¬ 
hovih i uništit će neprijatelje njihove, i 
tko bude htio da im učini nažao, onaj 
valja da bude ubijen. I ovi će imati vlast 
da zatvore nebo, da ne padne dažd na 
zemlju u dane njihova proricanja; i i mat 
će vlast nad vodama, da ih pretvaraju u krv 
i da udare zemlju svakom mukom, kad god 
budu htjeli" (Apok. 11, 3 ss.). Zatim proriče Apo¬ 
kalipsa, da će Antikrist ubiti ta „dva svjedoka". ,,I kad 
svrše svjedočanstvo svoje, onda će zvijer, 
što izlazi iz bezdna, voditi rat proti njima 
i pobijedit će ih i ubit će ih. I tjelesa nji¬ 
hova ostavit će na ulici grada velikoga, 
koji se duhovno zove Sodom i Egigat, gdje 

je bio Gospod njihov razapet. I gledat će 
neki od naroda i jezika i plemena i koljena 
tjelesa njihova tri dana i po, i ne će dati, 
da se njihova tjelesa sahrane u grobovima. 

I koji žive na zemlji, obradovat će se i raz¬ 
veselit će se radi njih i slat će darove je¬ 
dan drugome, jer ova dva proroka mučiše 
one, koji žive na zemlji. I poslije tri dana 
i po duh života od Boga ugje u njih; i usta- 
doše na noge svoje, i strah veliki uhvati 
one, koji ih gledahu. I čuše glas veliki 
s neba, gdje im govori: Uspnite se amo. I 
izigjoše na nebo na oblacima, i vidješe ih 
neprijatelji njihovi' 1 (Apok. 11,7 ss.). 

Suarez drži, da su ove riječi tako jasne, te im 
ne treba tumačenja. Samo je kontroverza, koji će biti 
onaj „veliki grad, što se duhovno zove Sodom i Egipat. 11 
Neki misle: Rim, koji će onda biti u rukama Anti- 
kristovim, „gdje je Gospod bio razapet, 11 t. j. gdje je 
Crkva trpjela svoje tristoljetno mučeništvo. No većina 
sv. otaca i egzegeta drži, da je taj „veliki grad 11 Jeru- 
salem, koji će u vrijeme Antikrista biti golem svjetski 
grad, središte vrlo moćne i nada sve bogate židovske 
države. 

Stara predaja veli, da će Ilija i Henoh biti raza¬ 
peti, kao i „Gospod njihov 11 . — Bože daj, da sv. Ilija, 
kada dodje u zadnja vremena, pohodi i Bosnu, koja 
ga je izabrala svojim glavnim zaštitnikom i koja ga 
tako revno štuje. I kako ga sav narod bez razlike vje¬ 
roispovijesti časti: katolici, hrišćani, muhamedanci i Ži¬ 
dovi, neka on barem na koncu svijeta sav bosanski 
narod sjedini u vjeri i ljubavi Isusovoj, u presvetom 
Srcu Spasiteljevi!. 

6. Obraćenje Židova. 

Govoreći o razorenju grada Jerusalema rekao je 
Isus: ,,I past će (Židovi) od oštrice mača i bit 
će odvedeni u ropstvo po svim narodima, 
i Jer u salem će gaziti neznabošci, dok se ne 
svrše vremena neznabožaca 11 (Luk. 21, 24). 
Kako se prvi dio ovoga proročanstva Isusova ispunio, 
poznato nam je. U drugom pako dijelu Spasitelj nago¬ 
vješćuje nešto, što se ima zbiti, kad progje vrijeme 
odregjeno za obraćenje neznabožaca, t. j. kada bude 
naviješteno evangjelje megju svima narodima, a to će 
biti na koncu svijeta, kako smo prije vidjeli. Onda ne 
će više „neznabošci gaziti Jerusalema, 11 prestat će kazna 
Božja nad narodom israelskim, bit će opet sabrani u 
Jerusalemu i u svetoj zemlji, ali ne kao neprijatelji, nego, 
kao prijatelji i štovatelji božanskoga Spasitelja Isusa 
Krista. 

Što je Spasitelj ovim riječima tek tamno nago¬ 


vijestio, to je sv. Pavao u svojoj poslanici Rimljanima 
posve jasno izrekao. On ih opominje, neka se ne ohole, 
što imaju zasad veću milost Božju od Židova, koji su 
odbili evingjelje. Jer će i za Židove još doći vrijeme 
milosti. ,.Ja vam, braćo, ne ću zatajiti tajne 
ove, daše ne uzoholite: što sljepota I s- 
raelu pade u dio, dok ne ugje u (Crkvu) pu¬ 
nina neznabožaca. I tako će se tada spasti 
sav I srae 1 “ (Rimlj. 11, 25 slj.). 

Ovaj za židovski narod nada sve sretni dogagjaj 
već je Mojsije bio prorekao veleći: „Ako se u po- 
šljednje vrijeme obratiš ka Gospodu Bogu 
svojemu i poslušaš glas njegov, Gospod 
je Bog tvoj milostiv Bog, on te ne će osta¬ 
viti niti uništiti, jer ne će zaboraviti za¬ 
vjeta s očima tvojim, za koji im se zakleo 11 
(5. Mojs. 4, 30). Proroci pako staroga zavjeta na mno¬ 
gobrojnim mjestima pišu, da će Bog zabaciti izabrani 
narod svoj, ako narod njega ostavi, da će Židovi biti 
raspršeni po svim narodima, bez kralja, bez vlastite 
zemlje, bez hrama; ali da će se u zadnje vrijeme ob¬ 
ratiti Bogu, da će se opet sabrati u svetoj zemlji i da 
će se onda spasti sav israelski narod. Tako piše n. pr. 
prorok Osea: „Dugo će vremena sinovi is¬ 
raelski ostati bez kralja i bez kneza i bez 
žrtve i bez oltara i bez efoda i bez tera- 
fima. A poslije će se obratiti i tražit će 
Gospoda Boga svojega i Davida kralja 
svojega i u strahu će pristupiti ka Gospo¬ 
du i blagosti njegovoj na pošljednj i dan 11 
(Os. 3, 4 si.). „David 11 stoji kod starih proroka više 
puta metonimično mjesto „Sina Davidova, 11 t. j. Mesije, 
Spasitelja. Na koncu svijeta židovski će se dakle narod 
obratiti Spasitelju. 

A Isaija veli: ,,U ono će se vrijeme, nezna¬ 
bošci moliti onomu, koji je korijen Jesejev, 
koji će biti zastava narodima, i grob nje¬ 
gov bit će slavan. I tada će Gospod drugi- 
put podignuti ruku svoju, da zadobije 
ostatak naroda svojega,., i podignut će 
zastavu narodima, i sabrat će prognane 
naroda israelskog, i rasijane iz Jude sa 
četiri kraja zemaljska 11 (Is. 11, 10 ss.). 

Iz ovih se riječi proročanskih vidi, da će se naj¬ 
prije neznabošci obratiti Kristu („korijenu Jesejevu 11 ). 
Oni će se skupiti oko zastave sv. križa („bit će za¬ 
stava narodima"), te čast i slavu dati Spasitelju (,,i 
grob njegov bit će slavan 11 ). Onda — kada nezna¬ 
bošci unigju u Crkvu Kristovu — „podignut će Gospod 
drugiput ruku svoju, 11 da „ostatak naroda svojega 11 is- 
raelskoga spase u Crkvi, te ga „sabere sa četiri kraja 
zemaljska. 11 

To je ono, što je Spasitelj sam prorekao, kako 
smo vidjeli, i sv. apostol Pavao, i zašto se Crkva moli 
na svaki veliki petak: „Oremus et pro perfidis Judaeis, 
ut Deus et Dominus noster auferat velamen de cordi- 


bis eorum, ut et ipsi agnoscant Jesum Christum Do- 
minum nostrum." 

Kada dragi Bog ovu molitvu Crkve napokon usliša, 
onda ne će više biti daleko sudnji dan. 

(Svršit će se.) 


„Kruh naš svakidanji daj nam danas!“ 

Egzegetska, liturgična i patristička Studija. — Piše Ivan Petar Bok D. I. 

(Svršetak.) 


8. Nasuprot ima zamjeran broj grčkih i latinskih 
Otaca, koji isključivo ističu ili barem jedino spominju 
euharistični smisao „kruha našega svakidanjega". Od¬ 
lučno to čini već Origen (De orat. M. 11.416—561.). 
On tumači emočaiog kao supstancijalni ili vrhunaravni 
kruh euharistični; ujedno ističe svakidanji užitak toga 
kruha uzimajući „danas" u smislu „iz dana u dan“ 
(in dies). 

Uz Cirila Jerusalemskoga gore spome¬ 
nutog navodi i sv. Atanazije jedino smisao duhovni 
i sakramentalni u spisu „De incarnatione et contra 
Arianos" (n. 16. M. 26. 1011.) Evo riječi njegovih: 
„Dok Gospodin govori sam o sebi: Ja sam kruh živi, 
koji sam sišao s neba, drugdje -zove Duha Svetoga ne¬ 
beskim kruhom govoreći: Kruh naš supersupstancijalni 
daj nam danas (Isp. Luk. 11. 13.). Učio bo nas je, da 
moleći ištemo u sadašnjem životu kruh smooaiov t. j. 
budući; čije prvine imamo u sadašnjem ži¬ 
votu, dok postajemo dionici tijela njegova; 
kao što je sam rekao: I kruh, što ću ga ja 
dati, tijelo je moje za život svijeta. Tijelo bo 
je Gospodnje duh oživljavajući, jer je začeto po Duhu, 
koji oživljava..." 

Izmegju latinskih Otaca spadaju amo sv. Hilarije 
Poitierski, sv. Ambrozije, učeni Ivan Kasijan, sv. Petar 
Hrizolog, sv. Isidor Seviljski i kasnije Walafrid Strabon. 

Hilarije (M. X. 725.) veli u jednom fragmentu, 
što ga navodi 4. toledski sabor (cp. 10.): „Kruh naš 
sv. d. n. d. Što li bo želi Bog toliko, koliko, da svaki 
dan Krist stanuje u nama, koji je kruh života i kruh 
s neba? I budući da je molitva svakidanja, svaki se 
dan takogjer molimo, da nam se dadne." 

Ambrozije (de sacram. 1. 5. c. 4.) piše: „Ako 
je kruh svakidanji, zašto ga primaš (istom) iza godinu 
dana, kao što običavaju činiti Grci na istoku. Primaj 
svaki dan, da ti svaki dan koristi. Tako živi, da zaslu¬ 
žiš svaki dan primati (sv. pričest)... Kruh naš svaki¬ 
danji daj nam danas. Ako svaki dan primaš, svaki dan 
ti je danas. Ako ti danas pripada Krist, svaki dan na 
novo ti ustaje (resurgit). Kako li? „Ti si sin moj, danas 
Te rodih" (Ps. II, 7.). Danas je dakle, kada Krist opet 
ustaje..." 

Isključivo o Euharistiji tumači „kruh naš super- 


supstantijalni ili svakidanji" takogjer Ivan Kasijan 
u 9. kolaciji svojoj (cp. 20. M. 49. 794.). On takogjer 
silno preporučuje svakidašnju sv. pričest kao lijek svaki- 
danjim slabostima našim. Sv. Petar Hrizolog do 
pet puta u pet raznih- govora (in orationem Dominicam, 
sermo 67.—72. M. 52. 392.—406.) direktno dapače za- 
zabacuje materijalni smisao i dopušta samo euharističuo 
shvaćanje istoga teksta. Njima se pridružuje sv. Isidor 
Seviljski (De eccles. off. 1. 1. cp. 18.), koji govori: 
„Hune panem (eucharisticum) dari iubente Domino quo- 
tidie nobis postulamus." I Walafrid Strabon re¬ 
cenzira doduše i ostala mnijenja, kako smo gore vi¬ 
djeli, no sam priznaje na istome mjestu i u svojoj knjizi 
Glossa ordinaria (M. 114. 102.) samo duhovno shva¬ 
ćanje ili o tijelu Kristovu ili o riječi Božjoj ili o sa¬ 
mome Kristu. 

9. Ne ćemo nipošto s ovim Očima, da isključimo 
iz egzegeze ovoga teksta shvaćanje o tvarnom kruhu 
svakidanjemu, jer razlozi ovih Otaca „da ne budemo 
zabrinuti, što da jedemo, i da tražimo prije svega kra¬ 
ljevstvo Božje i pravdu njegovu" ni malo ne smetaju, 
nego baš preporučuju takogjer materijalni smisao. Po 
riječima bo „danas" i Eruouatov, što znači „dovoljni ili 
nama za sada pripadajući," dakle svakidanji kruh, Spa¬ 
sitelj dobro pobija svaku neurednu i nepotrebnu brigu 
za zemaljsko uzdržavanje. 

Kraj svega toga cijenimo, da duhovni i sakra¬ 
mentalni smisao nije nipošto samo „zgodna akomo¬ 
dacija", kako mnogi katolički egzegeti 1 ) uče onamo od 
16. stoljeća, te se razilaze od gotovo jednoglasnog suda 
sv. Otaca, koji su isticali euharistični smisao kruha na¬ 
šega svakidanjega kao jednako glavni ili dapače kao 
poglavili u ovom tekstu, kako smo dovoljno dokazali. 

Žaliti treba, što su mnogi moderni egzegeti preko 
svake mjere pretjerivali poteškoće euharističnog i du¬ 
hovnoga smisla, te ne mareći za jasna mjesta, gdje sv. 
Oci ex professo tumače Očenaš, kadikad prizvah u 
pomoć jednu ili drugu rečenicu njihovu često i okrnjenu 
ili preinačenu izvan konteksa ili iz takova mjesta, gdje 
dotični Otac prema svrsi svojoj naglašuje samo jedan 
parcijalni smisao, te nipošto ne isključuje drugoga. Ža¬ 
lostan primjer u ovom pogledu imamo kod citata sv. 

') U najnovije vrijeme n. pr. Knabenbauer, Schanz, Gihr. 




260 




Br. 15. — Vrhbosna. — 1908. 


Augustina, kako smo gore vidjeli spomenuvši inače iz¬ 
vrsnu knjigu Gihr-ovu. Na 12 i više raznih mjesta, gdje 
svetac ex professo govori o tom tekstu, najviše ili barem 
jednako ističe euharistični i duhovni smisao. No eto, 
Maldonat nagje uz njih i jednu ciglu rečenicu, gdje Au- 
gustin (Locutionum in Genesin 1. I. cp. 39. 6. M. 34. 496.) 
tumači redak: „Praeter panem, quem i pse (Joseph) 
edebat“, ovako: „Per panem utique omnia intelligi 
voluit ad victum eius pertinentia; unde pro quotidiano 
victu panis solus positus intelligitur in oratione Domi- 
nica.“ Naravno, gdje Augustin tumači ,,kruh“, što ga jeo 
Josip misirski u kući Putifarevoj, ne treba smisla du¬ 
hovnog i sakramentalnoga, što ga inače gotovo svuda 
pretpostavlja tvarnom smislu u egzegezi Očenaša; nego 
se on može, dapače i mora ovdje ograničiti na mate¬ 
rijalno shvaćanje kruha našega svakidanjega, ako hoće 
da upotrijebi ovaj vjernicima najpoznatiji primjer, u 
kojem se kruh uzima za sve, što spada na uzdrža¬ 
vanje. Ipak je ova slamka dovoljna Maldonatu, da se 
pozove i na Augustina za svoju isključivu tezu: „Proba- 
bilius est, quod idem Augustinus cum multis aliis Pa- 
tribus dixit, panem hoc loco nostrum et supersubstan- 
tialem omnem necessarium cibum (corporalem) appellari." 
Uz spomenuto mjesto iz Locut. in Gen. citira još Epist. 
ad Probam 121. c. 12. za potvrdu; ali zaboravlja na¬ 
vesti i tekst iz pregjašnjeg poglavlja 11., što smo ga 
već gore proti preinačenom citatu Gihr-ovu spomenuli. 
Svetac tu jednako (vel — vel) naglašuje tvarni i sa- 
kramentalni kruh. I oni „mnogi drugi Oci", što ih 
može Maldonat s pravom za svoje „vjerojatnije mni¬ 
jenje" navesti, koliko je meni dosada poznato, samo su 
tri na broju: Bazilije, Grgur nisenski, Hrizostom. U 
ostalom Maldonat priznaje takogjer vjerojatnost euha- 
rističnog smisla i čedno završuje: „Nolo tamen meam 
valere coniecturam, nisi qui doetiores sunt, approba- 
verint." 

10. No jesu li zaista nutarnje poteškoće 
sakramentalnog smisla tolike, kako se tvrdi, osobito ako 
sa sv. Augustinom i većinom sv. Otaca ne isključimo 
materijalnog i duhovnog shvaćanja? Za čudo bi bilo, 
kada bi toliki Oci diljem toliko stoljeća ignorirali sve 
one poteškoće modernih egzegeta, da ovdje ne govorim 
o starocrkvenim liturgijama, o rimskom katekizmu sa¬ 
bora tridentskoga i o rimskom dekretu od 1905. 

P. Knabenbauer pozivajući se na Maldonata i Jan- 
senija ističe osobito dvije poteškoće, što ih treba još 
riješiti. 

Najprije veli: „Ako se ta prošnja razumijeva o 
kruhu duhovnom, onda je ista sa pregjašnjom ili se u 
njoj uključuje", dakle ili je onda tautologija ili barem 
suvišna. Kao dokaz za ovu smjelu tvrdnju proti rim¬ 
skom katehizmu i „gotovo suglasnom svjedočanstvu sv. 
Otaca" navagja: Jer je Isus rekao: „Jelo je moje da 


vršim volju Oca moga". No zar ne slijedi prije pro¬ 
tivna naša teza iz ovih riječi Kristovih ? Ako sam Spa¬ 
sitelj toliko puta u evangjelju pred učenicima i pred 
pukom upotrebljava riječi: jelo, kruh i t. d. u duhov¬ 
nom smislu, zar to a priori ne preporučuje što potpu¬ 
nije shvaćanje „kruha našega svakidanjega', u onoj mo¬ 
litvi, koja po nakani Spasiteljevoj ima „sine multiloquio“ 
izreći sve naše molbe ? — 

No zar je doista u našoj tezi četvrta prošnja ista 
kao i treća ? Nipošto, osim ako bi tko s većim pravom 
tvrdio: Druga je prošnja Očenaša ista kao i prva (a 
parte rei), a treća opet ista kao i druga. I u našem 
shvaćanju ostaje velika razlika izmegju treće i četvrte 
prošnje, jer se prve tri prošnje, kako dobro veli Gihr 
po sv. Očima, protežu (direktno) na interese Božje, 
ostale pak (direktno) na potrebe naše. Šteta samo, 
što se Gihr u razlaganju četvrte prošnje nije sam do¬ 
voljno držao ove glavne razdiobe, koja isto tako jasno 
dijeli 3 prve prošnje Očenaša od ostalih, kao što su 
u 10 zapovijedi Božjih tri prve odijeljene od sedam 
drugih. 

Dapače iz ove tobožnje poteškoće slijedi za našu 
tezu veoma jedar dokaz, što ga ovako formuliramo: 
Ako „kruh naš svaki danji" u u Očenašu ni¬ 
kako ne znači u literalnom smislu takogjer 
duhovna (vrhunaravna) dobra djece Božje 
na ovom svijetu: onda u Očenašu manjka 
baš ono, što je Spasitelj pred vjernicima 
svojim osobito naglasio, t. j. posebna di¬ 
rektna prošnja za vrhunaravna dobra djece 
Božje za ovoga života. Tri prve prošnje uklju¬ 
čuju ova dobra vrhunaravna samo in obliquo, a ne di¬ 
rektno, jer se tu prije svega radi o slavi Božjoj, t. j. 
1. o posvećenju imena onoga, koji je „jedini svet, jedini 
Gospodar, jedini Svevišnji," te je „sve učinio radi sa¬ 
moga sebe"; nadalje 2. o „dolasku kraljevstva Božjega", 
što je pravi vječni cilj svih razumnih stvorova i napose 
vrhunaravnoga reda, ali nota bene: ovdje se taj vrhu¬ 
naravni cilj roda ljudskoga promatra poglavito, u ko¬ 
liko je vanjsko dobro Božje, a ne poglavito u koliko 
je naše dobro. J ) 3. napokon o savršenom vršenju volje 
Božje, ne samo na nebu nego i na zemlji, gdje se opet 
poglavito ističe vrhovno gospodstvo Božje, što se ima 
očitovati i proslaviti savršenom poslušnošću razumnih 
stvorova, kako Gihr dobro tumači. 

Pa gdje ostaje onda direktna prošnja za 
milost Božju i za sredstva milosti Božje, 

9 Njemački prijevod druge prošnje Očenaša: „Zukomme 
u n s Dein Reich", u koliko se dodaje rječca ,,uns“ nema oslona 
ni u grčkom tekstu ni u Vulgati latinskoj ni u sv. Očima. 
Nasuprot grčka Crkva prvih stoljeća svojim dodatkom iza Oče¬ 
naša. ,,Quoniam Tuum est regnum ...“ dobro ističe direktni 
smisao druge molbe Očenaša. 



Kruh nas svakidanji daj nam danas!" 


poimence za „nicum ac salutare remedium, 
corpus et sangninem Dom ini ?“ 

„Uključena je u trećoj prošnji," veli P. 
Knabenbauer, a drugi sa Gihrom možda će kazati: 
„Uključena je osobito u drugoj ili u prvoj prošnji." — 
Dakako u svakoj prošnji Očenaša uključene su do¬ 
nekle i sve druge prošnje, jer to je dična vrlina je¬ 
zgrovitih rečenica Kristovih, da je svaka kanoti jezgra 
svega evangjelja. Ali u molitvi Gospodnjoj, koja je na¬ 
mijenjena djeci Božjoj u opreci sa Židovima i po¬ 
ganima, koja se zato obraća Ocu nebeskom, u koliko 
ga prije svega smatramo kao začetnika vrhunarav¬ 
nog reda, kao što Gihr opet zanosno razlaže: u ta¬ 
kovoj, po svojoj svrsi i po svom inom sadržaju posve 
vrhunaravnoj molitvi je li dosta, da je prošnja za po¬ 
zitivna dobra milosti samo uključena u drugima, samo 
in obliquo izrečena, tako da bi se morala istom izvesti 
mučnim umovanjem ? Nije li takogjer prošnja za t v a r n i 
kruh naš svakidanji uključena u trećoj prošnji „Budj 
volja Tvoja, kako, na nebu tako i na zemlji?" Pa ipak 
ovdje moderni egzegeti ne ćute nikakve poteškoće, da 
motiviraju posebnu i direktnu četvrtu molbu za tvarni 
kruh naš svakidanji, a direktnu molbu za pozitivna vrhu¬ 
naravna dobra milosti ipak izrično isključuju! Zašto? 
Valjda zato, što je Spasitelj u javnom djelovanju svomu 
najviše po naravnim dobročinstvima zadužio sebi ljude, 
ili što je počeo ulaziti u srca ljudska na vrata njihova, 
da izigje na vrata svoja, da se služim riječima sv. Ig- 
nacija Lojolskoga? Otkud toliko čudesnih ozdravljenja 
na tijelu i toliko drugih zemaljskih blagodati Kristovih 
prema ljudima, ako ne iz želje, da tako predobije duše 
njihove za stvari nebeske? — Dobro. Nek bude to na¬ 
mjera Spasiteljeva i u četvrtoj prošnji Očenaša, da po¬ 
najprije sjeti ljude i napose vjernike na posvemašnju 
ovisnost njihovu o Bogu takogjer u svakidanjim ze¬ 
maljskim potrebama. Nikako toga ne niječem ; i ovdje 
priznajem, kako zemaljske stvari imaju služiti poput ta- 
jinstvenih ljestava, da uzdignemo duše svoje do ne¬ 
beskih želja i do onih sredstava milosti, koja nas vode 
u nebo. No pazimo dobro, kako Spasitelj postupa, kad 
se služi zemaljskim stvarima u ovu svrhu. Ne ostaje 
kod zemaljskih potreba, kao da se sve ostalo 
ima prepustiti čovjeku, koji bi to morao po raznim de¬ 
dukcijama i akomodacijama sebi primijeniti. Nego po¬ 
najviše sam sve to odmah izrično ističe, često i prije, 
nego će udijeliti zemaljsko dobro: Samo je jedno po¬ 
trebno. — Ako možeš vjerovati, sve je moguće onomu, 
koji vjeruje. — Uzdaj se, sinko, opraštaju ti se grijesi. 
— 0 da znaš dar Božji, i tko je onaj, koji s tobom 
govori, ti bi sama iskala od njega vode, a on biti 
dao vodu živu, koja teče u život vječni. — 

Kod ovih i sličnih bezbrojnih prigoda vidimo, 
kako Spasitelj direktno — dakako pomoću zematj- 

skih blagodati potiče vjernike na ljubav i na želje du¬ 
hovnih dobara i kako ih upravo kudi, kada poput po¬ 
gana ištu za sebe u prvom redu samo zemaljsko blago 
(Haec enim omnia gentes inquirunt). Jer, kaže, što ko¬ 
risti čovjeku, ako čitav svijet zadobije, a dušu svoju 
izgubi ? Zar bi dakle u četvrtoj molbi odstupio od svoga 
generalnog načela i zadovoljio se, da ljudi ovdje ištu 
samo zemaljski tvarni kruh svakidanji? A zašto je onda 
sam govorio: Operamini cibum qui non perit, sed per- 
manet in vitam aeternam ? 

Neka se ne govori, da tri prve i tri zadnje pro¬ 
šnje govore dovoljno o vrhunaravnim dobrima! Prve 
tri, kako rekoh, ističu u prvom redu interese Božje, 
zadnje tri molbe Očenaša bave se duhovnim dobrima 
samo u negativnom smislu, da nam se oproste 
grijesi, da ne podlegnemo napastima, da se oslobodimo 
oda zla; no je li tim iscrpljen katalog naših prošnja? 
Nije li baš nužno, da se prije uvrsti takogjer prošnja 
za pozitivna dobra vrhunaravna na ovom svijetu? Pa 
gdje možemo naći ovu prošnju bolje izrečenu nego 
u onim riječima: Kruh naš svakidanji daj nam danas, 
kruh za tijelo, kruh za dušu, kruh. riječi Božje i kruh 
presvete Euharistije!? Doista, ako.se već primi razdi¬ 
oba izmegju interesa Božjih i potreba naših, manjkalo 
bi nešto glavno Očenašu, kad ne bi Spasitelj ujedno 
direktno uključio duhovno-sakramentalni smisao četvrte 
prošnje uz materijalni. 

No najviše urgiraju neki sa P. Knabenbauerom 
drugu poteškoću, što ju je Grgur nisenski istakao go¬ 
voreći: Kada bi se ovdje radilo o kruhu duhovnom i 
sakramentalnom, morali bismo govoriti: Daj nam ne 
samo danas, nego na vijeke! — Budući da branim 
tvarni i duhovni smisao skupa u ovoj prošnji, mogao 
bih po sv. Augustinu kazati, da ne mora baš svaka 
riječ ove prošnje spadati na svaki smisao, nego da je 
dovoljno, ako se uopće prošnja „Kruh naš svakidanji 
daj nam danas" u svim svojim riječima obistini na 
tvarnom kruhu, a u glavnom takogjer na duhovnom i 
sakramentalnom kruhu; no volim priznati: Svaka riječ 
ove prošnje mora se donekle verificirati u onom tro¬ 
strukom literalnom smislu, ako strogo zahtijevamo, da 
prošnja doista vrijedi o tvarnom, sakramentalnom i či¬ 
sto duhovnom kruhu. Ni ovo nije tako teško dokazati, 
kako se čini. 

Ako se molim danas, da mi Bog dadne danas 
moj svakidanji kruh tjelesni, jamačno time ne isklju¬ 
čujem prošnje, da mi je Bog dadne i sutra i do smrti 
moje, nego hoću samo da se držim savjeta Spasiteljeva: 
„Nemojte dakle biti zabrinuti za sutradan, jer sutrašnji 
dan brinut će se sam za se. Dosta je svakomu danu 
zla svoga" (muke svoje). Ove riječi (Mat. 6, 34.) ne¬ 
posredno slijede iza opomene Kristove, da ne budemo 
poput pogana zabrinuti radi jela i odijela. „Jer zna Otac 

vaš, da vam treba sve ovo. Ištite dakle najprije kra¬ 
ljevstvo Božje i pravdu njegovu, a ovo će vam se sve 
dodati." Stoga takogjer Spasitelj direktno hoće ovdje, 
da se otresemo suvišnih i neurednih briga zemaljskih 
za sutrašnji dan. Ove bo brige najviše smetaju težnji 
za kraljevstvom Božjim i pravdom njegovom. 

No nije li takogjer veoma razborito i osobito o d 
praktične vrijednosti za dobre odluke 
naše, da i u duševnim potrebama vrhuna¬ 
ravnoga života svoga ne mislimo odviše 
zabrinuto na problematičnu budućnost ili 
samo na vječni cilj in abstracto, nego jednako barem 
da mislimo i na nužna i zgodna sredstva, koja bi baš 
danas mogla pospješiti ovaj cilj ? Sveci Božji ravnali 
su su se poput sv. Ivana Berchmansa po načelu: Vivere 
in dies et in horas! i to u naravnom i u vrhunaravnom 
životu. Sv. Filip Neri vapio bi svako jutro: „Bože, daj 
mi danas milost svoju, da danas ne sagriješim" 
Jamačno nije tim rekao, da prošnja njegova isključuje 
milost za sutrašnji dan; bio bi mogao takogjer moliti: 
Daj mi vazda milost svoju, da nikada ne sagriješim, 
ali mu se veoma shodno i praktično činilo, da i u vrhu¬ 
naravnom životu svojemu svrati svu pozornost svoju 
na današnji dan, koji je jedini u vlasti njegovoj. 
Zato su sveci najaktualniji ljudi, jer osobito računaju 
sa sadašnjošću. 

1 u duhovnom životu dvostruki preveliki probitak 
izvire iz takove prošnje i odluke: Prvo, ne ćemo dan¬ 
gubiti i klonuti duhom poput onoga bojazljivca, o kom 
pripovijeda Toma Kempenac (Nasljeduj Krista I. 25.), 
da se je često kolebao izmegju straha i nade... go¬ 
voreći : „0 da mi je znati, hoću li ustrajati!“ — Drugo, 
to većma takov čovjek napreže sve sile svoje, da se 
dobro služi svakim sadanjim časom za spas duše svoje, 
da tako faktično prije svega traži kraljevstvo Božje i 
pravdu njegovu, i da svaki dan na novo, kako 
treba, moli Boga za milost ustrajnosti. Ovu je misao 
kod duhovnog tumačenja četvrte prošnje Očenaša oso¬ 


bito istakao sv. Ciprijan i po njemu sv. Augustin i drugi 
Oci. Kada nam Spasitelj pruža svaki dan na novo ne 
samo darove naravne, nego i darove milosti i osobito 
presveto tijelo svoje, i kada nam ne da svih vrhuna¬ 
ravnih darova na jedamput, nego malo po malo, niti nas 
osigurava o spasu našemu: zašto da ne ištemo i du¬ 
hovni kruh naš svakidanji upravo za današnji dan, da 
radi nestašice vrhunaravne hrane ne umre život milosti 
u nama i da ne budemo odijeljeni od tijela Kristova? 

Ovako se dakle skupno tumačenje „kruha našega 
svakidanjega" o materijalnom, sakramentalnom i čisto 
duhovnom kruhu preporučuje u svakom pogledu, u ko¬ 
liko direktno, kratko i jasno za sve vjernike vješte jeziku 
Kristovu ističe prošnju za sva pozitivna, naravna i vrhu¬ 
naravna dobra naša na zemlji, bez tautologije, ali ta¬ 
kogjer bez manjka, ako četvrtu prošnju isporedimo 
s ostalima i uopće sa svim potrebama djece Božje za 
ovoga života. 

Gledamo li na začetnika Očenaša, na odregjene 
molitelje i na odnos skupnog smisla „kruha svakida- 
njega“ k naslovu molitve: krasno se i potpuno ta če¬ 
tvrta prošnja poput ostalih prošnja slaže s dostojanstvom 
Oca nebeskoga i djece Božje, kojima služi Očenaš kao 
značajna molitva. I u sadržaju ovako protumačene 
prošnje nema ništa, čemu bismo mogli s pravom što 
zabaviti. Historični, liturgični, patristički i sami katoličko- 
egzegetski razlozi nutarnji i vanjski više prijaju ovom 
skupnom tumačenju nego ikojemu drugomu, a što je 
glavno, ovo se tumačenje dovodi u ,potpuni i trajni 
sklad sa tumačenjima odobrenim od vrhovnog učiteljstva 
crkvenoga (Isp. položaj Očenaša u misnoj liturgiji, rimski 
katehizam, dekret rimski od 20. prosinca 1905.). 

Bude li se vlč. dušobrižnički kler odazvao vrućoj 
želji sv. Oca Pija X. za širenjem česte i svakidašnje 
sv. pričesti, eto mu u samom Očenašu po naputku 
rimskoga katehizma najbolje prigode i preobilne gragje, 
da vjernike upozna sa pravom namjerom Kristovom 
kod naredbe presv. oltarskog sakramenta. 


TVRDKO. 

Nemiran je junak Tvrdko kralju: 
Poslao je hrabre čete svoje 
Na dvie strane, da mu Bosnu brane: 
S jednom trže vojvoda Hrvoje, 

Ban Ivaniš i Hraniću Vladko 
Na Murata obiestnoga svata, 

Što Srbiji raztrovanoj prieti; 

Paližna je glava drugoj četi, 

Na Šišmana kralja hrli s njome, 


4. Odluka. 

Što s Madžari na Hrvatsku srče, 
Izdajnike oko sebe sgrće, 

Da Hrvatsku izmorenu slome. 

Nemiran je junak Tvrdko kralju, 
Jer ni odkud glasa ni oglaše. 

Stog junaka kobne slutnje plaše. 

Srce titra u kraljskoj mu grudi, 

U srcu se živa želja budi, 

Da se paše mačem ubojicom, 


Da zavitla kopljem kostajnicom, 
Na mezevo srne u kreševo. 

Ali kamo, na koju li stranu? 
Odkuda mu veća bieda prieti? 
Sultan Murat i sam hrli u rat, 
Silan prieti križ da slomi sveti; 
Šišman šalje bojovne križare, 

S njima tare ostave mu stare . . . 
Neodlučan stoji Tvrdko kralju 

I nemiran gleda na planinu, 

Gdje baš žarko sunce upočinu. 

Kobna miso kralju Tvrdku sinu: 
Možda j’ zadnja žarkog sunca zraka 
Smrtna svieća njegovih junaka. 

Čuj! Daleko bojna trublja jeknu, 
Vedra pjesma vedrim zrakom sjeknu: 

— Raduj mi se, svietli Tvrdko kralju, 
Muratova j’ sila uništena, 

A s ramena glava odrubljena 
Padišahu, junačkomu strahu! 

Od radosti ciknu Tvrdko kralju, 

Iz svog dvora pred junake hrli, 
Razdragan ih cjeliva i grli, 

Pa sve gore vodi ih u dvore, 

Ter ih pita za junačko zdravlje, 

Za gubitke i za ljute bitke 
Na Kosovu polju krvavome. 

A Ivaniš ponositi bane: 

— Umorni smo, Tvrdko gospodine, 

Ne možemo sborit na tenane 

Ni izbrojit boje i junake. 

Bješe buke, bješe teške muke, 

Izdade nas Kraljeviću Marko, 
Branković nas Vuče podlo vara 
1 sam Lazar s Osmanlijom šara. 

Jadan Lazar junački zaglavi, 

Ali Murat pobjede na slavi . . . 

— Moj junače Ivanišu bane, 

Radoznalo kralju Tvrdko lane, 

Ko ugasi onu munju žarku, 

Sto svim kosti napunjaše strahom ? 
Kako sinu zadnjom i uminu? 
Namrgodi vedro čelo bane: 

— Teško mi je sborit, kruno kraljska, 
0 kukavnom nejunačkom činu, 

Što ga guslar uz gusle već slavi, 
Mjesto da ga za viek zaboravi . . 

Pod šatorom Murat car zaglavi, 

Na prevaru mlad ga vitez smače . . 

— Ne, ne vitez, kriknu Tvrdko kralju, 
Na bojnom se polju vitez bije, 

Ne udara mučki iz busije — — 

Ej da mi je dobit tog viteza, 

Za rep bih ga bojnom vrancu sveza... 

— 0 moj kralju, njega već ne dobi, 
Hrlo lane Ivanišu bane, 

Smrt Miloša Kobilića sdrobi, 

Smrću opra nejunačko djelo . . . 

Još u rieči Ivanišu bane, 

Čudan junak u dvor kraljski bane, 

Svi junaci uprieše u nj oči, 

A kralj Tvrdko hrlo k njemu skoči, 

Pa ga ljubi, umiljato grli: 

— Kako si mi, biskupe moj vrli? 

A Paližna, duša smjela, brižna? 

Jesu li ga protivnici strli ? 

Sve na dušak Tvrdko kralju pita 
1 na licu vedrom radost čita. 

Kad se biskup izgrli s junaci, 

Mirno sbori: — Tvrdko gospodine, 
Paližna se junak hrabro bori, 
Šišmanove sluge svud savlada, 


Zadade im trista ljutih jada . . . 
Gradovi se polako odmeću, 

Drugdje traže za se bolju sreću . - 
Oko sinu Tvrdku Bošnjaninu, 

Ter zahvalan pogled k nebu vinu: 

— Hvala, hvala, Kralju svih kraljeva, 
Čija slava po svem svietu sieva, 
Komu svemir zahvalnicu pjeva! 
Osmanliju suzbi tvoja šaka, 

Tvoja ruka i Šišmana mrvi. 

Ti ćeš dati, da iz mrke krvi, 

Što lievaju hrvatski junaci, 

Sinu sreće i slobode traci, 

Ter nam sgriju majku izmorenu, 
Hrvatsku nam slavnu, al prezrenu! 
Oko sinu Tvrdku Bošnjaninu, 

A u oku vedar biser sinu. 

Kralj umuče, sva mu družba šuti, 
Svak se boji, da čas svetčan smuti, 
Sve obuze radost i tronuće. 

Al se prenu biskup Horvat Pavle, 

Pak će kovat gvoždje, dok je vruće: 

— Gospodine Tvrdko Bošnjanine, 
Pozdravlja te udovica jadna, 

Što ju divnu tišti sudba hladna. 
Nekad bješe ponosna kraljica, 

Njena kruna sjaše sva od zlata, 

Njena djeca srećna i bogata, 

Njena zemlja plodom obilata. 

Al se djeca zavadiše njena 
Kletim jalom, zlobom zasliepljena, 
Kraljski vienac strgoše joj s glave, 
Majku svoju ovjenčaše trnjem, 

Jedan drugog nemilice mlave, 
Otimljuć se za bisernim zrnjem, 

Ne će brat da bratom prizna brata, 
Nego miti tudjinskoga svata, 

Ter mu služi, sebe, majku ruži .. 
Stog te, kralju, udovica zove, 

Da nesložne složiš joj sinove, 

Da joj skineš s glave oštro trnje, 
Skupiš zlato i biserno zrnje, 

Da joj budeš ponositim vojnom . . . 
Oko sinu Tvrdku Bošnjaninu: 

— Zar se djeca Karla Dračanina 
Jadna kolju na djedovskom polju ? 
Zar Ivana ponosna kraljica, 

Mene hoće za vjernoga muža? 

— Ne, moj kralju, biskup će mu hitno, 
Kraljica ti druga ruku pruža: 

Hrvatska nam ojadjena mati, 

Što joj nekad divnoj sreća sjala, 

A sad biedna, izmorena pati 
Sbog nesloge, sbog bratskoga jala. 
Tvrdko kralju, sreću joj povrati! 

— Moj biskupe, Tvrdko mu prihvati, 
Tvoje su mi rieči zagonetka. 

Za Hrvatsku radim iz početka. 

Još od smrti kralja Ludovika 
1 Bošnjaci s drugimi junaci 
Krvcu liju za Hrvatsku našu 
Proti hincu lukavu tudjincu . . . 

Biskup Pavle hitro ga prekine, 


Pak će Tvrdku svetčanijem glasom: 

— Kralju Tvrdko, mili gospodine, 
Bosna bješe vazda utočište, 
Zatočnikom hrvatskih nam prava, 
Bosna bješe zanosa žarište, 

Bistar izvor hrvatskog ponosa; 

Svak se muči zaman, da ga skuči. 
Sjećaš li se, Tvrdko gospodine, 

Što nam glase glasi iz starine: 

Kadno klonu junak Svačić kralju, 
Zadnji kralju od hrvatske krvi, 

Kad dvanaest slabašnih župana 
Okupaše mač hrvatskom krvi, 
Povedoše kralja Kolomana, 
Hrvatskom ga krunom okruniše —’ 
Ko se ono s Kolomanom bio, 

Najdulje mu junak prkosio, 

Stieg slobode hrvatske razvijo ? 
Želimir je bosanski ban bio! 

Ni njeg mačem Koloman ne svlada, 
Već Želimir videć sve Hrvate, 

Gdje priznaju kraljem tudjanina, 

Ne svladan mu i on mu vjeru zada. 
Sjećaš li se, Tvrdko gospodine, 

Kolko puta tudjin lukav krenu, 

Noseć tobož zator patarenu, 

A nakana bijaše mu kleta 
Trag zamesti hrvatskoj nam sviesti, 
Što u Bosni plamsala nam plamom, 
Svietleć rodu pritisnutu tamom. 
Tvrdko kralju, mili gospodine, 

Dosad Bosna bješe utočište, 
Zatočnikom hrvatskih nam prava, 

Nek nam odsad bude i središte, 
Kanimo se tudjinovih vrata, 

Ti nam budi kraljem svih Hrvata! 
Hrlo lane Ivanišu bane: 

— Svietla kruno, poslušaj mi brata! 
lzabrasmo kralja Kolomana, 
Izabrasmo, al i zaplakasmo, 

Jer prevari rod naš lisac stari. 
Okrunismo Anžuvinca Karla, 
Okrunismo, al se pokajasmo: 
Vjerolomstvom kralj nam ljubav vrati, 
Požrtvovnost tamnicom nam plati. 

Ta sjeti se naših starih rana, 

Djeda svoga hrabrog Mladenbana, 

Koji s otcem divnim Šubić Pavlom 
Karlu steče i ugarsku krunu, 

A za plaću — u tamnici strunu. 

Sad za diete borimo se ludo, 

Za mladoga Dračanina Lacka 
Krv se bratska prolieva hrvatska, 

Na starome hrvatskome polju 
Za tudjinca Hrvati se kolju. 

Tvrdko kralju, dobri gospodine, 
Kanimo se tudjinovih vrata, 

Ti nam budi kraljem svih Hrvata! 

Mienja Tvrdko u obrazu šaru, 
Težka magla čelom mu se vije, 

Težku borbu njegva duša bije, 

Pak će: Braćo vitezovi hrabri, 

Stari glasi iz davnine drevne 

Javljaju se ko sablasti gnjevne, 
Stara kletva kralja Zvonimira: 

Da Hrvati nikad ne imali 
Svoga kralja od krvi hrvatske, 

Već tudjincu jadni robovali, 

Jer smakoše kralja pravednika . . . 
Biskup Pavle tronutim će glasom: 
— Tri već vieka Hrvat kaje griehe 
Za ubijstvo kralja Zvonimira, 

Tri već vieka jadan bez utjehe 
Nezahvalnu tudjaninu služi, 

Puka lutka sebičnih mu hira, 

A tudjinac našu majku ruži. 


Sad je čas, da nazad sjedinimo, 

Majci našoj sreću povratimo, 

Uništimo stari jal i zlobu, 

Na njihovu blaženome grobu 
Posadimo mirisavo cvieće, 

Što će milo javljat premaljeće, 
Hrvatskoj nam dragoj grudi širit, 
Bratsku ljubav, bratsku slogu pirit . . . 

— Kralju! . . kliknu Hranić i Hrvoje, 
Oj poslušaj vojevode svoje, 

Kanimo se tudjinovih vrata, 

Ti nam budi kraljem svih Hrvata! 

— Dobro! — kliknu kralju Tvrdko smjelo, 


A umno mu razvedri se čelo, 

Za domaju spreman sam na žrtvu, 
Da mi samo dade pokoj mrtvu 1 
Sad junaci i braćo na djelo, 

U krv, u boj ne za Tvrdka kralja, 
Već za našu majku junakinju, 
Hrvatsku nam ponositu majku, 

Da nas naša djeca ne proklinju, 

Da nam majka starim sjajem sine, 
Da se braća nesložna sjedine 
1 u borbi proti tudjem biesu 
Hrvatskoga jala se otresu! 

(Nastavit će se.) 

XXX. 

Sveti Julijan, 19. lipnja. 

Dragi prijatelju! 

Ja sam ti veoma sretan, a ujedno i veoma umo¬ 
ran ; sretan, jer ćutim, da nije moj trud besplodan, 
umoran, jer sam preopterećen poslovima, a vrućina 
velika. Sunce nas žestoko grije i pali. Od sedam u ju¬ 
tro njegove su zrake kao ognjevite strijele; a od podne 
do četiri vruće je kao u peći. Po kućama vlada muk, 
na putu ne vidiš nikoga; samo ćeš gdjegdje opaziti 
koju kokoš, gdje lijeno poteže nogu za nogom i kljuje 
po travi. Kosci umoreni spavaju po livadama, u hladu 
stabala, uz potok. Tek oko četiri sata, premda je sunce 
još žestoko, livade ožive, a seljakinje sakupljaju sijeno 
uz tihi i laki žamor. Zatim stignu kola, što ih s mu¬ 
kom potežu veliki volovi; sjene se protežu po poko¬ 
šenim livadama, i već se spusti noć, kad dospiju do 
zaselaka ogromni slogovi sijena ljuljajući se, kad se kola 
zatresu, kao lagje usred valova. Po putovima svuda 
miriše sijeno. 

Hvala Bogu, večerom zahladi u našoj dolini. Nema 
ni od kuda vjetra, ali za to pane obilata rosa, koja 
ohladi vazduh. Noći su čiste kao staklo, a jutro bistio 
i tiho, da je divota. U cik zore kosa kosi meku i rosnu 
travu. Čuti je šum kose, koja podsijeca stabljike; po¬ 
tom se usprave kosci, da naoštre svoje orugje, ili sjednu, 
da kratkim i suhim udarcima čekića otkuju iskrivljenu 
kosu. 

Na me djeluje grobna tišina seoskog života; moje 
se kretnje i misli slažu s kretnjama i mislima mojih 
župljana. Živeći neprestano usred prirode, koja polako 
daje svoje plodove, priuče se i oni lagano razvijati svoje 
misli, riječi i djela. Ipak me ubija popodnevno sunce, 
te se ne usugjujem izaći na dvor. Neki dan pohodih 


jednog bolesnika ne daleko od mjesta. Mislio sam, da 
me ne će više kuća vidjeti; jedva sam dihao i od žegji 
da poginem; sjednem na ulazu u šumi i čekam, dok 
mine vrućina. 

Dokle mi se tu valjalo zadržati, imao sam vremena 
da razmišljam o tom, što sam već uradio i da odlučim, 
što mi treba još činiti. Mislim, da vidim dosta jasno 
svrhu, što mi je valja postići. Ne sumnjam nipošto 
o Providnosti, kojoj je sve moguće i koja zapovijeda 
srcima, ali ipak nemam nikakve nade, da ću obratiti 
liberalce svoga mjesta. Neki su mi od njih očiti nepri¬ 
jatelji: izbjegavaju me, okreću mi legja, na pozdrave 
mi ne odzdravljaju, ili to čine sasvim rijetko. U crkvi 
ih ne vidim nikad. Što ćeš s ovakvom čeljadi? Drugi 
pod uplivom ovih, usude se da dogju katkad u crkvu 
i da izmjene sa mnom dvije tri riječi, kad ih susretnem 
izvan mjesta, ali se usplahire i sakriju, kad se boje, da 
će ih sa mnom opaziti koja mudra glava. Ali što ja 
govorim o mudrim glavama ? Baš nema nego jedna 
jedina i to neki zlobni i kukavni cokular, koji ujedno 
preprodaje duhan. Čudna je tajna, koliko je upliva malo 
pomalo stekao ovaj čovjek. Više ga se boje, mislim, 
nego li ga ljube; ali megjutim on se sam nametne, da 
ih zastupa kod svih skupština, gdje se biraju zastupnici; 
ulazi u podprefekturu kao u svoju kuću; preko njega 
dobivaju njegovi sumišljenici saslušaj kod vijećnika i 
zastupnika; u jednu riječ boje ga se. 

Je li on baš nepošten, kako čujem oko sebe go¬ 
voriti? Dosad nemam dokaza za to. Naprotiv mi se 
čini, da je radiša i da živi umjereno. Njegovo poštenje 
nije gore od drugih, ali se drži kao petog evangjelja 
jednog slobodnozidarskog listića. Utuvio si u glavu, da 
se bavi politikom, a sva njegova politika sastoji u ne¬ 
koliko točaka, što ih neprestano ponavlja njegovo gla¬ 
silo; „Republika ima da usreći narod. Vjera je nepri- 

jateljica republike. Svećenici su naravni saveznici kra¬ 
ljeva i plemića, koji hoće opet da sputaju narod u 
verige. Vjera je dakle skup izmišljotina, što su ih sve¬ 
ćenici izmislili, da tako mogu ugodno živjeti, mirni pred 
svakom pogibli, maženi od bogataša i plemića, a siro¬ 
masi lome kosti radeći za njihovu korist." Ovo su 
misli, što se vrte po onoj jadnoj glavi i što ih širi 
megju narod. Osjećam, da mi je onaj čovjek zakleti 
neprijatelj. Ja mu smetam, i zato me još više mrzi. I 
zaista, kako ja shvatam, svećenički život nije nipošto u 
skladu s onim životom mira i dangube, nerada i uži¬ 
vanja, što po njegovu sudu mora da bude željeni san 
svih župnika. Bilo što bilo, ja ne gojim nade, da ću 
obratiti njega i one, koji su pod njegovim neposrednim 
uplivom, kao što se ne nadam, da ću privesti sve 
svoje seljake i seljakinje k pravom kršćanstvu, k čistoj 
vjeri. Bojim se, da je većem dijelu od njih više do 
vanjštine, nego do pravoga duha vjere. Imaju, istina, 
onaj najmanji stepen kršćanske nakane i dobre volje, 
bez koje nema pravog života crkvenog, ali me je 
strah, da ih je malo, koji imaju nešto više od onoga, 
što je baš ^najpotrebnije. No zato vidim, da ću kod 
većine uza sve to uzdržati temeljnu i običajnu privr¬ 
ženost prema propisima i obredima crkvenim, a osim 
toga vidim kod boljih mali broj onih, u koje ću dublje 
moći ucijepiti kršćanski duh. Megju priprostim ovim 
seljacima nagje se gdjekad duša, koje upravo divno 
shvaćaju nauku evangjeosku. U Marijinoj kongregaciji, 
koju sam tek nedavno ustanovio, dvije su djevojčice 
tako bogoljubne, da bez pretjeranosti zaslužuju, te im 
se diviš. A i druge su veoma dobre. Njihov će broj 
ponarasti po nekojima od onih, koje su se prošlog mje¬ 
seca prviput pričestile. Pružaju mi zadovoljstva i dje¬ 
čaci moga patronata. 

Duša moga budućega sjemeništarca napreduje u 
milosti kao i u ljudskim naucima. Kako ti prije rekoh, 
namjestio sam u svome dvorištu kuglanu. Tu dolaze 
nedjeljom na igru prvopričesnici izmegju sata vjero¬ 
nauka i mise, a po podne poslije večernje. Ja ili igram 
s njima ili se razgovaram. Oni su mi doveli starijih 
drugova, te će mi trebati potražiti šire prostorije. Bilo 
bi mi drago predobiti kojega mladića, da ga tako od¬ 
bijem od krčme i od brbljavaca svake. ruke. Dosada, 
izuzmeš li čunjeve za kuglanu, što sam ih dao napra¬ 
viti od topolovine, te s toga nijesu bili skupi, nijesam 
imao nikakva troška. U bunaru ima hladne vode, koja 
zamjenjuje sva druga hladna pića. Stara Ivka donese 
crne kave, te se voda tek omaštena smegjom njezinom 
bojom čini onim priprostim ustima prava poslastica. 
Možda će kasnije, kad ona djeca ponarastu ili kad se 
združe s mladićima, trebati da se latim boljih sred¬ 
stava; ali ću nastojati, da uzdržim u ovim sastancima 
oznaku njihove seoske prostodušnosti i sigurno ne ću 


uvesti onih finoća, koje su potrebite kod gradskih rad¬ 
nika. Htio bih opet da uvedem kod seljačke djece stare 
igre pod vedrim nebom, a osobito igru s loptom, koje 
su toliko oduševljavale naše pregje, a još dandanas za¬ 
nose varoške dječake. 

Tako ću do koju godinu, nadam se, sakupiti dobru 
trećinu onih mladića. Ali ću se u odabiranju više oba¬ 
zirati na kakvoću nego na množinu. Hoću da budu 
bogoljubni, kako treba, i u svemu odani. Broj je nuz- 
gredan. Više vrijedi manjina složna i ujedinjena, nego 
većina otporna i bez stege. Htio bih u njima imati 
prave vojnike Hristove, koji će ispovijedati i srčano 
braniti Boga svoga i koji će kasnije prenijeti na svoju 
djecu svoja vjerska čuvstva. Htio bih, da svi oni mla¬ 
dići budu najbolji i najhrabriji, da druge u svemu nat- 
krile, da ih gospodari traže za radnike, a majke za 
muževe svojim kćerima. Slično bih htio da postignem 
kod djevojčica pomoću Marijine kongregacije. Već ih 
dobar broj "sakupljaju nedjeljom časna sestra Marta i 
gospogjica Blanka, da ih nauče pjevati. 

Ovo je dakle uzrok zadovoljstvu, što mi podr- 
žaje duh lakim, premda tjelesno puno patim. Uvigjam, 
da ću većinu moći uzdržati vjernu u vršenju vjerskih 
dužnosti; većinu istina mlaku, malo revnu; ako hoćeš 
u nekim stvarima jedva kršćansku, ali uopće odanu 
katoličkim predajama, pa stoga zdravu, poštenu i mo¬ 
ralnu. Vidim, da ću manjini opakoj i punoj žuči moći 
suprotstaviti manjinu gorljivg, i dobro organizovanu. 
Moja župa ne će biti raj zemaljski, ali ću se u njoj 
moći boriti za dobru stvar; svaka bitka ne će svršiti 
porazom, a možda ću uspjeti da i proširim polje du¬ 
ševnih pobjeda. 

Za dugog mi se otpočinka vrtjele po glavi svako¬ 
jake misli. Vidio sam, koliko dobra mogu učiniti, kako 
ću vjerski život i kršćanski duh uvesti u obitelji po¬ 
moću mladića i djece, te ga u buduće uzdržati i povećati. 

Tako ću podići sahranište one soli, o kojoj go¬ 
vori sv. Pismo, i koja će čuvati ostale, da se ne po¬ 
kvare. Ta me je misao sokolila. Ne reče li Isus, da po¬ 
moću malo kvasa može uskisnuti tijesto? Stoga, ako i 
ne ću moći uplivisati osim na nekolicinu, moje brige 
ne će biti uzaludne, jer će biti kvasa, jer ću sačuvati 
zdravo nekoliko zrna soli, bez koje se sve pokvari. Ne 
misliš li Ti kao i ja? 

XXXI. 

Jakov Voisin župniku svetoga Julijana. 

Pariz, 25. lipnja. 

Vaš je list uzbudio u meni mnoštvo misli. Po 
onim sam riječima sv. Evangjelja o kvascu i soli uvidio 
naše vjersko stanje pod sasvim drugim oblikom, nego 
što sam prije mislio. I doista se u nijednom dijelu sv. 
Pisma, a nada sve u Evangjelju, ne govori o općoj i 

konačnoj pobjedi istine na ovom svijetu. Istina će slavlje 
slaviti tek na koncu svijeta. Samo jedan mali dio po¬ 
sijanog zrnja niče i ragja; ima toliko djevica ludih, ko¬ 
liko mudrih; mnogo je zvanih, malo izabranih; put križa 
je uzak, a malo ih je, koji imaju srčanosti da njim 
udare. Ali se malo zrno gorušice može razviti do ve¬ 
likog stabla, na kojem će se gnijezditi ptice nebeske; 
dosta je malo kvasca : da uskisne mnogo tijesta; i malo 
zrno soli može zapriječiti, da se ne pokvari znatna ko¬ 
ličina hrane. Ali koja je to s6, što će sačuvati svijet od 
raspadnuća? Koji je to kvasac, što će uzdržati u dru¬ 
štvu kvas dobrih djela? ... To su oni, koji se klanjaju 
Ocu u duhu i istini, to su kršćani. No da se društvo 
očuva od truleža, da se uzmogne razviti i djelovati, 
treba li, da kršćani budu u većini? je li potrebito, da 
svaka društvena vlast bude u kršćanskim rukama? 
Rekao bih, da Spasitelj to nije cijenio prijeko potre¬ 
bitim. Kažu, da se društvo ima ili povratiti na kršćan¬ 
stvo ili propasti. Nego to je rečeno dvolično i nejasno, 
pa može nastati nesporazumljenje. Ako se ovim riječima 
misli kazati, da je svaki u bitnosti protukršćanski zakon 
ujedno i proti društvu, tada se ima potpuno pravo, jer 
kako ćeš živjeti, ako živiš proti zakonima života?.. Ali 
ako se tim razumijeva, da društvo ima u svim svojim 
zakonima ispovijedati kršćanstvo, pa da su samo kr¬ 
šćani vjerni i praktični sposobni za vladu, te da stoga 
sva društvena uprava ima biti u rukama onih, koji jav¬ 
no ispovijedaju kršćanstvo, čini mi se, da se odveć pre- 
tjerava. I zbilja, kad mi svojim naporima postavljamo 
ovakovu svrhu, osim što se hotice laćamo nemogućeg 
pothvata i što se izvrgavamo razočaranju, te tako klo¬ 
nemo duhom, pretjeravamo i u samoj nauci, koja nam 
je osnovom. Jamačno bi sve išlo bolje, kad bi s nama 
vladali sveci po svojim načelima. A kad bi mi sami 
bili sveci, išlo bi još bolje, te ne bi trebalo ni vlade ni 
vojske ni sudaca ni tamnica ni straža. To bi bio uzor, 
i u tome anarhiste imaju pravo. 

Ali nažalost mi nijesmo sveci. Svetaca ima i megju 
vjernicima veoma malen broj. Potrebiti su nam zakoni, 
dakle i vlade. A da zakoni budu dobri i da vlada bude 
dobra, traži se samo, da ono, što oni naregjuju, a vlade 
izvršuju, bude u suglasju s društvenim potrebama. Pra¬ 
vica je samo jedna za kršćane kao i za nekršćane; ovo 
je očevidno i toga ne treba dokazivati. Na isti se način 
društvene potrebe nameću onima, koji ne vjeruju, kao i 
onima, koji djelom vjeru iskazuju. Svaki je čovjek već 
stoga, što je razuman stvor, sposoban da shvati ove 
potrebe. 

Društveni zakoni omogućuju samo opstanak dru¬ 
štva i prijaju naravnom razvoju ljudskog roda. Oni su, 
da tako rečem, zemljište, na kojem se raznovrsne dje¬ 
latnosti ljudskog roda temelje i hrane, da se potom 
same po sebi razvijaju, poput biljke, koja rasprostire 


svoje žile u zemlji, od koje dobiva hranu, a da se ne 
pomiješa sa zemljom, iz koje je nikla. Dakle po samoj 
svojoj naravi društveni se zakoni razlikuju od zakona 
vjerskih, kao što su i različiti od zakona umjetničkog 
ili intelektualnog razvoja čovječanstva. 

Ako pak društveni zakoni priječe razvitak zna¬ 
nosti i umjetnosti, punim se pravom mogu nazvati zli, 
kao što se zlim nazivlje neplodno tlo. Isto su tako zli, 
ako priječe, da se čovjek digne u velebne visine vjere, 
jer tim stavljaju zapreka čovječjoj svrsi, ne vršeći za¬ 
daće, što bi je imali vršiti, i na taj način postaju protu- 
društveni, štetni, a ne korisni po društvo. 

Dosta je, da pamet bude bez predrasuda, te shvati, 
kako su nekršćanski zakoni štetni i po društvo. Ta se 
šteta ne ograničuje samo na vjerske stvari, nego za¬ 
hvaća i sve ostalo. Dakle je dovoljno, da se zakoni i 
vlada ne protive kršćanskoj akciji, jer kad postignemo 
to, ne ćemo drugog iskati. Naravno, ljudsko društvo, 
kao takovo, tim će ispuniti svoju dužnost, a ostat će 
na vjerskom i vrhunaravnom društvu, da izvrši svoju. 

Svaki kršćanin treba da bude zrno soli, štono 
čuva od raspadnuća, i klica napretka, a dužnost je 
crkve, da potiče, da upravlja i uregjuje cijelu ovu dje¬ 
latnost. Tako će sva masa uskisnuti, ćudoregje će biti 
prožeto kršćanskim duhom, a zakoni, koji po izvanjoj 
riječi ostaju nešto izvanjsko kršćanstvu, bit će oživljeni 
njegovim duhom. Ali to je sve stvar duševna; sila za¬ 
kona nema nipošto da se u to upliće. Isus ne će za 
svoje vjernike robove, nego slobodne ljude, sinove, koji 
u kuću svog Oca idu i dolaze s ljubavlju i pouzdanjem. 

Čini mi se dakle, da vjerske stvari imaju da budu 
podložne samom uvjerenju. Mi ne tražimo povlastica; 
mi hoćemo samo slobodu. Sve da bismo i opet postali 
pobjednici, uvijek bi valjalo, da djelujemo putem slo¬ 
bode. Uvjeren sam, kao svaki razuman čovjek, da samo 
istina ima za se valjano pravo. Ali su ljudske zadruge 
podložne takvim zakonima, koji, i ako štuju teoretična 
prava, valja takogjer, da se prilagode životnim potre¬ 
bama. Dakle kada tražimo, da društvo postane opet 
kršćansko, mi ne tražimo od zakona drugo, osim da 
puste kršćanima slobodu, da djeluju kao kršćani. Oni 
će biti kao društveni kvasac, kvasac kreposti, nesebič¬ 
nosti i prijegora. Cijelo će njihovo djelovanje ići za 
tim, da druge uvjeri, no ipak ne će biti s toga manje 
realan. Oni ne će zadavati straha; nastojat će na svaki 
način, da budu ljubljeni, pa ne će tražiti svoga uzora 
u ne znam kakvoj prošlosti, i onako zastrtoj lažnim 
bojama, nego će raditi s ljubavlju, da poprave sada¬ 
šnjost i da priprave budućnost. 

To se ne će zbiti bez borbe. Ali zar život čo¬ 
vječji na zemlji nije neprestana borba ? A Crkvu na 
ovom svijetu ne zovemo li vojujućom? Vojujućom: to 
ne znači, ako se ne varam, niti kraljevati niti pobjegji- 

vati niti triumfirati niti gospodovati dušama bez pro- 
tivština, nego ustrajati mukom proti neprijateljskim si¬ 
lama i boriti se za svoj opstanak. Oh! Ugodno je bilo 
ono doba, kad je Crkvi bila na uslugu svjetovna moć 
i kad su se kraljevi ponosili, da su ruka desnica bi¬ 
skupa! Onda bijaše ugodno biti biskupom, opatom, 
monahom, svećenikom, dapače i prostim vjernikom. Nije 
bilo pogibli, da te pogodnosti prijegju na nevjernike. 
Nego, valja reći istinu, pogodnosti su mogle dopasti i 
licumjerce, i jer je bila vjera previše nagragjena, mogla 
se brzo okrenuti u neiskrenost i posve lako omlitaviti. 
Lako je bilo postati razmaženim na tako ugodnom 
zraku. Sad nam se ne treba više bojati ni ove udob¬ 
nosti ni razmaženosti; danas nam se valja boriti. I bolje 
je tako, jer koji su s nama, stat će drage volje uz nas, 
da se bore za one plemenite svrhe, koje jedino treba 
da nadahnjuju kršćanski život. Ne tražim progonstva, 
jer to bi značilo kušati Boga i željeti nekako, da ljudi 
budu nepravedni; ali me veseli pomisao, da će odsad 
unaprijed kršćanima trebati da se bore za svoje uvje¬ 
renje i da ne će više uživati povlastica. Nema meke, 
koja bi ih više mamila u njihove redove. Oni dakle, 
koji se nagju s nama, bit će tu iz čiste ljubavi prema 
istini, krjeposti i Bogu. Naći će se možda izmegju nas 
i lijenčjna i bjegunaca i prevrtljivaca, ali ne će biti više 
slavohleprtrka ni licumjeraca. 

Tko puno oplakuje lijepo prošasto vrijeme, taj se 
dobro ne sjeća, kakvim je sužanjstvom platila Crkva 
gdjekad svoje probitke i koliko su se borili pape, da 
ne postanu robovi onih, kod kojih su tražili oslona. Za¬ 
djevice megju Crkvom i državom nijesu od jučer, one 
se čitaju na svakoj stranici povijesti kršćanskih naroda. 

' Carstvo i papinstvo nije se nikad našlo u pot¬ 
punom skladu, osim u rijetkim slučajevima, a njihova 
sloga u srednjem vijeku nije opstojala doli u teoriji. 
Teoretičari ne nalaze suglasja, nego na štetu jedne od 
dviju vlasti: ili u poniženju tiare pod carskom krunom 
ili u podložnosti mača i žezla pod neograničenom vlasti 
ključeva. 

No sad se ne radi više o teoriji, već o tom, kako 
ćeš živjeti i kako ćeš se, što je moguće bolje, oko¬ 
ristiti poviješću. 

Znam, da nijesu baš skloni, te nam dadu potpunu 
slobodu, koju tražimo. Poznato mi je i to, da se protu- 
kršćanske sekte služe vlašću, da iskale svoj jed, te sada 
imamo inkviziciju u protivnom smislu. Svakom je očito, 
da Crkvi prvi uskraćuju slobodu oni, koji joj najviše 
predbacuju, da joj je sloboda mrska. 

No što za to ? Želio bih znati, u ime kojeg na¬ 
čela mogu stvarati i ukidati zakone, ako ne u ime 
slobode! 

Ako nas oni hoće tlačiti, na nama ostaje, da 
osvijestimo puk i da mu otkrijemo njihova protuslovlja. 


Ako tko može iz častohleplja ili drugih uzroka varati 
sama sebe i raditi proti svojim načelima, cijeli se narod 
ne da zadugo voditi u pravcu protivnom svojim tež¬ 
njama, ako ga nije zaveo kakav sofizam. No kada se 
otkrije sofizam, istina zauzme svoja prvašnja prava. 

Sofizam, kojim mnogi misle opravdati suzivanje 
slobode Crkve sastoji u tom, što kažu, da je ovaj po¬ 
stupak privremen, te mu je jedina svrha, da zapriječe 
Crkvi, č se dočepa opet vlasti, kojom bi se brže bolje 
na zlo poslužila. Oni kažu: Crkva katolička ima u teo¬ 
riji pravo na slobodu i to na potpunu slobodu, ali kad 
bi joj je sada dali, ona bi stečenom moći i svojom tra- 
dicijonalnom vlašću u kratko vrijeme zauzela staro go¬ 
spodstvo i odmah bi se poslužila, da proganja svoje 
neprijatelje. Svoje gospodstvo bi vršila ne samo uz 
pomoć sadanjih članova, nego i snagom, što ju je 
stekla, kad je prije sama druge tlačila. Valja dakle za¬ 
sad biti oprezan prema Crkvi, ograničiti joj pravo po¬ 
učavanja, pravo vlasništva i udruživanja. Kasnije, kad 
će njezini članovi imati manjinu u narodu, kad se ne 
će trebati više bojati njezine osvete, lako će joj se dati 
sloboda. Zakoni moraju privremeno ograničiti slobodu 
kršćanima, da se tako svima zajamči sloboda. 

Vi ćete, dragi prijatelju, u ovim riječima upoznati 
glas Gambette i sviju onih, koji ratuju protiv Crkve- 
Ja vjerujem, da su iskreni i oduševljeni svim srcem i 
najčišćom ljubavi za slobodom. 

Ne ću da Vam dokazujem sofizam, što se krije u 
ovom opakom umovanju, nego bih želio, da katolici 
dignu ovom dokazivanju i njegovu prividnu ljepotu. Ako 
mi otvoreno izjavimo i djelom dokažemo, da mislimo 
upotrijebiti samo sredstva, što uvjeravaju, da prido- 
bijemo duše, a da ne trpimo nijedno drugo, onda se 
nikome ne treba bojati, da ćemo se poslužiti svojom 
moći, kako bi se nametnuli ma bilo kome. Pazite s druge 
strane, kako takovo razlaganje neprijatelja može zavesti 
puk samo u onim zemljama, gdje je Crkva nekad go- 
spodovala, kao u Austriji, Italiji, Španjolskoj, Fran¬ 
cuskoj. A kad bi tko u Engleskoj ili u Sjedinjenim 
državama htio optužiti kardinala Vaughana ili kardinala 
Gibbonsa, da silom hoće djelovati na savjest, postao bi 
smiješan. 

Mi ne smijemo doista da grdimo sjajnu prošlost, 
koja se razvila u posve drugim povjesnim odnošajima 
negoli su naši, a u ostalom dobro ih i ne poznajemo. 
Ali sanjariti i uporno raditi, da se ostvari dandanas 
sanja, koju zamisliše neki ljubitelji apstrakcija, prava je 
ludost i iz nje se izleglo mnogo zla. 

Prirogjena lijenost, potajno negodovanje radi novo¬ 
tarija, želja za neprijepornom vlasti, prouzročiše nam 
više poraza nego pobjeda. 

Čini mi se, da je duh Crkve i evangjelja u neku 
ruku više protivan, negoli sklon gospodstvu i sili. 

Isusova se vjera ne sastoji samo u vanjskim činima, 
nije ona jednostavan skup obreda, formula i ceremo¬ 
nija. Nije dosta biti kršćaninom i imati ime zapisano u 
župskim maticama. Kršćaninom se postane onda, kad 
po krštenjit svojim djelima postanemo dionicima Isu¬ 
sova života, kad ljubimo Boga, Crkvu i bližnjega, te u 
isto doba sudjelujemo obredima, koji uzdržaju i očituju 
ljubav. Dakle da čovjeka učinimo kršćaninom, valja 
nam podvrći njegovu dušu, valja predobiti njegovo srce, 
a to se može postići samo ljubavlju i uvjeravanjem. 
Dakle u slobodi uvjeravanja Crkva ima tražiti odsad 
svoje pobjede i opstanak svoga moralnog carstva. 

Crkva nema u sebi ništa, što bi je stavljalo iz¬ 
van zakona modernoga svijeta. Ona hoće da vlada du¬ 
šama samo uvjeravanjem. Mi ne mrzimo slobode; po¬ 
znajemo joj pogibli, ali i ljubimo njezinu slavu, pa ako 
nam tko predbaci neopreznost, to je u neku ruku vele- 
dušna i velebna neopreznost. S druge strane, može se 
iz poniznosti željeti i sila, kad se radi o nama samima, 
ali tko bi se usudio da je upotrijebi, kad se radi o sa¬ 
vjesti drugih? 

Zaključit ću, da bi svi pametni katolici imali na¬ 
stojati, te podižu vjerski život po ljubavi, primjeru i 
uvjeravanju. Želio bih, dragi prijatelji, da se svuda tako 
radi, kako Vi radite u Sv. julijanu, te ne samo, da se 
svećenik usko spoji s pukom i uopće da bude sve 
svakome, nego da ga takogjer i nasljeduju dobri kr¬ 
šćani. Želio bih, da se članovi zajednice, puni revnosti 
i gorljivosti, u svakoj prigodi izmjenično potpomažu i 
da razne župe budu megjusobno tako spojene, da svaki, 
koji se preseli iz jedne župe u drugu nagje namah u 
novom zavičaju bratsku pripomoć i prijateljske odno- 


šaje. Ako bi se pak pod slamnatim krovom kojeg pa¬ 
stira ili pod crijepom koje kmetske kuće našao talenat 
kadar, da u svetim redovima, poslanstvima, znanostima, 
književnosti i umjetnosti podigne sjaj vjere, želio bih, 
da se cijela zadruga združi, te ga pomogne. Želio bih 
napokon, da u svemu naša braća manje misle na sebe, 
na svoju korist ili častohleplje, na svoju patricijsku 
oholost ili plebejsku zavist, a više na svetu stvar i na 
svog Boga. 

Što je do toga, da li je onaj, tko je na slavu 
Crkvi, od ove ili one obitelji, samo kad joj koristi? 
Što odlučuje njegov rod, ako je on sposoban, da joj 
služi ? Ako mu je njegova obitelj više od zapreke nego 
od pomoći, neka se njegova svojta združi, da mu po¬ 
mogne. Ako ćuti potrebu, da dogje u doticaj sa svijetom, 
pa ne može da to učini sam po sebi, neka mu njegova 
braća, koja su bolje sreće, širom otvore vrata svojih 
dvorana. A maleni i prosta roda neka se sa svoje strane 
zauzmu i pomognu svojim glasovima, utjecajem i po¬ 
pularnošću predstavnike bogatih i gradskih obitelji, koji 
toga trebaju da služe Crkvi. Napokon, ako hoćemo da 
popravimo društvo, ne zaboravimo, da se mi sami 
imamo najviše popraviti. Meni se čini, da kršćanstvo 
ne bi ništa izgubilo, kad bi mržnja, nepravda i tlačenje 
urodilo time, da pobudi u nama bratsku, nesebičnu 
ljubav prama dušama, duh pregaranja i odricanja, pa 
makar se i smanjio službeni broj kršćana. Njegovi bi 
vojnici postali malobrojniji, ali zato srčaniji, te bi pravom 
nosili lijepo ime vjernika, što je danas tako teško pot¬ 
puno zaslužiti. Jakov Voisin. 

(Nastavit će se.) 

MASA D 0 I 0 ¥ I M A. 

Sarajevo: Presv. gospodin dr. Ivan Šarić. Kako 
doznajemo iz provincije, narod bez razlike staleža sa 
izvanrednim upravo oduševljenjem prima presv. gospo¬ 
dina na prvom njegovu apostolskom putovanju. Sa su¬ 
zama na očima iščekuje, kad će se mila pojava mladoga 
biskupa pojaviti u njegovoj sredini. Nas veseli ova 
ljubav naroda prema presv. gospodinu, pa želimo, da 
dobri Bog izlije što obilniji blagoslov po polaganju 
ruku njegovih na siromašni ali dobri naš bosanski 
narod. 

Bosanski Brod: Nova zvona na župskoj crkvi. 

Javljaju nam iz našega Bos. Broda, da su na blagdan 
sv. Ćirila i Metoda postavljena u toranj nove župske 
crkve 3 nova zvona. Iza sv. mise u staroj župskoj crkvi 
krenu procesija sa zvonovitna prema novoj crkvi uz 
veliko množtvo naroda, koji je bio okićen hrvatskim 
trobojnicama. Uz sviranje glasbe i oduševljenje puka 


uzdigoše zvonove na toranj, da pozivlju skoro svojim 
zvukovima narod u tu liepu kuću Božju, koja će biti 
na čast i ponos Bosanskog Broda. 

Zagreb: Novi ravnatelj u sjemeništu. Na mjesto 
dosadanjeg rektora presv. gospodina dra Gustava Ba- 
rona, koji je umno i mudro upravljao sjemeništem za¬ 
grebačkim kroz više godina, imenovan je preč. gosp. dr. 
Josip Lang, bivši spiritual u istom zavodu. „Vrhbosna" 
od srca čestita novom ravnatelju, koji je poznat kao učen 
i uzoran svećenik. Bog blagoslovio njegov budući rad! 

' — Pokrajinski sastanak hrv. kat djačtva. Dne 

25. i 26. prošloga mjeseca sastaše se katolički djaci iz 
Banovine u bielom Zagrebu, da se joduševe i dogovore 
za rad u budućoj školskoj godini. Sastanak je prošao 
bez buke i galame, ali ipak oduševljeno. Predsjednikom 
je bio izabran abit. donjogr. gimnazije zagrebačke Mi- 
lunić, a referirali su: mat. donjogr. gimnazije Zl. Andrlić: 
0 kongregacijama; gimnazijalac gornjogr. gimnazije 

Žganec: O štampi; mat. bjelovarske gimnazije Stručić: 
Katoličko djačtvo; učit. pripravnik Magjerić: O pučkoj 
prosvjeti. Raspravljalo se i o organizaciji hrv. djačtva. 

Sve nas veseli pokret medju našom mladeži, koja 
se oduševljeno počela vrstati pod stieg Kristov. Ali i 
sveta je dužnost sviju nas, da je podupremo u njezinu 
radu, da je podpomažemo i bodrimo. Jer o našoj mla¬ 
deži ovisi, kakva će za par decenija biti Hrvatska: 
ateistična i „napredna", kako bi htjeli pokretaši, ili za¬ 
dojena duhom Kristovim, koji je jedino kadar da spase 
hrvatski narod. 

Ne dajmo, da nam naprednjaci otmu djačtvo. Oni 
na sve moguće načine gledaju, da djačtvo zavedu i 
osvoje za se. Na sveučilištu im je to već pošlo za ru-' 
kom. Sad bi htjeli zavladat i gimnazijama. A žalostna 
nas izkustva poučavaju, da njihove ideje imadu i medju 
gimnazijalcima svojih sljedbenika. 

Zato, katolici, na posao 1 Poduprimo riečju i djelom 
mlade sokolove, koji hoće da sliede vjeru svojih pra¬ 
djedova! Nemojmo žalit malenih žrtava, kad se radi o 
organizaciji naše mladeži ili podupiranju njihovih listova. 
Novac u tu svrhu uložen doniet će stostruke kamate. 

Doba u Hrvatskoj žalosno je i tmurno. Samo in¬ 
teligentni katolici laici, koji se ne stide prignuti koljena 
svoja pred Razpetim, mogu da unesu novog svietla i 
života u naš raztrovani socijalni i politički život. 

Rieka: Apostoli štovanja Lurdske Gospe. Ne¬ 
umorni su u revnosti za slavu Božju, za čast Bezgrješne 
Djevice i za spas duša, vlč. oo. kapucini na Rieci. Ne¬ 
pokolebivim pouzdanjem u pomoć Božju i u pomoć 
Lurdske Gospe počeše graditi pred tri godine divan 
hram u čast i slavu BI. Djevici bez grieha začetoj; već 
je dovršeno divno pročelje sa kriptom; dovršena je 
kripta, a sve milodarima, koji danomice pritječu na 
način, koji se naravnim putom ne da protumačiti. Za 
one koji doprinose za Gospin hram, čitat će se „vječne 
sv. mise" na oltaru BI. Gospe. Krasan je to oltar, nad 
njim stoji nadpis: „Ego mater omnium qui sunt in pur- 
gatorio." Električno svjetlo, što osvjetljuje slova i pada 
nad kip Bezgrješne Djevice, osobito u predvečerje ta¬ 
janstveno djeluje na dušu naroda, koji u hiljadama po- 
hadja ovu kriptu. Kad udješ u kriptu, na lievo ti je 
cviećem, zlatom i električnim svjetlom okićen glasoviti 
kip Lurdske Gospe; slike toga kipa izdao je kaptol 
vrhbosanski i razaslao medju hrvatski katolički narod. 
Vjernici iz grada i iz okolice svom su dušom obljubili 
ovo svetište Gospino. U njemu se obavi na godinu do 
70.000 sv. izpoviedi i pričesti. Pouzdanje u Boga i u 
Lurdsku Gospu, kojim su revni oo. kapucini djelo za¬ 
počeli, sigurnim je jamstvom, da će veličanstveni hram 
i kraju privesti. Zapitaš li preč. o. provincijala: „Kad 
mislite da će crkva biti gotova?" odgovoriti će ti: 
„Kad se svidi našoj Lurdskoj Gospi! 1 

Uz to nastoji ovaj samostan, da i pisanom riečju 
oduševi hrvatski katolički narod za štovanje Lurdske 
Gospe. Osim glasovitog djela sveuč. prof. B e r t r i n a o 
lurdskim ukazanjima i čudesima, od kojeg je već preko 
4.000 komada razpačano, izdali su molitvenik Ave 
Mari a, od kojeg je već preko 6.000 razprodano, i šalju 
list „Naša Gospa Lurdska" medju 10.500 pred- 
platnika, a uredjuje ga sam preč. provincijal o. Bernardin 
Skrivanić. 

— Prvo nar. hrvatsko hodočašće u Lurd pod 
predsjedničtvom dra Antuna Mahnića, biskupa krčkog, 


što ga poduzeše riečki kapucini, zaputit će se, kako je 
najavljeno, 10. kolovoza. Prijavilo se je do 350 hodo- 
častnika, medju njima do 100 svećenika iz svih hrvatskih 
pokrajina. Od naših biskupa putuje jedini biskup krčki. 
Zlatno srce u vriednosti od 600 K, u kojem će biti upi¬ 
sana imena svih hodočastnika, bit će kao trajan spo¬ 
men ostavljen u lurdskoj bazilici. 

Bog i Lurdska Gospa naplatili trud revnim apo¬ 
stolima i izlili obilje blagoslova na hrvatski narod u 
ovim danima, kad se toliko navaljuje riečju i perom na 
naše katoličke svetinje! 

FRANCEZKA. 

Program „slobodne misli.“ Težko se je u koje 
drugo doba toliko koliko danas tražilo podpunu slo¬ 
bodu i u onim područjima, koja po naravi imadu svoje 
granice. Propovieda se na priliku podpuna sloboda zna¬ 
nosti, a znanost je po naravi vezana na istinu i zakone 
logike, naglasuje se posvemašnja sloboda naučavanja, 
no naučavanje po naravi uključuje odgoj, a odgoj se opet 
obzire na mladež i njezin religijski, etički i estetički 
razvitak. S druge strane jedva da je ikada bilo više 
nego danas zarobljivanja drugih baš u onim granama 
života, za koje se na sva usta o slobodi govori. Sjajan 
primjer ovakova nasilja pruža nam oficijelni program 
zadnjega kongresa „slobodnih mislioca" u Parizu, što 
ga je M a ur i ce B a r the le m y objelodanio u „Pensee". 

Taj program počinje, kako slobodni mislioci mogu 
smatrati sve lože slobodnih zidara svojim filijalkama, 
pa da u tom smjeru mogu vazda izgledati pomoć od 
326 loža sa 25.000 članova, što ovise o Velikom Orientu. 
Amo spada i 97 loža škotskog obreda i 10 zasebnih 
loža. Barthelemy pripovieda, da u francezkom parla¬ 
mentu irnade do 280 članova loža. Odmah se opaža, 
da su slobodni mislioci i lože u blizom srodstvu, nu 
dobro je to čuti iz oficijelnih usta. Lože i slobodna 
misao niesu zadovoljni sa svojim dosadanjim plodovima 
na političko-religijskom tlu Francezke, već Barthelemy 
piše: „Mnogo se je sbilo u Francezkoj u korist slo¬ 
bodnih mislioca; no ipak mnogo ostaje, da se izvede. 
Moraju se absolutno zabraniti katolička voj¬ 
nička družtva; na francezkoj zastavi ne smije se 
nositi slika Srca Isusova; činovnike valja siliti, da 
svoju djecu šalju u sekularizovane škole; iz vojske i 
poglavarstva valja ukloniti sve katoličke elemente; 
u tamnice i bolnice ne smije se pripustiti nijednog 
duhovnika; bez ikakva obzira moraju se svi samo¬ 
stani zatvoriti; ispred sudišta mora se zakletva od¬ 
straniti; na francezkom tlu moraju se zabranjti pro¬ 
cesije i nošenjo talara; lurdsku spilju mora se za¬ 
tvoriti; vjerski blagdani, naročito Veliki petak, ne 
smiju se više slaviti; s ulica treba maknuti sve kri¬ 
ževe i kipove svetih; katoličke univerzitete valja za¬ 
tvoriti ; djela umjetnosti, što se nalaze po crkvama, 
mora se odnieti u muzeje i crkve predati obćinama". 

Pa da slobodni mislioci ne daju svakome slobodu 
da misli, te misli izriče i očituje, kako je uvjeren! 

Da, sve je slobodno misliti, samo ne ono, što 
imalo podsjeća na Boga, na Krista i kršćanstvo! Sve je 
slobodno raditi nekolicini, da milijunima sprieče izražaj 
nutarnjeg religijskog osvjedočenja i čuvstva! Sve je 
slobodno raditi tiranima misli, da sruše vidljive hra¬ 
move, što ih kršćanstvo podiglo Kristu, Bogu svome, 
u nadi, da će izagnati Krista i iz svetišta vjernih duša! 

Sgodno primjećuje ,,Reichspost“: Još preostaje slobod¬ 
nim misliocima, da svaku francezku glavu pretraže sa 
x-zrakama, nije li valjda mislila na Boga i na Crkvu, 
pa da ju poradi te drzovitosti dolično kazne." 

Nehotično nam se nameće ova misao. Francezka 
sa svojim slobodnim misliocima teritorijalno daleko je 
od nas, no apostola njihovih sa njihovim programom 
imađemo u rodjenoj kući. Glasila naprednjaka i soci¬ 
jalnih demokrata u nas vjerna su jeka francezkih uči¬ 
telja. Vazda im je na jeziku sloboda savjesti; brižno se 
razbacuju, da oni ne diraju u vjeru, da je vjera stvar 
privatna, koja ne spada u program političkog rada. No 
čemu onda gotovo u svakom broju nieču Boga i dušu, 
napadaju na svetinje katoličke hrvatske duše? Ako je 
vjera sa svojim svetinjama stvar privatna, zar je po 
programu slobode otimati ili obezčastiti svetinje, taj po¬ 
sjed sveukupnog naroda? 

Ne organizuje li se hrvatska javnost u svim gra¬ 
nama životu za očuvanje katoličkih svetinja, idemo u 
susret programu francezkih slobodnih mislioca na vla¬ 
stitom teritoriju. 

NJEMAČKA. 

Protestantizam u Njemačkoj. Statistika, što ju 
netom publiciraše protestantski crkveni listovi, pokazuje 
jasno sadašnje stanje i budućnost vjere Luterove: Tekom 
prošlog semestra brojili su evangelički teoložki fakulteti 
2.238 djaka, što prema prijašnjim godinama pokazuje 
opadanje. Prije dvadeset godina bilo je na tim fakul¬ 
tetima oko 4.800 djaka. 

Na ovu se dekadencu tuže evangelički listovi, to 
više, što je broj djaka na katoličkim fakultetima po¬ 
rastao od 4.200 na 4.800. U ovaj broj još ni ne idu 
bogoslovi u sjemeništima pruskim i bavarskim, ,= 

Što je uzrok toj dekadenci protestantizma ? Bez 
sumnje jest jedan veliki uzrok tome u razornom djelo¬ 
vanju znanstvenog liberalizma na njemačkim sveuči¬ 
lištima. Mnogi djaci, koji dolaze da se pripravljaju za 
stalež svećenički, izgube vjeru u dodiru sa profesorima 
bezvjercima, pa se skrenu drugoj karijeri. 

Luteransko svećenstvo moralo bi posvetiti svu svoju 
pažnju i svu svoju brigu, da popravi nutarnje prilike 
protestantizma i da evangelizuje razne slojeve pučke. 
Ali ono u obće na to ni ne misli. Ljudi poput pastora 
Stoeckera i Webera, koji nastoje da puk opet privedu 
na kršćanstvo, jesu iznimka. U ostalom, ne spočituju li 
im mnogi protestanti, da zanemaruju borbu proti Rimu 
i da podržavaju preobilne odnose sa katolicima, kojima 
se oni dive i čije djelovanje naslieduju? 

Za mnoge je Niemce mržnja na Rim jedini credo 
protestantizma. A čudnovato je, da dok se protestan¬ 
tizam sve više gubi u sjevernoj Njemačkoj, napreduje 
u Austriji, gdje uspješno i lako djeluju pastori i novac. 

Ovi se čudnovati misijonari umiju okoristiti smut¬ 
njama na cislajtanskim univerzama. Osobito se iztaknuo 
pastor Mahnert pozivajući djačke skupštine na apo- 
staziju. Po njegovom mnienju glavno jest izstupiti iz 
katolicizma. A ako tko osjeća da ne može biti dobar 
protestant, to ne smeta! Takav se može ograničiti onda 
na bezkonfesionalizam, na slobodnu misao. Evo do ka¬ 
kove bezsavjestnosti može mržnja na Rim dovesti jednog 
propovjednika evangjelja! Ovakovi svećenici sigurno 
ne će spasti luteranstvo od dekadence i od smrti. 


PROSVJETA. 

Knjige „Matice hrvatske' 1 u godini 1907. 

2. Niko Andrijašević: S/ike i priče iz neretvanske krajine. 

„Doista moderna umjetnost odredila je sebi jednu svrhu: 
Podražiti što više putenost." Ovako To Istoj u razpravi ,,0 
umjetnosti", pa napokon zaključuje: Kad bi jednom sva djela 
moderne umjetnosti propala, ne bismo imali što da požalimo. 
Ako bi za koje djelo hrvatske beletristike bilo bolje, da nije na¬ 
pisano, to bi bolje bilo za Andrijaševićeve „Slike." 

„Mijo Ujdur" hvali se, kako je zavadjao na grieh; u pre- 
ljubnim mislima zaboravlja na vlastitoga sina (str. 33.); nejako 
diete ostavio bi, tek da zasiti neukroćenu požudu. Koja je tu 
iđea? Shvatimo li stvar što bolje možemo, idea je: Eto ima i 
takvih ljudi! Skrajna proza! Ogavnih, recimo, značaja nalazimo 
i u Shakespeare-a i u Tolstoja, no kod njih savladava pravda; 
rišu li zločin, iznesu napokon i kazan, pa nam estetsko čuvstvo 
— da o drugim čustvima ne govorimo — zadovoljeno. U An- 
drijaševića putenost i preljub ostaju na površju, ništa ih ne 
stiže. U „Nesretnoj klačini" biva Sarić doduše kažnjen, no on 
to prima odmazdom za nepravicu, što ju nanosio puncu Auti, 
nipošto za grješnu ljubav, bezstidno ponašanje i preljub (lzp. 
str. 93. i 94.) 

„Pijanac" je sav u preljub zagreznuo. Po pisca je karak¬ 
terističan izričaj : „On zna, da mu se iz ljubavi dala, a u lju¬ 
bavi nema grieha" (str. 36.). Dakle Nietzsche s onu stranu 
moralnog medjaša! Najgora je „Nesretna klačina".’ Strane 78—80. 
valjda su unicum u hrvatskoj literaturi. Pa k tomu onaj bez 
stidni odgovor djevojka na sudu (str. 124)1 Preko polovice svojih 
Siika" oškropio je Andrijašević kojom blatnom kapi. Izbrajajuc 
(str. 67.) mane Neretvanca, radi kojih mu nema ekonomskog 
napredka, i ne spominje putenost, što ju iz njegove sredine iz¬ 
vadio. Putenost je otela Rimljanima ekonomsku i socijalnu sreću. 

Težko je vjerovati, da je u Neretvanskoj okolici moral 
tako duboko pao; pravednije je misliti, da je Andrijašević ka¬ 
ljuže tražio. Da je zašao u x-tu okolinu, toliko bi putenosti i 
preljuba našao, jer traži . . . Nevjerovattjo je, da u toliko sela, 
što ih pisac prolazi, nema razumna, _ poštena kršćanina, koji bi 
se nad griehom sgrozio. Andrijaševića hvali kritika kao relista; 
morao je dakle opisati i takvog seljanina; dapače u nemoralnim 
prizorima ovakvi tip je nuždan već radi kontrasta. Ali onda 
bi priznao, da je putenost grieh, onda bi morao tražiti zla lieka, 
a tome treba temeljite naobrazbe, duboke ozbiljnosti i misli... 
Veliki umjetnici bili su i duboki mislioci! 

Osim iskrene otčeve rieči u „Bolesti u Kovačevih nema 
u ,slikama" izrazito više umjetnički izradjene ideje, jadanje 
nad ekonomskom nevoljom Neretvanca u „Anti Vujičiću umjet¬ 
nički je vrlo nedotjerano. Doduše i pripoviest „Pijanac radi 
plemenite samilosti Zorke sretno svršava. Zorka veli pijancu . 

Budi dobar svojoj ženi, da više ne trpi. Zar da ti utaman suze 
liješ kraj mene, a da ti se žena grize, što dolaziš k meni 
(str. 44.). Nešto slično dalo bi se reći i o pripoviesti „Vatra u 
kamenitoj pustinji. Čini se ipak, da su ovo slučajevi tek ne- 
hote bez dubljeg promišljana napisani. 

Čudna je Andrijaševićeva knjiga i s umjetmckog pogleda 
vrlo nejednake vriednosti. U „Staroj priči"^ sve odiše moder¬ 
nim sentmentalizmom, počesto umara suvišna riec, neiskreno 
prisilno čuvstvo. A baš u njoj izbira pisac što finiji izričaj, opi¬ 
suje prirodu punom dušom, plače za žalostnom junakinjom pri¬ 
poviesti kao da mu je rodjena sestra. Drugdje više traži na¬ 
rodni govor, i po dulje vremena znade na prirodu zaboraviti, 
sve većma sbija pripoviedanje. Psihologija mu je riedko kad 
duboka, najbolja možda u „Bolesti u Kovačevih". U čovječjoj 
duši imade daleko dubljih nota od putenosti, često se i one 
jave, pa valjda i u kršćanskoj duši Neretvanca. Zar se Neietvanac 
nikad ne pokaje za grieh preljuba, u obće za grieh contra sex- 
tum? O tom Andrijašević nikad ni slova. I Tolstoj je realist, 
no promotrite mu Nehljudova iz „Uskrsnuća!" S toga je An¬ 
drijaševićeva psihologija često neistinita, jer ne poznaje ljud¬ 
ske duše. — „ 

Došao laik svećeniku u pohode. Na stolu, nadje „slike 
Andrijaševića. Ogledajuć str. 78—80. reče: „Sto to sveće¬ 
nici čitaju ?“ Pregleda „Grobarevu smrt" i početak „Bolesti u 
Kovačevih", gdje fratar daje čudotvornu lepezu za skupe 
novce, pa će opet: ,,AP su i svećenici dobričine! Kupuju knjige, 
u kojima ih prikazuju praznovjernim varalicama. Sta bi ,,M. 
H ", da svećenstvo energično povuče konsekvencije? 

Dakako da „Slike" Andrijaševića ne preporučamo za štivo. 


Odgovorni urednik dr. Ivan Dujmušić. 


Izdaje Kaptol Vrhbosanski. 


Tiskara Vogler i drugovi u Sarajevu. 



VRHBOSNA 

KATOLIČKOJ PROSVJETI. 

R R- 16. U SARAJEVU, DNE 20. KOLOVOZA 1908. GOD. XXII. 


Na antiklerikalizam naprednjačtva. 


1. Isus Krist, Spasitelj Pomazanik, odgovorio je 
najtačnije i najuzvišenije znamenovanju svoga imena 
riečima i životom. Kao Pomazanik Božji on je najviši 
svećenik, prorok ili učitelj i kralj, a izvršujući 
ova trostruka pozvanja spasio je dušu, um i volju 
svih, koji mu se poklone kao svećeniku, proroku i kra¬ 
lju. Krist kao svećenik, „po vlastitoj krvi unidje jed¬ 
nom u Svetište našavši vječno odkupljenje," 7 ) pa „krv 
Kristova, koji po Duhu Svetom samoga sebe prikaza 
neokaljana Bogu, očistit će savjest našu od mrtvih djela, 
da služimo Bogu živomu," 2 ) „da se sinovi Božji zo¬ 
vemo i jesmo." 3 ) Krist kao učitelj jest „svjetlo na 
objavljenje narodima," ±) te svaki, koji u njega vjeruje, 
„ne hoda u tminama nego će imati svjetlo života." & ) 
Krist kao kralj, kojega kraljevstvo nije od ovoga svieta, 
udario je čovjeku zakonima i savjetima sigurnu stazu 
do kraljevstva Otca svojega, a da slabu ljudsku volju 
ojača, kao svećenik i učitelj bodri je riečima i nutar¬ 
njim milostima. Rieči: „Ja sam put, istina i život" c ) u 
kratko kazuju Kristovo pozvanje u svietu i spasonosno 
mu djelovanje na dušu, um i volju ljudsku. 

Da se do kraja na Kristu izpune pisma, uzašao je 
na nebesa, gdje sjedi ob desnu Boga Otca, dok mu ne 
budu pod noge bačeni neprijatelji njegovi. 7 ) 

2. Nu Kristovo pozvanje i djelovanje ne poznaje 
na svietu granice ni prostora ni vremena, ni naroda ni 
jezika. Plodovi njegove trojake službe valja da budu 
imovinom i na korist svih ljudi do konca svieta. U to 
ime zasnovao je i utemeljio je Krist divan organizam, 
veličanstvenu organizaciju, djelo božansko njega do¬ 
stojno, Crkvu svoju, neka spašava duše ljudi, neka uči 
umove ljudi, neka ravna voljama ljudi istom vlašću i 
istim ugledom, kakvim je on na zemlji bio ovjenčan. 
„Kojima oprostite griehe, oprošteni su im, kojima za¬ 
držite, zadržani su im" ; a ) „Idite i naučavajte sve na¬ 
rode... učeći ih, da drže sve, što sam vam naredio"; 9 ) 
„Sto god svežete na zemlji, bit će svezano i na nebe- 

') Hebr. 9, 12. — 2 ) Hebr. 9. 14. — 3 ) 1. Iv. 3,1. — *) Luk. 
2, 32. — 5 ) Iv. 8, 12. — Iv. 14, 6. — ! ) Ps. 110, 2. — **) i v . 
20, 23. - 9 ) Mt. 28, 19. 20. 


sima; sto god razriešite na zemlji, bit će razriešeno i 
na nebesima": J ) ove rieči u glavnom izriču sve tri 
službe vlastodržaca u Kristovoj Crkvi. ,,I evo ja sam 
s vama sve dane do konca svieta"; 2 ) „Tko vas sluša, 
mene sluša, tko vas prezire, mene prezire": s ) ovim 
popratnicama ostavio je Krist u Crkvi svojoj svoj ugled, 
ostavio je, recimo slobodno, samoga sebe. Nije Krist 
ostavio sirotnom Crkvu svoju, on u njoj neprestano živi 
i djeluje po ljudima. „Ti si kamen, i na tom kamenu 
sazidat ću Crkvu svoju"; <) „Petre, ja sam se molio za 
tebe, da ne smalakše vjera tvoja, a ti opet utvrdjuj 
braću svoju"; r >) „Simone Ivanov... pasi janjce moje, 
pasi ovce moje" : u ) ovom prerogativom stvorio je Krist 
u Crkvi svojoj centralizam monarhiju, salio je naj¬ 
viši svoj ugled i najvišu svoju vlast u neumrlu dinastiju 
papa, kojoj se divi prijatelj i neprijatelj. 

Krist dakle i nadalje djeluje trostruku službu sve¬ 
ćeničku, učiteljsku i kraljevsku u svojoj Crkvi, Krist 
dakle i nadalje u tome smislu stoluje u svojoj Crkvi. 
U tome smislu papa i s njime u vlasti i ljubavi sje¬ 
dinjeni biskupi i svećenici jesu pravi Kristovi i B^žji na- 
mjestnici. Liberalizam, framazunstvo, naprednjačtvo, so¬ 
cijalna demokracija u svojoj oholosti i odvratnosti neka 
slobodno ovo zanieču, no uništit ne će; neka se ovome 
slobodno rugaju i smiju, no doći će dan, kad će njih 
Gospodin izvrgnuti ruglu. 7 ) 

3. Tri su osobita mjesta, u kojima je ustalio Krist 
svoj priestb: izpovjedaonica, svetohranište i 
Vatikan. 

U izpovjedaonici vidiš smrtnika svećenika, nu u 
njemu je Kristova svećenička i sudačka vlast. Svećenik, 
koga miluje biskup ujedinjen sa Vatikanom, vrši u iz¬ 
povjedaonici te vlasti nad pokornicom dušom, ne da ju 
odsudi, nego da ju rieši okova grieha. Svećenik u taj 
čas opet preporadja dušu na vrhunaravni život, posve¬ 
ćuje ju, ukrasuje, bodri, tješi, upućuje. Svećenik u iz¬ 
povjedaonici prima izgubljenog sina, da ga prinese u 
krilo otčevo oprana, očišćena, odjevena u novo ruho 
milosti posvećujuće. U izpovjedaonici suze pokajnice i 

') Mt. 18, 18. — 2 ) Mt. 28, 20. - >■) Luk. 10, 16. *) Mt. 
16, 18. 9 ) Luk. 22, 32. — «) Iv. 15, 15-18. — 7 ) Ps. 2, 4. 





milost Božja zalievaju lozu, što se eto bila odciepila od 
Krista kao čokota i sad se iznova uciepila, da zazeleni i 
primajući spasonosni vrhunaravni sok urodi nebesnim 
grozdovima. 

Svećenik da oprašta uvrede Bogu nanesene ? Sve¬ 
ćenik da stvara djecu Božju i otvara nebesa? Dakako, 
ne kao čovjek nego kao namjestnik i zamjenik Krista. 
Kristova božanska vlast, Krist stoluje i odrješuje u iz- 
povjedaonici. „Hoće Gospodin neka mnogo mogu nje¬ 
govi učenici; hoće da u njegovo ime sluge njegovi ono 
djeluju, što je sam činio boraveći na zemlji.“ 

Na poseban način stoluje i kraljuje Krist u sveto- 
hraništu. Nije ovdje samo po vlasti kao u izpovjeda- 
onici. Ovdje je nazočan ,,u istinu, stvarno i bivstveno." 
Svećenik izgovori rieči Kristove nad kruhom i vinom> 
nestaje biti kruha i vina, a ostaju im samo prilike; isti 
Krist, koji je Sin Eožji od vieka i u vremenu čovjekom 
postao, koji se kao čovjek rodio u štalici i kao Spa¬ 
sitelj umro na križu, koji sada sjedi ob desnu Bogu 
Otcu: taj isti Krist Bog-Čovjek tim časom nastani se 
na oltaru, stoluje u svetohraništu. Iz svetohraništa Krist 
ne odrješuje grieha, ne govori, ne uči živom riečju. 
Neka mu pristupi duša očišćena pred njim u izpovje- 
daonici, pa će joj u Euharistiji govoriti nečujno ali 
božanski moćno, utješno, ljubazno, jasno, razgovjetno. 

„Budući da Rieč (t. j. Krist Sin Božji) govori: 
,Ovo je tielo moje,' prislonimo um, vjerujmo i gledajmo 
ga umnim očima." 2 ) 

Za organizam i za život Crkve kao da nije do¬ 
statan Krist u izpovjedaonici i u Euharistiji. Bougaud, 
biskup i apologet francezki, osobito je uočio, uzvišeno 
shvatio i u jedinstvo doveo Krista u Euharistiji i u 
Vatikanu. ,,U presv. Euharistiji imamo tielo, krv, dušu, 
Božanstvo Spasiteljevo, ali nemamo njegove rieči. On 
šuti skrovit u sakramentalnim prilikama... Krist je u 
Euharistiji sačuvao samo jednu rieč, rieč prijateljstva i 
ljubavi, koja se samo srcem prima, jer je nečujno go¬ 
vorena... Onu snagu, koja se može prispodobiti rieči 
prijateljskih usta, nalazimo samo u presv. Euharistiji. 
Nasuprot snaga, koja crkve štiti, koja prieči, da kato¬ 
lički narodi ne postanu plienom krivovjerja i razkola, 
koja biskupe čini nepredobivima, nije u Euharistiji, ona 
je u papi. Jasan dokaz za to pružaju crkve aleksan- 
drijska, antiohijska i carigradska, kojih odmet od Rima 
uzdrma nekoć cielim iztokom; još više episkopati En- 
glezke i jednoga diela Njemačke u XVI. vieku. Uzrok 
njihova pada nije bio prelom sa euharističnim, koliko 
slabi oslon na onog Spasitelja, koji je u papi... Šta 
može presv. olt. sakramenat spriečiti ? Može li savjesti 
umiriti, zablude osuditi? Pomislimo, da nema pape, pa 
je Krist, euharistični Krist rekao bih nepodpun, Krist, 

')Sv. A m b r o z i j, De poenit. 1. 8, 34. — -) S v. 1 v a n 
C h r i s., Hom. 60. puku Autioch. 


koji niemo gleda razdor u svojoj Crkvi i razpad svoga 
djela." J ) 

Kristov najviši svećenički, učiteljski i kraljevski 
ugled počiva u osobi rimskoga biskupa ili pape. Pape 
se radjaju i umiru, nose sa sobom do groba ljudske 
nemoći, treba im izpoviedi i pričesti, mole se Bogu za 
milosrdje: nu uče li objavljeni nauk, izdaju li zapoviedi, 
toliko im rieči vriede, koliko su težile i koliko teže pro¬ 
povjedi Kristove. Ne potječe li od pape posredno ili 
neposredno izpovjedni pravoriek, ne prodire do duše 
pokornika. Tko nije u milosti i ljubavi sa Vatikanom, 
makar valjano bio zaredjen, protiv nauma Kristova 
sačinja Euharistiju. Naročito se iztiče ugled Kristov na 
usta pape, kad objavu na koji god način uči. Na usta 
pape govori Petar, kako reče sabor u Kalcedonu, na 
usta Petra uči Krist, kako veli Evangjelje. 

Ponavljamo: liberalizam, naprednjačtvo, frama- 
sonstvo, socijalna demokracija u svojoj oholosti i od¬ 
vratnosti neka slobodno ovo zanieču, no uništit ne će, 
neka se ovome slobodno rugaju i smiju, no doći će dan, 
kad će njih Gospodin izvrgnuti ruglu! 

4. Ovdje je zanimljivo promatrati, kako je Krist 
ovisnim učinio pravi crkveni život o što tjesnijem oslonu 
na svoj ugled u osobi pape. Katolicizam jest kršćanstvo 
opasano posluhom spram pape. Katolicizam jest orga¬ 
nizacija, kojoj je centrum Vatikan. Katolici su kršteni 
ljudi, koji u rieči pape čuju rieč Kristovu. A jer su 
takvi i stado, t. j. vjernici, i pastiri, t. j. katolički sve¬ 
ćenici i biskupi, kako je spram njih djelatan Krist u 
izpovjedaonici i u Euharistiji ? Jer i stado i pastiri iz- 
vanjim načinom toliko puta i tolikom manifestacijom 
očituju nutarnje svoje čuvstvo spram Krista u osobi 
pape, kako je u katolika razvijen vjerski život, a da 
i ne govorimo o tom, kako su jedno u vjeri, kako su 
osigurani protiv krivih nauka, dolazile one s koje hoćeš 
strane i u ime koje hoćeš znanosti i kulture? Koliko 
stotina i hiljada vjernika svake godine u svakoj ka¬ 
toličkoj crkvi pristupi Kristu u izpovjedaonici, da si 
savjest umire? Kolika je revnost u katolika za Krista 
u Euharistiji ? Svakidanje prikazivanje euharistične žrtve 
od katoličkog klera; često dapače svakidanje primanje 
presv. Euharistije odstrane vjernika; bratovštine, redovi 
i pobožnosti, koji si uzeše za centrum misli, čuvstva i 
rada Krista u Euharistiji: sve ovo cvate u onom kr¬ 
šćanstvu, koje u papi riečju i djelom vidi Krista. Da¬ 
pače papinstvo samo po sebi i po svome kleru bilo je 
ono ; koje je kršćane zvalo, neka što skrušenije, sabra- 
nije i češće pristupa Kristu u izpovjedaonici i u Euha¬ 
ristiji. Toj revnosti papinstva krunu je stavio današnji 

‘) Christenthum und Gegenvvart; von Msgr 
Emil Bougaud; autoris. dt. Ausgabe von Philipp Prinz 
von Arenberg; IV. Die Kirche Jesu Christi; 1897. 
str. 364. si. 

slavno vladajući papa Pijo X. odmah pri nastupu na 
papinski priesto pozivom na svakidanje primanje sv. 
pričesti. 

Krist je nazvao Petra blaženim: „Beatus es Simon, 
Bar-Jona.« *) Petar, t. j. rimski biskup čuva i dieli ob¬ 
javljeni nauk i sv. sakramente, pa mu odatle i naziv 
od vjerne djece: Blaženi, sveti Otče. Nu blaženi i sveti 
su i oni, koji se drže Petra, t. j. rimskoga biskupa, 
jer u njima, samo ako hoće, cvate život crkveni, život 
vrhunaravni. 

5. Ništa od toga u toj mjeri ne vidimo kod onih 
kršćanskih crkava, koje ostaviše Krista u Vatikanu. Na¬ 
suprot žalostna je historijska istina, da svako kršćan¬ 
stvo, koje se ciepa od Rima, ne samo gubi tačku za 
orientiranje u metežu vjerskom, ne samo gubi vjerski 
život, nego po malo ostavlja Krista i u izpovjedaonici 
i u Euharistiji. Počne li se tko otudjivati od Krista u 
Vatikanu, logikom duševnih činjenica dolazi do zane¬ 
marivanja i niekanja Krista u izpovjedaonici i u Euha- 
1 istiji. Obzirom na Krista u Vatikanu i u Euharistiji, te 
obzirom na reformaciju napisa spomenuti Bougaud: 
„Krist je prisutan iza dva zastora. Tko jednoga (Krista) 
odbaci, i za drugim će se ogledati i naskoro cielog 
Krista izgubiti.« *) Isto vriedi obzirom i na Krista u iz¬ 
povjedaonici i na druge kršćanske sljedbe. 

6. Danas se više ne može govoriti o protestan¬ 
tizmu kao jedinstvenoj sljedbi. Djelo, što su stvorili 
Luter, Zwingli i Kalvin, razprsnulo se u stotine koma¬ 
dića. To je nuždna posljedica glavnog principa pro¬ 
testantizma: protestantizam protestuje protiv živog uči— 
teljstva u Kristovoj Crkvi i pušta svakome kršćaninu 
na volju, da tumači objavu; ovakav princip nuždno do¬ 
vodi do cjepkanja u sekte i sektice. Kako je protestan¬ 
tizam odcjepom od Rima izgubio princip jedinstvenosti 
u vjerovanju, tako je izgubio i poriv u vjerskom ži¬ 
votu. Rad protestanata na biblijskom i povjestnom polju 
više je destruktivan nego li plodonosan u pravom kr¬ 
šćanskom smislu. Pogledom na religijsko i karitativno 
polje, dobro je kazao jedan katolički redovnik. U vrieme 
Krimskoga rata dodje jedna otmjena gospodja prote¬ 
stantkinja k o. Stjepanu, glavaru Redemptoristu u Lon¬ 
donu, sa gotovim pravilima za družtvo dama, koje bi 
se posvetile njegi palili bolestnih vojnika. Imala ona 
gospodja plemenitu namjeru, a da ju izvede, došla da 
upita savjeta. Na to će joj spomenuti glavar: „Sve je 
ovo dobro i liepo; izgleda mi kao stroj, u kojem je 
sve na svome mjestu, tako te nijedan čavao ne manjka; 
samo gdje je para, koja će taj stroj pokrenuti i gi¬ 
bati ? Nema protestantizam onoga žara, požrtvovnosti 

i nesebičnosti na kankativnom polju, kojim se katoli¬ 
cizam može ponositi. Što se tiče Krista u izpovjedaonici 

*) Mt. 16, 18. — ») l. c. str. 368, 


i u Euharistiji u protestantizmu, ne treba uzalud rieči 
trošiti. Fenomen odnemarivanja i niekanja odveć je jasan. 
Zvvingli, Kalvin i Luter složno odbiše izpovied kao ne¬ 
potrebnu. Zvvingli i Kalvin zaniekaše prisutnost Kristovu 
u Euharistiji. Luter u toliko je bio biblijski naobražen, 
te na temelju Evangjelja nije mogao da zanieče pri¬ 
sutnost Kristovu u Euharistiji; nu jer je odbacio 
sakramenat sv. reda, nestalo je u Luterovoj sljedbi 
onih, koji sačinjaju Euharistiju. Tako je sav protestan¬ 
tizam odagnao Krista iz izpovjedaonice i iz Euharistije, 
nakon što je prezreo Krista u Vatikanu. Za episkopalnu 
englezku crkvu znamo iz decizije Leona XIII., da ni ova 
više nema pravoga sv. reda, dosljedno da nema euha- 
rističnog Krista. 

7. Pravoslavlje stoji u nekim tačkama bolje od 
protestantizma. Ovo se je u IX. odnosno u XI. vieku 
odmetnulo od Rima, nu zadržalo je inače čitavo do tada 
razvijeno kršćanstvo. Vrhovni autoritet u učiteljstvu i 
zakonodavstvu, što ga nieče papinstvu, pripisuje kolek¬ 
tivnoj sabornoj crkvi. U toliko je pravoslavlje na bo¬ 
ljem kršćanstvu od protestantizma, koji nieče svaki 
vjerski autoritet izvan subjekta. Nu ta „saborna crkva« 
postoji samo u teoriji. Pravoslavlje je pocjepano u 
mnoge neovisne crkve, recimo u aleksandrijsku, antio- 
hijsku, carigradsku, grčku, bugarsku, srbsku, rusku; 
neke od ovih izobćene su od oekumenskog carigradskog 
patrijarka. Da koji pojam dobijemo o vjerskom životu 
u pravoslavlju, dostatno je promotriti mar ili nemar 
pravoslavlja za Krista u izpovjedaonici i u Euharistiji. 
Josip de Maistre rekao je, da je pravoslavna crkva kao 
okamenina kršćanstva iz doba razkola. Ni kler ni stado 
ne pokazuje ljubavi spram kuće Božje i spram posve¬ 
tila duše. U tom pogledu ne može se nikako s katoli¬ 
cizmom uzporediti. Rus Lebedev u svojoj „Povjesti 
grčko-iztočne crkve pod vlašću Turskom« gorko priznaje: 
„Nigdje nije kršćanska vjera toliko profanirana koliko 
u Grka. Valja se veseliti, što su neka mjesta zaposjeli 
Turci ili katolici.« Naprotiv novotarija u znanstvenom 
svietu i u socijalno-političnom životu, što zalaze u Ru¬ 
siju i na Balkan, pravoslavna crkva ne pokazuje ni 
blagotvornog utjecaja ni energičnog uztuka kao kato¬ 
licizam. Opomena na mir i na molitvu bili su jedini 
odjek, što ih odavala ta crkva na bučne valove mo¬ 
dernih struja. Dapače mnoge duhovne škole postadoše 
ne samo plienom, nego i ognjištem modernog plamena, 
kako je nedavno otiskani Vjerski ljetopis Rusije u 
„Vrhbosni« iznio. A ipak gledajući na priliku ruski 
narod i rusku bogoslovsku literaturu, nije Rusija u pra¬ 
voslavlju zadnja. 

Još se dade nadopuniti izvadak Bougauda: 
Tko odnemari Krista u Vatikanu, makar i lagano nu 
sigurno doći će do niekanja Božanstva Kristova i do 
podpunog ateizma. 

8. Ovim se ne će reći, da je odmah prvi naum svih, 
koji u IX. i XVI. vieku i kasnije pokrenuše odmet od Rima, 
bio naperen protiv Krista i kršćanstva u obće, kamo li 
da je bio ateističan. Nu do toga faktično dovodi ovaj 
odmet. Odcjep od Rima navlači hladnoću u vjerskom 
životu, a kad se umiešaju interesi i sloboda života, eto 
prvi preduvjeta za posvemašnji prelom sa kršćanstvom 
i sa svakom pozitivnom religijom. Pri ocjeni vjerskog 
čuvstva i nutarnjeg i života ne smijemo toliko gledati 
na obstojnost crkava i oltara, na vršenje izvanjskih 
vjerskih formalnosti. Iz toga, što u kojoj bogomolji 
nadješ lik Propetoga, danas ne možeš odmah zaključiti 
na fidem đivinam u objavu i Božanstvo Kristovo, koja 
prodire svu misao i život. Ateistične struje ne ćute se 
neprijatnim na protestantskom i pravoslavnom tlu, kad 
na protestantizam i na pravoslavlje ne navaljuju, nego 
udarajući na kršćanstvo pogadjaju jedino u katolicizam. 

U ostalom čemu se gubiti u navadjanje činjenica 
i u ljudsko razlaganje? Sjetimo se rieči Kristovih, što ih 
je kao oporuku svim kršćanima ostavio na posljednjoj 
večeri: „Tko ostane u meni i ja u njemu, taj donosi 
mnogi rod, jer bez mene ne možete ništa učiniti. Ako 
tko ne ostane u meni, bacit će se van kao loza i osušit 
će se 1 ' 3 ) Kako ostajemo u Kristu? Prva žilica vrhu¬ 
naravnoga života za kršćanina jest posluh spram Crkve, 
u koju je jedinu Krist salio svoje blagodati. „Tko ne 
posluša Crkve, neka je kao poganin i publikan"; „Tko 
vas sluša, mene sluša; tko vas prezire, mene prezire':' 
,,Crkva“ to je crkva vladajuća, ,,vi“ to su apostoli sa 
Petrom na čelu, to je — pogledom na nutarnju orga¬ 
nizaciju, kako ju je Krist stvorio — u glavnom rimski 
biskup. 

Vjernome duhu razumljivo je, zašto izumire vatra 
vjerskoga života u srcima onih, što se od Rima uda- 
ljiše; razumljivo je, odakle u nekatoličkim kršćanskim 
sljedbama razdor i nesuglasje; razumljivo je, zašto ne 
ćute snagu milosrdja u izpovjedaonici, ni snagu ljubavi 
u Euharistiji sljedbe od Rima razstavljene. Tumače nam 
to iskreni glasovi i nekatoličkih srdaca 2 ). 

9. Ako odpad od Rima u historiji kršćanstva, makar 
— kako bi rečeno — ne bio u početku protu kršćanski 
i protuvjerski preko indiferentizma vuče u ateizam, 
što da se reče o cilju današnje hajke na Rim i rimsko 
svećenstvo, od hajke na katolicizam ? 

Antiklerikalizam framasunstva, slobodne misli, libe¬ 
ralizma, modernizma, kod nas kratko rečeno napred- 
njačtva, socijalne demokracije jest u svojim posljedicama 


9 Iv. 13, 5. 6. — 2 ) Izp. „Dva nekatolička glasao papin¬ 
stvu" u ,,Vrhb‘“ br. 10. o. g. 


a najčešće već u korjenu, nedvojbeni materijalizam i 
ateizam. 

Imade toliko religijskih obćina i organizacija. Ni 
na jednu se toliko ne udara koliko na katoličku Crkvu, 
na katolički kler, na papinstvo. Znadu dobro i neprija- 
jatelji Crkve, u čemu sastoji žila kucavica vjersko- 
crkvenog života kod pojedinaca i naroda: u odanosti 
sv. Otcu i njegovom kleru. Kad je papinstvo centri¬ 
petalna sila, koja duše k Bogu dovodi, onda će prijatelji 
sotone a neprijatelji Božji najbolje polučiti svoju svrhu, 
ako duše otmu utjecaju te sile. Tako otrgnuta duša 
lutat će od neizvjestnosti do sdvojnosti, a neizvjestnost 
i sdvojnost i jesu mreže sotone. Neumjestno bi bilo, kad 
bi odmah izašli pred katoličko srce sa podpunim ratnim 
planom. Udri pastira i raztjeraj ovce, pa ćeš raztjerane 
lako svladati! 

Tko udara na kler? Tko vodi borbu protiv „kle¬ 
rikalizma"? Ljudi odani Bogu? Ljudi, što ljube Krista? 
Ljudi, kojima je Evangjelje normom misli i života? Da 
ne idemo daleko, sjetimo se slučajeva, skopčanih sa 
imenom Wahrmund. On u svojim brošurama 3 ) nije ništa 
nova iznio. Prof. Fonk bjelodano je dokazao plagijat, 
po kojem vidiš u Wahrmunda svega više od znanstve- 
nosti, a njom se razbacuje; po kojem upoznaješ Wahr- 
munda kao povodljiva učenika Haeckela i Hoensbroecha ; 
po kojem gledaš Wahrmunda, kako crpe svoju znan- 
stvenost iz brošura, što siju uz mržnju na Rim ujedno 
mržnju na sve, što sjeća na Boga i vrhunaravnost U 
doba Wahrmundove affaire odpadali su katolički djaci 
od Rima; tako na priliku u Brnu i Innsbrucku. Dapače 
zasnovani su po pojedinim universitetima komitei „Dalje 
od Rima", koji će raditi u svom krugu prama toj lo¬ 
zinki. Da „Dalje od Rima“ znači „Dalje od Boga“, 
jasno je iz svih okolnosti. Kolovodje pokreta „Dalje 
od Rima 1 odlikuju se cinizmom kod govora o katolič¬ 
kim svetinjama, izdadu se često kao čisti monisti. Ako 
poput Haeckela i Wahrmunda zadrže rieči: ,,bog“, 
„božanstvo", „religija", samo uši omamljuju, da im se 
ne prigovori posvemašnja nevjera; taj ,,bog“, to „bo¬ 
žanstvo", ta „religija" nije drugo od ,,ja“, a „ja“ nije 
viši od materije. 

Ako u antiklerikalizmu nadješ, da udara na ovu 
ili onu crkvenu osobu, na ovu ili onu manu na crkve¬ 
nom osoblju u prošlosti ili sadašnjosti, znaj, da cilja 
u religijski živac. Nije borba o osobe nego o načela. 

Antiklerikalizam jest boj ateističnog nazora o svietu 
protiv religijsko-katoličkog poimanja života. 

(Nastavit će se.) 

‘) „Kath. Weltanschauung und freie V/issenschaft" , ; U1- 
tramontan", 

Konac svijeta 

(Svršetak.) 


Dogagjaji na sudnji dan. 

Malo je ono, što nam sv. pismo kaže o dogagja- 
jima sudnjega dana, koji svojom potresnom veličanstve- 
nošću nadilaze sve naše pojmove. 

„Tada će se pokazati znak Sina čo¬ 
vječjega na nebu; i tada će proplakati sva 
plemena na zemlji i gledat će Sina čovje¬ 
čjega, gdje ide na oblacima nebeskima sa 
silom i slavom velikom. I poslat će angjele 
svoje s velikim glasom trubnim, i sabrat 
će izabrane njegove od četiri vjetra od 
kraja do kraja nebesa" (Mat. 24, 30. si.) Tako 
je rekao sam Gospodin Isus Krist. A sv. Pavao piše 
Korinćanima: „Evo vam kazujem tajnu: svi 
ćemo uskrsnuti, ali ne ćemo se svi pre¬ 
obraziti. U jedanput, u tren oka, u pošljednoj 
trubi; jer će zatrubiti i mrtvi će ustati ne¬ 
raspadljivi, i mi ćemo se preobraziti" (1. Kor. 
15, 51. si.) I Solunjanima piše: „Ne ćemo vam zata¬ 
jiti, braćo, za one, koji su umrli, da ih ne 
žalite kao ostali, koji nemaju nade. Jer ako 
vjerujemo, da je Isus umro i uskrsnuo, tako 
će Bog i one, koji su umrli u Isusu, dovesti 
s njime. Jer vam ovo kazujemo riječju Go¬ 
spodnjom, da mi, koji živimo i ostanemo 
za dolazak Gospodnji, ne ćemo preteći onih, 
koji su umrli. Jer će sam Gospod sa zapo- 
viješću, s glasom arkangjelovim, is trubom 
Božjom sići s neba; i mrtvi u Kristu uskr- 
snut će najprije. A po tom mi živi, koji smo 
ostali, zajedno s snjima bit ćemo uzeti u 
oblake na susret Gospodu na nebo, i tako 
ćemo svagda s Gospodom biti" (1. Sol. 4, 12. 
ss.) Spomenuli smo pitanje, da li se u apostolsko vrijeme 
očekivao skori dolazak Kristov na sveopći sud. Sv. 
Pavao je sam opomenuo Solunjane u drugoj svojoj 
poslanici, kako smo vidjeli, da se ne dadu uzrujati, kao 
da je sudnji dan' pred vratima. Ovdje govori o onima, 
koji će doživjeti sudnji dan, a ono ,,mi“ ne znači ni¬ 
kako, da i sebe računa megju one. 

„Doći će čas — tako reče Isus — u koji će 
svi, koji su u grobovima, čuti glas Sina 
Božjega. I izići će, koji su činili dobro, u 
uskrsnuće života, a koji su činili zlo, u us¬ 
krsnuće suda" (Iv. 5, 28. si.) 

,,I more dade svoje mrtvace, i smrt i 
pakao dadoše svoje mrtvace, i sud primiše 
po djelima svojim." Tako čitamo u Apokalipsi 
(20, 13.). 

Q samom činu sveopćega suda kaže nam Spa¬ 


sitelj: „Kad dogje Sin čovječji u slavi svojoj 
i svi sveti angjelis njime, onda će sjesti 
na prijestolu slave svoje. I sabrat će se 
pred njim svi narodi, i razlučit će ih, kao 
što pastir razlikuje ovce od jaraca. I po¬ 
stavit će ovce s desne strane sebi, a jarce 
s lijeve. Tada će kralj reći onima, koji mu 
stoje s desne strane: Dogjite blagoslov¬ 
ljeni Oca mojega, primite kraljevstvo, 
koje vam je pripravljeno od postanja svi¬ 
jeta... Zaista vam kažem: kad učiniste 
jednome od ove moje najmanje braće, meni 
učiniste. Tada će reći i onima, koji mu 
stoje s lijeve strane: Idite od mene, pro¬ 
kleti, u oganj vječni, koji je pripravljen 
gjavolu i angjelima njegovim... I ovi će 
otići u muku vječnu, a pravednici u život 
vječni" (Mat. 25, 31. ss.) 

A sv. Ivan dodaje u Apokalipsi: ,,I tko se ne 
nagje napisan u knjizi života, bačen bi u 
jezero ognjeno" (Apok. 20, 15.). 

Tim će biti svršena povjest ljudska na ovoj 
zemlji. — 

Gdje će biti pošljedni sud? Mnogi su sv. 
crkveni oci odgovorili: U dolini Josafat. Jer tako piše 
prorok Joel: „Neka se podignu i dogju narodi 
u dolinu Josafatovu; jer ću ondje sjesti da 
sudim svim narodima u naokolo. Zamahnite 
srpom, jer je žetva dozrela; hodite, sigjite, 
jer je tijesak pun... Narodi, narodi u dolini 
sudskoj, jer je dan Gospodnji blizu u do¬ 
lini sudskoj. Sunce će i mjesec pomrknuti, 
i zvijezde ćeustegnuti svoju svjetlost. I 
Gospod će riknuti sa Siona i iz Jerusalima 
će pustiti glas svoj, izatrestće se nebo i 
zemlja" (Joel 3, 12. ss.). 

Po ovim riječima proroka čini se, da nema dvojbe: 
dolina josafat kod Jerusalema bit će središte, gdje će 
se sabrati narodi na sud Božji. Ali stvar ima ipak 
svoju teškoću. Jer hebrejska riječ „Josafat" znači: „Bog 
sudi." Gdje god dakle bio općeniti sud, moći će se reći, 
da je u „Josafatu." I tako ostaje ovo pitanje otvoreno. 

Je li vjerojatno, da je sudnji dan blizu? 

Kad je Spasitelj govorio o znacima, koji će jednoć 
svijetu javiti skori svršetak, dodao je: „Od smokve 
naučite se paraboli: kad se već njezine 
grane pomlade i ulistaju, znate, da je blizu 
ljeto. Tako i vi, kad vidite sve ovo, znajte? 
da je blizu kod vrata" (Mat. 24, 32. si.). 

Upustio nas dakle sam Spasitelj, kako valja paziti 
na znake vremena, hoće li možda blizu biti doba zad¬ 
njih borba, kako smo to već u uvodu vidjeli. Poznato 
je doduše, kako su se i neki crkveni oci prevarili mi¬ 
sleći, da su se već pojavili neki znaci idućeg sudnjega 
dana. Pitanje je dakle: ima li današnji naraštaj više 
razloga za ovakovu slutnju? I mnogi na ovo pitanje 
odgovaraju afirmativno. 

Kažu prvo: Evangjelje je prodrlo go¬ 
tovo do svih naroda na svijetu. Gdje je zem¬ 
lja, u kojoj nijesu misijonari naviještali riječ o spasenju 
po križu Kristovu? I nutarnja Afrika se je u zadnjih 
30 godina otvorila apostolskoj propovijedi. Ispunila se 
dakle ona Isusova: „Propovijedat će se ovo 
Evangjelje okraljevstvu po svemu svijetu 
za svjedočanstvo svim narodima. I onda 
će doći svršetak" (Mat. 24, 14.). 

Pošto je Franceska, pa dijelom i Njemačka iz¬ 
bacila svoje redovnike, ima danas velika vojska mi- 
sijonara kao nikad prije. Ako dakle još što god manjka 
u pogledu evangjelizacije, može se doskora dovršiti. 

Kažu drugo: „Veliki otpad" od Crkve 
doista već je počeo. Države su kao takove gotovo sve 
protukatoličke, pa i narodi su velikim dijelom odbacili 
jaram Isusov. Za Francusku n. pr. priznao je proljetos 
Cornbes, da je tamo Crkva tečajem zadnjih decenija 
izgubila 2 / 3 , ako ne 3 / 4 svojih vjernika, i to prije svega 
uslijed djelovanja liberalne i socijalističke štampe Ali i 
u svim ostalim zemljama bezbožna liberalna štampa 
hara po naobraženim i socijalistička po nenaobraženim 
slojevima, i protukršćanski fanatizam radi svom gor- 
ljivošću oko toga, da se franceske prilike sve više šire 
po čitavom svijetu. Tako je već prije osam godina 
jedan Jehan Rictus blasfemično pisao ,,o duhu 
staroga Isusa, koji se još jedanput žalosno ogleda na 
svijetu, pa vidi, da je svijet postao protukršćanski." ] ) 

Treće: U drugoj poslanici Solunjanimagovori sv. 
Pavao, kako smo čuli, onekoj zapreci, koja suzdržava 
antikrista, da još ne može doći u svijet. Mnogi su cr¬ 
kveni oci mislili, da je ta zapreka rimsko carstvo, koje, 
premda pogansko i bezbožno, ipak još uzdržava red i 
mir u političkom i gragjanskom životu. Za vrijeme 
antikristovo pako bit će sasvim srušen taj red i 
mir, kako to vidimo iz raznih mjesta sv. pisma. Ne 
može dakle doći antikrist, dok stoji čvrsto rimsko car¬ 
stvo. Ono je dakle „zapreka", o kojoj govori sv. Pavao. 
Tako su umovali rečeni crkveni oci. 

Neki pako noviji egzeketi (Bisping, Steenkiste) 
drže, da je tu sv. Pavao doduše govorio o rimskome 
carstvu, ali ne u koliko bijaše ono pojedina država, 
nego u koliko bijaše nekako tip najjačeg i najstalnijeg 
državnog reda. I dok traje takav red — pa makar 

*) Sr. „Theol.-prakt. Quartalschrift“ Linz 1902. str. 11, 


megjutim i propalo rimsko carstvo — nije svijet još 
zreo za antikrista. Tako tumače spomenuti egzegeti 
ove riječi sv. Pavla, pa dodaju: Nikada nije još prije¬ 
tila državnome redu takova pogibelj, kao danas, gdje 
socijalizam, anarhizam, nihilizam nastoje, kako bi cijeli 
državni život do temelja razorili. No budući da te raz¬ 
vratne stranke od dana do dana rastu te imaju u nekim 
zemljama (kao u Francuskoj i Njemačkoj) već relativnu 
većinu megju svim strankama, možda vrijeme nije više 
daleko, gdje će ona „zapreka" sv. Pavla posve iščez¬ 
nuti te „svanuti dan antikristov", kako govori Jul. 
Haat. 1 ) 

Istina, to je samo konjektura Ali to stoji: po vre¬ 
lima objave Božje vladat će u doba antikristovo baš 
onaj duh, što ga hoće socijalizam svom silom da vodi 
do kobne pobjede. 

Kažu četvrto: U opće se ne da tajiti, da naše 
vrijeme ima već velikim dijelom ono obilježje, što će 
biti značajno za zadnja vremena, kako smo prije vidjeli: 
duhovi se sve odlučnije razilaz;e — ili za 
Krista ili protiv Krista, to postaje sve jasnija lozinka. 
S jedne strane cvate katolički život kao rijetko prije: 
u većini je zemalja vrlo dobar kler, čvrsto sjedinjen sa 
episkopatom i sa sv. Stolicom, duh redovničkoga života 
napreduje ekstenzivno i intenzivno, u kršć. puka sve više 
učestalo primanje sv. sakramenata, svuda se drže misije 
i eksercicije, kongregacije Marijine su se za čudo umno¬ 
žile (ima sad preko 30.0C0 kongregacija na svijetu) 
isto tako crkvene bratovštine i katolička društva, po- 
božnost presv. Srcu Isusovu širi svuda svoj nada sve 
blagoslovni utjecaj, u svim zemljama se podižu veli¬ 
čanstvena djela kršćanske ljubavi, katolici svih naroda 
su oduševljeno odani sv. Ocu papi, riječ u jednu: go¬ 
tovo svuda simptomi revnoga katoličkog života, koji 
svjedoči vanredno snažno djelovanje milosti Božje. 

S druge strane pako upravo gjavolska mržnja na 
kršćanstvo, i sve dalje širenje tako bezbožnih načela, 
da i antikrist, kada dogje, jedva će moći u tom pogledu 
natkriliti n. pr. jednoga Nietzsche-a. „Mi učenici Zara- 
tustre (t. j. Nietzsche-a) ne možemo više podnijeti ni 
misli o osobnom Bogu" — tako piše sveučilišni pro¬ 
fesor dr. Meyer-Benfey. 2 ) A broj tih „učenika Zaratustre" 
jest legija. „Zloća je najbolja sila čovjeka. Čovjek mora 
postati gori, da bude bolji. Najveća zloća najbolje reci 
nad-čovjeka. Ja se veselim velikom grijehu kao svojoj 
velikoj utjehi". Tako Nietzsche. 8 ) A često se je istak¬ 
nulo, da se njegov golemi literarni uspjeh tumači baš 


') Sr. Steenkiste: „Epistolae s. Pauli" 6. izd.(Bragis 1899.) 
str. 275. si. 

z ) Sr. E. Seydb „Also sprach Zarathustra" (Hamm J.902.) 
str. 2.7. 

3 ) „Also sprach Zarathustra", izd. od 1903. Leipzig (34-37- 
hiljada) str. 420. 



Prve pojave biskupije kršćanske u Bosni. 


277 


time, što je moderno mišljenje i čuvstvovanje jasnije 
i smjelije izgovorio nego itko drugi. 

Dakle se ne može poreći, da se sve očitije razi¬ 
laze ona dva tabora, koja je označio sv. Augustin rije¬ 
čima: „Amor Dei usque ad contemptum suietamor sui 
usque ad contemptum Dei“, „ljubav Božja do preziranja 
samoga sebe i ljubav sebe do preziranja Boga". A to će 
biti signatura svijeta u doba antikristovo. 

Kažu peto: Jedan od znakova, da se približio 
konac svijeta, bit će i ono, što veli sv. Pavao: ,,U 
najzad nj im vremenima otpast će neki od 
vjere, slušajući duhove zablude i nauke 
gjavola, licumjerno govoreći laži" (1. Tim. 
4, 1. si.) To se pako tačno ispunja u pristaša spiri- 
tizma, koji je danas u toliko raširen, te ima u velikim 
gradovima na stotine spiritističkih medija. 

Kažu šesto: Prema koncu svijeta bit će grad 
Jerusalim i sveta zemlja — kako smo spomenuli — 
opet u rukama Židova. A to se je velikim dijelom već 
ispunilo. U Jerusalimu gospoduju danas Židovi i brojem 
i novcem, pa je cijela Palestina gospodarstveno u nji¬ 
hovoj vlasti. I „sijonistička struja" megju Židovima, koja 
teži za ustanovljenjem nove židovske države u Palestini, 
u zadnje vrijeme preko svakog očekivanja uzima mah. 
Sam Rotschild je ogromne glavnice stavio na službu toj 
struji. 

Kažu napokon s e d m o: Kad je Spasitelj u sedam¬ 
desetim godinama 17. vijeka bi. Margareti Alacoque 
objavio pobožnost presv. Srcu, rekao joj je, da hoće 
,,u ovim zadnjim stoljećima (dans ces der- 
niers siecles) učinti ovaj skrajnji napor 
ljubavi, da predobije srca ljudska". A pošto 
je crkva prigodom beatifikacije bi. Margarete odobrila 
njezine spise, imaju te objave velik autoritet, pa je i 
onako iz mnogo razloga posve nevjerojatno, da je ona 
bila žrtva bilo koje subjektivne ili objektivne prijevare. 

Kad je dakle bi. Margareta god. 1675. dobila prvu 
veliku objavu o pobožnosti presv. Srcu, pa su već onda 
bila započela „zadnja stoljeća", ne može više dugo vre¬ 
mena preostati do konca svijeta. 


To su glavni razlozi onih, koji drže, da vrijeme 
antikristovo nije daleko. 

Drugi pako drugačije misle. Oni kažu: Ma koliko 
bilo rašireno bezvjerstvo i bezboštvo u naobraženim slo¬ 
jevima, pa velikim dijelom već i u radničkom svijetu, 
ipak još je velik dio naroda zdrav. I dok se ispuni ona 
Gospodnja: „Propovijedat će se ovo Evangjelje o kra¬ 
ljevstvu po svem svijetu za svjedočanstvo svim naro¬ 
dima" — proći će po svoj prilici još dosta vremena, 
jer ima još nekoliko stotina milijuna pogana, premda 
po ovim riječima Isusovim ne treba, da svi faktično prime 
Evangjelje, nego samo da im bude naviješteno. 

Bilo što bilo: navedene riječi sv. Oca pape Pija 
X. u prvoj njegovoj enciklici nijesu bez ozbiljnih raz¬ 
loga, i dobro će biti, kad budemo pripravni na svaki 
slučaj po onoj Isusovoj: „Budite spremni, jer u 
koji čas ne misle, doći će Sin čovječji" 
(Mat. 24, 44.) 

Nikada pako ne valja vjerovati raznim tobožnjim 
proročanstvima, za koja nam Crkva nikako ne jamči, 
osobito ako ona tačno proriču godinu i dan, kad će 
propasti ovaj svijet, jer je sam Isus rekao; „0 danu 
tome i očasu nitko ne zna, ni angjeli ne¬ 
beski, do Otac moj sanT‘ (Mat. 24. 36.) 

Zato je i Crkva izrično zabranila ovakova „proro¬ 
čanstva" već na 5. lateranskom saboru. „Tempus prae- 
fixum futurorum malorum, vel antichristi adventum, aut 
certum diem judicii praedicare vel asserere nequaquam 
praesumant... Si qui autem contra praemissorum ali- 
quod committere quidquam ausi fuerint, ultra poenas 
contra tales a jure statutas, excommunicationis etiam 
sententiam, a qua nonnisi a Romano Pontifice, praeter- 
quam in mortis articulo constituti, absolvi possint, eos 
incurrere volumus". „Neka se nitko ne usudi propovi¬ 
jedati ili tvrditi stalno vrijeme budućih zala, kao vrijeme 
dolaska antikrista ili odregjeni dan suda“ i t. d. Tko 
proti tome radi, kaznit će se izopćenjem, od kojega može 
— osim u čas smrti — samo papa odriješiti. Tako Leo 
X. in constitutione „Supernae Majesiatis", concil. La- 
teran V. sess. 11. (U: „Acta conciliorum" editio Har- 
duin. Tom. IX. p. 1806.) 


Prve pojave biskupije kršćanske u Bosni. 

Piše Ivan Jablanović. 

(Svršetak.) 


Novo je pitanje, u kojoj Bistue stolovaše biskup: 
u staroj ili u novoj. Obazremo li se na granice, koje je 
mislio i saboru predložio bistuanski Andrija, rekli bismo, 
da je biskupska stolica bila u Bistue Nova. Andrija 
biskup naime u saboru salonskom govori: ,,Atque ideo 
quaeso, ut a loco Copella et Arena usque ad 
has urbes basilicasque, quae in mea patrocinia con- 


tinentur, ad proponendum iisdem locum faciatur epi- 
scopum pertinere. (Kukuljević, Codex dipl. Regni C. D. 
S. I. 195.—198.) 

Ako bi ono tumačenje: ,,a loco Copella et Arena" — 
od Kopila i Vraniće bilo osnovano, imali bismo 
megju bistuanske biskupije i one nove, koja se tek 
imala osnovati. Bistue Nova i ostale varoši i kolonije 

ostale bi na sjeveru i istoku planina, što dijele Lašvu 
i Lepenicu od Skoplja. Istina je, da su ta imena: Ko- 
pilo i Vranića čisto slavenskog izvora, pa da ih ne bi 
valjalo izvodili od latinskih, ali je i to istina, da se 
Slaveni odnosno Hrvati javljaju davno prije vremena 
bazileja Heraklija. Slijedeći baš nazivlja gora i rijeka, 
koja su neosporivo slavenskog korjena, a koja izbijaju 
na javu već u vijeku VI., V. i IV. dapače III. i dalje, 
smijemo zaključiti, da se na Balkanu javljaju prvi do¬ 
šljaci slavenski u doba ono, kad carstvo rimsko ne bi¬ 
jaše jošte protrkalište varvarskih divljih čopora. Nije li 
dakle već rano prije salonskih sabora moglo biti, da 
se planine, što dijele Lašvu i Lepenicu od Skoplja, pro- 
zvaše imenima slavenskim, ili bolje, da se rečenim ime¬ 
nima slavenskim zamijeniše latinska, pa nova slaven¬ 
ska imena Latini u spisima, dokumentima, knjigama, 
aktima i t. d. dašto malo polatinjena kd svoja potom¬ 
stvu predadoše. A moglo je biti i to, da su se gore 
imenovane planine zbilja zvale još prije našeg dolaska 
onako, kako ih spominje sabor salonski, pa nadošavši 
Slaveni-Hrvati zadržaše imena latinska, samo ih prema 
duhu i glasu svog jezika promijeniše u slična hrvatska, 
ili bolje nazvaše planine, mjesta i rijeke imenima svojim, 
koja bijahu po izgovoru slična starim imenima latin¬ 
skim. Sve ovo, što sad rekoh, može naći potkrjepu u 
vrlo zanimivom istraživanju mjesnih i planinskih, imena 
Bosne, Hercegovine i inih hrvatskih zemalja. Šteta samo, 
da se dosad, koliko je meni poznato, nijedna vrijedna 
sila ne posveti ovom pitanju. Imena naših mjesta, gora 
i rijeka su zanimivi a pogdješto i jedini ostanci onih 
naroda, što su u Bosni negda živjeli. Ostanci su to kelt¬ 
ski, ilirski, panonski, rimsko-latinski. Najstariji po dobi 
su mjesni nazivi Ilira i Kelta; mnoga keltska i ilirska 
imena naslijedili su i zadržali, dašto polatinjena, Rim¬ 
ljana; ova i ovaka primili su dalje ih prekrojavali prema 
svomu duhu i glasu Hrvati. Mogla bi dakle imena 
,,Copella“ i „Arena", bila ona izvorno latinska ili samo 
polatinjena, vrlo dobro odgovarati „Kopilu" i „Vranići", 
to više, što ovom tumačenju ide u prilog i mjesni po¬ 
ložaj Bistue i jedne i druge, i Nove i Vetus, a na 
mjesnom položaju tih gradova osnivao se je i predlog 
biskupa Andrije o diobi biskupije. 

Do ove diobe bistuanske biskupije nije u opće 
došlo, jer se je Honorij prvostolnik spljetski protivio 
tomu predlogu. Odgodilo se to na neodregjeno vrijeme: 
,,cum divinitas propitiata fuerit, adhuc unum .... cura- 
birnus ordinare Pontificem", t. j. „kad se Božanstvo 
udobrostivi, pobrinućemo se, da se još jedan biskup 
postavi". 1 ) Ne znam, bi li baš velika korist zapala vjeru 
kršćansku u našoj domovini, sve da se predlog bis¬ 
kupa bistuanskog prihvatio i proveo, jer već malo kas- 


‘) Farlati: Illir. Sacr. t. II. pag. 173—179. 


nije planuše ratne zublje, što ih užegoše Goti, za njima 
istočni Rimljani, pak Avari, a najstrag Hrvati. Usljed 
tih ratova propade do brzo, kako ćemo vidjeti, i bisku¬ 
pija bistuanska i mnoge druge, što bijahu potčinjene 
spljetskoj metropoliji ko svojoj matici — crkvi. Područje 
crkve ne samo ko metropolije, već i kano biskupije si- 
zalo je u prvim vjekovima kršćanstva pa i kasnije daleko 
u terrain današnje Bosne. Na saboru salonskom g. 532. 
nadbiskup Honorij odjeli neke krajeve svoga područja 
i stvori nove biskupije, koje nas zanimaju samo za to i 
u toliko, u koliko su ležale na zemljištu naše uže do¬ 
movine. 

Dakle da vidimo! Tri nove biskupije u Sarsanteru, 
Muccuru i Ludru nikoše na salonskom saboru g. 532. 
Muccurum nas ne zanima, jer očevidno je po saglasnom 
mnijenju svih naćih istoričara, da taj grad ležaše ne 
u Bosni, već u Dalmaciji. Tražeći mjesto drugih dviju 
biskupija nagjoše ih učenjaci dalje na istoku od Solina, 
u unutrašnjosti zemlje, u današnjoj Krajini, oko Livna, 
Duvna i Glamoča. U tim se već krajevima od davnih 
davnina ugnijezdilo kršćanstvo, pa i danas su katolici 
livanjski i duvanjski jaki brojem, tvrdo osvjedočenjem, 
ko najstarija djeca Crkve katoličke u Bosni ponosnoj. 

Mi se ne ćemo upuštati u pobliže odregjivanje 
granica tih biskupija, što se na novo imadoše da osnuju. 
Vrlo je to nezahvalan i nesiguran posao, to više, što 
nam manjkaju potrebita pomagala i vrela. Gotovo je 
nemoguće ma i s nekom samo vjerojatnošću, da ne 
velim sigurnošću, pobliže odrediti, gdje su ležala latinska 
mjesta i gradovi (municipia), što se u aktima solinskog 
sabora g. 532. spominju. Imena su nerazumiva i ja¬ 
mačno krivo zapisana, pa ih je vrlo teško tumačiti i sa 
kasnijim hrv. našim mjestima sravnjivati. 

U ovoj diobi biskupije solinske tražiti je zametak 
kasnijoj biskupiji Duvna, koje treba strogo razliko¬ 
vati od znamenitog Deluniuma na sinjskom polju u 
današnjoj Dalmaciji, negda glavnog mjesta ilirskog sa¬ 
veza protiv Rimljana. 

Megjutim ova dioba nije bila posve u djelo pro¬ 
vedena. Čini se, da nije bila odobrena niti od apostol¬ 
ske stolice rimske. Kasniji spomenici šute o ovim bisku¬ 
pijama, kao što i o biskupiji bosanskoj. Tvrdimo, da 
su propale usljed učestalih provala Avara i Slavena, 
ispred kojih nesta latinskog, dakle kršćanskog življa. 
Varoši, gradovi i selišta budu razorena; Latini bježahu 
moru, osim ako su se možda koji ostanci povukli u 
planinu. U Solunu se izgubi svaka uspomena na bisku¬ 
piju bosansku, ma da su se malo više sjećali Duvna i 
njegove biskupije. 

Bosna i njezine biskupije čekale su boljih dana, 
sretnije budućnosti, da se kršćanstvo u njima ko fenić 
ptica obnovi i na novo zasja. Providnost odredi dugi 
rok čekanja, tek nakon 400 godina dolaze nam opet 

vijesti o Bosni. Ne zalazimo dalje, jer prelazi granice 
naslova naše rasprave. 

Šta još znamo iz ovih vremena o crkvi bistuan- 
skoj, odnosno bosanskoj? Znamo to, kako se u prvom 
od spomenutih sabora salonskih t. j. g. 530. od strane 
bistuanskog svećenstva podnaša pismena tužba sabora, 
da je njihova crkva tolikim dugovima opterećena, te 
ne može ni svojim potrebama udovoljavati, a kamo li 
siromake, kako bi trebalo, podupirati. Sabor stvara za to 
nove uredbe, kojima bi se moglo zapriječiti dalnje go¬ 
milanje dugova na račun crkvenih dobara, a lihvarima, 
požudnim za novcem, oduzela se zgoda, da pune žepove 
dohotcima crkvenim. 1 ) 

Eto to je sve, što znamo o biskupiji bistuanskoj 
iz onih drevnih, tamom historijske noći pokrivenih vre¬ 
mena. Kome je bila crkva posvećema, koliko je vjernika 
brojila, kako su bili u njoj crkveni odnosi uregjeni, 
koji su joj redom na čelu biskupi stajali, je li i kako 
je u njoj evala vjera, kult i crkveni život, je li se što 
javljala crkvena umjetnost i znanost, je li bilo heretika> 
koji su bili i kako su organizovani napram katolicima 
stajali, je li bilo još puno pogana, jesu li doseljeni čo¬ 
pori hrvatski primali vjeru kršćansku — to su eto sve 
otvorena pitanja, na koja ćemo ikada teško moći dobiti 
odgovora. Bez sumnje je i u Bosni bilo Arijanaca, kako 
ih je bilo onog doba u sva tri južno-evropska polu- 
ostrva, naročito u zemljama i kraljevinama istočnih i 
zapadnih Gota, tih uz Vandale glavnih nosioca i podr- 
žavatelja krive nauke Arijeve. I u Bosni, kako i u svim 
drugim zemljama carstva rimskoga, tekla je krv kr¬ 
šćanska, padale su glave mučeničke. Povjest ih nije 
zabilježila, a ako ih je i zapisala, bure, što su prohu- 

J ) Farlati: Illyr. Sacr. t. II. p. 162—172. 


jale vrh naše domovine, uništiše im spomen. Nenadano 
često puta otkrivaju se i iskapaju iz zemlje ruševine, 
podrtine, zidine, temelji zgrada, o kojima misle učeni 
ljudi, da su ostanci crkava kršćanskih još rimskog doba. 
Ustrajnom trudu budućih naraštaja uspjet će s vreme¬ 
nom možda ustanoviti pobliže i odrediti slog, konstruk¬ 
ciju, a eventualno i koje kakve individualnosti tih bogo- 
služnih zgrada, što ih na našem terrainu otkrismo. 
Valjda će nova otkrića kasnijem historičaru dopustiti 
puno jasniji i otvoreniji pogled u stariju crkvenu po¬ 
vjest bosansku, nego što je to sad moguće. 

Završimo! 

Dvije važne historijske istine uči nas naše doja- 
košnje raspravljanje. Kao što maticu bosanske države, 
političko sjedište Bosne, nalazimo baš u središnjem pla¬ 
ninskom pojasu, koji se preko poljskih brazda prostire 
na sve strane, na južnu i sjevernu, istočnu i zapadnu 
— isto tako nam se i prva biskupija bosanska ko 
odraz samostalnog kršćansko-crkvenog života javlja u 
tom istom gorskom pojasu, u visočinama naokolo gor¬ 
njeg toka rijeka Bosne i Vrbasa. To je prva istina. 

Kršćanstvo u Bosnu doprije iz Dalmacije i Pano¬ 
nije, sa sjevera i jugo-zapada; dakle od Rima, ne od 
Vizantije; od latinske zapadne, ne od grčke istočne 
crkve. Kršćanstvo je dakle u Bosni u svojoj najdrev- 
nijoj pojavi katoličko. S toga je katolička vjera u Bosni 
starija vremenom od svih konfesija inih, što u njoj po¬ 
stoje. Prior tempore, potior jure, vele pravnici. Katolicizam 
je u Bosni kulturno radio, prosvjetnu misiju vršio, dok 
se još nije znalo za raskol, bogomilstvo, islam. Mi smo 
katolici u Bosni prvi ne samo jakošću istine, čašću 
imena, slavom prošlosti, već i datumom vremena. Nas 
su zatekli drugi, ne mi druge. Mi smo starosjedioci. 

To svjedoči povjest; to je druga istina. 

XXXII. 

Sv. J u li j an, 17. srpnja. 

Dragi prijatelju! 

Ovih dana prispio je od Parizlija, koji dolaze 
amo na ljetovanje, gospodin H...., mnogo hvaljeni i 
gotovo već slavni slikar, sa svojom mladom suprugom. 
Premda su se uzeli nazad više godina, još su bez 
poroda. Gospodin me je H— posjetio sutradan poslije 
svog dolaska, a ja mu uzvratiti posjet. Stanuju ovdje u 
samom mjestu, u staroj jednoj kući, koju su uredili 
veoma elegantno s jednostavnim pokućstvom na parišku. 
Gospodin se H.... rodio u ovoj župi; njegov je otac 


bio siromašan krojač, te je dnevnom prištednjom od¬ 
gojio sina, koji je neprestanim radom i naravnim da¬ 
rovima uspio da steče položaj, u kojem je sada. Svake 
godine pohodi svoje rodno mjesto. 

Oženivši se kćerju nekog slavnog kipara, dogje oboje 
u Sv. Julijan, u trošnu očinsku kuću, da potraže sa¬ 
moću za nekoliko mjeseci. Zadovoljiše se, da gdješto 
iznutra poprave te učvrste stare zidove. Pokriše ih 
bršljanom, modrim nekim cvijećem, vinjagom; posadiše 
na sve strane mirisave ružičnjake. Imaju blizu kuće 
perivoj s malenom livadom, s visokim topolama i ja¬ 
senima, te pod njihovom sjenom prolaze čitave dane. 





Razgovaraju se rado sa seljacima, a drugih i ne vide 
u mjestu. Uljudbom i udvornošću natkriljuju tri četvr¬ 
tine naše seoske vlastele ; ne bi se stidjeli ni najiza- 
branijeg društva. U Parizu dolaze u doticaj s odličnom 
gospodom, a najotmenija aristokracija drži za veliku 
čast, kad ih vidi u svom krugu. Ali se ovdje u selu 
ne može zaboraviti nisko podrijetlo i nitko ne misli, 
da probije led pa učini prvi korak. 

Tako se dogagja, da ono, što se u provinciji 
naziva „društvo 0 , ostaje uvijek nepristupnim onima, 
koji sa sela steku neki odličniji položaj. To je upravo 
smiješno. Ono prima rado u svoje kolo ljude sumnjive 
vrijednosti, samo ako davaju zabava i ako se voze u 
kočijama, te dolaze iz daleka, a nitko im ne pozna 
svojte ni rodbine. Zatvara se naprotiv i kostruši pred 
glasovitim mješćanima, dokazujući time, kako malo po¬ 
štuje rad, nadarenost, prirogjenu sposobnost i isti 
veleum, a samo se klanja rodu i novcu. Ako se ne¬ 
gdje podigne vrijedan čovjek, valja da se seli, ako hoće 
u društvu dolično mjesto. Pa ako mu sune u glavu 
kakovo političko slavohleplje, ne može za stalno uspjeti 
da bude izabran, jer nije konservativac. Imućnik X.. 
ili grof Y... ne bi nikada pristali na to, da sami osta¬ 
nu u zaboravi, te da ustupe mjesto gospodinu Z 
krojačevu ili postolarevu sinu, pa ni onda kad bi gos¬ 
podin Z. . ispovijedao najbolja načela ili kad bi imao 
najbolje sposobnosti, spojene sa lijepom popularnošću. 
Mnogo puta ne treba drugdje tražiti razloga, koji je 
potisnuo u redove naših protivnika toliko mladeži. Su¬ 
više mogao bi naći u ovim neshvatljivim predrasudama 
uzrok mlitavosti, kojom se brane naše misli, i sporosti, 
kojom se šire. U ovim su, kako i u mnogim stvarima, 
sinovi Beliala lukaviji od sinova svjetlosti. 

Premda gospodin H.... nije posve uvjeren, ipak 
nije protivnik kršćanskih ideja, te redovito svake ne¬ 
djelje sluša sv. misu. Njegova gospogja ima vjere, ali se u 
praksi zadovoljava onim, što je baš potrebito. Ugodno se 
je razgovarati s obojicom. I on i ona članovi su neke 
vrsti kongregacije, osnovane, kako mi kažu, od nekog 
učitelja retorike, koji nastoji da preporodi nutarnji mo¬ 
ralni život. Gospodin H.navodio mi je Channinga, 

Emersona i mnogo drugih, kojih ja ne poznam, ali u 
njima prepoznah jeku Evangjelja i „Nasljeduj Kri¬ 
sta , te sam odmah razumio, da možemo raspravljati. 

Rekao bih, da ih je mnogo truda i muke stalo, 
dok razumješe, što znači obratiti se, boriti se proti 
vlastitim nagnućima, uspostaviti mir duše — stvari, 
koje su prvi početak kršćanskog odgoja. Valja priznati’ 
ovo njihovo nastojanje ulijeva neku osobitu slatkoću 
u njihove izričaje. Jedno smo popodne na dugo razmi¬ 
šljali o božanskim riječima: „Tko izgubi svoj život, 
spast će ga, tko hoće da ga spase, izgubit će ga“. 
Oboje je shvatilo posve dobro ovu potrebu odricanja i 


pregaranja, pa je upravo iskrenim zanosom uskliknuo 

gospodin H-pri svršetku: „Oh! Kako je to lijepo 

učinit što god, da otvoriš oči ovom siromašnom narodu, 
te oćuti neprocjenjivu vrijednost, što bi je stekle njihove 
patnje i njihov rad, kad bi, mjesto za probiti i dobi¬ 
tkom, gojili pravi duh moralne požrtvovnosti! Vi ste, 
gospodine župniče, upravo sretan, kad im možete go¬ 
voriti o ovakim stvarima! 0 

— Ali i Vi biste, dragi gospodine, mogli to uči¬ 
niti — odvratih — pače biste morali, kad Vas potiče 
nutarnja neka sila. Dogjite se razgovarati u nedjelju s mojom 
djecom i mladićima, i Vaša će riječ blagotvorno djelo¬ 
vati. A Vi, milostiva gospogjo, ako hoćete, poučavajte 
u pjevanju djevojčice, one će Vas zanosno slušati. 

Oni dogjoše poslije na naš sastanak. Gospodin 
H. .. . rado priznaje, da kršćanstvo imade u sebi naj- 
čišći moral, ali premda priznaje, da ne bi bilo moguće 
te puk shvati moral bez dogmata, ne vjeruje im, te 
ih smatra kao neki obvoj, koji čuva lijek i služi kao 
sredstvo. Njemu je glavno moral, a sporedno dogmat; 
drugi dogmati, različiti od katoličkih, postigli bi isti 
uspjeh, s toga bi bio ideal, kad ih ne bi ni trebali. On 
dopušta, da tri četvrtine ljudi ne bi mogle biti bez njih. 
Ne razumije dakle, da bi po njegovu načinu mišljenja 
tri četvrtine cijeloga svijeta ostale osugjene na laž, 
opsjenu i bludnju, te da bi ovakova pretpostavka na¬ 
nijela uvredu Božjoj dobroti. Ne shvata, da čisti moral, 
o kojem govori, ne znači ništa ako se ne zna, zašto 
naregjuje; da je uzaludno pregarati svoja nagnuća, kad 
nema razloga, zašto pregaramo, te da upravo dogmati, 
filozofijski ili teologijski, daju razlog našim djelima. 

No ipak je on dobra duša; traži istinu ne žaleć 
truda. Upravo ganutljivom pomnjom nastoji da svojim 
razgovorima u ničemu ne dirne vjere moje dječice. Do¬ 
lazi s njima na večernju, pa sam bio nekako tronut, 
kad ga opazih, kako kuša, — ne velikom spretnošću, 
valja priznati — da poklekne kao i oni prolazeć is¬ 
pred oltara. 

Gospodin H. ... zanesen, a možda i nadahnut 
svojom umjetničkom maštom, želio bi, da moja djeca 
nauče štogod predstavljati. I meni je samom došla ta 
misao, ali se nijesam usudio o tom dalje misliti. Pote¬ 
škoća je u tome, što je mučno naći dobar komad. 

Sigurno mi ne će nikad doći na pamet, da pustim, 
te pretstavljaju zajedno muško i žensko, premda ovaj 
gospodin i gospogja ne vide u tom ništa nepristojna; 
ja naprotiv vidim i te kako. Dapače mi se čini, e nije 
dobro ni u selu, da se pokazuju djevojčice na bilo 
kakvoj pozornici. Ali koji komadi imaju samo muške 
uloge?.. Oni, koji se pretstavljaju obično po sjeme¬ 
ništima i katoličkim krugovima, ne čine mi se puno 
zgodnim za seljake. Ne bih želio da okrnjim Moliera 
ili Labiche-a; nu ne smijemo zaboraviti, da mi tražimo 

u prvom redu moralnu svrhu, a ni Moliere ni Labiche 
nijesu, po mom mnijenju, savršeni učitelji morala. 

Možda bi se, pretraživajuć pomnjivo sredovječnu 
književnost, našlo gradivo, da se podigne seljačko ka¬ 
zalište, dapače sam uvjeren, da bi P a t h e 1 i n veoma 
ugodio našim seljacima. Činjenica je, da nemamo puč¬ 
kog kazališta. Ipak ne bi bilo teško zabavljati proste 
ljude. Guignol ih zanima, Napast sv. Antuna 
ih zanosi; čitave sate slušaju pjevanje Genoveve 
Brabantske ili Fualdeških hajduka. Zar bi 
dakle bilo baš tako teško podići pučko kazalište iz 
života svetaca s otajstvima, pričama i baladama? No 
mi ga nemamo i ne ćemo ga možda nikad ni imati. 
To je dosta, da prekinem to pitanje, u koliko se mene 

tiče. Nego gosp. H. me je zapitao, bi li neumjesno 

bilo, da naša djeca nauče A t h a 1 i u, pa kada sam mu 
odvratio, da ne bi, odmah se je zanosom stavio na 
posao; vodi ih svojoj kući. Vidjet ćemo, kakav će biti 
plod. 

XXXIII. 

Sv. Julijan, 26. srpnja. 

Premili prijatelju! 

Pravo kaže poslovica: dan dolazi za danom, al* 
ne sliči jedan drugomu. Prekjučer bijah veseo i zado¬ 
voljan; sve je išlo kao po loju; vidio sam, da moja 
malena djela napreduju i uspijevaju; vidio sam, da dobro 
malo po malo krči sebi put, i bijaše mi milo. Danas 
naprotiv poteškoće sa svih strana; sve se koleba i kao 
da će se srušiti. Došao je neprijatelj, da opustoši polje 
domaćinovo. Ali mi valja ostaviti parabole, te Vam se 
o svemu jasno izjadati. 

Svim je mojim neugodnostima uzrokom narodna 
svečanost. Bio sam Vam zaboravio javiti, — tako sam 
malo držao do toga — da mi se na 14. srpnja činilo, 
e moram staviti na prozor jednu zastavu i u večer ne¬ 
koliko lampijona. Prošle sam godine bio opazio u glav¬ 
nom mjestu kantona, gdje sam bio kapelanom, da je 
župnička kuća, koja nije imala nikakova nakita, izgle¬ 
dala kao protivna svečanosti, a suglasna sa svim protiv¬ 
nicima republikanskih ustanova. Znao sam za grozne 
dogagjaje, kojih se uspomena slavi na 14. srpnja, ali 
mi se činilo nemoguće, da se ustegnem od svakog su¬ 
djelovanja u svečanosti, pošto bi narod to shvatio kao 
prosvjed proti konstituciji. Sv. Otac pak traži od vjer¬ 
nika, a to više od svećenstva, da se čuvaju svakog 
neprijateljskog držanja prama konstituciji. Bijah dakle 
odlučio, da ću nakititi zastavama i rasvijetliti svoj župski 
stan, kad budem župnikom, te nazad petnaest dana 
lijepo izvrših svoju odluku. Danas moram sam sebi 
priznati, da nijesam po svoj prilici pametno uradio. U 
mjestu, gdje bijah lani, skoro sve kuće, osim onih sedam 
ili osam monarhističnih boraca, bijahu nakićene zasta¬ 


vama i rasvijetljene. Župnička kuća, koja u tom nije 
sudjelovala, izgledala je kao da prosvjeduje. Ovdje su 
naprotiv od tridesetak kuća samo tri krčme, stan pri- 
jamnikov i općina imale zastave i po koju svjetiljku, 
tako da je nakit župničke kuće, premda čedan, veoma 
čudan izgledao. Da nijesam sudjelovao u svečanosti, 
nitko se ne bi bio uvrijedio; a tako sam se svojim 
neznatnim iskazom zamjerio nekolicini onih, koji druk¬ 
čije osjećaju. Radio sam bez obzira na okolnosti. Do¬ 
duše bio sam opazio već iste večeri one svečanosti, 
da su moje svjetiljke bile suvišne, te naredili, da ih 
što prije ugase, ali ne pomislih ni iz daleka, da će me 
moja rasvjeta 'do šta ovakova dovesti. Prve nedjelje 
iza toga opazih, da nema dvaju mladića i petorice dje¬ 
čaka, koji su bili inače megju najrevnijim članovima 
igračkog društva. Ali nijesam pazio mnogo na to mi¬ 
sleći, da slučajno nijesu mogli doći ili da ih je što za¬ 
priječilo. No prošle sedmice dogjoše k meni njihovi 
roditelji, te mi javiše, da njihova djeca ne mogu više 
da polaze naše društvo. Na silu mojih upita ispovjediše, 
da mrze republikance i da se boje, š ja ne bih ulio 
svoje nazore u srca njihove djece. Nastojao sam, da im 
protumačim stvar, ali ne uspjeh ni najmanje. Pošto sam 
učinio političku demonstraciju kao i cokular-prijamnik, 
koga oni mrze iz sve duše, postao sam već pred nji¬ 
hovim očima nerazdruživim drugom prijamnikovim u 
svim njegovim mislima i djelima. Možda će vreme¬ 
nom upoznati istinu, te se uvjeriti, da su krivo mislili 
Koliko valja imati opreznosti kod ovakovih ljudi, pri¬ 
prostih i tvrdoglavih, da ne sude o tebi krivo! Ovdje 
ne treba toliko paziti na uljudnost i sitnice, koje ničemu 
ne služe, osim da zamrse stvar, ali se za to hoće mnogo 
vještine i sposobnosti. 

Najčudnovatije je to, da sam proti sebi razdražio 
republikance s istog razloga, radi kojeg sam izgubio 
povjerenje kod monarhista. Prošle srijede bi objeloda¬ 
njeno u listu potpretstojništva u dijalektu jedno pismo 
iz Sv. Julijana, što ću Vam ga prevesti: 

,.Gospodine uredniče! 

Općina Sv. Julijana prošle subote sjajno je prosla¬ 
vila narodnu svečanost. Prvi puta bijaše kuća našeg 
Touenou-a okićena jednom zastavom i rasvijetljena. 
Touenou bi se tim htio pokazati republikancem. Ali 
svak znade, da bi on, kao i svi popovi, utopio republiku 
u žlici vode. Naš Touenou hoće da u isto vrijeme sjedi 
na dvije stolice, te je upravo radi toga pogibeljniji. 
Moja je dužnost, gosp. uredniče, da Vas obavijestim o 
himbenim spletkama ovoga mantijaša. On sada sakuplja 
u svojem stanu dječake i mladiće; daje im jesti i piti, 
te tako pravi utakmicu gostioničarima, a ne plaća krčma- 
rine. Trebalo bi znati, da li općina daje župniku stan, 
da ga on obraća u gostionu. Cio se dan čuje smijeh i 
pjevanje, te bi policija dobro učinila, da istraži, što se 

dogagja u onoj kući. Svatko znade, kakovo je ponašanje 
mantijaša. U isto doba milosrdnice sakupljaju maloljetne 
djevojčice pod izlikom, da ih podučavaju u pjevanju, a 
naš Touenou ide da ih nadzire. Vidite dakle, da se 
netko lijepo zabavlja u Sv. Julijanu. Da je Touenou 
priredio rasvjetu jedino tom namjerom, da takova nje¬ 
gova djela ne dogju na vidjelo, o tom nema sumnje. 
Ali dobri republikanci imadu otvorene oči, te se ne će 
dati vući za nos. Što se u buduće dogodi, javiti ćemo 
Vam, te mislimo, da će vrag biti doista lukav, ako nam 
ne uspije, da mu ugjemo u trag!!“ 

Ovo je infamno pismo bez sumnje djelo prijam- 
nikovo. Vidite, a da Vam ja dalje i ne govorim, kako¬ 
vih osvada sadržaje. Po sreći u školu, kad dobre 
milosrdnice podučavaju u pjevanju, nijesam došao osim 
nekoliko puta, tako te bih se gotovo bio smijao op¬ 
tužbi, da mi ne dogjoše u pohode neke majke veoma 
uznemirene, jer ih uvjeravahu, da su osobito bile na¬ 
padnute njihove kćeri u listu. Sam mi je markiz došao 
govoriti, da mu se čini shodnim, te se obustave ova 
društva, a da ih u svakom slučaju njegove kćeri ne će 
više polaziti. Možda dogagjaj od 14. srpnja nije bio 
bez utjecaja na takvu njegovu odluku. Nije mi o tom 
kazao ni riječi, ali mi se čini, da mu je od onda ne¬ 
kako teško u mom društvu, te nešto hladnije opći sa 


mnom. Ipak unatoč svemu tomu ne ću da raspustim 
naših društava. To bi značilo dati pravo nevaljalima i 
dopustiti, da tako lako pobijede. Treba šuteći pustiti, 
da mine oluja, te podvostručiti opreznost. Megjutim 
opazih u nedjelju sa propovjedaonice, da svi od mene 
čekaju koju riječ. Ja sam jednostavno govorio o usta¬ 
novi i svrsi naših društava. Uvjerih gostioničare, da je 
našem društvu služila za okrepu jedino hladna voda iz 
mog zdenca, za koju nitko nije morao ništa plaćati, a 
ostale klevete, rekoh, vrijede kao i ova. Sve sam to 
rekao posve hladnokrvno svladavši tako nutarnju uzne¬ 
mirenost i što sam mogao ljubeznije: no ipak nije 
manjkala koja oštra protiv klevetnika. Gospodin H... 
znajući moje jade hrabri me, kako bolje znade. On se 
čudi, kako se može biti protivan ovakim društvima, 
te ne može da protumači takove ludosti. Gospogja 
H... još je više začugjena. Što se pak mene tiče, i 
sami ćete razumjeti, što sam morao da pretrpim. No 
to ne bi bilo ništa, da moje djelo nije izloženo pogibli. 
Dakako! Nijesam posve čist od svake neopreznosti i 
krivnje. A ljudi, koji ne mogu da vide nutarnjost duše, 
ne mogu ni da spoznaju čistoće namjere, kao što to 
Bog pozna. Oh! Moja je duša doista žalosna! Teško 
sam kažnjen radi malo neopreznosti, a možda i radi 
malo preuzetnosti. 

(Nastavit će se.) 

Bosanski Brod, sredinom kolovoza 1908. 

Blagoslov nove crkve i krizma u Bos. Brodu. 

Veleučeni gospodine uredniče! Molim Vas, uvr¬ 
stite u našu dragu „Vrhbosnu" ovo par riječi iz našega 
Broda. 

Dani 15. i 16. ovoga mjeseca ostat će Bosanskom 
Brodu nezaboravljeni i u najdražoj uspomeni. Bosanski 
Brod slavio je tih dana slavlje, kakova do tada nije 
još vidio. 

Dne 14. o. m. došao nam je u našu sredinu mladi 
naš biskup presvj. g. dr. Ivan Šarić, praćen od monsgr. 
Karla Cankara. Sa najvećim oduševljenjem dočekivala 
su ga sva naša bosanska mjesta, kojima je on ove go¬ 
dine prohodio na svojem apostolskom putovanju. Mi 
Brogjani htjedosmo tome oduševljenju postaviti krunu, 
pa mislimo, da smo je i postavili. U Novom Selu, pred¬ 
zadnjoj stanici pred Bos. Brodom, bio je prvi naš do¬ 
ček i pozdrav. Veleč. g. župnik Stjepan Ezgeta sa veleč. 
g. Majetićem i sa svojim župljanima seljacima izašao 
je ovdje u susret presvj. g. Biskupu. Pred seljacima, 
okićenim hrvatskom trobojom, ponosno se vijala hr¬ 
vatska zastava. Zatim u Sijekovcima dočekali su naši 
seljaci Biskupa isto tako sa hrvatskim barjacima i go¬ 


lemim kitama posavskoga poljskog cvijeća. U samom 
Bos. Brodu dočekaše presvj. gospodina uz civilnu oblast 
brodski gragjani svih staleža i vjeroispovijesti. Najprije 
ga na peronu pozdravila gospojica Ana Landa, neća¬ 
kinja g. Grge Potušeka. Pozdravila ga kao čovjeka 
Božjega, koji je već toliko usluga učinio Bos. Brodu. 
Gospojica je bila lijepo okićena hrvatskom trobojom, a 
nakon pozdrava darivala je presvj. gospodina prekra¬ 
snom kitom svježega cvijeća sa svilenom hrvatskom 
vrpcom. Nakon srdačnih pozdrava sa nazočnima i pra¬ 
ćen od gragjanstva i činovništva zaputio se presv. g. 
Biskup u staru crkvu, gdje ga u' ime katoličke omla¬ 
dine pozdravila mala Anka Sokolović. Presvj. gospodin 
na ovaj kao i na priješnje pozdrave odvraćao je veoma 
ljubeznom i toplom riječi, te je već u prvi mah bio 
usvojio srca sviju nas Brogjana. Upravo smo se svi 
natjecali, da mu iskažemo što veće poštovanje i ljubav, 
te mu boravak kod nas bude što ugodniji. Iza njegova 
biskupskog pohoda i blagoslova u crkvi učinile su mu 
razne deputacije svoj poklon u župskom stanu: odbor 
za gradnju nove župske crkve vogjen Od g. Potušeka, 
činovništvo, gradonačelnik Mehmed efendija Hafiz Hodžić 
sa ostalim gradskim vijećnicima, pravoslavni paroh sa 



Dopis. 


svojim parohijanima i pročelnici drugih vjeroispovijesti 
i raznih društava u Bos. Brodu. Presvj. gospodin sa 
svakim je bratsku izmijenio, kao biskup ljubavi svima 
preporučivao ljubav i slogu, jer samo tako bit će nam 
Bosna naša sretna i spasena od Božjih i narodnih du- 
šmana, koji se stali u zadnje vrijeme i megju nas uvlačiti. 

Iza podne oko 4 sata uzvraćao je presvj. gospodin 
posjete. Kako je lijepo bilo vidjeti ga, gdje prijateljski 
sjedi i razgovara sa plemenitim muslimanom gradona¬ 
čelnikom na sofi u općinskoj bašči a pod spomenikom 
Franje Josipa I. — U utorak prirediše Hrvati i Hrvatice 
Bos. Broda sa svojim pjevačkim društvom „Fra Grgo 
Martić“ krasnu serenadu i lampijonadu presvj. gospo¬ 
dinu Biskupu, koji im sa prozora župskoga stana sr¬ 
dačno zahvaljivao preporučujuć im jednako ljubav i 
slogu bratsku u radu za vjeru i domovinu. 

Osvanula Velika Gospojina. Rano u jutro stigla 
procesija iz Slavonskog Broda pod vodstvom veleč. g. 
Holika. Djevojačko Marijino društvo ustavilo se pred 
župskim stanom i dugo višeglasno pjevalo ganutljive 
Marijine pjesme. Bio je je to u istinu drag i predrag 
pozdrav Velikoj Gospi i njezinu biskupu — prezesu 
Marijine kongregacije. 

U devet sati započeo svečani blagoslov prekrasne 
crkve, posvećene diamantnom jubilaru caru i kralju 
Franji Josipu I. Blagoslov se obavio uz svečanu asi¬ 
stenciju misnika, što su bili došli iz obližnjih župa. Po¬ 
sveta crkve nije se mogla obaviti, jer nije bio prispio 
potrebiti mramorni stol za podgradnju glavnog žrtve¬ 
nika. Blagoslovu pribivali su i svi činovnici a na čelu 
im kotarski predstojnik iz Dervente grof Rumerskirch. 
Naroda bilo na broju oko 6000. Toliko svijeta nije bio 
još Bos. Brod upamtio. Nakon blagoslova prenijelo se 
u svečanoj procesiji Presveto Otajstvo iz stare u novu 
blagoslovenu crkvu. Pod svečanom pontifikalnom misom 
pjevalo je pjevačko društvo ,.Davor“ iz Slav. Broda uz 
pratnju vojničkog orhestra. Mužari su pucali, nova zvona 
razlijegala se posavskom ravnicom sve od ranoga jutra. 
Iza evangjelja izreče presvj. g. pontifikant s oltara pro¬ 
povijed, koja je nazočne do suza dirnula. Započeo je 
riječima iz evangjelja: „Danas u kući tvojoj valja mi 
ostali .“ Kako je ono naš Gospodin rekao Zakeju, tako 
je danas rekao i Bos. Brodu, te se nastanio u njegovoj 
novoj crkvi, da mu tu bude Spasitelj i Učitelj. Njegov 
izgled u crkvi učit će nas, da i mi u crkvi budemo 
ponizni, pobožni i na pokoru spremni. Na kraju pro¬ 

povijedi spomenuo je presvj. g. biskup govornik 50 go¬ 
dišnjicu Lurdske Gospe i zamolio Brogjane, da podignu 
u novoj crkvi oltar u čast Lurdskoj Gospi I to su mu 
nakon sv. mise obećale naše vrijedne gospoje Brogjanke. 
Sjetio se napokon i dobročinitelja nove brodske crkve, 
te pozvao nazočne, da se pomole za njih. 

Iza sv. mise progovori još jedanput presvj. gospo¬ 
din, a u svojoj besjedi dokazuje činjenicama iz povjesti, 
kako je uprav kraljevsko djelo raditi za hram Božji. A 
to kraljevsko djelo učinio je visokocijenjeni g. Grgur 
Potušek, kad je toliko uradio i žrtvovao za novi hram 
Božji u Bos Brodu, te ga zato i odlikuje najviša Sto¬ 
lica redom sv. Grgura Velikoga. Na to je presvj. go¬ 
spodin okitio prsa g. Potušeku zlatnim viteškim križem 
sv. Grgura Velikoga. Radovao se tomu sav Brod, jer 
dobro zna, što mu je plemeniti g. Potušek. 

U 1 sat po podne bio svečani banket iza crkve 
na obali Save. Odbor za gradnju crkve sve je učinio, 
da ovaj banket ispane što ljepše i dostojnije. Bilo 
učesnika preko 150. Vojnička glazba svirala. Krasni se 
rodoljubivi govori izrekli. 

Nakon banketa otvorila se svečanost, na kojoj se 
raznim prodajama opet puno mislilo na novu crkvu. 
Megju tim je presvj. gospodin Biskup, praćen od gvar¬ 
dijana O. Pletikapića, dekana Leskovca i Cankara, po¬ 
hodio neke poznate kuće u SI. Brodu. 

Sutradan bila opet u novoj crkvi svečana ponti- 
fikalna misa, pod kojom je pjevao na koru mješoviti 
zbor ,.Davorov‘ iz SI. Broda. Presvj. gospodin u pro¬ 
povijedi govorio je o nadahnućima Dulia Svetoga, te nas 
poticao, da im se uvijek spremno odazivamo. Iza mise 
podijelio je sv. krizmu djeci, koje je bilo blizu 500. 
Uprav smo se čudili požrtvovnoj ustrajnosti našega 
mladog nam biskupa. 

U večer toga dana priredio g. Potušek u krasnim 
prostorijama brodske restauracije svečanu večeru u čast 
našemu Biskupu. Bilo je uzvano sve u Brodu nazočno 
svećenstvo sa odličnijim gragjanima i činovnicima. Iza 
ponoći ostavio nas presvj. gospodin. I bilo nam je baš 
u srcu žao, kad nam ga iz naše sredine odveze u Sa¬ 
rajevo noćni brzovlak. Zahvalni Bos. Brod ne će zabo¬ 
raviti njegove ljubavi i požrtvovnosti, njegovih milih 
biskupskih opomena i savjeta. Gledajući na svoju ljepo¬ 
ticu novu jubilarnu crkvu spominjat će se uvijek za¬ 
hvalno i svojega biskupa Ivana. 

Jedan od nazočnih. 


NAŠA DOMOVINA. 

Sarajevo: Visoka odlikovanja od sv. Stolice. 

Sv. Otac Pijo X. imenovao je preč. gosp. kanonika ge¬ 


VJESTNIK. 


neralnog vikara Stj epan a Hadrovića apostol¬ 
skim protonotarom ad instar participan- 
tium; zatim vlč. gg. Karla Cankara, glavnog 
urednika ,,Hrv.Dnevnika“, i dra Ivana Dujmušića, 

gimnazijskog vjeroučitelja i urednika „Vrhbosne", mon- 
signorima zač. svojim kapelanima extra 
Urbem. 

— Rodjendan Njeg. Veličanstva cara i kralja 
Franje Josipa I. proslavljen je 18. o. mj. vanrednim 
sjajem. Ovo je 79. rodjendan: riedka milost, koju Bog 
smrtnicima daje. Ujedno je ovo rodjendan u jubi- 
lejskoj godini Njegova Veličanstva: 60 godina vlada 
sretno i blagoslovno Austro-Ugarskom monarhijom, 30 
godina vlada jednakom brigom uz Božji blagoslov 
Bosnom i Hercegovinom. Gradsko poglavarstvo u Sa¬ 
rajevu votiralo je izvanrednu svotu od 700 K za sjajniju 
razsvjetu uoči 18. kolovoza. Razsvjeta ulica i mostova 
električnim svjetlom bila je upravo veličanstvena. Kuće u 
sredini grada sve su prozore svoje okitile gorućim svie- 
ćama, slikama Njegova Veličanstva i cviećem. Brojne 
carske i hrvatske zastave resile su naše zavode i kuće 
naših gradjana. Pred konakom u večer sabrala su se 
sva naša družtva, da pred preuzv. glavarom zemlje pl. 
W i n z o r o m izraze na usta našega prvaka i katoličkog 
podnačelnika dra Nikole Mandića radost, odanost i 
vjernost našemu premilostivom caru i kralju. Na sam 
rodjendan u 9 sati držao je presvj. g. Nadbiskup dr. 
Josip Stadler uz veliku asistenciju svečanu zahvalnu 
svetu misu, kojoj su prisustvovali svi vrhovi vojnič¬ 
kog i činovničkog staleža. Nakon službe Božje predveo 
je presv. gospodin Nadbiskup viši i niži redovnički 
i svjetovni sarajevski kler u dvor preuzv. poglavara 
zemlje. Govorio je presvj. gosp. Nadbiskup kao 
pravi crkveni knez: Neka izvoli preuzv. poglavar zemlje 
podnieti pred podnožje priestolja Njegova Veličanstva 
čuvstva radosti i odanosti predstavnika katoličkoga klera 
i naroda sgodom, kad slavimo rodjendan u jubileju 
60 godišnjeg vladanja nad Austro-Ugarskom, a još 
sretnijeg 30 godišnjeg vladanja nad Bosnom i Herce¬ 
govinom; neka izvoli preuzv. poglavar zemlje podnieti 
pred podnožje priestolja Njegova Veličanstva našu 
skromnu želju i molbu, te ove krasne zem'je trajno 
pripoji slavnoj monarhiji, napose Majki Hrvatskoj. Iza 
trokratnoga „Živjelo Njegovo Veličanstvo" zahvalio se 
je preuzv. poglavar i srdačno oprostio sa presvj. gosp. 
Nadbiskupom i cjelokupnim klerom. 

Gospodine, poživi cara i kralja našega Franju 
Josipa 1.1 

— Presvj. gosp. biskup dr. Ivan Šarić povratio 
se je, hvala Bogu, sa prvoga svog apostolskog puto¬ 
vanja sretno u našu sredinu u jutro dne 17. o. mj. 
Kao da je dragi Bog vamednom pomoću pratio mla¬ 
doga nam pastira, nije on ni u čem ćutio ni umora ni 
težkoća uza svu prirodnu tegobu putova, uza sve siro¬ 
maštvo župa, kuda je prolazio. Narod sa svojim župni¬ 
cima na rukama ga nosio. Dobri naš puk ruke, skute 
i noge ljubio biskupu svome, listu svoj-- gore. Dok je 
mladi biskup budio u srcu našega naroda ljubav k Bogu 
i Lurdskoj nam Gospi, još je jača i nježnija ljubav 
spojila biskupa sa narodom i narod sa biskupom. 

— Zahvalna sv. misa za dovršenu okupaciju 
naših krajeva bila je 19. o. mj. u našoj stolnoj crkvi, 
a uz podvorbu služio ju preč. g. zač. kanonik i župnik 
Andrija Predmerski. Prije trideset godina nakon 


zauzeća Sarajeva fundirao je ovu misu za taj dan ge¬ 
neral F i 1 i p o v i ć. 

— Odlikovani od presvj. Nadbiskupa. Presvj. g. 
Nadbiskup imenovao je začastnim prisjednicima duh. 
stola sa pravom na ljubičasti pojas veleč. gg. Franju 
Jurića, župnika u Modriću, Marka Tvrdkovića, 
kateheta na gimnaziji u D. Tuzli, Matu Bekavca, 
župnika u Travniku, i Stjepana Ezgetu, župnika u 
B. Brodu. Srdačno čestitamo! 

Stup—Sarajevsko polje: Velika Gospojina, kojoj 
je ova župa posvećena, krasno je proslavljena na čast 
i slavu BI. Gospe i na spas vjernih duša. Revni župnik 
zač. kanonik Mati ja Pajić pozvao je neke susjedne 
svećenike u pomoć, a ovi su više stotina duša izpovje- 
dili i presv. Otajstvom okriepili. Procesiju iz Sarajeva 
i Nov. Sarajeva doveo je župnik zač. kanonik A n d rij a 
Predmerski. Svečanu pučku sv. misu, kojoj su pri¬ 
sustvovale hiljade naroda iz mjesta i iz obližnjih župa, 
držao je presvj. g. apost. protonotar Stjepan pl 
H a d r o v i ć, poznati štovatelj BI. Gospe, pa je tom 
sgodom, kad se slavilo i posvetilo župske crkve, izrekao 
srčanu propovied o crkvi kao kući Božjoj i o vječnoj 
nam domovini. 

Jedan nekatolik ušao u našu crkvu i vidio narod 
zanesen u pobožnosti spram Majke Božje, pa nam je rekao: 
Ovaj narod tolike vjere i pobožnosti ne može propasti! 

Zagreb: Jubilej presv. gosp. Nadbiskupa dra 
Jurja Posilovića proslavljen je dne 15. o. mj. licem na 
Veliku Gospu. Tada je navršeno 50 godina, od kako 
preuzv. svečar prikazuje Bogu sv. misu. Kako preuzv. 
gosp. Nadbiskup boravi u ovo doba na oporavku u 
u Badenu, glavna je proslava bila u tom mjestu. Tu 
je preuzv. jubilarac uz svečanu asistenciju čitao sv. misu 
u 9 sati u tamošnjoj župskoj crkvi. Domaće i okolišno 
svećenstvo sve je učinilo, da ta „skromna ali srdačna" 
proslava ipak izpane što ljepše. U ime zagr. kaptola 
osobno su tamo došli presvj. g. Blaž Švinderman i 
preč. g. dr. Feliks Suk, a u ime kancelarije preč. gosp. 
kanonik dr. Dominik Premuš. Presvj. g. Blaž Švinder¬ 
man predao je uz prekrasnu čestitku preuzv. gosp. 
Nadbiskupu diplomu u ime zagr. kaptola i biskupijskog 
klera, a preč. gosp. dr. Feliks Suk kao zagr. gradski 
zastupnik diplomu, kojom ga gradsko zastupstvo u Za¬ 
grebu imenuje počastnim svojim gradjaninom U samom 
Zagrebu na isti dan služio je u to ime svečanu ponti- 
fikalnu sv. misu presvj. g. pomoćni biskup dr. Ivan 
Krapac, a propoviedao je preč. g. dr. Josip Lang. Po 
odredbi preč. nadb. duh. stola svečanim je načinom 
proslavila taj dan čitava dieceza. Kako je preuzv. gosp. 
dr. Juraj Posilović dugo godina ravnao senjsko-modru- 
škom diecezom na veliku korist katoličke stvari i naše 
glagolice, to su kapitularni vikari obadviju kanonski 
sjedinjenih biskupija pravodobno napomenuli svim žup¬ 
nicima svojim, neka se taj dan i kod njih proslavi 
svečanom službom Božjom u zahvalu, što nam je Pro¬ 
vidnost Božja na obzorju naše crkve toliko godina po¬ 
klonila dobrostivog biskupa. 

Osim mnogih čestitaka stigle su još preuzv. sve¬ 
čaru brzojavni izrazi radosti od sv. Otca Pija X., od 
Njegova Veličanstva Franje Josipa I, od nadvojvode 
Leopolda Salvatora. 

„Katolički List" od 13. o. mj. u obsegu od 20 
stranica sav je posvećen svome Nadpastiru, te ga opi¬ 
suje sa raznog gledišta. Osim životopisa i mlade mise 
sadržaj mu je: ,,Dr Juraj Posilović, urednik ,K. L‘, od 
V. Rožmana; ,,Dr Juraj Posilović, biskup senjski i 
modruški“, od biskupa Roka Vučića; „Nadbiskup i 
obnova klera“ od dra Josipa Volovića; „Nadbiskup i 
obnova puka“ od Ferd. Brixia S. J.; „Visoki jubilarac i 
nadb. sjemenište" od Msgra dra Gustava Barona; 
„Nadbiskup Posilović i zagrebački orfanotrofij" od dra 
M. Marchettia; „Nadbiskup i njegovo sirotište u Požegi" 
od Ign. Horvata; „Preuzv. g. Nadbiskup Posilović kao 
jubilarac i Isusovci" od biskupa Ivana Krapca; „Nad¬ 
biskup Posilović i I. hrv. katolički sastanak" od Kvater- 
nika; „Nadbiskup Posilović i katolički pokret u Hrvat¬ 
skoj" od dra Josipa Pazmana; „Milostiva ruka Nad¬ 
biskupova" od dra Josipa Langa. Divno je okrunio 
svoj jubilej preuzv. svečar dobrostivom rukom, koja je 
toliko puta nepravedno napadnuta, plemenitim raznim 
darovima u iznosu od 150.000 K. 

U ime naše Bosne, koja je takodjer mnogo puta 
izkusila plemenitu i uprav kraljevsku darežljivost preuzv. 
gosp. dr. Jurja Posilovića, čestitao je presv. gosp. naš 
Nadbiskup i prvostolni kaptol. 

I „Vrhbosna", koja nikada ne će zaboraviti pri- 
jaznosti i darežljivosti preuzv. svečara, iz dna duše 
zahvaljuje Bogu, što nam ga tako dugopodržava i moli, da 
nam ga još i dalje dugo pokloni! 

R I M. 

Organizacija rimske kurije. Jedan dopisnik fran- 
ceskog lista Libre Parole piše o novoj organizaciji 
rimske kurije, što ju je nedavno papa dekretovao: 

„Sto je razlog ovoj radikalnoj promjeni u palači 
vatikanskoj, u kojoj se sve činilo vječno? 

U prvom redu potreba, da se stara kola poprave 
u svrhu, te uzmognu služiti Crkvi u modernim prilikama. 
U vrieme, kad se dovršuje zakonik kanonskog prava, 
htio je Pijo X. na svaki način da reorganizuje svoje 
urede, pošto jedni bijahu preobterećeni poslom a drugi 
gotovo bezposleni. 

Razni uredi u kuriji kreirali su se malo po malo, 
a da se nije ništa promienilo na tradicijama i nutarnjim 
uredbama. Siksto V. htio je doduše da provede neku 
renovaciju, ali u tadanjim prilikama činila se ova pro¬ 
cedura pretežkom. 

Poslie nadodje revolucija laičkog družtva i konac 
vremenite papinske vlasti, pa radi toga postadoše 
mnoge odaje suvišne, kao na primjer soba apostolska, 
gdje su se rješavali gradjanski poslovi papini. 

U ostalom ove nove velike promjene podale su 
rimskoj Crkvi i novih interesa. Ukinuće konkordata i 
privilegija, izgon vjerskih redova, transformacije crkvene 
imovine, odgoj bogoslova, odnosi prema gradjanskoj 
vlasti ponukale su Crkvu na modifikacije, koje će moći 
odolievati novim prilikama. U rieč: reforma kurije ide 
za tim, da ju primieni modernom shvaćanju Crkve. Znak 
vremena: kongregacija oprosta i relikvija, koja nam je 
pribavljala tolike napadaje od strane protestanata, izčezla 
je, stopila se s drugima. 

U drugu ruku jest bitni program sadašnje crkvene 


akcije to, što Pijo X. hoće prije svega da obnovi čuv¬ 
stvo za religiju i izvršivanje. Za to je utemeljena nova 
kongregacija, kongregacija sakramenata, u svrhu da se 
bavi sakramentalnom disciplinom. Ovo će biti vrlo važno 
kao pripomoć duhovnoj akciji Crkve. 

Druga važna kongregacija bit će kongregacija kon- 
sistorijalna. Ovoj je sam papa prefekt, jedan kardinal 
je tajnik, a državni tajnik i prefekt svetog Oficija jesu 
članovi Djelo ove kongregacije jest uprava dieceza, 
imenovanje biskupa, ustanova njihovih dužnosti spram 
pape, konačno uprava sjemeništa. 

Pa pošto je odgoj svećenstva za sada najvažnija 
tačka, to se u tom vidi misao papina. A neobična je 
doista i reforma propagande. Dosele bijaše pravilo, da 
su konkordatarne države spadale obćem pravu One pak, 
koje niesu bile vezane sa crkvom, pripadale su propagandi. 

Ovo se je sasvim promienilo; sada postaje razstava 
obćim pravom. Crkva se na to pripravlja već od doga- 
djaja u Franceskoj. Pijo X. oduzeo je dakle propagandi 
i povratio obćem pravu svu Sjevernu Ameriku, Kanadu, 
Sjedinjene Države, a u Evropi osim Luksenburga i 
Holandije, čitavu Englezku. Time je nova krv ulivena 
u žilje starog sistema; sa gradjanskom slobodom Crkva 
ne pogiba, nego ide u susret novom slavlju. 

Novi administrativni i pravosudni aparat počet će 
djelovati na 3. studenog, a sam papa sudjelovat će pri 
tom. Za svaku službu odredit će sv. Otac prelate, koji su 
za nju sposobni; laici su sasvim izključeni; reforma je 
u svakom pogledu podpuna. 

Evo nove papine kretnje; ona je široka i moćna, 
zar ne? Sav sviet, pače i štampa papi protivna, hvali 
Pija X. Svi moraju da se dive bistrovidnosti, duhu i 
jakoj volji seoskog župnika. 

Ali trebalo bi biti u Rimu, u onom vatikanu, gdje 
se sve činjaše nepomično, sred onih starih prelata, na¬ 
viklih na svoje običajno poslovanje, a da shvatimo du¬ 
boko počitanje, absolutnu poslušnost, koju ulieva Pijo 
X. Nitko nije zamrmljao, ni rieč pritužbe nije se izvi- 
nula na usta onih, koji su prociedjeni reformom. Oni 
prignuše čelo pred naredbom papinom, znajući, da ju je 
izazvao najviši interes Crkve." 

RUSIJA. 

Katolici u Sibiriji. „Revue catholique deseglises" 
donosi, da Rusija naprama 87,172.118 pravoslavnih 
imade 11,510.051 katolika, a protestanata, Židova i mu¬ 
hamedanaca preko 20 milijuna. Dok ruskom državnom 
crkvom upravljaju 64 eparha, od kojih su 3 metropo¬ 
liti, 21 nadbiskup i 40 biskupa, a koji su medjusobno 
neovisni i neposredno sv. sinodu podređjeni, to kato¬ 
lička crkva imade u Rusiji svega 12 biskupija. Okol¬ 
nost, da su ove biskupije teritorijalno silno razgranjene, 
očito kazuje, da biskupima nije moguće proputovati i 
obilaziti svoje stado. — Osobito je u tom pogledu zlo 
po Sibiriju. Kako petrogradski „Herold" donosi, polo¬ 
vicom prošloga vieka bilo je u Sibiriji samo pet kato¬ 
ličkih crkava i to u Tomsku, Tobolsku, Irkutsku Kras- 
nojarsku i Nerćinsku.. Svećenici dakako da niesu mogli 
na sve doći. Ni Isusovci, prvi misijonari u Sibiriji, niesu 
bili dorasli tolikom teretu. Medjutim ruska je vlada išla 
na ruku rektorima crkava i njihovim pomoćnicima iz- 
medju ostaloga osobito stalnom godišnjom podporom 

• od 600 rubalja. Nu svećenika je uza sve to premalo. 
Vremenom nastadoše nove kolonije, sibirijskim garnizo- 
nama pridodavalo se sve to više katolika, nadolazili 
kolonisti, koji zemlju obragjuju ili traže zlata, pa ribari, 
lovci, trgovci. Duhovni pioniri zalazili su s ovim lju¬ 
dima u zadnje kutiće prostranih sibirijskih poljana, po¬ 
dizali su što manje što veće crkve, osnivali su crkvene 
obćine. U Tjeljabinsku, gradu na granici Evrope i Sibi- 
rije, digla se katolička župa, u kojoj djeluju dva sve¬ 
ćenika sa velikim naporom. U Kurganu na sibirijskoj 
željeznici osniva se katol. filijalna crkva župe Tobolsk; 
Tjumen hoće da se od ove odieli i postane samostal¬ 
nom župom. U Semipalatinsku, gdje se nahodi do 5000 
njemačkih kolonista, htjelo bi se osnovati posebnu cr¬ 
kvenu obćinu, ako se nadje svećenik njemačke narod¬ 
nosti. Tomska crkv. obćina, koja danas broji do 12.000 
katolika, ima da se razciepi još u dvie nove župe Ba- 
ranovskaja i Spaskaja. I župa Irkutsk ima već više 
filijalnih crkava. Župljani u Nerćinsku odlučiše da sa¬ 
grade crkvu u Verhnekdinsku. Dapače već postoje ka¬ 
toličke crkve u Vladivostoku, na Sahalinu, u Kaborovsku, 
u Karbinu, u Blagovešćensku. U ovim crkvama, koje 
su na hiljade vrsta medjusobno udaljene i u koje hrli 
narod iz najudaljenijih sibirijskih krajeva zaradi službe 
Božje i sv. sakramenata, revnuje za sada samo 25 sve¬ 
ćenika. ,,Germania“ dobro opaža, da bi za saniranje 
ovih prilika nuždno bilo, te se osnuje u Sibiriji bisku¬ 
pija sa sjedištem recimo u Irkutsku ili Tomsku. Nu to 
se dakako ne će jednim potezom učiniti! 

ENGLEZKA. 

Stogodišnjica kardinala Manninga. Na devet¬ 
naestog srpnja sakupile su se delegacije svih velikih 
radničkih sindikata Velike Britanije, počam od sindikata 
kolportera do federacije radnika željezničarskih u Hyde- 
Parku, da proslave stogodišnjicu porodjenja slavnoga 
kardinala Manninga, kojeg će ime ostati blagoslovljeno 
u svim pučkim slojevima Englezke. 

I protestanti i katolici složni su u tom, da je 
Manning g. 1889. spasio trgovinu englezke metropole, 
dokrajčivši sretnom rukom štrajk ,,dockera“. Bijaše to 
najopasniji spor, što ga ima ubilježiti historija ekonomije 
za vlade kraljice Viktorije I. Prelat, koga aristokratski 
West-End isto tako počituje kao i posljednje londonsko 
predgradje, ostaje za Engleze svih konfesija „Peoples 
Cardinal", pučki kardinal. 

Njegova ljubav k razbaštinjenima udahnula mu je 
dva djela, koja su blagotvorna ne samo za njegovu die- 
cezu nego za čitavu Brijaniju. — Od g. 1875. bio je 
glavni organizator plodnog pokreta umjerenosti, i nje¬ 
gova borba u prilog radničkim slojevima imala je naj¬ 
sretniji učinak na englezki proletarijat. 

Taj život velikog nadbiskupa proslavilo je na 
Svetkovini stogodišnjice petdeset govornika. Mnogo go¬ 
vornika, inspirujući se antialkoholskom križarskom voj¬ 
nom Manningovom, govorilo je u prilog zakonu o 


prava slobode, što ga je nedavno vlada izdala obćinama 
i koji radikalno riešava pitanje alkoholizma. 

Irci, kojima Manning bijaše dvostruko drag, kao 
katolik i kao prijatelj radnika, bijahu u velikom broju 
zastupani u Hyde-Parku. Jedan njihov govornik, W. 
Redmond, posvetio je uspomeni velikog kardinala sjajan 
govor, u kojem izmegju ostalog reče: „Pomoću njega i 
njegovih djela pribavio si je katolicizam opet poštivanje 
svih Engleza. Irci štuju u njemu takodjer autora dobro¬ 
tvornih socijalnih reformi." Jedan drug Irac, Mac Veagh, 
član parlamenta, primietio je, da su samo dva Engleza 
našla put do srca Iraca: Manning i Gladstone. 

PROSVJETA. 

Knjige „Matice hrvatske" u godini 1907. 

3. Josip Eugen Tomić; Manja djela. Prvi svezak. Izdala 
Matica hrvatska 1907. 

O umjetničkoj strani ovih novela težko je čovjeku dan¬ 
danas govoriti. Navikli smo već na široke izkićene opise pri¬ 
rode, neobično nam je, kad nam pisac ne iznosi kakvo težko 
pitanje bilo u pogledu karaktera, što ih prikazuje, bilo kakve 
druge ideje. U tom leže i krjeposti i mane novije pripoviesti. 
Svega toga ima u „Manjim djelima" malo. Tomić većinom na¬ 
stoji da zabavlja: on hiti od prizora do prizora, ne zaustavljaju 
ga pojedinosti; on je kao čovjek, koji nam ima puno reći, a 
razpolaže s malo vremena. A ipak je nešto, što nas kod To- 
mića zadivljuje — koncepcija. Da je „Priegornicu" — i ovako 
je već liepu — izradio još moderan umjetnik s čitavom tehni¬ 
kom moderne pripoviesti, ne bi se je stidjeti morao nijedan 
od korifeja modernih pripovjedača. „Temperanca" dala bi se pre¬ 
raditi u krasnu komediju, a „Major Silvain" pokazuje dosta 
ruskog utjecaja. „Zastavnika Trenka" pustolovnog ljubovnika 
podnijeli bi još kako tako, al „Mladog Spahiju" nije bilo nipo¬ 
što nuždno pretiskavati. Preljuba imamo dosta u savremenoj li¬ 
teraturi ; malo tko zna ga u pripoviesti čestito upotrebiti (Pavao 
Bourget), a Tomić ga u ovoj stvarci s malo sreće obradio. Do- 
gadjaj bi imao biti historijski, al pjesničtvo ide iznad historijskih 
granica: u pjesmi ima biti kazna istom jakošću prikazana kao 
i zločin — hoće li da ostane u okviru estetskom i etičkom — 
tako čini Shakespeare! Tomić pako na široko opisuje zločin, a 
kazna: kuga Trenku pomori svu obitelj; to je deus ex machina, 
estetski pogrješno, ma i bilo možda historijski izpravno. 

Što se tiče jezika i ostalog, što se dandanas u pripovie- 
stima voli ocjenivati, opetujemo, što već gore rekosmo; o umjet¬ 
ničkoj strani „Manjih djela" težko je modernom kritičaru go¬ 
voriti. 

Rajski put kršćanskog mladića. Molitvenik za mušku 
mladež. Skitio o. fra Ambro Miletić. Drugo popunjeno 
izdanje. 

Liepa ova molitvena knjižica, koja na čelu nosi slike 
zaštitnik^ kršćanske mladeži sv. Ante Pad. i sv. Alojzija, obiluje 
pobožnostima i pjesmama, što će razblažiti svaku kršćansku, 
napose mladenačku dušu. Preporučamo onima, koji vode 
brigu o odgoju naše mladeži, da ovaj molitvenik nabave i u 
svom djelokrugu prošire. Ukusno uvezan stoji samo 60 h. Na¬ 
bavlja se u bogosl. sjemeništu franjevačkom u Mostaru. 


Odgovorni urednik dr. Ivan Dujmušić. 


Izdaje Kaptol Vrhbosanski. 


Tiskara Vogler i drugovi u Sarajevu. 

EKSHORTACIJA KATOLIČKOM KLERU. 

PIJO PAPA X. 

LJUBLJENI SINOVI. 

POZDRAV 1 APOSTOLSKI BLAGOSLOV. 


I. Povod i smjer ekshortacije. 

Duboko su u duši i puno zadaju straha rieči, što 
ih napisao apostol naroda Hebrejima, kad je opomi- 
njuć ih na dužnu poslušnost spram predpostavljenih 
svom osbiljnošću tvrdio: Oni bo neprestano bdiju kao oni, 
koji će polagati račun o dušama vašim. ’) Ova rieč ako 
se i tiče svih, koliko god ih je u Crkvi na čelu, naj- 
većma pada na Nas, koje premda nedorasle po Božjem 
daru zapade u njoj najviša vlast. S toga dan i noć u 
brigi neprestano smišljamo i trsimo se oko svega, što 
promiče dobrobit i napredak stada Gospodinova. Medju 
tim osobito jedno leži nam na srcu: da muževi svetoga 
reda budu doista ovaki, kakvi moraju biti po dužnosti 
svoga zvanja. Uvjereni smo naime, da će najvećma ovim 
načinom vjera dobro stajati te da se je i boljemu nadati. 
S toga čim nastupismo Pontifikat, makar Nam gleda¬ 
jući na cio kler zasjaše mnoge njegove vrline, ipak cie- 
nismo da valja častnu braću biskupe katoličkog svieta 
veoma živo opomenuti, neka ne rade ni o čem toliko, 
koliko da obliče Krista u onima, koji se spremaju da 
u drugima Krista u obličuju. A dobro znademo, koja 
je u tome bila želja svetih pastira. Znademo, kako brižno, 
kako žilavo i ustrajno rade oko toga, da uzgoje kler u 
krjepostima; radi toga ne hvalimo ih toliko, koliko im 
javno zahvaljujemo. 

Nu premda su se na našu radost mnogi od klera 
uslied brige biskupa ugrijaii nebeskim ognjem, te su 
Božju milost, primljenu kod rukopoloženja svećeničtva, 
ili obnovili ili razplamtjeli, ipak na žalost imade ih po 
raznim krajevima, koji se ne pokazuju takvim, te bi 
kršćanski puk, gledajući kako i treba u njih kao u 
ogledalo, našao što x ■ da nasljeduje. Spram ovih htjeli 
bismo ovim pismom da otvorimo srce svoje; srce otca, 
što u brižnoj ljubavi podrhtava gledajući bolestna sina. 

') Hebr. 13, 17. 


Potaknuti tom ljubavlju prilažemo Naše opomene opo¬ 
menama biskupa; ove opomene, ako najprije i smjeraju 
na zabludjele i mlake, da ih osvieste, željeli bismo, da 
i drugima budu poticalom. Pokazujemo put, kojim svaki 
neka što brižnije iz dana u dan nastoji te doista bude 
čovjek Božji, J ) kako ga krasno izriče apostol, te od¬ 
govori pravednom očekivanju Crkve. Ne ćemo ništa 
novo reći, što već nieste čuli, nu ipak što svi trefia da 
imadu na pameti ; Bog pako ulieva nadu, da će Naša rieč 
donieti velik plod. Ovo naime molimo: Obnovite se... 
duhom pameti vaše, i obucite novoga čovjeka, koji 
je po Bogu stvoren, u pravednosti i svetosti istine. 2 ) To 
će Nama na petdeseti rodjendan Našega svećeničtva 
biti od vas najljepši i najmiliji dar. Pa dok Mi u skru- 
šenosti srca i u duhu poniznosti 3 ) pred Bogom raz¬ 
mišljamo o prošlim svećeničkim godinama, čini Nam se 
da za sve ljudsko, što se ima okajati, dajemo nekako 
zadovoljštinu, kad vas opominjemo i nukamo, da do¬ 
stojno stupate ugadjajući Bogu u svemu. ‘) Pri ovoj opo¬ 
meni ne gledamo samo toliko na vašu korist, koliko i 
na obće dobro katoličkih naroda, jer jedno od drugoga 
ne da se nikako razdvojiti. Svećenik bo nije takov, te 
bi mogao biti dobar ili zao samo sebi nego njegov način 
i držanje života koliko utječe na puk! Doista gdje je 
svećenik dobar, kakva i kolika je tamo dobrobit! 

II, Svetost života — glavna pohvala svećeniku. 

Ovim počinjemo rieč Naše opomene, ljubljeni si¬ 
novi, da vas naime potaknemo na onu svetost života, 
koju traži stepen vašeg dostojanstva. Jer svaki veliki sve¬ 
ćenik uzet iz ljudi poradi ljudi postavlja se za ono, što 
se odnosi na Boga A) To isto označio je Krist, koji je 
svećenike prispodobio sa solju i sa svjetlom, da im po- 

*) Tim. 6, 11. — 2 ) Efez. 4* 23. 24. — s ) Dan. 3, 39. — 
4 ) Kolos. 1, 10. 9 Hebr. 5, 1. 

kaže, kamo konačno da smjera svećenikovo djelovanje. 
Svećenik je dakle svjetlo svietu, sol zemlji. Svatko znade 
dakako, da to biva naročito podučavanjem u vjerskim 
istinama; nu tko opet ne zna, da ta poduka gotovo 
ništa ne vriedi, ako svećenik primjerom svojim ne 
potvrdi ono, što ustima predaje? Koji ga budu slušali, 
klevetnički nu ipak ne bez razloga prigovorit će: Kažu 
da znadu za Boga, a djelima ga nieču; 1 ) odbit će i 
nauk, pa tako ne će uživati svjetla svećenikova. S toga 
je i Krist, uzor svećenika, najprije djelom a onda riečju 
učio: Poče Isus činiti i učiti. 2 ) Isto tako odnemari li 
svećenik svetost života, nikako ne može biti sol zemlji; 
sol pokvarena i bljutava ne može čuvati od razpadlji- 
vosti: a gdje nema svetosti, tamo je nuždno pokvarenost. 
Za to Krist ostajući kod iste prispodobe zove take sve¬ 
ćenike bljutavom soli, koja ni za što drugo ne valja, 
nego da se van baci i tako od ljudi pogazi . 3 ) 

111. Sama sveta služba zahtieva svetost. 

Ovo je to jasnije, što svećeničku službu ne vršimo 
u svoje ime nego u ime Isusa Krista. Apostol govori- 
Tako neka nas scieni čovjek kao službenike Kristove i 
djelitelje tajna Božjih'); mjesto Krista vršimo poslan¬ 
stvo. .5) S toga razloga sam Krist ubrojio nas je ne u 
broj sluga, nego u broj prijatelja. Više vas ne ću zvati 
slugama ....vas pako zovem prijateljima, jer sam vam 
objavio sve, što sam čuo od Otca ...; izabrao sam vas 
i postavio sam vas, da idete i da plod donesete«) Mo¬ 
ramo dakle nositi na sebi osobu Kristovu; poslanstvo 
pako, što nam ga dao, tako moramo vršiti, te onamo 
stignemo, kamo on namjerava. A jer je jedno htjeti i 
jedno ne htjeti istom pravo prijateljstvo, k6 prijatelji 
moramo ono u sebi ćutjeti, što i u Kristu Isusu, koji je 
svet, nevin, neokaljan , 7 ) Kao Kristovi poslanici moramo na¬ 
stojati, da ljudi vjeruju u njegov nauk i zakon držeći ih se 
najprije mi sami; kao dionici Kristove vlasti za oslobo- 
djenje duša od grješnih veriga, moramo sami nastojati 
svom snagom, da se u njih ne okujemo. Poglavito pako 
kao službenici Kristovi kod preuzvišene žrtve, što se ob¬ 
navlja uz neprestanu korist za život svjeta, moramo biti 
tako razpoloženi u duši, kako je on sam sebe na oltaru 
križa prikazao Bogu kao neokaljenu žrtvu. Ako se nekad, 
dok je bio lik i prilika, tražila od svećenika tolika sve¬ 
tost, šta istom od nas, kad je žrtva Krist? Od čega 
ne mora biti čistiji onaj, koji uživa takvu žrtvu ? Od 
kojeg sunčanog traka ne moraju biti čistije ruke, što 
diele ovo tielo; usta što se napunjaju duhovnom vatrom; 
jezik, koji se rumeni od krvi, što zahtjeva najviše po¬ 
štovanje ? s ) Vrlo sgodno naglasivao je sv. Karlo Boro 
mej u svojim govorima na kler: „ Kad bismo mi, pre- 

i) Tit. 1, 16. — -) Djel. ap. 1, 1.— 3 ) Mt. 5, 13. — 
*) 1. Kor. 4, 1. - 5 ) Kor. 5, 20. - «) Iv. 15, 15. 16.-’)Hebr. 
7, 26. — 8 ) Sv. Iv. Zlat. hom. 82. u Mt. br. 5. 


ljubljena braćo, imali na pameti, kolike i kako uzvišene 
stvari stavio je Gospodin Bog u naše ruke, kako bi nas 
ova misao poticala, te vodimo život, koji dolikuje mu¬ 
ževima Crkve ? Šta nije dao Gospodin u moje ruke, kad 
mi je dao vlastitoga jedinorodjenog Sina, od vieka 
sebi jednaka? U moje ruke povjerio je čitavo blago 
sakramente i milosti-, povjerio je duše , od kojih on nema 
ništa draže, jer ih je u ljubavi predpostavio samome 
sebi, kad ih je svojom krvlju odkupio; u moje ruke stavio 
je nebo, da ga mogu drugima i otvoriti i zatvoriti... 
Kako dakle mogu biti nezahvalan spram tolike odlike i 
ljubavi, da griešim protiv njega? da njegovu čast po- 
vriedim ? da ovo tielo, koje je njegovo, obezčastim ? da 
ovo dostojanstvo, ovaj život, posvećen njegovoj službi, 
okaljam ? 

IV. Opomene Crkve i Otaca. 

Na ovaku svetost života, o kojoj bit će dobro da 
podulje govorimo, gleda Crkva neprestano i veoma brižno. 

U tu svrhu osnovana su sveta sjemeništa: tu se imadu 
oni, koji se naucima izobrazuju, u nadi da stupe u 
kler, ujedno i osobito vježbati u nabožnosti već od mla¬ 
dih dana. A onda, dok promiče kandite polako i po¬ 
stepeno, nikad ne propušta k6 brižna majka a da ih ne 
opomene na sticanje svetosti. Ugodno je sjetiti se svega 
ovoga. Kad ih istom prima u svetu vojsku, hoće neka 
izpovjede: Gospodin je dio baštine moje i kaleža moga, 
ti st, koji ćeš mi povratiti baštinu moju. 1 ) Ove rieči — 
veli Jeronim — spominu klerika, koji je sam dio Go¬ 
spodinov i kojemu je Bog dio, neka se tako vlada, te 
i on posjeduje Gospodina i Gospodin njega posjedujeA) 
Onima, koji se uzdižu do poddjakonata, kako Crkva 
osbiljno govori: Opet i opet valja da pomno promislite, 
kakav teret svojevoljno danas uzimate-,... kad ovaj red 
primite, onda više ne možete odstupiti od nauma, nego 
ćete morati vazda Bogu... služiti i uz Božju pomoć či¬ 
stoću čuvati. I napokon: Ako ste do sada bili spoti u 
crkvu, sada morate biti hitri; ako ste bili pospani, sada 
budni; ako do sada nečisti, sada čisti... Promislite, 
kakva se služba vama predaje. Nad onima, koji se uz¬ 
visuju u djakone, ovako moli Boga Crkva na usta biskupa: 
Neka obiluje u njima ljepota svake krjeposti, čedan 
ugled, stalna stidljivost, čistoća nevinosti i sdušno obslu- 
živanje discipline. U njihovom ponašanju neka odsievaju 
tvoje zapovjedi, da u primjeru njihove čistoće puk steče 
sveto nasljedovanje — Još je dirljivija opomena, što ju 
daje redjenicima u svećenike: S velikim strahom valja 
se uzpeti na toliki stepen i gledati, da nebeska mudrost, 
život čist i svakidanje obsluživanje pravednosti prepo¬ 
ruče za to izabrane _ Miomiris vašega života neka je 

na slast Crkvi Kristovoj, da propovjedju i primjerom 
zidjete kuću, to jest obitelj Božju. Najvećma od svega 
i) p s . 15, 5. — 2 ) List 53. Nepotijanu, br. 5. 

potiče preosbiljni dodatak: Nasljedujte, što obavljate; a 
ovo se slaže sa Pavlovim nalogom: da pokažemo čitava 
čovjeka savršena u Krista Isusu. 1 ) Kad ovako misli 
Crkva o životu svećenika, nikakvo čudo, što su svi sveti 
Otci i učitelji o toj stvari tako suglasni, te rekbi prečesto 
govore. Nu ako ih razborito prosudimo, naći ćemo, 
da uče posve istinito i pravo. Njihova misao u glavnom 
jest ova. Tolika razlika valja da je izmedju svećenika i 
drugog čestitog muža, koliko se razlikuje nebo od zemlje: 
s toga svećenička krjepost mora gledati da nije blizu 
ne velim velikim nego ni malim pogrješkama. 

Imajući na pameti sud tako častnih muževa Tri- 
dentski sabor opominje klerike, neka izbjegavaju i lake 
prestupke, jer u njih bile velike*}, veliki naime ne u 
sebi, nego pogledom na grješnika, o kom više nego 
o gradjenim hramovima vriedi ova: „Kući tvojoj doli¬ 
kuje svetost". 3 ) 

V. U čem valja da je svetost. 

Sad da vidimo, u čem valja provoditi svetost, bez 
koje ne smije biti svećenik: tko bo ovo ne zna ili krivo 
poima, sigurno je u velikoj pogibelji. Ima ih, koji misle, 
dapače i govore, da onoga svećenika ide hvala, koji se 
posve žrtvuje na korist drugih; s toga odnemarivši go¬ 
tovo svu brigu oko onih krjeposti, koje sama čovjeka 
usavršuju (zovu ih pasivne ), vele, da svom silom i bri¬ 
gom valja uzgajati i vršiti krjeposti aktivne. Nu ova 
nauka ima puno neistine i pogibelji. Blažene uspomene 
naš predšastnik u svojoj mudrosti otom ovako reče: 1 ) 
„Onaj može reći, da su kršć. krjeposti prikladne jedna 
ovom druga onom vremenu, koji ne ima na pameti 
rieči apostola: Koje je predvidio, i preodredio ih je, da 
životom odgovaraju priliki Sina Svoga. Učitelj i uzor 
svake svetosti jest Krist; prama njegovim pravilima 
mora da se uredi svaki, koji želi zasjesti priestolje ne¬ 
besko. Nu Krist se ne mienja, makar vjekovi prolazili 
već isti je jučer, danas: isti i u vieke/j Spada dakle na 
ljude svih vjekova ona: Učite se od mene, jer sam 
krotak i ponizan srcem 3 ); u svako doba Krist nam se 
pokazuje poslušan sve do smrti 1 ); za svako doba vriedi 
rieč apostola: Koji.. . su Kristovi, razapeše tielo svoje 
sa manama i požudama.*) Ako ovi razlozi vriede za 
svakoga vjernika, pogotovu tiču se svećenika; izmedju 
svih ostalih neka znadu, da je baš njima u apostolskom 
žaru nadodao isti Naš predšastnik: „0 kad bi ove krje¬ 
posti danas mnogo više ih njegovalo kao veoma sveti 
muževi prošlih vremena! Ovi su u poniznosti srca, u 
poslušnosti, u uzdržljivosti jaki bili djelom i govorom 
na najveću korist ne samo vjere nego i države i družtva." 
Ne će biti neumjestno ovdje opaziti, kako mudri papa 

*) Kolos. 1, 28. — 2 ) Sjedn. XXII. de reform. gl. 1. — 
3 ) Ps. 92, 5. — 4 ) Pismo Testem benevoientiae biskupu baltim. 
22. siečnja 1899. 5 ) Rim. 8, 29. - 6 ) Hebr. 13, 8. — ’) Mt. 13, 29. 
- 8 ) Filip. 2, 8. - '■>) Gal, 5, 24. 


punim pravom napose spominje uzdržljivost, koju evan- 
gjeoskim jezikom zovemo odricanje samoga sebe. U 
tom naime stoji, ljubljeni sinovi, snaga, krjepost i plod 
čitave svećeničke službe; kad se ovo odnemari, nastaje 
sve ono, što u svećeničkom životu vriedja oči i duh 
vjernika. Ako tko radi sbog sramotne dobiti, ako se tko 
mieša u svjetovne poslove, ako tko teži za prvim mje¬ 
stom a druge prezire, ako tko prianja uz tielo i krv, 
ako tko nastoji ljudima ugoditi, ako tko vjeruje primam¬ 
ljivim riečima ljudske mudrosti: sve to nastaje odatle, 
što odnemaruje nalog Kristov i odbacuje uvjet od Krista 
postavljen: Ako tko hoće da ide za mnom, neka sebe 
zataji. 1 ) 

VI. O svetosti ovisi plod službovanja. 

Dok Mi ovo toliko ističemo, uza sve to opomi- 
njemo svećenika, da napokon ne smije samo za sebe 
sveto živjeti: on bo je radnik, koga Krist iztdje... da 
najmi u svoj vinograd.*) On dakle mora lažne trave 
čupati, koristne sijati, zalievati i čuvati, da ne bi nepri¬ 
jatelj čovjek povrh toga kukolj posijao. S toga treba sveće¬ 
niku čuvati se, da se ne bi zaveo nepromišljenom revnošću 
za nutarnjom savršenstvom te odnemario što god u službi 
svojoj, čim se promiče dobro drugih. Amo spada navie- 
štati rieč Božju, dostojno izpoviedati, pohadjati bolestne 
osobito u smrtnom času, podučavati neuke u vjeri, tje¬ 
šiti žalostne, privoditi zabludjele, u svem i svagdje na¬ 
sljedovati Krista: Koji je prolazio dobro čineći i ozdrav¬ 
ljajući obsjednute od sotone. 3 ) Neka je uz to duboko u 
pameti krasna opomena Pavlova: Ništa nije ni onaj, 
koji sije ni onaj, koji zalieva, nego koji daje uzrast, Bog , 4 ) 
Treba dakako idući i plačući bacati sjeme; treba ga uz 
velik napor njegovati: no da uzraste i željeni plod do¬ 
nese, ovisi o Bogu i njegovoj svemožnoj pomoći. Osim 
toga dobro valja promišljati, da ljudi niesu drugo osim 
orudje, kojim se Bog služi na spas duša; s toga mora 
biti prikladno, da se njime Bog posluži. Na koji pako 
način? Hoćemo li reći, da možemo kojom god priro- 
djenom ili trudom stečenom sposobnošću skloniti Boga, 
da nas upotriebi na veću slavu svoju? Nipošto: pisano 
bo je: Što je ludo pred svietom izabra Bog, da postidi 
mudre; i slabo pred svietom izabra Bog, da postidi jako; 
nepoznato pred svietom i prezirano izabrao je Bog i 
ono, što nije da uništi ono, što jest.*) Jedno je naime, 
što čovjeka spaja s Bogom, jedno je, što ga milim čini, 
i po tom ne vriednim službenikom njegova milosrdja: 
svetost života i vladanja Ovo je najizvrstnija mudrost 
Kristova; ako svećenik nema nje, sve mu manjka. Bez 
svetosti i velika pribrana učenost, (koju Mi sami nasto¬ 
jimo u kleru unapriediti), i vještina i brižnost u radu, 
makar nešto hasne donosile Crkvi ili pojedincima, često 

*) Mt. 16, 24. — 2 ) Mt. 20, 1. — 3 ) Djel. ap. 10, 38. — 
4 ) 1 Kor. 3, 7. — 5 ) 1. Kor. 27, 28, 

puta žalostnim su uzrokom štete po njih. Ako je tko, 
makar i najniži, urešen obilnom svetošću, kažu nam 
mnoga svjedočanstva iz svake dobe, koliko spasonosna 
u Božjem puku može za čudo poduzeti i izvršiti: eno 
nedavne uspomene Ivan Krst. Vianney, uzor dušobrižnika, 
kome Mi radostno dodielismo časti nebeskih Blaženika. 
Samo svetost čini nas onakvim, kakve nas zahtieva bo- 
žansko pozvanje: ljude naime svietu razapete, kojima je 
i sviet razapet; ljude, što hodaju u novini života, koji, 
kako opominje Pavao, u naporima, li bdienju, u posta, 
u čistoći , u znanju, velikodušno, sladko, u Duhu Svetom, 
a nehinjenoj ljubavi, u rieči istine') pokazuju se kao 
službenici Božji, koji gledaju jedino na nebesko i tamo 
svim silama nastoje i druge dovesti. 

VII. Ljubav k molitvi veoma promiče svetost. 

Svatko znade, da je svetost života u toliko plod 
naše volje, u koliko volju jača pomoć milosti Božje; 
s toga se je Bog sam za nas pobrinuo, da nam, samo 
ako hoćemo, ni u koje doba ne uzmanjka dar milosti. 
Toliki je pako medjusobni utjecaj molitve i svetosti, da 
jedna bez druge ne može obstojati. S toga je posve isti¬ 
nita rieč Hrizostoma: Mislim svima je jasno, da jedno¬ 
stavno nije moguće bez pomoći molitve živjeti krjepostno-); 
a Augustin oštroumno zaključuje: Onaj zna valjano ži¬ 
vjeti, koji zna valjano moliti. 3 ) O ovim naukama još 
jače nas uvjerava Krist čestom riečju, a osobito svojim 
primjerom. U svrhu da se moli, ili odilazi u samoću ili 
sam uzlazi na goru; čitave noći provodi u molitvi; često 
ide u hram; dapače, kad bi ga svjetina obkolila, dignuvši 
oči prema nebu javno bi se molio; napokon pribijen na 
križ usred smrtnih bolova jakim glasom i suzama moli 
se Otcu. — 0 tom dakle neka smo sigurni i osvjedo 
čeni, da svećenik mora vanredno biti odan molitvi, e da 
uzmogne odgovarati svome stepenu i svojoj dužnosti. 
Cesto puta na žalost to čini svećenik više iz običaja 
nego li iz žara; u stalno doba ustima moli psalme ili 
umetne po koju molitvicu, a onda nijedan dio dana ne 
posveti razgovoru s Bogom, da pobožno uzdahne prama 
nebu. Nasuprot mora svećenik mnogo sdužnije da vrši 
nalog Kristov: Treba vazda moliti*)-, nadovezujući na 
ovo veoma svjetuje Pavao: Uztrajte u molitvi, bdijući 
pri tom u zahvaljivanju B ): Bez prestanka molite:) Ko¬ 
liko prigoda na dan pruža se duši, željnoj vlastite sve¬ 
tosti i spasa drugih, da se Bogu podigne! Nutarnje tjes¬ 
kobe, silovitost i nasilje napasti, manjak krjeposti, mlakosti 
siromaštvo u zaslugama, česte uvrede i nemarnosti, pa 
strah pred sudovima Božjim: sve ovo moćno potiče, da 
plačemo pred Gospodinom i da osim isprošene pomoći 
obogatimo dobrim djelima. A ne treba moliti samo 
radi nas. U ovoj svuda proširenoj poplavi zločina mi 

') 2. Kor. 6, 5. si. — 2 ) 0 molitvi, govor 1. — 3 ) Hom. 
4, ex 50. - “) Luk. 18, 1. — 6 ) Kolos. 4, 2. - «) Solunj. 5, 17, 


moramo i te' kako moliti i sazivati Božje milosrdje, mi 
moramo uztrajno vapiti Kristu, koji je u divnom sakra¬ 
mentu premilostiv i blagodaran za svaku milost: Po¬ 
štedi Gospodine, poštedi puk svoj! 

Vili. Osobito valja razmatrati vječne istine. 

Ovdje je glavno, da svaki dan odredimo stalno neko 
vrieme za razmatranje vječnih istina. Nema svećenika, koji 
bi to propuštao, a da ne bi time pokazao veliku nemarnost 
i time duši nahudio. Sveti Bernard opat, pišući Euge- 
niju III. svomu nekad gojencu a onda rimskom Biskupu, 
opominje ga otvoreno i silno, da ne bi nikad propustio 
razmatranje o stvarima Božjim, ne izpričavajući se ni¬ 
kakvim brigama, a najviši apostolat ima ih u obilju i 
pretežkih. Naglasivao je, da to pravom traži veoma 
mudro nabrajajući koristi ove vježbe : Izvor svoj , t. j. 
um, odakle potiče, čisti razmišljanje. Za tim vlada čuv¬ 
stvima, ravna djelima, izpravlja izgrede, sredjuje ćud, 
život čisti i uredjuje ; napokon pribavlja znanje bo¬ 
žanskih i ljudskih stvari. Ona je, koja nejasno razre- 
djuje, svladava bahatost, sabire raztresenost, pretresa 
tajno, traži istinu, izpituje vjerodostojnost, hinjeno i za¬ 
magljeno iztražuje. Ona je, koja unapried naredjuje, što 
nam je činiti, koja promišlja o učinjenim djelima te ne 
ostavlja u pameti ništa neizpravljeno ili izpravka potrebno. 
Ona je, koja u dobru sjeća neprilika, te čini kao da 
ne ćutimo neprilika; ovo je hrabrost a ono je razboritost.') 
Svi ovi veliki plodovi, koje je kadra donieti meditacija, 
opet nam kazuju i sjećaju nas, kako je ne samo sa 
svakog gledišta probitačna nego uprav potrebna. Ako 
razne svećeničke službe i jesu veličanstvene i pune po¬ 
štovanja, ipak svakidanje vršenje čini, te ih oni, koji 
ih obavljaju, ne ciene onom nabožnošću, koja im doli¬ 
kuje. Tako, kad po malo ohladi duh, lako se spane u 
mlakost i onda u dosadu spram najsvetijih stvari. K 
tomu svećenik u svakidanjem životu mora da živi tako 
reći u sredini pokvarenog svieta, pa se je bojati, da se 
pri vršenju pastirske ljubavi gdje god ne kriju zasjede 
paklene zmije. Na to je čovjek tako sklon, te i religi- 
jozno srce zavonja svjetovnom prašinom. 

jasno je dakle kako i koliko je potrebno svaki dan 
svratiti se k promatranju vječnih istina, da um i volja 
obnove snagu i učvrste se protiv zamka. Osim toga 
dobro je po svećenika, da se nauči, te mu je lako uz¬ 
dignuti se i težiti za nebeskim, on mora misliti, govoriti, 
svjetovati posve po nebesku; on mora sav svoj život 
tako urediti nad ljudsko, te sve čini radi Boga po na¬ 
gonu i poticaju vjere, kad god vrši svetu službu. Nu 
takvo duševno stanje, takvo kanoti prirodno jedinstvo 
s Bogom najbolje daje i štiti pripomoć svakidanjeg raz¬ 
matranja. Ovo je svakome razboritu tako očito, te nije 
nuždno nadalje razvijati. 


*) De consid 1, 1. c. 7, 

IX. Koliku štetu prouzrokuje nemar za razmatranje? 

U potvrdu, doduše žalostnu, navesti ćemo život 
onih svećenika, koji razmatranje o Božjim stvarima ili 
omalovažuju ili posve preziru. Pogledaj ljude, u kojima 
je omlitavio duh Kristov, to divno dobro: posve su se 
okrenuli na zemaljsko, idu za izpraznim, lakoumno go¬ 
vore, svete stvari obavljaju mlako, ledeno, valjda i ne¬ 
dostojno. A prije, dok su istom bili svećeničkim darom 
prožeti, marljivo su dušu spremali na psalme, da ne bi 
bili kao oni, koji Boga napastuju; tražili su sgodno 
vrierne i mjesto daleko od buke; nastojali su da iztraže 
duh Božji; hvalili su, uzdisali su, klicali su, duh su iz- 
livavali sa Pjesnikom. A sada kako su se od onda pro- 
mienili! — Isto tako jedva je šta u njih od one revne 
nabožnosti, kojom su težili za božanskim tajnama. Kako 
suim nekad bili sladki oni šatori! Duh je težio.da bude 
uz stol Gospodnji te što više pobožnih duša k njemu 
dozove. Prije žrtve kolika čistoća, kakve molitve željne 
duše! Pri samoj žrtvi koliko strahopočitanje; kako su 
uzvišene ceremonije dostojanstveno i tačno obavljali; 
kako su iz dna duše zahvaljivali, te se sretno razlievao 
u puk dobri miomiris Kristov!... Sjetite se, zaklinjemo 
vas, ljubezni sinovi, sjetite se priješnjih dana l 1 ) Tada 
je duša bila žarka, jer ju je grijala ljubav za razmatra¬ 
njem. Medju onima, kojima je težko ili koji ne mare u 
srca promišljati), ima ih, koji nadošlo siromaštvo 
duše ne kriju, nu izpričavaju se i navode kao uzrok, da su 
se posvema posvetili apostolskom radu na mnogu korist 
drugih. Nu biedno se varaju. Jer niesu navikli razgovoru 
s Bogom, nemaju Božjeg nadahnuća, kad ljudima o 
Bogu govore ili im daju savjete o kršćanskom životu, 
tako te rieč evangjeoska u njima izgleda kao obumrla. 
Glas njihov, slavio ne znam koliko s mudrosti i rje¬ 
čitosti, nipošto ne odaje glasa dobrog pastira, kojeg 
ovce spasonosno slušaju: prazan zvuči i razlieže se, 
a ako je kad god popračen rdjavim primjerom, bit će 
vjeri na sramotu a dobrim na sablazan. Nije drugačije 
ni u drugim granama djelatnog života, jer od njega ili 
nema nikakve hasne ili samo za čas, kad nema rose s 
neba, koga izazivlje u obilju molitva poniznoga: 1 ) Ovdje 
ne možemo a da gorko ne požalimo one, koji zavedeni 
kužnim novotarijama ne stide se inako misliti te sma¬ 
traju vrierne, posvećeno razmatranju i molitvi, izgubljenim. 
Smrtonosne li sliepoće! O da bi dobro u sebi razmislili 
i jednom uvidjeli, kamo dovodi nemar i prezir molitve ! 
Iz njega niče oholost i prkos; odatle opet rodiše se 
veoma gorki plodovi, kojih otčinsko srce voli ne spo¬ 
minjati i želi, da se posvema izkorjene. Bog neka željeno 
udieli! On, koji dobrostivo gleda na zabludjele, neka 
izlije toliko obilje duha milosti i molitve, da oplaču za¬ 
bludu svoju te se na zveobću radost drage volje povrate 
na zanemarenu stazu i opreznije njom stupaju. Kako 

b Hebr. 10, 32. — ") Jerem. 12, 11. — 3 ) Eccli 35, 21. 

nekad apostolu 1 ) tako neka je i Nama Bog svjedokom, 
kako za svim njima čeznemo u srcu Isusa Krista. 

X. Poticala na razmatranje. 

Ovi dakle a i svi vi, ljubljeni sinovi, duboko usa¬ 
dite opomenu našu, koja je i Kristova: Budite oprezni, 
bdijte i molite se ) Svaki neka pomno nastoji osobito 
oko pobožnog razmatranja; neka radi pouzdanom dušom 
i moli: Gospodine, uči nas moliti. 1 ) Ne smijemo oma- 
lovažiti posebni jedan razlog za razmatranje, naime: 
odatle potječe veliko obilje mudrosti i krjeposti, koje su 
veoma koristne za pravu skrb oko duša, to najteže 
djelo od svih. U savezu s ovim i vriedne spomena 
jesu pastirske rieči sv. Karla: „Znajte, braćo, da muže¬ 
vima Crkve ništa nije od preče potrebe do duhovne 
molitve, koja da svako naše djelo predteče, prati i izprati. 
Pjevat ču veli prorok i razumjet ču. 1 ) Ako, brate, dieliš 
sakramente, razmišljaj što činiš, ako misu prikazuješ, 
razmišljaj što žrtvuješ, ako psalme moliš, razmišljaj što 
i kome se moliš, ako dušama ravnaš, razmišljaj, kojom su 
krvlju oprane. r> ) S toga nam dobro i pravom nalaže 
Crkva, da često opetujemo rieči Davida: Blago čovjeku, 
koji razmišlja o zakonu Božjem : volja mu ostaje dan 
i noć ; što god učini, sve će uspjeti.') K tomu neka ovo 
plemenito poticalo bude mjesto svih ostalih : Svećenik 
ako se zove drugi Krist, a i jest radi dane mu vlasti, 
zar ne da mora i biti takav i takvim se smatrati i poradi 
nasljedovanja u činima?... Neka je dakle naša najviša 
briga, da razmatramo život Isusa Krista. 7 ) 

XI. Koristi od svetog štiva. 

Veoma je važno po svećenika, da uz razmišljanje 
o božanskim istinama vazda spaja čitanje nabožnih 
knjiga, poglavito Bogom nadahnutih. Ovako je nalagao 
Pavao Timoteju: Pnoni uz štivo.) Jeronim učeći Ne- 
potijana o svećeničkom životu naglasivao je: Nikad 
neka ti ne izpane iz ruku sveto štivo, - a to s ovoga 
razloga: Uči što podučavaš-, steci vjernu rieč, koja je 
prama nauki, da možeš opominjali u zdravoj nauci i 
protivnike pobiti. Koliko napreduju svećenici, koji su se 
na to stalno navikli. Kako mudro propoviedaju o Kristu, 
kako pamet i srce slušatelja ne omlitave i ne raz¬ 
nježe nego na bolje potiču i podižu na želje nebeske. 

I s drugog je razloga koristan za vas, ljubljeni sinovi, 
i plodonosan nalog istoga Jeronima: Neka je vazda u 
tvojoj ruci sveto štivo a ) Tko ne zna, da na dušu prijatelja, 
najveću snagu imade rieč jednog prijatelja, koji iskreno 
opominje, savjetom kriepi, kori, potiče, od zablude 
odvraća ? Blago onome, koji nadje pravog prija¬ 
telja . . . koji ga pako nadje, našao je blago '■ !J ) . . . 
Nu u vjerne prijatelje moramo mi sami sebi ubrojiti 

') Filip. 1, 8. — -) Mrk. 13, 33. — 3 ) Luk. 11, 1. >) Ps. 
100, 2. — 5 ) Iz opom. klera. — 6 ) Ps. 1., 1. 2. — ) Našli. Kri¬ 
sta, 1. I. — 8 ) 1. Tim. 4, 13. - ») Ep. 58. ad Paul. br. 6. - 
10 ) Eccl. 25, 12. 

nabožne knjige. Osbiljno nas sjećaju naših dužnosti i 
pravila zakonite discipline; oživljuju u duši zamrli 
nebeski glas; kore s neizvršenih odluka; probude varavu 
mirnoću; pokazuju neuredne i pritajene zle sklonosti; 
odkrivaju pogibelji, kojim su neoprezni često izloženi. 
Sve ono pružaju one tako tihom dobrostivošću, te nam 
se prikazuju ne samo kao prijatelji, nego dapače kao naj¬ 
bolji prijatelji. Kad uzhtjednemo, imamo ih pokraj sebe 
kao uz nas prirasle, spremne svaki čas u svakoj najnu- 
tarnjijoj potrebi. Njihov glas nikad nije gorak, savjet pri¬ 
stran, govor bojažljiv ili lažan. Veoma spasonosni utjecaj 
knjiga dokazuju mnogi i divni primjeri. Kao primjer 
sigurno odlikuje se Augustin; njegove bezbrojne za¬ 
sluge za Crkvu razviše se sretno od onog: Uzmi, 
čitaj, uzmi, čitaj, bzeh (poslanice apostola Pavla ) otvoriti 
i tiho čitah .. Kao da se svjetlo izvjestnosti razli po 
mome srca, razbježe se sva tama dvojba J ) 

Nu na žalost češće se dogodi u naše doba, da 
muževe u kleru po malo zamota tmica sumnja te se 
zavedu stramputicom svieta, a ponajviše s toga, jer 
mjesto nabožnih i božanskih knjiga vole svakovrstne 
druge knjige i metež novina, što vrve laskavim i po¬ 
gubnim zabludama. Čuvajte se, ljubljeni sinovi; ne 
uzdajte se u odraslu i odmaklu dobu i ne dajte se 
prevariti varavom nadom, da ćete tako moći bolje 
služiti obćem dobru. Držite se stalnih granica, koje 
odredjuju zakoni Crkve te koje pokazuje razboritost 
i ljubav spram sebe; jer tko jednom upije u dušu taj 
otrov, riedko izbjegne nesrećama propasti. 

XII. Neka se ne propusti izpitivanje savjesti. 

Nu koristi, što se stiču svetim štivom i raz¬ 
matranjem nebeskih stvari, sigurno će biti obilnije, 
ako ih svećenik jošte podkriepi pretresivanjem, da li 
brižno nastoji u životu provesti ono, što je čitao i pro¬ 
matrao. Amo baš spada izvrstna rieč Zlatoustog, a valja 
osobito za svećenike. Svaki dan u večer, prije nego te 
san obuzme, probudi sud savjesti svoje, nju zovi na 
odgovornost, što si preko dana radio sa zlom namje¬ 
rom, .. okaj i oplači te sebi nametni pokoru radi njih. 2 ) 
Kako je to pravo i plodonosno za kršćansku krjepost, 
uz liepe opomene i pobude sjajno dokazuju mudri uči¬ 
telji svetosti. Da navedemo divno mjesto iz nauke sv. 
Bernarda: U brigi da saznaš stanje duše, izpituj i pre¬ 
tresi život svoj svaki dan. Pomno prati, koliko napreduješ 
ili koliko zaostaješ... Nastoj da sebe upoznaš ... Sve 
svoje prekršaje stavi pred oči svoje. Iznesi sebe preda se 
kao pred. drugoga i tako oplakuj sama sebe. 2 ) 

XIII. Šta je pri tom opaziti, a što oplakivati. 

U ovoj stvari doista bi bilo na sramotu, ako bi se 
sbilo, što je rekao Krist, da su sinovi ovoga svieta mudriji 
od sinova s vjetla. 4 ) Na oči vidimo, kolikom pomnjom 

9 Conf. 1. 8. c. 12. — *) Exp. in pr. 4. br. 8. — 3 ) Medit. 
piiss. c. 5. đe quotid. sui ipsius exam. - *) Luk. 16, 8. 


vrše svoje poslove, kako sravnjuju primitak i izdatak, 
kako tačno i potanko vode račune, da požale pretrpljenu 
štetu, te se obodre, da ju pokriju. Mi pako, kojima 
valjda duša čezne, da se dočepa časti i pomnoži imetak, 
da steče ime i slavu u znanosti, bavimo se najznamenitijim 
i pretežkim poslom oko sticanja svetosti mlohavo i s 
dosadom. Jedva se kadkad saberemo da dušu izpitamo; 
s toga duša nekako zaraste kao vinograd lienčine, o 
kom je pisano: Prodjoli poljem lienivca i vinogradom 
ludjaka: i gie svuda zarasle koprive i sve pokrilo dračje, 
a kamena ograda srušila seč) To biva sve gore, jer se 
u okolini množe rdjavi izgledi, koji su veoma pogubni 
po svećeničku krjepost, tako te valja danomice sve to 
budnije stupati i žilavije upirati. Izkustvom znamo, da 
je duševno jači u mržnji i izbjegavanju zla, jači u lju¬ 
bavi i žaru za dobrim onaj, koji često sebe sudi i po¬ 
laže strog račun o svojim mislima, riečima i djelima. 
Isto tako izkustvom znamo, koliko neprilika i štete doživi 
onaj, koji izbjegava sudište, gdje sjedi i sudi praved¬ 
nost, gdje stoji savjest kao krivac, što sebe tuži. Kod 
ovakog uzalud tražiš onu duševnu opreznost pri poslo¬ 
vanju da se očuva i od manjih grieha, koja tako resi 
kršćanina; onu duševnu bojazljivost, što osobito sveće¬ 
niku odgovara, kojom se plaši i najmanje uvrede Božje. 
Dapače nehaj i nemar za sebe tako daleko dovodi, te 
odvrati i od sakramenta pokore, a od ovog sakramenta 
ništa sgodnijeg za slabost ljudsku nije Krist ustanovio 
u svom prevelikom milosrdju. — Ne treba tajiti nego 
gorko oplakivati, što se često dogadja, da onaj, koji 
plamenom silom svete rieči druge odvraća od grieha, 
sam se grieha ne boji i u griesima otvrdne; da onaj, 
koji druge opominje i pptiče, neka bezodvlačno očiste 
dušu dužnom pokorom, sam ništa za pokoru ne mari 
nego ju na čitave mjesece odvlači; da onaj, koji zna 
ulievati u rane drugih spasonosno vino i ulje, sam leži 
ranjen pokraj puta a da ne zaište lieka od bratske 
ruke, koja mu je valjda posve blizu. Jao, šta se sve 
tamo amo nije dogodilo i danas ne dogadja, nedostojno 
pred Bogom i pred Crkvom, na propast kršćanskom 
narodu a na sramotu svećeničkog staleža! 

XIV. Žalba apostolskog srca. 

Dok mi ovo, ljubljeni sinovi po savjesti navodimo, 
duša nam se puni bolju i glas nam se sa vapajem otima: 
Težko si ga svećeniku, koji ne zna poštivati svoje mjesto 
i nevjernički kalja ime Božje, kojemu mora sveto da 
služi! Najgrdnije je kad se najbolji pokvare: Veliko je 
dostojanstvo svećenika, nu velika je propast njihova, 
kad grieše, veselimo se radi odlikovanja; nu strepimo 
pred padom; nije toliko radostno biti uzvišenim, koliko 
je žalostno s visine pasti. 2 ) Jao dakle svećeniku, koji 

9 Prov. 24, 30. 31. — 2 ) Sv. Jprpn. u Ezek. knj. 13. gl. 
44. r. 30. - 

sebe zaboravi i odnemari ljubav k molitvi, koji odbaci 
hranu pobožnih knjiga, koji se nikada ne svraća u sebe, 
da čuje glas priekorne savjesti! Ni sve to gadnije du¬ 
ševne rane ni plač majke Crkve ne će jadnika potaknuti, 
dok ga ne osinu strašne prietnje: Zasliepi srce ovoga 
naroda i otežčaj ma uši i oči mu zatvori, da ne bi 
možda očima progledao, ušima čuo i u srcu razumio 
te se obratio, da ga ozdravim. 1 ) Žalostnu slutnju od¬ 
vratio od svakoga od vas, ljubljeni sinovi, premilostivi 
Bog, koji čita u Našem srcu, što prama nijednom 
nije ogorčeno nego sve obuzimlje pastirskom i očinskom 
ljubavi. Ta šta je naša nada, ili veselje ili kruna slave? 
Zar ne vi pred Gospodinom našim Isusom Kristom ? 2 ) 

XV. U žalostnim vremenima Crkve neka svećenik sja 
vrlinom. 

Vidite i sami svi, gdje god bili, u kakva je vre¬ 
mena po tajnom naumu Božjem zapala Crkva. Gle¬ 
dajte i promišljajte ujedno, kako ste svetom dužnošću 
obvezani, da budete pri ruci i na pomoći u nevoljama 
njoj, koja vas je obdarila tako dostojanstvenom čašću. 
S toga ako ikad to je danas od prieke potrebe, da 
kler imade ne malo krjeposti, na izgled čiste, budne, 
radine i najpripravnije djelovati za Krista i junački 
podnositi. Nema ništa, što bismo Mi poželjnijim srcem 
molili i žudili vama napose i u obće. — Neka dakle u 
vama neokaljano i častno cvate čistoća, najpribraniji 
ures našega staleža; po sjaju čistoće svećenik biva an- 
gjelima sličniji a medju kršćanskim pukom častniji i 
obilatiji spasonosnim plodovima. — Neka neprestano 
živi i jača poštovanje i posluh spram onih, kojima sve¬ 
čano to obećaste i koje Duh sveti postavi da ravnaju 
Crkvom; osobito sa ovom apostolskom Stolicom, kojoj 
po svim zakonima dugujete posluh, neka su vam pamet 
i srce skopčani dnevice sve to užim vezovima oda¬ 
nosti. U svima neka sja ljubav, što nipošto ne traži 
svoje, da se u bratskom natjecanju slože sile oko pro¬ 
širenja slave Božje ukrotivši sve prirodne sklonosti za¬ 
vidne utakmice i požudne častohlepnosti. Velika mno¬ 
žina bolestnih, slabih, hromih, suhih u velikoj biedi iz¬ 
gleda dobročinstva vaše ljubavi; najviše pako izgledaju 
gusti redovi mladeži, ta najmilija uzdanica države i 
Crkve, koja je odasvud opasana lažima i zavadjanjem. 
Nastojte živo, da u svem stečete liepih i dobrih zasluga 
ne samo podučavajuć u svetom kršćanskom nauku, što 
ponovno silno stavljamo na srce, nego svakom pri¬ 
likom mudro svjetujući. Žudite, da žedjajte, da prido- 
bijete i svežete duše za Krista podupirući, čuvajući, lie- 
čeći, umirujući. Kako njihovi dušmani na neizmjernu 
štetu duša rade uztrajno, marljivo, uporno, neustrašivo! 
— Osobito poradi ove pohvalne ljubavi veseli se i 
slavi se katolička Crkva u svome kleru, dok naviešta 

») ls. 6, 10. 2 ) 1. Kol. 2, 19. 

evangjeoski mir, dok donosi spas i uljudbu sve do bar¬ 
barskih naroda; tamo po velikim svojim mukama, što 
ih često posveti prolivena krv, kraljevstvo Kristovo da¬ 
nomice napreduje i sja sveta vjera, sve to slavnija po 
novim palmama. — Ako pako, ljubljeni sinovi, djelima 
vaše djelotvorne ljubavi, kako cesto biva, odgovori 
mržnja, pogrda i kleveta, neka vas ne obori žalost, ne¬ 
mojte prestati dobro činiti. ’) Neka vam lebdi pred 
očima brojem i zaslugama divna četa onih, koji po pri¬ 
mjeru apostola za najgorčih kleveta poradi imena 
Isusova idjahu radostni, proklinjani blagosivljaha. Ta si¬ 
novi smo i braća svetih, kojih imena sjaju u knjizi ži¬ 
vota i kojih hvalu pronosi Crkva. Ne nanosimo zločina 
slavi vašoj!' 2 ) 

XVI. Pomagala svećeničkoj milosti. 

Kad se u redovima klera obnovi i ojača duh sve¬ 
ćeničke milosti, Naši naumi uz milost Božju mnogo 
će biti uzpješniji, da se i sve ostalo širom obnovi. 

— Stoga k onome, što prije izložismo, hoćemo da još 
nešto nadodamo, što će kao pomagalo čuvati i hra¬ 
niti tu milost. Prvo, što sigurno svi znadu i poznaju, 
nu u stvari svi ne izkusiše, jest zaklon u tako zvane 
duhovne vježbe; neka to biva, ako je moguće, svake 
godine, ili za sebe ili još bolje s drugima, jer je ovako 
obično obilniji plod; medjutim neka se drže propisi 
biskupa. Mi smo već dosta pohvalili koristi ove usta¬ 
nove, kad smo nešto o tom govorili pogledom na di¬ 
sciplinu rimskoga klera. 3 ) — Jednako će koristiti 
duši, ako se na sličan način povučemo na nekoliko 
sati .svaki mjesec svaki napose ili zajedno; drago Nam 
je, što se taj običaj uveo u mnogim mjestima, a bi¬ 
skupi tome idu na ruku ili dapače stoje na čelu. — 
Još jedno bismo od srca preporučili: neka se svećenici 

— ko braća — što tjesnije spoje u zajednicu sa pri¬ 
volom i nadzorom biskupa. Svakako je vriedno prepo¬ 
ruke, što se svećenici sastaju u zajednice, da se medju- 
sobno podpomažu u neprilikama, da čuvaju poštenje 
imena i staleža protiv neprijateljskih navala, i iz sličnih 
uzroka. Nu puno je znamenitije, neka se udruže da pro¬ 
miču svetu znanost i osobito da se složnim težnjama i slož¬ 
nim silama održe u svetim zvaničnim odlukama i pro¬ 
micanju dobra duša. Svjedoče anali Crkve, u koje su se 
doba sastajali svećenici na zajednički život, kolikim je plo¬ 
dom obilovalo takvo đružtvo. A za što se ne bi prama 
prilikama mjesta i dužnosti slično obnovilo u naše doba? 
Za što da se na utjehu Crkve pravom ne nadamo priješnjim 
plodovima? A ima takvih družtava, koja su biskupi 
odobrili; i to su koristnija, što ih tko ranije odmah 
s početka svećeničtva prigrli. Mi smo jedno takvo u 
biskupskoj službi njegovali, jer smo bili izkusili da je 

4 ) 2 Sol. 3, 13. — 2 ) 1 Math. 9, 10. — 3 ) Experiendo, na 
kard. Vikara u Rimu 27. pros. 1904. 

vrlo sgodno; ovo i druga još danas pratimo posebnom 
dobrohotnošću. Ove pripomoći svećeničkoj milosti, a i 
druge, što će ih budan biskup u svojoj mudrosti prama 
prilikama potaknuti, vi, ljubljeni sinovi, tako cienite, 
tako upotrebljivajte, da dnevice sve to većma dostojno 
stupate u zvanju, kojim ste pozvani 1 ) na čast vaše 
službe i vršeći u sebi volju Božju, a ta je posveta vaša. 

XVII. Molitva za sreću klera. 

Amo osobito smieraju misli i brige Naše. S toga 
uzdignutih očiju prema nebu često opetujemo nad čita¬ 
vim klerom molitvu Krista Gospodina: Otče sveti... 
posveti ih. -) U toj molitvi drago nam je, što ih 
imade premnogo iz svih staleža vjernika, koji s Nama 
mole u brizi za obće dobro vaše i za obće dobro Crkve; 
dapače uživamo, što imade ne malo plemenitih duša 
ne samo u svetim zidovima, nego u sred svieta, koje 
se prikazuju Bogu u istoj nakani i neprestanim natje¬ 
canjem kao prosne žrtve. Njihove čiste i vrle molitve 
neka primi Višnji Bog kao sladki miomiris, a neka ne 

») Eter. 4, 1. — 2 ) Iv. 17. 11. 17. 


odbije ni naših preponiznih molitava. Neka je — molim 
se — na pomoći Svevišnji i premudri Bog! Neka iz 
Presv. Srca Sina Svoga izlije bogatstvo milosti, ljubavi 
i svake krjeposti nad sav kler! — Napokon vam, ljub¬ 
ljeni sinovi, rado zahvaljujemo na željama i čestitkama 
što ste Nam ih sada pred Naš petdeset-godišnji sve¬ 
ćenički rodjendan sa mnogim pietetom prinieli; a da i 
Naše želje za vas budu što bogatije, izručamo ih ve¬ 
likoj Djevi Mariji, kraljici apostola. Ona bo je sretne 
prvience svećeničkog reda poučila primjerom svojim, da 
ustraju jednodušno u molitvi, dok se ne odjenu višnjom 
krjepošću; tu jakost u daleko većoj mjeri izprosila je 
svojom molitvom, umnožala i ojačala savjetom, da do¬ 
nesu što radostnijih plodova u radu. — 

Medjutim želimo, ljubljeni sinovi, da mir Kristov 
kliče u srcima Vašim sa veseljem Duha svetoga; u 
to ime pratio Vas apostolski blagoslov, koji svim vama 
preradostna srca podjeljujemo. 

Dano u Rimu kod sv. Petra 4. kolovoza 1908. 
početkom šeste godine Našega Pontifikata. 

PIJO PP. X. 


Na antiklerikalizam naprednjačtva. 

(Dalje.) 


II. 

1. Bakcili antiklerikalizma danas se brže šire nego 
li bakcili sušice. Da su i puno pogubniji od ovih, tko 
da zanieče, ako znade, koliko je bolnija vrhunaravna 
smrt i otrovnije vrhunaravno mrtvilo duše od tjelesne 
smrti! Fridrik II. pruski natjecao se u cinizmu i ruganju 
kršćanstvu i bibliji. 0 njemu veli Fechner: Fridrik nije 
bio ateist. Njegova tako zvana filozofija bila je samo 
napitak za san, koga je trebao, da svoju u jezgri kr¬ 
šćansku savjest makne s puta, kojim je udario za svoju 
politiku. A jer mu to nije uspjelo, obuzela ga ona ogorče¬ 
nost protiv kršćanstva, kojem je pripisivao svoju nutarnju 
nevolju. Da ga pako ni malo nije umirila njegova filo¬ 
zofija života, jasno je iz toga, što je često imao na 
umu, da se ubije, kako i sam priznaje. Bez Boga smo 
kao bez sidra, veli Schubert. U tako žalostnom dušev¬ 
nom stanju i mrtvilu zavapio je jedan naš još živući 
pjesnik: Povratite mi vjeru majke moje! Neka sdvojnost 
obuzme obitelj, klase staležne, radničtvo, težačtvo: čemu 
se možemo nadati? 

Imade dobrih desetak godina, od kako su bakcili 
antiklerikalizma preneseni u tielo Hrvatske, pa se sve 
to očitije u sebi i u posljedicama javljaju. Nekadanji 
,,Dom“, vlasničtvo Radića, krčio je put antiklerikalizmu 
u nižim klasama: Rim i rimski t. j. katolički popovi 
krivi su, što hrvatski narod nije samostalan! Uvidjao je 
jakost ..popova", samo ju pripisivao krivim uzrocima, 


a ipak se nije ustručavao dignuti se protiv onih, s kojima 
je u početku radi njihove snage računao i radio; malo 
kasnije, za koju godin, iztakao se ,,Dom“ ne samo kao list 
protukatolički, nego u obće protukršćanski dapače kao 
list, koji ne će da znade za Boga i za viši red 1 ). 

Na tom temelju moglo se podizati današnje hr¬ 
vatsko naprednjačtvo ili bolje današnje naprednjačtvo u 
Hrvatskoj. Glavni tabori antiklerikalnih bojovnika jesu u 
politici oko „Pokreta", u književnosti oko „Savremenika", 
medju djačtvom, tom budućom inteligencijom, „Hrvatski 
Djak“. „Slobodna Rieč“, koja je u zadnje doba samo ime 
mienjala, da joj se ne bi gdje god zaključala vrata, u 
tom pogledu složno koraca sa gornjim glasilima, da 
ista načela u što grubijoj formi pretoči u radničtvo i 
težačtvo. 2 ) 

2. Sve pisanje, čitava borba našeg na¬ 
prednjačtva protiv pape i njegova klera 
u jezgri i u namjeri nije ništa drugo nego 
boj protiv Krista, da narod, odtrgnuvši ga 
od Krista uVatikanu, odtrgne i od Krista u 
izpovjedaonici i u Euharistiji, da narod 
bace u podpuno bezvjerje. 

') Izp. „Vrhbosnu" god. 1904. u više brojeva. 

2 ) U najnovije doba ulazi u Bosnu kao „Borba, glasilo 
radnika Bosne i Hercegovine"; sav sadržaj ovog lista obazire 
se na prilike u Banovini; za naše radnike samo je u toliko, da 
ih zadoji razvratnim idejama. 



Na antiklerikalizam naprednjačtva. 


„Pokret" hoće da je hrvatsko političko glasilo. Kao 
hrvatsko glasilo mogli bismo i mi svoju reći o stranci, 
koju zastupa „Pokret" na političkom banovinskom tlu, 
nu mi se medjutim sustežemo od tog suda. Što se tiče 
nas Hrvata u Bosni i Hercegovini, davno je „Pokret" 
razkrinkan kao protuhrvatski list. To mu je „Hrv. Dn.“ 
toliko puta na dlanu iznio. Kao nehrvatski list sto puta 
je zaslužio, da mu svaka hrvatska kuća i svaka hr¬ 
vatska institucija i svaki hrvatski lokal u nas zatvori 
svoja vrata. Ako je jedno udo ožalošćeno, boluje čitavo 
tielo; ako siečeš ruku, nakaznim činiš čitavo tielo: hr¬ 
vatska solidarnost zahtievala bi, da simpatišu sa Hr¬ 
vatima Bosne i Hercegovine svi Hrvati po svim hrvat¬ 
skim krajevima, da ćute bol svi Hrvati, kad se od 
nebraće kuša skinuti jedan alem sa krune Hrvatske, pa 
da spram svih glasila stranke, koju zastupa „Pokret", 
povuku energične konsekvencije. 

Kao katoličko glasilo zanima nas medjutim, kako 
taj list politike, koji „furtimašima" predbacuje, da u 
politiku uvlače vjeru, upliće svaki čas vjerska pitanja u 
političke stupce. Već davno jasna je namjera napred¬ 
njačtva, da tako odieli vjeru od politike, te hrvatski 
državni zakoni stanu na bezvjersko stanovište po uzoru 
Francezke. Odjelba vjere od politike znači pritisak po¬ 
litike na vjeru do njezine smrti u javnom životu.') Da 
se to postigne, valja imati jaku političku stranku, valja 
toj stranki u narodu udariti temelj, drugim riečima valja 
narod po malo otudjivati od svake pozitivne vjere, a 
uliti mu mržnju na sve, što podsjeća na vrhunaravno 
kršćanstvo. Najsigurniji put do tih ciljeva jest boj protiv 
klerikalizma ili antiklerikalizam. 

Naprednjačtvo očito vodi boj proti sv. Stolice, 
protiv katoličkog episkopata i svećenstva. Toliko naivni 
ne smijemo biti, a da u boju ne vidimo boj protiv 
Krista u Vatikanu, protiv Krista u izpovjedaonici i u 
Euharistiji. 

3. Izmotavalo se naprednjačtvo, da udarajući na 
sv. Stolicu traži prava hrvatskog naroda, da šibajući 
kler udara na nedostojne od klera. Dosta je puta rečeno 
jasno i glasno, koji je put do sv. Stolice, ako hoćemo 
da očuvamo i nadalje svoj privilegij na priliku u gla- 
golici. Naprednjačtvu toliko je stalo do slave Božje u 
našim crkvama i u našem posvećenom jeziku, koliko do 
Boga i do crkve i do vjere u obće. Glavno je tu, da 
se iznese Vatikan kao narodni hrvatski dušmanin, pa 
da narod izgubi onu odanost, koja ga kroz stoljeća 
vezala s Rimom. Što se tiče katoličkog klera, — čemu 
onda generalizovanje, da katolički kler zaglupljiva i za- 

0 „Pokret" je poznati i zloglasni interkonfesijonalni zakon 
u Banovini nazvao „monstrum od natražnjačtva, zastarjelosti i 
klerikalne najgore intolerancije" (god. 1905. br. 38.) i „nasilje 
na slobodu savjesti" (g. 1905. br. 36.) s razloga, Sto ne sank¬ 
cionira otvoreno bezvjerje. Izp. „Hrv. Str." g. 1908. II. str. 211- 

vodi narod? Zar katolički hrvatski kler nema od naj¬ 
starijih naših vremena odličnih zastupnika u svakoj 
grani prosvjete? Zar naprednjačtvo misli, da u kato¬ 
ličkom hrvatskom kleru nema ni iskre kršćanske vjere 
kao ni u naprednjaka, pa da kler doista glumi pred 
narodom ? Čemu zavirivati u račune katoličkog klera, 
koliko novca imade ? Ne će naprednjačtvo da dira ni u 
koji drugi stalež u pogledu imovine; ne će napred¬ 
njačtvo da propita, je li ikoji drugi stalež u nas toliko 
doprinio novčanih sredstava za podupiranje prosvjete 
koliko je uložio stalež klera. 

„Pokret" od 17. lipnja otvoreno kaže, da je „po¬ 
četkom godine 1905. započeo veselo nemilosrdnu vojnu 
sa furtimašima", t. j. sa klerom i sa svima, koji se 
drže načela katoličkih. Ta vojna izgleda na oči da je 
protiv osoba, nu ona je protiv osoba u toliko, u koliko 
te osobe jesu nosioci viših vrhunaravnih načela. Ta 
vojna nije na ovoga ili onoga papu, na ovoga ili onoga 
od klera, osim u koliko je dotični propovjednik Kristo¬ 
vih načela. Zauzimanje naprednjačtva za „slobodnu mi¬ 
sao" prilikom istoimenog kongresa u Pragu protiv 
katoličkih dogmata; zagovaranje „slobode savjesti" 
medju školskom mladeži protiv obvezatnog primanja 
sv. sakramenata; zauzimanje za „slobodu znanosti" i za 
„slobodu predavanja" na štetu kršćanskog osvjedočenja 
u mladeži; udaranje na teologiju kao „nesavremenu 
znanost", neka se teologijski fakultet odciepi od uni¬ 
verzitetskog tiela; prošlogodišnje izrugivanje biblije u 
ime prirodnih nauka: sve ovo išlo je uzporedo sa anti- 
klerikalizmom za tim, da naš narod izgubi vrhunaravni 
pogled u sviet. 

4. Posve jasno izrazilo se naprednjačtvo, za čim 
teži, prigodom smrti Jurislava Janušića, jednoga od naj- 
zasluženijih i najmarnijih svojih članova. Tom sgodom 
boj protiv Krista u Vatikanu izjašnjen je i kao boj 
protiv Krista u izpovjedaonici i u Euharistiji. Tom sgo¬ 
dom otvoreno se slavio zadnji cilj naprednjačtva: mo¬ 
nizam ili ateizam. Tom sgodom proglašon je kao značaj 
svaki, koji prezrevši za života Krista u svakom pogledu 
odbaci ga i na smrtnom času, a kao neznačaj svaki, 
koji odan katoličkoj Crkvi traži utjehu na smrtnom času 
u izpoviedi i pričesti. 

U broju, u kojem izjavljuje javno svoju vojnu 
protiv klerikalizma, donosi „Pokret" iz pera Lorkovića, 
Wildera et Comp. hvalospjeve dosljednom značaju u pre¬ 
ziru i odbijanju Krista. „Umro je bez izpoviedi, bez 
otajstva umirućih, jer se kršćanska smrt ne bi slagala 
sa utjelovljenim naprednim značajem", sa „podpuno 
neovisnim duhom", za njegovim „životom čistim kao 
sunce kao kristal", jer je bio „na čistu sa značenjem 
borbe izmedju duha svjetskoga i crkvenoga”. Kakav je 
bio Janušić za života u pogledu ove borbe, kažu nam 
spomenuti pisci. Janušić je „počeo propagovati moni- 

zam Haeckela (bio je tvrdi monista), te se nalazi u ru¬ 
kopisu preveden po njemu cieli Haeckelov Weltraethsel‘. 
„Svom temperamentnom dušom zamrzio je na klerikalno 
zaglupljivanje naroda' 1 . „Kad bi držao, da bismo možda 
htjeli u čemu popustiti, osobito ako se radi o borbi sa 
klerikalizmom, onda je digao i izpustio teoretski govor 
o pogubnosti klerikalaca na naš narodni i kulturni ži¬ 
vot." Sa ovakvim načelima otišao je na najveću radost 
naprednjačkih drugova taj značaj Janušić i na drugi 
sviet. „Do posljednjeg časa ostao je dosljedan svojim 
mislima. Nije ga mogla u tom svladati niti bolest, ni 
za časak nije podlegao napastima opatica, koje su se 
odviše brinule za spas njegove duše. Niesu vidjele si¬ 
rote duhom, da baš svojim odporom protiv njihovih 
nagovora spasava svoju dušu." Vrhunac reklame za 
naprednjačku misao postignut je na Mirogoju nad otvo¬ 
renim grobom izrabljenog Janušića, Medju ostalim go¬ 
vornicima „napredna omladina" žalila je, što je majka 
priroda evo uništila mehanizam Janušićeva tiela, iz ko¬ 
jeg se izvijale duboke misli .... 

„Hrvatsko Pravo" popratilo je sve ovo istinitim 
riečima: „Pokrekaši su toga jadnog boležljivog čovjeka 
za života izrabljivali, da im poput stroja piše tako zvane 
napredne članke i filozofske kompilacije, koje oni zovu 
studijama, a sad poslie smrti izrabljuju njegovo umi¬ 
ranje, njegovo bolestničko neubrojivo duševno stanje 
veličaju kao neku pobjedu naprednjačke misli u Hr¬ 
vatskoj." 

5 Kako napadaji na Vatikan i na katolički kler 
ne trebaju za naprednjačku čitalačku publiku razlaganja 
i dokazivanja, tako se i u stvari izpoviedi i pričesti ne 
pitalju Evangjelja ni sveti učeni najstariji crkveni pisci. 
Ako što srce zamrzi, um i najcrnije o mrzkom pred¬ 
metu prima bez dokaza. Protuslovne i bezsmislene fraze 
dosta su, da zauzmu i zagriju protivnike Kristove. Jednim 
mahom prelazi naprednjačtvo preko rieči Kristovih: 
„Kojima oprostite griehe, oprošteni su im; kojima 
zadržite, zadržani su im." Okorjelost i hotični bieg 
od istine ne će da čuje za izpoviedanje u kršćanstvu 
od prvih vremena kao za božansku instituciju. Toliki 
sjajni primjeri spokojnog umiranja nakon dostojne 
izpoviedi i pričesti izčezavaju za naprednjačtvo pred 
jednim Janušićem. Veliki umovi kroz XIX. viekova kr¬ 
šćanstva, što su i utjehe i okrjepe i nade i svjetla nala¬ 
zili kod Krista u izpovjedaonici i u Euharistiji, šta su 
„Pokretu" naprema jednom Janušiću?Bresztyenszky, Voj- 
nović, pa eno i Starčević, Folnegović, Kumičić i toliki 
drugi naši javni i uplivni ljudi, koji umrieše kršćanski, 
bili su u tami, jer niesu poznavali ni u praksi izvodili 
načela naših naprednjaka! Žalostni svršetak okorjelog 
Janušića više vriedi u njihovim očima, nego li milijuni 
primjera, gdje muževi najviše inteligencije stavljaju 
krunu svojoj naobrazbi poklonstvom sv. sakramen¬ 


tima. Naprednjaci zaboravljaju dane svoga djetinjstva, 
kadno su u skrušenosti i poniznosti srca odkrivali 
grješne tajne Kristu u izpovjedaonici i zadobivali mir 
srca, koji se ničim u svietu ne dade nadomjestiti; 
zaboravljaju najljepši dan svoga života, kad su u čisto 
djetinje srce primili Boga svoga; zaboravljaju to, ili 
bolje peče ih pomisao na te dane, nemaju toliko mo¬ 
ralne snage, da prekinu okove otrovanog javnog mnienja 
svoje okoline, pa crnilo iznose kao svjetlo i bezboštvo 
kao značaj, ne bi li za sobom povukli što veći broj, kao 
da umirućim u bolnici sve to veća množina na smrt 
osudjenih može boli učiniti bezćutnim. 

A tko bi izbrojio sva silna protuslovlja, što se 
sadržaju u spomenutim hvalospjevima! Kakav bi mo¬ 
gao biti život nečist i nemoralan naprednjaka, kad na¬ 
prednjačtvo na sva usta trubi o „slobodi savjesti", kad 
naprednjačtvo ne zna za Boga, a po tom ni za najvišu 
normu svih moralnih pravila? Ljubiti Krista i Crkvu 
— je li samo to nečisto i nemoralno ? Rugati se Kristu 
i Crkvi znači biti čist kao sunce, kao kristal? Kako 
može monista govoriti o Bogu, da on ne treba 
„posrednika izmedju sebe i Boga" ? Šta znači „spasiti 
svoju dušu" odbijanjem sv. sakramenata? U istom broju 
„Pokreta" kori naprednjačtvo „klerikalce s nepoštiva¬ 
nja tudjeg uvjerenja". Poštuje li naprednjačtvo uvjerenje 
katoličkog hrvatskog naroda, koji je sve do zadnjih 
godina bez iznimke bio čvrsto uvjeren o istinitosti kr¬ 
šćanske katoličke vjere, napose o božanskoj instituciji 
sv. izpoviedi? 

6. Da ironija i blasfemija bude podpuna, u istom 
broju donosi „Pokret" kao podlistak „Tjelovsko slavlje 
i tjelovski obhod." Na bezbožno i nevjerno pero iz¬ 
nosi najprije rieči od prva tri Evangjelista, a onda 
rieči sv. Pavla 1. Kor. 11, 24. Da lakovjernoj čita¬ 
lačkoj publici lakše zamaže oči, netačno navodi rieči 
sv. Pavla: „Uzmite i jedite, ovo je tielo moje, koje 
se za vas lomi", u Vulgati 1 ). „Pročitamo li pomno, 
što vele Evangjelisti i što veli Pavao, lako ćemo poj¬ 
miti, da je moglo doći do raznolika shvaćanja rieči i 
čina Isusa." Tako „Pokret". To se zna, da rieči Pav¬ 
love netočno prevedene ne odgovaraju riečima Evan¬ 
gjelista. Nu kršćanstvo od svoga prvog zametka kao 
što je čitalo neizkvaren tekst i Evangjelista i sv. Pavla, 
tako se je neprekidno i nepokolebivo držalo doslovnog 
smisla o sbiljskoj, stvarnoj i bivstvenoj prisutnosti 
Krista u Euharistiji. Rieči, kojim Krist obećaje dati 
pravo tielo svoje i pravu krv svoju vjernicima svih 
vjekova, odveć su bile i Luteru jasne, pa valjda i 
feuilletonisti „Pokreta"; s toga ih prešućuje. U pod- 
listku čudno je, da „Pokret" ne zove Krista „prefri- 

*) Grčki tekstovi imadu: to 5rcep 6p6)V (•x.Xcb[j.£VOv); 
Vulgata: Quod pro vobis tradetur; xXcću) = lomiti, o tielu ubiti. 

gancem“, „pustolovom", „skitnikom", nego samo ,,Na- 
zarencem". Iz toga, što je iz rieči Evangjelista i iz- 
krivljenog teksta sv. Pavla „moglo doći do raznolika 
shvaćanja rieči i čina Isusa", zaključuje logika „Po¬ 
kreta", da se je katoličko shvaćanje uzpelo do pre¬ 
moći u Crkvi, jer je „došlo biskupima vanredno u 
prilog dajuć im u ruke vidljiv znak božanstva, a dižuć 
uz to njihov staležki ugled." „Papa Grgur Veliki 
(590—604) utvrdjuje vjeru o pretvorbi. No moralo je 
proći preko 600 g. dok je to vjerovanje zadobilo sank¬ 
ciju. Energični papa Inocent III., koji bijaše uz Grgura 
najvidjeniji... uradi, da je četvrti lateranski sinod 
g, 1215. podigao do dogme vjerovanje o pretvorbi kruha 
u tielo i vino u krv." Ovako „Pokret" o pretvorbi. 
Pogledom na tjelovski obhod u glavnom zaključuje: 
„Ako uočimo jezgru, nema razlike izmedju obhoda 
klasičnih naroda i onih Crkve. U jednim i drugim 
opažamo stanovito sjetilno-vidljivo, zaštitno božanstvo... 
Tjelovski obhod po svojoj bitnosti i svrsi nije ništa 
nova, već dio rimsko-poganske religije u rimskoj 
crkvi." Rimsko-poganski obhodi nosili su — veli se 
na istom mjestu — kip Junone, Afrodite, Marsa; grčko- 
poganski obhodi opet slavili su Palladu i Dianu. Kad 
u jezgri „nema razlike" izmedju poganskog i tjelov- 
skog obhoda, kad su obadva obhoda „po svojoj bit¬ 
nosti i svrsi" jedno te isto, onda po „Pokretu" naša 
Euharistija, Krist u našoj Euharistiji, nije ništa bolji 
od Junone, Afrodite, Marsa, Pallade i Diane! 

7. Evo šta smo dočekali u hrvatskoj javnosti. 
„Idealni" „značaj" Janušić, „mrzio je farizejštinu — 
misli katolicizam — i planuo vazda plemenitim ideal¬ 
nim gnjevom . . . Onda bi ga bilo težko umiriti". Koje 
katoličko srce da ne plane daleko plemenitijim i ideal- 
nijim gnjevom nad ovakim blasfemijama ? Rugali su 
se naprednjaci osobi Kristovoj u najnježnijim časovima 
za svako kršćansko srce, u božićno doba; prije tri mje¬ 
seca, u dane, kad su vjernici nastojali, da oko Tjelova 
i svetkovine Presv. Srca izkažu Sinu Boga živoga, 
Kristu Bogu i Čovjeku, dužnu čast i duboki poklon u 
Presv. olt. Sakramentu, naprednjačtvo izporedjuje Eu¬ 
haristiju s poganskim božanstvima i katolike s poga¬ 
nima. Kad se spominjemo ljubavi Kristove, kojom nas 
je do kraja ljubio, i radi koje nije htio da nas ostavi 
kao sirote, ruga se naprednjačtvo toj ljubavi^ Kristovoj 
i uzajamnoj ljubavi vjernika spram Krista. Što vjernu 
dušu može jače raniti od ovake poruge? I to je po¬ 
šteno, i to je značajno, i to je znanstveno mimoići 
smisao, koji je Krist sam htio dati riečima svojim i 
kojim je kršćanstvo od prvoga zametka poimalo rieči 
Kristove, pa baciti katolički dogmat o Euharistiji u 
XIII. viek! Ili su valjda do toga doba odieljene kr¬ 
šćanske sljedbe od Rima, kao na priliku pravoslavlje, 
primile radi Inocentija ovaj vjerski nauk, kad ga sve 


bez iznimke sadržavaju ? Djela sv. Ignacija, Justina 
Mučenika, Hyppolita, Ireneja, Tertulijana, Klementa 
Aleksandrijskog, 1 ) da ne spominjemo pisce iz četvrtoga 
i petoga vieka, kao Cirila jeruz., Zlatoustog, Ambrozija, 
Augustina i sve bez iznimke, ništa ne vriede prama 
mudrosti „Pokreta". Svi smo zabludili, „Pokret" nas 
osvjetljuje u vjerskim istinama . . . 

8. Krivo bismo učinili „Pokretu", kad ne bismo 
iztaknuli njegove drugove u vojni na Krista i kršćan¬ 
stvo. Ne vojuje sam „Pokret". Uz „Obzor" „Riečki 
Novi List" osobito vjerno služe idejama naprednjačtva 
„Savremenik" i „Hrvatski Djak", makar da „Pokret" 
nije vazda zadovoljan sa sadržinom na priliku ,,Sa- 
vremenika", kad donese kakve „deističke konsekvence." 
Budući da nije moguće navesti sva izrazitija mjesta 
iz ovih listova, gdje podupiru naprednjačku misao i 
odgajaju napredne neovisne značajeve, dosta je da se 
sjetimo nekih. Po „Savremeniku" 2 ) život je „sam sebi 
svrhom," jer su „izbrisale prirodne nauke.... ružičnu 
sanju i utjehu o vječnom blaženstvu i vječnoj slavi." 
Kako je u pisaca „Hrvatskog Djaka" mladja krv, to 
je ovaj list daleko izrazitiji u naprednjačtvu. Po „Hrv. 
Djaku" „Danas su katolicizam i protestantizam teo¬ 
retski i praktički, ćudoredno i socijalno prevladani...;" 3 ) 
„danas nije nikako čudovište onaj, tko ne vjeruje u 
boga, već nasuprot onaj, koji vjeruje, — dobivajući 
posebno posprdno ime," t. j. 4 ) klerikalac ili furtimaš 
„religija je čisto ljudski pojav... što više dokazano je, 
da religija ne može izdržati ni znanstvene ni filozo¬ 
fijske kritike, tako da ju ova potiskuje u historiji, te 
ju pod devizom: Za duševno oslobodjenje čovjeka — 
označuje za moderan život i napredak nepotrebnom;" 5 ) 
„znanost i objava danas su u žestokoj "borbi i jasno 
se vidi, da znanost malo po malo ali sigurno pobje- 
djuje." °) 

9. „Jutro" u svom 27. br. od 10. kolovoza o. g. 
donielo je jasan članak pod naslovom „Što je kleri¬ 
kalizam ?“ Medju inim veli taj članak: „Ovi omraženi 
klerikali, — (recimo n. pr. predplatnici „Hrvatstva," 
„Jutra," „Hrv. Straže," pak širitelji „Glasa Naroda," 
„Vrhbosne" i „Luči") to su značajni i iskreni držav¬ 
ljani, katolički porezovnici, to su sami katolički 
gradjani, seljaci, djaci, trgovci, obrtnici i 
radnici, pak svećenici — svi skupa. Tuj se ra- 
zumjeva svaki djelotvorni aktivni katolik, koji svoje 
vjere u Krista Boga još zatajio nije — Današnji libe¬ 
ralni šport jest već tako pomahnitao, da u svojoj 
ograničenoj maniji čitavo čudoredje, sav dekalog i sve, 

>) Ddllinger, Die Lehre von der Eucharistie in den III 
ersten Jahrhunderten. 

2 ) God. 1907. str. 300. — 3 ) I. 187. — 4 ) I. 46. - 5 ) I. 20. 
— c ) I. 298. Izp. „Hrv. Str. o. g. II. i 111. „Kulturna načela i rad 
naprednjaka." 

što stari i novi Zakon uči, sve to — drži ludošću ob~ 
sjenjivanjem puka samo kako bi se moglo slo¬ 
bodnije prirodno živjeti ter savjest od straha i zakona 
osloboditi." Kad naše naprednjačtvo i socijalna de¬ 
mokracija udara eto očito na katolicizam, „za što se 

ne ufaju izaći sa pravim imenom_nego. se uviek 

lukavo, himbeno i stereotipno udara na k 1 e r i k a- 
1 i z a m ?“ Jer bi se tada u ime katolicizma digli na 
obranu milijuni katolika; jer mnoge katolike kleve¬ 
tama i izmišljotinama protiv Crkve i klerikalizma do¬ 
vode u vjerski .nehaj, a iz tog nehaja u svoj protu- 
katolički tabor. Dokazavši to dogadjajima na inns- 
bruškom, bečkom i gradačkom univerzitetu zaključuje: 
„Nema dakle razlike nikoje medju klerikalizmom i ka¬ 
tolicizmom; nema razlike izmedju obrane katoličke i 
klerikalne, jedna je te ista, kao što su i napadaji isti, 


makar pod imenom klerikalstva ipak se hoće toljagom 
da lupa po katoličkom i kršćanskom puku i njegovoj 
religiji." 

I jest: antiklerikalna borba našeg naprednjačtva 
jest vojna protiv Krista Boga-Čovjeka, protiv kršćan¬ 
stva kao božanske institucije, protiv vrhunaravnog po¬ 
gleda u sviet i u život, protiv svega, što sjeća na Boga. 

Kad je Luter odilazio iz Schmakaldena, doviknuo 
je svojima: „Bog vas je napunio mržnjom na papu." 
Mržnja protestantizma na Krista u Vatikanu razlila se 
i na Krista u izpovjedaohici i u Euharistiji, dapače na 
sve, što se zove Bog. Pod devizom: ,,U boj protiv 
klerikalizma" hoće i naše naprednjačtvo da nništi u 
srcu našega naroda vjeru kršćansko-katoličku, vjeru u 
vrhunarav, hoće da naš narod svede u život bez- 
vjeistva. (Svršit će se.) 


TVRDKO. 

Ej duvanjsko polje plemenito, 
Divna knjigo starinskih vremena, 
Divna zibko milih uspomena 
Hrvatskoga doma razdrobljena, 
Hrvatskoga roda razkrojena, 

Divno ti si, kad te žito pospe, 
Pokrije ti grudi bujna trava, 
Cviećem ti se lahor poigrava! 

Al' što danas mjesto zlatna žita 
Ponosita pritisla te svita, 

Mjesto cvieća i zelene trave 
Starci, djeca, djevojke ubave ? 

Još nedavno orila se cika 
Ponositih, kršnih bojovnika 
I po tebi bojni klič zamnieva 
Ne žaleć ti trave ni usjeva! 

Danas sve je svečano i mirno, 
Kanda hrli na veselje pirno. 

Oj duvanjsko polje plemenito, 
Bezbroj puti krvlju zaliveno, 

Bezbroj puti leši nagnojeno, 

Kamo hita ova krasna svita, 

Kud se žure ponosni junaci, 
Korenike najstarijih hreka, 

Hrvatske nam stare slave jeka, 

Sto nedavno protivnici krvni 
Jedan drugom smrt nošahu strvni ? 
Danas im se lice, srce smije, 
Ponosno im žarko oko sije; 

Kitno kolo uza njih se vije, 

Kitne djeve kliču i žamore, 

A guslari uz njih pjesme ore, 
Sjećaju se starih srećnih dana, 

Stare slave, al i starih rana; 

Stare sreće, al i starog jala, 


5. Krunitba. 

S kog im sreća, slava tamnjet stala. 

Al gle! Čemu žamor, cika presta? 
Što se stišće sve do jednog mjesta? 
Pomoli se blizu četa mala, 

A svoj sviti srca uzdrhtala. 

Čelo čete kralju Tvrdko jaše, 

Sugub vienac njegvu glavu resi, 

Lice sjaje, oko mu se kriesi. 

Uz Tvrdka je kršan biskup Pavle, 

Hrlo jaše i smieši se sladko 
Ivanišu bratu rodjenomu, 

Koj’ mu priča o bojevih težkih 
I o djelih Tvrdkovih vitežkih. 

Uz Hrvoja hrli Hramić Vladko 
i Paližna, junačina brižna, 

A za njima kraljski dvorjanici. 

Kad se s četom Tvrdko kralj prikuči, 
Ko oluja gromovna zahuči: 

— Bože živi svjetlog Tvrdka kralja, 
Sdružitelja hrvatskih zemalja! 

Grla jeknu, bojni mači zveknu, 

A uz gusle divna pjesma jeknu. 

A kad zadnji glas s gusala prhnu, 

Mir, tišina polje sve ogrnu, 

Biskup Pavle, taruć suzne oči, 

Milo sbori, ko med s usta točr: 

— Braćo moja, hrvatski junaci, 

Samo nebo milije se smije, 

Žarko sunce sije umilnije, 

Gdje sad grije, što ne vidje prije. 

Od Lovćena do Triglavskih stiena 
Od Dunava pa do mora plava 
I od mora do hladjane Drine 
Gleda sunce kršne junačine, 

Na tom polju divnom duvanjskome, 


Gdje veselo srca, ruke šire, 
Zavadjena braća gdje se mire. 

Braćo moja, ugasla je zublja, 

Kobna zublja hrvatskoga jala, 
Umukla je Davorova trublja, 

Što nam majku jadom napajala. 
Hrvatskoj se majci sreća smije, 

Blagi mir se nad njom milo vije. 

Mi tegnusmo sa svih strana amo, 
Da joj s glave pokidamo trnje, 

Da ju suhim naresimo zlatom, 

Da biserno pokupimo zrnje, 

Vedro čelo nakitimo majci. 
Potegosmo, braćo draga, simo, 

Da hrvatskog kralja okrunimo. 

Ne doreče biskup Pavle rieči, 
Gromki poklič odsvuda zaječi: 

— Bože živi svjetlog Tvrdka kralja, 
Kralja sviju hrvatskih zemalja ! 

— Mir! povika vojvoda Hrvoje, 

A mir blagi krila svud razape, 

Mislio bi, svim već nesta sape. 

Tad obieli Tvrdko Bošnjanine: 

— Braćo moja hrvatski junaci, 
Hvala dobrom Bogu Trojednomu, 
Pobiedismo ljute protivnike, 
Savladasmo još i pobjednike, 

Sami sebe svojski savladasmo, 
Jedan drugom cjelov mira dasmo, 
Iza dvjesta devetdeset ljeta, 

Bratska ljubav opet nam procvjeta. 
Ja učinih, moja braćo draga, 

Što mi moja dopuštala snaga. 

Bješe boja, zatora i krvi, 

Dok mi vojska hrvatski jal smrvi, 




Tvrdko. 

A sad, braćo, birajte glavara, 
Hrvatskoj nam ladji kormilara, 
Hrvatskoj nam slobodi stražara. 

Kralj zaveže, a prihvati kneže 
Budislave od ravne Krbave: 

— Svjetli kralju, hrvatski junaci, 
Čuste dičnog biskupa i kralja; 

A1 prem svagda kralja slušat valja, 
Posluh ćemo ovaj put uzkratit. 
Čemu, braćo, praznu slamu mlatit? 
Mene vojska Tvrdkova ne svlada, 
Pa bih mogo prkosit i sada 
Mom prijanu Ivanišu banu. 

A1 me svlada ljubav domovine, 

Što nam jadna razkrojena gine. 

To joj može zoru sreće glasit, 

To ju može novom slavom krasit. 
Svi vi znate, kako pjesma kori 
Sebičnjaka Mrmonju Šubića, 

Koj ne htjede priznat Svačić bana, 
Već grbava lisca Kolomana. 

Šubić Pavle bješe junak velik, 
Značaj njegov kano tvrdi čelik, 

A1 pogrješka njegova je težka, 

Što tudjincu dade krune dvije, 
Mjesto da ih sam na glavu svije. 
Što Mrmonja i Pavle sagrieši, 

Neka sada popraviti spješi 
Sivi soko roda Šubićeva, 

Komu slava svom Hrvatskom sieva. 
Svi ga dična znamo nesebična, 
Ponosita poput bora vita, 

Poput duba snažna neslomita, 
Pravednika, biednim zaštitnika. 

S toga kličem, što mi razum kaže, 

S čime srce pošteno se slaže: 

Bog da živi umnog Tvrdka kralja 


Crna nojca zemlju pritisnula, 

Crni Tvrdku dohrlili glasi: 

Smrt nemila Paližni ugasi 
Sjajnu svieću junačkog života. 

Ciknu Tvrdko ko mala sirota, 

Kad joj majka za viek oči sklopi, 
Junak kralju lice suzom topi, 

Žali svoga bana i junaka. 

Već Paližnu pokri grobna raka, 

A1 se Tvrdko sjeća svoga bana, 

Na srcu ga tišti ljuta rana, 

Nit počiva, nit slasti uživa. 

Zaman junak Hrvoje ga tješi, 

Zaman biskup Pavle k njemu spješi: 
Sami sbore utješljive rieči, 

Al’ im srce za junakom ječi. 

Da ga sjeta i jad težki minu 
Trže kralju u lov u planinu, 

S njime hrabri njegvi vojevode. 
Raztrka se družtvo po planini, 

Osta Tvrdko samac na čistini, 

Samac sluška, gleda bez oduška, 

Ne bi 1’ gdje god opazio zviere, 


Svih hrvatskih sdruženih zemalja ! 

Svrši junak, a sav narod kliče: 

— Živi Tvrdko, kralju pravedniče! 

U crkvicu biskupe pohrli, 

Što ju predji podigoše vrli, 

Kad se vjenčo Tomislave kralju. 

Sa svećenstvom dični biskup Pavle 
Svetu tajnu svrši veličajnu. 

A tad Tvrdko, roda svog miljenik, 
Polagano stupi pred žrtvenik. 

Biskup Pavle uze ulje sveto, 

Maže kraljsku ponositu glavu, 

Mažuć sbori: — Bog te jači, kralju, 

Da svedj možeš na pravdu privoljet, 
Napadaju svakomu odoljet. 

Opasa ga mačem pozlaćenim, 

Pašuć kliče: — Kralju pobjedniče, 

Mač je ovo Trpimira bana, 

Divni svjedok naših srećnih dana. 

Njim Domogoj Mletčiće pomlati, 

A Branimir odmetnike strati. 

I Tomislav njim Madžara smrvi 
1 Krešimir napoji ga krvi. 

S ovim mačem, krvnim razbijačem, 
Kralju, i ti u boj krvni hiti, 

Reži krila svima napadačem. 

Sjajnu krunu uze biskup Pavle, 

Na Tvrdkovu umnu vrže glavu: 

— To je kruna kralja Tomislava. 

Njom se vjenča na tom polju krasnom, 
Kadno shara bahata Madžara. 

Držislav se hrabri vjenča njome 

1 Miroslav i Krešimir, hrabri 
1 Zvonimir, kralju pravedniče. 

Resila je ova kruna sjajna 
I ponosnu Svačić Petra glavu. 

Njegova je krvca poprskala 


6 . Osveta. 

Gdje kroz gusto šikarje se vere. 

Svud tišina, ni odkuđa glaska. 

Al čuj! Granje u grmlju zapraska. 

Vaj dvie striele ljute poletjele, 

Tvrdku kralju u grud se zadjele. 

Vrela krvca hrabrom kralju šiknu, 

Ko lav ranjen gromko Tvrdko kriknu: 

— Amo Vladko, vojvodo Hrvoje, 

Amo vjerne desne ruke moje, 

Amo sada i već nikad više, 

Jer smrt grozna zadnji list mi piše. 
Tvrdko kriknu, gora sva odjeknu, 
Odazva se vojvoda Hrvoje, 

Bugareći ko djetence malo. 

Čeka Tvrdko vojevode svoje, 

Al čuj! Blizu divlji klikću glasi: 

— Raduj mi se, majko Ungarijo, 

Tvom grobaru svieću ja ugasih 1 
Raduj mi se, Kraljeviću Marko, 

Sad je tvoja kruna Dušanova, 

Baština je tvoja zemlja ova 

Sve do sinjeg do srbskoga mora . , 


U onome Gvozdu prokletome, 

Gdje se braća za tudjinca klala, 
Majku svoju jadom napajala.. 

Nosi kralju ovu krunu sjajnu, 
Budi snagom sličan Tomislavu, 
Pobožnošću Zvonimir nam budi, 
Neka sjaje u kraljskoj ti grudi 
Čista ljubav Svačića junaka 1.. 
Hrvatsku nam sjedinjenu vodi 
K mladoj sreći u mladoj slobodi! 
Reče biskup, a prihvati kralju: 

— Moj biskupe, Božji namjestniče, 
Moj narode, krvi srca moga, 

Kunem vam se na blagoviest svetu, 
Bit ću biednim stojnim zaštitnikom, 
Potlačenoj pravdi osvetnikom, 
Hrvatskoj nam domaji stražarom, 
Njenoj ladji vjernim krmilarom, 
Starom jalu hrvatskim grobarom !.. 

Svrši Tvrdko, buknu cika, buka. 
Ali što se za malo sve stiša ? 

— Dolje Tvrdko! Bog poživi kralja, 
Svietlog kralja Kraljevića Marka, 
Gospodara srbskijeh zemalja! 

Glas zamnio usred grobnog muka, 

A za glasom opet vika, buka: 

— Razkinimo hinca Prekodrinca! 
Smrvimo tog drzkoga tudjinca! 

Na zdravlje mu i Kraljević Marko, 
Poturica, jadna udovica ... 

I stotine segnule već ruku, 

Da tudjincu zadnji dah izvuku, 

Al kralj Tvrdko ponositim glasom: 

— Mir junaci! Ne blatite šaka, 

Već pustite srbskog tog junaka, 

Neka glavit hrli Marku javit: 

Da će snaga hrvatske nam sviesti 
Sve mu podle osnove pomesti! 


Sluša glase grozne Tvrdo ranjen, 
Prepoznaje obadva zapanjen . . 

Jedno j’ grlo u svom dvoru čuo, 
Kadno spasi bahata Madžara 
Od pravedna Hrvojina jara; 

Drugo j’ grlo hinca Prekodrinca, 

Kog na polju duvanjskome spasi, 

Da mu narod žića ne ugasi . . 

Sluša Tvrdko, duša mu treperi, 

Ali mjerom jednakom ne mjeri, 

Već tihano šapće: — Bog vam prosti! 
U to k njemu družtvo ojadjeno, 

A kralj opet: — Prostite im zlosti! 

— 0 moj kralju, uzkliknu Hrvoje, 

Već im nebo za ubijstvo sudi: 

,,Djed“ bosanski u krvi se valja, 
Očajan si sam razpori grudi, 
Prekodrincu smrt već zadnju piše, 

A Madžara krišem drug propara, 
Nema tvojih ubojica više. 

A ti, kralju, još ćeš junakovat, 
Hrvatskoj nam dragoj sreću snovat . , 

Jedva Tvrdko zadnje smaže rieči: 
— Moj Hrvoje, mene smrt izlieči. 
Biskupa mi dovedite Pavla, 

Da mi pruži zadnju poputbinu 
Za nebesku divnu postojbinu . . 
Časak minu i već biskup spješi, 
Ranjenika blagom rieči tješi. 


Božjim Tielom nemoćna oruža, 

Za boj zadnji jaki štit mu pruža. 

A kralj šapće: — Sad na mi se dielit, 
S ovog svieta u vječnost mi selit; 

Bog vam, duša, moja braćo draga. 

Ne dajte da zahiri vam miso, 

Što na barjak bijah je upiso. 


Svud čupajte drač hrvatskog jala, 

S kog nam majka dosad uzdisala, 
Svud njetite slogu, ljubav bratsku, 
Od propasti čuvajte Hrvatsku! 
Reče kralju i tiho preminu: 

Kano zadnja žarkog sunca zraka, 
Kad nevidno gine za planinu . . 


O ravnopravnosti sv. Petra i Pavla. 

Piše dr. Ante Alfirević. 


Na općenitom kongresu kršćanskih arheologa u 
Rimu godine 1900. donio je protestant prof. Mtiller 
(profesor na sveučilištu u Berlinu) kipić sv. Petra i 
Pavla, te je tumačio njime, kako je sv. Petar bio ravno¬ 
pravan sv. Pavlu; iz toga tumačenja morao je slijediti 
naravan zaključak, da primat rimskoga biskupa nije 
bio poznat u doba apostola, da je on nastao tek u 
poznijem vijeku. Kada i kako je osnovano prvenstvo 
rimskoga pape, treba čuti Gregoroviusa, koji piše: ..Na¬ 
sljednici sv. Petra trudili su se rimskom dosljed- 
nošću, da osvoje za rimsku biskupsku stolicu prvenstvo 
nad svim ostalim kršćanstvom". 1 ) Ovaj isti pisac tvrdio 
je dapače, da ni sv. Petar ni sv. Pavao nijesu nikada 
bili u Rimu, već kako je poganskom Rimu trebalo Ro- 
mula i Rema za osnutak grada, tako da su trebali i 
kršćanskom Rimu sv. Petar i Pavao. Novija povjesnička 
svjedočanstva dokazuju protivno. Moderni protestantski 
kritičari idu sada za tim, da poput Mullera prikažu 
sv. Pavla jednaka u vlasti sv. Petru. U tu svrhu po- 
zivlju se na običaje prvih papa i na starokršćansku 
umjetnost. Ako sv. Pavao nije bio ravnopravan sv. 
Petru, kako i zašto od davnine upotrebljavaju rimski 
biskupi u svojim diplomama i bulama izraz „punovlašću 
Petra i Pavla"? Zašto sebe zovu nasljednicima ,,sv. 
Petra i Pavla?" Zašto prijete srdžbom ,,sv. Petra i 
Pavla"? Ti izričaji papinskih listova, koji su najbolji 
dokaz papinskog prvenstva i kojima se pape služe baš 
u najsvečanijem času uporabe svoje vlasti, pokazuju, 
— vele — da pape priznaju, kako su oni primili svoju 
vlast jednako od sv. Pavla kao i od sv. Petra. — Da 
je sv. Pavao imao istu vrhovnu vlast, pozivlju se i na 
starokršćansku umjetnost. Sv. Petar i Pavao prikazivani 
su zajedno na staklu; takovih primjeraka našlo 2 ) se 
najviše baš u Rimu, sjedištu crkvenog prvenstva; u 
rimskim katakombama na tolikim arkosoliumim nalaze 
se naslikani sv. Petar i Pavao zajedno bez drugih apo¬ 
stola; u Rimu po kršćanskim muzejima lako je vidjeti 
mnoge sarkofage, na kojima su prikazani sv. Petar i 
Pavao. Dakle stari Rim kao da ne poznaje u sv. Petru 
kakvu vlast i čast nad sv. Pavlom. A ne priznaje li i 

i) Geschichte der Stadt Rom im Mittelalter, 1, 172. 

a ) Garucci, Velri ornati di figure in oro, Roma 18, 58. 


sam sv. Pavao u poslanici Galatima (pogl. 2., U), 1 ) 
da je ukorom podučio sv. Petra, kako treba živjeti kao 
apostol ? 

Renan 2 ) dapače vidi u osobi i životu sv. Pavla 
ne samo neku ravnopravnost sa sv. Petrom, već borbu 
protiv sv. Petra. Po Renanu propovijeda sv. Pavao 
svoje evangjelje, različito od onog sv. Petra; neki apo¬ 
stoli pristaju uz sv. Pavla, drugi uz sv. Petra. Tibin- 
ška škola, (kojoj je začetnik Baur u povjesničkom po¬ 
gledu, a s filozofijke strane već Hegel), tvrdi još k tome, 
da su se pristaše sv. Pavla pomirili sa Židovima tek 
svrhom drugog vijeka i tako tek tada mogao je rimski 
biskup misliti, kako će se nametnuti cijelom kršćan¬ 
skom svijetu. 

Je li doista tako? 

I. 

1. Sv. Pavao iza čudesnog obraćenja na putu u 
Damasak otišao je u Arabiju, da se tamo u pustinji 
pripravi za veliko apostolsko pozvanje. Godine 37., 
t. j. tri godine iza obraćenja, polazi u Jerusolim u svrhu 3 ), 
da vidi sv. Petra, te je kod njega ostao petnaest dana. 
Sv. Pavao cijenio je, da je dužan upoznati sv. Petra i 
njemu prikazati svoje osnove za buduće svoje pot¬ 
hvate. U Jerusolimu našao je sv. Pavao i apostola Bar- 
nabu i sv. Jakova mlagjeg, a ostali apostoli bili su na 
sv. poslanstvima. O daljnjem odnošaju apostola naroda 
sa sv. Petrom jamče nam Djela apostolska i prvi crk¬ 
veni pisci, da je bilo uvijek suglasno. Sv. Pavao radio 
je za proširenje Isusove Crkve isto kao i drugi apo¬ 
stoli i povjest prvih vjekova crkvenog opstanka ne po¬ 
znaje, da bi Pavlovo propovijedanje bilo drukčije od 
onog sv. Petra. Sv. Petar u svojoj poslanici navagja 
stavke Pavlove poslanice. Sv. Pavao radi g. 66. zajedno 

1) ote Se rjžO'EV Krjcpa? eiq ’Avuć^av, xata Ttpoaamov 
a5t(p dvTEOTTjV, Sit VvOasfVtbapEVOs ^V. 

2 ) Saint Paul; L’Eglise chretienne. 

3 ) Riječi su velikog apostola u poslanici Galat. (I., 18): 
"Etceito [isto ett] TpEa avrjX$'OV eEg Ispoaožopa iaxopfjaai 
Kricpav. Glagolj EaiopTjaat ne znači: letimice i jednom koga 
vidjeti, već: upoznati se, ući 5 kime U tjesnije poznanstvo i 
saobraćaj. 

sa sv. Petrom u Rimu; slijedeće godine umiru zajedno 
okrunjeni mučeničkom palmom. 

2. Neoboriva je istina, da su sve knjige novoga 
zavjeta već opstojale oko 100 godine 1 ) našeg raču¬ 
nanja. Da su pak Evangjelja napisana tek u kasnije 
doba, kako racijonalisti tvrde, to bi sadržavala u sebi 
pojave, koji su izbijali kod kršćana one dobe. 1 doista 
racijonalisti nalaze u njima pokrjepu svojim nazorima 
o prvenstvu sv. Petra i utakmici sa prvenstvom sv. 
Pavla; oni se pozivlju jedino na poslanice i Evangjelja, 
jer o tome prvi crkveni pisci ne idu im na ruku. Po¬ 
gledajmo dakle, kako Evangjelja prikazuju tobožnje ne¬ 
suglasje Pavlove nauke i Petrova prvenstva. Čujmo 
same racijonaliste, kako oni sude o antagonizmu iz- 
megju ovih apostolskih prvaka. 

Prof. Baur nalazi Petrovu nauku prikazanu baš u 
Evangjelju sv. Mateja, i to čisto njegovu nauku, dočim 
u istom Evangjelju Hilgenfeld nalazi pretjerani petri- 
nizam; Volkmar i Renan vide kod sv. Mateja prelaz 
od petrinizma k pavlinizmu; Reuss naprotiv tvrdi, da 
u ovom Evangjelju nema nikakva teologijskog smjera, 
niti pripada ikojoj stranci. Slično se razilaze mnijenja 
o Evangjelju sv. Luke. O njemu veli Volkmar, da pre¬ 
tjerano zastupa Pavlova načela; Renan, Zeller, Schweg- 
ler nalaze u ovom Evangjelju pomirili karakter; Ewald 
ne nalazi u njemu nikakva odmjerena smjera; Reuss 
dapače niječe, da imade ovdje Pavlovih ideja, na¬ 
suprot dapače da sadržava izričaja i misli protiv Pavla. 
Nu bolje sreće nije ni Evangjelje sv. Marka. Renan 
piše, da je ovo Evangjelje sv. Petra, nu da su njegova 
načela tu ublažena; s Renanom se slaže i Hilgenfeld; 
Baur drži, da je ovo Evangjelje spoj Petrova Evan¬ 
gjelja sv. Mateja i Pavlova Evangjelja sv. Luke. Po 
Reussu Evangjelje sv. Luke niti je Pavlovih niti Pe¬ 
trovih nazora, a po Volkinaru je ovo iskaz Pavlovih 
sljedbenika protiv mrskih tužaba sa strane Petrovih 
sljedbenika. Tako se eto razilaze racijonalisti pogledom 
na same povjesničke izvore i dokaze svoje tvrdnje. 
Kako dakle da objektivno prosudimo tobožnji anta¬ 
gonizam izmegju sv. Petra i Pavla, kad i sami pri¬ 
staše te podmnjeve ne mogu nam pokazati, gdje se 
nalaze žugjeni dokazi? 

3. O tome tobožnjem nesporazumu i protivnosti 
sa sv. Petrom Pavao bi ostavio bio u svojim spisima 
kakovu jasnu uspomenu, dočim čitamo u poslanici Ko- 
rinćanima 2 ), kako se on isporegjuje sa drugim apo¬ 
stolima i sebe zove najmanjim i najnižim: „Jer nijesam 
dostojan zvati se apostolom, budući da sam progonio 
Božju Crkvu"; odmah iza tih riječi nadodaje, da on 

*) Isp. Pawlicki, Der Ursprung des Christenthums S. 212. 
— Cornely, Introductio, I. — Vigouroux, Les livres saints et la 
critique rationaliste, II. 

2 ) 1 Kor. 15, 9. 


isto uči, što i drugi apostoli: „Bio ja ili oni, ovako 
propovijedamo, ovako ste vjerovali" x ). Isti apostol pri¬ 
povijeda Galatima, kako je došao u Jerusolim sa Ti¬ 
tom i Barnabom te apostolima podastro evangjelje, koje 
je propovijedao, pa veli dalje: „Kada su vidjeli milost, 
koja mi je dana, dadoše Jakov i Kefas i Ivan, koji 
su bili vigjeni kano stupovi (Crkve), meni i Barnabi 
desnicu prijateljstva, da mi megju pogane, a oni 
megju obrezane". 2 ) Ove riječi pokazuju, da je Pavao 
živio u bratskom miru i slogi sa ostalim apostolima, a 
riječi iste poslanice (2, 2) „contuli cum illis evange- 
lium" jamče nam, da je sv. Pavao i svoju nauku podao 
drugim apostolima, neka prosude, je li u svem njegovo 
propovijedanje jednako sa naviještanjein ostalih apo¬ 
stola. Koliki dakle nesmisao, da je apostol Pavao 
morao usljed spletaka platiti životom, jer da je bio 
Petrov protivnik, kako bi htio Renan 3 )! - Dalje 

ovaj Renan 4 ) prikazuje kano nepobitnu činjenicu, da je 
Pavao živio u zakletoj mržnji sa sv. Jakovom aposto¬ 
lom. Nu sv. Pavao govori o sv. Jakovu sa počitanjem: 
„Drugoga apostola nijesam vidio, osim Jakova, brata 
Gospodinova"; 5 ) četrnaest godina kasnije ide apostol u 
Jerusolim i opet se sastaje sa sv. Jakovom, te ga na¬ 
zivlje „stupom" Crkve; u svojoj poslanici Korinćanima 
govori jednako s poštovanjem o sv. Jakovu, a u doba, 
kada je u Galaciji i Korintu spletke kovala protiv sv. 
Pavla ona stranka, koja je htjela po što po to da se 
zadrži obrezovanje (dakle protiv sv. Pavla, a u prilog 
sv. Jakovu), Pavao je kupio milodare za crkvu sv. Ja¬ 
kova. Nu baš ovo pitanje o obrezovanju daje povoda i 
Bauru i Renanu i drugim hiperkritičarima, da Galat. 2, 
11. upotrijebe kao najbolji dokaz za neprestani anta¬ 
gonizam izmegju sv. Petra i Pavla. Što nam dakle 
javlja sv. Pavao na tom mjestu? 

4. Godine 50. bio je osnovao sv. Pavao više kr¬ 
šćanskih općina u Galaciji, nu šest godina kasnije neki 
Židovi stadoše propovijedati protiv sv. Pavla, da je 
obrezovanje potrebno za spas. Pavao je to doznao i 
vidio, da prijeti Galatima velika pogibelj sa strane 
novih proroka, te se ljuti na Galate, što im lako vje¬ 
ruju: ,,0 nerazumni Galate!... Tako ste nerazumni, 
da, pošto ste započeli u duhu, svršavate sada sa puti". 6 ) 
Pavao, da učvrsti svoj ugled protiv novih proroka, piše, 
da nije poslan od ljudi, već od Boga, pravi i opuno- 
vlašteni apostol. U pogledu obrezovanja izjavljuje Pavao, 
da je bezkorisno, jer je stari zakon prestao sa smrću 
Isusovom, t e pogani, koji se obrate, nijesu dužni pre- 
lb. 15, 11. 

2 ) Gal. 2, 9. 

3 ) „ Comme tous les grands revolutionnaires, Paul arri- 
vait a 1’impossibilite de vivre". Saint Paul, p. 521. 

4 ) O. c., p. 291. 

5 ) Gal. 1, 19. 

<0 Gali. 3, 1—3. 

uzeti na se jaram cerimonija staroga zakona. Daljne su 
riječi apostola: „Kada je došao Kefas u Antiohiju, 
oprijeh mu se u lice, jer se nije pravo vladao/ Što je 
bilo uzrok tome? Sv. Petar jeo,je sa poganima, (što je 
bilo zabranjeno u starom zavjetu), dok ne dogjoše ne¬ 
koji iz Jerusolima, a tada se odijeli od njih, e da kr¬ 
šćane iz Jerusolima ne smuti (jer su se pokršteni Ži¬ 
dovi bili držali zabrane); sv. Pavao, koga je uznemirilo 
ovo Petrovo ponašanje, upozori odmah sv. Petra. Cijelo 
pitanje okreće se oko riječi ,,xata itpoaunov avxsatrjv“ 
(in faciem ei restiti.) Kroz više godina prepirali 
su se o tom sv. Jeronim i sv. Augustin, kako se raza- 
bire iz njegovih pisama. I sv. Hrisostom misli kako i 
sv. Jeronim, da je sv. Pavao ukorio sv. Petra u dogo¬ 
voru s njime, t. j. sv. Petar živio je u Jerusolitnu ži¬ 
dovski, a u Antiohiji sa poganima po njihovom obi¬ 
čaju, nu kada su došli k njemu u Antiohiju prvaci 
kršćanske općine jerusolimske, pustio je, da ga prikori 
sv. Pavao radi njegova dvostrukog načina življenja i 
na taj ih način poduči, da ne treba više čuvati obrede ') 
staroga zavjeta. Nekoji crkveni oci i teologi bili su 
mnijenja, da se pod imenom „Kefas" ne smije razumije¬ 
vati ime sv. Petra, nu svi dokazi, koje donose, ne uvje¬ 
ravaju 2 ), te se dan danas općenito pristaje uz sv. Au- 
gustina, da je u poslanici Galatima govor ne samo o 
sv. Petru, već i da ga je prikorio sv. Pavao ozbiljno i 
bez hinjenja. Ali one riječi „xaxoc icpćatoraiv dvxiavqv“ ne 
treba tumačiti, da je zbilja sv. Pavao ukorom na- 

*) Usljed toga i razilaze se sv. Jeronim i sv. Augustin u 
označenju, kada je prestao stari zavjet u svojim obredima. Isp. 
Cornelius a Lapide, Commentarius in ep. ad Galatas, cap. II. 

2 ) Pawlicki, o. c. S. 223. 


valio na sv. Petra, jer one riječi znače isto, što i nje¬ 
mački „entgegentreten", i ne sadržavaju u sebi pojam 
nasilja, ljutine; s toga krivo prevagja Renan ] ) fran- 
cezki ovo mjesto: apostropha violemment. I sam 
sveti Pavao u istoj poslanici u 14. retku veli: smov 
to) Krjcpa £|.iTcpoat)'£v tcožvtcov (rekoh Kefi pred svima), 
što nije drugo, nego li: reći nešto nekome javno. 2 ) 
A onda, da li treba i nadalje obdržavati Mojsijev za¬ 
kon, koji je Židovima zabranjivao jesti nekoja jela, bilo 
je riješeno, jer je i sv. Petar poput sv. Pavla jeo za¬ 
branjena jela, (kako to proističe iz iste ove poslanice 
Galatima), a pitanje je bilo, je li sv. Petar dobro učinio, 
što se je u pojedinom slučaju prilagodio pokrštenim 
Židovima i time donekle potvrdio mnijenje onih Židova, 
koji su još uvijek zazirali od rečenih jela. — Napokon, 
kako i čemu bi pripovijedao sv. Pavao ovaj dogagjaj 
Galatima, kada u ovom pitanju ne bi bila svugdje 
bratska sloga megju Židovima i novoobraćenim poga¬ 
nima već prije, a napose g. 55. t. j. u doba, kada im 
piše poslanicu? Ako je dakle i prije i poslije doga- 
gjaja u Antiohiji ostalo neporemećeno bratstvo megju 
obraćenim Židovima i obraćenim poganima, to je znak, 
da Pavlov prigovor nije bio kao njegovo vlastito uvje¬ 
renje i kao da su mislili protivno sv. Petar i drugi apo¬ 
stoli. U protivnom slučaju morao bi sv. Pavao kazati 
Galatima, da su se Svi kršćani i apostoli podvrgli, nje¬ 
govom mnijenju, jer inače sa svojom poslanicom ne bi 
bio postigao cilj, Galate umirio i naveo ih na posluh. 

(Svršit će se.) 

4 ) Saint Paul, p. 297. 

") Isp. Zaccaria, Raccolta di Dissertazioni di Storia ec- 
clesiastica, tomo III, p. 202 sqq. 


Tko štiti moderniste? 


Sv. otac Pijo X. time, što je onako energično digao 
svoj osudni glas protiv stoglave hereze modernizma, 
samo je udovoljio zahtjevu, što ga Isus Krist stavlja na 
glavara Crkve: „Simone, ja sam se molio za tebe, da ne 
smalakše vjera tvoja; a ti opet utvrdjuj braću 
svoju" 1 ). Uvukao se je modernizam, kako veli enci¬ 
klika „Pascendi dominici gregis“, u samu Crkvu: „Ovi 
(modernisti) smišljaju o propasti Crkve ne izvan nje 
nego u njoj; s toga je pogibelj kano ti u žilama i u 
nutrašnjosti Crkve, a propast to sigurnija, što oni bolje 
poznaju Crkvu". Neprevarljivo papinstvo diglo je svoj 
glas, vjerne ovce čule su opomenu svoga vrhovnog 
pastira. Neke grančice, što su se slabom vjerom držale 
stabla Crkve, odpadoše za modernističnog vjetra, da se 
osuše i u oganj budu bačene 2 ). 

‘) Luk. 22, 32. - 2 ) Iv. 15, 6. 


Medjutim našlo se, tko će modernizmu i moder¬ 
nistima ići na ruku. 

Svima je dobro poznato, koliko su se za moder¬ 
nizam i moderniste zauzimali Židovi i zastupnici slobodne 
misli. N.u u svoju zaštitu uzeše ih i — slobodni zidari. 
To nam već jasno kaže, koliko imade kršćanstva u 
ovoj modernoj struji, koja bi na oči htjela biti dapače 
i katolička. U Revue Magonnique ovako brat 
Mirrot veliča modernizam: 

„Biblioteka za religijsku kritiku E. Noury-a u 
Parizu nastavila je svoje publikacije o nepravdama, što 
ih nanosi Rim modernizmu i o ludoj tvrdoglavosti da¬ 
našnjeg pape. Ove ugodne i sgodne knjižice stoje po 
komadu samo l - 20 fr. 

Nova serija, što je netom izašla, sadržaje: „Mali 
razgovori liberalnog katolika" od L. Chaina; „Katolici- 

zam od sutra" od S. de Bonnefay; „Program moder¬ 
nista", uvodom popratio Guglielmo Quadratto... Kako 
su svi ovi spisi protkani liepim slogom, kako su pro¬ 
niknuti uvjerenjem, pokazuju veliku snažnu volju, te će 
staroj katoličkoj Crkvi zadati težih rana nego li nek- 
dašnja satira. Ovdje nalazimo duboko razmatranje, do¬ 
duše i vjeru (!), ali i znanost, slobodnu znanost, koja 
odbacuje svaku strašljivost, taj plod tradicijonalne du¬ 
ševne plitčine. Ovaj pokret odabrao si je svrhom: po¬ 
mladiti katolicizam; a sredstva su mu: osloboditi sviet 
od ludosti ograničenog razuma i nizkog praznovjerja. 

Knjižice su sgodne kako za katolike tako i za 
slobodne mislioce, a ponajpače za slobodne zidare, koji 
će ih koristno širiti. Upozorujemo osobito na knjigu 
„Lendemain d’ Encyclique“. Tu imate povjestničku raz- 
pravu, pisanu bez strasti, ne žarku polemiku, nu daleko 
koristniju od ove. Do temelja će razoriti ova knjiga i 
onako već truli autoritet biblijskih i evengjeoskih pri- 
poviesti, tih bezsmislenih zapletenih legenda". 

„Bonif. Korresp." nadodaje na sve ovo: „Proči¬ 
tajte mirno ove rieči, pa recite sami, koliko nade po¬ 
laže slobodna zidarija u modernizam". 

Tako je modernizam našao zaštitnika u Franceskoj 
kod -• slobodnih zidara. Slično je u Njemačkoj. 

List „XX. Viek“ uzeo si za devizu: „Ne sl epo 
vjerovanje, nego razumna istina". Reformnim katolicima(l) 
nije dakle normom autoritet Božji i crkveni, nego izklju- 
čivo razum. 0 tom valja — piše taj list — propovie- 
dati riečju i perom. Ako koje predavanje ove vrsti ne 
bi htjeli donieti katolički listovi, to će radije uvrstiti 


drugi. Ako knjižice ove ruke ne bi htjele uzeti katoličke 
knjižare, to će ih radije dočekati liberalne. 

Uredničtvo lista, kojemu je na čelu izobćeni sve¬ 
ćenik, a saradnik katolički svećenik, upozoruje na na¬ 
kladnu knjižaru Eugena Dietricha u Jeni, koji je uredio 
„Ogranak za modernističnu literaturu" i razaslao ovaj 
prospekt: 

„Njemački reformni katolicizam. Povodom sluča¬ 
jeva sa Schellom, Erhartom i Schnitzerom postao je 
reformni katolicizam u Njemačkoj i u Austriji aktuelnim; 
nu malo je novinskih čitatelja, koji su o njemu dobro 
orientovani, jer je snaga njemačkih biskupa tolika, te se 
nijedna katolička nakladna knjižara ne usudi da otvo¬ 
reno zauzme stanovište protiv pape i njegovih savjet¬ 
nika. Tako zvani „modernistični" pokret u katolicizmu 
jest kulturni pokret. Dakako ne možda odpad od kato¬ 
licizma k protestanizmu — ali odlučni prelom sa sredo¬ 
vječnom skolastikom. Naprotiv sputanosti dogmata 
stavlja reformni katolik kao laik religijozno pravo; on 
naglasuje preče pravo sadašnjosti naprema ustaljenosti 
vjerovanja u historijskim oblicima. S toga sam ja, do¬ 
sljedan svojim načelima, stavio svoju nakladnu knjižaru 
na razpolaganje borbi protiv Rima". 

Ovako govori protestantski nakladnik. Otvoreni 
boj protiv Rima, sloboda naprotiv vjerskih dogmata, 
prelom sa skolastikom u obće: to sve promiče prote¬ 
stantska knjižara medju tako zvanom katoličkom pu¬ 
blikom. Koliko je tu katoličke misli i čuvstva, lako je 
zaključiti. 


Prvo hrvatsko narodno hodočašće u Lurd 

Napisao hodočastnik dr. Fran Binički. 


Sa zebnjom sam slušao tužaljke preč. o. Bernar- 
dina: „Malo ih se javilo. Bog zna, što će biti." Nu 
malko me je ipak utješio presvj. Biskup krčki: „Vidjet 
ćete, da će ih u zadnji čas biti dosta. Taki su Hrvati." 
I hvala Bogu, pogodio je. Nego to doznadoh, nakon 
što me izmučila trzavica, neizvjestnost i strah, da ne ću 
ugledati mile pećine lurdske. Kap vedre nade kanula 
mi je, kad sam ugledao „Jutro" i „Našu Gospu Lurdsku" 
te čitao, da I. hrvatsko hodočašće u Lurd sbilja kreće 
10. kolovoza. Spremih se i zorom 7. kolovoza ostavit 
milo zatišje pod starcem Risovcem. Nas četverica oko 
9 sati na večer dokotrljasmo se u Senj izmoreni, za- 
prašeni, živo želeć, da nam oni gore skuju makar pe¬ 
dalj željeznice. U subotu 8. kolovoza osušila kiša, na- 
dula jugovina. Pobojasmo se: u nedjelju mogao bi pa¬ 
robrod i zaostati, pa ostadosmo i mi. Podjosmo put 
Rieke. Parobrod bio krcat prekodravske braće, koja nam 
dadoše prilike, da se vježbamo u trpijivosti. Kad na 
Rieku, već se spustila tiha blaga večer. Razidjosmo se. 


Nas dvojica podjosmo u hotel „Bonavia," gdje lagodno 
upočinusmo, ali i platismo mastno. U nedjelju otegao 
nam se dan ko godina. Ta Rieka je, barem za mene, 
najdosadniji grad. Srećom grtao naš sviet s raznih strana 
pa bilo i promjene. Prije podne doživjesmo i „demon¬ 
straciju," što ju prirediše riečkom župniku zavedeni 
župljani drenovski, dašto sve sgoljni „Talijani." Doka¬ 
zivali su to i povici njihovi: „Dolje s plovanom! Dolje 
Kukanić!" i t. d. Vriedna riečka policija raztjerala je 
demonstrante, kad su izkalili posve svoj gnjev. 

Teda negda osvanuo i 10. kolovoza. Podranismo 
sa svojom prtljagom u kriptu oo. Kapucina, a iza sv. 
mise krenusmo na parobrod. Na parobrodu doznadosmo 
i za malu upadicu, koja našega zanosnog Jemeršića 
malo nije stajala glave. Radi nevinog poklika: „Živio 
hrvatski Krk!" zavrela na nj fukara najprije u Krku, a 
onda na Rieci, gdje jedva iznese živu glavu. 

U ugodnu razgovoru i u molitvi proteče brzo 
vrieme, pokaza se i ohola kraljica morska — Mletci. 

Sto nam misli sunu glavom. Sjetismo se prošlosti, sje- 
tismo se tudje sile i krivde; sjetismo se, da prst Božji 
kara i oholu Veneciju, koja stoji na ugrabljenoj hr¬ 
vatskoj gradji. 

U Mletcima se ne tnogosmo zadržavati dugo. 
Trebalo je na brzu ruku povečerati, pa na željeznicu. 
Nu naš se sviet razišao, ter se jedva okupismo. Bilo 
je odredjeno, da ćemo odputovati iz Mletaka oko 7 
sati, a minulo je i 9, kad pojuri naša željeznica. Noć 
bijaše blaga i mekana. Zabavljasmo se, razgovarasmo 
se, promatrasmo okolicu, koja je hitro izčezavala izpred 
sanenih očiju. Davno bijaše minula ponoć, kad stigosmo 
u Milan. Kako smo bili umorni, a opet bilo vrlo mnogo 
svećenika, niesmo mogli svi misiti. S toga podjosmo u 
crkvu, gdje je presvj. g. Mahnić u kripti sv. Karla 
misio. Poslie njegove mise podjosmo u kriptu, da po¬ 
gledamo sv. moći. Premda se je češće prikričavalo, da 
pazimo na džepove i na stvari, posudio je netko od 
jednog župnika sat i lanac, dašto u nepovrat. 

Uzpesmo se na krov velebne katedrale, proma¬ 
trasmo krasne one umjetnine, koje jasno i glasno kliču, 
da je Crkva katolička bila od uviek majka napredka i 
uljudbe. Podjosmo neki i u crkvu sv. Ambrozija, u onu 
kolievku milih uspomena. 

Po podne odosmo na poklon k uzoritom kardi¬ 
nalu milanskomu, kojeg je izpred svih pozdravio kratko 
dr. Alfirević. Kardinal nam je izrekao kratku propovied, 
preporučio sebe i svoje i dao nam blagoslov. Od kar¬ 
dinala podjosmo na milansko groblje, koje pregledasmo 
na brzu ruku radi kratka vremena. Pogledasmo još neke 
znamenitije gradjevine, povečerasmo, prenoćismo, pak 
dalje. U Genovi na brzu ruku objedovasmo. U onoj 
stisci, kad vrvljasmo iz hotela, opet jednom svećeniku 
ponestade sata. Liepom okolicom dodjosmo do Venti- 
miglia, gdje je trebalo proćj šibe carinarske. Na carinari 
prodjosmo mirno, a večeru dobismo na otim. Talijani 
nas u Ventimiglia podvoriše vrlo slabo. Nu tko će ma¬ 
riti za to ?! Krenusmo, i eto nas na francezkom tlu, eto 
nas na krasnoj Rivieri. Šteta, što bijaše noć, pa se ne 
mogosmo nauživati onih prirodnih krasota. U jutro 
dosta okasno dodjosmo u Marselj. Uredismo se, pa uz- 
pinjačom do krasne crkve „Notre Dame de la Garde,“ 
gdje je bila zajednička misa. Poslie mise vatrenom 
besjedom o. A. Juničić, franjevac košljunski, razpali 
hodočastnike i izvabi suze s očiju. Iztače, kamo idemo, 
što nosimo. Domovina Hrvatska šalje Majci našoj srce, 
mi joj nosimo svoje srce, svoju ljubav, a Isus šalje 
boiestnike naše. 

Po objedu se sakupismo na tramvaje i podjosmo, 
da pogledamo znamenitosti gradske. Sve bijaše dašto 
u hitnji. Mienjala se slika za slikom, a mi, i onako 
trudni od puta, ne mogosmo u tančine svega izpit- 
kivati. 


Krenusmo iz Marselja, putovasmo čitavu bogovitu 
noć. U Tuluzi dobismo objed u vlaku. Moleć se i pje- 
vajuć krenusmo put Lurda. 

Ako i jesu Francezi uljudniji i prijazniji od Tali¬ 
jana, vlakovi su im gori i sporiji od talijanskih. Naš je 
vlak postajkivao češće, pa mjesto u 2 sata, kako se 
nadasmo, dodjosmo istom 14. kolovoza oko 6 sati do 
cilja svojih želja, u liepi Lurd. Kad krenusmo od Terba 
i ugledasmo pirinejske vrhove, radoznalo upirasmo oči, 
ne bismo li ugledali masabjelsku hrid i velebnu crkvu, 
nu zaman. Ni naš suputnik, g. dekan K., koji je pred 
5—6 godina bio u Lurdu, nije se mogao snaći. TS, 
Lurd se posve promienio. Raste danomice. 

Mi uprav u svoje hotele, a kiša, kč da se nebo 
otvorilo. Nije bilo druge, stisni se pod krovom, umij se 
u 2—3 vode, koje ti ostanu crne ko ugljen, i uredi se. 

Po večeri pohrlismo sve po blatu pred spilju, po- 
molismo se našoj dragoj Gospi, napismo se i zagrabismo 
vode iz pećine i podjosmo na počinak. Prije 4 sata 
podranismo, ne mareć za umornost, ne bi li mogli reći 
sv. misu u crkvi Gospinoj. I hvala Bogu, želja nam se 
izpunila. Moj prijatelj don Ante i ja rekosmo sv. misu 
u crkvi sv. Krunice. Poslie sv. mise opet pohrlismo do 
čudotvornog vrela, a onda u hotele. U 7 sati čitaše sv. 
misu u spilji presvj. g. biskup Carić. Većina Hrvata bi¬ 
jaše u spilji. Pjevasmo hrvatske pjesme. 

Poslie sv. mise prosbori presv. Carić punim 
glasom: 

,,U Svetoj Zemlji na svakome mjestu, gdje se iz¬ 
vršilo koje otajstvo, stoji napisano: „Hic Verbum Caro 

factum est“.»Ovdje se je Isus rodio, ovdje je 

umro, uzašao na nebo“ i t. d. 

1 ovdje, draga braćo, na ovim hridinama u 
pećini stoji napisano: Ovdje je Neoskvrnjena Djevica 
sašla s neba; ovdje se prikazala i posebno objavila 
svietu; ovdje milo gledala slabo ljudsko diete, siro¬ 
mašno djevojče; o v d j e je podizala svoje oči k nebu, 
sklapala svoje djevičanske ruke, brojila zrna svoje kru¬ 
nice; ovdje je izrekla one otajstvene rieči: „Ja sam 
Neoskvrnjeno Začeće"; ovdje je na njezinu zapovied 
protekla čudesna voda; o v d j e je zapovjedila, da k 
Njoj dolaze ljudi, da čine pokoru, da mole, da joj se 
podigne crkva; ovdje se neprestano dogadjaju ču¬ 
desa na dušama i na tjelesima, izmedju kojih nije naj¬ 
manje to, da se vrše rieči proroka: „Sinovi tvoji iz da¬ 
leka će dolaziti, a kćeri tvoje sa svih strana će se dizati", 
— pa evo i hrvatski narod poslao je amo svoje sinove 
i svoje kćeri. 

Za što je sve to baš ovdje? Ne pitajte me to, jer 
Vam to nitko ne bi znao. Zašto u ovoj zemlji, gdje evo 
baš sada samo Nju puštaju u miru, a to iz nižih raz¬ 
loga? Ipak možemo pomisliti: Ili je Bog htio u ovoj 
Francezkoj zemlji spasiti barem ovo ognjište vjere i 

kršćanskog zanosa, ili je ovaj plemeniti narod još pozvan 
na veliku budućnost, na važnu zadaću. Jedno je pak 
izvan svake sumnje: odanle teku izvori vjere i za¬ 
nosa po cieloj Francezkoj, za tim po cielom svietu, 
jer se ovdje dogadjaju neprestano čudesa. 

Ona je izabrala ovo vazda zabitno, nepoznato 
mjesto; ona se prikazala ne velikanima ni ljudima zna¬ 
nosti, moći ili bogatstva, već priprostoj djevojčici! Da, 
Neoskvrnjena Djevica po primjeru svoga Božanskog 
Sina najviše voli i traži slabe i nevine. Ona se je i 
ovdje spomenula, da je i ona bila slabo, nepoznato, 
siromašno djevojče, kad je bila izabrana Majkom Božjom. 

Ali još se ovdje nešto veliko dogadja, draga braćo: 
ovdje na ovome mjestu bije se velika bitka rnedju 
oholim razumom i vrhunaravnim svietom, ovdje se 
kroje granice izmedju naravnoga i vrhunaravnoga, ovdje 
se jača, oživljuje ili uzkrisuje vjera. 

Ona se je ovdje prikazala, govorila, javila svietu, 
što mu najviše treba, potvrdila dogmat Neoskvrnjenog 
Začeća, otvorila blago svojih milosti i svojih čudesa — 
dakle naša vjera u vrhunaravni svier, u vječnu buduć¬ 
nost jača je nego sve lurdske hridi; dakle nije samo 
sve prirodno na svietu; dakle naši su prvi roditelji 
sagriešili iztočnim griehom, a i mi svi po njima, osim 
Neoskvrnjene Majke; dakle Isus je naš Spasitelj i Od- 
kupitelj, naš kralj i gospodar; dakle je Crkva katolička 
doista Isusova Crkva; dakle je nepogrješiva istina o 
Neoskvrnutom Začeću. 

I evo mi se sada, draga braćo, sretno ovdje na¬ 
lazimo i niesmo za to žalili ni truda ni muke ni duga 
i tegotna putovanja. Ali mi niesmo ovdje samo tielom, 
nego još više svojom dušom. Treba dakle da ojačamo 
svoju dušu u vjeri, u ufanju, u ljubavi, u revnosti; da 
ovdje preporodimo svoj um, svoje srce, pripravni od 
sada da uviek i svuda izpoviedamo svoju vjeru bez 
straha i bez obzira ljudskih, pripravni, da se borimo za 
svoju vjeru, da ne žalimo ni truda ni rada ni napora 
ni protivština u obrani svoje svete vjere i Crkve, u vjer¬ 
nosti Mariji i Njezinom božanskom Sinu. 

Mi smo ovdje; nu s nama su ovaj čas i obitelji 
naše. Uključimo u sve naše molitve mile naše obitelji; 
molimo liepu Majku, neka ona učini, da u našim obite¬ 
ljima zavladaju Isus i Marija, da naše kršćanske obitelji 
postanu temeljem pravoga kršćanskog života u našem 
narodu. Mi smo svoje mile ostavili kod kuće, ali nji¬ 
hova misao leti ovaj čas k nama, njihovo je srce ovdje 
s nama pred ovim izvorom blagosti i milosti. Oni sada 
mole skupa s nama. Marijo Majko, pogledaj milim okom 
ovaj čas obitelji naše ! Mi smo ovdje, nu s nama je ovdje 
prostrt pred Marijinim nogama cieli hrvatski narod. Ovo 
je prvi put, da sinovi našeg naroda dolaze amo k Tebi, 
premila Djevice! Naš narod je uviek bio vjeran Tebi i 
Isusu, a i sada je, uzdamo se, pod tvojom moćnom za¬ 


štitom ; ali nadošla su vremena kušnje i za njegovu 
vjeru, za odanost njegovu svetoj katoličkoj Crkvi. Mo¬ 
limo Te, draga Majko, molitvama i suzama, da blago¬ 
sloviš naš narod, da ga očuvaš od propasti, da mu 
spasiš najprije ono, po čemu je sve, što jest, sv. vjeru, 
odanost napram Tebi, Tvome Sinu i svetoj Crkvi! Za- 
vjerimo se, draga braćo, ovdje na ovom posvećenom 
mjestu, da ćemo svaki na svome mjestu i na svoj na¬ 
čin raditi i nastojati, da u našemu narodu kraljuju Isus 
i Marija. 

Marija ljubi slabije: to je na osobiti način i ovdje 
dokazala. Već s toga razloga uzdajmo se, da će ona 
u ovaj čas posebnom blagošću svrnuti svoje majčine 
oči na naš maleni narol, da ga ona ovaj čas miluje i 
da će ga uzeti u zaštitu proti svim napastima. 

Još su s nama ovdje i naši dragi bolestnici. Ko¬ 
liko truda, muke, trpljivosti, vjere i pouzdanja trebali 
su ti patnici za ovo 'putovanje k čudesnoj Majci. Mo¬ 
limo, molimo, draga braćo, za te naše bonike. 

Ne znam, hoće li mila Gospa Lurdska uslišati 
naše i njihove molitve na izvanjski način, jesmo li mi 
doista dostojni toga, imamo li mi dosta vjere, ljubavi, 
ufanja, požrtvovnosti, da zaslužimo tako očite dokaze 
posebnog milovanja naše mile Djevice. Ali glavno je, 
da oni i mi svi ozdravimo u duši, da se u nama i u 
njima učvrsti sveta vjera i pouzdanje, da se obratimo 
i obnovimo u duši.-^S toga mi posebno niti ne pitamo 
od Tebe, o Marijo, čudesa izvanjska. Obrati nas sve, a 
budeš Ii htjela kome od naših dragih bolestnika povra¬ 
titi i zdravlje tielu, to će sve biti suviše, to će biti 
Tvoja majčina dobrota i veledušnost vanredna za velike 
Tvoje svrhe. 

Kao osobiti znak naše ljubavi i odanosti, doniesmo 
Ti, mila liepa Majko, i jedno zavjetno srce. Ono je 
samo od kovine, ali u njemu su uključena živa naša 
srca i hiljade srca naše braće. Evo Ti srca, draga Majko, 
a daj, da ovog svečanog časa, dok Ti ga ja u ime naše 
i u ime cieloga hrvatskog naroda prikazujem, zati- 
traju istodobno sva srca u našoj domovini sladkim ga¬ 
nućem i neka svi skupa - s nama uzklinu: „Zdravo 
Marijo \“ 

Živa rieč biskupova, mjesto puno svetih uspo¬ 
mena, spilja puna štapova ozdravljenih bolestnika, spo¬ 
men na naše mile i drage i na daleku domovinu našu: 
sve nam to izvabi na oči suze, svete uzvišene suze. 
Biskup je objesio u spilju pod kipom Gospinim srebrno 
pozlaćeno srce, što ga narod hrvatski darova Majci 
jedinorodnoga Božjeg Sina. Sve to mogli su gledati i 
čitati na njem nadpis svi hodočasnici, a mogli su čitati 
i na liepom rubu, što je resio onih dana oltar u pećini, 
hrvatske rieči: „Marijo, bez grieha začeta, moli za nas!“ 

Razidjosmo se osvieženi, pokriepljeni. Dašto, u 
Lurdu nemasmo što posmatrati, pa se držasmo veći- 

nom crkve i mile pećine. Mene je zapala sreća, da se 
poslie sv. mise okupam u piscini. Neki su se kupali i 
dva puta, a drugi ne mogoše doći na red. 

Po podne u 4 sata imadjaše biti procesija sa 
Presvetim. Nu jer se spremala kiša, (na Gospojinu je 
na mahove pala obilata kiša), procesija se obavila ra¬ 
nije. Medjutim se mi Hrvati počesmo okupljati oko 4. 
sata. Kad dodjoh pred crkvu, rekoše mi, da su za pro¬ 
cesije ozdravili Talijani i Niemci! U to se začu cika 
pokliči: „Živio! Eviva!“ Protisnuh se kroz silnu gužvu, 
a dušom mi strujnu vesela slutnja: „Možda je Majka 
naša ozdravila Hrvata." Ugledah zdrava Talijana, koji 
bijaše uzet. 

Podjosmo da pohodimo naše bolestnike, koji bjehu 
smješteni u bolnici, a poslie do presvj. Biskupa. Na- 
djosmo ih u preč. o. Bernardina, koga boljetica pri- 
kovala uz postelju, čim je došao u Lurd. Biskupi 
uglaviše dnevni red za 16. kolovoza i prikričaše, da 
se imade sve vršiti tačno, da ne bude nereda i ne¬ 
sloge. Prije 8 sati pohrlismo pred kip Gospin, što se 
diže prema crkvi. Noć spustila tiha krila. Bazilika 
lurdska sinula u električnom svjetlu, a pod njotn ti¬ 
suće naroda: Franceza, Hrvata, Niemaca, Škota, Špa¬ 
njolaca, Talijana i dr. Velebna povorka kreće od spilje 
izpred bazilike. Iz tisuću grla zamnieva u raznim jezi¬ 
cima ista pjesma o istom dogadjaju. Tisuću grla kliču : 
„Ave Maria“, a nas 400 Hrvata medju svima: „Zdravo 
Marijo!“ Do 60.000 ruku diže na svaki „Ave — Zdravo" 
svieću k nebu pozdravljajuć nebesku Majku.. 

Poslie procesije podjoh s don Klementom potra¬ 
žit naše Biskupe, dok se naši vratiše pred spilju, da 
još jednom pozdrave svoju Majku i kraljicu. Nadjosmo 
Biskupe zadivljene pred bazilikom, gdje promatraju ono 
silno množtvo i razsvietljeni grad i praskavice. 

„Divota! Krasno!" klicali naši Biskupi, a presvj. 
Carić dodade: „Tu prestaje mašta. Ljepše može biti 
samo u raju". 

Na Rokovo osvanuo ugodan vedar dan. Presvj. 
Carić opet misio u spilji. Opet se pričestile stotine 
svieta, med njima i Hrvata. U 10 započe sv. pontifi- 
kalnu misu presvj. Mahnić. Biskup Schoepfer bijaše 
obećao, da će pjevati mjestni sbor. Medjutim se do¬ 
godio nesporazumak, ter bijaše red, da pjevaju Hr¬ 
vati. Što niesu postigli latinskom misom, popravili 
su poslie hrvatskom pjesmom. Iza mise uzidje presvj. 
Mahnić u ornatu s plaštem na propovjedaonicu. Raz- 
predao je rieči Isusove: „Idite, propoviedajte, što ste 
vidjeli: sliepi progledaju, hromi hode“ i t. d. Propo- 
vied mu bijaše mala razprava, u kojoj je dokazao, 
da nebo u Lurdu pobija nevjerne učenjake, koji se 
iza Renana naprežu, ne bi li oborili Boga i vjeru. Glas 
mu je bio slab, podrhtavao je, a konačno se opazilo, 
da Mahnić, taj čovjek željezne volje i, kako vele, ka¬ 


menog srca, govori kroz plač. Kad se obratio na na¬ 
zočne Hrvate, ponajprije na težake, pa na ženski spol 
i na naobražene mužkarce, i uzeo ih poticati, da ostanu 
vjerni Mariji, da u Hrvatskoj šire njenu slavu, ter uzeo 
zazivati blagoslov na narod hrvatski, briznusmo u plač 
ne samo mi Hrvati, već i tudjinci, što bijahu u crkvi. 
Poslie propoviedi jedva se biskup provro izmedju 
svieta, koji se rivao k njemu, da mu poljubi ruku. 
Francezi i Španjolci govorahu poslie: „Hrvatski narod 
mora da je vrlo dobar i religijozan, kad ga ovako 
gane rieč biskupova - " 

Iza propoviedi podjosmo k presvj. biskupu Schoe- 
pferu. Dočekasmo ga na ledini pred dvorom. Pozdravi 
ga presvj. Carić, a on nas oslovi krasnom besjedom, 
hvaleć naše biskupe, potičuć nas, da ostanemo vjerni 
sinovi sv. Crkve, da budemo vjerni siedom vladaru, 
nu da svoga vladara posjetimo, e nam je prva naša 
Hrvatska. Završi biskup sa: „Slava" i „Živjela" našoj 
domovini, a mi mu klikosmo tri puta „Živio" i zao- 
rismo tamo nad masabjelskom hridi: „Liepa naša 
domovino!" Biskup nam dade apostolski blagoslov i 
svakomu medaljicu za uspomenu. Podjosmo razdra¬ 
gani, kličuć biskupu, koji pozna vrlo dobro naše pri¬ 
like i hrvatski narod. Iztakao je to pred nama, a izta- 
kao je i prvi dan nazdravljajuć Hrvatskoj, kad bijahu 
naši Biskupi njegovi gosti. 

Dadosmo se na ledini slikati i podjosmo na objed, 
a poslie odmah k spilji, odakle je presvj. Carić vodio 
procesiju sa Presvetim. Divna je bila to procesija, 
jedna od najvelebnijih, kako se pripoviedalo. Stojeć 
za procesije uz dva hrvatska bolestnika opazih na 
svoje oči, gdje je jedna bolestnica skočila iz svojih 
kolica i uzela hodati. Taj su se dan u birou javila 
četiri ozdravljenika. 

Na večer u procesiji sa sviećama promatrah na¬ 
šega medjumurskog Hrvata Dolara, gdje s ozdravljenim 
sinčićem veselo pjeva Majci — zdravlju bolestnika. 

Oko 10. sati sprovadjah presvj. Mahnića u stan. 
Sve se već bijaše razišlo, mir razprostro kreljuti. Nu 
taj blagi mir prosiecaše zvuk, što dopiraše od lurdske 
spilje: 

„Rajska Djevo, kraljice Hrvata, 

Naša Majko, naša zoro zlata, 

Odanih Ti srca primi dar, 

Primi čiste ljubavi nam žar!" 

„Naši pjevaju", uzkliknuh razdragan; dopratili Pre- 
svietlog do stana i pohrlih pred spilju. Da, naši su 
pjevali Kraljici Hrvata. Redari im bijahu zabranili pje¬ 
vati, al im po volji biskupa Schoepfera doviknuo presvj. 
Carić: „Hrvati, pjevajte!" I Hrvati su pjevali i veli¬ 
čali svoju Kraljicu, vraćajuć se od pećine u crkvu sv. 
krunice, gdje je bilo izloženo presv. olt. Otajstvo. 
Ostadoh u crkvi i o ponoći se pričestih, ne mogući 

misiti. Dne 17. kolovoza podjosmo na Kalvariju, da 
obavimo križni put. Kod zadnje postaje propoviedio je 
o. Juničić, potičuć na pokoru i na molitvu. Kad se 
vratismo, požurismo se da natočimo lurdske vode. 
Sretoh presvj. Mahnića, koji će mi odmah: „Treba se 
odmah dogovoriti za buduće hodočašće. Moramo iza¬ 
brati i odbor." U 10 s / 4 pohrlismo k spilji, k dragoj 
onoj spilji, nad kojom neprestance treperi lišće, kanda 
pozdravlja našu Majku i Gospoju. Kad se okupismo, 
presv. Carić uze besjediti: 

„Kad je umjetnik nastojao, da oliči dlietom sliku 
Neoskvrnjene po naputcima sretne Bernardice, te je 
već mislio, da je pogodio, da je izrazio ono, što ona 
bijaše vidjela, jer je već više puta bio izpravio 
svoje djelo, po opazkama djevojčice, — napokon joj 
pokaže kip gotov. Ona ga pogleda i izpita te napokon 
uzklikne: „Liepa je, krasna je; ali to nije Ona, to nije 
ona živa liepa, krasna, sladka Djevica". To bijaše samo 
njezina nesavršena slika. 

I mi, draga braćo, kad se povratimo svojim ku¬ 
ćama, imat ćemo slika i kipova, mi ćemo svuda mo¬ 
liti, častiti i slaviti našu Gospu Lurdsku; svuda i u 
crkvama i u kućama i po putovima ćemo u Njoj naći 
utjehe i zaštite i ljubavi; svaki put ćemo biti prisi¬ 
ljeni uzkiiknuti: Liepo je, krasno je moliti se svuda 
miloj Gospi, nu to nije kao u Lurdu; svuda je liepo 
sa Neoskvrnjenom Djevicom; nu nije nigdje kao u 
pećini, kao u bazilici, kao u Lurdu. 

Zahvalimo, mila braćo, Prečistoj Majci na toj 
velikoj milosti, što smo imali, da dodjeino do ovog 
svetog mjesta, na milosti, koju niesmo zaslužiti i koju 
mnogi od nas ne će više doživjeti. 

Sada nam se dieliti, oh, kako težkim srcem! 
Majko, kako nam je liepo bilo ovdje! Mi smo Te 
ovdje molili, ovdje smo uzdisali, ovdje smo se uzno- 
sili svetim uzhitom, ovdje smo Ti složnim glasovima 
i srcima pjevali, mi smo ovdje plakali, liepa Djevice, 
suzama ganuća i zanosa, suzama pokajanja i radosti. 
Nigdje, nigdje ne ćemo više moći takovim suzama 
plakati. Ne, nikada ne će nam nigdje više biti tako 
liepo na ovoj zemlji, nego kad budemo u vječ¬ 
nosti mogli uzkiiknuti: Ah! to je baš ona! to je ona 
živa Gospa Lurdska, to nije više njezina slika ni kip; 
to je pravi, živi nebeski Lurd! 

Dieliti nam se je braćo; ali prije razstanka pitajmo 
od nje proštenje, ako u našoj slabosti nije bila jaka naša 
vjera, silna naša ljubav, velika naša požrtvovnost. 

Dielimo se; ali joj prije ovdje svečano obećajmo, 
da ćemo od sada, puni zanosa i revnosti, živjeti u 
radu, u molitvi, u pokori, da ćemo svim naporom duše 
svoje nastojati, da naše duše, naša srca, naše obitelji; 
naš narod budu uviek spojeni s Marijom, a po joj 
sa njezinim Sinom Isusom, 


Još bih nešto u ovom velebnom času želio od 
vas, draga braćo. Želio bih, da ovdje sa riečima pro¬ 
roka izrečemo svečanu zakletvu. Ako koji od nas ne bi 
oćutio u svojoj duši dosta jakosti, dosta odvažnosti, 
da tu zakletvu učini, neka se uztegne; ali oni, koji u 
sebi tu moć ćute, neka prate svojim srcem ovu za¬ 
kletvu po riečima proroka: 

Majko, uvenula mi ruka desnica moja, usahnuo 
mi jezik u grlu, ako Tebe ikada zaboravim, ako Te ne 
budem uviek častio, hvalio, tražio, ako ne ostanem 
vjeran Tebi i Tvojemu Isusu, Neoskvrnjena, moguća, 
liepa Djevice i Majko! 

Ostavili smo ovdje u pećini Mariji simbol i 
dokaz naše odanosti i ljubavi, srce od zlata i srebra; 
eno ga ondje visi pod njezinim nogama. Ali vas po- 
zivljem sada, braćo, da još nešto svi ostavimo ovdje, a 
nešto za izmjenu sa sobom ponesemo. 

Svaki od nas ostavimo joj ovdje svoje živo srce, 
neka ga ona primi, neka ga ona čuva. Dajmo joj to 
naše srce i ne pitajmo ga nikad više natrag, doli samo 
na zadnjem času života svoga, kada više ne ćemo tre¬ 
bati, da nam ga čuva. A odavle ponesimo sobom nje¬ 
zinu sliku, usadimo ju u pamet, u dušu svoju; pone¬ 
simo sobom onu divnu, liepu božanstvenu priliku, one 
oči nebeske miline, k nebu uzdignute, one mile skop- 
ljene ruke, onu bielu odjeću, onaj plavetni pas; po¬ 
nesimo sobom u duši ovu njezinu spilju, ovo posve¬ 
ćeno mjesto, ove divne crkve. Gdje bili da bili, neka 
Marija, njezina slika, njezina pećina, njezin Lurd 
budu našoj duši, našemu životu okrjepa, jakost, utjeha 
i svjetlost; jer gdje je Lurd, tu nema žalosti, nema 
nesreće, nema propasti, nema nevjere, nema odmet- 
ničtva. 

A sada ,,S Bogom" Ti velim u ime prvog hrv. hodo¬ 
čašća, naša Gospo Lurdska, s Bogom mila spiljo, s Bo¬ 
gom! Ali ne, ne s Bogom, nego „do vidjenja" ti po¬ 
ručujem do drugog hrvatskog hodočašća." 

Zatim je sliedio papinski blagoslov. 

Razstadosmo se suzna oka s milom spiljom, po- 
zdravismo zadnji put Majku našu, ali s čvrstom odlu¬ 
kom: „Do skora vidova!" 

Presvj. Carić se ne mogaše odtrgnuti od spilje i 
ostade. Mi podjosmo iz Lurda. 

U Genovi promotrismo krasno groblje, na žalost 
samo letimice; provezosmo se gradom, ogledasmo 
luku. I dodjosmo u Padovu, gdje je opet o. Juničić 
sborio liepu besjedu, utječuć se sv. Anti, da zago¬ 
vorom svojim dovrši, što je započela Lurdska Gospa. 

Na putu do Padove izabrasmo dva privremena 
odbora. Vriedne nazočne učiteljice izabraše izmedju 
sebe predsjednicu i obvezaše se, da će živo raditi, 
e da se što prije spremi i drugo hodočašće, Presvietli 

im Mahnić podieli blagoslov, a one podjoše vesele i 
odlučne. 

Odazvaše se i mužkarci. Presvietlog Mahnića 
izabraše za pokrovitelja, preč. o. Bernardina za pro¬ 
čelnika. Privremeni odbornici gg. vladin savjetnik G. 
pl. Kristić, nar. zastupnik J. N. Jemeršić, M. Galović, 
Marin Sabić, don M. Kalogjera, dr. Kl. Benefašić, J. Flego, 
M. Crvenković i pisac ovih redaka preuzeše na se 
dužnost, da okupe oko sebe i druge odbornike svje¬ 
tovnjake i svećenike, pa da što prije prirede drugo 
hodočašće. Presvj. Mahnić podieli i njima svoj bla¬ 
goslov. U Padovi nam saobći presv. Mahnić, da nam 
je sv. Otac poslao blagoslov, i pozdravi se s nama. 

Na razstanku mu zapjevasmo : „Ljubimo Te, naša 
diko!“ Presvietli se uzeo mrčiti na me, da sam to aran¬ 
žirao, al se ljuto prevario. Ta pjesma je potekla iz 
iskrenih srdaca. Kad je Presvietli krenuo s vlakom u 
Trst, zaorismo: „Liepa naša domovino!" Za malo 
i mi krenusmo put Mletaka, a medju sobom jadasmo: 
„Eto u Franceskoj i u Italiji možemo pjevati slavu 
Hrvatskoj domovini, a na Rieci, na našoj hrvatskoj 
Rieci ?!“ 

U Mletcima proboravismo kratko vrieme. Ne mo- 
gosmo drugo ni pogledati osim crkve sv. Marka i 
okolnih izloga. Poslie 8 na večer krenusmo na Rieku. 
Na parobrodu bijaše opet malih neugodnosti. Nas 
mnogo, osim nas i drugih putnika. Vrieme iz početka 
nepovoljno. Bojat se bilo, e će biti svašta. Hvala Bogu, 
sretno dodjosmo na Rieku, dašto većinom saneni. 
Zahvalismo u kripti dobromu Bogu i neokaljanoj Dje¬ 
vici i bratski se razstadosmo. 

Na putu nas je svuda pratila mila ruka Majke 


naše. Sve nas je liepo dočekalo, sve nas je milo su¬ 
sretalo. Dašto, bijaše muke, dok uputismo sviet, da 
niesmo ni tedeschi, ni italiani, ni espanoles, ni ameri- 
cani, već Hrvati. Na žalost ne samo dalmatinske neke 
Hrvatice već i Hrvati, jaki spol, davahu našem ho¬ 
dočašću obiležje talijansko, jer čevrljahu medju se 
najviše talijanski. Čudio sam se toj slaboći i prigo¬ 
varao joj. 

Koliko su nas sramotili naobraženi, toliko nas 
je izticao vrli seljak iz Muća, koji je svojim stasom i 
narodnom nošnjom svraćao svuda na se oči. U samom 
ga Lurdu 25 puta zaustaviše, da ga slikaju. Francezki 
jedan dnevnik govoreć o njemu piše: „Kad je Jelačić 
imao uza se takove gorostase, lako mu je bilo svla¬ 
dati buntovne Madžare..“ 

Naše su novine već pisale o raznim čudesima, 
što se dogodiše ovih dana u Lurdu. Spominjale su i 
neke hrvatske bolestnike, što ozdraviše. I ja sam gle¬ 
dao sve na svoje oči; ne bih se rado prenagliti, dok 
ne izreku svoju vještaci. Jamačno će sve najbolje iz- 
viestiti „Naša Gospa Lurdska," a naša će „Vrhbosna" 
lako po njoj izviestiti. 

Ne napisah ni drugih stvari, što ih vidjeh i do¬ 
živjeli. Sve će to opisati vješto pero našega Jemeršića 
u posebnoj knjizi, koja će, nadamo se, zaviriti u svaku 
hrvatsku katoličku kuću i tuj naći milo zaklonište. 

A ove redke napisah, da štioce naše „Vrhbosne" 
u kratko upoznam sa I. hrvatskim narodnim hodo¬ 
čašćem i da ih potaknem, e da predzidje kršćanstva što 
skorije pošalje ne 400, već najmanje 4000 svoje djece, 
da u lurdskoj spilji pozdrave Majku i Kraljicu Hrvata! 


Pisma jednog seoskog župnika. 

Napisao Yves le Querdec. — Preveo s franceskoga „Zbor bogoslovske mladeži u Zadru". 

(Djelo nagragjeno od franceske akademije.) 

(Dalje.) 


XXXIV. 

Sv. Julijan 2. kolovoza. 

Dragi prijatelju! 

Moje se kušnje nastavljaju. Prošle se je nedjelje 
moj mladi patronat sveo na najmanji broj: dva prvo- 
pričestnika gospodina H... i mene. Kod dobrih Mi- 
losrdica bile su samo dvije ili tri djevojčice. Kad ja 
prolazim, svak namršti lice; rekao bih, da više nije 
milo ni onima sa sela sa mnom govoriti. Zaustave se 
samo za čas, pa odmah idu dalje. Možda me i moje 
nezadovoljstvo čini sumnjičavim. Vrijeme je velikih 
radnja, a njima se jadnim valja žuriti. Ali ipak opa¬ 
žam neku mržnju proti sebi, O tom sam imao u ne¬ 


djelju posve očiti dokaz. Bilo je deset sati na večer. 
Ja sam šetao u vrtiću za kućom, kad začujem sa ulice 
viku i smijeh, a zatim silne udarce na kućna vrata, 
koja su sa strane puta. Brzo se uspnem u prvi kat, 
da vidim, šta je. Uza stube nagjoh staru Ivku, koja 
je sva prestrašeno htjela da zove u pomoć. Umolih je, 
da šuti i da se vrati u svoju sobu. S prozora svoje 
sobe, na kojem bijahu kapci malo otškrinuti, da hladni 
večernji zrak može prolaziti, mogoh da vidim uzrok 
svoj toj buci. Neki je pijanica lupao štapom po vra¬ 
tima, a za njim je stajaio deset do petnaest ljudi i 
mladića, koji su jadnika dražili. Lukavo su stajali sa¬ 
kriveni u sjeni kuća s druge strane puta, no ipak sam 
upoznao brijača i cokulara. „Ne će da sagje župnik!" 



govorahu. „Jače, Petre!« A Petar onda udri, što jače 
može, dok se napokon i umori. Kad neki susjedi, pro- 
bugjeni takvom bukom, otvoriše prozore, promisli 
društvo, da je najbolje pobjeći. Ali je svakako valjalo 
baciti prije koji kamen u moje prozore. Ja se nijesam 
niti pokazao i ne progovorih ni riječi. Gospodin me je 
H... poticao, da podnesem tužbu, ali nijesam prihva¬ 
tio njegova savjeta. Čemu? Što bih dobio, kad bi 
bilo utamničeno nekoliko mojih župljana ? Ništa. Osim 
toga pravi bi se krivci uvijek znali opravdati, a pla¬ 
tili bi za sve oni nevoljnici, koji me sami od sebe ne 
bi bili napali. Ja nemam da pazim na javni red; to 
je načelnikova dužnost. Ako on povede istragu, ja ću 
kazati, što sam vidio i čuo; ali sam ne ću nikada 
podnijeti tužbe radi osobne uvrede. Načelnik, premda 
je sve vidio i čuo, nije poveo istrage. Gospodin je 
H... ljutit; ne poznaje još seljaka. Ne znam, što misli 
o ovoj stvari markizova porodica, koja se od malo 
dana nalazi u morskom kupalištu Saint-Jean-de-Luzu. 
Sve žene u mjestu, koje su razgovarale s mojom sta¬ 
rom Ivkom, silno su ljute. Osobe, koje sam vidio, 
drže se veoma oprezno, te mi ni o čem ne govore. 
A i ja šutim, tako da baš ne znam, koja strana izra- 
zuje javno mnijenje. Po Cerizardovim riječima svi 
složno priznaju grozotu onog napadaja; ali dakako, 
znam ja koliko vrijedi njegovo čavrljanje. 

Jučer kao na dan, kad se običajem brijati, čekao 
sam nestrpljivo svoga Figara, koga sam bio prepoznao 
vrlo dobro megju onima, što su podraživali onoga 
pijanicu. Progje obini sat, a njega još nema. Morao 
sam dva puta poslati po njega. 

Napokon dogje, te je nastojao, da sakrije svoju 
zabunu, ali je očitova svojim držanjem. 

Kad je već bio u polovici svoga posla, što ga je 
tog dana obavljao posve šutke, upitam ga : „Znate li, 
što je Petar u nedjelju na večer tražio na mojim 
vratima?« 

— Gospodine župniče, ja ne znam.. . 

odvrati on. 

— Mislio sam, da znate. 

— A zašto, gospodine župniče? 

— No! . . Jer ste bili s njim i s onima, koji 
bacahu kamenje na moje prozore- 

— Ja, gospodine župniče! ? A koji Vam je lopov 
to kazao ? 

Je li moguće reći što slično? 

— Nije mi nitko kazao. Ja sam Vas sam vidio, 
dapače čuo, gdje vičete. 

— E, dakle me je gospodin župnik vidio i čuo 1 

— Da, barem ako me nijesu oči varale. 

— Dobro! Možete biti uvjeren, gospodine žup¬ 
niče, da ste se prevarili. Ja sam mirno kod kuće spa¬ 
vao. Možete pitati moju suprugu. 


— Dragi moj, ne treba mi nikoga pitati za ono, 
što sam čuo svojim ušima i svojim očima vidio. Bogu 
hvala, zdrave su mi i uši i oči. Recimo, ako hoćete, 
da je bila Vaša sjena, a da ste Vi onaj čas spavali. 
Ali, bila sjena ili osoba, o tom ne govorimo. Možete 
reći svima, koji učiniše onu ludost, da nijesam na njih 
kivan; prepoznao sam sve vrlo dobro, ali ne ću 
dignuti nikakove tužbe proti njima; dapače bi mi 
bilo veoma žao, kad bi im se najmanje zlo dogodilo. 
No neka ne opetuju ove igre, jer bi se ipak mogli 
kajati. A Vi, prijatelju moj, dajte mi ruku, te ne za¬ 
boravite doći preksutra u obični sat, da me obrijete. 

Na te riječi ode brijač prosvjedujući, ali s mnogo 
manje žestine. Rekao bih, da će moja blagost postići 
kod njega dobar uspjeh. Megjutim mi je već trebalo 
ići na sastanak, što smo ga držali kod jednog susjed¬ 
nog svećenika. Nijesam išao posve mirno na taj sa¬ 
stanak, znao sam, da neka moja braća gledaju prijekim 
okom moje tako zvane novotarije. Već na zadnjem 
sastanku morao sam da pretrpim mnogu porugu. Dva 
mlada brata, moja saučenika u sjemeništu, kao da su 
se zanimala za moje pothvate; ali većina je bila ne¬ 
hajna, dvojica dapače očito protivna. Negdje u 
svibnju bio sam im prostodušno saopćio svoj nacrt. 
Govorio sam im i o uspjehu, što sam ga bio, kako 
mi se činilo, postigao. Potakoše me, da govorim, a ja 
se zanosom izrazili osobito o nadama, koje polažem 
u svoj pothvat. Isticao sam misao, da treba promijeniti 
stare postupke. 

„To znači — prekide me na jednom jedan moj 
subrat nekako porugljivo — da su svi stari župnici 
bili lude.« 

Svi udariše u smijeh, a ja ostah sav zabunjen. 
Drugi na to prihvati: „Dragi moj, ti boluješ od bo¬ 
lesti mladenačke; ti bi htio sve preinačiti; ali ne ćeš 
uspjeti. Svakako valja da pokušaš. Ikar je bio zado¬ 
voljan, dok se nije utopio. Tako će se i tebi dogo¬ 
diti, pa ćeš se onda uvjeriti, da stari nijesu imali krivo«. 

Idući na sastanak ćutio sam, da su moje jadne 
kosti već slomljene i kao obumrle. Pitao sam sam 
sebe: Kako će me primiti ? Bojao sam se poruga i 
ismjehivanja. Moram ipak reći, da se nije obisti¬ 
nilo, čega sam se bojao. Braća su divno postupala 
sa mnom. Ne kažem, da je svima bilo žao, gdje je 
poražena moja preuzetnost, kako je oni nazivlju-; ali 
kao da je sve ražalostila moja nesreća. Jedan mi od 
njih prišapta nekoliko riječi sažaljenja, koje su mi se 
činile kao da su malo usiljene. Gospodin je dekan 
govorio mnogo o razboritosti preporučujuć nam, da 
se čuvamo pogibeljnih novotarija. Ipak nije nitko spo¬ 
menuo Ikarove nezgode; Ikar je sam na nju mislio. 
Još se nije posve utopio, nijesu mu još krila slom¬ 
ljena. Uza sve nezgode ne gubi nade, da će još letjeti. 

XXXIV. 

Sv. Julijan 14. kolovoza. 

Mržnja proti mene, prijatelju moj, ne prestaje 
nego raste. Vragu su slobodne ruke. Ove sam sedmice 
morao pretrpjeti najprostijih napadaja. Nijesam ništa 
zla počinio, ipak se ćutim poništen i bio bih povrije- 
gjen u poštenju, kad bi psovke mogle da oduzmu 
poštenje. Mirna mi je savjest; ali kako su nemirne 
moje misli! Mogu li nastaviti svoje djelo ? Jesam li 
za župničku službu ? Ne bi li mi bolje pristajao kakav 
samostan? Tu bih imao starješinu, koji bi mi kazao, 
što moram da radim u pogibli, da ne pogriješim. Cijeli 
moj odnošaj sa svijetom bio bi uregjen, te se više ne 
bih morao brižno pitati, da li sam učinio previše ili 
premalo.... Žegjam za riječju, koja će me ohrabriti, 
za vlašću, koja će me ravnati, te povratiti mojoj duši 
potrebiti mir. 

Jučer, baš prije sv. mise, primih pismo, koje me 
pozivlje k Biskupu. Ovo me pismo službenog oblika, 
pečatano od osobitog tajnika, više uznemiruje nego 
tješi. Zovu li me, da me osokole ili da me ukore? Hoće 
li se Presvijetli izjaviti protiv mene? To bi bio zadnji 
udarac. Onda sam sigurno zabasao, jer je Presvijetli 
za mene namjesto samog Boga. Ako me on kori, Bog 
me kori. No bez sumnje mene more nepametne misli. 
Presvijetli me ne bi mogao osuditi, prije nego me sa¬ 
sluša. A s druge strane, što bi mi mogao prigovoriti ? 
Tko me je njemu tužio i zašto ? Nastojao sam da ra¬ 
dim što bolje mogu. Možda je Biskup doznao za onaj 
članak lista „Napredak 1 ', što sam Vam ga poslao; 
možda sam morao ja sam da upozorim poglavare na 
onaj članak. Mi smo osamljeni u svojim župama. 
Nitko nam nije nikada kazao, kako se imamo da vla¬ 
damo u sličnim prigodama. Upravo ne znaš, što da 
činiš. 

Kad bi sva pisma došla do Presvijetloga! Biskup 
je, dobar je, otac je! Ali Biskup ne može sve da sam 
vidi. Dragi moj, srce mi je baš izmučeno, a duša puna 
čemera. 

Eto poći ću k Presvijetlom, kleknut ću pred nje¬ 
gove noge, ispripoviedat ću mu svoj život kroz ovo 
deset mjeseci onako, kako je Vama poznat. Ako me 
osudi, tražit ću dozvolu, da smijem poći u koji samo¬ 
stan ; ako cijeni, da još mogu čemu služiti, reći će mi 
koju blagu i utješljivu riječ. Ne bih se sigurno bez 
teške muke rastavio od ovog siromašnog sela Sv. 
Julijana, kome sam posvetio sve svoje sile.. Ali, ako 
nijesam sposoban, da išta dobra učinim, trebat će, da 
se ipak razaberem, te drugamo pogjem, da popravim 
svoju nevaljanost i nesposobnost. 

Vrijeme je, da Vam pripovjedim svoje tužne do¬ 
življaje. Nije mi moguće, a da pri tom ne pocrvenim 
od stida. Stvari, kojima me hoće da ocrne, premda 


nevjerojatne i apsurdne, ne mogu a da ne budu sra¬ 
motne po jednog svećenika. Bilo je oko deset sati u 
večer, baš dan poslije mog zadnjeg pisma, u četvrtak 
3. kolovoza. Vraćao sam se od stola grofice P . .. 
Premda usred ljeta, noć bijaše tamna, a nebo zastrto 
oblacima. Tek što sam stupio na put, koji vodi u selo, 
nekako trista koraka daleko od prvih kuća, susretnem 
se iznenada sa jednim društvom. Bilo je petnaest do 
dvadeset osoba; pojedinih lica nijesam mogao raspo- 
znati. Već sam bio nehotice prihvatio šešir, da pozdravim, 
kad me na jedanput zagluši buka, kakve nikad nije¬ 
sam čuo! Kotlići, tave, u koje svom silom udarahu, 
sve to podiže takvu buku, da mi je uši parala. Bilo 
je očito, da je sva ona vika priregjena meni u čast. 
Ja sam htio da im progovorim, pa sam i rekao neko¬ 
liko riječi; ali vika i buka bijaše tolika, da sam morao 
šutjeti. Kad sam prema kojemu pošao, društvo bi se 
razišlo, uvijek bučeći, te se obet dalje sastalo. Htje¬ 
doh da bilježim. Jedan me je niski izraz, jedan sra¬ 
motni izraz, upravo u živac dirnuo. Nečiste pjesme 
orile oko mene, a grdne bi glasove natkrilila buka 
željeza, po kom udarahu. Htio sam daleko, daleko 
pobjeći, da utečem onoj rulji. Drhtao sam od neke 
lude bojazni i silnoga stida. 

Srećom ne pobjegoh. Imao sam još toliko snage, 
da se uzdržim, te nastavim put do župskoga stana 
istim polaganim korakom, kojim sam stupao prije, 
nego li sretoh svoje progonitelje. Stupao sam auto- 
matično i kao u »snu. Spopali me srsi, srdžba, svako¬ 
jake napasti. Snalazila me želja, da uhvatim kojega od 
onih vikača, te ga rastrgam kao pseto. Tako je bila 
uzburkana sva moja duša! Ali visoko nada mnom za- 
sjao križ božanstvenog Učitelja, te sam u duhu cje¬ 
livao sveto drvo. Megjutim dogjosmo u selo. Zrake, 
što dolažahu od svjetiljaka u kućama, rasvjeljivahu 
moje lice. Čuo sam smijeh žena i neumjesne šale 
muškaraca. Mogao sam vidjeti lica svojih pratioca. 
Bijahu to nevaljali mladići, predvogjeni od trojice, o 
kojima nemam dobroga mnijenja i koji su bili na 
mene kivni radi mojih opazaka glede plesova i večer¬ 
njih sijela prošle zime. Kad smo prošli ispred vrata 
cokulara prijamnika, koji je pred svojim dućanom 
uživao gledajući, što se meni dogadja, reče mu jedan 
od njih: „Misliš li, da će Touenou biti zadovoljan? 11 
Tako dogje siromašni Touenou u svoj župski stan. 
Možete pomisliti, kako mu je bilo pri duši. Buka i 
zviždanje potraja još neko vrijeme; onda nastade ti¬ 
šina. Gostioničari rashladiše grla promukla od velike 
vike; a ja sam mogao, barem izvana miran, da gutam 
gorku čašu napadaja i "poniženja. 

Nijesam mogao da shvatim, što se krilo pod 
plaštem onih napadaja. Čuo sam sramotnih riječi i 
zlobnih izraza; ali mi ni ne pade na um, da niska 

zloba mojih protivnika može doprijeti do tolikog stupnja. 
Sutradan u subotu vidio sam u listu „Napredak", u 
onom istom, što je bio objelodanio članak, koji Vam 
poslah, i ovaj članak napisan u dijalektu. Sve mi je 
razjasnio: 

,,Sv. Julijan 4. kolovoza. 

Gospodine uredniče ! 

Dobri demokrati Sv. Julijana dosta su zaslužni 
za republiku. Oni osvetiše moral, što ga je povrijedilo 
sablazno ponašanje njihova župnika. Ovaj gospodičić 
ne će, da se mladost zabavlja i veseli, te ne može da 
trpi plesova ni pučkih zabava, a ipak ih sebi ne će 
uskratiti. U jednom od svojih prošlih listova bio sam 
Vam javio, kako je nastojao da pokvari mladež obo- 
jega spola, te pod izlikom pjevanja i katekizma s nasla¬ 
dom polazio djevojačka društva. Na svu sreću majke 
upozorene stadoše tome na put, te zamoliše župnika, 
da sam pjeva. Tko nema jarebica, časti se i kosovima. 
Sada ne progje večer, a da on ne ide izvan župske 
kuće. Često ide na objed u kuće, gdje nema nego 
ženskinja, a vraća se tek u kasnu večer. Svakako za 
to mora da ima ne malih razloga. To je na sablazan 
cijeloj općini, tako da ga sinoć mladići iz sela, kad 
ga sretoše na putu u kasnoj noći uz zviždanje dopra- 
tiše do kuće. Šumit će mu dugo u ušima. To je prava 
komedija u općini. Bila bi biskupova dužnost, da po¬ 
šalje daleko čovjeka, koji ne može nego da štetu na¬ 
nese vjeri. Ne odvraćaju republikanci puka od crkve; 
što čine sami župnici". 

Treba li da kažem, prijatelju moj, da se ja noću 
šećem samo po obližnjim putovima sela ? Mislio sam, 
da tamo mogu ići te disati čisti zrak, osobito kad su 
tako sparne večeri. Treba li da kažem, da sam čvrsto 
odredio, da moram u deset sati biti kod kuće, premda 
za to moram da žrtvujem ugodnost, što bih je osjećao 
poljem i šumama? Čini mi se, da ta ugodnost ne bi 
bila nikakvo zlo djelo. Da ja ne idem na objed ni¬ 
kome, osim grofici P..., kojoj je sedamdeset godina 
i to tek jedanput na mjesec? Treba li dakle da kažem, 
da mi je savjest mirna, dapače, da nijesam dao po¬ 
voda nijednom od svojih napadača, da povjeruju onim 
klevetama ? Ali ipak mi naškodiše. Potvora, premda 
mrska, grdna i nezaslužena, već je sama po sebi neka 
vrst poniženja. Oh kako moramo, da pazimo na sebe, 
mi svećenici! Zloba vreba na nas, i kleveta vreba na 
nas. Štogod radimo, sve se o nama znade; s toga 
moramo izbjegavati ne samo zlo nego i najmanju sjenu 
zla. Pa makar bila stvar u sebi nevina, ako može 
sablazniti prostodušne, valja se od nje ustegnuti. No 
kad svećenik čini, što mu je moguće kao čovjeku, 
kad slijedi razborito naputke svojih starješina, kad 
izbjegava društva i tijesna prijateljstva, kad se jednom 
riječju uvijek dobro vlada i ponaša, onda se meni 


čini, da može spavati posve mirno, pa dogodilo se 
što mu drago. Mislim da imam i ja pravo na to, te 
ostanem miran. 

Megjutim meni je bilo najteže reći s propovje¬ 
daonice svojim župljanima, što sam morao da rečem. 
Podnesti tužbu, povesti istragu, to bi drugim riječima 
značilo izložiti svoj svećenički značaj šalama jednog 
odvjetnika, a možda i hirima sučevim. Ako krivci ne 
bi bili kažnjeni, kazna bi pala na mene; a ako bi bili 
kažnjeni oni, onda bih uspirio protiv sebe mržnju i 
srdžbu, koja ne bi tako lako prestala. Bolje, rekoh, 
da se obratim srcu i zdravom razumu svoga puka. 
S druge strane svećenik je jasna osoba, te, sretniji od 
drugih, ima uvijek na raspolaganje propovjedaonicu, 
da se njom posluži, kako znade na slavu Božju i na 
korist duša. 

Jučer sam dakle propovijedao o riječima: „Činite 
dobra onima, koji vas mrze, molite za one ; koji vas 
progone i kleveću." Najprije sam razvio osobni slučaj. 
Spomenuo sam dogagjaj, koji je bio svima poznat; 
samo sam se jednom i to iz daleka dotaknuo one 
zlobne klevete. Ni najmanje se nijesam opravdavao. 
Digao sam se nad sve ove nevolje, te sam nastojao 
pokazati, da se te uvrede nijesu odnosile na moju 
jadnu i nevoljnu osobu, koliko na svećenički stališ, 
na vjeru i na samoga Boga. Nastojao sam, da razu¬ 
miju, da ja razlikujem dvije stranke. Na jednoj deset 
dvanaest buntovnika, koji traže, kako će koga sablaz¬ 
niti, a na drugoj ostale svoje župljane. Na koncu 
rekoh, da ja po nauci božanskog Učitelja ostajem 
spreman, da služim ne samo onima, koji mi iskažaše 
svaku čast i ljubav, što ide svećenika, nego i onima, 
koji su me htjeli osramotiti i čemerom napojiti. Čini 
mi se, da nijesu bile zlo primljene moje riječi. Isti 
dan dogjoše mnogi , da mi izraze svoje saučešće. U 
ponedjeljak idem k Presvijetlom. U selu će se znati, 
da idem u glavno mjesto biskupije. Na selu se sve 
znade. Pa kako će tumačiti taj moj posjet? Bi li bilo 
dobro, da rečem štogod o tom župljanima ? A što bih 
im imao da rečem?.... Znam, što ću kazati i za ka¬ 
kove ću savjete moliti Presvijetloga, ali ne znam, što 
on od mene traži. A jer me on zove i ja ne idem baš 
od svoje volje, to ne mogu ni kazati, da je ovo moje 
putovanje posve svojevoljno. Kako je težak život, a 
put taman i pun zapreka i zasjeda! 

XXXVI. 

Pariz, 16. kolovoza. 

Premili prijatelju ! 

Ne ću ni časa da počasim, a da Vam ne očitu¬ 
jem, koliko me bole Vaše kušnje i Vaše neprilike. 
Shvatam dobro svu tjeskobu Vašega srca. Poznam 
Vas veoma dobro, te ne mogu niti posumnjati, da ste 

mogli što nerazborito učiniti. Opaki krivim okom gle¬ 
daju na dobre, i to je uzrok svih Vaših neprilika. 
Dobro ste govorili, dragi prijatelju, u nekom Vašem 
listu, da neprijatelj hoće uništiti sve Vaše usjeve i 
tako zapriječiti žetvu. Ali što ćete! Takova je nagrada 
za učinjena dobra. Svi su dobri svećenici morali da 
podnesu sličnih progonstva, a mnogi su dapače pali 
žrtvom ogavnijih spletaka. 

Sjećam se, kako je jedan bio noću pozvan k bo¬ 
lesniku, koji je stanovao usred neke šume. Neoprezno 
pogje sam bez pratioca, a kad tamo, ne nagje nikoga 
do jedne žene, koja je tako reći nekoga čekala; prije 
nego je imao vremena, da prekorači prag, pa da ode, 
nagje se opkoljen od rpe ljudi, što ih poslaše neki 
izopačeni smutljivci, da viču radi sablazni! — Nekom 
su drugom razapeli žice pred vratima, ne bi li slomio 
vrat! Dakle, kako vidite, s Vama nijesu postupali naj¬ 
gore. Bacali su se kamenjem jedino na Vaše prozore, 
a ona krika i vika, koja je nastala bez ikakve Vaše 
krivice, i ako Vas je mogla ožalostiti, nije Vas mogla 
uvrijediti, jer nije dirnula u Vaše poštenje. A da ste 
htjeli, mogli ste naplatit, kako ide i treba, onome no¬ 
vinaru, što ocrnjuje otvorenim podvalama Vaš pri¬ 
vatni život. Dapače se meni čini, da griješite, što ste 
preveć milosrdni prama njemu. Ako ste blagi prema 
svomu župljaninu, ništa ne kažem, ja bih Vas još i 
pohvalio, ali je sasvim nešto drugo ustati na onoga 
brbljavca po zanatu. Nema te bratske ljubavi, koja 
zabranjuje, da pograbiš batinu i dobro izlemaš bijesna 
psa, kad te ne pušta u miru. 

Pa napokon, u kojem smo to dijelu svijeta, da 
one dobre duše ne mogu ostaviti već jednom sveće¬ 
nika u miru? Premda ne će ni da čuju o istini nje¬ 
gova apostolskog zvanja, ipak na neki način silom 
hoće da uhode svako i najneznatnije njegovo djelo. 
Tim, što zlostavljaju svećenika, misle da čine kakvo 
viteško djelo, da se bore za slobodu, a kad tamo, 
prave su kukavice, jer znadu, da je on bez oružja i 
da ne mari za obranu. Pa što za to, da se on ponaša 
ovako ili onako, kad oni i onako vide u njem čovjeka, 
kao što su svi ostali, i kad nimalo ne vjeruju njego¬ 
vim riječima. Gradski radnici svojim brbljanjem, se¬ 
ljaci svojom krikom unatoč svemu drugom očito do¬ 
kazuju, da vjera nije mala stvar. Mrze je, i to je znak, 
da postoji, znak, da vide u njoj nekakav život, ne¬ 
kakvu snagu. Kad psuju Boga, svjedoče, da u nj vje¬ 
ruju; tako isto, kad napadaju svećenika, iskazuju na 
neki način počast svećeničkom dostojanstvu. Iskazuju 
mu počast i tim, što se sablazne, ako svećeniku manjka 
koja krjepost. Ja bih zapitao, čude li se, što presvijetla 
gospoda njihovih loža nijesu poštena ili što su nji¬ 
hovi novinari pijančine? Oni dakle uza sve to imaju visok 
pojam o svećenicima, a to Vas zaista nema žalostiti. 


Ne čudim se, što su oni nevaljanci gledali, kako 
će Vam naškoditi i osramotiti Vas pred narodom. 
Zabavljali su se mirno i bez ikakve zapreke prije 
Vašeg dolaska; Vi ste došli i poremetili im zabave. 
Rekoste naime: „One su zabave bile nećudoredne i 
škodile su nesretnim djevojkama." Eto jedan razlog 
više, da se dižu proti Vama. Jer nije mala stvar ugra¬ 
biti kost psu, i to kad je već stao, da je grize. Ne 
pušta je on lako, a da ne iskesi zube i ugrize. Ja se 
nadam, da će Vaše rane brzo zacijeliti. Napokon oni 
vikači nijesu do dna zli, a ni Vi nijeste mogli u jedan 
jedini dan izgubiti sav upliv i štovanje, što ste ga za 
godinu dana malo po malo stekli neprestanim, muč¬ 
nim i opreznim radom. Vaši će neprijatelji naći slabo 
pristaša; opametit će se, umanjit će se njihova mržnja, 
tad će biti pred Vašim očima smeteni, te ne će ni 
misliti o napadanju. Pa kad i sam onaj cokular opazi, 
da je ostao osamljen u tom poslu, odložit će oružje 
i ostavit će Vas u miru. Ali se za to nemojte poka¬ 
zivati zlovoljnim, niti se zatvarajte u kuću. Nemojte 
se osamiti, već se družite s narodom i pokažite, da 
je ispod Vašeg dostojanstva obazirati se na one ma¬ 
lenkosti, te da se ne bojite nikoga. Ako se kad za¬ 
metne razgovor o Vašim nezgodama, nemojte ga iz¬ 
bjegavati; izrazujte se ljubežljivo o svojim neprijateljima, 
a pokažite barem nešto sažaljenja. Nada sve nemojte 
izgubiti svoje veselosti ni najmanje, jer bi Vam mogao 
škoditi svaki turobni izraz lica. U jednu riječ po¬ 
našajte se u svemu kao dosad, kao uvijek. 

Ipak i ja trpim zajedno s Vama radi ovoga ne¬ 
milog nesporazumka, koji odvaja narod od Crkve i 
daje povoda, da mnoge poštene osobe, koje se inače 
zauzimlju za dobro naroda, goje u srcu neku mržnju 
na sve, što je crkveno. Ova je mržnja tako očita, da 
im se pokazuje na očima i onda, kad bi htjeli tajiti, 
a ja ne nalazim ništa, čim bi se dala protumačiti. 

Razumijem, da bi donekle mogli mrziti Crkvu, 
kad bi naredbe imale moć strogoga zakona. Jer ako 
sam slobodoumnik, a starija mi vlast zabranjuje, da 
mrsim u petak, mogu biti kivan na dotičnu vlast, koja 
to naregjuje. Takogjer bi mogao mrziti vlast, koja 
hoće, da na silu učiniš nešto, što ti nije po ćudi. Ali 
kakovi su vrhovni propisi ? Komu ona što nalaže na 
silu? Zar nije svakomu slobodno poći i ne poći na 
misu; mrsiti ili. postiti u petak; ispovjediti se ili: ne? 
Ako dakle Crkva nikomu ništa ne nalaže na silu, zašto 
se na nju diže hajka? Ali, kažu,, napada se na Crkvu 
radi većih, uzroka. Ne udaramo na nju radi toga, što 
može učiniti zlo nama, nego što nanosi Štetu dušama. 
Ona ih ponizuje, čini ih divljima; napunja duhom 
praznovjerja, neprijateljskim svakom znanju i napretku, 
u kratko: duhom protivnim cijelom stanju modernog 
svijeta. 

Vi znate kao i ja, dragi prijatelju, na čemu se 
temelje ovi prigovori, koji se, premda sto puta opro- 
vrgnuti, ipak bez prestanka ponavljaju, te makar izgu- 
biše od priješnje svoje snage kod učenijih glava, još 
mnogo vrijede pred očima prostoga svijeta. Da ih 
suzbiješ, mislim, ne će toliko poslužiti učena dokazi¬ 
vanja, koliko ako im djelom pokažeš očito protuslovlje. 
Trebalo bi u potrebi znati navesti velike mudrace i 
poznatije kritičare naših vremena, kojih su imena go¬ 
tovo svuda poznata i koji su uvijek bili odani Crkvi. 

Po vjeri podivljamo, da ! A kako nijesu podivljali 
Ampere, Chauchy, Dumas i ostali, koji su ujedno bili 
veliki učenjaci i gorljivi kršćani? Vjera nas opaja 
praznovjernim duhom! A kako su većinom bez vjere 
baš one osobe, koje vjeruju n. pr. u prosutu sol, u 
moć broja trinaest i t. d., dok Crkva osugjuje prazno¬ 
vjerje? Kršćani nijesu rodoljubi, a još manje hrabri i 
odvažni! A ne znate li za Courbet-a, ne znate li za 
Sonisa, za Mac-Mahona ? Kršćani se protive svakom 
napretku! A kako su se toliki slavni izumitelji i mudri 
ljudi otvoreno priznavali kršćanima? 

No možemo ih pobiti i na drugi način, i taj 
bi se imao upotrebljavati sve to više, a to bi bio, da 
ih oprovrgnu svećenici i kršćani svojim vlastitim pri¬ 
mjerom. Imalo bi se manje govoriti o onomu, što je 
bilo i prošlo, te se više ne će povratiti, a više o bu¬ 
dućnosti. Kršćani se ne bi imali strašiti nikakve no¬ 
vosti, imali bi otvoreno i odvažno iskazivati svoju 
radost i oduševljenje za sve znanstvene istine, koje 
su se skoro otkrile i koje će se još do malo razjasniti, 
kao i za sve izume, koji preobraziše cijeli svijet. Imali 
bi nastojati na sve moguće načine, da se dogje do 
novih i plodonosnijih izuma. Jer ako seljak Čuje, da 
župnik uvijek hvali znanost i uzveličava korist obuke 
i nauka, koja će mu novina igda moći utuviti u glavu 


i samu pomisao, da su župnici protivni svakoj pučkoj 
naobrazbi ? 

Ne govorim, da i prošlost nije imala svoje dobre 
strane. Hvalimo je u srcu unutarnjim načinom, ali sad 
nije pitanje o prošlosti, već o sadašnjosti, o onomu, 
što jest i što ima da bude. Nijesmo arheologi, nego 
radnici za budućnost. 

I doista, vjera je uvijek pristajala i pristaje uza 
sve ono, što je dobro. Svaka je znanstvena istina 
jedna zublja više, da možemo spoznati začetnika svih 
stvari; svaki je napredak u obuci novo sredstvo za 
rad; svakim poboljšanjem društvenog stanja stupamo 
korak naprijed k pravdi i kraljevstvu Božjem. Slobodno 
je sticati bogatstvo, slobodno pribavljati sve potrebite 
udobnosti života, a još slobodnije pribaviti ih dru¬ 
gomu ; i sama raskoš je pohvalna, ako doprinosi 
veličanstvu najviših društvenih časti. Jedino je zabra¬ 
njeno odveć se zaljubiti u sve te stvari, te potrošiti 
cio svoj život samo u traženju bogatstva, sjajna i 
udobna života i tako izgubiti dušu. Kršćanin dakle 
živi kao svaki drugi čovjek; ni po čem ga ne možeš 
razlikovati od drugih ljudi, ako ne po ustrpljivosti i 
pravednosti, ali mu je za to unutarnjost duše sasvim 
različita od one u ostalih ljudi. Tijelo je dakle jednako, 
ali duh nije. Kršćanstvo se s toga ne protivi umnim 
dobrima, pa ni čisto tjelesnim; ono samo znade, da 
ih upravi prama njihovoj svrsi, da tako učine pravog 
dobra. Svim je naprezanjima kršćanstva svrha, da ob¬ 
nove duh. Po kršćanstvu ćemo sve, kako je ono lijepo 
rečeno, preporoditi u Isusu Kristu: instaurare 
omni a in Christo. 0 da možemo, prijatelju 
dragi, usprkos svim kušnjama preporoditi jednom same 
sebe i druge! 

Vaš preodani brat u Isusu Kristu 

Jakov Voisin. 


VJESTNIK. 


NASA DOMOVINA. 

Sarajevo : Duhovne vježbe vrhbosanskog klera. 

Na poziv preč. Ordinarijata obavio je kler naše nad¬ 
biskupije na dva puta duhovne vježbe. Kod prvih od 
24. do 28. kolovoza prisustvovalo je 30 svećenika sa 
presvj. gosp. nadbiskupom drom Josipom 
Stadlerom na čelu; kod drugih od 31. kolovoza 
do 4. rujna bilo je 17 svećenika sa presvj. g. b i¬ 
skupom drom Ivanom Šari će m. Pod vodstvom 
vlč. o. A loj zija Erzi na D. I. iz Zagreba povuklo 
se naše svećenstvo u samoću, da se po riečima pape 
Pije X. zagrije nebeskim ognjem i da obnovi milost, 
što ju je primilo kod rukopoloženja, pa da zagrijano 
i obnovljeno većom mudrošću i krjepošću uobličuje 
Krista u srcu povjerenog si puka. 


— Promjene u vrhb. bogoslovskom Sjeme¬ 
ništu. Na mjesto vlč. o. Franje Slavića, rektora 
i profesora, koji je dodieljen travničkom zavodu, te 
vlč. o. Antuna Josta, koji je imenovan profesorom 
filozofije u Požunu, došli su amo za profesore vlč. 
oo. Franjo Sal. Klapuch i Josip Prenitzer. 

— Promjene u nadbiskupiji. Msgr Karlo Can- 
kar imenovan je tajnikom presvj. gosp. Nadbiskupa, 
namjesto vlč. g. Franje Kopića, koji ide za ka¬ 
tehetu i kapelana u Travnik. 

— Gradjanska mužka i ženska kongregacija. 

Revni naši otci Isusovci uz svoje zvanične pro¬ 
fesorske poslove neutrudivo rade naročito oko Mari¬ 
jinih sborova, da zadju blagotvorno u sve slojeve na¬ 
šeg grada. Osobito liepo napreduju gradjanske kon- 

gregacije: mužka, kojom je tri godine ravnao vlč. o. 
Franjo Slavić, a sad ju preuzeo vlč. o. Ilija 
Gavrić, te ženska, koju vodi vlč. o. Ivan Petar 
B o c k. 

Na 13. o. mj. zajednički proslaviše ovi sborovi 
svoje glavne svetkovine: Malu Gospu i Ime Marijino. 

Tri dana su se pripravljale na ovu svečanost: 
mužka u sjemeništnoj kapelici, ženska u kapelici Za¬ 
voda sv. Josipa na Banjskom Briegu. Svaki put je bio 
blagoslov i mala poduka za sbornike i sbornice. 

Milota je bilo vidjeti, kako se u 5 sati na večer 
na „Ime Marijino" velika povorka mužke kongregacije 
kreće u liepom redu iz sjemeništne kapelice pod svo¬ 
jom sbornom zastavom pjevajući skladno u slavu Ma¬ 
riji, Majci svojoj. 

Kad su stupili u crkvu, svu razsvietljenu i ukra¬ 
šenu, pobožni puk iznenadjen i razdragan slušao je 
i gledao liepu kitu Marijine djece. 

S desne strane mužki, s lieve ženske napuniše 
crkvene klupe. 

Zvona odzvoniše — orgulje zaoriše — iz sakri¬ 
stije se pomoli uz svečanu podvorbu v prezesa oba- 
dviju kongregacija presvj. g. dr. Ivan Ev. Sarić i zapjeva 
„Veni Creator Spiritus." Iza odpjevane himne uzpne 
se mladi vatreni Biskup na propoviedaonicu te izgo¬ 
vori krasno, zanosno slovo, što je prisutne do suza 
ganulo. 

Na sav glas plakali su ljudi, kad je gorljivi što¬ 
vatelj Blažene Gospe razvijao, kako treba štovati Bla¬ 
ženu Gospu i vanjskim i nutarnjim načinom. 

Najprije iz vlastitoga života pripovieda živi pri¬ 
mjer sbornicima, kako je on (Biskup) nagovarao djecu 
Marijinu u školi, neka štuju Blaženu Gospu i vanj¬ 
skim načinom. 

Djeco draga, (tako im on od prilike govorio) 
štujte, ljubite Blaženu Gospu! Nemojte se stidjeti 
njezine vrpce — nosite ju javno i kroz grad, da sviet 
znade, da ste djeca Marijina. Ne mojte se stidjeti nje¬ 
zine slike ni njezina imena — zazivajte Mariju u po¬ 
trebama duše i tiela, idite u crkvu, kitite njezine 
oltare miomirisnim cviećem, kleknite i pozdravite svoju 
dragu Gospu. I djeca su razumievala svoga duhov¬ 
nog vodju i majki pripoviedala kod kuće. Jedna se 
majka potužila na diete, kako zanoveta, te djetetu 
rekla, da to sve ne treba, dosta je štovati Blaženu 
Gospu u srcu, a čemu ove vanjske stvari! 

Presvietli pita svoje slušatelje: „Je li pravo ra¬ 
dila ova ženska glava, što je branila djetetu vanjsko 
štovanje BI. Gospe?" I odgovara: „Krivo je radila." 
Sada dokazuje, kako je zaista potrebito i vanjsko 
štovanje BI. Gospe. 

Kakav bi bio to sin, koji ima siromašnu majku, 
a on, velik gospodin, može pomoći majci, može ju 
utješiti, a ne će nikad ništa da joj dade te joj tako 
izvana izkaže ljubav? Ili, kad ovaj sin, kao ugledan 
velik gospodin, vidi majku na ulici, i ne će da ju 
pozdravi kao svoju majku, stidi se svoje siromašne 
majke, tko će mu vjerovati, da on pravo ljubi, pravo 
štuje svoju majku, pa makar hiljadu puta rekao: Ja 
ljubim, ja štujem svoju majku? 

Ljubav se pokazuje djelom i vanjskim činom. 
Isto je tako sa štovanjem BI. Gospe. 

Nije dosta reći: „Ja ljubim Blaženu Gospu, ja ju 


od srca štujem", ako te ljubavi, toga štovanja ne po¬ 
kažeš djelom, ako se nikad ne moliš Blaženoj Gospi, 
ako ju ne pozdravljaš na znak zvona, ako ne ideš u 
crkvu na sv. misu, ako se ne izpoviedaš njoj na čast. 
Tvoja ljubav, tvoje štovanje mnogo ne vriedi, ti niesi 
pravi štovatelj Blažene Gospe! 

Treba dakle štovati Blaženu Gospu i vanjskim 
načinom, treba joj izkazivati čast i djelom. 

Nu ni to nije dosta. — Samo vanjskim načinom 
štovati Bogorodicu ne vriedi ništa! 

Badava medaljicu nositi na prsima, badava se 
upisati u kongregaciju, badava oltare kititi cviećem, 
ako ti srce nije uz tvoju nebesku Majku, ako svim 
srcem niesi sjedinjem sa svojom Majkom, ako po¬ 
pustiš prvoj napasti, drugoj napasti, trećoj napasti, 
ako se podaješ griehu i ne ćeš da se kaniš svojih 
običnih mana! Treba dakle i nutarnjim načinom što¬ 
vati BI. Gospu. I jedno i drugo je potrebito. I vanj¬ 
skim i nutarnjim načinom, i dušom i tielom treba da 
smo djeca Marijina! 

Saloinon napravio majci svojoj prekrasan prie- 
sto, posadio ju na nj i rekao: „Išti od mene, majko, 
što god hoćeš, sve ću ti učiniti po volji." — A majka 
će na to: „Sinko, samo jedno te molim, izmiri se 
s bratom svojim, poštedi rodjenog brata svoga i sina 
moga". A Salomon ode i — ubije brata svoga. Je li 
on ljubio majku svoju? Jok, badava ju častio vanj¬ 
skim načinom, badava se dičio ustima, da ju ljubi, 
kad je nije ljubio djelom i u istinu. I mi moramo 
Mariju činom ljubiti. 

Pa kada smo tako izkazali pravu ljubavi pravo 
štovanje spram svoje nebeske Majke, onda će ona 
kao najbolja majka izkazati ljubav spram nas te će 
nam pomoći i u tjelesnim i duševnim potrebama — 
ne će nas nikad nigdje zapustiti! 

Za potvrdu navede presvj. g. Biskup nekoliko 
krasnih primjera iz života, koji su, kako spomenusmo, 
prisutne uprav do suza ganuli. 

Iza ovoga krasnog govora ponovio je presvj. 
Gospodin sa kongreganistima i kongreganisticama po¬ 
svetu Blaženoj Gospi, koju su prisutni s velikim ga¬ 
nućem popratili. 

Za tim se ustoličilo poglavarstvo mužke kongre¬ 
gacije i primilo 20 novih članova (12 mužkih i 8 žen¬ 
skih) u kongregaciju. „Magnificat" odpjevali su pje¬ 
vači s kora s velikim 'oduševljenjem. 

Razdragani puk u crkvi gromko je i zanosno složio 
svoj glas s glasom pjevača u čast Majci Mariji kod 
litanija lauretskih i pjesme zahvalnice „Tebe Boga 
hvalimo." 

Dugo je trajala ta liepa zajednička svečanost (od 
5—6 3 / 4 sati na večer), ali se ipak pričinila kratkom 
radi oduševljenja i slavlja, što je u crkvi onu večer 
vladalo. 

Čuo se uzdah od prisutnih: 0 kako je bilo 
liepo! Kako zanosno! Odmah se javilo novih kandi¬ 
data za Marijinu kongregaciju. 

Raste broj štovatelja, raste slava Marijina u 
našem liepom Šeher-Sarajevu. 

Po Mariji k Isusu ! Po Marijinim sborovima oču¬ 
vat ćemo i naše gradjanske obitelji od nehaja. Po 
Marijim sborovima ne će se ugasiti svjetlo vjerskog 
života na kućnom ognjištu. 

— Katolička rieč ,,Beharu“. U izkrenoj i rodo¬ 
ljubnoj namjeri podnaslovom „hrvatska" rieč „Be¬ 
haru" upozorili smo u br. 12. „Vrhb." si. uredničtvo 
ovog lista, neka ne bi diralo u vjerske stvari, dok 
nastoji koristiti hrvatskoj sviesti. Nu „Behar" od 1. ko¬ 
lovoza izazivlje, da mu upravimo katoličku rieč. 
Pjesnik „Bekrijske ljubavi" u pjesmi od desetak ki¬ 
tica, posvećenoj Silviju Strah. Kranjčeviću, dok slavi 
Kranjčevića kao „pjesnika slobodne misli", udara na 
„mage i njihove čete", koji uče „nauke klete"; dok 
slavi Kranjčevića kao narodnog budioca, žali narod, 
„Kom su mišljenje mSgi težkijem dogmama stisli, 
„Koje će razkinut moći, kad Tebe upozna bliže." 
„Hrv. Str." je prikazala Kranjčevića u svjetlu njegovih 
pjesama hrv. narodu. Ako „Hrv. Str." i priznaje, „da 
je Kranjčević jedan od onih veleuma umjetničkih, koji 
su podobni udariti temelj novoj školi te čitavoj jednoj 
dobi utisnuti biljeg svoga duha", („Behar", br. 6. 
str. 99.) nipošto ne odobrava nazore pjesama: drugo 
je sposobnost duha, a drugo je uporaba te sposob¬ 
nosti. Katolička Crkva sa svojim „magima" i ,,dog- 
matima" ne prčda ni pred Kranjčevićem ni pred 
Mirzotn Safvetom, kao što nije predala^ni pred Vol- 
taire-om, koga Mirza u sbirki „Misli i Čuvstva" (go¬ 
dine 1905.) toliko slavi i obožava. Samo ponovno 
upozorujemo, neka se tim načinom ne sije vjerski 
razdor i ne ide na štetu „Behara". Bez dvojbe to nije 
nakana ni vlastnika odličnog Adem age Mešića. Zar 
se pravom ne bi i nama zamjerilo, kad bismo na pri¬ 
liku prigodom 25-godišnjeg pjesnikovanja Mirze Saf- 
veta slavili pjesnika, što je u naš muslimanski sviet 
svojim pjesmama počeo unositi nazore protivne islam¬ 
skoj vjeri i muslimanskim vjerskim poglavicama, kad 
pjeva izmedju ostaloga: „Ja sam pjesnik zdrava pića 

— što se s grozda ciedi" (,,M. i C.“ str. 33.): ,,Ko- 
l’ko pustih grieha krije — Biela čalma, brada „sveta" 

— A njezin je vlastnik nevin — U očima prosta 

svieta; — Zašto sviet ljude sudi — Po bradama i 
odielu_“ (,,M. i Č.“ str. 37.) 

Krk: f Msgr. dr. Fran Volarić. Krčka biskupija 
izgubila je 1. rujna o. g. smrću msgra dra Fra na 
Vol ari ća svećenika velikih umnih sposobnosti, pra¬ 
vih svećeničkih krjeposti, oduševljenog ljubitelja naše 
glagolice i revnog pomagača katoličke akcije na hr¬ 
vatskom tlu. Uz Biskupa, kler i stado krčke biskupije 
iskreno žali za pokojnikom sva katolička Hrvatska, 
napose Sarajevo sa svojim Nadbiskupom i Kaptolom. 
Uz presvj. g. nadbiskupa dra Josipa Stadlera i msgra 
Bulića bio je msgr. dr. Fran Volarić uztrajan zagovor¬ 
nik naše glagolice u Rimu; s ovima je osobno radio 
za naš posvećeni liturgijski jezik kod sv. Stolice. U 
više navrata pohodio je ljubljeni pokojnik naše Sa¬ 
rajevo te bio vazda dobro došlitn gostom presvj. Nad¬ 
biskupa i Kaptola. Ovdje je svaki put našao otvoreno 
srce, kako je otvorenim srcem dočikao na svome Krku 
i goste iz Sarajeva. Bio je desna ruka apostolskom 
svom Biskupu u radu oko procvata katoličke misli u 
javnom hrvatskom životu. Biskup dr. Mahnić imao je 
podpuno povjerenje u ovog svećenika po srcu Božjem, 
te ga je bio imenovao svojim generalnim vikarom. I 
sv. Stolica cienila je vrline dra Frana Volarića, pa ga 
je imenovala protonotarom i svojim kućnim prelatom, 
a uresila ga i redom Pro Ecclesia et Pontifice. 


Nezaboravni pokojnik rodio se na Krku. Bogo- 
slovske nauke svršio je u Beču, gdje je postigao i 
naslov doktora sveukupne teologije. Iza dušobrižničke 
službe bi imenovan kanonikom na Krku. Kao dekan 
Kaptola dva puta je bio kapitularnim vikarom: prvi 
put iza^smrti Feretića, drugi put iza premještanja bi¬ 
skupa Sterka u Trst. U snažnoj dobi od 58 godina 
pozva ga dobri Bog k sebi, kako se nadamo i mo¬ 
limo, na vječnu plaću. Preporučamo mu plemenitu dušu 
u pobožne molitve. R. i p. 

Rieka: Prva glavna skupština „Leonova Druž- 
tva.“ Pozivlju se uljudno sva p. n. gg. utemeljitelji 
i redoviti članovi „Leonova Družtva" na prvu glav¬ 
nu skupštinu, koja će se dobrotom preč. o. Ber- 
nardina, provincijala, obdržavati na Rieci u knjižnici 
čč. oo. Kapucina 30. rujna o. g. u 9 'U sati prije podne. 
Na toj skupštini izabrat će se Ravnateljstvo i pre¬ 
tresti razni družtveni predloži i poslovi. Tko od ute¬ 
meljitelja i redovitih članova ne može doći, neka izvoli 
drugoga opunovlastiti za izbor Ravnateljstva a pod- 
pisanome pismeno saobćiti svoje želje i predloge. 

U Mušaluku (z. p. Lički Osik) 8./IX. 1908. 

D r. Fran B i n i č k i, 

privr. pročelnik. 

Ovaj poziv za glavnu skupštinu „Leonova Druž¬ 
tva" primismo od privr. pročelnika našeg prijatelja i 
neutrudiva radnika na polju katoličke znanosti i ka¬ 
toličke prosvjete u obće, pa ga rado uvrstismo. Naše 
Primorje prednjači u nesebičnom radu za Krista i za 
domovinu. Iskreno želimo, da se oko novog ognjišta 
svjetlosti i vatre okupe svi spremni muževi katoličke 
i hrvatske javnosti. Nadamo se tačnom izvještaju o 
ovoj skupštini, da zagrijemo i naše amo radnike za 
ovo plemenito poduzeće. 

Zagreb: Novi superior kuće Družbe Isusove. 

Vlč. o. Alojz Erzin imenovan je superiorom redov¬ 
ničke obitelji Družbe Isusove na mjesto dosadanjeg 
superiora vlč. o. Ferdinanda Brixi-a. Novi superior 
rodom je Slovenac iz Ljubljane, u mladim godinama, 
vrlo naobražen i poznat sa svoje Ijubežljivosti i radi¬ 
nosti na dobro katoličke stvari. Više godina je dje¬ 
lovao u Travniku kao nadstojnik i profesor. Vese¬ 
limo se, da je to važno mjesto zapalo vlč. o. Erzina, 
jer će uz milost Božju posvema odgovoriti nadama, 
što ih u njega stavlja njegovo starešinstvo. 

Ljubljana: Drugi dioecezanski sinod. „Ljubljanski 
škofijski list" u 6. br. o. g. donio je okružnicu presvj. g. 
kneza i biskupa dra Antuna Bonaventure Jeglića, kojom 
kler svoje biskupije pozivlje na drugi sinod. Razloge, 
koji potaknuše u biskupu Jegliću misao i odluku si¬ 
noda, navodi spomenuta okružnica: prvi je djetinji 
posluh spram Majke Crkve; drugi je potreba, da se 
uklone razni nedostatci u upravi crkv. dobara, bogo¬ 
služja i t. d., treći je želja za preuredbom crkvenog 
pjevanja i crkvene glasbe; četvrti je skrb za sredstva 
protiv razkalašenosti osobito kod mladeži; peti je želja 
sveukupnog biskupijskog klera. Najavljeni sinod ob- 
državan je od 24. do 28. kolovoza o. g. Prvi svečani 
sastanak bio je 24. kolovoza u 5 sati po podne. Iza 
saziva Duha Svetoga i- svečanog blagoslova u kate¬ 
drali držao je besjedu pred 400 svećenika sam knez- 

biskup Jeglić. Na koncu govora iznio je stanje bisku¬ 
pije. Duhovni vodja sinoda bio je glasoviti redeni- 
ptorist prof. dr. Augustin Rossler. U šest divnih pre¬ 
davanja govorio je o vjeri, o životu i smrti svećenika, 
o radu, o patnjama, o borbi i o načelima, kojih da 
se svećenik drži. U svem je bilo šest odborskih sjed¬ 
nica i tri javne sjednice. U isto doba obavili su čla¬ 
novi sinode duhovne vježbe, „da se svi sinoditi du¬ 
hom obnove." U petak 28. kolovoza u 6 sati u jutro 
imao je svečanu misu zahvalnicu knez i biskup Jeglić. 
U zaključnom govoru potaknuo je apostolski biskup 
prisutne svećenike, neka se tačno, muževno i savjestno 
drže sinodalnih propisa. Nakon svečanog blagoslova 
otvorena su crkvena vrata, koja su za sinoda bila za¬ 
tvorena, i veličanstvena povorka od 400 svećenika 
odprati svoga nadpastira u njegov stan. Sinod je od- 
poslao brzojave sv. Otcu papi, caru i kralju Franji 
Josipu 1. i metropoliti Sedeju u Gorici. 

Dva su lustra, od kako je Jeglić sio na biskupsku 
stolicu u Ljubljani. Obadva lustra završuje on diece- 
zanskom sinodom. Jeglić je jedan od onih biskupa, 
koji dobro poima, da je snaga dioecezanske crkve u 
krjeposti, naobrazbi i agilnosti klera. Kler mu je prva 
briga. I kler je razumio glas svoga nadpastira. Kler 
ljubljanske biskupije uzoran je u krjeposti, dorastao 
dobi naobrazbom u svakom pogledu, agilan u svakom 
području javnoga života. Jedno od najmoćnijih sred¬ 
stava za ovaki odgoj klera jest blizi odnos apostolskog 
biskupa sa klerom. U dioecezanskom sinodu „Ordi¬ 
narij je jedini sudac i zakonodavac," nu „veoma rado 
čuje i vrlo cieni želje i savjete sinodita, dobro znajući, 
da na mudrost spada poučljivost i uvjeren, da je takva 
poučljivost Bogu veoma mila" (Ljublj. Skot. List). Si¬ 
nodi dioecezanski silno koriste i mladoj hierarhiji, kako 
nam kazuje povjest djelovanja sv. Bonifacija u Nje¬ 
mačkoj, i drevnoj crkvi, kako vas uči Ljubljana. 

NAŠA MONARHIJA. 

IV. češki katolički sastanak u Pragu. Rezultat 

lanjskih sveobćih izbora za carevinsko vieće izazvao 
je silno iznenadjenje. Čemu se nitko nije nadao, što 
dojučeranji gospodari političke situacije u Češkoj ni 
u snu očekivali niesu, to se dogodilo: na obzorju uka¬ 
zala se nova jaka, politična i kulturna stranka, koja 
je pri prvom svom javnom izstupu stala oborati ono, 
što se smatralo do jučer vječnim i neoborivim. U borbu 
sa liberalizmom i socijalnom demokracijom upustila se 
češka katolička pučka stranka, i pri prvom 
jurišu izvojevala častnu pobjedu. 184.804 glasa predana 
su za kandidate ove nove stranke, i 17 odlučnih po¬ 
bornika katoličke ideje unišlo je u carevinsko vieće. 
Ovo je dogadjaj, koji je uzdrmao dosadanjim teme¬ 
ljima češke javnosti. 

Češka je zemlja bez sumnje najnaprednija pokra¬ 
jina u monarhiji. Tehnika, industrija i trgovina postigle 
su medju Česima toliki stepen razvitka, te se naša 
monarhija i pred inozemstvom diči tom svojom zem¬ 
ljom. Ali uprav taj silni razvitak u svim granama 
omogućio je ideji materijalizma, da uhvati jak korjen 
u češkom narodu. Liberalizam i socijalizam zavladali 
su u zemlji. Gradovi pa i ista sela bijahu sve do jučer 
nepredobiva domena liberalnih ideja, kojih su nosioci 


bili u javnosti Mladočesi, a po industrijalnim mjestima 
osvojila je socijalna demokracija gotovo sav silni pro¬ 
letarijat. 

Nekako v slično kao u Hrvatskoj nije se do ne¬ 
davno ni u Češkoj znalo, da u obće postoji kakav 
katolički pokret. Svećenstvo nije se u javnosti izticalo; 
gledalo je prekrštenih ruku, kako neprijatelj grabi i 
otima ono, što je baš svećenstvu povjereno, da čuva 
i brani. Mnogo je bilo krivnje na samim biskupima, 
koji su se držali onog nesretnog načela, da svećenik 
nema što da traži na političkoni polju. 

Kao što su sveta braća Ćiril i Metod iz Morave 
širili svjetlo sv. vjere po susjednim slavenskim zem¬ 
ljama, tako je trebalo i sada, da u Moravi zasvietli luč 
katoličkog pokreta, koja će obasjati uspavane češke 
katolike, prenuti mlitave i hladne, te ih povesti u borbu 
za svete ideje kršćanskog demokratizma. 

Ima tomu oko 10 godina, kako su se u Moravi 
stavili na čelo mnogobrojne čete osvjedočenih katolika 
svećenik Stojan i mladi odvjetnik dr. H r u b an. Ova 
je četica rasla iz dana u dan, širila se po cieloj Mo¬ 
ravi i stala prelaziti preko granice u Češku. Samo 
kratko vrieme — i dr. Hruban bio je vodja jedne 
mlade, ali jake stranke, pune života i velikih nada. 
Katolički pokret uzinahao se u tolikoj mjeri, te može 
danas služiti u izgled mnogim zemljama, koje su se i 
prije već dale na katolički rad. U samoj Moravi ima 
već oko 1500 katoličkih organizacija; svake se nedjelje 
priredjuje 80 do 100 sastanaka; U Moravi nema sela, 
gdje ne bi danas postojalo koje katoličko družtvo. 

Ovaj intenzivni rad bio je okrunjen kod prošlih 
saborskih izbora, a ova pobjeda proslavila se veličan¬ 
stveno i nada sve sjajno u Pragu za vrieme od 29. 
kolovoza do 1. rujna na IV. češkom katoličkom 
kongresu, 

Taj kongres bijaše manifestacija, koja je iznena¬ 
dila neprijatelje, a katolike uvjerila o vlastitoj jakosti. 
Taj kongres pružio je češkim katolicima sigurno jam¬ 
stvo, da konačna pobjeda pripada ideji katoličkoj, 

Ne možemo da na široko opisujemo taj veličan¬ 
stveni sastanak; o tom bismo mogli pisati velike članke, 
i ne bismo izcrpili svih onih snažnih momenata, što 
su tom prigodom izbiti na javu. 

Pri kongresu učestvovali su svi slojevi češkoga 
naroda: nadbiskupi i biskupi sa kardinalom Skrben- 
skim na čelu, visoka češka aristokracija, svi češki ka¬ 
tolički nar. zastupnici, preko 200 katoličkih organizacija 
prosvjetnih, radničkih, gospodarskih i političkih. 

Sjaj toga kongresa razvio se osobito na svečanom 
obhodu kroz Zlatni Prag. Preko 12.000 učestnika ko¬ 
racalo je u impozantnom redu kroz praške ulice sa 
glasbama i sa 40 društvenih zastava na čelu. Na hi¬ 
ljade i hiljade stanovnika grada Praga pravilo je špalir 
tom veličanstvenom obhodu; i protivnici katoličke 
misli snebivali se gledajući tu silnu organizovanu i 
disciplinovanu katoličku armadu. Obhod je pošao preko 
glavnih ulica na Hradčin do prvostolne crkve sv. Vida. 
U crkvi služio je pontifikalnu misu kardinal nadbiskup 
baron Skrbenski, a pred crkvom na trgu je pontifici- 
rao biskup iz Kraljevog Gradca dr. Doubrava, jer 
preko 10.000 hiljada ljudi nije više moglo da udje u 
prenapunjenu crkvu. — Poslie sv. mise pošli su svi 
učestnici do nadbiskupove palače, gdje je vodja morav- 

skih katolika dr. Hruban pozdravio kardinala nadbis¬ 
kupa. Kardinal je u odgovoru dao oduška svojoj 
prevelikoj radosti, što vidi pred sobom tolike hiljade 
oduševljenih katolika. Slovačka glasba zasvira papinu 
i češku narodnu himnu; iz hiljadu radostnih grla orila 
se pjesma daleko preko obala široke Vltave. 

Kongres bio je opredieljen na tri dana. Tačno 
po razpoređu obdržavale su se svečane sjednice ter 
razprave u pojedinim odsjecima. Kod rasprava je uče¬ 
stvovalo u svim sekcijama do 10.000 ljudi 
Spomenut ćemo samo neke govornike. 

Kanonik V a neč ek predavao o sjajnom napre¬ 
dovanju njemačkih katolika, osobito u Vest- 
falskoj i u rajnskoj provinciji. 

P. Vonavka izvješćuje o razvitku kato¬ 
ličkih organizacija.- 

Urednik Sve11 ik bavi se napose družtvenom 
organizacijom moravskih katolika. 

Ingenier D o s t a 1 e k raspravlja o radničkom 
pitanju, napose o štrajku, radničkoj plaći i 
o kartelima. 

Prof. Drapa 1 i k predaje o temi „vjera i oda- 
n o st“. 

Nadučitelj Spaček govori o odgoju mla¬ 
deži u o b i t ej j i. 

Svećenik Č a d e k raspravlja o ,,k 1 e r i k 1 i z m u“ 
i o socijalističkoj frazi: ,,vj e ra je privatna stvar. 

Glasoviti ostronom Nabelek predavao je o 
„eksaktnoj znanosti i vjeri". 

Prof. dr. Šulc govorio je o liberalizmu i 
socijalnoj d e m o k r a c j i. 

Nar. zast. Vaslav Myslivec držao je sjajan 
govor o kršćanskom socijalizmu. 

Odlični češki učenjak B. Rybah razpravljao je 
o vjerskom pitanju ter dokazivao, da je katoli¬ 
cizam vjera budućnosti. 

D r. Kolisek, Slovak, opisivao je tužno sta¬ 
nje slovačkih katolika u Ugarskoj. 

Urednik Konečny raspravljao je o „Slobod¬ 
no j m išli." 

Seljak Šafranek govorio je o agrarnom 
pitanju, 

Učiteljica Hoffmann je predavala o „katoli¬ 
cizmu i naobrazbi žena"; prof. Emil Zak o 
kršćanskoj školi, dr. Beyl o štampi, kapelan 
Beranek o kršćanskoj ljubavi na karitativnom 
polju. 

U zadnjoj svečanoj sjednici govorila su tri naj- 
odličnija govornika: sveuč. prof. dr. Tumpach o 
Crkvi i znanosti, dr. Myslivec o Crkvi i državi, i dr. 
Horsky o temi: ut sint omnes unum. 

Na kongresu osnovala se o r g a n i za c ij a mla¬ 
deži za sve češke zemlje; za Prag se osnovala 
katolička organizacija gradske mladeži. 
Osnovao se takodjer „savez čeških katoličkih 
poljodjelaca. 

Još ćemo spomenuti jedan važan zaključak, što 
je stvoren na predlog kanonika dra Buriana: da 
će se od sele svake godine p r i r e d i t i č e ski 
katolički kongres, i to svake godine u kojem 
drugom gradu. Sliedeće će godine biti u Kraljevom 
Gradcu. 

Kad ovo čuje jedan katolički Hrvat, mora doista 
pocrveniti od stida. 


I naš prvi (do sada i zadnji) katol. hrvatski kon¬ 
gres odabrao je na predlog predsjednika grofa Mir. 
Kulmera središnji odbor od 6 lica, koji da „priredi 
drugi hrvatski katolički kongres." Prošlo je ravnih 
osam godina, a da se u tu svrhu ni prstom nije maklo. 
Množe se dušmani katoličkih ideala na hrvatskom tlu, 
a pokrenute katoličke institucije u najplemenitijoj na¬ 
mjeri ne uspjevaju prema nadama poradi tjesnogrud- 
nosti i neorganizovanosti. 

Na češkom katoličkom kongresu bilo je takodjer 
više Slovenaca, Hrvata dakako ni jednoga. I pravo je 
tako, ta zar bi smio od srama da prisustvuje takvoj 
manifestaciji kakoličke sviesti? 

R I M. 

Sv. Otac Pijo X. francezkim hodočastnicima. 

Kako sv. Otac papa Pijo X. slavi ove godine petdeset- 
godišnjicu svoga svećeničtva, natječu se sinovi kato¬ 
ličke Crkve, da Kristovom namjestniku na zemlji iz¬ 
raze što očitije i sjajnije svoju sinovsku odanost i 
ljubav. Nadbiskup iz Aix-a predveo je sv. Otcu hodo- 
častnike iz Francezke dne 7. o. mj. U svom govoru iz- 
taknuo je nadbiskup vrlo ganutljivim riečima tegobe, 
što sada tište francezke katolike, osobito što katolici 
u Francezkoj danas moraju gledati, kako se duša ne¬ 
jake dječice u školi udaljuje od Boga, jer ne čuje ni¬ 
jedne rieči o vjeri; predstavio je sv. Otcu učitelje i 
učiteljice, što preuzeše poduku katol. mladeži. Sv. Otac 
izrekao je tom prilikom ovu odvažnu rieč: „Čuvstvo, 
koje obuzimlje Vas, gospodine nadbiskupe, i Vaše zem¬ 
ljake pred namjestnikom Kristovim, i u Nama oživi svaki 
put, kad vidimo pred sobom hodočastnike iz najuda¬ 
ljenijih zemalja, kako se papi klanjaju. Mi smo doista 
veoma ganuti. Nu kako imađe razlike medju zviez- 
dama, tako je i čuvstvo, što ga osjećamo kod svih 
hodočašća, osobito živo, kad dolaze sinovi Francezke. 
Ovo je ganuće posvema naravno, jer otac vazda ćuti 
s djecom, naročito, ako djeca nedužno trpe. 

Vaša je sudbina, da trpite. Grozna je to sudbina, 
jer vas progone u katoličkoj zemlji. Vi se morate bo¬ 
riti za održanje vjere i za očuvanje štovanja Majke 
Crkve, koja je za Francezku bila vazda najljepša dika, 
a koja i u buduće valja da to bude. 

Gospodin Bog pripušta kušnje, da okuša krje- 
post. Vi ste u zemlji boli, u mjestu suza, gdje se mo¬ 
rate hrvati i boriti, da idete putom Spasitelja, i tako 
postanete dionici njegova triumfa. Ja se ponosim fran¬ 
cezkim klerom, koji se je, stalan na svome položaju 
i siguran u svojoj misiji, borio i koji se bori, da 
očuva vjeru u svojoj domovini i da obrani zastavu 
religije. Bog vas održao za vaše djelo i dao vam 
snage u boju, koji će sigurno okrunjen biti uspjehom. 

Na osobit način zahvalni smo učiteljima i uči¬ 
teljicama, koji nadomještaju izagnane religijozne kon¬ 
gregacije i djelovanje samostana, koji su uništeni u 
ime slobode, što je toliko zlostavljana od onih, koji 
ju vazda u ustima nose. Hvala ide svih, koji su na 
sebe preuzeli poduku u privatnim školama. 

Žao Nam je onih sinova naroda, koji ištu du¬ 
hovni kruh, na koji nitko ne misli, žao Nam je onih 
sinova naroda, koji su od Boga pozvani na radost 
raja, a koje hiljadu zapreka diele od raja, a žao Nam 
ih je to većma, što i u obiteljima nailaze na toliko 
zapreka za svoj vječni spas. 

Bog blagoslovio vaše djelovanje i naplatio vam 
svojim divnim darovima. Od svih vas, djeco kato r 
ličke Crkve, želim* da svoje molitve, svoje napore, 
svoje djelovanje ujedinite, e da održite živu vjeru, ako 
bi jednom nadošao čas, kad bi crkve bile zarazane i 
vjera morala otići u druge zemlje, da potraži još 
koje utočišće. 

Ovih, dana, dok se Presv. Olt. Sakramenat u 
protestantskoj Englezkoj izlaže i štuje, dok se svečano 
nosi ulicama Londona, osramoćena je sloboda u Fran- 
cezkoj brutalnom silom, koja je na štetu Francezke 
Bogu rat naviestila. Mi se tužimo na tolike nepravde, 
Mi lijenio krvave suze nad perfidijom onih, koji vla¬ 
daju Francezkom i zaslužuju samilost. Mi se molimo 
Gospodinu, da ipak gane njihova srca." 

Sveti Otac još nije govorio ovako živo i ener¬ 
gično protiv Francezke politike. A jer je spomenuo 
protestantsku Englezku, ne će ova rieč ostati bez utiska 
i u nekatoličkim redovima. 

E N G L E Z K A. 

Katolička crkva u Englezkoj. Msgr. W. E. 
Schwarz, koji je prigodom posjeta njemačkih duhov- 
hovnika svih konfesija u Londonu imao čast da bude 
gostom nadbiskupa vvestminsterskog, napisao je u „Ger¬ 
mama" zanimljivih crtica o katolicima u Engleskoj. 

Katolička crkva u Englezkoj pogledom na vladu 
u zemlji posvema je slobodna i neovisna. Za vjerski 
razvitak vrlo povoljan uvjet. Svjetovna vlast ne mieša 
se niti u odgoj niti u namještanje klera. U drugu ruku 
katolicizam dakako da nema nikakve pripomoći od dr¬ 
žave, pa sam mora prinositi žrtve za crkve i za uzdr¬ 
žavanje svećenstva u službi. Velike žrtve, što ih nose 
englezki katolici, naročito rednički slojevi, ipak ne stoje 
na putu „koraku k Majci Crkvi". Godine 1780. bilo je 
katolika u Englezkoj kukavnih 69.376; danas ih je mi¬ 
lijun i pol, dakle 31 put više. Istina, medjutim je pro¬ 
jurilo 120 godina, nu osim ovog velikog razdoblja 
sbilo se je znamenitih dogadjaja, koji podigoše broj 
katoličkog pučanstva; amo spada u prvom redu uki¬ 
nuće drakonskih zakona, što ih je reformacija skovala 
protiv katolicizma. Preznamenitu moralnu važnost za 
procvat katoličke Crkve imadoše djelovanja divno nada¬ 
renih muževa, kao Wisemana, Neumana i Manninga. 
Ovi su uživali velik ugled i u nekatoličkim krugovima, 
pa su ne samo pribavili kod njih štovanje spram kato¬ 
licizma, nego i mnogo hiljada konvertita priveli. Dje¬ 
lomice i prirast izvana, poglavito iz Irske, nmnožao je 
broj englezkih katolika. 

Msgr. Moyes, kanonik westm. katedralke u Londonu, 
razlikuje u Daily-Mail-ljetopisu englezkih crkava (g. 
1908. str. 217.) tri elementa u englezkom katolicizmu: 
prvi, stare katoličke obitelji, koje uza sva krvna pro¬ 
gonstva u XVII, i u XVIII. vieku ostadoše, makar i 
neznatne na broju, vjerne rimsko-katoličkoj Crkvi; drugi, 
uselivanje iz Irske od godine 1847.; treći, konvertiti. 
Msgr. Moyes pridodaje: Ako je broj katolika u Englez¬ 
koj razmjerno i malen (17« naprama 31y 2 milijuna), 
nu rekrutiraju se iz slojeva pučansva od najvišeg plem¬ 
stva do najsirotnijeg radnika; mješovite ženitbe doduše 
nanose štetu, nu izvan svake sumnje je, da katolička 
Crkva u Englezkoj od doba reformacije pogledom na 


broj vjernika, na kojima leži obskrba crkvena i ostalo 
uzdržavanje, nikada nije tako dobro stajala kao danas. 

Mi bismo, piše dalje Msgr. Sc hwarz, ovdje na¬ 
glasili osobito crkvenu obskrbu englezkih katolika. I 
danas nam se čini smion i odvažan korak blažene uspo¬ 
mene Pija IX., kad je godine 1850. uzpostavio crkvenu 
hierarhiju u Englezkoj i glavu katolika ovjenčao naslo¬ 
vom „nadbiskup od Westminstera“. Bura negodovanja, 
što je tada zemljom prozujila, sretno je minula, a bla¬ 
gotvorni plodovi crkvene organizacije danomice- se ra- 
djaju. Osim metropolita i nadbiskupa weštminsterskog 
broji Englezka danas 16 sufragana i nekoliko posve¬ 
ćenih biskupa, tako te na jednu dioecezu dolazi poprečno 
100.000 duša. Obseg zemlje i s time skopčano težko 
upravljanje opravdavaju, zašto se podignulo toliko 
biskupija... Požrtvovnost vjernika ne samo da je po¬ 
krila troškove oko crkvene organizacije, nego je u sve 
to većoj mjeri prinosila za umnožanje svetog osoblja i 
kuća Božjih, kako ćemo to razabrati iz ovih brojeva. 
Polovicom prošloga vieka brojila je katolička Crkva u 
Englezkoj 798 svećenika, koji su djelovali 581 u crkvi; 
godine 1853. narastao je broj svećenika na 896, a broj 
crkava na 646. Danas djeluje u Englezkoj i u Walesu 
3524 svećenika u 1736 crkava. Kolike je svote žrtvovao 
katolički puk za obskrbu duhovničtva i za podignuće 
dotično za uzdržavanje crkava. Msgr. Moyes u spo¬ 
menutom članku pravom iztiče, da je gradnja westminst. 
katedralke, koju je kard. Vaughau od god. 1895. do 
god. 1903. zidao i na koju je bez ukrasa potrošeno do 
5 mil. maraka, epohalna za razvitak katoličkog života 
u Englezkoj; utjecaj na sve to veću pobožnost ove u 
bizantinskom stilu izgradjene, iznutra još nesavršene 
prvostolnice,, u kojoj se dnevno vrše crkveni časovi za 
duševnu pobudu puka, ne da -se zatajiti. 

Slična gradnja mnogih drugih stolnica u zemlji 
svraća na se pozornost prijatelja i neprijatelja te promiče 
interese Crkve. To se vidi iz broja obraćenja odraslih 
u krilo katolicizma. Dugo vremena s nekom tjeskobom 
tajnim se držao broj konverzija, da ne bi došlo do 
trvenja sa sektama. Ipak se izpostavilo, da se je u god. 
1897. u krilo crkve vratilo ravno 8436 odraslih. S 
kompetentne strane ustanovljeno je, da se u biskupiji 
Westminster godimice obrati njih 1200. Crkva dakle 
lagano a stalno raste, nu o konverziji u masi ne može 
biti govora. Medju pučanstvom Albiona osvaja katoli¬ 
cizam terrain lagano ali sigurno, korak po korak. Ovi 
uspjesi to su vriedniji, što su Englezi u velikoj većini 
poznati kao „ljudi novca", koji su zakopani u posjed 
i u sticanje zemaljske mammone. Čast i dika dakle 
hrabrim pionirima katol. Crkve, koji u svojoj okolini, 
što se pretežno za materijom dala, visoko dižu i nje¬ 
guju ideale katoličke religije, te naukom i životom otva¬ 
raju inovjercima ulaz u dvorove katolicizma. 

i . . • ' 

AUSTRALIJA. 

Blagopokojni nadbiskup Murphy. Izmedju onih, 
koji započeše katoličku akciju u Australiji izticao se 
Daniel Murphy, hobartski nadbiskup u Tasmaniji. 
Smrću njegovom izgubi lani katolička Crkva jedinog 
još od Grgura XVI. imenovanog biskupa, a episkopat 
ciele katoličke Crkve svog seniora, 

Daniel Murphy rodio se u Irskoj 18. rujna 1815. 
na dan bitke kod Waterloo-a. Odlučivši se za sveće¬ 
ničko zvanje stupi u veliko irsko bogoslovno sjeme¬ 
nište u Maynooth-u. Brojili su ga medju najbolje uče¬ 
nike. Mislio je već u bogosloviji, da iza svršenih nauka 
podje kao misionar u Australiju. No svoju odluku 
promjeni , kad je dr. Carew, jedan od najobljublje¬ 
nijih profesora u Maynooth-u, bio imenovan pomoćnim 
biskupom apostolskog vikara u Madrasu u Prednjoj 
Indiji. G. 1838. kao mladomisnik odplovi u Indiju, gdje 
mu povjeriše misionarsku postaju Hajderabad. Kroz 
pune dvie godine nije se sastajao s nijednim sveće¬ 
nikom. Uza sve potežkoće nije smalaksao. Radio je, 
učio je jezike : hindustani, tambul i telegu ; kad je uvi¬ 
dio, da će mu poznavanje' arabskog jezika olakšati 
doticaj s muslimanima, nauči i ovaj jezik. 

Msgr. Carevv bude medjutim premješten u Kal- 
kutu, a njegov nasljednik izposlova kod Grgura XVI., 
da mu 16. dec. 1845. imenuje pomoćnim biskupom 
mladog i revnog Murphy-a. Premda je navršio istom 
tridesetu godinu, ipak se je otimao ponudjenoj časti. 
Kad je u tu svrhu došao u Rim pred Pija IX., koga 
su 16. lipnja 1846. papom izabrali, odgovori mu ovaj: 
„Vas su mlada izabrali biskupom, a mene mlada iza¬ 
brali papom. Moramo slušati.“ 11. listopada god. 1846. 
primi biskupski red, a četiri godine kasnije postade 
apostolskim vikarom u novom vikarijatu Hajderabadu. 

Do g. 1865. upravljao je neumorno povjerenim si 
stadom, ali naporni rad u vrućoj Indiji jako mu na¬ 
ruši zdravlje. Dalje nije mogao ostati na dosadanjem 
mjestu, te ga Sv. Stolica imenova pomoćnim biskupom 
a malo za tim biskupom u Hobartu u Tasmaniji. Svom 
nasljedniku u Hajderabadu ostavi katedralu, jedan 
zavod, u koji su i indijski knezovi slali svoje sinove, 
25 kapelica sa školama i jedno sirotište. Prve rieči, 
što ih je na svoje novo stado upravio, bile su: „Moja 
je vruća želja, da svi slojevi pučanstva budu sa mnom 
i medjusobno vezani uzkim vezom ljubavi. Sreća bis¬ 
kupa sastoji u sreći klera i stada, a uspjeh biskupa 
ovisi poglavito o jedinstvu, koje neka nas po volji 
Božjoj sve skupa spaja." Ove nam rieči razjasnjuju, 
zašto katolička Crkva u Australiji sve to više napre¬ 
duje. Ne samo da biskupi s klerom ulažu sve svoje 
sile za dobrobit Crkve, već su i laike oduševili za ka¬ 
toličku stvar. Sada ne gledaju australski laici djelo¬ 
vanje Crkve kao nešto, što se njih tiče, već su duboko 
prožeti uvjerenjem, da su i oni živi aktivni članovi 
Crkve. Za to i sudjeluju direktno u svakom podhvatu 
crkvenom. Uspjeh katoličke stvari drže svojim uspje¬ 
hom, a potežkoće Crkve svojim nevoljama. 

I u Hobartu se Murphy najviše brinuo za osnivanje 
škola i gradnju crkava. U roku od dvadeset godina 
posvetio je katedralu i deset velikih crkava. Osnovao 
je više zavoda i pučkih škola, te pozvao dvie ženske 
kongregacije, kojima povjeri upravu zavoda i škola. 
U lipnju god. 1888. proslavi zlatni svećenički jubilej; 
iste godine Lav XIII. uzdignu Hobart na nadbisku¬ 
piju. Kad je po treći put iz Hobarta došao u Rim, a 
bilo mu blizu 80 godina, Lav XIII. nije se mogao oteti 
ganuću motreći pred sobom . siedog biskupa, koji se 
odvažio na daleki put, da izkaže svoju ljubav 1 vjer¬ 
nost papi. Sretnim povratkom u Hobart jako razveseli 
svoje- stado,..pa kao što im je pri njegovu polazku u 


Rim bila jedina želja, da se sretno povrati, tako su 
svi željeli, da dočeka i zlatni-biskupski jubilej. No ne 
samo da je doživio tu riedku slavu, nego je proslavio 
još i diamantni svećenički i biskupski jubilej. Iza dia- 
mantnog biskupskog jubileja proživi još dvie godine. 
U devedeset i drugoj godini 29. prosinca god. 1907. 
zateče ga smrt. 

Kršćanska Australija ne će za cieio nikada zabo¬ 
raviti svoga apostola, biskupa Murphy-a, koji joj je 
toliko godina svoga rada žrtvovao. Murphy si je svo¬ 
jim djelovanjem napisao liepu stranicu u povjesti ka¬ 
toličkih misija. 

PROSVJETA. 

Knjige „Matice Hrvatske* 1 u godini 1907. 

4. A. M. Skabičevskij; Povjest novije ruske književnosti. Preveo 
. M. Lovrenčević. Izdala M. H. 1907. 

Ima u ovoj knjizi, što nas brzo uvjeri, da ju je pisao 
vanredan talenat iza napornog mnogogodišnjeg studija. Skabi¬ 
čevskij opisuje doduše kao i drugi živote pojedinih pisaca, ocje¬ 
njuje i s čisto formalnog stanovišta njihova djela kratkim, od¬ 
lučnim i jasnim potezima, ali kao da je to više drugotna svrha 
njegova djela; prva mu je: prikazati razvoj ideja. 

Neobičnom plastikom crta prilike prije Oogolja, doba 
„olimpijevaca", dvorske poezije, literarne oligarhije. Do u tan¬ 
čine analizuje preokret četrdesetih godina, potaknut njemačkom 
filozofijom i sveobćim gibanjem naroda u tadanjoj Evropi. Ob- 
širno dakako opisuje Skabičevskij djela velikih ruskih pripo¬ 
vjedača — Turgenjeva, Gončareva, Tolstoja i Dostojevskoga, 
kritiku Bjelinskog, Černiševskog, Dobroljubova — ali uza sve 
to iznosi i sitnije pisce, poznate tek stručnjaku, ako su samo 
išta utjecali na razvoj ruske misli Više puta čovjek bi rekao, 
da je ovo djelo većma povjest mišljenja i nastojanja ciele ruske 
inteligencije, nego povjest literature. Dubokom psihologijom pro¬ 
matra Skabičevskij pisce, gdje je koji i zašto je promienio 
ideje, je li ih samo zatajio od straha pred okrutnom cenzurom 
ruskom ili ih je posve odbacio i t. d.- Kao da nije Skabičevskij 
prečuo nijedan kucaj srca u ruskih pisaca, svaki je zabilježio i 
nastojao ga iztumačiti. 

Jednoj velikoj mani nije se ipak- uklonio! 

Čudna je ruska inteligencija. Kao da je se prihvatila 
neka nemila sudbina: neprestano putuje u polumraku, nikad u 
podpunom- svjetlu. Puno je zdravih ideja u nje; i zapadnjaci i 
slavenofili vjerovahu, dašto svaki na svom osnovu, (izp. str. 50.) 
u mesijansku ulogu Rusije obzirom na razvoj-EvrOpe; svi ve¬ 
likani ruske literature u nekom smislu jesu reformatori •--- tek 
jedno ne izvedoše: ne dovinuše se sigurnom odgovoru na naj^ 
viša pitanja života i svemira. Nekoji od njih i ne spominju ih, 
kao Turgenjev; druge baca tjeskobna neizvjestnost u pesimizam, 
obara, ih kao Gogoija,-a. Tolstoja dovedoše ta pitanja, do para¬ 
doksa i utopija. 

Tom je pojavu morao Skabičevskij svakako koje po¬ 
glavlje kritike posvetiti, a ne proći ga nehajno i . prezirno. Zašto 
je to propustio? 1 on je poput velikog diela Rusa usrkao nje¬ 
mačku filozofiju. „Racijonalizam bio je, veli on, poštenim .po- 
sljedkom tristogodišnjeg težkog rada evropske misli, koja je 
uztrajno čeznula, da sa sebe skine sredovječne tradicije, i to 
bješe doista pobjeda razuma" (str. 14.) Ova izreka Skabičev- 
skog uz neke još druge pokazuje, đa se je i on poput Turge¬ 
njeva „sunovratio naglavce u njemačko more, da ga očisti i 
preporodi." Za to i ne može da razumije Gogolja, kad u zadnjem 
perijodu svog života veli: „Moja je'dužnost pobrinuti se za 

spas duše svoje" (Izporedi Katol. Obzornik god. VI. str. 183.); 
prezire Pirogova, koji u svom djelu „Pitanja života" traži kr¬ 
šćanski uzgoj mladeži (Skabičevskij str. 77.); zato ne cieni 
dosta Tolstojevo nastojanje, da rieši najviša pitanja. 

U tome leži možda najkrupnija pogrješka Skabičev- 
skovog djela. 

Prevodilac je u obće uspio, tek čudno iznenadjuju neke 
fraze: svidjalo im se „odsuće svake laži" (str. 7.); zaduženi 
pisci sticali su si „platež dugova" (str. 8.). 

5. S/ovenske novele i povesti. Dio I. Uredio Dr. Fran Ilešić. 

Izdala M. H. 1907. 

Čudno je već bilo, kako je M. H. zaboravila najbliže su¬ 
sjede naše, Slovence. Možda je mislila, da je slovenačka knjiga 
po sebi Hrvatu pristupnija, pa će ju i bez njenog miga prihva¬ 
titi. Činjenice pokazaše protivno: osim Prešerna, Gregorčiča, 
Aškerca i još nekih ostaše hrvatskoj publici nepoznati slove- 
nački pjesnici, a još više pripovjedači. Htijuć M. H. da lzpravi 
pogrešku izdade lani antologiju slovenačkog pjesničtva, a ljetos 
iznese pred nas ulomke slovenačke pripovjestne književnosti. 

Nekoliko rieči o ovim novelama i pripoviestima! 

Jedan od najjačih talenata megju Slovencima bijaše za- 
cielo Fran Levstik, s kojim uredjivač Ilešić počinje- Njegov 
„Martin Krpan" i po stilu i po zamisli originalan, umjetnički 
vrlo je uspio. Kao da ga je složio jedan od onih sliepaca, što 
su spjevali našu junačku narodnu pjesmu; iste žice, koje dira 
ta pjesma, dira u duši čitača „Martin Krpan". Odilazeć od cara 
veli junak pripoviesti: ,Ko bi se zopet oglasil kak Brdavs, ali 
kdo drug, saj veste, kje.se pravi na Vrhu pri sv. Trojici J (str. 
17 .) _ Ako bi se opet našao junak, koji bi se narugao cielom 
carstvu vašem, znate, gdje je Vrh kod sv. Trojice, zovite me! 
— Nije li tim riečima izrečen jedan izmedju značajnih poteza 
u povjesti Slovenaca? Narod krjepak, darovit, ali kroz vjekove 
tudji sluga ... 

Jurčića prispodabljaju Šenoi; sličan je, ali ne toliki umjet¬ 
nik. Ugodno se doimlju ulomci iz Kersnikovih romana. U ,,0če- 
tovem grehu" kano da se maknuše i zadrhtaše isti zidovi sud¬ 
nice pred grozotom krive zakletve; prizor, kao da ga je Maeter- 
linck zamislio. Crtica iz „Raztresenih listova" ' istoga pisca 
prikazuje muža rodjena pod slamnatim seljačkim krovom, ali 
darovita i uz to žedna kariere, materijalistu. Popeo se ćak do 
dvorskog savjetnika i — umro. Drugi dan iza njegove smrti 
već se najbolji njegovi prijatelji razgovaraju u gostioni o vre¬ 
menu ... Zaboraviše na njega. Satira je to, koja ne bode to¬ 
liko, koliko žalosti. Staretova „Vanda" idealna je djevojka iza 
48. godine prošlog stoljeća, odlučna patriotkinja, te podsjeća na 
neke Turgenjevljeve ženske karaktere. U Stareta se realistično, 
tačno opisivanje jako iztiče. 

Ilešić je bio u izboru ulomaka većinom sretan, publika 
može bar donekle upoznati značajne vlastitosti pisaca. Naj¬ 
slabije nam je prikazan Mencinger po svom „Abadonu"; osim 
što vidimo, da se piscu mili dialog s dugim refleksijama, ostaje 
nam ciela pojava Mencingerova nejasna. Isto tako premalešan 
je ulomak iz Kersnikovog „Agitatora", a da bismo iz njega što 
osobito o autoru mogli zaključiti. Začudno je pako, što je 
Ilešić čitavih osamdeset stranica napunio Stritarom; čovjeka 
upravo umara ta sentimentalnost, a dosta nam je već poznata 
iz njemačkih romantika; iz malog ali sgodnog odsjeka ,,Ro- 


sane" isto bi toliko naučili o Stritaru, kao i iz ciele pripoviesti. 

Da je Ilešić radije što god uzeo iz djela Pavline Pajkove, ,,naj- 
plodovitije spisateljice onog vremena"; ta nije ga zar u tom 
smelo klerikalno t. j. odlučno katoličko mišljenje Pavlinino! 

U narednom svezku sabrat će M. H. izvadke iz novijih 
modernih slovenačkih pripovjedača. Tko se iole upoznao s tim 
piscima, naišao je više puta na priličnu dozu bezvjerja, dosta 
puta i obscenosti. Matica Hrvatska nema pred svojom katedrom 
obćinstvo, što bi se htjelo znanstveno i izcrpivo upoznati sa 
slovenačkom knjigom; takve pojedince i ne mogu zadovoljiti 
tek ulomci, oni će po'seći za cielim djelom; čitači pako Matice 
Hrvatske ne traže više nego neki obćeniti pregled. No da taj 
dobiju, nipošto nije nuždno, da im M. H. uz put u razum sije i 
vjerske dvojbe, što ih ne će moći radi nedostatne naobrazbe 
riešiti, te okalja maštu obscenim slikama. Mogu se naći i 
ulomci, koji će biti netaknuti spomenutim ljagama, a opet 
sgodni, da nam iztaknu značajno obilježje pojedinog umjetnika. 
Na to već unapried svraćamo pažnju Matice Hrvatske. 

(Nastavit će se.) 

Travnička spomenica na 25 godišnjicu Nadb. dječačkog 
sjemeništa i velike gimnazije. Napisao Josip Predragović D. I. 
Naklada travničkog sjemeništa. 

Radostno smo primili ovu spomenicu, iskren i vjeran 
odraz našeg na daleko čuvenog i slavljenog Sjemeništa travnič¬ 
kog. Još prije jubilejske slave prošle godine doznadosmo, da 
se vrstno i u našoj knjigi prokušano pero gosp. Predragovića 
sprema, da izda u sviet spomenicu o travničkim zavodima, pa 
se pravom nadasmo, da će djelo biti vriedno i dostojno oprem¬ 
ljeno. Vrlo vjerno, tačno i zanimivo crta nam pisac osnutak 
travničkih zavoda i prvo djelovanje otaca Isusovaca u našoj zemlji. 
Kronikom od 1882.-1907. nižu nam se pred. očima svi zname¬ 
nitiji dogadjaji, što se odigraše za Sjemenište, oko njega i u 
njemu. Ilustracije, kojima je knjiga urešena, nadopunjuju rieči 
vriednog kroničara. Pedagoške crtice i školske viesti dobro stoje 
u knjizi, koja ima da i najširoj hrv. publici poda vjernu sliku 
našeg Sjemeništa. Proslava jubileja obširno je opisana. Stati¬ 
stika djaka kao i odlomak o starotravničanima velikom su pom- 
njom i brigom piščevom izpali podpuni i zaokruženi. 

Pisac si je mogao bat u prvom dielu spomenice, gdje go¬ 
vori o osnutku naših zavoda, dozvoliti malo više poleta, nego 
što je učinio. Vrlo bi mu zahvalni bili, da nam je naveo uz 
grofa Lilienthala još ine darežljive dobrotvore naših zavoda, 
kojih je sigurno mnogo bilo. U kronici je pisac i odveć strog 
kroničar; u tom mu i mi s jedne strane dajemo pravo, da se 
ne bi reklo, da pisac možda pretjerano hvali djelovanje reda, 
komu sam pripada. Oštrom oku govori i ona kronika otvoreno 
i jasno o blagoslovljenom radu, otaca Isusovaca. 

Ovu knjigu, živu sliku Sjemeništa, rada i života u njemu 
toplo preporučamo svima, a naročito bivšim gojencima trav¬ 
ničkog Sjemeništa, jer će im probuditi sladke uspomene na dje¬ 
tinju dobu u Sjemeništu provedenu. Spomenica obuhvata 156 
stranica ukrašenih sa 26 ilustracija, koje nam predočuju početak 
i razvitak zavoda, te unutarnju uredbu i život gojenaca. S na¬ 
sladom listaš ovu knjigu, kao da se sjećaš dana provedenih 
u roditeljskoj kući. Tu se je odhranio duh tolikih, što danas 
vode rieč u crkvenom i narodnostnom životu. 

Djelo stoji 1'50 K, a dobiva se kod nakladnika: Nad¬ 
biskupsko Sjemenište, Travnik. 


Odgovorni urednik dr. Ivan Dujmušić. 


Izdaje Kaptol Vrhbosanski. 


Tiskara Vogler i drugovi u Sarajevu. 


KATOLIČKOJ PROSVJETI. 

U SARAJEVU, DNE 5. LISTOPADA 1908. GOD. XXII. 


XIX. medjunarodni euharistični kongres u Londonu. 


i. 

Ljubav prema Isusu Kristu, Sinu Boga živoga i 
Sinu Čovječjem, u Euharistiji jest jedna od najodlič- 
nijih i najočitijih značajka katoličke Crkve, kojom se 
uzdiže nad sve ostale kršćanske sljedbe. U katoličkoj 
Crkvi poglavito zadnjih decenija niču, rastu i divno 
uspjevaju kongregacije, bratovštine, sastanci, listovi, 
koji sebi staviše za središte i ognjište svoga čuvstva 
i ljubavi, svoga mišljenja i rada presv. olt. Sakra- 
menat. 

Medju euharistične institucije zauzimlju euhari¬ 
stični medjunarodni kongresi svojom impozantnošću 
i svojim širokim plodovima bez ikakve sumnje naj- 
odličnije mjesto. 

Početak ovih kongresa bi sastanak od 200 de¬ 
putata francezkih u historijskoj kapeli u Paray-le- 
Monial god. 1870. Od toga doba sastajali su se revni 
štovatelji presv. olt. Sakramenta svake godine u raz¬ 
nim krajevima Francezke uz privolu biskupa. Na savjet 
msgra d e S e g u r predobije kardinal Dechamps, 
nadbiskup mehlinski, Leoiia XIII,, da se drži medju¬ 
narodni euharistični kongres. Prvi takav kongres sa- 
stade se god. 1881. u Lille. Bio je to sastanak bi¬ 
skupa, svećenika i laika, koji svoju vjeru u sbiljsku, 
stvarnu i substancijalnu prisutnost Krista Boga-Čovjeka 
u Euharistiji javno izpoviedaju, koji razpravljaju pi¬ 
tanja, što su u savezu s ovim središtem pravog kr¬ 
šćanstva, te koji smišljaju sredstva, kako da se što¬ 
vanje Euharistije što ekstenzivnije proširi i intenzivnije 
ojača. Iza toga I. medjunarodnog euharističnog kongresa 
zaredali su sliedeći i to: II. god. 1882. u Avignonu, 
III. god. 1883. u Ltittichu, IV. god. 1885. u Freiburgu 
(Švic.), V. god. 1886. u Toulousi, VI. god. 1888. u 
Parizu, VII. god. 1890. u Antwerpenu, VIII. god. 1893. 
u Jerusolimu, IX. god. 1894. u Rheimsu, X. god. 1897. 
u Paray-le-Monialu, XI. god. 1898. u Briisselu, XII. 
god. 1899. u Lourdesu, XIII. god. 1901. u Angersu, 
XIV. god. 1902. u Namuru, XV. god. 1904. u Augou- 
leme-u, XVI. god. 1905. u Rimu, XVII. god. 1906. u 
Tournay-u, XVIII. god. 1907. u Metzu. Ni broja se 
ne zna, koliko se je medjutim održalo pokrajinskih, bi¬ 


skupijskih i mjestnih sastanaka euharističnih po svim 
krajevima katoličkog svieta. Sjetimo se bližih krajeva. 
Prigodom prvoga hrvatskog katoličkog kongresa nasto¬ 
janjem dra Josipa Pazmana slavila se je presv. Euha¬ 
ristija malim sastankom i veličanstvenom procesijom. 
Ljubljanska dioeceza prednjači nam i u pogledu euha¬ 
rističnih sastanaka. Nedavni katolički kongres u Bu¬ 
dimpešti imao je takodjer kao integralni dio proslavu 
Euharistije. 

XIX. internacionalni Euharistični kongres sbo- 
rovao je od 9. do 13. rujna o. g. u Londonu. 

Ako se uzme u obzir, da je XIX. euharistični 
medjunarodni kongres bio u Londonu, glavnom gradu 
velevlasti, koja je pretežno protestantska; da je tamo 
došao naročiti papinski legat u osobi kardinala Vin- 
cencija Vanutelli-a, i po tom da je to prvi papinski 
legat na britanijskom tlu nakon kakvih 350 godina za 
kralja Henrika VIII. i kraljice Marije; da je na ovaj 
kongres došlo iz svih krajeva svieta kardinala, nad¬ 
biskupa, biskupa, opata, svećenika i laika; da je ovaj 
kongres, veličanstveno sjajan, popratilo i nekatoličko 
novinstvo glasovima punim počitanja i u vrieme pri¬ 
prave i za sborovanja i nakon zaključka: onda je ra¬ 
zumljivo, da ga smatraju pravim svjetskim dogadjajem. 

Sv. Otac Pijo X. pokazao je, koliku znamenitost 
pripisuje ovom kongresu time, što je odaslao kardinala- 
biskupa Vincencija Vanutelli-a, neka ga kao naročiti 
legat zastupa. Još dodjoše na kongres ovi kardinali: 
Gibbons iz Baltimora (Amerika), Lague iz Ar- 
magha (Irska), Sancha y Hervas iz Toleda (Špa- 
nija), Ferrari iz Milana (Italija), Mathieu iz Rima, 
M e rc i e r iz Mechelna (Belgija). Ovu kitu kardinalskog 
sbora okruživao je vienac od 15 nadbiskupa, 70 bi¬ 
skupa, 20 opata, 1500 svećenika i na tisuće laika iz 
cielog svieta. Sveobću pozornost svraćao je na sebe 
legat Vanutelli. Čim je stupio na englezko tlo, prire- 
diše mu srdačne ovacije, kojima se pridružila i štampa 
bez razlike smjera, naročito velike novine. Slavile su 
ga kao impozantnu pojavu bistra i mudra pogleda. 
Osobito su izticali popularnost, koju uživa visoki cr¬ 
kveni dostojanstvenik u Rimu. 

II. 

Veličanstvena manifestacija katoličke vjere u sbilj- 
sku prisutnost Krista u Euharistiji sred nekatoličkog 
Londona otvorena je u divnoj katedralki, gradjenoj u 
bizantskom slogu po kardinalu Vaughanu. Uz spo¬ 
menuti kler sabralo se do 20.000 pobožnih laika. Na 
portalu katedralke dočekao je nadbiskup westmin- 
sterski dr. Bourne legata Vanutelli-a i odpratio ga 
do velikog oltara, dok se na koru pjevalo Sacerdos 
& Pontifex. 

Nakon kratke adoracije pročitao je jedan kano¬ 
nik westm. katedralke papinski breve najprije u la¬ 
tinskom a onda u englezkom jeziku, kojim sv. Otac 
imenuje Vanutelli-a svojim legatom i vodjom u čita¬ 
vom kongresu. Medju inim veli taj breve: „Izmedju 
katoličkih kongresa, koji se godimice održaju, da iz- 
kažu čast presv. Euharistiji, mora se kao veoma važan 
smatrati ovaj, što se u rujnu sastaje u Londonu, koliko 
poradi broja i dostojanstva učestnika, toliko poradi 
veličanstvenosti i sjaja obreda... Nije moguće naći 
predmet, koji bi vrjedniji bio, da razpali pobožnost 
vjernika te da potakne revnost katolika oko proširenja 
ovog štovanja. Sretna je misao, da taj sastanak sbo- 
ruje u glavnom gradu one zemlje, koju ide jedan od 
slavnih joj naslova, što je dala svim svojim gradjanima 
jednaku slobodu, te čijim oblastima i zakonima mnogi 
milijuni katolika izkazuju dužni posluh. Što se Nas 
tiče, Mi ne samo da odobravamo namisao, nego smo 
sretni, što aktivno u tom kongresu sudjelujemo. S toga 
imenujemo Tebe, častni brate, svojim legatom, da Nas 
zastupaš na westminsterskom euharističnom kongresu. 
Božanski utemeljitelj Crkve bit će učestnicima kon¬ 
gresa u pomoći svojom inilošću, jer radimo samo njemu 
na slavu." 

Sada se kardinal-legat uzpe na propovjedaonicu 
i oslovi prisutnike latinskim govorom : Zahvalno izra- 
zuje radost svoju nad dočekom u zemlji, koja je već 
u prvo doba kršćanstva postala i bila nazvana otokom 
mučenika; od srca želi, da naskoro zahvati jedinstvo 
vjere i ljubavi čitavu veliku Britaniju, i biskupa i kra¬ 
lja, i kneza i puk; neka to pospješi ovaj kongres u čast 
Sakramenta, koji je znak jedinstva i vez ljubavi. 

Nadbiskup dr. Bourne zahvali se legatu u englez¬ 
kom jeziku, zaželi mu dobrodošlicu u ime kongresa, 
a kongres neka bude zadovoljštinom, koju prinosi 
Englezka Božanskom Spasitelju. 

Ovaj uvod u euharistični kongres bi zaključen 
zazivom Duha Svetoga i sakramentalnim blagoslovom. 

Dne 10. rujna odpočeo je kongres svoj rad. 
Iza svečane pontifikalne sv. mise, koju je odslužio 
nadbiskup parižki msgr. A m e 11 e, podieliše se učest- 
nici u tri sekcije; dvie englezke i jednu 
sekciju francezku. Povišen prostor za dostojan¬ 


stvenike i govornike urešen je bio papinskim i englez- 
kim zastavama te krasnim nakitom cvieća. 

Prvu sekciju otvori sam kardinal-legat predlo¬ 
živši za predsjednika vvestminsterskog nadbiskupa. Na 
to nadbiskup kao predsjednik reče, da je na kongres 
stiglo toliko brzojavnih i pismenih pozdrava, te nije 
moguće sve pročitati, nego spomenu samo imena onih, 
koji ih poslaše. Sad su se redali govornici referenti. 
Opat Gasquet, benedikt., govorio je o Euharistiji do 
reformacije, kako se je taj dogmat teologijski razvijao. 
Kanonik msgr. dr. Moyes iznio je odnos, u kom 
su stajali reformatori, naročito englezki, spram sv. 
mise. Iza ovih predavanja, koja su se obćenito dopala, 
razvijao je predsjednik stalnog internacionalnog od¬ 
bora za kongrese biskup iz Namuramsgr. Heylen, 
kako Belgija, njegova domovina, zahvaljuje svoju vjeru 
vjerovjestnicima iz Englezke, pa on ništa željnije ne 
žudi, nego da ova zemlja opet bude jedna u vjeri po 
štovanju presv. Euharistije, za koju su mučenici davali 
svoju krv i svoj život. Nakon što je msgr. David 
Fleming neke opazke stavio na prva dva predava¬ 
nja i naglasio položaj univerziteta u vjerskoj borbi, 
diže se biskup Ign. Montes de Oca y Obregon 
iz San Luis Potosi u Mexiku, nekadanji učenik kardi¬ 
nala W i s e m a n a, te uz suze radostnice izlija čuvstva 
nad procvatom katoličke vjere od njegova djetinjstva 
u Englezkoj, kamo eto nakon 400 godina dolazi pa¬ 
pinski legat, koji neka blagoslovi ovu skupštinu. 

U drugoj sekciji predavao je Fr. Ke at in, biskup 
iz Northamptona, o Euharistiji i englezkim mučenici¬ 
ma, a kan. Ryan o čestoj pričesti u Englezkoj prije 
i poslie papinskih dekreta. 

U trećoj sekciji govorio je Benzler, biskup iz 
Metza, o svrhi euharističnih kongresa, kan. Lame- 
r a n d o pokrajinskim i mjestnim kongresima, a p r i n c 
Makso Saski o nauki sv. Ivana Zlatoustog u po¬ 
gledu Euharistije. 

Od popodnevnih predavanja znamenito je pre¬ 
davanje Viscounta Llandaffa o kraljevskoj de¬ 
klaraciji protiv transsubstanciacije, koja se u Englez¬ 
koj od Karla II. do danas smatra „praznovjernom" i 
„idolopoklonstvom". 

U 5 sati bila je pontifikalna večernjica sa bla¬ 
goslovom. 

Kruna prvoga dana' bio je meeting na večer 
Albert-Hall. To su prostorije silnih dimenzija, koje 
mogu obujmiti 12—15 hiljada ljudi. Električna raz- 
svjeta, papinske i englezke zastave, draperije galerija, 
cvjetni nakit: sve to učinilo je vanredno dubok i ve¬ 
ličanstven utisak na prisutne. Tačno u 8 sati dodje 
kardinal-legat u pratnji. ,,Daily Telegraph" opisuje 
ovako taj prizor: „Tisuće ljudi u jedan čas na- 
djoše rieč, i svi uz snažne glasove izraziše. svoju ra- 



dost, što-se u njihovoj sredini nalazi zastupnik Naj¬ 
višeg Svećenika. Sve glasnije i glasnije orio je pozdrav 
dobrodošlice u tom — historijskom momentu. Leprše 
rubci, ori se pljesak i pozdrav, zaludu visoka pojava 
legata daje znak na mir... Nije bilo moguće mirnim 
biti; entuziazam klicanja i veselja obuzima sve, i bio 
je sve to oduševljeniji, jer se je eto samo jedan put 
mogao javno očitovati." 

Kad je nastala tišina, stupi kardinal-Iegat na tri¬ 
binu, predade vodstvo skupštine nadbiskupu dr. 
Bourne-u, a ovaj pozva sve prisutne na zaziv Duha 
Svetoga. Msgr, H e y 1 e n, biskup iz Namura, kratko 
je i govornički ocrtao napredovanje katol. Crkve i 
proslave Euharistije po Francezkoj, Italiji, Palestini, 
Njemačkoj i i Englezkoj. 0 prvoj rezoluciji: „Devet¬ 
naesti^ internacionalni euharistični kongres pozivlje 
sve učestnike, neka svim sredstvima djelotvorno i du¬ 
bokim osvjedočenjem promiču pobožnost spram presv. 
olt. Sakramenta u duhu i prema nauci katoličke Cr¬ 
kve", govorili su: msgr. Delamaire, koadjutor iz 
Cambrai, msgr. Th. J. Carr, nadb. iz Melbourne, 
msgr. Paul Napol. B ruch esi, nadb. iz Montreala. 
Prvi dio ovog meetinga završen je pjesmom „0 sa- 
lutaris hostia". Prešlo se na drugu rezoluciju. Druga 
rezolucija glasila je: „Euharistični kongres očituje ne¬ 
promjenljivu vjernost svih svojih učestnika spram apo¬ 
stolske Stolice i pokazuje se spremnim, da u svem 
sliedi odredbe sv. Stolice." 0 njoj je osobito odušev¬ 
ljeno govorio Vojvoda od Norfolka. Odanost kato¬ 
lika u Englezkoj nije samo dužnost, nego i izliv srca, 
pa ta odanost svetom čini drugu loyalnost, ako uztreba,’ 
i boriti se za svoju domovinu i za svoga kralja. 

Uz veliku pozornost prisutnih izrekao je kardi- 
nal-legat zaključnu rieč: Sveti Otac slavi sada svoj 
petdeset-godišnji jubilej svećeničtva; tom prigodom bit 
će mu jedan od najmilijih jubilejskih darova odanost 
ovog sjajnog kongresa. 

U 11 sati svršio se meeting prvoga dana pjesmom 
„God bless our Pope", t. j. Bog blagoslovio papu. 

Drugoga dana, 11. rujna, započela je slava 
svečanom službom Božjom, koju je pjevao msgr. van 
de Wetering, nadbiskup iz Utrechta, pod kojom je 
sbor izvadjao Ave verum corpus od Mozarta. 

U prvoj sekciji govorio je kan. Scanell o 
povjesti svakidanje sv. pričesti; o. Luka Herbert 
D. J. o najnovijim dekretima papinim u pogledu sva- 
kidanjeg pričešćivanja. U drugoj sekciji referirao je 
msgr. kan. Parkinson o euharističnoj ligi sveće¬ 
nika; M. Tayl or o sakramentalnoj ligi za promicanje 
svakidanje sv. pričesti. U trećoj (francezkoj) sekciji 
držao je govor najprije o. Le Bachelet D. J. o 
svjedočanstvima Častnoga Bede za presv. Euharistiju. 

Za njegova govora stupi u dvoranu kardinal- legat u 


pratnji nadb. Bourne-a, a sakupljeni ga burno pozdra- 
više. Malo za tim nadošao je primas Španije, kard. 
Sancha y Hervas. 0 popodnevnim sjednicama 
vriedno je iztaknuti, što je govorio u englezkoj (prvoj) 
sekciji dr. A. Fortescue, izdavatelj bizantske litur- 
gije, o pravoslavnoj crkvi i njezinom poimanju Euha¬ 
ristije. Pokazao je, da u dogmatskom pitanju o Euha¬ 
ristiji nema razlike medju katoličkom Crkvom i pravo¬ 
slavljem; jedina je razlika pogledom na formu, na 
epiklesu. Nadovezujuć na predgovornika opetovao je 
Makso princ Saski svoje predavanje o sv. Ivanu Zlat. 
kao Doktoru Euharistije, koje je dan prije držao u 
trećoj (francezkoj) sekciji. Msgr. Doulcet, bugarski 
biskup iz Nikopolja, zahvalio je srdačno izvjestitelju, 
što je marljivo proučio homilije Zlatoustog, u kojima 
slavi Euharistiju kao posvetilo života. To je bilo kao 
uvod u crkvenu svečanost sliedećeg dana. *0. Dom 
Goudgand, benediktinac, razvijao je dokaze iz keltske 
liturgije za Euharistiju. 0 Euharistiji u prva tri sto¬ 
ljeća nije mogao najavljeni referat o. Mahe D. J. da 
izviesti, nego je o tom kratko govorio sam predsjed¬ 
nik. Na koncu je o. Le Breton D. J., prof. na ka¬ 
toličkom Institutu, razpravljao o uplivu antiotijske teo¬ 
logije na nauk o Euharistiji. Svi su se izvještaji u 
tom sastali, da je nauka tridentskog sabora o Euha¬ 
ristiji zajedničko dobro navedenih liturgija i Otaca. Pri 
koncu se diže nadb. Bourne i pročita imena onih, koji 
su brzojavno ili pismeno kongres pozdravili, a napo¬ 
kon siedi kardinal iz Toleda pohvali primjer Francezke 
u jedinstvu i posluhu spram sv. Stolice. 

Večernja proslava od 8 do 11 sati nije bila to¬ 
liko sjajna vanjštinom, koliko je bila usrdna ljubavlju. 

U Albert-Hall sabralo se do 8000 učestnika, ne ra- 
čunajuć amo one hiljade, što su kardinala-legata putom 
pozdravljale. U odredjeno vrieme dodje legat Vanu- 
telli, praćen od nadbiskupa Bourne-a. Dok su visoki 
dostojanstvenici sjeli na tribinu, počeše učestnici pro¬ 
laziti pokraj njih s jedne i s druge strane: muževi, 
žene, djeca, svećenici, monasi i prelati, moleći blago¬ 
slov. Mnogi su bili legatu osobno predstavljeni. Le¬ 
gatu na lievu stranu sjede malo kasnije kardinal-primas 
Irske Logye. I primas Španije, siedi kardinal iz Toleda, 
nadošao je u podpunom ornatu, okićen svojim brojnim 
redovima. Dolje u areni upadao u oči veliki kontrast 
u odielu raznih svjetovnih staleža, gospodja, svjetov¬ 
nog i redovničkog klera, prelata i biskupa; svi su se 
srdačno pozdravljali i prijazno razgovarali. Kad se 
prostorije već bile napunile, zamoli nadbiskup Bourne, 
neka se piisutni odstrane, da mogu unići druge hi¬ 
ljade, što su čekale. Konac ovog slavlja bi istom oko 
11 sati. 

Treći dan, 12. rujna, bila je najzanimljivija 
liturgija sv, Ivana Zlatoustog, što ju je u westmister- 




324 


Br. 19. 


Vrhbosna. — 1908. 


skoj prvostolnici služio Arsenios Atiy eh, arhiman¬ 
drit melhit. crkve sv. Julijana le Pauvre u Parizu. Kao 
biskup-asistent fungirao je sam kardinal Vanutelli, a 
koncelebranti bili su Augustinci — Asumpcionisti od 
Cladikoi kod Carigrada. Sat prije, nego je služba od- 
počela, bila je katedralka puna pobožnih učestnika 
kongresa. U 9 sati izadje celebrant k oltaru sa križem, 
prstenom, epigonationom i velikom crnom koprenom 
povrh odiela (epanokalemaukion). Sve posudje, odielo, 
prothesis, diakonikon bilo je pripravljeno tačno po bi¬ 
zantskom obredu. 

Makso princ Saski čitao je poslanicu. Mr. Ferry, 
dirigent westminsterskog pjevačkog sbora, izvodio je 
liturgijsko pjevanje sa svojim pjevačima u staro-grčkom 
jeziku uprav vještački, krasno i dirljivo. Veliki poly- 
hronion za papu, za legata i za nadbiskupa bio je za- 
glavak divne liturgije. Svršila se oko 11 sati. 

Medjutim su bile započele zaključne sjednice po¬ 
jedinih sekcija. U englezkim sekcijama govorili su: o. 
Thurston D. J. o sakramentalnim blagoslovima; o. 
Mc Nabb, dominikanac, o euharističnoj literaturi, na¬ 
glasivši, da bi još nudžna bila povjest o Euharistiji; G. 
Peries o vječnom klanjanju na Montmartre; o. F. 
Keane, dominikanac, o dječijoj misi; o. Boubee D. 
J. o apostolstvu molitve. U francezkoj sekciji izvješći¬ 
vali su: dr. Duret iz Lille o lurdskim ozdravljenjima 
i presv. Sakramentu; M. Verhaegen, član belg. 
parlamenta, o Euharistiji i socijalnom djelovanju. Nakon 
ovih držao je parižki nadbiskup zaključni govor i po- 
dielio blagoslov. 

Po podne uz ugodno vrieine razvila se procesija 
„dječije vojske u čast presv. Euharistije." Djece je bilo 
do 20.000 iz svih dielova grada, a vodili ih njihovi 
duhovnici, učitelji i učiteljice. Prolazila su od 2 i pol 
sata izpred kardinala-legata kod nadbiskupova stana. 
Veliki dio išao je u prvostolnicu, drugi u Hortikul- 
tural-Hall. Kako su djeca iz grada dolazila, onako su 
se redala; ipak je bio red uzoran. Okićena su bila 
žutom i bielom bojom; bezbroj zastava i zastavica 
lepršio je nad mladom četom. Kad bi koja grupa išla 
mimo kardinala-legata, orio bi se pozdrav iz mlade¬ 
načkih grla. U katedralki bio je blagoslov sa Presve¬ 
tim, kod kojeg je kardinal Logue držao govor. Medju¬ 
tim je „misionar djece" F. Nicholson nadzirao i 
zabavljao djecu u Hortikurtural-Hall, dok nije došao 
kardinal Logue. 

I ovaj dan sabralo se do 12.000 članova kon¬ 
gresa na meeting u Albert-Hall. Iza običajne pjesme 
saobći nadbiskup Bourne, da je uplivom premier-mi- 
nistra Mr. Asquitha zabranjena teoforska procesija, 
što se sutradan u nedjelju imala obaviti. Ta viest 
silno je ogorčila prisutne. Bourne je pri tom ovo izja¬ 
vio : U prošli četvrtak pisao mu je minister pismo, u 


kom ga moli, neka procesija izostane; na to mu je 
nadbiskup odgovorio, da on na svaku privatnu molbu 
ne može u zadnji čas mienjati programa kongresa; za 
tim je došao odgovor od kr. vlade: Vlada Njeg. Veli¬ 
čanstva u interesu obćega dobra drži shodnijim, da 
izostane na.umljena ceremonija, premda žali, što se 
time u zadnji čas poremećuje program; nadbiskup je 
na ovo odvratio, da će crkvene ceremonije po želji 
ministra izostati te da će biskupi i kardinali izaći u 
staležnoin odielu; uz to se je nadbiskup sa negodo¬ 
vanjem ogradio protiv „bigotne diktature" od strane 
protestantske Alliance, premda sluša vladu kao loyalni 
Englez i katolik; dapače ista policija izrazila se bila, 
da bi se procesija mogla razviti bez pogibelji. 

Iza toga uzeo je rieč kard. Mercier, da ob¬ 
razloži prvu rezoluciju meetinga od četvrtka. U istom 
smislu govorio nadbiskup iz Glasgovva Maguire, 
crtajuć raznoliku opreku rnedju Englezkom i Škotskom, 
medju radničkom klasom i posjednicima, napokon izti- 
čuć blagoslov, što niče iz ovoga Sakramenta ljubavi 
na radnike, jer im djelatnost i energiju svodi na put 
pravde i mira. Treći govornik, Sir Charles San- 
tley, opisivao je stalnost mučenika u vjeri, koji su 
svoju snagu crpli iz ovog Sakramenta, s druge strane 
opet mlakost tolikih danas katolika. Svoj govor nado¬ 
vezao je na englezku pjesmu: „Vjero naših otaca, 
sveta vjero, bit ćemo ti vjerni do smrti!" 

Prvi dio meetinga zaključila je pjesma 0 salu- 
tarishostia. 

Na to je pročitan brzojavni odgovor Sv. Otca 
na kardinala-legata: „Sveti Otac sa zadovoljstvom je 
primio viest o uspješnom otvorenju kongresa. Njegovu 
Svetost veoma je obradovala rezolucija, koja izriče 
odanost spram sv. Stolice i njezinih odredaba, te iz 
sveg srca blagoslivlje biskupe i kler, koji su svojim 
radom doprinieli, da je tako utješljivo uspjela svečana 
manifestacija katoličke vjere medju englezkim pukom, 
pa vidi u tom nov dokaz ljubavi naroda k slobodi i 
civilizaciji." Nadbiskup iz Tuama (Irska) John Hea- 
ly govorio je nakon pročitanog telegrama o drugoj 
rezoluciji u prilog sv. Stolici, pri čem je hvalio irski na¬ 
rod, koji je u odanosti prema sv. Stolici vazda vjeran bio. 
Član engl. parlamenta Mr. H i 1 a i r e B e 11 o k, aludirajuć 
na zabranu procesije, pokazao je u svom govoru, kako 
je sv. Stolica uviek štitila slobodu naroda. Napokon 
je u francezkoin jeziku izrazio saučešće englezkih ka¬ 
tolika katolicima Francezke u njihovoj borbi za prava 
Crkve. 

Iza pjesme „Vjero naših otaca" digao se kardi- 
nal-legat, da izrekne zaglavni govor: Ponovno je iz¬ 
razio svoje utiske, što ih je dobio prigodom veličan¬ 
stvene skupštine englezkih katolika, slavio je slobodu 
religije i kultusa, što ju uza sve to uživaju, divio se 

jedinstvu englezkih katolika, koji se okupiše oko 
uzvišene tajne sv. vjere, da izkažu čast Euharistiji, 
očitovao je želju, neka ovo jedinstvo izvojšti pobjedu 
vjere u Englezkoj, i radost, da će o tom moći izvie- 
stiti sv. Otca; napokon je podielio apostolski blagoslov. 

Cio kongres zaključen je u nedjelju 13. rujna 
divno i pobudno. Po svim londonskim crkvama bila 
je obćenita sv. pričest. U 10 i pol sati služio je sam 
kardinal-legat pontifikalnu svečanu sv. misu u prisut¬ 
nosti kardinala Gibbonsa, Logue, Ferraria, Matthieu-a 
i do stotinu biskupa. Dok je pontifikant uz veliku 
podvorbu stupao k oltaru, pjevao je sbor Ecce Sa- 
cerdos Magnus. Osobito je zanimala propovied 
kardinala Gibbonsa o riečima:„Ja vam kažem, da 
će mnogi doći sa iztoka i zapada i zauzeti 
mjesto sa Abrahamom, Isakoin i Jakovom" 
(Mt. 8, 11.). U svom govoru spomenuo je kardinal 
procvat kat. Crkve u englezkim državama i kolonijama, 
a taj procvat povodom je, što toliki broj prelata u 
Crkvi pripada englezkom jeziku. Svečano bogoslužje 
svršilo se istom u 1 sat. 

Medjutim se bilo skupilo sila svieta za procesiju, 
koja se imala obaviti u 3 sata. Na žalost pomeo je 
premier-minister tu procesiju. Najavljene pontifikalne 
vespere izpale su, a oko tri i pol sata razvila se ve¬ 
ličanstvena povorka: Na čelu je išao nosioc pastirske 
palice, onda domaći i izvanjski kler, za tim do osam¬ 
deset biskupa i nadbiskupa u staležkom odielu. Sre¬ 
dište povorke bio je kardinal-legat sa pratnjom; iza 
njega je stupao westminsterski kaptol i laici, članovi 
englezkog plemstva i parlamenta u uniformi. Do 15.000 
muževa činilo je špalir veličanstvenoj povorci, a gle¬ 
daocima ni broja se ne zna. Iza toga bila je u prvo¬ 
stolnici svečana procesija sa Presvetim, koje je nosio 
sam kardinal Vanutelli. Najdirljiviji momenat pri tom 
bio je, kad se je na visokom podiumu na pročelju 
katedralke pojavio kardinal sa presv. Sakramentom i 
podielio blagoslov s prieda, na desnu i na lievu stranu. 
Pred crkvom bilo je svieta glava do glave. Nakon 
blagoslova zaorio je takav poklik, kakva je London 
u obće riedko doživio, a katolički London nikad nije 
vidio. Kad se je kardinal vratio sa presv. Euharistijom 
k oltaru, odpjevan je Te Deuin. Tim se svrši velebni 
XIX. medjunarodni euharistični kongres. 

III. 

Ovaj historijski dogadjaj pripoviedat će o ne¬ 
taktičnom koraku englezke vlade, kojim je zabranila 
svečanu teoforsku procesiju. Ta zabrana neugodno se 
dojmila svih prisutnih učestnika, svih englezkih kato¬ 
lika. Nu već je dostojno odsudjena od istih nekato- 
ličkih i liberalnih glasila englezke štampe. 

Times, za koji se znade, da nije osobito sklon 


katolicima, piše, da oficijelni list Englezke još nijednom 
nije pokazao tako ž a 1 o s t n u figuru englezkog premier- 
ministra kao ovaj put. Zakoni, na koje se u zabrani 
procesije poziva, potječu iz posve drugih vremena nego 
li su danas, pa se moraju smatrati kao uklonjeni. 
Kad bi ti zakoni i danas imali vriednost, moralo bi 
se jednako postupati i prema drugim konfesijama. 

Daily Telegraph piše, da je time vlada uči¬ 
nila najgore i to najružnijim načinom. Minister unutar¬ 
njih poslova bio je u početku sporazuman, a kad se 
za procesiju sve bilo pripravilo, popustio je premier- 
minister željama ekstremnih protestanata, koji kod ve¬ 
ćine naobraženih Engleza ne uživaju ugleda. 

Standard svjetuje katolicima, neka odmah 
poduzmu korake, da se taki zakoni dokinu, te se 
nada, da će im to kod vlade i uspjeti. 

Liberalni list Daily News žali korak vlade i 
pita, je li protestantizam tako slab, te ne laća ovih 
sredstava za svoju obranu ? 

Morning Leader veli, da vlada mora biti 
zahvalna katolicima, koji su onako mirno, dostojan¬ 
stveno i sa samozatajom primili tu njezinu zabranu. 

Medjutim je London javno protestovao protiv te 
zabrane. Bez dvojbe preko polovice onih, što su pri¬ 
sustvovali onoj svečanoj povorki i blagoslovu sa vi¬ 
sokog podiuma katedralke, niesu bili katolici; ipak 
svuda, kamo je prolazila povorka, orio se je poklik 
oduševljenja. Kad je kardinal digao presv. Euharistiju, 
da blagoslov podieli, do 50.000 katolika pade na ko¬ 
ljena, a svi ostali mirno su i dostojanstveno stajali. 
Tako se držalo množtvo, što je vladi strah zadavalo. 

Uzprkos odsudne zabrane bio je taj kongres veli¬ 
čanstvena manifestacija englezkog katolicizma. Englezki 
katolici zahvalno priznaše sve to veću vjersku slo- 
bobu. Uz izričaj ponosne loyalnosti spram kralja i 
domovine slagala se podpunom harmonijom i odanost 
naprema sv. Stolici. Po englezkim ulicama i prostori¬ 
jama nikad niesu skladnije ozvanjale pjesme „God 
bless our Pape" („Bog blagoslovio papu") i „God 
save our King" („Bog poživio kralja"). 

Ujedno se javno i jasno očitovalo, kako katoli¬ 
cizam znade raditi u svom djelokrugu svim silama, a 
da se ne ogrieši ni o druge vjeroizpoviesti ni o čistu 
politiku. Nije tu bilo nijednog ni političkog ni polemičnog 
naglasa. Sva predavanja i svi govori radili su o Euharistiji 
pogledom na teologijske, praktične i historijske mo¬ 
mente. 

Doista velebne i utješne misli radjaju se u kato¬ 
ličkoj duši, kad promatra euharistični kongres u Lon¬ 
donu. Hiljade i hiljade svetih i' učenih, svećeničkih i 
laičkih glava pod pokroviteljstvom Najvišeg Svećenika 
na zemlji javno se klanja Bogu-Čovjeku u Euharistiji 
na englezkom tlu, koje je pred nekoliko stoljeća 

bilo topljeno krvlju vjernika, jer ne htjedoše zanie- 
kati pretvorbu kruha i vina u Tielo i Krv Kristovu. 
Na englezkom tlu, koje je nekoć izdalo protiv kato¬ 
lika uprav neronske zakone, uzdržao se katolicizam i 
prenosio od koljena do koljena jedino vrhunaravnim 
heroizmom. Englezki učestnici kongresa jesu potomci 
mučenika i herojskih izpovjedalaca. 

Dok katoličku dušu podižu i tješe ovake misli o 


snagi i nepredobivosti katolicizma, katolička hrvatska 
duša, koja se može ponositi sličnim mučenicima i 
herojima u prošlosti iskreno će želiti, da na uztuk 
naprednjačtva, koje je pred tri mjeseca blasfemije 
bacalo na Euharistiju, dodje i kod nas što prije do 
velebne manifestacije katoličke vjeroizpovjesti u Kri¬ 
sta Boga-Čovjeka, napose pod euharističnim pri¬ 
likama. 


O ravnopravnosti sv. Petra i Pavla 

Piše dr. Ante Alfirević. 

(Svršetak.) 


II. 

1. Videć protivnici papinskog prvenstva, da im 
sv. pismo ne pruža nikakvih dokaza, hvataju se sta¬ 
rinskih spomenika; nu baš u tome uspjeh im je još 
slabiji. Najprije vele, da se na više spomenika nalaze 
prikazani zajedno sv. Petar i Pavao, često dapače sv. 
Pavao s desne strane sv. Petru. 

Euzebij pripovijeda u svojoj povjesti Crkve, ] ) da 
je već u njegovo doba bilo slika sv. Petra i Pavla, 
koje su naslikali obraćeni pogani. Zajedno naslikana 
ova dva apostola nalazimo u Rimu u crkvi sv. Kon- 
stancije iz dobe Konstantina 2 ), sv. Sabine god. 424. 3 ), 
sv. Agate u Suburi god. 472., sv. Marije in Cosmedin 
god. 553., sv. Lovre in Agro verano god. 578. U va¬ 
tikanskoj biblioteci čuva se lijepa brončana slika ove 
dvojice apostola, a našao je bio Boldetti 4 ) u kata¬ 
kombama sv. Domitile; o njoj misli Marucchi 5 ), da 
je izragjena od umjetnika, koji je lično poznavao oba 
apostola. Jedan drugi brončani spomenik u vatikanskoj 
biblioteci, koji pripada polovici trećega vijeka, prika¬ 
zuje sličnim potezima oba apostola. Kraus u svojoj 
Realencyklopedie °) pokupio je razne spomenike, na 
kojima su prikazani sv. Pavao i sv. Petar zajedno, te 
se kod većine tih spomenika opaža tradicijonalno lice 
jednog i drugog apostola. Nu svi ovi spomenici drugo 
ne dokazuju, nego, jer su nagjeni u Rimu i u tolikoj 
mjeri, da su odjek uspomena, što ih čuva grad Rim o ovoj 
dvojici apostola. Oni su u Rimu propovijedali vjeru i 
osnovali rimsku crkvu, kako učeno i odlučno primje¬ 
ćuje glasoviti De Rossi: „Toliko suglasje povjesničkih 
oznaka sa spomenicima nije ovdje posljedica slučaja, 
već je jamstvo istine za spomenike i oznake" 7 ) Na¬ 
ravna je posljedica, da se Rim sjeća sa zahvalnošću 
utemeljitelja svoje crkve, i to dvaju utemeljitelja, koji 
su za nju prolili svoju krv i ostavili joj u amanet 
svoje mrtve ostanke. I sam car Konstantin dakako da 

9 H. E. VII, 18. — 2 ) Ciampini, De sacr. aedif., tab. 27. 
— ») ld Veter. monum. 1 tab. 48. — 4 ) Osservazioni sui cimi- 
teri, p. 192. — 5 ) S. Pietro e Paolo in Roma, p. 163. — 6 ) Bd. 
II, S, 614—15. — 7 ) Bullettino d’ archeologia cristiana, 1864, p. 81, 


je mnogo doprinio općenitom čašćenju ovih apostola 
time, što im je na slavu podigao svakome po jednu 
ogromnu baziliku, koje i dandanas opstoje i rese 
vječni grad. 

Sv. Petar i Pavao radili su u Rimu zajedno 
dulje vremena i osnovali su rimsku crkvu, a znademo 
megjutim posve izvjesno, da je sv. Pavao došav u 
Rim našao već utemeljenu Isusovu*) crkvu. Kršćani 
grada Rima vazda su ih smatrali kao osobite zaštitnike 
svoga grada, kako to dokazuje P. Grisar u svojem 
djelu „Analecta Romana." To i jedino to je uzrok, 
što dolaze ova dva apostola zajedno i baš na rimskim 
spomenicima tako često prikazani. A koliko imade 
spomenika, gdje su ova dvojica prikazana i zajedno 
sa nekoliko drugih ili sa svim ostalim apostolima! Iz 
slika dakle, gdje su prikazani sami sv. Petar i Pavao, 
ne može se zaključiti, da je sv. Pavao bio ravnopra¬ 
van sv. Petru; crkveni spomenici ne poznaju dvo¬ 
struka Isusova namjesnika na zemlji, kako je to tvrdio 
jansenist Arnobij 2 ) i njegovi prijatelji. 

U istom smislu treba shvatiti običaj papa, što 
potpisuju svoje diplome i slična pisma u ime sv. Petra 
i Pavla. Time ne priznaju, da su ova dva apostola 
imala istu vlast, već kao odvjetnike grada Rima za- 
zivlju u pomoć. 3 ) Kad bi taj zaključak vriedio, slije¬ 
dilo bi, da uz ova dva apostola imade istu vlast i 
BI. Djevica, jer još češće običavaju služiti se njezinim 
imenom uz imena ove dvojice apostola. 

2. Druga poteškoća, koju nam stvaraju neprija¬ 
telji prvenstva pape, dosljedno i crkvenog jedinstva, 
glasi: Sv. Pavao stoji naslikan s desne sv. Petra; 
dakle, (slijedi zaključak), sv. Pavao u crkvenoj časti 
nadilazi čast sv. Petra. 

0 ovom pitanju pisali su veliki pisci, kao Petar 


*) Isp. Marucchi, o. c. p. 19, (Djela apost. 28, 15.) — 
2 ) De I’ autorite de saint Pierre et de saint Paul, resident dans 
le Pape leur successeur. 

9 Th. Raynaudus, De bicipiti ecclesia sub ss, Petro et 
Paulo, Punctum 7, n. 2- 

Damijanski!), sv. Toma Akvinski 2 ), Durand s ), Mola- 
nus 4 ), De Marca 6 ), Allatius °), Mabillon 7 ), Cancelieri 8 ) 
i t. d. Mnogi od ovih pisaca priznaju, da je kod starih 
Rimljana bilo časnije mjesto s desne strane, nu pri¬ 
dodaju, da je u našem pitanju slikar ili kipar imao 
obzir na to, što onaj, koji je naslikan s lijeve strane, 
jest na desnoj strani gledaoca, koji sliku promatra. 
Bit će tumačenje, koje prihvaća Cancellieri, vjerodostoj¬ 
nije. Poznato je naime, da je sv. Pavao bio ,,ex tribu 
Beniamin" iz plemena Benjaminova, a ,,Beniamin“ daje 
„filius dextrae“ (sin desnice). I doista u potvrdu toga 
tumačenja može se navesti jedno poprsje sv. Petra i 
Pavia, koje se čuva u Rimu; pri dnu toga poprsja 
čita se ovaj distih : Cedit apostolus princeps tibi Paule, 
vocaris — Nam dextrae natus, vas, tuba dara 
Deo — Prvak apostol ustupa ti mjesto Pavle, jer se 
zoveš sin desnice, posuda, trublja dragocjena 
Božja. — U ostalom ne treba prevelike važnosti dati 
ovom pojavu, što je sv. Pavao naslikan s desne strane, 
jer imade spomenika, gdje je i Gospodin Isus prikazan 
s lijeve strane sv. Pavlu u ), a sigurno svak će dopu¬ 
stiti, da sv. Pavao ne nadilazi u vlasti barem Gospo¬ 
dina Isusa! K tomu rimski pape dugo su upotreblja¬ 
vali 10 ) a i sada gdjekad upotrebljavaju pečat, na kojem 
je sv. Petar s lijeve strane; nu tako su postupali, 
tako postupaju u doba, kada su i pape i kršćanski 
svijet priznavali, da je jedino sv. Petar glava Crkve i 
rimski papa njegov nasljednik. 

Broj slika ili skulptura, na kojima sv. Petar za- 
uzimlje niže mjesto, vrlo je malen i gotovo neznatan 
prema primjerima, kod kojih sv. Petar zauzimlje časno 
mjesto. Kod skupina, gdje je sv. Petar zajedno s drugim 
apostolima i svecima, ističe se dostojanstveno sv. Petra 
često time, što stoji na podnožju (suppedaneum), a stara 
umjetnost daje suppedaneum jedino vladarskim oso¬ 
bama kao osobiti znak dostojanstva u ). Na jednoj tera¬ 
koti barberinskog muzeja prikazan je općeniti sud, a 
od svih apostola jedini sv. Petar sjedi s desne strane 
Isusove i noge su mu na podnožju. 12 ) 

3. Kršćanska umjetnost, na koju se pozivlju 
prijatelji ravnopravnosti sv. Petra i sv. Pavia, dokazuje 
jasno, da je sv. Petar bio smatran već za prvih vije- 
kova kršćanstva kao onaj, koji imade crkvenu vlast 
iznad svih apostola, pak i nad sv. Pavlom. Tako možemo 

4 ) Opuse. 35. — 2 ) Lect. I in Oalat. — s ) Rat. div. off. 
VII., 24. — 4 ) Histor. SS. imag. 111, 24. — 5 ) De primatu Petri. 
— 6 ) De Eccles. occid. et orient. consensu, p. 86. — ’) De re 
diplom. — 8 ) Le sacre teste de’ S. Apost. Pietro e Paolo, p. 87. 

# ) Boldetti, Osservazioni sopra i cimiteri de’ santi Martiri, 
Cap. 39, p. 192. 

10 ) Isp. Mamachi, Origines et antiquitates christianae 
Vol. V, p. 503. 

“) Grisar, Geschichte Roms u. der Papste im Mittelalter, 

S. 442. 

12 ) Romische Quartalschrift 1892, S. 1. 


pripoznati sv. Petra po njegovoj karakteristici: Petar 
drži ključ ili ključe u ruci; tako ne nalaziš nigdje Pavia 
prikazana; sv. Petar imade n. pr. ključe na mozaiku 
bazilike sv. Pavia u Rimu iz god. 441., na grobu 
Galle Placide iz god. 450.; na mozaiku sv. Agate u 
Suburi nosi sv. Petar ključe na rukama; na poznatom 
sarkofagu lateranskog muzeja prima sv. Petar ključe 
od Spasitelja 1 ); kod poznatog kipa, što je izložen u- 
crkvi sv. Petra u Rimu, nalazimo mu u rukama ključe 
Obilje ovakih isključivih prikazanja stoji u suglasju 
sa riječima našeg Gospodina, koji je jedino Petru 
obećao: „Tebi ću dati ključe kraljevstva nebeskog" 
(Mat. 16, 19). Ključi općenito znače vrhovnu vlast 2 ) 
bilo u kući bilo u kraljevstvu. 0 njihovoj svrhi lijepo 
piše Optat Milevski, taj branitelj crkvenog jedinstva 
protiv Donatista u Africi: „Samo Petar je primio ključe 
nebeskog kraljevstva, da ih drugima predade . . . Bilo 
ih je toliko, koji nijesu nikada pogriješili, ali ipak do¬ 
biva ključe samo jedan, i to doduše jedan, koji je 
uvrijedio grijehom Gospodina". 0 sv. Petru veli i 
natpis pape Simplicija (f 483.) na vatikanskoj bazilici: 
,,Qui regni claves et curam ovilis, Qui coeli terraeque 
Petro commisit avenas, Ut reseret clausis, ut solvat 
vinela ligatis"; isto tako i natpis od pape Darnaza na 
krstionici: „Non haec humanis opibus, non arte ma¬ 
gistra, Sed praestante Petro, cui tradita ianua coeli est". 

4. Druga karakteristika kod sv. Petra, koju nam 
je sačuvala starokršćanska umjetnost, jest, da sv. Petar 
pase stado. Na mozaiku rimske bazilike sv. Pudenci- 
jane sjedi sv. Petar (tu je napisano njegovo ime) i 
pase stado 3 ); i na vatikanskoj krstionici drži Garucci 4 ), 
da je bio prikazan sv. Petar kao pastir, te je na nju 
smjerao natpis iste krstionice: „Istic insontes coelesti 
flumine lotas Pastoris summi dextera signat oves". 
Ne slaže li se sve ovo potpuno sa Evangjeljem, gdje 
Gospodin Isus predaje sv. Petru, da pase njegove 
ovce i janjce? 

5. Treće još bolje obilježje, koje pripada sv. Petru 
i nikojem drugom apostolu, jest običajno u starokršćan¬ 
skoj umjetnosti i u natpisima, naime sv. Petar izjedna¬ 
čuje se Mojsiju. Mojsij je bio glava židovske crkve, 
sv. Petar je vidljiv namjesnik Isukrstov na zemlji; 
Mojsij je očuvao i spasio svoj narod, sv. Petar će 
očuvati Isusovu Crkvu. Tako isporegjuju ovu dvojicu 
i sv. Jeronim 6 ) i Lav Veliki “). Kako je poznato, staro- 

') Garrucci, Storia dell’ arte, tav. 330, n. 5. 

2 ) Isp. Jahn, Archaelogia biblica. § 37. — U Izaiji 22, 
22: „Et dabo clavem domus David super humerum elus: et 
aperiet, et non erit qui claudat; et claudet et non erit, qui 
aperiat". 

3 ) Bulletino d’ areh. cr., 1867, p. 43. 

4 ) Storia dell arte 1, 401. 

5 ) Epist. ad Rusticum monaehum. 

c ) Sermo 111, De eius assumptione in pontif. 

kršćanske slike imale su cilj, da podučavaju kršćane, 
da im usade u srce ljubav prema kršćanskim krjepo- 
stima, a napose kršćansku odvažnost i uhvanje za 
vrijeme progona. Na spomenicima, gdje je sv. Petar 
istovjetan sa Mojsijem i koje su pokupili Bottari, Poli- 
dori, Marchi i De Rossi, obično udara sv. Petar šta¬ 
pom u pećinu, iz koje izvire obilna voda (n. pr. na 
dvjema pozlaćenim čašama 1 ), od kojih je na jednoj 
iznad osobe sv. Petra označeno njegovo ime), pri 
čem se moramo sjetiti riječi sv. Maksima Turinskog 2 ): 
„Jer kako je u pustinji tekla voda iz pećine žednom 
puku, tako svemu svijetu obnemoglom uslijed suhoće 
bezvj.erja poteče sa ustiju Petrovih izvor spasonosne 
vjere". 

*) Kraus, Roma sotteranea, S- 339. 

*) Maximi Turinensis, opp. ed. Rom., 1874., pag. 219. 


* 

* * 

Mana je našega doba, da sve pojave u povjesti 
ljudskoga roda hoće da svede i protumači kao naj¬ 
običnije pojave običnog života, te ni u crkvenim usta¬ 
novama ne će da vidi nadnaravni red i upliv Božji. 
Tako i u nasljedniku sv. Petra vidi naravnog čovjeka, 
a nasljednici Petrovi da su znali lukavo zadobiti i 
proširiti vlast. Takom tumačenju treba onda naći 
zametka i mjesta kod prvog razvitka kat. Crkve. 

Kamo sreće, kad bi hiperkritičari tražili Čvršće 
temelje za svoje žugjene zaključke i kad bi onom 
nepristranošću i iskrenošću tumačili povjest, kakovom 
su svoju vjeru provijedali i megju sobom općili apostoli 
sv. Petar i Pavao ! 


Dvoboj. 

Crtica iz povjesti i etike, — Napisao J. R. 


Koliko bi zabluda manje bilo upisano u stranice 
povjesti, da strast tako često ne pomućuje razuma u 
njegovu djelovanju. Pojedine strasti različito utječu na 
razum ljudski; ima tu bezbroj stupnjeva i nijansa. 
Je li zabludu rodila koja od slabijih strasti, svijet će 
se nje brzo otresti. Poput kroja i mode progje takva 
zabluda svijetom, proživi možda jednu generaciju, a 
druga ju već zabaci kao zastarjelu i natražnjačku; 
mladi ljudi smiju se, kako su se njihovi roditelji mogli 
zaljubiti u taku pogrješku. Megju ovake zablude spa¬ 
daju mnogi filozofijski sistemi, što su u prošlom vijeku 
nicali kao gljive iza kiše. Svijet ne mari više za njih; 
nadošle su nove nauke, što oštrije podražuju strasti i 
moćnije ugagjaju čovječjem nagnuću. 

Druge zablude traju kroz stoljeća. Možda su u 
sebi apsurdnije i smješnije, ali uinah u početku uhva¬ 
tile su dubok korjen u ljudskoj duši, ugodile su jačim 
strastima; zaludu su se kroz stoljeća naprezali ljudi 
dobre volje, da zabludjelim pokažu pravi put. Ne možeš 
ih uvjeriti, da su zašli: duboko uzburkana strast za¬ 
sjenila im je razum. 

U ovu vrstu zabluda spada ideja dvoboja. Već 
je pet vjekova, kako se ta pogrješka svijetom vuče; 
istrgla je iz čovječanstva toliko darovitih ljudi; još 
danas žrtvuju se ideji dvoboja životi; još danas pro- 
glasuju ljudi beščasnim onoga, koji ne će da dvo¬ 
bojem svoje poštenje obrani. Možemo li dakle iz po¬ 
pisa aktuelnih pitanja brisati dvoboj? 

I. 

Danomice donose novine izvješća o dvobojima, 
a naći ćete ih malo, koji bi tačno umjeli odgovo¬ 
riti na pitanje: Šta je dvoboj ? Jasno i tačno odre¬ 


diti pojam dvoboja više puta ne će moći ni gospoda 
dueianti. 

Dvoboj je borba megju dvojicom po ugovoru o 
mjestu, vremenu i ubojitu oružju. Ugovor izvodi 
dvoboj iz reda običnih svagja i tučnjava i daje nje¬ 
govoj vanjštini neko karakteristično obilježje. Za dvo¬ 
boj je nužno, da se ugovori vrijeme i mjesto borbi. 
Tiče li se bitnosti dvoboja ugovor o oružju ? Svakako. 
Dueianti mogu izabrati oružje i onda, kad već stignu 
na odregjeno mjesto. Ako to propuste, te se biju svaki 
drugim oružjem, njihova borba bila bi nalik prostoj 
tučnjavi. Pobjedniku malo bi godilo, kad bi mu se 
nakon dvoboja predbacilo, da je u njega n. pr. bio 
revolver sa oštrim nabojem, a u protivnika sablja. 
Oružje u dvoboju jest ubojito; bez toga ne možeš 
zamisliti dvoboja, jer ne bi bio više ispit hrabrosti. Po 
priznanim statutima odregjuju se i daljne potankosti: 
da li će biti borba na život i smrt ili do prve krvi, 
koliko i kakvi treba da su udarci, kolik razmak megju 
duelantima, na koliko koraka smije se jedan drugom 
približiti i t. d. Ove potankosti ne ulaze u bit 
dvoboja. 

Moguće je, da se moderni dvoboj b'ije koji put 
pod pritiskom glasa viših ili pod uticajem javnoga 
mnijenja; ipak je dvoboj po uzroku i po svrhi uvijek 
privatne naravi, jer se tek pojedinaca tiče. Za to se 
posve razlikuje od drevnog javnog dvoboja, što su ga 
radi javne raspre zametnuli David i Golijat. 

U red dvoboja valja uvrstiti i gjačke menzure; 
osnovna im je ideja ista. Menzure rijetko izvrgavaju 
čovjeka smrtnoj pogibli, nu često ostavljaju mladiću 
na obrazu za cijeli život nemile tragove i brazgotine. 

Iskustvo kazuje, da je povod dvoboju uvrijegjena 

izgubljena čast. Istina je, što opaža Dr. B e r n e r J ), da 
„se dvoboj često zameće i radi drugih uzroka". Zavede 
li n. pr. Petar djevojku, Pavao, otac djevojčin, ište 
materijalnu otštetu, a možda Petar nije sklon na to, 
to će tobože biti uvrijegjen u časti i Pavlu sekundante 
poslati: tu je dr. Berner posve pravo primijetio, da se 
dvoboj počesto zameće ,,i iz drugih uzroka". Nuzato 
još nipošto nije ispravna njegova definicija: „Dvoboj 
je po dogovoru i pravilima zametnuta borba dvojice, 
kojoj su različiti motivi". I onda, kad dvobojne 
potječe iz časnih uzroka, izazivač nastoji, da pravi 
motiv skrije prethodnom istinitom ili umišljenom po¬ 
vrjedom časti; samo kad misli, da je zapao u sretnu 
priliku, gdje može na uvrjedu pokazati, drži, da smije 
dvoboj izazvati. Na bitnost dvoboja pripada dakle, 
da dolazi iz raspre o časti". 2 ) Navodeć te riječi u 
svojoj studiji, završuje Hofmann: ,,U ostalom va¬ 
dimo za našu tezu nov dokaz i otuda, što oni kru¬ 
govi, koji dvoboj brane, u stvarima, što se na čast ne 
odnose, osugjuju nesudbeni postupak (t. j. dvoboj)". 

Dvoboj se bije katkad i radi tugje časti. Bude 
li povrijegjena gospogja ili gospojica, naći će joj se 
možda kavalir, koji misli, da mu je braniti njenu čast 
kao i svoju. Za to ima u borbi protiv dvoboja 
ženski spol važnu ulogu: bude li uvrijegjen, neka od¬ 
bije ponudu, da mu se čast dvobojem povraća. 

Što hoće duelant da postigne? Stariji neki pisci 
pokušaše dokazati apsurdnost dvoboja time, što dvo¬ 
boj ne može očitovati krivca i nevinoga. To nije bio 
sretan način dokazivanja. Premda je jasno i onom 
duelantu, u kog je izobrazba vrlo manjkava, da dvo¬ 
boj ne rasugjuje nevinost i krivicu, ne će se tim ni 
malo smesti, ako se je odlučio na dvoboj: ta nije 
njemu stalo do toga, tko je kriv, a tko je nevin. 
Druga je svrha dvoboja. 

Dvoboj ima uvrijegjenome povratiti izvanjsko 
štovanje, na koje je iza uvrjede izgubio pravo. 
Većeg ploda ne može dvoboj da donese. Je li Petar 
otkrio potajnu pogrješku Pavla, onda Pavla ne će 
više štovati ni Petar ni društvo, s kojim opći; možda 
će mu se posmjehivati, prezirati ga, možebit će mu 
pokazati i svoje nepovjerenje. Nu da Pavao prisili 
Petra i okolinu, da ga ne vrijegjaju i izvana štuju 
kao i prije, poći će s Petrom na dvoboj. Tko god 
analizuje pojedine slučajeve, uvidjet će lako, da se 
duelant uprav radi toga upušta u dvoboj i smrtnu 
pogibao. R a d o w i t z doduše misli, da uvrijegjeni dvo¬ 
bojem sili svog protivnika i na neko unutarnje štovanje 3 ). 

1 ) Isp. M. Hofmann : Die Stellung der Kirche zum Zwei- 
kampf bis zum Trienter Concil. Zeitschrift fiir kath. Theologie. 
Innsbruck, Rauch 1898. XXII. str. 459. 

2 ) Dr. Belov u citiranoj studiji Hofmannovoj. 

3 ) Isp. V. Cathrein: Moralphilosophie, Herder, Freiburg 
II., 104. 


No ako duelant logično umuje, brzo će uvidjeti, da 
je dvoboj u tu svrhu preslabo sredstvo. 0 tom opšir¬ 
nije u trećem dijelu ove radnje. 

Nužno je za kasnije dokazivanje, da naglasimo, 
kako iza svršena dvoboja duelant više ne da ni pro¬ 
zboriti o svojoj pogrješki ili zločinu, te mu se ima po 
modernom shvatanju isto vanjsko poštivanje iskazivati, 
kao da nije pogrješke ili zločina nigda počinio. Kad 
počeše u bečkom saboru zast. W o 1 f u predbacivati 
negdanji zločin, odvrati on: „Diese Sache ist abgetan: 
ich habe mit Waffen gekampft". 

Bitna svrha dvoboja dakle jest, da uvrijegjeni za¬ 
dobije pravo na izvanjsko poštivanje u svog protivnika, 
a onda i u drugih. Dašto, više puta gubi duelant 
s vida ovu svrhu, pa mu je dvoboj samo prilika i 
sredstvo osvete; ili — a to češće biva — dijeli dvo¬ 
boj u strahu, da ne izgubi karijeru i službu. Vidjet 
ćemo, kako se odazivlje pozivu na dvoboj i čovjek 
miran, koji već pogledom odaje dušu tihu, nesklonu 
mržnji i osveti, a životom možda očituje i krjepost u 
nekom stepenu. Kako se dade mirna ćud zavesti u 
tako krvavu borbu? Morao je; inače gubi čast, gubi 
sa čašću često puta i službu. Svako doba ima u shva¬ 
tanju stvari nešto svoje; time se razlikuje i dijeli od 
drugih vremena. Za vrijeme renaissance-e morao se 
svaki naobraženi zanimati klasičnim starinama; u dru¬ 
goj polovini 19. vijeka nije valjao romancier, ako nije 
zaplovio realističnom strujom; dandanas nema vrijed¬ 
nosti, što ne može da usvoji epitet modernosti. 
Samo snažni duhovi, vogjeni samostalnim razmišlja¬ 
njem, mogu da se otmu predrasudama svoga doba i 
uzdignu nad mišljenje mase. 

Puno ih je u svim krugovima, koji se klanjaju 
ideji dvoboja. Umnog čovjeka odbija dvoboj. Mnogi 
znade i to, da je dvoboj nemoralan čin, ali nema do¬ 
sta duševne snage, da radije i službu izgubi, nego da 
pogazi vječne zakone etike; idući na dvoboj ne misli 
na bitnu svrhu dvoboja, nego na kruh svoj. Dobar će 
čovjek njegov čin samilosno suditi, ali posve ga ispri¬ 
čati ne može. 

II. 

Kod drevnih kulturnih naroda ne susrićemo dvo¬ 
boja, koji bi bio jednak današnjem dvoboju. Da je 
borba megju Akilom i Hektorom, Horacijima i Kurija- 
cijima, nešto posve drugo nego li moderni dvoboj, 
jasno je svakom. Rimljanin je poznavao gladijatorski 
dvoboj; prisustvovao mu je istim užitkom, kojim Špa¬ 
njolac gleda borbu s bikovima, ali gladijatora prezire. 

Približno je nalik modernom dvoboju dvoboj 
kod starih Germana. Već ga nalazi Diodor Sicilski 3 ). 


9 Bibliotheca hist. 1. 5. c. 28. Isp. V. Ca'hrein, Moral¬ 
philosophie II. 101. 

Germani, narod vrlo bojovan, najviše su cijenili 
dobra borioca; ljubili su rat strastveno. Je li German 
izišao na cestu i našao dvojicu u vrućem pokolju, 
slutio je, da će mu taj dan sreću donijeti. Hrabrog 
bojovnika vodi germanska mitologija po ovom životu 
u Walhallu — u palaču s 540 vrata — k Wuotanu 
(Odinu), da s njime uživa slatku medovinu i sprovodi 
bojne igre 1 ). Uz toliku ratobornost i primitivno ne- 
sregjeno sudstvo nije čudo, da je u Germana evala i 
udomila se krvna osveta i dvoboj. 

Germani se pokrstiše, ali k6 i ostali novokršteni 
narodi ne ostavljaju se odmah svih svojih poganskih 
nazora i običaja; stoljeća ih moraju brisati iz uspo¬ 
mene. Bit će možda kome začudno, da misijonari ne 
uspješe i odlučno ne iskorjeniše velike zablude pogan¬ 
skog mišljenja. Nu duboko usagjene predrasude ne 
trgaju se iz srca preko noći. Lako nam se kasnije ču¬ 
diti. Bude li već jednom uregjeno tako željno iščeki¬ 
vano internacijonalno sudište, te se umanji broj krva¬ 
vih bitaka i umanje stajaće vojske, što dandanas 
ispijaju snagu narodima, onda će ljudi teško shvatiti, 
kako se to već prije nije izvelo, čudit će se . . . 

Pokršteni Germani ne zaboraviše dvoboja, uzeše 
ga sa sobom u kršćanstvo. Ovo im je naviještalo 
Boga, nada sve dobra oca; bez njegove privole ni 
vlas ne spada s ljudske glave. Kad je tako, mišljahu 
nedavno pokršteni, to Bog ne može dopustiti, da ne¬ 
vini u borbi podlegne; oni zagrliše dvoboj pojačanim, 
podvostručenim žarom. Tako je unišao dvoboj u 
srednji vijek. 

Je li sredovječni dvoboj bio jednak našemu ? 
Je li barem mogao biti izvorom današnjem dvoboju ? 
Dosta je učenjaka s raznolikim uspjehom odgovaralo 
na ova pitanja; kao odgovor donosimo u kratkim po¬ 
tezima rezultat, do kojeg je dospio Hofmann iza 
opsežnog studija vrela 2 ). 

Sudbeni sredovječni dvoboj bio je zakonom 
dopušten; bio se je pred sudom; više zakona traži, 
da prisustvuje sam vladar: nasuprot moderni je dvoboj 
protuzakonit, ne dijeli se pred javnošću. U srednjem 
vijeku odlučio bi javni sud, u kojem je slučaju dopu¬ 
šten dvoboj: u modernom dvoboju odlučuje o tom 
t. zv. časni sud, često i proti pravilima vlasti. Tako 
je moderni dvoboj bez nadzora vlasti izložen mnogim 
varkama i spletkama. 

Sredovječni dvoboj bio je na redu samo kod 
teških zločina, na priliku kod veleizdaje, kragje, bračne 
nevjernosti i t. d., te se je smio upotrebiti samo onda, 
kad se ne bi drugim putom mogla rasuditi krivica i 
nevinost: modernom dvoboju daju često sitnice povoda. 

1 ) Isp. L’ Evolution religieuse dans les diverses races 
humaines par Ch. Letourneau. Pariš, 1898., 517. 

2 ) Hofmann n. n. m. 


Hofmann navodi izmegju bezbroja drugih dva zani- 
miva slučaja: 1884. tukla su se dva liječnika radi 
sitne ortografske pogrješke (Dysentherie mjesto Dysen- 
terie); dva poručnika zametnuše dvoboj u veljači 1885. 
u Kolnu, jer si nehote zamijeniše kape . . . 

Sudbeni dvoboj bio se samo rijetko poradi časti. 
Longobardsko pravo dopušta dvoboj u slučaju klevete, 
ali ne obvezuje na nj; klevetnik je mogao uvrijegjenom 
priznati krivicu svoju, te nije morao u dvoboj. U 
ostalom i kad bi uvrijegjeni svladao klevetnika, raspra 
ne bi bila riješena, — klevetnik je morao još platiti 
globu. 

Sudbeni dvoboj dijelio se navlastito, kad se su¬ 
mnjalo o krivici i nevinosti. Za to i veli Dr. Below 
(kod Hofmanna n. n. m.): „Ništa jače ne dokazuje, 
da moderni dvoboj nema ništa zajedničko sa sudbe¬ 
nim dvobojem u srednjem vijeku, nego činjenica, da je 
sudbeni dvoboj služio i u tu svrhu, da se kradljivac 
pronagje". 

Sudbeni dvoboj smio se je prema zakonu lih 
onda upotrebiti, kad su sva druga sredstva već izdala. 
Za to je ili hiperbola ili protivno vrelima, kad Karlo 
pl. Rotter piše: „Ovaj sudbeni dvoboj potisnuo je 
natrag svako drugo dokazno sredstvo". 1 ) 

Sredovječni dvoboj je samo dio suda; njime 
nije parnica dokrajčena, već bi se sad istom, kad je 
po ondašnjem mišljenju bio krivac razotkriven, odre¬ 
dila kazna. 

U srednjem vijeku mogao je svatko svakoga iza¬ 
zvati na dvoboj. Viši je mogao, ali nije morao, odbiti 
poziv nižega. Vitez se je tukao sa seljakom, niži sta¬ 
leži megjusobno, dapače bi i žene zametnule dvoboj 2 ): 
moderni dvoboj zahtijeva u duelanta prije svega „spo¬ 
sobnost", da može zadovoljštinu dati (Satisfactions- 
fahigkeit). 

Sudbeni dvoboj osnivao se na ideji tek djelomice 
krivoj: Bog ne može dati, da nevin podlegne. U ovo 
je načelo tada svatko vjerovao i za to i zaključivao : 
tko podlegne u dvoboju, sigurno je kriv. Na to do¬ 
sljedno nadovezaše još i psihološku činjenicu: krivca 
će biti strah izaći u dvoboj ili će prije smalaksati u 
borbi, smest će mu snagu strah pred sudom Božjim; 
dakle će dvoboj sasma nepogrješno krivca pokazati. 

Svatko će brzo naći pogrješku u ovom zaključi¬ 
vanju iz principa: Bog sigurno ne može dopustiti, da 
nevin u borbi podlegne. Nu Bog nije samo gospodar 
našeg ovozemskog života; njegova volja vlada i s onu 
stranu groba u vječnosti. Za to je moguće, da nevin 

’) K. v. Rotter: Allgemeine Geschichte, Braunschvveig 
1858., V. 227. Isp. Hrv. Misao I. 360. U ovoj se Wilder jako 
oslanja na Rottera. 

2 ) E. Michael: Geschichte des deutschen Volkes I. (1897) 
315, 317. 

i podlegne u ovom životu, ali ne će tamo iza smrti, 
gdje će potpuna pravednost suditi. Tu je pogrješna 
tačka u zaključivanju. Naivan, nerazvijen razum nije 
ju umio ispraviti. Uza sve to će nepristran čovjek 
reći, da ideja sredovječnog sudbenog dvoboja u mo¬ 
ralnom obziru daleko više stoji nad idejom modernog 
dvoboja. 

Neka sličnost megju sredovječnim i modernim 
dvobojem ne može se zanijekati, nu ta sličnost leži 
većma na površini i vanjštini. U jezgri svojoj bitno 
se razlikuju : ideja, povod, svrha i neke bitne okolnosti 
posve su druge u sredovječnog dvoboja, a druge 
u modernog. Ako uza sve to nekoji povjesničari 
obadva dvoboja izjednačuju ili u sredovječnom dvo¬ 
boju vide izvor modernom, razlogom je valjda nera¬ 


zumijevanje sredovječnog života i mišljenja, a koji 
put i ružna tendencija; uvigjaju apsurdnost modernog 
dvoboja, nu da u svom bezvjerstvu još crnije oslikaju 
kršćanstvo i papinstvo, pripisuju mu još i tu ljagu. 
Govore, da iz sredovječnog dvoboja potječe modemi, 
a sredovječni dvoboj po svojoj praznovjernoj ideji 
istovjetan je s naukom kršćanstva, te je uz to uživao 
zaštitu Crkve! 

Razotkrismo već neistinitost prvih dvaju stavaka ; 
preostaje još, da pokažemo odnos Crkve prema sredo¬ 
vječnom dvoboju ] ). 

(Svršit će se). 

’) Iznosimo ovdje samo kratak pregled po spomenutoj 
Hofmannovoj Studiji u „Zeitschrift tur kath. Theologie" 1898 
XXII. 489. 

XXXVII. 

Blanka iz Sv. Julijana Jolandi iz Beauregarda 
S a i n t-J e a n-d e L u z, Villa de Tamarins 18. kolovoza. 

Draga prijateljico! 

Primili smo uprav žalosnih vijesti iz Sv. Juli¬ 
jana. Nema na svijetu neprilike, što je nijesu ti ljudi 
pokušali protiv našega jadnog župnika. Bacaju se 
kamenjem na njegove prozore, napadaju ga, a prije 
petnaest dana dopratiše ga do župskoga stana uz ha¬ 
labuku i zviždanje. 

Sve je to majci pisala gospogja P... Nijesam 
slušala čitanja cijelog lista, ali mi se čini, da ga 
strašno osvagjaju i potvaraju. U stvar se umiješao i 
jedan radikalni list. Nekoliko dana prije našega 
dolaska, nešto iza 14. srpnja, bio je taj list iznio jedno 
pismo, što ga nijesam čitala, ali otac kaže, ta je uprav 
besramno. Ne znam, što hoće s tim svećenikom. A 
on je tako dobar i uslužan... 

Otac misli, da je odviše popustljiv. Četrnaestoga 
srpnja bio je izvjesio zastavu na svom stanu, a u 
večer rasvijetlio prozore sa pet šest svjetiljaka. Rasvjeta 
župskoga stana i dviju triju kuća najbezbožnijih žup- 
ljana izgledala je vrlo čudnovato. Otac mu nije pro¬ 
govorio nijedne riječi, ali svakako nije bio time za¬ 
dovoljan, te će mu, mislim, biti vrlo drago, što za 
neko vrijeme mora ostaviti Sv. Julijan. Ni pobožne po¬ 
rodice nijesu rado gledale tu rasvjetu na župskome 
stanu. 

Slobodoumnici se gotovo pomamiše radi župni- 
kove manifestacije. A znaš, tko podjaruje narod i piše 
po novinama? Prijamnik, On sve to radi u potaji, 


kao da za to i ne zna, a mjesto sebe šalje na posao 
nemirnu mladež, od koje neki osobno mrze svećenike, 
a neki se povagjaju za njima iz puke želje za bukom. 
Mnogi sažaljuju župnika, no veći dio naroda gleda i 
šuti. Odviše je malo vremena ovdje, a da narod otvo¬ 
reno stupi na njegovu stranu. Premda je ljudima mio, 
nijesu mu još toliko privrženi, da bi se htjeli izvrga¬ 
vati neprilikama i pristati uz njega. Tako sam barem 
čula govoriti, jer ja sam slabo vješta ovim potanko¬ 
stima. On je dobar a nesretan, pa ga žalim od sveg 
srca moleći Boga, da mu olakša kušnje i obrati ih na 
korist svete vjere. 

Naš ovdješnji boravak, kojim smo svi zado¬ 
voljni, primiče se kraju. S nama je i brat Ivan od 
svršetka školske godine. Gvido je još u Africi, a mi¬ 
slim, da prije zime ne će dobit dopusta. Manjka nam 
još samo on. Ivan se nije povratio lovorikama ovjen¬ 
čan. Dapače nije ni prošao na ispitima u srpnju, te 
će ih morati ponavljati u studenom, pa mu je zato 
valjalo naći učitelja. Poslali su nam jednoga valjanog 
svećenika doktora, koji je baš na svom mjesta. Ivan 
se nada doći s njim do cilja bez velike muke. Još 
nešto... I ja ću domalo govoriti kao i on, jer on 
govori nekim posebnim narječjem, a otac se namr¬ 
godi, kad čuje one čudne izraze. Germana pako opo¬ 
naša ih tako smiješnim glasom, da pucamo od smijeha, 
pa i otac s nama. Učitelj inače govori kao i brat. 
Sad nakon petnaest dana gotovo i ne opažamo te 
osobitosti. Ali na nesreću Ivan sav nauk i trud ostavlja 
svom učitelju. Cijelo jutro izgubi u čitanju športskih 
novina. Pomnjivo prati svagdanje gibanje u svim fran- 

češkim trkalištima. Već prvih dana iza svoga dolaska 
izjavio je, da je Saint-Jean-de-Luz smradno gnijezdo, 
te da se čudi, što nijesmo odabrali Biaritz ili Royan. 
Osobito voli sjeverne obale, jer su barem tamo utrke 
česte, a društvo živahno. 

Ovdje ima u engleskom svratištu nekoliko Špa¬ 
njolaca, koji idu svaki dan na zabavu s nekim redo¬ 
vitim gostima kasina u mails choachs na brda 
ili na granicu Španije, u Bayonne ili Biaritz, a 
tužni se Ivan sam u sebi grize, što se ne može pri¬ 
družiti tom veselom društvu. 

Ovdje živimo tiho i mirno kao u Sv. Julijanu. 
Iza objeda pogje otac u kasino, da pregleda novine, 
a majka počiva na žalu, te je već počela sticati nešto 
rumenila. Svako veče prošetamo se po obali, a mene 
ove šetnje uprav začaraju. Moj jadni Ivan nema 
mnogo volje, da se s nama zabavlja. Kaže, da tu 
nema života. Nije zao mladić, dapače posve obratno, 
ali se bojim, da je~ premalo ozbiljan. Rekla bih, da 
svi njegovi drugovi u zavodu, pa i on, sanjare samo 
o tom, kako će sjajno i udobno živjeti. I oni, koji 
rade, muče se najviše za to, da steku kao neko pravo 
na raskoš i zabave. Poznam neke megju njima sa ple¬ 
menitijim i uzvišenijim mislima, ali se za sigurno veći 
dio od njih gubi u djetinjarijama. Ne razumijem, kako 
se to može slagati s njihovim vjerskim odgojem, jer 
su napokon takve ideje posve protivne kršćanstvu. 

Što se mene tiče, uvigjam, da nijesam stvorena, 
da razumijem svjetske stvari. One su za me odveć 
zamršene. Čini mi se, da većina ljudi ide za vrlo ku¬ 
kavnim ciljem. Trpe toliko neugodnosti, samo da dogju 
do zabave, pa na koncu panu u dosadu. I oni, koji 
hoće da čine dobro, često su smeteni, jer ih različita 
čuvstva vuku na protivnu stranu. 0 koliko će moje 
stanje biti ljepše! Kad mi reknu : „Sestro, ponesite ovo 
piće", ili „pometite hodnik", ja ću ponijeti piće, i po¬ 
mesti hodnik, stalna, da baš to od mene Bog zahti¬ 
jeva, i bit ću mirna. 

A mirna sam već i sada. Otac i majka doznali 
su moju namjeru i pristali na nju. Najprije otkrih 
svoju osnovu majci i to na početku našega ovdješnjeg 
boravka. Ona sklopi ruke i problijedi, a i ja s njome. 
Zatim me zagrli i reče: „Kćeri moja, ako je to volja 
Božja i ako otac pristane, ja se zaista ne ću protiviti 
tvome zvanju." Zatim htjede, da joj kažem, koje su 
me misli navele na ovu odluku i da joj povjerljivo 
očitovah sve svoje osjećaje. Uzeh joj na to sve slatko 
i pouzdano pripovijedati. Majka, kao prava svetica, 
sve je razumjela. Na licu joj se mogla -čitati bol, a 
ipak se osmješkivala. Razgovor svrši s plačem. Malo 
se zatim sabere, lice joj nekako odlučno zasja i kao 
puna božanskog pokoja progovori: „Ja ću malo po¬ 


malo pripraviti oca na ovu žrtvu; javit ću ti, kad 
bude zgodan čas, da mu o tom govoriš." 

Nakon dva tri dana opazih, da pogled očev nešto 
odviše o mene zapinje, kao da hoće da prodre sve do 
dna moje duše. Ja mu se nasmiješih, a on tronut 
okrene drugamo glavu i izigje, a da mi ne progovori 
ni riječi. To me se duboko kosnulo; znala sam odmah, 
da mu je majka već govorila. Od onda je bio otac 
duboko zamišljen i mučaljiv. Sa mnom je govorio 
sasma rijetko; protiv svoga običaja izlazio je sam na 
šetnju po obali sv. Barbare. Ja se više nijesam mogla 
suzdržati, pa sam jedno veče htjela o tom zapitati 
majku, a ona mi reče: „Šuti, neka otac razmišlja. Ne 
će se protiviti Božjoj volji". 

Napokon mi javi majka prošle nedjelje, da mogu 
govoriti. Uzmem nekakvu izliku i ostanem na večer 
sama u dvorani vile s majkom i ocem. Germana i go- 
spogja Maud pogjoše u vrt, a Ivan je bio izišao sa 
svojim učiteljem. Padnem na koljenu pred oca i sta¬ 
nem plakati ne rekavši ni riječi; zaista nijesam mogla 
ni otvoriti ustiju. Tako sam ostala dulje vremena. 
Moja je glava bila bez ikakve misli; čula sam slabo 
njihanje ure, viku djece na ulici, daleki šum sporih 
valova, što su se u jednakom razmaku vremena raz¬ 
bijali o morski žal i srva me neka bezimena bol. Na¬ 
pokon se dignem, da poljubim milo očevo lice, te ga 
mogoh zapitati, hoće li mi udovoljiti. Srdačno me 
zagrli i tiho reče: „Valja se žrtvovati, valja se žrtvo¬ 
vati!" Tada se uspravi i digne na noge, pa nastavi 
dostojanstveno: „Milo moje dijete, naša je porodica 
kao od Boga odregjena, da služi. Tvoj je stariji brat 
u službi domovine, a ti hoćeš, da služiš Stvoritelju u 
osobi njegovih siromaha. Na dobrom si putu. Molit 
ćeš se za svoga staroga oca, za majku, za braću. 
Čestito ispunjaj svoju dužnost. Ja vršim svoju i bla- 
goslivljem tvoju želju!" 

Odmah bude ustanovljeno, da stupim u novicijat 
ove zime, kad naime Gvido dobije dopust; više se o 
tom nije govorilo. Kad sam ostalim u kući javila skori 
rastanak, Germana se rasplakala, gospogja Maud glasno 
uskliknula, a učitelj Ivanov malo se začudio, jedino 
na Ivana nije, rekla bih, mnogo djelovalo. Izjavio je, 
da činim uprav krasnu stvar i da bi naslov „Redov¬ 
nica Sv. Vinka Paulskog" lijepo izgledao na objav- 
nicama. Zatim je rekao, da su karmelitska družba, 
družba Presv. Srca Isusova i „sivih sestara" jedini 
redovi, u koje djevojke plemenita roda mogu da stupe. 
Dobri moj Ivan! Odobrava moj naum i gotovo se 
oholi, što ima ovaku sestru; piše o tom svojim su¬ 
drugovima i neustrpljivo čeka čas, kad ću položiti za¬ 
vjete, a poduzeo je, da izabere papir i slova za 
objavnice, Mnogo će mi trebati za njega moliti, 

Iza toga smo došli opet u staru kolotečinu ži¬ 
vota. Više se o ovom ne govori, a otac nas rjegje 
ostavlja i svako se veče s nama šeta. Lijepih li i bla¬ 
gih ljetnih večeri! More se blista, valovi, rekla bih, 
dolaze iz daljine, vrh im se koči i srebreni nad tam¬ 
nom dubinom, pa se bez počinka i tiho valja jedan 
za drugim na obalu. Jedno ih je veče bio uznemirio 
jači vjetar, pa si ih mogla prispodobiti konjima, kad 
nekom milotom veselo trče, dok je pjena sličila dugoj 
i bijeloj grivi. Uprav divno! 

Išli smo uz pjeskoviti nasip, pa uz kraj oko ulaza 
u luku, prošli Nivelle i Ciboure i stigli obalom gotovo 
do Socoa. Obala je puna okruglog šljunka, izlizanog 
od valova. Kadgod bi se val po njima razlio, koturao 
bi ih na povratku uz šum i buku sličnu stotini gro¬ 
mova. Otac je išao uza me zamišljen, pa bi me kat¬ 
kad pogledao neopisivom nježnošću. A ja, da ga odveć 
ne dirnem, pričinjala sam se, kao da toga ne opažam, 
a uz to sam promišljala, kako more kotrljanjem raz¬ 
drobi ono tvrdo kamenje i kako pretvorivši ga u pijesak 
snosi uz žal na udobnost kupaoca. Potrebno je, da se 
i tvrde stijene krše, da pod nogama kupaoca bude 
mekog i sitnog pijeska. Sjetila sam se siromaha i bo¬ 
lesnika, te sam razmišljala, kako je nužno, da se i 
ljudska srca drobe poput onih stijena, da se tako uz¬ 
mogne pomoći njihovim nevoljama. Ali je tajna u 
tomu, što srce, premda puno jada i nevolja, ipak 
ostaje vedro i mirno , te ne bi ni zašto zamijenilo 
ove muke ni najslagjim ugodnostima. 

Vratit ćemo se buduće nedjelje. Vidjet ćemo se 
dakle brzo. Zar ne? Jer prije, nego odem, treba da se 
do sita nagledam svih dragih i milih osoba. Tako će 
moja žrtva biti potpuna. 

S Bogom, draga! 

Tvoja Blanka. 


XXXVIII. 


one odnošaje, koje su po predaji baštinili i u koje 
im dužnost nalaže da se miješaju, zašto mi jedan 
mladi žup.nik hoće da svaku stvar po svoju preinači? 
Da se drugi za njim povedu, ne bi više imali vre¬ 
mena, da odahnu. 

S druge strane nije dužnost svećenikova, da se 
neprestano vrti po poljima i selima, već da čuva svoju 
crkvu i kuću. Isto tako, kako mu pada na pamet, da 
u nedjelju puni župski stan mladim ljudima! Pa kakve 
li koristi iz svega toga? Smije li se župska kuća na¬ 
tjecati s kakvom krčmom? Zar je bio toliki budala 
onaj, koji je pisao „Napretku": „Svećenik mora da 
bude uvijek na raspolaganje onih, koji ga traže, a 
ne smije se uplitati u ništa. Tada će mu manje dodi- 
javati njegovi župljani, a više će ga štovati; jer u tome, 
što se možemo šaliti s osobama i potreptati ih po ra¬ 
menu, ne stoji, da nas oni moraju poštovati." Valja 
se znati uzdržati na svom mjestu . Vaš se župnik nije 
znao uzdržati, a župljani su ga na to sjetili. Ne mogu 
zaista odobriti način, kojim su to učinili, ali ne mogu 
ni reći, da su zlo učinili. A nemojte misliti, da je nje¬ 
gova kazna svršena. Znadem iz pouzdanih izvora, da 
su mnoga njegova braća gledala prijekim okom na 
njegove novotarije. Presvijetli je već bio obaviješten, 
a moglo bi se lako dogoditi, da vaš apostol dobije 
po prstima. 

Jolanda mi je govorila o odluci Blankinoj. Baš 
Ti se radujem, prijatelju moj. Kad nemamo otkle da 
dademo svojim kćerima bogatog miraza, redov¬ 
ničko nam je zvanje prava blagodat Božja. U ostalom 
tako se obično dogagja. Rastanak je dakako žrtva. 
Ali što ćeš? Tvoja bi se kći bila mogla isto tako 
udati za nekoga, koji bi je još dalje bio poveo. 

Primi prijateljski pozdrav 
od svog 

pl. Beauregarda. 


Grof iz Beauregarda markizu iz Sv. Julijana. 

Beauregard, 10. kolovoza. 

Jesam li imao, dragi moj, ili nijesam imao raz¬ 
loga, da Te svjetujem, te se ne pouzdaješ u svoga 
župnika? .Ne čini li Ti se kao što i meni, da mu glava 
nije na mjestu? Njegova smiješna manifestacija 14. 
srpnja morala Ti ga je napokon pokazati onakim, 
kakim sam Ti ga ja uvijek prikazivao. Taj si je do¬ 
bričina umišljao, da će preokrenuti cijeli svijet. Htio 
se pokazati revnim apostolom, ali apostoli nijesu bili 
smušenjaci, dok mi se župnik Sv. Julijana čini i odviše 
smušen. Apostoli su bili smjerni, najmlagji se od njih 
nije usugjivao da pokaže put starijem. Ako su toliki 
dobri svećenici tako oprezni, te se zadovoljavaju time, 
da reku svetu misu, da pjevaju večernju, propovije¬ 
daju i ispovijedaju, a uz to se ograničuju samo na 


XXXIX. 

Markiz Sv. Julijana grofu iz Beauregarda. 

V i 11 a des Tamarins, 22. kolovoza. 

Ne ću, dragi moj, ni časka da počasim, a da Ti 
ne zahvalim na Tvojoj tako prijaznoj sućuti. Blanka 
nas ostavlja, istina je, a ja nijesam znao nikad tako 
dobro cijeniti njezinih vrlina kao sada, kad je moram 
da izgubim. Ja znam sve, što god mi svijet i vjera 
mogu na utjehu da kažu; ali ipak pomisao na žrtvu 
nije s toga manje gorka. Ona sama, bijedna djevojka, 
vrlo trpi; uza sve to ostaje postojana, mirna, uvijek sa 
živahnim posmjehom na usnama. Gleda stvari s veo¬ 
ma visokog gledišta, a njezin mi primjer služi za 
nauk. Divno li je razmatrati stvari s kršćanskog gle¬ 
dišta! Pošto sam već privolio, ne mogu a da se ne 
pokažem hrabrim; ali mi puca srce. Ja se žrtvujem, 

no ipak mi duša nije tako hrabra, da to potpuno 
kršćanski podnese, a da se ne kajem i ne požalim. 

Ti si mi pisao o mom župniku. Ah, dragi pri¬ 
jatelju, da je Bog dao, da se on sada ovdje nalazi! 
On bi me utješio. Sva moja unutrašnja snaga dolazi iz 
ono nekoliko ulomaka njegovih govora, što ih za¬ 
pamtili. On me je naučio čitati Evangjelje. Ne znam, 
da li je on kakav mutikaša; možda ga je njegova 
gorljivost svrnula s puta, ali je on u istinu gorljiv, 
proniknut željom, da koristi dušama, da svrne ljude 
sa staze nepravednosti i sebičnosti, a ne da zapovi¬ 
jeda. Vjeruj mi, on ne traži kraljevstvo svoje već 
Božje. 

Uvjeren sam, da bi mnogo bolje bio učinio, da 
se je ustegnuo od svake manifestacije 14. srpnja. Ja 
mu o tom nijesam ni pisnuo, ali se ne usugjujem da 
ga prekorim radi toga, što je kušao, da se približi 
svojim župljanima i da se tako priljubi svome stadu. 
Gdje je bolje pastiru nego posred svojih ovčica ? Ako 
one k njemu ne dolaze, mora li ih on zato ostaviti, 
zanemariti i svršiti time, da se više na njih nikada niti 
ne obazre? A htio bih znati, što rade ona njegova 
braća, kojima se čini, da on odviše novotari. Ne na¬ 
laze li oni vremena za čitanje, za orguljanje, za iz¬ 
mjenične posjete, a i za kartanje? Napokon ljuti ih, 
kad vide, da imadu uza se jednoga, koji uvodi onaj 
red, koji bi manje vremena dao za zabave. Ako se 
ona spletka, o kojoj ste mi besjedili, nalazi kod Pre- 
svijetloga, ja se nipošto ne bojim za svog župnika, 


jer poznajem veoma dobro pravedno i otvoreno srce 
Presvijetloga. Uprav ima doći k meni vikar, da pro¬ 
vede kod mene cijeli mjesec rujan, pa će se onda 
moći osobno uvjeriti o stvari. 

Ja, koji sam to motrio, vidio sam učinke ovog 
apostolstva. Neki su nevaljalci znali razdražiti protiv 
župnika fukaru onog mjesta i pobuniti je, ali će ovo 
do mala proći. Sa stepena, do kojeg se je on ove 
godine popeo, ne će sasma saći. Župnik je veoma 
uvažen, o tom Te ja mogu uvjeriti. Prošle godine kad 

nas je velečasni M. ostavio, nije bilo deset 

osoba uz nas, koje su se lijepo gledale sa župnikom; 
mjeseca srpnja naprotiv polovica je župljana išla k 
njemu za svaku malenkost, samo jer su uživali u raz¬ 
govoru sa župnikom, a ovo je zaista lijep uspjeh. 
Uvjeren sam, da je sadanja oluja prolazna i da 
će kroz malo vremena župnik, ako ne izgubi sasma 
glavu, opet biti gospodar situacije. Vrlo mi je žao, što 
se ne nalazim sada u Sv. Julijanu, da ga barem malko 
utješim, te sam uprav ožalošćen radi ovoga, što mu 
se je dogodilo. Da ga Ti osobno a ne samo po glasu 
poznaš, bio bi za stalno moga mnijenja. Ovaki 
se ljudi ne mogu pravo procijeniti nego samo iz bliza. 
Ja Te poznam i uvjeren sam, da bi Te začarale du¬ 
ševne sposobnosti, koje ga rese, te ne samo da bi 
poštovao njegove plemenite namjere, nego i plodove 
njegova plemenitog rada. 

Ostaj mi S Bogom, prijatelju ! 

pl. Sv. Julijan. 


VJESTNIK. 

Predplatnicima i prijateljima „Vrhbosne". 

Svi katolički narodi, sve katoličke institucije natječu se, kako da što očitije pokažu svoj 
pietet i svoju odanost prema sv. Otcu Piju X. prigodom njegova zlatnog svećeničkog jubileja. 
Dan 16. studenog o. g. bit će. osobit u proslavi ovog jubileja, jer će tada sv. Otac van- 
rednim sjajem proslaviti jubilej u Petrovoj bazilici. Na svom putu u Lurd svratit će se presvj. 
gosp. pomoćni biskup vrhbosanski dr. Ivan Šarić u Rim, da osobno pribiva zlatnoj misi sv. 
Otca. Tom sgodom odniet će presvj gosp Biskup sv. Otcu sjajno uvezan jubilejski broj 
„Vrhbosne", što će izaći oko 5. studenog o. god. Presvj. gosp. Biskup, preč. Kaptol 
vrhbosanski i uredničtvo „Vrhbosne" želi, da se tom prilikom uz „Vrhbosnu" dade sv. Otcu i 
„Vrhbosnin Petrov novčić" od „Vrhbosninih" predplatnika i prijatelja. To bi bio čin ljubavi 
našega glasila i njegovih prijatelja. 

Molimo dakle sve predplatnike naše, da svoj obol za sv. Otca prema prilikama svojim 
što prije pošalju na uredničtvo „Vrhbosne". Imena darovatelja i priposlanu svotu izniet 
ćemo u „Vrhbosni". 1 najmanji prinos dobro će doći. Predplatnici i prijatelji iz istoga mjesta 
mogu zajedno pokupiti i poslati. 

Uvjereni smo, da naši prijatelji ne će časa počasiti, nego će odmah, čim ovaj poziv 
proštiju, učiniti svoju. 

U doba, kad na Otca kršćanstva tolike pogrde niču i na hrvatskom tlu, ljubav pravih 
sinova Crkve hoće da bude izrazitom i požrtvovnom. Sv. Otca nedvojbeno će veoma razveseliti 
ljubav, što će iz toga dara govoriti. 



Vjestnik. 


NAŠA DOMOVINA. 

Sarajevo: Na imendan Njeg. Veličanstva našega 
cara i kralja Franje Josipa I. dne 4. o. m. služio je 
u prvostolnici svečanu por.tifikalnu sv. misu presvj. 
gosp. pomoćni biskup dr. Ivan Šarić. Službi Božjoj 
prisustvovali su vrhovi vojničke i civilne oblasti. Presvj. 
gosp. pontifikantu i visokim svjetovnim dostojanstve¬ 
nicima pridružio se i pobožni puk, koji je crkvu na¬ 
punio, da se pomoli Bogu za zdravlje, mudrost i snagu 
našega premilostivog vladara. Domine, salvum fac 
regem ac imperatorem nostrum Franciscum Josephum I.! 

Travnik: Kanonska instalacija vlč. gosp. Mate 
B e k a v c a, novog župnika i zač. prisjednika duh. stola, 
obavljena je u nedjelju, dne 23. rujna o. g. po dekanu 
preč. o. fra Jaki Selaku. Novi župnik rodom je iz Dolca 
kod Travnika, spreman i agilan, pa je nade, da će sa 
svojim susjedima župnicima puno učiniti za Travnik i 
okolicu, koja je malo ne izključivo katolička. 

— Nadbiskupska vel. gimnazija, na kojoj dje¬ 
luje profesorski zbor od 18 članova, imade na početku 
školske godine 1908.|9. 271 djaka; od ovih ima kato¬ 
lika 249, pravoslavnih 6, jevreja 12, muslimana 3 i 
protestanta 1. Gimnazija sa sjemeništem i konviktom 
na glasu je i sa intelektualnog i sa moralnog odgoja. 
Neka nam samo uz milost Božju odgaja i revnih sve¬ 
ćenika i čestitih katolika laika. 

Doboj: Gradnja nove župske crkve, koja je 
odpočela u proljeće, čujemo, da liepo napreduje. Tako 
će i ova župa, otvorena u siromašnim i trošnim bara¬ 
kama, nakon dvanaest godina uz krasan župnički stan 
dobit i dostojan hram Božji. 

Livno: Promjena u uredničtvu »Seraf. Perivoja«. 

Dosadanji urednik ovog lista, vlč. o. Josip Marku- 
šić, napustio je uredjivanje poradi preobilnog posla 
profesorskog na vel. gimnaziji u Visokom. Redov. 
starješinstvo povjerilo je tu služku vlč. o. dru J u 1 i a n u 
Jele ni ću, profesoru bogoslovije u Livnu, koji je kao 
i njegov predšastnik poznat sa krasnog i učenog 
pera u hrvatskoj knjigi. Zadnji broj „Seraf. Perivoja" 
od 15. rujna izašao je pod novim uredničtvom. Dosa¬ 
danji rad novog urednika jamči, da će „Seraf. Perivoj" 
kao glasilo hrvatskih franjevaca i nadalje donositi 
pred čitalačku svoju publiku cvjetove rada naših fra¬ 
njevaca iz svih hrvatskih provincija, napose iz provin¬ 
cije bosanske i hercegovačke, da će „Seraf. Perivoj" 
i nadalje izvješćivati o radu franjevaca širom svieta, 
a uz to davati pogled po razvoju katoličke Crkve 
u obće. 

RIM. 

Jubilejska misa sv. Otca. Dne 18. rujna o. g. 
navršilo se 50 godina, da je Pijo X. zaredjen za sve¬ 
ćenika. Dan iza redjenja, 19. rujna, služio je mladi 
Josip Sarto prvu sv. misu. Premda je bila želja sv. 
Otca, da svoj svećenički jubilej ne slavi sa vanrednim 
slavljem i ceremonijama, ipak je popustio, da se uspo¬ 
mena na zaredjenje u svećenika svečano proslavi 16. 
studenog o. g., kad će sve visoke crkvene ličnosti biti 
u Rimu. Medjutim je i dan zaredjenja i dan mlade, 
mise proslavljen tako, te je sv. Otac čitao tihu sv. 
misu u Petrovoj bazilici. 

Tih dana sbivala se u Rimu dva važnija mo¬ 
menta : bio je naime u Rimu sveobći kongres talijan¬ 
skih družtava mladeži, za koja se sv. Otac osobito 
zanima; ovima je bio obećao, da će prisustvovati 
njegovoj jubilejskoj sv. misi, koju je kanio čitati u 
kapeli za beatifikaciju; u isto doba bilo je u Rimu 
mletačko hodočašće, pa kako sv. Otac vanredno ljubi 
svoje zemljake, nije im mogao odbiti želje, da i oni 
prisustvuju toj misi. Budući pak da kapela za beati¬ 
fikaciju ne može obujmiti toliko ljudi, odlučio se sv. 
Otac u zadnji čus, da odsluži sv. misu u Petrovoj ba¬ 
zilici. Istom dan prije sv. mise. 14. rujna izdavale su 
se ulazne karte; na dan sv. mise u jutro izdano ih bilo 
15—20 hiljada. 

Tako je ova proslava bila nekako improvizovana. 
Ipak spada medju najljepše i najčuvstvenije funkcije 
pape, kako pripoviedaju očevidci. Sve je podpuno od¬ 
govaralo jednostavnom Piju X., koji na taj dan slad- 
kih uspomena ne htjede biti najviši crkveni knez nego 
jednostavni svećenik. 

S velikim počitanjem napunjalo je množtvo ba¬ 
ziliku. Sv. Otac nije htio čitati sv. misu na papinom 
oltaru. Sve je odavalo značaj familijarne svečanosti. 
Razmjerno bilo je malo prelata, a kardinala samo 
osam. 

Tačno u 8 sati pojavi se sv. Otac, okružen svo¬ 
jim dvoranicima, kako nogom stupa od kapele, u kojoj 
se čuva presv. olt. Sakramenat prema koru. Medjutim 
je Sikstinska Capella pod ravnanjem Perosia izvadjala 
Tu es Petrus. Ne možeš zamisliti dirljivijeg momenta. 
Jubilarac, starac sv. Otac stupa k oltaru, da odsluži ju- 
bilejsku sv. misu. Pri tom milo gleda i otčinski bla- 
goslivlje prisutne, što su pali na koljena. 

Sv. misa bila je tiha. Kalež, kojim se kod žrtve 
služio sv. Otac, dan prije dobio je na poklon od 
družtava mladeži. Nakon sv. mise pod kojom su pje¬ 
vači izvadjali po izbor komade, kleče sv. Otac na pod¬ 
nožje oltara i izmoli propisane molitve, što ih svaki 
svećenik moli iza tihe sv. mise. Poslie obične zahvale 
posvetio je Pijo X. novu zastavu organizacije Societa 
della Giuventu Catholica Italiana, na kojoj je radio 
pokojni Ludovik Seitz. Za tim je ostavio sv. Otac ba¬ 
ziliku fiho i jednostavno, kako je tiho i jednostavno 
bio i došao. Nikakav glas ne pomete nabožni muk. 
Ne bi ni jednog Evviva-poklika. Ne bi ni jednog aplausa, 
kako je to običaj po talijanskim crkvama. 

Pod utiskom ovoga mirnog veličanstvenog čina, 
što je sve osvojio i koji posve odgovara Piju X., iz- 
praznila se pomalo ogromna Petrova bazilika. Tko 
ima smisla za ono, što je doista veliko, ćutit će se 
sretnim, da je smio proboraviti ove rane časove u sv. 
Petru. 

RUSIJA. 

Sloboda vjeroizpoviesti. Medju raznim koncesi¬ 
jama, što ih je ruski car dao manifestom od 30. listo¬ 
pada 1905., nijedna nije sebi tako težko krčila put do 
ostvarenja i do uspjeha kao koncesija, koja se tiče 
slobode vjeroizpovijesti. Znamo, da je u Rusiji najne¬ 
snosniji pritisak na savjest. Katolici i njihovo svećen¬ 
stvo bijahu progonjeni na svaki mogući način, a kato¬ 
lička vjeroizpoviest Poljaka nije mogla da steče simpa¬ 
tiju ruske vlade i puka. 

Po zakonu svaki ruski gradjanin morao je pri¬ 
padati ruskoj crkvi ili barem biti nekako zavisan od 
nje. Carev manifest dokrajčio je u načelu ovu tiraniju, 
proglasivši slobodu savjesti. Kako znamo, prva duma 
prihvatila je rezoluciju, kojom bi se ostvarilo obećanje 
carevo. 

Vlada je pristala na ovaj zahtjev prve dume, pa 
je u trećem parlamentu predložila šest zakonskih osnova 
gledom na slobodu savjesti. Duma je imenovala za to 
komisiju, kojoj bijaše predsjednik starovjerski biskup 
Eulogij. To je bio jasan znak, da nastup slobodnog 
režima nije po ćudi. Komisija nakon dva ili tri zasje¬ 
danja nije se više sastala, a sada je ovo pitanje kod 
iste tačke, gdje je bilo pri zasjedanju treće dume. 

Medjutim je nepobitno, da je ovaj put vlada bar 
na oko pokazala mnogo dobre volje, tako da ju se 
ne može učiniti odgovornom za držanje komisije i 
njenog predsjednika, na koga je, rekao bi, jako uticala, 
da ga prikloni svojim željama. Ali što se tiče samih 
zakonskih osnova, to se one — u pravom smislu rieči 
— ne mogu uzeti kao osbiljni napredak. 

One se tiču ovih točaka: 1. konverzija iz jedne 
vjere na drugu; 2. odnosi države spram raznih kon¬ 
fesija i povlastica ruske pravoslavne crkve; 3. sloboda 
kulta i vjerskih manifestacija, kao što i gradnja crkava, 
kapela i t. d.; 4. pravilnik gledom na osnivanja i ak¬ 
tivnosti novih vjerskih sekta; 5. vjeroizpoviest djece 
iz mješovitih brakova; 6. ukinuće političkih i gradjan- 
skih restrikcija, što proiztječu iz konfesije podanika 
carevih i intervencije gradjanske vlasti u vjerskim stva¬ 
rima privatnih osoba; 7. katolički samostani, kojima 
je dopuštena sloboda primati novake. 

Broj ovih zakonskih osnova pokazuje, da vlada 
nije škrtarila sa podieljenjem sloboština raznim kon¬ 
fesijama. Povlastice udieljene crkvi ruskoj 'jesu 
većim dielom iste, što ih ona i sada ima, po kojima 
car i carević i njihove žene moraju pripadati crkvi 
ruskoj; ali ova državna crkva ne bi više imala pravo 
da dira u vjerske manifestacije drugih konfesija, na¬ 
ročito konfesije katoličke. Ova ima podpunu slobodu, 
da se razvija, da gradi crkve, u rieč, da izvršuje sve 
čine, koji se tiču bogoštovlja. 

Jedno je, u čem je stegnuta sloboda vjeroizpo- 
viesti. Carevi podanici ne smiju preći na vjeru ne- 
kršćansku, osim onih ruskih podanika, koji hoće da se 
vrate nekršćanskoj konfesiji svojih roditelja. 

Shvatljivo je, da je komisiji bilo malo potežko 
pristati na odredbe ove ruke. Medjutim željeti je, da 
se ove osnove naskoro prihvate. 

Brojni prelaz na katolicizam podigao je protiv sebe 
pravoslavne misionare, koji su imali svoj sastanak, u 
kolovozu o. g. u Kijevu. Ovi su složili više zaključaka 
protiv katoličke Crkve. Iza ukaza tolerancije po pra¬ 
voslavnim izvještajima prešlo je u krilo katoličke Crkve 
467.833 iz pravoslavlja. O sastanku tih misionara veli 
umjereni ruski list „Slovo St. Petersburg": „Početak 
skupštine biše rieči ljubavi i uspomene na ukaz tole¬ 
rancije, a svršetak sastoji se u nizu rezolucija, što su 
pune intolerancije, mržnje i zavisti". 


NJEMAČKA. 

Organizacija katoličke mladeži. Jedan od naj- 
sladjih i najkoristnijih plodova katoličkih kongresa, što 
godimice jačaju i oživljuju katolicizam u Njemačkoj, 
jest divna organizacija mladeži. Na mledež vreba libe¬ 
ralizam i demokracija, da iz redova mladeži rekruti- 
raju potomstvo. Na mladež svratila je katolička akcija 
u Njemačkoj veliku pozornost i marne sposobne sile, 
da ju što tjesnije privije na grudi Crkve. 

Ma čelu organizacije katoličke mladeži u Nje¬ 
mačkoj stoji nadbiskupija Kbln. Ona broji 283 družtva 
sa 44.000 članova, sve izmedju 14. i 18. godine. Ve¬ 
ćina tih družtava jesu kongregacije, koje si uzeše za 
glavnu svrhu religijoznu naobrazbu, nu uz to marljivo 
pribire sredstva, što odgovaraju vremenu i prilikama, 
da mlade ljude oplemeni i duševno odgoji. 

Na drugom mjestu dolazi biskupija Munster. Ona 
ima 269 družtava sa 44.000 članova, koji su izvrstno 
organizovani i disciplinovani, tako te ova družtva u 
mnogom pogledu služe na izgled organizacijama mla¬ 
deži. U biskupiji Paderborn ima 230 udruga sa 30.000 
članova. Uz ove udruge i članove postoje u biskupiji 
još 40 družtava sa 16.000 članova, koji se još niesu 
mogli utjeloviti u biskupijsku organizaciju mladeži. U 
biskupiji Mainz nedavno se osnovao sličan Savez, a 
već broji 66 družtava sa 4.513 članova. U Berlinu se 
uvidjelo, što koriste ovaki savezi, pa je mudrom i 
neutrudivom nastojanju uspjelo podignufi 38 družtava, 
u kojima je upisano 1.873 člana. Biskupija Limburg 
ima 30 družtava sa 1.442 člana. U industrijalnim gra¬ 
dovima nadat se je velikom procvatu mladenačkih 
družtava, jer se tu snažno djeluje oko dobra mladeži. 
U Hildesheimu postoji 25 družtava sa 1.420 članova. 
U Trieru trpjela je organizacija mnogo poradi neu¬ 
godnih okolnosti, nu zadnjih godina na novo je oži¬ 
vjela; u njemu su 43 družtva sa 20.000 članova. Radi 
se energično i prema svrhi. O sjevernoj Njemačkoj 
nemamo izvjestnih podataka. Breslava možs imati do 
100 družtava sa 15.000 članova, a Osnabriick 20 druž¬ 
tava sa 1.500 članova. 

U južnoj Njemačkoj valja iztaknuti badenski Sa¬ 
vez, nadbiskupiju Freiburg sa 25.000 članova u 50 
družtava. Dioecezanski prezes dr. Retzbach živo pro¬ 
miče organizaciju. U dioecezi Rottenburg nastoji žup¬ 
nik Schweckert riečju i djelom, da istom osnovani 
Savez što bolje uznapreduje. 

U Bavarskoj biskupije Augsburg i Bamberg imadu 
zasebne organizacije mladeži. 

,,K. VZ.“ primjećuju: „Na širokom polju rada 
oko mladeži treba sigurno da se još mnogo učini, a 
uz dobru volju, koja svuda vlada, osnovana je nada, 
da će napori uroditi, makar da na nekim mje¬ 
stima lokalne težkoće ne daju da sjeme pravo uspjeva. 
Nu to nas ne smije smesti, da dobro, što se učinilo, 
ne priznamo, i da muževe, koji na tom tegobnom 
području nesebično djeluju, potaknemo na neumoran 
rad." 

Ovako njemačko katoličko glasilo. A šta bi se 
reklo za mladež radničku i učeću kod nas, gdje na 
nju toliko nišani socijalna demokracija i naprednjačtvo ? 


Odgovorni urednik dr. Ivan Dujmušić. 


Izdaje Kaptol Vrhbosanski. 


Tiskara Vogler i drugovi u Sarajevu. 

VRHBOSNA 

KATOLIČKOJ PROSVJETI. 

U SARAJEVU, DNE 20. LISTOPADA 1908. G 1 


Na antiklerikalizam naprednjačtva. 

(Svršetak.) 


III. 

Stojimo pred pojavom, koji hoće da dovede hr¬ 
vatski narod u broj „modernih", t. j. onih, koji su u 
privatnom i javnom, znanstvenom i moralnom, umjet¬ 
ničkom i kulturnom životu obračunali s Bogom i 
neumrlom dušom. Stojimo pred strujom, koja hoće da 
razori svu našu prošlost, jer sva naša prošlost u 
državnom,- u književnom, u umjetničkom, u znanstve¬ 
nom pogledu jest što u suglasju sa kršćanstvom što 
pod uplivom i na osnovu kršćanstva. Stojimo pred 
četom, koja hoće da ubije u srcu naroda vjerski živac, 
da ga tako odtrgne od tradicije i baci u neizvjestnost 
i glavinjanje u radu za sretnu sadašnjost. Stojimo 
pred dušmanima narodnim, koji su podplaćeni od ne¬ 
prijatelja katoličke Crkve i hrvatskog naroda, da medju 
narod zadju kao angjeli svjetla, kao širitelji istine, 
znanosti, prosvjete, slobode, napredka, a u istinu su 
apostoli i sinovi otca laži, a po tome pravi mračnjaci 
i ubojice znanstvenog, prosvjetnog i pravo slobodnog 
narodnog i narodnostnog napredka. Naprednjak je u 
pravome smislu onaj, koji na zajamčenim i izvjestnim 
duševnim tečevinama prošlih viekova dalje gradi i 
zidje; tko te tečevine ruši, barbar je, vandal je, na- 
tražnjak je. Koji je princip naprednjačtva uzvišeniji od 
principa Demokrita i Epikura? Baciti se u doba prije 
Krista — je li to ići napried ili natrag? „Najpokva¬ 
renija su ona vremena, u koja se više laže". 1 ) Ima li 
u sebi krupnijih laži od pisanja naprednjačkog tabora ? 
Ima li dakle žalostnije oznake po niveau modernog 
doba od mogućnosti i faktičnosti takog pisanja? 

Pogubnost naprednjačtva nipošto se ne smije 
omalovažiti. Bolest se to jače širi, što je organizam 
podesniji za upijanje bakcila. Naprednjačtvo imade 
veoma plodan terrain u naravi ljudskoj, u koliko je 
duhom sklona na oholost, tielom sklona na 
neobuzdanost života. I oholost duha i neobu¬ 
zdanost tiela jesu najviši principi naprednjačtva, na koje 
se svi ostali njegovi stavci dadu svesti, i iz kojih iz- 
tječu svi njegovi zaključci. 

i) C?ntu-Štuk. 0 dužnostima čovječjim, str. 10. 


Poniznost duha zahtieva kršćanstvo u velikom 
stepenu, dakako ne da duh obori, nego da ga ponizna 
uzdigne u vrhunaravnu sferu. Nuždna je „žrtva uma", 
nuždna je poniznost uma, da drži istinama one nauke, 
kojih podpuno ne razumije, nu kojih istinitost potvr- 
djuje ugled božanskog objavljenja. Nuždna je poni¬ 
znost uma, da primi objavljeni nauk ne neposredno iz 
usta Božjih nego preko drugih ljudi, koji su od -Boga 
postavljeni i osigurani posebnim darom, da obavljeni 
nauk čist i nepokvaren čuvaju. Nuždna je poniznost 
uma, da primi cio objavljeni nauk, koji odkriva čo¬ 
vjeka, kakav je u očima Božjim, t. j. kao biće ovisno 
od Boga i Bogu odgovorno. Nuždna je poniznost 
volje, i da sklone um, te primi spomenuti nauk, i 
da ona sama ravna mislima, čuvstvima, težnjama i 
djelima ne po momentanom razpoloženju ni prema 
naputcima tiela i osjeta, nego prema volji Božjoj, koja 
se očituje u dekalogu i crkvenim zakonima. Nuždno 
je obuzdavanje tjelesnih sklonosti, što se dižu protiv 
naravnog i božanskog zakona, te duh, ravnan princi¬ 
pima naravi i vrhunaravi, gospodari tielom i tako ga 
nad tvar uzdigne, a ne da tielo oblada duhom i tako 
ga sobom po osjetnosti povlači. Katolicizam nastoji 
čitava čovjeka upriličiti Kristovu životu i Kristovu 
nauku, a Krist zahtieva od nas žrtvu uma u nauci 
objavljenoj, žrtvu volje u zapoviedima Božjim i crkve¬ 
nim, žrtvu tiela u sustezanju i podnašanju. „Tko hoće 
da ide za mnom, neka se odreče sama sebe, neka 
uzme križ svoj i neka hoda za mnom." 1 ) 

Zašlo je naprednjačtvo iz Banovine u Istru, u 
Dalmaciju, a ne varajmo se, smjera i u Bosnu. Zašlo 
je naprednjačtvo u dnevnu štampu i u časopise. Zašlo 
je naprednjačtvo u inteligenciju i u radnički i težački 
stalež pod imenom socijalne demokracije. Zašlo je na¬ 
prednjačtvo u školu i u obitelj. Zašlo je naprednjačtvo 
u sabor, u zakonodavno tielo Hrvatske. 

Dok sve ovo kazuje uzvišenost katoličke Crkve, 
u kojoj je Krist i kao reformator ljudskoga duha i kao 
uzor višega života, kazuje ujedno, kako će u ljudima 

mlakosti i nehaja lako naći vjeru nauka, što uz geslo 
„sloboda misli", „sloboda savjesti" i „sloboda života" 
ide na razdor vrhunaravnog i zdravog naravnog reda 
u prilog oholosti duha i razuzdanosti života. 

Promatramo pogubnost naprednjačtva sa empi- 
rijsko-psihološke strane, a ne ćemo opetovati ono, što 
katolička glasila iznesoše i dokazivaše, a naprednjačtvo 
osim niekanja nikad ne podnese protudokaze, naime, 
da naprednjačtvo imade organizovanih jakih saveznika 
u framasonstvu, židovstvu i srbstvu iz Srbije, koji ne 
žale novčanih žrtava, samo da se nahudi katolicizmu 
i hrvatstvu. 

Kad nam je položaj ovaki, nije dosta samo 
konstatovati: Naprednjačtvo u boju protiv klerikalizma 
ide protiv čitava organizma katoličke Crkve, ide iz¬ 
ravno na zator svakoj pozitivnoj religiji. Prešlo je u 
sva katolička glasila uvjerenje o zadnjem cilju napred¬ 
njačtva. Osobito nakon smrti i pokopa jadnog Janu- 
šića iznieli su dnevnici i tjednici „Hrvatstvo", „Jutro", 
„Hrvatsko Pravo", „Hrvatska" a za njima i drugi li¬ 
stovi, da imademo u vlastitoj kući drzovitu i objestnu 
četu, koja se ne stidi nikojeg sredstva, samo ako je 
podesno, da otrgne hrvatski narod od Boga. 

Hoće se rada reaktivnog i aktivnog i 
to počam od vrhova do zadnje ovce u 
stadu Crkve u Hrvatskoj. 

Budući da se radi o katoličkoj vjeri u srcu na¬ 
roda, nedvojbeno je, da će oni, koji su postavljeni da 
ravnaju Crkvom Božjom, stali na čelo reaktivnom i 
pozitivnom radu. Pod pokroviteljstvom cjelokupnog 
katoličkog hrvatskog episkopata stvorio je prvi naš 
katolički hrvatski kongres god. 1900. u II. sekciji 
krasnih rezolucija u pogledu protuvjerske štampe. Tom 
prigodom pala je misao i rieč, neka se rdjave novine 
i publikacije imenice označe, nu odustalo se od toga, 
jer da izmedju drugih razloga — „u hrvatskom 
narodu ne bismo lako mogli reći, da se je pojavio 
literalni spis ili novina, koja bi očit protuvjerski ka¬ 
rakter imala." 1 ) Danas bi se mogao složiti omašan 
popis knjiga, literarnih spisa i novina, koje očito i 
jasno diraju u najosjetljivije svetinje srca katoličkog u 
Hrvata bezobzirno, prostački, porugljivo. Mi se hrvat¬ 
skim episkopatom možemo ponositi, jer su naši bis¬ 
kupi budni stražari na braniku načela Kristovih. Kao 
budan pastir za ovce digao je presvj. gosp. Nadbiskup 
vrhbosanski u svojoj korizmenoj okružnici god. 1903. 
svoj glas protiv famoznog „Novog Sunca" i zabranio 
ga u svojoj biskupiji. Kao brižan pastir za duše ovaca 
svojih nabrojio je presvj. gosp. Biskup Krčki u svojoj 
ovogodišnjoj korizmenoj okružnici listove, što udaraju 
na vjeru, neka ih nestane iz kuća i čitaonica po nje- 

9 Tako izvjestitelj dr. Papratović; izp. Prvi hrv. katolički 
sastanak; uredio Stjepan Korenić, Zagreb 1900. 


govoj biskupiji. Ljubljanski knez-biskup dr. Jeglić isto 
je tako zabranio u svom području „Slovenski Narod". 
Odlučan i zajednički glas čitava katoličkog episko¬ 
pata, kojim na dioecezanski indeks stavlja glasila, što 
služe naprednjačkoj ideji, ne bi promašio svrhe. Time 
bi se dala direktiva i katoličkom novinstvu i uputa 
katoličkim novinarima; time bi se sveukupno hrvatsko 
svećenstvo i upozorilo i potaklo na rad. S toga upiru 
oči svoje u mig svojih nadpastira i katolički novinari 
i katoličko svećenstvo. 

Doduše svećenici i katoličke novine po obćim 
crkvenim zakonima, što se odnose na štampu nevjere, 
mogu uprieti prstom u literarne spise i novine, što 
očito imadu protuvjersku tendenciju, pa upozoriti svoje 
ovce i svoje čitatelje, kako izravno protiv svoje duše 
rade oni, koji čitaju, predplaćuju se i šire takve pro¬ 
dukte otrovana srca i pera. Nu i svećenstvo i no¬ 
vinstvo bit će izvjestnije i savjestnije u radu, ako iz 
usta svojih nadpastira čuju, što Bog preko Ezekiela 
poručuje nemarnim pastirima: „Tražit ću stado svoje 
iz ruke njihove" 1 ). Nadalje njihov glas, ako je jeka 
glasa sveukupnog našeg episkopata, jače će podrmati 
savješću barem onih, u kojima još nije ugasnulo posvema 
svjetlo vjere. Kad bi se u prošlosti Crkve pojavio krivi 
učitelj, često su savjestni svećenici upoznavali pogub¬ 
nost novotarije, nu obraćali su se na biskupe a bis¬ 
kupi na pape, neka oni'ko od Krista postavljeni su- 
dije izreknu odlučnu svoju osudu. 

Tim glasom duhovi bi se jasnije lučili, koji su 
za Krista a koji za Beliala. ,,Dixi et salvavi anirnam 
meam" bit će umirni motiv za savjest. 

Još jače će izbiti na javu glasovi, kako „kleri¬ 
kalizam" sprečava slobodu misli i savjesti, kako je 
natražnjački i sredovječan, kako upotrebljava indeks na 
štetu slobode štampe, čitanja i udruživanja. A ne vrši 
li liberalizam, slobodna misao, naprednjačtvo najveću 
presiju na svoje članove ? Nema li liberalizam, slo¬ 
bodna misao i naprednjačtvo svoj indeks, koji bezu¬ 
vjetno i bez pretresa zabacuje sve, što ikako podsjeća 
na vjeru ? Koje će naprednjačko družtvo imati na 
svome stolu recimo „Hrvatsku Stražu", „Hrvatstvo", 
„Jutro" ? Ne zabacuje li naprednjačtvo „klerikalna" i 
„furtimaška" glasila bez ikakva predhodnog izpitivanja 
o istinitosti pisanja tih glasila? Nema li i liberalizam 
i naprednjačtvo svoju ekskomunikaciju, kojom briše 
iz svog kataloga sve, što na dlaku ne misle u pitanjima 
vjere sa vodjama svojim, kako je to nedavno u kon¬ 
kretnom slučaju konstatovalo „Hrvatstvo"? Najveću 
presiju na duhove vrši naprednjačtvo, da služi neistini: 
u službi objavljene istine davati stadu direktivu, upo¬ 
zoriti ga na pogibelj, zabraniti mu da ljubi pogibelj, 

to je sveta dužnost spram Boga i spram duha ljud¬ 
skoga. 

Nuždna posljedica one reakcije jest, da nijedan 
svećenik i nijedan pravi laik katolik ne samo ne bude 
predplatnikom naprednjačkih glasila, nego da ne bude 
članom one čitaonice, koja na stolu pruža članovima 
svojim protuvjerski otrov štampe. Ne će oni u svojoj 
razboritosti odmah izstupiti iz takih družtava, ako su 
do sada bili članovi, nego će mirnim i dostojanstve¬ 
nim načinom dokazati javno i otvoreno pogubnost te 
štampe, okupljat će se u grupu, da zajednički porade 
oko reorganizacije družtva u tom smislu; ako sve to 
ne uspije, onda će secesijom protestovati, da time 
udare javan pečat bezvjerstva družtvu, koje za volju 
kukavnih onih glasila voli cjepkanje i žrtvu članova. 
Svoj korak dat će u javnost putom katoličkih glasila, 
da se za njihovim uzornim postupkom i drugi zanesu. 

Druga nuždna posljedica reaktivnog rada jest 
pozitivno dostojanstveno i stvarno oprovrgavanje na¬ 
padaja na vjerske svetinje u našim listovima. Dobro 
nam je na pameti, kako je prošle godine djetinjski- 
zlobno ruglu izvrgavao Stevo Slatinčan u „Pokretu" 
našu bibliju u ime prirodnih nauka. „Hrvatstvo" je na 
to odgovaralo; nu puno bi koristnije učinio taj brani¬ 
telj biblije, da je kratko iznio rezultate prave znanosti 
i pravi smisao biblije: time bi svojoj čitalačkoj pu¬ 
blici dao solidno oružje, da znade odbiti za sebe i 
za druge napadaje na bibliju ko u „Pokretu". 

Iza temeljitog članka u „Hrvatskoj Straži" svez. 
II. o. g. „Vjera i parlamentarizam" dva puta je pisalo 
„Jutro" (br. 29. e2. kolovoza i br. 31. 7. rujna) o tom 
da se stvori u našem hrvatskom saboru centrum ili 
savez katoličkih zastupnika. Glavne misli tih članaka 
jesu: Neka se iz političkih stranaka izluče vjersko- 
kulturna pitanja, tako te zastupnici raznih političkih 
stranaka budu u tim pitanjima posvema slobodni i 
stranki neodgovorni; tako bi mogli članovi centrunia 
s druge strane biti slobodni u glasovanju kod pitanja 
političke naravi. 

Nema ni jednog katoličkoga glasila, koje ne bi 
uvidjelo potrebu katoličke stranke u hrvatskom saboru 
osobito nakon famoznog interkonfesijonalnog zakona. 
„Vrhbosna" je u više navrata iznosila potrebu ovakog 
recimo centruma. „Jutro" iznosi i rješava potežkoće, 
što stoje na putu realizovanju ove katoličke ideje. Ne 
ćemo medjutini da zalazimo u to polje. To ponovno 
naglasujemo, da je organizacija katoličkih zastupnika 
za pitanja vjersko-kulturna svaki dan potrebnija. Uz- 
damo se, da će se jedanput riešiti glavne tačke poli¬ 
tičkih pitanja, ona za nagodbu ili protiv nagodbe; 
uzdamo se, da će ujedinjena Hrvatska dobiti sveobće 
izborno pravo. U tom času lučit će se duhovi u sa¬ 


boru poglavito prama onome: Za Krista i Crkvu i 
protiv Krista i Crkve. U tom času bilo bi prekasno 
istom odgajati i stvarati zastupnike katoličkog stano¬ 
višta, dok se duhovi protiv Krista i Crkve u taboru 
naprednjačtva i socijalne demokracije organizuju za 
sabor. Naprednjačtvo i socijalna demokracija već šalju 
svoje zastupnike u sabor ne toliko u svrhu političkih 
interesa, koliko u ime vjersko-prosvjetnih pitanja. Ka¬ 
tolički svećenici i katolički laici, što sada imadu na¬ 
rodne mandate, razasuli su se u razne političke stranke; 
dok se ne stope u savez kao katolički centrum u pi¬ 
tanjima vjere i prosvjete, nije nam dana „dovoljna ga¬ 
rancija", da ne bi katolička Crkva u hrvatskom dr¬ 
žavnom životu štete pretrpjela. 

Učimo se od neprijatelja organizaciji i disciplini, 
da naprednjačtvo i na državnom životu dobije jaku i 
i pobjedi doraslu reakciju. 

Napokon je od prieke potrebe organizacija kato¬ 
ličke štampe izmedju ostaloga i u tu svrhu, da nije¬ 
dan napadaj koje god vrsti od strane naprednjačtva 
ne ostane neopažen, dovoljno pretresen i oprovrgnut. 
Koliko su puta naprednjačka glasila pod raznim 
naslovima u raznoj formi sad ovako sad onako zabola 
u naše vjerske svetinje, a da se katolički list nije na 
to osvrnuo? „Hrvatstvo" i „Hrvatska Straža" gotovo 
jedini upozoruju na ovake navale i solidno ih nastoje 
suzbiti. Ako se otrovu, bačenu u javnost, ne dadne 
odmah protuotrov, zar ne će ubojito djelovati? Zar 
ne će otrovatelji još objestnijim postati? Ne smije se 
bagatelisati ni najmanja sitnica. Ne će li baš ta na 
oči sitnica odvući koga u tabor naprednjački ? Ako se 
svećeniku ili naobraženu laiku čini koji napadaj ne¬ 
osnovanim, glupim, izmišljenim, tako te u njega iza¬ 
zivlje prezir, nije tako kod svih; s toga je nuždno 
iznieti na javu neosnovanost, glupost, izmišljotinu. Po¬ 
hvalno je, što su hrvatski svećenici u zagrebskim gla¬ 
silima iznieli pitanje, kako da se stane na put tolikim 
osvadama i klevetama na kler od strane naprednjačtva 
i socijalne demokracije: još će biti po svećenstvo po- 
hvalnije, kad časa ne bude počasilo već odmah ustane 
na obranu obraza Krista i Crkve. Katolički laici ne bi 
smjeli tu stvar prepustiti samo kleru. Ta i oni su djeca 
Crkve, i na njih spada, da se toliko naobraze, da se 
na toliko uzdignu, te javno stanu braniti čast i po¬ 
štenje svoje vrhunaravne majke Crkve. U obrani do¬ 
movinske časti nema razlike izmedju svećenika i laika, 
svi ko gradjani ustaju na obranu: u obrani crkvene 
časti moraju već i laici spoznavati i ćutjeti dužnost 
sudjelovanja sa klerom. 

Ako su pojedini duhovi po provinciji spremni i 
hitri na suzbijanje navala naprednjačkih, eto vojske, 
koja će podupirati rad naših glasila. Ova glasila svo- 

jotn organizacijom imala bi odredjeno polje rada na 
njivi Gospodnjoj, pa bi radenici izvana lako znali, kuda 
da šalju svoje sile: jedan u politički dnevnik, drugi u 
tjedničku smotru, treći u znanstvene časopise. U tu 
svrhu od velike je potrebe sastanak svih katoličkih 
novanara u nas, koji bi dogovorno sa vlastima svojih 
listova odredili svoj djelokrug, da novinarski organi¬ 
zam uzmogne uspješnije, brže i koristnije djelovati u 
javnosti, znanosti i prosvjeti u obće. 

Reći će tko na sve ovo: To je sve u velike za¬ 
snovano, u potankostima neizradjeno, za provedivost 
tko da pokrene i pokupi duhove ? 

Ne ćemo nikada pustiti s vida ove tako vitalne 
stvari, pa ćemo se opet povraćati i potanje na ovu 
stvar, kad vidimo, kako misle drugi -naši listovi, 
koji su takodjer o koje čem ovom već pisali. Za izve¬ 
divost mora jamčiti naša katolička sviest; katolička 
sviest mora da pokrene i pokupi duhove. To može 
učiniti dostojno katoličkoj Crkvi u nas kao i drugdje 
drugi katolički hrvatski kongres. 

Osim, što bi taj kongres bio veličanstvena ma¬ 
nifestacija katoličke ideje u Hrvatskoj, taj bi kongres 
uz ostale sekcije okupio naš katolički episkopat, naše 
katoličke -zastupnike, naše katoličke novinare, neka tu 
okruženi hiljadama katoličkih srdaca javno pokrenu pi¬ 
tanja, javno iznesu svoje zaključke, da ih uz pomoć 
oduševljenog katoličkog našeg svieta i proizvedu. 

Blagoslovljena sliedeća godina, ako urodi plodom 
drugog katoličkog hrvatskog kongresa! 

Da podpuno zaokružimo niz ovih članaka, iz- 
taknut nam je još dvie tačke pozitivnog rada na uztuk 
antiklerikalizma naprednjačkog. 

U prvom članku iznieli smo, kako napadaj na 
papinstvo kao namjestničtvo Kristovo na zemlji nuždno 
dovodi do odpada od Krista u izpovjedaonici i u Eu¬ 
haristiji, do odpada od Boga. Liekovi valja da odgo¬ 
varaju bolestima. 

Da se uspješno održi hrvatski katolički narod 
u vjeri svojih otaca, valja u srcu naroda buditi i nje¬ 
govati ljubav spram sv. Otca i ljubav spram svetih 
Sakramenata. Liepu prigodu zlatnog svećeničkog ju¬ 
bileja sv. Otca Pija X. dobro je upotriebiti u svrhu, 
da putom novina i živom riečju upoznamo naš narod 
sa Otcem kršćanstva, sa oduševljenjem, što vlada u 
katol. svietu spram sv. Otca. Gotovo svi katolički na¬ 
rodi Evrope, gotovo sve klase vjernika podastrieše 
svoje osjećaje pieteta bilo po izaslanim hodočastnicima 
bilo pismeno. Katoličko radničtvo, katolička mladež, 


katolički novinari, katolički puk sa svojim nadpasti- 
rima hrle u Rim, da se poklone sv. Otcu. Kad se ono 
spremalo u Rimu, da se ovaj jubilej proslavi svečano, 
izjavio se sv. Otac, da bi on po svojoj osobi rado 
proslavio petdesetgodišnjicu tiho u tihom razgovoru 
sa Isusom svojim u Euharistiji; nu budući da su ovake 
slave sredstvo za oživljenje vjere, popušta, da se ta 
sgoda sjajno proslavi. Jest, ovake prigode valja upo¬ 
triebiti za višu svrhu, naime za to, da se srce i duša 
katoličkog naroda sve to više privije uz Krista, e da 
tako narod bude jači u reakciji protiv naprednjačke 
struje. Ovo je razlog, za što „Vrhbosna" želi, da pu¬ 
tom jednog hrvatskog biskupa, svoga bivšeg urednika, 
stupi pred sv. Otca sa makar i malim darom. Neka 
listovi donose izvještaje o ovogodišnjim hodočašćima 
i dosadanjim rimskim proslavama; neka donose 
crte iz života sv. Otca. Crkvene spomene ovog jubi¬ 
leja po našim biskupijama služe u istu svrhu. 

Odgajati narod u ljubavi i odanosti 
spram sv. Otca velik je uztuk na antikle- 
rikalizam naprednjačtva. 

Istodobno valja naglasiti, kako je od velike zna¬ 
menitosti praktični katolicizam, osobito primanje sv. 
Sakramenata. Krist je princip vrhunaravnoga života. 
Početak ovog života jest vjera. Vjeru dakle ne ćemo 
ni u sebi ni u drugima očuvati, ako niesmo u što 
češćem i u što užem dodiru sa Kristom. Biva to emi¬ 
nentnim načinom kod primanja sv. Sakramenata. U 
doba, kad prieti pogibelj podpunog odpada od vjere u 
Boga, kao da je od Boga udahnuta uputa sv. Otca 
Pija X. o čestom primanju sv. Sakramenata. S toga 
je nuždno, da oni, koji sebi staviše za zadaću čuvati 
kraljevstvo Božje u srcu naroda, najprije praktičnim 
katolicizmom, naročito sv. Sakramentima, u svome 
srcu ustale priestolje Kristovo. Ovako će se usposobiti 
vatrenom željom i razboritim radom, da budu branioci 
priestolja Kristova u srcu puka. Sveta poslanstva puno 
čine po Hrvatskoj oko obnove , puku u duhu Kristovu, 
pa eto na svoje oči vidimo, kako narod, dok obljubi 
sv. Sakramente, baca iz svoje sredine sve, što i malo 
zaudara naprednjačtvom. Dobar je znak za nas, što 
napređnjačtvo toliko bodu u oko misije ili poslanstva. 

Privoditi narod k vrelu života u izpo¬ 
vjedaonici i u Euharistiji znači moćno ga 
štititi od zaraze naprednjačke. 

Sve do sada u ovom dielu rečeno bilo bi — 
mislimo — jak bedem oko narodnostnog i vjerskog 
života našeg naroda protiv bujice naprednjačtva pod 
lozinkom antiklerikalizma. 


Dvoboj. 

Crtica iz povjesti i etike. — Napisao J. R. 
(Svršetak). 


II. 

Po prvi put javlja se Rim proti dvoboju, kad 
Nikola I. 867. moli Karla Ćelavoga 1 ), da osu¬ 
jeti dvoboj lotarinškog kralja Lotara II., te ga zove: 
iskušavanjem Boga. Nekih 20 godina za tim ustaje 
proti njemu Stjepan VI. (885. 891.); isto ga zabaciše 
Grgur V. (996. 999.), Aleksander II. (1061.—1073.), 
Inocentij II. (1130.—1143.). Aleksander III. osugjuje 
ordalija i megju njima poimence dvoboj kao ,,exsecra- 
bile iudicium" -). Kaliksto III. (1191.--1198.) zabranjuje 
svakome dvoboj. Inocentij III. (1198.—1216.) zabaci 
sudbeni dvoboj kao i ostala ordalija. Honorij III. veli 
u pismu templarima: „Ovaki način sugjenja (po¬ 
moću ordalija, megju koja se i sudbeni dvoboj ubraja) 
apsolutno je zabranjen zakonom i sv. kanonima, jer 
rekao bih da se time samo Bog kuša. Napokon je Grgur 
IX. definitivno osudio dvoboj u svojih 5 knjiga dekreta. 

Pape dakle nijesu sudbeni dvoboj mirnim okom 
gledali. Ne mogoše ga, istina, s mjesta ugušiti, kako 
su željeli; no zar se mogu dandanas boljem uspjehu 
poveseliti, osugjujući n. pr. spiritizam, praznovjerje 
jednake vrsti? A ipak će svatko priznati, da bi poči¬ 
nio odvratnu nepravdu, kad bi nakon par stoljeća 
koji nevjeran povjesničar bijedio kršćanstvo i pape 
radi spiritizma. 

Pa ako sudbeni dvoboj srednjeg vijeka nije 
jednak modernom, gdje valja onda tražiti početke 
ovoga potonjeg? 

Budući da su se pape već sudbenom dvoboju 
ozbiljno opirali, premda ne sadržaje objektivno pro¬ 
matran toliko moralne zloće kao moderni, sigurno je, 
da su se nepogrješivi učitelji Crkve odlučnije još oprli 
modernom dvoboju, istom što ga upoznaše. Upravo 
zato je vrlo vjerojatno zaključivanje Hofmannovo, da 
nemamo tražiti početke modernog dvoboja puno pred 
najstarijom odsudom njegovom sa strane papa. 
A najstarija je ona Martina V. (1417.—1431.) od god. 
1425. Ovaj se papa zaprijetio preko kralja Sigis- 
munda Huinfriedu od Glocestera i Burgundcu 
Filipu izopćenjem, ne odustanu li od urečenog 
dvoboja. Bio je to već dvoboj u posve modernom 
smislu. Povod mu je bio ovaj: Huinfried predbaci 
Burgundcu, da je prekršio ugovor, što ga s Engleskom 
bio sklopio, a Filip nazva Humfrieda lašcem. Tu je 
već izgubljena čast po srijedi — ambitio vel cupiditas 
honoris, veli Martin V.; dvobojem htjedoše ju povra¬ 
titi, na što im odgovori papa: Nec in duello sperari 
debet honesta defensio honoris et famae". s ) 

9 Migne, Patres latini 119. col 1143. 

2 ) Migne, Patres latini 200. col 855, 859, 

3 ) Mansi, ed. Lucae 1752, str. 221, 


Prilično je siguno dakle, da je moderni dvoboj 
otpočeo negdje oko god. 1400. 

Predaleko bi vodilo, kad bi ga pratili kroz po- 
vjest do naših vremena; istaknut ćemo tek nekoje za- 
njimljive momente u njegov razvitku. 

Dvoboj se u novom vijeku najbujnije rascvao u 
romanskih naroda. Theoph. Raynaud misli, daje 
na franceskom dvoru oko polovice 17. stoljeća u 30 
godina u dvoboju palo više plemstva, nego bi ga za 
jednu cijelu vojsku nužno bilo. Nije to ni začudno, 
ako spomenemo, da je u ono vrijeme nikla neka loša 
imitacija sredovječnog viteštva i da je baš u prvoj po¬ 
lovici 17. vijeka Cervantes opisao „Život i djela 
oštroumnog plemića Don Quijote de la Mancha." 1 ) 
U samoj župi St. Sulpice brojilo se nekad na tjedan 
po dvadeset u dvoboju palih. Osnivač kongregacije od 
St. Suplice-a Olier ustroji uz pomoć sv. Vinka Pa- 
ulskog plemićko društvo, u kojem bi se svaki zarekao, 
da ne će nikad primiti poziva k dvoboju. 

Ljudevit XIV. strogo zabrani dvoboj, ali jer je 
kasnije mnoge iznimke dopustio, slabo je uspio. 2 ) U 
Njemačkoj zabrani dvoboj najprije car Matija g. 1617. 
Nu domalo otpočeše dugotrajni ratovi, te je cijeli ta- 
da’nji život uzeo na se neko ratno, surovo obličje; 
zato nije ni Matijina zabrana vrijednih plodova doni¬ 
jela. Leopold I. bješe osobito strog s duelantima, ali 
se veći dio ipak bijegom oteo kazni. Zabraniše u svo¬ 
jim zemljama dvoboj i Fridrik Vilim I., Fridrik II., Ma¬ 
rija Terezija i dr. Kako se uvijek s nekima obzirno 
postupalo, to nijesu ove zabrane nikad potpuno uspjele. 
Čini se nekima, da zabrane u opće ne će dokinuti 
dvoboja, već uvjerenje o apsurdnosti njegovoj 3 ) U no¬ 
vije vrijeme opet zagovaraju dvoboj pl. Radowitz (Ge- 
sammelte Schriften, IV. 14). Lasson (System der Rechts- 
philosophie 548), i Paulsen (System der Ethik 507). ■*) 

Crkva je moderni dvoboj strogo osudila. Odredbe 
sabora tridentskog ponoviše Klement VIII., Pijo IX. 
i Lav XIII. Ipso facto padaju u ekskomunikaciju 1. 
koji dvoboj izazivlju ili primaju, makar sam dvoboj 
i ne slijedio; 2. koji dvoboj kakvim mu drago nači¬ 
nom pomažu ili prisutnošću svojom na mjestu dvo¬ 
boja duelante hrabre; 3. koji dvoboj dopuštaju ili 
prema silama ne priječe, pa bili oni kraljevskog ili 
carskog dostojanstva. Crkvenog pogreba imaju se li¬ 
šiti, koji u samom dvoboju poginu, makar i pokazali 
prije smrti znakove kajanja. 6 ) 

9 Prvi dio izagje god. 1605. 

-) Cathrein: Moralphilosophie II. 102. 

3 ) K. L. XII. 2 col 2010 . s. q. q. 

4 ) ysp. V. Cathrein n. n. m. 

5 ) S. Aichner, Compendium iuris ecđesiastici, Brijdnae 
1905. Ed. X. str. 808. si. 

III. 

„Illustriertes Wiener Extrablatt“ od 8. stud. 1893. 
donio je pod naslovom „Ein Kinderduell mit todtli- 
chem Ausgange" slijedeću vijest izGenta: „Posvadilo 
se dvoje dvanajstgodišnje školske djece; odlučiše, da 
svagju dokrajče dvobojem na revolvere. Kupiše dva 
revolvera i zavuku se u magazu gentske vijećnice — 
sa dvojicom drugih dječaka kao svjedocima i tu otvo- 
riše dvoboj. Mlagjanog duelanta Temmermanna 
pogodi tane u glavu i sruši se mrtav. Drugi dječak 
bude skupa sa svjedocima uhapšen." 

Spomenuti list veli, da je ovaj slučaj pobudio 
veliko začugjenje i senzaciju. Dublje razmišljajući um 
čudit će se ovoj opaski. Zar nije takav dogagjaj vrije¬ 
dan, da pobudi i nešto veće nego senzaciju i začu¬ 
gjenje? Tu se mora zaustaviti čovjek, koji ozbiljno 
promišlja i prodire u bit dogagjaja, zgroziti se i od¬ 
lučno reći: „Kud smo pošli, ljudi? Ovo nije prava 
staza, sagjimo s nje, razmišljajmo i tražimo bolju!" 
Ima, hvala Bogu, i takvih; ustadoše proti dvoboju 
riječju i perom, ali slaba korist, kad su legije za dvo¬ 
boj : kao da su stali na obalu morsku i počeli svoj 
govor, a valovi buče i bura huji — i malo tko im ra¬ 
zumije riječi. 

A ipak spomenuti dvoboj djece sili čovjeka, da 
izrekne strašno pitanje: Sta bi bilo, da svi staleži pri¬ 
svoje ideju dvoboja? Kad bi pripit seljak u zadim¬ 
ljenoj gostioni, kad bi rasrgjeni zidar na vrhu neđo- 
gragjene kuće, kad bi kovački kalfa u začagjenoj ra¬ 
dioni svog majstora izazivao na dvoboj ? Gospogje su 
već dijelile krvav dvoboj; ') zašto si ne bi smjela 
uvrijegjena pralja na rijeci dvobojem tražiti čast? I naj- 
smjelija mašta ne može si zamisliti bolju sveopću anar¬ 
hiju od ove. Ako viši, naobraženi krugovi svojataju 
pravo, da dijele dvoboj, zašto ga ne bi u naše demo¬ 
kratsko vrijeme svim staležima dali? Bit dvoboja ni¬ 
malo se tome ne protivi: član svakog staleža može 
svoju čast izgubiti; i ako se ta može povratiti dvobo¬ 
jem, dopustite im ga! Dašto, onda ne ćemo smjeti 
vjerovati trgovcu i uzdati se u liječnika, rasplinut će 
se svetost prisege. Svak smije varati, a predbaci li mu 
se varka, izazove dvoboj, i svi će mcrati s njim općiti 
kao s poštenjakom. Ideja dvoboja otimlje društvu ljud¬ 
skom megjusobno pouzdanje, osnov svakog društva. 
Zašto ne bi niže klase logično zaključile: kad je slo¬ 
bodno višim klasama dijeliti dvoboj i tako kršiti izri¬ 
čito slovo zakona, čemu da nas drugi zakoni vežu? 

Ideja dvoboja ruši javni moral. Mnogima izgle¬ 
daju zakoni božji i zakoni ljudski bez obvezatnosti, 
puke fraze. Za ovake ljude postoji još jedan nasip, 
koji ih dijeli od zločina, naime javno mnijenje. Čuvaju 

*) Isp. Dr. Albert Wiesinger: Das Dueli, Oraz, Sty- 
ria 1895, 


se zločina, jer bi ih bilo stid, da ožigosani zagju u 
društvo. Nu baš dvoboj otima iskrenost javnome mni¬ 
jenju, baš dvoboj truje javno mnijenje. Kad u javnom 
mnijenju stoji ideja dvoboja kao opravdana, onda se 
ne treba bojati javnoga mnijenja. Ako je na koga pala 
slutnja, da je počinio nedjelo, neka dijeli dvoboj, i 
društvo će se ponašati prema njemu, kao da je ne- 
poročan. Po gotovu ruši ideja dvoboja javni moral, 
kad javno mnijenje spaja u ideji dvoboja uz povra- 
ćenu čast jošte i odliku hrabrosti. Nu često puta treba 
čovjeku puno više moralne snage, da odbije ili da 
sustegne poziv na dvoboj nego li da dvoboj primi. 

Po načelima kršćanske etike valja osuditi dvoboj 
kao nemoralan, jer se fizičnom silom ne smije tražiti 
čast, jer fizična sila nije sredstvo ni za obranu ni za 
sticanje časti. Nadovežimo ovdje odmah treći razlog, 
koji direktno dvoboj zabacuje. Razmjer ili odnos časti 
prema životu dokazuje, da je dvoboj nemoralan s na¬ 
ravnog i s kršćanskog etičkog gledišta. 

Viču neki, da je čast veće dobro od života, dakle 
da je slobodno izložiti život poradi časti. Što je čast? 
Čast je dobro mnijenje i dobro ponašanje drugih prema 
nama. Ona ima da se osniva na unutrašnjoj našoj ne- 
poročnosti i vrlini. Da je unutrašnja neporočnost i krje- 
post pretežnije dobro od vremenitog života, uvigja 
svatko, tko zna, u kakvu odnosu stoji vremenit kr- 
jepostan život spram vječnosti. Neka nam tko otme 
život, uz krjepost sretni smo u vječnosti. Ovaj princip 
ravnao je i ravna kršćanske mučenike. Jesmo li izgu¬ 
bili krjepost, život nam je bez nje bespredmetan, da¬ 
pače otsudan za vječnost. Nu posve drugačije snosi 
se priznavanje krjeposti od strane ljudi prema životu. 
Istina, bez časti i poštivanja nijesmo pristali megju 
ljude, ne povjeravaju nam službe, ne pouzdaju se u 
nas, izgubili smo dobar glas, jedan od prvih uvjeta za 
uspješan djelatan društveni život. Sada zagjimo dublje 
u bit časti i u svrhu života. Obadvije jesu izvanjska vre¬ 
menita dobra. Kako uči sv. Toma na temelju zdravog 
umovanja i nauka objave, izvanjska vremenita dobra 
jesu samo sredstva za unutarnja dobra, za dobra vrhu¬ 
naravna. Nu za unutarnje dobro, za vrhunaravno do¬ 
bro daleko je više podesan i vrijedan život nego li 
čast. Dok je čovjek na životu, može bolji postati u 
očima Božjim, makar kod ljudi nikad časti ne uživao. 
Izgubi li život — - da pregjemo na naš konkretni slu¬ 
čaj — u dvoboju, šta mu pomaže isprazna i lažna 
čast javnoga mnijenja i društva? Iz toga slijedi, da 
čovjek u svrhu časti ne smije izlagati života ni svoga 
ni tugjega. Tako kršćanska etika zabranjuje braniti 
čast ubojitim oružjem. 

Nadalje nemoralan je dvoboj sa istog ishodišta, jer 
je nemoralno direktno ili indirektno izvrgavati pogibelji 
život tugji ili život vlastiti bez dovoljna razloga. Direk- 

tno namjeravamo nešto, kad hoćemo nešto samo po 
sebi, a indirektno hoćemo nešto, kad nešto pripuštamo 
tražeći direktno neko drugo dobro. Ožednjeli putnik hoće 
da vodom ugasi žegju, makar znade ili sluti, da je uz 
taj napitak skopćana pogibelj za zdravlje; direktno 
hoće da ugasi žegju, nu pri tom neupravno hoće ili 
pripušta pogibelj za zdravlje. Kod dvoboja hoće due- 
lanti da obrane čast, makar pri tom uslijedila šteta 
po zdravlje ili smrt vlastita ili tugja. Nu samo pot¬ 
puni vlasnik smije sa stvari raspolagati, smije ju 
oštetiti ili uništiti; vlasnik pako i našeg i tugjeg ži¬ 
vota jest samo Bog. Bog je čovjeku dao život tako, 
da se nikad nije odrekao prava vlasništva nad živo¬ 
tom, a to u svrhu, da se očituje slava Božja izvanj¬ 
ska, da čovjek upotrebljujuć život vremeniti steče vječni. 
Tko sebi prisvaja to pravo, krnji pravo Božje, čini ne¬ 
moralno djelo. To čini duelant. Imade dakako sluča¬ 
jeva, gdje čovjek može ići u pogibelj, nu u tim slu¬ 
čajevima hoće se viši dovoljan razlog; a da obrana 
časti nije takav razlog, jasno je iz onoga, što je već 
prije rečeno. 

Sve ovo jednako vrijedi i za gjačke inenzure; 
njih je Crkva svojom osudom stavila u red dvoboja. 
Hoće neki da obrane menzuru, jer je kod njih manja 
pogibelj za život i zdravlje. Nu manja pogibelj nipošto 
ne čini menzure opravdanim i moralno dopuštenim. I 
menzurom se hoće da povrati i steče povrijegjena čast 
fizičnom silom, a to — kako vidjesmo — ne odobrava 
zdrava pamet ni kršćanska etika. I kod menzure na- 
nastaju ozljede, a izmegju ozljede i časti nema raz¬ 
mjera, Zašto da poštujemo menzuranta, kad se u men- 
zuri ne pokazuje ni ova „vrlina" dvoboja, naime drska 
hrabrost i prezir života? I ozljede, stečene ili zadane 
kod menzure, govore kao i stečene ili zadane kod dvo¬ 
boja, da je dotičnik izvrgao zdravlje svoje, a eventu¬ 
alno i život svoj, te zdravlje i život bližnjega pogibelji 
bez dovoljna višeg razloga protiv prava vlasništva na 
život i zdravlje, što pripada jedino Bogu. I kod men- 
zura mogu biti ozljede takve, da nakaze tijelo, dapače 
da ostave žalosne posljedice za cio život. Zgodno veli 
Karlo Jul. Webero menzuri: „Dobro je, da nijesam 
kralj; došla bi mi -napast, da (za menzure) naredim 
smrtnu kaznu; prvi bi morao bez milosrgja biti obje¬ 
šen sa perom u desnici i sa kompendiumom u li- 
jevici" za znak, da je gjaku prva dužnost učiti. Ova 
je riječ i te kako na mjestu, kad se pomisli da je za 
za zadnjih nemira na bečkom univerzitetu bilo do 118 
gjačkih dvoboja, a pri tom da je velik procenat ispita 
ostao na klinu. 

Dobro je upamtiti, što sude o duelu trijezni ljudi 
državnici, kojima se baš ne može dobaciti, da su bili 
vanredno z agrijani za načela katoličke Crkve. 

’) Briefe iiber Deutschland; Samtl. W. Stuttgart 1834 
VII. str. 747. 

Današnji liberalizam vanredno slavi Josipa II. a 
opet uzima dvoboj u zaštitu. A kako je mislio Josip II. 
o dvoboju? Prigodom duela dvojice časnika napisa 
Josip II. na drž. ministra barona Lasey a pismo, u kojem 
inegju inim veli: „Ja ne ću i ne trpim nikakva dvo¬ 
boja u mojoj vojsci, prezirem načela onih, koji ga 
brane i nastoje opravdati te se hladnokrvno bodu.... 
Takav barbarski običaj, koji odgovara vojsci Tamer- 
lana i Bajazita, te koji ostavlja tako žalosne poslje¬ 
dice u obitelji, hoću da se ukine i kazni, makar mi 
nestalo pola mojih oficira." Napoleon I. cijenio je čas¬ 
nika, koji se klonio dvoboja. Taj valjda najveći auto¬ 
ritet vojnički u prošlom vijeku reče jednom ponosno: 
„Satour-Maubourg, najhrabriji megju hrabrima, nikad 
nije dijelio dvoboja," Jednako su osugjivali dvoboj 
Ljudevit XIV. Fridrik II., ruski car Nikola, Fridrih Vi- 
liin III. i drugi. Ovaj potonji reče jednom: „Život čas¬ 
nika posvećen je obrani prijestolja i domovine; tko ga 
ulaže za maljušnje nesuglasice, dokazuje, da nije svi- 
jestan svoga ozbiljnog poziva i ne zna čuvati ćudo¬ 
redno držanje, što se osniva na ćudoregju i istinskom 
čuvstvu časti." : ) Analogno vrijede ove riječi za sve 
staleže. 

IV. 

Zločin dvoboja počinja onaj, tko drugog izazivlje 
na borbu s ubojitim oružjem i koji takav poziv prima. 
Za slučaj, da ne dogje do rane, kazne se duelanti za¬ 
tvorom od šest mjeseci do jedne godine; ako je tko 
ranu zadobio, povisuje se kazna na zatvor od pet do 
deset godina. Ostane li koji od duelanata na mjestu 
mrtav, ubojicu čeka zatvor od deset do dvadeset go¬ 
dina. Na zatvor od šest mjeseci osugjuju se oni, koji 
su ikako krivi, da je dvoboj izazvan, a je li uslijedila 
ičija smrt, na pet godina zatvora. Sekundante čeka za¬ 
tvor od šest mjeseci do jedne godine, dotično do pet 
godina. 3 ) 

Ovo su u kratko austrijski zakoni obzirom na 
dvoboj. Iz citovane Wiesingerove studije vidimo, 
da su drugdje još teže kazne odregjene za duelante; 
nu da se i ove austrijske uvijek dosljedno izvršuju, 
za cijelo bi se brzo umanjio broj duela. Na žalost 
ostaje zakon samo na papiru, u praksi kao da vladaju 
posve drugi zakoni. Malo kad ili nikada ne stizavaju 
rečene kazne duelante. 

Otkud to ? Neki krugovi misle, da će uprav dvo¬ 
bojem uščuvati hrabrost u današnjem svijetu, dvoboj 
im se čini u tu svrhu najačim poticalom. Dakle: svrha 
posvećuje sredstvo! 

I ako bi taj princip bio etički ispravan, bi li još 

1 i Do Albert Wiesinger. Das Dueli von dem Richter- 
sthull der Religion, der Moral, der Rechtes und der Oeschichte; 
Graz, 1895. str. 43. si. 

2 ) Dr. Albert Wiesinger: Das Dueli. Graz 1895. 
str. 90. 

uza sve to bilo vrijedno podržavati dvoboj, da se 
sačuva i raspiruje hrabrost ? 

Hrabrost je bila nekoć uplivna i znamenita. U 
doba, kad je posvuda vladala nesigurnost, u dane 
niske naobrazbe, gdje su se narodi istom polako di¬ 
zali iz barbarstva k prosvjeti, puno je vrijedila hra¬ 
brost i sila, danju i noću morao je svatko biti zabri¬ 
nut za se i za svoj imutak. Dandanas je to drukčije. 
Hrabrost je morala ustupiti" mjesto drugim vrlinama 
možemo reći na cijeloj liniji. Da civilist ne treba oso¬ 
bite hrabrosti ni snage ni vještine u oružju, lako je 
pojmiti. U vojništvu je ona dakako condicio sine qua 
non, no od časnika iziskuje se danas puno više od 
same hrabrosti. Tehnika i strategika, posve na znan¬ 
stvenom osnovu, važnije su za njega. S toga se čovjek 
u istinu začugjuje, kad vidi, kako se dandanas još 
uvažuje hrabrost, kao da upravo ona i jedino ona može 
civilistu i vojniku povratiti čast. 

Samo prava moralna vrijednost pojedinca moralo 
bi biti mjerilo časti, jer čast, što ju drugom iskazu¬ 
jemo, ima se osnivati na njegovoj unutarnjoj krjeposti. 

No današnjem je svijetu, rekao bih, ponestalo 
tog najpravednijeg suda; često je i teško upoznati 
unutarnju vrijednost pojedinca, jer kako veli negdje 
poznati Rus Čehov: Tugja duša za me je neprohodna 
prašuma. Postavimo se zato na stanovište modernog 
mišljenja, te upitajmo: zar nema vrjednijih i potrebni¬ 
jih vrlina za današnjeg čovjeka od hrabrosti? Ne bi 
li bilo pravednije, da one povraćaju izgubljenu čast? 
Takvima držimo intelektualne sposobnosti pojedinca. 

Kad bi tko bio ozloglašen, neka mu umne i mo¬ 
ralne prednosti povrate čast. Civilist sigurno nije du¬ 
žan poradi svog zvanja, da bude hrabar u ne znam 
kako visokom stepenu. Ako je stekao teorijsko i prak¬ 
tično znanje, ako je svjestan svoje dužnosti, bit će 
vrstan za svoju službu. Je li onda pravedno, da ga se 
prezire, ako iz svoga uvjerenja odbije dobačenu ruka¬ 
vicu ? Kojim pravom tražimo od jurista ili filozofa hra- 

brost i vještinu u oružju, kad ni jedno ni drugo ne 
zasijeca na njihovu struku ? Izgubi li recimo jurist čast, 
bude li povrijegjen, prije ću ga poštovati, ako pokaže 
spremu i sposobnost u svome zvanju, nego ako vje¬ 
štije maše sabljom i više rana otvori protivniku. Neka 
se ogledaju člankom ili obradbom teze iz vlastite 
struke, a „časni sud“ neka prosudi, odgovaraju li ra¬ 
dovi znanju i u kojem stepenu. U pozitivnom slučaju 
vraća mu se čast; ne usudi li se izaći na mejdan ove 
vrsti, ne pokaže li dovoljno spreme, neka je bez časti, 
zavrijedio je. Analogno bi se dalo postupati s drugim 
staležima megjusobno i mješovito. 

Kad se već natjecanjem u snagi i u okretnosti 
traži povrijegjena čast, više odgovara dobi „znanosti", 
da se natjecanje svrne na snagu i okretnost duha 
i pera. 

Ova promjena oružja u duelu u veliko bi kori¬ 
stila i pojedincima i društvu. Jurist, profesor, liječnik... 
opetovao bi i osviježio znanje, da mu bude na vi¬ 
sini vremena. Usavršavali bi se u znanju, država bi 
sticala vrjednije službenike. 

Vojnički stalež po svom pozvanju mora biti hra¬ 
bar i vješt oružju. Čemu se diviti vojniku poradi hra¬ 
brosti i okretnosti u oružju ? Radije neka pokaže svoje 
strategično, tehničko, povjesno znanje već prema svome 
položaju. Megjutim u vojništvu rijetko kad manjkaju 
prigode, da se hrabrost pokaže ondje, gdje ju zahtjeva 
opće dobro. 

* 

* * 

Razorna ideja modernog dvoboja kroz stoljeća se 
provlači, mori neprestano, osobito mlagje u „višim" 
klasama; novine nas uvjeravaju, da joj podliježu dapače 
i zreli državnici; ugagja ljudskoj taštini, koja se osniva 
na krivom poimanju časti i života. Uz državne zakone, 
koji bi budno pazili i razaznavali duelante, uspjele bi 
antiduelistične lige, kad bi jošte i konferencijama i 
brošurama ustrajno dizale glas protiv ove tradicije, što 
toliko potsjeća na barbarstvo. 


Pisma jednog seoskog župnika. 

Napisao Yves le Querdec. — Preveo s franceskoga „Zbor bogoslovske mladeži u Zadru". 

(Djelo nagragjeno od franceske akademije.) 

(Dalje.) 


XL. 

Dragi prijatelju! 

S v e t i J u 1 i j a n, 24. kolovoza. 

Jučer sam došao iz N . .. Bio sam kod Presvi- 
jetloga, pa sam se vratio umiren. Ali sam prepatio 
mnogu muku duševnu, a možda još nijesam na koncu 
svih svojih patnja. Vaš lijepi list od 16. kolovoza po¬ 
mogao mi je, da sredim stvari po pravom njihovu 


razmjerju. Megjutim ja nijesam slušao svih Vaših do¬ 
brih savjeta, učinio sam pogrješku, što nijesam izlazio 
iz župskoga stana kao obično. Izgledalo je, kao da se 
sakrivam, i ja sam se doista sakrivao. Strahovit neki 
stid i gotovo fizički strah uhvatio bi me u prsima već 
na samu pomisao, da progjem mjestom i da se poka¬ 
žem na ulici. A što sam dulje ostajao zatvoren, to je 
taj strah bivao sve jači. U nedjelju i petnaestoga ko- 

lovoza morao sam čitati svetu misu i propovijedati. 
Petnaestoga kolovoza morao sam po običaju voditi i 
procesiju. Svaki čas mi se pričinjalo, kao da nasrće 
na me nepravda, da me osramoti pred cijelim svijetom. 
Ah, ja znadem, da sve to dokazuje, kako sam malo 
svladao sebe i kako sam daleko od toga da ljubim 
nepravdu i da imam svojstva posve oprečna ponizno¬ 
sti. Jedva sam se sustezao od srdžbe. Treba da razmiš¬ 
ljam i čitam „Nasljeduj Krista", pa da se vježbam, kako 
treba primati savjete. U nevoljama vidi čovjek, kako 
je slab i da su krjeposti, što ih svijet štuje, manje 
potrebne, da uzmogneš valjano živjeti. Da sam bio 
smjerniji, da sam se manje bojao javnoga poniženja, 
da sam samo imao više jakosti duševne, ništa ne bih 
bio mijenjao u načinu svoga života i bio bih se ćutio 
manje poništen. Bio bih sigurno i manje patio. Sva je 
sreća u jednu ruku, što četvrtoga rujna ostavljam 
Sveti Julijan na nekoliko nedjelja: pozvan sam naime 
na vojničke vježbe kroz 28 dana. Da toga nema, do¬ 
ista ne znam, kako bih nastavio započeto djelo i opet 
došao u doticaj sa župljanima. 

Nego treba, da Vam u kratko spomenem svoj po¬ 
sjet kod Presvijetloga. 

U ponedjeljak u jutro oko deset sati, netom pri¬ 
spjeli u N . . ., htjedoh se najaviti kod biskupa, ali mi 
Presvijetli dao odgovoriti, da me ne može primiti prije 
četiri sata poslije podne. Nijesam imao srca ni da po¬ 
sjetim svoje stare drugove iz sjemeništa. Šetao sam 
dulje vremena gore dolje do urečena sata. Svete ri¬ 
ječi, mir i tiha polusjena crkvenih lagja ublažiše moje 
uzbunjene -misli. Imao sam vremena, da obavim „križni 
put“ i ta mi je duhovna vježba veoma koristila. Malo 
po malo počeo sam da se osjećam manje posramljen 
uvredama, što sam ih primio, i jak, da ih i još više 
podnesem. Božanski je Učitelj morao podnijeti mnogo 
gorčih boli; od pljusaka je pomodrilo njegovo lice, a 
pljuvotine ga sramotno nakazile. On je bio „na porugu 
ljudi i ruglo puka", ali ipak, kad je plakao, nije pla¬ 
kao radi sebe, već radi svojih ubojica. Ako sam dakle 
Njega izabrao učiteljem svojim i ako je „Gospodin dio 
moje baštine", kako se moli na dan regjenja, moram 
da mu ostanem vjeran. Nitko se ne će nikada uvjeriti, 
ako to sam nije iskusio, kakvu nam utjehu pruža 
križ, kakav blagi mir lebdi pod svetim svodovima, 
kako te uskrisuje čar, koji se razlijeva iz svetohra- 
ništa. 

Dolazi mi na pamet, kako bezvjerci tumače ta 
duševna ganuća vanjskom sugestijom, halucinacijom 
ili vizijom. Čitao sam nešto slično u Taine-a. Ali kako 
nas oni malo razumiju ! Kako im je naš nutarnji svi¬ 
jet zatvoren! Sigurno nijesam nikada imao vizija, niti 
nemam halucinacija, a nijesam na žalost ni svetac; 
ali neizreciv i otajstven razgovor duše s Isusom u Sve- 


totajstvu uvijek me je preporodio. Katkad bi me za¬ 
hvatilo takvo duševno mrtvilo, da nijesam mogao ni 
riječi progovoriti niti pobuditi ikakvo čuvstvo, pa ipak 
sam i u takvim slučajevima ćutio, gdje pod mrtvu i 
beživotnu moju površinu silazi nešto nevidljivo, pa se 
spušta u najskrajnje dubine moga bića, i nikad se nije¬ 
sam dignuo, a da se nijesam očutio mnogo jačim. To 
ti je pojav tako istinit, kako je istinito, da sunce sja. 
Tko je to i jedan put okušao, ne može nikada da za¬ 
boravi. Htjeti rastumačiti to na drugi način, a ne vje¬ 
rom, znači stvar nagrditi ili ne rastumačiti baš ono, 
što treba da se rastumači. 

Tako su brzo prolazili satovi i ja sam se bio 
uputio u tihe misli, kad kucnu četiri sata. Nagjoh se 
u tren oka pred biskupskom palačom, koja je, kako 
dobro znaš, tik do stolne crkve. Namah budem uve¬ 
den u sobu k Presvijetlom. Kad sjedoh, poljubivši pr¬ 
sten i piimivši blagoslov, reče mi Njegova Presvjetlost 
dobroćudno: „Deder, dragi, što se dogagja tamo u Sv. 
Julijanu ?“ 

„Ah, Presvijetli, bojim se, da se baš ništa dobro 
ne dogagja i ne znam, jesam li ja u istinu dorastao 
za župnika". 

Presvijetli se vrlo začudi, pak nastavi: „Što mi 
to kažete? Ja sam nasuprot mislio, da ste poduzeli 
djela jedno za drugim, koja nijesu ni malo dokazivala, 
da dvojite o samom sebi. Govorili su mi o sestrama 
bolničarkama, o patronatu, o podučavanju u pjevanju 
i o stotinu drugih stvari . . . Zar ste već naišli na po¬ 
teškoće ?“. . . 

— Vaša Presvjetlost ne zna možda, da sam bio 
napadnut od lista „Napredak", te da sam morao pod¬ 
nijeti grdnih poruga. 

Da, čuo sam, da su Vam bacali kamenja na ' 
prozor i da su pisali proti Vama u nekom framasun- 
skom listu ... 

— Ali, Presvijetli, ima više toga. To se je ope¬ 
tovalo, a tužbe su se tačno naznačile". 

Pošto mi se činilo, da Presvijetli nije sasma na 
čistu sa stvari, morao sam mu ja potanko stvar ispri¬ 
povijeda. Nikad mi ne bi bilo palo na um, da se u 
biskupskoj palači ne čitaju listovi iz biskupije; mislio 
sam, da su me pozvali uprav radi onih navala. Bio 
je dakle drugi uzrok, kome se nijesam nadao. Presvi¬ 
jetli me dobrostivo sasluša i činilo se, da je ganut 
radi mojih nesreća, pak reče: „Sve je to bijedno i ža¬ 
losno. Vi ste veoma revan, ali možda nijeste rabili 
dosta razboritosti. Htjeli ste, da mnogo toga na jedan 
put stvorite. Kadšto misliš, da si učinio mnogo, e da 
privučeš k sebi svog iskrnjega, a kad tamo odalečio 
si ga. Stoga se na priliku bojim, da na 14. srpnja ni¬ 
jeste bili dosta oprezan." 

Slagao sam se sasma s Presvijetlim, te sam šutio. 

Njegova Presvjetlost nastavi: „Nijeste li Vi započeli 
odviše stvari ? Nijeste li se htjeli previše uplitati u ži¬ 
vot svojih župljana? Vaš mi se program čini odviše 
opširnim. Zaista je korisno, da se svećenik drži puka, 
ali se u nikakvoj stvari ne smije prekoračiti prava 
mjera. Moguće je, da su Vaša braća u čem pogrije¬ 
šila i da se previše drže zatvorena u svojim kućama, 
ali ovo nije dostatan razlog, da najmlagji od sveće¬ 
nika cijelog okružja iz temelja mijenja običaje, što po¬ 
stoje, te tako izgleda, kao da hoće drugima dijeliti 
lekcije. Već su počimali radi Vaše revnosti drugima 
predbacivati lijenost. Odviše ste pali drugima u oči, 
premda poznajete poslovicu: Dobro djelo nikada ne 
čini buke, a buka nikada dobra. To, što mi pripovije¬ 
date, samo potvrgjuje ono, što sam ja mislio. Bojim 
se, da ste zalutali, premda s najboljim namjerama; ne 
bih htio, da tu vjera što god trpi". 

Te me riječi ražalostiše. Očito je, da me je Pre¬ 
svijetli htio ukoriti. Ali je takogjer jasno bilo, da je 
Njegova Presvjetlost obaviještena i da su mu bile 
prikazane pod tamnim svjetlom moje male novotarije 
u Sv. Julijanu, koje su bile posljedica samih okolnosti. 
Bili su me ocrnili pred njim kao oholicu, spletkara i 
mutikašu. Ukor Presvijetloga nije me dakle toliko dir¬ 
nuo, koliko bi bio, da je to bilo uslijed tačnog pozna¬ 
vanja stvari. Stoga se i oslobodih, da mu odgovorim: 

„Istina je, Presvijetli, da sam u Sv. Julijanu činio 
sve, što sam mislio, da bi bilo shodno, te privedeni 
Bogu što veći broj duša. Tu sam upotrebljavao sva 
sredstva, što sam ih znao, i činilo se pred malo vre¬ 
mena, da moj trud nije ostao besplodan. Ali pred 
mjesec dana morao sam da podnesem teških kušnja. 
Možda mi ih je sama moja nesposobnost prouzroko¬ 
vala, a možda se to mora smatrati prostim izlijevom 
srdžbe neprijatelja, koja ne će imati zlih posjedica. Ali 
bilo kako bilo, mislim, da se to ništa ne protivi dje¬ 
lima, što sam ih kušao da izvedem. Da ih nijesam 
znao oživotvoriti i učiniti, te urode vjerskim plodom, 
kojim su mogla, to ću lako priznati; ali ona imaju u 
sebi životne snage, imaju plodovitosti. Orugje je do¬ 
bro, Presvijetli, ja sam ga pokušao; samo je radnik 
bio nesposoban i nesmotren. 

U ostalom ne mislim, da sam htio dijeliti pouku 
svojoj braći, oni su sa mnom uvijek postupali veoma 
obzirno, te ne vjerujem, da je itko od njih mogao pret¬ 
postaviti u meni sličnih namjera. Nijesam imao da 
sudim druge, nego da radim, kako moram i da činim 
ono, što mi se činilo najboljim. Vaša je Presvjetlost 
sudac moga ponašanja i reći će mi, da li sam imao 
pravo ili sam se prevario; no uvjeren sam, da ćete 
se potpuno obavijestiti prije nego izrečete odlučni sud. 
Ja ću iznijeti sva potrebna razjašnjenja, te ništa ne 


će biti lakše nego rasuditi, da li sam imao pravo ili 
krivo". Presvijetli ostane neizvjestan i činilo se, kao da 
razmišlja. Na jedanput se razvedri te reče: „Vi hoćete 
svjetla i imate na to potpuno pravo. Ja Vas držim 
dobrim svećenikom, samo pitam, nije li Vas revnost 
navela na pretjeranost, nijeste li htjeli da budete od¬ 
više moderan, kao što se sada kaže, protiveći se dru¬ 
gima, koji su možda odveć natražnjaci? Ima tu škak¬ 
ljivih pitanja. Vi ste katolik-republikanac. Vi imate 
pravo, jer ste s papom. No to vaše političko djelovanje 
ne bi smjelo da otugji najbolje kršćane u župi. Kako 
vidite, radi se o stvari vrlo teškoj i škakljivoj. To, što 
me uvijek žalosti, jest upravo teški položaj, u kojem 
se nalazite. Ja sam takogjer pitao, na koji bih Vam 
način mogao da razjasnim, što želite. Sada mi se čini, 
da se sve može poravnati. Vi ste pozvan u vojnike 
budućeg mjeseca, je li istina? Slučajno moj generalni 
vikar, prečasni L. ima da provede jedan dio mjeseca 
rujna kod plemića iz Sv. Julijana; to mi je uprav si¬ 
noć spomenuo. Sve će se dakle urediti na najpovolj¬ 
niji način. Iza 28 dana Vaše vojničke službe, učinit 
ćete duhovne vježbe i tako ćete oko pet nedjelja biti 
izvan svoje župe. 

Ako je uzrujanost, koja je proti Vama, samo po¬ 
vršna, imat će vremena da se utiša kroz ovo vrijeme; 
a s druge strane moći će se moj generalni vikar za 
svog boravka, a da to nikomu ne padne u oči, tačno 
obavijestiti o Vašim poduzećima i o njihovim posljedi¬ 
cama. Megjuto, ako držite zgodnim, možete mi upra¬ 
viti izvješće o onom, što ste učinili i što namjeravate 
da učinite. Netom svršite vojničku službu 2. listopada 
u jutro, dogjite k meni i reći ću Vam, što odlučim, a 
odmah ćete zatim početi vježbe". To rekavši dobro¬ 
stivo se smješeći podiže se i dade mi blagoslov. 

Sutradan se povratih amo i odmah sam počeo 
raditi, da podastrem izvješće, što ga je zaiskala Nje¬ 
gova Presvjetlost. Ne ću drugo uraditi nego skupiti 
misli pisama, što sam Vam ih pisao. Razumije se, da 
ću morati govoriti mnogo više o stvarima tek zapo¬ 
četim, nego o vidljivim uspjesima. Čovjek nagle ćudi 
osudio bi me. Ipak u jednu godinu što bi bio mogao 
više učiniti, nego da bacim dobro sjeme u zemlju ? 
Ne daje li se usjevima vremena da dozriju ? Presvijetli 
je u istinu neodlučan; koleba izmegju dvije struje. 
Malo je do toga, što sam ja osobno prekoren i što 
se na me svaljuje krivnja radi zla uspjeha; ali je mnogo 
važnije, da način, kojim sam se služio, ne bude osu- 
gjen mojom krivnjom. Što idem dalje, to ga boljim 
držim, dapače jedinim dobrim u naše doba. Kroz de¬ 
set dana dakle, što mi ostaju prije moga odlaska, sve 
ću učiniti, da ga dobro razjasnim, a iza toga neka 
bude sa mnom, što Bog dade. 

(Nastavit će se.) 


Dopisi. 

Rieka, 1. listopada 1908. 

Skupština „Leonova družtva.“ 

U nesgodno je doba privremeni pročelnik urekao 
skupštinu, jer su članovi većinom zaposleni. A bilo ih 
je možda, koji niesu ni znali, da je urečena. Istina, 
pročelnik je oglasio skupštinu u „Vrhbosni" i u još ne¬ 
kim katoličkim listovima, a osim toga je nekim poslao 
i posebice poziv. Neprilika je bila, što je dobio tiskane 
pozive istom oko 22. rujna, a na ličkoj seoskoj pošti 
nema malih maraka; pa tako i većina poziva ostade 
u žepu pročelnikovu. Poziv je poslan i nekim drugim 
odličnjacima, naročito gg. profesorima djakovačkim, 
nekim zagrebačkim i dr. I tako se dne 30. rujna na 
Rieci nadje razmjerno malen broj članova. Većina se 
izpričala i opunovlastila druge. 

Skupština je otvorena istom oko 10 sati prije 
podne. Privremeni pročelnik otvori skupštinu pozdrav- 
Ijajuć nazočnog presvj. g. biskupa Mahnića kao dušu 
i začetnika „Leonova Družtva", pozdravljajuć i ostale 
skupštinare, kao i one, koji su nazočni po zastupnicima. 
Iztače, da nije od potrebe na dugo i na široko go¬ 
voriti o potrebi i o koristi ,,L. D.“ Ta svak se mogao 
o tom uvjeriti. Imamo „Jugoslavensku akademiju," 
znanstvena djela izdaje i „Matica Hrvatska," nu iz¬ 
danja i akademijska i Matičina često puta sve su prije 
nego katolička, premda se podupiru novcem katoličkog 
svećenstva i pišu za narod katolički. S toga je potrebno 
družtvo s izrazitim katoličkim obilježjem. Pročitavši 
pročelnik pravila družtvena i članove do sad upisane 
iztače, da je privremeni odbor svoju zadaću ovršio, 
pa skupština neka bira stalno ravnateljstvo. 

Presvietli g. biskup Mahnić preporuči, da se do- 
sadanji privremeni odbor opet bira per acclamationem, 
a k tomu neka se izaberu još četiri odbornika. 

Dr. Binički: Već sam prije razložio presvj. go¬ 
spodinu Biskupu, a i sad moram ponoviti želju, da 
skupština izabere drugog pročelnika. Poznato je, da je 
sastanak bogoslovskih strukovnjaka u Zagrebu tražio, 
da se sielo iz Senja prenese u Zagreb. Ja sam imao 
razloga, da na taj zahtjev ne pristanem. Ne bih htio 
da budem zaprekom i da se možda misli, e sam proti 
prenosu siela samo da budem ja na čelu. Ne marim 
za vodstvo ni za izticanje već za osbiljan i triezan rad. 

Presvj. Mahnić: Ti razlozi ne vriede. Ako bi tko 
i pomislio, što spomenuste, bilo bi neosnovano. U 
ostalom o tom poslie. 

Konačno bi per acclamationem izabran stari odbor 
i povećan sa četiri nova odbornika, i to : 

Pročelnik dr. Fran Binički, zamjenik dr. Dragu¬ 
tin Smokvina; tajnik dr. Ivan Starčević, blagajnik dr. 
Ante ’Lončarić — svi u Senju. Odbornici: dr. Ante 


Alfirević (Split), Blaž Madjer (član „Domagoja"), pop 
Ive Butković (član „Hrvatske", osnivač i „Hrvatske" 
i „Domagoja"), Matija Manjarić (Osiek). Izabiruć agilne 
članove „Hrvatske" i „Domagoja" „Leonovo Družtvo" 
htjelo je već na početku činom priznati njihove zasluge 
i pokazati, od koga se mnogo nada. 

U revizioni odbor biše birani gg. Petar Ma- 
žuranić, župnik; dr. Matija Pacher i kanonik Vjekoslav 
Vršić. 

Družtvenim je glasilom s dozvolom presvj. g. bi¬ 
skupa Mahnića proglašena „Hrvatska Straža", koja će 
preći u vlastničtvo ,,L. D.“, čim se sakupi glavnica, 
dovoljna za uzdržavanje. Povela se i rieč o češćem 
izdavanju ,,H. S.“, pa se konačno odredilo, da se 
počeka. 

Dr. Binički iznovice govori o prenosu siela, da 
čuje mnienje skupštinara. On drži, da još nije doba, 
da se sielo prenese. Ta eto gospoda su u Zagrebu 
nesložna i pociepana. Treba da se prije slože, e da 
složno uzmognu raditi oko napredka ,,L. D.“ 

„Hrvatsku Stražu", kako se čulo, htjeli su neki 
metnuti na indeks radi kritike Barčeve apologetike. A 
konačno gdje su članovi Zagrebčani? Nema ni jednog 
učenjaka. Kad su jednomu ponudili, da se upiše u 
,,L. D.“, odbio je, jer da ne može bez sporazuma 
s kolegama. U ostalom da ne pojmi, kako može biti 
,,L. D.“ bez sveuč. profesora. 

Presvj. Mahnić se odlučno protivi, da se sielo 
odmah prenese u Zagreb. Ta prije par godina smo 
bili već uglavili na Krku pravila i odnieli ih u Zagreb. 
Tu se odlučilo na skupštini, da se što prije osnuje 
katolička akademija. Nu poslie smo uzalud očekivali 
osnutak akademije, uzalud smo tražili pravila i popis 
radnika, što smo ga bili predali. Kad je Zagreb čekao 
dosele, neka još počeka, dok se srede prilike. 

Skupština jednoglasno odlučuje, da se sielo za 
sada nema prenositi u Zagreb. 

Dr. Ivan Starčević predlaže, da se znamenitiji 
članci pretiskavaju iz „Hrv. Str." troškom ,,L. D.“ 
Pročelnik podkrepljuje predlog. I drugi narodi tako 
rade. Tako „Przeglađ Powszechny“, „Civilta Cattolica", 
„Razon y Fe" i dr. pretiskavaju aktuelne stvari. 

Pročelnik spominje, da će se što prije nastojati 
oko razpisa nagrade za najbolja djela, čim družtvo 
dobije dobru glavnicu. Mora se pretresti dobro mo¬ 
dernizam i prikazati u pravom svjetlu. Mora se izdati 
hrvatski dobra apologetika, pa popularna filozofija. 

Presvietli Mahnić: Odavno mislim, kako bi se 
izdala priručna enciklopedija poput nekih drugih le¬ 
ksikona. Da imam novaca, razpisao bih nagradu i iza¬ 
brao nekoliko vrstnih sila, da za 5—6 godina izrade 

enciklopediju, dok nas ne preteku liberalci. Nu moja 
novčana sredstva niesu dostatna. 

Pročelnik: Prema pravilima ,,L. D.“ će podupirati, 
kad bude moglo, i druge znanstvene podhvate i davati 
nagrade. A jedna je od najprečih potreba i zadaća, 
da odgoji radnike. S toga će osnovati zakladu za mlade 
pisce. U ,,H. Str.“ ćemo otvoriti posebnu rubriku za 
to. Mi danas imamo već vrstnih sila. Imamo mladih 
oduševljenih saradnika „Hrv. Str.“, osobito redovnika. 
Kad čovjek čita njihove razprave, mora im se diviti. 
Kad čita njihova pisma, vidi, da su ti ljudi puni vatre 
i zanosa. A eno nam ,,Luči“. Uzmite samo zadnji 
broj. Svaki bi se narod mogao ponositi onakim listom. 
Imamo dakle mladih pregalaca, ali su bez sredstava. 
Treba im ih namaknuti. Za to moramo osnovati za¬ 
kladu za mlade pisce. 

G. prof. Ivan Pulišić iz Zadra pismeno predlaže, 
da se osnuje zabavna knjižnica za mladež. Ako to ne 
može ,,L. D.“, neka učini „Pijevo družtvo“. 

Presvj. Mahnić: ,,L. D.“ je strogo znanstveno. 
Beletristika na njega ne spada. 

Pročelnik: Imamo „Maticu Hrvatsku". Dosele je 
bila svakakva.. Naših ljudi sposobnih ima u Zagrebu 
dosta. Neka sile odbor, da izdaje djela na katoličkom 
temelju. 

Osim toga je i ,,Luč“ počela izdavati zabavnu 
knjižnicu, a mogu se i bolje stvari iz „Prosvjete" pre¬ 
tiskavati. Konačno bi mnogo moglo djelovati i „Hrv. 
kat. tiskovno družtvo" izdavanjem takih djela uz umje¬ 
renu cienu. 

Pročelnik pita, bi li se imenovali počastni čla¬ 
novi. Skupština odobrava i s oduševljenjem izabire za 
prve svoje počastne članove: preuzv. g. nadbiskupa dra. 
J. Posilovića, presvj. g. nadbiskupa dra. J. Stadlera, 
presvj. gg. biskupe Šarića i Vučića. 

Buduć se nitko više ne prijavljuje za rieč, pro¬ 
čelnik od srca zahvaljuje presvj. g. Mahniću i svim 
skupštinarima. Svim stavlja na srce, da ne ostanu od¬ 
luke po hrvatskom običaju samo na papiru, već neka 
se i provode. Svaki neka bude lavić, koji će stajati 
na braniku naših katoličkih i hrvatskih svetinja, pa i 
odbiti onoga, koji se usudi te svetinje rušiti. 

Presvj. Mahnić blagosivlje ,,L. D.“ i članove mu 
i tronuto stavlja na srce svima, da porade oko nje¬ 
gova procvata i da podpomognu osobito mladež hr¬ 
vatsku. 

Skupština je odaslala i sv. Otcu ovaj brzojav: 
Societas Leonina croatica philosophiae ac scientiis 
christianis excolendis hodie prima viče congregata 
Sanctitati Tuae gratulatur et filialis pietatis affectus 
exprimens benedictionem apostolicam petit. 

Binički Praeses, 


Kako se vidi, ciela se skupština razvijala više 
prijateljski nego službeno, stvarno bez kićenih fraza, 
bez dugih govora. Bože daj, da takav bude i rad 
,,L. D.“ Jedan od nazočnih članova. 

Gospić, dne 10. listopada 1908. 

Blagoslov kipa Spasiteljeva. 

U nedjelju dne 4. listopada blagosloven je sve¬ 
čanim načinom novi spomenik, podignut u čast bo¬ 
žanskom Spasitelju i njegovu svetom križu u kaniškoj 
ulici u Gospiću. Ovaj spomenik, visok 5 metara, služi 
na ures ličkoj metropoli. Doljni je dio postamenta od 
domaćeg kamena, gornji dio od Retentaborskog sivog 
mramora; obelisk ili stup sa jonskim kapitelom od 
švedskog je sionita; na njem se diže kip Spasiteljev 
isklesan iz bijelog mramora, a u ruci mu je križ iz 
pozlaćene kovine. Da bude proslava što svečanija, do- 
gjoše u Gospić susjedni župnici sa svojim stadom u 
procesijama. U 11 sati krenula je iz župske crkve 
gospićke dugačka povorka pobožnog svijeta proces- 
sionaliter prema kipu, koji se imao blagosloviti. Ovu 
ogromnu procesiju, kakove ovdje ni stariji ljudi ne 
pamte, vodio je arhidjakon lički, opat i župnik gospićki, 
preč. g. F. Canjuga, noseći znakove opatskog dosto¬ 
janstva, okružen lijepim brojem svećenika. Tuj bijahu 
župnici: Absac, Vučetić Stjepan i Toma, Depeder, 
Mikan i Marušić; katehet Justić, kapelan Fajdetić i 
pisac ovih redaka. U procesiji svirala je mjesna glazba, 
a djevojke i djevojčice pod ravnanjem požrtvovnih 
gospogjica učiteljica i uvaženog zborovogje gosp. uči¬ 
telja M. Lovrića skladno pjevahu dirljive pjesme u 
slavu Isusu i Mariji. Da uveličaju svečanost, stanov¬ 
nici kaniške ulice izvjesiše hrvatske trobojnice, podi¬ 
goše dva slavoluka i zapališe svijeće na prozorima. 
Došavši do spomenika blagoslovi ga preč. opat uz 
propisane molitve. Na to je držao prigodnu besjedu 
vrsni propovjednik i osobiti govornik g. I. Mikan, 
župnik novski. U govoru istaknu neobičnu radost, što 
vidi toliko mnoštvo nabožnog naroda, kojeg je skupila 
kod ove svečane zgode vjerska ideja. Dok iskazujemo 
poklonstvo Otkupitelju roda ljudskoga, mi jasno svje¬ 
dočimo, da smo vrijedni potomci svojih slavnih pre¬ 
daka, koji se hrabro boriše za krst časni i slobodu 
zlatnu. Za tim izlaže historijat ovoga spomenika. Gdje 
sada stoji spomenik, na tom je mjestu bio prije jedno¬ 
stavni križ Spasiteljev, pred kojim su pobožne duše 
slale svoje uzdisaje k prijestolju Božjemu. To je bilo 
zazorno nekim moralnim propalicama i u gluho doba 
noći prije dvije godine maknuše križ odatle i baciše 
ga na cestu. Kako da nam se srce ne napuni pra¬ 
vednim gnjevom, kada vidimo, da se je u 20. pro¬ 
svijetljenom vijeku našlo jadnih kršćana, koji su tako 
nisko pali te se drznuše nama svima mili znak križa 

pogrdno skinuti i na cestu baciti ? Mi se nadamo, da 
će dobri Bog te zločince ogrijati svojom milošću, te 
će oni u Isusu, kojega su znak obružili, upoznati svo¬ 
jega Boga. Stotinik i oni, što su s njime čuvali Isusa, 
vidjevši, kako se zemlja trese, kamenje raspada i gro¬ 
bovi otvaraju, prepadoše se vrlo govoreći: „Zaisto ovaj 
bijaše Sin Božji." Dao Bog, da i zločinci, koji su na 
ovome mjestu počinili nedjelo, uvide svoju krivnju, 
raskaju se za svoj teški grijeh, u križu upoznaju znak 
spasenja te se tako uklone oštrome maču neumolive 
pravde Božje. 

Čim se nemila vijest o pomenutom zločinu gra¬ 
dom pronijela, odmah je preč. opat Canjuga sastavio 
odbor od odličnih lica raznih staleža, koji će poraditi 
oko toga, kako bi se na istome mjestu, s kojega je 
križ svetogrdno otstranjen, podigao novi spomenik 
kao vanjski znak zadovoljštine, što ju treba pribaviti 
uvrijegjenom veličanstvu Božjem i povrijegjenom kr¬ 
šćanskom čuvstvu čestitog gospićkog stanovništva. 
Odbor je zamolio nekoliko cijenjenih gospogjica, da 
sabiru milodare. One se pozivu spremno odazvaše. 
Kao što se marne i radine pčelice razigju cvijetnom 
livadom i ne miruju, dok ne nasišu dosta meda, tako 
i naše revne sabiračice zaredaše po ubavome Gospiću 
od kuće do kuće, da sakupe potrebitu svotu za novi 
spomenik. I trud im nije bio uzaludan. S toga one i 
zaslužuju svaku hvalu i priznanje. Ne manju hvalu 
zaslužuju i svi slojevi vrloga pučanstva u našem gradu 
počevši od najviših do najnižih, koji sebi od usta ot¬ 
kidahu rado žrtvujući svoj obol, samo da spomenik 
bude što impozantniji. 

Po tom je govornik oduševljenim riječima orisao 
važnost križa Isusova. Križ bijaše jednoć znak sramote, 
a sada je znak pobjede nad grijehom i paklom; nekad 
znak pogrde, sada je znak časti i odlike: njime se 
uresuju kuće, crkve i vladarske krune. Dok se dižu 
neprijatelji Kristovi i proglasuju kršćanstvo zastarjelom 
uredbom, mi odani sinovi Crkve ne stidimo se križa 
Spasiteljeva, već s pouzdanjem u nj gledamo i otvo¬ 
reno ispovijedamo svoju vjeru u Isusa, Sina Božjega. 
Njegov nam je križ vogj na ovome zamaljskom pu¬ 
tovanju, on nam pokazuje put u nebo, kamo imaju 
biti upravljene naše misli i čuvstva. Pogled na križ 
doziva nam u pamet Isusove riječi: „Tko hoće da ide 
za mnom, neka uzme križ svoj i neka slijedi mene. 
Dogjite k meni svi, koji ste umorni i opterećeni, i ja 


ću vas okrijepiti." Otkada je Spasitelj na brdu Kalva¬ 
riji na križu izdahnuo, od toga vremena ljudstvo traži 
pod sjenom križa svoje spasenje. Križ je Kristov davao 
snagu apostolima u navješćivanju božanske nauke, a 
mučenicima je ulijevao postojanost u podnašanju groz¬ 
nih muka. Križ nas prati od kolijevke pa do groba: 
Kada se dijete krsti, čini se nad njim znak križa; kada 
se čovjeku grijesi praštaju, odrješuje ga svećenik zna¬ 
kom križa; kada ga u grob polažu, prima blagoslov 
u znaku križa; kada počiva u grobu, križ mu resi 
grobni humak. Križ je izvor mira i sreće, on nas tješi 
u duševnim i tjelesnim nevoljama. Za to punim pra¬ 
vom kličemo: Zdravo križu, jedina naša nado! 

Nanizao sam samo nekoliko misli, koje upamtili 
iz propovijedi izrečene vatrenim poletom. A da je 
riječ propovjednikova pala na plodno tlo, vidjelo se 
na očima slušalaca, koje bijahu suzama orošene. Bilo 
bi željeti, da ova svečana besjeda ne ostane sakrivena, 
nego da se tiskom objelodani. 

Poslije propovijedi vratismo se u procesiji u 
župsku crkvu, gdje se je sa „Tebe Boga hvalimo" za¬ 
ključilo ovo lijepo slavlje, koje je pobožnome puku 
vrlo godilo i u vjerskoj ga revnosti učvrstilo. 

Iza svršene proslave sastalo se u gostoljubivom 
domu preč. opata Canjuge svećenstvo s nekolicinom 
odličnih svjetovnjaka, i tu se pozabavismo u prijatelj¬ 
skom razgovoru. Omiljelom domaćinu zaželjesmo, da 
mu poput dojakošnjeg uspješnog 'rada u duhovnoj 
pastvi bude i daljne djelovanje ovjenčano obilnim 
plodom. Što je zabava ugodno tekla, mnogo je pri¬ 
donio svojim umnim i duhovitim govorima radini i za 
katolički pokret zauzeti katehet g. Ljubo Justić, ko¬ 
jega je preč. domaćin zamolio, da po starom hrvatskom 
običaju ravna društvom. Bio je kod stola i graditelj 
spomenika g. S. Vukelić, domaći kipar i klesar, rodom 
Gospićanin, koji je ovim djelom zasvjedočio svoj um¬ 
jetnički talenat. Ovome spomeniku u našim stranama 
nema ravna, a pohvalno se o njem izjavljuju i one 
ličnosti, kojima se ne može poreći smisao za ljepotu. 
Naš je umjetnik dobar katolik i valjan otačbenik, u 
cijenama je umjeren, pa s toga zaslužuje, da ga naš 
svijet naručbama podupire. On je izgradio krasnih nad¬ 
grobnih spomenika, krstionica i drugih predmeta, koji 
u njegovu struku zasijecaju, a opisanim je spomenikom 
ime svoje u analima Gospića ovjekovječio. 

Dr. Josip Marušić. 


VJESTNIK. 

Predplatnicima i prijateljima „Vrhbosne". 

Svi katolički narodi, sve katoličke institucije natječu se, kako da što očitije pokažu svoj 
pietet i svoju odanost prema sv. Otcu Piju X. prigodom njegova zlatnog svećeničkog jubileja. 

Dan 16. studenog o. g. bit će osobit u proslavi ovog jubileja, jer će tada sv. Otac van- 
rednim sjajem proslaviti jubilej u Petrovoj bazilici. Na svom putu u Lurd svratit će se presvj. 
gosp. pomoćni biskup vrhbosanski dr. Ivan Šarić u Rim, da osobno pribiva zlatnoj misi sv. 
Otca. Tom sgodom odniet će presvj. gosp Biskup sv. Otcu sjajno uvezan jubilejski broj 
„Vrhbosne", što će izaći oko 5. studenog o. god. Presvj. gosp. Biskup, preč. Kaptol 
vrhbosanski i uredničtvo „Vrhbosne" želi, da se tom prilikom uz „Vrhbosnu" dade sv. Otcu i 
„Vrhbosnin Petrov novčić" od „Vrhbosninih" predplatnika i prijatelja. To bi bio čin ljubavi 
našega glasila i njegovih prijatelja. 

Molimo dakle sve predplatnike naše, da svoj obol za sv. Otca prema prilikama svojim 
što prije pošalju na uredničtvo „Vrhbosne". Imena darovatelja i priposlanu svotu izniet 
ćemo u „Vrhbosni". I najmanji prinos dobro će doći. Predplatnici i prijatelji iz istoga mjesta 
mogu zajedno pokupiti i poslati. 

Uvjereni smo, da naši prijatelji ne će časa počasiti, nego će odmah, čim ovaj poziv 
proštiju, učiniti svoju. 

U doba, kad na Otca kršćanstva tolike pogrde niču i na hrvatskom tlu, ljubav pravih 
sinova Crkve hoće da bude izrazitom i požrtvovnom. Sv. Otca nedvojbeno će veoma razveseliti 
ljubav, što će iz toga dara govoriti. 


NAŠA DOMOVINA. 

Sarajevo: Njeg. Veličanstvo car i kralj Franjo 
Josip I. suveren Bosne i Hercegovine. U ovoj gradjan- 
skoj godini slavi naša Monarhija riedku slavu u svojoj 
povjesti, naime šestdeset-godišnjicu vladanja svoga cara 
i kralja. U istoj godini navršilo se ravno trideset go¬ 
dina, što su Bosna i Hercegovina zaposjednute od 
Austro-Ugarske Monarhije, te što je Njeg. Veličanstvo 
car i kralj Franjo Josip I. faktično počeo vršiti sva su- 
verenska prava nad našim pokrajinama. Sto je kroz 
trideset godina bilo faktično, postalo je 7. o. m. i for¬ 
malno. Kralj, koji sjedi na ugarsko-hrvatskom priestolju, 
postao je formalno suverenom naših pokrajina. Pod 
istim vladarom okupljene su nakon toliko stotina go¬ 
dina opet sve hrvatske pokrajine. Historijski dokume- 
nat ove velevažne činjenice glasi: 

Proglas 

na narod Bosne i Hercegovine 

Mi Franjo Josip 1., 

Car Austrijski, Kralj Češki i t. d. i Apostolski Kralj Ugarski 
Stanovnicima Bosne i Hercegovine. 1 

Kad je ono prije jednog pokoljenja Naša vojska 
prekoračila granice Vaših zemalja, dano Vam je uvje¬ 
renje, da niesu došli kao dušmani, nego kao Vaši pri¬ 
jatelji s čvrstom voljom, da uklone sva zla, koja su 
Vašu domovinu godinama težko pritiskala. 

Ova rieč, dana Vam uVmom osbiljnont trenutku, 
pošteno je odista održana. Naša vlada se uviek os- 
bilno trudila, da u miru i zakonitosti marljivo radeći 
Vašu domovinu privede srećnijoj budućnosti. 

I Mi, na Našu veliku radost, smijemo slobodno 
reći: sjeme, što je bačeno u brazde podrivanoga tla, 
bogatom je nikli iztjeralo. I Vi isti morate to kao bla¬ 
godat osjećati, da su na mjesto sile i zuluma stupili 
red i sigurnost, da se rad i život nalaze u stalnom 
razvitku, da se oplemenjujući uticaj umnožene obrazo¬ 
vanosti pokazao i da se pod zaštitom uredjene uprave 
može svak plodovima svoga rada veseliti. 

Sviju Nas je osbiljna dužnost, da ovim putom 
neumorno napried koracamo. 


Imajući tu metu pred očima držimo, da je došlo 
vrieme, da stanovnicima obiju zemalja ukažemo nov 
dokaz Naše vjere u njihovu političku zrelost. Da bi 
Bosnu i Hercegovinu podigli na viši stepen politič¬ 
koga života, odlučili smo se podieliti objema zem¬ 
ljama konstitucionalne ustanove, koje će odgovarati 
njihovim prilikama i zajedničkim interesima i stvoriti 
na taj način zakonsku podlogu za predstavničtvo nji¬ 
hovih želja i koristi. 

Neka se sluša i Vaša rieč, kad se unapried uz- 
odlučuje o stvarima Vaše domovine, koja će kao i 
do sada imati svoju zasebnu upravu. 

No prvi je neobhodni uslov za uvadjanje ove ze¬ 
maljske ustavnosti: opredjelenje jasna i nesumnjiva 
pravnog položaja obiju zemalja. S toga razloga, a i 
držeći na pameti one veze, koje su u starijim vreme¬ 
nima postojale izmedju Naših dičnih Predaka na ugar- 
skome priestolju i ovih zemalja, protežemo mi prava 
naše suverenosti na Bosnu i Hercegovinu i hoćemo, 
da se i na ove zemlje primjenjuje red nasljedstva, 
koji vriedi za našu kuću. 

Tako će stanovnici obiju zemalja postati učest- 
nici u svim onim dobročinstvima, što ih može pru¬ 
žiti trajno učvršćenje njihove dosadanje veze. Novi će 
poredak biti jamstvo, da će kultura i blagostanje u 
Vašoj domovini naći sigurno ognjište. 

Bosanci i Hercegovci! 

Medju mnogim brigama, koje Naš priesto okru¬ 
žuju, ne će unapried biti posljednja ona za Vaše ma¬ 
terijalno i duhovno dobro. Viša misao jednakoga 
prava sviju pred zakonom; sudjelovanje pri donesenju 
zakona i u upravi zemlje; jednaka zaštita sviju vjero- 
izpoviesti, jezika i nacionalne svojstvenosti — sva ova 
visoka dobra uživat ćete u punoj mjeri. 

Sloboda pojedinaca i dobro cjeline bit će zviezda 
vodilja Naše vlade za obadvie zemlje. 

Vi ćete se za to podsigurno pokazati dostojni po¬ 
vjerenja, koje se u Vas polaže odanošću i vjernošću 
prema Nama i Našemu domu. I tako se Mi nadamo, 
da će plemeniti sklad izmedju vladara i naroda, taj 
najdragocjeniji zalog svega državnoga napredka, Naš 
zajednički rad uviek pratiti. 


Vjestnik. 


351 


Dano u Našem kraljevskom glavnom i priestol- 
gradu Budimpešti dana 7. oktobra 1808. 

Franjo Josip, s. r. 

— Katoličko svećenstvo i gradjanstvo na glas 
aneksije. Odmah sliedeći dan iza proglasa aneksije 
predveo je presvj. g- biskup dr. Šarić ovomjestno 
katoličko svećenstvo i velik broj našega gradjanstva 
pred preuzv. poglavara zemlje, FML. pl. Winzora, 
da bude tumač radosti i zahvalnosti, što vlada medju 
bosanskim -katolicima povodom previšnje proklama¬ 
cije, kojom su Bosna i Hercegovina utjelovljene habs¬ 
burškoj monarhiji. 

Presvj. g. biskup dr. Šarić oslovio je zemalj¬ 
skog poglavicu sliedećom besjedom: 

Što puta sretna i od Boga dana bila je po našu 
Bosnu i Hercegovinu godina 1878. Onda je Njegovo 
Veličanstvo Franjo Josip I. unio u Bosnu i Hercego¬ 
vinu granu maslinovu, da mukotrpnica odahne 
dušom u miru, napredku i blagoslovu Božjem. I onda 
je bio sretan današnji mostarski biskup, r o d j e n i 
Hercegovac, te je sa svojom braćom u ime ciele 
katoličke hrvatske Bosne i Hercegovine pozdravio Nj. 
Veličanstvo mironosca kralja Franju Josipa I. onim 
oduševljenim poklikom: Živio naš hrvatski 
kralju! 

Sto puta sretna i ojl Boga dana po našu Bosnu 
i Hercegovinu jest i ova godina 1908. Jučerašnji dan 
zlatan je u povjesti Bosne i Hercegovine. Jučer nam 
je Nj. Veličanstvo Franjo Josip I. unio u Bosnu i Her¬ 
cegovinu i g ran u 1 ovo ri k u, da njom ovjenčamo 
prejasno čelo Njemu samomu kao našemu kralju i 
vladaru. I danas sam ja, pomoćni biskup vrhbosanski, 
rodjeni Bošnjak, sretan i presretan, što mogu 
sa tolikom eto svojom braćom, svjetovnjacima i sve¬ 
ćenicima, u ime odsutnoga metropolita vrhbosanskog 
i u ime svega u Bosni i Hercegovini katoličko-hrvat- 
skog pučanstva pozdraviti našega uzvišenog vladara 
oduševljenim trojakim pozdravom, koji — molimo —- 
neka Vaša Preuzvišenost blagoizvoli prinieti do prie- 
stolja Nj. Veličanstva. 

Prvi naš pozdrav našemu kralju jest pozdrav 
naše najodanije vjernosti i ljubavi: ako bi uztrebalo, 
i život smo svoj uviek spremni dati i žrtvovati za na¬ 
šega kralja: Blago, život, sve za kralja, sve 
za kralja i za dom! 

Drugi naš pozdrav našemu kralju jest pozdrav 
najtoplije zahvalnosti i molitve. Onu sjajnu kraljevsku 
pjesmu dižemo danas iz dna duše svoje gore u nebesa 
najvišemu Kralju kao našu žarku zahvalnu molitvu: 
Bože živ i, čuvaj Bože, kralja našeg i naš 
dom! 

A treći naš pozdrav jest onaj oduševljeni poklik, 
što je i prije trideset godina odjekivao onako jako 
bosansko-hercegovačkom dolinom i planinom, poklik 
bosansko-hercegovačkih Hrvata Nj. Veličanstvu Franji 
Josipu 1.: Zdravo i živio naš hrvatski kralju! 

Poglavar zemlje preuzv. g. pl. W i n z o r odgovorio 
je na ovaj oduševljeni i burnim klicanjem popraćeni 
govor ovim riečima: 

I ja sam sretan, što sam doživio jučerašnji zna¬ 
meniti dan u Bosni, u kojoj sam već prije kroz više 
godina boravio. Sretan sam, što je jučerašnji dan pro¬ 


šao dostojanstveno bez ikakve upadice, i što u čita¬ 
voj zemlji vlada uzoran red i mir. Ja sam ovo javio 
takodjer Nj. Veličanstvu, koje će se tomu bez sumnje 
takodjer veoma obradovati, te će nam sigurno i javiti 
izraz svoga zadovoljstva. Ja zahvaljujem na izrazu 
vjernosti i odanosti u prvom redu bosansko-hercego¬ 
vačkom svećenstvu, koje je uviek imalo toliko uticaja 
na sudbinu ove zemlje. Bit će mi osobito drago, što 
ću moći izraze Vaše vjernosti i odanosti izporučiti Nj. 
Veličanstvu. 

Svi su prisutni popratili ove rieči zemaljskog 
poglavice živahnim klicanjem. Na to se Nj. Preuzvi¬ 
šenost ljubezno oprostila sa mnogobrojnom katoličkom 
deputacijom. 

— Proslava aneksije. Preradostni glas o aneksiji 
odjeknuo je u grudima svih Hrvata katolika. Sarajevo 
je bilo izkićeno kroz tri dana carskim i hrvatskim 
zastavama. Kroz tri dana razliegao se glas svih zvo- 
nova sa sarajevskih crkava čitavo pol sata od 7 
do 77’> na večer. Pojedine škole imale su za sebe mise 
zahvalnice. Na 9. o. mj. držao je u prvostolnici sve¬ 
čanu pontifikalnu sv. misu presvj. g. biskup dr. Ivan 
Šarić sa „Te Deum“ na koncu. Svi vrhovi vojničke 
i civilne oblasti prisustvovali su ovoj službi Božjoj 
zahvalnici. Činovničtvo, gradjanstvo i ostali staleži u 
tolikom su broju došli da zahvale Bogu i pomole se 
za junačko zdravlje našega cara i kralja, te ni polo¬ 
vica ih nije mogla stati u crkvu. Za sv. mise pjevalo 
je „Mužko pjevačko družtvo“ pod vještim ravnanjem 
g. nadsavj. Josipa'pl. Vancaša. Svi prisutni iz 
dna duše složili su se na koncu mise sa pjevačkim 
sborom, koji je odpjevao : Bože živi, čuvaj Bože, 
caranašeginašdom! 

— Brzojavi presvj. gosp. Nadbiskupa. Presvj. 
g. nadbiskup dr. Josip Stadler, koji je tih dana 
boravio u Posavini, odaslao je povodom previšnje 
proklamacije sliedeća tri brzojava: 

Nj. c. i kr. Veličanstvu 
Franji Josipu I. 

caru austrijskom, kralju češkom etc., kralju ugarskom, ' 
hrvatskom etc. 

u. Budimpešti. 

Vaše Veličanstvo neka blagoizvoli primiti du¬ 
boko osjećanu zahvalu svih bosansko-hercegovačkih 
katolika za najmilostivije danas izrečenu aneksiju, i 
uvjerenje, da ćemo svi uztrajati u nepokolebivoj vjer¬ 
nosti i odanosti prema Vašemu Veličanstvu i Previšnjoj 
Vašoj Habsburžkoj kući. 

Njegovoj Preuzvišenosti 
bar onu Burianu 

‘ u Budimpešti. 

Molim, da izvolite primiti za nastojanja, koja su 
dovela do aneksije i ustava, duboko osjećanu zahvalu 
svih katolika u ovim zemljama, i uvjerenje, da ćemo 
mi svi nastojati, da odgovorimo intencijama, što ih je 
izrazilo Nj. Veličanstvo u svom manifestu. 

Visokoj vladi, 
za Bosnu i Hercegovinu 

u Sarajevu. 

S velikim veseljem pozdravljajuć današnji vele- 
važni povjestnički dogadjaj u ime katolika Bosne i 
Hercegovine zahvaljujem se srdačno za sva dugotrajna 


352 


Br. 20. — Vrhbosna. 


1908. 


nastojanja oko toga, da ove zemlje dobiše željno oče¬ 
kivani ustav, i za danas od Nj. c. i kr. Veličanstva 
svečano izrečenu aneksiju. Dao Gospodin Bog, da se 
sve pučanstvo ovih zemalja tim dobročinstvom oko¬ 
risti, te se Bosna i Hercegovina dovinu do najvećeg 
blagostanja materijalnoga, intelektualnoga i moralnoga. 

— Ustav u Bosni i Hercegovini. Proglas na 
naš narod te pismo Njeg. Veličanstva na ministra ba- 
rona Buriana javljaju, da će od sada i u našim pokra¬ 
jinama utjecati narod preko svojih zastupnika u za¬ 
konodavstvu. I proglas i pismo jamče za slobodu 
pojedinih konfesija. Time se otvorilo novo polje rada 
napose za Hrvate katolike, da stvore jasan politički 
i kulturno-vjerski program, na kojem će slati svoje 
zastupnike u sabor Bosne i Hercegovine. Inteligencija 
naša, kler i laikat, bez sumnje će sporazumno raditi i 
od sada, da se stvori jedinstvena i jaka stranka u 
saboru. Već sada upozorujemo naše svećenstvo, da 
prigodimice upućuje svoje stado u nove prilike, da ga 
izborna akcija zateče pripravna. 

— Poziv na upisivanje u družtvo sv. Vinka. 

Odbor konferencije družtva sv. Vinka Paulskog u Sa¬ 
rajevu razposlao je gradom sliedeći poziv na katoličke 
župljane: 

Vaše blagorodje! 

Smjerno podpisani odbor uslobodjuje se saobćiti 
Vašem blagorodju, da se je ovdje u Sarajevu osno¬ 
vala konferencija sv. Vinka Paulskoga i to 
pod pokroviteljstvom Njegove Presvjetlosti 
dra. Josipa Stadlera, nadbiskupa vrhbo¬ 
sanskog. 

Svrha ovoj konferenciji jest ta, da se po njoj 
podupiru siromasi, i to poglavito takvi, koji se stide 
prositi, kao : siromašne udove, zapuštena siročad, posve 
odnemarene obitelji. 

Razlog pako, da se konferencija sada utemeljila, 
jest taj, što se je bieda i nevolja u našem gradu u 
velike proširila. 

Da toj zadaći svojoj naša konferencija dorasti 
uzmogne, prisiljena je apelovati na milosrdje dobro¬ 
činitelja, da tim načinom steče novih dobrotvora, a to 
zato, što ovoj konferenciji nije zadaćom stvarati kakve 
kapitale, da pomoću novca iz tih kapitata podupire 
sirotinju, već joj je cilj, da se ono, što se svakoga 
mjeseca sabere, odmah medju sirotinju razdieli. 

Početkom svibnja o. g. započela je konferencija 
blagotvorno djelovanje, pa je već osušila mnogu gorku 
suzu i mnogoj težkoj biedi u pomoć pritekla. 

Budući da je silno porastao broj ovih siromaha, 
koji družtvenu podporu traže, i budući da su sredstva, 
družtvu na razpolaganje, vrlo čedna, uslobodjujemo se 
dostaviti Vašem blagorodju jedan eksemplar družtve- 
nih statuta na ogled sa smjernom molbom, da se 
Vaše blagorodje udostoji članom družtvenim postati, 
a osim toga u poznatim krugovima naše druž¬ 
tvo preporučiti. Ovim činom dopriniet će Vaše blago¬ 
rodje svoj obol za ublaženje biede i nevolje. 

Članovi se diele, kako sliedi: 

1. Protektorom postaje onaj, koji je vanrednih 
zasluga po družtvo stekao. 

2. Dobročinitelji su oni, koji su u roku od 5 go¬ 
dina uplatili svotu od 500 kruna. 


3. Utemeljiteljem biva onaj, koji u roku od 2 go¬ 
dine uplati 100 kruna. 

4. Podupirajućim članom jest onaj, koji mjesečno 
1 kruna doprinese. 

5. Obični članovi doprinose po mogućnosti dar 

svoj. 

Družtvo prima sa najvećom zahvalnošću takodjer 
darove u naravi kao: iztrošene haljine, rubeninu, 
obuću i t. d., i to kako za odrasle, tako i za djecu 
obojega spola. 

Pristup u družtvo može se bud ustmeno 
bud pismeno priobćiti ovomjestnom župskom uredu, 
a da uzmognemo o stanju družtva što skorije eviden¬ 
ciju imati, molimo, da se upis po mogućnosti što prije 
saobći. 

U slučaju, da se koji molbi našoj ne odazove, 
molimo najuljudnije, da nam se priklopljeni štatut na¬ 
trag povrati. 

Uz izraz najdubljeg počitanja bilježi se najpo- 
niznije 

Odbor 

konferencije družtva sv. Vinka Paulskoga. 

Upozorujemo vlč. gg. župnike na ovo družtvo. 
Neka izvole zamoliti u vlč. župskom uredu u Sarajevu 
pravilnik ove krasne kršćanske institucije, da uzmognu 
u svom djelokrugu vršiti što ekstenzivnije djela kršćan¬ 
ske ljubavi. „Ovu zapovied imamo od Boga, da, tko 
ljubi Boga, ljubi i brata svoga." (1. Iv. 4, 21.). 

Na poruku zagrebačke H. P. N. S. Nakon 
što je Bosna sa Hercegovinom definitivno pripo¬ 
jena Austro-Ugarskoj monarhiji i postala nasljedstvom 
Habsburžke kuće, počelo se našim pokrajinama 
zanimati i — naprednjačko novinstvo. Dobro se spo¬ 
minjemo, da je stranka, razvikana s novca frama- 
sunstva i Biograda, u svojim „hrvatskim" glasilima 
neprestano rovarila protiv hrvatstva u Bosni i Herce¬ 
govini, kako je predala naše pokrajine nehrvatskom 
elementu protiv svih historijskih i etnografskih prava, 
kako je bila protiv ideje aneksije. Sad, kad je fakat 
tu, kad smo se k ostvarenju daljnje naše ideje za ko¬ 
rak primakli, sastaju se članovi H. P. N. S., da nam 
daju lekcije. Narodni zastupnik dr. Poljak „podvrgava 
oštroj kritici dosadanju politiku bosanskih Hrvata... 
Masa Hrvata katolika u Bosni je zapušteni i izrablji¬ 
vani elemenat, još uviek raja. Vodstvo je u rukama 
nekoliko fiškala i popova, pa nije čudo, daje tamo naša 

politika najreakcijonarnija. Nigdje nema baš naš 

kulturni antiklerikalni smjer toliko opravdanosti 
kao baš u Bosni. Gdje su tolike konfesije, tu se može 
narod ujediniti samo na temelju antikonfesionalne 
politike." 

Šta da čovjek reče na toliku drzovitost ? 

„Masa Hrvata katolika u Bosni" na brizi je bila 
svojim „fiškalima i popovima." „Popovi" su barem 
toliko žrtvovali oko probudjenja hrvatske sviesti kod 
te „mase", koliko se glasa, da su gospoda jednog tabora 
primila framasunskog i biogradskog novca, da rade 
protiv katolicizma i hrvatske sviesti. Masa je shvatila 
tu brigu, masa je osviešćena i podignuta, kako nam 
kazuju naš „Napredak", naša „Hrvatska Narodna Za¬ 
jednica", naše prosvjetne i ekonomske institucije, kako 
nam glasno govori radostan odjek svih hrvatskih sr¬ 
daca u našim pokrajinama na glas aneksije. Da je ta 

masa slušala protuvjerska i protuhrvatska načela na- 
prednjačtva, da se ta masa izgubila za hrvatstvo, gdje 
bismo bili do ostvarenja velike ideje? „Fiškali i po¬ 
povi" niesu trebali do aneksije, a ne trebaju ni sada 
iza aneksije savjeta H. P. N. S. „Hrvatska Straža" 
i „Vrhbosna" dostatno je osvietlila, kamo vodi „kul¬ 
turni antiklerikalni" rad njezin. Ako je kulturno raza¬ 
rati, onda ne znamo, što bi značio vandalizam u pro¬ 
svjeti? Taj „smjer" baš u Bosni nema nikakve „oprav¬ 
danosti", nego bi bio doseljenik na našem tlu, kojemu 
ćemo se svim silama oprieti, da ne steče zavičajnosti. 

Pa onda visoki politički zaključak: U Bosni i 
Hercegovini ima toliko konfesija; dakle — politika 
mora biti antikonfesijonalna, ako hoćemo narod ujediniti! 

Poznamo jako dobro antikonfesijonalnu politiku 
H. P. N. S. u banovini. Ta politika jest protukršćanska 
i protuvjerska. Po logici H. P. N. S. treba dakle ubiti 
vjeru katoličku u katolika, vjeru kršćansku u pravo¬ 
slavnih, vjeru u Boga kod muslimana i jevreja, da se 
svi sastanu u bezvjerju. To dakle treba našim konfe¬ 
sijama nakon — aneksije ! I doista nema sgodnijeg sred¬ 
stva, da se onemogući ideja sjedinjenja svih hrvatskih 
pokrajina, nego je antikonfesijonalna politika H. P. N. 
S. Dok proglas Njeg. Veličanstva cara i kralja Franje 
Josipa I. na narod Bosne i Hercegovine jamči za slo¬ 
bodu vjere svih konfesija; dok glavni nacrt o ustavu 
u Bosni i Hercegovini u pismu Njeg. Veličanstva na 
ministra Buriana štiti interese svih konfesija: dotle 
hoće H. P. N. S. da radi protiv intencija Njeg. Veli¬ 
čanstva u Bosni i Hercegovini. Malo je država, koje 
nemaju u svom krilu više konfesija; svi veliki politi¬ 
čari u takvim obstojnostima daju slobodu vjeroizpo- 
viesti, da ne bude trvenja u promicanju narodnostnog 
i državnog dobra, a gospoda H. P. N. S. stavljaju se 
na tlo —• antikonfesijonalne politike u svrhu našeg 
jedinstva! 

U tu svrhu „neka se ne žaca naša inteligencija 
da podje onamo." Jest, sad će naša domaća inteligen¬ 
cija ostaviti javne službe, otići će na selo orati i ko¬ 
pati, u školu domaću djecu ne ćemo slati, a dodjite 
vi, gospodo H. P. N. S., zaposjednite uplivna mjesta, 
vi nas sada vodite! Jedva vas čekamo ! 

Da bude smiešnost i drzovitost podpuna, uriče 
H. P. N. sliedeći svoj sastanak, koji ima ,,raz- 
praviti jedino agrarno pitanje u Bosni." Možemo si 
misliti, kako će izpasti riešenje. Samo je smiešno, da 
oni iz Zagreba, koji nikada ne poduzeše da prouče pri- 
prilike naše, zagrizaju u tako težku i osjetljivu stvar, 
kao što je agrarno naše pitanje. 

Gospodo oko H. P. N. S. ! Pustite nas na miru. 
Na svu sreću do sada niesmo slušali vaših savjeta, 
pa na svu sreću ne ćemo ni od sada. 

Dobro bi bilo, da upamte „antikonfesionalnn 
politiku" H. P. N. S. sve konfesije Bosne i Hercego¬ 
vine, da uzmognu bolje sliediti glas svoga suverena. 

Mostar: Visoka odlikovanja. Sv. Otac Pijo X. 
imenovao je preč. konsist. Lazara Lazarevića svojim 
kućnim prelatom, a don Angjelka Glavinića, dekana 
u Trebinju, zač. svojim komornikom. Srdačno česti¬ 
tamo. 

Zagreb: Promjena u ravnateljstvu rk. bogosl. 
Sjemeništa. Presvj. gosp. msgr. dr. Gustav Baron 


više godina je uprav mudro, uzorno i otčinski uprav¬ 
ljao Sjemeništem bogoslovskim. Nedavno je predao u 
ruke preuzv. gosp. Nadbiskupu ovo odgovorno mjesto, 
a preuzv. gosp. Nadbiskup povjerio ga preč. g. kan. 
dru Josipu Langu. Tom sgodom dao je presv. 
gosp. msgr. dr. Gustav Baron napraviti u sjemeništ- 
nom vrtu Lurdsku spilju za spomen svojim milim kleri¬ 
cima. Na ll.o. mj. posvećen je kip Lurdske Gospe; 
taj dan i oprostio se bivši ravnatelj sa svojim Sjeme¬ 
ništem. Ljubav klerika spram presvj. gosp. bivšeg rav¬ 
natelja, kojom ga izpratiše, krasan je dokaz, kako je 
on umio osvajati srca mladeži, da ih upriliči Srcu Bo¬ 
žanskom. 

ŠPANI JA. 

Kongres katoličkih novinara. Kasno, veoma 
kasno uvidjaju katolici znamenitost štampe. Židovstvo, 
ne kao narod nego kao protukršćanski i ekonomski po¬ 
gibeljan faktor, na savjet Mosesa Montefiore-a bacilo 
se na štampu odmah prvih decenija prošloga vieka. 
Katolici su odnemarivanjem štampe^ mnogo skrivili. U 
njemačkom carstvu, u Austriji, u Švicarskoj, u Fran- 
ceskoj, u zadnje doba osobito u Španiji bacili su se 
katolici svom energijom, da stvore štampu, brojem i 
položajem dostojnu, te stanu na put publicističkoj sa- 
movlasti brojem maloj nu zanovetnoj, novčano jakoj, 
Crkvi protivnoj i puku tudjoj kliki. Španijski katolici 
već su u to ime održali dva veličanstvena narodna 
kongresa za štampu, prošle godine u Sevilli a ove go¬ 
dine u rujnu u Saragossi. U Saragossi bio je silan 
broj učestnika. Dan prije razvila se procesija, u kojoj 
je bilo preko 20.000 muževa. Sam kongres trajao je 
dva dvana. Pri razpravljanju učestvovali su delegati iz 
svih dielova Španije i zastupnici svih slojeva. Španij¬ 
ski listovi javljaju, da je bilo veoma pobudno i veli¬ 
čanstveno gledati visoki kler i plemstvo, kako se ulažu 
na službu katoličkoj štampi, kako su na kongresu baš 
oni bili najgorljiviji zagovornici štampe. Kardinal- 
nadbiskup iz Burgosa, uzoriti Aguirre y Garcia, sudje¬ 
lovao je pri savjetovanju kao papin legat. Uz burno 
odobravanje naglasio je nadbiskup iz Saragosse, da je 
danas puno zaslužnije uzdržavati dobar list pun života, 
nego li crkvu zidati. Biskup iz Gaća, koji je prije puno 
u štampi radio, uzeo je u zaštitu katoličke listove 
protiv neizbježivih tobožnjih kričara, koji nastoje oprav¬ 
dati bezkoristnim tužakanjem svoju mlakost i egoizam, 
uz burno odobravanje zastupnika katoličke štampe: 
„Vi se tužite, da su listovi protivnika vaše nadmašili. 
A šta činite vi, da svoje hrabre vojnike, koji vaše 
duše i vaša najsvetija dobra nezahvalnim naporom 
uredničkog pozvanja brane, poduprete i obranite? Ne 
budite prema njima nepravedni i nemilosrdno strogi, 
kad uviek nešto imate prigovoriti vašim novinama i 
kad ih smatrate manje važnim od drugih, na mjesto 
da ste im u pomoći da svladaju velike potežkoće". 
Kongres je stvorio veoma znamenitih zaključaka, na¬ 
ročito je osnovao tiskovno družtvo, propagandu kato¬ 
ličkih novina u velikom stilu, ured brzojavni i infor¬ 
mativni. Iz ovog se dade upoznati uzorak austrijski. 
Kad su se austrijski katolici počeli brinuti za svoju 
štampu, onda je Evropa uprla svoje oči u Austriju. 
Vidjelo se ovdje uzornih institucija. Bečki Reich- 
post nadovezuje: Ako nas Španija u koječem naslje- 

duje, mogli bismo se i mi u mnogim stvarima povesti 
za španijskim katolicima, osobito u velikom oduševljenju 
svih krugova za katoličku štampu. U „Pijevu družtvu", 
osobito medju utemeljiteljima i dobročiniteljima družtva 
vidimo da manjkaju mnogi, naročito oni, koji bi bili 
zvani na saradnju. 

Ovako uvidja svoje nedostatke uzorna katolička 
štampa u Austriji. A kako je u Hrvata? Hoće li jed¬ 
nom prestati barem osobnosti i neliepa utakmica? 

PROSVJETA. 

Ks. Marijan Morawski: „Večeri na ženevskom je¬ 
zeru". S poljskoga preveo sbor duh. mladeži zagrebske. Zagreb 
1908. Tiskara hrv. katol. tiskovnoga družtva. Ciena 60 helera. 
190 stranica u 8°. 

„Večeri" su najljepše i najzrelije dovršeno djelo pokojnoga 
poljačkog isusovca Marijana Morawski-a (1845.—1901.). 1 veći 
narodi kao ruski, francezki, njemački i t. d. prevedoše „Večeri". 
Njemački je prievod doživio u dvie godine dva izdanja, makar 
da je njemačka apologetska knjiga osobito bogata. 

„Večeri" govore o vjeri u obće, o objavi, o pesimizmu, o 
kršćanstvu, o raznim kršćanskim sljedbama. Stari su to pro¬ 
blemi. Nije novost pitanja uzrok obćenitom zanimanju i hvali, 
kojom se „iVečeri" susreću. 

Morawski-ev um originalno shvaća ova pitanja; na nove 
ih prilike primienjuje, u novi oblik zaodieva, prigovore na nov 
način riešava. 

U tom i leži snaga Morawski-a i razlog obljubljenosti 
njegovih „Večeri". Ženijalnom lakoćom i okretnošću razpravlja 
Morawski o najtežim pitanjima, a da ipak ne ostaju na površini. 
Kroz sedam večeri uzastopce sastaje se na žalu ženevskoga je¬ 
zera probrano družtvo od osoba raznih narodnosti, razne ćudi, 
raznoga odgoja. Kao obično brzo se razgovor povede o nesno¬ 
snim prilikama u Francezkoj. Gospodin Bie 1 ski,' blazirano 
svjetsko diete, pun šupljih fraza o kulturi, napredku, evoluciji 
i t. d., hvata sgodu, da se očeše o kršćanstvo. U živahnoj de¬ 
bati padaju razlozi za i proti. Zagovornik piščevih nazora jest 
Devi 11 e, protestantski pastor iz Lausanne, muž bistar, teme¬ 
ljito naobražen, siguran za svaku rieč, što je izusti. Tekar u 
šestom i sedmom razgovoru, naime o raznim kršćanskim 
crkvama i o njihovom pravovjerju, vidimo u Deville-u prote¬ 
stanta: brani svoju crkvu proti vatrenim i krjepkim razlozima 
oduševljenog katolika, Španjolca Par do vala. I tu je Deville 
fin, simpatičan, premda se ne može da otme animosnim izpa- 
dima i predrazsudama proti katolicizmu. 

Hainberg, filozofska hladna njemačka narav, ne boji se 
prihvatiti istinu, gdje ju nadje. — Leroy, književnik, sve shvata 
sa literarnog stanovišta; zadojen je liberalizmom, ali ipak ne 
poričeliepih strana kršćanstvu. Semenov je meka donekle liena 
ruska narav, puna melanholije i čuvstvenosti. — Miss Wilson, 
olemenita englezkinja, oduševljena je za sve, što je liepo i dobro. 

Štije se ova knjiga zanimljivo, ni malo ne umara, podr- 
žaje u napetosti do konca. Dialog, zastupnici gotovo svih većih 
naroda, razne vjerske struje i raznolika vjerska dispozicija u 
razgovoru učestvujućih osoba: sve to podaje knjizi živahnost i 
raznolikost. I kad knjigu zatvorimo, pri duši nam je, kao da 
se pred nama odigrala drama, u kojoj se pri koncu spušta blagi 
mir i sreća nad izkušanog i izpačenog junaka drame. Gospodin 
Deville se oprašta zamišljen i ponešto tmuran; očevidno se u 
njegovoj duši dogodio preokret. 1 druga se gospoda ne će moći 


oteti uticaju jakih dokaza svećenikovih i Pardovalovih. I sam 
Bielski vraća se u domovinu sa najboljim odlukama. 

Još je nešto, što nas tješi. Iznad osoba, skupljenih oko 
stola u Ouchy-u, nazrievamo oštre konture čitavog boja izmedju 
istine i laži, svjetla i tame, dobra i zla. Kao što prolaze obla- 
čine, što sakrivaju sunce, tako i nas pisac tješi konačnom sjaj¬ 
nom perspektivom, gdje će slavodobitni traci istine razpršiti 
maglu s duša, te će se sva koljena prignuti pred jednom 
vječnom Istinom. Zanosne stranice 65—70. jesu prava velepje- 
san idealu istine, utjelovljene u božanskoj religiji kršćanstva. 

Sgodno je netko nazvao Morawski-a pjesnikom istine. 
Već po ovo nekoliko stranica („Večeri" str. 65—70) upoznat ćeš 
Morawski-a kao ženijalnu pjesničku dušu u službi istine. Cieli 
njegov rad posvećen je istini. Pavao je rekao o sebi: „Caritas 
Christi urget nos". I Morawski može o sebi reći: ,,V e r i t a s 
Christi urget me." Istina mu je ideal, za koji živi. Djela Mo- 
rawski-a kao idealnog muža odsievaju vedrim optimismom. 

Možda je žarka želja za pobjedom istine zaniela pisca u 
oblake prevelikog optimisma. Pisac se nada, da će jednom 
„sve religije uzmaći pred jednom pravom religijom; sve će zna¬ 
nosti, koje se još danas nalaze na putu poricanja, prignuti ko¬ 
ljeno pred ovom religijom i svjedočit će za nju". (Str. 68.) Već 
ovdje na zemlji doživjet će cieli ljudski rod „neku palingenezu, 
novi život bez sjenke zla i smrti. Sve će zlo biti onda pobie- 
djeno..." (Str. 70.) „To slijedi, kaže pisac, iz čitave ekonomije 
Božjega djelovanja u svietu i iz smisla sv. Pisma staroga i 
novoga Zavjeta." 

Biblijska mjesta, što ih 'pisac navadja, dadu se i inače 
tumačiti. Napose nauka Gospodina Isusa i apostola Pavla o 
prilikama pred sudnji dan kao da ne idu u prilog piščevom 
optimizmu. Uz to je progon rekao bih bitna oznaka Crkve 
u svietu. 

Iz istoga optimističnog vrela potječe valjda i drugo pi¬ 
ščevo mnienje, s kojim se teolozi svi ne slažu (str. 92—94), 
naime kao da Bog nije mogao a da ljudimaa ne objavi vjere. 
Iz toga dalje zaključuje, da je kršćanstvo absolutna božanska 
religija. Autorovi dokazi ne čine se stringentnim. 

Još nešto. Na prigovor, da je znanost (iz konteksta eks¬ 
perimentalna, prirodna) opriečna vjeri, odgovara Deville (u ime 
pisca): Znanost se bavi jedino izkustvenim činjenicama i za¬ 
ključcima, koji se na tim činjenicama osnivaju, a vjera ima 
posla samo sa nadosjetnim, izvanprirodnim istinama; dakle 
izmedju vjere i znanosti nema dodirnih tačaka, pa dosljedno 
ne može biti ni sukoba. („Večeri" str. 32. si.) Ovaki izlaz iz 
prigovora težko osvjedočava. Rad tumačitelja sv. pisma kazuje 
nam, koliko nastoje, da stvarnim razlaganjem vrela objave i 
prirodnih nauka odklone prigovore. Sam rad bio bi suvišan, kad 
ne bi bilo dodirnih tačaka izmedju prirodnih nauka i vrela ob¬ 
jave, na kom se vjera osniva. Ne može doći do pravoga sukoba 
i z v j e s t n i h rezultata znanosti i dobro shvaćene objave. 

Za nas Slavene knjiga je to vriednija, što ima mnogo re¬ 
fleksija o religijskim prilikama slavenstva, poimence o iztočnoj 
crkvi. U tom pogledu kod nas mnogo manjka. Vezani smo 
najviše na njemačke autore. Daleko više znademo o postanku 
i usudu protest«., ma nego o Focijevom djelu i o nutarnjem 
i vanjskom životu iztočne crkve. 

Prievod je liep, lak i ugodan. Str. 48, treći odsjek govori 
Semenov; to se je zaboravilo spomenuti. Str. 100; „Sokrat se 
nije ogriešio o preveliku čednost" — to mjesto glasi ovako: 
„Sokrat nije baš bio pretjerano čedan, pa ipak .. .“ 

„Večeri" toplo preporučamo i svećenstvu i laikatu. Na- 
ručbe prima „Sbor duh. mladeži" u Zagrebu. 


Odgovorni urednik dr. Ivan Dujmušić. 


Izdaje Kaptol Vrhbosanski. 


Tiskaia Vogler i drugovi u Sarajevu. 

Adresa bosansko-hercegovačkih katolika papi Piju X. 


Beatissime Pater!*) 

Nos episcopi, presbyteri et saeculares et regulares atque cuncti Christi fideles Bosniae atque Herce- 
govinae incolae, humillime ad Beatitudinem Tuam accedimus vestigia prementes maiorum nostrorum, qui cum 
Petri cathedra et fidei communione et vinculo pietatis nullo non tempore iungebantur; quippe qui huius Apo- 
stolicae Sedis velut solis veritatis integerrimae radiis illuminabantur, cuius ex incorrupto fonte aquas punssimas 
hauriebant salutis, cuius suavissimis arboris fruetibus grato animo vescebantur ad vitam: ad Tuae Sanctitatis 
proeumbimus pedes, cui supremus Ecclesiae Episcopus hisce turbulentissimis temporibus suam cominisit Ecclesiam 
regendam atque amplificandam, ut vota nostra ex animo coram Te, Beatissime Pater, efferamus; ad quam 
reverentiam pietatemque praestandanr sacerdotii Tui festis semisaecularibus laetissimis cum toto orbe catholico 
votis coniuncti, Beatitudini Tuae summa cum reverentia, pietate, religione de eximiis illis donis gratulamur, 
quae Tibi a divina benignitate toto illo sacerdotii tempore effusissime sunt collata; simulque eidem huic divinae 
bonitati supplicamus, ut Sanctitatem Tuam in posterum ne desinat unqam prosequi atque exornare copia et 


abundantia gratiae suae donorum. 

Certum porro cum habeamus ab Unigenito Dei Filio Jesu Christo unum Petrum piae ceteris apo- 
stolis constitutum esse principem, quo uno Ecclesiae suae unitas et efficeretur efficacissime et evidentissime 
demonstraretur: nos episcopi, presbyteri omnes Christique fideles universi Bosniae atque Hercegovinae incolae, 
diebus hisce laetissimis sanete religioseque promittimus gratia adiuti divina Tibi uni, Sanctissime Pater, Tuaeque 
sacrosanctae Sedi, qua totius Ecclesiae fidei unitas continetur ac conservatur, toto animo nos adhaesuros; qua 
fidei unitate, quae a Te efficitur, servatur, exhibetur, firmi stabilesque effecti speramus fore, ut nunquam 
perversa doctrinarum novitate a recta credendi regula dimmoveamur; ut Tuis sanctissimis adhortationibus, 
quibus instaurare omnia in Christo studes, a pestiferis hominibus rerum evertendarum cupidis defensi ad 
sempiternam perveniamus beatitatem. 

Dum igitur animo humillimo vota nostra ac promissa Beatitudini Tuae iterum atque iterum offerimus, 
Eidem supplicamus, ut Suam apostolicam benedictionem omnibus nobis impertire dignetur; qua benedictione 
accepta velut pignore divini in nos fervoris, huius anni, quo et Augustissimi Imperatoris et Regis nostri ce- 
lebramus solemnia et in Eiusdem gloriosissimum regnum cessisse nos penitus nobis gratulamur, cumulus 
accedet laetitiae animisque robur, quo confirmati Tibi, Sanctissime Pater, qui fidei columna es atque Ecclesiae 
fundamentum, usque ad extremum spiritum toto animo adhaereamus, a qua fidei firmitate ac communionis 
vinculo nulla nos unquam possint avellere neque hominum vis ac potentia, neque fraudes infernorum. 

Sacros pedes exosculantes eximio cum cultu permanemus 
SA RAJ EVI, die 1. Novembris 1908. 

Beatitudini Tuae filii indigni: 


t Dr. Josenhus Stadler, metropolita et arehiepiseopus Vrhbosnensis. f P. Paschahs Buconjic, episcopus Mandetriensis et Tnbu 
niensis. t P. Marianus Marković, episcopus Danubiensis (Banjalucensis). f Dr- Joannes Šanc, episcopus Caesaropohtanu 
(auxilia'ris Vrhbosnensis) Dr Joannes Košdak, archidiaconus Capitoli Vrhbosnensis. Stephanus nob. Hadrovic, vicarius generalis, 
protonotarius ap. Thomas Igre, canonicus Cap. Vrhb. Dr. Nicolaus Mandić, praeses Croaticae Umonis Nationalis pro Bosma et 
Hercegovina. P. Francicus Komadanović, minister provincialis Fr. O- M. in Bosma. P. Ambrosius Mdetic, min. P r °T • • 

M. in Hercegovina. P. Dominicus Asfalg, abbas Cister. Reform. de. „Maria Stella in Banjaluka. P. Franciscus Xay.Be ■> 

rector seminarii majoris Sarajevensis. P. Joannes Ev. Kujundzic, S. J, rector seminara minoris Travmcensis. 

*1 Sveti Otče' Mi biskupi, svećenici i svjetovni i redovnički, te svi vjernici Kristovi, Sto živu u Bosni i Hercegovini, 
naiponizniie pristupamo Tvojoj Svetosti sliedeći stope naših predaka, koji su kroz sva vremena bili vezani vezom pieteta sa 1 e- 
trovom Stolicom i zajednicom u vjeri; njih bo je Apostolska Stolica kao sunce čiste istine osvjetljivala zrakama, iz nje kao 
čistoga vrutka crpli su bistru vodu spasenja; s nje kao sa stabla hranili su se zahvalna srca plodovima za život. Padamo pred 

noge Tvoje Svetosti, kojoj je najviši Biskup Crkve u ovim burnim vremenima povjerio svoju Crkvu na _"Pravu » procvat, da 

iznesemo iz srca naše želje preda Te, Sveti Otče. Da izkažemo poštovanje i odanost zajedno sa željama čitava katoličkog svieta 
prigodom preradostnog petdesetgodišnjega svećeničkog Tvoga slavlja, čestitamo Tvojoj Svetosti uz najveće P oclt .anje, 'jubfvi ° _ 
nost nad vanrednim onim darovima, koje Ti je predobri Bog preobilno dielio kroz čitavo vneme svecemctva; ujedno molimo pre 
dobrostivost Božiu da Tvoju Svetost i dalje neprestano prati i resi mnoštvom i obiljem darova svoje milosti. , . 

Budući da smo osvjedočeni, da je Jedinorodjeni Sin Božji Isus Krist jedinog Petra lzpred, ostalih^ a P ost °’a P 0S ^ a X 10 

prvakom, da se po jedinom njemu jedinstvo njegove Crkve . najuspješnije učvrsti . najvidljivije dokaze, m. biskupi, svi svećenici 
sveukupni Kristovi vjernici što obitavaju u Bosni i Hercegovini, obecajemo svečano i sveto u ove radosme dane, da ćemo uz 
mhost Božju svom dušom biti odani jedino Tebi, Sveti Otče, i Tvojoj svetoj Stolici, po kojoj.se drži i čuva jedinstvo vjere u 
čitavoj Crkvi. Tim jedinstvom vjere, koje po Tebi jest, čuva se i drži, mi ojačam i ucvršcem nadamo se, da se nikad ne ćemo 
zameti krivom novotarijom nauka od istinitog pravila vjerovanja, da ćemo Tvojim svetim opomenama, kojim nastojiš sve obno¬ 
viti u Kristu, očuvani od kužnih ljudi, što bi. htjeli sve preokrenuti stici u vječnu blazenost T . s 

Dok dakle preponizna srca opet i opet prikazujemo želje naše i obećanja naša Tvojoj Svetost, molimo Tvoju Sve 
tost, da se udostoji dati svima nama svoj apostolski blagoslov Uz taj blagoslov kao zalog božanske ljubav. s P aransb " 
ovogodišnje naše veselje i snaga duha na vrhuncu, kad evo slavimo slavlje prejasnoga našega Cara k alja kad na našu 
radost oosvema pripojeni preslavnoj njegovoj vladavini; neka tim ojačani uz Tebe, Sveti Otče, koji si stup j j l 

do SjegaXha svom <fušom prianjamo, te nas od te čvrstoće u vjeri i od veza jedinstva ne mognu otrgnut, nit. sila i moć 
ljudi, niti prievare pakla. — Osobitim štovanjem ljubeći sv. noge ostajemo Tvoje Svetosti nedostojni sinovi. (Podpisi kao goi ). 


Papa Pijo X. (Josip Sarto.) 

PAPA PIJO X. (JOSIP SARTO.) 

BIOGRAFSKA STUDIJA. 

NAPISAO DR. IVAN ŠARIĆ. 


Veliki i sveti papa Leon XIII. dovrši svoj slavni 
život 20. srpnja 1903. Patrijar Mletački kardinal Josip 
Sarto izdade odmah sutradan 21. srpnja pismo, u ko¬ 
jem priopćuje svojim vjernicima smrt Leona XIII., te 
iskazuje blagopokojnome papi duboku poštu. Ovako 
piše patrijar Mletački: 

„Iza tužne alternative, u kojoj smo lebdili megju 
tjeskobom i nadom, moram vam sa teškim i žalosnim 
srcem navijestiti gubitak, što nas je jučer poslije podne 
u 4 sata zadesio smrću poglavara Crkve, velikoga pape 
Leona XIII. 

Velikoga, jer je uz gorljivu pobožnost bilo u 
njega plemenštine osjećaja, odlične vještine u postu¬ 
panju i jakosti duha. To su svojstva, što su od 
Leona XIII. učinila jednu od najmarkantnijih ličnosti 
u povjesti. 

Velikoga, jer je svojim umnim enciklikama, u 
kojima je pravim svjetlom osvijetlio vječne i nepo¬ 
kretne istine kršćanske nauke, uzbudio osjećaj kato¬ 
lički, naznačio ustuk zlu, što je zarazilo društvo ljud¬ 
sko, i dao spoznati, da prava dobrobit ne može biti 
nikada rastavljena od izvršivanja one istine, što je ka¬ 
tolička Crkva pohranjuje i uči. 

Velikoga, jer je u epohi, u kojoj proglasilo vjeru 
mrtvom, a utjecaj katoličke Crkve dokrajčenim, 
Leona XIII. okružila aureola toli sjajna, toli vanredna, 
da je svijet začugjen morao priznati božansku krje- 
post papinstva. 

Ako se nije svidjelo Gospodinu, da usliši vruće 
želje, kojima se nastojalo otkloniti gorku čašu smrti 
časnoga starca, ipak moramo zahvaljivati božanskome 
Promislu, što. mu je sred same bolesti okružio sjajnim 
svjetlom papinsku tiaru, pokazujuć svemu svijetu bez 
razlike osoba, vjerovanja, političnih stranaka čudesan 
značaj Leonovih djela, uzbugjujuć posvuda nabujalu 
klicu religijozne savjesti i potrebu, što je imaju du¬ 
hovi, koji teže k uzvišenom idealu vjere. 

Ako je Gospodin pozvao k sebi svojega vjernog 
slugu, da ga nagradi za njegove »velike krjeposti, to 
treba da se u ovom svečanom času, kad nam dolaze 
na pamet nebrojena dobročinstva njegova pontifi- 
kata, brige, muke i tjeskobe, što ga snalazile, čuvstvo 
zahvalnosti pojača u našem srcu. 

Mi stoga, i makar se tvrdo nadamo, da je vječni 
Papa već nagradio onoga, kojega je bio učinio čuva¬ 
rom svoje najviše vlasti i drugom svojega križnog puta 
na zemlji, podižemo k nebu svoje misli. Pa pošto je 


Leon XIII. morao osvanuti pred sudom, što sudi i 
samu pravdu (Ps. 9, 5), i gdje angjeli mjere ono, što 
izmiče najpronicavijem oku, pozivljem vas, da priziv- 
Ijete po beskrajnim zaslugama Isusovim božansko mi- 
losrgje za dušu onoga, koji je kroz dvadeset i pet go¬ 
dina nosio najmučnije breme, i koji je bio u duhov¬ 
nom poretku vidljivi glavar, otac svim kršćanima.“ 

Tako je patrijar Mletački popratio smrt svojega 
velikog predšasnika. A u to je sigurno i blagopokojni 
papa molio vječnoga Papu, da što prije pošalje svojoj 
svetoj Crkvi vidljivoga poglavara. I prijesto papinski 
ne ostade dugo prazan. Konklave, sakupljen koncem 
srpnja 1903., izabra za papu dne 4. kolovoza iste go¬ 
dine patrijara Mletačkoga kardinala Josipa Sarta, koji 
uze ime Pijo X. 

Izbor ovaj jest pravi istorijski dogagjaj, jest izbor 
samoga Promisla Božjega. Prije konklava slabo se 
pomišljalo na patrijara Mletačkog, na sina seljačkog i 
radničkog. Bilo je drugih imena, što su punije zvučila, 
što su išla na sve strane od usta do usta. A i na 
Rimskome dvoru bilo se već kao uobičajilo izabrati za 
nosioce trostruke krune ljude glasovite, koji su poste¬ 
peno prošli sve karijere službe i sve diplomatske i 
administrativne etape. Ovaj put, kao po nekom na¬ 
dahnuću s neba, padoše oči grimiznih izbornika iza 
molitve i razmišljanja na čovjeka prakse, na čovjeka 
socijalne djelatnosti, na čovjeka bogatog iskustva'. Palmu 
odnese neumorno, trnovito i skromno dušobrižništvo. 
I time sveti senat najbolje pokaza svijetu slobodu svo¬ 
jega djelovanja i velikog pogleda. Konklave od g. 1903. 
opet jedanput sjajno oprovrgnu tezu revolucijonaraca, 
da katolicizam počiva samo na nekim zastarjelim i 
okamenjenim povlasticama. No mržnja framasonska 
nikad ne osta bez prigovora. Tamo hoće framasoni da 
budu ljudi demokrati, a amo im u oku papa sin se¬ 
ljački, sin radnika — fabri filius. Uvijek ista povjest 
sve od Isusa, o kojega su se takogjer sablažnjavali 
intelektualci Galilejske sinagoge, što je bio sin jednoga 
drvodjelca Josipa i „tako zvane Marije", bratić ovoga 
i onoga! Kako hoćete, da je takav čovjek mudar i da 
tvori velike stvari! Odakle on — sin radnika — da 
uzme sve to? Unde huic omnia ista? . . . Et scanda- 
lizabantur in eo - i zablažnjavali se o njega! Tako 
isto i današnji framasoni i hrvatski framasoni. Ne 
mogu oni sebi pomisliti papom sina seljačkoga. Sin se¬ 
ljački ! Jedan seoski župnik, koji je imao pred sobom 
samo obzorje svojega Venecijanskog sela! Je li mo- 

guče, da je nepogrješiva Crkva odabrala takova čo¬ 
vjeka, da zauzme mjesto na Stolici Petrovoj iza ari¬ 
stokratskog i finog Leona XIII. ? Ta što je mislio Duh 
sveti? Kako da jedan „ubogi papa“ vlada Njegovom 
barkom, osobito u ovako teška vremena? Unde huic 
omnia ista ? . . . Onako o Isusu pobijeljeni grobovi — 
farizeji; tako i o Njegovu namjesniku današnji farizej¬ 
ski intelektualci. 

A katolički svijet, kad ugledao sina seljačkog na 
papinskom prijestolu, s ponosom se sjetio velikih papa, 
kojih ne podiže na Petrovu Stolicu ni plemenit rod, ni 
bogatstvo, ni ugled porodice, ni častoljublje, niti kakav 
manevar strančarski, već jedino i samo velika njihova 
duševna vrlina. 

Takav je bio jedan veliki sv. Grgur VII. (1073. 
-1085.), seljački sin iz Soane, koji je napokon po- 
raskidao okove, što sapinjali Crkvu Božju, te ju izba¬ 
vio iz pokvarenosti i državnoga ropstva. Takav je bio 
junački Hadrijan IV. (1154.—1159.), koji kao malo 
ubogo gjače nagje smilovanja u jednome manastiru, a 
kao papa znao je stati na put burnome poganskom 
apsolutizmu njemačkoga cara Fridrika I. Barbarose. 
Takav je bio učeni i neumorni Ivan XXII. (1316. 
1334.), sin čizmarov, koji je kao papa iz temelja po¬ 
pravio kurijalne pravne i financijalne prilike. Takav je 
bio mudri, pobožni i idealni papa renesanse Nikola V. 
( 1447 . 1455.), pobjeditelj skizme, veliki mecena umjet¬ 

nosti i znanosti, utemeljitelj Vatikanske biblioteke. Ta¬ 
kav je bio učeni Siksto IV. (1471.—1484.), sin siro¬ 
mašna ribara, čije vladanje, makar da i nije moralno 
podiglo papinstvo i kuriju, bilo je ipak znamenito za 
kulturni razvitak i za nutarnju upravu Crkve. Takav 
je bio sv. Pijo V. (1566.—1572.), koji potječe iz osi- 
rotjele obitelji Ghisleri u Bolonji, a sigurno je naj¬ 
svetiji papa megju novijim nasljednicima Petrovim. 
Takav je bio i genijalni Siksto V. (1585.—1590.), ko¬ 
jega slavi povjest kao najvećega papu novijeg vremena. 
Svi ovi pape, sinovi radnički, sjaju kao zvijezde prve 
veličine na nebu papa. A takav je danas i naš junak 
Pijo X., sin siromašnog posjednika seljaka, koji ove go¬ 
dine slavi zlatni svoj misnički jubilej, a kojega eto već 
u petoj godini njegova vladanja meće povjesnica megju 
ponajslavnije muževe i pape. Pokazat će to barem do¬ 
nekle ovo malo žice Pija X.*), kojemu je jednom prili¬ 
kom kao Mletačkom patrijaru rekao Leon XIII.: „Mi 
znamo, Naš dragi sine, da biste Vi mogli učiniti još 
velikih usluga Crkvi, jer Vi imate toliko i tako od¬ 
ličnih vlastitosti, koje bi od Vas mogle učiniti Crkvi 
dragocjenog poglavara." 

*) Pišući ovo žiće Pija X. imao sam pri ruci ova djela: 
Dr. Angelo Marchesan, Papa Pio X. nella sua vita e nella sua 
parola; Vicomte de Col/evi/le, Pie X intime; Dr. Joseph Schmid- 
lin, Papst- Pius X., sein Vorleben und seine Erhebung. 


I. 

U RODITELJSKOJ KUĆI. 

1835.—1850. 

Kolijevka Pija X. jest malo milovidno Venecijan¬ 
sko seoce Riese. Na željezničkoj prugi, što prosijeca 
cvjetne poljane i livade izmegju Vicence i Trevisa, leži 
stanica Castel franco. Pogje li se od toga draže¬ 
snoga gradića dalje gore prema sjeveru, dogje se za 
jedno podrug sata pješice u Riese, seoce od jedno 
1000 duša. Ovdje je svuda unaokolo priroda Božja u 
svojoj najljepšoj milini: zrak uvijek čist, klima blaga, 
maslina i zelena naranča na sve strane. U toj „bašči 
Italije" rodio se i rastao naš Pijo X. On nije prvi 
papa, koji se rodio u ovome lijepom kraju. I blagi 
Benedikt XI., koji je samo jednu godinu (1303. 
1304.) ravnao lagjicom Petrovom, rogjen je u istoj 
biskupiji Treviškoj i od siromašnih roditelja kao i 
Pijo X. O Benediktu XI. pripovijeda se ova lijepa zgo- 
dica. Kad mati njegova čula, da joj sin postao papa, 
pogje u Rim, da ga vidi kao papu. Sirota mislila, da 
mora u Vatikanske dvore i pred sina papu u finome 
odijelu, pa se obukla kao kakova velika gospoja. No 
papa se pričini, kao da je ne pozna, i ne primi je. 
Istom kad je sutradan uzela na se svoj prosti seljački 
haljetak, zagrli papa Benedikt svoju majku govoreći 
kroz plač: ,,A jest, ovo je moja draga majka, sad je 
poznam; nije moja majka ona jučerašnja velika go¬ 
spoja, koja je bila samo ukrala njezino ime!" 

Bilo je dne 2. lipnja 1835., kad se oko 11 sati 
prije podne rodio mali naš Sarto u jednokatnoj seoskoj 
kućici. Ta kućica i danas još stoji: četiri prozora gore 
i četiri dolje. Nedavno ju obnovio Pijo X., da u jesen 
bude zgodan stan njegovim sestrama. U sobi, gdje se 
papa rodio, i danas još visi o zidu slika svete Obitelji 
i sv. Franje Asiskoga. 

Odmah drugi dan bilo dijete kršteno i dobilo na 
krštenju imena Josip i Melkior. Prvi je to Josip, 
koji se uspeo na papinski prijesto. Sretni svećenik, 
koji ga krstio, bio kapelan don Pier Paulo Pel- 
1 iz zar i. Krsni mu kum bio Sarto Antonio, posjednik 
u S. Vito d’ Asolo. 

Otac maloga Josipa Sarta zvao se Gi ovan ni 
Battista ili, kako ga u selu obično zvali, Giain- 
battista. Rogjen 27. svibnja 1792. Bio to marljiv i 
bogobojazan čovjek. Davao svojoj djeci ponajljepši iz¬ 
gled, te ih poučavao sam u kršćanskom nauku. Svako 
bi jutro iza općenite molitve pročitao djeci kratko štivo 
o svecu ili svetici dotičnoga dana i potaknuo djecu, 
da se povedu za svecima Božjim; a uvijek bi završio 
ozbiljno: „Djeco moja, volio bih da vas sve do je¬ 
dnoga poizgubim, nego li da mi zaboravite našega dra¬ 
gog Isusa i blaženu Djevu Mariju." I u veče opet orila 

se u kući Sartovoj općenita molitva i sveta Marijina 
pjesma. 

Mati se zvala Margarita Šanson. Ona se 
rodila 10. svibnja 1813. Svojom iglom gledala dobra 
Margarita da šta priradi kući i nejakoj dječici. Bila je 
živ izgled kršćanske majke. Zavrijedila je doista onaj 
kratki, a sadržinom svojom puni i veliki natpis, što 
joj ga njezin veliki sin stavio na grob: „Uzor žena, 
dobra kućanica, neprispodobiva mati, 
umrla u 81. godini 2. veljače 1894.“ Uvijek je ljubio 
i štovao papa u njoj svoju najveću dobrotvorku, koja 
mu je i sigurno svojom molitvom ponajviše valjala. 
Bog joj je dao golemu sreću, te je vidjela svojega 
dragog ,,Beppa“ i u grimizu kardinalskom. A nije se 
dala nikako nagovoriti da ostavi svoje seoce i ognjište. 
Njezina slika, slika sijede seljakinje, visjela u radionici 
i blagovaonici Mletačkog patrijara, sina njezina. Imala 
je, kao i on, iste blage modre oči, isto mudro i ener¬ 
gično lice, istu bijelu kosu nad otvorenim čelom. 
Uprav upadno bila mu slična i tijelom i duhom. A 
nikada nije odbacila svoju tamnu seljačku halju. 

,,Beppino“ ili ,,Beppi“ (tako su obično zvali ma¬ 
loga Josipa) bio živo i udarljivo dijete. Njegovi iz 
mladih dana drugovi kazuju danas, kako je umio i 
najvolio hvatati ptice. I u drugim igrama bio on prvak. 
Ali često puta nestalo bi ga najedanput. Otišao da uči 
svoju lekciju. Puno puta otišao bi i da se moli. Blizu 
sela ima mala crkvica ,,La Madonna de Cen- 
dro 1 e“, posvećena Našoj Dragoj Gospi. Sve izokolne 
župe veoma štuju starodrevni kip Gospin u toj crkvici. 

I mali Beppi puno štovao ovu čudotvornu Gospu i u 
svim potrebama svojim i svojih roditelja zazivao ju. 
Koliko puta zatekli ga, gdje pobožno kleči i moli pred 
tim kipom 1 Jednoga dana prišapnu mali Beppi svojoj 
majci, da je pred dragom Gospom Cendrolskom rekao, 
da će, dok je živ, biti čist i njezin. Majka ga onda 
vruće u čelo poljubila. I kao papa molio je već više 
puta prijatelje u Riesu, da ga se spomenu pred Go¬ 
spom u Cendrolu. 

Beppa kao najstarijega od svoje djece odredio 
otac za svojega u kući nasljednika. No čovjek snuje, a 
Bog odregjuje. Učitelj pučke škole u Riesu Fran- 
cesco Gecherle jako zavolio maloga Beppa; ugle¬ 
dao u njega vanredne darove Božje, te mu uzeo na¬ 
govarati oca, da ga svakako dadne na škole. I mjesni 
župnik don Tito Fusarini pripazio na maloga 
Sarta, te ga svaki dan pomalo poučavao u latinštini. 

I otac napokon u ime Božje popusti, pa će njegov 
Beppi zamalo zajedno sa svojim bratom Angjeloin na 
gimnaziju u Castelfranco. 0 Uskrsu g. 1846. primi prvu 
sv. pričest. Pripovijedala se po selu njegova sabranost 
i pobožnost pri ovome najljepšem činu u životu. Onda 
sv. potvrda bila mu kao okrepa za daljne njegove nauke. 


Sjajno položi prijamni ispit na gimnaziji u Castel- 
francu. I onda naš mali junak svaki dan rano rani i 
pješke ide 7 kilometara hoda iz Riesa u Castelfranco. 
U mrak se istom kući vraća, pa ponese u svojoj tor¬ 
bici komad hladne polente, krišku hljeba i sira i malo 
još voća; vode je bilo hvala Bogu dosta u gradu, i 
to mu je bio u početku i doručak i ručak i užina. A 
nikad da bi se Beppi potužio. Puno puta vraćajuć se 
kući skinuo bi s nogu cipele svoje, čuvao ih tako, da 
mu se brzo ne poderu. U praznike čuvao bi kravu 
svoju na livadi, a glava mu i tada bila nad knjigom. 
Marljivost njegova brzo ga digla nad sve saučenike. 
Postade miljenik svojim učiteljima. Bogata obitelj Fi- 
nazzi u Castelfrancu uze ga za instruktora svojoj 
djeci. Za to je dobivao ručak. I don Gaetano 
Mare on, svećenik u Castelfrancu, zapazio rijetku da¬ 
rovitost u maloga Sarta, pa ga usavršavao u nauci. I 
tako ti on svrši u Castelfrancu prva četiri razreda gi¬ 
mnazije, sva četiri s odličnim uspjehom. Uvijek je bio 
prvi gjak u svojem razredu. Pa ga i stariji gjaci gle¬ 
dali s nekim poštovanjem. „Najbolji je on uvijek bio 
megju nama,“ kazivao nedavno grof La u r o Q u i r i ni, 
saučenik Pija X. u Castelfrancu. 

Plemeniti župnik u Riesu don Tito Fusarini ne 
skidao oka s maloga Beppa. Tada je na patrijarskoj 
stolici u Mlecima sjedio jedan drugi sin sela Riesa, 
iza kako je bio prošao slične prilike i neprilike, ko¬ 
jima je sad prohodio naš mladi Sarto. Sin prostoga 
kovača bio najprije profesor retorike u velikom sjeme¬ 
ništu Treviškom, onda župnik u San Vitu, zatim bi¬ 
skup u Cenedi, a napokon g. 1827. postade i patrija- 
rom Mletačkim. Bio to čuveni kardinal JacopoMo- 
n i c o, čovjek evangjeoske dobrote, koji se istaknuo u 
Mlecima osobito kao organizator i dobrotvor. Kao sla¬ 
van pjesnik i pisac bio je dika i ures kardinalskome 
zboru. Župnik don Fusarini upozori kardinala Monica 
na darovitoga gimnazijalca u Castelfrancu, i plemeniti 
Monico brzo isposlova, teBeppi bude primljen u glasovito 
sjemenište Padovansko. Kad je kardinal Monico obe¬ 
ćao, da će se zauzeti za mladog Sarta, izrekao je ove 
proročke riječi: „To je dakle dijete seljačko kao i 
ja. Dužnost je dakle moja, da se zauzmem za njega. 
A sve mi se čini, da idem u pomoć samoj svetoj 
Crkvi, kad eto hoću da njemu pomognem.“ 

Želja mladićeva bila je tako ispunjena. Bez kar¬ 
dinala Monica ne bismo danas na svu priliku imali 
pape Pija X. 

Prije nego pogledamo našega mladića na njegovim 
naukama u Padovi, upoznajmo se još za čas sa nje¬ 
govom kućom i rodbinom! 

Prvo dijete rodila je mati Margarita 29. siječnja 
1834. i nadjela mu, kako je bio običaj, po djedu ime 
Josip. Ali na žalost već iza 8 dana, 5. veljače, umrije 

prvorogjeni Josip. Dne 2. lipnja 1835., kako već spo¬ 
menuto, rodi se drugi Josip, naš Beppi. Uz brata An- 
gjela (rogjen 1837.) imao je Beppi još šest mlagjih 
sestara. Imena su im: Tereza (r. 1839.), Rozi na 
(r. 1841.), Antonija (r. 1843.), Marija (r. 1846.), 
Luci ja (r. 1848.) i Ana (r. 1850.). Tereza, Antu- 
nija i Lucija udale se čedno, ali sretno. Rozina, Ma¬ 
rija i Ana ostale neudate, pomagale najprije kod kuće 
materi, a onda Rozina bila kod brata Beppa u Tom¬ 
bolu i Salzanu, kasnije, kad mati umrla, pošle sve 
tri k bratu patrijaru u Mletke. Zadnji brat Pija X. jest 
Pietro Gaetano; rodio se 30. travnja 1852., a 
umro iste godine 30. listopada. Najmlagjoj sestri bilo 
istom dvije godine, kad preminuo otac Ivan Ba¬ 
ptista. Možemo dakle pomisliti, kako bi bio mogao naš 
Josip kao najstariji brat puno koristovati siromašnim 
svojim roditeljima pri odgajanju nejakih sestara, da 
nije otišao na škole. Velika je doista bila žrtva, što je 
otac i mati prinesoše Bogu, kad tako posvetiše sina 
Njegovoj svetoj volji i službi. 

Nijedno ipak od spomenute djece ne pogje po 
zlu. Tri udate sestre Bog je blagoslovio mnogobrojnim 
i zdravim potomstvom; tri su druge sestre uz brata Josipa. 
Mlagji brat Angjeo morao je, istina, ostaviti školu, ali 
je on danas posve zadovoljan i kao poštarski činov¬ 
nik u mjestu Grazie kod Mantove. Dvije mu se kćeri 
već udale. Milo je slušati Angjela, kad uprav s nekim 
ganućem i poštovanjem prema bratu Josipu kazuje, 
kako su njih dva kao nejaka djeca išli u školu i sva¬ 
kojake se muke i bijede napatili. 

Papina sestra Tereza jedina je danas u rodnome 
Riesu. Udata je za Ivana Baptista Parolina, čovjeka 
veoma čestita i ugledna; on drži u Riesu bakalski 
(sitničarski) dućan i gostionu „kod dva mača" — „Tra- 
toria alle due Spade". Terezi se rodilo desetero djece, 
i danas ima šestero unučadi. Da spomenemo samo 
sina joj Ivana Baptista, miljenika papina. Rodio se 
,,Batta“ — tako ga zovu u obitelji — 30. siječnja 
1870. Nauke sve svršio s odličnim uspjehom. G. 1893. 
rekao u Riesu mladu misu i onda kroz devet godina 
kapelanovao u Castelfrancu, gdje su ga poradi nje¬ 
gova sveta i pobožna življenja zvali svetim Alojzijem. 
G. 1902. bi premješten za nadžupnika u Possagno, 
rodni grad čuvenog umjetnika kipara Canove. Tu i 
danas djeluje kao pravi apostol Božji; osobito se od¬ 
likuje kao propovjednik. Ljudi o njemu govore : „Vrgao 
se nećak na ujaka." U druga vremena papin bi nećak 
mons. Battista Parolin odmah bio postao kardinalom. 
I Pijo X. dobro bi bio pogodio, da je pozvao u Rim 
tako zlatnu svećeničku dušu. A evo šta je odgovorio 
Pijo X., kad ga prijatelj P. Rossi iz Possagna upitao, 
šta će javiti don Battestinu. „Javite mu," reče, „da samo 
uvijek bude dobar, i da ga od srca blagosivam." Pijo X. 


jest doista velik neprijatelj nepotizma. On srdačno 
voli svoju rodbinu, on se nje nipošto ne stidi, dapače 
ponosi se njom; ali ne će da koga podiže na časti 
samo zato, što mu je rod. Pijo X. umro je svijetu, on 
je pravi veliki svećenik Božji, on je papa za naše 
vrijeme, ,,i 1 Papa d e 1 tempo, kako ga nazva Mle¬ 
tačka „Difesa". 

11 . 

U PADOVANSKOM SJEMENIŠTU. 

1850.—1858. 

U tišini rastao je i uzrastao naš Josip Sarto; u 
tišini će on i dalje još razvijati i kušati svoju snagu, 
daleko od te buke svjetske, u koju će istom zaći kao 
čovjek zreo, kao opremljen Isusov vojnik. Tako je bilo 
i s njegovim božanskim Učiteljem. I samo je pusta 
fraza, kad nam netko govori, da kandidat svećenički 
mora zaći i u buku i mješavinu svjetsku, ako hoće, 
da iz njega postane prokušan i stalan radnik u vino¬ 
gradu Božjem. Pijo X. opet je jedan jasan dokaz, da 
i iz sitnih prilika mogu uzrasti muževi veliki. Ojačani 
i naoružani mnogogodišnjim tihim radom i energičnim 
obrazovanjem samoga sebe zalaze tad oni puno sigur¬ 
nije u životnu borbu, nego li mnogi i mnogi, koji u 
toj borbi podlegoše prije vremena kao nježni i neraz¬ 
vijeni pupoljci, jer ne imadoše u sebi još ništa tvrdo,, 
na što se čovjek u nevolji oslanja. Sitna stvarca, ako 
se samo savjesno ovrši, puno puta više djeluje na 
obrazovanje i ojačanje karaktera, nego li gdjekoja ta 
velika i bučna djela. 

Bilo je polovinom rujna g. 1850., kadno mladi 
Sarto stupi u tiho Padovansko sjemenište. Nastala mu 
tad bila šesnaesta godina. U Italiji nije kao kod nas, 
da je gimnazija odijeljena od teologije, već je tamo 
oboje u biskupskom gradu i pod jednim krovom, da¬ 
kako u raznim dijelovima zgrade. Tako i odregjuje 
sabor Tridentski, da budući duhovnici rastu i pouz- 
rastu kao pod okom biskupovim. Kad pitomci unigju 
u sjemenište, odmah zamijene svjetovno odijelo du- 
hovničkim, koji se ipak nešto razlikuje od nošnje sve¬ 
ćeničke. Dne 19. rujna 1850. obuče Josip Sarto kle- 
ričko odijelo. Izmoli tad od ravnateljstva kratak dopust, 
te pohiti u Mletke, da zahvali svojemu visokom do¬ 
brotvoru na tolikoj sreći. Sijedi mu patrijar stavi ruke 
na glavu i blagoslovi ga, kao kad otac blagosiva svoje 
dijete. Je li tad plemeniti Monico i slutio, da će taj 
otvoreni mladić jedanput sjediti na patrijarskoj stolici 
kraljice Jadranskog mora? 

U Padovi kao i u Castelfrancu odmah se stao 
odlikovati naš klerik. Njegovu pobožnost, njegovu ži- 
vahnost i otvorenost, njegovu u svemu razboritost i 
vedrinu ugledali brzo njegovi stariji. On je već u prve 
dane bio u svemu pred svima svojim saučenicima, i 

on im je postao miljenik svima. Na koncu petog ili 
prvog humanističnog razreda odnio je prvu 'nagradu 
s ovom odličnom svjedodžbom: Disciplinae n e- 
mini secundus (u ćudoregju ni za kim); i n ge n i i 
m a x im i (razumom najviši); memoriae s ujm ni a e 
(pameću najbolji); spei maximae (nadom najveći). 
I u 6. razredu (retorici) prvi je Sarto megju saučeni- 
cima. Njegovi tada profesori bili su donGiuseppe 
de Rossi i don Anselmo Se I mi. Dobri i po¬ 
božni Selrni živi još i danas u svojoj 80. godini. U 
sav je glas proplakao starac od dragosti, kad je čuo, 
da mu je bivši njegov učenik Sarto podignut na naj¬ 
višu čast Rimske Stolice. 

Dan 4. svibnja 1852. bio je tužan dan za mla¬ 
doga klerika Sarta. Toga naime dana preminu blago 
u Gospodinu njegov dobri otac Giambattista. Ostavi 
iza sebe sirotu udovicu sa osmero neopskrbljene djece. 
Samo onaj, koji je poznavao nježno i plemenito srce 
mladoga Sarta, znat će, kako mu je bilo pri duši, kad 
je u Riesu pribivao ukopu svojega oca. I zaprijetila 
pogibao, da on kao najstariji ostane sad kod kuće i 
da se brine zajedno s materom za siromašnu kuću i 
nejačad. No mati njegova Margarita bila ona jaka 
žena, o kojoj govori sv. Pismo (Prov. 31, 10). Po¬ 
uzdala se u Boga i opremila opet svojega Beppa u 
Padovu, da nastavi nauke. 

I treću godinu (filosofiju) svrši Sarto opet kao 

prirnus — prvak. Isto tako i u četvrtoj godini (1853._ 

1854.), drugom tečaju filosofije, bio je opet prvi odli¬ 
kaš izmegju trideset i devet saučenika. Odlična nje¬ 
gova svjedodžba glasila je ovako: 

U vjeronauku: prvi s odlikom, uz najveće 
i svestrano zanimanje za ovaj predmet. 

U filosofiji: odličan, kao dobar mislilac po¬ 
stigao sebi u ovom predmetu golemo znanje i pogle¬ 
dom na tačnost i pogledom na dubljinu. 

U Talijanskom jeziku: odličan u lakoći, 
kojom tumači klasike, u ispravnosti sloga i u svestra¬ 
nom poznavanju književnosti. 

U Latinskom jeziku: odličan u tačnom tu¬ 
mačenju i prevogjenju i u velikoj finoći sloga. 

U Grčkom jeziku: odličan poradi opsežna 
gramatičkog znanja i poradi velike tačnosti u tumače¬ 
nju i prevogjenju. 

U zemljopisu i p o v j e s t i: odličan po opšir¬ 
nom i uprav rijetkom znanju novije savremene povjesti 
i njezina hronološkog saveza. 

U matematici: odličan svojom veoma sretnom 
i prirodnom darovitošću za ovu znanost i svojom go¬ 
lemom spretnošću u rješavanju algebraičnih i geome- 
tričnih.-zadataka. 

U fisiciiuprirodopisnim znanostima: 
odličan jasnoćom mišljenja i svestranim dubokim zna¬ 
njem. 


Tako sjajno opremljen svestranim i temeljitim zna¬ 
njem stupi naš abiturijenat u mjesecu rujnu g. 1854. 
opet u sjemenište Padovansko, da se sav posveti če- 
tirigodišnjem studiju teološkom. Stupi na to posvećeno 
tlo božanske znanosti s pravim uvjerenjem, da su sve 
ostale priješnje nauke bile samo korisna sredstva za 
ovu konačnu svrhu. I svrha nauka jednog svećenika 
jest i mora da bude božanska znanost, koju će onda 
predavati i tumačiti vjernicima. 

Sa svom dušom prionuo bogoslov Sarto uz bo- 
goslovsku nauku, osobito uz sv. Pismo i svete Oce. 
Bavio se u dokolici i muzikom, koju je od djetinjstva 
volio, te su mu poglavari dali, da vodi i njeguje pje¬ 
vanje megju klericima. Kad i kad bi, pun lijepih misli, 
osjećaja i besjede, volio se zanijeti i na viloviti Par- 
nas. Baš za njegova klerikovanja pohodio blagopokojni 
naš biskup Strossmayer slavni grob sv. Antuna 
u Padovi. Tom prilikom posjetio biskup i Padovansko 
sjemenište. I klerik Sarto bio je, koji je svojom za¬ 
nosnom pjesmom pozdravio Hrvatskog biskupa ispred 
svojih drugova. To je nedavno pripovijedao sam Pijo X. 
našim Hrvatima u Rimu. 

Kao prije u malom sjemeništu, tako je sada i u 
velikom Sarto ljubljen i štovan od sviju, od sudru¬ 
gova i od profesora. Stari profesor Z a r p e 11 o n reče 
jednom prilikom patrijaru Sartu u Mlecima: „Ja sam 
Vas najprije upoznao u Padovanskom sjemeništu, gdje 
sam Vam predavao crkveno govorništvo. Ondje Vas 
je svak volio, i spominjem se, kako ste još mlad bo¬ 
goslov držali svečani govor u slavu blaženome Grguru 
Barbarigu. Govorili ste kao jedan prokušan propo¬ 
vjednik." 

Milina je jedna čitati i pisma, što ih bogoslov 
Sarto piše svojemu dobrotvoru don Evangjelistu 
de Pietro. Piše on kao čovjek već zreo, a uvijek 
vedro i zadovoljno. U jednom pismu javlja se don 
Pietru ovako: „Ovdje u sjemeništu sproveo sam već 
šest godina, a uvijek mi je dobro. Nu ove godine 
(1856.) bit će mi još najbolje. Dobri poglavari uslišili 
mi molbu, pa me, iza kako sam bio prefektom četiri 
godine, stavili sada u mir, i to pede libero (na slo¬ 
bodnu nogu). Brige mi sve skinuli s vrata, a ipak 
uživam sve povlastice. Dali mi jednu sobicu na osami, 
ne čujem u njoj nigdje ništa do sat i zvono. Quid 
nielius? (Šta se može bolje zamisliti?) Na šetnju ne 
idem više u onim dugim redovima kleričkim; idem sa 
jednim dobrim drugom, mojim desnim prijateljem. Sve 
u jednu: ne znam uprav, šta bih još poželio. U ovom 
Božjem miru mogu lijepo svršiti sve moje zadatke, a 
ujedno se pomalo i priučavam, da mi kasnije kao ka¬ 
pelanu ne bude mučno i dosadno u kakvoj seoskoj 
ćeliji. Poglavari me zovu jubilarom, a imaju i 
pravo. Ako mi kad nalože koji nalog, ja ga veoma 

rado odmah izvršim, da im tako barem donekle vra¬ 
tim milo za drago." 

Tako i slično piše mladi naš bogoslov, koji će je¬ 
danput zasjesti Petrovu Stolicu. Ali ne potraja dugo 
taj njegov mirni život, jer naš „abate giubilato" (ju¬ 
bilarni klerik) bio malo zatim odregjen za prvog pre¬ 
fekta u bogosloviji. 

U mjesecu studenom iste godine 1856. primi od 
Treviškoga biskupa Farine prva dva manja reda; 
druga dva dne 6. lipnja 1857. Iste godine 19. rujna 
primi i subgjakonat, a 27. veljače 1858. gjakonat. U 
lipnju poslaše ga poglavari, da drži u Riesu svečanu 
propovijed u čast Presv. Srcu. „Prošle nedjelje - 
piše on svojemu don Pietru — bio sam u Riesu i u 
župskoj crkvi držao svečanu propovijed u čast Presv. 
Srcu Isusovu." 

Četvrtu godinu bogoslovije svršio sjajno kao i 
sve ostale. Ovako mu ukratko glase sve njegove bo- 
goslovske svjedodžbe: 

Školska godina 1854.—55. 

Biblijski studij. (Profesor Giuseppe de 
Rossi.) I. i II. semestar: obadva puta 
odlično. 

Moralka i crkveno pravo. (Profesor 
Vincenzo Agostini.) I. i II. semestar: 
obadva puta odlično. 

Crkvena povjest i patrologija. 
(Profesor Francesco Panella.) Jedan 
ispit: odlično. 

Školska godina 1855.—56. 

Moralka i crkveno pravo. I. i II. se¬ 
mestar: obadva puta odlično. 

Dogmatika i crkvena povjest. I. i 
II. semestar: obadva puta odlično. 

Školska godina 1856.—57. 

Moralka i crkveno pravo. I. i II. 
semestar: obadva puta odlično. 

Dogmatika. I. i II. semestar: obadva 
puta odlično. 

Duhovno govorništvo. (Profesor Do- 
menico Zarpellon.) Jedan ispit: od¬ 
lično. 

Školska godina 1857.—58. 

Dogmatika. I. i II. semestar: obadva 
puta odlično. 

Duhovno govor ništvo. I. i II. seme¬ 
star: obadva puta odlično. 

Kat eh etika i metodika. I i II. seme¬ 
star: obadva puta odlično. 

Tako je naš junak savjesno, temeljito i sjajno 
položio i dovršio svoje nauke bogoslovske. Nitko pred 
njim na školama, a vidjet ćemo ga takova i nakon 
škola na njivi Gospodnjoj. 


Približavao se dan, za kojim je toliko čeznula 
njegova plemenita duša; dan, koji će mu biti ponaj- 
ljepša lovorika i nagrada za njegova sva do sad na¬ 
stojanja i pregaranja; dan, koji su jedva čekale i nje¬ 
gove dobre sestre i pobožna mu mati Margarita: dan 

18. rujna 1858. Osam dana pripravlja se svršeni bo¬ 
goslov Sarto duhovnim vježbama za taj dan. A i ci¬ 
jeli njegov dosadanji život bio je jedna samo priprava 
za taj žugjeni dan. Biskup mu je već isposlovao iz 
Rima oprost od 8 mjeseci i 16 dana, što mu je tre¬ 
balo do propisane dobi za regjenje u svećenika. 

1 osvanu žugjeni dan u Castelfrancu, kamo je 
bio pozvao biskup Farina njih dvadesetoricu gjakona, 
da ih zaredi u svećenike. Došla u Castelfranco sa dje¬ 
com i rodbinom i mati Josipova. Tko da iskaže sreću 
njezinu, kad je iza regjenja primila prvi misnički bla¬ 
goslov od svojega Beppa, te “ga zagrlila sve roneći 
suze od radosti! I kolika opet njezina radost sutradan 

19. rujna, kad joj don Beppi zapjevao u župskoj crkvi 
u Riesu svoju mladu misu i pod misom pričestio nju, 
brata i sestre! Sreća srca materina na mladoj misi 
svojega sina ne da se jezikom iskazati i perom 
opisati. 

Bila je one godine dne 19. rujna treća nedjelja 
u mjesecu, kad se dakle slavi svetkovina Žalosne 
Majke Božje. Žalosna Gospa unijela je neiskazanu ne¬ 
besku radost u siromašnu kućicu Sartovu. Žalosna 
Gospa primila je na Golgoti pod križem ljubimca uče¬ 
nika Isusova za svojega sina. Žalosna Gospa primila 
je i našega mladomisnika u svoj materinski zagrljaj, 
da ga čuva, vodi i blagosiva u njegovu sada sveće¬ 
ničkom životu, neka mu taj život bude uvijek svet, 
uvijek čist, uvijek ponizan, uvijek čedan, uvijek dobro¬ 
tvoran, uvijek neumoran u radu za slavu Božju i za 
spasenje njemu povjerenih duša. 

III. 

KAPELAN U TOMBOLU. 

1858.—1867. 

Još u listopadu g. 1858. posla biskup Farina mla¬ 
domisnika don Josipa Sarta za kapelana u selo Tom¬ 
bolo. Devet punih godina djelovat će don Sarto u 
Tombolu kao pravi apostol. I nigdje nije u življoj 
uspomeni ostalo njegovo djelovanje i njegova dobrota 
kao baš u tom zabitnome Venecijanskom seocu. 

Tombolo je brojio tada kojih 1380 duša. Od 
Castelfranca uprav je toliko udaljen koliko Riese, samo 
što je u drugome pravcu. Siromašno je i zapušteno to 
selo. No mladomisnik Sarto veselo pošao na svoju 
kapelaniju. Knjigom se baviti, propovijedati, ispovije¬ 
dati, vjernicima uvijek u svakoj duševnoj i tjelesnoj 
potrebi na ruku biti, bolesnicima u pomoć hrliti, širo- 

masima pomagati, neuke poučavati, mladež kršćanski 
odgajati, a sve to pod okom svojega župnika: to je 
bio program, s kojim je on došao na kapelaniju u 
Tombolo. Ovdje zateče učenog, revnog i u svakom 
pogledu plemenitog župnika don Antonija Costanti- 
nija, kojega mladi don Sarto u malo dana zavoli kao 
svojega oca i kao svojega ponajboljeg prijatelja i savjetni¬ 
ka. A i don Antonio zavolio don Sarta kao rogjenog brata. 
„Poslao mi biskup za kapelana — tako piše don Antonio 
g. 1859. jednomu svome prijatelju — mladomisnika 
don Sarta, da ga usposobim za službu župničku. No 
ja u njemu nalazim toliko najljepših sposobnosti i to¬ 
liko revnosti i mara, te bi on meni, ovako staru, mo¬ 
gao biti još učiteljem. Uvjeren sam, da će ovaj mladi 
svećenik dotjerati daleko u crkvenoj hierarhiji. Biskup¬ 
ska mu mitra ne fali. A onda ... a onda — tko 
zna 

Mladi kapelan Sarto dao se sav na posao. Siro¬ 
tinje bilo u selu na pretek, i on joj postao i otac i 
majka. Ono malo svojega dohotka porazdavao bi za 
čas megju svoje kod kuće i megju svoje siromahe, 
koji bi ga čekali i pred kućom i pred crkvom i pred 
grobljem i po svim ulicama. Katkad bi dijeleć siroma¬ 
sima oko sebe posve zaboravio na svoje kod kuće. 
Dobri don Costantini opomene ga jedanput, neka naj¬ 
prije pomišlja na sirotu svoju majku, a onda na druge, 
kad dijeli milostinju. A don Sarto samo odvrati: „Bog 
će se dragi već brinuti i za moju majku." Za sebe 
nije ostavljao ništa. I danas se još pripovijeda u 
Tombolu darežljiva desnica kapelana Sarta. „Moj je 
kapelan jedan pravi svetac," piše opet don Antonio o 
njemu; „on je sama gorljivost apostolska, on je jedna 
ljubav siromaška; sirotinji uprav sve razdava. I opet 
velim: on je svetac Božji. Pa mi se sve čini, da je 
njega Promisao Božji odredio za nešto više u Crkvi 
Božjoj. Ali se možda ipak varam, jer on ne zna ni za 
kakvo častoljublje; on je pozvan na najljepše mjesto 
u nebu." „On je bio pravi svećenik Isusov" — jedno¬ 
glasno mu to svi priznaju. „Njegovo nije bilo njegovo," 
kazuje danas stari učitelj Pivato, kojemu je kapelan 
„don Bepe" bio uvijek dobar prijatelj. „Da nije trebao 
za se ono malo jela i odijela, ne bi trebao za se 
ništa." 

I kao propovjednik brzo izašao don Sarto na 
glas po svoj okolini. Zvali ga na sve strane, i ljudi bi 
pitali, hoće li mladi don Sarto propovijedati. Kad koji 
u blizini kapelan bio u neprilici za propovijed, bilo 
mu je dosta obratiti se sa nekoliko riječi na don 
Beppa, i don Beppo bi sigurno propovijedao na naj¬ 
veće zadovoljstvo slušatelja. Pa su ga i zvali „kape¬ 
lanom kapelana" — „capellanus de capellanis". A je¬ 
danput se opet i on našalio megju kapelanima: „Če¬ 
kajte, čekajte! Od kapelana kapelana može još postati 


i sluga sluga Božjih." I svi mu se od srca nasmijali, a 
don Sarto sigurno ni u snu nije pomišljao, da će mu 
se ta u šali riječ ikada ispuniti. 

Župnik don Antonio Costantini bio izvrstan pro¬ 
povjednik, a jedanput će on u šali svojemu don Beppu i 
„Slušaj, don Beppi; ali ipak nije baš pametno, da ka¬ 
pelan bolje propovijeda, nego li njegov župnik." Go¬ 
vorio je zbilja don Sarto kao jedan Franjo Saleski: 
tako milo i lako, tako toplo i zanosno, od srca k srcu. 
Sveto Pismo i sveti Oci bili su vrelo njegovim pro¬ 
povijedima. 

Otvorio on u Tombolu i nedjeljnu večernju školu 
za one, koji nijesu znali ni čitati ni pisati. Zabavljao se 
rado sa djecom a i sa odraslim momcima, da ih tako 
pristojnom igrom odvrati od kojekakvih drugih za¬ 
bava. Jedanput se tako pred župskim stanom zabav¬ 
ljali momci od jedno 20 do 25 godina. Nešto se za- 
vadiše, i jedan izvali nekakvu ružnu psovku. Mladi 
kapelan ne budi lijen i prilijepi mu jednu lijepu za 
uši; a to mu svi odobrili, jer su ga voljeli i poznavali 
njegove plemenite nakane. Poučavao je djecu i momke 
u muzici i crkvenom pjevanju. Obilazio revno svoje 
bolesnike. Ljudima na umoru bio pravi angjeo. Za 
svakoga imao uvijek milu i prijaznu riječ. Od njega 
čovjek otišao vazda s nekom utjehom na srcu. 
U rano već jutro sjedio u ispovijedaonici. Bio on u 
istinu vjerna slika našem Gospodinu, koji je „bio do¬ 
šao na svijet da spase što bilo izgubljeno," i koji je 
najvolio općiti sa grješnicima, jer su „oni trebali liječ¬ 
nika, a ne pravednici." I Spasitelj je bio čovjek pu- 
čanin, kojemu je bila toliko na srcu bijeda čovječja, 
te bi govorio : „Žao mi je toga puka," kad trudan i 
izmučen puk nije imao u pustinji, čim da se okrijepi. 
Tako treba da govori svaki svećenik, i ako ne govori 
tako, ne shvaća pravo svojega zvanja i ne ide za idea¬ 
lom svećeničkim, za Isusom svojim. 

Ni u noći nije mirovao kapelan Sarto. Za nje¬ 
gova kapelanovanja u Tombolu boravila je gospoja 
Filomena Costantini, udova Saccomani, kod svojega 
strica župnika. Ona je nedavno jednome Mletačkom 
novinaru ovako kazivala o mladom kapelanu Sartu u 
Tombolu: »Kapelan naš don Sarto bio je mršav, mlad 
svećenik; ali odmah se je vidjelo na njemu, da ga je 
Bog odredio za nešto više. Moj stric don Antonio 
puno pobolijevao, i kapelan don Sarto morao raditi za 
se i za njega. Bio taj mladi svećenik baš kao jedan 
perpetuum mobile. Nikada besposlen, pa ni u 
noći. Često puta vidjela bih, kad bih u zimu ranije 
ustala, da se prozor od njegove sobice svijetli. Rekoh 
mu jedanput, kad je iza mise došao na doručak: 
„Ove noći, Velečasni, Vi ste sigurno zaboravili utrnuti 
svoju lampu." — „0 ne," odvrati on, „ja se uvijek 
rano dižem, jer u jutro najbolje mogu šta da naučim." 

— „Ali kad Vi onda spavate ?“ — „Pa meni ne treba 
dugo spavati," odgovori mi i opet brzo ode za svojim 
poslom.« Don Sarto najviše da je spavao četiri sata. 

— „Vi ste sretan čovjek, kad tako možete," reče mu 
jedanput jedan njegov prijatelj. „Vi umijete živjeti, kad 
su drugi ljudi mrtvi." 

Treviški biskup Farina bio je dne 12. prosinca 
1860. premješten u Vicenzu. Novi Treviški biskup 
Federico Maria Zinelli ponudi više puta kape¬ 
lanu Sartu profesorsku stolicu u Treviškom sjemeništu. 
Ali don Giuseppe volio ostati na kapetaniji, a navo¬ 
dio za razlog svoje obiteljske prilike. On nije mario 
za časti, ali je njegov dobri župnik mario za svojega 
don Beppa i za njegove velike sposobnosti. Don An- 
tonio hvalio ga uvijek pred svakim, pa ga preporuči¬ 
vao svakom zgodom i ljudima na ordinarijatu. Prija¬ 
telju donMarcellu T osi11 ij u inegju ostalim piše: 
„Moj don Beppi dobar je i vješt mlad čovjek. Upam¬ 
tite što Vam kažem: on će brzo za župnika u jednu 
od najvažnijih župa u biskupiji, onda u crvene čorape, 
onda... ?“ Osobito je don Antonio isticao njegove 
propovijedi, te isposlova preko kanonika Luigja Ma- 
rangonija, da bude pozvan u Trevišku katedralu za 
svečanog propovjednika na dan sv. Antuna Padovan¬ 
skog. Kao obično ispala mu dobro i ova propovijed. 
Dne 13. lipnja 1866. govorilo se u Trevisu najviše o 
propovijedi don Sartovoj. Dosad u Trevisu malo tko 
čuo i znao za njega, a sad mu odjednom puče glas, 
i zovu ga već mladim govorničkim genijem. A ljudi 
iz Tombola, koji toga dana bili u Trevisu, s ponosom 
opet i opet kazivali: „Don Beppi je naš kape¬ 
lan." U jednoj čestitki g. 1864. zovu ga svojim „ocem, 
bratom, prijateljem, utješiteljem", pa završuju ovim 
stihovima: „Tombolo tutto i n Te trova ri- 
storo L’ Angelosuo Tu se i, Tu ii suote- 
soro: cijeli Tombolo u Tebi nagje nov ži¬ 
vot — angjeo Ti si njegov, Ti si njegova 
dika." 

No bila je već na izmaku prva devetgodišnja 
perijoda don Sartova svećeničkog života. Prvi dio don 
Antonijeva proročanstva: „Brzo će on za župnika u 
jednu od najvažnijih župa u biskupiji," došao je zbilja 
na red da se obistini. 

IV. 

ŽUPNIK U SALZANU. 

1867.—1875. 

Na ponuku don Antonija Costantinija podvrgnu 
se don Sarto u svibnju 1867. župničkom ispitu pred 
biskupskim povjerenstvom u Trevisu. Kako je bilo i 
očekivati od nekadašnjeg na glasu bogoslova Pado¬ 
vanskog, položi Sarto taj ispit s odličnim uspjehom. 

Još 21. svibnja iste godine bi imenovan župni¬ 


kom u Salzanu. Raspisan bio natječaj za pet župa. 
Kapelana u Tombolu zapade i najbrojnija i najva¬ 
žnija župa Salzanska, na koju su do onda obično do¬ 
lazili župnici sa drugih župa ili bogoslovski profesori 
iz Trevisa. 

Selo Salzano leži na željezničkoj prugi Treviso — 
Padova. Jednako je od prilike udaljeno od obadva ta 
grada. Salzano je općinsko mjesto, broji preko 3500 
duša; ima lijepu župsku crkvu i ugodan župski stan; 
ima svojega liječnika i bolnicu; ima dva kapelana, 
mušku i žensku pučku školu; ima i svoje sirotište. 
Mjesto je zdravo i pitomo, urešeno unaokolo milovi- 
dnim ljetnikovcima, zelenim i cvjetnim baščama. 

Dne 14. srpnja 1867. bila je nedjelja. Pod pučkom 
misom te nedjelje predstavi se mladi naš župnik prvi 
put u crkvi Salzanskoj svojim župljanima. Svojom 
apostolskom besjedom odmah ih je sve osvojio, pa i 
one, kojima baš nije bilo pravo, što im je došao za 
župnika samo jedan prosti kapelan. A za dva tri dana 
pripovijedala se već po Salzanu i okolini njegova 
očinska besjeda, njegova dobrota, njegova čednost, 
njegova poniznost, njegova neumorna radinost, nje¬ 
gova učenost, njegova razboritost, njegova beskrajna 
darežljivost, njegovo sveto življenje i njegovo vanredno 
poznavanje ljudi. Rekao je s Apostolom u svojoj prvoj 
propovijedi: „Svima ću biti sve" — i bio je svima 
sve. Njegovi župljani i danas se još s najvećim udiv- 
ljenjem spominju njegova plemenitog postupanja, nje¬ 
gova uvijek mirna i mila oka, njegove blage i umne 
riječi, njegovih vazda svakomu otvorenih vrata i još 
otvorenijeg srca. Spominju se osobito njegovih po selu 
pastirskih posjeta. On bi naime u stalne dane obilazio 
kuće svojih župljana, da ih tako što bolje upozna i 
da čuje njihove želje i potrebe. Gdje bi ga zateklo 
podne, tu bi i ostao na ručku. Ali ne bi se znalo, 
gdje će to biti. I ljudi iz Salzana pripovijedaju danas: 
„Naš župnik don Giuseppe jeo je s nama kao jedan 
od nas; ali je uvijek veoma malo pio." 

Bolest ili druga kakova nevolja u župi samo ga je još 
više primakla njegovim župljanima. Godine 1870. po¬ 
javila se u Venecijanskim mjestima kolera. U Salzanu 
bio don Sarto drugi Boromej. Pokazao je uprav ču¬ 
desnu svoju požrtvovnost i neustrašivost. Ne zatvarao 
oka ni po danu ni po noći. Od usta i od tijela svo¬ 
jega otkidao je i davao nevoljnima. Jednako stajao 
uz bolesničke postelje, da nesretnicima pruži pomoć 
duševnu i tjelesnu. To se zna, da je to sve umaralo 
i trošilo mladoga župnika. „Ti si već posve izmučen 
i iznemogao," reče mu prijatelj don Karlo Carminati, 
koji ga u to doba posjetio u Salzanu. ,,A kako ne će 
biti izmučen ?“ prihvatila tužno župnikova sestra Rozina. 
„Još malo pa će ga tako i nestati; on je svemu 
svijetu sluga, svakomu kaže da, a na se ni da pomisli. 

Pogledajte ga, don Karlo, nema na sebi čestite ha¬ 
ljine, sve razdava što iinade. ,,A dobri don Sarto na ta¬ 
kove prigovore samo biše nasmiješio i dalje svoj posao 
tjerao. Bog mu je pak bio u pomoći i davao mu vidljivo 
snage i okrepe. 

Jednoga dana izašao don Sarto na pogreb uprav na 
kraju sela. Što je i kako je bilo, ne znamo, ali samo 
tri odrasla čovjeka tu čekala, i falio četvrti, da se ponese 
mrtvac na groblje. Opazio to naš župnik, ali ne reče ni 
riječi. Izgovori De profundis, blagoslovi mrtvaca i 
onako u roketi i štoli pristupi k lijesu, da bude on 
četvrti nosilac. 

I na socijalnom polju lijepo se iskazao župnik don 
Sarto. Njegovi miljenici bili su i do sada uvijek siro¬ 
masi i nevoljnici. On već i sad kao župnik puno pre¬ 
poručuje tako zvane „seo-ske blagajne 1 ' (casse 
i urali), što će ih kasnije kao patrijar u velike promi¬ 
cati. Ove blagajne naknagjavaju ovdje ondje u Italiji 
i političnu organizaciju. Kao kakova mreža ovila 
je ova isprva čisto gospodarstvena ustanova cijelu 
zemlju u službi viših ciljeva, te služi i kao oslon 
za politički utjecaj klera. Dušobrižnik je najpri¬ 
rodniji i najnesebičniji savjetnik prostoga puka, jer je 
njemu sam Bog naložio tu misiju, i on mora da u svemu 
traži viši interes svojega stada. Vjera mora i gospo¬ 
darski i politički da pronikne ljudsko društvo, pa i 
onda, kada se tomu opire državna vlast. To je bio 
program Pija X., kad je još bio župnikom u Salzanu. 

Don Sartova ljubav i briga prema svojemu stadu 
prešla je po koji put i preko granice. Da pomogne je¬ 
dnoj u potrebi obitelji, prodade jednoga lijepog dana 
i kola i konja svoga, založi još i prsten svoj župnički. 
— Njegov predšasnik don Antonio Bosa bio uteme¬ 
ljio bolnicu u Salzanu. Bolnica iz dan u dan propa¬ 
dala, jer je slabo bila u svakom pogledu opskrbljena. 
Da Salzano ne ostane bez bolnice, uzajmi brižni don 
Sarto 25.000 lira i obnovi bolnicu na veliku radost 
i zadovoljstvo cijele općine Salzanske. 

Župnik don Sarto puno je revnovao i za kuću 
Božju. Njegova crkva morala je vazda biti čista i 
u najljepšem redu. U Salzanskoj župskoj crkvi naj¬ 
prije popravi sve, što je bilo za popraviti. Zatim iz¬ 
mijeni crkveni pod, obnovi orgulje, uvede križni put, 
nabavi lijepa misnog ruha i krasnu lampu za vječno 
svjetlo. Puk je uživao u svojoj obnovljenoj crkvi. Pa 
je crkva don Sartova i uvijek dupkom puna u ne¬ 
djelje i svece. Hrlio svijet na njegovu propovijed, a 
i da čuje ono lijepo pjevanje u crkvi, oko kojega don 
Sarto toliko nastojao i kao župnik. Svoje mladiće i 
dječake uprav je oduševio za koralno pjevanje. I nema 
doista ljepše crkvene pjesme od korala, samo kad se 
koral dobro uvježba, i kad je zbor jak. 

Zgodno je, da ovdje izvadimo jedan zanimljiv 


malen članak, što ga je neke godine donio odlični Pa¬ 
riški list ,,Croix“. Razabrat ćemo iz njega, koliko je 
župniku don Sartu bilo na srcu i naučavanje kršćan¬ 
skog n a u k a. 

»Pomislimo — piše Rimski dopisnik spomenu¬ 
tome Francuskom listu — da smo jedne nedjelje po¬ 
slije podne unišli u župsku crkvu u Salzanu, i da je 
to još za vrijeme, kadno je don Josip Sarto bio tu 
župnikom. U jutro je već don Sarto izgovorio homiliju 
o evangjelju dotičnog dana. Je li on i onda imao 
djela svetoga Franje Saleskog, što su se vidjela u nje¬ 
govoj biblioteci u Mlecima? Ne znam, nu ton njego¬ 
vih propovijedi bio je mili ton Franje Saleskoga. Nije 
bez razloga, što su mi slušatelji u Trevisu ponovili 
giedom na propovijedi don Sartove riječ don Kvirina 
Bartolata: On je poznavao putksrcu. Istoga 
jutra iza druge mise tumačio bi don Sarto kateki¬ 
zam djeci kroz podrug sata. To mu je bila jedna od 
njegovih ponajmilijih briga. Nikada ne bi on drugomu 
prepuštao djecu, što su se pripravljala za prvu svetu 
pričest. A poslije podne naučavao bi čitavu župu 
kršćanski nauk. Treba znati, da se u biskupiji 
Treviškoj — barem na selu — popoldašnji blagoslov 
obavlja samo na velike blagdane. Jedna stara tradicija, 
koja ima svojih dobrih razloga, hoće, da župnik upo¬ 
trebi taj čas za kršćanski nauk. Treba odgajati, a kako 
odgojiti kršćane, ako im ne daješ tačna i temeljita 
znanja o njihovoj vjeri ? Župnik naš, koji je u jutro 
tumačio evangjelje, tumačio bi poslije podne i vjero¬ 
nauk tako potpuno i tako zanimljivo, kako je već 
moguće. Blagoslov sa Presvetim zaključio bi napokon 
nedjeljne obrede. Ovaj razgovor bio je triumf don 
Saitov. Neumorni radnik nije nipošto otpočivao iza 
svojih bogoslovskih nauka u Padovi. Radio je i učio 
jednako. On je sam sebi sastavio dosta opsežan kate¬ 
kizam. Pa kad je kasnije g. 1889. kao biskup u Man- 
tovi upravio na katehetski sastanak u Piacenci svoj 
znameniti votum u prilog jedinstvenom katekizmu, 
tada je don Sarto raspravljao o predmetu, o kojem je 
već dugo razmišljao. — Eto nas dakle u crkvi Sal¬ 
zanskoj ! Sjedimo u istim klupama, u kojima i drugi 
župljani. Dvije vrlo jednostavne tribine podignute su 
jedna prema drugoj. Mi smo u g. 1875., u vrijeme, 
kad je don Sartov kršćanski nauk našao svoju 
najeklatantniju formu. Zauzeli smo svoje mjesto dosta 
rano, jer je svijet grnuo u crkvu, a i mnogobrojni 
slušatelji iz obližnjih sela pridružili se Salzanjanima. 
Don Josip Sarto uspe se na jednu tribinu. Na drugoj 
je don Menegazzi, mlad, vrlo darovit i revan sve¬ 
ćenik, kojega je Sarto odabrao svojim intimnim prija¬ 
teljem. Neka vrsta jednostavne i rječite konverzacije 
razvije se megju oba kateheta. Jedan stavlja drugomu 
pitanja, razotkriva poteškoće, što bi ih ova ili ona 

tačka katoličke nauke mogla prikazati površnu pogledu, 
i rješavaju jednu po jednu. Iskreno razvijen prigovor 
poleti s jedne strane, a odgovor odskoči pun bogate nauke 
s druge strane, jer oba razgovaratelja različita su intelek¬ 
tualnim temperamentom, te podavaju svojemu razgovoru 
pikantnu i poučnu raznolikost. Don Sartova je riječ 
puna snage i sigurna, proniče u dušu pitanja. Mene- 
gazzijeva je jasna, elegantna, laka. A slušateljstvo sluša 
nepomično, napeto, radosno, jer ga taj razgovor i 
poučava i zanima, te jedva opaža vrijeme, što izmiče, 
i uprav žali, kad se svrši. — Još ću jednom spome¬ 
nuti ime don Menegazzijevo, jer i poradi Njegove Sve¬ 
tosti Pija X. i poradi časnoga arhigjakona Treviškog 
ne bi valjalo, da to ne učinimo. Ime mons. Menegaz- 
zija jest jedno od najpoštovanijih imena u Trevisu, i to 
punim pravom. Čovjek neumorne radinosti ostavio je 
nedavno sa zdravstvenih razloga svoj čin arhigjakona 
u katedrali i posvećuje svoju dokolicu i svoj imutak 
dobrotvornim djelima. „Što ćete,“ reče mi on, „to je 
u mene duboko uvjerenje, da je bolje umrijeti siro¬ 
mašan, nego li bogat.“ Jedan od četiri ili pet zavoda, 
što mu ih duguje Treviso, daje rada i utočišta mladim 
ubogim djevojkama, a u isti mah i besplatnu njegu 
siromašnim bolesnicima u gradu. — Dok je don Sarto 
bio župnik u Salzanu, bio je u Noalu jedan mlad, bo¬ 
gat, inteligentan i revan svećenik, kojega don Josip 
Sarto poradi njegove odlične govorničke sposobnosti 
odabra svojim prijateljem. Bio je to don Menegazzi. 
Don Sarto ga upućivao u sve struke pastirskog života. 
A kad je don Sarta biskup Zinelli pozvao u svoju 
biskupsku kancelariju u Treviso, postade don Mene¬ 
gazzi njegovim nasljednikom, u sve upućen od don 
Josipa Sarta. Bila je utjeha za don Sarta ostaviti svoju 
župu u takovim prijateljskim rukama. Rastanak mu je 
bio tako težak, da se je uklonio bolnome času rastan¬ 
ka sa svojim Salzanskim sinovima. Ipak se vrati, da usto¬ 
liči svojega nasljednika. Na putu će reći prijatelju, 
koji ga pratio, ove dirljive riječi: „Ne boj se ništa, 
ja ću ipak biti tvrd i ne ću plakati!“ A kad se don 
Menegazzi uspeo na propovijedaonicu, da pozdravi 
svoje nove župljane, izrekao je koliko osjećaje Salza- 
njana, toliko svoje vlastite u riječima: „Braćo moja, 
ja namjeravam biti megju vama ne kao župnik Sal- 
zana, već kao namjesnik don Josipa Sarta." — Tako 
Rimski dopisnik u listu ,,Croix“. 

I tako je don Sarto župnikovao u Salzanu blizu 
devet godina. Naš sv. Otac nije dakle bio jedan od 
onih svećenika, koji se vole uvijek seliti iz jednoga 
mjesta u drugo i rado ostavljaju stado, u koje ih po¬ 
slala volja biskupova. Polako, ali sigurno penjao se 
on uz ljestve crkvenih časti, a da ih nije nikada ni 
iz daleka tražio i da im se opet nije toliko ni opirao. 

Na pastirskoj vizitaciji u Salzanu g. 1875. uprav 


je u oči pala plemenitom biskupu Zinelliju don Sar¬ 
tova apostolska energija u djelovanju i golema nje¬ 
gova vještina u postupanju. A znao je i za njegovu duboku 
učenost, koja se pod grmom njegove blage čednosti i 
svete poniznosti krila kao kakova sitna mirisna ljubica. 
I odluči biskup uzeti ga k sebi u Treviso. „Vi, dragi 
moj don Sarto, čujem, upadate jednako iz duga u 
dug. Već ste, kažu, i prsten svoj založili. Moram Vas 
uzeti k sebi, da Vas tako izbavim od te napasti. Ime¬ 
novat ću Vas kanonikom i profesorom na bogoslov- 
skom sjemeništu." Dobri don Sarto otimao se i molio 
biskupa, neka ga samo ostavi megju njegovim selja¬ 
cima i sirotama, jer on da je već obikao na život i 
ljude na selu, a za crkvena dostojanstva i više službe 
ne bi bio sposoban. Ali biskup ostade kod svoje. Don 
Antonio Costantini rekao je ono o svome mladom 
kapelanu don Sartu: „Najprije će on za župnika u 
jednu od najvažnijih župa, a onda u crvene čorape." 
I evo nas dakle kod kanonika mons. Sarta u biskup¬ 
skom gradu Trevisu, kamo je prispio dne 27. stude¬ 
noga 1875. U pravom smislu riječi župljani u Salzanu 
zaplakali su za svojim nikad nezaboravljenim don Jo¬ 
sipom Sartom. 

V. 

KANONIK U TREVISU. 

1875.—1884. 

I dražesni grad Treviso, nazvan „baščom Vene¬ 
cijanskom", bio je isto tako devet godina plodno tlo 
za revnost i apostolsku djelatnost današnjega pape. 
Ponosno se i danas još kao onda diže u vis tvrgjava 
Treviška, koju tiho oplakuje vijugasta rijeka Sile. Već 
u Rimska vremena bio je „Tarvisium" grad tvrd i 
silan. Puna umjetnosti Treviška katedrala djelo je 
Longobarda. Ima još Treviso i četiri lijepe župske crkve. 
A na glasu je i sa dragocjene biblioteke, koja ga uči¬ 
nila sijelom znanosti. I sve više i više ginu u Trevisu 
tragovi srednjega vijeka megju tolikom množinom 
novih ulica, palača, perivoja, fontana. Ali još živi i 
živjet će, dok je zahvalnog Trevisa, u svakom srcu 
njegova gragjanina ponajljepši spomen na obljublje¬ 
noga kanonika monsinjora Sarta. 

Pokazao se mladi kanonik Sarto u Trevisu u 
svakom pogledu uprav nedostižnim. Rimski dopisnik 
Pariškoga lista ,,Croix“ bio je nedavno i u Trevisu, 
te piše odatle svojemu listu ove zanimljive i drago¬ 
cjene podatke: 

„Pokazaše mi čednu sobicu u Treviškom bogo- 
slovskom sjemeništu, gdje je boravio Pijo X., odmah 
kraj ćelije, u kojoj je spavao. 

Ali sjemenište u Trevisu ima o papi i boljih još 
uspomena, nego što su ove materijalne. Oni, koji su 
bili svjedoci njegovu životu, nastavljaju jednako svoju 


radinu službu u sjemeništu Treviškom. Godine pro- 
tekoše od onda, kad im je kanonik i profesor Sarto 
bio drug. Njihove glave osijedješe, nu oni ne izgubiše 
ništa od one duševne mladosti, što je vlastitost apo¬ 
stolskim svećenicima. Upoznanje s njima pomaže upo¬ 
znati i shvatiti Pija X. 

Da mnogo o papi govore, shvatljivo je. On je 
za sve, bili oni rektori ili stari profesori, koji su mu 
bili drugovi, ili mladi profesori, kojima je bio duhov¬ 
nik, ostao kao nevidljiva duša, vazda nazočna u toj 
udruzi. 

A šta oni pripovijedaju o njemu? Pripovijedali 
su mi o njegovoj čudesnoj radinosti : 

»Budite uvjereni, da je on uvijek radio za če¬ 
tvoricu nas. Bio je prvi, koji se dizao, a posljednji bi 
utrnuo svjetlo. Ustajao je u 4 sata, a u 11 i 12 sati 
noći još bi jednako radio. Kakogod tko rano došao 
u kapelicu da čita svoju misu, zatekao bi već mons. 
Sarta, koji bio dovršio svoju. 

Svako bi jutro glasno razmatrao sa iseminari- 
stima. Kao kanonik pribivao bi koru u katedrali; za¬ 
tim bi pošao u svoju kancelariju ili za profesorsku 
katedru. Klerici ga voljeli, makar da im je bio strog 
profesor. On nije trpio polovična znanja, on je tražio 
kler potpuno naobražen. 

Naskoro je imao poradi svoje vanredne vještine 
rješavati najzamršenije stvari, pa i takove, što na njega 
nijesu nimalo spadale. Posao generalnog vikara, koji 
bio ostario, pao je na njegova legja. Pa kad je bi¬ 
skupa Zinellija stigao prvi udar od kapi, onda je mons. 
Sarto u istinu upravljao biskupijom. 

On je u mnogim prilikama pokazao fin takt, a 
imao je tako susretljiv i tako uvjerljiv način postu¬ 
panja s onima, s kojima je bio u saobraćaju, te nijesu 
mogli odoljeti, a da mu ne učine sve po volji. Koliko 
je puta mnogi došao u biskupski dvor sa kakvim od¬ 
lučnim ne, a izašao je' uvjeren i osvojen, izrekavši da! 

Spominjemo se jedne deputacije, što mu bila 
došla sa sela, da zatraži promjenu župnika. Zašto ga 
više nijesu htjeli? Bog zna! Bio je to bez sumnje ka¬ 
kav od onakih hira, što ih je isto tako teško anali¬ 
zirati kao i prevladati. Mons. Sarto sasluša svoje 
dobre ljude, raspita njihove razloge i napokon im 
obori sve te razloge do temelja tako, te sami pone¬ 
soše sa sobom pismo, kojim su molili župnika, da 
samo ostane kod njih. Malen primjer, no vrlo suge¬ 
stivan za onoga, koji poznaje ljude. 

Kada je 24. studenoga 1879. dobri biskup Zinelli 
umro, izabraše mons. Sarta za kapitularnog vikara. 

Provodio bi on sad jutro radeći u kancelariji sve 
do 2 sata iza podne. Zatim bi pošao na zajednički 
ručak u sjemenište ponesav sa sobom spise, što ih 
trebalo još otpremiti, Sio bi za stol sa posmijehom, 


te ga nitko nije nikada vidio mrzovoljna ili čuo, da 
bi se potužio na preveliku zaposlenost. Rado se i na¬ 
šalio i sve bi oko sebe udobrovoljavao. I to mu je 
bio jedini odmor. Iza toga vratio bi se u svoju sobu, 
da opet radi. 

Tako su prolazili njegovi obični dani. Dodajmo 
k tome pouku, što ju dva puta na tjedan davao: u 
srijedu seminaristima, a u nedjelju svim gjacima, kle¬ 
ricima i vanjskima. Uz to je imao mnoge ispovijedi, 
a zvali ga i izvan grada u okolinu za propovjednika, 
jer don Josipa Sarta tražili još i kao kapelana u Tom¬ 
bolu posvuda po biskupiji poradi njegove jasne, žive 
i uvjerljive riječi; a kao župnika u Salzanu tražilo ga 
i izvan granica njegove dieceze. 

Koliko puta unatoč brzini, kojom je rješavao i 
najteža pitanja, ne bi mu dan bio dosta dugačak! 
Tada bi ustao u tri sata u jutro. A prije nego bi se 
dao na svoj dnevni posao, pripravljao se za koju pro¬ 
povijed ili za kakav prigodni govor, što u njega za¬ 
tražili.« 

Kako je malo prije spomenuto, iza smrti biskupa 
Zinellija izabran bi mons. Sarto kao najdostojniji za 
kapitularnog vikara, i tako mu bio predan u ruke 
udes cijele biskupije. Dne 27. veljače 1880. postade 
biskupom Treviškim njegov dobri prijatelj mons. Jo¬ 
sip Callegari, profesor u Mletačkom bogoslovskom 
sjemeništu. Nema sumnje, da je tomu imenovanju 
puno doprinio i kapitularni vikar Sarto. Biskup Cal¬ 
legari, koji već 25. rujna 1882. bi premješten za 
biskupa u Padovu, imenova mons. Sarta svojim ge¬ 
neralnim vikarom i nije ništa činio bez njegova sa¬ 
vjeta. A i za njegova nasljednika mons. Josipa 
Apollonija ostade Sarto generalnim vikarom. Bilo 
je to sve jedna prava i izvrsna škola za budućega 
biskupa. 

Primicala se tako kraju i deveta godina kano- 
nikatu Sartovu. Ispunit će se sada i zadnji dio pro¬ 
ročanstva Costantinijeva. Bio je župnikom na velikoj 
župi; bio je eto i kanonikom; došlo sad vrijeme, da 
postane i biskupom. 

Jednoga dana u mjesecu rujnu 1884. radio mons. 
Sarto kao obično u biskupskoj kancelariji. Pozove ga 
k sebi biskup Apollonio, pa će mu reći: „Molio bih 
Vas, dragi monsinjore, da samo na nekoliko časova 
pogjete sa mnom!“ I biskup okrene prema svojoj pri¬ 
vatnoj kapelici. Mons. Sarto ide za njim, a začugjen 
je, jer ne zna ništa, o čemu se radi. U kapelici pred 
oltarom opet će biskup svojemu kancelara : „Kleknimo, 
dragi monsinjore, obojica ovdje pred Isusom u pre¬ 
svetom Otajstvu, jer nam je obojici od potrebe moliti; 
radi se o stvari, što se tiče obojice nas.“ Mons. Sarto 
još začugjenije pogledao biskupa, a onda sklopio ruke 
i molio, Iza kratke molitve predade biskup monsinjoru 

Sartu pismo, kojim ga imenuje Rim biskupom u Man- 
tovi namjesto učenoga biskupa Ivana Berenga, 
koji ide na nadbiskupsku stolicu u Udine. Poznamo 
već dobro našega junaka i njegovu duboku poniznost 
i čednost, pa možemo sebi sad pomisliti, kako mu je 
bilo pri srcu, kad je proštio to naimenovanje. Uprav 
proplaka i izjavi, da on nije nikako sposoban za tako 
važno mjesto. Biskup Apollonio mirio ga i tješio, neka 
samo sve stavi u ruke Božje i neka se pouzda u Go¬ 
spodina. Razlozi, što ih navodio mons. Sarto, bili su 
obični izljevi ponizne duše, te ih ni Rim ne uvaži. 
Promisao Božji zove ga dakle na put križa: ovaj križ 
bio je prvi i najlakši; doći će još i drugi, teži; a onda 
i treći, sigurno ponajteži. 

Vijest o naimenovanju kanonika Sarta biskupom 
Mantovanskim brzo se prenijela cijelom biskupijom, 
i svak joj se od srca obradovao. Mons. Sarto bio je 
kao stvoren za biskupa: on je imao i milo srce očin¬ 
sko i budno oko natpastirsko. Pa i još onda, kad je 
bio kao mladomisnik poslan za kapelana u Tombolo, 
govorilo se o njemu: „Kapelan biti, to je malo za toga 
mladog čovjeka; on ima vanredan talenat za vladanje." 
Sartovi proroci dobro su proricali. 

VI. 

BISKUP U MANTOVI. 

1884.—1893. 

Idilski onaj čar iščezava sa glave našemu junaku. 
Njegova sjajna djelatna snaga pokazuje se u potpunoj 
svjetlosti, ali u nutrašnjosti svojoj ostaje Josip Sarto 
uvijek jednak, uvijek isti priprosti sin seljački, uvijek 
isti muž praktičnog dušobrižništva i pod sjajem mitre 
kao i u jednostavnoj crnoj haljini svećeničkoj. Kad 
dobra sestra zabrinuto upitala svojega „Beppa", šta će 
mu sada kao biskupu kuhati, odvratio novoizabrani 
biskup: „Niti više a niti manje nego li do sada." 
Ipak orao razvijao svoja krila, njegov apostolski polet 
zahvaćao sve šire obzorje, da napokon obuhvati sav 
vasioni svijet. 

U tajnom konzistoriju, što ga je držao Leon XIII. 
dne 16. studenog 1884., bio je „mons. Josip Sarto, 
kanonik i primicerius, duhovnik u sjemeništu Trevi- 
škom, biskupski kancelar, prosinodalni ispitatelj i član 
crkvenog suda", prekoniziran od sv. Oca za bi¬ 
skupa Mantovanskog. Leon XIII. znajući dobro, u 
kakvu biskupiju i u kakve prilike ide novi biskup, 
želio je, da mu prije sam dadne neke upute i savjete. 
I papa je tako zavolio mons. Sarta, kad ga je vidio i 
s njim se upoznao, da je kasnije u jednom razgovoru 
uskliknuo: „Ako biskupija Mantovanska ne bude za¬ 
dovoljna sa jednim biskupom Sartom, onda nema 
toga, s kojim bi ona još mogla biti zadovoljna! Mons. 
Sarto doista je biskup i najčasniji i najljubezniji." 


Dne 16. studenoga bio je mons. Sarto u Rimu 
posvećen za biskupa od glasovitog pokojnoga kardi¬ 
nala Parocchija (f 15. siječnja 1902.). Kardinal 
Parocchi bio je veoma blagonaklonjen mons. Sartu, 
pa se stoga puno veselio, kad Sarto postao bisku¬ 
pom u njegovu rodnome mjestu. Pri posvećenju asi¬ 
stirali su mons. Berengo i mons. Rota, obojica 
priješnji biskupi Mantovanski. Mons. Rota, „Atanazije 
Talijanski", bio je biskup u Mantovi prije mons. Be¬ 
renga. Vlada ga je Talijanska na svaku ruku progo¬ 
nila, i napokon je g. 1879. morao na biskupiji resigni- 
rati, volio je i pasti, nego li okrnjiti i jedno pravo 
svete Crkve. 

Iza odlaska novoimenovanog Udinskog nad¬ 
biskupa Berenga iz Mantove, unigje biskup Sarto u 
Mantovu 18. travnja 1885. 

Mantova, grad sv. A nse 1 m a na rijeci Mincio, 
bila je već u Rimsko doba znamenita tvrgjava. Ovdje 
se je kralj Huna Attila susreo sa papom Leonom 
Velikim i prestrašen Leonovom nadzemaljskom poja¬ 
vom ostavio Italiju. Ovdje je slavno pleme Gonzaga 
imalo svoju residenciju. Ovdje je u elegantnoj kate¬ 
drali grob sv. Anselma de Lucca, velikog priznavaoca 
i branitelja Crkve i njezinih prava za pape Grgura VII. 
Mantova je i kolijevka mnogih učenjaka, umjet¬ 
nika i svetaca. Broji danas 30.000 stanovnika. Bisku¬ 
pija Mantovanska ima do 150 župa i preko 150.000 
duša. 

Biskup Sarto zateče zbilja biskupiju Mantovansku 
u najvećem nemiru i neredu. Velika je bila rastrovanost 
u kleru i puku. Kler zapušten materijalno i moralno, 
izjedao ga nesretni rosminijanizam i liberalizam. Crkve 
prazne, puk gotovo bez vjere. Viši slojevi zaraženi 
slobodnim zidarstvom. Biskup Rota, kako spomenusmo, 
pao u boju, a njegov u godinama već nasljednik Be¬ 
rengo nije nikako mogao da zaustavi bujicu i prevrat. 
Trebalo je tu čovjeka, koji bi uz veliku pobožnost 
imao i mirnu pamet i dalek pogled i sigurnu ruku. 
Trebalo je tu jednog apostola. 

I toga apostola posla Promisao Božji u biskupu 
Sartu. On pun ljubavi i pobožnosti, ali i sa svom 
energijom zagazi u taj vjerski truhlež i nehaj. Započe 
sa obnovom samoga klera. Valjan kler, to je prvo i 
najpotrebitije u jednoj biskupiji. Nema pak valjana 
klera bez valjana podmlatka i sjemeništa. A baš 
sjemenište Mantovansko bilo je na rubu propasti, kad 
biskup Sarto unišao u Mantovu. Jadno i siromašno 
brojilo jedva sedamnaest klerika, a predavalo se u 
njemu ko ni sebi ni svom. „Za sjemenište trebam 
profesora — piše biskup Sarto u Treviso svojem pri¬ 
jatelju don Pietru Jacuzziju — ali odakle im plaću 
namaknuti? I za dušobrižništvo u gradu morao bih 
imati svećenika; ali i oni su tako rgjavo provigjeni, 

da je uprav Bogu plakati." No mons. Sarto nije ni¬ 
kada bio čovjek, koji samo jada i plače, kad ga snagje 
kakva briga i nevolja. Šta je koristilo onome Grku, 
koji je za vrijeme brodoloma samo vikao: „Minerva! 
Minerva !“ Treba i rukave zasukati i maknuti se i ra¬ 
diti. Novi biskup Mantovanski svojski se prihvatio 
posla. On se odmah obraća pastirskom okružnicom 
na kler i puk cijele svoje biskupije i progovara, kako 
samo on zna progovarati. 

„Jedna od mojih prvih i najvećih briga — piše 
megju ostalim u okružnici — jest naše sjemenište. Tu 
počiva sve moje čeznuće, tu se uvijek sastaju moji 
najživlji osjećaji, tu je sva duša moja, jer odgoj kle¬ 
rika jest temelj redu i napretku svake biskupije, jer 
samo iz sjemeništa izlaze dobri i revni svećenici. I 
stoga ima da bude svakomu biskupu sjemenište po- 
najpreča briga. 0 kako bih ja rad doviknuti našim 
mladićima, da potraže ovo sveto zaklonište, pa da 
jednoga dana postanu korisne sluge svetišta: A p p r o- 
piate ad me indocti, etćongregate vos in 
dom um disciplinae — približite se k meni, 
neuki, i sakupite se u dom stege! (Eccli. 51, 53.) O 
kako bih se ja rad posve žrtvovati, da samo očuvam 
ovu dragu nadu svete Crkve! S našim klericima htio 
bi se zabavljati, njihovim vježbama pribivati, na nji¬ 
hova nagnuća i na njihovo ćudoregje paziti. Htio bih 
im pokazati, da su mi oni zjenica oka mojega, i da 
mi je sjemenište srce mojega srca ... Ali znate, braćo, 
kako je stalo s našim sjemeništem. Kako će mi biti 
mučno, kad pod jesen moradnem mnogome našem 
mladiću pisati, da mu više nema mjesta u našem sje¬ 
meništu, jer ga ono ne može da uzdržava! Muka mi 
je i samo pomisliti na to, jer gledam oko sebe tolike 
župnike, koji su već ostarjeli i nijesu više za rad, pa 
trebaju mladu silu uza se. Gledam i tolike župe, koje 
uzdišu za svećenikom ... A ne vidimo li zar svi naše 
crkve prazne i oltare zapuštene ? Pouka je prestala, 
crkve osirotjele, propovijedaonice zanijemile, ispovije- 
daonice puste, jer nema svećenika sposobnih za tako 
uzvišena mjesta. Toliko na sve strane odraslih već 
momaka, a ne znaju ni najpotrebnijih vjerskih istina; 
toliko bijednih i žalosnih, a nema da ih tko utješi; 
toliko ih i na umoru, a zaludu vapiju za posljednjom 
vjerskom utjehom! Put u vječni Sion zapušten je, jer 
nema tko da vodi tim putem. Pa stoga, braćo, za¬ 
uzmite se svi, štogod vas je, za svoje sjemenište, lju¬ 
bite sjemenište! 

„Ljubite sjemenište, braćo svećenici, i tada će 
vam biti zapovijed želja biskupova, da se u svakoj 
župi u vrijeme žetve pokupi žita, što će se poslati 
biskupu za sjemenište! Tu mi nemojte iznositi ne 
znam kakve poteškoće! Onomu, koji ima u srcu lju¬ 
bavi i dobre volje, nije ništa nemoguće! 

„Ljubite sjemenište: onda će biti udovoljeno želji 
vašega biskupa, da se na četiri glavna blagdana, na 
Uskrs, Božić, Veliku Gospojinu i Sve svete, vjernicima 
u pamet dozove ova naša tolika potreba, te se saberu 
u crkvi prinosi, što ćete ih vi opet poslati svojemu 
biskupu za sjemenište! 

„Ljubite sjemenište: tada će svaki župnik na 
svome stolu u sobi imati knjižicu, u koju će bilježiti 
dobrovoljne prinose, što ih župljani daju pri kakvoj 
svečanoj zgodi za naše sjemenište! 

„Ljubite sjemenište: tada će svaki svećenik sma¬ 
trati sebi za čast nagovarati bogatije ljude, da se ko¬ 
jim milodarom spomenu ovoga nada sve potrebnog 
našega djela ! 

„Ljubite svoje sjemenište: tada se ne ćete dati 
zavesti od onih, koji vas gledaju odvratiti od bisku¬ 
pove riječi i od ovako svetoga djela! 

„Ljubite sjemenište: tada se ne ćete zadovoljiti 
samo time, da ga preporučujete jedino svojim župlja- 
nima, nego ćete se svojim molbama obraćati i na 
vanjske prijatelje i znance! 

„Ljubite sjemenište: jer kad vaš biskup ugleda, 
da nam ono raste i napreduje uz vašu požrtvovnost 
i pomoć, i kad mu vi tako iskažete svoju ljubav i odanost, 
onda će njemu svaka žrtva za dobrobit naše biskupije 
biti slatka i laka, i onda će svaki Božji blagoslov saći 
na vas i ostati s vama!“ 

Na ovako očinsku besjedu odazvao se je listom 
i puk i kler. Sjemenište Mantovansko, i malo i veliko, 
počelo se brzo dizati i napredovati na udivljenje sviju. 
Biskup prednjači u svemu. Od usta svojih otkida i 
daje. Biskup Mantovanski ima dosta lijepe dohotke, 
ali naš biskup Sarto nema nikada ništa kraj svojega 
sjemeništa i uz svoje uvijek prijatelje siromahe. Po¬ 
tvrdit će to i ova mala zgodica. Kad biskup Sarto 
postao kardinalom, nije imao čim da kupi sebi gri¬ 
mizno odijelo i insignije toga visokog dostojanstva. I 
neki imućnici u Mantovi pokloniše mu sve, što mu je 
trebalo, da pogje u Rim po klobuk kardinalski. — 
Biskup isprva i sam upravlja sjemeništem. On i u 
školu ide i predaje. Više puta javlja u Rim, da i u 
malom sjemeništu mora toliko puta zamjenjivati bo¬ 
lesne profesore, te predavati sad matematiku, sad fi- 
siku, [sad i drugi koji predmet. U jednom listu piše 
prijatelju svome don Pietru u Treviso: ,,I ja ću sutra 
početi sa ispitima; za ovu nedjelju odregjeni su ispiti 
na bogosloviji; druge nedjelje ispiti su na liceju i gi¬ 
mnaziji, a 16. srpnja initium (početak) praznika, ali ne 
za me, jer ja sam onda zaposleniji nego prije." 

Nije davno, što je napisao jedan bivši klerik 
Mantovanski u „Cittadino di Mantova" (Gra- 
gjanin Mantovanski) lijep članak o biskupu Sartu kao 
obnovitelju Mantovanskog sjemeništa. U tom članku 

veli se megju ostalim i ovo: „On nam je bio i profe¬ 
sor moralke, i mi smo s njim imali sretnu go¬ 
dinu. Kako je bio praktičan, iskusan i rječit, oduševio 
nas je sve za nauku ... On je uveo u sjemenište i 
crkvenu muziku. Sam bi dolazio u sjemenište, da nas 
poučava u muzici, izabirao glasove, započimao tonove, 
đavao takt, komponirao, note udešavao, trudio se na sve 
načine, da obori u crkvi profanu muziku, a uvede 
pravu crkvenu." 

U ovo vrijeme namjerio se biskup Sarto na da¬ 
rovitoga mladog P e r o s i j a, kojega primi u sjemenište, 
pa ga onda gledao kao svojega Benjamina, upućivao 
ga u muzici, slao ga u strani svijet na visoke muzi¬ 
kalne škole, dok ga napokon gotova umjetnika ne 
posla u Rim na čelo glasovitoj Sikstinskoj kapeli. 

I nijesu prošle dvije tri godine, a sjemenište 
Mantovansko uprav procvate u svakom pogledu. Kada 
je novoimenovani kardinal Sarto odilazio u Mletke na 
patrijarsku stolicu, nije onda sjemenište Mantovansko 
ni u čem zaostajalo za čuvenim Padovanskim sjeme¬ 
ništem, s kojim smo se upoznali, kad je ono učio u 
njem klerik Sarto. A kad se kardinal Sarto zadnje 
večeri opraštao sa svojim u Mantovanskom sjemeništu 
klericima, kojih onda bilo već preko 150, reče im sav 
tronut samo ovo : „Možebit da se više nikada ne vi¬ 
dimo. No vi ćete se sigurno moliti za me, jer sam 
vas ja ljubio. Ja vas zaboraviti ne ću nikada. I tako 
ćemo se uvijek naći zajedno kod Presv. Srca Isusova." 
„Ne reče nam s Bogom — nastavlja spomenuti bivši 
klerik — jer to on nije mogao. Okrenuo se brzo od 
nas, unišao u kola i iščeznuo u mrak." 

Takav je bio biskup Sarto svojemu sjemeništu i 
svojim klericima, koji su danas pravi blagoslov Božji 
Mantovanskoj biskupiji. 

Drugo takogjer veoma važno djelo u biskupskom 
radu mons. Sarta jest bez sumnje njegova diece- 
zanska sinoda, kojom je svratio na se osobitu 
pozornost pape Leona XIII. Ne dolazi se k cilju bez reda 
i stege; a nema ni reda ni stege bez zakona, a niti 
zakon ne odgovara svojoj svrsi, ako se on s ovog ili 
onog razloga zaboravlja ili dapače prezire. Stoga 
će brižan biskup, čim jedanput obigje svoju biskupiju 
i upozna njezine potrebe, svakako gledati, da što prije 
sazove diecezansku sinodu, na kojoj će se sa svojim 
svećenstvom posavjetovati o svemu, što bi moglo da 
unaprijedi blagostanje biskupije. Biskup Sarto volio je 
uvijek čuti i sud drugih. U jednom pismu na prijatelja 
u Trevisu veli otvoreno: „Neki nemaju nikakva obzira 
ni takta, pa stoga pri svakom koraku i nailaze na sto 
novih zapreka, dapače i ondje, gdje je put ravan kako 
samo može da bude. Oni hoće da gledaju stvari samo 
svojim očima i misle, da pravo vide, kada i krivo 
vide. Ovake ljude doista je požaliti." 


Sveti sabor Tridentski strogo nalaže biskupima, 
da svake godine sazivaju diecezanske sinode. (Synodi 
quoque dioecesanae quotannis celebrentur. Sess. 24. 
cap. 2.) Neumorni biskup Sarto ispunit će dakle i tu 
svoju natpastirsku dužnost, pa makar ga ona stala i 
ne znam kakove muke. Svrha toj .sinodi bit će : sa¬ 
brati i sastaviti diecezanske naredbe. 

Dne 10. rujna 1888. navijestiše sva zvona cije¬ 
lome gradu, da se je u katedrali sastala diecezanska 
sinoda. Oko 200 svećenika došlo je na sinodu. Biskup 
pod svečanom pontifikalnom misom iza evangjelja 
razlaže svećenstvu i puku svrhu ove sinode. „Saku¬ 
pljaju se učenjaci, umjetnici, radnici, da se porazgovore 
o svojim potrebama i prilikama; tako treba da se od 
vremena do vremena sakuplja i svećenstvo jedne bi¬ 
skupije, pa da se posavjetuje o svemu, što bi moglo 
biti od koristi povjerenim dušama." 1 kroz tri dana 
poticao je biskup svoje svećenstvo na revnost pastir¬ 
sku i na pravi život svećenički. Uz to se pretresla 
gotovo sva glavnija vjerska i ćudoredna pitanja, te se 
iz njih izveli praktični zaključci. Jedan takav zaključak 
bio : „Svake nedjelje i svetkovine ima se u župskim 
crkvama držati kršćanski nauk." Drugi opet naregjuje: 
„Svake treće godine ima svaki svećenik obaviti du¬ 
hovne vježbe, i tko o tom savjesno ne izvijesti, bit će 
jednostavno suspendiran." Treba uzeti u ruke cijeli 
izvještaj ove sinode, da se o njoj imadne pravi pojam. 
Mi je ovim tek napomenusmo. 

Treće važno i mučno djelo biskupa Sarta jest 
pastirska vizitacij a. U devet godina svojega 
biskupovanja u Mantovi obišao je on dvaput cijelu 
svoju biskupiju. Sabor Tridentski stavlja kao glavnu 
svrhu biskupskoj vizitaciji, da se protiv zablude i kri¬ 
vovjerja širi prava i zdrava nauka, da se protiv ne- 
ćudoregja obnavljaju i utvrgjuju spasonosni običaji, 
da se vjernici potiču na religijoznost, na čistoću ću- 
doregja, na mir i poredak. Tu i jedino tu svrhu imao 
je biskup Sarto vazda pred očima na svojim pastir¬ 
skim pohodima. Prema toj svrsi bio je upravljen svaki 
njegov čin, svaka njegova riječ, koja je uprav osva¬ 
jala slušatelje. I da se ta svrha postigne, molio je i 
opominjao svoje župnike, da se ne gube u kojekakvim 
drugim brigama, koje ništa ne doprinose' toj svrsi. 
Stoga prilikom svoje pastirske vizitacije nije on volio ni 
svečanih objeda, ni sjajnih dočeka, ni muzike, niti 
drugih kakovih bučnih svečanosti. „Najljepši doček bit 
će mi — piše on župnicima — ako zatečem u jutro 
punu crkvu pobožnih vjernika, gdje se priprav¬ 
ljaju na sv. pričest. Za se ništa drugo ne tražim, 
nego odanost, iskrenost, otvoreno srce, vedro lice i 
poštovanje kao prema onomu, koji nosi sa sobom 
blagoslov Gospodnji." Pa tako je i bilo. Bez buke 
i sjaja ulazio bi budući Pijo X. u svoje župe, i to već 

u rano jutro. Odmah bi pošao u crkvu, sio u ispovi- 
jedaonicu i tako pomogao dušobrižnicima pripravljati 
vjernike na sv. pričest. Bez suvišnjeg okolišanja tražio 
je biskup Sarto spasenje duša. Tako je već i kao bi¬ 
skup gledao postojano u uzvišeni onaj cilj: Obno¬ 
viti sve u Kristu. 

Da to samo poluči, prihvatio se neumorni biskup 
posla i na socijalnom polju. Na javnim skupšti¬ 
nama toliko puta bilo je vidjeti biskupa Sarta. 1 on 
je tu govorio uvijek sa istom gorljivošću, uvijek sa 
jednakim dubokim znanjem u svima zamašitim pita¬ 
njima, uvijek sa jednakim zanimanjem za dobrobit 
ljudskoga društva. Osobito na tako zvanim kongre¬ 
sima umio je on zanijeti sve slušatelje svojom od¬ 
mjerenom i poučnom besjedom. Što su „casse ru- 
ra 1 i“ za katoličko seljaštvo u Italiji, to je „Opera 
dei Congressi" za opće religijozno-socijalne po¬ 
trebe po čitavoj zemlji. „Djelo kongresa 11 u Italiji ima 
veću važnost, nego isti katolički sastanci u nas. To 
djelo našlo je u biskupu Sartu najrevnijeg promi¬ 
catelja i zagovornika. Uvijek i svagdje pokazao je on 
otvoreno oko i otvoreno srce za svaki katolički pokret-, 
za svako dobro puka, za svaku potrebu nevoljnika. 
Sliku socijaldemokratske hidre biskup je Sarto uprav 
lomio. 

Živo je radio i oko toga, da Talijanski katolici 
pristupe svim izborima osim onima u državni sabor, 
u koje se katolici Italije ne miješaju. Njemu se ima 
puno zahvaliti, ako su danas tamošnji katolici orga¬ 
nizirani kao jedan Centrum u Njemačkoj. A pri tom 
je Sarto uvijek postupao tako providno, te je i u 
oštrom boju rijetko kada zadobio kojega ličnog ne¬ 
prijatelja. 

A za sve to dakako trebalo mu je puno moliti, 
puno raditi, puno bdjeti i onda, kad se činilo, da se 
trudan i umoran odmara kod kuće. Čovjek, koji je 
s njim jedno vrijeme boravio u biskupskoj palači, 
opisuje u „Cittadino di Mantova" od 8. kolovoza 
1903. dnevni red biskupa Sarta ovako: 

„Sav grad bio je već zaspao, ali u biskupskoj 
palači bdio je biskup Sarto do ponoći. U 5 sati u 
jutro rekao bi sv. misu u svojoj privatnoj kapelici, a 
onda pošao, osobito u svetkovine, u katedralu da is¬ 
povijeda. Doručka nije uzimao nikada ili samo rijetko 
kada. Popio bi samo crnu kavu. Onda bi izmolio svoj 
brevijar i pošao na rad. Za posjete nije odredio stal¬ 
nog vremena; primao je sve u svako doba kao dobar 
otac obitelji. Ljubezan bio prema bogatima, a najlju- 
bezniji prema sirotinji. Svi su izlazili yedri iz njegove 
sobe. Oko 11 sati sišao bi u kuhinju, da uzme čašu 
bijeloga vina, a onda opet sio za rad sve do l 3 / 4 sata, 
kad bilo vrijeme ručku. Spominjem se dobro toga 
ručka: minestra (čorba), malo mesa s povrćem, kriška 

sira i čaša vina. Iza kratka razgovora opet se povukao 
u sobu ne da spava, već da otpočine na otomanu do 
4 sata. A onda opet radi i Boga moli do sata šetnje, 
koju bi rijetko kada izostavio. Oko 9 sati molio bi 
zajedno sa ukućanima krunicu, onda kratka večera, i 
opet na rad sve do ponoći." 

I nakon takova rada i nastojanja pošlo je ple¬ 
menitom i nesebičnom biskupu ipak za rukom, da u 
Mantovi i po cijeloj biskupiji ukine tolike zloporabe, 
da duhove opet primiri i vjeri otaca privede, da u 
kleru duh i smisao svećenički opet probudi, poimence 
da dušobrižništvo obnovi i da mu opet pribavi sve¬ 
opće poštovanje. Blagotvorni utjecaj njegova rada i 
danas još traje u biskupiji Mantovanskoj, a trajat će 
sigurno i još dugo. Uzoriti kardinal Parocchi, koji je 
pomno pratio djelovanje biskupa Sarta, nazvao ga je 
jednom prilikom „najboljim biskupom u onome kraju". 

Sretna narav biskupa Sarta puno mu je pomogla 
u tom djelu obnove. Svi, koji su ga poznavali kao 
biskupa Mantovanskog, hvale njegovu veliku izobra- 
ženost, njegovu vanrednu radinost i njegov organi¬ 
zacioni talenat. Svojom finoćom i domišljatošću, koja 
je svakome Mlečaninu prirogjena, svojom neiscrpljivom 
ijubežljivošću, kojom je i sa najnižim općio, svojom 
beskrajnom darežljivošću prema siromasima predobio 
je on sebi srca svih svojih vjernika, osobito nižih slo¬ 
jeva: on je bio u pravom smislu riječi popularan. 
Inovjerci, kojih je bilo u Mantovi veoma mnogo, hva¬ 
lili su njegov daleki pogled i njegovo svakog poštovanja 
vrijedno postupanje. Židovi, onda gospodari Mantove, 
bili takogjer veoma oduševljeni za svojega biskupa. 
Kad bi on prolazio ispred njihovih dućana, skidali oni 
pred njim svoju kapicu s glave i megju se govorili: 
„Takovih treba svećenika!" Pozitivist filosof Ardigo, 
bivši kanonik Mantovanski, bio posve prelomio sa 
Crkvom i pao u pravo bezvjerstvo. I taj apostata pri¬ 
znavao je, da je Sarto „muž, koji uvijek neumorno 
i savjesno misli na vjerno ispunjavanje svoje dužnosti 
i službe." Biskup se ljubezan pokazivao i prema onima, 
što bili zabludili. Nije ih nipošto proklinjao i nije od 
njih bježao. Tako bio na umoru jedan slobodoumni 
profesor u Mantovi. Biskup mu poruči, ne bi li htio 
primiti svojega prijatelja Sarta. Bolesnik se nije mogao 
oprijeti toj ljubežljivosti. Mrak bio već pao i po ulicama 
nesigurno, kad stigao odgovor od profesora, da mu 
biskup može slobodno doći. I naš apostol duša uze 
odmah u džep ključ od velikih kućnih vrata, izagje 
sam u noć, da privede natrag u pravi ovčinjak iz¬ 
gubljenu ovcu. Preko jedan sat ostao je kod bole¬ 
snika i podijelio mu sveti sakramenat. 

Sa svećenicima svoje dieceze općio je biskup 
Sarto kao brat, kao otac, kao prijatelj. U biskupskoj 
palači bio je svaki svećenik kao u svojoj kući. Da ih 

je ne znam koliko došlo iz pokrajine biskupu, svi su 
bili gosti biskupovi. Biskup bi tada samo zamolio 
svoje sestre, da štogod bolje spreme za ručak, jer su 
u kući gosti svećenici. 

U to devet godina svojega biskupovanja u Man- 
tovi upriličio je biskup Sarto dvije veoma znamenite 
i svečane crkvene slave. Bila je to osam stog o- 
dišnjica smrti sv. Anselma de Lucca, koji 
je umro u Mantovi 18. ožujka 1086. Od 16. pa do 
18. ožujka 1886. trajala je ta slava u Mantovi. Sva 
biskupija bila je zastupana, i gotovo svi izokolni bi¬ 
skupi bili su nazočni. - - Druga slava bila je tri sto¬ 
godišnjica smrti sv. Alojzija Gonzage dne 
21. lipnja 1891. Po svem katoličkom svijetu proslavila 
se najsvečanije ova tristogodišnjica. Ali slava, što ju 
priredio biskup Sarto uCastiglionu delle Šti¬ 
vi ere, u kolijevci sv. Alojzija, otela je prvenstvo 
svima. Dne 21. lipnja 1891. bilo je u Castiglionu preko 
25.000 hodočasnika. A i kroz cijelu godinu 1891. do¬ 
lazila su sa svih strana hodočašća u rodno mjesto sv. 
Alojzija. Knjiga bi čitava izašla, kad bi se htjelo opi¬ 
sati ovu jubilejsku slavu i iskazati tolike brige i na¬ 
pore, što ih je imao biskup Sarto oko tih svečanosti. 
„Pod brigama i radom za ovu slavu postat ću stariji 
za 10 godina. Silno me muče osobito troškovi, što 
jednako rastu. Ali će sv. Alojzije već pomoći." Tako 
piše zabrinuti biskup svojemu prijatelju u Treviso. 
Biskup se je Sarto bio i nastanio u Castiglionu; i tu 
je on dan i noć na nogama: propovijeda, ispovijeda, 
pričesćuje i svakako nastoji, da hodočasnicima bude 
što ugodnije. Jeka ove slave doprla i do Rima. LeonXIII. 
podijeli biskupu Sartu za nagradu naslov grofa Rimskoga. 
Ujedno odluči da ga uzme u sveti kolegij Rimske Cr¬ 
kve. A tko zna, nije li i angjeoski Alojzije u nebu već 
tada izmolio od Boga svojemu velikom proslavitelju 
papinsku tiaru 1 

Zadnji dan godine 1891. bio je i zadnji dan ži¬ 
vota učenoga kardinala Dominika A g o s t i n i j a, 
patrijara Mletačkoga. Puno se sad raspravljalo, tko će 
biti novi patrijar Mletački. Na jednoj konferenciji Lom- 
bardijskih biskupa jedan će mlad biskup u šali bi¬ 
skupu Sartu : „Vi se, Presvijetli, morate spremati na 
jednu žrtvu. Sve mi se čini, da Vas brzo čeka klobuk 
i dvostruki križ. No Vi imate junačka pleća." — Sala 
mladog biskupa postala je naskoro zbilja! 

VII. 

KARDINAL-PATRIJAR U MLECIMA. 

1893.—1903. 

Pod vještom rukom biskupa Sarta najljepše se 
ostvarivao socijalni i religijozni program, što ga je 
Leon XIII. bio razvio u svojim divnim enciklikama. 


Takova vještina, takova radinost i revnost zaslužila je 
doista sjajnu nagradu. 1 u tajnom konzistoriju od 12. 
lipnja 1893. podiže papa Leon XIII. rnons. Josipa 
Sarta za kardinala i podijeli mu naslovnu crkvu „San 
Bernardo alle Terme“. U javnom konzistoriju od 15. 
lipnja 1893. imenova ga papa i patrijarom Mletačkim. 

Tada je bio na kormilu Francesco Crispi. Poku¬ 
šaji Crispijevi, da uvede kakav modus vivendi sa Va¬ 
tikanom, bili su uzdrmani. Stoga je on hvatao svaku 
priliku, da istakne premoć države naprema Crkvi. 
Tako sad uze tvrditi, da i patrijarska Mletačka stolica 
stoji pod patronatom kraljevskim, i po tom da kralju 
pripada imenovanje patrijara, jer da je to pravo imala 
i Mletačka republika. Sveta Stolica oprije se toj tvrdnji, 
jer da je Mletački patrijarat samo nastavak starog Akvi¬ 
lejskog patrijarata, i da je od pape udijeljeno pravo 
imenovanja patrijara bilo samo prigodno dopuštenje 
Mletačkoj republici. Iza kako je Talijanska vlada dugo 
vremena zatezala sa svojim ,,Exequatur“ i sa plaćom 
kardinalu, morade ipak popustiti, i kardinal Sarto iza 
podrug godine dana mogao je započeti svoje djelovanje 
u Mlecima. 

Megjutim je on iz Mantove poslao kleru i puku 
Mletačkome prvu pastirsku okružnicu. Izvadit ćemo iz 
te krasne okružnice jedan odlomak, što se proteže na 
svećenike, a tako dobro pristaje i našim danas ža¬ 
losnim prilikama. 

„Vremena su danas — piše kardinal — doista 
rgjava. Kuša se razdor posijati i megju samim slugama 
svetišta. Pa stoga je od prijeke potrebe, da svi go¬ 
vore i djeluju u istom duhu, da svi jednodušno rade 
za Boga i bližnjega. Ova sloga, ovo jedinstvo u mi¬ 
šljenju i djelovanju može samo onda biti, ako je kler 
ujedinjen s papom i biskupom, i to ne samo u stva¬ 
rima vjere i ćudoregja, već i u onom, što se odnosi 
na upravu Crkve, Ne smije se čuti besjeda: Ja sam 
Pavlov, ja sam Apolov, ja sam Cefin; jer u boju ne 
traži vogja savjeta, već posluh. Neka dobro pripaze 
svećenici, da ih se ne prihvati ikakva ideja liberali¬ 
zma, koji bi pod izlikom dobra htio da izravna pravdu 
sa nepravdom, koji za državu pridržava sve, a za 
Crkvu ništa ili posve malo, baš kao da je Crkva jedna 
prišipetlja države. Liberalizam propovijeda 
uvijek ljubav i razboritost, kao da je ljubav, 
ako se pusti vuku derati ovcu, i kao da se mora 
držati za krjepost onu razboritost tijela, što znači smrt, 
pa je i od Boga zabačena. 

„Želite li vi u svoje vrijeme žeti dobru pšenicu, 
što ste je posijali ? Bdijte onda, da možda neprijatelj, dok 
vi spavate, ne posije kukolj na njivu, koju u znoju 
lica svojega obragjujete i na koju ste posijali tako 
dobro sjeme. U ova doista opaka vremena, u kojima 
živimo, ne smije se više nazivati slugom Božjim onaj, 

koji se ustručava stražu stražiti. Liberalni kato¬ 
lici ■ — posve otvoreno veli kardinal Sarto — jesu 
vukovi u ovčijoj koži. Stoga mora svećenik, koji je 
_ u istinu pravi svećenik, otkrivati povjerenome puku 
izdajničke namjere i pogibeljne osnove. Nazivat 
će vas p a p i s t i m a, klerikalcima, n a t r a- 
žnjacima, intransigentima. Vi se time samo 
ponosite, i deveta vam briga budi poruga bezbožnička! 

Ali njih ima tolika množina. Neka ih. U sv. Pismu 
stoji: Lugjaka je beskrajan broj (Eccl. 1, 15), i na 
drugom opet mjestu: Ne idi za množinom na zlo, 
i na sudu ne pristaj uz mnijenje većine, da od istine 
zagješ (Exod 23, 2). — (J spisima —nastavlja kardi¬ 
nal — u ružnim slikama oni će gadnim klevetama 
kaljati vaš glas, da vas prezre neupućeni svijet. — 
Vi stojte čvrsto i slušajte zapovijedi, jer kod Isaije 
(58, 1) stoji: Viči bez prestanka, podigni glas svoj 
kao truba i objavi narodu mojemu bezakonja njegova 
i domu Jakovljevu grijehe njegove!" 

A kakovu nauku treba da svećenici propovijedaju? 
Koju treba da brane i po kojoj da živu ? — „Onu, 

koja dolazi od Boga — veli odlični prelat — i koju 

nam Crkva predlaže. Ne radite protiv nauke Crkve, 
da koju korist odatle izvučete; ta korist bila bi samo 
prividna, zgrada bez temelja, koju prva bura obara. 
Ali da se nauka očuva neokaljana, valja pobožno 
živjeti. Kakva korist od propovijedanja, ako ono nije 
oslonjeno na ugled i na svetost života ? Ne samo što 
Crkva nalaže, mora da bude svećeniku mjerodavno, 
već i ono, što ona preporučuje. Ne smije se uzma¬ 
knuti, gdje se ne mora uzmaknuti. Oni, koji poradi 

nekakve ljudske razboritosti lako popuštaju, nemaju 
ništa od toga; i dok ih katolici s pravom smatraju 
uskocima, imaju oni, kojima su nasjeli, samo porugu 
i podsmijeh za njih." 

„Smijemo li šutjeti, kad gledamo, kako nova po¬ 
koljenja ne samo rastu u neznanju najjednostavnijih 
vjerskih istina i svojih dužnosti prema Bogu, već i 
zbog neuregjene požude za znanjem i zbog neobu¬ 
zdane slobode u ljubavi padaju u takovu drzovitost, da 
iste zločine i ružne prekršaje protiv ljudske naravi 
uznose i slave kao kakva velika djela? Zar da osta¬ 
nemo mirni, kad se na katolike svaljuje sramotan ja¬ 
ram, dok je javnim učiteljima prosto predavati naj¬ 
pogrdnije zablude protiv zakona i Crkve, dok povjest 
naumice iznosi sve laži protiv pape i Crkve, i tako 
od učiteljice života postaje zakleta neprijateljica istine? 
Ne smije svećenik šutjeti niti naprema bujici zlih 
knjiga i novina, što kvare mladež i u grob zakopavaju 
vjeru. Istina, svećeniku treba i još koliko odvažnosti, 
da se odupre tomu djelu pokvarenosti i zloće; ali zar 
Bog nije obećao svoju pomoć onima, koji se bore za 
Njega? Moramo se pak boriti kao pravi junaci: ne 


u potaji, već na javi, ne iza zatvorenih vrata, već pod 
otvorenim nebom. Moramo se s potpunom vjerom 
pouzdati u Boga, jer vjera je pobjeda, koja je svijet 
prevladala. Ne malakšite, ako vaš trud ima samo malo 
ili nimalo ploda, jer Bog mjeri zasluge svojih boraca 
ne po veličini djela, već po naporu i dobroj volji." 

I tako nam govori čitava okružnica, što ju kar¬ 
dinal Sarto poslao pred sobom u Mletke kao glasnicu 
svoju. Tako jasnim, slobodnim i odlučnim jezikom 
predlaže on svojim novim diecezanima program svo¬ 
jega i njihova katoličkog rada. 

S tim programom ulazi novi patrijar u Mletke 
dne 24. studenoga 1894. 

Slavna prošlost i čarovna prirodna divota naj¬ 
ponosnije nekad republike poznata je čitatelju, te mi 
to ovdje ne treba da spominjemo. Divna i legendarna, 
od pjesnika toliko opjevana i remek-djelima umjetnika 
proslavljena kraljica Adrije izdiše danas lagano izmo¬ 
rena slavnom prošlošću svojom, odrazujuć silhouette 
svojih palača i sjaj svojih čudesa u mirnim valovima 
Adrije. Sto crkava, što su pune ponajljepših djela sre¬ 
dovječne i preporodne umjetnosti, najbolje nam pričaju 
slavu Mletačku. Za ulaska kardinala Sarta u Mletke 
brojio je grad 155.090 stanovnika, a sva dieceza Mle¬ 
tačka skupa s gradom 161.000 stanovnika, 45 župa i 
275 svećenika. To je bilo novo polje rada patrijaru 
Sartu. Mi ćemo se samo dotaknuti toga rada, koji je 
posve sličan onome radu u Mantovi, 'samo što je ovaj 
još opsežniji i još zamašniji. 

Mons. Sarto bio je u Mlecima praktično-socijalni 
kardinal; bio je dobrotvor pojedinim siromasima i 
sretan posrednik izmegju radnika i gospodara u 
njihovim razmiricama; bio je razborit kardinal, koji 
je osigurao red i državi i Crkvi u Mletačkim kraje¬ 
vima; oborio je ekstremne revolucijonarne elemente 
na političnom i religijoznom polju, socijalizam i s njim 
združeno slobodno zidarstvo, što su u Mlecima igfali 
prvu ulogu, time, da je ujedinio i organizirao Mletačke 
katolike. A taj uspjeh kardinala Sarta nije bio samo 
časovit, već trajan. Uprava Mletaka prijegje posve u 
ruke katoličke stranke. A gotovo i po svoj Mletačkoj 
patrijariji prevlada katolička stranka. To je zasluga 
patrijara Sarta, toga kao željezo ustrajnoga socijalnog 
organizatora. 

Za svojega patrijarovanja u Mlecima našao se 
kardinal Sarto ispred dvije delikatne prilike, iz kojih 
se on izvukao sa finim taktom. Kad se ono u lipnju 
g. 1895. Njemački car Vilim II. i pokojni kralj Tali¬ 
janski Umberto I. sastadoše u Mlecima, posao je i 
Mletački patrijar da prisustvuje prigodnim ceremoni¬ 
jama toga sastanka. I kad je u lipnju g. 1903. kralj 
Viktor Emanuel III. sa kraljicom Jelenom posjetio pje¬ 
snički grad Mletke, i patrijar Sarto iskazao im je svoje 

poklonstvo. A obavio je dne 25. travnja 1903. i po¬ 
svetu temeljnoga kamena novome ,,Campanilu“ Sv. 
Marka u Mlecima u nazočnosti Talijanskog ministra 
nastave. U tom ponašanju nema ništa začudno, pošto 
znamo, da sv. Stolica smatra Talijanskoga kralja 
zakonitim suverenom čitave Italije, osim onoga dijela, 
što pripada crkvenoj državi. 

Nastoječi brižljivo da bude uvijek u saobraćaju 
sa svojim stadom, izdavao je patrijar Mletački mnogo¬ 
brojne okružnice, u kojima bi preporučivao ljubav i 
dobrotvornost. On ih je sam prvi izvršivao. Njegova 
dobrota postala je u Mlecima poslovicom. Svake ne¬ 
djelje kod propovijedi čitale bi se one plemenite i fa¬ 
milijarne poslanice: patrijar je htio, da se puku tumače 
u pučkom jeziku. Često je i sam sa propovijedaonice 
Sv. Marka čitao ili analizirao svete knjige, te izvodio 
odatle umjesne pouke za svakidanji život. 

Putnik poznaje samo slikovite vidike Mletaka, 
vizije entuzijazma, melankoličnu i strastvenu radost, 
snove i ljepote, što ih ta Venecija uzbugjuje. Ali on 
ne poznaje prizore žalosti, bijede i nevolje,- što 
ih gospodarstveno propadanje velikoga grada i teška 
borba za život izazivlju pri svakom koraku, i što se 
sakrivaju indiferentnim pogledima stranaca. 

Za ovaj toli nesretni i toli zanimljivi proletarijat 
Mletački bio je patrijar Sarto duhovni otac i zaštitnik, 
čiji spomen ne će ništa izbrisati. Patrijar Mletački po¬ 
djeljivao bi megju uboge sav svoj prihod. Piše on 
prijatelju župniku u Mantovi: „Siromah sam bio u 
Mantovi, a ovdje u Mlecima gotov sam prosjak." Ni¬ 
jedna bijeda ne bi uzalud prizvala njegovu darežljivost; 
nijednog molitelja ne bi nikada odbio taj veliki kršća¬ 
nin. Koliko puta čula se za njim riječ iz usta bije¬ 
dnika: „Bog blagoslovio tebeitvojumajku!" 
— Kod pomisli na patrijarovu majku, spomenimo ovdje 
uz put, da je dobra Margarita Sanson, ta „ne¬ 
prispodobiva mati", kako je nazva njezin sin 
patrijar, u svojoj 81. godini preminula blago u Gospo¬ 
dinu na blagdan Gospin Svijećnicu, dne 2. veljače 
1894. Bog ju je doista blagoslovio: ona je vidjela 
svojega dragog „Beppa" kao kanonika, biskupa, kar¬ 
dinala i patrijara. I za nju su se pjevale svečane za¬ 
dušnice u katedralama Treviškoj i Mantovanskoj i u 
divnoj Mletačkoj bazilici sv. Marka. 

Patrijar Sarto — spomenusmo — živio je u 
manje nego čednim prilikama,. živio je bi rekao u 
neke ruke siromaštvu, poradi čega je imao toliko puta 
teških posljedica. Uzvišenih crtica iznose o vanrednoj 
dobroti njegova srca. — Sad bi eto kojemu od svojih 
najvećih neprijatelja — jer duše svijetle i dobre iza¬ 
zivlju puno mržnje — pa i kojemu zlobniku, koji ga 
obružio i napadao, priskočio u pomoć, spasao ga od 
sramote i time dao uzvišen izgled svijetu o najtežoj 


od svih krjeposti, o praštanju uvreda. — Sad bi opet 
bila kakva nesretnica grješnica, odsugjena na prisilni 
rad, koja umire u bolnici kakove uze, koja odbija 
oproštaj, na koji i najgrješnija duša ima pravo: i njoj 
siroti dolazi lično dobri patrijar Sarto, da je ispovjedi, 
da je utješi u njezinoj bijedi i tmini, i ona se ne usu- 
gjuje odbiti njegov oproštaj i njegovu beskrajnu bla¬ 
gost, i ona, hvala njemu, umire odriješena, izmirena, 
preporogjena vječnim svjetlom, u koje ulazi. — Koliko - 
je zalutalih ili od bola, nepravde i nesreće smućenih 
duša umirio, izliječio, spasao ovaj kršćanin iz nekoga 
drugog doba! 

Svojom finom ljubežljlvošću, otmenim kretnjama 
i simpatičnom pojavom brzo bi osvojio srca. U lipnju 
g. 1895. bio on u Gemoni prigodom jedne svečanosti 
u čast sv. Antunu Padovanskom, koji je bio tamo g. 
1227. utemeljio jedan manastir. Kad jedna stara Rim¬ 
ska sestra u tamošnjem samostanu franjevaka opazila 
patrijara Sarta, zamijetila je ona na njem toliku slič¬ 
nost Piju IX., da je dobra časna sestra uskliknula: 
„Kako lijep Pijo X.!“ 

Ljubav i dobrota patrijarova učinila ga je od 
visokog crkvenog dostojanstvenika gotovo jednim pro¬ 
stim dušobrižnikom, a da mu nije tim oduzela ni zere 
od njegove veličine, dapače njegova veličina bila je 
tom svetom poniznošću samo još uzveličana. U San 
Marcu moglo ga se vidjeti malo ne svaki dan kao 
kakva župnika. On je rado i često propovijedao. Nje¬ 
gova je besjeda uvijek jednostavna, stvarna i odušev¬ 
ljena, te prodire srce i dušu. 

Morao je u Mlecima da odredi satove za pri¬ 
manje, ali zaludu: cijeli Božji dan dolaze Mlečani k 
njemu, da ga pitaju za savjet i uputu; a taj plemeniti 
prijatelj čovječanstva uvijek bi izašao u susret svojemu 
stadu sa jednakom dobrotom i ustrpljivošću. 

Nije bilo katoličkog pokreta u diecezi i okolo 
dieceze, a da mu patrijar Sarto zborom i tvorom ne 
bi priskočio u pomoć. Treba se samo sjetiti »Lige 
protiv slobodnih zidara", euharistijskoga kongresa u 
Milanu, diecezanskih i župničkih odbora, djela kon¬ 
gresa, seoskih blagajna, biskupskih konferencija, izbor¬ 
nih pučkih sastanaka, konferencije protiv rastave 
braka i t. d. 

Kako je bio zauzetan za katoličku štampu, znala 
bi nam o tom najbolje kazivati Mletačka „Difesa". 
Kada je taj za katoličku stvar toli zaslužni list bio u 
pogibli da propane, izjavi neslomivi patrijar: »List 
ne smije nipošto propasti. Prodat ću svoj 
grimiz i biskupski prst»n, a „Difesa" će 
izlaziti.« 

1 u Mlecima bili su mladi klerici, kojima je on 
osobito poklanjao svoje očinsko srce. Pohagjao ih, 
pomagao ih, putio ih na krjepogt i nauku, Ispiti u 

sjemeništu ne bi prošli bez patrijara Sarta. I klerici i 
profesori imadoše toliko puta prigodu, da se osvjedoče 
o njegovu opsežnom znanju i o njegovoj sigurnosti u 
znanstvenim pitanjima razne struke. 

Kakav je duh htio patrijar Sarto u svojem sve¬ 
ćenstvu, vidjeli smo gore iz njegove okružnice. Uveo 
je po diecezi kratke mjesečne konferencije i egzercicije, 
da tako podigne u svećenstvu znanost i krjepost. A 
općio je sa svećenstvom kao jedan sv. Franjo Saleski. 
Kad bi ga pohodio koji svećenik, prvo, što bi fnu 
patrijar rekao, bilo je: „Je li, Vi ćete danas biti kod 
nas na ručku ?“ 

Sam velik vještak u crkvenoj muzici i pjevanju 
zauzimao se s najvećom energijom za svetu muziku i 
Gregorijansko pjevanje. Ništa se nije' smjelo u crkva¬ 
ma izvoditi, što nije prije odobrila komisija, što ju on 
bio ustanovio. Uvijek je isticao, da kod svetih čina li¬ 
turgija nije nešto drugotno, već ona je prva, a muzika 
joj ima da bude ponizna službenica. Virtuozni maestro 
Lorenzo Pero si, čuveni danas ravnatelj Sikstinske 
kapele, bio mu je u tom pogledu na ruku. 

Ali pustimo, neka ovo poglavlje završi taj Sartov 
Benjamin! 

„Pet sam punih godina — kazuje Perosi — 
proživio sa patrijarom Sartom. U patrijarskoj palači 
ustupio mi malešan stan i s njim sam zajedno ruča- 
vao i večeravao. Njegov tajnik mons. Bressan sjedio 
je do njega s desne, a ja s lijeve. Svaku ljubežljivost, 
svako veselje, kojim se može da okiti i podiči kršćan¬ 
ska nabožnost, prisvojio je sebi taj muž. Na se nikada 
ne pomišlja, ali je u isto doba zahvalan za svaku i 
najmanju uslugu, što mu je drugi iskaže. U njega je 
dobra volja, koja će rado saslušati i mnijenja drugih 
ljudi, volja takva, koja će bez prigovora i ne stavlja- 
juć poteškoća i neprilika rado promijeniti nešto, netom 
uvidi, da je promjena na bolje. A čini tako, jer ima 
vlast nad sobom, jer nije pun sebe, te nipošto sebi ne 
utvara, da mu ne treba savjeta. Zato mu nije besjeda: 
Ovako ili nikako. Ne drži se ukočeno svojih odluka, 
što biva u ljudi, koji se osjećaju slabima, pa ne bi 
radi, da im slaboća izbije na javu. — A kakva je srca? 
Tko bi rad zadobiti o tome vjeran i jasan pojam, taj 
bi morao imati prilike, da ga vidi, kako sam ga ja 
vigjao u stanovitim zgodama, što je radio, kako se je 
ponio, kako je umio oprostiti i kao angjeo mira stu¬ 
piti na javu. 0 kako bi mu onda sjalo lice od same 
radosti! On je muž razgovoran, ali bi se prevario, tko 
bi mislio, da će u tom prevršiti mjeru. Na svojem 
mjestu i u svoje doba zatvoren je, vazda svijestan i 
razborit. Tako n. p. kod stola, gdje se vode prijatelj¬ 
ski razgovori, makar da je sigurno znao, da se nije 
bojati nesmotrenosti, i da će svak znati šutjeti, ne bi 
on ipak nikada govorio o poslovima svoje biskupije. 


U jednu je ruku vanredno umjeren, a u drugu je muž 
rada, koji će svaki komadić vremena savjesno upotre- 
biti. Ako se je prošetao i svježa zraka naužio, zado¬ 
voljan je i ne traži više." 

Na pitanje, kojom se je prilikom upoznao sa 
patrijarom, odgovori Perosi u bitnom ovo: 

„Mons. Sarto još kao kapelan revno se zauzimao 
za crkvenu muziku i nastojao, koliko je bilo do njega, 
da se odstrani iz crkve sve, što ne dolikuje svetinjama 
mjesta i nekrvne žrtve. Pomagao ga u tom smjeru 
njegov prijatelj 0. Arnelli. Kad je zasio biskupsku 
stolicu u Mantovi, poučavao je sam glavom klerike u 
Gregorijanskom pjevanju, prateći uz to dakako vrlo 
marno uopće razvitak crkvene muzike u Italiji. Godine 
1894., kada je još boravio u Mantovi, ali već bio pro¬ 
maknut za kardinala i patrijara, i samo mu trebao 
Exequatur, da se preseli u Mletke, imalo se je popu¬ 
niti mjesto kapelnika u Sv. Marku. Meni je tada bila 
istom 21 godina, gledom na mladost dakle velika, 
malo ne nesavladiva poteškoća. Svladana bi ipak, i to 
ugledom kardinalovim, jer je njegova riječ bila jako 
uvažavana, može se reći, odlučivala je. On poznavajući 
moj rad u Imoli, gdje sam bio ravnatelj tako zvane 
»Schola cantorum«, zauzeo se za me lično i sa naj- 
usrdnijom besjedom. Premda mi je bilo ponugjeno 
mjesto kapelnika i profesora na konservatoriju u Parmi, 
ja se ipak odlučih za Mletke. 1 za tu službu i za sve, 
što sam primio od njega, koji se je za me uvijek 
očinski brinuo, dugujem mu vječnu zahvalnost. Bila 
je to moja prava sreća. 

„Kao patrijar Mletački nastojao je svim silama, 
da podigne crkvenu muziku na što veći stepen. Ime¬ 
novao je u tu svrhu odbor, kojemu na čelu bio sam 
ja i profesor Ravanello. Ni u jednoj crkvi biskupije 
nije se smjela nijedna muzika izvoditi, ako nije prije 
bila od nas odobrena. Naravno, prigovora je bilo 
svakojakih i s desna i s lijeva; osobito je moja mla¬ 
dost bila mnogima trn u oku. Ali čast patrijaru, on 
nas je uvijek podupirao, i odbor je sa svojom refor- 
matornom radnjom posve uspio. Svim pitanjima, što 
zasijecaju u crkvenu muziku, patrijar se je sam bavio. 
Kad bi mogao mlade pjevače oko sebe sakupiti, pa 
ih nadariti, bilo mu je to najveće veselje. 

„Pri svemu tome vodila ga je ljubav k umjet¬ 
nosti, a najviše veliko štovanje prema kući Božjoj. 
Ovo je čuvstvo bilo u njega tako tankoćutno, te nije 
nipošto dopustio, da se u kojoj mu drago crkvi prvi 
moj oratorij izvodi, što bi značilo, da je crkva u tom 
slučaju poslužila, za što obično služi koncertna sala, 
premda je i mene i moju muziku u velike cijenio i 
volio. I tako je prvi pokus izveden u kazalištu Fenice, 
i on sam pogje onamo, da prisustvuje i sluša." 

Takav je eto bio kardinal-patrijar Sarto u Mle- 

cima. I tako radin prelat, tako revan natpastir, tako 
ljubezan otac, koji je u Mlecima kroz punih devet go¬ 
dina pokazivao, kako zna umno, razborito i umjereno 
vladati; koji je posvuda u gradu, u diecezi, a i izvan 
dieceze puštao svoju besjedu rječitu, otvorenu, evan- 
gjeoskrm mudrošću i ljubavlju proniknuti! — taj čo¬ 
vjek Božji bio je u nedohitnoj odluci Božjoj pozvan 
da progovora s višega mjesta, nego li je propovjeda¬ 
onica Sv. Marka, da navješćuje Evangjelje ne samo 
jednome dijelu stada Isusova, već cijelome ovčinjaku 
Isusovu; bio je pozvan da čuva ne samo ovce već i 
pastire. Hotio on da živi sakriven, no Gospod ga po¬ 
stavi na sjajni vrhunac brijega, da ga pokaže vasio- 
nome svijetu. Ljubio je poniznost, i zato Gospod 
odlučio da ga uzvisi. Hotio je slušati, i zato ga Go¬ 
spod pozvao, da zapovijeda, podigao ga na najvišu 
čast, do koje se već može da dovine čovjek. Uza svu 
svoju poniznost i čednost mora on sada s one visine 
gledati na sve koliko kršćanstvo, da ga vodi, da ga 
svjetuje, da ga opominje, da ga utvrgjuje. 

Krune i žezla pregiblju se danas sa strahopoči- 
tanjem pred sjajem njegova ugleda : danas on nije više 
samo siromaški sin seljaka iz Riesa, danas je Josip 
Sarto namjesnik Isusov na zemlji. 

VIII. 

NA PETROVOJ STOLICI. 

Tužno su dne 20. srpnja 1903. ozvanjala zvona 
vasionim kršćanskim svijetom: oplakivala su zvona 
velikog pokojnika, papu Leona XIII. Uz Leona XIII. 
na umoru bio se sakupio sav moderni svijet i priredio 
mu apoteozu, koja je pripoznavala silnu moralnu 
snagu papinstva, za koje se mislilo, da je već uginulo. 
Istrošeni, 94godišnji starac, kojemu duševna oštrina 
ugasnula istom sa smrću, bolovao je i patio punih 
17 dana. Ovi dani bolesti i patnje bili su Leonu XIII. 
možda najslavniji u cijelom njegovu toliko slavnom 
životu. I duboko dirnut svijet čuo je Leonov zadnji, 
a pun vjere pozdrav: „Idemo u vječnost.“ Od veličan¬ 
stvene pojave, što sišla u svoj grob, okrenuo zamišljen 
taj svijet svoje oko na ustanovu, koju je ta ličnost 
zastupala. I pun jedan mjesec dana obilazio je kato¬ 
lički i nekatolički svijet oko „bijeloga čovjeka" i nje¬ 
gova svake materijelne moći lišenog Vatikana. Pa je 
ostao Leon XIII. i svoj budućnosti veliki čovjek svo¬ 
jega vremena. „Luč nebeska" iščezla je, istina, našemu 
tjelesnom oku, ali će ona sjati duševnom oku u sve 
vijekove. 

Patrijar Sarto morao je ostaviti svoje Mletke, da 
pogje u Rim u konklave. Glas o njegovu odlasku uz¬ 
rujao Mletačke gondoljere, ribare i pomorske radnike. 
Jedna od onih žena, što se po svim gradovima Italije 
bave tim, da proriču budućnost, proreče, da će kardi¬ 


nal Sarto postati papa, i ne će se više vratiti u Veneciju. 
Vračara bila vrlo popularna, a gondoljeri i mornari, 
vrlo skloni patrijaru, uprav su živo raspravljali o tom 
proročanstvu, kadno se pojavi patrijarska gondola, a 
u njoj patrijar sa pratnjom. Gondola plovila lagano 
niz Canal Grande prema željezničkoj stanici, koja je 
pri kraju Canala. Dotle se svijet žurno sakupljao na 
obali. Rialto zacrnio od tolikog svijeta. Gondoljeri. 
pravili špalir patrijarovoj gondoli. Poklici orili od svih 
strana. „Sior Beppo, ne ostavite nas!" — vikale žene. 
„Živio papa!" — klicali gondoljeri, ponosni svojim 
patrijarom. 

Tako je puk mora pratio svojega pastira do 
stanice, gdje se opet izvela najdirljivija ovacija, što je 
ikad učinjena kojemu vladaru. Žene i siromasi plakali, 
vikali i molili svojega dobročinitelja, da ih ne ostavi. 
Matere podizale svoju djecu, da ih blagoslovi pastir, 
koji da će biti naskoro poglavar vasionoj Crkvi. Mla¬ 
dići i muževi klečeć ljubili haljine patrijarove i tako 
zaustavljali patrijara na putu. 

Patrijar progovori, da umiri taj dobri puk, koji 
mu je toliko drag bio, i od kojega se osjećao toliko 
ljubljen. Da pritaji svoje ganuće, što ga stiskalo, do¬ 
vrši on svoj govor ovom dosjetkom: „Mirujte, djeco 
moja, vidjet ćete me opet — živa ili mrtva! Evo, vi¬ 
dite, uzeo sam kartu za odlazak i povratak!" 

A kad je napokon bio sam sa svojim tajnikom 
u vagonu, nije se više mogao patrijar uzdržati od 
suza: on je dugo plakao. Slutio je,- da ne će više vi¬ 
djeti grada, gdje je uživao devet godina potpune sreće. 
Spomenuo se valjda i blagopokojnoga Leona XIII., 
koji mu je jednom prilikom govorio: „Vi, Sarto, ni- 
jeste baš zašli u godine. Vi ste čovjek poduzetan i 
čvrste volje. Vi biste još mogli iza mene preuzeti kor¬ 
milo lagjice Petrove." A kad mu Sarto odvratio, da 
taj teški teret nadilazi njegove sile, opet je potvrdio 
veliki papa: „Znamo, moj sinko, da biste Vi mogli 
puno koristiti Crkvi, jer imate za to sve potrebite 
vlastitosti." 

Leonovo oštro oko dobro je vidjelo i -- po¬ 
godilo! 

Dana 4. kolovoza 1903. navijesti kardinal djakon 
Maćehi sa vanjske lože Petrove crkve u Rimu vasio- 
nome svijetu: „Annuntio vobis ga.udium ma¬ 
gli u m : haberaus p a p a m navješćujem 
vam radost veliku: imamo papu uzoritoga 
i prečasnoga gospodina Josipa Sa rt a, 
koji je nadio sebi ime Pijo X." Na tu vijest 
zaorio je iz hiljadu i hiljadu grla radostan poklik, s njim 
se združio glas zvona sa Petrove crkve, a i zvona 
ostalih Rimskih crkava i cijeloga kršćanskog svijeta 
navješćivala su na široko i daleko vijest o tome ra¬ 
dosnom dogagjaju, 


Papa Pijo X. (Josip Sarto.) 


Novi papa Pijo X. okrunjen je najsvečanije od¬ 
mah u nedjelju 9. kolovoza pred više od 50.000 ljudi 
u Sv. Petru. Kardinal Maćehi postavio mu tiaru na 
glavu uz ove riječi: „Primi sa tri krune urešenu tiaru 
i ne zaboravi, da si otac knezovima i kraljevima, po¬ 
glavar svijetu, namjesnik našem Otkupitelju Isusu 
Kristu, kojemu čast i dika u sve vijeke!“ 

Ruka je Božja bila očito pri ovome važnom djelu. 
Izabrani papa u istinu je odabranik Protnisla Božjega. 
Već je u poodmakloj dobi, no ipak je još krjepak 
duhom i tijelom. Svećenik je po srcu Božjem, pun 
prosvijetljene duševne revnosti, pun razboritosti i mu¬ 
drosti, pun pobožnosti, blagosti i umjerenosti, a poi¬ 
mence ponizan čovjek. Baš o toj krjeposti podao je 
sadanji sv. Otac u konklavu ganutljivih dokaza. Kad 
je broj glasova za njega sve više rastao, opetovno je 
i vruće molio i zaklinjao kardinale, neka njega ne bi- 
raju, jer da je on sigurno nevrijedan toga visokog 
zadatka. I baš tako ponizno osjećanje prikaza ga 
očima izbornika to više dostojnim, da bude namjesni¬ 
kom na zemlji Onomu, koji se je sam za nas ponizio 
sve do prilike jednoga sluge i tako svojim nasljedni¬ 
cima pokazao put, kojim će ići, hoće li da mu budu 
slični. 

Mnoga glava stala je odmah iza konklava mu¬ 
drovati o programu vladanja novoga pape. Mnijenja 
su se križala i razilazila, dok u istinu nije nitko ništa 
znao. Danas iza prvog lustruma Pijeva vladanja 
imamo pred sobom čitavu gomilu akata novoga pape, 
te možemo dobro vidjeti, u kojem duhu vlada. Crkvom 
Pijo X. 

Još prije konklava čula se riječ: Iza političnog 
pape religijozni papa! I kao da je tu riječ potvr¬ 
dio izbor konklava. Pijo X. bio je prošao sve stepe¬ 
nice crkvenih službi, od kapelana pa sve do kardinala; 
uspješno je djelovao kao župnik i biskup, ali nije imao 
nikakva posla sa diplomacijom. On je dakle morao 
nužno da bude religijozni papa, protivno od Leona XIII., 
koji je bio pravi iskušani diplomat. No jasno je, da 
se protivnost megju jednim političnim i religijoznim 
papom nema opet tako razumjeti, kako se to danas 
katkada čuje govoriti o političnom i religijoznom ka¬ 
tolicizmu. Svaki papa kao poglavar katoličke Crkve 
ima posla sa vladama, pa stoga je i politički zaposlen. 
Ali je i očito, da Pijo X. i kao papa voli djelovati 
na praktičnom, pastoralnom polju. Bilo je nešto ne¬ 
obično, kad je on započeo kao pravi dušobrižnik pro¬ 
povijedati hiljadama Rimskoga svijeta u Vatikanskom 
dvorištu. Papa je takovu djelatnost razvijao kroz čitav 
svoj svećenički' život, pa ju je sa sobom ponio i u 
Vatikan. Lijepa je to svakako značajka Pija X., da on 
još za takove propovijedi nalazi vremena. Tko je nji¬ 
hovu očinsku milinu čuo u Vatikanskom dvorištu, ne 

će sigurno nikada zaboraviti taj prizor, koji živo pod¬ 
sjeća na Sina Davidova megju narodom Izraelskim. 

Cisto religijozna bila je prva enciklika 
Pija X. od 4. listopada 1903. Kao svoju lozinku pro- 
glasuje on riječi velikog Apostola naroda: Instau¬ 
ra re omnia in Christo — obnoviti sve u 
Kristu. „Stvar Božja — veli Pijo X. — stvar je 
Naša, i njoj odlučismo posvetiti sve sile pa i isti život. 
Stoga ako bi koji iskali od Nas lozinku, što da oči¬ 
tuje volju i namisao, uvijek ćemo samo ovu dati: 
Obnoviti sve u Kristu!" Moli onda sve biskupe, da 
suragjuju na tom velikom djelu. Kao sredstvo za tu 
uzvišenu svrhu označuje iznajprije odgajanje klera za 
savršeno življenje i hvali odlike dušobrižništva. A kako 
opet samo kler ne može ovo djelo izvesti, zato moraju 
svi vjernici bez izuzetka poslužiti interesima Boga i 
duša. „Ako se u gradovima i selima zapovijedi Božje 
vjerno uzvrše; ako vjera bude u časti; ako se sakra¬ 
menti često usprimaju i sve se drugo uspoštuje, što je 
od potrebe za kršćansko življenje: onda ne će više 
trebati odveć velikoga napora, da se sve u Kristu, 
obnovi." 

I u prvom tajnom konzistoriju od 9. studenoga 

1903. označuje Pijo X. kao prvi svoj zadatak: „za to 
se starati, da se propisi i savjeti Evangjelja općenito 
obdržavaju, i da se Crkvi očuvaju njezina prava u 
svojem potpunom opsegu; rasugjivati o raznovrsnim i 
važnim pitanjima, što su u dodiru sa obiteljskim živo¬ 
tom, sa odgojem mladeži, sa pravom i posjedom; po¬ 
remećen nadalje državni poredak opet svesti u kolote¬ 
činu kršćanske pravičnosti; ukratko, gragjane zemaljske 
upravljati putem, što vodi u nebo." 

U provagjanju svojega programa, t. j. obnove 
svijeta u Kristu, pokaza se Pijo X. odmah u potpu¬ 
nom sjaju kao mudar kormilar lagjice Petrove, koji je 
bio svoj pogled za ozbiljnost položaja izoštrio u više 
nego 40godišnjem praktičnom dušobrižništvu. Papi 
je odmah bilo jasno, da, ako se hoće djelo ovjenčati 
željenim uspjehom, onda se mora kršćanska misao 
njegovati megju mladeži, onda službenici Crkve i neke 
ustanove crkvene moraju se očistiti od ljudskih ne¬ 
savršenosti i primjesa, što su se tijekom vremena 
uvukle. 

„Blagosloveno budi — kliče stoga papa, kada je 
ono prigodom 50godišnjice svečanog proglašenja do- 
gmata o Bezgrješnom Začetku Marijinu (8. prosinca 

1904. ) primio zastupnike katoličkih omladin¬ 
skih društava u Italiji — blagosloveno budi udru¬ 
ženje katoličkih omladinskih društava, koje utemeljeno 
u teško doba ima tu zaslugu, da je pod svoj stijeg sa¬ 
kupilo one mladiće, na koje neprijatelji kršćanskog 
imena tako rado nišane, te se njihovu neiskustvu ra¬ 
duju, njihovim strastima laskaju, njihove duševne da- 



rove izrabljuju, da ih iskvare i da im u dušu usade 
pogubnu klicu indiferentizma i bezvjerstva.“ 

Pijo X., stavivši svoj pontifikat pod znamenje 
crkvene obnove, pisao je još prije, dne 5. svibnja 1904., 
ovako: „Jedva je što tako važno, a u svrhu, da Krist 
opet zavlada svijetom, kao svet život klera, koji 
ima da bude vjernicima vogja svojim izgledom, svojom 
riječi i svojim znanjem. Pravo kaže stara poslovica: 
Kakav svećenik taki puk.“ 

Proniknut takovim mislima izdao je Pijo X. već 
cijelu vrstu naredaba, što idu za tim, da što više pri¬ 
bliže Talijanski kler idealu svećeničkom. Prema tomu 
imaju se u Talijanskim sjemeništima izvesti obnove, što 
će visoko podići znanost i krjepost. 

Odmah u početku uvidio je Pijo X., da je za 
ostvarivanje njegova programa od prijeke potrebe i 
savremena obnova papinske uprave. U tom 
pogledu izdao je više odredaba. S tim je usko skop¬ 
čano i novo uregjenje kanonskoga prava, 
kako to on sam ističe u jednom spisu od 19. ožujka 
1904. „Od onoga časa — veli sv. Otac — kad smo 
po nedohitnoj odluci Božjoj uzeli na se teški zadatak 
ravnati Crkvom katoličkom, bila je Naša namjera i 
osnova Naša: sve po mogućnosti obnoviti u Kristu ... 
Prema ovomu najvišem načelu sve upraviti, što smo 
poduzimali, bila je uvijek Naša briga. A jer smo uvi¬ 
djeli, da je za obnovu u Kristu od velike važnosti 
kršćanska stega, držali smo, da Nam treba na nju 
obratiti osobitu pozornost." U tu svrhu odregjuje papa 
i kanonske vizitacije crkava i vjerskih redova 
u Rimskoj okolini a i po svoj Italiji. Pijo X. kao bi¬ 
skup i patrijar iskusio je, od kolike su važnosti i po¬ 
trebe ovake vizitacije, pa stoga naregjuje, da se one 
posvuda drže. Uctanovi za to posebnu komisiju, koja 
će ga izvješćivati o radu tih vizitacija. 

,,U crkvi se ne smije ništa zbivati — opominje 
Pijo X. u svojem »motuproprio« o crkvenoj muzici — 
što bi moglo ili buniti ili samo stezati pobožnost i 
sabranost vjernika; ništa, što bi moglo razborito da 
im dosagjuje ili da ih sablažnjava; ništa prije svega, 
što bi moglo izravno da vrijegja dostojanstvo i sve¬ 
tost bogoslužja, i što bi stoga bilo nedostojno kuće 
molitve i Veličanstva Božjega." I ovo je bio povod 
obnovi crkvenog pjevanja i crkvene mu¬ 
zike. 

Kad se tako osvrćemo na ovako neumornu ra¬ 
dinost i pastirsku brigu Pija X., vidimo, da je posve 
pogogjena riječ, što ju je Njemački biograf mons. de 
W a a 1 izrekao odmah u početku vladanja Pija X.: 
„Stablo pod Leonom XIII. jako je raširilo svoje grane; 
a pod Pijem X. korijenje stabla duboko će se utvrditi 
u zemlju, pa će i deblo i grane unutra ojačati." 

U doba duboke rascjepkanosti i rastrovanosti u 


vjerskom i ćudorednom području dovikuje Pijo X. kao 
najviši učitelj Crkve veliku utješnu riječ: Krist 
je kralj; u Kristu ima se svijet obnoviti, u Kristu 
imate vi svoj najviši ugled, uz koji treba da prionete! 
Svijestan velikoj odgovornosti, što mu je nalaže nje¬ 
gov visoki položaj, podiže Pijo X. u javnom konzisto- 
riju od 17. travnja 1907. svoj glas protiv vjeri nepri¬ 
jateljskog pravca u Crkvi, protiv nekog duha pseudo- 
kritike, protiv neke tobože znanstvene kritike, koja 
svojom pogubnom tendencijom nišani na nauku pre¬ 
daje, na dogmate, a poimence na knjige sv. Pisma. 
Posljedice ovake kritike bile su: nijekanje svakoga 
vrhunaravnog reda, zabacivanje svake vrhunaravne 
objave, biblijske inspiracije i usmene predaje, dapače 
nijekanje Božanstva Kristova i uzbuna protiv Crkve 
Kristove. 

Da stane na put toj pogibli i rasapu, izdade 
Pijo X. dne 3. srpnja 1907. t. zv. Novi Syllabus, 
t. j. službeni popis savremenih 65 zabluda, od kojih 
više nego 30 odnosi se na lažnu biblijsku kritiku. Dne 
8. rujna 1907. izagje i pozitivna obrana katoličke vjere 
i nauke protiv laži i izvraćanja — enciklika 
Pija X. protiv modernista, koja, kako je po¬ 
znato, uzvitla golemu prašinu u taboru katoličkom i 
nekatoličkom svih zemalja. Povod ovoj enciklici ozna¬ 
čuje sam Pijo X. odmah u početku enciklike: „Službi, 
koja Nam je predana od Boga, da pasemo stado Go¬ 
spodnje, bio je iznajprije od Krista odregjen zadatak, 
da najbrižnije čuvamo blago predane svete vjere i da 
odbijamo profane novotarije i prigovore neke t. zv. 
znanosti. U svako je doba bila katoličkom puku po¬ 
trebna ova briga najvišega pastira. A ne može se- 
ipak tajiti, da je u zadnje vrijeme broj neprijatelja 
križa Kristova veoma porastao. Oni novim i lukavim 
majstorijama gledaju da unište životnu snagu Crkve, 
da, ako bi bi bilo moguće, oni bi kraljevstvo Isusovo 
uprav iz temelja oborili. I tako Mi više ne možemo 
dalje šutjeti, ako ne ćemo da se iznevjerimo Našemu 
najsvetijem zadatku, i da Nam se blagost, što ju do 
sada pokazivasmo, nadajući se boljemu, ne uzme kao 
zaborav dužnosti." 

Samo protiv pogubnih posljedica neke pseudo- 
kritike ustaje Pijo X. sa svom žestinom, a ne protiv 
kritičnog istraživanja uopće. Primajuć dne 20. travnja 
1904. članove istorijskih zavoda u Rimu, odlične Nje¬ 
mačke, Austrijske, Engleske, Francuske, Belgijske, 
Holandijske, Švedske istorike, ističe Pijo X. poznatu 
riječ svojega predšastnika Leona XIII.: „Katolička 
Crkva nema nikakva straha od istine," te nadovezuje: 
„Naprotiv, katolička Crkva najbolja je hraniteljica i 
čuvarica istine. I ja samo želim, da nauke što više 
uznapreduju. Svi, koji proučavaju istinu, idu za istim 
ciljem, za kojim ide i katolička Crkva." 


Papa Pijo X. (Josip Sarto.) 


I na socijalne prilike i na socijalno djelovanje 
Talijanskih katolika pada budno oko Pija X. Svojim 
motuproprio od 18. prosinca 1903. o socijalnom 
djelovanju katolika izdaje on za sve katolike 
stalna i mjerodavna načela, poimence daje upute za 
Italiju oslanjajuć se na Leona XIII. i na instrukciju 
kongregacije za izvanredne crkvene poslove. Borba 
megju kršćanskim demokratima i konservativcima u 
Italiji nikako se nije htjela da primiri. Stoga Pijo X. 
dokida Opera dei Congressi izuzevši drugu sku¬ 
pinu, koja ima preko sebe pripreme za Talijanske ka¬ 
toličke sastanke, i stavlja sve djelovanje katolika na 
religijoznom, socijalnom i karitativnom polju pod 
vrhovno vodstvo Talijanskog episkopata. Pijo se nada, 
da će tako dokrajčiti nesretna trvenja, poravnati pre¬ 
pirke u katoličkoj Talijanskoj organizaciji i Talijanske 
katolike ujediniti. 

Puno je brige i muke zadao Piju X. i frarna- 
sonski boj protiv Crkve u Francuskoj. Sv. Otac ne 
podnosi, da „Francuski biskupi budu jednostavni državni 
činovnici, posve odriješeni od veza, što po božanskoj 
ustanovi vežu katolički episkopat sa vrhovnom glavom 
Crkve." 

Da obnovi kršćanstvo u Kristu, s najvećim po¬ 
uzdanjem pogledava Pijo X. u svetotajstvenog 
Isusa i u blaženu Gospu. Postao je PijoX. papa 
Euharistije, kad je katoličkom svijetu onako vruće 
preporučio čestu pa i svakidanju sv. pričest. 
A toliko mu je na srcu i pobožnost prema blaženoj 
Gospi. „Da se sve obnovi u Kristu — piše Pijo X. 
predsjedništvu odbora javnih svečanosti za Stogodi¬ 
šnjicu proglašenja dogmata o Bezgrješnom Začetku 
Marijinu — mnogobrojne su doista stvari, što ih že¬ 
limo vidjeti sa svom marljivosti očuvane i unaprije- 
gjene megju kršćanskim pukom. A megju prvima, 
kako to već drugom zgodom izjavismo, mislim o, 
treba da bude pobožnost k uzvišenoj i 
vazda djevičanskoj Majci Božjoj Mariji. 
Ne uhvati li ova pobožnost čvrst korijen 
u duša m a, to ne će u njima uroditi kakav plod 
krjeposti i svetosti, što bi odgovarao trudu radnika." 

I tako naš sv. Otac Pijo X. provodi svoje dane 
na Petrovoj Stolici u neumornom samo radu i nasto¬ 
janju za slavu Božju i za spasenje neumrlih duša. 
Doista, svaki i cijeli Božji dan prolazi njemu u mo¬ 
litvi i radu za svetu Crkvu. Molitva i rad nje¬ 
gov je život. 

Rano se Pijo X. diže. Kad sobni „ajutante" (po¬ 
moćnik), mladi Slili, unigje jutrom, odmah iza 5 sati, 
u sobu papinu, već je papa ustao i moli svoj brevijar. 
Iza 6 sati služi sv. misu u malenoj kapeli. Kod mise 
obično poslužuje papin tajnik. Poslije mise klekne papa 
na klecalo, da prisustvuje misi zahvalnici. Onda uzima 
sv. Otac svoj doručak, šalicu bijele kave. Iza doručka 
sigje malo u bašču. Nikad ne propusti Pijo X. da ne 
pogje pomoliti se pred spiljom NašeGospe 
Lurdske. Šetnja ta ne traje preko p6 sata. U nje¬ 
govu kabinetu čeka ga korespondenca, uvijek vrlo 
brojna, kojom se papa sam bavi. Onda prima svete 
kongregacije i izriče o svima važnim i zamršenim pita¬ 
njima svoj sud. Pijo X. ne trpi nemara, nereda i ne- 
tačnosti. Zatim dogje državni tajnik kardinal Merry 
del Val, i tada se papa bavi odnosima sa stranim 
državama. Iza toga dijeli audiencije javne i privatne. 
Kardinali, prelati svetih kongregacija, tajnici i činov¬ 
nici kao i majordomus imaju audienciju u stalan dan. 
Ljubeznost Pija X. predobila mu je sva srca. Svak u 
Vatikanu govori o njemu kao o dobrom ocu. Malo 
iza podne ruča papa. Ručak mu je vrlo jednostavan. 
Zatim se odmara u svojoj spavaonici od prilike jedan 
sat, pa prihvaća opet svoj brevijar i svoje poslove. 
U 6 sati šeće sa svojim tajnikom u galerijama, kojih 
ulaz čuva jedan papinski stražar. Za ove šetnje raz¬ 
gledava Pijo X. slikarije i urese, iznosi često puta 
uspomene iz nezaboravljene Venecije, promatra Rim i 
brežuljke Albanske i Tuskulanske, koji s ove visine 
Vatikanske pružaju dražestan vidik. Iza dovršene šetnje 
vraća se papa da radi do 9 sati, onda večera, moli 
krunicu, dovršuje svoj brevijar, katkada pročita još 
koji dnevnik, pa ide na počin, ali nikada ranije od 
deset i po sati. 

Da završimo. Pijo X. voli svakom prilikom reći: 
Molite se za me! Kad mu dogju kardinali na kakvo 
čestitanje, veli im: Molite se za me! Kad sluša klicaje 
rimskoga puka „Evviva", zaustavlja on te klicaje rije¬ 
čima: Molite se za me! Kad mu sada prigodom Nje¬ 
gova 50godišnjega misničkog jubileja dolaze hodo¬ 
časnici iz svega svijeta, i njima Pijo X. progovara: 
Molite se za me ! 

Prijatelju! Pomolimo se i mi za našega dobroga 
sv. Oca papu Pija X.: 

Uzdrži ga, Gospodine, i pozivi i bla¬ 
ženim učini na zemlji, i ne metni ga na 
dušu neprijateljima njegovim! 

fer. 21. i 22. — Vrhbosna. - 1908. 


IGNIS ARDENS. 

SPJEVAO IZIDOR POLJAK. 


Beskrajnom u nizu idu milijuni, 

Rasipnih sinova : ostaviše kuću 
Roditelja svoga, pa su u sv’jet pošli, 

Kud ih strasti sila tjera po bespuću. 
Gladni su i žedni, satrti od boli. 

Bl’jedih im iz lica teška viri b’jeda, 

Patnje pretrpljene. Zamračeno oko 
Iznad sebe samo pusto nebo gleda. 

Hoće li se ikad vratit k Ocu svome 
Duše raskajane? Tko bi reći znao! 

Prezreli su nadu, ljubav pogazili, 

Angjel vjere davno rad njih plakat stao 
Žalosno i tužno. Srca su im hladna 
Kao da ih sape teška santa leda 
Okovima svojim i hladnoća srca 
K Roditelju dobrom vratit im se ne da. 

Crnu sudbu svoju skrivili su sami 
Ostavivši Oca. Oni Nebo tuže 
Radi muka svojih i u srdžbi b’jesnoj 
Svemožnoga psuju, proklinju i ruže. 

Pa ko iz vulkana ražarena lava, 

Kamenje i sumpor crne kletve lete 
S polova zemaljskih k zvjezdanome nebu 
I pred same Božje stižu dvore svete. 


A Bog, koji dahom usta svemir stvori, 
R’ječju sunca trne, ne će da ga svlada 
Srdžba i da svoju nezahvalnu djecu 
Desnicom božanskom u dno baci hada. 
Gospod je milostiv. Od sve moći njegve 
Još je ljubav jača beskrajna i čista, 

Štono prašta uv’jek, samo prašta uv’jek, 
Štono na križ nekad raspela je Krista. 

On bi rado sretnu svoju djecu gledo 
Nasmijana lica. Rado bi ih svio 
Na božanske grudi. Cjelov bi im dao 
Plamen kao sunce. Ljubezan i mio 
Prostio bi gr’jehe i sve zloće crne, 

Odio ih zlatom, otro bi im oči 
Crvene od suza, plača dugotrajna, 

Samo kad bi opet K Njemu htjeli doći. 

Na stijeni Petra zato opet sjajno 
Uždio je sunce, izgubljene pute 
K dvorovima njegvim ljudstvu da rasv’jetli 
I da grije ljudstvu grudi promrznute 
Svojim žarom vrelim, da led i sn’jeg topi, 
Ljubavi i vjere gdje će niknut cv’jeće 
Ko na prisojima bregova i gora, 

Kada južnjak dune, sine pramaljeće. 


Ignis ardens! Sv’jetli svojim svjetlom žarkim, 
Hladne sv’jesti ljudske pali vatrom s neba, 
Nesretno je ljudstvo, čemerno i bolno, 
Mnogo njemu treba, jer mu vjere treba. 
Diži ruke svoje k dvorovima vječnim, 

Plači, jecaj, ljudstvu opet vjeru prosi, 

Pa sa vjerom svetom novo uskrisenom 
Jadne duše ljudske zadovoljstvom rosi! 


OGANJ GOREJ. 

SPJEVAO DR. FRAN BINIČKI. 

Po zemaljscgm glibe človečastvo bludit, Bludit človgčastvo.. Se že milo sjajet 

Črgz stgni se oštri na vrh visok penjet, Oganj v Grade vgčngm, upvanije gove, 

No v tašće se bedno raj doseći trudit, Radostiju srdca krepit i pitajet, 

Ibo iznureno padajet i stenjet. Vsja va Srdce Hrista Razpetago zove. 

Skrivajet mu magla i noć jasni zgni, Jasnij Oganj motret ljudsciji vsi rodi 

V ovčijah že kožah vici bednu savet 1 iz glubin srdca tržastveno blažet, 

Nudet i put kažut v seti sakrveni, Jakože každomu srdcu boljše godi, 

Zavedše ji va nje, koljut ji i davet. Željenija svoja Razpetomu skažet. 

I hpvatski rod naš, gorej Ognju jasnij, 

Raduje se slave velTje tržastvo, 

Boga molit: „Višnjij, Ognja ne ugasni, 

Dokole ne sgrijet ćelo človečastvo 1“ 

HYMNUS PAPALIS. 

SPJEVAO SLAVKO LONČAR D. I. 


Sonent canora cantica gentium! 
Hymnis ovans Petri resonet petra! 
In Te, gregis Patrem fidelem 
Flagrat ainore gregis cor acri. 

Salve, Patrone gentibus, o Pius! 
Salutis atris in tenebris diem 
Annuntians. Ardens o Ignis, 

Frigore cordis in hoc supremo! 

In proelio Tu dux vigil aspero 
Solatiumque moestitiae gravis 
Nostrum cupitum! Salve Jesu 
Serve supreme Paterque noster! — 


Bis lustra quina frons Tua cingitur 
Vitta sacra; — Deo cantica concinnens 
Gratum sacrum vitae obtulisti 
Magnifico in Domini sacello! — 

Amore gens Croatica conflagrans, 
,,Vivat!“ vocat suo jubilo Patri; 
„Frontem Tuam Jesus coronet, 

Post operasque quiete donet!" 

Hostis gregem si trux minitabitur, 
Undae profundae, — o benedic manu 
Tua potenti proeliantes 
Concilia auxilium deorsum! — 


LOZINKA PIJA X. I NJEGOVA EUHARISTIČNA VOJNA. 

NAPISAO IVAN PETAR BOCK D. I. 


Apostolska lozinka sv. Oca pape Pija X., „ob¬ 
nova svega u Kristu", krije u sebi divan program, 
koji kulminira u euharističnoj vojni. 

„Da se obnovi sveuKristu, Bog se udo¬ 
stojao u punini vremena objaviti tajnu 
volje svoje" J ). Zato je Sin Božji postao čovjekom, zato 
je izvršio djelo otkupljenja, zato je utemeljio Crkvu svoju 
za sva vremena do konca svijeta. Crkvi je Spasitelj 
povjerio zadaću, da nastavi i dovrši djelo njegovo, du¬ 
hovnu obnovu svega u Kristu. Pa tako vidimo, kako 
je lozinka Pija X. dostojna pape, jer je lozinka samoga 
Boga i Crkve Kristove kod spašavanja roda ljudskoga. 

Promatrajmo pobliže, što će reći: „obnoviti 
sve u Kristu", tako da bude „sve i u svemu Krist". 2 ) 

I. EUHARISTIČNI SPASITELJ ŽIVOTNI 
PRINCIP CRKVE. 

Kao paralelu uzmimo najprije riječ: Ljubiti koga 
u Kristu. Ako ljubim koga u Kristu, onda Krist nije 
samo začetnik i uzor i svrha, nego ujedno formalni 
princip i razlog ljubavi moje; drugim riječima: Ljubav 
Kristova nadahnjuje me, da ljubim bližnjega, dapače sam 
Krist ljubi bližnjega po meni. 

Slično vrijedi, kad govorimo o obnovi roda ljud¬ 
skoga u Kristu. Krist nije samo začetnik i uzor i ko¬ 
načni cilj ove duhovne obnove. Sve ovo mogao bi biti 
po samom djelu otkupljenja i bez Crkve i bez sakra¬ 
menata i bez Euharistije. Spasitelj je tako savršeno o- 
tkupio vjernike svoje, te je sam glavom po životu mi- 

b Efez. 1, 10. 

'-) Kol. 3, 11. 


losti svoje, po sv. sakramentima i naročito po Euha¬ 
ristiji postao sveudiljnim organičnim principom i for¬ 
malnim razlogom, po kojem Crkva sve obnavlja u Kristu. 

Zato je stupio u trajnu organičnu zajednicu vrhu¬ 
naravnog života s vjernicima utemeljivši Crkvu svoju 
u obliku vrhunaravnog organizma ili živoga tijela. To 
tijelo oživljava, hrani i razvija jedan isti vrhunaravni 
princip organičnim putom t. j. po nekim sredstvima ili 
organima, kojima je ta posebna zadaća vršiti ovu ili 
onu životnu djelatnost u prilog cijeloga tijela. „Mnogi 
smo jedno tijelo u Kristu". ] ) „Avi ste tijelo 
Kristovo i udi od uda". 2 ) ,,I sam je (Krist) 
glava tijela C r k ve“. a ) 

Po rimskom katekizmu (P. II. c. 4. 9. 40. 2.) Eu¬ 
haristija se može isporediti sa vrelom, a drugi sakra¬ 
menti sa potocima. I doista po ostalim sakramentima, 
kanoti po organičnim žilama tajinstvenog tijela Kristova, 
daje se život milosti: u Euharistiji imamo izvor ovog 
života i živo središte i bilo, što neprestano oživljava 
čitavo tijelo Crkve te pojedine organe i ude. Ovdje u 
Euharistiji Spasitelj nadostavlja svaki dan na djelo 
utjelovljenja svoga i osobno hrani i razvija u pojedinim 
udima Crkve onu divnu zajednicu života i djelovanja 
vrhunaravnog, koju je stvorio utjelovljenjem i otku¬ 
pljenjem svojim naprema svemu rodu ljudskom, napose 
pak prema svojoj Crkvi. 

Ovu organičnu zajednicu života milosti imade papa 
na umu, kad u prvoj okružnici svojoj tumači lozinku 
svega pontifikata svojega. A daljnji rad njegov jasno 

9 Rimlj. 12, 5. 

a ) Kor. 12, 27. 

' Kol. 1, 18. 

pokazuje, kako Pijo X. smatra presvetu Euharistiju 
glavnim žarištem, gdje se mora usredotočiti i vazda na 
novo rasplamtjeti svaka spasonosna djelatnost oko du¬ 
hovne obnove naše i drugih Zato punim pravom mo¬ 
žemo govoriti o euharističnoj vojni kanoti o duši i 
jezgri programa Pija X. 

II. SVRHA I POTREBA EUHARISTIČNE 
VOJNE PAPINE. 

U križarskim vojnama srednjega vijeka radilo se 
o ponovnom osvojenju ili oslobogjenju Svete Zemlje, u 
kojoj je dragi Spasitelj ugledao svjetlo ovoga svijeta, u 
kojoj je živio i umro, iza kako je „prošao čineći 
dobro i iscjeljujući sve svladane od gja- 
vola." 1 ) Križarska, ili bolje da reknemo, euharistična 
vojna Pija X. smjera na to, kako bismo opet osvojili 
dragu, kud i kamo svetiju zemlju, nego što su je kršćani 
srednjeg i novijeg vijeka zlobom neprijateljskom i ve¬ 
likom nea'ošću svojom kao i kobnom premoći rigo- 
rističnih načela izgubili. Ova sveta zemlja jest euha- 
ristično kraljevstvo Božje po čestoj i svakidanjoj sv. 
pričesti. Dok je općenito u Crkvi evala česta i svaki- 
danja pričest, vladao je Isus u srcima vjernika, i mogla 
se Crkva gotovo u svakom pogledu nazvati općina 
„svetih." „A u mnoštvu vjernika bijaše srce 
jedno i duša jedna... i milost velika bijaše 
na svima njima".-) Što je više nestajalo česte i sva- 
kidanje sv. pričesti, to je dalje napredovao „ođpad i 
udaljivanje od Boga". Ovo Pijo X. u prvoj okružnici 
svojoj žigoše kao značajnu savremenu „tešku i ljutu 
bolest, koja iz dana u dan raste te ljudsko društvo 
do kosti izjeda i uništuje... Sad se gotovo posvuda 
pokreće i podjaruje bezbožni rat protiv Boga... sam je 
čovjek s najvećom drskošću prodro na mjesto Boga, 
uzdižuć se više svega, što se zove Bog, i u 
hramu će Božjem sjesti pokazujuć se kao 
da je B o g.“ 3 ) 

Već se pojavljuju i plodovi tog odpada od Boga. 
Papa veli u istome pismu : „Tko da se ne uplaši i ne 
rastuži, kad vidi ljude ponajvećim dijelom, dok se u 
ostalom punim pravom ponose polučenim uspjesima na 
polju uljudbe, kako se megju sobom tako ogorčeno 
kolju, kao da je boj sviju protiv svih?" 

Kako da opet osvojimo tu svetu, ali tolikim ne¬ 
djelima oskvrnjenu zemlju? „Trsili se mi koliko mu 
drago, da povratimo rod ljudski k veličanstvu i go¬ 
spodstvu Božjem, nikad se to ne dogodi, osim po 
Isusu Kristu. Opominje Apostol: Jer temelja 
drugoga nitko ne može postaviti osim 
onoga, koji je p o st a vlj en, ko j i j e Is u s KrstO) 

‘) Djela ap. 10, 38. 

2 ) Djela ap. 4, 32. 33. 

3 ) 2. Sol.»2, 4. 

*) I. Kor. 3, 11. 


Bjelodano je nadalje, kojim se putom dolazi do Krista, 
naime po Crkvi. Pravom zato kaže Zlatoust: ,Uzdanje 
tvoje Crk/a, spasenje tvoje Crkva, utočište tvoje Crkva'." 

Pape srednjega vijeka pokrenuli su križarske vojne, 
a pri tom nijesu se uzdali toliko u ljudsko oružje, ko¬ 
liko u pomoć Božju. Svijet, koji nije prosvijetljen bio 
višim svjetlom, osugjivao je i osugjuje pokret njihov 
kao mahnitost. No pape i sveti propovjednici križarskih 
vojna, vogjeni Duhom Svetim, izdali su lozinku: „Bog 
to hoće"; i Bog je čudesima, što su slijedila') potvrdio 
volju svoju i blagoslovio nastojanje križara, dok su se 
ovi vjerno držali namjera Božjih. 

Kud i kamo pouzdanije i stalnije Pijo X. može kod 
euharistične vojne svoje reći: Bog to hoće! Svrha bo 
ove euharistične vojne, povratak vjernika k čestoj i 
svagdanjoj sv. pričesti prvih vijekova, puno je uzviše- 
nija i znamenitija, nego problematični cilj sredovječnih 
križarskih vojna. 0 cilju euharistične vojne papa veli 
u pismu svome na biskupe od 10. travnja 1907.: „Dok 
pobožnost hladni, bez ikakve sumnje ne 
može se pomisliti nikakav uspješniji lijek, 
kojim bi se malaksala srca kršćana življe 
poticala, da opet uzljube Boga, nego li je 
česti i svakidanji pristup ksvetoj pričesti, 
gdje primamo Onoga, koji je izvor prežar- 
ke ljubav i." 

III KAKVI SU ČASNICI OVE DUHOVNE 
.VOJNE PO PIJEVU IDEALU? 

Znade Pijo X., koliko je stalo do samih v o g j a 
duhovnih kod ove euharistične vojne, što teži za 
duhovnom obnovom svega u Kristu. Zato se najprije, 
sam životom i djelovanjem svojim neuskolebivo drži 
zadaće i lozinke svoje te na očigled svega svijeta vjerno 
vrši, što je u prvoj okružnici svojoj obećao : U opslu¬ 
živanju papinske službe jedino smo topreduzeli: obno¬ 
viti sve u Kristu, da naime bude sve i u svemu Krist. 
Bit će ih za cijelo, veli dalje, koji će posugjujući stvari 
Božje na čovječju ići za tim, da pretresaju Naše u duši 
mišljenje i da ga okreću na zemaljske porabe i na 
strančarska nastojanja. Da ovima presiječemo praznu 
nadu, tvrdimo sa svim ozbiljnim uvjeravanjem, da Mi 
ništa ne ćemo da budemo, ništa uz pomoć Božju ljud¬ 
skomu družtvu ne ćemo . biti osim sluga Boga, čijim se 
ugledom služimo. Stvar Božja stvar je Naša, i njoj od- 
lučismo posvetiti sve sile pa i sam život S toga ako 
bi koji iskali od Nas lozinku, koja da očituje volju i 
namisao, uvijek ćemo samo ovu dati: Obnoviti sve u 
Kristu!“ 

Mi se možemo sad osvrnuti na petgodišnju dje¬ 
latnost pape Pija X. U toj vanredno zamašnoj djelat- 


J S. Bernardi de consiđeratione 11. 5, 1. 2. c. 1, 

nosti njegovoj nema ništa, što ne bi direktno smjeralo 
na obnovu svega u Kristu. I budući da je ovaj papa 
više nego mnogi dični predšasnici njegovi vrhunaravno- 
pfaktičnog smjera te najkraćim putom traži kon¬ 
kretno ostvarenje svoje osnove, s toga poimence ističe 
obnovu svega u Kristu euharističnom, koji ima da živi 
i kraljuje u svim srcima. 

Ali sam papa ne može sve. Zato se najpriie obraća 
natpastirima pojedinih crkava. „Kod primanja pak i pro- 
vagjanja toga divnoga djela najvećma Nas, časna 
braćo, bodri to, što smo čvrsto uvjereni, da ćete vi svi 
revno pomagati, te se ono i srećno dovrši... Kojim 
ćemo se pak sredstvima služiti pri toli važnom pothvatu, 
jedva treba reći, jer leže na dlanu. Prva od briga budi 
ta, da Krista satvorimo u onima, koji su po zvanju 
odregjeni, da u ostalima satvaraju Krista. Mislimo na 
svećenike, časna braćo! Svi bo, koji su zaregjeni u 
svećenike, treba da znadu, da im je u narodima, s ko¬ 
jima borave, zadan ovaj zadatak, što ga je Pavao pri¬ 
mio, kako to svjedoče one njegove preumiljate riječi: 
,Sinči moji, koje opets mukom ragjam, dokle 
se Krist ne stvori u vama' (Gal. 4, 19). A kako 
će ispuniti svoju službu, ako prije sami ne obukoše 
Krista? I to tako obukoše, da mogu prisvojiti onu 
istoga apostola: ,A ja živim, ipak ne ja, nego 
živi u meni Krist. (Gal. 2, 20.). Jer je meni život 
Krist 1 (Filiplj. 1, 21.). Pa,s toga premda se svih vjer¬ 
nika tiče opomena, , da stignemo u čovjeka savr¬ 
šena, u mjeru potpune dobi Kristove' (Ef. 4, 
13)., a to osobito ide onoga, koji opslužuje svećeništvo, 
pa koji se zbog toga zove drugi Krist, ne samo 
zato, što je dionik Njegove vlasti, nego što i nasljeduje 
Njegova djela, po čem je kao ogledalo žive slike 
Kristove." 

Ne da se tajiti, ovdje papa ističe baš onaj ideal 
duhovne obnove, koji je najznačajniji plod česte i sva- 
kidanje svete pričesti. ,,Ko jede moje meso, veli 
Isus u svom euharističnom govoru, i pije 
moju krv, u meni ostaje, i ja u njemu. Kao 
što mene posla živi Otac, i ja živini poradi 
0ca, i ko jede meso moje, i on će živjeti 
poradi mene" (Iv 6, 57.-58.). 

Pijo X. na gornje riječi svoje nadovezuje najspa- 
sonosnije opomene, koje se tiču uzgoja i duhovnog na¬ 
pretka klerika i mladih svećenika. Euharistija je po sv. 
Tomi Akvincu „perfectio, consummatio et finiš omnium 
sacramentorum" (III. 75, 1 ; 63. 6; 73, 3.), napose pak 
svetoga reda. Zato tek s gledišta euharistične vojne 
Pijeve potpuno razumijemo vanrednu brigu njegovu oko 
klera. Megju inim govori biskupima: „Iz dna duše nu¬ 
kamo, privinite ih (mlade svećenike) češće na svoje 
srce, koje treba da je ugrijano ognjem nebeskim; odu¬ 
ševite ih, raspalite ih, da čeznu samo za Bogom i spa¬ 


senjem duša." Papa nadalje odvraća mladi kler od 
kradimice unesenih bludnja racijonalizma i poluracijo- 
nalizma, ili, kako bi danas rekao, modernizma. I premda 
drži „hvale vrijednima one od mlagjih svećenika, koji 
se posvećuju korisnim naukama u svakoj grani mu¬ 
drosti, da se tako više usposobe za obranu istine i 
odbijanje kleveta mrzitelja vjere", to ipak dodaje: „Ne 
možemo kriti, dapače posve otvoreno izjavljujemo, da 
ćemo vazda prednost davati onima, koji ne zanemaru¬ 
jući nipošto znanosti svete i ljudske iznajprije se ipak 
posvećuju Spašavanju duša izvršujuć one službe, što 
dolikuju svećeniku, revnitelju za slavu Božju. Vrlo 
Nam je žao, i srce Nas boli bez prestanka 
(Rimlj. 9, 2.), kad vidimo, da plač Jeremijin spada i na 
naše doba: ,Mališi tražiše hljeba i ne bijaše, 
koji bi im odlomio' (Plač. 4, 4.j.“ 

IV. BLIŽNJA PRIPRAVA PIJA X. ZA EUHA- 
RISTIČNU VOJNU. 

Kao što su nekoć pape srednjega vijeka prije svake 
križarske vojne raspisali posebne molitve i pobožnosti 
i priredili velike skupštine klera i naroda, na kojima 
su pretresale nadu, probitke i sredstva takovih vojna, da 
se što više vrsnih vjernika oduševi za sveti boj: tako 
je i Pijo X. pripravljao vojnu svoju euharističnu sličnim 
naravnim i vrhunaravnim sredstvima. 

Već Leon XIII. bijaše u zadnjoj okružnici svojoj 
(g. 1902.) o presvetoj Euharistiji najtoplije zagovarao 
često primanje svete pričesti po primjeru Pracrkve i 
istakao, da „se moraju posve odstraniti protivne pred¬ 
rasude i nazori kao i isprazni strah premnogih i svi 
prividni razlozi, što odvraćaju vjernike od stola Gospod¬ 
njega." 

Ovu zadnju opomenu mudroga Leona XIII. nije 
nitko vjernije poslušao i odlučnije proveo, nego nasljed¬ 
nik njegov Pijo X. Vrhunaravno-praktični duh ovoga 
pape nije se zadovoljio, što je samo istakao zdrave 
nauke o koristi česte sv. pričesti. Ujedno je htio da 
poravna putove i da odstrani zapreke, koje su dosada 
smetale širenju ove bogoljubne navade. On je dosljedno 
sudio: Ko hoće cilj, mora upotrijebiti sva zgodna sred¬ 
stva. Nije pak moguće, da se vjernici povrate čestoj i 
svakidanjoj svetoj pričesti prvih vijekova, ako se ne 
ublaže prestrogi od mnogih moralista dapače i od ne¬ 
kih svetaca propisani uvjeti, za koje Pracrkva nije ništa 
znala. 

U drugu ruku papa Pijo X. nije nipošto novaj¬ 
lija bio u pitanju česte i svakidanje pričesti. Dobro je 
već prije pomifikata svoga upoznao moralne spise i 
apostolsku djelatnost najvećeg pobornika svakidanje sv. 
pričesti u prošlom stoljeću, učenog i bogoljubnog žup¬ 
nika Josipa Frassinetti-a (f 1868.). Sam Pijo X. pisao 

je redovno prigodom novog izdanja svih djela Frassi- 
netti-evih: „Za dugog vremena pastirske službe Naše 
nije Nam ostalo nepoznato, kako spasonosno djeluju 
spisi Frassineti-evi na vjernike, jer ih potiču na pravu 
svetost ter ih sve većina usavršuju... Josip Frassinetti 
nije bio samo pobožan i učen svećenik, nego je sa svojim 
dalekovidnim umom spojio i toliku umjerenost i raz¬ 
boritost i tako praktičan sud, te je očito najbolje poslu¬ 
žio i Nama, koji hoćemo da sve obnovimo u Kristu." 

Papa ovdje nedvojbeno misli na velike zasluge 
Josipa Frassinetti-a oko promicanja svakidanje sv. pri¬ 
česti. Kao „borac bez straha" bio je on u prošlom sto¬ 
ljeću gotovo jedini bogoslov, koji je odlučno branio 
svakidanju sv. pričest uz veoma blage uvjete i junački 
odolijevao združenim napadajima drugih moralista. Na¬ 
pokon učeni kardinal Kazimir Gennari izvojšti nazorima 
njegovim veću pozornost po svojoj bogoslovnoj kon¬ 
sultaciji ,,o čestoj pričesti" i o dekretu „Quemadmodum“, 
što ju je g. 1900. po drugi put izdao. 

Pitanje o svakidanjoj sv. pričesti nije dakle ni¬ 
pošto naprečac riješeno, kako bi mogli misliti neupu¬ 
ćeni krugovi, nego je papa Pijo X. pri zasjedanju sto¬ 
lice Petrove našao euharističnu vojnu već dosta dobro 
pripravljenu dijelom po svojim predšasnicima Piju 
IX. i Leonu XIII., dijelom po apostolskim muževima 1 ) 
prošloga vijeka i po jednom ili drugom učenom bogo¬ 
slovu, dijelom takogjer po sve većem oduševljenju 
euharističnom, što su ga kroz zadnji desetak godina 
svuda širom katoličkog svijeta raspirili megjunarodni 
euharistični sastanci. 

Za prve dvije godine svoga pontifikata Pijo X. 
učini zadnje korake, da pospješi konačno riješenje ovog 
dugo zavlačenog prjepornog pitanja o nužnim i dovolj¬ 
nim uvjetima za primanje svakidanje sv. pričesti. 1 u 
tom moramo gledati- prst Božji, što je ova raspra baš 
onda dozrela, kad smo u nesretnoj Franceskoj rukama 
mogli pipati pogubne plodove janzenističkih i prestro¬ 
gih nazora obzirom na primanje česte i svakidanje svete 
pričesti. Papa proti modernom poganstvu naših dana 
ne poznaje boljeg lijeka u bolje obrane za vjernike, nego 
svemožno sredstvo prvih kršćana usred krvavih pro¬ 
gonstva njihovih. 

Zadnji i neposredni povod brzom i autoritativ¬ 
nom riješenju pitanja našega bijaše dosta živahna raspra, 
koja se g. 1904.—5. vodila u Belgiji izmegju O. Godts-a, 
C. SS. Red. i svećenika Chatell-a Congr SS. Sacr., sve¬ 
ćenika Coppin-a i O. Lintelo-a D I. Prigodom ove 
raspre, u kojoj su zagovornici blažih nazora odnijeli 
palmu, Pijo X. odluči, da dalje ne odgagja presudu 
svoju. 

1 ) Megju ove ubrajamo bi. Klementa Hofbauera C. SS. 
Red., bi. Ivana Vianney-a, župnika iz Ars-a, časnog Dom Bosca, 
Cottolenga i Msgra de Segur, 


30. svibnja 1905. uoči megjunarodnog euhari- 
stičnog kongresa u Rimu Pijo X. obdari posebnim opro¬ 
stima jednu molitvu „za širenje pobožne navade svaki¬ 
danje sv. pričesti". 1 ) Tekst ove molitve dade objelodaniti 
i razdijeliti zadnjega dana istoga sastanka. Sam papa 
htjede da zaključi (4. lipnja 1905.) ovaj rimski kongres 
noseći presv. oltarski sakramenat u svečanoj procesiji, 
i u posebnom govoru svom reče megju inim : „Molim 
vas i zaklinjem svekolike, preporučite vjernicima, da 
pristupaju stolu Gospodnjemu. I osobito se obraćam 
na vas, predragi sinovi svećenici, nastojte, da Isus, 
najveće blago rajsko, najveće dobro, što ga je ikad 
uživao bijedni rod ljudski, ne bude zapušten tako 
pogrdnim i neharnim načinom." 2 ). 

V. GLAVNI MANIFEST I POZIV NA VOJNU 
EUHARISTIČNU. 

Pošto je papa tako iz daleka i iz bliza pripravio 
vojnu euharističnu za obnovu svega u Kristu po čestoj 
i svakidanjoj pričesti te vrućim molitvama isprosio 
blagoslov Božji, svečano je napokon raspisao mi¬ 
roljubivi program te duhovne vojne i poziv na nju u 
poznatom epohalnom dekretu rimske kongregacije sa¬ 
bora „Sacra Tridentina Synodus“ od 20. prosinca 1905. 

Dekret ovaj ima tri dijela: naučni, historijski i 
praktični dio. 

Prvi naučni dio bavi se željom tridentskoga 
sabora i Crkve te željom samoga Spasitelja za svaki- 
danjom sv. pričesti vjernika. Da dokaže ovu želju Kri¬ 
stovu, kongregacija navagja tri razloga: a) naredbu 
presvetog sakramenta pod prilikom kruha i pojam „kruha 
života"; b) prispodobu s manom u pustinji; c) pretež- 
niji euharistični smisao četvrte prošnje Očenaša. 

Kao dublji razlog ovoj želji Isusa Krista i Crkve 
navodi dekret pravu svrhu svete pričesti. Euharistija 
naime, u koliko se smatra kao sakramenat, nema pogla¬ 
vito služiti kao predmet poštovanja našega niti kao plaća 
i nagrada vanredno krjeposnog života, nego kao hrana 
božanska i svemožni lijek, ,,da bi vjernici odatle crpali 
jakost, da ukrote požude, da se očiste od svakojakih 
lakih pogrješaka, i da se očuvaju većih grijeha, kojima 
je izvrgnuta čovječja slabost." To je i nauka trident¬ 
skoga sabora. 

Drugi historijski dio dekreta osvrće se na 
prvobitnu revnost kršćana u svakidanjem „lomljenju 
hljeba" euharističnoga, koju posvjedočavaju takogjer 
sv. Oci za svoje vrijeme. Megju uzrocima, zašto 
je po tom hladnjela pobožnost, ističe se „kužni 
janzenizam" sa prepirkama o pripravi na svakidanju 

1 ) Ta je molitva takogjer prevedena na hrvatski jezik, te 
se može dobiti kod Katol. tiskovnog društva u Zagrebu. 

2 ) Lintelo, Triduum eucharistique p. 29, 

pričest. Spominju se dvije skrajnosti: a) rigoristi skri- 
više sve rjegje primanje sv pričesti i zabraniše čestu 
pričest čitavim staležima, n. pr. trgovcima i oženjenima; 
b) protivnici su neki pretjerivali u drugom ekstremu, 
zahtijevajući za sve svakidanju sv. pričest, kao da je 
de iure divino, ne izuzevši ni Velikoga Petka. 

Sv. Stolica osudila je g. 1679. jednu i drugu skraj- 
nost i dopustila čestu svetu pričest svim kršćanima 
svakoga staleža prema pobožnosti pojedinaca i prema 
sudu njihova ispovjednika. Osudila je takogjer nauku 
Bajevu o najčišćoj ljubavi, tobože nužnoj za primanje 
svete pričesti. 

Dalje dekret crta preostale posljedice janzenistič- 
kog rigorizma u pogledu svakidanje pričesti pa i pre¬ 
stroge nazore nekih izvrsnih bogoslova; nasuprot pak 
ističe nastojanja učenih i pobožnih muževa, koji su se 
oslonili na to, ,,da po sudu sv. Otaca nema nijedne 
zapovijedi crkvene, koja bi za svakidanju sv. pričest 
iziskivala bolje duševno raspoloženje, nego li za ne¬ 
djeljnu i mjesečnu." 

Povodom nove raspre i podastrtih mu molba Pijo 
a., hoće da konačno riješi prijeporno pitanje o nužnom 
raspoloženju; i u želji, da se što više raširi bogoljubna 
navada svakidanje sv. pričesti, povjeruje pretres ovoga 
pitanja sv. kongregaciji sabora. 

Treći praktični dio dekreta radi o rezultatu 
ovog pretresivanja i donosi u 9 praktičnih tačaka jasno 
i bistro praktične upute, kojima je jezgra u prvom članku: 
„Cesta i sva kidan ja pričest, jer ju Krist 
Gospodin i katolička Crkva tako vruće 
želi, neka je na volju svim kršćanima sva¬ 
koga sloja i staleža, tako da se nitko, koji 
u stanju milosti ter s pravom i pobožnom 
namjerom pristupa k stolu Gospodnjem, ne 
može od njega odbiti." 

Eto dakle bojnog poziva i programa velike vojne 
euharistične! Ova miroljubiva vojna ima opet osvojiti 
velikim dijelom izgubljeno kraljevstvo sakramentalnoga 
Spasitelja u srcima ljudskim i uspostaviti bogoljubnu 
navadu, po kojoj su se prvi kršćani pričešćivali svaki 
dan ili barem kad god su pribivali kod euharistične 
službe Božje. Papa nijednog vjernika ne sili na ovu 
vojnu, nego zadržavajući zapovijed crkvenu o uskrsnoj 
pričesti kao najmanjoj mjeri i ostavljajući svim vjerni¬ 
cima svakidanju sv. pričest „na volju", pozivlje se na 
velikodušnost kršćana u službi Božjoj i osobito na go¬ 
lemu korist duhovnu pojedinih pričesnika i sve Crkve. 
Od svoje strane pak Pijo X., što više može, olakšava 
svim vjernicima zajednicu ove duhovne vojne; ujedno 
im osigurava potpun uspjeh i divni onaj plod, što su 
ga prestrogi bogoslovi prije tražili kao preduvjet i pri¬ 
pravu za svakidanju sv. pričest, jer veli: „Nije moguće, 

da primajući svaki dan svetu pričest malo po malo ne 
oslobode se i lakih grijeha i sklonosti na njih." 

Megjutim duhovnim pastirima nije na 
volju stavljeno, da li će propovijedati ovu euhari- 
stičnu vojnu ili će primanje češće i svakidanje svete 
pričesti prepustiti jedino nadahnuću Duha Svetoga i 
vlastitoj inicijativi pojedinih vjernika. Tit i prije već 
službena dužnost i prokušana nauka rimskog kate¬ 
kizma 1 ) nijesu im to stavile na volju. No sada-sam de¬ 
kret kud i kamo odlučnije nalaže ispovjednicima, „da ne 
brane česte i svakidanje svete p ičesti nikomu, koji je 
u milosti Božjoj te pristupa k pričesti s pravom na¬ 
mjerom... A župnici, ispovjednici i propovjednici neka 
po prokušanoj nauci rimskoga katekizma potiču kršćan¬ 
ski puk čestim opomenama i golemom rev¬ 
nosti na ovu toli pobožnu i spasonosnu navadu." 
Dapače „Njegova je Svetost ovaj dekret uzoritih Otaca 
odobrila, potvrdila i ukidajući sve protivne odredbe na¬ 
redila, da se proglasi. Osim toga naložio je sv. Otac, 
da se pošalje ovaj dekret svim biskupima i redovnim 
poglavarima, da ga oni priopće svojim sjemeništima, 
župnicima, redovnim zavodima i svećenicima..." I to¬ 
liko je stalo Piju X. do ove euharistične vojne, ter 
hoće takogjer, da bude izviješten, „kako se vrše odredbe 
ovog dekreta." Tu se dakle ne radi više o predlogu i 
savjetu, o kojem bi slobodno bilo na licu mjesta ra¬ 
spravljati, da li je ta naredba zgodna za prilike pojedi • 
nih krajeva, nego se radi o pravom i općenitom nalogu 
namjesnika Kristova i vrhovnog poglavara Crkve; radi 
se o naučnim načelima, kojima nijedan vjerni katolik 
ne smije više prigovoriti; ujedno se radi o praksi, 
koju treba, razborito dakako, širiti megju vjernicima, 
koliko možemo. 1 zato punim pravom kličemo u ovoj 
vojni euharističnoj : Bog to hoće! 

VI. NEUMORNA POSTOJANOST PIJA X. U 
VOJNI EUHARISTIČNOJ. 

No papa se nije zadovoljio ovim prvim manifestom 
svojim. Kako „mu upravo najviše leži na srcu, 
da se iz dana u dan uspješni je raširi i obil¬ 
nijim plodovima svakojakih k r j e p o s t i 
urodi hvalevrijedna i Bogu veoma prijatna 
navada, po kojoj vjernici u stanju milosti 
i sa dobrom nakanom pristupaju danomice 
svetoj pričesti" 3 ), nije kroz minule tri godine ništa 
propustio, da dalje njeti plamen svetog oduševljenja za 
čestu i svakidanju sv. pričest, da odstrani i zadnje 
ostatke protivnih predrasuda i da vjernicima što više 
olakša svakidanji pristup k stolu Gospodnjemu. Pravom 

9 Dio li. pogl. IV. br. 60. 

-) Dekret sv. kongregacije oprosta od 14. veljače 1906. 

pita „Emtnanuel" 1 ): „Je li ikad koji papa u tako kratko 
vrijeme izdao toliko naredaba, koje sve smjeraju na istu 
svrhu? Pijo X. provagja lozinku svoju osobito time, 
što vjernike bez prestanka bodri, da se živom vjerom i 
ljubavlju poklone euharističnom Spasitelju i da sve češće 
primaju ovaj presveti sakramenat." Već sam popis ovih 
raznih naredaba i euharističnih izjava papinih potpuno 
opravdava ime euharistične vojne, kojim je 0. Lintelo 
na megjunarodnom kongresu u Metzu (1907.) označio 
ovaj pokret. 

14. veljače 1906. izdan je poseban dekret kon¬ 
gregacije oprosta. Po njemu vjernici, koji se najmanje 
pet puta u tjednu pričešćuju, mogu dobiti od sada sve 
tekuće oproste, za koje se prije iziskivala sedmična sv. 
ispovijed, makar i ne polazili k ovoj sedmičnoj ispo¬ 
vijedi. 

10. kolovozal 906. posebno pismo papino (breve) 
„Romanorum Pontificum“ odobrava ter oprostima i po¬ 
vlasticama obdaruje „svećeničku ligu euharističnu" 2 ), 
kojoj je posebna svrha, da „privede vjernike navadi 
svakidanje ili česte sv. pričesti". 

Po vanređnoj povlastici svećenici ove lige mogu 
svaki tjedan jedan put udijeliti potpun oprost onima iz- 
megju svojih pokornika, koji se pričešćuju (gotovo) 
svaki dan. 

16. kolovoza 1906. posebni izaslanik papin, 
kardinal V. Vanutelli, izjavi na megjunarodnom euhari¬ 
stičnom sastanku u Tournai-u, da je veliki čin Pija X., 
dekret o svakidanjoj pričesti, „plod, pobjeda i slavlje 
euharističnih sastanaka", i da ovaj dekret mora radu 
kongresista služiti poput vogje. 

15. rujna 1906. izigje posebna izjava, kojom sv. 
kongregacija sabora iza zrelog promišljanja progiasuje, 
da dekret od 20. prosinca 1905. vrijedi takogjer za 
djecu, koja su po pravilima rimskoga katekizma pri¬ 
mila svetu pričest. 

7. prosinca 1906. ista kongregacija sabora udi¬ 
jeli posebnu povlasticu onim bolesnicima, koji boluju 
kroz mjesec dana bez stalne nade, da će brzo ozdraviti. 
Ako ovi borave u kućama, gdje se čuva presveti sa- 
kramenat, mogu po savjetu ispovjednikovu jednoć ili 
dva put u tjednu primiti sv. pričest, ostali pak bolesnici 
te vrsti mogu istu primati jednom ili dva puta u mje¬ 
secu, makar svi ovi prije uzeli nešto u obliku pića. 

25. ožujka 1907. protegnut je zadnji dekret ta¬ 
kogjer na bolesnike, koji su teško bolesni, makar ne 
ležali vazda u krevetu. 

10. travnja 1907. Pijo X. posebnim pismom 
preporuča biskupima, da bi svake godine u stolnoj 
crkvi svojoj priredili trodnevnu pobožnost sa propovi¬ 
jedima u prilog svakidanjoj sv. pričesti i uz posebne 

“ 0 God. 1908. str. 160. 

2 ) Danas broji ta liga oko 100.000 svećenika. 


oproste. Za pojedine župe papa preporuča u istu svrhu 
pobožnost, koja bi se obavila barem jednoga dana 
uz generalnu sv. pričest i uz javnu molitvu za širenje 
svakidanje pričesti. 

8. svibnja 1907. posebnim dekretom dopušta se 
općenito, da se i u privatnim kapelicama dijeli sv. pri¬ 
čest svima, koji ondje prisustvuju sv. misi, salvis iuribus 
parochialibus, to će reći ovdje: izuzevši uskrsnu sv. 
pričest i sv. popudbinu. 

14. srpnja 1907. Pijo X. upravi na kardinala 
V. Vanutelli-a pismo (breve), kojim ga imenuje svojim 
legatom na megjunarodnom euharističnom kongresu u 
Metzu. Papa tu iznova pokazuje, kako je euharistična 
vojna jezgra programa i lozinke njegove, jer veli u tom 
pismu o apostolatu česte i svakidanje sv. pričesti: „Eto 
najkraćeg puta za spašavanje pojedinaca 
i društva ljudskoga". Kao uzvišenu svrhu ovog 
euharističnog sastanka sam je papa označio nastojanje, 
da se u svim slojevima ljudskoga društva 
uzbudi ljubav spram euharistične gozbe i 
osobito praksa česte i svakidanje svete 
pričesti. 

15. kolovoza 1907 . zahvalio se Pijo X. biskupu 
Benzler-u iz Metz-a na primljenom izvještaju istoga 
kongresa i pisao megju inim: „Tim ste osobito ispunili 
želje i očekivanje Naše, što ste poglavito raspravljali o 
praktičnom provedenju dekreta sv. zbora sabora o sva- 
kidanjoi svetoj pričesti. I ako bi to jedini plod ovoga 
sastanka bio, već bi se želji Našoj tim više zadovoljilo 
nego ičim drugim ; dapače ovaj rezultat krio bi u sebi 
sve druge plodove. Jer je ovdje izvor prave lju¬ 
bavi Božje i pobožnosti, potpune sloge izmegju duša: 
odavle dolazi ljudskoj slabosti krjepost i jakost. U 
kratko: ovdje je preduvjet za svaki kršćanski život. 
O da bi svi ovo shvatili! To vruće molimo i prosimo 
od Boga. U ostalom smo uvjereni, da će po Tvojem i 
Tvojih saradnika nastojanju sjeme, što ste ga bacili u 
zemlju na kongresu u Metzu, svakim danom uroditi 
obilnijim plodom. .“ 

Još je u živoj uspomeni sviju katolika, što je sve 
radio Pijo X za najnoviji (19.) internacijonalni euha- 
ristični kongres u Londonu 1 ). 

Ali ne će biti svima poznato, kako je Pijo X. već 
kao patrijar mletački revnovao za slične manifestacije 
pobožnosti prema euharističnom Spasitelju. Makar mi 
ovdje radili o euharističnoj vojni pape Pija X., ipak 
je vrijedno upozoriti, kako je širenje pobožnosti k pre¬ 
svetom oltarskom sakramentu i prije bila značajna 
apostolska briga biskupa i kardinala Josipa Sarto. Pri¬ 
godom jednog pokrajinskog euharističnog kongresa u 
Mlecima tadanji patrijar Sarto izdade posebnu okruž¬ 
nicu, u kojoj veli: ,Na euharističnim sastancima Isus 

ijV. Vrhbosnu 1908. str. 321. ss. 

Krist pokazuje nam se u sjajnom svjetlu. Tu javno i 
svečano ispovijedamo, da smo kršćani ne samo u srcu 
svom i u familiji nego i usred svijeta... Tu ne samo 
kao kršćani nego takogjer kao gragjani ispovijedamo 
kraljevsko dostojanstvo Kristovo ... Tu katolici osjećaju, 
gdje duh Isusa Krista opet oživljuje u srcu njihovu... 
U presvetom sakramentu, u ovom zalogu ljubavi, stječu 
se sva otajstva vjere naše kao u zajedničkom središtu, 
i dok se klanjamo Isusu u božanskom otajstvu, javno 
ispovijedamo vjeru svoju. Gledajte ovo nastojanje, ovu 
revnost vjernika, što se natječe da uresi oltare, te i 
najsiromašnije crkve dragocjenim nakitom i svetim po- 
sugjem oprema, da uščuva dolično dostojanstvo službe 
Božje. Tu se drže procesije sa presvetim sakramentom 
kao impozantne manifestacije vjerske; tu se priregjuju 
znanstvene manifestacije, da se svima razjasni vjero¬ 
dostojnost presvetog otajstva. Tu ima svake ruke eu- 
harističnih spisa, knjiga, uredaba, kongregacija, društava 
i bratovština, tu ima klanjanja i naknade svakojake — 
a sve ovo izvrsno služi na proslavu sakramentalnoga 
Boga. K tomu pridolazi najmoćnije sredstvo, što nam 
Isus dao, — molitva. To je velika, tajna moć ovih sa¬ 
stanaka, kod kojih svi ne govore doduše, no ipak svi 
poput Mojsija dižu ruke i srce k nebu, da odanle isprose 
pomoći." 1 ) 

Vidi se dakle jasno, nije nitko morao Pija X. istom 
na Petrovoj Stolici oduševiti za pokret euharistični. On 
je sam od prve svete pričesti svoje bio jedan od naj¬ 
revnijih štovatelja Isusa sakramentalnoga, pa kako je 
kao papa javnim manifestacijama sav svijet oduševlja¬ 
vao za vojnu euharističnu, tako je i privatnim izjavama 
i pismenim preporukama na svaki način promicao rad 
apostolskih muževa, koji su po nakani i prema naputku 
njegovu gledali da peroni i živom riječju kroz zadnje 
godine pobožnost k presvetom oltarskom otajstvu i sva- 
kidanju svetu pričest megju vjernicima prošire. 

VII. DOSADANJI USPJEH EUHARISTIČNE 
VOJNE. 

Pa kako se do sada katolički svijet odazvao po¬ 
zivu Pijevu na tu euharističnu vojnu ? Nešto smo o tom 
već natuknuli, ali je vrijedno napose se osvrnuti na ovo 
pitanje. 

Još nije bila prošla ni godina i pol od proglaše¬ 
nja dekreta o svakidanjoj svetoj pričesti, kad je papa 
u svom pismu biskupima dne 10. travnja 1907. mogao 
radosno javiti: „Kolikim su zadovoljstvom, kako van- 
rednim veseljem pobožni vjernici primili dekret o sva- 
kidanjem primanju presvete Euharistije..., krasno po- 
svjedočavaju premnoga pisma, koja odasvud stigoše 
ovoj Apostolskoj Stolici. Iz ovih pisama razabiremo, da 

J ) SS. Eucharlstia, (Bozen) 1908. 162. 


je ova pobožna i veoma spasonosna navada svakida- 
njeg pričešćivanja na mnogim mjestima počela ragjati 
obilnim plodovima i da će u napredak i obilnijim uro¬ 
diti u kršćanskom puku.“ Sličnim načinom papa čestita 
sebi i vjernicima na krasnom do sada postignutom plodu 
i u drugim euharističnim izjavama svojim. 

I doista ne da se tajiti, u nekim zemljama već 
se puno radilo oko kraljevstva sakramentalnoga Spasi¬ 
telja po čestoj i svakidanjoj sv. pričesti Osvrnimo se 
samo na rad dvaju zadnjih megjunarodnih sastanaka 
euharističnih i na neke druge utješne pojave. Članovi 
euharističnog kongresa u Metzu tako su vjerno i revno 
prihvatili mig sv. Oca pape, te je kardinal Vanutelli u 
zaključnom govoru čestitao svima, što je kongres bio 
„vjerna, naučljiva i potpuna jeka dekreta o svakidanjoj 
sv. pričesti". Uvjerit ćemo se o tom, kad uščitamo glavne 
rezolucije ovoga kongresa: 

1. 18. megjunarodni kongres silno želi, 
da vjernici pobliže upoznadu dekret o če¬ 
stoj i svakidanjoj pričesti prikladnom 
poukom, osobito knjigama i brošurama, 
što ih treba dijeliti svakom prigodom. 
Ujedno kongres pozivlje sve katolike, da 
potpunom podvrženošću duha i srca svoga 
pod papinski dekret pomognu, kako bi se 
širilo sve općenitije primanje svete pri¬ 
česti kod svih vjernika. 

2. Kongres silno želi, dja se već opsto 
ječe zakonske osnove o nedjeljnom po¬ 
činku općenitije nego do sada uzmu na 
znanje pomoću predavanja, štampe i dru¬ 
gih shodnih sredstava, te da se na žalost 
i sada dosta česti prestupci proti zakonu 
o nedjeljnom počinku neustrašivo otkriju. 
Nadalje želi kongres, da krčme ostanu za¬ 
tvorene u vrijeme službe Božje i da se 
uvedenjem lokalnoga štatuta barem ogra¬ 
niči nedjeljni rad u trgovačkim poslovima, 
ako se valjda i ovdje ne može doći do pot¬ 
punog nedjeljnog počinka. 

3. 18. megjunarodni euharistični kon¬ 
gres poziva sve katoličke žene, da si vr¬ 
snim i pravim redom u kućanstvu nagju 
nužnog vremena, kako bi se veoma često, 
dapače po mogućnosti svaki dan priče- 
šćivale. Osim toga katoličke žene neka se 
služe svakom prigodom, da poukom i opo¬ 
menom u okolici svojoj rade za češće pri¬ 
manje svete pričesti. 

4. Svi katolici neka primanje us krsne 
svete pričesti smatraju časnom dužnosti, 
a oni, koji su ikako u stanju, neka ulože 
sav upliv svoj, kako bi mlitavimi nemarnim 


1908. 


388 Br. 21. i 22. - V r 


kršćanima opet u pamet đozvali ovu časnu 
dužnost ter ih potakli, na ispunjivanje 
njezino. Kao najbolje sredstvo, da se svi¬ 
ma olakša vršenje ove časne dužnosti, 18. 
megjunarodni kongres preporuča češće 
primanje svetih sakramenata. 

5. Da se primanje svetih sakramenata 
omogući i olakša takogjer onima, koji pu¬ 
tuju daleko od zavičaja svoga u gradove i 
industrijalne krajeve, kongres svesrdno 
preporuča brižljivo zanimanje za iselje¬ 
nike i došljake. Kongres radosno odo¬ 
brava, što god se već učinilo u ovom po¬ 
gledu, te želi, da bi se ona skrb praktično 
sve više provagjala. Kako je kongres uvje¬ 
ren, da je u tu svrhu sudjelovanje lajika 
neophodno potrebno, zato umoljava sve 
katoličke muževe, prije svega društvena 
poglavarstva, napose pakigospogje, da 
bi ovom tako preznamenitom apostolatu 
posvetili svu raspoloživu silu i dokolicu 
svoju. 

6. 18. megjunarodni kongres euhari- 
stični raduje se učestanju duhovnih vje¬ 
žba (egzercicija), kako općenitih tako i 
posebnih iizričeželju, dabi se oveduhov- 
ne vježbe sve češće obavljale, i osobito, 
da bi se radničkom pučanstvu svake bi¬ 
skupije u posebnim biskupijskim „domo¬ 
vima egzercicija" omogućilo obavljanje 
duhovnih vježba. 

7. Da se uščuvaju plodovi duhovnih 
vježba, kongres preporuča često prima¬ 
nje svete pričesti i pristup egzercitanata 
kojemu društvu egzercitanata ili euha- 
rističnom, ne bi li se tako pomoću du¬ 
hovnih vježba euharistično kraljevstvo 
Kristovo na zemlji sve više raširilo. 

I općenito oduševljenje euharistično, što se poka¬ 
zalo na ovom kongresu kod stotine hiljada vjernika, 
koji su iz sve Lotaringije dohrlili euharističnoj procesiji; 
i divna manifestacija katoličkog života i euharistične 
pobožnosti na najnovijem kongresu u Londonu usred 
inovjerskog naroda engleskog : sve je to velikim dije¬ 
lom plod euharistične vojne papine. Prije su megjuna¬ 
rodni euharistični kongresi jedva poznati bili izvan Bel¬ 
gije i Franceske. Sad se već i drugi katolički narodi u 
Evropi natječu za čast takova sastanka u svojoj zemlji. 

Nu ko će izbrojiti sve plodove euharistične vojne 
Pija X.? Otuda su u zadnje vrijeme krasno procvali 
u mnogim zemljama pokrajinski i diecezanski euha¬ 
ristični sastanci; otuda su se duhovni natpastiri raznih 
biskupija osokolili i posebnim okružnicama bodrili su 

vjernike svoje na sve češće primanje svete pričesti; 
otuda i revni župnici gdjegdje već postigoše prekrasan 
uspjeh i ostvariše lozinku Pija X. po svojim župama 
pomoću česte i svakidanje svete pričesti ’) Otuda u 
mnogim zavodima mladeži i u raznim sjemeništima kao 
da se duh crkveni preporodio. Otuda razne euharistične 
pobožnosti kao „sveta ura“, pobožnost „vječnog kla¬ 
njanja" i razne vježbe u čast Presvetog Srca Isusova u 
mnogim krajevima lijepo oživješe te danas promiču 
svakidanju sv. pričest. Otuda po mnogim biskupijama 
sve se više utvrgjuje preporučena od Pija X trodnev¬ 
nica euharistična. 

Napokon u mnogim krajevima uslijed dekreta od 
20. prosinca 1905. i posebnih naputaka papinih krasno 
se razvila euharistična štampa, koja se osobito bavi 
tumačenjem i preporučivanjem istoga dekreta kao i po¬ 
bijanjem raznih predrasuda proti svakidanjoj sv. pričesti. 
Kroz tri godine izišla je sva sila euharističnih brošurica 
za razne slojeve pučanstva i na raznim jezicima; a broj 
raspačanih primjeraka može nam služiti kao dosta vje¬ 
rojatno mjerilo na revnost dotičnih vjernika u pristu¬ 
panju k stolu Gospodnjem. Sam je papa odlikovao 
razne pisce posebnim preporučnim pismima i tako silno 
doprinio širenju spisa njihovih. 1 ) 

VIII. GLAVNA EUHARISTIČNA ŽELJA 
PIJA X. I SRCA ISUSOVA. 

Krivo bi dakle sudio, ko bi mislio, da je dekret 
o svakidanjoj sv. pričesti samo mrtvo slovo na papiru 
i da se ne će ozbiljno provesti. Već danas možemo 
pouzdano reći: Euharistični pokret, što ga je prouzro¬ 
čio ili barem dalje razvio Pijo X. eubarističnom vojnom 
svojom, ne da se više zaustaviti i bit će epohalna za- 
mašaja za duševnu obnovu svega u Kristu. Tim ne 
velimo, da je već sve učinjeno. Daleko smo još od 
onog euharističnog ideala, što nam ga predstavlja 
Pijo X., pružajuć ujedno laka praktična sredstva, da' 
ga ostvarimo. A na žalost mi ovdje u hrvatskim kra¬ 
jevima poveli smo se za Nijemcima, koji izuzevši revne 
članove kongresa u Metzu do sada nijesu baš osobito 
marili, kako bi se spremno odazvali želji papinoj i želji 
samoga Isusa Krista obzirom na čestu i svakidanju sv. 
pričest 

No nije namjera naša ikoga kuditi, već nasuprot 
volimo i moramo istaknuti pozitivni rad euharistični, 
što se i u Hrvatskoj pokrenuo, osobito po revnim čla- 

i) V. n. pr. zanimljive crtice o tom u br. 13 i 14. Kato¬ 
ličkog lista (g. 1908 ). 

') Spomenimo samo jedan primjer. O. Lintelo dosada je 
napisao preko 10 raznih euharističnih brošurica o svakidanjoj 
sv. pričesti za razne staleže, i raspačao je jedno izdanje u 
105.000 primjeraka, druga tri izdanja u 32.000 do 35.000 pri¬ 
mjeraka svako napose, ostala većinom u 10 000 do 20.000 istisaka. 

novima društva svećenika klanjalaca. Htjeli bismo, da 
ne bude nijednog hrvatskog svećenika, koji se ne bi 
radosno odazvao općenitom pozivu Pija X., i u pogledu 
česte i svakiđanje sv. pričesti naprezao sve sile svoje, 
da se vjernici privedu „jedinom i spasonosnom lijeku" 
i „izvoru svake svetosti", kao što Crkva u misnoj li¬ 
turgiji zove presveti oltarski sakramenat. Nemogućnosti 
obzirom na tako zamašan pokret i na provedenje ove 
izrične volje i naredbe papine poznaje samo onaj, koji 
ne poznaje svemogućnosti Božje ili se skanjuje živjeti 
samo za Boga i za spasenje duša. 

Pijo X. ostaje vjeran lozinci svojoj i euharističnom 
vršku svoga programa, kada nas svećenike u zadnjoj 
ekshortaciji svojoj ,,ad đeram catholicum" tako silno 
moli i pozivlje, da mu kao najkrasniji jubilejski dar 
prikažemo duhovnu obnovu samih sebe. Jer težit ćemo 
oko obnove drugih u euharističnom Kristu prema tome, 
kako sebe svaki dan obnavljamo po dostojnoj misnoj 
pripravi i zahvali i po uskom prijateljstvu s euharistič- 
nim Spasiteljem. Da se oduševimo za ovu obnovu du¬ 
hovnu i ujedno za euharističnu vojnu papinu, spomenut 
ćemo na koncu jednu divnu „poruku Presvetog Srca 
Isusova srcu svećeničkom 1 '. Nedavno su našli ovu po¬ 
ruku u Rimu megju papirima jednog pokojnog redov¬ 
nika Marista. Raširili su tu poruku uz odobrenje „Ma¬ 
gistri Sacri Palatii", vrhovne rimske cenzure, a sam je 
Pijo X. sebi naručio više stotina istisaka. Prevagjajuć 
tačno iz franceskog jezika samu poruku ostavljamo či¬ 
tateljima, da prosude, da li se ova poruka slaže s du¬ 
hom Srca Isusova i s onim duhom, koji progovara u 
zadnjoj ekshortaciji Pija X. 

Tekst ove poruke ovako glasi: 

„Zima mi je! Žegjam! Gladujem! Reci dobrim 
svećenicima mojim, da me ugriju ljubavlju svojom, da 
mi dadnu duša, duša, duša! Zar nijesam umro iz ljubavi 
k njima ?. . . 

Sve je blago Srca moga otvoreno. Što se narodi 
većma udaljuju od mene, što me više odbijaju, to me 
više nagoni slatka Majka moja, da otvorim blago Srca 
moga, blago ljubavi, milosrgja i posvećenja. 

Istina, pobožnost k Srcu mojemu dobro je raši¬ 
rena; ona me tješi i predobiva neki broj duša za mene, 
Spasitelja duša! Ali na žalost, kako su daleko od 
toga, da bi shvatili beskrajno blago Srca 
moga!... Majka me moja nagoni, ljubav me moja 
nagoni, da izlijem ovo blago, da pozovem dobre duše, 
neka zarone i neka potonu u ovom moru milosrgja i 
ljubavi .. . 

De, poruči poziv Srca moga skrajnjim krajevima 


zemlje! Poruči ga prije svega mome svećeniku, koga 
toliko ljubim! Moj svećeniče! moj alter ego! — 0 kad 
bi oni shvatili vruću želju moju, da se najuže sjedinim 
sa svakim od njih!... Veoma su rijetki oni, koji 
dolaze do ovog sjedinjenja, koliko god im ga Srce moje 
pripravilo na zemlji . . . 

A što treba u tu svrhu? Sabrati i donekle skupiti 
sva svoja čuvstva i koncentrirati ih na mene, koji je¬ 
sam tu unutra usred duše njihove. O dovikni to svima: 
onima, što se muče za mene na ledenom sjeveru; 
onima, što gore pod pripekom sunca na jugu; onima, 
što se junački bore pod mojom zastavom; onima, što 
se dan i noć žrtvuju u spašavanju duša; onima, štosu 
shrvani progonstvima, poslovima, prigovorima i dosa¬ 
dama u službi mojoj; svima dovikni, koliko ih 
ljubim; prosi ih, da poslušaju tako 1 j u- 
bezni i tako silni poziv Srca mojega, nježnu 
molbu moju, da ugju u dno duše svoje, da se tu sje¬ 
dine s onim, koji ih nikad ne ostavlja; da se istovjete 
donekle sa mnom ... i onda obećajem toliki blago¬ 
slov. 

Ovo sjedinjenje tajinstvenu i božanstveno bit će 
izvor života kud i kamo svetijeg i spasonosnijeg, nego 
Ii je onaj, što su ga do sad sproveli . . . 

Mnogi svećenici poznaju veoma dobro teoriju sje¬ 
dinjenja duše sa mnom; više ih teži za njim; ali kako 
ih je malo, takogjer megju svećenicima pobožnim, rev¬ 
nim i megju odanim prijateljima mojim, koji znaju, da 
sam ja tuđe na dnu duše njihove, da gorim željom, 
kako bi ona (duša) postala jedno sa mnom? 

Zašto? Jer žive kanoti na površini duše svoje. 
O kad bi se htjeli oteti sjetilnim stvarima, ljudskim 
utiscima, da sigju ovako unutra u dušu svoju 
i do dna duše, gdje sam ja: našli bi me veoma 
brzo, i kolikim sjedinjenjem, svjetlom i ljubavlju odli¬ 
kovao bi se onda život njihov! 

Mnogi, premnogi svećenici držeći se dobroga puta 
i vršeći neki nadzor nad sobom, zadovoljni su i ne 
traže ništa preko toga!... No neka pouzdano pogju 
k Majci mojoj, koja je Majka njihova. 0 koliko ona 
ljubi svećenike moje! Kako rado prosi mene za njih! 
Da, opet velim, uprav me slatka Majka moja nagoni, 
da otvorim blago Srca moga i da iznova pozovem sve 
dobre duše i dobre moje svećenike napose. 

Ovo je slast Srca moga, slatka Majka moja. Neka 
bude i vaša slast. I znajte, da ova Majka raspolaže 
tajnom onog divnog sjedinjenja, što ga Srce moje po 
beskrajnom izlivu milosrgja i ljubavi nugja sada svim 
svećenicima svojim kao novu i veoma veliku milost 
posvećenja”. 

PIO X. O KATEHIZMU i NAŠE PRILIKE. 

NAPISAO DR. A. ALFIREVIĆ. 


I. 

Povjest nam pripovijeda o moralnom i religioz¬ 
nom niveau-u čovječanstva u Evropi početkom XVI. 
vijeka, da je takov bio, te je čudo, što se nije kud i 
kamo dalje raširio protestantizam. Uslijed nećudored- 
nosti i slabog poznavanja vjerskih istina bilo je novoj 
herezi vrlo povoljno tlo, putovi su joj bili utrti na 
mnogo strana. Taj XVI. vijek ima mnogo sličnosti 
s početkom XIX-og vijeka. Na žalost i naš vijek od¬ 
likuje se nećudorednošću, a valjda više nepoznavanjem 
vjere te njezinih nauka i propisa. Uspjesi u prirodnim 
naucima i primjene istih na svakidanji život zaokupio 
je duhove viših krugova; borba za opstanak prva je 
i glavna misao nižih slojeva. Nekako naravna poslje¬ 
dica svega toga jest: vjerski indiferentizam 
kao obilježje našega doba. Daljna je naravna poslje¬ 
dica ovog indiferentizma, da iz masa sve više iščezava 
misao a po gotovu oduševljenje za nadnaravnost, za 
prekogrobni život, za religijske ideale, te se sve više 
priključuju i vežu uz materiju i njezinu propadljivost. 
Naš vijek je težki ranjenik, te mu kao i vijeku pred 
tobožnjom reformacijom treba brižna Samarjana. 

Ovom bolesniku treba pomoći. Treba mu rane 
zaliti spasonosnim uljem i vinom, i tako mu uliti 
nov i čil život. Rado će mu pomoći katolička Crkva, 
koja mu je i nekoć jedino pomogla svojim reformama. 
Uz Lutera digla se je nekoć sva sila nezvanih refor¬ 
matora, koji su tvrdili, da će sami izliječiti tadanjeg 
bolesnika. A nije li i dandanas slično? Izvan i unutar 
kat. Crkve digla se je sva sila liječnika, koji da će 
tobože svojim reformama sasma izliječiti čovječanstvo : 
pristaše lajičkog ili pozitivističkog ćudoregja, obožava¬ 
telji Nitzecheova tibermenschizma, vjernici državnog 
svemogućtva, stari liberalci, socijalni demokrati, reform- 
katolici ili modernisti, naprednjaci i t. d. Tvrde dakako 
ti liječnici, da je njihov lijek poput ,,E!za-fluida“ ne- 
promašiv za svaku bolest. Drukčije je u djelu: ti lije¬ 
kovi kao negda tako i sada ne samo da ne vraćaju 
životne snage u obumrla uda, nego bolesniku jošte 
ubijaju i ono malo preostale snage. Naprotiv je Crkva 
u doba tridentskog sabora ili protest, reformacije 
pružila sigurnu i uspješnu pomoć svim onima, koji su 
htjeli čuti njezin propis ili glas. Taj propis bio je — 
rimski katekizam, izdan po nalogu tridentskog 
sabora. 

I u istinu gdjegod su marljivi biskupi i svećenici 
širili i tumačili onaj katekizam, ljudi su prionuli uza nj 
i po njemu su reformirali svoj život. To se osobito 
vidjelo u gornjoj Italiji, gdje je živio sv. Karlo Boro- 


mejski i najviše radio, da vjernici nauče i k srcu usvoje 
onaj katekizam. Dapače se i danas živo osjećaju po¬ 
sljedice toga revnog djelovanja ovoga sveca. Ako sada 
u Belgiji katolicizam imade onako silni utjecaj na 
javnost i državne uredbe, mora to bez dvojbe zahvaliti 
takogjer katekizaciji. Ondje je običaj u gradovima, da 
se katekizira u blagdane kod svake sv. mise za od¬ 
rasle barem b časaka, a plod je uvijek obilat; ondje 
se katekizira djecu u školi, odrasliju mladež u kongre¬ 
gacijama, vojnike u njihovim društvima; gotovo na 
svakom koraku se katekizira. U novije doba u nantes- 
koj biskupiji provedena je poticajeni diecezanskog 
pastira uzorna organizacija katekizacije, a posljedica 
je ova: da su u drugim franceskim biskupijama bili 
katolici onako svijesni, ne bi sadanja vlada ostala 
na upravi ni dva dana, jer bi ju katolici prisilili na 
odreku ustavnim putom. 

Čemu da iznosim primjere? Pogledajmo oko sebe, 
te ćemo razlikovati selo od sela po moralu i katoličkoj 
svijesti radi katekizacije. Svima nam je poznato, da 
katolički pokret svugdje, ter i kod nas, imade cilj, da 
javne prilike: književnost, umjetnost, poetiku, državu 
t. j. sav naš socijalni i privatni život obnovi u Kristo¬ 
vim načelima, pak što vidimo? Opažamo, da jedino 
ondje uspijeva i to svestrano, gdje su svećenici mnogo 
zaposleni katekizacijom. Drukčije i ne može biti, jer je 
temelj pravi i trajni katoličkom pokretu u narodu je¬ 
dino katekizam. 

Mnogi bezbožni filozofi u novije vrijeme počam 
od Diderota i Voltaira do Max Stirnera čude se ovom 
učinku toli malene naše knjižice — katekizma. Dive 
mu se i oponašaju ga. Ali sve uzalud. Filozofske nauke 
u XIX. vijeku doživljuju ono, što su doživjele i u XVII. 
i XVIII. vijeku i dalje; kratko uplivišu na ljude i brzo 
iščezavaju. Katekizam naprotiv uvijek traje i uspjeva. 
Po sebi je kratak kompendij vjerskih istina i ćudo¬ 
regja, ali nije to kompendij čovječjeg umovanja ili do- 
mišljaja, nego božanskih istina. Bog je onaj, koji 
skrbi, da te istine poput majčina mlijeka ojačaju i 
razviju naš duševni organizam, um i srce: to može 
jedino Bog učiniti. 

S toga bilo kome milo ili ne, priznati moramo, 
da je uzaludna svaka reforma, koja nema na sebi bo¬ 
žanske biljege i dosljedno ne potječe od Boga. A ta¬ 
kova reforma što je drugo, nego Ii naš katolički 
katekizam? 

II. 

Naš papa Pijo X. najavio je odmah pri nastupu 
svoga pontifikata potrebu reformacije. Što je najavio, 


Pio X. o katehizmu i naše prilike. 


391 


to je i počeo svojim pismom o katekizmu; počeo je 
očevidno najboljom reformom. 

Netom je izišla papina enciklika o katekizmu, 
prigodno sam se o njoj razgovarao s nekim hrvatskim 
svećenicima, a i s nekima tugje narodnosti. Pri tome 
su neki osobito stariji svećenici isticali ovu svoju 
tvrdnju: „Onako valja raditi, kako hoće Pijo X., t. j. 
tumačiti u crkvi i u školi katekizam, a ne da osni¬ 
vamo mi svećenici neka zabavna društva i čak kon- 
sumne udruge i Raiffeisenove blagajne ili čak baviti se 
politikom. Nije li i sv. Pavao pisao o sebi i nama: 
Nos dispensatores mysteriorum Dei? Vae mihi, si non 
evangelizavero ?“ — Drugdje sam čuo od brata sveće¬ 
nika: „Papino pismo o katekizmu ne tiče se nas, ono 
je za Italiju, a valjda i za ona mjesta, gdje se ne 
podučava. U nas se dovoljno podučava, te s toga na 
nas ne smjera sv. Otac. Sada je kod nas Hrvata do¬ 
bro, da se ‘bavimo gospodarskim prilikama i narod 
podignemo do gospodarske samostalnosti.“ 

Lako je uvidjeti, da prvi griješe p e r e x ce s s u m, 
a drugi per defectum. Žalibože dandanas i previše 
ljudi traže materijalno dobro stanje, te kako nema 
političke stranke, koja ne bi htjela sebi u prilog upo¬ 
trijebiti ovu narodnu sklonost, tako nema ni neprija¬ 
telja — a tih je previše i kod nas — kat. Crkve, koji 
ne bi gospodarske ustanove i organizacije upotrijebili 
protiv Crkve i njezinih službenika. Pogledajte samo 
oko sebe, kako liberalci i naprednjaci znadu i u za¬ 
bitnom selu otvoriti svoju čitaonicu ili seosku blagajnu 
te pomoću njih odvraćaju seljake od svećenika i Crkve. 
Ako ti uslijed toga ostane crkva pusta ili se ograniči 
na nemogle starice, kome ćeš onda propovijedati ka¬ 
tekizam ? Ako javna štampa neprestance ocrnjuje sve¬ 
ćenstvo, te prodre i zavlada javnim mnijenjem, pa 
ljudi s raznih obzira pred tim mnijenjem ne usugjuju 
se doći u crkvu ni na sv. misu ni na propovijed, što 
ćeš onda? Kome ćeš držati svoje katekizacije? 

Nemojmo dakle pretjerivati. Na žalost ovako je 
postupao ogromni dio franceskog svećenstva, te je 
puštao neprijateljima i gospodarske ustanove i praktičnu 
politiku. Kamo su dospjeli ? Uza sve što su i učeni i 
požrtvovni, i u crkvama i na polju katekizacije rade 
neumorno, progoni eno vlada i njih i vjeru onako ne- 
milostivo. Da su na vrijeme i prije neprijatelja pre¬ 
uzeli u svoje ruke gospodarstvenu organizaciju, ne bi 
bilo došlo do ovako žalosne pojave. Slovenski sveće¬ 
nici naprotiv rade, i već kod zadnjih izbora izišlo je, 
da je u narodu oduzet svaki oslon liberalizmu. K tomu 
slovenski svećenici bave se politikom, ali zdravom i 
po kršćanskim načelima, te i u tom, kao i u gospo¬ 
darskom djelu, imadu pred očima obranu vjere. Na¬ 
protiv u Franceskoj svećenici ili su većinom izbjega¬ 


vali politiku ili su se njom bavili strančarski, ne radi 
religijskog cilja. Divni plodovi gospodarsko-političke 
akcije sa religijskim ciljem sa strane svećenstva po¬ 
kazali su se, i prije nego li u Slovenskoj, u Gornjoj 
i Donjoj Austriji, Belgiji, Njemačkoj. 

U eri gospodarstva i sadanje konstitucijonalne 
slobode ne preostaje svećeniku, nego da provede u 
svom djelokrugu i sve organizacije prije neprijatelja, 
ako želimo, da nam vjernike ne odaleče od Crkve. 
Kako se za čin vjere zahtijevaju neka „praeambula 
fidei“, tako i u naše ovo doba sile okolnosti svećenika 
na spomenute organizacije za sada, dok ne odgojimo 
dobrih svjetovnjaka, koji će ih onda na se preuzeti 
voditi sigurno u duhu kršćanskih načela. U Njemačkoj’ 
i Belgiji svećenstvo je to već postiglo. Do toga ćemo 
i mi doći. Ali dok gori krov kuće, treba gasiti i osi¬ 
gurati kuću od požara, a ne „isključivo" misliti 
na hranjenje ukućana. Pri tome dakako ne smijemo 
ni upasti u drugu skrajnost, da mislimo jedino na 
osiguranje kuće i pustimo da nam ukućani skapaju od 
gladi. Ovo je druga skrajnost „per defectum." 

Zlatna je riječ: Unum facere, ali ud non 
om ittere. Ta vrijedi i ovdje. Sigurno je naime, da 
se papinska enciklika o katekizmu proteže na cio katol. 
svijet, kako se vidi po naslovu, sadržaju i obliku. Za¬ 
što se dakle ne bi protezala i na našu hrv. domovinu ? 
Ili valjda stoga, što se dovoljno kod nas poučava 
u katekizmu? Teško može ikada to opravdano ustvr¬ 
diti onaj, koji pozna i površno naša sela i gradove. 
K tomu bi najmiljje bilo vjerskom našem neprija¬ 
telju, kad bismo se mi bavili toliko gospodarskom i 
političkom organizacijom, da zapustimo ili omalovažimo 
kateketičnu pouku u crkvi i školi. Tad bi tekar naš 
neuredni rad bio prava voda na njegov mlin. Nema 
neprijatelju naime uspješnijeg sredstva, kojim će ostva¬ 
riti svoj program, nego je to, što može pokazati pred 
narodom prstom, kako ovaj ili onaj svećenik ne vrši 
ili samo nuzgredno vrši svoje svećeničke dužnosti, 
nada sve svoju katekizaciju. 

Zaključimo. U ovom pitanju istina je po sredini: 
neka ne bude župe bez gospodarstvene, dosljedno i 
političke na kršćanskom temelju organizacije, koja 
treba da bude u rukama svećenika ili kojeg dobrog 
kršćanina, ali neka ne bude ni sela bez neprestane 
religijozne katekizacije. Pijo X. ne isključuje jedno od 
drugoga, pa nemojmo ni mi. 

Katekizacije dakle i to dobro pripravljene neka 
budu prvi naš preporod i temelj današnjih i budućih 
naših socijalnih i političkih akcija, jer bez toga ne 
ćemo se razlikovati od liberalaca i njihove braće na¬ 
prednjaka i socijalnih demokrata. 

PIJO X. I GLAZBA. 

■ NAPISAO STJEPAN pl. HADROVIĆ. 


Providnost Božja ravna Crkvom svojom u svim 
njezinim ustanovama. Megju divne ustanove spadaju 
bogoslužni obredi, s kojima je već od prvoga početka 
Crkve bilo spojeno pjevanje. To pjevanje, isprva 
jednoglasno, stalo se vremenom preudesivati višeglasno; 
jednoglasni koral postao polifon. Kako u svim stva¬ 
rima božanskim, tako je i u koralnom pjevanju na¬ 
stao metež, čim se je ljudska primjesa stala u njega 
uplitati i čim ga se htjelo duhu vremena prilagoditi. 
Nizozemska škola iznakazila ga, za njom se povela i 
rimska i napuljska a na koncu i mljetačka. Već se je 
na saboru tridentskom htjelo svako višeglasno pjevanje 
u bogoslužju zabraniti, dok ga nije slavni P a 1 e s tr i n a 
spasio, prilagodivši polifon koralu. Još je gore nastalo, 
kad se je orkestralna glazba stala razvijati, te u 
H a y d n u Mozartu i Beethovenu svoj vrhunac 
postigla. Ova istina razdražuje čuvstvo svjetsko, ali je 
daleko od uzvišenih vrhunaravnih osjećaja; ona je 
sentimentalan nadgrobni govor prema uzvišenoj dog- 
matičkoj propovijedi ili bolje sentimentalno čuvstveno 
vjerovanje prema ozbiljnomu razumnomu vjerovanju, 
ili kao subjektivno praznovjerje prema objektivno utvr- 
djenom vjerovanju. S instrumentalnom glazbom stala 
se razvijati simpfonija i opera, a s njom se gubio i 
ukus za ozbiljnu crkvenu glazbu. Ta je struja tako 
obuzimala ne samo lajičke nego i crkvene staleže, da 
se je u crkvama više isticala glazba, a liturgija ostala 
u pozatku. A kad se hoće tu nakazu ispričati, onda se 
obično uzima fraza: „Onda je bio taki duh vremena". 

Crkva katolička, ta jedina čuvarica nauka bo¬ 
žanskog i jedini tumač volje Božje, stala se brinuti, 
kako da tu nakazu odstrani. Već je Pijo V. naredio, 
da se koralne knjige pregledaju i urede. Njegovim su 
tragom pošli Grgur VIII., Pavao V. Klement XII. Be- 
nedikt XIV. a osobito u novije doba Pijo IX. i Leon 
XIII. koji su posebne naredbe izdavali u pogledu uva- 
gjanja crkvenog koralnog pjevanja. Izdane su koralne 
knjige za sve funkcije crkvene. Trebalo ih je samo u 
liturgiju uvesti. U tu svrhu stvarala su se društva Sv. 
Cecilije, kojima je svrha, da se crkveno pjevanje što 
više njeguje u duhu doista crkvenom. 

U to doba javlja se papa Pijo X. koji je od dje¬ 
tinjstva gojio glazbu, a naročito koral. 

Već kao dijete u pučkoj školi bio Pepino (Josip) 
Sarto radi svojih sposobnosti i vladanja pripušten, da 
smije kod sv. mise posluživati, te je bio primljen i u 
crkveni pjevački zbor u svom rodnom mjestu Riese 
kod Trevisa. Tu je bio kapelanom vrlo revni svećenik 
Don Pietro Jacuzzi, koji je bio glazbeno naobražen. 


Vidjevši on u maloga Pepina dar za glazbu i za nauke 
upućivao ga je sam u sviranju i pjevanju, te se po¬ 
brinuo, da dogje na više nauke. 

Došavši naš Pepino u Padovu u sjemenište uz 
druge nauke učio je i crkveno pjevanje. Tu bi više 
toga prepisivao iz crkvene glazbe, te slao svome Don 
Pietru, koga je uvijek štovao kao svoga oca. U tom 
zavodu pokazao je toliko vještine u glazbi, te je u po¬ 
sljednjem tečaju bogoslovije bio postavljen upraviteljem 
crkvenog pjevanja u istom zavodu. 

Postavši svećenikom dogje kao duhovni pomoćnik 
u Tombolo kod Trevisa. Tu se je vanredno trudio za 
spasenja duša i poljepšanje službe Božje. U tu svrhu 
revno je poučavao u koralnom pjevanju. To svoje dje¬ 
lovanje proslijedio je kao župnik u Salzanu, a kasnije 
i kao kanonik u Trevisu. 

Koliko je volio glazbu, vidimo i odatle, što je on, 
došavši na prekonizaciju za mantovskoga biskupa 1884. 
u mjesecu novembru u Rim, osobitim interesom pro¬ 
pitkivao, u kojoj će se crkvi kakovo crkveno pjevanje 
izvagjati, te bi najviše sproveo u crkvi Dell’ Anima. 

Kao biskup u Mantovi nastojao je da najprije 
uredi sjemenište. Megju inim uredbama uveo je i crk¬ 
veno pjevanje, naročito koral. On je pri tom sam po¬ 
učavao, kajde prepisivao, a dosta toga i skladao. U 
stolnoj crkvi dopuštao je samo strogo crkvenu glazbu 
naročito koral, a sve su to imali klerici izvagjati. Na 
diecezanskoj sinodi naredio je, da se u svim crkvama 
smije samo crkveno pjevanje i koral upotrebljavati. 

Njemu imademo zahvaliti i glasovitoga Perosi-a. 
Njega upozna u svome sjemeništu kao vrlo darovita 
i glazbeno nadarena mladića. Zato se za njega veoma 
zauze, i nagovori ga, da se glazbi posveti, a uz to da 
ostane i u svećeničkom stalžeu. Taj mu je Perosi mnogo 
koristio kasnije kao patrijaru u Mlecima, gdje ga je u 
svećenika posvetio. 

Kad je Giuseppe Sarto 1893. postao kardinalom 
i patrijarom u Mlecima, uz druge duhovne stvari oso¬ 
bitim se je marom brinuo za crkveno pjevanje. U tom 
mu je mladi Don Lorenzo Perosi bio u pomoći. Mladi 
Perosi, zauzet za glazbu, mislio je, da sve mora od 
jednoć glatko ići, mnogo puta bi sav strven i malo- 
dušan došao k svom patrijaru, a ovaj bi ga milo tješio 
i bodrio. 

Kao patrijar izdao je 1895. okružnicu o crkve¬ 
nom pjevanju. On je dobro znao, od kolikog je za- 
mašaja crkvena glazba po čovječje srce; znao je, daje 
crkvena glazba tumač čovječjih osjećaja više, nego 
ikoji izričaj ma koje umjetnosti. Neka se kod koje sve- 

čanosti ne znam kakov sjaj razvije, neka je ne znam 
kako dragocjeno misno ruho, neka je ne znam kolik 
broj svećenstva, bratovština i puka, ako nema pjevanja, 
sve je kao mrtvo. Zato i jest taj patrijar u bogatom i 
sjajnom gradu Mlecima gojio glazbu i to crkvenu 
glazbu. Evo što piše. 

„Stoljetnica, što smo ju pred malo vremena sla¬ 
vili u bazilici sv. Marka, i koju je Bog u svakom po¬ 
gledu blagoslovio, nuka me, da vašu pozornost svratim 
na jedan veoma važan predmet, za koji treba da se 
zauzme i patrijar, i svi oni, kojima je na srcu čast 
vjere i spasenje duša, naime: na crkveno pjevanje. 
Crkveno pjevanje i crkvena glazba imaju svojom me¬ 
lodijom vjernike poticati na pobožnost, te ih pripraviti, 
da većim marom primaju u se plodove milosti, koje 
su u tajnama, što ih svečano obavljamo. Dosljedno 
mora crkvenaglazba radi tijesne sveze s liturgijom i 
liturgijskim tekstom ona svojstva imati, koja su joj 
vlastita, a ta su naročito ova : svetost, umjetna vještina 
i općenitost." 

S toga patrijar zahtijeva, da se u svim crkvama u 
njegovoj diecezi iz crkvene glazbe izbaci ne samo sve, 
što je vjetrenjasto, nevaljalo i prosto, već i sve, što je 
svjetsko i teatralno. Pravo crkveno pjevanje je Grgo- 
rovo. U liturgijske knjige samo je ovo poprimljeno: 
ono ima svoju povjest od više stoljeća za sobom, te 
mu se i danas najveći stručnjaci dive. Malo po malo 
poprimljeno je po svem svijetu, telje postalo općenito. 
Uz Grgurovo pjevanje uzeo je i klasičnu polifoniju, 
koja se je u XVI. vijeku s meštrom Pier Luigi da 
Palestrina do najvećeg sjaja digla, i koja svojom iz¬ 
razitom vjerskom i mističnom oznakom uzdiže duh 
vjernika do najčišće i najplemenitije idealnosti. 

Poznavajući dobro glazbu oprovrgava jakim raz¬ 
lozima prigovore protivnika pravoga crkvenog pjevanja 
i silno žali, što još može biti opornih duhova, koji u 
svojim crkvama trpe glazbu, koja, ma i bila od gla¬ 
sovitih skladatelja, ni malo se ne slaže s uzvišenošću 
Božje kuće te s veličanstvenošću i ozbiljnošću svetih 
obreda. 

Evo kako odgovara na prigovor onih, koji kažu, 
da liturgično pjevanje brzo svršava, tako da je misa 
već u tri četvrt sata gotova. „Istina! - odgovara pa¬ 
trijar Sarto. Puk će se dugim bogoslužjem samo umo¬ 
riti; ali da se ukusu puka udovolji, treba da svečana 
misa dugo traje. Prije pjevanja treba dugo praeludirati, 
isto pjevanje mora se prekidati megjuigrama, koje ne¬ 
maju kraja, a da glazba omili, treba da se ,,Gloria“, 
„laudamus" „Domine" barem dvadeset puta opetuje, 
da ne računamo stotine opetovanja u ,,Credo“ pri čem 
pjevači, koji bi imali tim izraziti vjeroispovijest, mnogo 
puta izgovaraju najnesmislenije stvari pače strahovita 
krivovjerja. Puk se tim dakako zadovoljava, jer za 


njega, kad svrši Credo, svrši i misa, izlazi na vrata, 
te ostavlja kuću Božju upravo onda, kad uzvišeno 
prikazanje počima." 

Da odstrani zloporabe, što su se u crkvenoj 
glazbi u njegovoj nadbiskupiji uvukle, postavio je odbor 
od pet lica, u kojoj je bio i Perosi. Taj odbor ima 
paziti, da se svuda naredbe sv. Stolice tačno prova- 
gjaju- 

Patrijar je propisao, da se kod svake svečane 
mise pjeva koralno ne samo Kyrie, Gloiia, Credo, 
Sanctus i Agnus Dei već i Introitus, Graduale, Offer- 
torium i Communio zatim i Vespere, a na veće svet¬ 
kovine da se koral izmjenjuje falsibordonima. 

Iz orgulja imadu se odstraniti za uvijek bubnjevi, 
turski pladnjići, trube, zvončići i slične glazbene bes¬ 
poslice. 

U crkvenoj glazbi ima prevlagjivati pjevanje; or¬ 
gulje i orkestar imadu služiti samo da podupiru pje¬ 
vanje. Praeludia i interludia imadu se prilagoditi naravi 
crkvene glazbe. Vojnička glazba ne spada u crkvu; 
isto tako ni glasovir. 

Patrijar je propisao i to, tko smije u crkvi pje¬ 
vati. To imaju biti ljudi krjeposni i pošteni, te po tom 
vrijedni da kod službe Božje Bogu u čast pjevaju. Uz 
to je prema starom običaju zabranio ženskim osobama 
u koru pjevati, a mjesto njih uveo je dječake. U ono 
doba izveo je sve to mladi Perosi. 

Da ove odredbe doista i provede, strogo je na¬ 
redio, da se u svim gradskim crkvama u nadbiskupiji 
mletačkoj u buduće smiju samo takove mise, vespere 
i drugi glazbeni komadi u crkvi izvagjati, koje je prije 
dotična komisija i Sarto sam pregledao i odobrio. 
Ako nema dosta izvježbanih pjevača za višeglasno 
pjevanje, onda treba da se pjeva koral. 

Ovo pismo zaključuje ovako: 

„Velečasni svećenici, nemojmo se ogriješiti tako¬ 
vim svetogrgjem. Mleci, koji su toliko toga i tako 
lijepa u umjetnosti gojili, treba da i u buduće kao i 
za vrijeme svoga najvećega sjaja glazbu goje tako, 
da koji god u našim crkvama prisustvuje službi Božjoj, 
mora uskliknuti: „0 kako su mili stanovi tvoji, Go¬ 
spode nad vojskama! Gine i vene duša moja za sta¬ 
novima mojega Gospoda." 

Ova je naredba bila tako ozbiljne naravi, da se 
je odmah stala provagjati ne samo u svim crkvama 
mletačkim, već i u čitavoj diecezi. Jer vidimo patrijara 
Sarta još iste godine na skupštini diecezanskoj u 
Cornudi, gdje se je sastalo više biskupa, svećenstva i 
mnogo puka, da prisustvuju produkcijama crkvenoga 
pjevanja. Tu su se sastale tri „Scholae cantorum" 
(pjevačka zbora) iz Negare, Cornude i Trevisa. Biskup 
treviški pozdravio je prisutne na tom zboru, a zboro- 
vogja Tebaldini držao je vrlo birana predavanja. Pa- 

trijar Sarto kaključi skupštinu govorom, u kojem 
istaknu veliko znamenovanje crkvene glazbe u litur¬ 
giji. Odlučno je govorio proti dosadašnjem načinu 
glazbe, koja se je u crkveno bogoslužje uvukla, a na 
koncu govora istaknu: Kad bi Isus još jednoć gonio 
oskvrnitelje iz hrama, to prvi udarci sad ne bi išli na 
narod. 

Ovako je Giuseppe Sarto radio oko crkvene 
glazbe na svakom mjestu, gdje je bio, svuda prema 
dotičnim silama i prilikama. 

K&d je taj veoma radini Sarto postao 1903. pa¬ 
pom bila mu je prva briga, da mnogo toga uredi, što 
se je u crkvenu disciplinu lajičkoga ušuljalo. U prvom 
redu izdao je glasovit „Motu proprio" o crkvenoj 


glazbi, koja je u cijelosti poznata već čitateljima „Vrh¬ 
bosne". On je pozvao Perosia u Rim i ondje ga posta¬ 
vio zborovogjom Sikstinske kapele. I tu je ustanovio 
odbor, koji ima paziti, da se u rimskim crkvama goji 
samo crkveno pjevanje i crkvena glazba. Sastavio je i 
odbor, koji ima tačno proučiti koral, te se je pobri¬ 
nuo, da se tačne koralne knjige izdadu. Ove su na¬ 
redbe tako djelovale ne samo u Rimu već i po svem 
katoličkom svijetu, da se je svuda počelo ozbiljnije 
provagjati liturgijsko pjevanje. 

I u nas se je počelo u tom pogledu gibati, kad 
se je u Zagrebu ustrojilo „Cecilijino društvo". Dao 
Bog, da uspije što bolje na slavu Božju i na radost 
sv. Oca pape Pija X. 


Br. 1071. VeSečastnom vrhbosanskom svećenstvu. 

Petdesetgodišnjica svećeničtva papina i šestdesetgodišnjica vladanja careva. 


1. Gospodin Bog je na zemlji postavio dvostruku 
vlast, jednu o drugoj neovisnu: duhovnu i svjetovnu; 
prva vodi ljude k vječnoj sreći, a druga ih vodi k sreći 
vremenitoj. No budući da su to isti ljudi, koji nastoje 
oko toga, da vremenita dobra postignu, ali tako, da 
vječnih ne izgube: to je od potrebe, da te dvie vlasti 
rade zajednički u sporazumu, i to tako, da duhovna 
oblast, kad se brine za spasenje duša, ima na pameti, 
da ti ljudi imaju i tielo, a nasuprot i svjetovna vlast 
treba da ima na pameti, da oni ljudi, za kojih se 
dobrobit vremenitu skrbi, imaju i dušu, koju valja 
spasiti. 

Za sve ljude na svietu ustanovio je Gospodin 
Bog samo jednu Crkvu, kojoj je za temelj i glavu po¬ 
stavio rimskoga biskupa, sv. Otca papu. 1 tako je samo 
jedna duhovna vlast na svietu. 

I svjetovna vlast je po svom pojmu samo jedna, 
u koliko joj ugled i moć potječu od samoga Boga, a 
mnogostruka je gledom na različita družtva, države, 
na koje se rod ljudski di-eli. Vlast i moć državna jest 
od Boga, jer ta vlast nije druga, nego ona, koju sam 
Bog vrši, da svojim zapoviedima poda ugled i jakost, 
ter se obavljaju, a koju on rekbi u zajam daje onim, 
koji mjesto njega na se preuzimlju obvezatnost i duž¬ 
nost, da će nastojati oko toga, te njihovi podložnici 
zakone Božje poštivaju i obdržavaju. 

2. Mi smo ove godine tako sretni, da i sv. Otac 

papa Pijo X. i naš premilostivi car i kralj Franjo 

Josip 1. osobito svečano slave —jedan petdesetgodišnicu 
svoga svećeničtva, a drugi šestdesetgodišnjicu svoga 
vladanja. 

Sv. Otac papa Pijo X. redjen je za svećenika 

18. rujna 1858. Dne 18. rujna o. g. on je svoju pet- 

desetgodišnjicu u crkvi sv. Petra posve tiho obavio, 


premda je prisutno bilo 25.000 ljudi. No on ce svoju 
petdesetgodišnjicu i svečano obaviti, i to dne 16. stu¬ 
denog o. g. Jedva je koji papa tako postao papa kao 
Pijo X.; bar se ne čita u povjesti, da je naime prije 
toga kroz sve službe prošao kao kapelan, župnik, ka¬ 
nonik, biskup, patrijarh, papa. I svaku tu službu obav¬ 
ljao je tako savjestno kroz devet godina, te je služio 
svim za uzor. 

Što je sv. Otac Pijo X. mislio o vrhovnoj časti 
papinskoj, vidi se najbolje iz njegovih rieči, koje je 
četiri godine prije, nego je postao papom, izrekao 
mjeseca listopada god. 1899.: „Rimsko papinstvo u 
svom veličanstvu stoji jedino nepokretno nad razva¬ 
linama propalih država i prima sve jače i nove snage 
usred oluja, što nad rodom ljudskim hara. Može istina 
nestati zemaljskih uredaba, ali Bog ostaje uviek, a 
s Bogom i njegov namjestnik, koga je on osigurao 
svojimi obećanji. Kano što kralja, ako i kad mu se 
otmu kraljevski‘znakovi, svega lišena njegovi dobri 
podanici priznaju, s počitanjem pozdravljaju ter blago- 
slivajuć ga i suze roneć prate u progonstvo: tako se 
i papi može oteti, što su mu ljudi dali, ali mu nikada 
ne mogu onoga uzeti, što mu je Bog dao. Poznat će 
ga uviek po njegovu blagotvornom- utjecaju i po nje¬ 
govoj neizcrpivoj ljubavi; svi će ga poštivati i slaviti. 
U svojoj nesreći ne će prestati suze trti žalostnim, 
neuke poučavati, rane bezbrojne roda ljudskoga viđati." 

Što je Pijo X. ćutio i što si je osobitim načinom 
preduzeo činiti, vidi se iz sliedećih rieči, što su izva- 
djene iz njegove prve okružnice upravljene na cieli 
sviet: „Pošto se Bogu svidjelo Našu sniženost podići 
k punini moći, podižemo duh svoj k Onomu, koji nas 
jači. Stavljajuć ruku na djelo s pouzdanjem na jakost 
Božju izjavljujemo, da Mi vršeći duhovnu papinsku 

vlast idemo jedino za tim ciljem, da sve obnovimo u 
Kristu, to jest, da Krist bude sve u svem. Bit će bez 
sumnje nekih, koji "će, prosudjujuć Božje stvari na 
čovječansku ruku, ići za tim, da naše misli pogode 
ter ih u zemaljske i u svoje stranačke svrhe izrabe. 
Da im tu praznu nadu oduzmemo, izjavljujemo naj¬ 
odlučnije, da Mi pod zaštitom Božjom spram roda 
ljudskoga ne ćemo drugo da budemo, nego sluga 
Božji, čijim smo autoritetom providjeni. Božja stvar 
stvar je Naša, i Mi odlučismo za nju žrtvovati sve 
svoje sile i isti svoj život. Ako dakle neki od Nas 
očekuju program, koji očituje Našu volju, samo ćemo 
im ovo iztaći: Sve obnoviti u Kristu." 

Nije onda čudo, da je sv. Otac Pijo X., dok je 
još kapelan, župnik i biskup bio, u istom duhu radio 
i sve u Kristu obnavljao. Prva mu briga kano bisku¬ 
pu bješe odgojiti uzoran kler u dobro uredjenu sje¬ 
meništu; drugo mu nastojanje bijaše oko toga, da 
svećenike uvede u pastvu pripoviedajuć i izpoviedajuć 
sam i svećenike puteć, kako da narodu propoviedaju 
i putom krjeposti ga vode; a treće polje njegova dje¬ 
lovanja biskupskoga bijaše pitanje socijalno, ublaži¬ 
vanje socijalnih protivština i nevolja. Od kako je 
Pijo X. svećenik postao, bješe mu najmilije: sirotinji 
sve svoje davati i svagdje u pomoć priticati, gdje god 
se nevolja udomila. Da radnikom i svim nevoljnikom 
što bolje pomogne, držao je i javne govore o socijal¬ 
nom pitanju. Osobitim se pak načinom zauzimao za dobru 
štampu, poimence za katolički politički list: Difesa 
(Obrana), za koju, da se održi, kad je bila pogibelj, 
da sbog pomanjkanja novca prestane, bješe gotov da 
proda i svoj prsten i križ i kardinalski klobuk. Kako 
je pak Pijo X. shvatio zadatak „Sve obnoviti u Kristu" 
kano papa, vidi se i odatle, što je osudio nauke moder¬ 
nizma, što je uredio crkveno pravo, osobito ženitbeno 
crkveno pravo, što je svećenikom i biskupom dao 
spasonosne naputke. 

3. Već je Aristotel kazao, da je krjepost duša 
državnoga života. Jest, za državni život hoće se os- 
biljne krjeposti, prave nabožnosti. To se osobito izi¬ 
skuje od onih, koji su državi na čelu. Njim su od 
potrebe krjeposti, osobito strah Božji, ne samo za 
njihovu osobu, nego i poradi njihovih podanika, jer 
su oni za to odgovorni ter dužni, da im u srce usade 
sve preduvjete za državni život i da ih svojim primje¬ 
rom pouče, kako valja takav život provoditi. Zaista je 
težka odgovornost svakoga vladara, koga je Bog po¬ 
stavio državi na čelo. U njegovih je rukuh udes 
javnoga a kad i kad i privatnoga morala, u njegovih 
je rukuh božanski autoritet, u njegovih je rukuh ostva¬ 
renje onih nauma, za koje je Bog htio, da se izvedu 
u svietu, u povjesti, u njegovu kraljevstvu. 


Naš premilostivi car i kralj Franjo Josip I. pre¬ 
uzeo je za najburnijih vremena vladavinu 2. prosinca 
g. 1848. ter sada 2. prosinca svršava šestdesetgodišnjicu 
svoga slavnoga vladanja. Usred velikih prevrata i ne¬ 
običnih neprilika i zapreka posta on otac svojim po¬ 
danikom, promicatelj dobrobiti svojih naroda i njihov 
usrećitelj, uzrok procvatu u svem carstvu, dobročini¬ 
telj svih pokrajina široke Austro-Ugarske Monarhije, 
štitnik i branitelj svakoga prava i zakona, pravi vladar, 
podpun kralj. To stoji izvan svake sumnje, da se 
Austro-Ugarska Monarhija za vladanja našega prerni- 
lostivoga cara i kralja podigla do velike visine u 
svakom pogledu: u političkom, kulturnom i gospodar¬ 
skom, tako te ona spada medju najače i najkulturnije 
države. 

Ali što je nam najbliže, jest, da je naš car kroz 
trideset godina otčinski skrbio za Bosnu i Hercegovinu. 
A sada proglasivši ove zemlje zemljanu Austro-Ugarske 
Monarhije, učinio nam je jedno od najvećih dobročin¬ 
stva, što nam je učiniti mogao, jer nam je time udie- 
lio slobodu i ustav, a po tom sve preduvjete za pravi 
procvat ovih zemalja. 

I to valja iztaći, da je sv. Otac Leon XIII. uprav 
sa našim carem uredio crkvenu hierarhiju u Bosni i 
Hercegovini, a time da je u veliko proslavio Trojednoga 
Boga. 

4. I tako zahvalnost spram sv. Otca pape Pija X. 
i spram Njeg. Veličanstva Franje Josipa I. kao i naša 
iskrena i djetinja ljubav k jednom i drugom gone nas, 
da im se odužimo koliko više možemo, nastojeći oko 
toga sdušno, da uviek zakone Božje i državne propter 
conscientiam vršimo, a ujedno da se Gospodinu Bogu 
za njih pomolimo, neka bi im dao obilje svojih svetih 
milosti, da uzmognu težke svoje dužnosti prema volji 
Božjoj obavljati do skrajne starosti čovječjega života, 
a onda iza duga spasonosna i zaslužna života da 
budu ovjenčani viencem vječnoga života. 

5. U tu svrhu naredjujem: 

1. U Rimu će se svečano obaviti petdesetgodi¬ 
šnjica svećeničtva papina dne 16. studenoga o. g.; 
no jer je 16. studeni ponedjeljak, neka se u našoj 
nadbiskupiji obavi dne 15. studenoga. 

2. Osam dana prije neka se narodu naviesti, da 
će se petdesetgodišnjica papina svećeničtva služiti dne 
15. studenoga. 

3. Uoči toga dana (14. studenoga) neka iza 
pozdrava angjeoskog na večer sva zvona zvone kroz 
pol sata. 

4. Na sam dan neka se pjeva misa de SS. Tri- 
nitate cum collecta pro gratiaru m a ctione 
et pro Rom. Pontifice. K toj misi neka se po¬ 
zovu sve oblasti i školska mladež, 

5. Na koncu mise neka se pjeva Te Deura. 

6. Dne 1. prosinca neka na večer iza pozdrava 
angjeoskoga zvone sva zvona i tako navieste narodu 
sutrašnju šestdesetgodišnjicu vladanja careva. U ne¬ 
djelju prije neka se narodu to naviesti. 

7. Na sam dan 2. prosinca neka se pjeva misa 
de SS. T rinitate cum collecta pro gratia- 
rum actione et pro Imperatore. Ktoj misi 
neka se pozovu sve oblasti i školska mladež, 


— 1908. 


8. Na koncu mise neka se pjeva Te Deuni 

9. Budući da je dne 2. prosinca srieda adventska, 
kada je adventski post, daje se dispenza svim et 
a je j u ni o et ab abstinentia, tako te se smije 

cieli dan meso jesti. 

U Sarajevu dne 1. studenoga 

na Sve Svete god. 1908. 

f Josip, v. r. 

nadbiskup vrhbosanski. 


Vrhbosna. 


VJESTNIK. 


NAŠA DOMOVINA. 

Sarajevo: Povodom jubileja sv. Otca bit će u 

našoj prvostolnici dne 15. o. mj. u 9 sati svečana 
pontifikalna sv. misa, koju će odslužiti presvj. gosp. 
nadbiskup dr. Josip Stadler. Na ovu zahvalnu službu 
Božju bit će pozvane sve vojničke i civilne oblasti. 
Školska katolička mladež pojedinih zavoda imat će u 
istu svrhu zasebno sv. bogoslužje. 

— Za „Vrhbosnin“ Petrov novčić. Župe nad¬ 
biskupije vrhbosanske do sad 550 K. Dr. Josip Stadlei 
50 K, Dr. Ivan Šarić 100 K. Fra Marijan Markovic 
5 K. br. Antun Mahnić 25 K. Dr. Angjelko Voršak 20 K. 
Stjepan pl. Hadrović 20 K. Andrija Predmerski 20 K. 
O. Dominik Assfalg 300 K. Matija Pajić 10 K. 0. 
Franjo Komadanović 10 K. Dr. Ivan Dujmušic 10 K. 
Tomo Igre 5 K. Gospojinska Marijina kongregacija u 
Sarajevu 114 K. Gospodska Marijina kongregacija u 
Sarajevu 62 K. Mužka gradjanska Marijina kongrega¬ 
cija u Sarajevu 50 K. Djevojačke Marijine kongrega¬ 
cije kod čč. Milosrdnih sestara u Sarajevu 40 K. Dje¬ 
vojačke Marijine kongregacije kod čč. Kćeri Božj’e 
ljubavi (Sv. Josip i Sv. Augustin) u Sarajevu 45 K. 
Ženska gradjanska Marijina kongregacija u Sarajevu 
20 K. Kateheti u Sarajevu 11 K. Mons. dr. Mirko Do- 
vranić 5 K. Ivan Kauzlarić 5 K. Dragutin Marušic 
2 K. Don Danijel Lepeš 2 K. Matija Manjarić 2 K. 
August Wolf 2 K. Marija Bach 2 K. Mate Matejcic 
2 K. 0. Kapistran Geci 5 K. Josip Mrazek 1 K. Mirko 
Premužić 1 K. Fran Turčin 2 K. Frane Samardžija 
5 K. Ivan Bjažić 2 K. Josip Vrbanek 1 K. Bernardm 
Batvić 4 K. Franjo Posavac 5 K. Stjepan Pavumc 
5 K P. Antun Fabijanić 2 K. Mons. Mihovil Banlli 
20 K. Don Frano Milat 2 K. Marijan Galović 1 K. 
Ivan Ferrari 1 K. Adam Stepinac 5 K. Don Miho 
Pusić 3 K. Izidor Poljak 5 K. Mons. Karlo Cankar 5 K. 
Mužka gradjanska Marijina kongregacija u Travniku 
30. K. Antun Alaupović 10 K. Marko Alaupović 5 K. 
Dr. Fran Binički 5 K. 

Djakovo: »Glasnik biskupija sriemske i bosan¬ 
ske« br. 20. o. g. izašao je u slavu jubileja sv. Otca 
u svečanom ruhu i donosi naredbu presvj. gospodina 
kapitularnog vikara i biskupa dra Angjelka Voišaka o 
proslavi. Dan proslave za rečene biskupije ustanovljuje 
se 15. o. mj. Po svim biskupijskim crkvama imade 
se prikazati Bogu zahvalna sv, misa. 


Dubrovnik: Presvj. gosp. biskup dr. Josip 
Grgur Marcelić u ime svoje, u ime klera i biskupije 
podastro je Njeg. Svetosti Piju X. 20. lipnja o. god. 
krasnu Poklonstvenu Adresu. Ova Adresa podsjeća na 
brojne neprijatelje Crkve katoličke, te zaiučnice Kii- 
stove, koji svom snagom udaraju na Rimskoga Biskupa, 
taj temelj Crkve. Oni klevetama, nepravdama i mukama 
udaraju na sv. Otca i bol mu u duši prouzrokuju. 

Sveti Otče! Premda priprosta i čedna, ipak sam kci 
Tvoja 11 — govori biskupija dubrovačka na usta svoga 
Nadpastira. „Stoga su gorkosti Tvoje moje gorkosti, 
kako su moja i vjera i ufanje Tvoje i svako Tvoje 
veselje. S toga kao kći vjerna i preljubljena radujem 
se i čestitam Tvojoj Svetosti i dionicom sam one 1 a- 
dosti kojom odjekuje čitava katolička Cikva prigodom 
svećeničkog jubileja Tvoje Svetosti. Ovo sveobće ve¬ 
selje neka ublaži bol i neka utješi otčinsko srce Tvoje 
Svetosti. 11 

Senj: Prigodom jubileja sv. Otca naredio je 
presvj. gosp. kapitularni vikar i biskup Roko Vucic, 
da se po svim crkvama senjske biskupije odsluži sve¬ 
čana sv. misa u zahvalu, što je sv. Otac dočekao ovu 
riedku slavu na radost svih katoličkih srdaca. 

Spljet: Zlatna misa sv. Otca po odredbi presvj. 
gosp. biskupa Filipa Nakića proslavila se je u bisku¬ 
pijama spljetskoj i makarskoj svečanom službom Bo¬ 
žjom u nedjeljama izmedju 18. rujna i 16. studenoga 
o. god. već prema uvidjavnosti gg. župnika. Po spljet- 
skim crkvama redom se služila sv. misa, a u stolnoj 
spljetskoj crkvi bit će svečana pontifikalna sv. misa 
dne 15. o. mj. 

Trst: Presvj. gosp Biskup izdao je dne 18. 
rujna o. g. posebnu okružnicu na svoj kler, u kojoj 
razlaže znamenitost zlatnog svećeničkog jubileja sv. 
Otca. „Zadaćom nam dakle budi : obnoviti u Isusu 
štivo, knjige i novine, a pred očima neka nam sve¬ 
udilj lebdi dužnost: savjestno prosudjivati sve ono, 
što čitamo, čemu svoju pripomoć pružamo ili kućama 
našim donosimo. Provedbom spasonosnih odluka, koje 
budemo odatle crpali, pružit ćemo sv. Otcu najugodniji 
dar za njegov jubilej. Nedavno predvodeći austrijsko 
hodočašće u Rim izručio sam osobno Njeg. Svetosti 
vaše čestitke, Predao sam takodjer sv, Otcu bogato 

sabrani Petrov novčić vjernika ove biskupije i obilje 
crkvenog ruha za porabu siromašnih crkava. Sv. Otac 
vam za uzdarje podjeljuje svoj osobiti apostolski bla¬ 
goslov, koji vam eto ovom sgodoin svečano navieštam." 

Zagreb: Preuzv. gosp. Nadbiskup o zlatnoj misi 
sv. Otca naredjuje proslavu jubileja sv. Otca u zagreb- 
skoj nadbiskupiji na 18. o. mj. Po svim crkvama ima 
se čitati svečana sv. misa De SS. Trinitate cum col- 
lecta de votiva, de gratiarum actione et pro papa — 
oinnibus sub una conclusione. Pod sv. misom ima se 
držati i prigodna propovied. Na koncu neka ne od- 
pjeva Te Deum. 

NAŠA MONARHIJA. 

Dar Njeg. Veličanstva cara i kralja Franje Jo¬ 
sipa I. Sv. Otcu prigodom njegova svećeničkog jubi¬ 
leja jest zlatni pectorale (prsni križ), okićen sa šestdeset 
briljanta i petdeset rubina, koji čine lik Propetoga. 
Na drugoj strani križa stoji nadpis: 

Franciscus Josephus I. 

Imperator et Rex 

Muneris augusti bis sex qui lustra peregit 
Gratulatur sacri lustra peracta decem 
Pio Decimo 
Papae 

anno jubilei utriusque 
MDCCCVIII. 

Misao o obojem jubileju, što ju je u distih sta¬ 
vio dvorski savjetnik i sveuč. prof. Bormann, izrečena 
je i u onih 60 briljanta i 50 rubina. 

Austrijsko hodočašće u Rim. Matica bratovštine 
Arkangjela Mihaela u Beču izdala je ovaj proglas na 
sve katolike Austrije : 

Dne 18. rujna navršilo se petdeset godina, da je 
Josip Sarto redjen u svećenika. Božja Providnost po¬ 
zvala je medjutim priprostog svećenika za najviše 
crkveno dostojanstvo, a ujedno za najtežu službu u 
naše doba; podigla je njega na Stolicu Petrovu kao 
glavu katoličke Crkve. Sad kao papa Pijo X. slavi on 
svoj zlatni svećenički jubilej, i njegovo visoko dosto¬ 
janstvo traži, da katolički sviet, nad kojim je on kao 
Kristov namjestnik postavljen, sudjeluje u tomu slavlju. 

Dne 17. studenoga slavit će papa svoju zlatnu 
sv. misu. 

Ne samo da će ga pri tom okruživati sjajni vienac 
crkvenih knezova i plemenitaša svih naroda, nego će 
vjernici u hiljadama pohrliti, da na podnožju oltara, 
na kojem će visoki jubilarac prinieti svetu žrtvu, uje¬ 
dine svoju molitvu i svoju namjenu, te da budu dio¬ 
nici blagoslova, što će ga izprositi papa za svoje ju- 
bilejske mise. 

Katolici Austrije! Mnogi će od vas gorjeti od 
želje, da tim sretnim povodom budu u Rimu te se 
poklone sv. Otcu. Sve vas pozivlje Matica bratovštine 
sv. Mihaela Arkangjela, da se pridružite hodočašću, 
što ga u to ime sv. Otcu na poklon priredjuje; ujedno 
moli, da se što prije za to prijavite. Za dostojan i ugo¬ 
dan put bit će sve priskrbljeno. 


Odlazak iz Beča u utorak dne 12. studenoga u 
jutro brzim vlakom bez ustavljanja do Rima. Dolazi 
se u Rim dne 13. stud. oko podne. Boravimo u Rimu 
šest dana. Medjutim bit će audiencija kod sv. Otca, 
prisutstvo jubilejskoj zlatnoj sv. misi i pogled zname¬ 
nitih svetišta i drugih mjesta, vriednih posjeta. . . . 

Beč na svetkovinu Arkangjela Mihaela 1908. 

Ugarsko hodočašće od 12. listopada o. g. pri¬ 
mio je sv. Otac osobito svečano. U državnim dvora¬ 
nama našlo se do 700 hodočasnika pod vodstvom 
biskupa Prohaszke iz Stolnog Biograda, biskupa De- 
ssevffy iz Csanada, podpredsjednika ugarskog parla¬ 
menta barona Stjepana Rakovitzky-a, mnogih zastup¬ 
nika, profesora na buđimpešt. univerzitetu dra Ivana 
Kissa i drugih. Biskup iz Stolnog Biograda rekao je 
u svojoj besjedi sv. Otcu medju inim: „Protiv neprija¬ 
telju Crkve ne moramo mi danas braniti vrata Istoka, 
nego vrata Zapada, na koja dolaze tolike zablude i 
mnogi neprijatelji vjere i katoličkog čuvstva. Nu Ugar¬ 
ska je vazda bila vezana sa sv. Stolicom, pa će povjest 
opet iznieti svjedočanstvo o vjernosti čitava naroda i 
puka, jer će on i nadalje biti zid protiv poganstva i 
protiv protukršćanske struje, što bi rado zahvatit- 
Ugarsku i civilizaciju." Pijo X. nazva u svome odgo¬ 
voru „svoje drage Ugre", i podsjeti na „Veliku Gosi 
podju Ugra", koja će i nadalje kraljevinu uzimati u 
zaštitu. Audiencija se svršila apostolskim blagoslovom. 

AMERIKA. 

Djelovanje Pija X. u centralnoj Americi. Nedavno 
je Costa-Rica dobila apostolskog delegata. To je 
bilo povodom, te je Correspondenza romana 
izdala zanimljiv članak. 

Ustrojenje apostolske delegacije za Costa-Ricu 
svraća našu pozornost na rad Pija X. u novom svietu. 

Svojim orijaškim političkim i ekonomskim raz¬ 
vojem, svojim srećnim simetričkim položajem izmedju 
druga četiri kontinenta, svojim velikim medjuoceanskim 
komunikacionim linijama, koje će se otvoriti panam¬ 
skim prokopom: svim tim američki kontinenat postaje 
središtem ili uporištem kosmopolitskog pokreta. 

S druge strane Amerika je „katolički kontinenat", 
i to ne samo latinska Amerika, koja je sva duboko 
katolička, nego i Savezne Države i Kanada uz raz- 
kolne kršćanske obćine imadu vrlo jaku i cvatuću 
Crkvu katoličku. 

S toga i nije moglo biti, a da tako budna i 
tako praktična brižljivost Pija X. ne svrati osobite 
pažljivosti na sadašnjost i budućnost američke crkve. 
Papa je u tu svrhu izradio čitav program; jedna 
episoda toga programa jest otvorenje apostolske dele¬ 
gacije za Costa-Ricu. 

Promotrimo letimice rad Pija X. u Americi kroz 
pet godina njegova pontifikata. 

U Kanadi, iza kako je pod Leonom XIII. Merry 
del Val bio poslan da ugovori mir, mogla je apo¬ 
stolska delegacija u Ottawi uspješno nastaviti svoju 
zadaću zajedno sa kanadskim biskupima. Znatno se 
je poboljšala duhovna pastva izseljenika, kojih broj 
danomice raste. Rutenski useljenici dobili su svećenika 

svoga obreda; da se još dosta mali broj ovih sveće¬ 
nika poveća, nekolicini revnih latinskih misijonara u 
Kanadi olakšan je prielaz na rutenski obred. 

Što smo rekli o Kanadi, vriedi još više o Sa¬ 
veznim Državama, gdje apostolska delegacija u Wa- 
shingtonu nastavlja svoje dobrotvorno djelovanje uz 
plodni rad sjevero-američkog episkopata. Znatno se 
proširila duhovna pastva za mnogobrojne evropske 
doseljenike. Za rutenske useljenike pobrinuo se Pijo X. 
poslavši im biskupa njihova obreda. Liepo su na¬ 
predovale misije za „coloured men“, t. j. za nebielce, 
bili oni Indijci ili Crnci. Radi se o organisaciji po¬ 
sebne duhovne pastve za kinezke naseljenike. 

U Kubi je poslije rata trebalo sve obnoviti. I 
sbilja je od pape Pija X. poslani apostolski delegat 
u Havani znalo za vrlo malo vremena doskočiti bit¬ 
nim potrebama, osobito što se tiče materijalnog stanja 
kubanskih biskupija. Sad možemo gledati u bolju 
budućnost crkve na Kubi, kao što i u Porto-Ricu i 
po ostalim Antillama. Republike San-Domingo i Haiti 
imadu službenog predstavnika kod sv. Stolice. 

U Mexiku su zakoni u korienu protukatolički; 
nu ima nade, da će vlada generala Diaz-a učiniti 
stanje snošljivim. Apostolska delegacija mexička izdašno 
je pomogla biskupima, te su popravili moralno i mate¬ 
rijalno stanje mexičke crkve, kojoj kao da sviću ljepši 
dani pod režimom slobode i narodnoga mira. 

Republike centralne Amerike (Guatemala, Hon¬ 
duras, Nikaragua, San-Salvador i Costa-Rica) niesu 
imale apostolske delegacije; a samo Costa-Rica ima 
ovjerovljena predstavnika kod sv. Stolice. Dobro Crkve 
tražilo je, da sveta Stolica namjesti svoga predstav¬ 
nika u ovim krajevima, koji sve više stiču svjetsku 
znamenitost. I tako osnova sv. Otac delegaciju u 
Costa-Rici, hvala liepoj susretljivosti lokalnih oblasti. 
Tu će takodjer zasiedati mirovno sudište ovih pet 
republika, osnovanih nedavno washingtonskom kon¬ 
vencijom. Bez dvojbe će ova apostolska delegacija 
slati svoje blagotvorne zrake po cieloj centralnoj 
Americi. 

U južnoj je Americi religijozna i socijalna 
akcija sv. Stolice što postigla što pripravila sjajnih 
uspjeha. Pomirno posredovanje sv. Stolice medju 
raznim državama (Kolumbija, Peru, Bolivija, Brasilija) 
mnogo je doprinielo, da se uklone krvavi sukobi, 
vremenom će se izravnati teške i stare razmirice. 

Tolika su dobročinstva, što ih je papinska dele¬ 
gacija učinila republici Kolumbiji, te je nedavno 
narodni parlamenat zaključio, da se izreče svečano 
zahvalnost apostolskom delegatu. Sporazum izmedju 
Crkve i države podpun je i savršen. 

Iznimni režim države Venezuele nije dopustio 
sv. Stolici, da postigne trajnih uspjeha. Ali noviji pre¬ 
govori glede teritorijalne reorganizacije biskupija na¬ 
pokon su čini se — prilično uspjeli. 

U Ekvadoru je revolucionarno vrienje već 
pred više godina prekinulo diplomatske odnose sa 
sv. Stolicom ; i temeljna prava Crkve bila su pogažena. 
U Ekvadoru je kao i u Francezkoj jakobinizam 
u isto vrietne otimao domovini nutarnji mir i Crkvi 
njezina bitna prava. Srećom čini se, da se stanje u 


Ekvadoru poboljšava, pa se nadamo, da će i odnosi 
države prema Crkvi znatno krenuti na bolje. 

U Peru-u apostolska delegacija u Limi podr¬ 
žava prijateljske odnose medju sv. Stolicom i vlašću. 

U Boliviji je nekakav nesporazumak privre¬ 
meno bio suspendirao diplomatske odnose vlade sa 
sv. Stolicom. Sad su odnosi opet uzpostavljeni, te 
će sigurno uz novo predsjedništvo Republike doprinieti, 
da se situacija popravi. 

U Argentini j i i Chili vladaju srdačni od¬ 
nosi apostolske internuncijature u Buenos-Airesu i 
apostolske delegacije u Santjagu prema- dotičnim vla¬ 
dama. Ove dvie zemlje spremaju se dati na poklon 
kao jubilarni dar Piju X. svaka u svome glavnome 
gradu palaču za residenciju papinskim predstavnicima. 

Pogovara se, da će novi papinski predstavnik 
u Chili biti povišen na čast internuncija. 

U Uraguay-u vlada jakobinisam, koji je na- 
-avski neprijatelj Crkve. Napokon se katolici počeše 
organizovati, da pokušaju oduprieti se sektarciina. 

U Paraguay-u stanje nije loše; dade se još 
lako popraviti. 

U Bra'siliji katolički se život bujno razvija. 
Unatoč razstavi Crkve od države vladaju izvrstni od¬ 
nosi medju vladom i apostolskom nuncijaturom u 
Petropolisu. Pod lojalnim režimom slobode Crkva se 
brasilijanska obogaćuje novim biskupijama i drugim 
crkvenim centrima, katoličkim institutima za nastavu 
i dobrotvornost, te raznim katoličkim udrugama. Kato¬ 
lička Crkva u Brasiliji ide u susret sjajnoj budućnosti, 
da postane jedna od najvećih crkava na zemaljskoj 
krugiji. 

Evo u kratko razložismo cielu situaciju, koja je 
učinila korak napried osnovanjem apostolske delegacije 
u Costa-Ricci. Ta je ujedno dobar znak za budućnost. 

Stari sektarci staroga svieta mogli bi iz svega 
ovoga puno naučiti, kad ne bi bili sliepci, koji ne 
znaju primiti nauku života. 

* 

PROSVJETA. 

Dr. Ivan Šarić, biskup cezaropoljski i pomoćni biskup 
vrhbosanski: Papa Pijo X. Krasna ova brošura, ilustrovana 
sa više slika, koje nam predočuju sv. Otca kao mladomisnika, 
kanonika, biskupa, patrijara-kardinala, i papu, te njegovu 
majku, preštampana je iz današnje „Vrhbosne". Divno oprem¬ 
ljena i klasičnim jezikom pisana ova biografska studija, koja je 
protkana zanimljivim dogadjajima velikog Pape, iznosi nam, 
kako je sin siromašnih roditelja i jednostavni svećenik prošao 
kroz sve stupnjeve crkvene hierarhije propoviedajući i dobro 
čineći, dok ga Providnost Božja u ovim burnim vremenima ne 
postavi na Petrovu Stolicu. Obseže 105 stranica u 8°. Dobro će 
doći kao dar školskoj mladeži. Ciena 1 K. Naručbe prima 
Kaptol vrhbosanski. 

List dubrovačke biskupije br. 7. o. g. sav je posvećen 
sv. Otcu. U tom broju piše D. V. Barbi ć „Josip Sarto" do 
izbora za papu; A. L. (Ante Liepo pili) „Pijo X. kao Papa"; 
d r. A. S pile tak „Pijo X. i sjedinjenje crkava"; N- J. Oji- 
vanović „Pijo X. i obnova crkvene glazbe i pjevanja". 


Odgovorni urednik dr. Ivan Dujmušić. 


Izdaje Kaptol Vrhbosanski. 


Tiskara Vogler i drugovi u Sarajevu. 

KRALJU HRVATSKOM. 

SPJEVAO ISIDOR POLJAK. 


Milijun duša vjernih Ti 
U zemlji živi Hrvatskoj, 

Iz tisuć grudi pjesme zvuk 
Pred zlatni leti pr’jesto Tvoj. 
A s pjesmom slave velebnom 
I molbe naše ori glas: 

0 kralju dobri, prejasni, 

Usliši nas, usliši nas! 


I doli naše poju Ti 
I bure huk i gore grom 
I zv’jezde neba hrvatskog 
I val na moru jadranskom. 
Uz himnu naših dolova 
Tek čuje se i molbe glas: 
0 kralju dobri, prejasni, 
Usliši nas, usliši nas! 


Ko katakomba starinskih 
1 naše zemlje svet je prah, 
Posvetili ga djedovi, 

Kad davali su zadnji dah 
I blago, život, vrelu krv 
Za kralja i za Boga svog, 

Ko snoplje kad su padali 
Od oštrog mača dušmanskog. 


A kralju, sveti grobovi 
Gle Tebi šalju pozdrav svoj 
Gdje sniju borci, što no su 
Na desni svojoj junačkoj 
Od pada spasli pr’jestolje, 

A s pjesmom drhšće molbe glas: 
0 kralju dobri, prejasni, 

Usliši nas, usliši nas! 


Što vape mnoge hiljade 
I bure zvižduk, gore grom 
I zv’jezde neba hrvatskog 
I val na moru jadranskom ? 
Što vapi svet prah djedovski 
Ko kada šumi ocean 
Od oštra vjetra podignut 
Tajanstven, dubok, beskrajan. 


To vape živi s mrtvima, 

Sav hrvatski Te moli dom: 
Dopusti, kralju prejasni, 

Da Hrvat bude svoj u svom! 
I mole glasom svesilnim, 

Te zemljom ori u sav šir: 

0 budi nama Tvrtko Ti, 

0 budi nama Zvonimir! 

KRALJ FRANJO JOSIP I. i BOSNA 

OD 1848. DO 1878. 

NAPISAO IVAN JABLANOVIĆ. 


Bila je za Austriju, za dinastiju, za kralja Ferdi¬ 
nanda burna godina 1848. 

Još u ožujku je ,,đobri“ kralj, kako ga povjest 
naziva, snovao, da odloži tešku krunu carsku s glave, 
da pusti otežalo mu žezlo pradjedovsko iz svojih ruku. 

Ustankom u Beču u mjesecu listopadu dozrije ta 
misao i odluka u srcu carevu. 

Sklone se car i kralj u Olomuc, gdje u reziden¬ 
ciji nadbiskupa olomučkog okružen vojvodama, mini¬ 
strima, svim najvišim dostojanstvenicima, stupovima 
carstva, megju kojima vidimo Windischgretza i Jelačića, 
položi krunu i žezlo, koje je 13 godina nosio. 

Imao bi ga naslijediti brat Franjo Karlo; nu i 
ovaj odbi tešku tu čast i dostojanstvo u korist naj¬ 
starijeg sina Franje Josipa. 

Od sada živi Ferdinand u samoći, zavučen u svom 
dvorcu na Hradčinu, u zlatnom Pragu, i zanima se 
glazbom, bilinstvom i prirodopisom. Ode ta duša ple¬ 
menitog osjećanja, milog srca s ovog svijeta 29. junija 
1875. godine. 

Novi mladi car uzimajuć žezlo u ruke, primajuć 
na ramena brige i muke uzburkana carstva izreče ove 
riječi: ,,S Bogom moja mladosti." 

Njemu bijaše tek 18 godina, kad zasjede na pri- 
jesto Habsburgovića, kad uze žezlo, koje su mu davni 
praoci njegovi ostavili. 

Breme, što ga je na mladenačka ramena uzeo, 
bilo je teško, neizmjerno teško. 

„Teret težak, a nejake ruke“. 

Govorio mu je stric Ferdinand: „Bog te blago¬ 
slovio, budi valjan!“ Sreća je bila, što su mladom 
kralju uz bok vjerno stajali ljudi, junaci na sablji; 
muži, divovi u borbi, djeca u odanosti i vjernosti 
silni Jelačić, Radecki i Windischgretz. 

U njih gledeć a i u vjernost svojih podanika 
izabra si za devizu: „Viribus unitis — sjedinjenim 
silama". 

I mi Bosanci i Hercegovci smo mu evo kroz 
30 godina podanici; kroz 30 velim, a kroz 300 i više 
godina težili smo, ruke lomili i uzdisali, Bogu i mo- 
gućnicima vapili, krv prolijevali, život davali, da se 
pod skutom njegovih pregja a naših zakonitih kra¬ 
ljeva sjedinjeni nagjemo, ogrlitno. 

Kroz 30 godina njegova vladanja (1848.—1878.), 
dok još ni ne stajasmo u sklopu njegove Monarkije, 
dok nam još nije njegova riječ sudila, dok nas nije 
njegovo žezlo i ruka vodila, ravnala i upravljala, po¬ 


znavali smo ga, tražili, kucali na njegova vrata, bje¬ 
žali pod njegov skut, krili se za njegova jaka legja. 

Još i onda vezao nas je vez s njegovom uzvi¬ 
šenom osobom, ne doduše vez podaničke lojalnosti, 
vjernosti i poslušnosti, već vez ljubavi, toplote duha 
i srca, iskrenog saučešća, djelotvornog zauzimanja, 
kojim nas je kralj naš nadarivao. 

Prije nego li o tom progovorimo, iznijet ćemo zna¬ 
menit jedan istorijski dokumenat, kojim se nepobitno, 
pravno i po zakonu utvrgjuje suverenstvo kuće Habs- 
burga na Bosnu i Hercegovinu. 

Nadvojvoda Ferdinand austrijski, osnovatelj Au¬ 
strije ko velesile u Evropi, prvi kralj hrvatski iz austrij¬ 
ske loze Habsburgovića, smjeraše se još godine 1526. 
proglasiti kraljem bosanskim, „jer je Bosna pripadala 
Hrvatskoj". (Poslanica baruna Antuna Burui-a od 
18. veljače 1526. u „Monumenta Vaticana Hungariae". 
Series II. Tom. I. P. 324.) 

Dosljedno i neotstupno su oko oživotvorenja 
misli utjelovljenja Bosne i Hercegovine Monarkiji ra¬ 
dili i djelovali i svi ini vladari prejasne Habsburške 
kuće jedan za drugim, dok se eto nije oživotvorila u 
rukama blagotvornim sadanjeg cara i kralja. 

Na saboru u Cetin-gradu god. 1527., gdje Hrvati 
povjeriše dinastiji Habsburškoj svoju krunu i prijestolje, 
bili su zastupani po poslanicima i oni krajevi Bosne, 
koji još ne potpadoše pod turski jaram. I oni glaso¬ 
vaše, biraše i izabraše. Njihov glas, njihova privola 
veže i nas; njihov izborni čin jest čin Bosne. Predaše 
Bosnu, dio stare kraljevine Hrvatske, u ruke Ferdi¬ 
nandu, kao kralju hrvatskom, dinastiji Habsburgovića, 
ko novoj dinastiji hrvatskoj. Bosna pade kralju hrvat¬ 
skom Habsburgovcu u ruke po pravu slobodnog, 
svojevoljnog izbora, a to pravo neoborivo i sveto ima 
da stoji, dokle god bude na svijetu hrvatskih kraljeva 
iz Previšnjeg koljena i krvi Habsburške. 

Ono, što je sadanji car i kralj dne 7. oktobra o. g. 
učinio, to isto htio je prije 120 godina da učini i 
Josip II., koji je svoju namjeru ovako znao motivirati: 
„Moje poduzeće protiv Osmanlija nije ništa drugo — 
piše Josip II. kralju pruskom Fridriku II. — nego legi¬ 
timni pokušaj, da zadobijemo natrag pokrajine, koje 
smo u toku vremena uslijed nepovoljnih dogagjaja i 
okolnosti izgubili." 

To je bio vrhovni državni aksijom politike Habs- 
burgovaca napram Jugu i Balkanu. 

Hrvatski narod najprije, pak po njemu i s njim 

čitava Monarkija i dinastija Habzburgovića izgubili su 
ove dvije krasne zemlje u službi Evrope. 

I kako god što mirom Kampoformijskim g. 1797. 
dobi Austrija Dalmaciju, taj integralni dio negdašnje 
kraljevine Hrvatske bez sumnje obzirom na to, da 
njoj po pravu, povjesti i načelu nacijonaliteta pripada, 
slično ima i Bosna i Hercegovina pripasti Hrvatskoj, 
jer to traži uz načelo nacijonaliteta povjest i državno 
pravo hrvatsko, za koje treba da vojuju i kralji naši, 
kao zakoniti nasljednici i baštinici krune i prijestolja 
hrvatskog, kao zakoniti i pravni nosioci od hrvatskog 
naroda izborom im dopitanog suvereniteta. 

Nu ne samo visoki cesari bečki već i narod 
Bosne i Hercegovine, vogjen od svojih dičnih pastira, 
junačkih sinova onog patrijara, čijim se imenom i 
naš kralj diči, uporno je, složno, paralelno oko iste 
ideje radio, za nju patio, za nju stajao, za nju padao, 
za nju podnosio težinu ratnih oblaka i dima, ubojnih 
taneta i smrtnog olova. 

Razlozi, koji su im svjetlili pred dalekoumnim 
— očima, bijahu ovi: 

Vjera katolička, taj sveti amanet djedova, koju 
braniše i obraniše u ovim zemljama na udivljenje či¬ 
tava svijeta, najbolje će se zaštititi u moćnom za- 
krilju one dinastije, koja se od svog postanka do danas 
oslanja na jaki naslon Crkve katoličke. 

Narod hrvatski Bosne i Hercegovine ne smije 
biti odijeljen od svoje plemenske grupe. Svaki narod, 
koji kao narod nije ujedinjen, pada na milost i ne¬ 
milost prvog, komu u ruke dogje. Ujedinjenje naroda 
hrvatskog pod žezlom svog zakonitog hrvatskog kralja 
prvi je uvjet njegovu napretku i blagostanju kako 
kulturnom, tako i materijalnom. 

S toga svi pokušaji Srbije, kao i prigodom bune 
grčko-istočnih god. 1858. i 1860. u Hercegovini, tako 
i diplomatska njena nastojanja, da se za veliko-srpsku 
ideju predobiju i katolici, ostaše bezuspješni, jalovi. 

„Katolici se ne pridružiše ustanku g. 1858., ali 
su morali od njega najviše trpjeti. Dapače u svem 
ovom metežu prošli su najgore katolici, koji su bili 

porobljeni i opljačkani od kršćana crnogorskih. 

Katolici ne sudjelovaše u ustanku ni s toga razloga, 
što su ustaši tražili priključenje južne Hercegovine 
Crnoj Gori". (Tako Civilta Cattolica series III. vol. 10. 
p. 127. a. 1858.). 

Značajno je o tom u prilog dinastiji Habsburgo- 
vića ko suverena i zakonitih nosioca krune hrvatsko- 
ugarske pisanje fra Grge Martića god. 1866., gdje se 
ističu virtualna prava naroda hrvatskoga i dinastije 
njegove na Bosnu i Hercegovinu. 

Kad je kralj Franjo Josip I. god. 1875. pohagjao 
Dalmaciju, eto u Sinju predstave se caru, kralju tri 
franjevca iz Bosne i to oo. fra Angjeo Ćurić, gvardi¬ 


jan u Livnu, fra Lovro Karaula i fra Miho Marjanović. 
Kralj ih primi, ču, i reče ove riječi: Infelice gente. 
Faro tutto ii possibile", t j. „Nesretni narod, učinit ću 
sve moguće". 

To bi u Sinju. 

U Imotskom dne 24. svibnja dogje pred kralja 
9 hercegovačkih franjevaca, na čelu im kustos o. fra 
Paško Buconjić sa svojim tajnikom o. fra Augustinom 
Zupcem. Kustos Buconjić pročita u audienciji pismenu 
adresu na Njeg. Veličanstvo, u kojoj razvi sve muke 
i nevolje našeg naroda, i istaknu virtualna prava di¬ 
nastije Habsburgovića na Bosnu i Hercegovinu. Kralj 
milostivo sasluša, počasti objedom Buconjića i odli- 
kova ga komandom Franje Josipa I., a njegova tajnika 
Zupca viteškim krstom istoga reda. Otpusti ih riječima: 
„Mi gode assai di vedere miei čari Francescani, cosi 
sempre zelosi ed infatigabili per bene del popolo", 
t. j. „veoma mi godi vidjeti moje drage franjevce tako 
uvijek revne i neumorne za dobro naroda". 

To bi drugi put. 

Treći put odigra se sličan prizor u Vrhgorcu, 
gdje se 25. travnja kralju prikazaše 4 hercegovačka 
franjevca: oo. fra Nikola Šimović, fra Luka Begić, fra 
Miho Rubić, fra Marko Herceg. Oprosne kraljeve riječi 
glasile su: „Proseguite fare del bene sempre per la 
Vostra gente, come avete fatto fin adesso; appunto 
son venuto, per far del bene, quanto e possibile. Sara 
meglio", t. j. „Nastavite raditi za dobro vazda za vaš 
narod, kako ste radili i dosada; baš sam došao, da 
radim za dobro, koliko je moguće. Bit će bolje". 

Na hercegovačkom zemljištu kod Neuma, koje pre- 
sjeca Dalmaciju blizu Kleka, čekalo je nekoliko her- 
cegovaca seljaka kralja, da mu podastru pismeno 
obrazložene svoje muke, bijede i nevolje. I kad ih 
predstraže ne htješe pustiti, rekoše odlučno: „Mi idemo 
našem gospodaru i kralju, ne može nam nitko zabra¬ 
niti bar moliti." 

Kralj vozeć se mimo u kočiji naredi, da se se¬ 
ljaci do njega puste. Pećko, vogja seljaka, izreče go¬ 
vor o bijedama i nevoljama svoje braće, pa će na 
koncu: „Vaše Veličanstvo! Ove su zemlje bile Vaših 
djeda i pradjeda, pak su i Vaše i nikog drugog; valja 
s njima upraviti. Dalje ovako ne ćemo i ne možemo, 
makar svi izginuli". Njegovo Veličanstvo završi: „Bu¬ 
dite mirni, nastojat ću svakako, da vam bude bolje". 

Malo poslije odlaska kraljeva izbi vatra, puče 
puška u Gabeli, a odjeknu po Nevesinju. 

29. junija preminuo je u Pragu plemeniti i dobri 
Ferdinand; na 19. srpnja sva obližnja mjesta oko Ga¬ 
bele trgoše oružje, razviše hrvatsku trobojnicu, opale 
prve hice, zagrme: „Živio hrvatski kralj Franjo Josip I.“ 
Počnu rat, a deviza im je: „Ili sloboda ili smrt,,. 

Katolici dakle prvi zaigraše hrvatsko kolo! 

D. Ivan Musić, katolički župnik sa braćom osta¬ 
lom i s narodom kliču: „Hercegovina turska robinja, 
ili slobodna ili mrtva". 

Javiše se u Mostaru paši poručujućmu i opomi- 
njuć ga, da zauzda svoje bezobrazne i silovite Turke: 

,,I1 ti svoje pse veži, ii ćemo mi svoje pušćati". 

Od Gabele odjeknu grom bune po Nevesinju i 
čitava Hercegovina od Sutorine do Livna usta na noge. 

A koja je misao vodilja? 

Sami ustaši i njihove vogje nijesu u to vrijeme 
imali pravog i čistog političkog cilja. Većine cilj bio 
je ovaj.: osloboditi se od Turske po što po to. Pomi¬ 
šljalo se ozbiljno i na samoupravu pod vrhovništvom 
turskim, na izbor stranog kojeg kršćanskog kneza. Tek 
kada se je ustanak razmahao, pa diplomacija i politi¬ 
čari počeli trti glavu, kamo da dogju ove zemlje, onda 
se javljaju i megju ustašama dvije opriječne struje. 
Jedna struja je radila za Srbiju, Beograd i Karagjor- 
gjeviće, za Crnu Goru, Cetinje i Njeguše; druga je 
naginjala dinastiji Habsburga, Beču i Zagrebu, Austriji 
i Hrvatskoj, Franji Josipu ko zakonitom kralju hrvat¬ 
skom. 

Jedna je strana upirala oči preko Drine, druga 
preko Save. 

Jednu stranu je pomagala struja srbofilska i beo¬ 
gradska propaganda , drugu struja hrvatska i pomoć 
austrijska. 

Jedni su gledali na istok, drugi na zapad. 

Širila se iz Srbije misao srpska, iz Dalmacije i 
Banovine misao hrvatska. 

Da se utaže duhovi, šalje Turska u Hercegovinu 
Server-pašu, nek umiri ustaše. U potpisu poslanstva 
Serverova dogje u Mostar 6 konzula, koji pozvaše 
vogje ustaša na dogovor. To bijaše u rujnu 1875. 
Austriju je zastupao Vasić, Njemačku Lichtenberg, 
Francesku Douson, Rusiju Jastrebov, Talijansku Đuran- 
do, Englesku Holmes. 

Ustaše se ne htješe odazvati pozivu, a na to odoše 
tri konzula u Trebinje, a trojica u Nevesinje, da ih 
nagovaraju na mir. Ni ovaj pokušaj ne uspije to tim 
manje, što engleski konzul Holmes prema uputi svoje 
vlade ne htjede da primi nikoje jamstvo, da će 
Turska svoje obećanje ispuniti. 

U svojoj spomenici od 17. rujna, koju izradi ku¬ 
stos Buconjić, traže ustaše, da im se dade koji kršćan¬ 
ski strani knez pod suverenošću sultanovom, ili da 
koja od susjednih vlasti posjedne njihovu zemlju, i da 
se sudi uz učestvovanje stranih prisjednika tako dugo, 
dok se ne uspostavi sigurnost života, imetka i časti 
kršćana. U protivnom slučaju, da će se boriti do zad¬ 
njega daha ili da će se listom iseliti. 

Konzuli se razigjoše ne opravivši ništa, a kršćani 
se još većom žestinom prihvate oružja. 


U to je Turska spremala sve veću vojsku u 
Hercegovinu, ali kad malo iza razlaza konzula sjedi¬ 
njeni ustaši dne 29. rujna razbiju osam tabora turske 
vojske, koja je po dozvoli Austrije išla preko mora i 
kod Kleka unišla u Hercegovinu, tad je bilo već jasno, 
da se pitanje ne će riješiti mirnim putom, već dimom, 
olovom i krvlju. 

Posredovala je u listopadu god. 1875. Austrija 
preko Andrassyja, ali bez uspjeha. Ustaše ne htješe 
ni da čuju o kakvom ugovaranju. 

Ustanak se je imao popularizovati. Zima g. 1875. 
doduše vatru je gušila, ali je nije ugušila. Na rano 
proljeće g. 1876. planu novim žarom. Sve se je di- 
gnulo na noge. Župnici, franjevci i vanjski svećenici, 
vodili su narod. 

U Zagrebu, Beogradu, Zadru, Spljetu ustanoviše se 
odbori za pomoć ustaša, a pododbori u pograničnim 
mjestima. Hrvati se povesele, da će sada doći do iz¬ 
ričaja virtualno pravo Hrvatske na Bosnu i Herce¬ 
govinu. Zato rado primahu tisuće bjegunaca, koji su 
tražili zakloništa u Hrvatskoj. 

Preko spljetskog odbora raspitivali su se ustaši, 
je li kucnuo čas općeg ustanka i da li bi Austrija 
s vojskom pritekla im u pomoć, ali su dobili odgo¬ 
vor, da ne čine toga pogibeljnog koraka. 

Neki mlagji franjevci su na svoju ruku počeli 
bili popisivati sve, koji su bili za oružje i koji bi rado 
išli ratovati. Tako su to pokušali u Duvnu pokojni 
fra Jozo Bagarić, a u Klobuku fra Pavo Petrović, ali 
doznavši turska vlast zato, prije vremena odoše u 
Dalmaciju, da ne izvrgnu i sebe i pučanstvo velikoj 
nesreći, dočiin o. fra Bono Šarić okupi četu i zagje 
s njom u Kamešnicu, koju je vodio sve do okupacije. 

General Rodić, namjesnik dalmatinski, poslan u 
svrhu pregovaranja od Andrassyja ustašima, ne opravi 
ništa. Sretna bitka 14. travnja 1876. kod Duge uli 
nove snage u srca ustaša. 

Mače se i Crna Gora otvoreno i iavno 
i Bugarska, u kojoj bijaše samostan Ct* . F ^.. 
sijelo bune. U lipnju eto i Srbije s AjCm u ruci. 

Srbija je tražila, da se mirnim putom izruči 
Bosna njoj, Hercegovina Crnoj Gori. Katolici i naši 
franjevci javno prosvjedovaše proti zahtjevima preko- 
drinskog susjeda. 

U Hrvatskoj je javno mnijenje tražilo, da se i 
Austrija zarati s Turskom. Hrvatski sabor u svojoj 
adresi izriče nadu, da će kralj osigurati uvjete narod¬ 
nom razvitku naše do zdvojenja nesretne braće. No 
Mažuranić se je ponašao vrlo oprezno, da ne prekorači 
djelokruga svoje vlasti. 

Austrija, koja nigda nije bila agresivna već uvijek 
i samo defenzivna vlast, ne htjede udariti na Tursku. 
Uza sve to je velikim saučešćem pratila dogagjaje 

bosanske, kao što su i Bosanci svoje zaplakane i 
otekle od suza oči upirali u svijetli prijesto Habs- 
burgovića. 

Radi toga su biskup Kraljević i kustos Buconjić 
u ime katolika brzojavno prosvjedovali kod turskog 
ministarstva spoljašnih djela proti nezakonitim i ne¬ 
opravdanim zahtjevima Srbije i Crne Gore. Prosvjed 
glasi: „Na naše veliko iznenagjenje dočuli smo, da je 
Srbija zatražila od Visoke Porte priključenje Bosne. 
Katoličko pučanstvo biskupije hercegovačke uslijed ta¬ 
kova zahtjeva prinuždeno je izjaviti, koliko Visokoj 
otomanskoj Porti, toliko i Visokim vladama jamčećih 
vlasti, da je njegova tvrda volja ne pristati na to pri¬ 
ključenje, koje se izvanredno protivi njegovim intere¬ 
sima moralnim i materijalnim. U slučaju pako, da bi 
današnja vlada htjela ili morala napustiti Bosnu, ka¬ 
tolici prosvjeduju svečano proti priključenju njihove 
otadžbine Srbiji ili Crnoj Gori, te izjavljuju, da se žele 
u tom slučaju sjediniti s narodima austrijskog carstva, 
s kojima su vezani svojom istorijskom prošlosti, kao i 
mnogobrojnim drugim interesima moralnim i mate¬ 
rijalnim". 

Ovaj prosvjed otposlan je Porti preko Vrhgorca 
brzojavno u talijanskom jeziku. Otisak jedan podastrt 
je bio i valiji Ali-paši u Mostaru po župniku o. Nikoli 
Šimoviću i biskupovu tajniku o. Martinu Ljubicu. Kad 
je valija pročitao prosvjed, reče ugrižljivo: „Eh reve- 
rendi! To je isto, kao kad bi jedna žena još za živa 
svog muža, ma i bolesna, ugovarala s drugim". 

Francuski konzul Douson i talijanski Usigli 
trgoše, da narod i vogje mu odvrate od Austrije; 
ovi izjaviše konačno i odlučno: „Mi u osobi cara au¬ 
strijskog vidimo i svog narodnog kralja". 

Rat rusko-turski god. 1877.—1878., bibavica bal¬ 
kanska, trzavica pred propašću Turske dovedoše ber¬ 
linski kongres. Srbija je na njem petljala, da Austrije 
niko u Bosni ne želi, ni isti katolici; s toga da se 
Bosna i Hercegovina imaju podijeliti megju Srbiju i 
Crnu Goru. 

Grof Andrassy, koji je na kongresu zastupao 
Austriju, imao je u ruci prosvjed Hercegovaca. Trebao 
mu je još od Bosanaca. Obrati se s toga na austrij¬ 


skog konzula Teodorovića u Sarajevu, da mu u toj 
stvari spremi autentično mišljenje i želje naroda kato¬ 
ličkog u Bosni, crno na bijelu. Biskup Vuić, svi fra¬ 
njevački samostami, svi župnici preko pokojnog o. fra 
Grge Martića opreme u Berlin na ruke Andrassy-a 
prosvjed proti Srbiji a za Austriju. Prosvjed veli: 
„Pošto se glasa, da kneževina Srbija na tom slavnom 
kongresu ište aneksiju Bosne za sebe, mi potpisani od 
strane svega bosanskog katoličanstva svečano i sve¬ 
strano protestiramo pred svim poslanicima velevlasti 
na tom kongresu se nalazećim protiva tomu nezako¬ 
nitom i neopravdanom zahtjevu kneževine Srbije". 

25. članak berlinskog kongresa upravi s Bosnom 
i Hercegovinom. Na predlog engleskog poslanika da 
se mandat Austriji, da ju uzme u zapremu i upravu. 
Vojska dvoglavog orla pregje na tlo bosansko, a ku¬ 
stos Buconjić pozdravlja kralja Franju Josipa istim 
pozdravom kao i ustaši kod Gabele: „Živio hrvatski 
kralj Franjo Josip I.!“ 

Okupacija se dovrši. Narod u deputaciji, bez 
razlike vjere, ide u Beč pozđravljat novog gospodara. 
Martić sastavi adresu za Bosance, Buconjić za Herce¬ 
govce. Buconjić govori, „da dogje do što skorijeg 
pridruženja i priključenja srodnoj braći istog naroda, 
koji je do sad bio pod žezlom Habsburškog doma". 
Ovo su potpisali i muslimani i grčko-istočni. Okupa¬ 
cijom god. 1878., a još više aneksijom god. 1908., 
ispuniše se ponešto čefiristogodišnje želje i aspiracije 
naroda; ispunit će se potpuno, kad se jednom u sretni¬ 
joj budućnosti sva uda rastrganog naroda u živi or¬ 
ganizam jedinstva stope. 

Nije nam namjera bila ovim retcima orisati sve 
ono, što je dobra za našu Herceg-Bosnu učinio ple¬ 
meniti i viteški Car-jubilarac u prvih 30 godina svog 
slavnog vladanja. Rad njegov za našu domovinu na 
polju kulturnom, na polju karitativnom, na toplom 
polju ljubavi i milosrgja, na polju živog zauzimanja 
za nas u vrijeme našeg robovanja, taj rad je ostao 
neopisan, čekajuć vješta pera, umne sile, da ga po¬ 
tomstvu u uspomeni ostavi. Povjest bosanska će na 
mnogoj i mnogoj strani sa zahvalnošću govoriti o 
dobrom caru, koji je Bosnu u posjed uzeo sa Mo- 
narkijom sjedinio, ustavom obdario. 


Rimsko slavlje zlatnog jubileja Pija X 


i. 

Na svietu nema institucije, koja bi u obilju na¬ 
ravnog i vrhunaravnog blaga toliko pružala i nudila 
ljudskom umu i srcu, koliko vazda nudja vidljivo 
vrhunaravno družtvo, katolička Crkva. 


Dođjoh u Jerusolim, da vidim Petra. 

Gal. 1, 18. 

1 nježno čuvstvo, što se pod krovom obitelji raz¬ 
vija u srcu djece prema otcu, katolicizam razigrava, 
oplemenjuje, uzvisuje, posvećuje. Blizu 300 milijuna 
katolika bez obzira na njihove individualne, narod- 
nostne i historijske posebnosti, ćute se djecom spram 

sv. Otca Pija X., koji ih hrani, njeguje, čuva i miluje, 
da budu „svi obnovljeni u Kristu." Pravom govori 
Pijo X. svim vjernicima poput sv. Pavla: „Bog mi je 
svjedokom, koliko vas sve ljubim u srcu Isusa Krista." 1 ) 
Kao što djeca dobra, nježna i zahvalna, propitkuju 
sgode, u kojima bi odkrila srce svoje spram brižna 
otca, kojem ne mogu izbrojiti korake, kaplje znoja, 
budne noći i razne samozataje u skrbi oko dobrobiti 
sinova: tako i pravi katolici, jer se ćute braćom u 
Kristu, ne mogu propustiti nijednog zamašitog mo¬ 
menta u životu Kristova namjestnika kao otca kr¬ 
šćanstva, a da mu ne izkažu čuvstva pieteta i odanosti 
sred njegovih briga dan i noć oko vrhunaravne upute 
i hrane za veliku obitelj katolicizma. 

Pojedine osobe papa izumiru, nu ne izumire 
idealna osoba pape: biti pravim i neposrednim na- 
mjestnikom Kristovim. Ta osoba nepromjenljivo „do 
konca svieta" stoluje na katedri Petrovoj. Ta osoba 
ulazi u izabranoga za papu. Ta osoba privlači. 

Cio katolički sviet davno je već znao, da se 
18. rujna o. g. navršuje petdeset godina, što je Josip 
S ar to — Pijo Papa X. — rukopoložen za svećenika. 
Pijo X., sama čednost i skromnost, sama tiha nabo- 
žnost i molitva, popustio je nježnim navalama odanih 
sinova, neka se taj radostni momenat upotriebi za 
razplamćenje vjere i ljubavi spram Isusa Krista u nje¬ 
govu vidljivom namjestniku. Kao dan proslave odabrao 
je sv. Otac dan 16. studenoga, jer je isti dan godine 
1884. prekonizovan od blage uspomene Leona XIII. i 
posvećen od kard. Parocchia za biskupa, jer je dakle 
taj dan primio puninu svećeničke časti i vlasti. 

Već tiekom prošle godine javljaju se u Rimu 
hodočastnici iz Italije, iz Belgije, iz Španije, iz Ugarske, 
iz Amerike i s drugih strana. Od veljače do studenoga 
o. g. tako su iz svih krajeva učestali hodočastnici, 
biskupi, razne korporacije i visoki dostojanstvenici, te 
je sv. Otac danomice gdjekad i po više hodočašća 
pripustio, da iz njihovih usta čuje kucaje odanih srdaca, 
a opet da i oni iz usta Kristova namjestnika ponesu 
rieč pobude kao trajan spomen na ovaj jubilej. 

„Osservatore Romano" od 17. stud. o. g. nabraja 
140 hodočašća, što ih je sv. Otac primio do 14. stud.; 
osim ovih bilježi još 21 do tada najavljeno hodo¬ 
čašće, što čeka na audienciju. Amo se dakako ne 
ubrajaju pojedini biskupi napose i u skupinama, ni 
visoki dostojanstvenici, što su povodom zlatnog ju¬ 
bileja misničkog došli na poklon Piju X. 

Ljubav ne može a da se vidljivim darom ne 
očituje. Isti rimski list, kad govori o darovima, što ih 
je u to ime doniela ljubav katoličkog svieta svome 
vrhovnom pastiru, veli, da ih u obće nije moguće 
podpuno i tačno navesti. Souvaireni, carevi i kraljevi, 


crkveni dostojanstvenici i katoličke udruge natjecali se, 
kako da življe obraduju otčinsko srce Pija X. 

Približava se dan proslave 16. studenoga. Carevi, 
kraljevi i drugi souvaireni odašilju svoje posebne za¬ 
stupnike, koji će prisustvovati zlatnoj misi sv. Otca u 
ime svojih vladara. 

Njeg. Veličanstvo car i kralj Franjo Josip I. opu¬ 
nomoćio je u to ime princa Karla Schwarzenberga, 
grofa Adalberta Schonborna i grofa Aleksandra Khuen- 
Hedervarya. Vilim II. car Njemačke odposlao je ba- 
rona Klementa Schorlemera, Kolonella pl. Cheliusa i 
grofa Adelmanna pl. Adelmannsfelda. Osim toga opu- 
nomoćiše kao izvanredne svoje poslanike: Ruski car 
Nikola I., Alfonso XIII. kralj Španije, Manuel II. kralj 
Portugalske, Vilhelmina kraljica Nizozemske, Luitpold 
Princ-regent Bavarske, Fridrik August kralj Saske, 
Leopold kralj Belgije, General Reyes predsjednik rep. 
Kolumbije, Albert princ od Monaco, za tim predsjed¬ 
nici republika Chile, Peru, Costa-Rica, Brazilije, San 
Salvador. Vojni souvairen Maltežkog reda sa kitom 
vitezova osobno je prisustvovao zlatnoj slavi sv. Otca. 

Ako je ovako jednodušno stari i novi sviet po 
svojim državnim glavarima javno i jasno očitovao, 
kako štuje siedoga vatikanskog sužnja, kako mu iz- 
kazuje sve počasti, što idu souvairena, kako veoma 
uvažuje radost katoličke Crkve nad slavljem neumrle 
dinastije papinstva: to su i crkveni knezovi i dosto¬ 
janstvenici u silnom broju osobno pohrlili, da se pri¬ 
druže molitvi i žrtvi častnog jubilarca za procvat kra¬ 
ljevstva Kristova na zemlji. 

Senat katoličke Crkve, kolegij kardinala, bio je 
zastupan po 40 svojih članova. Osim kardinala, što 
stalno borave u Rimu, došli su još kardinali: mletački, 
baltimorski, iz Bordeauxa, breslavski, bonski, milanski, 
katanijski, turinski, iz Praga, iz Ferrare, iz S. Seba- 
stiano di Rio Janeiro. iz Lucce, Piše, Palerma, Rhei- 
msa, Verone i Marseilla. Od iztočnih patrijara bili su: 
aleksandrijski (Egipat) antiohijski obreda latinskog, 
obreda maronitskog, obreda grčko-melhitskog, i cari¬ 
gradski. Drugih nadbiskupa i biskupa bilo je do tri 
stotine. Navesti ćemo samo neka mjesta iz udaljenijih 
krajeva, da vidimo, kako je jaka i privlačiva vjera i 
ljubav katoličkih pastira. Po svojim nadpastirima bile 
su zastupane biskupije: Ahaja, Buenos-Ayres, Calce- 
donija, Cesarea (Pont), Cartaga, Korint, Damasak, Efez, 
Eraklea, Ikonij, Laodicea, Mitilene, Nikopolje, San 
Francisco (Kalifornija), Seleucija isaurijska, Salamina, 
San Domingo, Sebaste, Seleucija sirska, Smirna, Solun, 
Trebizunt, Alessio (Albanija), Drinopolje, Auckland 
(Australija), Cieufuegas (Kuba), Damao (Indostan), 
Mossoul, New-Castle, Portsmouth, Quebec, Troada, 
Tripolje (Sirija). 

Kard. Julij Boschi, nadbiskup u Ferrari, predveo 


1 Filip. 1, 8. 


Rimsko slavlje zlatnog jubileja Pija X. 

je 19. studenoga cviet talijanskih crkvenih dostojan¬ 
stvenika pred sv. Otca, koji ih je primio u Auli Bea- 
tifikacije. Medju ostalim reče uzoriti gospodin: „Ovdje 
je gotovo cio episkopat i velik dio klera naše vjere; 
svi su potaknuti onim duhom, koji je vukao apostola 
sv. Pavla u Jerusolim, da vidi Petra i s njim se raz¬ 
govori: Dodjoh u Jerusolim, da vidim Petra; 
i mi smo došli u Rim, da vidimo Petra; mi ću¬ 
timo potrebu, da se često amo svratimo, jer usred 
tolikih navala paklene moći na sgradu, podignutu od 
Krista, osjećamo se više no ikad pritisnutim uz te¬ 
meljnu pećinu : Ti si Petar; mi moramo biti ojačani 
po Tebi: Okriepi braću svoju; Ti nas valja 
da paseš: Pasi ovce moje." 

DS, sav katolički sviet po svom episkopatu što 
prije jubileja što na sam dan proslave, što osobno 
što pismeno pristupio je ovim povodom pred Petrovu 
Stolicu rimsku, na kojoj sjedi sada mudrost i svetost 
Pija X., da pozdravi Petra. Dodjoše biskupi, da oja¬ 
čani i zagrijani vjerom i ljubavlju uzmognu uspješnije 
ravnati Crkvom, kojoj ih Duh Božji postavi na čelo. 

Hrvatski episkopat sa svojim stadom nije ostao 
zadnji. Najmladja hrvatska crkvena provincija odaslala 
je svoga biskupa, rodjenog Bosanca, da vidi Petra, 
pa da Petru predade svoju adresu. Prva je to adresa 
vrhbosanske provincije namjestniku Kristovu. I urednik 
„Vrhbosne" u pratnji presvj. g. biskupa dra Ivana 
Šarića pošao je, da vidi Petra, da vidi slavu Petrovu, 
da može izvjestiti o onom, što bude vidio i čuo. 

II. 

Ostavismo dne 12. studenoga našu Bosnu, snie- 
gom pokrivenu. U Zagrebu zatekosmo još veću zimu 
i studen. Zašto nas ta zima podsjećala hladnoće cen- 
truma našega za katolički pokret u obće, napose za 
našu Bosnu? 

Oko dva sata po podne dne 14. stud. u daljini 
kakvih 30 kilometara od Rima ugledasmo kupolu Sv. 
Petra. Rima ne vidiš. Ta on je bio poganski, on je 
bio u historiji kršćanski, on je sada u javnom životu 
nekatolički! Šta ćeš ga gledati, kad je tako prevrtljiv 
i prolazan! Pećina katoličanstva, simbolovana Petro¬ 
vom bazilikom i kupolom, neprolazna je i uzdiže duh 
prema nebu. K njoj hrlimo! 

Koliko se misli radja u duši, dok prolazi Rimom 
prošlosti i sadašnjosti! Pred osamnaest i pol stoljeća 
došao je u gordi taj grad rimskih careva ribar s ti- 
berijadskog jezera, oboružan naukom i silom Kristo¬ 
vom, da grad osvoji za Krista. I podlegao je Rim uz- 
prkos silnih protuslovlja sladkom jarmu Kristovom. 
Pa kako je proslavio Krist svoga Petra ? Tko od ljudi 
ima spomenik na kruglji zemaljskoj, koji bi i malo 
bio nalik Petrovoj bazilici ? Krist Gospodin nije u 


centrumu katolicizma podigao sebi takovog hrama, 
kakav je po ljubavi katolika sazidao svome Petru. Ta 
Petrova bazilika hram je, u kojem će prekosutra zlatnu 
sv. misu odslužiti 255. nasljednik sv. Petra. 

Ovaj hram, najveličanstveniji na svietu, može u 
okrilje uzeti do 70.000 osoba. Za vanrednih sgoda, 
kad ni toliki prostor ne dostaje da obujmi pobožni 
narod iz čitava svieta, ogradi se nutrašnjost Sv. Petra 
u pojedine odjele, slovima označene; izdaju se i ulazne 
karte — dakako bezplatne — sa oznakom odjela, neka 
je više reda a manje stiske. Ovaj put izdano je bilo 
preko 50.000 ulaznica. Već u 8 sati bila je otvorena 
bazilika, a silan sviet hrli na svoja mjesta. Biskupi će 
biti zajedno svi u presbiteriju, a ne dozvoljava se pra- 
tioc ni uz jednog biskupa. Nu preč. g. Msgr. dr. Karlo 
Horvat u svojoj ljubežljivosti pobrinuo se za nas Hrvate 
i za neke druge Slavene, te smo dobili vrlo sgodna 
mjesta. Trg Sv. Petra, koji svojim stupovljem hoće 
kao da zove i zagrli cio sviet te ga uvede u simbol 
arke novoga zavjeta, vrvio je od tisuća vjernika. 

Na izvanjski red u baziliki pazili su gendarmi 
Vatikanski u gali; svojom visokom pojavom svraćali 
su na se pozornost svih. Silni je sviet pod kupolama 
Petrova hrama, od 8 do 12 sati ne će se razići: ako 
koga nemoć oblada, bili su smješteni na četiri strane 
Soccorso Sanatorio sa liečnicima, sestrama milosrdni- 
cama i bekovima, da odmah u pomoć priteku. 

Niz menzu oltara papina (confessio) visio je 
antipendij iz dobe Klementa XIII. sa figurama i orna¬ 
mentikom od zlata u reliefu. Po stepenicama prostrt 
je čilim, dar vatikanskom kaptolu od pok. kard. Ivana 
Krst. Casali del Drago, a cio presbiterij od oltara do 
glavnoga priestolja pokrivao je drugi čilim zelene boje. 
Na oltaru su sviećnjaci od srebra bogato pozlaćeni, 
izradjeni po nacrtu Michel-Angela. Sa strane uz stu¬ 
povlje, što podržaje remek-djelo arhitekture, divnu 
kupolu, podignuta su dva pjevališta, jedno za poja¬ 
čanu sikstinsku Kapellu, kojom ravna glasoviti Msgr. 
Perosi, drugo za sbor Grgurova korala, kojim ravna 
maestro Ralla. Liturgijsko grčko pjevanje, što spada 
u pontifikalno bogoslužje pape, izvodit će pitomci 
Grčkoga kolegija. U blizini bile su tribine za zastup¬ 
nike souvairenih kuća, sa stalni diplomatski sbor 
kod Vatikana, za Velikog Meštra Maltežkih vitezova, za 
rodbinu sv. Otca, za rimske patricije i za aristo¬ 
kraciju. 

Do 9 i p6 sali, kad se imao pojaviti sv. Otac u 
bazilici, već su bila popunjena sva mjesta. Tolike hi¬ 
ljade duša, iz raznih krajeva, raznih jezika i razne na¬ 
rodnosti, raznih težnja i osjećaja u radu za svoju 
domovinu: sve su jedno u vjeri i u ljubavi. Tu se 
opaža pravi katolicitet, prava obćenitost Kristove Crkve. 
Svi narodi nalaze u njoj mir uma i srca i savjesti; 

svi su pozvani, da rade za procvat kraljevstva Kristova 
na zemlji. Ostaviše za čas domovinu svoju, da „vide 
Petra" na oltaru, kako odslužuje svoju zlatnu sv. misu, 
da se s Petrom ujedine kod nekrvne žrtve, što će ju 
prikazati za veliku familiju katolicizma onaj, koji je 
pred petdeset godina prikazao prvu sv. misu skroman 
i poznat uzkom krugu rodbine i prijatelja. Doći će 
evo sada kao Najviši Svećenik, da služi Bogu žrtvu za 
300 milijuna katolika. I mi svi ćemo se vratiti sa bla¬ 
goslovom namjestnika Kristova, da pomladjenim ža¬ 
rom u svojoj domovini uzradimo za kraljevstvo Kri¬ 
stovo. I taj žar ni malo nas ne će smetati, da u grani¬ 
cama pravednosti jednako žarko radimo za vremeniti 
probitak naroda svoga. Katolička Crkvo, simbolovana 
u Petrovoj bazilici, kako si bujna u istinama, u vrlini 
u ljepoti ! 

U 9 i/j sati sašao je sv. Otac u pratnji u Cappella 
del Sacramento, gdje da je dočekao arhipresbiter bazi¬ 
like kard. Rampolla sa aspergilom. U kapeli sv. Sebasti- 
jana obukao je sv. Otac faldu, naglavnik, misnu 
košulju, opasao se pojasom i metnuo na prsa križ, dar 
Njeg. Veličanstva Franje Josipa I., za tim se uzpeo na 
Sella Gestatoria. Sad krenu prema velikom oltaru pro¬ 
cesija, kakova se može samo u Petrovoj crkvi ovom 
sgodom razmatrati. 

Prvi stupa papin ceremonijar. Za njim se dosto¬ 
janstveno redaju tajni i počastni komornici, prokura- 
tori kolegija, apostolski propovjednik i izpovjednik 
„familije papine", generali prosjačkih redova, busso- 
lanti, čuvar tiare, kapelani noseći skupocjene tiare 
i liturgijske mitre, dva brzoteča papina, adjutanti ko¬ 
more, kapelani obični i klerici tajni, tajni kapelani, 
konsistorijalni advokati, tajni i počastni komornici, kle¬ 
rici apostolske komore, auditori Rote, Magister S. 
Palatii, kapelan mitrofer, vatikanski kanonik turifer, 
crucifer i sedam svjećonoša. Iza crucifera išli su Mae¬ 
stri ostiari de Virga Rubea kao čuvari papinog križa, 
auditor Rote Msgr. Sincero, a onda latinski djakon u 
sredini medju grčkim poddjakonom i djakonom, izpo- 
vjednici bazilike, Vice-Camerlengo a onda biskupi, 
nadbiskupi i patrijari dva i dva, u plaštevima i bielim 
mitrama već prema svom obredu. Napokom su došli 
kardinali djakoni u dalmatikama, kardinali svećenici 
u misnicama i kardinali biskupi u plaštevima, a svi u 
mitrama. 

Sad se pojavi Sella Gestatoria sa sv. Otcem. Nose 
ju dvanaest dvorjanika, a pred njima je njihov nad¬ 
glednik. Bieli baldahin nad sv. Otcem nosilo je osam 
prelata vatikanskih komornika; dvie lepeze od nojeva 
perja držala su dva komornika. Odmah su za njima 
stupali dva kardinala djakona kao asistenti i kardinal 
djakon pri samoj sv. misi. 

Čim je krenula ova divna povorka, s pjevališta 

pod kipom sv. Jelene zapjeva mješoviti sikstinski sbor 
„Tu es Petrus.. .“ a po pjesmi izvijali se iz srebre¬ 
nih trubalja čisti glasovi, što melodijoznom nabožnom 
skladbom u dušu prodiru. 

Kad se pojavio sv. Otac, blag i mio, blagoslivljući 
pobožni narod, čuše se poklici „Evviva", premda je 
na ulaznim kartama bilo preporučeno, da se prisutni 
uzdrže od bučnih pozdrava. Na znak rukom sv. Otca 
umukoše povici, a ipak je živa talijanska ćud odavala 
svoju radost mahanjem rubaca. 

Kod maloga trona na strani poslanice uze sv. 
Otac odielo za sv. misu, primi na poklon i na poljubac 
kardinale svećenike Gasparri, poče Lugon i Andrie-u za 
tim poče pjevanje „trećeg časa". 

Započe svečana sv. misa. Posebni misal za ovu 
sgodu otisnula je vatikanska tiskara. Sv. misa bila je 
po rimskom misalu, kako se služi na dan konsekra- 
cije biskupa sa odnosnim promjenama pogledom na 
Najvišeg Biskupa. Kalež, kojim se služio sv.-Otac, dar 
je Katoličke Mladeži Italije. Iza incenzacije nakon pri¬ 
stupnih molitava pošao je sv. Otac na veliki tron. 
Poslanica i Evangjelje odpjevalo se latinski i grčki. 
Od prikazbe do Pax Domini iza Pater Noster opet se 
uputio sv. Otac k velikom priestolju. Djakon i poddja- 
kom drže sv. prilike, dok sv. Otac moli pripravne 
molitve na sv. pričest. Pričestio se sv. Otac manjim 
dielorn sv. hostije, a onda je zlatnom cievcicom uzeo 
iz kaleža sv. krvi. Veći dio sv. hostije razdielio je na 
dvoje i time ništa ne govoreći pričestio kardinala dja¬ 
kona i poddjakona. Povrativši se k oltaru pričestila 
su se ova dvojica prilikama vina i purificirali kalež. 
Popričestne molitve izpjevao je sv. Otac kod oltara. 
Nakon zahvale uzpeo se sv. Otac na Sella Gestotoria 
i pred velikim oltarom stojeći podielio je u tiari 
apostolski blagoslov Urbi et Orbi. Na to se povratio 
sv. Otac nošen kao i prije u kapelicu Majke Božje 
Žalostne, gdje je skinuo ruho, a onda je otišao u svoje 
odaje. 

Ostavljasmo polako veličanstveni hram katolički! 
Silni sviet kao bujna ponornica iz ogromne pećine 
razlieva se Petrovim trgom, pa se po malo gubi u 
rimskim ulicama. Misli, što su nam se dizale na krilima 
svetih čuvstava, ne nalaze izričaja u ljudskom jeziku. 
Sto i sto puta hvalili smo Bogu, što smo rodjeni i 
odgojeni u ovoj vrhunaravnoj obitelji. Sto i sto puta 
slavili smo Boga, što doživjesmo ovaj rajski čas na 
zemlji. Sto i sto puta rekosmo u duši pred Bogom: 
Ojači me, Bože, da u naručju ove Crkve umrem, jer 
znam,' da ću iz ovoga naručja doći k Tebi u zagrljaj! 

Jedna Ruskinja u razmatranju ovih časova za- 
vapila: Oh kako je liepo u katoličkoj Crkvi: Mi imamo 
više metropolita, država nudja svoj sjaj, da uzveliča 

naše bogoslužje, nu ovo ne možemo doživjeti. Ja že¬ 
lim, ja hoću biti katolikinjom 1 

III. 

Vidjesmo Petra na Božjem oltaru, kako kao ča- 
stan zlatni jubilarac prikazuje Onoga, komu je na¬ 
mjesnikom; na pomirbu katoličkim vjernicima. 

Ogrijasmo se na Živom Ognju, da većim žarom 
radimo na procvat kraljevstva Božjega u srcu naroda. 

Katolički Rim odao je čuvstva odanosti i ljubavi 
prema središtu katoličkog svieta, prema središtu Italije 
i Rima, takodjer nakitom kuća i baš majstorskom 
razsvjetom. Kuće preko Tibera na strani Vatikana iz- 
vjesiše niz prozore crvene sagove. Na večer, makar 
je po nešto kišilo, gorio Rim od svieća i lampica raz- 
svjetnog plina i elektrine. Jedva si mogao prolaziti 
Petrovim trgom i rimskim ulicama od navale svieta. 
Pročelje Petrove crkve i veličanstvena kolonada titrali 
u svjetlu. Kupola na žalost nije mogla biti osvietljena 
poradio nepogodna vremena. Od ostalih rimskih crkava 
osobito je upadala u oči crkva sv. Andrije Avel. i 
crkva Ali’ Gesti. Kupola prve crkve sva bila u krasnoj 
figuri; u lampicama; po pročelju ove druge pisale su 
plamene lampice slova imena Isusova. 

Jedno je bilo, što je htjelo da baci sjenu na slavu 
Pija X., otca kršćanstva. Preko Tibera u ulici prema 
Sv. Petru ima društvo Giordamo Bruno svoj lokal. 
Da demonstrira, izvjesilo je crnu zastavu i svoje pro¬ 
zore nije osvietlilo, premda su svi ostali katovi dotične 
kuće u razsvjeti sudjelovali. Nu baš time poštovano 
družtvo sebe je u crninu zavilo. 


Odgovor g. 

U „Katol. Listu" (br. 40., 41. i 42. o. god.) brani 
se dr. Barac protiv nekih prigovora, što ih je „Hrv. 
Straža" iznijela pretresajući Barčevu knjigu ,,o m odernoj 
katoličkoj a p ol oget i ci“. U svrhu te svoje obrane 
pozivlje se autor i na ocjenu, što je lani o njegovoj 
knjizi izišla u „Vrhbosni" (br. 11. str. 171. ss.). U toj 
je ocjeni „Vrhbosna" — priznavajući drage volje pred¬ 
nosti Barčeve knjige — istakla neke glavnije tačke, u 
kojima je mislila da mora prigovoriti toj knjizi. Ali je 
to učinila tako blagim i obzirnim načinom — kako to 
u ostalom i sam gosp. pisac priznaje — te se je sa 
više strana primijetilo, da „Vrhbosna" u tom slučaju 
nije baš energično zastupala čisto katolička načela, jer 
dosta ne istače nekih nekorektnih nazora, a drugih ne 
osudi onako odlučno, kako bi trebalo. 

Mora li se „Vrhbosna" za to ispričavati pred 
svojim čitateljima? I na znanstvenom polju vrijede riječi 
sv. Franje Saleskoga, da ćemo protivnika lakše predo- 


I katolički hrvatski narod na glas svojih nad- 
pastira slavio je Boga u proslavi zlatnog inisničkog 
jubileja svv. Otca Pija X. Naše novinstvo dostojno je 
svoju progovaralo. 1 državnoj vlasti i školskoj mla¬ 
deži dala se prigoda, da se sjete vrhunaravnog souh 
vairena na zemlji. 

Na našu hrvatsku proslavu ovog jubileja htjelo 
se nabaciti crnom ljagom. A tko da to učini? Ta ona 
stianka, koja hoće da unese u našu užu domovinu: 
„antikonfesionalnu politiku", a opet, da kratkovidne za¬ 
vede, piše u svom glavnom glasilo „Pokretu" od 26. stu¬ 
denoga o. g., da „naprednjačtvo unosi, vjerski, miif . 
Ta stranka prosvjeduje protiv proslave. I i ona je našla- 
za sebe Gioidana Bruna u osobi odmetnika-svećenika 
g. Tonija Schlegela, da u ime „Slobodne Misli" drži 
predavanje ,,o papinstvu", dakako u duhu famoznog 
naprednjačtva. 

„Treba da dodje sablazan, nu; težko onome čo¬ 
vjeku, po kojem sablazan dolazi.“>) 

Neka pastiri stada Kristova u granicama hrvat¬ 
skim, zagrijani za papinstvo kao božansku instituciju, 
je neprocjenivih zasluga stekla za civilizaciju 
Europe i čitava svieta, i nadalje narodu otvaraju- du¬ 
ševne oči i ulievaju u srce ljubav, štovanje i; odanost 
spram Petra katoličke crkve. Radost otčeva radost je 
čitave obitelji i slavlje sv. Otca neka vazda odsieva 
i na licu njegove hrvatske djece. I ovo napisasmo, 
neka saznaju svi hrvatski krajevi, kako je i danas 
jednako drevan i mlad, visok i uplivan položaj pa- 
pinstva na kruglji zemaljskoj. 

') Mt. 18, 7. 


dru Barcu. 

biti sa kapljicom meda, nego li sa čitavim buretom octa 
— ako je protivnik dobre volje. 

Ipak to stoji: Danas, poslije enciklike 
pape „Pascendi", ne bi „Vrhbosna" smjela 
onako obzirno pisati o Barčevoj knjizi. 
Za to ni ne smije šutjeti, ako se dr. 
Barac danas u svojoj obrani pozivlje na 
ondašnju ocjenu njegove knjige u „Vrh¬ 
bosni". Mora dakle „Vrhbosna" još progovoriti, makar 
ona. i sto puta voljela šutjeti. 

Druga bi bila, kad bi dr. Barac štošta opozvao u 
kojem mu drago obliku. Ali to on nije nikako učinio. 
Piše doduše na koncu svoje „obrane": „Znam vrlo 
dobro, kako bi trebalo još ovo i ono izgladiti, usavršiti, 
popuniti “ No to bi se moglo reći i o djelima sv, crk¬ 
venih Otaca i u opće o svakom djelu ljudskom, jer 
nihil perfectum sub sole. Inače drži još autor u cijelom 
opsegu sve, što je prije pisao u svojoj knjizi. 

A tim se je autor po našem uvjerenju u važnim 
tačkama stavio u opreku sa papinom enciklikom 
„Pascendi Dominici gregis". Ne treba isticati, da smo 
daleko od toga, e bismo gosp. piscu spočitavali sub¬ 
jektivnu krivicu. Ne spada nikako na nas, da o tom 
sudimo, pa smo vrlo skloni, da u tom pogledu mislimo 
o njemu najbolje. 

Mi sudimo samo objektivno o njegovoj knjizi, te 
je mjerimo po normi, što ju je vrhovni suđija tako sve¬ 
čanim načinom proglasio i „apostolskim svojim autori- 
tetom“ potvrdio. l ) I bavit ćemo se jedino onim tačkama, 
kojih se je „Vrhbosna" i u prvoj svojoj spomenutoj re¬ 
cenziji dotakla. O drugima ne ćemo za sada ništa kazati, 
nec pro nec contra. Samo ćemo primjetiti, da „Vrhbosna" 
u onoj svojoj recenziji nije htjela ulaziti u pitanja, o 
kojima onda nije još opstajala rimska odluka Danas je 
druga stvar: Roma locuta. Tko sada recenzira takovu 
knjigu, mora na rešeto uzeti ne samo očevidne moder¬ 
nističke zablude, nego i sve one nejasne i dvolične iz¬ 
raze, kojima toliko obiluje modernistička terminologija, 
i za kojima se mogu kriti modernističke ideje. 

Ali čujmo neke misli g. dra. Barca, na koje se 
je „Vrhbosna" već prije osvrnula, te ih osvijetlimo pa¬ 
pinom enciklikom. 

Tako čitamo u Barčevoj knjizi (str. 78. si): 
„Dogme se osvijetljuju i utvrgjuju filozo¬ 
fijom Platona i Aristotela. Zar se u moder¬ 
noj filozofiji ne bi dalo naći možda ljepših 
misli i zgodnijih p o j m o v a, ko j ima bi se dale 
p ozn at e v j e rs k e i s ti ne primaći ljudskome 
u m u?“ 

Tu autor predlaže opreznim ali jasnim riječima, 
da se na mjesto peripatetičko—školastičke 
filozofije, kojom su se do sada u katoličkim ško¬ 
lama osvjetljivale i utvrgjivale kršćanske dogme, p o- 
stavi moderna filozofija. 

I inače autor često odaje svoju antipatiju protiv 
Skolastike. To je „Vrhbosna" već prije u svojoj ocjeni 
istakla, kad je rekla: „Pisac govori na toliko mjesta u 
svojoj knjizi o t. zv. Skolastici, a rijetko bez znaka ne¬ 
godovanja." (L. c. str 172,) Ne treba ovdje opetovati, 
što je „Vrhbosna" tamo raspravljala odgovarajući na 
neke inkriminacije autorove protiv tradicijonalne cr¬ 
kvene filozofije. Dosta je, da navedemo riječi enciklike 
„Pascendi", što se odnose na stanovište dra Barca 
prema Skolastici, i na njegov prijedlog, da se ona na¬ 
domjesti modernom filozofijom. 

Sv. Otac papa govori u zadnjoj četvrti svoje en- 

*) U „Motu proprio" od 18. stud. 1907. — Mnogi drže, 
da su tom potvrdom novi Silab i enciklika „Pascendi" postale 
definitiones ex cathedra. Isp. Michelitsch: „Der biblisch-dog- 
matische Syllabus Pius X. sammt der Encyklika gegen den Mo- 
dernismus" ?. izd. (Graz, Styria, 1908.) str. IV. i 401 si. 


ciklike na više mjesta o borbi mo d ernizma protiv 
Skolastike i o nastojanju modernista, da se kršćanska 
vjera mjesto Skolastikom osvjetljuje modernom filozo¬ 
fijom Megju inim veli: 1 ) „Tri su stvari poglavito, koje 
osjećaju modernisti da se protive njihovu nastojanju: 
metoda školastične filozofije, ugled sv. Otaca, 
i tradicija i učiteljska vlast u Crkvi. Protiv ovih se oni 
ljuto bore. Z at o se oni svakako izrugavaju 
školastičnoj filozofiji i teologiji i preziru 
ih. Činili oni to zbog neznanja, ili od straha, ili zbog 
jednog i drugog, to je sigurno, da se nastojanje 
oko novotarija uvijek spaja sa mržnjom na 
školastičnu metodu; i nema očitijeg znaka, 
da netko počima prijanjati uz nauku mo¬ 
dernista, nego kad počima strah imati pred 
metodom školastičnom. Neka se sjete moder¬ 
nisti i pristaše modernista, da je P i j o IX. o d s u d i o 
ovu izreku, koja glasi: Metoda i načela, po 
kojima su stari školastici obradili bogo¬ 
slovlje, ne odgovaraju ni najmanje potre¬ 
bama našega vremena ni napretku znanosti." 
(Syl. Pija IX. 13. prop.) 

Jasno je, da sv. Stolica ovim riječima osugjuje — 
i to vrlo strogo i odlučno — stanovište dra Barca u 
pogledu školastične filozofije. Dr. Barac sam će priznati, 
da nije nikakvo cjepidlačarenje, kada kažemo, da je 
opreka izmegju njegovih riječi-i enciklike 
,,P a sce n d i". 

I ovu opreku dr. Barac ne samo da nije pre¬ 
mostio svojim izjavama u „Kat. Listu", nego je tim 
izjavama odstranio još i zadnju dvojbu, da on ima u 
tome pogledu druga načela, nego što su ona, koja je 
sv. Stolica propisala za bogoslovske nauke. To ćemo 
kasnije još potanje vidjeti. 

Dr. Barac nije ni odgovorio na tužbu „Hrv. Straže" 
i „Vrhbosne" u tom pogledu. Što je „Vrhbosna" rekla, 

') Citiramo hrvatski prijevod, što ga je izdao senjski or¬ 
dinarijat. U latinskom izvoru glasi mjesto ovako: „Tria sunt 
potissimum, quae suis illi (modernistae) conatibus adversari sen- 
tiunt: scholastica philo s oph an di m ethod us, Patrum 
auctoritas et traditio, magisterium ecclesiasticum. Contra haec 
acerrima illorum pugna. Idcirco philosophiam actheo- 
logiam scholasticam derident passim atque con- 
temnunt. Sive id ex ignorantia faciant sive ex metu, sive ex 
utraque causa, certum est, studium novarum rerum 
cum odio scholasticae metho di conjungi semper; 
nullumque est indicium m anife st i u s, q uo d quis 
modernismi doctrinis favere incipiat, quam 
quum incipit scholasticam horrere methodum. 
Meminerint modernistae ac modernistarum studiosi damnati- 
onem, qua Pius IX. censuit reprobandam propositi- 
onem, quaediceret:Methodus et principi a, qui- 
bus antiqui doctores scholastici theologiam 
excoluerunt, temporum nostrorum necessita- 
tibus scientiarumque progressui mi ni me con- 
gruunt." (Syllab. Pii IX. prop. 13.) 




to sad ne ćemo ovdje opetovati. „Hrv Straža* 1 pak veli 
(ov. god. str. 380): ,,S ovim svojim ukorom (skola¬ 
stike) spaja dr. Barac i opomenu, da katolička teologija 
ostavi peripatetičnu filozofiju, s kojom je kroz 19 stoljeća 
živjela u uskom prijateljstvu, te sklopi mjesto toga savez 
sa modernom filozofijom, koja se je porodila u protu- 
kršćanskom taboru. No katolički su teolozi u tom po¬ 
gledu već prije enciklike Pija X. imali svoj jasni puto¬ 
kaz u naredbama sv. Stolice. Osobito je Lav XIII. svoj 
dugi pontifikat velikim dijelom upotrebio za potpunu 
restauraciju školastičke filozofije u katoličkim bogoslov¬ 
nim školama. On je vazda opominjao teologe, neka se 
čuvaju zaraze one filozofije, koja je navijestila rat tisuć¬ 
ljetnoj mudrosti pregja. Tako je isto Crkva uvijek go¬ 
vorila, i danas opet tako govori na usta sadanjega na¬ 
mjesnika Kristova. A katolički su teolozi službenici 
Crkve. Pa tko će onda slušati vrhovnog učitelja Crkve, 
ako to ne čine katolički teolozi, koji imaju od Crkve 
apostolsko poslanstvo, da podučavaju budući kler u 
duhu Crkve? I gdje je Bogom ustanovljeno crkveno 
učiteljstvo kompetentno, ako ne u svojim naredbama 
glede bogoslovskih nauka?** 

Tako „Hrv. Straža**. A na ovu vrlo ozbiljnu tužbu 
gosp. pisac nije odgovorio. On piše doduše u 
„Kat. Listu** (br. 42. str. 509.): „Bitnost tradicijonaine 
apologetske metode, školastikom izgragjene, Crkvom 
posvećene, ne da pisac ni taknuti (n. p. str. 93. i 
drugdje).** Ali na cijeloj toj navedenoj strani 93. ne iz¬ 
govori autor ni jedne riječi o Skolastici, nego samo 
donosi razloge za vrijednost tradicijonaine apologetske 
metode. No vrijednost tradicijonaine apologetske metode 
može priznati i najžešći protivnik Skolastike. N. p. onaj 
dr. Josip Miiller, glavni osnovatelj reformnoga katoli¬ 
cizma u Njemačkoj, u svojoj knjizi „Reformkatolicismus** 
navješćuje rat Skolastici, pa ujedno donosi vrlo umnim 
načinom tradicijonaine apologetske dokaze za istinu kr¬ 
šćanstva. 

Dakle tu ne može biti govora o kakvom priznanju 
u prilog Skolastici. I ako autor priznaje, da je tradi¬ 
cionalna apologetska metoda „Skolastikom izgragjena**, 
onda je to manje opravdano, kada danas zahtijeva, da 
se Skolastici dade otpusnica, te se teološka znanost 
gradi na temelju moderne filozofije. Ne može se dakle 
nikako reći, da ove riječi Barčeve znače izjavu u prilog 
skolastici, osim u koliko virtualno priznaje neke njezine 
istorijske zasluge u prošlosti. Za sadašnjost 
ostaje lozinka: Dalje od skolastike! 

Kada gosp. dr. Barac hoće da prigovori kojim 
nedos ta cima skolastike, nije to nikako protiv pa¬ 
pine enciklike, ako to čini objektivno i nepristrano. 
Pijo X. sam ističe neke nedostatke nekih skolastika. 

Ali je „Vrhbosna** već prije upozorila pisca, da u tom 
nije ostao objektivan i nepristran, jer on gotovo samo 


ističe te nedostatke* i to pretjeranim načinom, i u opće 
gotovo uvijek govori sa nekim animozitetom, kadgod 
se dotakne ove teme 

Gosp. pisac ruga se školastici barem indirektno, 
što ona svoje analogije za natprirodne istine još uvijek 
uzima iz fizike Aristotelove. (Str. 79.) Na poziv „Hrv. 
Straže (ov. god str. 380), da ovu tužbu dokaže ma 
samo jednim jedinim primjerom, gosp. je pisac ostao 
odgovor dužan. 

Tko uzme u obzir cijelo stanovište dra Barca 
prema školastici, osobito njegov spomenuti zahtjev, da 
se dosadanja uloga školastične filozofije u teološkim 
znanostima prenese na modernu, protuškolastičnu filo¬ 
zofiju, taj će se pravom čuditi, da je „Vrhbosna** u re¬ 
čenoj svojoj recenziji mogla kazati: dr. Barac nije 
principielni protivnik škol astik e (str. 173.). 
Kao dokaz iznijela je „Vrhbosna 1 * jedinu izjavu Barčevu, 
da je „Summa contra gentiles jamačno najdublja kr¬ 
šćanska filozofija*' (str. 71.). Čitatelj će priznati, da ta 
susretljivost „Vihbosnina** ide do skrajnih grauica. Da 
nema drugih protivnih izjava Barčevih, zaključak „Vrh- 
b°sne“ bio bi logički opravdan. Sada pak može ga 
opravdati samo dobra nakana recenzenta, koji nije htio 
extinguere linum fumigans, nego se sjetio one : „pro¬ 
tivniku graditi zlatne mostove.** Da je autor knjige ,,o 
modernoj apologeticr* preko ovih mostova došao”k 
nama kamo lijepe sreće! Kako bismo rado onda 
zaboravili sve, što nas je rastavilo, te držali na pameti 
samo ono, što nas sjedinjuje. Jer dajte nam muža zdrave 
filozofije, i sve će biti zdravo. 

Sad se je dakako ispostavilo, da je ono, što nas 
barem na filozofskom polju sjedinjuje, upravo 
minimalno. 

Tako piše g. dr. Barac u svojoj obrani u „Kat. Listu* 1 
(L. c. str. 510.): ,,Sv. Otac ne preporuča svaku poje¬ 
dinu tezu (skolastike) i njeno obrazloženje. A i ne može, 
jer u mnogočem nijesu ni školastici jedni. Sv. Otac^ 
želi, da se drži i da se ne napusti protiv moderne filo¬ 
zofije ono, što je u školastici bitno, što je 
kao razumni potporanj kat. vjeri.“ Dotle se 
svi slažemo sa g. drom Barcem. Tko bi tomu prigo¬ 
vorio? Ali što sada slijedi, baš to je ono, u čem se 
duhovi razilaze. Kao „bitnost** Skolastike, koja se ne 
smije napustiti, navodi: ,.N. pr. realnost svijeta, 
općenita zakonost kauzaliteta, sigurnost 
umne spoznaje i slično. (Ib.) 

Dakle ova i slična najopćenitija načela, bez kojih 
se svako zdravo umovanje uprav do temelja ruši — to 
je sve, „što je u školastici bitno**! Sve ostalo smijemo 
po mnijenju dra Barca zabaciti, pa ipak ćemo ostati 
korektni teolozi. 

Da je to istina, onda bi i najljući protivnici sko¬ 
lastike, kao n. p. Rosmini i Gioberti, bili korektni teo- 


410 


Br. 23. — Vrhbosna, 


1908. 


lozi; onda bi se i Josip Mtiller i mnogi modernisti, 
i.koji uprav mrze. skolastiku; in philosophicis držali korekt¬ 
noga, od Crkve odobrenog stanovišta. Onda bi Leon 
XIII. mogao bio svoje vrijeme bolje upotrijebiti, nego 
• što ga je upotrijebio, kad je toliko radio za rastauraciju 
skolastike u teološkim školama; jer onda bi sve kolike 
teološke škole — osim neznatnog broja onih, koje su 
od Kanta zaražene — i onako uvijek stajale na korekt¬ 
nom stanovištu, držeći se „bitnosti školastike". 

Da to nije smisao enciklike „Pascendi" i svih 
i papinih dokumenata, kojima se propisuje školastička 
filozofija ; kao „nužni spekulativni temelj dogmatike i 
čitave« teološke znanosti", to je svakome jasno, koji samo 
malko zaviri u te dokumente, n. p. u encikliku „Aeterni 
Patris", kojom je Leon XIII. u katoličkim školama 
uspostavio filozofiju sv. Tome i drugih velikih Skola¬ 
stika. -Tu ističe veličinu i dubljinu i sva divna svojstva 
te filozofije, koja doista ne stoje samo u tom, što 
■školastika nije zabacila onih prvih i najnužnijih načela 
svakoga logičnog mišljenja, što ih Barac navodi. 

A sve, što- je Leon XIII. u tom pogledu odredio, 
Pijo X. iz : nova • proglašuje i potvrgjuje u enciklici 
,,Pascendi", dodajući najstrože naloge za biskupe (Isp. 

1. c. str.'55.) 

Dr. Barac veli u svojoj obrani u „Kat Listu" 
ć(str. 510.): „Istina, taj pojam (Skolastike) ja 
me'slavim u svom djelu Ni jesam imao za 
to ni prigode. Ne bi bilo ni razborito, pri- 
tmj«ećuje vrlo umno Vrhbosna". 

Nuzgredno budi rečeno, da se mora čitatelja malo 
čudnovato'dojmiti, kad pisac veli, da „nije imao pri¬ 
gode, da slavi pojam Skolastike » Našao je toliko pri¬ 
gode, da pokudi skolastiku, a da je pohvali, za to 
nije imao nijedne prigode. 

Ali još puno više začudismo se tvrdnji, da je 
,(Vrhbosna" tobože primjetila: N e b i b i 1 o ni razbo¬ 
rito, kad bi autor slavio Skolastiku. Gdje 
je u ocjeni „Vrhbosninoj" i jedna samo riječ, koja bi 
se dala tumačiti u tom smislu? „Vrhbosna" je odlučno 
osudila stanovište Barčevo i njegov običaj, da svakom 
prigodom udara« na tradicijonalnu crkvenu filizofiju. Bilo 
bidakle očito protuslovlje, kad bi „Vrhbosna" tako šta izja¬ 
vila, što navodi dr Barac. Istina, rekla je, da apologet 
„me smije odmah pred bezvjerski svijet stupiti sa 
panegirikom Skolastici. I mudar liječnik ne će bolesniku 
prije operacije pokazivati instrumente i noževe". (L. c. 
str. 173.) No u prvi mah vidi se da je tu govor o dje¬ 
lovanju apologeta na bezvjerski svijet, pa to se još 
i izrijekom ističe u tim riječima „Vrhbosne". Ali dr. 
;■ Barac ne piše svoju habilitacijonu studiju ,.o modernoj 
katoličkoj apologetici" za bezvjerce, nego za katoličke 
apologete, kojima hoće da dade pouku o zadaćama 
i metodama apologetike. To je svakome jasno, kad pro- 


gje samo jednu stranicu Barčeve knjige; i ^autorsam 
ne će to poreći. No da je za apologeta od prijeke 
nužde, da bude temeljito verziran u školastičnoj filozo¬ 
fiji, to ne će danas nitko više tajiti, koji priznaje-enci¬ 
kliku „Pascendi". Dakle premda apologet „ne smije 
pred bezvjerski svijet stupiti odmah sa panegirikom 
Skolastici 1 , treba ipak apo 1 o g e t u u .velike preporu¬ 
čiti Skolastiku. To je „Vrbhosna" i prije enciklike vveć 
učinila, i to baš na onom istome mjestu, gdje govori« o 
taktici apologeta, kad hoće da predobije ' bezvjerski 
svijet. Piše naime: „Doista, ako ikome a ono 
apologetu ne smije m a n j k a t i n e p o b j e d vvo 
oružje stare kršćanske filozofije i t e <31 o- 
gije, t. j. Skolastike". (Str. 173.).Kako;bi dakle 
„Vrhbosna" istodobno mogla pisati, da ne bi bilo raz¬ 
borito kad bi dr. Barac u svojoj knjizi o apologetici 
hvalio Skolastiku? Tomu Barčevu pozivanju na „Vrh¬ 
bosnu" fali dakle svaki temelj. 

Iz primjedbe „Vrhbosnine", da apologet kao mu¬ 
dar liječnik ne smije bezvjercu unaprijed pokazivati 
oštre instrumente školastičke filozofije, slijedi i to, da 
ne bi umjesno bilo, bezvjerskome svijetu uvijek: govo¬ 
riti u silogističnom obliku. Ali to-nije nitko.zahtije¬ 
vao; to ne čini ni sama „Hrv. Straža" u svojim filo¬ 
zofskim i apologetičnim raspravama, premda -toliko 
preporučuje silogizam. 

U neposrednom savezu sa svojim prijedlogom, da 
se školastična filozofija nadomjesti sa modernom, na¬ 
vodi dr. Barac značajne riječi Msgra Mignota, kojega 
i inače citira, i koji je već i prije rimske osude moder¬ 
nizma bio poznat kao promicatelj modernih struja. Mi 
donosimo evo francuski izvor i hrvatski ; prijevod. 
„L’Eglise, immuable dans son foi, n?est ce- 
pendant immuable dans son en s ei gu e m ent 
. . . Certaines definitions elles-memes sont 
formulees en des termes qui ont beso in 
d’ etre expliques, car les rnots ont une 
histoire et ne sont pas eternels".. (Barac 
1. c. 79) „Crkva, nepromjenljiva u svojoj vjeri, nije 
ipak nepromjenljiva u načinu svoje nastave . . . Dapače 
i stanovite definicije formulirane su u izrazima, kojima 
treba tumačenja, jer riječi imaju jednu povjest pa ni- 
jesu vječne". 

Najprije treba spomenuti, da one riječi: „L’Eglise 
n’est pas immuable dans son enseignement"; za« pravo 
znače: „Crkva nije nepromjenljiva u svojoj nastavi", t. 
j. u nastavi vjere svoje. To bi se moglo i vrlo zlo 
tumačiti, kao da je sama nauka Crkve promjenljiva. No 
tako ih autor jamačno nije razumio. Mi smo ih dakle 
u boljem smislu tumačili, prevodeći: „Crkva nije nepro¬ 
mjenljiva u načinu svoje nastave", drugim riječima, 
kako se to vidi i iz cijeloga konteksta: Crkva nije 
nepromjenljiva u izrazu svoje vjere. Ono formuliranje 

cikvenih dogmata, sto ga sada imamo, nije vječno, 
nije nepromjenljivo; dogmatične formule imaju kako 
svoju povjest tako i svoj razvoj, pa treba ih promije¬ 
niti prema potrebama vremena. Tako Mignot, na kojega 
se pozivlje dr. Barac. 

Cujmo, što o tom veli enciklika ,,Pascendi“. Gdje 
papa razlaže krive nazore moderni.-tS o razvoju dogmata, 
veli megju inim: „Treba dakle, da su i formule, 
što ih nazivljemo dogmama, podvrgnute 
istoj sudbini (naime da se imaju prilagoditi raznim 
prilikama) i po tom promjenljivosti. I tako je 
otvoren putdo nutarnje evolucijedogme. 1 ) 

I malo poslije dodaje: „Odatle biva, da ove 
formule, zato da budu vitalne, moraju biti 
prilagogjene i vjeri i vjerujućemuitako 
ostati. Stoga, ako ovo prilagogjivanjes ko¬ 
jeg mu drago uzroka prestane, gube one 
prvobitno značenje i trebaju promjeniti se. 
Budući pako dajeova vrijednost i sudbina 
dogmatskih formula nestalna, nije čudo, da 
su one modernistima na takovu sprdnju i 
p rezi r“. 2 

Sad usporedimo ovo mjesto enciklike sa riječima 
Mignotovim, na koje se pozivlje dr. Barac. Mi ćemo te 
riječi drage volje razumjeti u najboljem smislu, da naime 
pisac ne govori o promjenljivosti samih dogmata, 
nego samo o premjenjljivosti dogmata, o promjenlji¬ 
vosti teološke nastave. U tom smislu svakako ih 
razumije dr. Barac. Jer gdje govori o tom, da se ka¬ 
tolička teologija ima prilagoditi modernoj filozofiji, 
citira za se ove riječi Mignotove u potvrdu, da treba 
dogme sad ovim sad onim, t. j. uvijek modernim 
načinom tumačiti prema potrebama vremena, s toga 
prema stanju moderne filozofije. 

Ali i u tom smislu taj je nazor jasno osugjen na 
navedenom mjestu enciklike. Jer i u tom će smislu 
„sudbina dogmatskih formula biti nestal¬ 
na", pa će biti „otvoren put do nutarnje evo- 

’) L. c. str. 35. Latinski tekst ovako glasi: ,,E r g o et 
formula s, quas dogma appellamus, vicissitudini 
eidem subesseoportet, ac proptereavarietati esse 
obnoxias. Ita vero ad intimam evolutionem dog- 
matisexpeditum estiter. Sophismatum profecto 
coacervatioinfinita, quae religionem omnem 
pessumdat ac dele t“. 

3 ) lb.— Latinski tekst: „Hincaccidit, quoddebeant 
hae formula e, ut vitalessint, adfidempariteret 
ad credentem accomodatae esseacmanereQuam- 
obrem, siquavis excausa hujus modi accom- 
modatio cesset, amittunt i 11 ae primogenias 
notiones ac mutari indigent. Haecporro formu- 
larum dogmaticarum cum sit vis ac fortuna 
instabilis, mirum non est, illas modernist i s 
tanto esse ludibrio ac despectu i“. 


1 u čije dogme". Recimo, da je Crkva u 19. vijeku 
postupala po savjetu Barčevu, te svoju teološku nastavu 
uvijek prilagodila onoj filozofiji, koja je u pojedinim 
fazama bila „moderna": koliko puta bilo bi trebalo pro¬ 
mijeniti tumačenje dogmatskih formula? Ako bi se 
katolički teolozi i čvrsto držali onih najopćenitijih istina 
,,o sigurnosti umne spoznaje" i t. d., na koje treba po 
dru Barcu ograničiti tradicijonalnu filozofiju — kako bi 
ipak cijela zgrada katoličke teologije neprestano kole¬ 
bala pod utjecajem nestalnih „modernih" filozofemata? 
Sto bi bilo n p. od dogmatičnog traktata o Bogu? 
Vidjeli smo svi, kamo je S c h e 11 a vodio njegov pojam 
o Bogu, što ga je — ostavivši skolastiku — prilagodio 
novijoj filozofiji jednoga Deutingera. Što bi bilo, kad 
bismo ostavili školastički pojam o duši te se prilago¬ 
dili modernoj psihologiji jednoga Wundta? Kad bismo 
samo one najopćenitije istine priznali kao „razumni pot¬ 
poranj kat. vjeri", kako hoće dr. Barac, pa u ostalom 
slijedili modernu filozofiju, onda bi katolička teologija 
padala iz zablude u zabludu, kako nas uči toliko žalosnih 
primjera iz starijeg i novijeg vremena. Nijedna dogmatska 
formula i dosljedno nijedna dogma ne bi više bila stalna 
i nepromjenljiva, bio bi u istinu, kako veli enciklika, 
„otvoren put do nutarnje evolucije dogme", i tako do 
potpunog agnosticizma, jer onda ne bi čovjek nikad ni 
u čem mogao znati, što je vjerska istina; dogmatske 
formule, koje su jučer bile istinite, danas bi već bile 
sumnjive. Jer kad vrijedi načelo, da se moraju te for¬ 
mule prilagoditi potrebama vremena, onda se ne može 
nikada znati, jesu li se dosta prilagodile. A po gotovu 
o pukoj teološkoj sigurnosti ne bi više moglo biti 
govora. Jer vazda bi bilo dvojbeno, je li se taj dogma- 
tičar u svojoj terminologiji i u svojim formulama prila¬ 
godio najnovijem stanju filozofije? Tradic jonalne teo¬ 
loške znanosti potpuno bi nestalo. 

Jasno je dakle, da to nije pravi put, kojim je 
udario autor knjige ,,o modernoj katoličkoj apologe- 
tici". Tim su putom mnogi inače daroviti duhovi pogi¬ 
beljno zabrazdili; bili smo tomu svi svjedoci, ali i 
povjest priješnjih vremena pruža nam puno žalosnih 
primjera. Bilo ih je i mnogo megju njima, koji su s 
plemenitom revnošću radili na problemu, kako bi duh 
svojega vremena izmirili sa Crkvom i bezvjerski svijet 
predobili za katoličku vjeru. No danas svi znamo, da 
oni nijesu bili ,,de generatione virorum illorum, per 
quos salus facta est in Israel". Dobro je doduše načelo, 
što ga zastupnici reformnih ideja toliko ističu, da mo¬ 
ramo modernome svijetu ići u susret, ako ga hoćemo 
natrag privesti Crkvi. Ali ne smijemo iz susretljivosti 
prema modernome svijetu poprimiti njegove zablude i 
odreći se onoga, što je Crkva autentično proglasila nuž¬ 
nim. A što se tiče pitanja, kojih smo se dotakli u ovim 

retcima, imamo autentičnih izjava Crkve, prije svega 
encikliku ,,Pascendi“. 

Nijesmo dakle smjeli šutjeti, kad se je gosp. dr. 
Barac, da obrani svoje stanovište, pozvao na „Vrhbosnu". 

Mislimo, da ne treba čitatelje još uvjeravati, da 
ovo nijesmo napisali iz mržnje ili koje druge strasti. 


Neka g. dr. Barac primi naš bratski savjet, te po uzoru 
sv. Augustina napiše „retractationes", neka popravi 
svoju knjigu u smislu enciklike: onda ćemo drage volje 
zaboraviti sve, što se je prije dogodilo, te ga radosno 
pozdraviti kao svojega subojnika u svetom boju za 
katoličku istinu. 


DOPIS. 


Nica, 29. studenoga 1908. 

S puta iz Rima prema Lurdu. 

Dragi uredniče „Vrhbosne"! Da vidite, da mislim 
na Vas i na našu dragu „Vrhbosnu", evo Vam malog 
dopisa s mojega puta iz Rima prema Lurdu. Vi ćete 
sam donijeti vijesti iz Rima, gdje zajedno heftu 
dana proboravismo. Bili su to dani lijepi i sretni. 
Ne ćemo ih sigurno nikada zaboraviti. Časovi pred 
dobrim sv. Ocem Pijom X. uz njegov pisaći stol ostat 
će nam nezaboravljeni. A ne ćemo zaboraviti ni rastan¬ 
ka našeg u Vatikanu. Vi ste hitjeli, da ne zakasnite na 
vlak, koji će Vas bliže primaknuti dragome zavičaju, 
a ja ostadoh čekajući na audijenciju kod kardinala 
državnog tajnika. I on me je vanredno ljubezno pri¬ 
mio. Njemu sam rekao, što ne rekoh sv. Ocu. Naše 
prilike u hrvatskim krajevima dobro su poznate u 
Vatikanu. I Vatikan je, koji nas sa svom brižljivošću 
gleda i čuva. 

Iz Rima sam se zaputio u Firencu rano u jutro 
dne 23. o. m. Ispratio me do na kolodvor dobri naš 
Mons. dr. Karlo Horvat. U lijepoj Firenci samo sam 
prenoćio. Firenca mi je od prije poznata. Ovo je već 
treći put, što je pohagjam. Imam iz nje dosta uspo¬ 
mena i dojmova. Kad ako Bog da ostarim, imat ću 
valjda kod kuće više dokolice nego li sada, pa ću 
onda pisati uspomene iz mladih dana i sa mojih puto¬ 
vanja. Sad ću, kad već s perom u ruci mislim na Fi¬ 
rencu, spomenuti samo jednu drugu. 

Mrak već bio, kad sam stigao u Firencu. Odmah 
potražili crkvu, gdje ću sutra rano misiti. Sreća bila 
sa mnom, te već iza nekoliko koračaja od mojega 
stana naigjoh na crkvicu sv. Ivana Evangjelista, mo¬ 
jega dobrog zaštitnika. 0, tu ću ja sutra misiti! Ovu 
crkvicu sagradila su plemenita srca djece Marijine. Lje¬ 
pota i čistoća natječu se u njoj. Sve je u njoj zlato i 
mramor. Na velikom oltaru bilo izbloženo Presveto. 
Pobožni svijet klanjao se svojem Isusu. I ja padoh na 
koljena i pomolih se: „Jesu, quem velatum nunc aspi- 
cio, Oro fiat illud, quod tam sitio: Ut te revelatacer- 
mens facie, Visu sim beatus tuae gloriae". Pohodili 
još krasnu Katedralu, prošetali se obalom Arna gledajuć 
uz put sjajne izloge, u kojima se osobito ističe slikar¬ 
ska i kiparska umjetnost. Drago mi uvijek gledati one 


nebeske angjele fra Angelika Fiesolija. U 7 s. vratih 
se u „Pensione Skandinavia". Mons. dr. Horvat pre¬ 
poručio mi taj Pensione. U sali nagjoh čitavu četu 
samih bogatih Skandinavaca, koji su ostaviisvoju že¬ 
stoku zimu i oluju, da u Italiji uživaju i sunce i ve- 
vedinu i more i svakojake druge Božje darove. Svi 
su po malo znali njemački, to mi bilo dosta ugodno 
megju njima, Držali me isprva za bogoslova, koji ide 
po svijetu za naukom. Rekoh im, istina da idem po 
svietu za nankom ali da sam već odavno sveće¬ 
nik. Jedna starija gospoja, koja najbolje govorila nje¬ 
mački, upita me i to, da li je lijep naš hrvatski jezik. 
Ja joj se pohvalih i rekoh sa pjemikom, da ^je jezik 
hrvatski „jezik krasan, jezik milozvučan". Ona, pametna 
ženska glava, htjela odmah i dokaz za tu moju tvrd¬ 
nju, pa me zamolila, da joj reknem dvije tri riječi 
hrvatske. Dok ja smišljao najljepše riječi, ona me već 
prestignu: „Molim kako bi ste rekli hrvatski: Ich 
sehne nach meinem Vaterlande". Ja joj to odmah pre- 
vedoh: Ginem za mojom domovinom. ,,I zbilja jezik 
krasan, jezik milozvučan", potvrdi ona. U to se već i 
večeralo, i bilo dosta kasno, a ja sutra moram da 
rano uranim. Ustadoh, Skandinavskim prijateljima rekoh 
s Bogom, a gospoda mi povadiše svoje visitne karte 
za spomen. Pristojnost tražila, te izvadim i ja svoje 
latinske. Pogledaše me dobri ljudi iznenagjeno, a ja 
se časkom izgubih na vrata. 

Na putu sutradan iz Firence u Genovu mogao 
sam kratko zaviriti u Pizu, da vidim brže bolje ono, 
sto je prijatelj dr. Ritig opisao ovako poletno i vješto 
u „Vrhbosni". Dobro bi uradio dragi prijatelj u Gja- 
kovu, kad bi još nastavio svoje crtice iz Italije. Molio 
sam ga već za to iza Sarajeva, pa ga evo i sa Fran¬ 
cuske Riviere molim za to. 

Put od Pize do Genove bio mi je kao jedna 
čarobna slika, na kojoj se divno izmjenjuje svjetlo i 
sjena. S mora Ligurskoga sunce na zapadu sa sto 
svojih boja na malo naoblaćenom nebu; s kopna južno 
zelenilo, cvijeće i goli kame Apuanskih Alpi, kroz koji 
jednako ruje željeznica. Ovi toliki prokopi ipak su mi 
bili malo dodijali, jer mi prekidali pogled na to divno 
Ligursko more. No gledajuć i sve te divote Talijan¬ 
skog mora, kopna i neba nijesam se ipak prestao di- 

viti romantici i caru naših u Bosni i Hercegovi željez¬ 
ničkih putova i prirodnih ljepota. Bosna bašča svih 
milina! 

U Speciji dobio sam za suputnika mlada župnika 
iz Specije. Dobar mi on bio i razgovorljiv, kao onaj 
naš mladi franjevac, koji nas na putu iz Jakina u Rim 
onako milo podvorio darom Božjim iz svoje torbe. Nu 
uza svu svoju dobrotu on mi bio kriv jednoj nezgo- 
dici u Genovi. Nigdje nijesam bio pročitao, i nitko mi 
ne reče, da su u Genovi dva kolodvora. Kad smo bili 
na prvom kolodvoru, reče mi mladi župnik, da nam 
je izaći, jer smo već u Genovi. Ja na vrat na nos 
pokupili svoju prtljagu, iznesoh je s mukom napolje; 
zovem, zovem ,,fakina“, ali fakina nema pa nema. 
Mladi župnik bio već otišao preda mnom svojim pu¬ 
tom. Ja sa svojom prtljagom da ću za njim. No teško 
mi, i jednako vičem fakina. Vidio me u neprilici jedan 
dobar gospodin, pa me srećom upita, kamo želim. 
„Želim u Hotel Central". „Gospodine, Vi odavle ne 
možete lako ni u koji bolji hotel; morate ovim istim 
vlakom dalje do na glavni kolodvor". Zahvalim pleme¬ 
nitome Francuzu na uslugi, prihvatim odvažno svoj 
veliki kufer, i opet natrag u vlak, a u strahu, da mi 
pred nosom ne uteće. Jedva sam bio unutra, a vlak 
pojuri. I bilo je vožnje više od 5 časova do glavnoga 
kolodvora. Ja ne znam, kud bih i šta bih, da tako 
sretno ne umakoh toj nezgodici. I na glavnom opet 
kolodvoru koliko muke s tim Talijanskim fakinima! 
Ne će eto fakin da dogje i da ti uzme prtljagu. Kad 
si se ti s njom već sav izmučio, onda ti se kao smi¬ 
luje, uzme prtljagu i nakon nekoliko koračaja dovede 
te do tvojega omnibusa, pa se onda još na te izviče, 
ako mu ne dadneš, koliko baš on traži. Čast ipak na¬ 
šim „tregerima" u Sarajevu, koji se sve otimaju za 
tvoju prtljagu, pa su i s malim zadovoljni! 

U Hotel-Centralu odahnuh, jer tu se nagjoh go¬ 
tovo kao kod kuće. Ljudi dobri, jezik njemački, sve 
čisto i uredno. Umih se, pa u grad ! Izazvala me strašna 
ulična vika. Genoveški univerzitetski gjaci, a s njima 
i drugi svijet, pred Austrijskim konsulatom demonstri¬ 
rali protiv Austrije poradi njemačko-talijanskih gjačkih 
sukoba u Beču. Ulicom Via Roma orila se zvizga i 
vika: „Abbasso 1’ Austria!" „Abbasso prepotenza teu- 
tonica!" Sav promet zastao u ulici. Gjaci zaposjeli 
tramvaje. I ja stao i gledao, a jedan će mi Talijanski 
gospodin, koji valjda držao, da sam ja Nijemac: ,,Te- 
deschi sono Tedeschi." Nijesam mu ništa odgovorio, 
sjetio sam se lijepe riječi, što sam je bio jutros pro¬ 
čitao na tablici u sakristiji crkvice, gdje sam misio: 
„Silentium laus Deo." Pred razjarenim Talijanom bolje 
je šutjeti, jer su i Talijani Talijani. 

Dodija mi napokon ta vika i dječurlija, pa po- 
gjoh da potražim u blizini crkvu, gdje ću sutra misiti. 


Nijesam dugo tražio, jer posve blizu bila crkva S. 
Ambrogio. U Baedekerovoj Rivieri piše, da je to crkva 
Isusovačka. Obradovah se tomu i odlučih sutra u njoj 
reći sv. misu. Drago mi bilo, što u crkvi zatekoh lijep 
kip Lurdsae Gospe i pobožan svijet oko njega. Po¬ 
moliti se i ja pred dragim kipom i onda zagjoh gra¬ 
dom, da ga malko razgledam. Brzo sam napitao i 
katedralu S. Lorenzo. Nit je na lijepu mjestu, nit oči 
mami ta inače velebna starinska crkva. 

Sutradan sam dakle misio u S. Ambrogiu. Ne¬ 
čistoću ne mogu nigdje da gledam, a po gotovu ne u 
crkvi i na oltaru Božjem. U ovoj prekrasnoj crkvi 
našao sam na oltaru sve zanemareno i nečisto. Nijesam 
mogao vjerovati, da ovom crkvom upravljaju Isusovci, 
koji su na glasu sa čistoće i urednosti po svojim 
crkvama. I zbilja, poslije mise reče mi stari sakristan, 
da je S. Ambrogio jedanput bio Isusovački, a davno 
je već, što su ga morali ostaviti. Zamolih sakristana, 
da mi odgrne na pokrajnim oltarima dvije slike: Uz¬ 
nesenje Marijino na nebo (od Gvida Renija) i Sv. 
Ignacije iscjeljuje bolesnike (od Rubensa). Sakristan 
mi to za lijep bakšiš drage volje učini. 

Ja sam se u Genovi najviše zato zaustavio, da 
pogledam čuveni Genoveški „Campo Santo", taj uni- 
cum groblja na svijetu. Vrijedno je doći u Genovu, 
pa baš čak iz Sarajeva, da samo vidiš taj Campo 
Santo. Rimsko groblje S. Lorenzo divno je, ali koliko 
zaostaje za Genoveškim „Campo Santo!“ Valjda ću 
u Zagrebačkoj „Prosvjeti" prikazati ovo groblje u slici 
i riječi. Ovdje ću spomenuti neke ljepše grobne nat¬ 
pise, što ulijevaju u kršćansko srce nadu i utjehu. 
Caro mea requiescit in spe. (Tijelo moje počiva u 
nadi). Jam hiems transiit. (Progje već zima). Beati 
mortui, qui in Domino moriuntur. (Blaženi mrtvi, koji 
u Gospodu umiru). Peccavi! Miserere mei, Deus! 
(Sagriješili! Smiluj mi se, Bože!) Vivat anima mea, 
Domine, ut laudet te! (Neka živi duša moja, Gospode, 
da hvali tebe!) Non mihi mors gravis est, post tene- 
bras spero lucem. (Nije meni smrt teška, nakon tmine 
nadam se svjetlu). — Tim i sličnim natpisima lijepo 
odgovaraju mramorni spomenici, koji su puni duha i 
ljepote. I dok me tako u vis podizao svaki ovaki 
spomenik, uprav mi se je zgadio onaj „tempio cre- 
matorio" sa svojim ražnjevima, na kojima slobodo¬ 
umnim pale svoje mrtvace. Kršćanska pietas i pogan¬ 
ska pietas! 

Proboravio sam u „Campo Santo" od 10 sati u 
jutro pa sve do 4 sata po podne. Tramvajem vratim 
se u grad, da barem šta večeram, kad nijesam ručao. 

Iza večere potražim lijepu crkvu, što sam je vidio 
iz tramvaja na povratku iz Campo Santo. Bila je već 
crkva zatvorena. Unigjoh na otvorena do crkve vrata, 
što vodila u zavod i u sakristiju. Tu nagjem jednoga 

klerika, koji molio krunicu. On mi reče, da se crkva 
sutra otvara u 6 sati. Kako se obradovah, kad zatim 
pročitah na pročelju crkve, da je ova crkva posvećena 
Imakulati! 

Sutra iza 6 sati bio sam već u crkvi Imakulate. 
Vidio sam već toliko i najljepših crkva po svijetu, ali 
jedva da mi je koja tako odmah osvojila srce kao 
ova. I ja kad bih gradio crkvu u čast Imakulati, gra¬ 
dio bih je po ovoj. Lijepo me u sakristiji svećenici 
opremili za misu, jer mi dobri naš Nadbiskup u Cele- 
bretu označio sa potpunom oznakom. A nema fajde, 
valja priznati, da se u Italiji puno drži do biskupa. 

Iza mise pomolih se pred Lurdskom spiljom na 
dnu crkve. Bilo mi je kao da sam u Sarajevu pred 
Lurdskom spiljom u crkvi sv. Vincencija Paulskoga. 
Zamolili našu dragu Lurdsku Gospu, da me sretno 
dovede do svojega Lurda. 

U 9 sati zaputili se željeznicom iz Genove. U ku- 
peju nagjoh postarijeg svećenika, koji mi nekud iz¬ 
gledao poznat. I zbilja, kasnije u njemu upoznadoh 
nadbiskupa iz Vercella, s kojim sam se bio razgovarao 
u predsoblju državnog tajnika kard. Merry del Vala. 
I tako je bio ljubezan prema meni učeni nadbiskup 
Teodoro Valfre di Bonzo, da je za me i ručak platio, 
a uz uvjet, da mu se odužim, kad on dogje u Sara¬ 
jevo. Samo kad bi dobri nadbiskup došao u naše 
Sarajevo! Ja ga uvjeravam, da bi mu u njemu bilo 
kao kod kuće. Kad smo bili u Savoni, reče mi nad¬ 
biskup Valfre, da u Savonskoj luci na obali ima kip 
Gospin sa natpisom Talijanskim, koji je ujedno i 
Latinski. On mi taj natpis napisa na svojoj karti: In 
mare irato, in subita procella — Invoco Te, nostra 
benigua Stella! 

U S. Remu dočekali nadbiskupa njegovi prijatelji. 
On tu izašao, a ja krenuo dalje prema Nici. U Ven- 
timigli pregledalo svakome putniku prtljagu puno sa¬ 
vjesnije, nego li ono u Jakinu pa i u samom Cari¬ 


gradu. 1 evo boravim u Nici već puna tri dana. Nica je 
sjajan grad. Uprav dodijava oku taj toliki sjaj. Odah- 
nem dušom svojom, kad iz toga svijeta i meteža uni- 
gjem u milu crkvu Notre-Dame, što Vam je na raz¬ 
glednici šaljem, da vidite, gdje misim, krunicu svoju 
molim i brevijarim. Čuo sam tu i Francusku crkvenu 
pjesmu i dvije Francuske propovijedi. Dopalo mi se 
skladno Francusko u crkvi pjevanje. 

Na ulici u Talijanskom gradu gotovo pri svakom 
koraku nailazimo na svećenika. U Francuskoj Nici ne 
vidjeh na ulici još nijednog svećenika, a ipak puno 
hodam i razgledavam po gradu. U sakristiji i do sa¬ 
kristije, gdje ureduju, naćih ćeš ih po trojicu i peto¬ 
ricu. Zlatna sredina i tu bi valjala. Francuski svećenik 
dobar je, rado propovijeda i ispovijeda; ali trebalo bi, 
da malo više zalazi u svijet. Njemački svećenik u tom 
pogledu daje nam ponajljepši izgled. On zna zaći i u 
krčme, da se zauzme za istinu i pravdu. 

Iz Niče uMonte Carlo ima od prilike jedan 
sat tramvajem. Pošao sam i u to čuveno mjesto, ali 
sam gotovo pobjegao iz njeg, jer nijesam mogao da 
udišem u se taj parfuin i da gledam toliko raskošje 
Francuskih i Engleskih bogatuna. I u prirodi i svagdje 
valja ona: Qui nimis probat, nihil probat. Francuska 
Riviera — barem po mojem mnijenju — bila bi puno 
i privlačnija i draža, da nije toliko prenatrpana ljud¬ 
skim umjetnim sjajem. Naša Lovrana i Opatija sa svo¬ 
jom okolinom meni je sto puta ugodnija. 

Sutra, na dan sv. Andrije apostola, rano ću mi- 
siti i u 7 s. krećem ekspresom u Mar si Iju, gdje ću 
biti već o podne. A onda ako Bog da u Lurd, 
odakle ću Vam se ■— kako obećah — svakako javiti. 
0 da znate, kako me vuče tamo moja davna želja 1 
Tamo je tlo posvećeno nogom Imakulata. 

S Bogom, brate! Pozdrav braći po Sarajevu! 
Memento ! Vaš odani Ivan. 


VJESTNIK. 


NAŠA DOMOVINA. 

Sarajevo: Nadbiskup dr. Josip Stadler 
pravi tajni savjetnik Njeg. Veliečanstva. 

Zajednički ministar financija preuzv. gospodin 
Burian službeno je javio dne 24. stud. o. g 
našemu Nadbiskupu, koji je povodom poklon- 
stvene deputacije katolika Hrvata iz Bosne i 
Hercegovine tada boravio u Beču, da je Njeg. 
Veličanstvo car i kralj Franjo Josip I. najmilo- 


stivije se udostojao imenovati njega, Nadbiskupa, 
svojim pravim tajnim savjetnikom. Ova neoče¬ 
kivana viest najradostnije je odjeknula u srcu 
naše deputacije u Beču, a s velikim je uzhitom 
primljena po cieloj nadbiskupiji i po svim hr¬ 
vatskim krajevima. Preuzvišenom Gospodinu 
Nadbiskupu, neutrudivom i danas najodlučnijem 
apostolu katoličke i čiste hrvatske misli, koja 
je vazda vjerno bila odana slavnoj Habsburškoj 
kući, naše najsmjernije i najiskrenije čestitke! 

— Proslava jubileja Njeg. Veličanstva. Dok su 

se uoči 2. prosinca o. g. na večer vijale carske i 

• .hrvatske zastave na hrvatskim kućama, na našim za¬ 
vodima i ;na tornjevima prvostolnice, dok je cio grad 
bio osvietljen lampionima i elektrinom, javljala su sva 
:naša zvona iza „Zdravo Marije" kroz pol sata, da se 
sutra navršuje ravnih šestdeset godina, kako je naš 

■ premilostivi vladar sio na carsko priestolje. Na 2. pro¬ 
sinca odslužio je u to ime preuzv. gosp. Nadbiskup 
svečanu pontifikalnu misu zahvalnicu, kojoj je prisu¬ 
stvovala vojnička i civilna vlast po najvidjenijim svo- 
njim:,službenicima. 

Uzdrži, Gospodine, našega premilog vladara i 
pokriepi ga, da uzmogne ostvariti daljnje svoje pla¬ 
move ona procvat vjere i naroda! 

— Previšnja odlikovanja. Na dan jubileja Njeg. 
Veličanstva doznadosmo, da je uzvišeni naš vladar 

• odlikovao katoličku Crkvu u Bosni i Hercegovini po- 
dielivši veliki^ komturni krst sa zviezdom presvj. gosp. 
dru Ivanu Šari ću, a presvj. gosp. Stjepanu pl. 

•Hadroviću i preč. provincijalu fra Franji Ko¬ 
madan ovi ću red željezne krune III. razreda. Odli¬ 
kovanima srdačno čestitamo! 

—1 Biskup dr. Ivan Šarić u Rimu. Dne 12. stu- 
•'dena o. g. zaputio se presvj. gosp. Biskup u pratnji 
narednika Msgra dra Ivana Dujmušića u Rim, da pri¬ 
sustvuje zlatnoj misi sv. Otca, pa da u posebnoj 
audienciji izruči sv. Otcu adresu našega episkopata i 
svih katolika Bosne i Hercegovine, „Vrhbosnin Petrov 
Novčić", sjajno uvezane posvetne brojeve „Vrhbosne", 
svoju biografsku studiju o Piju X. i naše katoličke 

• časopise. Kako je bio tada silan broj biskupa iz naj¬ 
udaljenijih krajeva i velik broj hodočašća, a svi htjeli 

■ biti i primljeni od sv. Otca, jedva smo mogli tamo i 
pomišljati na skoru audienciju. Nu brigom dobroga 
Msgra dra Karla Horvata kod Majordomusa Msgra 

i Bisletti-a dobismo u našem Sv. Jeronimu dne 20. stud. 
•ina večer viest iz Vatikana: Dne 21. stud. u 10 i po 
sati primit će sv. Otac u privatnu audienciju biskupa 
dra Ivana Šarića s pratnjom. Odmah javismo bratu 
Hercegovcu franjevcu, lektoru u Ara coeli, neka dodje 
sutra u to doba, neka nam se pridruži, neka on nosi 
listove naših franjevaca „Serafinski Perivoj", „Kršćan¬ 
sku Obitelj" i „Glasnik sv. Ante", neka uz našeg bi¬ 
skupa bude kod sv. Otca i zastupnik redovničkog 
našeg klera u pastvi. 

Tolike audiencije javne i privatne, kod kojih nije 
umoglo . apostolsko i otčinsko srce da uzdrži rieči u 
sebi, bile su izmorile sv. Otca do nemoći i promu- 
klosti. 

Cekajuć u odajama pred sobom sv. Otca vidje¬ 
smo, da taj dan prima sv. Otac već od 9 sati. Pred 
nama biše primljeni kard. Skrbenski iz Praga, nad¬ 
biskup Szepticki iz Lavova, posebni zastupnik Njeg. 
Veličanstva Franje Josipa I. grof Schonbrun, biskup iz 
Luksenburga, a za nama će odmah unići biskup 
Mailath. 

Tačno u 10 i pol unidje k sv. Otcu biskup dr. 
Ivan Šarić noseći adresu, krasnu kesicu sa 70 napo- 
leoridora, kao „Vrhb. Petr. Novčić" i divno uvezanu 
svoju biografsku studiju o Piju X, sv. Otac najljubez- 


Ijivije se razgovarao sa našim biskupom. Uza svu 
svoju umornost, na koju je podsjetio biskupa odmah 
u početku, propitao se sv. Otac o našem Nadbiskupu, 
o stanju katolika u Bosni i Hercegovini. Poznaje sv. 
Otac revnost našeg Nadpastira, raduje se riešenju pi¬ 
tanja o našoj užoj domovini, a nježno ga ganulo, kad 
je u knjizi biskupa Šarića vidio sliku svoje majke. 
Primajući „Vrhb. Petrov Novčić" reče: „Vos pauperes 
datis mihi pauperi. Deus retribuat". U to bismo nas 
dvojica pripušteni. Djetinjom ljubavlju poljubismo ruku 
blagom i milom sv. Otcu, klekoh uz njegov pisaći 
stol, a on će „Surge, fili“. Kad smo izručili naše li¬ 
stove i zamolili za apostolski blagoslov svima, koji 
bilo saradnjom bilo čitanjem sudjeluju kod naše ka¬ 
toličke štampe, iz dna srca ga je podielio. Primivši 
mi svi blagoslov od sv. Otca i poljubivši mu svetu 
ruku, ostavismo odaje njegove. 

Neizbrisivo će ostati nadnaravni utisak i biskupu 
Šariću i njegovim pratiocima, što ga dobiše za onih 
desetak časaka u prisutnosti sv. Otca Pija X. kod 
njegova pisaćeg stola. 

Presvj. gospodin Biskup Šarić pohodio je bio već 
prije u pratnji našeg urednika austro-ugarskog posla¬ 
nika kod Vatikana grofa Szecsena, kard. Serafina 
Vanutelia. Nakon audiencije kod sv. Otca primljen je 
Biskup od kardinala drž. tajnika Merry del Vala. 

Iz Rima zaputio se naš mladi biskup dragoj 
Gospi u Lourdes. Bog i Blažena Gospa pratili ga na 
putu do sretnog povratka u našu sredinu! 

— Naši bogoslovi na dan jubileja sv. Otca pod 

vodstvom vrstnih svojih profesora vv. oo. isusovaca 
prirediše znanstvenu disputaciju o biranim tezama iz 
dogmatike i etike. Duševni ovaj užitak iz katoličke 
znanosti začinili su skladnom pjesmom i zrelom razpra- 
vom. Program ove proslave zlatnog jubileja sv. Otca 
bio je: 

I. „LaudateDominu m“. pjevao sbor. 

II. Prolog: Pijo X. muž Providnosti za obnovu 
svega u Kristu, govorio g. Franjo Momčinović, III. teč. 

III. Teze iz dogmatike: 

1. Gratia generatim est beneficium ex pura bene- 
volentia alteri collatum. Sed sola dona supernaturalia 
vocantur proprie gratia. 

2. De ratione gratiae actualis est innnediata mentis 
illustratio et voluntatis inspiratio et virium submini- 
stratio. 

3. Ad omnes actus salutares interna gratia est 
absolute necessaria. 

4. Justus sine speciali auxilio perseverare nequit, 
neque potest sine speciali privilegio vitare omnia pec- 
cata venialia. 

5. Nec fides nec gratia sanctificans necessaria 
est ad opus ethice bonum; tamen homo lapsus sine 
auxi!io nequit totam legem naturae servare, neque 
omnes tentationes graves vincere, 

6. Gratia omnimo est gratuita. 

7. Onnhbus adultis datur gratio sufficiens. 

8. Voluntas sub gratia manet libera. 

9. Efficacia gratiae non explicatur per praedeter- 
tninationem. 

Branio g. Marko Majurić, II. teč. Iznosili objek¬ 
cije: g. Anton Bakula, III. teč. i g. Andrija Mlakić,II. teč. 

IV. Patristična disertacija: Apologetični zamašaj 

listova sv. Ignacija Antiohijskoga. Napisao i čitao 
Dragan Alaupović, IV.teč. 

V. Teze iz etike: De ultimo fine hominis. 

1. Finiš absolute ultimus humanae voluntatis est 
perfecta felicitas. 

2. In otnnibus actibus suis deliberatis voluntas 
semper agit propter felicitatem sive explicite sive impli- 
cite intentam. 

3. Perfecta hominis felicitas nequit esse posita in 
bonis externis, neque internis cuiuscumque generis. 

4. Solus Deus humanae felicitatis est obiectum. 

5. Homo suum ultimum finem non aliis actibus 
quam intellectus et voluntatis assequi potest. 

6. Actus intellectus ad naturalem felicitatem per- 
tinens, non est cognitio essentiae divinae in seipsa, 
sed cognitio Dei ex rebus creatis hausta; multo tamen 
perfectior, quam in mortali hac vita obtineri potest. 
Branio g. Ivan Krst. Vlašić, II. teč. Iznosili objekcije: 
g. Stjepan Marković, II. teč. g. Stjepan Prgotnet, teč. 

VI. „] ubi late Deo!“ pjevao sbor. 

Počastili su ovu disputaciju svojim posjetom 
preuzv. g. nadbiskup dr. Josip Stadler, preč. gg. kano- 
noci i ostali sarajevski kler. 

Mlada gospoda pokazali su tom sgodom, da ula¬ 
žu sve sile duha, da što dublje proniknu zasade zdrave 
naravne i vrhunaravne znanosti. Neka samo uztraju, 
jer i tihi rad u puku i djelovanje u javnosti traži i 
obsežno i duboko znanje u svećenika. Usta svećenika 
neka čuvaju znanost! 

Banjaluka: Prof.. Pavao Pajić, katehet na re- 
alci, promoviran je dne 28. studena o. g. na zagreb- 
skom univerzitetu za doktora sveukupne bogoslovije. 
Čestitamo i želimo, da bude na korist katoličkoj i 
hrvatskoj stvari u našoj domovini! 

NAŠA MONARHIJA. 

Poklonstvena deputacija katolika Hrvata iz 
Bosne i Hercegovine kod Njeg. Veličanstva. Katolici 
Hrvati u Bosni i Hercegovini, stojeći na vjerskom i 
narodnostnom i historijskom temelju, vazda su upirali 
oči u carsku i kraljevsku kuću Habsburga. Na tom te¬ 
melju radili su prije okupacije, radili su poslie oku¬ 
pacije, da dodju pod žezlo zakonitih kraljeva hrvat¬ 
skog naroda. Nije čudo, što je glas o aneksiji naj¬ 
srdačnije pozdravilo baš naše pučanstvo. Dosljedno je 
imala biti i poklonstvena deputacija katolika Hrvata 
iz Bosne i Hercegovine kod kraljevskog priestolja Fra¬ 
nje Josipa I. djetinji najiskrenija, vanjštinom najbroj¬ 
nija i najsjajnija. 

Na glas preuzv. gosp. nadbiskupa dra Josipa Stad- 
lera i presvj. gg. biskupa fra Paskala Buconjića i fra 
Marijana Markovića sabrala se kita našeg pučanstva 
od Drine do Bihaća, od Save do Trebinja iz svih slo¬ 
jeva naroda u čisto narodnoj nošnji na broju oko 500. 

Svećenstva, tog iskrenog vodje naroda, bilo redov¬ 
nog i svjetovnog na broju oko broju oko osamdeset. 

Iz Sarajeva poveo je vlak ovo krasno izaslanstvo 
katoličkog i hrvatskog pučanstva dne 23. stud. na 
večer, tako te je u Beč prispjelo 24. stud. oko pol 
noći. Bečlije, poznati sa svoje prijaznosti i gostoljubi¬ 
vosti, sa glasovitim svojim načelnikom drom Luegerom 
natjecali se, kako bi našoj deputaciji i svojoj najno- 

vijoj i iskrenoj braći što bolje osladali boravak u 
priestolnom gradu. 

Akoprem je vlak u Beč preko očekivanja zakas¬ 
nio punih pet sati, do hiljadu Bečlija sa podnačelni- 
kom dromNeymayerom i gradskim zastupnicima čekali su 
i dočekali vlak srdačnim pozdravom. I presvj. biskup dr. 
Anton Jeglić, koji je boravio tada u Beču, izašao je da 
pozdravi braću iz Bosne i Hercegovine, medju kojima 
je tolike godine apostolski revnovao. Našu deputaciju 
pozdravio je najprije dr. Neymayer, za tim predsjed¬ 
nik katoličkih organizacija austrijskih baron Spinette. 
Nadbiskup dr. Josip Stadler odgovorio na pozdrave 
najprije hrvatski a onda njemački. Zahvalivši podna- 
čelniku i Beču na srdačnom pozdravu izrazio je vese¬ 
lje, što postoji u Austriji, taka organizacija. Govori su 
pozdravljeni srdačnim „Živio!" ,,Hoch!“ 

Dne 25. stud. pohodili su nadbiskup dr. Josip 
Stadler, biskupi fra Paskal Buconjić i fra Marijan Mar¬ 
ković, franjevci i više članova deputacije zajedničkog 
ministra barona Buriana. . . 

Nadbiskup dr. Stadler držao je hrvatski sjajan 
govor, u kojem je tražio sjedinjenje Bosne i Hercego¬ 
vine s materom zemljom Hrvatskom, te izrazio zahtjev, 
da katoličke zastupnike za budući bosansko-hercego- 
vački sabor biraju samo katolici. U svom govoru izta- 
kao je nadalje presvj. g. Nadbiskup zasluge franjevaca 
na kulturnom i političkom polju u Bosni i Hercego¬ 
vini, te tražio da im se sa strane vlade podjeljuje 
u buduće veća podpora no do sada. Odlučno nadalje 
traži katoličku autonomiju u Bosni i Hercegovini. 

U svom odgovoru odvratio je baron Burian, da 
čestita katolicima radi aneksije, jer da s u s e time pri¬ 
bližili svojoj braći. Obećaje, da će katolici sami 
birati svoje zastupnike za budući sabor, a isto tako 
obećaje i izdašniju pomoć franjevcima. Glede katoličke 
autonomije izjavljuje ministar, da će sporazumno ra¬ 
diti s episkopatom. 

Na večer toga dana priredio je načelnik dr. Lue- 
ger u ime grada Beča sjajan banket u čast našoj 
deputaciji. Osim 500 članova deputacije bilo drugih 
uzvanika iz krugova ministarskih, zastupničkih na care¬ 
vinskom vieću, iz krugova visokog klera i viših svje¬ 
tovnjaka na broju oko 200. Srdačne nazdravice, što 
su pale iz usta dra Luegera, nadbiskupa Stadlera i 
drugih bili su živi izričaji iskrenosti i radosti. Pjesme, 
što ih je sbor učenica naših škola u Sarajevu tom 
prigodom izpjevao, vrlo se ugodno dojmile dobrih 
gostoprimaca. Svaki član deputacije dobio je i krasan 
skupocjen spomenak na grad Beč. 

Dne 26. studena u 11, i pol sati prije podne 
primilo je Njeg. Veličanstvo car i kralj Franjo Josip I. 
svu katoličku deputaciju u posebnu audienciju u naj¬ 
većoj dvorani carskoga dvora. 

Deputacija se postavila u polukrug. Na ćelu je 
stajao preuzv. gospodin Nadbiskup, do njega biskupi 
fra Buconjić i fra Marković, a onda provincijali sa 
svećenstvom, te ostali članovi deputacije. 

Kad je Njeg. Veličanstvo unišlo u dvoranu, za- 
orio je burni: Živio! Na to je sva deputacija zapjevala 
unisono Kraljevku. Kralj je bio tronut nad izričajem 
sinovske ljubavi kršnih i odanih svojih podanika Bo¬ 
sanaca i Hercegovaca, te su Ga suze radosnice oblile; 
zaplakao je car i kralj dirnut ljubavlju svojih vjernih 
podanika Hrvata Herceg-Bosne. 

Preuzv. gospodin dr. Josip Stadler stupi na to 
pred kralja, te izusti ovu besjedu: 

Vaše c. i kr. apostolsko Veličanstvo! 

Slavni Habsburški dom, vičan biti mirotvorac 
svagdje, gdjegod je bilo kada od potrebe, blagim svo¬ 
jim utjecajem vazda je nastojao djelovati na priješnje 
gospodare Bosne i Hercegovine tako, da su uslied 
toga posredovanjem junačkih i požrtvovnih franjevaca 
ti utjecaji bili velika pomoć ne samo katolicima, nego 
i sljedbenicima ostalih vjera. A kada velik nered i 
pomutnja i pogibelj za život i imetak nastaše u našoj 
otačbini, onda Vaše c. i kr. apostolsko Veličanstvo, 
vjerno predajama Svoje slavne dinastije, posla svoje 
junake onamo, ne od želje za osvajanjem zemalja, nego 
od ljubavi k nama, da nam spasi imetak i život, ter 
u zemlju uvede red i mir i svako blagostanje. 

I ne osta bez ploda to otčinsko nastojanje, jer 
naša otačbina progleda, procvate i preporodi se. A 
sada je okrunjeno uzvišeno djelo tim, što je Vaše c. i 
kr. apostolsko Veličanstvo smatralo upravo taj čas kao 
najsgodniji, da Svoja souvairenska prava protegne i 
na Bosnu i Hercegovinu i da ih nerazdruživo spoji sa 
Austro-Ugarskom Monarhijom. 

Tim činom je Vaše c. i kr. apostolsko Veličan¬ 
stvo okrunilo šestdesetgodišnjicu Svoga slavnoga vla¬ 
danja nad Austro-Ugarskom Monarhijom i trideset- 
godišnjicu Svoje otčinske brige i ljubavi posvećene 
Bosni i Hercegovini jednim od najzaslužnijih i najvećih 
djela i Svojoj kruni uplelo najsjajniji alem-kamen, koji 
će joj davati osobitu dražest i ljepotu, ter ju resiti u 
vieke. Našu si pak otačbinu za vazda time zadužiste, 
jer nama kao katolicima osiguraste slobodu vjere, a 
kao Hrvatima narodni obstanak, svima pako otvoriste 
širom vrata k prosvjeti, k napretku, k boljoj buduć¬ 
nosti. 

Prema tomu mi katolici-Hrvati Bosne i Herce¬ 
govine zajedno sa naseljenićima u tim zemljama če¬ 
stitamo iz dna duše svoje, što Vam je Bog dao, da 
doživjeste šestdesetgodišnjicu Svoga slavnoga vladanja, 
ter Vam se ujedno srdačno zahvaljujemo, što Bosnu 
i Hercegovinu pripojiste Austro-Ugarskoj Monarhiji, 
čime učiniste kraj dojakošnjoj nesigurnosti, zajamčiste 
nam sve, što je od potrebe za obstanak kojega naroda, 
dadoste nam ustav i slobodu. 

Mi iz ruku Vašega c. i kr. ap. Veličanstva pri¬ 
mamo tu slobodu onako, kako nam je dajete: neslo¬ 
bodu, koja ne poznaje dužnosti ni tudjih prava, nego 
slobodu, koja priznaje zakone, jer bez zakona nema 
slobode; slobodu, koja se oslanja na autoritet, jer 
autoritet kako čuva zakon, tako štiti i brani slobodu; 
jer bez autoriteta sloboda nema svoje zaštite. 

Pripojenje Bosne i Hercegovine Austro-Ugarskoj 
Monarhiji i protegnuće souvairenskih prava na te zem¬ 
lje nameću nam nove dužnosti; mi smo si ih svje- 
stni, pa ćemo ih i savjestno vršiti; jer nam danas 
Vaše Veličanstvo pruža bieli list, da na njem počnemo 
zlatnim slovima bilježiti čine, dostojne najslavnije di¬ 
nastije na svietu, kojoj postadosmo podanici, ukućani, 
djeca; dostojne slavnih naroda, što se kroz stoljeća 
takme u svakom znanju i umienju širom prostrane 
Austro-Ugarske Monarhije. 

v Primajući to iz ruku Vašega c. i kr. apostolskog 
Veličanstva, zavjeravamo se svečano i radostno, da 


ćemo nastojati takmit se u svemu, što je dobro sa 
ostalim narodima u prostranim zemljama Vašeg Veli- 
čanstva, da im budemo, ako ne ravni, a ono bar 
slični; no u jednom ne damo se od njih ni sada pre¬ 
vladati, a to jest: u vjernosti, odanosti i sinovskoj 
ljubavi spram Vašega Veličanstva i ciele države. A da 
toj ljubavi, koja nas oduševljava i naše grudi napunja, 
damo i vanjskog izričaja, pozivam vas sve, braćo, da 
sa mnom zajedno iz dna duše poviknete: Bog poživi 
i uzdrži našega premilostivoga cara i kralja Franju 
Josipa I. do najskrajnije starosti na veću slavu svoju, 
na ponos i diku ciele Austro-Ugarske Monarhije, na 
veći procvat naše mile Bosne i Hercegovine: Živio! 

Njegovo Veličanstvo saslušalo je osobitom po¬ 
zornošću i naklonošću Nadbiskupov govor, te je 
odgovorilo, da će posvetiti otčinsku brigu katolicima 
Bosne i Hercegovine, starati se za ravnopravnost svih 
konfesija, te brinuti se za kulturni i gospodarstveni 
procvat katolika. 

Odgovor NjegovaVeličanstva pozdravili su prisutni 
poklikom; Zivilo Njegovo Veličanstvo! Živio Habs¬ 
burški dom! 

Njegovo Veličanstvo učinilo je žarim cercle, te 
razgovaralo milostivo i prijazno sa šestdesetoricom 
članova deputacije. 

Audiencija kod Njegovog Veličanstva trajala je 
do blizu jedan sat, a onda je Veličanstvo deputaciju 
premilostivo odpustilo. 

Isti dan bila je primljena deputacija od Njeg. 
Visosti prestolonasljednika Franje Ferdinanda u 27, sata. 

Kad je u Belvedere u najsigurnijoj velikoj dvo- 
rani priestolonasljednik ušao u dvoranu, zaorio je 
„Živio! — a svi članovi deputacije zapjevali su „Lju¬ 
bimo Te, naša diko..." 

Preuzvišeni gospodin Nadbiskup pozdravio je 
prestolonasljednika u ime deputacije značajnim govo¬ 
rom i zahvalio na sudjelovanju priestolonasljednikovu 
oko proglašenja aneksije Bosne i Hercegovine. 

Iztiče vruću molbu Hrvata Bosne i Hercegovine, 
da se Bosna i Hercegovina što prije sjedine s mate¬ 
rom zemljom kraljevinom Hrvatskom; da se majka i 
kći u svom zajedničkom domu zagrle. 

Kad je preuzvišeni gospodin Nadbiskup izjavio 
ovu vruću želju svih Hrvata Bosne i Hercegovine, na¬ 
stalo je medju članovima deputacije živo klicanje i 
povladjivanje. 

Njegova Visost, prejasni nadvojvoda priestolo¬ 
nasljednik Franjo Ferdinand u svom odgovoru na 
pozdravnu besjedu preuzvišenoga gosp. Nadbiskupa 
izjavljuje, da se osobito raduje dolazku deputacije 
katolika iz Bosne i Hercegovine pod vodstvom svog 
nadpastira, da zahvale vladaru za tridestgodišnju 
otčinsku brigu i za aneksiju. Habsburška kuća od vaj- 
kada je vjerno štitila katoličku Crkvu takodjer i izvan 
granica Austro-Ugarske Monarhije. Uzdajte se s toga i 
nadalje u nju, jer će ona i nadalje štititi Vaše kul¬ 
turne i vjerske interese kao i vjerske i kulturne inte¬ 
rese ostalih vjeroizpoviesti Monarhije. 

Dinastija očekuje od Vas, da ćete biti čvrst pod- 
poranj priestolja i složno raditi za procvat Vaše do¬ 
movine i ciele Monarhije. 

Dovle je Njegova Visost nadvojvoda govorio 
njemački, a dalje nastavio hrvatski: Nadam se, da će 

mi biti doskora moguće, da se osobno osvjedočim o 
kulturnom i gospodarstvenom napredku vaše liepe 
zemlje. 

Procvat Herceg-Bosne neka svima nama bude 
zajedničkim ciljem. Molimo Svevišnjeg Otca, da taj 
procvat blagoslovi. 

Govor Njegove Visosti nadvojvode Franje Ferdi¬ 
nanda pozdravili su prisutni burnim poklicima: Živio 
priestolonasljednik! 

Priestolonasljednik se zatim razgovorio sa 70 
članova deputacije, te tom prilikom izrazio svoje ve¬ 
selje i radost, što vidi pred sobom izaslanike iz svih 
mjesta Bosne i Hercegovine. 

Deputacija je složnim glasom zapjeva Kraljevku, 
te ostavila u najugodnijim uspomenama priestoio- 
nasljednikov dvorac Belvedere. 

Naša deputacija krenula je iz Beča na večer 28. 
studenoga. Nadbiskupa dra Josipa Stadlera, pravog 
tajnog savjetnika Njeg. Veličanstva, pratila je na ko¬ 
lodvor počastna straža. Više hiljada Bečlija izašlo je, 
da se oprosti sa braćom iz Bosne i Hercegovine. Oprostni 
govori i oproštaj bili su neobično srdačni. 

Na polazku kroz hrvatsku priestolnicu Zagreb 
bila je opet naša deputacija srdačno i gostoljubivo 
primljena od grada Zagreba, njegova načelnika dra 
Amruša i svih iskrenih i pravih Hrvata. Bio je to za¬ 
grljaj braće u zajedničkoj majčinoj kući. 

Od svih deputacija iz Bosne i Hercegovine povo¬ 
dom aneksije ostat će u Bečlija u najtrajnijoj uspomeni 
naša deputacija. Brzojavni i ustmeni izvještaji naše depu¬ 
tacije jasno dokazuju, da je ljubav i Njeg. Veličanstva 
i priestolnog mu grada spram nas baš srdačna i iskrena. 

Stanovite hrvatske novine, podpirivane glasinama 
nekih iz Sarajeva, koji bi uza svu sebičnost htjeli da 
plivaju, kojima je u oku divni patriotizam našeg epis¬ 
kopata i klera, napose preuzv. gosp. Nadbiskupa, 
izniele su osvade i protiv nadbiskupa i protiv deputa¬ 
cije, kao da je zatajala svoje hrvatsko ime. 

Rdja se zlata ne hvaća. Budućnost će pokazati, 
kako plemenito sjeme katoličke i hrvatske misli ba¬ 
čeno je po našoj deputaciji na plodno tlo u Beču kod 
najmjerodavnijih krugova. 

Da će katoličke zastupnike birati samo katolici; 
da će naša crkva u Bosni i Hercegovini dobiti auto¬ 
nomiju, kako će ju prihvatiti Vaš apostolski episkopat; 
da će Vaši franjevci dobivati izdašniju pomoć za svoj 
pomladak: eto plemenitog sjemena na plodnom tlu. 

Što je naša deputacija'i pokazivala hrvatski osje¬ 
ćaj, što je govorila, koliko je mogla, i iz hrvatske na¬ 
rodne duše, ne će biti glas vapijućeg u pustinji. 

NJEMAČKA. 

Adresa radnika sv. Otcu Piju X. Svi staleži ka¬ 
toličkih naroda prigodom petdeset-godišnjeg svećenič¬ 
kog jubileja sv. Otca natječu, se kako bi što očitije izra¬ 
zili svoju odanost i ljubav prema vidljivom namjestniku 
Kristovu na zemlji. Radnici ne zaostaju ni malo u 
ovoj katoličkoj utakmici. Liep primjer takve odanosti 
jest adresa, što ju je tom prigodom odposlao Savez 
južno-njemačkih katoličkih radničkih družtava sv. Otcu 
preko apostolskog nuncija u Monakovu Andrije Fruh- 
wirta. Adresa glasi ^ 

„Sveti Otče! Što je veći broj radnika, koji zave¬ 


deni ne će ništa da čuju o Bogu ni o njegovoj svetoj 
Crkvi, to većina nastoji katoličko radničtvo, da širi 
kršćanska načela medju radničkim grupom, te da so¬ 
cijalno pitanje, osobito pitanje radnika, rieši u smislu 
enciklike za radnike Leona XIII. 

Katoličko radničtvo, po zanimanju organizovano 
u kršćanskim radionicama, revno radi, da poboljša, 
svoj materijalni položaj po principima kršćanskog, 
morala; nu uvidjelo je, da ga ne zadovoljava jedino, 
materijalna poboljšica, ako se uzporedo ne diže du¬ 
ševno i kulturno. S toga su se ujedinili radnici u ka¬ 
tolička radnička družtva, da se ćudoredno utvrde, da 
se podučavaju i duševno dalje naobrazuju. 

Zaneseni ovom mišlju dolazi 100.000 radnika i 
blizu 1000 duhovnih vodja, ujedinjenih u Južno-nje- 
mačkom Savezu, k priestolju sv. Otca, da mu prigo¬ 
dom njegova zlatnog svećeničkog jubileja izreku svoje 
čestitke. 

Donose njemu, najvišem pastiru Crkve, namjest¬ 
niku Kristovu, tribut posluha i vjernosti, jer žele vazda 
biti pravi sinovi sv. Crkve i hrabri branitelji njezinih 
prava. 

Donose njemu, sinu puka, osobitu ljubav i po¬ 
klon, jer u njemu vide otca brižna za dobro radničkog 
puka. 

Iznose statističke podatke svoga rada pred nogs 
njegove u osvjedočenju, da će se sv. Otac nad tim 
veseliti, a ujedno mole, da ih za daljnje uspjehe blar 
goslovi. 

Radnici niesu kadri, da poklone sjajne darove, 
ali oni dolaze puni vjere, ljubavi i vjernosti." 

Krasna ova adresa dokazuje, da radničtvo Ba* 
varske nije zapalo u zamke socijalne demokracije, 
nego da stupa putom kršćanske vjere i kršćanskog 
morala, a jedino taj put može sveti socijalno spitanje 
na pravdu i zadovoljstvo. 

PROSVJETA. 

Nikola Buconjić: Život i običaji Hrvata katoličke 
vjere u Bosni i Hercegovini. Sarajevo 1908. Tiskom i nakladom' 
Daniela A. Kajona. U 8° str. 124. Ciena K 240. 

Ljubav prema narodu i načinu narodnog života potakla.je. 
gosp. pisca, da je proučavanje svoje kroz više godina skupio i 
hrvatskoj čitalačkoj publici poklonio. Gosp. pisac je sam osobno 
proučio običaje u Stocu, Mostaru, Sarajevu, Bugojnu, Dobojuui 
D. Tuzli; o ostalim mjestima dao se uputiti po nekim gospo- 
djama, znancima i prijateljima, što ih zahvalno spominje. Knjiga 
opisuje „1. Kuću i naselje," „11. Život i običaje u opće,"' „III. (a 
ne opet II. str. 57.) Posebni običaji". U ovom zadnjem odsjeka, 
radi ope: o „Porodu i djetinjstvu," „Zagledanju i ašikovanju," 
„Prošnji i svadbi," „Bolovanju i liječenju," „Smrti i pokopu," 
uz kratki dodatak „Razno". 

Liepim i jasnim narodnim govorom dao je g. pisac pri¬ 
godu Hrvatima katolicima u Bosni i Hercegovini, da u pameti 
održe običaje, u kojima su odhranjeni, a od. kojih neki po 
malo na žalost i na štetu izčezavaju. Ujedno eto sgode Hrva¬ 
tima po ostalim krajevima, da upoznaju braću svoju. Neki su 
bolje upućeni o životu istih izvanevropskih naroda nego li o 
običajima braće iz Bosne i Hercegovine. 

Želimo, da se ovo liepo djelo što više razširi, pa da do¬ 
živi i drugo izdanje. U tom drugom izdanju dobro bi učinio 
gosp. pisac, kad bi običajima vjere i narodnog poštenja posvetio 
cieli odsjek; sad su upleteni u „Život i običaje u opće," pa se 
jasno ne razabiru. Vjera i narodno poštenje jest nit, koja. se 
vuče i kroz ostale mu običaje. 

Dobro bi takodjer učinio, kad bi se pobrinuo za neke ilu¬ 
stracije, koje bi kadkad više kazivale nego rieči. — Liepu ovu 
knjigu rado preporučamo. Naručbe prima Daniel A.< Kajon u 
Sarajevu. 


Odgovorni urednik dr. Ivan Dujmušić. 


Izdaje Kaptol Vrhbosanski. 


Tiskara Vogler i drugovi u Sarajevu. 

KATOLIČKOJ PROSVJETI. 


BR. 24. 


U SARAJEVU, DNE 20. PROSINCA 1908. 


GOD. XXII. 


Za procvat katoličke hrvatske štampe. 


i. 

Davno su rekli, da je štampa danas velesila, 
s kojom svaka idea mora računati, ako hoće da ojača 
intensivno i ekstensivno. Države, koje razpolažu sa 
milijunima do zubi oružane vojske, koje broje na sto¬ 
tine tvrdjava, što morem plove, ne stide se novcima 
sticati* saveznika u štampi, da postignu svoj cilj. 

Dvie najdrevnije velevlasti na svietu jesu: vjera 
i bezvjerstvo. 

Vojska pod zastavom Beliala odmah nakon izuma 
štampe stopila se je u moćnu falangu sa raznim šar- 
žama tiska u boj protiv Boga, Krista i Crkve. Ako 
vjera hoće da bude dorasla modernom boju protiv ne¬ 
vjere, mora rabiti barem jednako vrstno i uspješno 
oružje. Tabor vjere mora razpolagafi štampom u svim 
oblicima: u znanstvenim i književnim, u časopisima i 
novinama. 

Odatle tolika znamenitost dobre katoličke štampe 
sa vjersko-positivnim i vjersko-apologetskim smjerom. 
Albert Weiss veli: Kaži mi, što čitaš, pa ću ti kazati, 
tko si. Po novinama i knjigama, što zalaze u obitelj 
i u javne lokale, slobodno ćeš prosuditi vjerski žar, 
nehaj i prezir čeljadi, što se oko tih tiskopisa okuplja, 
kao što ćeš prosuditi kakvoću pčelinjeg meda po tom, 
kamo su pčele u pašu zalazile. S toga je razumljiv 
Biskup iz Saragosse na zadnjem sastanku španskih 
novinara, kad je kazao, da je danas znamenitije i 
vriednije ulagati novac u dobru katoličku štampu, nego 
li u gradnju crkava. Dobrom štampom čuvaju se živi 
hramovi Duha sv., da u njih ne zasjedne sotonado¬ 
brom štampom restauriraju se živi hramovi Duha sv., 
ako su zanemareni i pri razsulu; dobrom štampom 
mogu se podići novi živi hramovi Duha sv. i na tlu 
pustu, u sahari vjerskog života. A tko će zaniekati, 
da je Bogu puno milije stanovati u vjernoj duši, nego 
li u najvelebnijem gotskom hramu? Krist je došao, da 
osvaja duše i da u njima kraljuje. S toga su razumljivi 
katolički listovi, što donesoše viest o pokojnom bi¬ 
skupu Doppelbaueru, da je bio moderan biskup, t. j. 
biskup, koji je od početka Svoga svećeničkog rada 


neumorno bacao sjeme perom i novcem i preporukom 
na dosta pusto tlo katoličke štampe. 

Snaga bezvjerja leži u varavom obećanju slobode. 
Slobodna misao, slobodni ili nezavisni moral nemi- 
iostno trgaju iz duše zasade vjerskih istina i ćudo¬ 
rednih zakona, najžešću borbu navještaju službi Božjoj 
i obećaju slobodu čovjeku. Tacit 1 ) napisa živu istinu : 
„Cesto sloboda i zvučna imena služe za izliku; nitko 
nije požudio službovanje drugih i vlastito gospoda¬ 
renje, a da nije iznio one iste rieči.“ Sloboda, što ju 
obećaje „slobodna misao," „slobodna savjest" i „slo¬ 
bodan životj nije drugo do robovanje duha nizkim 
požudama, robovanje misli tiranima istine, robovanje 
savjesti nutarnjoj grižnji. U tom zavaravanju ljudskoga 
duha, koji bi htio samosvojnost, leži osvajačka snaga 
bezvjerja. 

Snaga štampe danas je potencirana. „Nitko, ako 
promatra, kako ljudi većinom štiju, ne će se čuditi, 
što je velika množina, što je dapače najveći dio onih, 
koje označujemo imenom naobraženih, tako nesamo¬ 
stalan i tako nesposoban, da sam misli, tako ovisan 
o sudu drugih, tako prevrtljiv i bez značaja, tako po¬ 
lovičan i raztrgan." -) Sa manijom piskaranja uz- 
poredo hara manija čitanja svega, što pod ruku dodje. 
Pišu i žele podučavati toliki, koji ne naučiše pravilno 
pisanje niti su sami dozreli u onom, o čem piskaraju. 
Lienost prosudjivanja, nehaj za istinu, pohlepa za ime¬ 
nom i vodstvom, apatija za sve nadnaravno i uzvi¬ 
šeno : to su značajne crte tolikih, što pišu i što čitaju. 
Kud ćeš tražiti plodnije tlo za nevjeru od tla, što ga 
natapaju ovako muljni potoci ? 

A kad su obje te velesile, i nevjera i štampa, u 
savezničtvu protiv vjere u subjektima vjernika, kakvo 
onda čudo, što pionire katoličke misli, što častničtvo 
u Kristovoj vojski osbiljno zabrinjuje protuvjerska 
štampa, što častnici u taboru vjere troše sile duha i 
tiela, vrieme i novac, da nabave oružje doraslo mo¬ 
dernom boju, da rabe doličnu taktiku u obrani prava 

>) Hist. IV. 73. 

-) Al. Weiss, Die Kunstzu leben 2 Freiburg i. B. god. 1900. 
str. 118. 

božanskih na ljudsku dušu ! A ne valja smetnuti s uma 
novčanu požrtvovnost neprijatelja Kristovih, kojom 
kupuju duše. Framasonstvo i židovstvo ulažu nebro¬ 
jene hiljade, samo da uz što manju cienu uzmogne i 
najsiromašniji stalež gutati njihova štampana načela. 

I tako su zasliepljeni u mržnji na vjeru, da ne žale 
izbaciti novac u drugi narod daleko izvan granica svoje 
domovine, ne bi li gdjegod posijali kukolj na njivi 
Gospodnjoj. 

Sve ovo vriedi za tlo hrvatske nam domovine, 
jer je nevjera preniela bojno polje sa oružjem štampe 
i preko naših granica. 

Sa ostalim katoličkim glasilima „Vrhbosna" je 
ove godine po dužnosti pred Bogom i pred narodom 
od časa do časa upozorila na očite pojave i radove 
bezvjerske štampe u nas, pa je po koji put izniela na 
pretres, i kako bi se ojačala naša štampa i kako bismo 
s uspjehom suzbijali framasonsko i židovsko piska- 
ranje u našem novinarskom životu. 

Ako i kreće u mnogome pogledu na bolje, ne 
možemo na žalost još konstatovati, da je cio katolički 
hrvatski narod sa nižim i višim klerom na čelu pla¬ 
nuo vatrom ljubavi za svetu katoličku vjeru a ener¬ 
gičnim radom protiv nametnika i ubojica zdrave pro¬ 
svjete, napredka i slobode evangjeoske. Ne treba se 
obazirati na kratkovidnost, da ne rečemo zaslieplje- 
nost Ch. Šegvića, koji u prošlogodišnjem ,,Kolu“ ,,M. H.“ 
hoće da omalovaži i zanieče uinjestnost apologetskog 
rada u štampi. Ugled najviše Crkvene vlasti, senat 
katoličke Crkve, muževi bistra pogleda i žarka srca 
jednodušni su u ocjeni velike zamašitosti dobre kato¬ 
ličke štampe. U prvom redu kler mora ćutjeti težku 
obvezatnost, da po svoj mogućnosti radi za proširenje 
i čitanje katoličkih listova. „Težko meni, ne budem li 
prepoviedao!" Težko meni, ne budem li podpomagao 
propovied katoličke štampe! Najamnici su a ne dobri 
pastiri oni, koji gledaju, kako vuci razdiru i raztjeruju 
ovce Kristove, a njih to u duši ne boli i ne potiče na 
obranu. Tražit će Bog iz njihovih ruku krv ovaca. Na 
hiljade imade katoličkog svećenstva po hrvatskim bi¬ 
skupijama. Kad bismo svi bili ne samo jedne misli 
nego i jedne volje i jednoga puta, koji bi se stalež u 
snagi mogao s nama ogledati? A jer imamo u ruci 
strjelice vrhunaravnih istina, kojima do u dno duše 
možemo uz sveudiljnu djelujuću milost Božju prodre- 
ti, zar ne bismo u velikoj većini spasli sve slojeve 
vjernika, u koje je zašla bezvjerska štampa? Demagozi 
i socijalni demokrati organizuju riečju i štampom po¬ 
put „Slobodne Rieči“ radnički i težački stalež; „Hrvatski 
Djak“ otvoreno i bez hinjenja, a „Mlada Hrvatska" pod 
firmom starčevićanstva složno truju i organizuju škol¬ 
sku mladež u protucrkvenom duhu; „Savremenik" ubija 
pojmove o estetici proglasujuć nemoralnost objektom 


liepe knjige; „Pokret", „Obzor", „Riečki N. L.“ u 
političkom životu traže odcjepljenje Crkve od države 
t. j. robovanje Crkve u službi ateističkih političkih na¬ 
čela; loža Pariza i agitacija Beograda — neoprovr- 
gnuto dokazivaše — ne žale sipati hiljade franaka i di¬ 
nara za odcjep od Rima, dosljedno za odcjep od Krista 
našega hrvatskog katoličkog naroda: u ovakim okol¬ 
nostima, gdje duše tonu u viru bezvjerske bujice na 
polju štampe, tko da ostane mlak i nehajan? Tko da 
ne reče pred Bogom i pred savješću: Ne ću žaliti 
duha ni tiela, vremena ni novca, samo da podignemo 
katoličku štampu a bezvjerskoj da ulaz k vjernicima 
zabranimo! Složna misao i volja, složan rad i priegor 
hiljada našega klera ne bi li u nekoliko godina preo¬ 
brazio lice naše štampe? 

I laikat u savjesti je vezan sporazumno i složno 
raditi s klerom u tom smjeru. Niesu Bog, Krist i Crkva 
samo za kler; vjerske istine, vječnost i spas duše niesu 
rezervirani samo za sakristiju i svećeničku haljinu. Kad 
ti se u oči narugaju otcu ili majci, svietloj nam sta¬ 
rini i prošlosti, ponosu i nadi hrvatske domovine, ne 
ćeš prepustiti kleru, neka on stane na obranu časti i 
imena tih tvojih svetinja: jednako valja da i ti, makar 
si laik, energično braniš prva Božja, prava Krista i 
Crkve na tvoju dušu i na prosvjetni razvoj tvoga 
naroda! 

II. 

Na ovako širokom zaraslom tlu gdje da počneš 
sijati, kako da počneš krčiti i čupati? 

Neki misle, da su svojoj dužnosti udovoljili, ako 
se predplate na koju katoličku novinu ili na koji kato¬ 
lički časopis, te ako sami ne primaju rdjavih listova i 
ne zalaze u lokale, koji svojim gostima pružaju tisko¬ 
pise bez razlike značaja i boje. Nu time se nipošto 
nije učinilo, što se učiniti mora. 

Težko da ima u nas novina ili časopis, koji bi 
svoje troškove mogao podmiriti samom predplatom. 
Danomice raste ciena i slagaru i papiru i tiskanju, 
cienu lista ne možeš podignuti, nedostatak valja nado- 
miriti. A kako? Kad bi se radilo o kojoj stotini, makar, 
vlastnici ne bi žalili žrtve. Ama da listovi izlaze u 
dosadanjem tieku, obsegu i sadržaju, u dosadanjoj 
cieni, dapače da proširenom sadržinom uz još po¬ 
voljnije uvjete uzmogne zaći naša štampa i u za- 
bitnije siromašnije kuće, valja da se stvori požrtvovna 
organizacija. 

Taku organizaciju ima njemačka katolička štampa 
u Austriji, taku organizaciju imadu uzorna naša braća 
Slovenci, taku organizaciju dobismo i mi pod imenom 
„Pijevo družtvo za promicanje katoličke štampe međju 
Hrvatima." Sredstva, kako će promicati katoličku štampu, 
jesu: javna popularno-znanstvena predavanja, izda¬ 
vanje, podpomaganje i širenje časopisa, brošura i le- 

taka, osnivanje i podupiranje pučkih knjižnica, promi¬ 
canje katoličkih knjižara. A da osnovano družtvo uz¬ 
mogne pomenutim sredstvima na zadovoljstvo promi¬ 
cati katoličku štampu, valja da se članovi, razni pri- 
nosnici, doista organizuju po svim hrvatskim krajevima, 
da se osnuju u svakoj župi mjestni odbori „Pijeva 
družtva“, koji će raditi u smislu postojećih pravila. 

Naskoro će biti čitava godina, što to družtvo 
postoji, a na veliku štetu katoličke i hrvatske stvari 
nije nam poznato, da su se osnovali mjestni odbori, 
te žile kucavice „Pijeva družtva", koje će raznositi po 
čitavom hrvatskom katoličkom tielu zdrave sokove, te 
cievčice „Pijeva družtva", po kojima će opet hrana 
pridolaziti centrumu. 

Sa doličnom čednošću i u najboljoj namjeri 
mislimo, da je u sadanjim prilikama i nemoguće bilo 
centrumu iz Zagreba provesti organizaciju po svim 
hrvatskim krajevima. U silnoj zaposlenosti lako da i 
veliko moralno tielo ne dospije na najnuždnije. 

Uz centralni odbor ili „središnju upravu" nuždno 
je za procvat družtva, da se podignu „pokrajinski od- 
boii , lecimo u Sarajevu i Spljetu, koji bi vodili brigu 
pod pokroviteljstvom svojih Ordinarija o osnivanju 
mjestnih sborova u svojoj pokrajini. „Pokrajinski od- 
boii neka pobiru članarinu u svom djelokrugu, neka 
im „središnja uprava" podieli prava svoja u podupi- 
lanju svojih listova novcem sabranim u svom kraju; 
neka spomenuti odbori daju godišnja izvješća o svome 
radu „središnjoj upravi" kao i račune o novcu. 

Iznosimo predlog za ovu preinaku „Pijeva dru¬ 
žtva putom javnosti u uvjerenju, da će čitači odmah 
većim marom prigrliti rad za procvat našega tako ži¬ 
votnog pitanja, a čitači naši sižu u velikom broju u 
sve hrvatske pokrajine. 

Naše pokrajine imadu svoje katoličke listove, 
koji niesu nikli iz želje za cjepkanjem, nego iz po- 
sebničkih okolnosti i potreba. I te listove valja uzdr¬ 
žati. Taki smo ljudi, da radje podupiremo ono, što 
našim slabostima traži lieka i pomoći. 

Za procvat naše katoličke štampe u pogledu 
materijalne pripomoći prigrlimo ovako „Pijevo družtvo", 
ladirno u njemu i za njega, kupimo milostinju novčić 
po novčić jednakim žarom, kojim od usta odkidamo 
i dajemo sirotinji ili poljepšanju kuće Božje. Dopri¬ 
nosimo bo za poljepšanje najmilije kuće Božje, za 
kraljevstvo Kristovo u vjernoj duši. 

„Pijevo družtvo" ne ima samo tu svrhu, da sve 
ujedini u požrtvovnosti za katoličku štampu. Kad bi 
svaki predplatnik od svoje volje davao i trostruku 
predplatu, ne bi u pravom smislu podupirao katoličku 
štampu: tako i „Pijevo družtvo" ne bi pravo kato¬ 
ličke štampe promicalo, kad bi samo novac za odštam- 
pavanje pribiralo, Katolička štampa nije otisnuti no¬ 


vinu i časopis, pa razprodati bez gubitka. Katolička 
štampa hoće, da njezina štampana načela, 
ili bolje, da načela Krista i katoličke 
Crkve budu dublje otisnuta u srcu vjer¬ 
nika nego li na papiru. Podupirati katoličku 
štampu znači širiti načela Kristova. Pravi je predplatnik 
katoličkog glasila apostol tih načela. Pravi predplatnik 
čitat će ne okom nego umom i srcem. Ni spominjati 
ne treba u predplatnike onog, koji prima list, a ne 
živi, ne misli, ne razgovara se, ne pretresa, ne odgo¬ 
vara, ne posavjetuje se, ne čuvstvuje s listom. Pravi 
prijatelj katoličke štampe ne će moći u sebi skrivenim 
dižati ono, što je istinito, dobro, liepo, plemenito, 
uzvišeno našao i pročitao. On će oduševiti svoju oko¬ 
linu, neka i ona čita, razmišlja, nabavi i dalje širi. 

Isto vriedi za pravog člana „Pijeva družtva" u 
eminentnom smislu. Član ,,P.dr.“, u najdubljem uvje¬ 
renju o istinitosti katoličkih načela i o blagotvornom 
njihovu uticaju na sve grane prosvjete ili civilizacije 
gledat će, da spisi, koji mu dopanu u ruke, zadju u 
što širi krug. ,,P. dr.“ ima da u mjestima osniva čita¬ 
onice i knjižnice, koje će se hraniti zdravim i katoličkim 
štivom. Uz dužnost pomagati dobru štampu na svakom 
koraku uzporedo se radja u savjestnoj katoličkoj duši 
ujedno obvezatnost stati na put svakom otisku, koji 
ruši otvoreno ili tajno, upravno ili neupravno ideale za 
Krista zagrijane duše. Da ovaka duša bude djelotvornija, 
organizuje se u ,,P. dr.“, pa s toga ,,P. dr." otvara 
oči o pogubnosti protuvjerske štampe, zatvara joj vrata 
katoličke kuće, radi „jednostavno kao golubica a raz¬ 
borito kao zmija", da iz tolikih hrvatskih prosvjetnih 
institucija po gradu i po selu nestane novinskog indi- 
ferentizma, pa da one poprime uz čisto hrvatski takodjer 
čist ko zlato katolički značaj. 

Upravo je bezprimjerna drzovitost „naprednjaka" 
i „slobodoumnika", kojom turaju svoja glasila u sve 
javne lokale. Kako je velik njihov strah pred istinom, 
tako im je velika drzovitost u propagovanju neistine. 
Strah pred istinom na protivničkoj strani „jest grdno 
zlo, i to zlo, koje dandanas užasno bjesni" veli prof. 
Allo. Nu s druge strane kod katolika, koji ljube Crkvu, 
ne izazivlje istina uviek one samosviesti, koju zaslužuje. 
Barem jednaku otvorenost i neustrašivost valja da 
pokazuje prijatelj katoličke štampe, kad osudjuje dr¬ 
zovitu smionost lažne liberalne, naprednjačke, slobodo¬ 
umne štampe. 

III. 

Napisasmo ovo pred konac ove a na osvitku 
sliedeće gradjanske godine. Htjelo se ovim redcima 
uzbuditi u dušu vaših prijatelja sviest za bilancom 
na ovom polju, neka vide, koliko su napredovali a 
koliko zaostali u radu za načela Kristova putom štiva. 

Dok sve ovo gledamo sa obćeg katoličkog hrvat- 

skog stanovišta, zašto da se sa nekoliko rieči ne za¬ 
bavimo svojim listom „Vrhbosnom", pa ne doviknemo 
i saradnicima i čitačima i prijateljima: Braćo, uz- 
t raj m o ! Podvostručimo mar za naš list 
krasne prošlosti za još ljepšu budućnost! 

Ova godina „Vrhbosnina" bila je nešto neobična. 
Uslied visokog odlikovanja urednika dra Ivana Šarića 
na dostojanstvo biskupa nastupila je promjena osobe 
u uredničtvu. Nu odmah u prvoj „rieči novog ured- 
ničtva" naglasismo, da se ova promjena tiče lih imena 
osobe, nipošto načela i smjera samoga lista. „Vrh¬ 
bosna" ima da služi „katoličkoj prosvjeti", pa kud 
ćemo odstupati od tih zasada, kad imadu rieči sreć- 
noga vremenitog i vječnog života! I krasno su to shva¬ 
tili svi naši prijatelji i na peru i na pređplati i na 
štivu. Njihova vjernost ulieva mnogo pobude, svje- 
žosti, okrepe i nade. 

Nu ako i ne može biti promjene u Kristovim 
načelima, u njihovoj sadržini, može biti ugodne razno¬ 
likosti u primjeni te sadržine na nove prilike u znan¬ 
stvenom, socijalnom i javnom životu. Crkva je drevna, 
nu vazda mladenački žilava i uplivno spasonosna. „Je 
li filozofija jednom stalno izniela cilj života, onda je 
sve učvrstila. Jesmo li upoznali konačnu svrhu stvari, 
odmah je jasno, u čemu stoji najveće dobro i najveće 
zlo, onda smo našli put života i pravilo za sve duž¬ 
nosti." 1 ) Crkva je sustav takih riešenja, što se osni¬ 
vaju na ugledu neprevarljivog Boga i na skladu, što 
ga najveći kršćanski umovi odkriše izmedju objavljenih 
zasada i razumne naravi ljudske. A jer uza sve razne 
razdobne faze čovječanstvo vazda pridržaje svoju na¬ 
rav, sliedi, da je Crkva vazda savretnena, nikad za¬ 
starjela. To nam tumači s jedne strane neslomivu 
snagu Crkve, a s druge strane žilavost i primjenljivost 
njezinu u svakoj periodi zdrave civilizacije. „Ne da 
se zaniekati — piše protestant Guizot — da su hramovi 
i samostani u vrierne sveobće nesigurnosti bili sveta 
zakloništa i tihe marljivosti i rada, poljodjelstva, umjet¬ 
nosti i industrije." Još pred šest godina upozorismo 
na nesigurnost u moderno doba pogledom na višu, 
duševnu kulturu. 2 ) Da Crkva ne stoji na straži pred 
modernim vandalizmom, što bi bilo od Evrope i svieta ? 

') Cicero, De fin. v. 6. 

2 ) ,,Vrhb.“ god 1903. str. 1. čl. „Katolicizam i znanost." 


„Vrhbosna" je tiekorn svojih dvadesetak godina 
govorila i propoviedala prema potrebi prilika. I od 
sliedeće nove godine govorit će člancima znanstvenim 
na filozofskom, teoložkom, apologetskom, socijalnom 
polju prema potrebama u svietu i u nas, a da ne 
smetne s vidika ni položaj, koji patri Crkvu, dosljedno 
njezine institucije, svećenstvo i vjernike u ustavnim 
modernim državama. Dosadanji pisci „Vrhbosne" do¬ 
stojno su već za rad i pregnuli i pripravljeni. Uz njih 
se javljaju mladje sile, jednako spremne i oduševljene. 
A jer „katolička prosvjeta" nije samo istina naravna 
i objavljena, nego i sve, što je dobro i liepo naravno 
i vrhunaravno, nego i nutrašnja sredjenost i nabožnost, 
nego i pogled po katoličkom svietu u radu i u knjigi, 
to će „Vrhbosna" pružati i u tom pogledu hrane i 
užitka svojim prijateljima. 

Sve ovo potiče ne samo na vjernost, nego i na 
apostolski rad oko proširenja „Vrhbosne" u što šire 
slojeve. Pravi apostolski rad razvio bi prijatelj, kad 
bi u svom djelokrugu poticao i na čitanje i na pred- 
plaćivanje po zavodima, po čitaonicama, u krugu sve¬ 
ćeničkom i laičkom. Kako bi i laikatu veoma dobro 
došlo štivo ove ruke! Krivo je misliti, da je štivo ka¬ 
toličke znanosti i u obće prosvjete samo za kler. Javlja 
nam prijatelj, kako je svome znancu pružio na stol 
„Vrhbosnu" za štivo, a ovaj ju na dušak pročitao i 
na koncu rekao: „Ja niesatn ni znao, kako je to sve 
poučno i koristno!“ Kad bi svaki naš prijatelj našao 
još po jednog čitača i predplatnika, kako bi pro¬ 
gresivno osvajala zdrava načela Kristova tolike, koji 
su i gladni i žedni! 

U pogledu priloga filozofije i sv. Pisma podsje¬ 
ćamo, da će oni redovito dolaziti s pojedinim bro¬ 
jevima „Vrhbosne," kadgod ne bude vanredna prigoda 
iziskivala, da „Vrhb." donese više svoga teksta. Razne 
prigode ove godine, kao posveta za biskupa bivšeg 
urednika, jubileji sv. Otca i Njeg. Veličanstva, prinu- 
kali su nas, da prislonimo više sadržine pojedinih 
brojeva. Time predplatnici — mislimo — niesu pri¬ 
kraćivani. 

U to ime složno, vjerno, podvostr uče¬ 
nim silama radimo oko katoličke naše 
štampe za Boga i za domovinu! 


Kod Imakulate u Lourdesu. 


U spomen sogodišnjice 

Lourdes! Malen gradić od 8.000 stanovnika po¬ 
stao od jedanput svjetskim gradom. Milijuni iz svih 
krajeva svijeta hite u Lourdes. Lourdes je postao mo¬ 
dernom Palestinom, novim Jerusolimom, u koji uzlaze 


Lourdeskih ukazanja. 

Ut videam voluptatem ... et visitem templum Ejus. 

plemena, sva plemena puka Božjega, da tu hvale i 
diče Gospodina i Njegovu Majku Neoskvrnjenu: Illuc 
enim ascenderunt tri bus, tribus Do mi ni, 
testimonium 1 srae 1 ad confitendum nomi- 

ni Do ni i ni. Lourdes! Novi Betlehem, kuća hljeba, 
hljeba nebeskoga, koji hrani milijune duša, što hrle 
odasvud. Lourdes je osmijeh Božji, prijestolje ljubavi, 
ognjište Marijinih blagoslova, najveća danas škola 
molitve. S kojim osjećajima, s kojom vjerom moli se 
u Gospinu Lourdesu kroz ovo zadnjih 50 godina! Sve 
sile, što se opiru molitvi duše čovječje, ovdje su prevla¬ 
dane. A ne mole samo pojedinci u Lourdesu. U Lour¬ 
desu mole čitave vojske. 0 Lourdes! To je grad i 
Piesvete Euharistije. U kako sjajnim i svečanim opho¬ 
dima slavi se u Lourdesu Isus Bog u Presv. Olt. Sa- 
kiamentu! Tu je ljubav, tu je vjera. Tu je lozinka: 
Ad Jesum per Mariam! Tu se obnavljaju prizori 
iz Isusovih vremena. Sav svijet, hiljade i hiljade poz¬ 
dravljaju ovdje svojega Spasitelja u Presv. Otajstvu: 
„Ti si moj Gospod i moj Bog! Ti si Krist, 
Sin Boga živoga! Ti si Uskrsnuće i Život! 
Hosanna Sinu Davidovu! Hosannna! Ho- 
s a n n a! “ To je jedna pjesma nebeska, to je vršak 
nadnaravnog života u Lourdesu. ,,U Lourdesu ja 
sam vidio, ja sam pipao, ja sam cjelivao 
nadnaravno," reče nedavno Vergez, učeni pro¬ 
fesor na medicinskom fakultetu u Montpellieru. D i g i- 
t u s D e i e s t h i c. Duša je čovječja tu posve blizu 
Bogu. Pa opet onaj Credo u Lourdesu! Pjevaju ga 
u jedan glas hiljade. Pa onaj Ave! Šum Gave, pijev 
ptice, dah cvijeća, lahor lišća, povjetarac sa Pireneja, 
sunčani dan, zvjezdovita noć, pa i dažd i oblak i stu¬ 
den, sve pjeva sa Lourdeskim hodočasnikom: Ave 
M ari a! Hoccjuodcontinet omniascientiam 
habet vocis. Svako stvorenje u Lourdesu ujedinjuje 
se u toj pjesmi, u toj molitvi. Lourdes je grad Mari¬ 
jin. Ave Mari a jest pjesma njegova sve od onih 
dana, kad se ukazala Neoskvrnjena Djeva poniznome 
djevojčetu, Bernardici Soubirous. O Lour¬ 
des! Ti si Tabor Marijin. Tu se čovjek promjeni, tu 
duša ugleda sjaj nevigjen. Tu se i nehote izgovara 
riječ svetoga Petra: Gospodine, dobro nam je 
ovdje biti! Ovdje je kao u raju, ovdje je moć 
Božja, ovdje je jedno slavlje Božje, ovdje je triumf 
Marijin, ovdje je kao u nebu, osjeća duša radosti naj¬ 
čistije, radosti djeteta, koje pritiskuje svoje srce na 
srce materinje. Lourdes! Pjesnik francuski Jules 
Poignet ispjeva tebi, grade Djevičin, ovih dana 
tri krasne pjesmice. Jednoj je naslov: Tu je prst 
Božji! Drugoj: Dašak nebeski. Trećoj: Rajski 
kutić na zemlji. (Le diogt de Dien est la! — C’est 
la briše du Paradis! — Un coin du ciel sur la terre!) 
Natječu se srca, da te proslave. I ja te slavim, i ja 
te evo iz dna duše svoje pozdravljam francuskom 
zanosnom pjesmom: Salut, 6 Vallee —0 Trone 
d’ amour, — Oii 1’ Immaculee — A pris son 
sejour! — Ave, Ave, Ave, Mari a! — Zdravo, 


Lourdesu. 


dolino, prijestolje ljubavi, gdje je bora¬ 
vila Neoskvrnjena! Ave, Ave, Ave, Maria! 

S takim oduševljenjem, s takim zanosom i pozdra¬ 
vom unišao sam u Lourdes u rano jutro dne 1. pro¬ 
sinca ove godine. I još sam evo u Lourdesu. Upoznajem 
ga sve bolje i čekam slavlje, što se u Lourdesu spre¬ 
ma za svetkovinu Bezgrješnog Začetka. Rekli ste mi, 
di agi uredniče, da Vam što napišem iz Lourdesa za 
„Vrhbosnu" našu. Odazivam se Vašoj želji ovim svo¬ 
jim malim dnevnikom, što je sav posvećen Lourdeskoj 
Imakulati, a pisan je posve jednostavno i iskreno, 
onako, kako je bilo. 

Utorak 1. prosinca. Još je zvijezda jutarnjica sjala, 
kad sam prispio u dragi Gospin Lourdes. Sa Gospine 
bazilike milo zvoni Ave Maria! Drago mi bilo, što 
u to baš doba dolazim u grad Gospin. I ja sam poz¬ 
dravljao Gospu vozeći se u Hotel de 1’ A nge Gar¬ 
di en. Prije 13 godina bio je u tom hotelu otsio i naš 
pokojni Jagatić. Dvije sestre Elzaškinje, Ulles Brunis, 
priredile u pristaloj kući na boulevardu Spilje (b. de 
la Grotte) svratište na obiteljsku (hotel de famille). 
Ja taj hotel hrvatskom hodočasniku mogu samo naj¬ 
toplije preporučiti. To je prava kršćanska kuća. U svo¬ 
joj sobi naći ćeš i propelo i Gospu Lourdesku. I mi¬ 
ran si tu kao u svojoj kući. Razdanilo se već bilo, 
kad sam izašao iz hotela, da potražim željeno sve¬ 
tište Gospino. Nijesam puno tražio, jer mi je Lour¬ 
des dosta bio poznat i po opisu i po slici. Krenuo 
sam ravno ulicom na zapad. Za nekoliko stotina ko- 
račaja bio sam na „novome mostu", što vodi k svetištu 
preko Gave. Ovdje Gava skreće od juga ravno zapadu, 
prema Spilji Massabieille. Preko Gave sve do 
svetišta prostrla se prostrana ravnica (esplanade), 
ispresijecana krasnim širokim putovima. Na ulazu u 
taj park diže se kip sv. M i h o vi 1 a, a onda Ka 1 v a- 
ria Bretonaca, t. j. visoko kameno raspelo sa 
četiri velika kipa na podnožju: Majka Božja, Sv. Ivan, 
Sv. Mandalena i Sv. Longin. Ovu Kalvariju podigoše 
kremeniti katolici Bretonci. Probugjujuć u duši svojoj 
mržnju na grijeh i sotonu, kojega Arhangjeo Mihovil 
satire, a zavjeravajuć vječnu ljubav Isusu i Njegovu 
Križu stupaš dalje prema golemom kipu Lourdeske 
Gospe. Pitam za veću sigurnost, gdje je Spilja. Sve 
drugo za sad puštam, idem najdražemu svome cilju, 
Lourdeskoj Gospi u Spilji, koja je iduć prema 
svetištu na lijevoj ruci pod bazilikom. I eto me 
pred Gospinom Spiljom. Toliki puk kleči pred njom. 
Klekoh i ja pred željezne rešetke. Zaboravih na sve ne¬ 
pogode duga i samotna puta. Duša mi i srce progo- 
voriše. 0 Spiljo, nogom Naše drage Gospe posvećena! 
Prije 50 godina Ti si se ovdje ukazala, o Imakulata! 

S te uložine Ti si progovarala jednoj siromašnoj pa- 

stirici, što klečala pred Tobom. A govorila si joj; 
„Želim, da amo dolazi svijet . . . Moli za grješnike! 
poljubi zemlju za grješnike! Pokora! Pokora! Pokora! 
Hajde kaži svećenicima, neka dadu ovdje sagraditi 
kapelu! Hoću, da se amo dolazi u ophodu. Hajde na- 
pij se na vrelu i operi se na njem!“ A napokon si 
izrekla najdražu riječ, što je uzbudila sav svijet: ,,J a 
sam Bezgrješno Začeće!" 0 kako je lijepa mo¬ 
rala biti Imakulata! Ona je bila u bjelini, opasana 
plavim pojasom. Sa glave Njezine spuštao se bijel 
veo. Na nogama Joj po jedna zlatna ružica. Ona je 
bila tako divna, reče Bernardica, da, kad bi Je tko 
jedanput vidio, ne bi žalio umrijeti, da Je opet vidi. 
Onaj kip u uložini pećine ne može mi nikako da pri¬ 
kaže ljepotu djevičinu. Kip je istina, lijep, ali nije Ona, 
nije Imakulata. Kad je Bernardica ugledala tu Djevicu 
iz mramora, rekla je: „Lijepo to, ali nije Ona! O ne! 
Razlika je kako inegju nebom i zemljom." — 0 Spi¬ 
ljo blagoslovena! Ti si sav čar Lourdesa! Tvoj kip, 
bio kakav bio, meni je prikaza, koja govori duši mo¬ 
joj. Tvoj spomen ostat će ni uvijek na srcu i na pa¬ 
meti. — I unišao sam u Spilju. Poljubio sam pećinu 
pod kipom Imakulate. I klekao sam i molio sam pred 
Gospom. Suza mi je kanula na tu pećinu Gospinu. 
Otkrio sam Gospi svu dušu svoju. U Njezine ruke 
predao sam sebe i sve svoje. Preporučio sam Joj sve 
sebi povjerene duše i one, koji me za to zamoliše. 
Izručio sam Joj u ruke moj mili a mukotrpni narod 
hrvatski, neka ga Ona milostivo čuva i brani od toli¬ 
kih zala, osobito od kuge bezvjerstva; neka on ostane 
uvijek vjeran vjeri svojih otaca, koji suza nju junački 
i umirali. 0 Mari a, succurre mise ris! 0 Marijo, 
pomozi nevoljnima! Juva p u si 11 a n i m es! Ti, jaka 
Djevo, pomozi malodušnima, kojih danas toliko ima! 
Daj im tvrde volje i energije za istinu i pravdu! R e- 
fove flebiles! Ti utješiteljice žalosnih, otari suze, 
koje danas toliko natapaju našu zemlju! Otari suze 
Namjesniku Isusovu na zemlji; otari suze svećenicima 
u njihovim crkvama; otari suze Monike nad njezinim 
sinom Augustinom; otari suže Marije i Marte nad nji¬ 
hovim bratom preminulim! 0 Djevo, koja si tolike ža¬ 
losti podnijela, otari suze naše! I te r para tutum! 
Vodi nas sigurnim putom u vječnu našu domovinu, 
gdje ćemo vidjeti Isusa, ljubiti ga i posjedovati ga: 
u t videntes Jesu m, semper collaetemur. O 
Benigna! 0 Regina! 0 Maria! 

Osjećaji pred Lourdeskom Gospom i Spiljom ne 
mogu se iskazati. Ustao sam i upitao francuskog 
svećenika, koji blizu mene klečao, gdje bih mogao 
misiti. Reče mi, da pogjem u sakristiju kripte, gore 
pod bazilikom. Tu mi je svećenik-čuvar zaiskao moj 
celebret. Iz celebreta razabra, tko sam, i brže bolje 
dozva iz sjemeništa kraj bazilike dva dječaka mini¬ 


stranta, koji se obukoše u lijepu plavu haljinu i sta- 
više plavu kapicu na glavu. Milo ih bilo pogledati u 
tom plavilu sa bijelom roketom. Rekoh misu na glav¬ 
nom Gospinu oltaru u kripti. Pod misom mnoge pri- 
čestih. Kako je ugodno u tajinstvenoj tišini ove kripte, 
koja je gotovo sva, kao i bazilika gore i crkva sv. 
krunice dolje, obložena bezbrojnim spomen-pločama, 
na kojima je zlatom zapisana milost Marijina! 

Iza mise razgledah letimice baziliku i crkvu sv. 
krunice. Dok sam u Lourdesu, amo ću ja svaki dan 
zalaziti. Tu ću se moći svakih krasota nagledati. Upi¬ 
tah još za dvore biskupske. Tamo ću pod veće, da 
se poklonim Msgru. Schbpferu, biskupu T arbeskotn, 
koji istjeran bezbožnim zakonom iz Tarbesa stoluje 
sad ovdje u Lourdesu. 

Biskup Franjo Ks. Schopfer primio me vanredno 
ljubezno. Gotovo mi naloži, da budem njegov gost 
sve do iza Bezgrješnog Začeća u biskupskoj kući kod 
bazilike, gdje će mi biti na ruku kanonik Msgr. Jean 
Ozon, superieur des Chapelains de N.-D. de Lourdes, 
zajedno sa svojim kapelanima. Ovi kapelani Lourdes- 
kog svetišta jesu nasljednici vjero vjesnika Bez¬ 
grješnog Začeća, koji su sve do nedavno uprav¬ 
ljali Lourdeskim svetištem. Protjera ih iz njihova dra¬ 
gog Lourdesa mržnja framasonska, koja se na žalost 
danas u Francuskoj bani na vladi.—Ja sam se rado 
odazvao milom pozivu biskupovu, jer ću zbilja tako 
moći puno bolje upoznati Lourdes i njegova svetišta. 
1 mogu reći, dok ovo pišem, da mi je već dobro poz¬ 
nat sav Lourdes, i sve u njemu prilike upoznao sam, 
pa ću moći ako Bog da, kad se kući vratim, sastaviti 
zgodan priručnik hrvatskome hodočasniku u Lourdes. 
Ima nade, da će od ove godine učestati hrvatska ho¬ 
dočašća u Lourdes. Tim bi puno dobio pokret kato¬ 
lički u Hrvatskoj. 

Biskup Schopfer revan je i pobožan natpastir, 
pravi biskup Gospin. Drago mi bi, kad u njego¬ 
vim odajama opazih najljepši red i umjetnički ukus. 
Uz takova biskupa zasjat se još ljepše svetište Gos¬ 
pino u Lourdesu. Kazivao mi dobri biskup, da je ove 
jubilejske godine bilo u Lourdesu preko 250 biskupa 
i preko dva milijuna hodočasnika sa svih strana svi¬ 
jeta. To je doista jedno čudo Marijino. 

Tako mi od prilike prošao pri moj dan u Lour¬ 
desu. Gospa Lourdeska odmah me obasula tolikim svo¬ 
jim milostima: stekoh prijatela u njezinu biskupu i 
vjerne svaki dan drugove u njezinim kapelanima, koji 
će mi biti u svakoj potrebi na uslugu; dobili dopuš¬ 
tenje od biskupa, da mogu svaki dan čitati sv. misu 
u Gospinoj Spilji pod milim okom Lourdeske Gospe; 
zatekoh kod biskupa neke listove iz Sarajeva i naš 
,,H r v. Dnevni k“. I tako u Gospinu Lourdesu dozna- 
doh radosnu vijest, da je naš dobri Nadbiskup ime- 

novan pravim tajnim savjetnikom Nj. Veličanstva. I 
brzojavno i onda pismeno čestitao sam Nadbiskupu 
na previšnjem zasluženom odlikovanju. Tim odlikova¬ 
njem odlikovana je katolička hrvatska misao u Bosni 
i Hercegovini, nagragjene su tolike brige i muke, što 
ih je imao naš Nadbiskup kroz to 28 godina svojega 
biskupovanja u Bosni. — A i vrijeme u Lourdesu da 
već ne može biti ljepše. Strašili me kod kuće Pirenej- 
skim snijegom i vjetrom, a kad amo, u Lourdesu u 
prosincu kao u nas u listopadu. Vedrina i toplo sunce 
grije. Na svemu hvala Gospi: Rekoh Joj pod veće u 
Spilji zahvalnu krunicu, 

Srijeda, 2. prosinca. Uranio sam u Lourdesku 
Spilju. Tu imam šta slušati i promatrati prije mise, 
koju sam najavio u 8 sati. Spilja je kao jedna kape¬ 
lica. Popogjena je mramorom. U sredini je krasan od 
mramora oltar. Odozgor sa pećine poviš oltara vise 
štake i štapovi čudesno ozdravljenih. Kako dolaziš u 
Spilju, gore na desnoj strani jest uložina, a u njoj kip 
Imakulate od odličnog umjetnika Fabischa. Pred 
oltarom sa strane poslanice velik je svijećnjak, na ko¬ 
jem čitav Božji dan gore velike svijeće, što ih što¬ 
vatelji Gospini jednako donose. Isto tako gore u poza¬ 
dini Spilje. U pozadini Spilje Jest opet jedna uložina, 
ogragjena željeznom mrežom; u nju se ubacuju listovi 
Gospi. I ja sam ih jutros čitav snop ubacio. Poslaše 
ih moje kongreganistice i druge još pobožne duše iz 
Sarajeva. Neka ih usliši Lourdeska Gospa! 

Klekao sam u Spilju pred oltar i razmišljao. Moj 
Bože, zašto se Gospa ukazala ovdje u Spilji, na pe¬ 
ćini? I sjetih se riječi u Pjesmi nad Pjesmama: 
„Kako si lijepa, o golubice moja, kako si lijepa na 
otvorima pećine!" Tako govorio Duh sveti hiljade 
godina prije. 

Gledajući Gospu toli čednu, toli milu, u molitvi, 
u ekstazi, govorim Joj: Quain pulch’ra es, amica 
mea! Monstra Te! Svrni svoj milostivi pogled na 
me, na nevoljno dijete svoje! Molim Te ovom kruni¬ 
com, koju pred Tobom i Tebi u čast molim. 

Pod misom opet mi dvorili mali plavi mini¬ 
stranti. I u Spilji i svagdje u Lourdeskoni svetištu na 
oltaru sve je tako čisto i dragocjeno. Gospa hoće či¬ 
stoću : to dobro znadu revni kapelani Naše Drage Gospe 
u Lourdesu. Mnogi sam svijet, muški i ženski, pričes- 
tio pod misom u Spilji. Pobožnost toga svijeta dira 
srce i potiče na što krjeposniji život. Kad sam izlazio 
iz Spilje, oko mene taj dobri svijet, hoće blagoslov i 
pita, da li ću i sutra misiti u Spilji. 

Danas prije podne razgledao sam dobro vanjšti¬ 
nu Gospinih svetišta, te nutarnjost i bazilike i kripte 
i crkve sv. krunice. Izvana i crkva sv. krunice i bazi¬ 
lika sa kriptom izgledaju kao jedna cjelina. Sve je od 
tvrda, vješto izglagjena kamena, a to čini djelo monu¬ 


mentalnim, velebnim. Crkva sv. krunice jest kao pie- 
destal bazilici. U obliku grčkog križa diže se ona 
prema želji sv. Oca Leona XIII. od g. 1881. Nad 
glavnim joj ulazom jest remek-djelo kiparstva: Gospa 
predaje krunicu sv. Dominiku. Na zidovima sprijeda 
jesu medaljoni u mozaiku: jedan prikazitje Leona XIII., 
a drugi biskupa Schopfera. Uz krasne ostrmine, što 
počinju iz ravnine, gdje je onaj gorostasni kip Gospin, 
ili uz stepenice, što su blizu pročelja crkve sv. kru¬ 
nice, uzlazi se gore na ravan pred kriptu, a od kripte 
opet stepenicama u baziliku. Nad ulazom u kriptu ulo- 
žen je portrait Pija X. u mozaiku. Nad ulazom gore 
u baziliku isto je tako u mozaiku medaljon Pija IX. 
I tako je u Lourdesu iskazana počast sv6j trojici papa, 
koji su se doista iskazali najvećim prijateljima Lour- 
deskom svetištu. Pijo IX. znamenitim breveom progla¬ 
sio je očevidnost Lourdeskih činjenica; on je i dele¬ 
girao g. 1876. Nuncija Pariškoga, da okruni Lourdesku 
Djevicu u bazilici. Leon XIII. jednog je dana rekao: 
„Htio bih, da sva Francuska i de u Lourdes." 
Pijo X. unio je svetkovinu Ukazanja Lourdeske 
Gospe u kalendar sveopće Crkve. — U sredini pro¬ 
čelja bazilike diže se vitak zvonik. Pred kriptom s 
jedne i s druge strane dižu se još dva tornjića, što su 
ove godine sagragjena u spomen 50godišnjice Lour¬ 
deskih ukazanja. 

Sama bazilika sa kriptom sagragjena je na pe¬ 
ćini Massabieille od arhitekta Hipolita D u ran da 
(slog XIII. vijeka). Duga je 51 m., široka 21. Ima sa¬ 
mo jednu visoku lagju; no sa obadvije strane nižu se 
kapelice jedna do druge, tako da se iz jedne kao kroz 
vrata može u drugu. U svakoj kapelici naprema oltaru 
ima ispovijedaonica. Otrag velikog oltara i kora ima 
5 sjajnih apsida sa oltarima. Sa stropova i niza zi¬ 
dove visi preko 200 zastava zavjetnih. Jedna od naj¬ 
ljepših jest ona austrijska, koja je stajala 12.500 K. 
Od malih zlatnih srdaca napravilo slova po zidu, a ta 
slova kazuju nam riječi, što ih gospa izgovorila Ber- 
nardici u Spilji. Sa suzom u oku gledaš tolike sjajne 
darove ex-voto, iz kojih progovara vjera, ufanje, lju¬ 
bav i zahvalnost djetinja. Ne mogu ovdje ispisati, što 
sam sve vidio i osjetio u ovoj Gospinoj bazilici. Samo 
da još spomenem divni kip Lourdeske Gospe od Ca- 
bucheta na krasnom velikom oltaru. Ova je Gospa 
po odredbi Pija IX. okrunjena 3. srpnja 1876. divot- 
nom krunom, na kojoj blista dvanaest zvijezda od suha 
zlata. 

Izlazeć iz bazilike susretoh dobroga superiora, 
kanonika Msgra. Ozona. On me povede u kriptu i 
onda u crkvu sv. krunice. Kad u kriptu unigješ, pro¬ 
laziš kao kroz hodnik, dok dogješ u svetište. Ja nije- 
sam mislio, da su s jedne i s druge strane toga posve 
zatvorena hodnika poredani oltari. Pokaza mi to moj 

dobri vogja. Reče mi, da u svemu Lourdesko svetište 
ima 80 oltara. Kad prispiju mnoga hodočašća, zapo¬ 
činju svećenici misiti već u po noći po dopuštenju 
sv. Stolice. Poprijeko rekne se u Lourdesu svake go¬ 
dine preko 50.000 misa, i razdijeli se svetih pričesti 
takogjer preko 50.000. Doista, ovdje se obistinjuje ona: 
Ad Jesum per Mariam! Isus je ovdje sa svojom 
Majkom. 

Crkva svete krunice ima 15 kapelica u čast 15 
otajstva sv. krunice. .Kapelice već su urešene sjajnim 
mozaicima. Sjajni su oltari u tim kapelicama. Glavni 
oltar divan je. Nad njim je uzdignuta Djevica od po¬ 
zlaćena masivna srebra. S desne i s lijeve strane sve¬ 
tišta jest mramorna propovijedaonica. Ova će crkva 
s vremenom zasjati sva u mozaiku. Za Lourđesku Gospu 
ne žali nikakovih žrtava ponositi Francuz. 

Iza podne proboravio sam na Kalvariji, što 
se penje odmah preko puta od bazilike. Angjeo sa 
križem pokazuje ti put na Kalvariju: In cruce sa- 
lus! Skupocjena su pojedina stajališta. Samo jedan 
kip stoji preko 1000 franaka. Nijesu još gotova sva 
stajališta. Sa vrhunca Kalvarije otvara se oku divan 
pogled na grad i na krasnu okolinu. 

Vrijeme pod veče sprovodim u Spilji moleći kru¬ 
nicu. O. kako je lijepo samo gledati Lourđesku Gospu 
u sjaju tolikih svijeća! Pozdravljam Je u ime svoje i 
u ime svega mojega naroda hrvatskoga. O Neoskvr¬ 
njena ! Moli za nas, koji se Tebi pod okrilje utječemo! 
O Imakulata! Tuus sum ego! O clemens, o pia, 
o dulcis Virgo Maria! 

Četvrtak, 3. prosinca. Prvi moji koraci opet k Spi¬ 
lji Gospinoj. Tu me čeka sve pripravljeno za misu. 
Svaki dan sve više pobožnog svijeta pred Spiljom. 
Ja poljubim stijenu pod kipom Gospinim, tako učinim 
Majci poklon i pristupim k oltaru. Iza svoje piičesti 
pričešćujem opet tolike štovatelje Gospine i bolesnike, 
što ih na kolicima dovezu k Spilji. Pobožna duša voli 
primiti Isusa pod Gospinim okom. 

Iza mise pošao sam k domaćinu biskupu, da mu 
čestitam imendan, jer je danas sv. Franjo Ksaverski. 
On se obradavao mojoj čestitci, pa me darivao svojom 
slikom i krasnim Bossuetovim djelom „Meditations 
sur 1’ Evangile“. 

Po podne sa plemenitim svećenikom dr. D u- 
thu-orn pohodio sam kućicu Bern ar diče: ,,la 
maison paternelle de Bernardette Sou- 
birous“. Kućica je posve niska. Dolje mlin, jer je 
otac Bernardičin bio mlinar. Uz uske drvene skaline 
uzigjosmo u sobicu, gdje je stanovala Gospina mi¬ 
ljenica. Tu je posve jednostavan krevet Bernardičin; 
tu su razne slike iz njezina života; tu je, to se zna, i 
Gospa Lourdeska; tu su portraiti biskupa Laurence-a 
i župnika Peyramala, koji su toliko imali posla sa 


Bernardicom i sa Lourdeskoin Spiljom; tu su i tri 
okvirena pisma, što ih je Bernardica kao sestra 
Marija Bernarda poslala svojim roditeljima; tu 
su i portraiti Bernardičinih roditelja. Kad sam sve to 
gledao, suze su mi dolazile na oči. A milo mi bilo u 
tom Nazaretskom siromaštvu: A n c i 11 a m h u m i 1 e m 
respexit Dom inu s — na poniznu službenicu po¬ 
gledao je Gospodin. Sermocinatio Ejus cum 
simplicibus. I Gospodin i Marija vole općiti sa 
priprostima. 

Uspeo sam se na uspinjači i na glasoviti P i c 
d u Jer (vrhunac Žerov). Četvrt sata penje se uz brdo 
uspinjača; prolazi kroz dva prokopa i preko jednog 
ponora. Malo čovjeka strah hvata, kad sjeda u tu 
uspinjaču, no ja sam već od malih nogu naučan na 
smjelost. Lourdes je nad morem 450 m. Pic de Jer 
950 m. Sa vrhunca čarobit pogled, divna panorama! 
Znatiželjan Englez čak iz Englezke dolazi amo, da 
vidi ono tamo Lourdesko jezero, u kojem se sunce 
kao ogleda; da se divi toj nedoglednoj izmjeni rav¬ 
nice i gore; da gleda po dolini razasuta tolika bijela 
seoca sa svojim crkvama i zvonicima; da prati daleko, 
daleko hladnu vodu Gavu, koja se vijuga zelenim 
poljem kao srebrna zmija; da dostigne oštrim okom 
i one visoke vrhunce Pireneja, na kojima se snijeg 
ne topi. Ja sam stajao uprav na vrhuncu brda uz onaj 
željezni križ, visok 15 m., koji u noći zasja elek¬ 
tričnim svjetlom, pa ti se tad odozdol učini, da stoji 
križ megju nebom i zemljom. Stajao sam i u tu ve¬ 
drinu i planinu gledao, pa sa Prorokom napokon rekao: 
O nebesa i brda, pjevajte hvalu Gospodu! 

Na povratku kući pohodismo novu župsku crkvu, 
da se u njezinoj kripti pomolimo na grobu Peyra- 
male-ovu. Toga dobrog svećenika odabrala je Gospa, 
da bude župnikom u Lourdesu baš onda, kad se ona 
Bernardici ukazivala. Klečeć na grobu Bernardičina 
župnika sjetio sam se Gospine riječi Bernardici: „Kaži 
gospodinu župniku, da će biti vrlo nesretan na ovom 
svijetu.“ I bio je on nesretan, ali opet i sretan, jer je 
znao uvijek čašu pelina primati iz ruke Božje. Blažen, 
tko to zna! Gospa je to znala, i Gospin štovatelj treba 
da to zna. 

Petak i subota, 4. i 5. prosinca. Moram već uzeti 
lakonski stil, jer hodočasniku u Lourdesu muka je 
dobiti prosta vremena za pisanje. I ovo sve u noći 
pišem. 

U petak i u subotu misio sam u Spilji. Veli mi 
dobri Superior, da još nijedan biskup hodočasnik, ot¬ 
kako Lourdesko svetište postoji, nije toliko svetih 
misa rekao u Spilji Gospinoj. Meni je bilo to drago 
čuti, jer drago mi je natjecati se u ljubavi i štovanju 
prema Našoj Dragoj Gospi. 

Nakon sv. mise pohodio me biskupov tajnik, 
Msgr. Josip Eckert. On je i začasni kanonik Tar- 
beski i urednik krasnoga Gospina tjednika „Journal 
de la Grotte de Lourdes.“ S njim sam pohodio 
lijepo uregjenu biskupsku tiskaru. Tu je i elek¬ 
trični motor, koji daje električnu svjetlost svim zgra¬ 
dama Lourdeskog svetišta. Gava je navedena i tjera 
motor. 

Unigjosmo i u Ured za utvrgjivanje (,,Bu- 
reau des Constatations"), gdje naime liječnici ispituju 
ozdravljenja. Tu zatekosmo slikara De Hechavarria, 
gdje slika J u b ii ej sk u apoteozu Lourdeskoj 
Gospi. Jedva me je slikar ugledao, pristupi mi i zamoli 
me, ne bih li htio i ja megju jubilejske odličnike na 
njegovoj slici. Baš mu treba još jedan biskup. Obećah 
mu iza podne sjediti kao model u biskupskom ornatu. 
Dok me je slikao, laskao mi je sigurno, kad mi go¬ 
vorio: „Modele des eveques, modele des modeles. 11 
Obećao mi je poslati fotografiju te slike, koju će, kaže, 
izložiti u Parizu. Na slici je ovoj i ruski svećenik 
Sergije Verigin, koji se neke godine obratio u 
Lourdesu na katoličku vjeru. On sada živi i knjigom 
se bavi ovdje u. Lourdesu, jer ne smije još natrag u 
svoju domovinu. On je u Biarritzu priveo u kato¬ 
ličku Crkvu srpsku kraljicu N at ali ju. 

Kad sam se iza podne slikaru nasjedio, pošao 
sam k Spilji. Tu mi ne će dodijati. 

U subotu sam o podne pošao u Panoramu, da 
vidim, kako je mjesto Lourdeskog svetišta bilo u vri¬ 
jeme Gospinih ukazanja. 

Ne rekoh još, da svaki dan dolazim na vrelo 
Lourdeske vode, što je na desnoj strani pokraj 
Spilje. Rekla je ono Gospa: „Hajde, napij se na 
vrelu! 11 — i ja Ju eto slušam. Lourdesko vrelo, ot¬ 
kad ga Bernardica otkrila na mig Gospin, nije još 
nikada presušilo. Danas teče na 15 pipa i napunja 
3 lijepo uregjene kupelji (piscine), što su odmah u 
blizini vrela. Iz vrela ističe vode u 24 sata 122.000 
litara. Dokazano je znanstveno, da je ova voda posve 
obična voda. 

Nedjelja i ponedjeljak, 6. i 7. prosinca. Bio sam 

sav razdragan, kad mi rekao biskup domaćin, da ću 
ja mjesto njega imati pontifikalne večernjice i voditi 
ophode kroz cijeli Triduuin. Koliko sam puta bio to 
zaželio kod kuće! I želja će mi se eto ispuniti. 

U nedjelju prije podne posjetih sa biskupom 
Msgrom. Schopferom teško bolesnoga Msgra. Michau- 
da, biskupa iz Burlingtona (Savezne države). Visoki bo¬ 
lesnik sa svojim tajnikom i liječnikom stanuje ovdje u 
Hdtelu Royal. Prije 10 godina čudesno ga je ozdravila 
Gospa Lourdeska. I ove godine teško obolio i pohitio 
u Lourdes, da Zdravlje bolesnih zazove u po¬ 
moć. Hvala Bogu, ide mu već na bolje. 


U nedjelju po podne dogjoše u Lourdes hodo¬ 
časnici iz Rusije, Jerusolima i Južne Amerike. 
Iz Južne Amerike ima ih preko 300. 

U dva sata po podne u nedjelju držao sam sve¬ 
čane pontifikalne vespere u bazilici. Dječaci pjevali 
kao angjeli Božji. Biskup Msgr. Schopfer bio je takogjer 
nazočan. Iza večernjice i blagoslova krenuo je iz ba¬ 
zilike ophod k Spilji. Osvaja dušu pjesma „Ave Mari a 
de Lourdes. 11 To treba čuti u Lourdeskoj Spilji. 

U ponedjeljak stigao u Lourdes mgr. Gro nar d, 
biskup iz sjeverne Kanade. Sijedi starina imat će 
na blagdan Bezgrješnog Začeća svečanu pontifikalnu 
misu u crkvi sv. krunice. Dolazi mnogo francuskih 
hodočasnika sa svojim svećenstvom. Ispovijedaonice 
su zaokupljene. 

Večernjica u ponedjeljak bila kao u nedjelju. 
Jedva sam čekao sutrašnji dan, dan Imakulatin. 

Utorak 8. prosinca. Vedar osvonuo i taj Gospin 
blagdan. Već u ranu zoru zvone sva zvona sa bazi¬ 
like, zvone u izvježbanoj harmoniji. 

Gospinu Spilju zatekoh u 8 sati u jutro cvijećem 
okićenu. I krasan ćilim prostrt je u Spilji. Stotine 
velikih svijeća gore. Sila pobožnog svijeta pred Spiljom. 
Velik ciborij pun hostija ima se pod misom posvetiti. 
I taj dan pričestio sam u Spilji najmanje 300 duša. 
Iz Lourdesa ne će hodočasnik da ode bez sv. pričesti. 
A najdraže mu pričestit se u Spilji Gospinoj. U Lour¬ 
desu živi odavno česta i svakidanja sv. pričest. Gospa 
to želi. Magister adest et vocat te. I bolesnici 
su dovezeni k Spilji, da se pričeste. 

U 10 sati svečana pontifikalna misa u crkvi sv. 
krunice. Odlični govornik Msgr. Durand, kanonik iz 
Liona, propovijeda. Svečanost je potrajala sve do 
podne. 0 podne priredio biskup domaćin svečan objed 
u čast hodočasnicima svećenicima. 

Iza podne u 3 sata opet svećana večernjica, bla¬ 
goslov i ophod k Spilji. Pred Spiljom sva tri biskupa 
daju blagoslov, iza kako je sa propovijedaonice go¬ 
vorio o Neoskvrnjenoj biskup domaćin. Poticao je 
hodočasnike, da stave sve svoje pouzdanje u krilo 
Marijino. Bilo se je već smrklo, kad smo ostavljali 
Massabieille. Gloriosa dicta sunt de Te, o 
Mari a! Slava ti je iskazana, o Marijo! 

Kruna toj slavi jubilejskoj u Lourdesu bila je 
stavljena u 8 sati na veće. Et nox sicut dies 
i 11 u m i n a b i t u r. Sav je Lourdes gorio tad u svjetlu 
električnom. Tako se šta može samo vidjeti u Gospinom 
Lourdesu, gdje je svak oduševljen za svoju dragu 
Gospu. Bazilika i crkva sv. krunice sjaju od hiljada 
električnih crvenih, bijelih i plavih svjetiljaka. Kad to 
pogledaš od kipa sv. Mihovila, samo staneš i diviš se 
i veliš, da ćeš samo u nebu ljepšu rasvjetu vidjeti. I 
Gospa pred Lourdeskim svetištem jedna je ljepota u 

električnom rubinu, safiru i biseru. I tvrgjava naprema 
bazilici sva je zasjala. Na njoj od električnog svjetla 
zastava Francuske. Razni samostani, privatne kuće, 
hoteli natječu se u ljepoti svjetla i sjaja. Kad najedanput 
i kalvarija i tvrgjava i Lourdesko svetište sinuše u 
bengalskoj vatri! Ravnicom pred svetištem hiljade svi¬ 
jeta. Gotovo svak ima svijeću zapaljenu u ruci. Ophod 
ide k Spilji i vraća se opet k bazilici. Ori se pjesma 
Ave, Magnificat, Credo, Te Deum. Sav puk, 
i muško i žensko, i staro i mlado pjeva. To je jedna 
apoteoza, to je, što se iskazati ne da, to je vjera, to 
je ufanje, to je ljubav. I ta vojska svijeta gledajuć, 
osjećajuć sve to napokon zapjeva: 

Heureux qui voyage 
En ces lieux benis! 

On y prend passage 
Pour le Paradis! 

Ave, Ave, Ave, Maria! 


O da, sto puta sretan, koji dogje amo u ovo 
blagosloveno mjesto! Odatle je put u nebeski raj! 

I kad je jednoga dana Bernardica' morala osta¬ 
viti svoj Lourdes i svoj Tabor, ona još jedanput dogje 
k Spilji, da joj rekne: S Bogom ! Jedva se je moglo 
djevojče otkinuti od Spilje. ,,U L o u r d e s u je — reče 
— ta Spilja bila moj raj.“ 

Riječ Bernardičinu i ja opetujem i posve usvajam, 
kad evo zadnji put cjelivam stijenu pod nogom drage 
moje Lourdeske Gospe. Moram se od drage Spilje 
Massabieille rastati, okrećem se još jedanput njoj, 
zahvaljujem Gospi na svima milostima, što mi ih u 
njoj dala, još jedan i zadnji put kroz suze: 0 blago- 
slovena Spiljo Massabieille, o draga Gospo Lourdeska, 
s Bogom i do vigjenja opet ako Bog da! Spes 
nostra, salve! 

Lourdes, 9. prosinca 1908. 

Dr. Ivan Šarić, 

pomoćni biskup vrhbosanski. 


U svetoj noći 


Spjevao 

U svetoj noći svakoj ko pred v’jeke davne 
Bog pušta pr’jesto svoj 
1 silazi s nebesa na lik ćeda dragog 
Uz angjeoski poj. 

Pa progje zemljom c’jelom s kraja na kraj sv’jeta 
1 u svak ugje stan: 

U puste izbe b’jednih, a i u dvor carski 
Sav zlat i prekrasan. 


Isidor Poljak. 

I gdjegod vjerne nagje, svakom cjelov dade 
Ko zv’jezda čist i svet, 

U noći tako badnjoj kao d’jete l’jepo 
Krist progje čitav sv’jet. 

A kome cjelov tisne, duša mu se strese 
Od tajnog milja sva 
1 srcem drhtne nešto velebno i slatko, 

Od sreće lice sja. 


U svetoj noći s mog se lica suza truni 
Ko dragi alem čist, 

Što ljudstvo ne zna c’jelo, čime cjelov rodi, 
Što podaje ga Krist. 


Moru. 

Spjevao Nikola Ostojić. 

Ponarastoh. Mala lagja meni drugi dom je bila, 
udica mi bila vazda ponajdraža razbibriga; 
nju mi ništa ne naknadi: ni pjesničke mašte krila, 
ni zabave u svijetu, niti poso, niti knjiga. 


Tko da pjeva Čare tvoje, čarna suzo Stvoritelja, 
svemirskoga sklada sliko, ogledalo gorde tajne ? 

Tko da riše bešćutnika, pusto groblje, hranitelja, 
zemlje oko, biser sv’jeta, krv prirode veličajne? 

Tko to može, tko to smije? Tko te pozna u tančine, 
tko zna tvoje vječne m’jene, sjaj tišine, bijes vala? 

Gdje je junak napučene da ti prodre u dubine, 
sve nabroji čudne boje, kaže mirluh tvojih žala? 

Čim da pjesnik usporedi tvoju svježost i ljepotu; 
gdje dostojan stih da nagje čuvstva svojih strašnoj buri, 
kad zapanjen tvoju motri nježnost, silu i grozotu, 
kad te slavi zbog usluga čovječanstvu i kulturi ? . . . 

S uspavankam majke moje tvoj slagjani šum sam slušo, 
s ml’ječne grudi roditeljke pogled mi je na te pado, 
nestalan sam prvi korak upraviti k’ tebi kušo 
i u hladno krilo tvoje skočio bih bio rado . . . 


Poodmakoh godinama, al ti v’jeran uv’jek bijah 
i ljubljah te kano druga, motreći te c’jele sate; 
penjah ti se uz klisure, na žalu se tvome grijah; 
jačala me voda tvoja, kr’jepio me pogled na te. 

Gledo sam te jutrom rano, ko olova polje sivo 
da se zlatom zaodjeneš, kada sunca pozdrav sine, 
i pred večer kad mu krvav u tebi se trak umivo, 
da oktavi čisto nebo za prijesto crne tmine. 

Ko kristalne na dnu čaše pratio sam bezbroj puta 
uv’jek istu žurbu riba, igru trave, oblik st’jenja; 
prkosih ti lagjom svojom, ii usidren čekah, ljuta 
da te srdžba prva mine, da navala prva jenja.. .. 

U tebi sam mjesec gledo, kako od njeg požar stvaraš, 
a od zv’jezda repatice Božje slave živa slova; 
kako ljupko kraj cjelivaš i onda ga opet haraš, 
nestalnosti svojoj v’jerno u v’jekove iz v’jekova. 

Za mojom si Iagjom b’jelo prosipalo cv’jeće neko, 
pružena me na površju ljuljalo si ko od šale; 
noću sam ti veslom svojim, kano sabljom grudi sjeko, 
a rane su kr’jesile se ko mliječne staze male. 

Gledo sam te u oluji, gdje ti val se svaki dimi 
i pjeni se poput usta razjarenog b’jesnog hata; 
u oseki mirisavoj, u ozbiljnoj tmurnoj plimi, 
u vrtlogu brzih struja, uz jadara bijelih jata. 


Gledo sam te uv’jek nova: tiha, mrka, razjarena, 
bojah te se, al’ ko d’jete dobrog oca svoga vike, 
i ljubljah te vazda silno, pa i sada udaljena, 
u sred srca diraju me zapamćene tvoje slike. 

I sad, divno more moje, uspomeno ljepših dana, 
topao ti pozdrav šaljem, na te misleć iz daleka; 
bez tebe sam ko izgubljen, ko u polju suha grana, 
željan tvoga razgovora i poljupca tvoga meka. 

Zaželih se cara tvojih, Stvoritelja suzo čarna, 
svemirskoga sklada sliko, ogledalo svih stvorenja, 
hranitelju beskućnika, radilice silo marna, 
krvi zemlje, diko sv’jeta, — pozdravljam te, do vigjenja! 


Nasljeduj Krista 


Ako ima knjige koristite svakoj duši u svako 
doba, to je sigurno knjiga onog tajinstvenog askete, 
koji je napisa pod naslovom „Nasljeduj Krista". 

Otac Dumas družbe Marijine, pošto ju je mnogo 
Čitao i o njoj razmišljao, uzeo si zadaćom, da ju re¬ 
producira i ustanovi iznova logični red, kojeg se držao 
pisac pri svom djelu. 

„Nasljeduj Krista", veli on, jest povjest jedne 
duše, duše monaha, koji teži za savršenstvom; zato je 
ona za ove bogoljubne duše kažiprst uTputove vrhu- 
naravskog života. 

Ako u njoj nema sistematske metode, to ne 
znači, da nema poredka ni plana. 

Naš monah bilježi fluktuacije i polet svoje 
duše u život vrhunaravski. Poredjaj u njegovu spisu 
ne će dakle biti poredjaj kakve didaktične razprave 
niti kakva akademskog govora; to će biti tiek, pače 
nacrt života, što ga on ne analizuje, već ga u povjesti 
razodkriva. 

U ovoj zanosnoj evoluciji duše razlikujemo kao 
i u svakomu pokretu početak, napredak i svršetak. 

U početku, duša se riešava ljaga i mraka: to je 
„put čišćenja". 

U svom napredku duša Kristom prosvietljena 
vrši krjeposti evangjeoske: to je „put prosvietljenja". 

Pri koncu duša izvadja svoje sjedinjenje s Bogom 
uslied života, koji je pun misli na Boga i podložnosti 
volji božanskoj: to je „put sjedinjenja". 

Ali nemojmo zaboraviti, da u sveukupnom i 
pravom životu duše nema neprobojnih ograda: dok 
se duša pročišćuje, često dobiva po koji bliesak 
života prosvietljenja. Isto tako kad je dospjela već 
do sjedinjenja, ona se mora kadikad vratiti na put 
prosvietljenja, pače i na put pročišćenja. 

Ovu bezkrajno raznoliku igru jednog živog obli¬ 
čja riše autor Imitacije, koji je već dospio na vrhunac 
duhovnog života: odatle neka kompleksija, koja često 
poremećuje čitav posao analitički. 


Tko hoće da se uzdigne do savršenosti, da steče 
„duh Kristov", da se dovine podpunog, svietlog i 
slastnog duha Kristova, drugim riečima tko hoće da 
dospije do posmatranja i duševnog sjedinjenja s Bogom, 
mora započeti time, da sasvim odvrati svoje sklonosti 
od stvari „vidljivih", to jest od onog, što shvatamo 
našim sjetilima, dakle od bogatstva, sreće, sjetilnih ili 
nutarnjih uživanja, želje za dugim životom, od svih 
onih stvari koje su samo „izpravnosti", koje ne mogu 
nasititi sjetila ni zadovoljiti srce, kojih će nestati, 
koje će nam dapače privući kazne. 

Ovo nastojanje zovemo u asketskoj terminologiji 
„abstrakcijom" od onog, što je stvoreno; ona sastoji 
u tom, da odvratimo naše misli, naša čuvstva, našu 
volju od svega, što ju veže na zemlju, što joj prieči, 
da se sasvim uzdigne prema sreći „nevidjenoj", to 
jest prema sreći, kako nam ju pokazuje vjera, u rieč, 
— prema Bogu, najvišem dobru. 

Ove misli razvija prva knjiga. 

Prva kojiga Imitacije pokazala nam je prvu fazu 
života vrhunaravskog, „život duhovni", u kojem se 
naš duh pod uticajem duha Božjega odvraća od ugod¬ 
nosti zemaljskih, da se uzvine k slastima nebeskim. 
Zaključuje s uputom, da srčano poduzmemo „Gorljivo 
popravljati čitav naš život". (Pogl. XXV.) U ovo nas 
djelo uvodi ova knjiga: „Obrati se Gospodinu svim 
srcem svojim i ostavi ovaj nevoljni sviet, pak će ti 
duša mir naći." 

Riešiti se svih sjetilnih podraživanja, da preg- 
nemo za dobrom vrhunaravskim, ne živjeti više za 
stvorove, koji su izvan nas, nego za sama Boga, 
koji je u nama uslied svoga bitstva, uslied svoje 
moći, uslied svoje milosti: to je druga faza, druga 
etapa, drugo doba života vrhunaravskog. Ovu dobu 
zovemo: životom unutrašnjim. 

Život sjedinjenja. — Duh i srce, riešeno od stvo¬ 
renja, uzdignuto krilima jednostavnosti i čistoće, 
nadje konačno Boga i sljubi se s njim pomoću ne- 

prestane misli i gotovo neprekidnog osjećaja ljubavi, 
a Bog se opet očituje našoj nutrašnjosti, duhu, koji 
jednoć prosvietljen ne daje više mjesta umovanju, 
srcu i osjećaju. 

Ovo stanje duha zovemo „razmatranjem 11 , kontem¬ 
placijom, a stanje srca „utjehom 11 nutarnjom, plodom 
razmatranja, predokusom vječnog blaženstva. 

Taj „život sjedinjenja 11 , najviša etapa vrhu- 
naravskog života na zemlji, jest predmet III. knjige. 

U ostalom ovo razmatranje nije ono što, zovemo 
izvanrednim stanjem, u koje mogu doći samo izvjestne 
duše i koje prate visije i čudesna objavljenja 

Ovo je običajno razpoloženje duše, koja, dok hoće 
da moli ili da nešto uradi, obraća se k Bogu i čini 
joj se kao da je u njegovoj nazočnosti; ona ga gleda, 
ona ga prizivlje, ona ga pita, ona ga čuje, ona ga 
sluša, ona ga ljubi, ona se prikazuje njegovoj službi 
i izvršivanju njegove volje. Iz toga sliedi, da i sama 
molitva postaje usrdni saobračaj s Isusom Kristom: 
ovo je sad Isus, a ne viši prorok ili učitelj, koji iz¬ 


ravno upućuje dušu; a njegova rieč, koja je svjetlo i 
život, uzdiže dušu bi reći nad samu sebe u svjetlosti 
i slasti; to je akt kontemplativni, za pravo mistični. 

Na ovu visinu hoće Imitacija da dovede one koji 
ju posmatraju sa podpuno dobrom voljom. 

Nutarnje sjedinjenje s Bogom uslied predanja sa¬ 
moga sebe ili podpuno podvrgnuće duše pod volju 
Božju jest zaglavak i sinteza čitave duhovne nauke u 
Imitaciji Isusa Krista. 

Što se tiče IV. knjige, bila ona samo dodatak 
priješnjima ili fragmenat kojega drugog djela, što se 
radjao u duhu autorovu, to je ta knjiga pobožnost 
askete, knjiga mistična pogledom na Euharistiju, taj 
kruh života, bez kojega bi umro na svom putu, a 
koji ga kriepi svojim učincima vjere, čistoće i gorlji¬ 
vosti, podržavajuć, obnavljajuć, umnožavajuć u njemu 
nebeski sok vrhunaravskog života, a pružajuć mu 
potrebitu snagu, da se rieši veza zemaljskih, daje nje¬ 
govu duhu jednostavnost i srcu čistoću, te ga ko¬ 
načno uzdiže do sjedinjenja s Bogom. 


Pisma jednog seoskog župnika. 

Napisao Yves le Querdec. — Preveo s franceskoga „Zbor bogoslovske mladeži u Zadru". 

(Djelo nagragjeno od franceske akademije.) 

(Dalje.) 


XLI 

Opat L..., generalni vikar grada N., 

Njegovoj Presvijetlosti biskupu. 

Sv. Julijan 22. rujna. 

Presvijetli gospodine! 

Da se pokorim izričitoj želji Vaše Presvijetlosti, 
čast mi je obavijestiti Vas o uspjehu moje istrage, što 
sam je učinio po Vašoj zapovijedi o ponašanju i na¬ 
činu djelovanja velečasnog gospodina X..., župnika 
Sv. Julijana iz dekanije D. u ovoj biskupiji. 

To mi je istraživanje bilo vrlo olakšano, jer sam 
na licu mjesta boravio redom tri nedjelje, jer odavna 
poznajem župu, a sa starinskom i štovanom porodicom 
P...,u koje sam gostom, veže me tijesno prijateljstvo. 
Ta porodica divno poznaje osobe i stvari radi posto¬ 
janog stanovanja na svom imanju. Na taj način mogao 
sam obratiti svoje istraživanje na sve potrebne tačke, 
a da ne pobudim u općinstvu nikakve nepovoljne 
ideje protiv svećenika, kojega sam djela imao da ispitujem. 
Njegova je otsutnost opravdana višom vlasti, nadošla 
uprav u zgodno vrijeme, i ta okolnost dala mi je naj¬ 
više vremena, da se u razgovorima bavim ovim pred¬ 
metom. 

Ako sam dobro shvatio naputke Vaše Presvije¬ 
tlosti, moja je prva dužnost bez sumnje bila, da se oba¬ 
vijestim o privatnom ponašanju velečasnog gospodina 


X..., radi kojega je bio javno optužen u novinama. 
Morao sam se na osobiti način propitati o djelima, što 
ih je poduzeo; morao sam razviditi, da li ih je podu¬ 
zeo na laku ruku ili promišljeno; morao sam da dadem 
račun o njihovoj naravi, koristi i moći, napokon sam se 
imao zauzeti da doznam, da li je njihova mnogovr- 
snost primjerena općim silama; da li jedan čovjek, pa 
bio i željezne volje, može naći dovoljno vremena, da 
nad njima bdije, te ih sam po sebi privede k svojoj 
svrsi. 

Sva su se ova pitanja činila Vašoj Presvijetlost 1 
veoma važnim. Za vrijeme zadnje vizite pastoralne čuli 
smo zaisto mnogo govoriti o župniku sv. Julijana. Nje¬ 
gov način djelovanja pobugjivao je š jedne strane živo 
natjecanje mnogih naših mladih svećenika, s druge 
strane ne manje živahno prigovaranje velikog broja 
starijih. Vaša je Presvijetlost po pravim nazorima o 
današnjim potrebama već davno upoznala, kako bi bilo 
potrebno, da se dušobrižnici kane svoga sustezanja, te 
ne baveći se političkim tricama iz bližega paze na mo¬ 
ralni popravak povjerenoga stada. Vijest, da je Vaša 
Presvijetlost stala ispitivati ponašanje župnika sv. Juli¬ 
jana, raširila se je megju svećenstvom. Radi te odluke 
oni, koji bi htjeli da pokušaju kakav novi način apo¬ 
stolskog djelovanja, ohrabrit će se u svojim osnovama 
ili odvratiti od ustrajnosti. Vaša će Presvijetlost stvoriti 



Pisma jednog seoskog župnika. 

svojom razboritošu odluku, što će Vam je Bog nadah¬ 
nuti ; moja je zadaća stegnuta na to, da razložim činje¬ 
nice, na kojima se može osnivati takva odluka. 

Prije svega vrlo sam veseo, što Vam mogu izja¬ 
viti, da je privatno ponašanje velečasnog gospodina 
X... besprijekorno. To je općenit glas u cijeloj okolici. 
Ovaj je svećenik pobožan, revan, milostiv; njegovo je 
držanje i njegovo postupanje bez prijekora. Živi sam 
sa svojom gospodaricom, vrlo dobrom staricom, i nema, 
da tako rečem, osobnih odnošaja sa svijetom. Pohagja 
sve svoje župljane bez razlike, druži se sa svakim i 
obilazi redovito svoje bolesnike. Ako se komu čini, da 
često ide markizu sv. Julijana i grofici P..., to je samo 
s toga, što se više puta ima s njima da razgovara o 
poslovima, što se tiču milostinje i vjere. Njegova pako 
razboritost osobito s osobama drugoga spola, zaista je 
uzorna i ni malo prisiljena. Nikad se ne zadržaje sam 
s mladim ženama, te sam se mogao uvjeriti, da je znao 
steći općeno štovanje. Napadaji dakle i intimacije u 
„Napretku" podle su i lukave klevete; čujem, gdje 
mnogi izrazuju negodovanje, što list nije bio sudbeno 
kažnjen, kao što je zaslužio. 

Možda će Vaša Presvijetlost odatle zaključiti, da 
bi se imalo neprestano bdjeti nad ovim otrovnim listo¬ 
vima i da bi uprava diecezanska, naravna zaštitnica 
dobrog glasa svećenika, morala službeno dojaviti sudu 
članke take vrsti. 

Dolazeći sada na djela, što sam ih imao istraži¬ 
vati, evo izviješća o njima : 

Brižno je predavao vjeronauk. Bio je vrlo tačan 
u tumačenju Evangjelja svake nedjelje. Imao sam pri¬ 
gode, da sam ispitujem djecu u vjeronauku, i njihovi 
me odgovori u istinu zadovoljiše. Što se tiče tumačenja 
Evangjelja, imao sam sreću, da ga procijenim, kao da 
sam ih sam slušao, jer gospogjica Blanka, kći marki- 
zova, ima lijepi običaj, da svake nedjelje zabilježi glavne 
misli, što ih župnik izreče tumačeć Evangjelje, a bila 
je tako dobra, te mi je za neko vrijeme posudila te 
bilješke. Velečasni X... razložio je ove godine svojim 
župljanima savršeni uzor kršćanskog života primjerima 
iz Evangjelja i iz života svetaca. Ovi govori ili bolje 
homilije, o kojima sam na bilježnici ove gospogjice 
nalazio živi odjek, činile su mi se pune učenosti, vjere 
i ljubavi, u isto doba jednostavne i duboke. Te mi bi¬ 
lješke utisnuše živo čuvstvo prema svećeniku, koji ih 
je nadahnuo. 

Velečasni gospodin X.... davao je u obične dane 
došašća, korizme i mjeseca svibnja osobitih pouka, o 
kojima sam našao traga u istoj bilježnici. On je dakle 
izvršio obične dužnosti svog zvanja ne samo tačno i 
učeno, nego osobitom gorljivošću i ljubavlju. 

Sad dolaze na red novotarije. 

- Velečasni gospodin X.,.. odredio je, da dnevice 


pohodi po nekoliko svojih župljana. S toga izlazi svaki 
dan iza objeda, ali ne pohagja radije jedno selo nego 
drugo; njegovi pohodi, a da i nijesu u svim kućama 
jednako redoviti, gotovo su jednako porazdijeljeni, te 
ako je bilo iznimaka, one su uvijek imale osobitih 
uzroka, kao duge bolesti, teške nesreće, ili, kao što već 
rekoh, dobrotvornosti. 

Kod bolesnika njegova ljubav prelazi gotovo u 
junaštvo. Pohagja ih vrlo često, on ih sam liječi, te 
ni nečistoća ni pošast ne umanjuje njegove gorljivosti. 
Potaknuo je dobre sestre, da se još jače nego prije posvete 
ovom djelu milosrgja. Sestre su omiljele puku, njihov se 
upliv povećao, broj pitomaca znatno je narastao; u ljetne je 
mjesece poskočio od petnaest na dvadeset i šest. Usli¬ 
jed ovog Ijubeznog upliva nastalo je znatnih obraćenja. 

Velečasni gospodin X.... predaje pet puta na 
sedmicu po jedan sat latinski nekom dječaku, koji pruža 
najboljih nada. s namjerom, da ga pripravi za sjeme¬ 
nište. Ovaj dječak pobugjuje pobožnost u župi i ne vi¬ 
dite ništa, u njemu, što bi se protivilo duhu pravog 
klerika. U ovo doba, kad se, da tako kažem, mnogi 
svećenici ne brinu za mlade sile, velečasni X .... čini 
mi se vrjedniji hvale nego ukora. 

On običaje takogjer služiti kao pisar ne pisme¬ 
nim osobama u župi, prima ih napose u nedjelju iza 
večernje, a ovo milosrdno djelo može mu samo pove¬ 
ćati upliv i zajamčiti počitanje. 

Na novu je godinu i na dan prve pričesti sakupio 
oko svog stola veliki broj dječaka Nije bilo nikakva 
nereda i nitko nije našao ničemu prigovora. 

Poslije prve pričesti poče da sakuplja svake ne¬ 
djelje u slobodno vrijeme prije službe Božje i u veče 
iza večernje u dvorištu tik župske kuće nekoliko dje¬ 
čaka, da se igraju pod njegovim nadzorom, a on se s 
njima razgovara. Djevojčice se opet, kad na njih dogje 
red, sakupljaju u nedjelju kod dobrih sestara, te uče 
pjevanje, da daje više sjaja crkvenim obredima. 

Jedino bi se moglo ovom čovjeku prigovoriti, da je 
poduzeo mnogo raznih djela, što mu oduzimlju cijelo 
vrijeme, ali i taj prigovor pada, kad se vidi, kako je 
on rasporedio vrijeme, 

Sv. misa, vjeronauk i predavanje latinskoga jezika 
budućem sjemeništarcu odnesu najviše tri sata iz jutra; 
svagdanji pohodi u području župe, koji u isto doba 
služe mjesto šetnje, oduzimlju mu dva ili tri sata. Kroz 
to doba može da nagje zgodna vremena, te izmoli 
časoslov; ostaje mu dakle još svaki dan, osobito u 
večer, nekoliko sati, da ih posveti nauci ili razmišljanju. 
U četvrtak uživa još veću slobodu. 

Nedjeljom je naprotiv vrlo zaposlen. Ispovijedi, 
velika misa, tumačenje Evangjelja, patronat, nauk vjere, 
večernji obredi, pohodi, što ih prima, sve ga to onaj dan silno 
utrudi, te mu samo noć donese malo mira i pokoja. 


432 


Br. 24. — Vrhbosna. — 1908. 


Ali drugih dana velečasni X .. .. nije sigurno više za¬ 
poslen, nego koji mu drago činovnik ili koji vikar u 
velikom gradu. Možda bi bilo nesmotreno zahtijevati 
od svih svećenika isto toliko truda, ali se sigurno ne 
može kuditi gorljivost onoga, koji je sam po sebi to¬ 
liko poduzeo i pri tom ustraje. On je tako izbjegao 
najvećoj pogibli, koja prijeti župnicima na selu, da 
traže naime zanimanja, što se ne podudaraju s njihovim 
zvanjem ili, što je još gore, da se podadu lijenosti. A 
opet takva zanimanja radi svoje raznovrsnosti ne traže 
jednake napetosti duha, pa su s toga jedna drugoj 
odmor. 

Ne nalazim nikakve pometnje u ovim raznim dje¬ 
lima, sva mi se čine korisna i jedno ne zaprijećuje 
drugo. Uspjesi, što ih je postigao, dokazuju s druge 
strane valjanost ovog načina. Škola sestara, nekoć za¬ 
puštena, divno napreduje i uspijeva. U nedjelju ih više 
dolazi na sv. misu; ljudi se opet povraćaju k crkvi. 
Večernju, premda još malo pohagjaju, ipak mnogo više 
nego prije. Pregledao sam u sakristiji zapisnik, što ga 
je Vaša Presvijetlost pred pet godina odredila držati u 
svakoj župi, gdje se svaki dan ima zabilježiti broj pri¬ 
česti ; ove godine, osobito iza korizme, pričesti su se 
više nego podvostručile. Opazio sam, da ih se mnogo 
pričesti prigodom velikih svetkovina. Nije dakle samo 
porasla gorljivost gdjekoje duše, nego se vršenje vjer¬ 
skih dužnosti raširilo po svoj župi. 

Vrijedni je, župnik napokon općenito štovan. Gdje- 
koja porodica goji prema njemu pravo počitanje, djeca 
ga jako vole, a svima je drago s njime se razgovarati. 
Ovaj svećenik, vrlo pobožan i pun dostojanstva, jest u 
isto doba svećenik ljubljen od puka. Istina, nedavno je 


morao da podnese javnih pogrda; ali sam doznao, da 
su spisatelji onih mrskih poruga opake osobe, koje 
mrze svećenika samo radi dobra, što čini; no proti 
njima su jednodušno sve poštene osobe, pa i one, koje 
su zaboravile vjerske dužnosti.JSila je nastala u gdje- 
kojoj porodici osjetljiva hladnoća iza 14. srpnja. Onoga 
je dana mislio velečasni gospodin X.., da će biti 
zgodno, ako rasvijetli i okiti zastavama župski stan, dok 
nekoji toga nijesu htjeli. Možda je ovdje bio manje 
oprezan nego obično, ali meni se čini, da se nema osu¬ 
diti radi čina, koji bi drugdje mogao biti i pohvalan. 
Ugledne porodice, koje su ga bile počele kuditi, na 
koncu mu na novo iskazaše svoje poštovanje, te su 
shvatile, da je ovim činom namjeravao da izrazi svoju 
prijaznost prema zakonitoj vladi zemlje. On je otvo¬ 
reno prigrlio ovu stranku u svojoj župi, a njegovo 
držanje bijaše istodobno tako odlučno i pomirljivo, da 
sada porodice, najprotivnije naukama sv. Oca, one, što 
ih je on na početku svoje službe začudio svojom smi- 
onošću, štuju njegovo postupanje i uvjerenje. 

Da ponovim dakle u kratko, Presvijetli, čini mi 
se, da je župnik Sv. Julijana dokazao svoju revnost, 
radinost i um. Ne mislim, da je svoje napore u vjetar 
bacio, niti premašio ono, što je čovjek srednjih sila kadar 
da bez velika truda izvede. Što više, moguće je, 
da njegov primjer probudi iza sna koju uspavanu savjest, 
te mi se u istinu čini, da mu biskupska uprava nema 
zašto da podijeli ukor. 

Izvolite primiti izraz dubokog štovanja, kojim se 
izjavljuje Vaše Presvijetlosti najodaniji sluga 

L... generalni vikar. 

NAŠA DOMOVINA. 

Sarajevo: Proslava lmakulate u sjemeništnoj 
crkvi. Da i naše Sjemenište proslavi petdesetgodiš- 
njicu ukazanja BI. Gospe u Lourdesu, bila je u crkvi 
sv. Ćirila i Metodija pred blagdan Bezgrješnog Začeća 
trodnevna pobožnost. Vlč. o. Matija Rabadžija, 
D. I., profesor iz Travnika, držao je kroz tri dana za 
večernjih pobožnosti propovjedi, pune misli i oduševlje¬ 
nja. Sila svieta primilo je tih dana sv. pričest. BI. Gospa 
taknula je u srce mnoge, koji se godine i godine s Bo¬ 
gom ne izmiriše. Osim sv. pričesti na sam blagdan 
po svim našim crkvama pričestilo se vjernika u sje¬ 
meništnoj crkvi preko 900! 

Na večer toga dana bila je u istoj crkvi sveu¬ 
kupna svečanost svih mužkih kongregacija u Sarajevu. 
Jasnu i zanosnu propovied držao je preč. g. kanonik 
Tomo Igre, koji je zatim primio u razne sborove 
više članova. Svi članovi kongregacija obnoviše svoje 
obećanje, da će ostati vjerni svojoj Gospi i svome 
Isusu, te da će nastojati još više im štovatelja naći, 


Na revne širitelje Marijinih sborova i na njihove 
članove izlila Marija bez grieha Začeta obilje blagoslova! 

— Posveta školske sgrade zavoda Sv. Josipa. 

Preuzv. gospodin nadbiskup dr. Josip Stadler blagoslo¬ 
vio je novu veličanstvenu školsku sgradu čč. sestara 
„Kćeri Božje ljubavi" na Banjskom Briegu na blagdan 
Bezgrješnog Začeća. Nakon blagoslova služio je preuzv. 
gosp. Nadbiskup svečanu pontifikalnu sv. misu u kuć¬ 
noj kapelici. Tom prigodom izrekao je apostolski Nad¬ 
biskup divnu propovied za učiteljice i učenice zavoda. 

— Proslava jubileja Njeg. Svetosti i Njeg. Veli¬ 
čanstva u zavodu Sv. Josipa obavljena je dne 9. o. 
mj. u 4 l / 3 s. po podne. Po biranom programu pjesmom, 
glasbom i deklamacijom slavile su učenice tog zavoda 
pod vodstvom zaslužnih svojih odgojiteljica dva za 
nas najslavnija muža: Sv. Otca Pija X. i Njeg. Velič. 
cara i kralja Franje Josipa I. Ovu svečanost pohodio je 
preuzv. gosp. Nadbiskup, viši i niži kler i mnogi 
odličnici. 



Vjestnik. 

— VIč. g. Antun Buljan, sveć. nadb. vrhbosanske, 
koji već drugu godinu boravi u Rimu na daljnjim nau¬ 
cima, promoviran je dne 9. o. mj. u Rimu na akade¬ 
miji sv. Tome za doktora filozofije! Srdačno 
čestitamo! 

— Vrienje pred sabor. Odmah nakon pro¬ 
glasa aneksije upozorili smo naš kler na nove pri¬ 
like, koje će se u ustavno doba razvijati. Danas se 
već može prilično sigurno reći, tko će biti neprijatelj 
prave katoličke i čisto hrvatske stvari. Dolaze struje 
iz Zagreba, ne samo sumnjive nego pogubne po načela 
katolicizma i hrvatske nacije. U užoj nam domovini 
čuju se glasovi: „Mi ćemo izolirati svećenstvo." „Ne 
ćemo odmah da naviestimo rat popovima." Rade pro¬ 
tiv „Hrv. Dn.“, dopisivanjem u „Pokret" i „Obzor" 
podkapaju ugled patriotskom radu preuzv. Nadbiskupa 
i klera. Hoće da razdvoje kler redovnički i svjetovni. 
Nabacuju se, kako kler svjetovni „gospodski živi" i 
s toga da nije „narodno" svećenstvo. Šalju se rezer- 
vatna pisma za agitaciju kandidata u budući sabor. 

Tako se govori i čini sa svećenstvom, na koje 
se toliko apeluje, kad je raditi na priliku za H. N. Z. 
Htjeli bi neki na radu svećenstva sjati, svećenstvo 
zaključati u sakristiju. 

Svećenici! Sjetite se svojih napora, koje ste do 
sada snosili sa H. N. Z. Sjetite se članaka naših, kamo 
vodi naprednjačka struja. Ne smije nam ni jedna o- 
soba toliko imponirati, da joj ne okrenemo ledja, ako 
potajno i javno radi protiv Krista i Hrvatske. Ova 
dva ideala: čistoća katoličke vjere u srcu naroda i u 
javnom našem radu ; čistoća hrvatske misli do ostva¬ 
renja narodnih težnja neka su nam pouzdani kompas 
na putu rada i prosudjivanja. 

Stojimo na vrelu. Kad uzsliedi akcija, neka nas 
složne nadje i čvršće još opaše misao Krista i Hrvat¬ 
ske, da nam i u budućem saboru i u našim instituci¬ 
jama dodju na čelo ljudi, u koje se s narodom može¬ 
mo podpuno pouzdati. 

Prudentes sicut serpentes, simplices sicut columbae. 

Banjaluka; Imenovani Monsignorima. Sv. Otac 
Pijo X. imenovao je dra Pavla Pajića, katehetu 
na realki, i Franju Maleševića, župnika, Monsi¬ 
gnorima. Naša iskrena čestitanja. 

Zagreb. Ut oinnes unum sint. Ostavljajući ze¬ 
maljski život naš Gospodin Isus izreče divnu molitvu 
Otcu nebeskom za sve svoje vjernike: „Ja molim za 
njih; ne molim za sviet nego za one, koje si mi dao, 
jer su tvoji... Sveti Otče, čuvaj u imenu svome one, 
koje si mi dao, da su jedno, kao i mi." To jedinstvo 
moli Krist osobito u misli, u čuvstvu i u radu za nje¬ 
gova načela protiv načela svieta. Neka se ne zamjeri 
našoj želji, kojom čeznemo, da organi katoličkog po¬ 
kreta u Zagrebu od Nove godine budu jedno. Ne ćemo 
se staviti na stranu ni ovog ni onog poduzeća; tek 
kažemo, da nas je jako boljela sablazan, što se kato¬ 
lički listovi i katolička poduzeća strastveno napadaju 
na štetu njih samih a na radost dušmana. Ljudi smo, 
lako da izbiju nesuglasice, nu one ne smiju prekora¬ 
čiti kućnoga praga na ulicu. U javnosti moramo biti 
jedno. Kristova stvar mora davati direktivu. Sielo „Slo¬ 
bodne Misli" u „Kolu" uoči Bezgrješnog Začeća kako 
je najoprečnije elemente u radu i u rasi našlo složne 
protiv Krista i njegove Crkve! Prigovara g. Schlegel 


katolicizmu, da je internacionalan, dakle — nepatrio- 
tičan i poguban za naš narod; malo zatim preporuča 
drugi govornik „Slobodnu Misao", jer je internacijo- 
nalna, dakle — koristna za naš narod, budući da će 
mu otvoriti nove staze. Znamo, kako štetno djeluje 
židovstvo protiv blagostanja naroda u ekonomiji, nu 
dobro je došlo nekim „Hrvatima", jer vojuje protiv 
Crkve. Neka i sve branitelja katoličkih načela učini 
složne i jedinstvene ljubav prama Kristu i Crkvi. 
Sporazum isamopriegor izgladit će, što je bilo hrapavo. 
Salutem ex inimicis nostris! 

ENGLEZKA. 

Budućnost katolicizma u Englezkoj. — Jedva je 
izčeznuo i posljednji odjek zanosnog klicanja, što je 
pratio euharistički kongres, već se mnogim katolicima 
namiće jedno pitanje: Kakvu je pouku pružio euha¬ 
ristički kongres u Londonu pogledom na budućnost 
katocizma u Englezkoj i kakve će biti posljedice? 

Tko bi mogao na ovo pitanje bolje odgovoriti, 
nego g. Thureau-Dougin, odlični član francezke aka¬ 
demije! 

Evo šta je on izjavio uredniku francuskog dnev¬ 
nike „Gaulois". 

„Prva pouka, što ju imamo crpsti iz londonskog 
euharističkog kongresa, jest konstatovanje, da je kato¬ 
lička grupa u protestantskoj Engleskoj jaka i da se 
sveudilj povećava, čemu doduše u velike doprinosi 
irsko useljivanje. Ova znamenitost nije nepoznata oni¬ 
ma, koji su sve do sada predmievali, da u Englezkoj 
ima tek nekoliko hiljada katolika. Ova činjenica doj- 
mit će se ugodno katoličkog svieta. Ali kongres nije 
dokazao samo vitalitet katolicizma u Englezkoj, nego je 
pokazao i mirnu samosviest, uvjerenje o vlastitoj moći 
što sad vlada u englezkih katolika. Ova opazka biva 
još znamenitija, ako se obazremo šestdeset godina 
unatrag. 

Onda sačinjavahu katolici tek malu bojažljivu 
vazda drhtuću grupu, koja življaše u vječnom strahu 
pred strogim vladinim mjerama, koja samo nekom 
opreznošću mogaše izvršavati svoje bogoslužje. Velika 
se misa u ono doba nije služila, dapače i rieč misa 
bijaše zabranjena. Nije se govorilo „ići na misu" nego 
„ići k službi". Sama pomisao, povesti procesiju uli¬ 
cama londonskim, bijaše im enormna. Iz ovoga vidimo, 
kakav su put od onda do sada prevalili, a to je na 
čast energiji i uztrajnosti katolika englezkih. 

Iz mirne i dostojanstvene veličajnosti, kojom 
se manifestirao euharistički kongres, imamo crp¬ 
sti i drugu pouku, naime, da su se proturimske 
rimske strasti u Englezkoj vrlo stišale i da su se pro¬ 
testanti po malo privikli na katolicizam, pa da su mu 
ustupili gradjansko pravo, što ga još prije četrdeset 
godina u doba, kad bijaše jedva toleriran, nije imao. 
Kakvom su srčbom primili pismo, što ga kardinal 
Wiseman upravio na katolike englezke, kad bijaše 
imenovan nadbiskupom Westminsterskim! Bijaše to 
prava obćenita eksplozija, tako da su prelatu, koji bi¬ 
jaše tada u Rimu, neki zastrašeni vjernici svjetovali, 
da ne dodje u Westminster; no on ih ne posluša; on 
je i pravo uradio, jer njega i kardinala Newmana ide 
zasluga, što su Englezi malo po malo postali sve tole- 
rantniji prema vjeri katoličkoj. 

Prosvjedima, što su izbili povodom obhoda sa 
Presvetim, ne treba podavati mnogo važnosti. Pro¬ 
testantske udruge, što se podigoše proti njemu, više su 
bučne nego brojne; to vriedi naročito za čuvenu 
„protestantsku alliance-u“. 

Englezka vlada sigurno nije bila neupućena gle- 
dom na opoziciju, što se podigla protiv obhoda. Radi 
toga se još više iztiče nespretnost prekasne interven¬ 
cije g. Asquitha. U ostalom ovo nije naudilo katoli¬ 
cizmu, pošto su vladinoj nespretnosti, gotovo brutalnosti, 
katolici suprotstavili veliku mudrost, poštovanje zakona 
i dostojanstvenost, a nada sve pokazao je to njihov 
vrhovni pastir katolički nadbiskup Westminsterski. 

Koje bi pak mogle biti posljedice ovog progre¬ 
sivnog pokreta katoličke ideje po budućnost katoli¬ 
cizma u Englezkoj? Neki već zaključuju na podpunu 
konverziju Englezke, ali ne mislim, da bi se njihovo 
mnjenje moglo ostvariti u dogledno vrieme, premda 
ne ću upotriebiti rieč nikada, jer tko zna, šta budućnost 
nosi u svom krilu? 

Uzmimo, da se anglikanci i vrate u krilo kato¬ 
ličke Crkve — a ni po čem ne možemo predmnievati, 
da bi to bilo već blizu — iz toga ne bi uzsliedilo, da 
bi Englezka bila tada u većini katolička. Anglikanci 
sačinjavaju manjinu medju englezkim protestantima, 
pa ni ta manjina ni bi se obratila čitava. Ona se dieli 
na više frakcija: na ritualce, evangelike, itd. Kad bi se 
i obratili ritualci, koji su najbliži vjeri katoličkoj, to 
bi oni relativno malo pridigli prestiž katolicizma spram 
ostalih sekta protestantskih. U ovom pak slučaju spo¬ 
jili bi se „evangelici" sa „nonkonformistima", koji 
vazda sačinjavaju ogromnu većinu stanovnika. 

Ovu hipotezu, kako velim, ne možemo učiniti, 
jer ju ništa ne nagoviešta. Naš francuzki duh odmah, 
tjera činjenice do njihovih skrajnih logičnih konse- 
kvencija, a sbliženje, što se pokazuje izmedju angli- 
kanizma i katolicizma, pa diferencije, što postoje me¬ 
dju raznim sektama toga anglikanizma, nameće nam 
slutnju, da će se te sekte razpršiti. Ali Englezi, 
vični izvršavati illogizam u politici, što im u ostalom 
i uspieva, unose taj isti illogizam u pitanja vjerska, u 
čem imaju krivo. No oni su ovako proživjeli viekove, 
pa je moguće, da će ovako proživjeti još koji viek. 

Sve, o čemu se englezki katolicizam za sada 
može ponadati, jest, da će ojačati, malo po malo skr- 
šiti zakone, što se suprotstavljaju njegovu razvoju, 
da će medju religijama, što obstoje u Englezkoj, zau¬ 
zeti sve odličniju situaciju i tako se podići kao krepka 
i cvatna grana katoličke Crkve. Kongres u Londonu 
bio je jedna znamenita etapa k ovoj svrsi, a to dostaje, 
da predvidimo, kakve će biti sutra njegove posljedice". 

PROSVJETA. 

Knjige „Matice hrvatske' 1 u godini 1907. 

6. Hrvatsko Kolo. Knjiga III. 

Bude Budisavljević prikazuje neke intimnosti iz 
Šenoina života. Znamo, kojom tačnošću izpituju drugi narodi 
život svojih velikih pisaca: zato cienimo i ove crtice. One će 
unieti koju zraku svjetla u povjest hrv. knjige. Dakako, tu piše 
pobratim i prijatelj, drugi sude o Senoinom karakteru drugdje. 

Krasnu Aktovku napisao je M i 1 a n SJe n o a u svojim 
„Izgubljenima". Čitaču se srca prihvaća ona uzbudjenost starice 
Natalije. Kao stiene padaju na dušu njene rieči: „Molim Vas, 
kolika je to glupost, kad se ogledate na taj mršavi dugi život 
bez sadržaja, na te silne izginule godine!" (44). Čovjek se raz- 


žalosti i upita : Pa kako da se život sadržinom izpuni ? I uzme 
razmišljati... Napokon: kako je psiholožki duboko osnovan 
onaj tihi plač staričin, prije no zastor pane! Emilija i Kozmina 
gotovo su malo nevjerojatni karakteri; njihova brbljavost u 
početku kvari tjeskobni ton cjeline. 

A. Kuzmanovic hoće da u svojoj drami »Za obraz« 
pokaže jedan od izvora nesloge medju katolicima i muslima¬ 
nima u Bosni. Pročita li nevješt u bosanskoj povjesti Kuzma- 
novićevo djelo, reći će: Razdoru medju muslimanima i katolicima 
krivi su radi svoje vjerske nesnošljivosti više ovi potonji« Ten¬ 
dencija je pobiedila istinu! Fra Marko, zastupnik katolicizma, 
tvrda je srca; kad je Muharemagina kuća puna jauka i crne 
tuge, on strogošću inkvizitora izriče prokletstvo nad Janjom. 
Nevjerojatna je ta netaktičnost u katoličkog svećenika. Muharem- 
agu i Janju ocrtao je pjesnik ma bez ijedne mane, a ipak je 
jedno od prvih načela, u koja mora dramatičar vjerovati: da 
je u svakom čovjeku nešto »traga od angjela i vraga.« Najsla¬ 
biji je značaj Mustajbegov. Težko da ne bi u njega — u momka 

— bilo bockanja i ironije, kad mu Husejin tako sentimentalno 
govori o svojoj ljubavi (i05. i si.). Isto će tako težko biti musli¬ 
manke, tako vjerski indiferentne, koja bi rekla, što govori agi- 
nica: »Ne ubijaj jadnu majku! Ako su dvie vjere jedan je Bog.“ 
U 6. i 7. prizoru 11. č. I. slike izbija u Husejina već plam 
orientalne strasti. 

Hrvatski slikar 0. Iveković donosi zanimljive utiske 
umjetnika »S puta po Italiji«. Autor se zagrijava za nagost u 
umjetnosti (131). Stotinu se puta već o tom pisalo, te su, čini 
se, samo iz nepoznavanja ljudske naravi potekle rieči: »sva 
ta golotinja djeluje samo onako, kako i jest prava svrha umjet¬ 
nosti : da probudi i goji čuvstvo za liepo.« Da će promatrač na 
takim umjetninama »uživati u liepom — bez druge primjese« 

— est demonstrandum! Ugodno se doimlje piščeva pravednost 
prema papama. 

Karakteristična je Hranilovićeva pjesma »Prvogsvib¬ 
nja«, kojom hoće da probudi zanimanje za radnika, »iz vulkana 
dokle ne prosuklja lava« (165). Kosorava pripoviestizvadjena 
je sa dna biede. »Tužnu« obitelj ubija neplodan idealizam, 
sanjarska megalomanija i bezvjerstvo. Žalostna je taka mla¬ 
dost; vjera radja drugčije karaktere... Kosor veli (196.) »mož¬ 
da dodjem« mjesto »možda ću doći«. U pristojnom se družtvu 
dandanas još ne govori o »nekud pod suknjom poskočilim bo¬ 
kovima« (203). Prevedeni »pabirci iz Horaca« bili bi, čini se, bo¬ 
lji u klasičnom metru i bez rime. Ne pristaje filozofskom raz¬ 
matranju lak ritam. Lovrić Božo stavlja čitača na muke. U 
stara vremena mučili su se umjetnici, da jasno, a opet uzor¬ 
nom formom izreku ideju, danas se muči publika, ako je željna 
znati, što je htio pjesnik da rekne. Lovrić zna prizor liepo osli¬ 
kati, buditi čuvstva, slagati birane rieči, ali ideje ne zna izvesti. 
Jasnija je pjesma »U sumračju«, pa je doista i liepa. 

Rožićeve pjesme bile bi još bolje, da im verzi kadgod 
ne zapinju. Karakterističan je izričaj: »iz gore crne — baš iz 
ljudskog srca razbojnik se diže« (294). 

Tko poznaje Bosnu, sa slašću će pročitati crticu: »Nu- 
rija«. Musliman Nurija izvrstno je pogodjen; take malovieke 
ljude, dobra srca, »kojima pristoji, da više misle nego govore«, 
(382) susrićemo svaki dan. 

U Miličića iztiče se nježnost i tuga; tu i tamo opaža 
se još malo frazerstva; inače mladi pjesnik puno obećaje. Pjes¬ 
mu »Bratu« nije smjelo H. K. primati, jer velikoj većini njenih 
članova nije vjera »varavi san«. To znači vriedjati. Ne znamo, 
hoće li sa nastaviti članci o Sovencima u prošlosti i sa¬ 
dašnjosti; ovaki su jako nepodpuni. Sadašnjost je morao 
opisati jedan od pučke stranke; liberalac nema dosta hrabrosti, 
da govori o velikim uspjesima, »klerikaca« u Slovenaca . . . 

Nije moguće, da podpuno ocienimo cielo Kolo; izabrasnro 
neke stvari — neka bude dosta! 

U »Književnom Obzoru« piše Ch. Šegvić »S toga se nije 
čuditi, da su neki svećenici ustali proti tome pisanju Savreme- 
nika. No i ovi polemiste zaboraviše, da se je kršćanstvo razši- 
rilo, učvrstilo bez polemika. Nijedan gnostik nije prigrlio novu 
vjeru na temelju polemičnih dokazivanja, apologetičnih razprava. 
Kršćanstvo se je širilo propoviedanjem života i djela Isusovih, 
uzornim življenjem propoviedača i čudesnim dogadjajima« 
(443). Zar je Ch. Šegvić tako nečedan, da piše o onom, što je 
zaboravio ili valjda što nikad nije dobro proučio, naime o prvim 
apologetima kršćanstva i o svrhi apologije? Ako je-zašao i u 
»liepu« knjigu i u politiku, zar je svukao zdrava kršćanska 
načela? Milije bi mu bilo, neka javnost u rieči i u novini i 
u časopisu truje načela etike i estetike, a da se u javnosti 
ne dokaže neistinitost i trovanje. 


Odgovorni urednik dr. Ivan Dujmušić. 


Izdaje Kaptol Vrhbosanski, 


Tiskara Vogler i drugovi u Sarajevu. 



















